
PARATHENIE 


Falënderimet  dhe  lavdërimet  e  pafundme  qofshin  për  Allahun 
Teala  i  cili  e  lartësoi  botën  e  krijesave  dhe  veçanërisht  vlerën  e  njerë- 
zisë  me  Pejgamberin  (s.a.v.s),  përveç  kësaj,  Ai  i  cili  duke  u  betuar  në 
jetën  e  të  Nderuarit  të  gjithësisë,  e  bëri  Atë  burim  të  dinjitetit  dhe  të 
nderit  e  na  lumturoi  edhe  ne  që  na  bëri  ummet  të  tij! 

Bekimi  dhe  paqja  qofshin  për  Hazretin  Muhammed  Mustafanë 
Sulltanin  e  Pejgamberëve,  i  cili  është  mëshirë  dhe  bereqet  për  të  gjithë 
botërat,  i  cili  lartësoi  moralin  me  cilësi  virtyti  të  panumërta  dhe  i  cili 
kishte  një  personalitet  që  na  paraqitet  si  shembull  i  përhershëm  e  i  pa- 
shoq  për  njerëzimin! 

Njeriu,  për  të  cilin  çfarë  ka  në  tokë  dhe  qiell  është  nën  urdhërin  e 
tij,  para  së  gjithash  duhet  të  jetojë  në  përputhje  ndaj  mirëpritjes  hyjno- 
re.  Kjo  rrugë  kalon  nga  një  adhurim  i  mbushur  me  virtyt  dhe  fisnikëri. 
Thelbi  i  këtij  adhurimi  është  “mekarim-i  ahlak”,  domethënë  një  mo- 
ral  i  lavdëruar,  i  lartë  dhe  i  stolisur  me  sjelljet  më  të  bukura... 

Po  ashtu,  edhe  Pejgamberi  jonë  (s.a.v.s),  duke  thënë:  “Unë  nuk 
jam  dërguar  me  ndonjë  qëllim  tjetër,  përveç  se  për  të  plotësuar  mo- 
ralin  e  lartë ”  (Muvatta,  Husnu'l-Hulk,  8),  e  tregoi  urtësinë  themelorë  të 
detyrës  së  tij  dhe  theksoi  rëndësinë  e  moralit  të  bukur.  Me  të  vërtetë, 
psre  nga  çdo  aspekt,  të  gjitha  gjendjet  e  Pejgamberit  tonë  (s.a.v.s)  janë 
ekspozimi  i  shembujve  të  lartë  të  cilësive  dhe  të  bukurive.  Ashtu  që 
Allahu  e  vërtetoi  këtë  realitet  duke  thënë: 


11  (O  i  Dërguari  im!)  Me  të  vërtetë  Ti  je  mbi  një  moral  të  lartë!”. 
Për  këtë  arsye,  i  Nderuari  ynë  (s.a.v.s)  nuk  ishte  një  mësues  që  ua 

mësonte  Kur’anin  Kerim  vetëm  me  fjalë,  por  ka  jetuar  në  një  gjendje 
Kur'ani  të  gjallë,  dhe  si  një  shpjegues  udhëzimi  ua  mësonte  të  vërtetat 
hyjnore  me  vepra.  Për  këtë  arsye  jeta  e  tij  e  dashur  dhe  e  bekuar  u  bë 
shembulli  më  i  bukur  për  brezat  që  do  të  vijnë,  deri  në  kiamet. 

Me  të  vërtetë,  me  nderimin  e  lartë  të  asaj  Qënie,  horizontet  e 
zeza  të  botës  u  mbytën  në  atë  dritë,  lindi  një  mëngjes  i  ri  lumturie  që 
njerëzimi  e  priste,  zemrat  u  ndriçuan,  mendimet  u  thelluan,  horizontet 
e  largpamësisë  u  hapën.  Së  fundi,  ai  e  dërgoi  njerëzimin  te  nderi  dhe 
dinjiteti  i  tij  i  vërtetë,  te  mirësi-bamirësia,  te  Zoti,  te  drejtësia  dhe  te 
virtyti.  Ai  ua  mësoi  të  fshehtën  e  jetës  dhe  të  amshimit  (përjetësisë). 

Për  shkak  se  pas  Tij  nuk  do  të  vijë  Pejgamber  tjetër  deri  në  ditën  e 
kjametit,  për  çfarëdolloj  bukurie  dhe  veçorie  që  të  ketë  nevojë  njeriu,  i 
janë  dhënë  personalitetit  të  tij  të  lartë.  Nga  ky  aspekt,  të  gjitha  bukuritë 
janë  lartësuar  te  Ai.  Në  këtë  mesatare: 

Kulmi  i  dashurisë  është  Ai.  Kulmi  i  heroizmit  është  Ai.  Kulmi  i 
durimit  dhe  vendosmërisë  është  Ai.  Kulmi  i  bujarisë,  i  sakrifikimit  dhe 
i  altruizmit,  është  Ai.  Kur  përpara  tij  iu  parashtruan  pasuri  të  mëdha 
dhe  mirësitë  e  botës,  kulmi  i  asketizmit,  i  devotshmërisë,  i  bindjes  dhe 
modestisë  mbeti  Ai.  Kulmi  i  mëshirës,  i  butësisë  dhe  i  ndihmës  për 
nevojtarët  është  Ai.  Kulmi  i  sinqeritetit  dhe  devotshmërisë  është  Ai. 
Kulmi  i  gjendjes  së  kënaqësisë  dhe  falenderimit  është  Ai.  Kulmi  i  njoh- 
jes  së  Zotit,  i  diturisë,  i  bamirësisë  dhe  i  mirësisë  është  Ai.  Kulmi  i  pro- 
fetësisë  është  Ai.  Kulmi  i  edukimit,  i  mësimit,  i  fisnikërisë  hyjnore  dhe 
i  arsimimit  është  Ai.  Kulmi  i  drejtësisë  dhe  besnikërisë  është  Ai.  Kulmi 
i  të  qenit  mik  dhe  i  dashuri  i  Zotit  është  Ai.  Imami  i  tubimit  në  ditën 
e  kiametit  është  Ai.  Ndërmjetësuesi  i  mëkatarëve  është  Ai.  Së  fundi, 
kulmi  i  çdo  virtyti,  morali  dhe  shërbimi,  domethënë  kulmi  i  adhurimit 
më  të  përsosur  është  vetëm  Ai. 

Sepse  morali  i  bukur,  i  përbërë  nga  karakteri  i  mirë,  sjellja  dhe 
virtytet  me  të  cilat  Zoti  është  i  kënaqur,  iu  transmetua  njerëzisë  me 
gjuhën  e  bekuar  dhe  zbatimin  e  Pejgamberit  tonë  (s.a.v.s).  Modelin 
“njeriu  i  përsosur’’  që  ka  dashur  me  Islamin,  Zoti  e  ka  shfaqur  te  per- 
sonaliteti  i  Hazretit  Pejgamber  (s.a.v.s),  të  cilin  e  bëri  një  personalitet 
shembull  për  të  gjithë  njerëzimin. 

Kështu  që  fjalët  dhe  principet  e  Hazretit  Pejgamber  (s.a.v.s)  janë 
bërë  sistem  shembujsh  më  të  përsosur  që  praktikisht  jetoheshin  edhe 

- 


PARATHENIE 


në  jetën  e  tij,  edhe  në  jetën  e  ummetit  të  tij  që  do  të  vazhdojë  deri  në 
kiamet. 

Sikundër  kësaj,  shumica  e  mendimeve  të  hedhura  në  emër  të  mo- 
ralit,  paqes  dhe  prehjes  shoqërore  nga  filozofët,  mendjet  e  të  cilëve 
nuk  janë  edukuar  me  shpallje,  pozitive  a  negative  qofshin  ato,  kanë 
ngelur  në  librat  e  vendosur  në  raftet  me  pluhur  të  bibliotekave.  Jeta  e 
atyre  mendimeve  që  janë  transmetuar  në  jetë  ka  zgjatur  shumë  pak. 
Në  fakt,  atë  që  kanë  thënë,  këta  filozofë  nuk  kanë  mundur  ta  bëjnë 
shembull  as  në  jetën  e  tyre  dhe  as  te  njerëzit  e  tjerë.  Mendimet  e  tyre 
kanë  ngelur  vetëm  në  teori. 

Për  shembull,  nuk  është  parë  ndonjë  njeri  që  të  ketë  besuar  në 
filozofinë  e  Aristotelit,  i  cili  ka  hedhur  me  veprën  e  tij  themelin  e  disa 
ligjeve  dhe  rregullave  të  filozofisë  së  moralit,  dhe  pasi  t’i  ketë  hedhur 
në  jetë  ato  parime  të  ketë  arritur  lumturinë,  sepse  Aristoteli  nuk  është 
mbështetur  në  shpalljen  hyjnore.  Po  ashtu,  edhe  libri  më  i  rëndësi- 
shëm  i  Farabiut  në  të  cilin  ai  shprehu  mendimet  e  tija  imagjinative 
rreth  “qytetit  të  bukurisë  dhe  shoqërisë  ideale”,  nuk  mundi  të  ketë 
asnjë  mundësi  për  praktikim  dhe  ata  mendime  nuk  mundën  të  dilnin 
jashtë  rreshtave  të  librit,  sepse  këta,  siç  nuk  janë  shkruajtur  dhe  thënë 
duke  u  jetuar,  edhe  pasi  u  shkruajtën,  nuk  mundën  të  kishin  veçori  për 
t'u  jetuar. 

Por  Hazreti  Pejgamber  (s.a.v.s),  para  se  të  fillonte  detyrën  e  misio- 
nit  të  tij,  ia  bëri  gjithkujt  veten  e  tij  të  dashur  dhe  personaliteti  i  tij  nxori 
ne  pah  një  përsosmëri  që  e  bënte  të  nevojshme  thënien  e  popullit 

“Ti  je  Besniku  dhe  i  Sinqerti”  dhe  ai,  pas  paraqitjes  se  një  identi- 
teti  të  tillë,  filloi  predikimin  e  tij. 

Ja,  kështu,  më  moralin  e  tij  të  lartë  dhe  edukimin  e  tij  shpirtëror,  u 
formuan  shekuj  dhe  breza  të  tërë  dhe  njerëzimit  iu  paraqit  një  “Epokë 
Lumturie”.  Karafi,  i  cili  është  nga  figurat  më  të  rëndësishme  të  meto- 
dologjisë  së  jurisprudencës  Islame,  ka  thënë: 

“Sikur  Profeti  (s.a.v.s)  të  mos  kishte  asnjë  mrekulli  tjetër,  mjafton 
fakti  që  ka  edukuar  sahabët  për  të  vërtetuar  profetësinë  e  tij”. 

Vetvetja,  fjala  dhe  çdo  gjendje  e  Pejgamberit  (s.a.v.s)  ishin  të  for- 
muara  nga  kthimi  në  vepër  i  komentimit  të  moralit  të  bukur,  që  ishte  i 
fshehur  në  Kur'anin  fisnik  nga  fillimi  në  fund.  Të  gjithë  shembujt  më  të 
përsosur  dhe  të  lartë  të  virtyteve  të  tij  ishin  paraqitur  në  jetën  e  tij. 

Vepra  më  e  madhe  e  artit  të  Zotit  është  njeriu.  Kulmi  i  njerëzisë  në 
përsosmërinë  shpirtërore  është  Hazreti  Pejgamber  (s.a.v.s).  Zoti,  ashtu 
siç  e  ka  pranuar  dhe  e  ka  shfaqur  bindjen  ndaj  Pejgamberit  si  bindje 
ndaj  Tij,  edhe  mosnënshtrimin  ndaj  Pejgamberit  (s.a.v.s)  e  ka  pranuar 
dhe  shfaqur  si  mosnënshtrim  ndaj  Tij. 

Në  ajetin  fisnik  thuhet: 

“(O  i  dërguari  Im!)  Thuaj:  Nëse  e  doni  Allahun,  më  ndiqni  mua 
ashtu  që  edhe  Allahu  t’ju  dojë  ju  dhe  t’ju  falë  mëkatet  tuaja. 
Allahu  është  shumë  falës  dhe  shumë  mëshirues”.  ( Ali  Imran,  31) 

Sipas  kësaj,  të  gjitha  lavdërimet  janë  të  lejuara  për  Pejgamberin 
tonë,  me  kusht  që  mos  të  arrihet  në  shirk.  Ndërsa  lavdërimi  i  tij  reflek- 
ton  në  gjuhë  vetëm  aq  sa  mund  ne  ta  konceptojmë  atë. 

Në  krye  të  atyre  që  e  konceptojnë  në  formën  më  të  bukur  (brenda 
fuqisë  njerëzore)  të  dërguarin  e  Allahut,  që  është  kulmi  i  një  arti  fan- 
tastik  të  Zotit  tonë  dhe  nga  i  cili  na  transmetuan  gjurmë,  vijnë  sahabët 
fisnikë. 

Me  të  vërtetë,  bukuritë  e  të  dërguarit  të  Allahut  (s.a.v.s)  në  adhu- 
rim,  marrëdhënie,  veprime,  por  dhe  hallka  e  virtytit  të  parë  në  detyrë 
për  të  transmetuar  te  brezat  e  ardhshëm,  janë  këta  njerëz  të  bekuar  të 
cilët  u  nderuan  me  kuvendin  e  Tij.  Për  këtë  arsye,  Pejgamberi  (s.a.v.s) 
ka  treguar  se  “ata  janë  si  yjet  në  qiell". 

Duke  marrë  mësim  nga  morali  profetik  i  të  dërguarit  të  Allahut 
(s.a.v.s),  sahabët  fisnikë  që  konceptuan  se  bukuria  origjinale  që  i  për- 
ket  njeriut  është  në  lidhje  me  të  mirat  që  ka  dërguar  në  ahiret,  për  hir 
të  Allahut  kanë  shfaqur  bujari,  altruizëm  dhe  virtyte  që  nuk  arrihen 
në  shkallën  e  sakrifikimit.  Ata  i  bënë  jetët  e  tyre  shembull  për  hir  të 
Allahut,  dhe  duke  u  thelluar  në  mëshirë  e  butësi  e  lartësuan  Zotin 
në  shpërndarjen  e  ndjeshmërisë.  Nga  ai  brez  i  bekuar,  në  çastet  më 
të  dëshiruara  dhe  më  kuptimplota  të  jetës,  brenda  emocionit  të  një 
besimi  të  madh,  pati  disa  kohë  që  iu  qe  dërguar  njerëzimit  mesazhi  i 
njësimit. 

Pas  brezit  të  sahabëve,  po  ashtu  të  gjithë  miqtë  e  Allahut  që  for- 
mojnë  një  zinxhir  deri  në  ditët  e  kiametit,  duke  qenë  se  ishin  ndjekës 
në  një  mënyrë  të  bukur  të  ligjeve  të  atyre  u  lartësuan  në  të  vërtetën 
me  bereqetin  e  begatisë  nga  dielli  i  virtytit  të  të  dërguarit  të  Allahut 
^(s.a.v.s). 

Sa  bukur  e  shpreh  këtë  gjendje  Hazreti  Mevlana: 

“Eja  o  zemër!  Festa  e  vërtetë  është  takimi  me  të  nderuarin 
Muhammedin,  sepse  ndriçimi  i  botës  është  nga  drita  e  bukurisë  së  asaj 
qenie  të  bekuar.  ” 

"Verasetu’l-enbija  domethënë  miqtë  e  Allahut,  dijetarët  dhe  të 
zgjuarit,  që  arritën  të  kenë  nderin  të  jenë  trashëgimtarë  të  Pejgamberit, 
janë  kulmet  e  përsosmërisë  së  udhëzimit  dhe  sjelljes  profetike  të  shpër- 
ndara  nëpër  kohë.  Domethënë  edhe  ata  janë  pjesë  e  udhëzuesve  të 
virtytit  vepror  dhe  konkret  për  të  gjithë  njerëzit  që  nuk  mundën  ta  kenë 
nderin  për  të  parë  Hazretin  Pejgamber  (s.a.v.s)  dhe  ashabët  e  tij. 

Së  fundi,  në  esencën  e  harxhit  të  virtytit  që  ngjall  zemrat,  pady- 
shim  që  së  pari  janë  Pejgamberët.  Edhe  në  mihrabin  e  rreshtave  që 
kanë  krijuar  ata,  zë  vend  sulltani  i  pejgamberëve,  i  nderuari  Pejgamberi 
ynë  (s.a.v.s).  Ndërsa  më  vonë,  rreshtat  dhe  hallkat  e  virtytit  janë  dije- 
tarët  e  sinqertë,  robërit  e  devotshëm,  të  diturit,  të  dashurit  etj. ,  sipas 
shkallëve  të  afrimit  në  lidhje  më  ta.  Ata  janë  fytyra  të  zgjedhura  mes 
njerëzve,  për  shkak  të  përjetimit  të  bukur  në  adhurim  dhe  në  mirësi. 
Përsëri  ata,  ngaqë  e  kanë  jetuar  me  sinqeritet  atë  që  është  gjithmonë 
e  bukur,  kanë  dhuruar  rreth  e  rrotull  kujtime  të  çmueshme  në  bukuri 
që  kurrë  nuk  bëhet  e  kaluar,  dhe  kështu  kanë  formuar  një  “Qytetërim 
të  Virtyteve”.  Historitë  e  virtytit  që  janë  transmetuar  nga  ata,  u  japin 
shpirtërave  qetësi  dhe  rehati,  ndërsa  zemrave  të  sëmura  u  dhurojnë 
shërim. 

Për  këtë  arsye,  edhe  për  vetë  Kur'anin  fisnik  i  cili  ka  ndjekur  një 
metodë  për  të  kujtuar  historitë  rreth  virtytit,  imam  Azami  Ebu  Hanife 
ka  thënë: 

“Historitë  që  tregojnë  bukuritë  e  dijetarëve  të  devotshëm  më  du- 
ken  më  të  dashura  se  sa  shumica  e  fikhut,  sepse  këto  histori  na  më- 
sojnë  ne  edukatën  dhe  moralin  e  atyre  që  afrohen  te  Zoti  ”. 

Në  të  vërtetë  njeriu  nuk  mund  të  kuptojë  një  çështje  në  plotësinë 
e  saj,  pa  qënë  një  shembull.  E  mira  dhe  e  keqja  qartësohen  vetëm  në 
dritën  e  shembujve.  Dashuritë  me  shembuj  vijnë  në  një  gjendje  më  të 
gjallë  dhe  më  emocionale.  Të  mbështillesh  ndaj  të  dashurit,  kjo  re- 
alizohet  me  shembujt  e  bukur  që  reflektohen  nga  ai.  Me  këtë  prestigj 
shembujt  e  bukur  janë  fate  hyjnore  që  e  dërgojnë  njeriun  te  fisnikëria 
dhe  dinjiteti  i  tij  i  vërtetë. 

Po  ashtu  edhe  Hazreti  Malik  bin  Dinar  thotë: 

“Historitë  e  bukura  të  robërve  të  devotshëm  janë  pothuaj  si  dhu- 
ratat  e  xhennetit”. 

Për  këtë  arsye,  çdonjëra  nga  historitë  e  virtytit  ka  vlerën  e  një 
perle  shumë  të  shtrenjtë  që  na  është  bërë  dhuratë  ne. 

Shkurtimisht,  e  gjithë  çështja  është  të  zbatojmë  moralin  e  bukur 
dhe  virtytet.  Po  ashtu,  i  Nderuari  ynë  (s.a.v.s)  thotë: 

“Në  ditën  e  kiametit,  në  peshoren  e  besimtarit  nuk  gjendet  asnjë 
gjë  më  e  rëndë  sesa  morali  i  bukur.  Allahu  Teala  nuk  e  do  një  person 
që  bën  lëvizje  të  shëmtuara  dhe  që  thotë  fjalë  të  këqija  (Tirmizi,  Birr, 
62/2002) 

Pa  dyshim  që  themeli  i  moralit  të  bukur  kalon  nga  të  qënit  mik 
i  Hazretit  Pejgamber  (s.a.v.s)  dhe  i  robërve  të  devotshëm  që  ecin  në 
gjurmët  e  tij.  Ky  është  kushti  i  parë  i  kapjes  ndaj  hallkës  së  virtyteve. 
Ndërsa  të  shkatërrohesh  në  vorbullën  e  hutimit  duke  humbur  miqësinë 
me  ta,  formon  themelin  e  moralit  të  keq.  Po  ashtu,  duke  anuar  nga  kjo 
e  vërtetë,  në  hadithin  kudsi  Zoti  thotë: 

“Nëse  dikush  i  bën  armiqësi  një  mikut  Tim  (  që  më  bën  mua  adhu- 
rim  me  sinqeritet),  edhe  Unë  shpall  luftë  ndaj  tij.  Robi  Im  nuk  mund  të 
fitojë  afrim  ndaj  Meje  me  çdo  lloj  gjëje  të  dashur,  përveç  gjërave  qe  i 
kam  bërë  farz  atij.  Robi  Im  më  afrohet  Mua  pa  pushim  me  adhurime 
nafile  (që  i  ka  bërë  shtesë  ndaj  farzeve).  Së  fundi,  Unë  e  dua  atë.  Kur  e 
dua  robin  Tim,  pothuajse  Unë  bëhem  vesh  i  tij  që  dëgjon,  syri  ti  tij  që 
sheh,  dora  e  tij  që  kap,  këmba  e  tij  që  ecën,  zemra  e  tij  që  ndjen  dhe 
gjuha  e  tij  që  flet.  Çfarëdo  që  të  kërkojë  prej  Meje,  Unë  patjetër  ia  jap. 
Nëse  kërkon  mbrojtje  te  Unë,  e  mbroj  atë.  Unë,  në  diçka  që  do  të  bëj, 
nuk  kam  rënë  në  hezitim  si  në  mëdyshjen  e  marrjes  së  shpirtit  të  robit 
Tim  besimtar1,  (Sepse)  ai  nuk  e  do  vdekjen,  edhe  Unë  nuk  e  dua  diçka 
që  nuk  e  do  ai  .  (shik.  Buhari,  Rikak,  38;  Ahmed,  VI,  256;  Hejsemi,  II,  248) 

Për  të  fituar  vitytet  e  larta  që  do  të  na  bëjnë  të  pranueshëm  te 
Zoti,  duke  ushqyer  dashuri  nga  shpirti  dhe  zemra,  është  e  nevojshme 
të  jemi  ndjekës  të  miqve  të  Zotit  dhe  Pejgamberit  (s.a.v.s)  të  cilët  po- 

1.  Zoti  është  larg  nga  cilësitë  njerëzore  si  të  rënit  në  mëdyshje.  Ndërsa  fraza  këtu  është 
përdorur  për  t'ia  bërë  të  qartë  perceptimit  tonë  njerëzor,  vëmendjen  dhe  përkujdesjen 
^jjj^  që  ka  ndaj  robit  të  cilin  do. 

- 


PARATHENIE 


thuajse  ishin  flutura  rreth  tij. 

Për  këtë  arsye,  duhet  ta  njohim  të  Nderuarin  tonë  alejhissalatu 
uesselam  nëpërmjet  asaj  që  i  përshtatet  edhe  nëse  nuk  është  në  shka- 
llën  e  të  shikuarit  dhe,  duke  i  jetuar  dhe  marrë  si  shembull  karakteret 
e  larta  që  ishin  të  lavdëruara  te  Zoti,  shpresojmë  se  Zoti  do  të  bëjë  të 
mundur  të  fitojmë  nderin  për  të  qenë  nga  “vëllezërit”  që  ka  përgëzuar 
Hazreti  Pejgamber  (s.a.v.s). 

Nëse  ne  e  njohim  atë  Atë,  edhe  Ai  na  njeh  neve  nesër  në  mah- 
sher.  Nëse  jemi  në  shkallën  për  ta  parë  Atë,  edhe  Ai  na  jep  shikim. 
Nëse  e  dëgjojmë  Atë  dhe  nëse  e  mbajmë  fjalën  e  tij,  edhe  ai  e  dëgjon 
vuajtjen  tonë  dhe  na  kap  ne  për  dore.  Kështu  ne  vijmë  në  gjendjen 
e  vendpamjes  së  cilësisë  për  të  qënë  shëmbull  i  bukur  i  Tij.  Ky  është 
virtyti  më  i  madh  për  të  gjithë  ne. 

Edhe  kjo  vepër  e  thjeshtë  që  keni  në  dorë  është  shkruajtur  në 
lidhje  me  shembujt  e  virtytshëm  në  këtë  kornizë.  Së  pari,  këta  she- 
mbuj  të  virtytshëm  formohen  nga  shembujt  e  shkëlqyer  që  ishin  në 
personalitetin  e  lartë  të  Hazretit  Pejgamber  (s.a.v.s),  pastaj  nga  sjelljet 
shembullore  të  ashabeve,  miqve  të  Zotit,  dijetarëve  dhe  të  devotshmë- 
ve,  çdonjëri  prej  të  cilëve  ishte  një  pasqyrë  e  pastër  e  atyre  shembujve 
të  bukur. 

Veçanërisht,  duke  mos  u  mjaftuar  vetëm  me  tregimet  e  pejga- 
mberëve  dhe  të  miqve  të  Zotit  që  ecnin  në  rrugën  e  devotshmërisë, 
herë-herë  jemi  munduar  të  përmendim  edhe  shumë  shembuj  sjelljesh 
të  virtytshme  që  kanë  realizuar  personalitetet  historike,  të  cilët  ishin  të 
preokupuar  brenda  ngjarjeve  administrative  dhe  shoqërore  dhe  të  luf- 
tëtarëve  që  i  japin  drejtim  botës.  Ashtu  që  edhe  ata  që  janë  implikuar 
dhe  do  të  implikohen  porsi  ata  në  ngjarje  administrative  dhe  shoqëro- 
re,  të  gjejnë  shembujt  e  sjelljeve  ideale  që  u  nevojiten. 

Sigurisht,  për  ne  të  pafuqishmit  është  shumë  e  vështirë  ta  shpje- 
gojmë  në  mënyrë  të  përshtatshme  Sulltanin  e  të  Dy  Botërave,  të 
Nderuarin  tonë  (s.a.v.ss),  te  personaliteti  i  tij  i  lartë  i  të  cilit  ishin  mble- 
dhur  të  tëra  hallkat  e  të  gjithë  virtyteve,  prej  nga  ku  qenë  shpërndarë 
më  pas  te  të  virtytshmit  e  tjerë.  Në  fakt,  edhe  qëllimi  ynë  nuk  është  që 
ta  shpjegojmë  Atë  ashtu  siç  është,  por  vetëm  që  të  shijojmë  një  pikë 
nga  deti  i  begatisë  së  tij  të  pafundme,  që  të  mund  t'i  afrohemi  Atij 
edhe  nje  hap,  që  të  përtërijmë  dashurinë  dhe  përzemërsinë  që  kemi 

ndaj  Tij,  të  shfaqim  besnikërinë  tonë,  të  vrapojmë  për  te  mëshira  e  tij 
e  pafund  dhe  të  strehohemi  te  ndërmjetësimi  i  tij . . . 

Falenderimet  i  takojnë  Allahut  që  na  nderoi  falas  ne  robërit  e  do- 
bët,  domethënë  pa  paguar  ndonjë  kundërvlerë,  për  të  qënë  ummet  i 
të  Nderuarit  tonë  të  Dashur  dhe  Bujar  (s.a.v.s).  Duke  arritur  të  vërtetën 
e  kësaj  mirësie  hyjnore,  rruga  e  vetme  për  të  qënë  i  përshtatshëm 
ndaj  dashurisë  së  Rasulullahut  (s.a.v.s)  dhe  lavdërimit  të  tij  “vëllezërit  e 
mi”,  kalon  nga  të  kapurit  shumë  pas  Sunnetit  Senijje  të  tij  dhe  nga  të 
qenit  të  pajisur  me  moralin  profetik  (aq  sa  të  kemi  mundësi)  si  miqtë  e 
Allahut  që  janë  trashëgimtarët  e  tij. 

Për  këtë  arsye,  edhe  në  ditët  tona,  duke  u  mbushur  me  dashurinë 
e  Rasulullahut  (s.a.v.s)  si  sahabet  dhe  miqtë  e  Allahut,  jemi  të  detyruar 
që  të  mësojmë  moralin  e  lartë  të  Tij.  Edhe  pse  kanë  kaluar  shekuj, 
duke  i  jetuar  bukuritë  e  tyre  që  asnjëherë  nuk  do  të  vjetërohen  dhe 
nuk  do  të  veniten,  duhet  të  mundohemi  t  i  përjetojmë,  sepse  kjo  është 
kundërvlera  e  përshtatshmërisë  së  nderit  dhe  lumturisë  për  të  qënë 
ummet  i  vërtetë  i  të  Nderuarit  tonë  (s.a.v.s). 

Në  përgatitjen  e  kësaj  vepre  që  kemi  botuar  me  ndjenja  dhe  me- 
ndime,  së  pari  falenderoj  Murat  KAYA-në  dhe  të  gjithë  vëllezërit  tanë 
akademikë,  të  cilët  kanë  bashkëpunuar,  dhe  lus  Zotin  për  pranimin  e 
përpjekjeve  të  tyre  si  një  sadaka-i  xharijje. 

Allahu  na  e  bëftë  rizk  të  gjithëve  të  jetojmë  një  jetë  me 
sjellje  të  bukura,  që  do  të  jenë  shkak  për  kënaqësinë  e  Tij,  dhe 
të  jemi  të  begatuar  me  shembujt  e  virtytshëm.  Na  bëftë  miq  të 
afërm  të  të  Dërguarit  të  Tij  në  të  dy  botërat  dhe  na  bëftë  prej 
atyre  që  fitojnë  ndërmjetësimin  e  madh  të  Tij. 

Amin!.. 


Osman  Nuri  TOPBASH 

Maj  2006 
YSKYDAR 


1.  Përjetimi  i  besimit  me  dashuri 

Besimi  është  drita  e  mendjes,  zbukurimi  i  ndërgjegjes  dhe  harmo- 
nia  e  ndjenjave  të  zemrës.  Kalimi  nga  kjo  botë  e  përkohshme  për  te 
bota  e  përhershme  është  i  mundur  vetëm  me  udhëzimin  e  besimit. 

Ndërsa  udhëzuesit  e  besimit  janë  pejgamberët,  librat  hyjnorë  dhe 
miqtë  e  Zotit,  të  cilët  e  kanë  ndërtuar  jetën  shpirtërore  të  tyre  mbi 
drejtimin  që  kanë  treguar  ata.  Përgjatë  historisë,  pejgamberët,  miqtë  e 
Zotit  dhe  të  devotshmit  janë  bërë  shembuj  të  gjallë  të  shfaqjes  së  virty- 
teve  që  mund  të  jetohen  vetëm  me  entuziazmin  e  besimit. 

Besimi  është  një  mirësi  hyjnore.  Sprovimi  është  një  peshore  që 
mat  vërtetësinë  e  besimit.  Ndërsa  durimi  që  pritet  nga  besimtari  dhe 
mbrojtja  e  besimit  me  nënshtrim  është  në  vlerën  e  shkëmbimit  të  fiti- 
mit  të  shpërblimeve  hyjnore.  Domethënë  Allahu  Teala,  për  ta  bërë  të 
kuptueshme  madhështinë  e  mirësisë  së  besimit  që  ka  dhënë  dhe  vlerën 
e  tij  (e  besimit),  pothuajse  kërkon  një  kundërvlerë  nga  robërit  e  tij. 

Edhe  ajeti  fisnik:  “Me  të  vërtetë  Allahu  bleu  nga  besimtarët 
shpirtërat  dhe  pasuritë  e  tyre,  sepse  (si  kundërvlerë  e  kësaj)  atyre 
do  tu  jepet  xhenneti”  (et-Teube,  111)  është  një  dëshmi  e  qartë  e  kësaj 
të  vërtete. 


Për  këtë  arsye,  të  fitosh  kënaqësinë  hyjnore  dhe  të  sakrifikosh  me 
dëshirë  në  rrugën  e  Zotit  shkëmbimet  që  ka  dashur  Ai  (shpirtin,  pa- 

surinë,  pronën  etj.),  është  shkak  për  përsosmërinë  e  besimit. 

Të  kaluarët  kënaqësi  dhe  nënshtrim  të  të  gjitha  mundimeve,  vësh- 
tirësive  dhe  provave  të  jetës  dhe  ecja  në  rrugën  e  Allahut  dhe  të  të 
Dërguarit  të  tij,  përbëjnë  shenjën  më  të  rëndësishme  të  besimit  për 
besimtarët.  Çdo  besimtar  është  i  detyruar  t'ia  paguajë  Allahut  kundër- 
vlerën  e  mirësisë  së  besimit,  sepse  të  pohosh  pronësinë  e  diçkaje  pa 
iu  paguar  kundërvlera,  ose  të  kërkosh  shpërblimin  e  një  kundërvlere  të 
papaguar,  është  preokupim  për  diçka  të  kotë. 

Fitimi  i  ngritjes  së  besimtarit  drejt  kulmeve  të  besimit  është  në 
lidhje  me  atë  që  i  themi  punë  e  devotshme ,  me  nijetin  që  është  bërë 
synim  kënaqësia  e  Allahut  dhe  me  bukuritë  e  adhurimit  e  të  sjelljeve. 
Për  këtë  arsye,  besimi  dhe  puna  e  devotshme  në  Kur'an  dhe  në  hadi- 
thet  fisnike,  në  përgjithësi  janë  përmendur  bashkë.  Besimi  nuk  jetohet 
me  të  dhëna  të  thata  dhe  as  me  teori,  por  me  të  vërteta  që  ndjehen,  që 
gdhenden  në  zemër  dhe  si  rrjedhim  reflektohen  te  sjelljet.  Besimtari, 
në  rezultatin  e  meditimit  të  rrjedhjeve  të  fuqisë  hyjnorë  në  botë  dhe  në 
kryerjen  e  adhurimeve  që  u  përshtatet  me  drejtimin  e  shpirtit,  e  shijon 
kënaqësinë  e  besimit  të  vërtetë  dhe  bëhet  i  suksesshëm  në  jetën  e  tij 
ndaj  shfaqjeve  të  panumërta  plot  virtyt. 

Besimi  është  më  i  lartë  se  të  gjitha  adhurimet,  sepse  adhurimet 
pranohen  vetëm  me  besim.  Adhurimet  kryhen  në  një  kohë  të  caktuar. 
Edhe  namazi,  që  është  nga  adhurimet  më  të  virtytshme,  është  farz 
pesë  kohë  në  ditë.  Ndërsa  besimi,  ngaqë  gjithmonë  është  farz,  duhet 
që  çdo  çast  ta  mbajmë  të  gjallë  në  zemrën  tonë.  Për  këtë  shkak,  është 
e  domosdoshme  që  të  largohemi  nga  çdo  gjë  e  kësaj  bote  që  e  shtyn 
zemrën  në  hutim  dhe  ta  mbrojmë  besimin  tonë  me  punë  të  devot- 
shme,  të  cilat  kanë  pothuajse  vlerën  e  një  parzmoreje  shpirtërore. 

Xhevahiri  i  besimit  është  kapitali  më  i  vlefshëm  i  besimtarit.  Në 
Ajetin  fisnik,  shejtani  i  cili  është  deklaruar  si  një  armik  i  hapur  i  joni, 
bashkë  me  ndihmëtarët  e  tij,  përpiqet  me  ëdo  kusht  që  me  lloj-lloj 
hilesh  dhe  tundimesh  të  vjedhë  xhevahirin  e  besimit  nga  zemrat  besim- 
tare.  Nga  ky  aspekt,  duke  qëndruar  në  vigjilencë  shpirtërore,  mbësh- 
tjellja  e  besimit  tonë  me  një  dashuri  të  madhe  e  dëshirë  të  zjarrtë  dhe 
o  mbrojtja  e  tij  në  një  mënyrë  të  patundshme  me  punë  të  devotshme, 
- 

është  detyra  jonë  më  e  rëndësishme. 

Për  ta  bërë  xhevahirin  e  besimit  si  një  pasqyrë  e  pastër  dhe  ndri- 
çuese  që  reflekton  ndaj  shfaqjeve  të  Zotit,  bsimtari  ka  nevojë  për  “për- 
kujtimin  e  Allahut".  Kështu,  përkujtimi  i  Allahut  është  gdhendja  me 
dashuri  dhe  dëshirë  e  fjalës  “Allah”  në  kutinë  (vendin  e  ruajtjes)  e 
zemrës.  Për  këtë  arsye,  ndryshku  i  gjërave  të  botës  dhe  i  hutimit  fshi- 
het  nga  zemra  edhe  për  shkak  se  zemra  arrin  një  qetësi  të  plotë  dhe 
siguri,g  jendje  në  të  cilën  ndjehet  shija  e  vërtetë  e  besimit. 

Gëzimi  i  besimit  të  robërve  të  begatë  dhe  të  veçantë  që  kanë 
arritur  këtë  pjekuri  shpirtërore,  i  ka  kaluar  të  gjitha  dëshirat  dhe  këna- 
qësitë  e  përkohshme.  Madje  edhe  të  gjitha  vuajtjet  e  dhimbjet  djegëse 
të  mundimeve  të  botës  së  atjeshme,  në  shikimet  e  tyre  janë  pothuajse 
një  hiç. 

Tani  të  shtjellojmë  së  bashku  disa  nga  shembujt  e  panumërt  që  në 
këtë  sakrifikim  tregojnë  durimin,  qëndrueshmërinë,  vendosmërinë,  kon- 
ceptimin,  flijimin  dhe  këmbënguljen  e  të  Dërguarit  të  Allahut  (s.a.v.s)  i 
cili  na  mësoi  ne  besimin  dhe  të  besimtarëve  të  devotshëm  të  cilët  kanë 
shërbyer  në  transmetimin  e  këasj  mirësie  deri  në  ditët  tona. 


Tablo  të  virtytshme 

Kur  Rasulullahu  (s.a.v.s)  ishte  akoma  një  fëmijë  dymbëdhjetë  vje- 
çar  dhe  kur  prifti  Bahira  i  tha: 

“-O  biri  im!  Po  të  pyes  për  hir  të  Lat  dhe  Uzza,  mu  përgjigj!"  Ai 
u  përgjigj: 

“-Mos  më  pyet  ndonjë  gjë  duke  u  betuar  në  emër  të  Lat  dhe  Uzza! 
Për  Zotin  sa  urrej  këto,  nuk  urrej  asgjë”.1 

Krenaria  e  Gjithësisë,  i  Nderuari  ynë  (s.a.v.s)  që  në  moshë  të  vo- 
gël,  duke  qenë  me  një  natyrë  të  pastër,  qëndroi  larg  putave  dhe  mos- 
besimit.  Ndërsa  vendosmëria  dhe  përpjekja  e  jashtëzakonshme  që  ka 


1.  Ibn  Ishak,  Siret,  Konja  1981,  fq.  54;  Ibn  Sa'd,  et-Tabakatu'l-Kubra,  Bejrut,  Daru 
Sadër,  I,  154.  Veçanërisht  shik.  Ahmed  bin  Hanbel,  Musned,  V,  362. 

treguar  për  përjetimin  e  besimit  me  predikim,  mësim  dhe  dashuri  pas 
profetësisë,  është  një  e  vërtetë  që  e  di  çdo  besimtar. 


Magjistarët  që  sfiduan  me  trimërinë  e  besimit  dhe  që  refuzuan 
pohimin  e  Faraonit  se  është  “Zot”,  duke  thënë  përballë  torturave  të 
papërballueshme : 

“-Dhuna  jote  i  përket  kësaj  bote,  ti  je  i  lirë  në  sundimin  dhe 
në  sjelljet  e  tua,  sidoqoftë  ne  do  të  kthehemi  te  Zoti  ynë!”,  për- 
para  se  t’u  vareshin  në  degët  e  hurmave  duart  dhe  krahët  e  tyre,  pasi 
ua  kishin  prerë  tërthor  me  urdhërin  e  Faraonit,  në  çastin  kur  treguan 
ligështi  njerëzore  i  ngritën  duart  e  tyre  drejt  qiellit  me  pikëllimin  e  rë- 
nies  në  dobësim  të  besimit  dhe  u  shprehën: 

“-...O  Zot!  Na  dhuro  durim  dhe  na  bëj  të  vdesim  myslima- 
në!”  (el-A’raf,  126),  iu  përgjëruan  Zotit  dhe  pas  kësaj  u  takuan  me  Zotin 
e  tyre  në  fatin  hyjnor  të  shehadetit. 


Edhe  Isavitë  që  ishin  myslimanë  të  devotshëm,  e  mbrojtën  besimin 
e  tyre  në  mes  dhëmbëve  të  luanëve  në  cirk  duke  e  shijuar  edhe  ata  me 
dashuri  sherbetin  e  të  rënit  dëshmor. 


Po  ashtu  një  grup  tjetër  që  vjen  në  krye  të  heronjve  të  cilët  e  kanë 
jetuar  besimin  me  dashuri,  janë  besimtarët  që  i  kanë  hedhur  në  zjarr  të 
gjallë  “Ashabu  Uhdud”.  Në  shekullin  e  katërt  para  erës  sonë  hebreu  Zu 
Nuvas  që  ishte  sundues  i  Jemenit,  e  detyronte  popullin  e  Nexhranit  që 
ishin  kristianë  të  lidhur  ndaj  besimit  të  njësimit  të  asaj  kohe  të  ndrysho- 
nin  besimin  e  tyre.  Kur  populli  këmbënguli  në  të  vetën,  shumë  njerëz 
u  hodhën  në  kanale  plot  zjarr,  duke  u  djegur  të  gjallë.  Transmetohet  se 
numri  i  të  vrarëve  në  këtë  mënyrë  është  njëzet  mijë. 

Këta  dhunues,  duke  hapur  kanale  dhe  për  arsye  se  ndezën  zjarre 
për  të  djegur  besimtarët,  u  quajtën  “Ashabu  Uhdud”.  Por  ata  të  cilët  u 
Ifc  munduan  ta  shkatërrojnë  besimin  që  ishte  i  gdhendur  në  zemra  dhe 

i  vendosur  gjithmonë  atje,  nuk  ia  dolën  mbanë.  Përkundrazi,  duke  u 
trishtuar  dhe  dënuar,  u  mundën,  u  raskapitën  dhe  u  mallkuan  deri  në 
pafundësi.  Allahu  thotë: 

“Mallkuar  qofshin  Ashabu  Uhdudi  të  cilët  hapën  kanale  të 
mbushura  me  zjarr  (  për  të  djegur  besimtarët)!  (el-Buruxh,  4-5) 


Në  Epokën  e  Lumturisë,  duke  e  jetuar  besimin  me  dashuri,  Zonja 
fatlume  sahabe  që  fitoi  titullin  “Dëshmorja  e  parë  e  Islamit” ,  ishte  Hazreti 
Sumejje.  Hazreti  Sumejje  radijallahu  anha,  që  më  përpara  kishte  shumë 
frikë  edhe  nga  ngulja  e  një  gjilpëre,  pasi  e  shijoi  kënaqësinë  e  lartë  të 
besimit,  tregoi  një  qëndrueshmëri  të  madhe.  Edhe  pse  mushrikët  ia  vu- 
losën  trupin  me  hekur  të  nxehtë,  kurrë  nuk  hoqi  dorë  nga  besimi.  Pasi 
u  dënua  ashpër,  u  copëtua  në  mënyrë  çnjerëzore  duke  ia  lidhur  njërën 
këmbë  te  një  deve  dhe  këmbën  tjetër  të  një  tjetër  deve  dhe  ra  dëshmore 
në  një  mënyrë  tragjike.  Gjithashtu  bashkëshorti  i  saj  Hazreti  Jasir,  paçka 
se  ishte  njeri  i  moshuar  dhe  i  dobët,  tregoi  një  durim  të  jashtëzakonshëm 
dhe  së  fundi  edhe  ai  e  piu  sherbetin  e  dëshmorit.  Kështu  që  familja  Jasir 
radijallahu  anhum  u  bë  dëshmorja  e  parë  e  Islamit.2  Kundërvlerën  e 
besimit  e  paguan  duke  e  jetuar  atë  me  dashuri. 


Madje  Hazreti  Bilal  radijallahu  anhu,  trupi  i  të  cilit  rridhte  gjak  dhe  ish- 
te  kthyer  pothuajse  në  pelte  nën  torturat  e  rënda  të  mushrikëve  të  tërbuar 
e  të  egërsuar,  vazhdonte  të  thoshte  “Ehad,  ehad,  ehad:  Allahu  është  një, 
Allahu  është  një,  Allahu  është  një...”,  duke  predikuar  tevhidin  dhe  duke 
përjetuar  kënaqësinë  e  takimit  me  Allahun  me  një  zemër  që  kishte  shijuar 
kënaqësinë  e  lartë  të  besimit  më  shumë  se  dhimbjet  e  vuajtjet.3 

Hazreti  Omer  radijallahu  anhu  në  kohën  e  hilafetit  të  tij  i  kishte 
thënë  Habbab  bin  Eretit  që  ishte  nga  myslimanët  e  parë: 

“-A  mund  të  na  tregoshë  torturat  që  ke  hequr  në  rrugë  të  Allahut?” 


2.  Shik.  Ibn  Haxher,  el-Isabe,  Bejrut  1328,  Daru  Ihjai't-Turasi’l-Arabi,  III,  648;  Ze  - 
ahsheri,  Keshshaf,  vërt.  Muhammed  Mersi  Amir,  Kajro  1988,  III,  164. 

3.  Shik.  Ahmed,  I,  404;  Ibn  Sa  d,  III,  233;  Belazuri,  Ensabu'l-Eshraf,  Egjipt  1959,  I, 
186. 

Hazreti  Habbab  tha: 

“-O  prijësi  i  bësimtarëve!  Shikoje  shpinën  time!'  Hazreti  Omer  që 
e  pa  shpinën  e  tij,  duke  thënë: 

“-Në  jetën  time  kurrë  nuk  kam  parë  shpinë  të  ndonjë  njeriu  të 
shkatërruar  në  këtë  lloj  mënyre  ’,  tha  ai  i  habitur.  Habbab  radijallahu 
anhu  vazhdoi: 

“-Qafirët  ndiznin  zjarr  dhe  më  shtrinin  mua  mbi  të  të  zhveshur. 
Zjarri  fikej  vetëm  me  dhjamin  që  shkrihej  nga  shpina  ime.”4 

Mushrikët,  gurët  që  i  kishin  nxëhur  në  zjarr  i  ngjisnin  në  shpinën  e 
Hazretit  Habbab  dhe  mishi  i  sahabiut  të  bekuar  derdhej  prej  ashpërsisë 
së  torturës.  Megjithatë,  ai  përsëri  nuk  i  thoshtë  fjalët  që  donin  qafirët. 
(Ibn  Esir,  Usdu'l-Gabe,  II,  114) 

Sepse  emocioni  i  takimit  që  ia  kishte  dhuruar  besimi,  i  mënjanon- 
te  të  gjitha  vuajtjet  e  kësaj  bote. 

Habbab  bin  Ereti  radijallahu  anhu  tregon: 

Një  ditë,  kur  i  Dërguari  i  Allahut  sallallahua  alejhi  ue  sellem  ishte 
në  hijen  e  Qabes,  i  shkuam  pranë  dhe,  duke  iu  ankuar,  i  treguam  tor- 
turat  që  na  bënin  mushrikët.  Pastaj  i  kërkuam  që  ta  lusë  Allahun  për  të 
na  shpëtuar  nga  këto  tortura. 

Ai  na  tha: 

“Ndërmjet  brezave  përpara  jush  ka  pasur  besimtarë  që  pasi  kape- 
shin,  vendoseshin  në  një  gropë,  pastaj  ndaheshin  më  dysh  nga  koka 
te  këmbët  me  sharrë  dhe  u  gërvishej  mishi  i  tyre  me  krëhër  hekuri, 
por  përsëri  nuk  u  kthyen  nga  feja  e  tyre.  Betohem  në  Allahun  se  Ai 
do  ta  plotësojë  këtë  fe  dhe  do  ta  bëjë  sunduese  në  një  shkallë  të  tillë 
që  një  person  pa  ndjerë  frikë  përveç  Allahut  dhe  sulmit  të  ujkut  ndaj 
deleve  të  tij,  do  të  mund  të  shkojë  dhe  të  vijë  i  sigurtë  nga  Sanaja  deri 
në  Hadrameut.  Por  ju  nuk  duronil...  "(Buhari,  Menakibu'l-Ensar  29,  Menakib 
25,  Ikrah  1;  Ebu  Davud,  Xhihad  97/2649) 


Ibn  Esir,  Usdu’l-Gabe,  Kajro  1970,  II,  115. 

Armiqtë  e  Islamit  e  rrihnin  edhe  Hazretin  Suhejb  radijallahu  anhu, 
derisa  i  binte  të  fikët.  Këto  tortura  vazhduan  deri  në  hixhret.  Së  fundi, 
Suhajbi  radijallahu  anhu,  pas  hixhretit  të  Pejgamberit  (s.a.v.s),  mori 
rrugën  e  mërgimit,  me  qëllim  që  të  shpërngulej  për  në  Medine.  Disa 
nga  mekasit,  duke  e  arritur,  i  thanë: 

“-Ti  erdhe  këtu  si  një  person  i  varfër  dhe  i  dobët.  Fitove  mes  nesh 
shumë  pasuri.  Së  fudi  kërkon  të  ikësh  duke  marrë  me  vete  edhe  pa- 
surinë!  Për  Zotin  nuk  ta  lejojmë  këtë!  ” 

Suhejbi  zbriti  menjëherë  nga  kafsha.  I  nxorri  shigjetat  që  kishte  në 
të  djathtë  dhe  tha: 

“-O  popull  i  Kurejshëve!  Ju  e  dini  mirë  që  unë  jam  shigjetari  më  i 
mirë  prej  jush.  Për  Zotin  do  tju  gjuaj  të  gjitha  shigjetat  që  kam  dhe  kur 
të  mbarojnë,  do  të  nxjerr  shpatën.  Përderisa  njëra  nga  këto  të  gjendet 
në  dorën  time,  nuk  mund  të  më  afroheni.  Kur  ato  të  më  mbarohen, 
mund  të  më  bëni  çfarë  të  doni.  Tani,  nëse  jua  tregoj  vendin  e  pasurisë 
time  dhe  nëse  jua  lë  atë  ju,  a  do  të  ma  hapni  rrugën  dhe  të  më  lini  të 
lirë?” 

Mushrikët  e  pranuan  propozimin.  Suhejbi  radijallahu  anhu,  pasi  ua 
tregoi  atyre  vendin  e  pasurisë,  vazhdoi  rrugën  e  tij.  Në  mesin  e  muajit 
rabiulevvel  arriti  në  Qabe  dhe  takoi  të  Dërguarin  e  Allahut  (s.a.v.s). 

Kur  i  Dërguari  i  Allahut  (s.a.v.s)  e  pa  atë,  buzëqeshi  dhe  duke  pa- 
sur  për  qëllim  sakrifikimin  e  të  gjithë  pasurisë  së  tij  në  rrugë  të  besimit 
të  tij,  tha: 

“-Suhejbi  fitoi!  Suhejbi  fitoi!  O  Ebu  Jahja!  Shitja  doli  me  fitim! 
Shitja  doli  me  fitim /’5 

Sipas  transmetimeve,  ky  ajet  fisnik  ka  zbritur  mbi  këtë  ndodhi: 

“Ka  disa  nga  njerëzit  që  për  hir  të  Allahut  flijojnë  veten  (dhe 
pasurinë)  e  tyre.  Edhe  Allahu  është  shumë  i  mëshirshëm  ndaj  ro- 
bërve  të  Tij”.  (el-Bekara,  207) 


5.  Ibn  Sa'd,  III,  226-230;  Hakim,  el-Mustedrek  ala's-Sahihajn,  Bejrut  1990,  III,  450, 
452. 

Edhe  Zinnire  Hatun  ishte  nga  gratë  sahabe  që  u  mundua  dhe  u 
keqtrajtua  nga  mushrikët.  Për  shkak  të  torturave  që  i  bëri  Ebu  Xhehil, 
ajo  u  verbërua. 

Ebu  Xhehili  i  tha: 

“-A  e  pe?  Lat  dhe  Uzza  t'i  verbuan  sytë". 

Zinnire  Hatun  tha: 

“-Jo,  për  Zotin  nuk  m’i  verbuan  ata  sytë  e  mi.  Lat  dhe  Uzza  nuk 
mund  të  më  bëjnë  mua  as  dobi,  as  dëm.  Zoti  im  është  i  aftë  që  të  më 
kthejë  shikimin!’’ 

Mushrikët,  shpirtërat  e  të  cilëve  ishin  varrosur  në  errësirën  e  për- 
jetshme,  kur  agoi  dhe  pasi  panë  se  sytë  e  Zinnire  Hatun  ishin  shëruar 
më  mirësinë  e  Allahut,  u  hutuan.6 


Edhe  shumë  të  tjerë  nga  myslimanët  e  parë  ishin  në  vuajtje  dhe 
mundim.  Sahabet  e  zgjedhur  të  Pejgamberit  (s.a.v.s),  si  Amir  bin 
Fuhejre,  Ebu  Fukejhe,  Mikdad  bin  Amr,  Ummu  Ubejs,  Lubejne  Hatun, 
Nehdiye  Hatun  dhe  vajza  e  saj,  u  torturuan  në  një  mënyrë  që  nuk  e 
imagjinon  as  mendja.  Mushrikët,  pasi  i  lidhnin  ata  me  zinxhirë  nga 
këmbët,  duke  i  tërhequr  zvarrë  lakuriq,  i  nxirrnin  në  shkretëtirë  në 
orët  më  të  nxehta  të  vapës,  mbi  ta  vendosnin  copa  guri  të  mëdha  dhe 
u  bënin  lloj-lloj  torturash,  derisa  i  sillnin  në  një  lloj  gjendjeje  kur  ata  e 
humbnin  vetëdijen  dhe  nuk  dinin  se  çfarë  thonin  më.  I  shtrëngonin  për 
fyti  dhe  nuk  i  linin  derisa  pandehnin  se  kanë  vdekur.7 

Ashabet  e  nderuar  e  mbrojtën  besimin  e  tyre  nën  tortura  të  rënda 
dhe  nën  dhunime  të  papërballueshme,  dhe  për  ta  përcjellë  te  ne  këtë 
mirësi  hyjnore  dhanë  pasurinë  dhe  shpirtërat  e  tyre,  sepse  ata  e  kup- 
tuan  vlerën  e  vërtetë  të  madhështisë  së  mirësisë  së  Islamit.  Kështu  ata 
e  hapën  në  të  dy  botërat  derën  e  madhështisë  hyjnore.  Duke  u  flijuar 
brenda  urdhërit  hyjnor: 


6.  Ibn  Hisham,  Siretu'n-Nebi,  Bejrut  1937,  DaruTFikr,  I,  340-341;  Ibn  Esir,  el-Kamil 
fi’t-Tarih,  Bejrut  1979-1982;  II,  69;  Usdu'l-Gabe,  VII,  123. 

7.  Shik.  Ibn  Maxhe.  Mukaddime,  11;  Ahmed,  I,  404. 

“O  ju  që  keni  besuar,  kini  frikë  Allahun  me  një  sinqeritet 
të  vërtetë  dhe  mos  vdisni  përveçse  duke  qenë  myslimanë!”.  (Al-i 
Imran,  102)  jetët  e  tyre  fituan  lumturinë  e  vërtetë  dhe  të  përhershme. 


Sa'd  bin  Ebi  Vakkas  radijallahu  anhu  ishte  një  djalë  që  i  bindej 
shumë  nënës  së  tij.  Kur  ai  hyri  në  Islam,  nëna  e  tij  i  tha: 

“-O  Sa'd!  Çfarë  ke  bërë?  Nëse  nuk  e  lë  këtë  fe  të  re,  betohem 
se  nuk  do  të  ha,  as  nuk  do  të  pi  dhe  së  fundi  do  të  vdes.  Edhe  ty  për 
shkakun  tim  do  të  të  thërrasin  vrasës  i  nënës  tënde. 

Kur  Sa'di  radijallahu  anhu  tha: 

“-Mos  e  bëj  këtë  gjë  o  nëna  ime  e  dashur,  unë  nuk  mund  ta  lë  këtë 
fe  për  asnjë  lloj  arsyeje!”,  nëna  e  tij  nuk  hëngri  dhe  nuk  piu  dy  ditë 
dhe  dy  net  dhe  për  shkak  të  kësaj  i  ra  fuqia.  Sa'di  për  ta  bërë  nënën 
që  e  dontë  shumë  të  hiqte  dorë  nga  inati  i  saj,  me  një  vendosmëri  të 
plotë  i  tha: 

“-O  nëna  ime!  Për  Zotin  sikur  të  keshë  edhe  njëqind  shpirtëra  dhe 
edhe  nëse  dalin  një  nga  një,  unë  nuk  mund  ta  lë  këtë  fe  për  asnjë  lloj 
arsyeje.  Këtë  ta  dish!..”.  Nëna  që  e  kuptoi  vendosmërinë  e  birit  të  saj, 
hoqi  dorë  nga  inati  dhe  filloi  të  hajë. 

Mbi  këtë  ngjarje  zbritën  këto  ajete  fisnike: 

“Ne  e  kemi  urdhëruar  njeriun  që  të  sillet  mirë  ndaj  prindërve 
të  tij,  sepse  nëna  e  tij  e  barti  atë  me  shumë  mundime  dhe  pas 
dy  vjetëve  ia  ndau  gjirin.  (Për  këtë  arsye)  E  porositëm  që  sëpari  të 
jetë  mirënjohës  ndaj  meje  dhe  pastaj  ndaj  prindërve  të  tij.  Kthimi 
juaj  është  vetëm  te  Unë.  (Megjithë  këtë)  Nëse  ata  të  detyrojnë  ty 
të  më  bësh  mua  shirk  për  diçka  që  ti  nuk  ke  asnjë  lloj  dije,  atë- 
herë  mos  iu  bind  atyre.  Kalo  mirë  me  ata  në  këtë  botë  dhe  ndiqe 
rrugën  e  atij  që  është  drejtuar  te  Unë.  Kthimi  juaj  është  vetëm  te 
Unë.  Pastaj  unë  do  tju  njoftoj  për  atë  që  keni  vepruar”.  (Lukman, 
14-15)  (Muslim,  Fedailu’s-Sahabe,  43-44;  Ibn  Esir,  Usdu'l-Gabe,  II,  368) 

Kur  Pejgamberi  (s.a.v.s)  do  të  shpërngulej  për  në  Medine,  e  thi- 
rri  Aliun  radijallahu  anhu.  I  tregoi  për  urdhërin  hyjnor  rreth  hixhretit 
(shpërnguljes).  Pastaj  i  tregoi  se  e  ka  caktuar  zëvëndës  të  tij  për  të  do- 
rëzuar  emanetet  që  i  kishte  në  vendet  e  tyre,  sepse  në  Mekkë,  ngaqë 
e  dinin  sinqeritetin  dhe  besnikërinë  e  tij,  pothuajse  nuk  kishte  asnjë  që 
posedonte  diçka  të  vlefshme  dhe  që  të  mos  ia  jepte  emanet  të  dërgua- 
rit  të  Allahut  (s.a.v.s). 

I  Dërguari  i  Allahut,  si  marrje  mase  paraprake  ndaj  planeve  të 
mushrikëve  tha: 

“-O  Ali!  Sonte  ti  fli  në  dyshekun  timi  Mbulohu  me  mantelin  tim! 
Mos  ki  frikë/  Nuk  ka  për  të  të  ndodhur  ndonjë  gjë  që  ti  nuk  e  do!  ”  (Ibn 
Hisham,  II,  95,  98) 

Hazreti  Ali  radijallahu  anhu  me  guximin  e  një  besimi  të  madh, 
nën  hijen  e  topuzave  të  tërbuar  që  ishin  gati  të  zbritnin  në  trupin  e  tij, 
u  shtri  në  dyshekun  e  të  Nderuarit  tonë  (s.a.v.s).  Kur  mushrikët  e  tër- 
buar,  të  cilët  erdhën  në  shtëpinë  e  lumturisë  për  të  vrarë  të  Dërguarin 
e  Allahut  panë  nën  mbulesë  Hazretin  Ali,  u  zemëruan  tmerrësisht  dhe 
bërtitën: 

“-0  Ali!  Ku  është  biri  i  xhaxhait  tënd!? 

Hazreti  Ali  radijallahu  anhu  tha: 

“-Nuk  e  di,  nuk  kam  asnjë  lloj  mendimi!  Në  fakt  unë  nuk  jam  mbi- 
kqyrësi  i  tij!  Ju  i  thatë  Atij  që  të  ikë  nga  Mekka!  I  thatë:  Ndahu  prej 
nesh  dhe  ik.  Kështuqë  Ai  iku.” 

Në  lidhje  me  këtë  mushrikët  ia  tërhoqën  vërejtjen  Hazretit  Ali  dhe 
e  keqtrajtuan.  Madje  e  dërguan  në  Mesxhidi  Haram  dhe  pasi  e  burgo- 
sën  njëfarë  kohe,  e  lanë  të  lirë.8 


Nexhidët,  të  cilët  erdhën  te  Pejgamberi  (s.a.v.s)  duke  ia  bërë  të 
ditur  se  duan  të  mësojnë  Islamin,  kërkuan  dikë  që  tua  mësojë.  Mbi 
këtë,  i  Dërguari  i  Allahut  u  dërgoi  atyre  rreth  shtatëdhjetë  hafiza,  të 
cilët  ishin  nga  Ehli  Suffe  dhe  që  e  dinin  mirë  Islamin.  Kur  myslimanët 


A  8.  Ibn  Hisham,  II,  96;  Ahmed,  I,  348;  Ja'kubi,  Tarihu’l-Ja’kubi,  Bejrut  1992,  II,  39. 

arritën  në  Bi'ri  Maune  dhe  kur  po  qetësoheshin  te  një  shpellë,  ranë  në 
një  kurth  të  tmerrshëm.  Ja,  pikërisht  në  këto  çaste,  një  topuz  i  hedhur 
nga  mushriku  me  emër,  Xhebbar  bin  Sulma,  hyri  nga  shpina  dhe  doli 
nga  gjoksi  i  Amir  bin  Fuhejre  radijallahu  anhu.  Në  atë  kohë,  kur  Ibn 
Fuhejre  ishte  dyzet  vjeç,  kur  e  kuptoi  se  ishte  në  prag  të  pirjes  së  sher- 
betit  të  heroizmit,  bërtiti  me  zë  të  lartë: 

“Fitova  për  Zotin!” 

Ibn  Tufejl,  i  cili  ishte  koka  e  atyre  që  përgatitën  këtë  kurth  në  më- 
nyrë  tradhëtare,  pasi  mori  një  mysliman  që  i  kish  mbijetuar  masakrës, 
erdhi  në  krye  të  dëshmorit  tonë  të  nderuar  dhe  e  pyeti: 

“-Kush  është  ky?"  Kur  mori  përgjigjen: 

“-Amr  bin  Fuhejre!”  tha: 

“-Pasi  ai  u  vra,  unë  pashë  kufomën  e  tij  që  ngrihej  në  qiell. 
Qëndrimi  i  saj  mes  qiellit  dhe  tokës,  është  akoma  përpara  syve  të  mi. 
Pastaj  zbriti  në  tokë.” 

Ibn  Tufejl  i  cili  ishte  nga  poetët  më  të  njohur,  edhe  pse  e  pa  pikë- 
risht  vetë  këtë  ndodhi,  nuk  u  bë  mysliman.  Por  Xhebbari,  i  cili  e  lëshoi 
dëshmor  Amir  bin  Fuhejrën,  së  fundi  arriti  udhëzimin.  Sepse  klithma 
e  personit  që  ra  dëshmor  me  fjalët  “Fitova  për  Zotin”  ushtoi  ditë  të 
tëra  në  veshët  e  tij.  Këto  fjalë  u  bënë  enigmë  për  të.  Ai  mendoi  disa 
javë  që  “Unë  po  e  vrisja,  ndërsa  ai  thoshte  fitova!  Ç’është  kjo  punë?” 
Një  ditë  ai  pyeti  patriotin  e  tij,  Dahhak  bin  Sufjan,  i  cili  ishte  i  njo- 
hur  me  heroizmin  e  tij  dhe  të  cilin  Hazreti  Pejgamber  e  kishte  numë- 
ruar  në  shkëmbim  të  njëqind  personave,  se  çdo  të  thotë  fjala  “Fitova 
për  Zotin”.  Kur  ai  i  tha  se  kjo  fjalë  do  të  thotë  “Fitova  Xhennetin” 
Xhebbari  u  zgjua  nga  gjumi  i  thellë  i  hutimit  në  të  cilin  kishte  humbur 
dhe  u  nderua  me  besim.9 


Në  fund  të  luftës  së  Uhudit,  Hazreti  Safije  radijallahu  anha  deshi 
të  shikonte  vëllain  e  saj  Hazretin  Hamza  radijallahu  anhu,  të  cilit  i  ishte 


9.  Shik.  Ibn  Haxher,  Fethu  l-Bari,  Daru  l-Fikr,  botim  Fuat  Abdulbakiut,  VII,  390, 
Megazi  28;  Ibn  Hisham,  III,  187;  Vakidi,  Megazi,  Beirut  1989,  I,  349. 

bërë  trupi  copë-copë.  Për  këtë  qëllim  ai  u  drejtua  nga  ana  në  të  cilën 
gjendeshin  dëshmorët.  Biri  i  saj  Zubeyri,  pasi  e  takoi,  i  tha: 

“-O  nëna  ime  e  dashur,  i  Dërguari  i  Allahut  të  urdhëron  që  të 
kthehesh  mbrapa.”  Ndërsa  ajo  tha: 

“-Përse?  A  që  të  mos  shikoj  vëllain  tim?  Unë  e  di  se  në  ç’mënyrë 
tragjike  e  kanë  prerë  dhe  copëtuar.  Në  fakt  asgjë  përveç  kësaj  nuk 
mund  të  na  ngushëllonte  ne.  Inshallah  do  të  duroj  dhe  do  ta  pres 
shpërblimin  nga  Allahu.  ” 

Zubejri  shkoi  dhe  i  tregoi  të  Dërguarit  të  Allahut  ato  që  kish  thënë 
nëna  e  tij.  I  nderuari  jonë  (s.a.v.s)  tha: 

“-Nëse  është  ashtu,  lëreni  ta  shikojë.  "Edhe  Safija  radijallahu  anha, 
pasi  shkoi  te  trupi  i  vëllait  të  saj  që  kishte  arritur  nderin  për  të  qenë  i 
nderuari  i  dëshmorëve,  u  lut  përzemërsisht.  (Shik.  Ibn  Hisham,  III,  48;  Ibn 
Haxher,  el-Isabe,  IV,  349) 


Edhe  trimëria  e  guximit  të  ashabeve  të  nderuar  të  cilët  dërguan 
te  mbretërit  letrat  që  i  kishte  shkruajtur  i  Dërguari  i  Allahut  (s.a.v.s), 
është  e  famshme.  Ata  ua  dërguan  atyre  mesazhet  e  të  Nderuarit  tonë 
(s.a.v.s),  pa  pasur  frikë  nga  askush  përveç  Allahut  dhe  u  vune  për- 
ballë  mizorëve  që  kishin  fituar  famë  në  mbarë  botën,  duke  qëndruar 
ndërmjet  xhelatëve  që  ishin  gati  për  të  prerë  koka.  Ata  nuk  ngurruan 
aspak  për  të  bërë  fjalime  të  guximshme  nën  hijen  e  shpatave  dhe  të 
topuzave.  Disa  shembuj  nga  këta  janë: 

Kur  një  ditë  i  Dërguari  i  Allahut  (s.a.v.s)  pyeti: 

“-O  njerëz!  Kush  nga  ju  e  dërgon  këtë  letër  te  Mukavkisi  i 
Iskenderijes  duke  e  pritur  shpërblimin  dhe  sevapin  e  tij  vetem  nga 
AHahu?”  Hatib  bin  Ebi  Beltaa  u  ngrit,  shkoi  te  i  Nderuari  ynë  dhe 
tha: 


“-O  i  Dërguari  i  Allahut!  E  dërgoj  unë.” 

I  Dërguari  i  Allahut  (s.a.v.s)  tha: 

“O  Hatib!  Allahu  e  bekoftë  detyrën  tënde!  ” 

Hatib  bin  Ebi  Beltaa  radijallahu  anhu,  pasi  arriti  në  Iskenderije,  e 
lexoi  letrën  e  të  Dërguarit  të  Allahut  në  prani  të  mbretit.  Mukavkisi,  e 
thirri  Hatibin  radijallahu  anhu  dhe  i  mblodhi  edhe  klerikët.  Vazhdimin 
e  ngjarjes  le  ta  dëgjojmë  nga  Hatibi  radijallahu  anhu: 

Mukavkisi  më  tha: 

"-Do  të  flas  me  ty  për  disa  gjëra  që  dua  t'i  kuptoj” 

Unë  i  thashë: 

“-Urdhëroni!  Flasim.” 

Mukavkisi  më  pyeti: 

“-A  nuk  është  pejgamber  Zotëriu  yt?”  Thashë: 

“-Po,  Ai  është  i  Dërguari  i  Allahut.” 

Kur  më  pyeti:  “-Nëse  Ai  me  të  vërtetë  është  pejgamber,  përse  nuk 
i  bëri  lutje  Allahut  kundër  njerëzve  të  popullit  të  tij,  të  cilët  e  nxorën 
nga  atdheu  dhe  e  detyruan  që  të  strehohet  në  një  vend  tjetër?”  Unë  i 
thashë: 

“-Ti  dëshmon  se  Isa  bin  Merjem  është  i  Dërguari  i  Allahut,  apo  jo? 
Meqë  ai  ishte  një  pejgamber  i  vërtetë,  a  nuk  mund  t'i  lutej  Allahut  për 
t’u  ngritur  në  qiell  dhe  për  shkatërrimin  e  popullit  të  tij,  pasi  e  kapën 
dhe  donin  ta  kryqëzonin?” 

Mukavkisi  nuk  gjeti  fjalë  për  të  më  thënë.  Pasi  heshti  një  farë  kohe 
dhe  pasi  u  mendua,  deshi  që  t'ia  përsërisja  fjalët.  Pasi  i  përsërita,  për- 
sëri  Mukavkisi  u  mendua  për  një  farë  kohe.  Pastaj  tha: 

“-E  the  shumë  bukur.  Ti  je  i  urtë,  flet  me  vend  dhe  vjen  nga  ai  i 
cili  është  i  urtë.  ” 

Menjëherë  pas  kësaj,  i  thashë  Mukavkisit: 

“-Këtu  një  njeri  para  teje  pati  pohuar  se  ishte  Zoti  më  i  lartë. 
Allahu  Teala  e  dënoi  Faraonin  me  ndëshkimin  e  botës  dhe  të  ahiretit. 
Merr  mësim  nga  ata  të  cilët  kanë  qenë  para  teje  dhe  mos  u  bëj  mësim 
për  të  tjerët!” 


Mukavkisi  tha: 

“-Ne  e  kemi  një  fe  dhe  nuk  e  lëmë  derisa  të  shohim  një  më  të 

•  ..p? 

mire! 

Edhe  unë  i  thashë: 

“-Islami  kategorikisht  është  më  i  lartë  se  feja  me  të  cilën  ti  je  i  li- 
dhur!  Ne  po  të  ftojmë  ty  te  Islami,  të  cilin  Allahu  Teala  e  ka  zgjedhur  si 
fe  për  njerëzit.  Muhammed  Mustafa  (s.a.v.s)  nuk  të  fton  vetëm  ty,  por 
të  gjithë  njerëzit.  Ata  të  cilët  janë  sjellur  më  ashpër  dhe  më  keq  ndaj  tij 
janë  Kurejshit.  Armiqësinë  më  të  madhe  ndaj  tij  e  bënë  çifutët.  Ndërsa 
ata  që  iu  afruan  më  shumë  janë  kristianët.  Siç  e  përgëzoi  Hazreti  Musa 
Hazretin  Isa,  edhe  Hazreti  Isa  përgëzoi  ardhjen  e  Hazretit  Muhammed 
alejhissalatu  uesselam.  Ftesa  që  ne  ju  bejmë  juve  në  Kur'an  është  si 
ftesa  që  u  bëni  ju  në  Inxhil  atyre  që  janë  të  lidhur  me  Teuratin.  Çdo 
njeri  është  i  detyruar  të  jetë  ummet  i  pejgamberit  që  vjen  në  kohën  e 
tij.  Edhe  ti  je  nga  ata  që  kanë  arritur  kohën  e  Muhammedit  alejhissa- 
latu  uesselam.  Për  këtë  arsye  ne,  duke  të  ftuar  për  te  Islami,  nuk  të 
largojmë  nga  feja  e  Isait  alejhisselam  por  përkundrazi,  po  të  kërkojmë 
që  të  bësh  atë  që  është  e  përshtatshme  ndaj  mesazhit  të  tij .  ” 

Mukavkisi  tha: 

Unë  e  analizova  fenë  e  këtij  pejgamberi.  Pashë  që  në  të  nuk  ur- 
dhërohet  të  heqësh  dorë  nga  bota  dhe  se  nuk  ndalohet  asnjë  gjë  e 
pëlqyeshme  dhe  e  pranuar.  Ai  nuk  është  as  një  magjistar  i  hutuar  dhe 
as  një  gënjeshtar  që  pohon  se  sjell  lajme  nga  gajbi.  Përkundrazi,  te  ai 
ka  shenja  profetësie  që  zbulojnë  gajbin  si  dhënja  e  lajmit.  Megjithë  këtë 
dua  të  mendoj  edhe  pak.  ” 

Më  vonë  i  shkruajti  një  përgjigje  letrës  së  Pejgamberit... 

Mukavkisi  as  nuk  bëri  ndonjë  gjë  më  tepër  se  kjo  dhe  as  nuk  u  bë 
mysliman.  Edhe  mua  më  tërhoqi  vërejtjen: 

“-Kujdes!  Egjiptianët  të  mos  dëgjojnë  asnjë  fjalë  nga  goja  jote,  për- 
ndryshe  do  të  të  dhunojnë.10 

Sa  shembull  i  bukur  janë  këto  fjalë  të  urta  që  Hatibi  radijallahu 
anhu  tha  përpara  mbretit  me  trimërinë  e  besimit,  në  lidhje  me  koncep- 

10.  Ibn  Kethir,  el-Bidaje  ue'n-Nihaje,  Kajro  1993,  IV,  266-267;  Ibn  Sa’d,  I,  260-261; 
Ibn  Haxher,  el-Isabe,  III,  530-531. 

timin  dhe  trimërinë  e  një  besimtari  që  e  jeton  besimin  me  dashuri. 


Ndërsa  letrën  që  i  ishte  shkruar  mbretit  të  Iranit,  e  dërgoi  Abdullah 
bin  Huzafe.  Mbreti,  duke  parë  që  emri  i  Pejgamberit  ishte  shkruajtur 
përpara  emrit  të  tij,  u  zemërua,  e  copëtoi  letrën  e  bekuar  dhe  e  ofe- 
ndoi  rëndë  dërguesin. 

Me  forcën  dhe  fisnikërinë  që  kishte  marrë  nga  besimi  i  tij,  Abdullahu 
radijallahu  anhu  u  foli  mbretit  dhe  njerëzve  të  tij 

“-O  populli  i  Persisë!  Ju  po  kaloni  ditët  tuaja  të  numëruara  si  su- 
ndues  të  vetëm  të  një  pjese  të  tokës,  e  cila  ndodhet  në  dorën  tuaj  dhe 
që  është  pa  pejgamber  e  pa  libër  hyjnor,  dhe  po  jetoni  një  jetë  ëndë- 
rrimtare.  Ndërsa  pjesa  e  tokës  që  nuk  e  sundoni,  është  më  e  madhe. 

O  Mbret!  Përpara  teje  kanë  ardhur  dhe  kanë  sunduar  shumë 
mbretër  që  dëshironin  këtë  botë  ose  ahiretin.  Ata  që  donin  ahiretin, 
e  morën  pjesën  e  tyre  edhe  nga  kjo  botë.  Ndërsa  ata  që  donin  këtë 
botë,  humbën  edhe  pjesën  e  ahiretit.  Ti  e  nënvlerëson  këtë  fe  që  po 
të  parashtrojmë,  por  për  Zotin,  kudo  që  të  jesh,  kur  gjëja  që  nënvlerë- 
sove  do  të  vijë  mbi  ty,  ke  për  të  pasur  frikë  prej  saj  dhe  nuk  do  mund 
të  mbrohesh!" 

Mbreti,  duke  u  përgjigjur,  tha  se  pasuria  dhe  sulltanati  i  përkasin  atij 
dhe  se  nuk  ka  frikë  nga  humbja  apo  nga  dalja  e  ndonjë  ortaku.11 * IV,  Pastaj 
urdhëroi  njerëzit  e  tij  që  ta  nxirrnin  jashtë  Abdullah  bin  Huzafen. 

Abdullahu  radijallahu  anhu  doli  menjëherë  nga  pallati  i  mbretit,  ia 
hypi  kafshës  së  tij  dhe  filloi  rrugën  për  në  Medine.  Me  vete  po  thosh- 
te: 

“-Për  Zotin,  sido  që  të  më  shkojë  rrugë  (të  vdes  ose  të  kthehem 
shëndoshë  e  mirë)  unë  nuk  shqetësohem.  Unë  e  dërgova  letrën  e  të 
Dërguarit  të  Allahut  dhe  e  kreva  detyrën  time."12 

Ja  qetësia  e  ndërgjegjes  së  heronjve  të  Islamit,  që  merrnin  para- 


11.  Suhejli,  Raudu’l-Unf,  Bejrut  1978,  VI,  589-590. 

12.  Shik.  Ahmed,  I,  305;  Ibn  Sa'd,  I,  260,  IV,  189;  Ibn  Kethir,  el-Bidaje, 

IV,  263-6;  Hamidullah,  el-Uesaiku’s-Sijasijje,  Bejrut  1985,  fq.  140. 

sysh  flijimin  e  shpirtit  të  tyre  për  të  kryer  një  dëshirë  të  të  Dërguarit  të 
Allahut. . . 


Abdullah  bin  Huzafe  radijallahu  anhu  ka  edhe  një  histori  tjetër  të 
mbushur  me  shumë  shembuj  që  e  shfaqin  virtytin  dhe  guximin  e  besi- 
mit  të  tij  të  pashoq. 

Në  periudhën  e  Hazretit  Omer  radijallahu  anhu,  një  ushtri  Islame 
u  dërgua  mbi  Bizantinët  që  ishin  në  anët  e  Kajserijes  së  Shamit.  Edhe 
Abdullah  bin  Huzafe  radijallahu  anhu  gjendej  në  ushtri.  Bizantinët  e 
kapën  rob  atë.  E  dërguan  te  mbreti  i  tyre  dhe  thanë:  “Ky  është  nga 
ashabët  e  Muhammedit!” 

Mbreti  e  mbylli  në  një  shtëpi  Hazretin  Abdullah  radijallahu  anhu 
dhe  pasi  nuk  e  lejoi  disa  ditë  që  të  hajë  dhe  të  pijë,  i  dërgoi  atij  pak 
verë  dhe  mish  derri.  E  përgjuan  tri  ditë.  Abdullahu  radijallahu  anhu 
nuk  ia  zgjati  dorën  as  verës,  as  mishit  të  derrit.  Mbretit  i  thanë: 

“-Qafa  e  tij  është  përkulur  shumë.  Nëse  nuk  e  nxjerrim  nga  aty, 
do  të  vdesë!” 


Mbreti,  pasi  urdhëroi  ta  sillnin,  e  pyeti 

“-Çfarë  të  pengon  që  të  mos  hash  dhe  të  mos  pish?” 

Abdullahu  radijallahu  anhu  tha: 

“-Me  të  vërtetë  nevoja  ma  lejon  që  të  ha  dhe  të  pi  nga  ato,  por 
unë  nuk  desha  që  ti  të  qeshësh  me  mua  dhe  me  Islamin!” 

Mbreti  përballë  kësaj  sjelljeje  të  denjë  tha: 

“-A  nuk  pranon  bën  të  bëhesh  kristian,  nëse  unë  të  jap  gjysmën 
e  pasurisë,  nëse  të  bëj  ortak  të  pasurisë  dhe  mbretërisë  sime  dhe  nëse 
të  martoj  me  vajzën  time?” 

Abdullahu  radijallahu  anhu  tha: 


Edhe  nëse  ti  çilembyll  sytë  më  jep  mua  të  gjithë  pasurinë  tënde 
dhe  pasurinë  e  Arabëve,  si  kundërvlerë  për  të  hequr  dorë  nga  feja  e 
Muhammedit  alejhissalatu  uesselam,  nuk  do  ta  bëja  kurrë  një  gjë  të  tillë.  ” 

Mbreti  tha: 

“-Atëherë  do  të  të  vras.' 

Hazreti  Abdullah  tha: 

“-Ajo  është  diçka  që  e  di  ti." 

Abdullahun  radijallahu  anhu  e  vendosën  në  kryq.  Shigjetarët  gjuaj- 
tën  shigjeta  për  ta  trembur  në  mënyrë  që  të  mos  e  qëllonin.  Pastaj 
përsëri  iu  propozua  që  të  bëhet  kristian.  Sahabi  i  begatë  nuk  bëri  asnjë 
lloj  animi.  Mbreti  mbi  këtë  tha: 

“-Ose  do  të  bëhesh  kristian,  ose  do  të  të  hedh  në  një  kazan  që 
valon.” 


Kur  ai  nuk  pranoi,  sollën  një  kazan  bakri  të  cilin  e  bënë  të  valojë 
duke  hedhur  vaj  ulliri  ose  ujë.  Mbreti  urdhëroi  që  të  sillnin  një  rob  nga 
myslimanët.  I  propozoi  që  të  bëhet  kristian.  Kur  robi  nuk  e  pranoi  këtë 
propozim,  urdhëroi  që  të  hidhet  në  kazan.  Robi  mysliman  u  hodh  në 
kazan.  Abdullahu  radijallahu  anhu  po  e  shikonte  atë.  Menjëherë  mishi 
i  tij  u  nda  nga  kockat  dhe  u  derdh. 

Mbreti  përsëri  i  propozoi  Abdullahut  radijallahu  anhu  që  të  bëhej 
kristian.  Kur  nuk  pranoi,  urdhëroi  që  të  hidhet  në  kazan.  Në  çastin 
kur  do  të  hidhej  në  kazan,  Hazreti  Abdullah  filloi  të  qajë.  Mbreti,  duke 
pandehur  se  ndërroi  mendim,  urdhëroi  që  ta  sillnin  Abdullahun  radi- 
jallahu  anhu  dhe  përsëri  i  propozoi  që  të  bëhet  kristian.  Kur  e  pa  se 
refuzonte  ashpër,  duke  u  habitur,  e  pyeti: 

“-Atëherë,  përse  qave?” 

Hazreti  Abdullah  dha  këtë  përgjigje  të  mrekullueshme: 


“-Mos  kujto  se  qava  duke  pasur  frikë  nga  ajo  që  doje  të  më  bëje! 
Unë  qava  sepse  kam  vetëm  një  shpirt  që  mund  ta  jap  në  rrugë  të 
Allahut.  I  thashë  vetvetes;  Ti  tani  ke  vetëm  një  shpirt,  do  të  hidhesh  në 
këtë  kazan,  do  të  vdesësh  në  çast  në  rrugë  të  Allahut  dhe  do  të  ikësh. 
Por  sa  do  të  dëshiroja  të  kisha  aq  shpirtra  sa  ç’kam  qime  në  trup,  ashtu 
që  çdonjërin  ta  flijoja  në  rrugë  të  Allahut. 


Kjo  sjellje  e  çuditshme  që  shfaqi  Hazreti  Abdullah  me  trimërinë 

dhe  fisnikërinë  e  besimit,  i  pëlqeu  shumë  mbretit  dhe  deshi  ta  lërë  të 
lirë.  Tha: 

U-Më  puth  kokën  dhe  të  lë  të  lirë.” 

Abdullahu  radijallahu  anhu  këtij  propozimi  që  nuk  kishte  ndonjë 
druajtje  iu  kundërpërgjigj  me  një  propozim  të  ri: 

“-A  do  t'i  lëshë  të  lirë  të  gjithë  robërit  mysliman  që  janë  me 
mua?” 

Kur  mbreti  tha: 

“-Po  do  t'i  lë.”  Tha: 

“-Tani  në  rregull." 

Hazreti  Abdullah  thotë: 

“-I  thashë  vetes;  Çfarë  problemi  ka  nëse  i  puth  kokën  një  armiku 
nga  armiqtë  e  Allahut,  për  të  shpëtuar  edhe  jetën  time  edhe  jetën  e 
robërve  myslimanë?  Puthe!  ” 

Atë  ditë  u  liruan  tetëdhjetë  myslimanë.  Kur  erdhën  te  Hazreti 
Omer  dhe  ia  treguan  situatën,  hazreti  Omer  radijallahu  anhu  tha: 

“-Të  puthësh  kokën  e  Abdullah  bin  Huzafes  është  një  detyrë  që  i 
takon  çdo  myslimani!  Së  pari  unë  po  filloj  ta  kryej  këtë  detyrë.”  Pastaj 
u  ngrit,  shkoi  afër  tij  dhe  i  puthi  kokën.13 

Besimtarët  e  përkryer  konceptues,  për  shkak  të  horizontit  të  me- 
ndimit  të  gjërë  që  ua  dha  besimi,  i  shohin  ndodhitë  nga  dritarja  e 
ahiretit.  Për  këtë  arsye,  për  çdo  shtesë-mungesë  të  qëndrueshme  janë 
në  llogaritjen  e  dobisë  dhe  dëmit.  Për  këtë  shkak,  çdo  keqtrajtim  dhe 
vuajtje  e  kësaj  bote,  mundimet  dhe  dëshpërimi  i  përkohshëm,  përballë 
dashurisë  së  besimit  të  atyre  kishin  kishin  për  ta  aq  pak  rëndësi  sa  s'ia 
vlente  të  flitej  për  to. 


Një  tjetër  nga  heronjtë  që  e  ka  jetuar  besimin  me  dashuri  është 

13.  Ibn  Esir,  UsduTGabe,  III,  212-213;  Dhehebi,  Sijeru  A'lami'n-Nubela, 

Bejrut  1986-1988,  II,  14-15. 

Uehb  bin  Kebshe.  Tyrbeja  e  këtij  sahabiu  të  bekuar  është  në  Kinë.14 
Pejgamberi  jonë  (s.a.v.s)  i  pati  dhënë  detyrën  për  të  predikuar  në 
Kinë.  Por  në  kushtet  e  asaj  kohe,  Kina  ishte  një  vit  larg  Medine-i 
Munevveres.  Ky  sahabi  shkoi  atje  dhe  pasi  predikoi  një  kohë  të  gjatë, 
mori  rrugën  e  Medines  me  shpresë  për  të  shuar  qoftë  edhe  pak  mallin 
e  të  Dërguarit  të  Allahut  që  i  digjte  zemrën.  Pas  një  vit  udhëtimi  të 
mundueshëm  arriti  në  Medinen  e  përndritur.  Por  për  fat  të  keq  nuk 
mundi  ta  shohë  Atë,  sepse  Hazreti  Pejgamber  (s.a.v.s)  ndërkohë  kishte 
vdekur.  Përsëri  me  një  mall  të  shtuar  edhe  një  herë  më  shumë  u  kthye 
në  Kinë  duke  konceptuar  shenjtërinë  e  shërbimit  që  ia  kishte  dhënë  i 
Dërguari  i  Allahut  dhe  e  dorëzoi  shpirtin  e  tij  në  këtë  shërbim. 

Uehb  bin  Kebshe  radijallahu  anhu  fitoi  kështu  nderin  për  të  qenë 
përfaqësuesi  i  parë  i  të  Dërguarit  të  Allahut  në  Kinë.  Trupi  i  përkoh- 
shëm  i  tij  ngeli  në  Kinë,  ndërsa  shpirti  i  tij  i  përhershëm  ngeli  në  kli- 
mën  e  ndriçuar  të  Medine-i  Munevveres,  mbushur  plot  me  ndjenjën 
shpirtërore  të  të  Dërguarit  të  Allahut. 


Edhe  këto  ngjarje  që  rrodhën  në  periudhën  midis  Sulltanit 
Bejaziditit  të  dytë  dhe  vëllait  të  tij  Xhem  Sulltan,  pasqyron  në  një  më- 
nyrë  të  qartë  bukurinë  dhe  virtytin  që  dhuroi  Islami  me  trimërinë  e 
besimit  të  stërgjyshërve  tanë: 

Bejazid  Veli,  pasi  u  bë  padishah  në  vitin  1481,  i  kaloi  14  vitet  e 
para  të  mbretërisë  së  tij  duke  u  përpjekur  me  problemet  që  lindnin  si 
rezultat  i  pohimit  të  vëllait  të  tij  Xhem  Sulltan  se  ai  nuk  e  meritonte 
postin  e  Osmanëve.  Kjo  situatë  e  bëri  Bejazidin  e  dytë  të  jetë  jo  aktiv 
deri  në  një  masë  ndaj  botës  së  Krishterë.  Xhem  Sulltani  i  propozoi 
Bejazid  Hanit: 

“-Ta  ndajmë  vendin  tonë  më  dysh,  në  njërën  gjysmë  sundo  ti  dhe 

14.  Në  qytetin  Guangzhou  të  Kinës  ndodhet  edhe  një  vend  që  ka  lidhje 
me  Sa'd  bin  Ebi  Uakkas.  Varret  e  sahabeve  dhe  të  miqve  të  Allahut  janë 
të  vërteta  historike  që  dihet  dhe  se  shumicën  e  kohës  kanë  ndikuar  për 
të  mbajtur  aktiv  dhe  për  të  ruajtur  ndjenjat  fetare  të  popullit  të  krahinës  ku 
ndodhen.  Kështu  pra  shembujt  e  këtyre  gjenden  edhe  në  krahinat  si  Semer 
kanti  në  Azinë  e  Mesme,  Buhara,  Turkistan  dhe  Tashkent. 

në  gjysmën  tjetër  të  sundoj  unë!” 

Ndërsa  Bejazid  Veli  e  refuzoi  këtë  propozim  duke  thënë: 

“-O  vëllai  im,  atdheu  është  pasuria  e  popullit.  Nëse  e  ndaj- 
më  atë,  shteti  e  humb  fuqinë.  Si  rezultat  i  kësaj  vijmë  në  gjendje 
feudale.  Ky  është  një  mëkat  i  madh.  Trupi  im  ndahet  më  dysh, 
por  toka  e  popullit  nuk  ndahet!”. 

Në  këtë  kohë  Xhem  Sulltani  i  hutuar  shkoi  në  Rodos  i  nxitur 
nga  thirrja  me  gjuhë  të  sjellshme  që  i  kishin  bërë  kalorësit  e  Rodosit. 
Kalorësit,  duke  e  shkelur  fjalën  e  dhënë,  ia  shitën  atë  patriarkatit  si 
një  rob.  Patriarkati  planifikonte  të  përdorte  Shehzade  Xhemin  në  një 
udhëtim  kryqëzatash  që  do  të  bëhej  mbi  Osmanët.  Por  Papa  Innoçent 
i  cili  e  kuptoi  se  nuk  do  t'ia  dilte  mbanë,  i  propozoi  që  të  bëhet  kristian. 
Ky  propozim  i  erdhi  shumë  rëndë  Xhem  Sulltanit.  U  mërzit  jashtëza- 
konisht  shumë.  I  tha  Papës: 

“-Sikur  të  më  jepni  jo  vetëm  Mbretërinë  Osmane,  por  të  gjithë 
botën,  përsëri  nuk  do  ta  ndryshoja  fenë  time.  Ky  përgjërim  që  Xhem 
Sulltani  i  bëri  Zotit  në  çastin  kur  e  kuptoi  se  kryqëzatat  donin  ta  për- 
dornin  kundër  botës  Islame,  është  i  mjaftueshëm  për  të  treguar  për- 
pjekjen  e  tij  fetare: 

“O  Zoti  im!  Nëse  qafirët  duan  të  më  bëjnë  vegël  të  tyre  për  t'i  bërë 
dëm  botës  Islame,  mos  e  lër  më  shumë  që  të  jetojë  robin  tënd!  Një  çast 
e  më  parë  ma  merr  shpirtin  për  te  lavdia  jote! . . . 

Lutja  e  tij  u  pranua  dhe  në  moshën  tridhjetë  e  gjashtë  vjeç  ai  vdiq 
në  Napoli.  Në  frymën  e  fundit,  kur  po  i  jepte  lamtumirë  kësaj  bote  të 
përkohshme,  u  dha  këtë  porosi  atyre  që  kishte  afër: 

“Lajmin  e  vdekjes  sime  patjetër  shpërndajeni  në  një  lloj  mënyre  në 
çdo  anë.  Këtë  bëjeni  me  qëllim  që  lojrat  që  qafirët  duan  të  luajnë  mbi 
myslimanët  për  shkakun  tim,  të  marrin  fund  patjetër!  Pastaj  shkoni  te 
vëllai  im  SuIItan  Bejazidi.  I  luteni  që  të  ma  kthej  trupin  tim  në  atdhe, 
sado  e  vështirë  që  të  jetë.  Nuk  dua  të  varrosem  në  një  vend  qafir. 
Çfarë  do  që  ka  ndodhur  deri  tani,  ka  ndodhur.  Kini  kujdes  që  të  mos 
e  refuzojë  këtë.  Të  bëjë  mirësi  dhe  të  m  'i  lajë  të  gjitha  borxhet  e  mija. 

^  Nuk  dua  të  shkoj  me  borxhe  në  praninë  hyjnore.  Ta  falë  familjen  time, 

fëmijët  e  mi  dhe  ata  që  më  kanë  shërbyer.  T'i  gëzojë  sipas  gjendjes  së 
tyre!. .  ” 

Edhe  vëllai  i  tij  Bejazid  Hani  i  kreu  këto  porosi. 

Ja  sjellja  që  i  ka  dhënë  Islami  njeriut!  Veprimet  e  ndërsjellta  të  kë- 
tyre  dy  vëllezërve  kanë  shfaqur  shumë  virtyte,  si  flijimi  i  gjithçkaje  për 
hir  të  dashurisë  së  atdheut  dhe  paqjes  së  popullit,  toleranca,  kërkimi 
i  llogarisë  me  ndërgjegje  që  rrjedh  si  pasojë  e  kuptimit  të  gabimit, 
shmangia  nga  haku  i  robit,  falja  dhe  mëshira. 


Vëllezërit  Iljasi,  Oruçi  dhe  Hëzëri,  të  cilët  kishin  një  vend  të  madh 
në  historinë  e  flotës  Osmane,  merreshin  me  tregti  në  Detin  e  Zi  para 
se  të  hapej  flamuri  i  xhihadit.  Por  kjo  punë  shfaqte  një  rrezik  të  madh 
në  Detin  e  Zi.  Po  ashtu,  Oruç  Reisi  një  ditë  u  zu  rob  nga  piratët  e 
Rodosit.  Vëllai  i  tij  Hëzër  Reis,  pasi  tha  “Do  apo  nuk  do,  ajo  që  do 
të  ndodhë  do  të  ndodhë,  po  deshe  mërzitu,  po  deshe  mos  u  mërzit." 
filloi  të  kërkojë  zgjidhje  për  këtë.  Edhe  pse  dërgoi  shumë  para  për 
shpëtimin  e  vëllait  të  tij,  për  shkak  të  hileve  të  piratëve  gënjeshtarë  që 
nuk  mbanin  fjalën,  skllavëria  e  vëllait  të  tij  zgjati  shumë.  Duke  mos  u 
mjaftuar  me  këtë,  qafirët  i  dërguan  një  prift  Oruç  Reisit,  duke  guxuar 
t'i  propozonin  që  të  bëhej  kristian.  Por  përgjigja  e  Oruç  Reisit  në 
formën:  “-O  të  hutuar!  Si  mund  të  lë  një  fe  të  vërtetë  dhe  të  bëhem 
përkrahës  i  një  feje  të  humbur?”,  pothuajse  u  bë  si  një  shuplakë  e 
dhimbshme  që  ra  në  fytyrat  e  tyre. 

Piratët  u  zemëruan  kësaj,  duke  thënë: 

“-Atëherë  le  të  vijë  Muhammedi  yt  dhe  të  të  shpëtojë!”  i  thanë  ata 
dhe  e  lidhën  në  një  barkë  për  të  lëvizur  velat.” 

Oruç  Reisi,  duke  u  mbështetur  te  Allahu,  tha:  “-Ju  do  ta  shikoni  se 
si  do  të  më  ndihmojë  Zoti  im!”.  Pas  kësaj  iu  lut  Allahut. 

Pas  pak,  me  ndihmën  e  disa  personave  më  rroba  të  bardha  dhe 
me  çallma  të  gjelbra,  të  cilët  i  shquan  edhe  qafirët,  nyjet  që  Oruç  Reisi 
kishte  te  duart  dhe  te  këmbët,  u  zgjidhën  dhe  ai  u  hodh  në  detin  e  the- 
llë  duke  shpëtuar  nga  robëria.  Kështu,  me  trimërinë  e  besimit  ai  fitoi 

bereqetin  e  nënshtrimit  dhe  të  mbështetjes  te  Allahu. 

Ja,  pas  kësaj  ndodhie  Oruç  Reisi  bashkë  me  vëllain  e  tij  Hëzër 
Reisin  filluan  një  luftë  të  pamëshirshme  kundër  piratëve  të  Detit  të  Zi. 
Brenda  një  kohe  të  shkurtër  djemtë  detarë  u  mblodhën  rreth  tyre  dhe 
së  bashku,  duke  thënë: 

“Tani  është  koha  e  luftës;  Bismillah,  ejani!  E  u  shpërndanë 
nëpër  dete. 


Edhe  në  frontin  e  Çanakkales  shfaqjet  e  përjetimit  të  besimit  me 
dashuri  janë  të  shkëlqyera.  Një  oficer  pensionist  që  pati  komanduar 
dhe  që  ishte  plagosur  në  luftimet  e  Çanakkales,  na  tregon  në  kujtimet 
e  tij: 

“Ishim  në  ditën  e  parë  të  luftës  së  Çanakkales.  Beteja  vazhdoi 
deri  në  mbrëmje,  e  megjithatë,  edhe  pse  armiku  kishte  epërsi  nga 
aspekti  material,  përsëri  po  përfundonte  në  fitoren  tonë.  Nga  vendi  i 
vëzhgimit  e  ndiqja  luftën  me  emocion  deri  në  fazën  e  fundit.  Thirrjet 
e  luftëtarëve  “Allah  Allah..."  i  tronditnin  horizontet  dhe  këto  britma  të 
fuqishme  mpaknin  edhe  zërat  e  lartë  që  përfaqësonin  gjithë  nderin  e 
një  civilizimi  të  frikshëm. 

Në  njëfarë  çasti  m’u  bë  sikur  dëgjova  zhurmë  hapash.  Kur  u  kthe- 
va  mbrapa,  u  takova  me  Rreshter  Aliun.  Në  fytyrën  e  tij  të  zverdhur 
lexohej  halli  i  frikshëm.  Pa  pritur  ta  pyesja  se  çfarë  kishte,  ai  më  tregoi 
krahun  e  tij,  që  mjaftonte  për  të  më  bërë  të  ditur  gjithçka.  U  rrënqetha 
me  tmerr.  Krahu  i  tij  i  majtë,  deri  në  katër  gisht  mbi  bërryl,  pothuajse 
ishte  duke  u  këputur  nga  goditja  që  kishte  pësuar  dhe  vetëm  një  copë 
lëkure  e  hollë  e  mbante  dorën  e  tij  që  të  mos  binte  në  tokë.  Rreshter 
Aliu,  duke  shtrënguar  dhëmbët,  mundohej  ta  mposhtte  dhimbjen.  Më 
dha  thikën  që  e  kishte  në  dorën  e  djathë  dhe  tha: 

“-Prite  këtë,  o  komandanti  im!” 


Kjo  fjali  tri  fjalëshe  shprehte  një  dëshirë  të  zjarrtë  dhe  një  detyrim  të 
tillë  saqë  e  mora  thikën  dhe  ia  ndava  dorën  nga  krahu  që  tundej  në  majë. 
Kur  po  e  bëja  këtë  gjë  të  tmerrshme,  mundohesha  t'i  jepja  kurajo: 

“-Mos  u  mërzit  Rreshter  Aliu.  Allahu  i  dhashtë  shëndet  trupit 
tënd!” 

Pa  kaluar  shumë,  Rreshter  Aliu  jo  vetëm  dorën  e  tij,  por  edhe 
trupin  e  tij  të  bekuar  e  flijoi  për  hirë  të  atdheut.  Kur  po  i  mbyllte  syte, 
gjithë  duke  përsëritur  fjalitë  “Rroftë  atdheu!  Allahu  mos  na  ndaftë 
nga  besimi!..  Shpirti  im  u  flijoftë  për  atdheun!..”,  ai  dha  frymën  e 
fundit  dhe  vendi  rreth  e  rrotull  tij  u  shndërrua  në  një  liqen  gjaku.” 

Ja  pra  luftëtari  në  Çanakkale,  i  cili  e  kishte  gjoksin  të  mbushur  me 
besim,  ndërsa  mbrojtjen  e  atdheut  e  shihte  si  një  borxh  të  nevojës  së 
besimit,  pa  ngurruar  ta  lante  këtë  borxh  qoftë  edhe  me  shpirtin  e  tij. 
Për  këtë  arsye  kapej  pas  fesë  ashtu  siç  kapej  pas  armëve,  dhe  kapej 
ndaj  armëve  ashtu  siç  kapej  pas  besimit. . . 


Në  luftën  e  Çanakkales,  llogorja  e  Mexhidijes  së  Rumelisë  po- 
thuajse  ishte  fshirë  plotësisht  si  rezultat  i  një  sulmi  të  frikshëm  armik. 
Pjesa  e  madhe  e  depos  së  municionit  ishte  hedhur  në  erë  dhe  gjashtë- 
mbëdhjetë  artilierë  kishin  rënë  dëshmorë.  Gjithë  ç'kishte  ngelur  nga 
tërë  ajo  llogore  ishte  një  kapiten,  dy  ushtarë  dhe  një  top  te  cilit  i  ishte 
thyer  vinçi  dhe  që  nuk  e  merrte  gjylen.  Kur  kapiteni  ishte  larguar  për 
t  u  treguar  gjendjen  njësive  që  ishin  rreth  e  rrotull,  njëri  nga  ushtaret, 
Koxha  Sejjid,  teksa  shikonte  anijet  armike  që  përparonin  duke  shpër- 
thyer  zjarr  e  vdekje  mbi  det,  mori  frymë  thellë  dhe  sytë  iu  mbushën 
me  lot.  Zemra  e  tij  e  dëshpëruar  po  përpëlitej  nga  vuajtja  teksa  shihte 
pamundësinë  përballë  armikut.  Atëherë  ai  i  ngriti  duart  drejt  Zotit  të 
lartë,  u  mbështet  të  Ai  dhe  i  kërkoi  ndihmë  me  fjalët:  “O  Zot!  O  Allahu 
im  që  je  i  fuqishëm!  Më  jep  mua  një  fuqi  që  të  mos  ketë  asnjë  rob  më 
të  fortë  se  unë!  ” 

Koxha  Sejjid  pothuajse  ishte  zhveshur  nga  kjo  botë...  Tashmë  ai 
sikur  gjendej  në  prani  të  Zotit  tës  tij.  Lotët  që  i  rridhnin  nga  sytë,  binin 
poshtë  nga  faqet. 

Pastaj,  befas  ai  thirri  “Ja  Allah”  dhe  përpara  shikimeve  të  mbu- 
shura  me  hutim  dhe  habitje  e  mbërtheu  gjylen  215  okëshe  (afërsisht 
276  kile)  dhe  e  ngriti.  Hypi  tri  herë  në  shkallët  e  hekurit  dhe  doli. 

Dëgjoheshin  kërkërimat  e  kockave  të  kraharorit  dhe  të  shpatullave. 
Ndërkohë  që  nga  njëra  anë  djersët  i  shkonin  rrëke  dhe  buzët  i  kishte  të 
plasaritura,  Koxha  Sejjid  vazhdonte  lutjen:  “O  Zoti  im!  Mos  e  shkëput 
forcën  tënde  nga  unë!' 

Së  fundi,  fati  i  luftës  ndryshoi  me  gjylen  e  tretë  që  arriti  ta  fuste  në 
tytën  e  topit.  Anija  e  koracuar  e  anglezëve  me  emrin  “Ocean  "  u  godit 
dhe  sipërfaqja  e  detit  u  mbërthye  nga  një  flakë  xhehnemi. 

Pasha  Xhevat,  pasi  mësoi  për  këtë  ndodhi  nisi  të  falenderonte 
Zotin.  Ndërkohë  që  po  uronte  Koxha  Sejjidin,  ai  i  kërkoi  atij  që  të 
ngrinte  një  gjyle  tjetër  me  të  njëjtën  peshë,  por  Koxha  Sejjid  dha  këtë 
përgjigje:  “O  Pashai  im!  Kur  unë  e  ngrita  këtë  gjyle,  zemra  ime  ishte  e 
mbushur  me  begatinë  e  Allahut  dhe  kishte  arritur  përforcimin  hyjnor. 
Në  veten  time  ndjeja  diçka  tjetër.  Në  pranimin  e  lutjeve  që  i  bëja  Zotit, 
u  shfaq  ndihma  dhe  mirësia  e  Tij.  Kjo  i  përkiste  atij  çasti.  Tani  nuk 
mund  ta  ngre  o  komandati  im.  Më  falni!..’’ 

Në  lidhje  me  këto  fjalë  të  Sejjidit,  Pasha  Xhevat  tha: 

“-O  biri  im!  Ia  dole  mbanë  një  pune  të  madhe.  Kërko  nga  unë  një 
shpërblim.’’ 

Trimi  flijues  që  e  kishte  fshirë  gjithçka  nga  zemra  përveç  adhurimit 
ndaj  Allahut,  e  shprehu  me  këto  fjalë  heroizmin  e  dytë  që  e  kishte  në 
shpirt: 

“-O  komandanti  im!  Nuk  kam  asnjë  kërkesë,  por  ngaqë  jam  shtat- 
madh  nuk  më  mjafton  një  bukë  në  ditë.  Urdhëroni  që  të  më  japin  dy 
bukë  që  të  jem  më  i  fortë  përballë  armikut! . .  ’’ 

Pasha  Xhevat  buzëqeshi  ndaj  kësaj  kërkese,  e  shpërbleu  atë  duke 
e  bërë  kapter. 

Kur  erdhi  mbrëmja,  të  gjithëve  iu  dha  nga  një  bukë,  ndërsa  Kapter 
Sejjidit  dy.  Zemra  e  heroit  të  besimit  të  madh  nuk  e  pëlqeu  këtë.  Në 
kohën  kur  sundonte  zia  e  bukës  nuk  donte  që  të  ishte  i  ndryshëm  nga 
shokët.  Njërën  nga  bukët  që  i  jepeshin  e  ktheu  mbrapa  dhe  kurrë  nuk 
mori  më  dy  bukë. 

Sa  zemër  e  pafajshme  dhe  e  pastër...  Patjetër  që  gjendja  e  Koxha 

Sejjidit  është  e  përbërë  nga  një  shprehje  konkrete  e  sinqeritetit  dhe 
çiltërsisë  me  trimërinë  e  besimit. 


Së  fundi,  besimi  nuk  është  një  pretendim  i  thatë.  Besimi  është 
dëshmitari  i  gradës  së  zemrës  së  besimtarit  dhe  i  përsosmërisë  së  tij. 
Ndërsa  shenja  e  tij  është  flijimi.  Duke  qenë  se  besimi  është  një  kapital 
i  përhershëm  që  duhet  ruajtur  dhe  forcuar,  gjatë  gjithë  gjithë  historisë 
janë  flijuar  shumë  shpirtëra  dhe  janë  duruar  shumë  tortura  të  pabërba- 
llueshme  dhe  vuajtje.  Për  hir  të  Allahut  janë  shfaqur  shumë  heroizma 
të  paparë.  Edhe  në  ditët  e  sotme,  më  shumë  se  për  gjithçka  kemi 
nevojë  për  entuziazmin  e  përjetimit  të  besimit  me  këtë  dashuri  dhe 
dëshirë.  Si  borxh  falenderimi  ndaj  mirësisë  së  besimit  që  na  është 
dhënë,  është  e  nevojshme  të  jemi  gati  për  hyrjen  e  gjithë  njerëzisë  në 
Daru's-Selam.  Një  besimtar  që  e  jeton  besimin  me  dashuri,  e  ndjen 
veten  e  tij  përgjegjës  për  gjendjen  e  popullit.  Aq  sa  ç’mund  të  flijojmë 
për  plotësimin  e  besimit  në  këtë  botë  të  përkohëshme,  po  aq  dashuri 
hyjnore  do  të  fitojmë  nesër,  inshallah! 

Zoti  na  bëftë  të  gjithëve  prej  robërve  të  tij  që  arrijnë  përsos- 
mërinë  e  gëzimit  të  besimit  dhe  prej  atyre  që  e  shpenzojnë  jetën 
e  tyre  në  këtë  rrugë!.. 

Amin!.. 


2.  Sinqeriteti 

I  Dërguari  i  Allahut  (s.a.v.s)  thotë: 

“Veprat  janë  sipas  synimeve. . .  ”  (Buhari,  Iman,  41;  Muslim,  Imare,  155) 

Kjo  përbën  bazën  që  që  në  rradhë  të  parë  adhurimet,  e  më  pas  të 
gjitha  punët  e  mira,  të  bëhen  për  hir  të  Allahut.  Kjo  mund  të  realizohet 
vetëm  me  sinqeritet.  Thënë  ndryshe,  të  gjitha  punët  e  bëra  mund  t'i 
ngremë  në  cilësinë  dhe  gradën  e  adhurimit,  vetëm  nëse  i  lidhim  me 
besimin  te  një  qëllim  i  lartë.  Për  këtë  arsye,  kushti  bazë  për  pranimin 
e  veprave  te  Allahu  mbetet  sinqeriteti. 

Sinqeriteti  është  kryerja  e  veprave  që  kanë  si  qëllim  vetëm  këna- 
qësinë  hyjnore,  pa  rënë  mbi  ta  hija  e  qëllimeve  vetjake.  Sinqeriteti  për 
veprat  është  i  ngjashëm  me  atë  që  shpirti  është  për  trupin.  Vepra  pa 
sinqeritet  është  një  lodhje  e  thatë  dhe  e  privuar  nga  e  vërteta. 

Sinqeriteti  është  mbrojtja  e  zemrës  nga  çdo  lloj  interesi  i  kësaj  bote 
dhe  ka  si  qëllim  afrimin  te  Zoti. 

Sinqeriteti  është  dëlirja  e  punëve  nga  çdo  lloj  papastërtie  shpirt- 
ërore  që  prihet  nga  vetpëlqimi,  sepse  këto  janë  sëmundje  të  zemrës  që 
fëlliqin  dhe  shkatërrojnë  sinqeritetin. 

Të  heqësh  dhe  të  hedhësh  nga  zemra  të  gjithë  punët  që  nuk  janë 
për  hir  të  Zotit,  është  një  detyrë  e  madhe  që  duhet  ta  kryejë  çdo  mys- 
liman. 

Por  duhet  të  kemi  parasysh  se  personat  e  sinqertë  janë  në  çdo  çast 
ballë  për  ballë  me  humbjen  e  kësaj  gjendjeje  të  bukur,  gjë  që  ndodh  si 
rezultat  i  epërsisë  së  dëshirave  vetiake.  Siç  është  vështirë  të  qëndrosh 
në  majë,  po  ashtu  është  e  vështirë  të  ruash  sinqeritetin.  Është  shumë  e 
njohur  fjala  e  Hazretit  Zunnun  Misri  në  lidhje  me  këtë  çështje. 

“Të  gjithë  njerëzit  janë  të  vdekur,  përveç  dijetarëve.  Të  gjithë  di- 
jetarët  janë  në  gjumë,  përveç  atyre  që  punojnë  me  diturinë  e  tyre. 
Edhe  ata  që  veprojnë  me  dituri,  ka  mundësi  të  gënjehen,  përveç  të 
sinqertëve.  Edhe  të  sinqertët  (në  çdo  çast  në  botë)  janë  përballë  një 
rreziku  të  madh...”15 

Ndërsa  robërit  që  mund  ta  ruajnë  sinqeritetin,  edhe  pse  me  vësh- 
tirësi,  fitojnë  shumë  mirësi  hyjnore.  Kryesisht: 

Sinqeriteti  i  bën  robërit  të  fitojnë  kënaqësinë  hyjnore  që  është  mi- 
rësia  më  e  madhe,  sepse  ajo  që  do  Allahu  nga  veprat  e  njerëzve,  është 
pasja  si  qëllim  vetëm  kënaqësinë  e  Tij,  domethënë  është  sinqeriteti. 
Në  ajetet  fisnike  thuhet: 

“(O  i  Dërguari  Im)  Ne  ta  shpallëm  ty  librin  për  hir  të  së  vër- 
tetës.  Për  këtë  arsye  adhuro  Allahun  duke  qenë  i  sinqertë  në 
adhurimin  ndaj  Tij!”  (  ez-Zumer,  2) 

15.  Bejhaki,  Shuabu'l-Iman,  Bejrut  1990,  V,  345. 

“Thuaj:  Unë  jam  i  urdhëruar  ta  adhuroj  Allahun  dhe  të  jem  i 
sinqertë  në  adhurimin  ndaj  Tij”  (ez-Zumer,  11) 

Sinqeriteti  e  shpëton  besimtarin  nga  ngacmimi  i  shejtanit,  i  cili 
është  armiku  më  i  madh,  sepse  ai  ngacmon  vetëm  e  vetëm  ata  që 
kanë  dobësi  në  sinqeritet.  Në  ajetin  fisnik  thuhet: 

“(Shejtani)  tha:  O  Zoti  im,  për  shkak  se  më  largove,  unë  do 
t’ua  zbukuroj  (mëkatet)  sa  të  jenë  në  tokë  dhe  do  t’i  largoj  të 
gjithë  nga  rruga  e  drejtë,  përveç  robërve  të  tu  të  cilët  janë  të 
sinqertë.”  (el-Hixhr,  39-40) 

Të  sinqertët  janë  të  lirë  nga  ndëshkimi  i  xhehennemit.  Urdhëri  i 
Zotit:  “Vetëm  robërit  e  mi  të  sinqertë  (do  të  shpëtojnë  nga  ndëshki- 
mi)”  (es-Saffat,  40)  e  përgëzon  këtë  të  vërtetë. 

Vepra  që  bëhet  me  sinqeritet,  edhe  nëse  është  pak,  është  e  mja- 
ftueshme  për  shpëtimin  e  vepruesit.  Po  ashtu  Pejgamberi  (s.a.v.s)  ka 
thënë: 

“Ji  i  sinqertë  në  fenë  tënde!  Nëse  vepron  kështu,  edhe  vepra  e 
paktë  është  e  mjaftueshme  për  ty”.  (Hakim,  IV,  341) 

Sinqeriteti  tërheq  ndihmën  hyjnore.  Pejgamberi  (s.a.v.s)  thotë: 

“Allahu  e  ndihmon  këtë  ummet  për  shkak  të  lutjes,  namazeve  dhe 
sinqeritetit  të  të  pafuqishmëve  (Nesai,  Xhihad,  43) 

Nuk  duhet  të  dyshojmë  te  fitorja  e  besimit,  sepse  përpjekjet  e  sin- 
qerta  mbrohen  dhe  kurrë  nuk  humben.  Gjatë  gjithë  historisë,  shumë 
ushtri  të  pakta  në  numër  por  që  përbëheshin  nga  persona  të  sinqertë 
dhe  të  durueshëm,  kanë  arritur  të  fitojnë  me  lejen  e  Allahut  ndaj  ush- 
trive  që  ishin  shumë  më  të  mëdha  si  në  numër  ashtu  edhe  në  armatim. 
Këto  të  dhëna  tregojnë  qartë  se  sinqeriteti  është  baza  e  fitores. 


Tablo  të  virtytshme 


Jeta  e  të  Dërguarit  të  Allahut  (s.a.v.s)  është  e  mbushur  me  shembuj 
që  formojnë  kulmin  e  sinqeritetit.  Po  ashtu,  kjo  ngjarje  që  ndodhi  në 
periudhën  e  parë  të  predikimit,  e  shpreh  shumë  bukur  këtë  realitet. 

Mushrikët,  duke  e  lajmëruar  Hazretin  Pejgamber  (s.a.v.s)  me  anë 
të  xhaxhait  të  tij  Ebu  Talibit,  i  kërkuan  që  të  heqë  dorë  nga  thirrja. 
Ja  si  iu  përgjigj  xhaxhait  të  tij  në  lidhje  me  këtë,  Hazreti  Pejgamber 
(s.a.v.s): 

“-O  xhaxha!  Nëse  më  vendosin  në  dorën  e  djathtë  diellin  dhe  në 
dorën  e  majtë  hënën  që  të  heq  dorë  nga  predikimi  i  fesë  së  Allahut, 
unë  përsëri  nuk  do  të  hiqja  dorë  nga  kjo  thirrje.  Ose  Allahu  i  lartë  do 
ta  shpërndajë  atë  në  të  gjithë  botën  dhe  kështu  mbaron  puna  ime,  ose 
do  të  vdes  në  këtë  rrugë! 16 

Mushrikët,  të  cilët  ishin  të  shqetësuar  nga  lindja  e  dritës  së  Islamit, 
pasi  dështuan  në  përpjekjet  që  bënë  me  ndërmjetësimin  e  Ebu  Talibit, 
këtë  radhë  erdhën  vetë  te  i  Dërguari  i  Allahut  (s.a.v.s)  duke  guxuar  t'i 
bënin  këto  propozime: 

“Nëse  dëshiron  të  bëhesh  i  pasur,  ne  të  japim  pasuri  sa  të  duash, 
aq  sa  askush  ndërmjet  njerëzve  të  fiseve  tona  të  mos  jetë  më  i  pasur 
se  ti! 

Nëse  dëshiron  të  jesh  kryetar,  të  bëjmë  kryetarin  tonë!  Bëhu  su- 
nduesi  i  Mekkes! 

Nëse  mendon  të  martohesh  me  një  grua  fisnike,  të  japim  gruan 
më  të  bukur  nga  Kurejshët! 

Jemi  gati  të  bëjmë  çfarë  të  duash.  Mjafton  që  të  vish  dhe  të  he- 
qësh  dorë  nga  kjo  thirrje! 

Edhe  i  Dërguari  i  Allahut  (s.a.v.s)  menjëherë,  duke  iu  përgjigjur  të 
gjitha  kërkesave  të  rëndomta  dhe  vetiake  që  bënë,  tha: 

“-Unë  nuk  dua  asgjë  nga  ju.  As  pasuri,  as  pronë,  as  sulltanat, 
as  prijësi  dhe  as  grua!  Dëshira  ime  e  vetme  është  të  adhuroni  vetëm 
Allahun  duke  hequr  dorë  nga  putat  e  paafta  që  po  adhuroni!”17 

I  Nderuari  ynë  alejhissalatu  uesselam  e  kaloi  jetën  e  tij  me  përpjek- 
jen  e  predikimit  të  fesë  së  Allahut  dhe  për  këtë  arsye,  duke  mos  pasur 
nevojë  nga  njerëzit,  nuk  kërkoi  asgjë  për  vete.  I  Nderuari  ynë  dhe  të 


16.  Shik.  Ibn  Esir,  el-Kamil,  II,  64. 

17.  Shik.  Ibn  Hisham,  I,  236 

gjithë  pejgamberët,  kanë  përsëritur  fjalën: 

“Unë  nuk  kërkoj  asnjë  lloj  pagese  si  kundërvlerë  të  thirrjes 
që  po  ju  bëj.  Shpërblimin  tim  do  të  ma  japë  vetëm  Allahu  që 
është  Zoti  i  botërave.”18 


Çfarë  shfaqje  morali  të  shkëlqyer  është  gjendja  e  Hazretit  Musa 
alejhisselam. 

Allahu  thotë: 

“Kur  Musai  arriti  te  uji  i  Medjenit,  gjeti  disa  njerëz  që  po  u 
jepnin  ujë  bagëtive.  Pak  më  larg  tyre  pa  dy  gra  që  ndalonin  kaf- 
shët  e  tyre.  U  tha  atyre:  Çfarë  halli  keni?  Ato  u  përgjigjën:  Ne 
nuk  u  japim  ujë  kafshëve  derisa  të  largohën  barinjtë.  Edhe  babai 
ynë  është  shumë  i  vjetër”.  (el-Kasas,  23) 

Ato  ishin  vajzat  e  Hazretit  Shuajb  alejhisselam,  Safura  dhe  Sufejra. 
Edhe  pse  Musai  alejhisselam  ishte  i  uritur  që  prej  tetë  ditësh,  edhe  pse 
ndodhej  në  gjendje  shumë  vështirë,  ai  nxori  ujë  nga  pusi  dhe  u  dha 
kafshëve  për  të  pirë.  Gratë  e  falenderuan  dhe  u  larguan. 

Më  vonë  Shuajbi  alejhisselam,  duke  e  ftuar  Hazreti  Musanë  në 
shtëpi,  e  nderoi  me  ushqim.  Edhe  pse  Musai  ishte  i  uritur  prej  disa 
ditësh,  e  refuzoi  ushqimin.  Shuajbi  alejhisselam  e  pyeti  për  shkakun. 
Musai  alejhisselam  i  dha  këtë  përgjigje  të  shkëlqyer: 

“Ne  jemi  një  familje  e  tillë  që,  sikur  të  na  japin  të  gjithë  botën,  nuk 
e  ndërrojmë  me  një  vepër  të  ahiretit!  Unë  nuk  ju  kam  ndihmuar  për 
këtë  ushqim,  por  për  kënaqësinë  hyjnore.” 

Shuajbi  alejhisselam  u  gëzua  shumë  ndaj  kësajë  përgjigjeje  dhe 

tha: 

“Nderimi  ynë  nuk  është  për  arsye  se  na  ndihmove,  por  ngaqë  je 
miku  ynë;  hajde,  ha!” 

Pas  kësaj,  Musa  alejhisselam,  që  ishte  shumë  i  lodhur  dhe  i  uritur, 
e  pranoi  ushqimin. 


18.  Shik.  Esh-Shuara,  109,  127,  145,  164,  180;  Junus,  72;  Hud,  29. 

Edhe  ky  shembull  tregon  se  për  të  mos  humbur  shpërblimin  e 
mirësive  që  bëhen  për  hir  të  Allahut,  duhet  që  sinqeritetin  që  është 
në  nijet  të  mos  e  vrasim  me  asnjë  gjë  të  ardhur  si  kundërvlerë  e  kësaj 
bote. 


Një  shembull  sinqeriteti  që  ndodhi  në  udhëtimin  e  Tebukut,  Vasile 
bin  Eska  radijallahu  anhu  na  e  tregon  kështu: 

“Në  ditët  kur  do  të  niseshim  për  në  udhëtimin  e  Tebukut  (nuk  ki- 
sha  as  forcë  materiale,  as  kafshë  rruge  për  të  marrë  pjesë  në  udhëtim. 
Për  të  mos  ngelur  i  privuar  nga  ky  udhëtim  i  bekuar),  thirra  kështu  në 
Medine: 

“Kush  më  le  të  hip  në  kafshën  e  tij,  por  që  të  mos  jem  i  detyruar 
t'i  jap  si  kundërvlerë  pjesën  që  do  të  marr  nga  plaçka  e  luftës?!' 

Një  burrë  i  vjetër  nga  Ensarët  tha  se  mund  të  më  dërgonte  në  luftë 
duke  hipur  me  radhë  në  kafshë.  Kur  menjëherë  thashë  “U  kuptuam!’’, 
ai  tha: 

“-Atëherë  ec  mbi  bereqetin  e  Allahut!" 

Kështu  mora  rrugën  me  një  shok  të  mirë.  Allahu  na  mundësoi 
edhe  plaçkën  e  luftës.  Pjesës  time  i  takuan  disa  deve.  I  vura  përpara 
ato  dhe  i  dërgova  te  i  moshuari  Ensar.  Ndërsa  ai  më  tha: 

“-Merri  devetë  e  tua!” 

Edhe  mbasi  thashë: 

“-Sipas  marrëveshjes  që  bëmë  në  fillim,  këto  janë  të  tuat”,  Ensari 
më  tha: 


“-O  vëlla!  Merre  plaçkën  tënde  të  luftës!  Unë  nuk  doja  pjesën  të- 
nde  materiale.  (unë  mendova  të  marr  pjesë  në  sevap,  domethënë  në 
fitimin  shpirtëror).”  (Ebu  Davud,  Xhihad,  113/2676) 


Ashabët  e  nderuar  që  përdornin  bujarisht  të  gjitha  mundësitë  e 
tyre  për  të  fituar  kënaqësinë  e  Allahut,  edhe  kur  dilnin  për  luftë  në 
rrugë  të  Allahut,  edhe  kur  ndihmonin  një  vëlla  besimtar,  e  respektonin 
shumë  të  fshehtën  e  sinqeritetit  dhe  tregonin  përpikmëri  të  madhe  që 

edhe  një  hije  e  vogël  e  interesave  të  përkohshme  të  mos  përziheshin 
në  mirësitë  që  bënin  për  hir  të  Allahut. 


Aishja  radijallahu  anha,  kur  ndihmonte  ndonjë  të  varfër,  si  ku- 
ndërvlerë  ndaj  lutjes  së  të  varfërit  i  përgjigjej  me  të  njëjtën  lutje.  Kur 
u  pyet: 

“Si  ndodh  që  edhe  jep  para,  edhe  lutesh?”,  ajo  dha  këtë  përgji- 
gje: 

“Kam  frikë  se  lutja  që  bëri  ai,  është  kundërvlera  e  lëmoshës  sime. 
Lutem  për  të  me  të  njëjtën  lutje,  ashtu  që  lëmosha  ime  të  jetë  e  sinqer- 
të.  Kështu,  shpërblimin  e  lëmoshës  sime  e  pres  vetëm  nga  Allahu.”19 

Sa  shembull  i  shkëlqyer  sinqeriteti!  Në  të  vërtetë,  ata  njerëz  të  be- 
kuar  kanë  treguar  një  sensibilitet  të  madh  për  të  mbrojtur  sinqeritetin 
e  tyre. 

Sa  e  shkëlqyer  është  ndodhi  që  tregon  thellimin  dhe  sensibilitetin 
e  Hazretit  Ali  radijallahu  anhu  në  sinqeritet: 

Gjatë  një  beteje,  Hazreti  Ali  kishte  vënë  poshtë  një  ushtar  armik 
dhe  po  bëhej  gati  ta  vriste.  Në  atë  çast  ushtari  bëri  një  gjest  shumë 
të  shëmtuar,  duke  pështyrë  fytyrën  e  begatë  e  të  ndriçuar  të  Hazretit 
Ali. 

Për  Hazretin  Ali,  i  cili  ishte  një  person  trim  i  Ehli  Bejtit  dhe  “luani 
i  Allahut”,  nuk  ishte  e  vështirë  që  me  një  të  rënë  t'ia  fluturonte  ko- 
kën  atij  qafiri  që  kishte  vënë  poshtë  në  sheshin  e  luftës.  Por  në  atë 
çast,  duke  pasur  frikë  nga  ndërhyrja  e  vetes  në  nijetin  e  luftës  që  ishte 
për  hir  të  Allahut,  ai  ndaloi  menjëherë  dhe  duke  e  ulur  ngadalë  ar- 
mën  që  kishte  në  dorë,  pra  shpatën  Dhulfikar  që  e  kishte  dhuratë  nga 
Pejgamberi,  hoqi  dorë  nga  vrasja  e  armikut. 

Ushtari,  i  cili  kishte  mbetur  i  shtrirë  përtokë  dhe  po  priste  vdekjen 
në  një  gjendje  të  poshtëruar,  u  çudit  shumë  ndaj  kësaj  sjelljeje,  sepse 
si  rezultat  i  sjelljes  së  shëmtuar  që  bëri  mendoi  se  Hazreti  Ali  do  ta 


19.  Nexhati  Jeniel-Hysejin  Kajapënar,  Suneni  Ebu  Davud  Terxheme  ve  Sherhi, 
Stamboll  1998,  VI,  304. 

vriste  atë  me  një  ashpërsi  dhe  zemërim  më  të  madh.  Por  nuk  ndodhi 
ashtu  siç  mendoi  ai,  përkundrazi  u  ndodh  perballe  një  realiteti  që  as 
mund  ta  imagjinonte.  Kështu,  duke  mos  arritur  ta  kuptonte  dot  sjelljen 
e  Hazretit  Ali  që  ishte  heroi  i  Islamit  dhe  i  zemrës,  pyeti  me  habi  dhe 
merak: 

“-O  Ali!  Përse  ndalove  kur  po  më  vrisje?  Përse  hoqe  dorë  nga 
vrasja  ime?  Çfarë  ndodhi  që,  nga  një  zemërim  i  ashpër  dhe  i  papër- 
shkruar,  kalove  në  qetësi?  Teksa  po  shpërtheje  një  rrufe,  papritmas  u 
paqtove  si  një  kohë  e  qetë  pa  furtunë...” 

Hazreti  Ali  radijallahu  anhu  tha: 

“Këtë  Dhulfikar  që  e  kam  dhuratë  nga  Hazreti  Pejgamber,  unë 
e  përdor  vetëm  në  rrugë  të  Allahut.  Edhe  kokat  e  armiqve  të  Allahut 
përsëri  i  pres  për  hir  të  Tij.  Kurrë  nuk  e  përziej  veten  në  këtë...  Ti, 
duke  më  pështyrë  mua,  doje  të  më  zemëroje  dhe  të  më  poshtëroje. 
Kjo  do  të  thotë  se,  nëse  do  të  të  vrisja  në  gjendje  zemërimi,  do  të  të 
vrisja  për  një  shkak  të  zakonshëm  siç  është  dëshira  vetiake,  gjë  që  nuk 
i  ka  hije  kurrë  një  besimtari.  Por  unë  luftoj  për  hir  të  Allahut  dhe  jo  për 
të  kënaqur  krenarinë  time.  ” 

Së  fundi  zemra  e  armikut  gjeti  përsëri  jetë  përballë  moralit  të  lartë 
të  një  njeriu  që  kishte  ardhur  për  ta  vrarë.  Ai  u  nderua  me  besim  duke 
marrë  pjesë  nga  besimi,  nga  rezistenca  ndaj  vetes  dhe  sinqeriteti  i 
Hazretit  Ali. 


Në  tregun  e  bakrit  në  Bagdad  pati  rënë  një  zjarr  i  madh.  Dy  fëmijë 
kishin  ngelur  të  rrethuar  në  njërin  nga  dyqanet  që  po  digjeshin.  Edhe 
pse  fëmijët  thërrisnin  për  ndihmë,  nga  shkaku  se  flakët  ishin  shumë  të 
ashpra,  askush  nuk  guxonte  t'i  shpëtonte.  Ndërsa  pronari  i  fëmijëve 
thërriste  jashtë  i  dëshpëruar:  “Kush  më  shpëton  fëmijët,  do  t'i  jap 
dhjetë  mijë  flori!” 

Në  atë  çast,  po  kalonte  andej  Hazreti  Ebu'l-Hysejn  Nuri  i  cili,  kur  e 
pa  këtë  ngjarje,  hyri  menjëherë  në  zjarr  me  butësi  dhe  mëshirë  të  ma- 
dhe.  Zjarri  pothuajse  u  bë  si  një  kopsht  trëndafilash.  Nën  shikimeve  e 
mbushura  me  habi  të  të  pranishmëve,  me  ndihmën  e  Zotit,  i  moshuari 

i  nxorri  fëmijët  shëndoshë  e  mirë  nga  flakët  e  zjarrit. 

Pronari  i  fëmijëve  i  ia  dha  florinjtë  me  një  gëzim  të  madh  Hazretit 
Ebu'l-Hysejn  Nuri.  Ndërsa  i  moshuari  befasisht  i  rrudhi  vetullat  dhe 
tha: 

“Mbaji  florinjtë  e  tu  dhe  falendero  Allahun  Teala!  Sikur  unë  ta 
kisha  bërë  këtë  me  shpresë  të  ndonjë  kundërvlere  materiale  dhe  jo  për 
hir  të  Allahut,  kurrë  nuk  do  të  mund  t'i  nxirrja  fëmijët  nga  ato  flakë!” 

Siç  u  pa  edhe  nëpërmjet  këtij  shembulli,  me  bereqetin  e  sinqerite- 
tit  shumë  zjarre  shndërrohen  në  kopështe  trëndafilash.  Por  për  të  hyrë 
në  zjarr,  është  e  mundur  vetëm  duke  ndryshuar  me  gjendjen  e  Hazretit 
Ibrahim  i  cili  ishte  miku  i  Allahut,  domethënë  me  Ibrahimizëm.  Sepse 
mosngurimi  i  tij  nga  zjarri,  është  një  nder  i  veçantë  që  i  kishte  dhuruar 
Allahu  si  kundërvlerë  e  nënshtrimit  ndaj  Zotit  me  dashurinë  dhe  për- 
zemërsinë  e  Zotit. 


Sinqeriteti  e  tregon  ndikimin  e  tij  në  çdo  punë.  Kur  lëmosha  e 
dhënë  jepet  me  nijet  të  pastër,  edhe  nëse  shkon  te  një  njeri  që  nuk  e 
meriton,  ai  që  e  jep  fiton  shpërblimin  si  kundërvlerë  e  sinqeritetit.  Në 
lidhje  me  sinqeritetin  e  tij,  edhe  tek  ata  që  e  kanë  dhënë  lindin  prirje 
pozitive  drejt  mirësisë.  Këtë  të  vërtetë,  i  Dërguari  i  Allahut  (s.a.v.s)  e 
ka  treguar  kështu: 

“Një  herë  një  njeri  kishte  thënë: 

Unë  patjetër  do  të  jap  një  lëmoshë.  Në  mbrëmje,  pasi  mori  lëmo- 
shën,  doli  nga  shtëpia  dhe  pa  e  ditur,  ia  dha  një  hajduti.  Të  nesërmen 
populli  i  krahinës  filloi  të  fliste: 

ÇudilKëtë  mbrëmje  iu  dha  lëmoshë  një  hajduti!  Njeriu  tha: 

O  Allahu  im!  Falenderimi  të  takon  Ty.  Unë  edhe  sot  do  të  jap  një 
lëmoshë. 


Përsëri,  duke  e  marrë  lëmoshën,  doli  nga  shtëpia  (edhe  këtë  rra- 
dhë  pa  e  ditur)  dhe  ia  dha  një  gruaje  të  pamoralshme.  Të  nesërmen 
populli  filloi  të  fliste: 

Gjë  që  s  'bëhet!  Këtë  mbrëmje  iu  dha  lëmoshë  një  gruaje  të  pa- 
ndershme.  Njeriu  tha: 

O  Allahu  im!  Ty  të  takon  falenderimi  që  i  dhashë  lëmoshë  qoftë 
edhe  një  gruaje  të  pamoralshme.  Unë  përsëri  do  të  jap  lëmoshë. 

Atë  natë  përsëri  mori  lëmoshën,  doli  nga  shtëpia  e  edhe  këtë 
radhë,  pa  e  ditur  dhe  ia  dha  një  të  pasuri.  Të  nesërmen  populli  filloi 
të  fliste  me  habi: 

Çështë  kjo  punë!?  Edhe  këtë  mbrëmje  iu  dha  lëmoshë  një  të  pa- 
suri.  Njeriu  tha: 

O  Allahu  im!  Ty  të  takon  falenderimi  që  munda  t  'i  jap  lëmoshë 
qoftë  edhe  një  hajduti,  një  gruaje  të  pamoralshme  dhe  një  të  pasuri. 

Për  shkak  të  sinqeritetit  të  tij,  njeriut  iu  tha  në  ëndërr: 

Lëmosha  që  i  dhe  hajdutit,  ndoshta  do  ta  bëjë  të  turpërohet  nga 
vjedhjet  që  ka  bërë  dhe  të  heqë  dorë.  Gruaja  e  pamoralshme  ndosha 
do  të  pendohet  nga  ajo  që  ka  bërë  dhe  do  të  bëhet  një  grua  e  nder- 
shme.  Edhe  i pasuri ndoshta  ka  për  të marrë mësim  nga  kjo  dhe  do  t'u 
japë  të  varfërve  nga  pasuria  që  i  ka  dhënë  Allahu.  "  (Buhari,  Zekat,  14) 

Ja  bereqeti  i  çiltërsisë  dhe  i  sinqeritetit. ..  Në  hadithin  fisnik  trego- 
het  rreth  çiltërsisë  dhe  sinqeritetit  që  duhet  të  ketë  në  zemër  njeriu  kur 
të  japë  lëmoshën.  Veçanërisht  tregohet  se  nijeti  është  më  i  vlefshëm 
se  vepra.  Por,  duke  u  nisur  nga  kjo,  nuk  duhet  të  pandehim  se  ësh- 
të  një  punë  e  virtytshme  ta  shpërndashë  lëmoshën  vend  e  pa  vend. 
Përkundrazi  besimtari,  kur  të  japë  lëmoshën  dhe  zekatin  e  tij,  duhet 
të  kërkojë  sa  të  ketë  mundësi  dhe  t'ia  japë  një  nevojtari  të  vërtetë  dhe 
njerëzve  që  e  meritojnë  më  shumë. 


Sa  mësimdhënëse  është  edhe  kjo  ngjarrje,  e  cila  është  një  shfaqje 
e  hadithit  fisnik  të  mësipërm: 

Gjatë  një  udhëtimi  në  Anadoll  të  Hazretit  Sami  Efendi  në  Yrgyp, 
një  person  duke  kthyer  makinën  e  tij,  kërkoi  nga  ai  para  për  cigare. 
Rk  Hazreti  Sami  Efendi  që  ishte  një  diell  bujarie,  megjithë  kundërshtimin 

shpirtëror  të  disa  shokëve  të  rrugës,  tha:  “Meqënëse  i  do,  duhet  me  ia 
dhënë.  ”  Kështu,  pa  u  menduar  fare  ia  dha  personit  paratë  që  kërkon- 
te,  mes  shikimeve  të  habitura  të  atyre  që  ishin  rreth  e  rrotull.  I  varfëri, 
i  cili  u  gëzua  për  këtë,  e  ndërroi  nijetin  e  tij  dhe,  duke  thënë:  “Tani  do 
të  shkoj  të  marr  bukë  me  këto  para.”  u  largua  me  gëzim. 

Ky  është  një  shembull  i  qartë  i  cili  flet  per  shfaqjen  e  mirësisë  që  lind 
si  kundërvlerë  e  hallallit  të  pasurisë  që  jepet  dhe  pastërtisë  së  nijetit. 


Në  vitet  e  para  të  historisë  Islame  në  Medine  Munevvere,  një  njeri 
i  panjohur  çdo  mëngjes  vendoste  një  thes  ushqimesh  në  dyert  e  të 
varfërve.  Një  mëngjes,  kur  të  varfërit  u  zgjuan,  panë  se  te  dera  nuk 
ishte  vendosur  më  thes  ushqimesh.  Në  çastin  kur  po  merakoseshin  për 
këtë  shkak,  u  dëgjua  një  zë  i  ndjeshëm  salati  dhe  Medine  Munevvere 
u  trondit  nga  lajmi  i  vdekjes  së  nipit  të  Hazretit  Ali  radijallahu  anhu, 
Hazretit  Zejnelabidin.  Gjithkush  filloi  të  mbajë  zi. 

Detyrat  e  fundit  ndaj  këtij  fëmije  profetik  filluan  të  bëhen  me  kuj- 
des.  Kur  erdhi  rradha  për  larjen  e  xhenazes  së  bekuar,  personi  që  do  ta 
bënte  këtë  detyrë,  u  habit  kur  në  kurrizin  e  të  vdekurit  pa  plagë  të  më- 
dha  që  kishin  mbledhur  ujë  nga  mbrenda.  Nuk  e  kuptoi  dot  shkakun. 
Ndërsa,  kur  pyeti  të  afërmit  e  tij,  njëri  nga  Ehli  Bejt  që  gjindej  aty  e  që 
kishte  dituri  për  këtë  të  fshehtë,  tha  këto  fjalë: 

“-Hazreti  Zejnelabidin  çdo  mëngjes,  duke  i  mbajtur  në  shpinë  tha- 
sët  e  ushqimeve  që  i  kishte  përgatitur,  i  dërgonte  te  dera  e  të  varfërve 
herët  dhe  kthehej  mbrapa  pa  e  parë  askush.  Edhe  njerëzit  nuk  e  dinin 
se  kush  i  kishte  lënë  këta  thasë.  Plagët  që  i  shikoni  në  kurrizin  e  tij 
janë  plagët  e  shkaktuara  nga  mbartja  e  atyre  thasëve.”  (Shik.  Ibn  Kesir, 
el-Bidaje,  IX,  112;  Ebu  Nuajm,  Hilje,  III,  136) 

Ja  shfaqja  e  sinqeritetit  në  zemrën  e  një  besimtari  të  mbushur  me 
mëshirë,  i  cili  i  nënshtrohej  Allahut  me  një  shpirtmadhësi  që  do  të 
transmetohet  gjatë  gjithë  jetës  për  të  mos  vrarë  shpërblimin  e  mirësive 
me  lavdërimet  e  njerëzve... 

Sa  shembull  i  bukur  i  sinqeritetit  është  gjendja  e  Sulltan  Alparsllanit, 
i  cili  e  kishte  zemrën  bashkë  me  Zotin. 


Alparsllani,  para  se  të  hynte  në  Luftën  e  Sheshit  të  Malazgirtit  në 
1071 ,  veshi  rroba  të  bardha  dhe  tha:  “Ky  është  qefini  im!  ”  Domethënë 
e  përgatiti  veten  e  tij  për  të  rënë  dëshmor  me  dashurinë  e  një  besimi 
të  pastër  dhe  jo  për  famën  botërore.  Para  se  të  hynte  në  luftë,  u  mbajti 
ushtarëve  të  tij  këtë  fjalim  të  shkurtër: 

“Ose  do  të  fitoj  dhe  do  të  arrij  qëllimin  tim,  ose  do  të  shkoj  në 
xhennet  si  dëshmor.  Ata  që  duan  të  më  ndjekin  mua,  le  të  më  ndjekin. 
Ata  që  duan  të  ikin,  le  të  ikin!  Këtu  nuk  ka  sulltan  që  urdhëron  dhe 
ushtar  që  urdhërohet.  Sepse  sot  edhe  unë  jam  një  nga  ju.  Jam  një  luf- 
tëtar  që  luftoj  bashkë  me  ju.  Ata  që  më  ndjekin  mua  dhe  që  bien  dësh- 
morë  duke  ia  dhuruar  Allahut  shpirtërat  e  tyre,  do  të  fitojnë  xhennetin, 
ndërsa  ata  që  do  të  ngelin  të  gjallë,  do  të  fitojnë  luftën.  Ndërsa  ata  që  u 
ndanë,  në  ahiret  i  pret  zjarri  dhe  në  këtë  botë  i  pret  poshtërimi." 

Si  shpërblim  sinqeriteti,  Zoti  i  dha  Sulltan  Alparsllanit  fitore  për- 
ballë  Romen  Dijozhen,  i  cili  kishte  një  ushtri  pesë  herë  më  të  madhe 
se  ushtria  e  tij. 

Siç  u  tha  edhe  më  parë,  vetëm  njerëzit  e  sinqertë  do  mund  të 
arrijnë  shpëtimin  e  vërtetë.  Vetëm  të  sinqertit  janë  gjithmonë  përballë 
një  provimi  të  madh  dhe  të  rrezikshëm.  Po  ashtu  edhe  atentati  që  i 
ndodhi  në  jetë  Alparsllanit,  komandantit  të  madh  të  Islamit,  ishte  një 
formë  provimi.  Ashtu  që: 


Sulltan  Alparsllani,  pas  fitores  në  Malazgirt  në  vitin  1072  me  shu- 
më  kalorës  mori  rrugën  për  në  Maveraunnehir.  E  rrethoi  kalanë  Hana 
që  ndodhej  mbi  lumin  Amuderya.  Komandanti  i  kalasë  ishte  Jusuf  el- 
Harezmi  i  cili  i  përkiste  Batinijjes  që  ishte  një  sekt  i  devijuar.  Kur  e  kup- 
toi  se  kalaja  nuk  mund  të  qëndronte  më  shumë,  njoftoi  se  u  dorëzua. 
Ky  tradhëtar,  kur  doli  në  prani  të  Alparsllanit,  e  sulmoi  Sulltanin  dhe  e 
plagosi  me  hanxharin  e  tij.  Jusuf  el-Harezmin  e  vranë  menjëherë,  por 
edhe  Sulltan  Alparsllani  nuk  mundi  të  shpëtojë  nga  plagët  që  kishte 
marrë.  Më  datë  25  tetor  1072  u  takua  me  Zotin  e  tij  si  dëshmor.  Fjalët 
e  fundit  të  tij  ishin  këto: 


“Përherë,  kur  vendosja  të  shkoja  mbi  armikun,  mbështetesha  te 

Allahu  Teala  dhe  kërkoja  ndihmë  nga  Ai.  Dje,  kur  dola  në  krye  të 
kodrës,  më  erdhi  sikur  mali  poshtë  këmbëve  të  mia  dridhej  nga  numri 
i  madh  i  ushtarëve  të  mi  dhe  nga  madhësia  e  ushtrisë  time.  Nga  zemra 
ime  më  erdhi  një  mendim:  “Unë  jam  sunduesi  i  botës,  kush  mund  të 
fitojë  ndaj  meje!”  Ja,  si  rezultat  i  kësaj,  Zoti  më  ndëshkoi  me  një  rob 
të  dobët  të  Tij.  Për  shkak  të  këtij  mendimi  që  më  kaloi  nga  zemra 
dhe  për  shkak  të  gabimeve  dhe  mëkateve  që  kam  bërë  më  përpara, 
kërkoj  falje  nga  Allahu  dhe  pendohem.  La  ilahe  illallah  Muhammedu'r- 
Rasulullah!..”  patjetër  që  kjo  gjendje  është  kontabiliteti  i  një  ndërgjegje 
të  sinqertë  të  një  zemre  të  pastër. 


Njërin  nga  miqtë  e  Zotit  e  pyetën: 

“-O  i  nderuari  ynë!  A  keni  jetuar  ndonjë  ngjarje  që  ka  ndikuar  në 
çështjen  e  sinqeritetit?”  ai  tha: 

“-Po,  kam  jetuar.”  Dhe  tregoi  këto: 

“-Në  Mekke  Mukerreme  pata  humbur  qesen  e  parave  dhe  ngela 
në  gjendje  nevoje.  Prisja  para  nga  Basra,  por  nuk  po  vinin  në  asnjë 
lloj  mënyre.  Flokët  dhe  mjekrra  ime  ishin  zgjatur  shumë.  Shkova  te  një 
berber  dhe  e  pyeta: 

Para  nuk  kam,  a  mund  të  m’i  rregulloshë  flokët  për  hir  të  Allahut? 
Në  atë  moment  berberi  po  qethte  një  njeri  tjetër.  Menjëherë  më  tregoi 
vendin  e  lirë  që  ishte  afër  tij  dhe  më  tha:  “Ulu  këtu”  dhe  duke  e  lënë 
tjetrin,  filloi  të  më  qethte  mua.  Njeriu  kundërshtoi.  Berberi  tha: 

“Ju  kërkoj  ndjesë,  ju  po  ju  qeth  në  kundërvlerë  të  pagesës,  por 
ky  person  deshi  ta  qeth  për  hir  të  Allahut.  Punët  që  bëhen  për  hir  të 
Allahut  gjithmonë  kanë  përparësi  dhe  nuk  kanë  kundërvlerë.  Robërit 
kurrë  nuk  mund  ta  dinë  dhe  nuk  mund  ta  paguajnë  kundërvlerën  e 
veprës  që  është  për  hir  të  Allahut. 

Berberi,  pasi  më  qethi,  më  futi  në  xhep  me  insistim  disa  florinj 
dhe  tha: 


“-Kryej  me  to  nevojat  tua  emergjente,  kaq  kam  mundësi,  të  kërkoj 
ndjesë!” 

Kaluan  disa  ditë.  Paraja  që  prisja  nga  Basra,  më  erdhi.  I  dërgova 
berberit  një  qese  me  florinj.  Ai  tha: 

“-Kurrë  nuk  mund  t'i  marr!  Robërit  nuk  kanë  fuqi  të  paguajnë 
kundërvlerën  e  veprës  që  është  për  Allahun.  Rrofshi,  vazhdoni  rrugën 
tuaj,  Allahu  ju  dhashtë  paqe!” 

Ia  bëmë  hallall  njëri  tjetrit  dhe  u  ndava,  por  u  bënë  plot  dyzet  vjet 
që  ngrihem  natën  dhe  lutem  për  të.” 

Ja,  Zoti,  kundërvlerën  e  veprave  të  mira  dhe  mirësive  që  bëhen 
për  Të  me  një  mënyrë  të  sinqertë,  e  jep  në  një  bukuri  që  i  përshtatët 
famës  së  Tij. 


Në  shoqërinë  Osmane,  në  ditët  e  Ramazanit,  shumë  të  pasur  shë- 
titnin  nëpër  vende  të  panjohura  fare  me  rroba  të  ndryshme  dhe  duke 
shkuar  te  tregëtarët  e  vendit,  kërkonin  prej  tyre  që  të  nxirrnin  fleto- 
ren  e  veresijes.  Paguanin  sasinë  që  dilte  nga  mbledhja  e  borxhëve  të 
shkruajtura  nëpër  disa  faqe  që  ua  kapte  dora  dhe  pasi  thonin: 

“-I  fshini  këta  borxhe!  Pranoje  o  Allahu  im!”  largoheshin  pa  i  njo- 
hur  dikush. 

Atij  që  i  paguhej  borxhi,  nuk  e  dinte  se  kush  ia  ka  paguar,  edhe  ai 
që  fshinte  borxhin  nuk  e  dinte  së  kë  ka  shpëtuar  nga  borxhi.  Personat 
që  e  dinin  se  lëmosha  nafile  e  dhënë  fshehtas  është  më  e  pranueshme 
se  ajo  që  jepet  haptas,  aq  sa  kishin  mundësi,  mundoheshin  që  ndihmat 
e  tyre  t'i  bënin  fshehtas.  Stërgjyshërit  tanë,  atë  që  e  jepnin  me  dorë 
të  djathë  e  fshihnin  edhe  nga  dora  e  majtë.  Edhe  mirësitë  që  i  bënin, 
i  harronin  menjëherë. 

Të  mëdhenjt  e  miqve  të  Allahut  thonë  që  harroji  dy  gjëra: 

1 .  Mirësitë  që  ke  bërë  ashtuqë  të  të  mos  japin  egoizëm  dhe  vetë- 
pëlqim. 

2.  Të  këqiat  që  të  janë  bërë  ashtuqë  në  zemrën  tënde  urrejtja  dhe 
zemërimi  të  mos  shpërthejnë  sytha. 

Së  fundi  sinqeriteti  është  një  xhevahir  që  fitohet  vështirë  dhe 
mbrohet  vështirë  ashtuqë  vlerën  e  tij  nuk  mund  ta  vlerësojë  askush 
përveç  Allahut.  Sepse  dritaret  e  zemrës  janë  të  hapura  ndaj  Allahut. 
Sinqeriteti  është  një  kriter  i  lartë  që  e  bën  robin  të  fitojë  grada  të  larta 
edhe  në  këtë  botë,  edhe  në  ahiret  dhe  që  e  afron  te  Allahu.  Allahu 
Teala  nuk  i  pranon  veprat  e  privuara  nga  sinqeriteti.  Veprat  që  bëhen 
me  sëmundje  shpirtërore  si  pëlqimi  i  vetes  dhe  hipokrizia,  në  ditën  e 
gjykimit  i  hidhen  në  fytyrë  vepruesit  si  një  rrobë  e  vjetër  dhe  e  hedhur. 
Ndërsa  Allahu  Teala,  duke  i  dhënë  bereqet  sinqeritetit,  veprën  e  paktë 
të  robit  e  bën  shumë,  ia  bën  jetën  të  gjatë  dhe  begatinë  të  përher- 
shme. 


3.  Devotshmëria 


Devotshmëria  është  mbrojtja  e  zemrës  nga  gjërat  e  kësaj  bote, 
domethënë  nga  gjithçka  që  e  largon  nga  Allahu  dhe  të  ardhurit  në 
një  gjendje  reflektuese  të  shfaqjeve  të  bukurisë.  Devotshmëria  është  të 
mbrojturit  e  besimtarit  më  përpikmëri  nga  gjërat  që  i  bëjnë  dëm  dhe  i 
japin  dhimbje  në  ahiret  duke  u  mbështetur  në  mbrojtjen  e  Allahut  dhe 
kryerja  e  punëve  të  mira  duke  u  larguar  nga  mëkatet. 

Krenaria  e  Gjithësisë,  i  Nderuari  ynë  ,duke  i  treguar  Ebu  Zerrit 
radijallahu  anhu  se  devotshmëria  është  e  vetmja  peshore  e  vlerës  dhe 
e  pranimit  te  Allahu,  është  shprehur  kështu: 

“Shiko!  Ti  nuk  je  as  më  i  lartë  se  i  kuqi,  as  se  i  ziu.  Përballë  atyre 
mund  të  bëhesh  më  i  lartë  vetëm  me  devotshmëri.  ”  (Ahmed,  V,  158) 


Përsëri  i  Nderuari  ynë  (s.a.v.s),  duke  thënë: 


“Unë  jam  më  i  devotshmi  nga  ju.  ”  (Buhari,  Iman,  13;  Muslim,  Sijam, 
74),  në  çdo  fushë  të  jetës  ka  lëvizur  me  masat  e  devotshmërisë.  Ja, 
për  këtë  shkak,  për  t’u  bërë  një  besimtar  i  devotshëm,  është  kusht  të 
zbatojmë  sunnet-i  seniyye  të  të  Dërguarit  të  Allahut  (s.a.v.s). 


Sa  bukur  e  përshkruan  devotshmërinë  Hazreti  Isa  alejhisselam: 
Një  person,  duke  ardhur  te  Isai  alejhisselam,  pyeti: 

“-O  mësuesi  i  mirësive!  Si  mund  të  bëhet  i  devotshëm  një  rob  ndaj 
Allahut?” 

Isa  alejhisselam  dha  këtë  përgjigje: 

“-Kjo  është  një  punë  e  lehtë.  Duaje  Allahun  Teala  nga  shpirti  dhe 
zemra  me  atë  që  e  meriton.  Bëj  vepra  të  mira  për  hir  të  Tij  sa  të  keshë 
mundësi.  Ji  i  mëshirshëm  dhe  i  butë  si  ulluk  edhe  ndaj  bijve  të  Ademit, 
edhe  ndaj  vetes  tënde!'  Pastaj  tha  kështu: 

“-Mos  i  bëj  dikujt  diçka  që  nuk  dëshiron  të  të  bëhet  ty!  Atëherë 
do  të  bëhesh  i  devotshëm  ndaj  Allahut  me  atë  që  e  meriton!"  (Ahmed, 
ez-Zuhd,  fq.  59) 

Edhe  Hazreti  Omer  radijallahu  anhu  e  pyet  një  ditë  Ubej  bin  Kabin 
se  çfarë  është  devotshmëria.  Ubej  radijallahu  anhu  i  tha: 

“-O  Omer,  a  ke  ecur  ndonjëherë  në  rrugë  me  ferra?" 

Kur  Hazreti  Omer  u  përgjigj: 

“-Po,  kam  ecur. "  Këtë  rradhë  e  pyeti: 

“-Shumë  mirë,  po  çfarë  bëje?” 

Hazreti  Omer  u  përgjigj: 

“-I  mblidhja  rrobat  e  mia  dhe  mundohesha  me  gjithë  mundësinë 
që  fërrat  të  mos  më  dëmtojnë.” 

Mbi  kërë  Hazreti  Ubej  bin  Kab  tha: 

“-Ja,  kjo  është  devotshmëria.”20 

Kulmi  i  devotshmërisë  është  ikja  nga  kufri  dhe  shirku  siç  ikën  për 
të  mos  rënë  në  zjarr.  Edhe  shfaqja  e  kësajë  është  kryerja  e  farzeve  më 
atë  që  e  meritojnë  dhe  largimi  nga  mëkatet. 

I  Nderuari  ynë  (s.a.v.s)  ka  thënë: 

“Kudo  që  të  ndodhesh,  ji  i  devotshëm  ndaj  Allahut  dhe  menjëherë 
pas  mëkatit,  bëj  një  të  mirë  ashtuqë  kjo  ta  zhdukë  (fshijë)  atë.  Edhe 
ndaj  njerëzve  sillu  me  moral  të  mirë! ”  (Tirmidhi,  Birr,  55/1987) 

20.  Ibn  Kethir,  TefsiruTKur’aniTAdhim,  Bejrut  1988, 1,  42. 

- 

Gjendja  kulminante  e  devotshmërisë  është  drejtimi  i  robit  me  të 
gjithë  qënien  e  tij  për  te  Allahu  Teala  duke  u  larguar  nga  çdo  gjë  që 
e  bën  zemrën  e  tij  të  shkujdesur  nga  Ai.  Kjo  gradë  nuk  ka  fund.  Ja 
kjo  fazë  e  fundit  është  devotshmëri  e  vërtetë  që  urdhërohet  në  ajetin 
fisnik: 


“O  ju  që  keni  besuar,  kini  frikë  Allahun  me  sinqeritet  të  vër- 
tetë  dhe  mos  vdisni  vetëm  se  duke  qenë  muslimanë  (besimtarë)!” 
(Ali  Imran,  102) 

Për  të  arritur  përsosmërinë  në  devotshmëri,  duhet  të  largohemi 
menjëherë  edhe  nga  gjërat  e  dyshuara.  I  Dërguari  i  Allahut  thotë: 

"Robi,  derisa  të  mos  largohet  edhe  nga  disa  gjëra  që  nuk  janë 
problematike  me  frikën  së  po  bie  në  gjëra  problematike,  nuk  mund  të 
arrijë  gradën  e  të  devotshmëve  të  sinqertë.  ”  (Tirmidhi,  Kijame,  19/2451; 
Ibn  Maxha,  Zuhd,  24) 


Abdullah  bin  Omer  radijallahu  anhu  ka  paralajmëruar: 

“Robi,  nuk  mund  të  arrijë  gradën  e  devotshmërisë  derisa  të  mos  i 
lërë  gjërat  që  e  shqetësojnë  dhe  që  i  gërvishin  zemrën.  ”  (Buhari,  Iman,  1) 

Robi,  për  t'u  bërë  i  devotshëm,  gjithmonë  duhet  t'i  kërkojë  llogari 
vetes,  sepse  për  të  rezistuar  ndaj  dëshirave  të  ashpra  të  nefsi  emmares 
dhe  për  t'u  mbrojtur  nga  katastrofat  e  saj,  është  e  mundur  vetëm  me 
forcimin  e  ndjenjës  së  devotshmërisë. 

Jusufi  alejhisselam  për  të  mos  besuar  mashtrimet  e  dhjetra  gjërave 
shumë  tërheqëse  që  i  shfaqeshin,  duke  thënë  “Zoti  më  ruajt”,  vuri  në 
pah  se  zgjidhja  e  vetme  është  “mbrojtja  te  Allahu”  me  një  devotshmëri 
të  lartë.  Edhe  kjo,  për  të  hyrë  në  fazën  e  ndihmës  hyjnore,  tregon  se 
devotshmëria  është  e  nevojshme. 

Edhe  Krenaria  e  Gjithësisë  i  Nderuari  ynë,  në  lutjet  e  tij,  i  lutej  kë- 
shtu  Allahut  që  ti  japë  devotshmëri: 


“O  Allahu  im!  Më  jep  devotshmëri  dhe  më  pastro!  Ti  je  ai  që  më 
pastron  më  mirë.  Ti  je  kujdestari  dhe  Zoti  im.  ”  (Muslim,  Dhikr,  73) 


“O  Allahu  im!  Kërkoj  nga  Ti  udhëzim,  devotshmëri,  nder  dhe  pa- 
suri  shpirtërore.  ”  (Muslim,  Dhikr,  72) 

Njeriu  më  i  lartë  te  Allahu  është  i  devotshmi.  21  Allahu  Teala  i  do 
robërit  e  tij  të  devotshëm22  dhe  është  gjithmonë  me  ta.23  Të  devot- 
shmëve  u  ka  premtuar  xhennetin  gjërësia  e  të  cilit  është  sa  qiejt  dhe 
toka.24  Përsëri  Allahu,  robit  të  tij  të  devotshëm,  i  jep  një  inteligjencë  që 
i  shërben  për  të  ndarë  të  mirën  nga  e  keqja  dhe  i  fal  mëkatet  e  tij . 25  Në 
çaste  të  vështira  i  tregon  shumë  rrugë  dhe  i  jep  rizk  nga  nuk  shpreso- 
het.  Ia  lehtëson  punët,  ia  fal  të  këqiat  dhe  i  jep  shumë  shpërblime.26 

Po  ashtu,  sipas  transmetimit  të  Ebu  Dherrit  radijallahu  anhu,  një 
ditë  i  Dërguari  i  Allahut  tha: 

"-Unë  di  një  ajet.  Sikur  njerëzit  ta  zbatonin,  do  të  ishte  i  mjaftue- 
shëm  për  të  gjithë.  ” 

Ashabët  e  nderuar  thanë: 

“-O  i  Dërguari  i  Allahut,  cili  ajet  është  ky?” 

I  Dërguari  i  Allahut  lexoi  ajetin: 

“...Kush  i  përmbahet  dispozitave  të  All-llahut,  Allahu  i  hap 
një  rrugë  atij.”  (et-Talak,  2)  (Ibn  Maxhe,  Zuhd,  24) 

Njerëzit  që  janë  më  afër  Pejgamberit  nga  ana  shpirtërore,  janë  të 
devotshmit.  Muadh  bin  Xhebel  thotë: 

Kur  i  Dërguari  i  Allahut  po  më  dërgonte  mua  si  përfaqësues  në 
Jemen,  duke  më  përcjellë,  erdhi  deri  jashtë  Medines.  Unë  isha  mbi 
kafshë,  ndërsa  Ai  po  ecte.  Pasi  më  dha  disa  këshilla  tha: 

“-O  Muadh!  Ndoshta  pas  këtij  viti  nuk  do  mund  të  më  shohësh 
më!  Mundet  që  të  vizitoshë  xhaminë  dhe  varrin  tim!  ” 

Kur  i  dëgjova  këto  fjalë,  fillova  të  qaj  me  mërzitjen  që  jep  ndarja 
prej  mikut,  domethënë  prej  të  Dërguarit  të  Allahut.  I  Dërguari  i  Allahut 
tha: 

21.  Shik.  el-Hucurat,  13. 

22.  Shik.  Ali  Imran,  76. 

23.  Shik.  en-Nahl,  128. 

24.  Shik.  Ali  Imran,  133. 

25.  Shik.  el-Enfal,  29. 

26.  Shik.  et-Talak.  2-5. 

"-Mos  qaj  o  Muadh!”  dhe  duke  e  kthyer  fytyrën  drejt  Medines,  tha: 

“-Ata  që  janë  më  afër  meje  nga  njerëzit,  kushdo  qoftë  dhe  kudo  që 
të  jenë,  janë  të  devotshmit  të  cilët  kanë  frikë  Allahun.  ’27 

I  Nderuari  ynë  ka  thënë: 

“Pa  dyshim  që  miqtë  e  mi  janë  të  devotshmit.  ”  (Ebu  Davud,  Fiten, 
1/4242) 

Një  zemër  që  arrin  përsosmërinë  në  devotshmëri,  tashmë  fiton 
nderin  për  të  qenë  vendi  ku  shikon  Zoti  dhe  vendi  i  shfaqjeve  të  urtë- 
sive  dhe  të  fshehtave  hyjnore. 


Tabllo  të  virtytshme 


Miqtë  e  Zotit  që  janë  dijetarë  të  vërtetë  si  Imam  Azami,  Imam 
Shafii  dhe  Imam  Ahmed  bin  Hanbeli,  e  kanë  kaluar  jetën  e  tyre  në 
kriteret  e  devotshmërisë.  Poashtu,  një  herë  ata  që  e  panë  Imam  Ebu 
Hanifen  kur  po  pastronte  një  papastërti  në  rrobën  e  tij,  e  pyetën: 

“O  Imam!  Sipas  fetvasë  që  keni  dhënë  kjo  papastërti  e  vogël  nuk 
është  pengesë  për  namazin,  përse  po  heq  keq  për  ta  pastruar  atë?" 

Hazreti  Imam  Azam  tha: 

“-Ajo  është  fetva  ndërsa  kjo  është  devotshmëri!..” 

Siç  u  pa  edhe  më  sipër  devotshmëria  është  një  përpikmëri  dhe  sen- 
sibilitet  i  madh  që  tregohet  ndaj  urdhërave  dhe  ndalesave  të  Allahut. 

Sa  mësim  dhënëse  është  gjendja  e  kësaj  zonje  të  devotshme  që 
nuk  fliste  fjalë  tjetër  përveç  ajeteve  të  Kur'anit  me  frikë  se  mos  bie  në 
mëkat: 


Hazreti  Abdullah  bin  Mubarek  tregon: 


E  vizitova  Bejtu'l-Haram  të  Allahut  (Qaben)  dhe  mora  rrugën  me 
qëllimin  për  të  vizituar  varrin  e  Pejgamberit  (s.a.v.s).  Në  rrugë  pashë 
një  njollë  të  zezë.  Pashë  me  kujdes,  por  çfarë  të  shikoja?  Një  grua  të 


O 


27.  Ahmed,  V,  235;  Hejsemi,  Mecmau'z-Zevaid,  Bejrut  1988,  IX,  22. 

vetme  që  kishte  një  copë  të  zezë  në  kurriz  dhe  një  shami  prej  leshi  në 
kokë!..  Duke  i  thënë: 

“-Esselamu  alejkum  ue  rahmetullahi  ue  berakatuhu!  ”  i  dhashë  se- 

lam. 

Edhe  ajo  duke  lexuar  ajetin  e  sures  Jasin: 

“(Ky)  Eshtë  selam  nga  Zoti  i  mëshirshëm  i  tyre!”  (Jasin,  58)  më 
ktheu  selamin. 

E  pyeta:  “-Allahu  të  dhashtë  mirësi!  Çfarë  bën  këtu?”  Ajo  më  lexoi 
këtë  pjesë  nga  ajeti  186  i  sures  A'raf: 

“Atë  që  e  humb  Allahu  nuk  ka  kush  ta  udhëzojë...”  E  kuptova 
që  ka  humbur  rrugën  dhe  ka  ngelur  aty.  E  pyeta: 

“-Ku  dëshiron  të  shkoshë?  Ajo  më  lëxoi  këtë  pjesë  nga  ajeti  1  i 
sures  Isra: 

“...Ai  që  në  një  natë  e  mori  robin  e  Tij  nga  Mesxhidi  Haram 
dhe  e  dërgoi  te  Mesxhidi  Aksa..”  E  kuptova  se  ajo  ka  bërë  haxhin 
dhe  dëshiron  të  shkojë  në  Bejtu'l-Makdis  (Kuds).  E  pyeta: 

“-Sa  ditë  u  bënë  që  je  këtu?”  Ajo  më  lexoi  këtë  pjesë  nga  ajeti  10 
i  sures  Merjem: 

“...Ti  sa  te  jeshë  shëndoshë  e  mirë,  tri  net...” 

I  thashë:  “-Nuk  paske  edhe  ndonjë  ushqim  për  të  ngrënë?”  Ajo 
më  lexoi  ajetin  79  të  sures  Shuara: 

“Ai  ëshë  i  cili  më  jep  për  të  ngrënë  dhe  për  të  pirë!” 

E  pyeta:  “-Me  çfarë  merr  abdes  në  këtë  shkretëtirë  pa  ujë?”  Ajo 
më  lexoi  këtë  pjesë  të  ajetit  43  të  sures  Nisa: 

“...Nëse  nuk  mund  të  gjeni  ujë,  atëherë  merrni  tejemmum 
me  dhe  të  pastër...” 

I  thashë:  “-Unë  kam  ushqim.”  Ajo  më  lexoi  këtë  pjesë  të  ajetit 
187  nga  sureja  Bakara: 

“...Pastaj,  plotësojeni  agjërimin  deri  në  mbrëmje!..” 
- 

I  thashë:  “-Ky  muaj  nuk  është  muaji  i  Ramazanit?”  Ajo  më  lexoi 
këtë  pjesë  të  ajetit  158  të  sures  Bakara: 

“...Kush  bën  ndonjë  të  mirë  (nga  veprat  që  nuk  janë  vacib),  pa 

dyshin  që  Allahu  është  shpërblyes  dhe  i  gjithëdijshëm!” 

I  thashë:  “-A  na  është  bërë  i  lejuar  të  ngrënit  në  udhëtim?” 

Ajo  më  lexoi  këtë  pjesë  të  ajetit  184  nga  sureja  Bakara: 

“...Nëse  e  dini,  agjërimi  është  më  mirë  për  ju.” 

E  pyeta:  “-Përse  nuk  flet  me  mua  siç  flas  unë  me  ty?”  Ajo  më  lexoi 
ajetin  18  të  sures  Kaf: 

“Njeriu  nuk  thotë  ndonjë  fjalë  e  që  pranë  tij  të  mos  ketë  një 
melek  vëzhgues  dhe  i  gatshëm  për  të  shkruajtur!” 

I  thashë:  “-Po  të  vë  në  devenë  time  që  të  të  dërgoj  te  karvani  yt.” 
Ajo  më  lexoi  këtë  pjesë  të  ajetit  197  të  sures  Bakara: 

“...Çfarëdo  të  mire  që  të  bëni,  Allahu  e  di...” 

Menjëherë  e  përgatita  devenë  për  ta  hipur  atë.  Ajo  lexoi  këtë  pje- 
së  të  ajetit  30  nga  sureja  Nur: 

“U  thuaj  besimtarëve  t’i  ruajnë  shikimet  nga  harami!.. 

Kur  hypi  në  deve  lexoi  këtë  pjesë  të  ajeteve  13-14  të  sures 
Zuhruf: 

“...Falenderimi  i  takon  Allahut  i  cili  i  nënshtroi  këto  për  ne, 
sepse  ne  nuk  do  të  kishim  mundësi  ta  bënim  këtë.  Patjetër  që  ne 
do  të  kthehemi  te  Zoti  ynë.” 

Kur  filloi  rrugën,  lexoi  këtë  pjesë  të  ajetit  20  të  sures  Muzemmil: 

“...Tashmë  lexoni  nga  Kur’ani  atë  që  ju  duket  më  e  lehtë!..” 

Edhe  unë,  lexova  këtë  ajet: 

“...Kujt  i  është  dhënë  urtësia,  patjetër  që  i  është  mirësi  shu- 
më  e  madhe...”  (el-Bakara,  269)  dhe  me  frymëzim  i  thashë: 

“-Ty  të  është  dhënë  shumë  mirësi!”  Edhe  ajo  lexoi  pjesën  vazh- 
duese  të  këtij  ajeti: 

- 

“...Por  askush  nuk  mendon  përveç  të  mençurve!”  (el-Bakara,  269) 

Së  fundi  e  arritëm  karvanin  dhe  i  thashë: 

“-Ja  ky  është  karvani  yt!  Kë  ke  nga  njerëzit  e  tu  aty?”  Ajo  më  lexoi 
këtë  pjesë  të  ajetit  46  të  sures  Kehf: 

“Pasuria  dhe  fëmijët  janë  stoli  e  kësaj  bote...”  E  kuptova  se 
në  karvan  ka  bijtë  e  saj. 

E  pyeta:  “-Çfarë  detyre  kanë  ata  në  karvanin  e  haxhit?”  Ajo  më 
lexoi  ajetin  16  të  sures  Nahl: 

“(Krijoi)  shumë  shenja.  Ndërsa  ata  orjentojnë  me  anë  të  yje- 
ve.”  E  kuptova  se  bijtë  e  saj  janë  udhëzues  në  karvan.  Duke  i  treguar 
çadrat  dhe  vendet  e  ushqimit  të  tyre,  e  pyeta: 

“-Kush  nga  këta  janë  bijt  e  tu?  Ajo  më  lexoi  pjesën  e  fundit  të  ajetit 
125  të  sures  Nisa: 


“...Allahu  e  bëri  mik  Ibrahimin.”  Pastaj  lexoi  këtë  pjesë  nga 
ajeti  164:  “...Me  të  vërtetë  Allahu  foli  me  Musain.”  Pastaj  lexoi 
pjesën  e  parë  nga  ajeti  i  12  i  sures  Merjem:  “O  Jahja!  Merre  librin 
tënd  me  shumë  kujdes...”  Edhe  unë  mbi  këtë  kur  thirra: 

“-0  Ibrahim!  O  Musa!  O  Jahja!”  dolën  tri  djem  si  copa  hëne.  Kur  er- 
dhën  dhe  u  ulën,  nëna  e  tyre  u  lexoi  këtë  pjesë  të  ajetit  19  të  sures  Kehf: 

“...Tani  dërgojeni  njërin  prej  jush  në  qytet  me  këtë  argjend, 
të  zgjedhë  ushqimin  më  të  pastër  dhe  tjua  sjellë  juve...”  Njëri  nga 
djemtë,  shkoi,  mori  ushqim  dhe  ma  vendosën  mua  përpara.  Gruaja 
lexoi  ajetin  24  të  sures  Hakka: 

“Hani  dhe  pini  si  shpërblim  i  të  mirave  që  keni  bërë  në  ditët 
e  kaluara!”  Por  unë  u  thashë  bijve  të  saj: 

“-Haram  më  qoftë  ushqimi  juaj  po  nuk  më  treguat  gjendjen  e  nën- 
ës  tuaj!”  Djemt  mbi  këtë  thanë: 


“-Nëna  jonë  që  prej  dyzet  vjetësh  nuk  thotë  asgjë  përveç  ajeteve  të 
Kur'anit  me  frikë  se  mos  bie  në  ndonjë  gabim  ndaj  Allahut  i  cili  është  i 
Mëshirshëm.  Edhe  unë  lexova  ajetin  e  katërt  të  sures  Xhuma: 


“Kjo  është  mirësi  e  Zotit  i  cili  ia  jep  kujt  të  dojë.  Allahu  po- 

sedon  mirësi  të  madhe!”  28 


Devotshmëria  ka  nevojë  që  t'i  lëshë  gjërat  e  dyshimta  me  frikë  se 
mos  bie  në  haram  bile  edhe  disa  gjëra  të  lejuara.  Një  shembull  i  kësaj 
është  kështu: 

Sulltan  Abdulaziz  Han  i  cili  e  solli  ushtrinë  dhe  flotën  e  saj  në  një 
shkallë  që  të  magjepste  syrin,  që  zhduku  trazirat  e  mbrendëshme  me 
një  politikë  të  shkëlqyer  dhe  që  në  këtë  mënyrë  filloi  ta  ngre  shtetin 
drejt  pozitës  së  vjetër  me  reputacion,  tërhoqi  vëmendjen  e  të  gjithë 
botës.  Për  këtë  arsye  Sulltani  u  ftua  në  Francë  dhe  Angli. 

Abdulaziz  Hani  që  ishte  një  padishah  shumë  fetar,  solli  me  vete 
guzhinjerë  nga  Bolluja  duke  menduar  se  ushqimet  e  Europianëve  janë 
problematike  nga  ana  e  sheriatit. 

Abdulaziz  Han  ishte  një  njeri  i  mirë  që  jetonte  shumë  fetarisht  dhe 
në  mënyrë  të  sistemuar.  Ishte  i  devotshëm  saqë  gjatë  gjithë  jetës  së  tij 
në  vend  të  ujit  ka  pirë  zemzem.  Bile  transmetohet  se,  kur  udhëtonte 
për  në  Europë,  e  merrte  me  vete  ujin  e  abdesit.  Namazin  e  falte  në 
mënyrë  të  sistemuar  dhe  lexonte  shumë  Kur'an.  Kur  ra  dëshmor  në 
një  mënyrë  gjakpirëse,  në  tavolinën  që  ishte  në  dhomën  e  tij,  u  gjet  një 
Kur'an  Fisnik  i  hapur  te  “Sureja  Jusuf”.  Ky  Kur'an  Fisnik  i  përlyer  me 
gjakun  e  bekuar  të  tij,  tani  ruhet  në  kështjellën  e  Topkapësë. 

Në  hadithin  fisnik  thuhet: 

"Njeriu  vdes  mbi  gjendjen  që  jeton  dhe  do  të  tubohet  mbi  atë 
gjendje  që  ka  vdekur.  ’29 


Edhe  një  personalitet  tjetër  historik  që  ka  jetuar  mbi  masat  e  de- 
votshmërisë  sensibël,  është  Abdulhamid  Han  i  Dytë.  Ai,  kur  dilte  ndo- 
një  punë  urgjente,  kërkonte  që  ta  zgjonin  qoftë  në  çdo  lloj  kohe  të 
natës  dhe  nuk  kënaqej  që  ta  linte  për  ditën  tjetër.  Në  këtë  çështje 


28.  M.  Asëm  Këksall,  Kitap  ve  Sunnet,  Stamboll,  1999,  21-25. 

29.  Shik.  Muslim,  Xhennet,  83;  Munavi,  Fejzu  l-Kadir,  Bejrut  1994,  V,  663. 

kryeshkrimtari  i  administratës  Zotëria  Es'ad,  në  kujtimet  e  tij  thotë 
kështu: 

Në  një  mesnatë  trokita  derën  e  Sulltanit  për  firmën  e  një  doku- 
menti,  por  nuk  u  hap.  Pasi  prita  pak,  trokita  përsëri,  por  përsëri  nuk 
u  hap.  U  shqetësova:  “A  mos  i  ka  ardhur  Sulltanit  urdhëri  i  vërtetë" 
(vdekja).  Pas  pak  trokita  përsëri.  Këtë  rradhë  dera  u  hap  dhe  Sulltani 
doli  te  dera  me  një  peshqir.  Po  fshinte  fytyrën.  Buzëqeshi  dhe  tha: 

“-O  biri  im!  E  kuptova  se  në  këtë  kohë  ke  ardhur  për  një  punë  të 
rëndësishme.  Që  në  trokintjen  e  parë  të  derës,  u  zgjova,  por  u  vonova 
ngaqë  mora  abdes!  Sepse  u  bënë  shumë  kohë  që  unë  nuk  kam  firmo- 
sur  pa  abdes  asnjë  dokument  të  popullit...  Sille  ta  firmos...’’  dhe  duke 
thënë  besmelenë,  e  firmosi  dokumentin.’’ 

Gruaja  e  Abdulhamidit  të  dytë,  në  lidhje  me  sensibilitetin  e  tij,  ka 
transmetuar  kështu: 

Abdulhamid  Hani  në  krye  të  krevatit  gjithmonë  vendoste  një  tullë 
të  pastër.  Kur  ngrihej  nga  shtrati,  merrte  tejemmum  me  tullën  që  të 
mos  shkelte  asnjë  vend  pa  abdes  derisa  të  shkontë  të  vendi  i  çezmës. 
Një  herë,  kur  e  pyeta  për  shkakun  e  kësaj,  u  përgjigj: 

“Si  një  halife  e  gjithë  këtyre  myslimanëve,  nëse  ne  nuk  i 
kemi  kujdes  kriteret  e  sunnetit,  ummeti  i  Muhammedit  ka  dëm 
nga  kjo!..” 

Jeta  e  devotshme  e  solli  atë  në  një  gjendje  gjeniu  edhe  në  politikë. 
Konceptimin  e  tij  e  shënoi  në  historinë  botërore  me  administrimin  e  tij 
në  vitet  më  të  vështira  dhe  më  të  rrezikshme. 


Së  fundi,  devotshmëria  është  baza  e  fesë  dhe  koka  e  veçorive 
që  zbukurojnë  jetën  shpirtërore.  Kapitali  më  i  madh  i  lumturisë  së 
ahiretit  është  devotshmëria.  Një  jetë  pa  devotshmëri  është  e  mbushur 
me  rreziqe.  Një  jetë  që  nuk  jetohet  mbi  devotshmëri,  bëhet  shkak  i 
fatkeqësisë  së  frymës  së  fundit  -Zoti  na  ruajt-  që  tregon  hadithi  fisnik 
“Si  të  jetoni,  ashtu  do  të  vdisni.  ”  (Munavi,  V,  663)  dhe  si  rezultat  bëhet 
shkak  edhe  i  humbjes  së  përhershme.  Në  këtë  botë,  për  tu  ruajtur  nga 

e  keqja  e  dëshirave  vetjake  është  e  domosdoshme  që  të  kalojmë  një 
jetë  të  përpiktë  dhe  të  kujdesshme  siç  ecim  në  një  tokë  të  minuar. 

Luftërat  bëhen  në  vende  dhe  në  kohëra  të  caktuara  dhe  mbarojnë. 
Ndërsa  përpjekja  e  devotshmërisë  që  ndërmerret  kundra  vetes,  duhet 
të  vazhdohet  pa  shkëputje  gjatë  gjithë  jetës.  Në  ajetin  fisnik  thuhet: 

“...Dhe  adhuroje  Zotin  tënd  derisa  të  të  vijë  e  vërteta  (vdek- 
ja)!”  (el-Hixhr,  99) 

“Allahu  na  mundësoftë  të  vazhdojmë  adhurimin  mbi  devot- 
shmëri  dhe  na  mundësoftë  që  të  jemi  gjithmonë  të  zgjuar  ndaj 
“pakujdesisë”  që  hap  derë  ndaj  hileve  dhe  kurtheve  të  vetes 
tonë!..” 

Amin!.. 


4.  Pendimi  dhe  kërkimi  i  faljes 


Kur  mposhtet  nga  dëshirat  vetjake  dhe  humb  begatinë  e  ndjenjën 
shpirtërore  të  besimit,  njeriu  anon  nga  mëkatet.  Kur  mbaron  ndihma 
e  moralit  në  ndërgjegje,  humbet  edhe  mendjemprehtësia  dhe  thellimi 
shpirtëror  dhe  lind  një  dobësim  serioz  në  rrugën  e  të  qenit  posedues  i 
drejtimit.  Mëkatet  fillojnë  të  duken  joshëse  si  një  muzikë  e  ëmbël  dhe 
njeriu  mund  të  veprojë  sikur  nuk  e  ndjen  fare  peshën  e  mëkatit. 


Por  njeriu  vjen  në  botë  si  pasqyrë  e  pastër  dhe  e  qartë  e  pafajësi- 
së.  Edhe  feja  është  shfaqje  mëshire  e  dhuruar  njeriut  nga  Allahu  për 
të  mbrojtur  pastërtinë  e  kësaj  natyre.  Për  këtë  arsye,  robi  mund  ta 
ruajë  pastërtinë  që  ka  në  natyrën  e  tij  dhe,  në  rastet  kur  hap  perdet  e 
pakujdesisë  duke  marrë  pjesë  nga  ndjenja  shpirtërore  e  fesë  së  tij,  sa 
herë  bën  ndonjë  faj  e  ndjen  peshën  e  tij  në  ndërgjegje.  Për  këtë  arsye, 
ndjenjat  e  virtytshme  që  janë  të  fshehta  në  këtë  botë,  zgjohen  duke 
u  holluar.  Zemra  e  tij  digjet  thellë  nga  një  pendim  i  madh,  e  kësisoj 
me  lotë  të  ngrohtë  ia  hap  zemrën  Zotit  të  tij.  Ja,  kjo  djegie  dhe  ky 
pishmanllëk  është  “pendimi”.  Ndërsa  përgjërimet  që  shpërthejnë  nga 
zemrat,  janë  “kërkimi  i  faljes”. 

Mëkatet  janë  pengesë  për  të  hyrë  në  xhennet,  por  nga  ana  tjetër 
edhe  pendimet  që  përforcohen  me  punë  të  mira  dhe  që  bëhen  me 
djegien  e  zemrës,  janë  shkaqet  e  mbrojtjes  nga  xhehennemi. 

Pejgamberi  (s.a.v.s)  ka  thënë  kështu: 

“Kur  robi  bën  një  mëkat,  në  zemrën  e  tij  i  bëhet  një  pikë  e  zezë. 
Nëse  e  lë  atë  mëkat  dhe  duke  kërkuar  falje  i  drejtohet  pendimit,  zemra 
i  ndriçohet.  Nëse  nuk  bën  kështu  dhe  u  kthehet  përsëri  mëkateve, 
pikat  e  zeza  shtohen  dhe  së  fundi  e  mbulojnë  zemrën.  Ja  kjo  është 
gjendja  që  ka  përmendur  Allahu  Teala: 

“Jo,  nuk  është  ashtu!  Por  të  këqijat  që  vepruan,  ua  mbuluan 
zemrat  e  tyre.”  (el-Mutaffifin,  14)  (Tirmidhi,  Tefsir,  83/3334) 

Edhe  në  një  tjetër  hadith  fisnik  thuhet: 

“Vuajtja  më  e  madhe  është  vuajtja  e  mëkatit.  Ilaçi  i  tij  është  kërki- 
mi  i  faljes  në  errësirën  e  natës.  ’S() 

Kur  nevoja  e  njeriut  bie  në  çfarëdo  lloj  mëkati,  mënjëherë  ësh- 
të  e  domosdoshme  që  të  pendohet,  të  kërkojë  falje  dhe  t'i  drejtohet 
Allahut,  sepse  Zoti,  robërit  e  devotshëm  nga  të  cilët  është  i  kënqur,  i 
lavdëron  kështu: 

“Edhe  ata  të  cilët,  kur  bëjnë  ndonjë  mëkat  të  shëmtuar,  ose 
kur  e  dhunojnë  veten  e  tyre,  e  përkujtojnë  Allahun  dhe  kërkojnë 
falje  për  mëkatet  e  tyre.  Në  të  vërtetë  kush  i  fal  mëkatet  përveç 
Allahut?  Ata,  duke  e  ditur,  nuk  vazhdojnë  në  punët  që  patën 
vepruar.”  (Ali  Imran  135) 

“Të  devotshmit,  flinin  pak  natën  dhe  kërkonin  falje  për  më- 
katet.”  (edh-Dharijat,  17-18) 

Zoti  njofton  në  shumë  ajete  se  do  t’i  falë  robërit  e  tij  që  pendohen 
në  mënyrë  të  sinqertë.  Madje,  duke  ua  bërë  të  ditur  se  do  t'i  shndë- 
rrojë  në  sevape  mëkatet  e  atyre  që  kthehen  tek  Ai  me  një  pendim  të 
sinqertë,  Allahu  thotë  kështu: 

“Përveç  atyre  që  pendohen  dhe  bëjnë  vepra  të  mira,  Allahu 
të  këqiat  e  tyre  i  shndërron  në  të  mira.  Allahu  është  mëshirues 

30.  Dejlemi,  el-Firdeus  bi-Me  suri'l-Hitab,  Bejrut  1986, 1,  136. 

dhe  fales.”  (el-Furkan,  70) 

Edhe  Profeti  i  nderuar  thotë: 


“Allahu  Teala  natën  hap  dorën  e  Tij  për  të  pranuar  pendimin  e 
atij  që  ka  bërë  mëkat  ditën.  Ditën  hap  dorën  e  Tij  për  të  pranuar  edhe 
pendimin  e  atij  që  ka  bërë  mëkat  natën.  Derisa  të  lindë  dielli  nga  vendi 
që  perëndon,  domethënë  deri  në  kiamet,  kjo  do  të  vazhdojë  kështu.  " 
(Muslim,  Pendimi,  31) 

Por  sinqeriteti  dhe  pastërtia  janë  kushtet  më  kryesore  në  pendim. 
Një  person  që  e  prish  vazhdimisht  pendimin  e  tij,  do  të  thotë  se  është 
bërë  tashmë  një  maskara  i  shejtanit.  Allahu  thotë: 

“Premtimi  i  Allahut  është  i  sigurtë.  Pra  le  të  mos  ju  mashtro- 
jë  jeta  e  kësaj  bote  dhe  të  mos  ju  mashtrojë  djalli  ndaj  Allahut.” 

(Llukman,  33) 

Nga  një  anë  tjetër,  pendimi  dhe  kërkimi  i  faljes  janë  shkak  për 
shpëtimin  nga  ndëshkimi  në  këtë  botë  dhe  në  ahiret.  I  Dërguari  i 
Allahut  (s.a.v.s)  thotë: 

“Allahu  Teala  më  ka  zbritur  dy  përgëzime  për  ummetin  tim : 

1 .  Derisa  ti  të  jesh  në  mes  tyre,  Allahu  nuk  do  t’i  ndëshkojë  ata. 

2.  Përderisa  ata  të  kërkojnë  falje,  Allahu  nuk  do  t’i  ndëshko- 
jë  ata.  (el-Enfal,  33) 

Kur  unë  të  ndahem  prej  tyre,  ummetit  tim  do  t'i  lë  kërkimin  e  fal- 
jes  deri  në  kiamet  i  cili  është  përgëzimi  i  dytë  që  e  ndalon  ndëshkimin 
e  Allahut.  ”  (Tirmidhi,  Tefsir,  8/3082) 


Pendimi  dhe  kërkimi  i  faljes  me  natyrën  e  vërtetë  të  tyre,  për 
shkak  se  janë  një  strehim  dhe  keqardhje  e  thellë,  janë  shkaku  i  vetëm 
i  dëlirjes  nga  papastërtitë  shpirtërore.  Një  pendim  i  pranuar  heq  pen- 
gesat  dhe  perdet  që  janë  ndërmjet  robit  dhe  Zotit  dhe  arrin  dashurinë 
e  Allahut  Teala.  Po  ashtu,  Allahu  thotë: 


“Me  të  vërtetë  Allahu  i  do  ata  që  pendohen  dhe  ata  që  pa- 
strohen.”  (Bakara,  222) 


Pejgamberi  ynë,  për  të  treguar  se  sa  këaqet  Zoti  ynë  me 


pendimin 

e  njerëzve,  na  jep  këtë  shembull: 

“Kënaqësia  që  ndjen  Allahu  Teala  për  shkak  të  pendimit  të  çdo- 
njërit  prej  jush,  është  më  e  madhe  se  sa  gëzimi  i  një  personi  i  cili,  duke 
udhëtuarnë  shkretëtirë  të  zhveshurhumb  devenë  bashkë  me  ushqimet 
që  ishin  mbi  të.  Duke  e  humbur  plotësisht  shpresën  për  ta  gjetur  de- 
venë,  pasi  që  kërkimi  nuk  i  ka  sjellë  ndonjë  dobi,  shkoi  dhe  shtrihet 
nën  hijen  e  një  peme.  Në  atë  moment  sheh  që  vjen  deveja.  E  kap  për 
kapistre  dhe  duke  u  ngatërruar  fjalët,  thotë:  O  Zoti  im,  ti  je  robi  im  dhe 
unë  jam  Zoti  yt.  (Muslim,  Pendimi  7;  Tirmidhi,  Kiamet  49,  Deavat  99) 

I  Dërguari  i  Allahut  (s.a.v.s)  në  disa  hadithe  të  tjera  të  tij  i  ka  tre- 
guar  kështu  dobitë  e  kërkimit  të  faljes: 

“Nëse  një  person  nuk  e  heq  nga  gjuha  e  tij  kërkimin  e  faljes, 
Allahu  Teala  i  tregon  një  rrugëdalje  në  çdo  gjendje  të  vështirë  dhe  një 
rrugë  shpëtimi  nga  çdo  pikëllim  duke  i  dhënë  atij  rizk  atij  nga  një  vend 
që  nuk  e  shpreson.  (Ebu  Davud,  Vitir,  26/1518;  Ibn  Maxha,  Edukata,  57) 

Por  çështja  më  kryesore  e  robërve  është  pastrimi  i  vetes  dhe  i  zemrës. 
Ndërsa  pendimi  dhe  kërkimi  i  faljes  që  kemi  shpjeguar  deri  tani,  është  në 
lidhje  vetëm  me  derën  e  fitimit  të  kësaj  gjendjeje.  Të  bësh  punë  të  mira 
pasi  të  hysh  nga  kjo  derë,  sigurisht  që  është  e  domosdoshme.  Pasi  të 
kryejmë  farzet,  vaxhibet  dhe  synetet  mbi  kriteret  e  tyre,  veçanërisht  duhet 
të  kemi  veçori  të  bukura  si:  përpikmëria  ndaj  të  drejtës  së  robit,  respekti 
ndaj  te  drejtës  së  nënës  dhe  babait,  dhënia  e  lëmoshës  për  hir  të  Allahut, 
mëshira  ndaj  të  gjitha  krijesave  dhe  të  afruarit  me  butësi  dhe  falje. 


Tablo  të  virtytshme 


Krenaria  e  gjithësisë  i  Nderuari  ynë  (s.a.v.s)  thotë  kështu: 

“ O  njerëz!  Pendohuni  te  Allahu  dhe  kërkojini  falje  Atij,  sepse  unë 
pendohem  ndaj  Tij  njëqind  herë  në  ditë.  ”  (Muslim,  Dhikir,  42) 


Pendimi  dhe  kërkimi  i  vazhdueshëm  i  faljes  nga  ana  e  të  Dërguarit 
të  Allahut,  në  një  kohë  kur  atij  i  ishin  falur  të  gjitha  mëkatët  e  ardhura 
dhe  të  kaluara,  na  ofron  një  mësim  të  lartë  edukate  për  ummetin  e 

tij,  aq  sa  është  edhe  falenderim  ndaj  mirësive  që  i  ka  dhënë  Allahu 
Teala. 

Pejgamberi  i  nderuar,  i  cili  e  dinte  se  detyra  më  e  rëndësishme 
e  robit  është  përkujtimi  i  Allahut  dhe  adhurimi  i  Tij  në  çdo  çast,  duke 
menduar  se  duhej  të  bënte  akoma  më  shumë  adhurim,  pendohej  dhe 
kërkonte  falje  në  çdo  çast. 


Ibn  Omeri  radijallahu  anhu  thotë: 

“Në  në  një  kuvend  vërenim  se  Pejgamberi  (s.a.v.s)  thoshte  njëqind 
herë: 

“O  Allahu  im!  Më  fal  dhe  ma  prano  pendimin  tim!  Sepse  Ti  je  Ai 
që  i  pranon  më  shumë  pendimet  dhe  je  shumë  mëshirues!"  (Ebu  Davud, 
Vitir,  26/1516;  Tirmidhi,  Deavat,  38/3434) 

Pendimet  dhe  kërkimet  e  faljes,  i  Dërguari  i  Allahut  i  bënte  që  të 
afrohej  sa  më  shumë  me  Allahun  Teala  dhe  që  të  fitonte  kënaqësinë  e 
Tij,  por  kjo  jo  për  shkak  të  ndonjë  gabimi  të  tij.  Ngaqë  çdo  çast  ishte 
në  progres  shpirtëror,  i  Nderuari  ynë  gjithmonë  kërkonte  falje  për 
gjendjen  dhe  pozitën  e  mëparshme. 


Në  ditët  e  tij  të  fundit,  i  Dërguari  i  Allahut  (s.a.v.s)  thoshte  shpesh 
këto  fjalë: 


cil  t, _ > jjI  j  aUI  jAjc^\  o-Coj>cj  j  aJjI  jUs-u 


“Unë  besoj  se  Allahu  është  larg  nga  atributet  që  nuk  i  shkojnë 
pozitës  së  uluhijetit  dhe  e  falenderoj  Atë.  ”  Nëna  jonë,  Hazreti  Aishe 
e  pyeti: 


“-0  i  Dërguari  i  Allahut!  Shoh  se  i  thua  shumë  shpesh  fjalët  ‘sub- 

hanallahi  ue  bi-hamdihi  estagfirullahe  ue  etubu  ilejh’.  Cili  është  shkaku 
që  i  thua?” 

Pejgamberi  (s.a.v.s)  tha: 

“Zoti  më  ka  njoftuar  se  do  të  shikoj  një  shenjë  në  ummetin  tim.  Që 
kur  e  kam  parë  këtë,  e  them  shpesh  këtë  tespih.  Unë  atë  shenjë  e  kam 
parë  në  suren  Nasr,  e  cila  tregon  çlirimin  e  Mekkes.  (Muslim,  Salat,  220) 

Kur  erdhi  ndihma  e  Allahut  dhe  çlirimi  dhe  kur  i  pe  njerëzit 
që  hynin  në  fe  grupe  grupe.  Ti  pra  lartësoje  Zotin  tënd  duke  e 
falenderuar  dhe  kërko  falje  nga  Ai.  Sepse  Ai  i  pranon  shumë 
pendimet.  ” 

I  Dërguari  i  Allahut  (s.a.v.s)  i  ka  mësuar  ummetit  të  tij  edhe  forma 
të  ndryshme  të  kërkimit  të  faljes.  Më  e  rëndësishmja  e  këtyre  është 
“Sejjidu'l-Istigfar”,  të  cilën  i  Dërguari  (s.a.v.s)  e  ka  shprehur  kështu  në 
një  hadith  fisnik  të  tij: 

“Kërkimi  i  faljes  më  i  lartë  është  të  thënurit  e  robit: 

O  Allahu  im!  Ti  je  Zoti  im.  Nuk  ka  Zot  tjetër  që  meriton  të  adhu- 
rohet  përveç  Teje.  Ti  më  ke  krijuar  mua.  Unë  jam  robi  Yt.  Akoma  sa 
kam  mundësi,  qëndroj  në  fjalën  dhe  në  premtimin  që  të  kam  dhënë 
Ty  në  ezel.  Mirësitë  që  mi  ke  dhënë  i  kujtoj  me  mirënjohje  në  praninë 
tënde  të  lartë  dhe  e  pranoj  mëkatin  tim.  Më  fal  mua,  padyshim  që 
askush  nuk  i  fal  mëkatet  përveç  Teje.  ” 

I  Dërguari  i  Nderuar  e  vazhdon  kështu  fjalën  e  tij: 

“Kushdo  që  ditën  thotë  Sejjidu  i-Istigfarin  duke  i  besuar  me  zemër 
sevapit  dhe  virtytit  të  tij,  nëse  vdes  atë  ditë  para  se  të  bëhet  mbrëmbje, 
do  të  hyjë  në  xhennet.  Përsëri  kushdo  që  e  thotë  natën  duke  i  besuar 
\  sevapit  dhe  virtytit  të  tij,  nëse  vdes  para  se  të  bëhet  mëngjes,  do  të  hyjë 

në  xhennet.  (Buhari,  Deavat,  2,  16;  Ebu  Davud,  Edukata,  100-101) 


Pendimin  dhe  kërkimin  e  faljes  duhet  ta  forcojmë  me  vepra  të 
mira  që  bëhen  pas  tyre.  Ibn  Omer  radijallahu  anhu  tregon: 

“Një  njeri  erdhi  te  i  Dërguari  i  Allahut  dhe  i  tha: 

“-Unë  kam  bërë  një  mëkat  të  madh.  A  ka  mundësi  që  të  pendo- 
hem  për  këtë? 

I  Dërguari  i  Allahut  e  pyeti: 

“A  e  ke  nënën  gjallë?  " 

Sahabiu  tha: 

“Jo.” 

I  Dërguari  i  Allahut  e  pyeti: 

Po  teze  a  ke?  " 

Kur  sahabiu  tha: 

“Po,  kam”,  i  Dërguari  i  Allahut  i  tha: 

“-Atëherë  (bëji  mirë)  ndihmoji  asaj.  Tezja  është  në  vend  të  nënës.  ” 
(Tirmidhi,  Birr,  6;  Ahmed,  II,  13-14) 

Kjo  është  këshilla  që  i  Dërguari  i  Nderuar  i  dha  sahabiut,  i  cili  digjej 
me  zjarrin  e  keqardhjes  dhe  po  kërkonte  falje  me  qëllim  që  pendimin 
e  tij  ta  mbështeste  me  vepra  të  mira.  Ai  tregoi  se  veprat  e  mira  dhe 
mirësitë  që  bëhen  si  keffaret  ndaj  të  këqiave,  i  zhdukin  këto  të  fundit. 


Krenaria  e  Gjithësisë,  i  Nderuari  ynë  një  natë  pa  në  ëndërr  Bilalin 
radijallahu  anhu.  Në  mëngjes  e  thirri  muezin  Bilalin  dhe  e  pyeti: 


“-O  Bilal!  Mbrëmë  në  ëndërr,  dëgjova  në  xhennet,  përpara  meje, 
zhurmën  e  këpucëve  të  tua.  Çfarë  pune  të  mirë  ke  bërë  që  hyre  në 
xhennet  para  meje? 


Bilali  radijallahu  anhu  tha: 

“-O  i  Dërguari  i  Allahut!  Kurdo  që  bëj  ndonjë  mëkat  të  vogël,  me- 
njëherë  pas  tij  ngrihem  dhe  fali  dy  rekate  namaz.  Edhe  kur  më  prishet 
abdesi  menjëherë  marr  abdes.  ” 

Mbi  këtë  i  Dërguari  i  Allahut  tha: 

“-Ja,  për  këtë  arsye!”31 

Siç  u  pa,  kur  të  bëjmë  çdo  lloj  gabimi,  pa  humbur  kohë  duhet  të 
pendohemi  dhe  për  këtë  arsye  është  e  nevojshme  që  të  ndërmjetësoj- 
më  me  vepra  të  mira. 


Kab  bin  Malik  u  vonua  për  të  marrë  pjesë  në  udhëtimin  e  Tebukut 
nga  shkaku  i  neglizhencës  së  tij  dhe  si  përfundim  i  iku  karvani.  Për 
këtë  gabim  të  tij  Ai  u  pendua  menjëherë  për  këtë  gabim  të  tij  dhe 
kërkoi  falje,  po  për  shkak  të  gabimit  që  kishte  bërë  bota  i  dukej  shu- 
më  e  ngushtë,  paçka  se  ishte  shumë  e  gjerë.  Ndërsa  kur  mori  lajmin 
se  i  është  pranuar  pendimi,  menjëherë  bëri  sexhde  nga  gëzimi.  (Ibn 
Maxha,  Salat,  192)  Pastaj  deshi  të  japë  lëmoshë,  duke  ia  dorëzuar  të 
gjithë  pasurinë  e  tij  Pejgamberit.  Por  i  Dërguari  i  Allahut,  e  porositi 
që  gjysmën  e  pasurisë  ta  japë  si  lëmoshë  dhe  gjysmën  tjetër  t'ia  lërë 
familjes  së  tij.  (Buhari,  Megazi,  79) 

Sepse  i  Dërguari  i  Allahut  e  pranonte  lëmoshën  e  çdokujt  sipas 
gjendjes  shpirtërore  të  tij.  Sepse  nuk  donte  që  në  fund  (dhënësi  i  lë- 
moshës)  të  bëhej  pishman  dhe  të  humbej  shpërblimi  i  asaj  që  e  kishte 
dhënë  si  lëmoshë. 


Allahu  robërit  e  tij  që  pendohen  dhe  i  kërkojnë  falje  i  shpëton  nga 
çdo  lloj  telashi  dhe  u  jep  shumë  mirësi.  Një  herë,  katër  vetë  shkuan  te 
Hazreti  Hasan  Basriu.  Njëri  u  ankua  nga  thatësira,  tjetri  nga  varfëria, 
tjetri  nga  mosprodhimi  i  tokës,  ndërsa  tjetri  u  ankua  se  nuk  kishte 
fëmijë.  Të  katër  burrat  kërkuan  ndihmë  nga  Hazreti.  Ky  mik  i  madh 
e  porositi  secilin  prej  tyre  që  të  kërkojë  falje.  Ata  që  ishin  afër  tij  i 
thanë: 


31.  Ibn  Huzejme,  Sahih,  Bejrut  1970,  II,  213/1209. 

“-O  i  nderuari  ynë!  Hallet  dhe  telashet  e  këtyre  njerëzve  ishin  të 
ndryshme,  ndësa  ti  u  këshillove  të  gjithëve  të  njëjtën  gjë?!”  Hazreti 
Hasan  Basri  u  përgjigj  atyre  duke  u  lexuar  këtë  ajet  fisnik: 

“Kërkoni  Falje  nga  Zoti  juaj  sepse  ai  është  shumë  falës. 
(Kërkoni  falje  ashtu  që)  tju  lëshojë  nga  qielli  shumë  shi,  t’iu  shtojë 
pasurinë  dhe  fëmijët,  t’iu  japë  kopshte  dhe  lumenj!”  (Nuh,  10-12) 
(Ibn  Haxher,  Fethu’l-Bari,  XI,  98;  Ajni,  Umdetu'l-Karf,  Bejrut  XXII,  277-278) 


Të  vonosh  pendimin  duke  u  mashtruar  nga  devijimi  i  djallit,  është 
harxhim  i  jetës  dhe  si  pasojë  është  harxhimi  më  i  madh.  Një  besimtar 
i  mençur  duhet  të  nxitojë  në  pendim  dhe  duhet  ta  përgatisë  vetveten 
për  frymën  e  fundit. 

Sipas  transmetimeve,  një  rrobaqepës  pyeti  një  person  të  devot- 
shëm: 

Çfarë  thoni  për  hadithin  fisnik  të  të  Dërguarit  të  Allahut:  Allahu 
Teala  e  pranon  pendimin  e  robit  përderisa  të  mos  i  vij  shpirti  te  fyti. 
(Tirmidhi,  Deavat,  98/3537)  Edhe  personi  pyeti: 

“-Po,  ashtu  është.  Por  kush  është  profesioni  yt?” 

“-Unë  jam  rrobaqepës,  qep  rroba.” 

“-Kush  është  puna  më  e  lehtë  në  rrobaqepsi?” 

“-Të  kapësh  gërshërët  dhe  të  presësh  copën.” 

“-Prej  sa  vjetësh  e  bën  këtë  punë?” 

“-Që  prej  tridhjetë  vjetëve.” 

“-A  mund  ta  presësh  copën  kur  të  të  vijë  shpirti  te  gurmazi?” 

-Jo,  nuk  mund  ta  pres.” 

“-O  rrobaqepës!  Nëse  nuk  mund  të  bëshë  një  punë  që,  pasi  ke 
hequr  keq  njëfarë  kohe,  e  ke  mësuar  dhe  e  ke  bërë  me  lehtësi  tridh- 
jetë  vjet,  si  mund  ta  bësh  në  atë  çast  pendimin  që  nuk  e  ke  bërë 
fare  në  jetën  tënde?  Pendohu  sot  që  e  ke  forcën  dhe  fuqinë  në  vend! 
Përndryshe,  ka  mundësi  që  në  frymën  e  fundit  të  mos  e  kesh  rizk 

kërkimin  e  faljes  dhe  të  përfundimit  të  mirë...  A  nuk  e  ke  dëgjuar  fare 
fjalën:  Nxitoni  në  pendim  para  se  t'iu  vijë  vdekja!  (Munavi,  V,  65) 

Në  lidhje  me  këtë,  rrobaqepsi  u  pendua  me  sinqeritet  dhe  u  bë 
prej  robërve  të  devotshëm. 

Sepse  Pejgamberi  ka  njoftuar  se  njerëzit,  ashtu  siç  kanë  jetuar,  mbi 
atë  gjendje  do  të  vdesin,  dhe  siç  ashtu  kanë  vdekur  do  të  tubohen.32 


Hazreti  Bajezid  Bistami  i  tha  një  mjeku  të  cilin  e  takoi  ndërkohë 
që  ai  po  përgatiste  ilaçet: 

“-O  mjek!  A  ke  ndonjë  ilaç  për  sëmundjen  time? 

Kur  mjeku  pyeti:  “Çfarë  sëmundje  ke?"  Hazreti  Bajediz  u  për- 

gjigj: 

“Sëmundja  e  mëkatit..."  Mjeku  duke  i  hapur  duart  në  të  dy  anët  tha: 

“Unë  nuk  e  njoh  ilaçin  e  mëkatit.” 

Në  atë  çast,  një  i  ri  i  marrë  që  ndodhi  atje,  ndërhyri  në  bisedë  duke 
thënë: 

“-Baba,  unë  e  di  ilaçin  tënd.  ”  Hazreti  Bajezid  tha  më  gëzim: 

“-Thuaje,  djalosh!” 

I  riu,  të  cilin  populli  e  pandehte  për  të  marrë,  por  që  në  të  vërtetë 
ishte  një  dijetar,  e  përkufizoi  kështu  ilaçin  e  mëkatit: 

“-Merr  dhjetë  derhem  rrënjë  pendimi  dhe  dhjetë  derhem  gjethe 
kërkimi  faljeje!  Këto  vendosi  në  havanin  e  zemrës!  Rrihi  me  çekiçin  e 
njësimit!  Siti  në  sitën  e  ndërgjegjes!  Ngjeshi  me  lot!  Skuqi  në  furrën 
e  dashurisë  dhe  të  keqardhjes!  Paskëtaj,  çdo  ditë  merr  nga  pesë  lugë 
prej  brumit  që  do  të  bëhet.  Në  fund  nuk  do  të  ngelet  kurrfare  shenje 
nga  sëmundja  jote!..” 

Bajezid  Bistami  i  cili  i  dëgjoi  këto,  u  prek  dhe  tha: 

“Sa  turp  për  ata  që  i  thonë  të  marrë  dijetarëve  si  ti,  ndërsa  veten 


32.  Shik.  Muslim,  Xhennet,  83;  Munavi,  V,  663. 


BESIMI DHE  ADHURIMI 


e  pandehin  të  mençur! . .  ” 


Së  fundi,  njeriu  që  nuk  është  i  sigurtë  se  mund  të  mos  bëjë  gabime, 
e  ka  të  domosdoshme  të  mos  e  lëshojë  asnjëherë  nga  gjuha  pendimin 
dhe  kërkimin  e  faljes.  Edhe  nijetin  e  tij  duhet  ta  regjistrojë  dhe  forcojë 
me  punë  të  devotshme.  Kërkimet  e  faljes  dhe  punët  e  devotshme  janë 
të  nevojshme  për  të  qenë  rob  i  Allahut.  Në  ajetin  fisnik  thuhet: 

“O  njerëz!  Padyshim  qe  premtimi  i  Allahut  është  i  vërtetë. 
Pra  le  të  mos  ju  mashtrojë  jeta  e  kësaj  bote  dhe  shejtani  i  mall- 
kuar  ndaj  Allahut.”  (Fatir,  5) 

Ta  lësh  pendimin  për  në  fund  të  jetës,  duke  iu  bindur  vetes  dhe 
shejtanit,  është  mashtrimi  më  i  madh  që  përfundon  vetëm  me  humbje. 
Atëherë  është  e  nevojshme  të  nxitojmë  në  pendim  dhe  në  kërkimin 
e  faljes,  të  jemi  të  sinqertë  dhe  të  orientohemi  kah  veprt  e  mira.  Kjo 
gjendje,  ashtu  siç  e  mbron  robin  nga  belatë  dhe  fatkeqsitë,  e  ndihmon 
po  ashtu  të  fitojë  edhe  mirësitë  hyjnore. 


5.  Bindja  ndaj  urdhërave  të  Allahut 
dhe  të  të  Dërguarit  të  Tij 

Grada  shpirtërore  e  besimtarit  është  në  lidhje  me  bindjen  ndaj 
urdhërave  të  Allahut  dhe  të  të  Dërguarit  të  Tij.  Edhe  përsosmëria  e 
besimit  shtohet  në  lidhje  me  përpikmërinë,  sensibilitetin,  përzemërsi- 
në  dhe  dashurinë  që  është  në  këtë  bindje.  Ata  të  cilët  fitojnë  shkallë 
në  dashurinë  dhe  bindjen  ndaj  Allahut  dhe  të  Dërguarit  të  Tij,  në  të  dy 
botërat  fitojnë  mirësitë  hyjnore.  Në  ajetin  fisnik  thuhet: 

“Kushdo  që  i  bindet  Allahut  dhe  të  Dërguarit  të  Tij,  do  të  jenë 
së  bashku  me  Pejgamberët,  besnikët,  dëshmorët  dhe  të  mirët  të 
cilët  Allahu  i  shpërbleu.  Sa  shokë  të  mirë  janë  ata!”  (en-Nisa,  69) 

Edhe  i  Dërguari  i  Allahut  ka  lajmëruar  kështu: 

“Zoti  iuai  azze  ue  xhelle  thotë:  “Sikur  robërit  të  më  bindeshin 

mua  siç  duhet,  Unë  edhe  shiun  do  tua  lëshoja  natën,  ndërsa  ditën  do 
tu  nxirrja  diellin.  Veçanërisht  do  të  bëja  të  mos  e  dëgjonin  zhurmën  e 
rrufesë...  "(Ahmed,  II,  359;  Hakim,  IV,  285/7657) 

Veprat  shpirtërore  të  atyre  që  mund  ta  mbrojnë  gjendjen  e  kë- 
naqësisë  përballë  kushteve  që  ndryshojnë,  duke  e  kryer  bindjen  ndaj 
urdhërave  të  Allahut  me  dashuri  dhe  nënshtrim,  bëhen  rrjedhë  e  urtë- 
sisë,  mirësisë  dhe  begatisë.  Nga  ana  tjetër,  zemrat  dhe  trupat  të  cilët 
nuk  mund  të  mbrohen  nga  harami  dhe  gjërat  e  dyshuara,  kthehen 
fundekrye  në  strehë  sherri  dhe  fole  imoraliteti. 


Tablo  të  virtytshme 


Para  luftës  së  Bedrit,  i  Dërguari  i  Allahut  sallahu  alejhi  ue  sellem 
deshi  të  mësonte  mendimin  e  shokëve  të  tij.  Atëherë  Mikdad  bin  Esued 
radijallahu  anhu,  duke  u  ngritur  në  këmbë,  mbajti  këtë  fjalim: 

“O  i  Dërguari  i  Allahut!  Bëj  atë  që  të  është  urdhëruar!  Ne  jemi  me 
ty.  Betohem  në  Allahun  që  ne  nuk  të  themi  ty  atë  që  i  thanë  bijtë  e 
Izraelit  Musait  alejhisselam!  Ata  i  patën  thënë  Musait:  “  Shkoni  ti  dhe 
Zoti  yt  dhe  luftoni!  Ne  do  të  rrijmë  këtu.”  (  el-Maide,  24)  Betohem 
në  Allahun  i  cili  të  ka  dërguar  Ty  si  Pejgamber  të  vërtetë  që,  nëse  na 
bën  të  ecim  deri  në  BirkuTGimad33,  pasi  të  jemi  me  ty,  durojmë  edhe 
ndaj  vështirësive  më  të  mëdha!  Çdo  çast  jemi  gati  të  përleshemi  me  ar- 
mikun  në  të  djathtën,  në  të  majtën,  para  dhe  pas  teje  deri  në  fund! . . .  ”34 
(Buhari,  Megazi  4,  Tefsir  5/4;  vakidi,  I,  48) 

Pas  Hazretit  Mikdad,  u  ngrit  në  këmbë  Sa’d  bin  Muadh  dhe  tha: 

“O  i  Dërguari  i  Allahut!  Ne  të  kemi  besuar  dhe  dëshmuar  ty. 
Dëshmuam  se  Kur'ani  dhe  sunneti  që  ke  sjellë,  janë  të  vërtetë.  Po 
ashtu  të  kemi  dhënë  edhe  fjalë  të  prerë  për  të  dëgjuar  fjalën  tënde  dhe 
për  të  t'u  bindur  ty  në  këtë  rrugë! 


33.  Birku'l-Gimad:  është  emër  i  një  vendi  afër  Detit  të  Kuq  dhe  pesë  ditë  larg  Mekke 
Mukerreme.  Transmetohet  se  është  edhe  emri  i  një  qyteti  në  Jemen. 

34.  Ibn  Mesut  radijallahut  anhu  thotë:  “U  bëra  dëshmitar  i  një  fjale  të  prerë  të  Mikdad 
bin  Esuedit,  fjalë  që  po  ta  kisha  thënë  unë,  do  të  ishte  më  e  gëzueshme  se  sa  të  gjitha 
fjalët  e  vlefshme  që  ishin  të  njëjta  me  të...”  (  Buhari,  Megazi  4,  Tefsir  5/4) 

O  i  Dërguari  i  Allahut!  Bëj  si  të  duash.  Betohem  në  Allahun  i  cili 
të  ka  dërguar  si  Pejgamber  të  vërtetë  se,  nëse  zhytesh  në  këtë  det 
duke  na  treguar  neve,  edhe  ne  zhytemi  me  ty  dhe  askush  nga  ne  nuk 
mbetet  pas.  Nuk  ndjejmë  keqardhje  nëse  nesër  do  të  na  shpiesh  ballë 
për  ballë  me  armikun.  Durimi  dhe  qëndrueshmëria  në  luftë,  mosndar- 
ja  nga  besnikëria  edhe  kur  takohemi  me  armikun,  është  shenja  jonë. 
Shpresojmë  se  Allahu  do  të  të  tregojë  ty  permes  nesh  gjëra  që  do  të  ta 
ndriçojnë  syrin.  Eja  o  i  Dërguari  i  Allahut!  Na  bëj  të  ecim  drejt  bereqetit 
të  Allahut!” 

Fytyra  e  bekuar  e  të  Dërguarit  të  Allahut  vezulloi  në  buzëqeshje 
nga  këto  fjalë  të  mbushura  me  qëndrueshmëri  dhe  nënshtrim.  Duke 
u  lutur,  tha: 

“Atëherë.  Ejani  dhe  ecni  me  bereqetin  e  Allahut!  Përgëzimet  qof- 
shin  për  ju!  Allahu  ka  premtuar  njërin  nga  dy  grupet  që  nuk  është  i 
qartë.35  Për  Zotin  unë  tani  sikur  shikoj  vendet  në  fushën  e  luftës  ku 
do  të  shkatërrohen  Kurejshët...  ”  (Muslim,  Xhihad,  83;  Vakidi,  I,  48-49;  Ibn 
Hisham,  II,  253-254) 

Sa  bukur  e  treguan  ashabët  e  nderuar  dashurinë  dhe  bindjen  që 
kishin  ndaj  Allahut  dhe  të  Dërguarit  të  Tij. 


Enesi  radijallahu  anhu  transmeton  këtë  ngjarje  që,  në  një  mënyrë 
të  shkëlqyer  tregon  pastërtinë,  sinqeritetin,  ndjeshmërinë  dhe  gatish- 
mërinë  e  ashabëve  të  nderuar  ndaj  urdhërave  të  Allahut  dhe  të  të 
Dërguarit  të  Tij: 

Alkooli  u  bë  haram  kur  po  u  shërbeja  njerëzve  në  shtëpinë  e  Ebu 
Talhas,  domethënë  në  kohën  kur  po  u  mbushja  gotat.  I  Dërguari  i  Allahut 
kishte  urdhëruar  një  thirrës  dhe  ai  ua  shpalli  këtë  ndalesë  njerëzve.  Ne  e 
dëgjuam  zërin  e  thirrësit  kur  ishim  në  shtëpi.  Ebu  Talha  tha: 

“Dil  dhe  shiko!  Çfarë  është  ky  zë?”  Dola,  shikova  dhe  thashë: 


35.  Njëri  nga  dy  grupet  e  premtuara  në  ajetin  7  të  sures  Enfal,  janë  vetë  Kurejshit, 
d.m.th  humbja  dhe  kapja  rob  e  tyre,  ndërsa  tjetra  është  karvani  i  madh  i  Kurejshëve 
që  vinte  nga  Shami. 

“-Një  thirrës  po  thërret  dhe  thotë:  “Kujdes,  kujdes;  alkooli  është 
bërë  haram!”  Atëherë  ai  më  tha: 

“-Atëherë,  shko  dhe  derdhe  të  gjithë  alkoolin!” 

Që  nga  ai  moment  alkooli  rrodhi  nëpër  rrugët  e  Medines.  (Buhari, 
Tefsir,  5/11) 

Ashabët  e  nderuar,  sapo  dëgjuan  se  alkooli  është  bërë  haram, 
menjëherë  iu  bindën  urdhërit,  treguan  aftësi  për  të  derdhur  të  gjithë 
alkoolin  derisa  arritën  te  pija  që  kishte  ngelur  në  gotën  që  po  pinin 
në  atë  çast  pa  pretenduar  dhe  pa  hyrë  në  ndonjë  hutim  si:  “ta  mbaroj 
këtë  që  kam  në  dorë,  pastaj  e  lë". 


Një  djalosh  nga  fisi  Eslem,  duke  ardhur  te  Pejgamberi,  i  tha: 

“-O  i  Dërguari  i  Allahut!  Unë  dua  të  marr  pjesë  në  luftë,  por  nuk 
kam  asnjë  pajisje  të  nevojshme  për  luftë.”  Pejgamberi  i  tha: 

“-Shko  te  filan  person!  Ai  qe  përgatitur  për  luftë,  por  u  sëmur.  ” 
Djaloshi  shkoi  te  ai  person  dhe  i  tha: 

“-I  Dërguari  i  Allahut  (s.a.v.s)  të  urdhëron  dhe  thotë  që  të  më  ja- 
pësh  mua  pajisjet  që  ke  përgatitur  për  luftë.”  Me  të  dëgjuar  këtë,  burri 
i  tha  gruas  së  tij: 

“-Zonjë!  Jepi  këtij  djaloshi  të  gjitha  pajisjet  e  luftës  që  kam  përgati- 
tur  dhe  mos  lër  asgjë  mangët.  Për  hir  të  Allahut  mos  lër  asgjë  mangët, 
ashtu  që  të  fitojmë  bereqetin.”  (Muslim,  Imare,  134) 

Ky  sahabi  iu  bind  urdhërit  të  të  Dërguarit  të  Allahut  me  një  dashu- 
ri,  entusiazëm  dhe  me  këmbëngulje  aq  të  madhe,  sa  i  tërhiqte  vërejtjen 
gruas  së  tij  t'ia  jepte  të  gjitha  pajisjet  që  kishte  përgatitur,  pa  lënë  asgjë 
mangut.  Kështu,  ai  shfaqi  edhe  dashurinë,  besnikërinë  dhe  bindjen  e 
tij  ndaj  të  të  Dërguarit  të  Allahut,  edhe  dëshirën  dhe  përmallimin  që 
ndjente  ndaj  veprave  të  mira. 


Ibn  Omer  radijallahu  anhu  tregon: 


BESIMI DHE  ADHURIMI 


“Në  ditën  e  Çlirimit,  kur  erdhi  te  Mesxhidi  Haram,  Hazreti 
Pejgamber  (s.a.v.s)  urdhëroi  Osman  bin  Talhan,  i  cili  ishte  nga  haxhi- 
bët36  e  Qabes,  që  të  sillte  çelësin  e  Qabes.  Osmani  radijallahu  anhu 
shkoi  te  nëna  e  tij  që  mbante  çelësat,  por  gruaja,  që  ishte  mushrike, 
nuk  pranoi  që  t’i  jepte  ato.  Osmani  radijallahu  anhu  tha: 

“Për  Zotin,  ose  do  të  japësh  çelësat,  ose  kjo  shpatë  do  të  dalë  nga 
ky  këllëf!  ” 

Gruaja  i  dha  çelësat.  Osmani  radijallahu  anhu  ia  solli  të  Dërguarit 
të  Allahut.  I  Nderuari  ynë  alejhissalatu  uesselam  e  hapi  derën  dhe  hyri 
në  Bejtullah  (shtëpinë  e  Allahut).  Bashkë  më  Të  hynë  edhe  Hazreti 
Usame,  Bilali  dhe  Osmani  radijallahu  anhum.  I  Nderuari  ynë  ditën 
qëndroi  gjatë  në  Qabe  e  mandej  doli.  Pastaj  njerëzit  filluan  të  garojnë 
për  të  hyrë  brenda  kush  e  kush  më  parë. 

Abdullah  bin  Omeri  radijallahu  anhu  ishte  personi  i  parë  që  hyri. 
Sapo  hyri  brenda,  pas  dere  gjeti  Bilalin  radijallahu  që  po  qëndronte  në 
këmbë. 

E  pyeti:  “Ku  fali  namaz  i  Dërguari  i  Allahut?”  Hazreti  Bilal,  duke 
ia  bërë  me  shenjë,  i  tregoi  vendin  ku  pati  falur  namaz  i  Nderuari  ynë 
(s.a.v.s).  Abdullahu  radijallahu  anhu  thotë: 

“Harrova  ta  pyes  se  sa  rekate  fali.”  (Buhari,  Cihad  127,  Salat  30,  81, 
96,  Tehexhxhud  25,  Haxh  51,  52,  Megazi  77,  48;  Muslim,  Haxh,  389) 

Në  këtë  shembull  shihet  vendosmëria  e  lartë  e  Osmanit  radijallahu 
anhu  në  kryerjen  e  urdhërave  të  të  Dërguarit  të  Allahut  dhe  përpik- 
mëria  e  denjë  e  Abdullah  bin  Omerit  ndaj  kushteve  në  pasimin  e  të 
Nderuarit  tonë. 


Pejgamberi  thotë: 

36.  Haxhib:  person  që  merr  përsipër  detyrën  “hixhabe”  në  lidhje  me  Qaben.  Ndërsa 
Hixhabe  shpreh  shërbimet  e  rëndësishme  si,  përkujdesja  e  Qabes,  ruajtja  e  derës 
dhe  e  çelsave  të  saj,  hapja  e  derës  për  vizitorët  në  kohëra  të  caktuara,  mbrojtja  dhe 
përkujdesja  e  Makami  Ibrahim,  e  gjërave  të  çmueshme  që  u  bënin  dhuratë,  si  dhe  e 
mbulesave  të  mbrendshe  dhe  të  jashtme. 

- 

“Askush  të  mos  ngrejë  nga  vendi  ndonjë  tjetër  dhe  pastaj  të  ulet 
vetë  atje.  Por  zgjerojeni  (rrethin),  hapni  vend  ashtu  që  edhe  Allahu  tju 
japë  gjërësi  juve. 

Abdullah  bin  Omeri  radijallahu  anhuma,  që  e  mësoi  këtë  urdhër 
të  të  Dërguarit  të  Allahut,  e  praktikoi  këtë  gjatë  gjithë  jetës.  Pra,  nëse 
dikush  ngrihej  dhe  i  lëshonte  vendin,  ai  nuk  ulej  kurrë  aty.”  (Buhari, 
Isti'zan,  32;  Muslim,  Selam,29) 


I  Dërguari  i  Allahut  (s.a.v.s)  thotë: 

“ Përgjigjuni  kur  të  ftoheni! ” 

Hazreti  ibn  Omer,  i  cili  e  dëgjoi  këtë,  edhe  nëse  ishte  agjërue- 
shëm,  i  përgjigjej  doemos  ftesave  të  dasmës  dhe  ftesave  tjera.  (Buhari, 
Nikah,  71,  74;  Muslim,  Nikah,  103) 

Domethënë,  nëse  agjëronte  nafile  (agjërim  vullnetar),  kur  shkonte  në 
vendin  ku  ishte  i  ftuar,  e  prishte  agjërimin  dhe  e  bënte  më  vonë  kaza. 
Nëse  agjëronte  farz  ose  vaxhib,  edhe  nëse  nuk  e  prishte  agjërimin,  i  për- 
gjigjej  ftesës  për  t  iu  bindur  urdhërit  të  Allahut  dhe  të  të  Dërguarit  të  Tij. 


Krenaria  e  gjithësisë,  i  Nderuari  ynë,  tha  për  njërën  derë  të  xha- 
misë: 

“Sikur  këtë  derë  ta  lëmë  për  gratë!” 

Mbi  këtë,  Ibn  Omer  radijallahu  anhuma  deri  sa  vdiq,  nuk  hyri  fare 
nga  ajo  derë.  (Ebu  Davud,  Salat,  53/571) 


Tufejli,  i  biri  i  Ubej  bin  Kabit,  i  cili  numërohet  një  nga  tabiinët,  ta- 
kohej  me  sahabet  dhe  përfitonte  nga  dija  e  tyre.  Herë-herë  e  vizitonte 
Abdullah  bin  Omerin  dhe  së  bashku  dilnin  në  treg. 

Ja  si  e  tregon  Tufejli  përpjekjen  e  Hazretit  Abdullah  në  bindjen 
Ifc  ndaj  urdhërave  të  Pejgamberit  tonë: 


BESIMI DHE  ADHURIMI 


“Kur  dilnim  në  treg,  Abdullah  bin  Omeri  i  jepte  selam  çdonjërit  që 
takonte.  Patjetër  i  jepte  selam  kujtdo  që  takonte,  qoftë  shitës  i  gjërave 
të  vjetra,  qoftë  shitës  malli  të  shtrenjtë,  qoftë  i  varfër  apo  qoftë  ndonjë 
që  nuk  e  njihte  fare.  Një  ditë  shkova  te  ai.  Përsëri  më  propozoi  që  të 
shkonim  në  treg.  I  thashë: 

“-Çfarë  do  të  bësh  në  treg!  Ti  nuk  kupton  nga  tregtia.  Nuk  pyet  as 
çmimet  e  mallrave  që  janë  në  shitje.  Nuk  blen  ndonjë  gjë.  Nuk  ulesh 
në  vende  ku  secili  ulet  dhe  bisedon.  Më  mirë  se  të  dalim  në  treg,  ulu 
këtu  dhe  të  bisedojmë  së  bashku.” 

Mbi  këtë  Abdullahu  radijallahu  anhu  më  tha  këto: 

“O  vëllai  im!  Ne  dalim  në  treg  për  t'u  dhënë  selamin  e  Allahut  aty- 
re  që  takojmë.  Nuk  kemi  ndonjë  qëllim  tjetër.”  (Muvatta,  Selam,  6;  Buhari, 
el-Edebu’l-Mufred,  fq.  348) 


Të  gjithë  sahabët  e  nderuar  tregoheshin  shumë  të  ndjeshëm  në 
çështjen  e  bindjes  ndaj  urdhërave  të  Allahut  dhe  të  të  Dërguarit  të 
Tij.  Duke  shpërndarë  selamin  dhe  duke  shtuar  dashurinë,  ata  ndër- 
tonin  një  bazë  të  jashtëzakonshme  ku  do  të  mund  të  jetonte  vëllazëria 
e  besimit  të  besimtarit.  Por  dashuria  dhe  entuziazmi  i  Abdullah  bin 
Omerit  radijallahu  anhuma  në  këtë  çështje  ishte  aq  i  lartë,  sa  të  tër- 
hiqte  vëmendjen.  Po  ashtu,  shembujt  e  mësipërm  e  shprehin  këtë  në 
një  mënyrë  më  të  qartë. 

Kur  nga  Kur  ani  Fisnik  zbriti  ajeti;  “O  ju  që  keni  besuar!  Mos  e 
ngrini  zërin  tuaj  mbi  zërin  e  Pejgamberith.”  (el-Huxhurat,  2)  Sabit  bin 
Kajs  radijallahu  anhu  u  ul  në  shtëpi  dhe  filloi  të  qajë. 

I  Dërguari  i  Allahut  (s.a.v.s),  pasi  për  një  farë  kohe  nuk  e  pa 
Sabitin,  pyeti  se  ku  është.  Njëri  nga  ata  që  gjendeshin  aty  tha: 

“-O  i  Dërguari  i  Allahut!  Unë  e  di  ku  është!”  dhe  menjëherë  iku 
dhe  e  gjeti  në  shtëpi  të  ulur  dhe  të  përlotur. 

E  pyeti:  “-Çfarë  ke,  (përse  qan)?”  Ai  u  përgjigj: 


“-(Mos  pyet)  Sa  keq!  Zëri  im  dilte  mbi  zërin  e  të  Dërguarit  të 
Allahut  (s.a.v.s),  të  gjithë  punët  e  mia  shkuan  kot  dhe  kështu  u  bëra 
prej  banorëve  të  xhehnemit.” 

Sahabiu  ia  tregoi  të  Dërguarit  të  Nderuar  fjalët  e  Sabitit.  I  Nderuari 
ynë  tha: 

“-Shko  dhe  i  thuaj,  ti  nuk  je  prej  banorëve  të  xhehnemit,  për- 
kundrazi  ti  je  nga  banorët  e  xhennetit.  ”  (Buhari,  Menakib  25,  Tefsir  49/1; 
Muslim,  Iman  187) 

Sabiti  radijallahu  anhu,  i  cili  ishte  një  sahabi  që  e  kishte  zërin  e  for- 
të,  duke  menduar  se  nuk  i  është  bindur  urdhërave  të  Allahut,  u  mbyt 
në  një  mërzi  të  madhe  dhe  jeta  e  tij  pothuajse  u  errësua.  Por,  ngaqë 
zëri  i  fortë  ishte  një  gjendje  e  natyrshme  e  tij  dhe  ngaqë  kishte  një 
zemër  të  sinqertë,  gjendja  e  tij  formoi  një  situatë  të  jashtëzakonshme. 
Sahabiu  që  solli  lajmin,  duke  u  kthyer  me  një  gëzim  të  madh,  e  për- 
gëzoi  atë  me  xhennet. 

Edhe  sahabiu  që  vraponte  për  të  mësuar  gjendjen  e  Sabitit  radija- 
llahu  anhu,  është  një  shembull  i  bukur  që  tregon  se  sahabet  ishin  gati 
për  të  flijuar  çdo  gjë  të  tyre,  duke  e  pranuar  si  urdhër  edhe  një  shenjë 
të  Pejgamberit  të  Nderuar. 


Gruaja  e  Abdullah  bin  Revahas  tregon  kështu: 

I  Dërguari  i  Allahut  (s.a.v.s)  pati  dalë  në  hytbe.  Në  atë  moment 
Abdullahu  radijallahu  anhu  i  cili  po  vinte  drejt  xhamisë,  dëgjoi  nga  larg 
urdhërin  e  të  Dërguarit  të  Allahut:  "Uluni!".  Edhe  pse  nuk  kishte  arri- 
tur  akoma  në  xhami,  menjëherë  u  ul  në  vendin  ku  gjendej.  Më  vonë, 
kur  kjo  gjendje  iu  informua  të  Dërguarit  të  Allahut  (s.a.v.s),  ai  i  tha 
Hazretit  Abdullah: 

“-Allahu  Teala  ta  shtoftë  dëshirën  e  bindjes  ndaj  Allahut  dhe  të  të 
Dërguarit  të  tij.  ’37 


Abdullah  bin  Abbas  radijallahu  anhu  tregon  kështu: 

Ujejne  bin  Hisn  erdhi  në  Medine  dhe  qëndroi  si  mik  te  nipi  i  tij 


37.  Ali  el-Muttaki  el-Hindi,  Kenzu'l-Ummal,  Bejrut  1985,  XIII,  450/37171;  Hejsemi, 
IX,  316. 

Hur  bin  Kays.  Hur  bin  Kays  bënte  pjesë  në  kuvendin  e  këshillit  të 
Hazretit  Omer.  Në  fakt  të  gjithë  dijetarët  (Kurra)  qofshin  të  rinj  apo 
të  vjetër  gjendeshin  në  kuvendin  e  këshillit  të  Hazretit  Omer.  Kësisoj, 
Ujejne  i  tha  nipit  të  tij  Hur  bin  Kaysit: 

“-O  nipi  im!  Prestigji  yt  te  kryetari  i  shtetit  është  i  lartë.  Më  tako 
me  të.” 

Huri  mori  leje  nga  Omeri  radijallahu  anhu.  Ujejne,  kur  hyri  te 
Hazreti  Omer,  tha: 

“-O  biri  i  Hattabit!  Betohem  në  Allahun  se  nuk  na  jep  ndonjë  gjë 
tepër.  Edhe  ndërmjet  nesh  nuk  gjykon  me  drejtësi.” 

Hazreti  Omer  u  zemërua.  Deshi  ta  dënojë  Ujejnen.  Huri  i  cili  e 
ndjeu  këtë,  tha: 

“-O  prijësi  i  besimtarëve!  Allahu  i  tha  Pejgamberit  të  tij:  “Fal, 
urdhëro  për  të  mirë  dhe  largohu  nga  të  paditurit!”  (el-A'raf,  199) 
Edhe  xhaxhai  im  është  nga  të  paditurit.” 

Betohem  në  Allahun  se  kur  Huri  lexoi  këtë  ajet,  Omeri  radijallahu 
anhu  hoqi  dorë  nga  ndëshkimi.  Në  fakt  Hazreti  Omer  ishte  shumë  i 
lidhur  me  librin  e  Allahut.  (Buhari,  Tefsir  7/5, 1'tisam  2) 

Kur  Hazretit  Omer  i  kujtonin  një  urdhër  të  Allahut,  e  mposhtte 
zemërimin  e  tij  dhe  duke  iu  bindur  urdhërit  hyjnor,  menjëherë  hiqte 
dorë  nga  ajo  gjë  që  donte  të  bënte.  Kështu  shfaqi  ndjeshmërinë  e  një 
besimtari  të  përsosur  në  bindjen  ndaj  urdhërave  të  Allahut. 


Hisham  bin  Hakim  i  cili  ishte  njëri  nga  sahabet,  ndodhej  në 
Palestinë.  Ai  pa  një  grup  bujqish  jomyslimanëw,  të  cilët  për  shkak  se 
nuk  kishin  paguar  taksat,  ishin  dënuar.  I  kishin  lidhur  jashtë  nën  nxeh- 
tesinë  e  diellit  dhe  po  u  hidhnin  vaj  ulliri  në  kokë.  Duke  shkuar  drejt  te 
vendi  i  prefektit,  ai  tha  se  kjo  është  një  sjellje  shumë  e  gabuar.  Pastaj 
transmetoi  hadithin  fisnik  që  e  kishte  dëgjuar  vetë  nga  i  Dërguari  i 
Nderuar  (s.a.v.s): 

“Patjetër  Allahu  i  ndëshkon  ata  të  cilët  ndëshkojnë  njerëzit  prad-  0 

rejtësisht  në  këtë  botë!  " 

Me  të  dëgjuar  këtë  prefekti  i  la  menjëherë  të  lirë  bujqit.  (Muslim,  Birr, 
117-119;  Ebu  Davut,  Imare,  32;  Ahmed,  III,  403,  404,  468) 

Sepse  ata  nuk  hezitonin  asnjë  çast  përballë  deklarimeve  pejga- 
mberike  dhe  bindeshin  menjëherë. 


Abdullah  bin  Ebi  Eufa  radijallahu  anhuma,  në  namazin  e  xhenazes 
së  vajzës  së  tij  pati  marrë  katër  tekbire.  Pas  tekbirit  të  katërt  ndaloi  aq 
sa  ndaloi  ndërmjet  dy  tekbireve,  kërkoi  falje  për  vajzën  dhe  bëri  lutje. 

Të  pranishmit  pandehën  se  do  të  marrë  tëkbirë  për  herë  të  pestë. 
Pastaj  dha  selam  në  të  djathtë  dhe  në  të  majtë.  Pas  namazit  e  pye- 
tën: 

“-Çfarë  është  kjo  që  bëre?"  Ai  u  përgjigj: 

Kështu  vepronte  i  Dërguari  i  Allahut  (s.a.v.s)."  (Hakim,  I,  360;  Ibn 
Maxhe,  Xhenaiz,  24) 

Përgjigja  e  Abdullah  bin  Ebi  Eufa  është  shumë  e  rëndësishme  nga 
aspekti  i  të  treguarit  i  përpikmërisë  duke  marrë  si  shembull  në  çdo 
çështje  të  Dërguarin  e  Allahut.  Kriteri  e  jetës  së  tyre  ishte  Sunneti  i 
Pejgamberit.  Për  këtë  shkak  mbrojtja  dhe  sqarimet  e  tyre  ishin  në  for- 
mën  e  dhënies  së  argumentave  nga  Kur'ani  dhe  Sunneti.  Jetën  e  tyre 
e  patën  sistemuar  sipas  Kur'anit  dhe  Sunnetit.  Sa  nevojë  kemi  edhe 
në  ditët  e  sotme  për  të  marrë  sunnetin  si  kriter  në  çdo  punë  tonën  dhe 
për  përafrimin  e  argumenteve  dhe  të  debateve  në  drejtimin  hyjnor, 
duke  përfituar  nga  begatia  e  Kur'anit  dhe  Sunnetit,  sepse  madhështia 
jonë  në  karakter,  në  personalitet  e  në  përsosmërinë  tonë  në  Islam, 
është  e  lidhur  me  përkushtimin  tonë  ndaj  Kur'anit  dhe  Sunnetit. 


Në  një  kohë  jacie,  i  Dërguari  i  Allahut  (s.a.v.s)  u  tha  ashabëve  të  tij: 

"-Nesër  mblidhuni  për  namaz,  kam  disa  çështje  që  dua  t'ua  tre- 
fifc  goj.  "Njëri  nga  ashabët  u  tha  shokëve  të  tij: 

“-O  filan!  Ti  mësoje  përmendësh  fjalën  e  parë  që  do  të  thotë  i 
Dërguari  i  Allahut,  ti  tjetrën,  edhe  ti  tjetrën  ashtuqë  të  mos  humbim 
asgjë  nga  ajo  që  tha  i  Dërguari  i  Allahut.”  (Hejsemi,  I,  46) 

Edhe  përpikmëria  që  treguan  ashabët  në  çështjen  e  mësimit  dhe 
praktikimit  të  urdhërave  të  Pejgamberit  fisnik,  janë  një  meritë  e  konside- 
rueshme,  sepse  për  shkak  të  këtyre  përpjekjeve  të  përpikta  të  atij  brezi, 
posedojmë  mundësi  për  të  mësuar  më  nga  afër  çdo  gjendje  dhe  lëvizje 
të  Pejgamberit  tonë  të  Nderuar.  Allahu  qoftë  i  kënaqur  nga  ata... 


Ebu  Burde  tregon  kështu: 

Ebu  Musa  el-Esh'ari  u  sëmur  dhe  i  ra  të  fikët  teksa  e  kishte  kokën 
në  prehërin  e  gruas  së  tij.  Kur  ndodhi  kjo,  gruaja  e  tij  bërtiti  me  të  ma- 
dhe  dhe  filloi  të  qajë  me  zë  të  lartë.  Por  Ebu  Musa  nuk  ishte  në  gjendje 
ta  ndalonte  gruan  e  tij  per  të  shfaqur  një  sjellje  të  tillë.  Kur  erdhi  në 
vete,  ai  i  bëri  vërejtje  gruas  së  tij: 

“Gjërat  të  cilave  Pejgamberi  nuk  i  pëlqen  dhe  që  u  qëndronte 
larg,  nuk  i  pëlqej  as  une  dhe  po  ashtu  u  rri  larg.  Pejgamberi  rrinte  larg 
grave  që  bërtisnin  me  të  madhe,  që  shkulnin  flokët  e  tyre  dhe  atyre  që 
shqyenin  fytyrën  dhe  kokën.”  (Buhari,  Xhenaiz,  37,  38;  Muslim,  Iman,  167; 
Nesai,  Xhenaiz,  17) 

Sa  sensibilitet  i  madh  është  përkushtimi  me  bindje  me  përpikmë- 
ri  ndaj  urdhërave  të  të  Dërguarit  të  Allahut,  edhe  kur  je  në  luftë  me 
vdekjen. 


Dihje  bin  Halife  radijallahu  anhu,  një  ditë  (kur  pa  disa  që  vepronin 
në  të  kundërtën  e  sunnetit)  tha: 

“Për  Zotin,  sot  kam  parë  një  ngjarje  që  nuk  mendoja  se  do  të 
mund  të  ndodhte:  Disa  njerëz  u  larguan  nga  sunneti  i  të  Dërguarit  të 
Allahut  dhe  i  ashabëve  të  tij.  O  Zoti  im!  Tashmë  më  merr  mua  pranë 
Teje,  (ma  merr  shpirtin) !  ”  (Ebu  Davud,  Saum,  47/2413) 

Bishri  Hafi  rahmetullahi  alejh  thotë: 

“Një  natë  pashë  në  ëndërr  Krenarinë  e  Gjithësisë,  të  Nderuarin 
tonë.  Ai  më  tha: 

“-O  Bishr!  A  e  di  përse  ta  ka  ngritur  Allahu  vlerën?”\  thashë: 

“-Jo  o  i  Dërguari  i  Allahut!”  Ai  më  tha: 

“-Ty  të  ngriti  në  pozitën  e  të  devotshmëve  për  shkak  se  ndoqe 
sunnetin  tim,  u  shërbeve  të  devotshmëve,  i  këshillove  vëllezërit  në  fe 
dhe  për  shkak  se  i  doje  ashabët  e  mi  dhe  Ehli  Bejtin.  ’38 


Sa  bukur  e  sqaron  adhurimin  e  vërtetë  Hazreti  Abdulhalik 
Gyxhdyvani: 

Një  ditë  e  pyetën: 

“Të  bëjmë  ato  që  do  vetja,  apo  ato  që  nuk  i  do?” 

Hazreti  u  përgjigj  kështu: 

“Është  shumë  e  vështirë  të  vërtetosh  ndryshimin  e  këtyre  të  dyja- 
ve.  Vetja  i  bën  të  gabojnë  shumë  njerëz  në  çështjen  e  të  kuptuarit  nëse 
këto  dëshira  janë  nga  Rrahmani  apo  nga  shejtani.  Për  këtë  arsye,  bë- 
het  vetëm  ajo  që  ka  urdhëruar  Allahu  dhe  nuk  bëhet  ajo  që  ka  ndaluar. 
Ky  është  adhurimi  i  vërtetë.” 


Ndjekësit  e  rrugës  së  Zotit  duhet  ta  bëjnë  për  veten  e  tyre  një  ligj 
që  nuk  i  shmang  në  bindjen  ndaj  urdhërave  të  Allahut,  shërbimin  dhe 
këshillën  e  vëllezërve  të  fesë,  dhe  me  rrugët  e  kësaj  lumturie  të  për- 
hershme  duhet  të  mundohen  të  fitojnë  kënaqësinë  e  Zotit.  Një  ditë, 
një  person  që  shkonte  në  ligjëratat  e  Hazretit  Davud  Tai,  i  tha  Maruf 
Kerhit: 


“Kujdes,  mos  e  lër  veprën  e  mirë,  sepse  vepra  të  afron  ty  te  kë- 
naqësia  e  Zotit.”  Marufi  pyeti: 


“Çfarë  duhet  kuptuar  me  veprën  e  mirë ?”  Personi  tha: 


38.  Mahir  Iz,  Tasavvuf,  Stamboll  1969,  fq.  184. 

“Bindja  ndaj  Zotit  në  çdo  lloj  gjendjeje,  shërbimi  dhe  këshillimi  i 
myslimanëve...” 


Së  fundi,  shenja  më  e  madhe  e  dashurisë  ndaj  Allahut  është  bindja 
ndaj  Tij.  Një  besimtar  që  e  do  Zotin  sipas  ligjit  “Ai  që  do,  i  bindet  atij 
që  do”,  i  bindet  gjithmonë  Atij.  Një  adhurim  i  pakët  i  bërë  me  bindje 
dhe  nënshtrim,  është  më  i  pranueshëm  te  Allahu  se  një  adhurim  i 
madh  sa  malet  por  që  është  bërë  pa  bindje  dhe  pa  nënshtrim,  sepse 
adhurimi  fillon  me  bindje  dhe  nënshtrim.  Po  ashtu,  djalli  u  përzu  nga 
vendi  i  lartë  jo  për  shkak  të  mangësisë  në  adhurim,  por  për  shkak  të 
mangësisë  së  bindjes  dhe  nënshtrimit. 

Ashabët  e  nderuar  u  përsosën  në  lidhje  me  dashurinë,  përzemërsi- 
në  dhe  bindjen  që  kishin  ndaj  Allahut  dhe  të  Dërguarit  të  Tij.  Për  shkak 
të  bindjes  së  tyre  pa  kundërshtim,  me  dashuri  dhe  me  nënshtrim,  ata  u 
bënë  personalitete  yje  dhe  shembuj  për  të  gjithë  ummetin. 

Sa  bukur  e  shpreh  Hazreti  Mevlana  në  Mesnevinë  e  tij  se  edhe 
krijesat  e  pashpirtë  binden  ndaj  urdhërave  hyjnore: 

“A  nuk  e  shikon?  Retë,  dielli,  hëna  dhe  të  gjithë  yjet  lëvizin  mbi 
një  sistem.  Secili  nga  këto  yje  të  panumërta  lind  në  kohën  e  tij.  Koha 
e  lindjes  së  tyre  as  nuk  vonohet  dhe  as  nuk  shpejtohet. 

Si  ndodhin  këto  gjëra  fantastike  dhe  ne  nuk  dimë  dhe  nuk  kup- 
tojmë  nga  mrekullitë  e  pejgamberit?  Ata  e  bënë  të  mençur  gurin  dhe 
shkopin.  Shikoji  këto  dhe  krahasoi  krijesat  e  tjera  të  pashpirt  me  shko- 
pin  dhe  me  copën  e  gurit. 

Bindja  e  copave  të  gurit  ndaj  Pejgamberit  tonë  të  Nderuar  dhe 
bindja  e  shkopit  ndaj  Hazretit  Musa,  tregojnë  se  si  i  binden  urdhërit  të 
Zotit  të  gjitha  krijesat  që  ne  i  pandehim  të  pashpirt. 

Me  gjuhën  e  zakonshme  thonë:  Ne  e  njohim  Allahun  dhe  i  binde- 
mi  Atij.  Ne  nuk  jemi  gjëra  boshe  të  krijuara  rastësisht.  Të  gjithë  ne  i 
ngjajmë  detit  të  kuq.  Ai  edhe  pse  ishte  det,  e  ndau  Faraonin  nga  bijtë 
e  Izraelit  kur  do  të  mbytej. 

Pemët  dhe  gurët,  kur  e  shikonin  Hazretin  Mustafa,  i  jepnin  selam  ë 

të  qartë.  Ja,  kështu,  dije  se  çdo  gjë  që  e  pandehje  të  pajetë,  është  e 
gjallë. 

Domethënë  jo  vetëm  njerëzit  dhe  xhindët,  por  edhe  kafshët 
dhe  gjërat  e  pajetë  janë  në  gjendjen  e  bindjes  ndaj  Allahut  dhe  të  të 
Dërguarit  të  Tij.  Kur  të  gjitha  krijesat  vrapojnë  për  në  bindje,  sa  trish- 
tuese  është  gjendja  e  njeriut  që  mbytet  në  kënetën  e  mëkatit.  Atëherë, 
duke  marrë  mësim  nga  bindja  e  treguar  nga  krijesat  e  krijuara  nga 
Allahu,  është  e  nevojshme  që  në  praninë  hyjnore  të  bindemi  me  res- 
pekt  të  përsosur. 


6.  Përpikmëria  në  adhurime 

Njeriu,  është  stolisur  me  zbukurimet  e  panumërta  të  rrjedhjeve  të 
madhështisë  dhe  fuqisë  hyjnore.  Ai  është  krijuar  si  kulmi  i  artit  hyjnor 
në  këtë  botë  dhe  për  falenderimin  e  këtij  krijimi  dhe  për  fitimin  e 
“Takimit  me  Zotin”,  domethënë  të  qënit  mik  me  Zotin,  është  obliguar 
me  adhurime.  Në  shumë  ajete  fisnike,  Allahu  e  ka  urdhëruar  njeriun 
që  të  bëjë  vepra  të  mira  për  të  shpëtuar  nga  humbja  e  përhershme, 
për  të  fituar  zemrën  e  pastër  dhe  zemrën  munib39. 

Adhurimet  janë  një  shenja  besnikërie  të  cilat  tregojnë  se  robi  i  ka 
qëndruar  besnik  fjalës  që  i  ka  dhënë  Zotit  të  tij  qysh  në  zanafillë.  Janë 
të  fshehtat  e  takimit  ato  që  e  afrojnë  besimtarin  te  Zoti.  Nga  një  anë 
tjetër,  adhurimet  janë  burimi  i  shërimit,  i  qetësisë  dhe  i  shfaqjes  më 
ndikuese  që  mund  ta  shpëtojnë  njeriun  nga  shqetësimet  dhe  ankthet 
e  jetës  pas  vdekjes.  Janë  një  burim  mirësie  edhe  për  ekuilibrin  shpirt- 
ëror,  për  arritjen  e  paqes  dhe  për  fitimin  e  gradave  të  adhurimit. 

Për  këtë  arsye,  adhurimet  tona  vijnë  në  krye  të  temave  që  kanë 
nevojë  të  tregojmë  shumë  përpikmëri,  dhe  ne  duhet  të  jemi  të  sakte 
me  këto  adhurime. 

39.  Zemra  munib:  Zemra  që  i  drejtohet  gjithmonë  Allahut  duke  shpëtuar  nga  robërimi 
i  gjërave  tërheqëse  të  përkohshme. 


BESIMI DHE  ADHURIMI 


Tabllo  të  virtytshme 

Duke  u  mbështetur  në  rëndësinë  e  tyre,  së  pari  duhet  të  flasim  për 
nevojën  e  përpikmërisë  në  çështjen  e  abdesit,  sepse  pakujdesitë  dhe 
neglizhencat  që  bëhen  në  abdes,  ndikojnë  në  mënyrë  negative,  e  në 
të  njëjtën  masë,  edhe  në  adhurimet  që  bëhen  pas  tij. 

Një  herë,  i  Dërguari  i  Allahut  (s.a.v.s)  fali  me  xhemat  namazin  e 
mëngjesit.  Kur  në  namaz  po  lexonte  suren  Rum,  ai  bëri  disa  gabime. 
I  Nderuari  ynë  alejhissalatu  uesselam  pasi  plotësoi  namazin,  u  kthye 
nga  xhemati  dhe  tha: 

“Djalli  bëhet  shkak  që  të  ngatërrojmë  këndimin  për  shkak  se  disa 
persona  vijnë  pa  abdes  në  namaz.  Kur  të  vini  në  namaz  merrni  abdes 
bukur!  (Ahmed,  III,  471;  Nesai,  Iftitah,  41;  Muxhteba  Sherhi,  II,  156) 

Domethënë  përpikmëria  për  të  marrë  abdes  bukur  para  se  të  fa- 
lim  namazin,  është  çështje  shumë  e  rëndësishme  sa  i  takon  cilësisë  së 
adhurimeve  tona. 

Marrja  abdes  ka  gjithmonë  në  lidhje  me  mundësitë,  por  ajo  është 
një  mirësi  e  madhe.  I  Dërguari  i  Allahut  dëshironte  që  të  gjitha  punët 
t'i  bënte  kur  kishte  abdes. 

Sipas  transmetimit  të  Ebu  Xhuhejmit  radijallahu  anhu,  i  Dërguari 
i  Allahut  takoi  një  person  kur  po  vinte  nga  Pusi  i  Devesë.  Personi  i 
dha  selam  atij,  por  i  Nderuari  ynë  nuk  e  pranoi  selamin.  Menjëherë 
shkoi  të  një  mur,  fshiu  fytyrën  dhe  duart  e  tij,  mori  tejemmum,  pastaj 
e  pranoi  selamin  e  atij  personi.  (Buhari,  Tejemmum,  3) 

Me  këtë  sjellje  i  Dërguari  i  Allahut  na  tregon  se  të  qenit  me  abdes 
dhe  bërja  e  çdo  pune  me  abdes,  paçka  se  nuk  është  e  detyrueshme, 
përfaqëson  një  mënyrë  sjelljeje  të  virtytshme. 


Ibn  Abbasi  radijallahu  anhu  tregon: 


“I  Dërguari  i  Nderuar,  sa  herë  dilte  nga  banjoja,  së  pari  hidhte  ujë, 
lante  duart,  pastaj  merrte  tejemmum  me  dhë.  I  thashë: 

“O  i  Dërguari  i  Allahut,  jeni  afër  ujit!  (Përse  veproni  kështu)?’’  I 
Nderuari  ynë  u  përgjigj: 

“-Nuk  e  di,  ndoshta  para  se  të  arrij  te  uji  (mund  të  jap  shpirt).  ” 
(Ahmed,  I,  288,  303;  Hejsemi,  I,  263) 

Edhe  sipas  një  transmetimi  tjetër,  Krenaria  e  Gjithësisë  i  Nderuari 
ynë,  kur  duhej  të  merrte  gusull,  fshinte  duar  në  mur  dhe  merrte  tej- 
emmum  për  të  mos  qëndruar  pa  abdes  derisa  të  merrte  gusull.  (Hejsemi, 
I,  264) 

Ja  pra  horizonti  material  dhe  shpirtëror  që  na  tregoi  ne  ummetit 
të  tij  i  Nderuari  ynë,  Krenaria  e  Gjithësisë. 


Një  ditë  i  Dërguari  i  Allahut  (s.a.v.s)  bashkë  me  shokët  e  tij  shkoi 
te  varrezat  dhe  tha: 

“Paqja  e  Allahut  qoftë  mbi  ju  o  banorë  të  vendeve  besimtare! 
Inshallah  edhe  ne  një  ditë  do  të  vijmë  te  ju.  Do  doja  shumë  që  të  shi- 
koja  vëllezërit  e  mi.  Sa  më  ka  marrë  malli  për  ta /  " 

Ashabët  e  nderuar  thanë: 

“O  i  Dërguari  i  Allahut!  Ne  a  nuk  jemi  vëllezërit  e  tu?”  I  Nderuari 
ynë  tha: 

-Ju  jeni  shokët  e  mi.  Ndërsa  vëllezërit  e  mi  janë  ata  që  nuk  kanë 
ardhur  akoma.  "  Mbi  këtë  ashabët  e  nderuar  thanë: 

“O  i  Dërguari  i  Allahut!  Si  do  mund  t’i  shquash  nga  ummeti  yt  ata 
të  cilët  nuk  kanë  ardhur  akoma?”  Pejgamberi  ynë  alejhissalatu  uesse- 
lam  pyeti: 

“-Mendoni  një  njeri  që  ka  një  kalë  me  ballë  dhe  këmbë  të  bar- 
dha.  Ai,  a  nuk  mund  ta  njohë  atë  mes  një  grumbulli  me  kuaj  të  zinj?  " 
Sahabët  thanë: 


“Po,  e  njeh  o  i  Dërguari  i  Allahut!”  Mbi  këtë  i  Dërguari  i  Nderuar 
(s.a.v.s)  tha: 


“-Ja,  ata  për  shkak  të  abdesit  do  të  vijnë  me  fytyra  të  ndritshme 

dhe  me  duar  e  këmbë  të  ndriçuara.  Unë  do  të  shkoj  dhe  do  t'i  pres  ata 
për  t'i  nderuar  në  krye  të  burimit  tim.  Kini  kujdes!  Një  grup  njerëzish 
do  të  dëbohen  nga  burimi  im  siç  dëbohet  dhe  largohet  deveja  e  huaj 
nga  kopeja.  Unë  do  t'i  thërras  Ejani  këtu.  Mua  do  të  më  thuhet: 

“Pas  teje  ata  i  ndryshuan  gjendjet  e  tyre.  (Ata  duke  e  lënë  sunnetin 
tënd  devijuan  në  rrugë  të  tjera).  "  Mbi  këtë  edhe  unë  do  të  them: 

“Le  të  qëndrojnë  sa  më  larg,  sa  më  larg.  ”  (Muslim,  Taharet  39,  Fedail  26) 

Domethënë,  besimtarët  që  sillen  të  përpiktë  në  çështjen  e  abdesit, 
fitojnë  dashurinë  dhe  përgëzimin  e  të  Dërguarit  të  Allahut  me  titullin 
“Vëllezërit  e  mi”.  Ndërsa  ata  të  cilët  tregojnë  dobësi  në  abdes  dhe  në 
adhurimet  e  tjera  dhe  që  kanë  devijuar  në  rrugë  të  gabuara,  në  ditën 
e  kiametit  do  të  dëbohen  ashtu  siç  dëbohet  një  deve  e  huaj  dhe  do  të 
kenë  një  fat  më  të  tragjik  se  dëbimi  nga  i  Dërguari  i  Allahut. 


Ebu  Hazim,  i  cili  ishte  nga  tabiinët,  vuri  re  se  kur  merrte  abdes, 
Ebu  Hurejra  i  lante  krahët  deri  poshtë  supit. 

E  pyeti:  “Ebu  Hurejre,  ç’është  ky  abdes?”  Ebu  Hurejra  radijallahu 
anhu,  pasi  tha: 

“0  bijtë  e  Ferruhut!  A  këtu  ishit  ju?  Sikur  ta  dija  se  ishit  këtu,  nuk 
do  të  merrja  abdes  kështu”,  vazhdoi: 

“Unë  kam  dëgjuar  mikun  tim  të  Dërguarin  e  Allahut  kur  tha: 

“Në  ditën  e  kiametit  drita  e  besimtarit  do  të  arrijë  deri  atje  ku  ka 
arritur  uji  i  abdesit.  ”  (Muslim,  Taharet,  40) 


Sa  bukur  e  shprehin  vazhdimësinë  e  adhurimeve  të  të  Dërguarit  të 
Allahut  fjalët  e  Hazreti  Ali  radijallahu  anhu: 

“Në  ditën  e  Bedrit,  ndërmjet  nesh  nuk  kishte  asnjë  kalorës  përveç 
Mikdadit.  E  di  shumë  mirë  që  në  atë  kohë  të  gjithë  ne  patëm  fjetur, 
përveç  të  Dërguarit  të  Allahut.  I  Dërguari  i  Nderuar  fali  namaz  dhe  qau  /hl 

nën  një  pemë  deri  në  mëngjes.”40 

Çfarë  dashurie  madhështore  dhe  çfarë  adhurimi  që  nuk  dobëso- 
het  as  në  paqe  dhe  as  në  luftë!.. 

Allahu  thotë: 

“Adhuroje  Zotin  tënd  derisa  të  të  vij  jakini  (vdekja)!”  (el-Hixhr,  99) 
“Bëj  sexhde  dhe  afrohu!”  (el-Alak,  19) 


I  Dërguari  i  Allahut  (s.a.v.s),  duke  i  marrë  zemrën  me  fjalën  “Vëllai 
im”  Hazretit  Abdullah  bin  Revahas  që  sillej  shumë  i  ndjeshën  në  çësh- 
tjen  e  namazit,  e  lavdëroi  kështu: 

“Allahu  e  mëshiroftë  vëllain  tim  Abdullah  bin  Revahan!  Kudo  që 
të  gjejë  koha  e  namazit,  ai  menjëherë  ndalet  dhe  e  fal.  ”  (Hejsemi,  IX, 
316) 


Xherh  bin  Abdullah  radijallahu  anhu  tregon: 

Një  natë  po  qëndronim  me  të  Dërguarin  tonë  të  Nderuar.  Duke 
parë  hënën  e  plotë,  ai  tha  këto: 

“Siç  e  shikoni  hënën  e  plotë  rehat  dhe  pa  u  shtyrë  me  njëri  tjetrin, 
edhe  Zotin  do  ta  shikoni  po  kaq  rehat.  Tashmë  përpiquni  sa  të  keni  mu- 
ndësi  për  të  falur  të  gjithë  namazet  para  se  të  lindë  dhe  perëndojë  dielli.  ” 

Pastaj  lexoi  këtë  ajet  fisnik: 

“...Falendero  Zotin  tënd  para  se  të  lindë  dhe  perëndojë  dielli, 
madhëroje  në  orët  e  natës  dhe  ditën  ashtuqë  të  jeshë  i  kënaqur.” 

(Taha,  130)  (Buhari,  Mevakit  16,  26,  Tefsir  50/1,  Tevhid  24;  Muslim,  Mesaxhid  211) 

Domethënë  që  arsyeja  më  e  madhe  për  të  parë  Zotin  e  madhërue- 
shëm  është  përpikmëria  që  tregohet  ndaj  namazeve  farze. 


^  40.  Ibn  Huzejme,  Sahih,  Bejrut  1970,  II,  52. 

Çdo  adhurim  që  bëhet,  duhet  parë  pothuajse  si  një  vizë  hyrje  në 
xhennet  dhe  duhet  të  kryet  në  këtë  entuziazëm  të  lartë  shpirtëror. 

Hazreti  Pejgamber  (s.a.v.s)  thotë  kështu: 

“ Nëse  dikush  e  kryen  namazin  e  tij  në  një  mënyrë  të  bukur,  duke 
e  bërë  të  plotë  rukunë  dhe  sexhden,  namazi  do  t'i  thotë: 

“Allahu  të  ruajt  siç  me  ruan  ti  mua!  Namazi  i  ngrihet. 

Nëse  dikush  nuk  e  fal  namazin  mirë  dhe  nuk  e  bën  rukunë  dhe 
sexhden  të  plotë,  namazi  do  t'i  thotë: 

“Siç  më  humbe  ti  mua  edhe  Allahu  të  humbtë  ty!  Namazi  zhubro- 
set  siç  zhubroset  një  rrobë  e  vjetër  dhe  i  përplaset  në  fytyrë  atij.  "41 

Në  ajetin  fisnik  thuhet: 

“Mjerë  për  ata  të  cilët  falin  namaz  dhe  që  nuk  janë  të  kujdes- 
shëm  ndaj  tij.”  (el-Maun,  4-5) 


Të  vonosh  namazin  deri  në  kohën  e  fundit  të  tij,  duke  e  marrë  me 
përtaci,  dhe  të  falësh  farzin  menjëherë  sikur  të  hedhësh  ndonjë  detyrë 
e  duke  u  ngritur  me  vështirësi,  është  një  veti  e  keqe  që  e  dërgon  nje- 
riun  në  hipokrizi,  Allahu  na  ruajttë.  Ala  bin  Abdurrahman  tregon: 

“Një  ditë  pasdreke  shkuam  te  Enes  bin  Maliku.  Kur  arritëm,  Enesi, 
duke  u  ngritur  menjëherë,  fali  namazin  e  iqindisë.  Kur  e  mbaroi  na- 
mazin,  i  thamë  që  e  kishte  falur  herët.  Ai,  duke  na  treguar  se  përse  e 
fali  herët,  tha: 

“Kam  dëgjuar  se  i  Dërguari  i  Allahut  (s.a.v.s)  ka  thënë: 

“Ai  është  namazi  i  hipokritëve!  Ai  është  namazi  i  hipokritëve!  Ai 
është  namazi  i  hipokritëve!”42  Ndonjëri  prej  tyre  qëndron  sa  qëndron 
dhe  ngrihet  sapo  dielli  zverdhet  dhe  fillon  të  perëndojë  dhe  kur  hyn 
mes  dy  brirëve  të  shejtanit,  ulet  dhe  ngrihet  katër  herë  me  shpejtësi 
ashtu  siç  mbledh  ushqim  zogu  dhe  në  namaz  e  kujton  shumë  pak 


41.  Sujuti,  el-Xhamiu's-Sagir,  Egjipt  1321, 1,  58/364. 

42.  Hipokrizia  që  përmendet  që  hadithin  fisnik,  nuk  është  nga  aspekti  i  besimit,  por 
është  shenja  e  hipokrizisë  në  vepër. 

Allahun.  (Muvatta,  Kur'ani  Kerim,  46;  Muslim,  Mesaxhid,  195) 


Hazreti  Omer  radijallahu  anhu  i  këshilloi  kështu  prefektët  e  tij: 

“Puna  juaj  më  e  rëndësishme  për  mua  është  namazi.  Kush  e  ruan 
atë  dhe  kush  ka  kujdes  ndaj  kohës  së  tij,  e  ka  mbrojtur  fenë  e  tij.  Kush 
nuk  e  kryen  dhe  e  humb,  në  një  kohë  të  shkurtër  humb  edhe  fenë  e 
tij.”  (Muvatta,  Vukutu's-Salat,  6) 

Misuer  bin  Mahreme  radijallahu  anhu  tregon: 

“Kur  Omer  bin  Hattabi  radijallahu  anhu  u  godit  me  hanxhar,  herë- 
herë  i  binte  të  fikët.  Njëherë  hyra  te  ai.  Sipër  i  kishin  hedhur  një  mbu- 
lesë.  Ai  ishte  shtrirë  në  gjendje  kome.  I  pyeta  ata  që  ishin  pranë  tij: 

-Si  e  ka  gjendjen? 

Më  thanë: 

-Siç  e  shikon,  në  gjendje  kome. 

Thashë: 

-A  e  thirrët  për  namaz?  Nëse  është  gjallë,  asnjë  gjë  nuk  mund  ta 
trembë  atë  për  ta  zgjuar  përveç  namazit.”  Mbi  këtë  thanë: 

-O  prijësi  i  besimtarëve,  Namazi!  Namazi  u  fal.  Hazreti  Omer  ra- 
dijallahu  anhu  menjëherë  erdhi  në  vete  dhe  tha: 

“-Ashtu?  Për  Zotin,  ai  që  lë  namazin  nuk  ka  pjesë  nga  Islami.” 

Pastaj  u  ngrit  dhe  fali  namazin  duke  i  rrjedhur  gjak  nga  plagët.” 
(Hejsemi,  1,  295;  Ibn  Sa'd,  III,  35;  Muvatta,  Taharet,  51) 


Kur  Hazreti  Ali  radijallahu  anhu  po  mbante  hytbe  në  Kufe,  duke 
treguar  se  e  ka  dëgjuar  nga  i  Dërguari  i  Allahut,  tha  kështu: 

“Kur  vjen  dita  e  xhuma  (e  premte),  djalli  shkon  herët  në  treg  bashkë 
%  me  flamujtë  e  tij  dhe  duke  u  nxjerrë  njerëzve  shumë  pengesa,  mundo- 

het  t'i  pengojë  dhe  së  pakti  t'i  vonojë  për  xhuma.  Edhe  ëngjëjt  shkojnë 
herët  dhe  qëndrojnë  te  dera  e  xhamisë.  Ata  që  vijnë  i  shkruajnë:  ata 
që  kanë  ardhur  në  orën  e  parë,  ata  që  kanë  ardhur  në  orën  e  dytë. 
Kjo  gjendje  vazhdon  derisa  imami  të  dalë  në  hytbe.  Nëse  personi  ulet 
në  xhami  në  një  vend  që  e  shikon  dhe  e  dëgjon  imamin,  nëse  e 
dëgjon  me  gjithë  shpirt  dhe  nëse  nuk  flet,  ka  dy  herë  më  shumë 
sevape.  Nëse  personi  qëndron  larg,  ulet  në  një  vend  që  nuk  mund  ta 
dëgjojë  imamin,  nëse  qëndron  pa  zë  dhe  nuk  flet,  merr  një  sevap.  Nëse 
ulet  në  një  vend  që  e  shikon  dhe  e  dëgjon  imamin  por  flet  gjëra  boshe  dhe  nuk 
rri  urtë,  atij  i  shkruhen  dy  mëkate...”  (Ebu  Davud,  Salat,  209/1051) 

Ata  të  cilët  vijnë  herët  në  xhami  duke  i  dhënë  rëndësi  namazit  të 
xhumasë,  dëgjojnë  me  meditim  duke  u  ulur  në  një  vend  ku  mund  ta 
dëgjojnë  lehtësisht  imamin  dhe  janë  modestë,  sigurisht  që  do  të  dalin 
më  të  fituar  se  ata  që  nuk  janë  kështu. 


Lideri  i  tabiinëve,  Muxhahid  rahmetullahi  alejh  i  cili  ishte  nga  dije- 
tarët  e  tefsirit  dhe  kiraatit  (leximit  të  Kur'anit),  thotë: 

“Abdullah  bin  Zubejr  radijallahu  anhuma  arriti  në  një  pikë  adhu- 
rimi  që  nuk  e  kishte  arritur  askush.  Një  herë  vendin  e  tavafit  e  kishte 
mbuluar  rrëkeja.  Njerëzit  një  javë  nuk  mundën  të  bënin  tavaf.  Ndërsa 
Abdullahu  gjatë  një  jave  duke  notuar  bëri  tavaf  qaben.”  (Ali  el-Mutteki, 
XIII,  471/37228;  Dhehebi,  Sijer,  III,  370) 


Sa  bukur  e  shpreh  se  adhurimet  nuk  duhet  t'i  humbim  me  gabimet 
shpirtërore  edhe  kujtimi  i  Shejh  Saditit  që  ka  shkruajtur  në  librin  e  tij 
më  titull  “Kopështi  i  Trëndafilave”: 

Në  fëmijërinë  time  isha  i  dhënë  ndaj  asketizmit,  edukimit  dhe 
adhurimeve  natën.  Një  natë  po  qëndroja  pranë  babait.  Gjithë  natën 
nuk  i  mbylla  sytë  dhe  Kur'anin  Fisnik  nuk  e  lëshova  nga  dora.  Disa 
persona  po  flinin  rreth  nesh.  I  thashë  babait: 


Asnjëri  prej  këtyre  nuk  e  ngriti  kokën  për  të  falur  dy  rekate  namaz.  Po 
flenë  si  të  vdekur.  Kur  dëgjoi  këto,  babai  rrudhi  vetullat  dhe  u  përgjigj: 

-O  biri  im  Sadi!  Ah  sikur  të  flije  edhe  ti  si  ata!  Do  të  ishte  më  mirë 
se  sa  t'i  përgojosh!  (Sepse  këta  që  i  nënvlerësove  ti,  tani  edhe  nëse 
janë  të  privuar  nga  mëshira  hyjnore,  ëngjëjt  Kiramen  Katibin  nuk  u 
shkruajnë  atyre  asnjë  gjë  të  keqe.  Ndërsa  në  fletoren  e  veprave  të  tua 
u  shkruajt  mëkati  i  nënçmimit  dhe  i  përgojimit  të  vëllezërve  të  fesë). 


Përpikmërinë  që  kanë  treguar  ndaj  adhurimeve,  myslimanët  e 
kanë  mbrojtur  edhe  në  kohë  lufte,  gjë  me  të  cilën  fituan  ndihmën  e 
Allahut.  Travijani  nga  Venediku  e  përshkruan  kështu  ushtrinë  heroike 
dhe  ngadhnjimtare  të  Jëlldërëm  Bajezidit: 

“Në  ushtrinë  osmane  nuk  ka  alkool,  bixhoz  dhe  prostitucion  si  te 
ne.  Përveç  mësimeve  ushtarake  që  nuk  i  lënë  mangët,  ata  vazhdimisht 
përkujtojnë  emrin  e  Allahut  të  lartë  dhe  madhështor,  natën  e  ditë  ata 
përkushtohen  me  adhurim.  Për  këtë  shkak  fitojnë  gjithmonë.” 


Xhamija  Bajezid  u  hap  për  adhurim  një  ditë  xhumaje  dhe  namazin 
e  parë  e  fali  i  biri  i  Fatihut  Bajezid  Hani  II.  Këte  ngjarje  Evlija  Çelebi  e 
tregon  kështu: 

“Kur  mbaroi  ndërtimi  i  xhamisë,  ajo  u  hap  për  adhurim  në  një  ditë 
të  premte,  me  një  ceremoni  të  madhe.  Bajezidi  Veli  tha: 

-Kush  nuk  e  ka  lënë  fare  në  jetën  e  tij  synetin  e  parë  të  namazeve 
të  iqindisë  dhe  jacisë,  le  të  bëhet  ai  imam  në  këtë  kohë  të  bekuar.  Kur 
nuk  doli  asnjë  njeri  nga  turma  e  xhematit,  Bajezid  Hani  tha: 

-Elhamdulillah!  Ne  këto  synete  nuk  i  kemi  lënë  as  në  luftë  e 
as  në  paqe!...,  dhe  duke  u  bërë  imam,  fali  namazin. 


Mehmed  Reshadi  VI,  i  cili  ishte  një  nga  sulltanët  osmanë,  zo- 
njës  Safije  të  cilën  e  kishte  emëruar  si  “Mualime-i  Selatin,  Mësuese 
e  Sulltanëve  që  t'u  jepte  mësim  fëmijëve  të  familjes  në  kështjellë,  së 
^  pari  i  pat  urdhëruar  këtë: 

“Haram  u  qoftë  kripa  dhe  ushqimi  që  u  kam  dhënë,  atyre  që  nuk 
falin  namaz  dhe  që  nuk  mbajnë  agjërim!  Urdhëri  im  le  t'i  përcillet 
nga  zonja  mësuese  të  gjithë  princave  që  janë  nxënës,  si  dhe  zonjave 
mbretëresha.”43 

Pozita  e  kësaj  bote  nuk  i  bëri  ata  të  harrojnë  ndjenjën  e  adhurimit 
si  namazi  dhe  agjërimi  në  krye  të  çdo  pune  dhe  nuk  mundi  t'i  lërë  pas 
për  të  vendosur  përpjekjet,  të  cilat  janë  ushqimi  i  botës  tjetër. 


Një  nga  shembujt  më  të  gjallë  të  përpikmërisë  në  çështjen  e  adhu- 
rimeve  ëshë  shembulli  i  luftëtarit  të  famshëm  kaukaz  Shejh  Shamilit. 
Në  mbrojtjen  e  Gimrit,  në  në  vitin  1829,  ai  pati  marrë  shumë  plagë 
shpate,  bajonete  dhe  plumbi.  Një  bajonetë  e  cila  i  hyri  nga  gjoksi  dhe 
i  doli  nga  shpina,  ia  copëtoi  mushkëritë,  veçanërisht  kraharorin  dhe 
kockën  që  lidh  kraharorin  me  supin.  Si  rezultat  i  mjekimeve  nga  vjeh- 
rri  i  tij  i  cili  ishte  kirurg,  ai  u  rimëkëmb  vetëm  pas  një  kohë  afërsisht 
gjashtëmujore.  Ky  luftëtar  i  ri,  i  cili  shtrihej  në  koma  gjatë  25  ditëve, 
duke  filluar  që  nga  dita  kur  qe  plagosur,  në  fund  të  ditës  së  25  erdhi 
në  vete  dhe  me  të  hapur  sytë  gjeti  te  koka  nënën  e  tij.  Fjala  e  parë  që 
i  tha  asaj  ishte: 

-Nënë  e  dashur!  A  ka  kaluar  koha  e  namazit?44 


Ishte  një  ditë  para  bajramit  të  Ramazanit,  kur  ende  vazhdonte 
lufta  e  Çanakkalesë.  Komandanti  i  frontit,  Vehip  Pasha,  duke  thirrur 
imamin  e  ri  të  çetës  së  nëntë,  në  një  mënyrë  të  mërzitur,  duke  mos 
dashur,  i  tha: 

O  hafiz!  Nesër  është  bajrami  i  Ramazanit.  Ushtarët  duan  ta  falin 
namazin  e  bajramit  me  xhemat.  Çfardo  që  thashë,  nuk  munda  t'i  bëj 
të  heqin  dorë,  sepse  kjo  është  diçka  shumë  e  rrezikshme,  domethënë 
është  një  shans  për  fshirjen  në  masë  që  armiku  e  kërkon  dhe  s'e  gjen. 
Edhe  ti  shpjegojua  njëherë  këtë  me  një  gjuhë  të  përshtatshme!... 


43.  Safije  Ynyvar,  Saray  Hatiralanm,  Stamboll  1964,  fq.  21. 

44.  Ibrahim  Refik,  Efsane  Soluklar,  Stamboll  2002,  fq.  78. 

Imamit  të  nderuar,  akoma  pa  u  ndarë  nga  pashai,  i  doli  para  një 
person  me  fytyrë  të  ndriçuar  dhe  i  tha: 

“-O  biri  im!  Kujdes  mos  u  thauj  asgjë  ushtarëve!  Lind  një  ditë  e  re 
dhe  ka  mirësi  inshallah!  Çfarë  të  thotë  Allahu,  ashtu  bëhet. 

Mëngjesin  e  së  nesërmes  u  jetua  një  shfaqje  hyjnore  që  e  habiti 
çdonjërin.  Nga  qielli  zbritën  retë  varg-varg  dhe  ranë  mbi  ushtarët  be- 
simtarë,  zemra  e  të  cilëve  mbushej  dhe  shpërthente  me  dashurinë  e 
adhurimit  të  Allahut.  Forcat  armike  që  i  vëzhgonin  ata  me  dylbi,  tash- 
më  nuk  mund  të  shikonin  asgjë  përveç  reve  të  bardha.  Tekbirët  me  zë 
të  lartë  që  u  morën  në  namazin  e  bajramit  i  cili  u  fal  me  një  emocion 
shpirtëror  komplet  tjetër,  u  ngritën  dallgë-dallgë  për  në  qiell.  Zërat  e 
fjalës  së  shehadetit  që  shpërthenin  nga  zërat  e  ushtarëve,  ndërkohë  që 
i  moshuari  me  fytyrë  të  ndriçuar  po  lexonte  disa  ajete  nga  surja  Fetih, 
dëgjohej  një  nga  një  si  klithmë  besimi  edhe  nga  palët  e  armikut. 

Ja,  në  këtë  kohë  lindi  një  anarki  e  madhe  ndërmjet  forcave  angle- 
ze,  sepse  një  pjesë  ushtarësh  myslimanë  që  ishin  sjellë  nga  kolonitë  e 
ndryshme  angleze  duke  i  gënjyer,  me  të  dëgjuar  zërat  e  tekbirëve  dhe 
të  teuhidit  e  kuptuan  se  po  luftonin  kundër  një  populli  mysliman  si  ata 
dhe  bënë  kryengritje.  Anglezët  e  dhunshëm,  të  cilët  nuk  dinin  çfarë  të 
bënin,  një  pjesë  të  tyre  i  vranë,  ndërsa  të  tjerët  u  detyruan  detyruan  t’i 
largonin  menjëherë  nga  vija  e  frontit. 

Besimi,  që  ishte  një  kala  e  patundshme  në  zemrat  e  ushtarëve  të 
Islamit,  bëri  të  mundur  që  adhurimet  të  mund  të  kryheshin  edhe  në 
front,  dhe  si  rezultat  i  kësaj  mbi  të  gjithë  ushtrinë  zbriti  bekimi  dhe 
ndihma  hyjnore. 


Hazreti  Pejgamber  alejhissalatu  uesselam  duke  njoftuar  se  njerëzit 
do  të  kalojnë  shpejt  nga  ura  e  siratit,  në  lidhje  me  rëndësinë  që  u  kanë 
dhënë  adhurimeve  tha  kështu: 

“Njerëzit  vijnë  në  xhehnem,  pastaj  kalojnë  sipas  veprave  të  tyre: 
Grupi  i  parë  i  tyre  do  të  kalojë  me  shpejtësinë  e  rrufesë,  grupi  i  dytë  do 
të  kalojë  si  erë.  Tjetri  me  shpejtësinë  e  një  kalorësi,  tjetri  me  shpejtësi- 
Jlk  në  e  një  njerui  që  i  ka  hipur  devesë,  tjetri  duke  vrapuar  dhe  më  i  fundit 

kalon  duke  ecur.  "(Tirmidhi,  Tefsir,  19/3159) 


Së  fundi,  qëllimi  në  adhurim  dhe  nënshtrim  është  qëndrimi  shpirt- 
ëror  me  Allahun,  domethënë  njësimi  me  Allahut  dhe  dashuria  ndaj  Tij. 
Adhurimet  japin  njeriut  mirësi  dhe  moral  të  bukur  aq  sa  shfaqja  e  be- 
simit  në  zemër.  Adhurimet  që  bëhen  me  dashuri  dhe  mall,  e  thellojnë 
shpirtin  dhe  e  afrojnë  robin  te  Allahu.  Zhvillojnë  ndjenjat  e  mëshirës 
dhe  bujarisë  në  zemër.  Zoti  bëhet  këtyre  robërve  syri  që  shikojnë  dhe 
veshët  që  dëgjojnë.  Domethënë,  mendimet,  ndjenjat  dhe  deklarimet  e 
tyre  formohen  tashmë  nga  rrjedhjet  e  dritës  hyjnore. 

Zoti  na  e  mundësoftë  të  gjithëve!  Amin!.. 


a.  Adhurimet  nafile  (Vullnetare) 

Adhurimet  nafile  i  forcojnë  farzet  dhe  bëhen  shkak  për  afrimin 
e  robit  te  Allahu.  T'i  falësh  farzet  të  plota  dhe  pa  mungesa,  me  një 
natyrë  të  pranueshme  te  Allahu,  në  kuptim  të  plotë  është  e  pamundur 
(nga  shkaku  i  nevojave  njerëzore).  Sado  që  të  kihet  kujdes,  sigurisht  që 
herë-herë  ndodhin  mangësi  dhe  gabime.  Për  këtë  arsye,  për  të  plotë- 
suar  këtë  mangësi,  nuk  ka  zgjidhje  tjetër  përveç  nafileve.  I  Dërguari  i 
Allahut  lajmëron: 

“ Puna  e  parë  që  do  t'i  pyetet  robit  ditën  e  kiametit  është  namazi. 
Nëse  namazin  e  ka  të  saktë,  puna  i  shkon  mirë  dhe  fiton.  Nëse  nama- 
zin  nuk  e  ka  të  saktë,  humbet  dhe  del  me  dëm.  Nëse  ka  diçka  mangët 
nga  farzet,  Zoti  që  është  Aziz  dhe  Xhelil  thotë: 

Shikoni,  a  ka  namaze  nafile  robi  im?  Mangësia  e  farzeve  plotëso- 
het  me  nafile.  Pastaj  në  këtë  mënyrë  pyetet  edhe  për  veprat  e  tjera.  ” 
(Tirmidhi,  Salat,  188/413) 

Por  nga  këto  nuk  duhet  të  na  krijohet  ideja  se,  duke  lënë  farzet, 
të  përqendrohemi  te  nafilet.  Siç  nuk  është  e  saktë  që  të  neglizhojmë 
nafilet  duke  u  përqendruar  vetëm  te  farzet,  nuk  është  e  drejtë  që  të 
neglizhojmë  farzet  duke  u  përqendrohemi  te  nafilet.  E  drejta  është  që,  ë 

krahas  kryerjes  së  farzeve  të  përpiqemi  për  të  kryer  me  qetësi  edhe 
adhurimet  nafile,  aq  sa  të  kemi  mundësi.  Praktika  e  të  Dërguarit  të 
Allahut  dhe  të  ashabëve  të  tij  në  jetë,  sa  i  takon  kësaj  çështjeje,  është 
e  vetmja  rrugë  e  drejtimit. 

Nga  ana  tjetër,  edhe  lënia  e  nafileve  të  atyre  që  kanë  borxhe  kaza, 
duke  falur  vetëm  kazatë  nuk  është  e  drejtë,  sepse  kazatë  mund  të  falen 
në  çdo  kohë  të  ditës  përveç  kohëve  të  papëlqyera.  Ndërsa  sa  u  takon 
disa  namazeve  nafile  si  namazi  i  tehexhxhudit,  i  ishrakut,  i  paradites 
dhe  i  evvabinëve,  ngaqë  janë  të  lidhur  me  kohën,  duhet  të  sillemi  të 
kujdesshëm  në  çështjen  e  kryerjes  së  tyre.45 

Robi  nuk  mund  t'i  afrohet  Allahut  me  asnjë  lloj  pune  tjetër  sa 
ç'i  afrohet  me  farze.  Por  ky  udhëtim  i  lartë  u  vazhdon  me  nafile.  I 
Dërguari  i  Allahut  (s.a.v.s)  thotë  kështu: 

“Kushdo  (që  më  adhuron  Mua  me  sinqeritet)  dhe  është  armik  i  një 
mikut  tim,  edhe  unë  i  shpall  luftë  atij.  Robi  nuk  mund  të  më  afrohet 
mua  me  ndonjë  gjë  më  të  dashur  se  sa  me  gjërat  që  ia  kam  bërë  farz. 
Robi  im  më  afrohet  pa  pushuar  me  adhurime  nafile  (që  ka  kryer  si 
shtesë  ndaj  farzeve).  Atëherë  edhe  Unë  e  dua  atë.  Kur  e  dua  robin 
tim,  unë  i  bëhem  pothuajse  veshi  që  dëgjon,  syri  që  shikon,  dora 
që  kap,  këmba  që  ecën,  mendja  që  mendon  dhe  goja  që  flet. 
Çfardo  që  të  dojë  nga  unë,  ia  jap.  Nëse  strehohet  te  unë,  Unë  e  mbroj 
atë.  Unë  nuk  kam  rënë  në  hezitim  në  punët  që  do  të  bëj  aq  sa  kam 
rënë  në  marrjen  e  shpirtit  të  robit  tim,  sepse  ai  nuk  e  do  vdekjen,  edhe 
unë  nuk  e  dua  diçka  që  nuk  e  do  ai.”  (Shik.  Buhari,  Rikak,  38;  Ahmed,  VI, 
256;  Hejsemi,  II,  248) 

Adhurimet  nafile  e  mbajnë  të  gjallë  ndërgjegjen  e  adhurimeve,  zem- 
rën  e  bëjnë  të  ndjeshme,  shpirtin  e  hollojnë  dhe  fytyrës  i  falin  bukuri 
vezulluese.  Entuziazmi  i  besimit  të  atyre  që  vazhdojnë  nafilet  më  frikë- 
respekt,  me  qetësi  shpirtërore  dhe  me  zgjuarsinë  e  zemrës,  është  më 
i  madh  ndërsa  dëshirat  e  takimit  janë  më  të  entuziasmuara.  Sigurisht, 
edhe  lumturia  dhe  gëzimet  e  tyre  në  ahiret  realizohen  në  lidhje  me  të. 

45.  Muxhtehidët  e  medhhebit  hanefi  këmbëngulin  për  të  mos  lënë  namazet  sunnet. 
Por  ai  që  i  thuhet  sinn-i  kebir  (i  moshuari)  në  gjendje  të  pleqërisë  që  ka  rënë  nga  fuqia 
saqë  nuk  ka  mundësi  t'i  falë  përnjëherë  edhe  namazet  farze  dhe  namazet  sunnet,  në 
vend  të  namazeve  sunnet  mund  të  falet  namaz  kaza. 

Tabllo  të  virtytshme 

Ditët  dhe  netët  e  të  Dërguarit  të  Allahut  (s.a.v.s)  begatoheshin  shu- 
më  me  adhurimet  nafile,  të  cilat  i  vazhdonte  përveç  farzeve.  Namazet 
sunnet  që  i  falte  para  dhe  pas  namazeve  farz,  namazi  i  Tehexhxhudit 
të  cilin  e  vazhdonte  netëve,  adhurimet  si  dhikri  dhe  meditimi,  leximi 
i  një  pjese  të  Kur'anit  çdo  ditë,  namazet  si  i  içrakut,  i  duhasë  dhe  na- 
mazi  i  evvabin,  agjërimet  nafile,  lëmoshat  që  nuk  kishin  të  mbaruar, 
përpjekjet  në  rrugën  e  Allahut,  buzëqeshjet  e  përhershme  që  shpër- 
thenin  si  trëndafil  në  fytyrën  e  tij  të  bekuar,  ishin  shenjat  e  unitetit  të 
tij  qetësues  me  Allahun  Teala.  Kur  gëzohej  ose  kur  merrte  ndonjë  lajm 
të  gëzuar,  bënte  sexhde46  dhe  falte  namaz47  për  të  falenderuar  për 
këtë  mirësi  të  Allahut.  Menjëherë  falte  namaz48  ndaj  ngjarjeve  të  jash- 
tëzakonshme  si  eklipsi  i  diellit  dhe  i  hënës,  domethënë  ndaj  shfaqjeve 
madhështore  hyjnore.  Përsëri  falte  namaz  kur  do  të  kërkontë  ndonjë 
nevojë  të  tij  nga  Allahu.  Ramazani  fisnik  i  të  Dërguarit  të  Allahut  fi- 
tonte  më  shumë  ndjenjë  shpirtërore  me  adhurimet  si  taravitë,  itikafi 
dhe  lëmosha.  Edhe  pas  ramazanit,  herë-herë  vazhdonte  të  mbante 
agjërime  nafile.  Përfundimisht  pëlqente  të  agjëronte  ditën  e  hënë  dhe 
të  enjte  dhe  shkakun  e  kësaj  e  sqaron  kështu: 

“Veprat  paraqiten  (dërgohen)  te  Allahu  Teala  ditën  e  hënë  dhe  të 
enjte.  Unë  dua  që  puna  ime  të  dërgohet  kur  unë  jam  agjërueshëm.  ” 
(Tirmidhi,  Saum,  44/747) 

Në  çdo  muaj  të  hixhrit  në  ditët  e  13,  14  dhe  15  që  quhen  “Ejjam-i 
Biz",  i  jepte  rëndësi  agjërimit  dhe  ua  këshillonte  edhe  ashabëve  të  tij. 
Ibn  Abbas  radijallahu  anhu  thotë: 

“Agjërimin  në  “Ejjam-i  Biz”,  Pejgamberi  ynë  i  Nderuar  nuk  e  linte 
as  në  paqe,  as  në  luftë.”  (Nesai,  Saum,  70) 

Gjashtë  ditë  të  muajit  të  Shevvalit,  i  Dërguari  i  Allahut  i  kalon- 

46.  Sexhdeja  e  falenderimit  është  njëlloj  si  sexhdeja  e  tilavetit.  Nijeti  për  sexhden  e 
falenderimit  bëhet  duke  qënë  me  abdes,  pa  ngritur  duart  duke  thënë  “Allahu  ekber’’ 
merret  tekbir,  shkohet  në  sexhde,  sexhdeja  bëhet  e  gjatë  sa  të  kesh  mundësi  dhe 
pastaj  ngrihesh. 

47.  Ibn  Maxhe,  Salat,  192. 

48.  Buhari,  Kusuf,  2-4;  Ibn  Hibban,  Sahih,  Bejrut  1993,  VII,  68,  100. 

te  agjërueshëm49,  ndërsa  në  ditën  e  9-10  ose  10-11  të  Muharremit 
mbante  agjërimin  e  Ashures.50 

Përsëri  Krenaria  e  Gjithësisë  (s.a.v.s)  tregonte  vlerat  e  larta  të  um- 
res  dhe  të  haxhit,  përkujtonte  gjithmonë  Allahun  dhe  nuk  e  ndërpriste 
falenderimin,  tespihet  dhe  kërkimin  e  faljes.  Priste  kurban  për  vete  dhe 
në  emër  të  të  dobtëve  të  ummetit.51 


Rebia  bin  Ka'b  radijallahu  anhu  tregon: 

“Gjatë  shumë  netëve  unë  i  përgatitja  të  Dërguarit  tonë  të  Nderuar 
ujin  e  abdesit  në  derën  e  tij  dhe  i  sillja  gjërat  që  i  nevojiteshin.  Natën  e 
dëgjoja  tek  thoshte  një  herë  Semiallahu  li-men  hamideh  dhe  një  herë 
Elhamdu  lillahi  Rabbi'l-alemin.  (Ibn  Sa’d,  IV,  313) 

Një  ditë  i  Dërguari  i  Allahut  më  tha: 

“Kërko  nga  unë  atë  që  do!”  Unë  i  thashë: 

“Dua  të  jem  në  xhennet  bashkë  me  ty.”  I  Nderuari  ynë  tha: 

“A  nuk  bën  të  kërkosh  diçka  tjetër?  "  Unë  thashë: 

“Ajo  që  dua  është  vetëm  kjo.”  Në  lidhje  këtë  i  Dërguari  i  Allahut  tha: 

“ Atëherë ,  duke  bërë  shumë  sexhde  për  veten  tënde,  më  ndihmo 
mua!  (Muslim,  Salat,  226) 

Qëllimi  i  sexhdes  përgjithësisht  është  namazi.  Atëherë,  ata  që  duan 
të  hyjnë  në  xhennet  dhe  që  duan  të  jenë  pranë  me  të  Dashurin  e  Allahut, 
duhet  të  falin  shumë  namaz  dhe  duhet  t'i  shtojnë  sexhdet  të  cilat  janë 
çaste  të  afrimit  me  Allahun,  sepse  pozita  e  Hazretit  Pejgamber  (s.a.v.s) 
në  xhennet  është  një  pozitë  e  lartë  e  cila  është  edhe  mbi  pejgamberët  e 
tjerë.  Siç  kuptohet  nga  hadithi  fisnik,  për  të  qënë  afër  të  Nderuarit  tonë 
në  xhennet,  është  e  nevojshme  që  të  kryejmë  detyrat  e  sunnetit  senijje 
të  tij  dhe  veçanërisht  është  e  nevojshme  që  të  falim  shumë  namaz. 


49.  Muslim,  Sijam,  204. 

50.  Muslim,  Sijam,  115. 

51.  Ebu  Davud,  Edahi,  3-4/2792;  Ibn  Sa’d,  I,  249. 

Ummu  Habibe  radijallahu  anhu  tregon: 

“I  Dërguari  i  Allahut  (s.a.v.s)  thotë 

Kushdo  që  fal  çdo  ditë  dymbëdhjetë  rekate  nafile  perveç  farzeve, 
Allahu  patjetër  bën  një  shtëpi  për  të  në  xhennet.  Që  kur  e  kam  dë- 
gjuar  këtë  përgëzim  nga  i  Dërguari  i  Allahut,  nuk  i  kam  lënë  fare  këto 
namaze.  (Muslim,  Musafirin,  103) 


Ditën  kur  u  çlirua  Hajberi,  një  njeri  shkoi  te  Pejgamberi  (s.a.v.s) 
dhe  i  tha: 

“O  i  Dërguari  i  Allahut,  sot  kam  fituar  aq  sa  mos  pyet!  Një  fitim 
të  tillë  nuk  e  ka  arritur  asnjëri  nga  njerëzit  e  kësaj  lugine.”  I  Nderuari 
ynë  e  pyeti: 

“-Pa  të  shikojmë!  Çfarë  ke  fituar?"  Sahabiu  tha: 

“Nuk  kam  ndaluar  fare  së  marri  dhe  së  shituri  ashtuqë  kam  fituar 
treqind  ukijje52.”  Si  kundër  kësaj  i  Nderuari  ynë  (s.a.v.s)  e  pyeti: 

“A  të  të  tregoj  fitimin  më  të  mirë?" 

Ai  i tha 

“Kush  është  o  i  Dërguari  i  Allahut?”  I  Dërguari  i  Allahut  u  përgjigj: 

“-Janë  dy  rekate  nafile  namaz  që  do  të  falësh  pas  namazit  (farz). " 
(Ebu  Davud,  Xhihad,  168/2785) 


I  Dërguari  i  Allahut  (s.a.v.s)  dërgoi  në  një  krahinë  një  grup  ush- 
tarak.  Ushtarët  e  Islamit  u  kthyen  brenda  një  kohe  të  shkurtër,  me 
shumë  ganimete  (plaçka  lufte).  Dikush  nga  të  pranishmit  tha: 

“O  i  Dërguari  i  Allahut!  Ne  nuk  kemi  parë  ndonjë  grup  që  të 
kthehet  kaq  shpejt  dhe  me  kaq  shumë  ganimet,  si  këta.  I  Dërguari  i 
Allahut  e  pyeti: 


“-A  tju  tregoj  diçka  që  kthehet  më  shpejt  së  këta  dhe  që  sjell  më 


52.  Ukijje:  Është  një  peshë  e  vjetër  1283  gramëshe  dhe  masë  vlere. 

shumë  ganimet?"  dhe  vazhdoi: 

“-Nëse  dikush,  duke  marrë  abdes,  bukur  vjen  në  xhami,  fal  nama- 
zin  e  sabahut  pastaj  namazin  e  paradites,  ja,  ky  person  është  ai  i  cili 
kthehet  më  herët  dhe  fiton  më  shumë.  ”  (Ibn  Hibban,  VI,  276/2535) 


Ibn  Omer  radijallahu  anhu  thotë: 

I  thashë  Ebu  Dherrit  radijallahu  anhu: 

“0  xhaxha  i  dashur!  A  mund  të  më  këshillosh?"  Më  tha: 

“-Edhe  ti  po  kërkon  nga  unë  atë  që  kam  kërkuar  nga  i  Dërguari  i 
Allahut.  I  Dërguari  i  Allahut  tha  kështu: 

Nëse  namazin  e  paradites  e  fal  dy  rekate,  nuk  shkruhesh  nga  të 
shkujdesurit,  nëse  e  fal  katër  rekate,  shkruhesh  si  adhurues,  nëse  e  fal 
gjashtë  rekate,  Allahu  t'i  mbyll  nevojat  e  tua,  nëse  e  fal  tetë  rekate, 
shkruhesh  prej  atyre  që  bëjnë  shumë  adhurim,  nëse  e  fal  dymbëdhjetë 
rekate,  në  xhennet  ndërtohet  një  shtëpi  për  ty. 

Nuk  ka  asnjë  ditë,  madje  asnjë  natë  e  as  edhe  një  çast  që  AHahu 
në  atë  kohë  të  mos  i  japë  robërve  atë  që  duan!  Allahu  Teala  robit  të  tij 
nuk  i  ka  dhënë  gjë  më  të  madhe  sesa  frymëzimin  e  dhikrit  (përkujtimit) 
në  zemrën  e  tij."  (Hejsemi,  II,  236;  Ali  el-Muttaki,  VII,  809/21511) 


Hazreti  Pejgamber  (s.a.v.s)  thotë: 

“Në  xhennet  ka  një  derë  e  cila  e  ka  emrin  “ Dera  e  Paradites  ".  Në 
ditën  e  gjykimit  një  thirrës  do  të  thërrasë: 

-Ku  janë  ata  të  cilët  e  kanë  vazhduar  namazin  e  Duhasë53  (pa- 
radites)?  Ja  dera  juaj,  hyni  atje  me  mëshirën  e  AHahut! (Sujuti,  I, 
355/2323) 


Gjithmonë,  pasi  të  marrësh  abdes  ose  gusul,  të  falenderosh 


53.  Namazi  i  Duhasë,  mund  të  falet  pasi  të  kalojë  e  ditës  dhe  qëkur  dielli  të  fillojë  të 
ngrohë  ambjentin  derisa  të  shkojë  deri  në  mesin  e  qiellit  në  vaktin  e  mesditës. 


BESIMI DHE  ADHURIMI 


Allahun,  i  cili  na  dhuroi  mirësinë  e  Islamit  dhe  fatin  për  të  marrë  abdes 
duke  falur  të  paktën  dy  rekate;  kjo  është  një  veti  e  bukur. 

Kështu,  Hazreti  Osman  radijallahu  anhu,  me  qëllim  që  të  mësonte 
njerëzit,  pasi  mori  abdes,  tha: 

“Unë  kam  parë  të  Dërguarin  e  Allahut  (s.a.v.s)  kur  merrte  abdes 
në  këtë  mënyrë.  I  Nderuari  ynë  kur  mbaronte  abdesin  thoshte: 

-Kush  merr  abdes  si  unë,  pastaj  fal  dy  rekate  namaz  dhe  në  namaz  qën- 
dron  larg  druajtjeve  të  vetes,  i  falen  mëkatet  e  kaiuara.  (Buhari,  Vudu,  24) 


I  Dërguari  i  Allahut  (s.a.v.s)  e  pyeti  Bilalin  radijallahu  anhu: 

“-O  Bilal!  Pasi  je  bërë  mysliman,  nga  cilat  adhurime  që  ke  bërë 
ke  pritur  më  shumë  sevape?  Sepse  në  xhennet  përpara  meje  kam  dë- 
gjuar  zhurmën  e  nallaneve  të  tua!"  Edhe  Hazreti  Bilal  tha: 

“Natën  ose  ditën,  pasi  marr  abdes,  fal  namaz  sa  të  kem  mundësi. 
Adhurimi  nga  i  cili  pres  më  shumë  sevap,  është  ky."  (Buhari,  Tehexhxhud 
17,  Tevhid  47;  Muslim,  Fedailu’s-Sahabe  108) 

I  Dërguari  i  Allahut  (s.a.v.s)  në  ëndërr  pa  Hazreti  Bilalin  që  ecte 
përpara  tij  në  xhennet.54  Zoti,  për  të  treguar  rëndësinë  e  namazeve 
nafile,  i  shfaqi  një  ëndërr  të  tillë  të  Nderuarit  tonë. 


Një  ditë,  Ebu  Katade  erdhi  në  xhaminë  e  Profetit.  Kur  e  pa  të 
Dërguarin  e  Nderuar  të  ulur  mes  sahabëve,  edhe  ai  erdhi  dhe  u  ul. 
Në  lidhje  me  këtë,  i  Dërguari  i  Allahut  (s.a.v.s),  duke  u  kthyer  nga  Ebu 
Katade,  i  tha: 

“-Kush  të  ndaloi  që  të  falësh  dy  rekate  namaz  para  se  të  uleshe?” 
Ebu  Katade  tha: 

“O  i  Dërguari  i  Allahut!  Pashë  se  ti  dhe  xhemati  ishit  të  ulur  (për 
këtë  shkak  nuk  i  fala).”  I  Dërguari  i  Allahut  (s.a.v.s)  tha: 


54.  Shik.  Buhari,  Ashabu'n-Nebi,  6. 

“-Kur  ndonjëri  prej  jush  të  hyjë  në  xhami,  mos  të  ulet  para  se  të 
falë  dy  rekate  namaz!”  (Muslim,  Musafirin,  70) 


Ashabët  e  nderuar,  kur  kishin  ndonjë  nevojë  apo  problem,  me- 
njëherë  falnin  namaz  nafile  dhe  i  luteshin  Allahut.  Një  ditë  vere,  një 
kopështar  shkoi  te  Hazreti  Enes  dhe  u  ankua  se  nuk  kishte  rënë  shi 
dhe  se  i  qe  tharë  tërë  kopshti.  Enesi  radijallahu  anhu,  duke  kërkuar 
ujë,  mori  abdes  dhe  fali  namaz.  Pasi  dha  selam,  e  pyeti  kopshtarin: 

“A  shikon  gjë  në  qiell?  "  Kopshtari  tha 

“Nuk  shikoj . "  Enesi  radijallahu  anhu  hyri  përsëri  brenda  dhe  vazh- 
doi  të  falë  namaz.  Kur  e  pyeti  për  të  tretë  ose  të  katërt: 

“A  shikon  gjë  në  qiell?”  Kopshtari  tha: 

“Shoh  një  re  sa  një  fletë  zogu.”  Pas  kësaj,  Enesi  radijallahu  anhu 
vazhdoi  namazin  dhe  lutjen  e  tij.  Pas  pak,  kopshtari  hyri  te  ai  dhe  i  tha: 

“Qielli  u  mbulua  me  re  dhe  filloi  të  bie  shi.”  Hazreti  Enes  tha: 

“Eja,  hip  në  kalin  që  e  ka  dërguar  Bishr  bin  Shegaf  dhe  shiko  se 
deri  ku  ka  rënë  shi!  ” 

Kopështari  i  hipi  kalit  dhe  pasi  i  ra  rreth  e  rrotull  dhe  vuri  re  se  shiu 
nuk  kishte  kaluar  përtej  shtëpive  Musejjerin  dhe  kështjellës  Gadban,  kufinj 
brenda  të  cilëve  ndodhej  edhe  kopështi  i  Hazretit  Enes.  (Ibn  Sa'd,  VII,  21-22) 


Ndjenjat  që  kishin  në  namazet  nafile,  ashabët  e  nderuar  i  reflekto- 
nin  edhe  te  fëmijët  e  tyre.  Një  zonjë  nga  sahabet  Rubejji'  bint  Muavvidh 
radijallahu  anha  thotë: 

“...Ne  mbanim  agjërimin  e  ditës  së  Ashures.  Po  ashtu  i  bënim 
edhe  fëmijët  që  ta  mbajnë.  Shkonim  në  xhami  dhe  u  bënim  lojra  prej 
leshi  fëmijëve.  Kur  ndonjëri  prej  tyre  qante  për  të  ngrënë,  ua  largonim 
vëmendjen  deri  në  iftar  duke  u  dhënë  këto  lojëra.”  (Buhari,  Saum,  47; 
Muslim,  Sijam,  136) 


BESIMI DHE  ADHURIMI 


Së  fundi,  farzet  janë  adhurimet  në  shkallën  më  të  vogël  që  i  janë 
urdhëruar  robërve.  Besimtarët,  si  shtesë  e  këtyre  detyrave  më  të  vogla, 
me  dëshirën  e  afrimit  kah  Zoti  i  tyre  dhe  si  falenderim  ndaj  mirësive 
që  kanë  fituar,  është  e  nevojshme  që  të  vazhdojnë  adhurimet  nafile 
edhe  kur  janë  mirë  edhe  kur  bien  ngushtë,  e  kësisoj  duhet  t'i  shtojnë 
në  lidhje  me  mundësitë  e  tyre,  sepse  adhurimet  janë  dalja  në  prani  të 
Allahut  dhe  takimi  me  Të.  Ky  është  një  sukses  që  mbytet  në  dëshirat 
shpirtërore  të  zemrave  besimtare  dhe  i  cili  u  hap  shteg  klimave  ma- 
dhështore. 

Ushtrimet  që  bëhen  me  adhurime  nafile  dhe  përpjekjet  që  trego- 
hen,  së  fundi  e  dërgojnë  robin  në  një  gjendje  që  shpreh  të  qenit  gjith- 
monë  bashkë  me  Allahun. 

Nafilet  janë  sjelljet  më  të  përshtatshme  ndaj  qëllimit  të  krijimit  të 
njeriut  dhe  janë  ushqimi  më  i  rëndësishëm  i  ahiretit  për  robin. 


b.  Frekuentimi  në  xhemat 

Edukimi  shoqëror  është  njëri  nga  themelet  më  të  rëndësishme  të 
Islamit.  Edukimi  i  parë  shoqëror  i  myslimanëve  fillon  nga  falja  e  na- 
mazit  me  xhemat.  Ja,  kjo  është  vepra  e  devotshme  më  e  rëndësishme 
që  forcon  ndjenjën  e  bashkimit  dhe  unitetit  në  shoqërinë  Islame,  e 
cila  është  ndërtuar  mbi  tevhidin.  Aty  ku  falet  namaz  me  xhemat,  do 
të  thotë  se  ka  filluar  të  konceptohet  struktura  shpirtërore  dhe  sociale 
e  Islamit. 

Islami  urdhëron  që  besimtarët  të  jetojnë  në  gjendje  xhemati,  që 
të  ndihmojnë  njëri-tjetrin  në  çdo  çështje  dhe  të  përpiqen  në  rrugë  të 
Allahut,  në  bashkim  dhe  unitet  të  plotë,  pothuajse  si  një  rresht.  Allahu 
thotë: 

“Allahu  i  do  ata  që  luftojnë  në  rrugën  e  Tij  të  rreshtuar  sikur 
të  jenë  një  ndërtesë  e  fortifikuar.”  (es-Saff,  4) 

I  Dërguari  i  Allahut  (s.a.v.s)  thotë 

“...Dua  që  të  jëni  në  gjendje  xhemati  dhe  dua  që  patjetër  të  lar-ff^ 

goheni  nga  ndarja  dhe  përhapja,  sepse  djalli  është  me  ata  që  jetojnë 
vetëm.  Edhe  nëse  janë  dy  vetë,  nëse  janë  nga  ata  që  jetojnë  të  bash- 
kuar,  ai  është  larg.  Ai  që  dëshiron  të  jetë  në  mes  të  xhennetit,  le  të 
frekuentojë  në  xhemat. . .  "(Tirmidhi,  Fiten,  7/2165) 

Në  çdo  rekat  të  namazit,  kur  themi,  “Vetëm  ty  të  adhurojmë 
dhe  vetëm  nga  Ti  kërkojmë  ndihmë!”  në  leximin  e  sures  Fatiha,  së 
paku  dyzet  herë  në  ditë  i  shprehim  Zotit  tonë  se  jemi  xhemat. 

Pejgamberi  (s.a.v.s),  kur  shkoi  si  në  Kuba  ashtu  dhe  në  Medine 
Munevvere,  puna  e  parë  që  bëri  ishte  ndërtimi  i  një  xhamie.  Duke 
punuar  edhe  vetë  në  ndërtimin  e  saj,  ai  hodhi  themelet  e  shoqërisë 
Islame. 


Edhe  stërgjyshërit  tanë,  të  cilët  ndiqnin  sunnetin  e  të  Nderuarit 
tonë,  kur  ngrinin  qytete,  ndërtonin  më  së  pari  një  xhami  të  madhe  për 
qendrën,  pastaj  thurnin  qytetin  rreth  kësaj  xhamie  si  një  kurorë  drite. 

Për  këtë  arsye,  të  falësh  namazin  me  xhemat,  është  sjellja  më  e 
përshtatshme  ndaj  Islamit  dhe  urdhëri  i  Zotit  tonë  të  Lartë. 

I  Nderuari  ynë  thotë: 

“Kur  një  nga  myslimanët  gjendet  shpesh  nëpër  xhami  për  namaz 
dhe  dhikër,  Allahu  Teala  kënaqet  nga  gjendja  e  këtij  personi  ashtu  siç 
kënaqet  familja  kur  i  kthehen  të  afërmit  që  janë  në  kurbet.  ”  (Ibn  Maxhe, 
Mesaxhid,  19) 

“Kush  i  njeh  xhamitë,  edhe  Allahu  e  njeh  atë.  ”  (Sujuti,  II,  143) 

“A  tju  tregoj  se  me  çfarë  jua  fshin  Allahu  Teala  gabimet  dhe  me 
çfarë  jua  rrit  gradat  ?  Të  marrësh  abdes  në  ditët  e  ftohta,  të  shkosh 
në  xhemat  nga  vendet  e  largëta  dhe  pasi  të  falësh  namazin  të  presësh 
kohën  e  namazit  tjetër.  Ja  kjo  është  dashuria  e  vërtetë!  Ja  kjo  është 
dashuria  e  vërtetë!  Ja  kjo  është  dashuria  e  vërtetë!”  (Muvatta,  Kasru’s- 
Salat,  55) 


Aishe  radijallahu  anha  thotë: 


“Kush  e  dëgjon  ezanin  dhe  nuk  shkon  në  xhami,  nuk  e  do  të  mi- 
rën,  ose  nuk  i  është  dhënë  e  mira.”  (Bejhaki,  es-Sunenu'l-Kubra,  III,  57) 


BESIMI DHE  ADHURIMI 


I  Dërguari  i  Allahut  (s.a.v.s)  është  sjellur  shumë  ashpër  ndaj  atyre 
që  bënin  neglizhime  në  çështjen  e  frekuentimit  në  xhemat.  Po  ashtu 
një  ditë  tha: 

“Kush  e  dëgjon  muezinin  dhe  nuk  shkon  në  xhemat  në  një  kohë 
kur  nuk  ka  asnjë  arsye  që  e  pengon,  namazin  që  e  ka  falur  vetëm,  nuk 
pranohet  (si  një  namaz  i  plotë).  ”  Ashabët  e  nderuar  thanë: 

“-(O  i  Dërguari  i  Allahut!)  Cila  është  arsyeja?”  I  Nderuari  ynë  tha: 

“-Frika  ndaj  rrezikut,  ose  sëmundja.  ”  (Ebu  Davut,  Salat,  46/551) 

Lënia  e  xhematit  bëhet  shkak  për  shpërndarjen  e  shoqërisë  Islame. 
Allahu  i  ka  qortuar  kështu  ata  që  e  copëtojnë  shoqërinë: 

“Vërtetë  ti  nuk  ke  asnjë  lloj  përgjegjësie  për  ata  që  e  përçanë 
fenë  e  tyre  dhe  u  ndanë  në  grupe...”  (el-En’am,  159) 


Tabllo  të  virtytshme 

Ebu  Hurejra  radijallahu  anhu  tregon: 

“Gjatë  në  një  udhëtimi,  i  Dërguari  i  Allahut  (s.a.v.s)  pati  qëndruar 
ndërmjet  Daxhxhan  dhe  Usfan.  Mushrikët  thanë: 

-Ata  kanë  një  namaz  që  për  ata  është  më  i  vlefshëm  se  sa  baba- 
llarët  dhe  fëmijët  e  tyre.  Ky  namaz  është  namazi  i  iqindisë.  Përgatituni 
për  mësymje  të  përgjithshme! 

Në  lidhje  me  këtë,  Xhebraili  alejhisselam,  duke  ardhur  te  i  Dërguari 
i  Allahut,  solli  ajetin  e  102  të  sures  Nisa,  ku  përshkruhet  se  si  duhet 
falur  namazi  me  xhemat  në  kohë  lufte.”  (Tirmidhi,  Tefsir,  4/21) 

Domethënë,  kushtet  le  të  jenë  si  të  jenë,  madje  edhe  nëse  është 
gjendje  lufte,  për  muslimanët  nuk  bëhet  fjalë  që  ta  vonojnë  apo  të  mos 
e  falin  namazin  me  xhemat. 


Xhafer  bin  Amr  transmeton  se  babai  i  tij  ka  thënë: 

“E  pashë  të  Dërguarin  e  Allahut  (s.a.v.s)  kur  po  prente  dhe  po  ^ 

hante  nga  pjesa  e  përparme  e  shpatullës  (së  një  deleje).  Në  atë  mo- 
ment  e  thirrën  për  në  namaz.  Menjëherë  u  ngrit  në  këmbë,  e  la  thikën 
që  kishte  në  dorë  në  një  anë  dhe  filloi  të  falë  namaz  pa  marrë  përsëri 
abdes.  (Buhari,  Ezan,  43) 

I  Dërguari  i  Allahut,  për  shkak  të  përpikmërisë  që  kishte  në  çësh- 
tjen  e  frekuentimit  në  xhemat,  e  la  ushqimin  dhe  menjëherë  fali  nama- 
zin  në  kohën  e  parë  të  tij,  i  cili  mund  të  falej  edhe  pas  ushqimit. 


Jezid  bin  Amr  radijallahu  anhu  tregon: 

“Shkova  te  i  Dërguari  i  Allahut  kur  po  falte  namaz.  U  ula  dhe  nuk 
mora  pjesë  në  xhemat.  Pas  namazit,  kur  i  Nderuari  ynë  u  kthye  nga 
ne,  pa  se  isha  ulur  në  qoshe.  Tha: 

“O  Jezid,  a  nuk  je  bërë  mysliman?  Thashë: 

“-Jam  bërë  o  i  Dërguari  i  Allahut!”.  Tha: 

“Atëherë  kush  të  pengoi  që  të  mos  merrje  pjesë  në  xhemat?”. 
Thashë: 

“Unë  e  fala  në  shtëpi,  duke  menduar  se  ju  e  keni  falur.”  Mbi  këtë 
Pejgamberi  tha: 

“Nëse  vjen  në  namaz  dhe  i  gjen  njerëzit  në  namaz,  fale  bashkë  me 
ta.  Nëse  e  ke  falur  namazin  më  përpara,  kjo  bëhet  nafile  për  ty.  Ai  që 
ke  falur  në  shtëpi  kalon  në  vendin  e  farzit.  ”  (Ebu  Davud,  Salat,  56/577) 


Njëra  nga  çështjet  më  të  rëndësishme,  për  të  cilën  i  Dërguari  i  Allahut 
(s.a.v.s)  ka  treguar  përpikmëri  edhe  në  kohën  e  sëmundjes,  e  që  u  bë  shkak 
edhe  të  vdiste,  ishte  namazi  me  xhemat.  Sipas  të  dhënave  të  Hazretit  Enes, 
i  Nderuari  ynë,  Krenaria  e  Gjithësisë,  vetëm  në  tre  ditët  e  fundit  të  sëmund- 
jes  nuk  mundi  të  merrte  pjesë  në  xhemat.  (Buhari,  Ezan,  46) 


Hazreti  Aishe  radijallahu  anha  thotë: 

“Kur  iu  ashpërsua  sëmundja,  Pejgamberi  i  Nderuar  pyeti: 


BESIMI DHE  ADHURIMI  - 

“-A  e  falën  namazin  ashabët  e  mi?”\  thamë: 

“-Jo,  0  i  Dërguari  i  Allahut."  Tha: 

“-Atëherë  më  përgatitni  ujë!”  I  përgatitëm  ujin  dhe  u  la.  Kur  po 
mundohej  të  ngrihej,  i  ra  të  fikët.  Pas  një  farë  kohe  erdhi  në  vete. 
Përsëri  pyeti: 

“-A  e  falën  namazin  ashabët  e  mi?” I  thamë: 

“-Jo,  O  i  Dërguari  i  Allahut,  po  iu  presin  Ju."  Tha: 

“-Atëherë  më  përgatitni  ujë !”  I  përgatitëm  ujin  dhe  u  la.  Kur  po 
mundohej  të  ngrihej  i  ra  të  fikët.  Pas  një  farë  kohe  erdhi  në  vete. 

Këtë  e  përsëri  disa  herë.  Në  atë  kohë  njerëzit  po  e  prisnin 
Pejgamberin  (s.a.v.s)  për  namazin  e  jacisë.  Pas  kësaj,  i  Dërguari  i 
Allahut  i  dërgoi  lajm  Hazretit  Ebu  Bekir  që  të  falte  namazin.  Ebu  Bekiri 
radijallahu  anhu,  ishte  një  njeri  me  zemër  të  butë,  për  këtë  arsye  i  tha 
Hazretit  Omer: 

“O  Omer,  a  po  e  fal  ti  namazin  me  njerëzit?”  Ndërsa  Hazreti 
Omer  u  përgjigj: 

“Ti  je  më  i  përshtatshëm  për  ta  bërë  një  gjë  të  tillë.”  Atë  ditë  na- 
mazin  e  fali  Ebu  Bekri,  radijallahu  anhu. 

Kur  në  ditët  e  tjera  i  Dërguari  i  Allahut  (s.a.v.s)  e  ndjeu  veten  më 
mirë,  ai  shkoi  në  xhami  për  namazin  e  një  dreke,  teksa  e  mbanin  për 
krahësh.  (Akoma  e  kam  përpara  syve  zvarritjen  nëpër  tokë  të  këmbë- 
ve  të  tij  të  bekuara,  për  shkak  të  pafuqisë  për  të  ecur.)55  Hazreti  Ebu 
Bekir  në  këtë  kohë  po  falte  namazin.  Kur  pa  se  erdhi  i  Nderuari  ynë, 
deshi  që  të  tërhiqej  mbrapa,  por  i  Dërguari  i  Allahut  (s.a.v.s),  ia  bëri  me 
shenjë  që  të  mos  lëvizte  nga  vendi.  Pastaj  erdhi  dhe  u  ul  pranë  Hazretit 
Ebu  Bekir.  Në  këtë  gjendje  e  plotësuan  namazin.  Ebu  Bekri  radijallahu 
anhu  duke  ndjekur  Hazretin  Pejgamber,  ndërsa  njerëzit  duke  ndjekur 
Hazretin  Ebu  Bekr.”  (Buhari,  Ezan,  51) 

Enesi  radijallahu  anhu  tregon  kështu: 

“Hazreti  Ebu  Bekir  po  falte  namazin.  Së  fundi,  kur  erdhi  dita  e 


55.  Buhari,  Ezan,  67. 

hënë  dhe  kur  po  falnim  namazin  reshta-rreshta,  i  Dërguari  i  Allahut 
(s.a.v.s)  ngriti  perden  e  dhomës  së  lumturisë  (dhomës  së  Tij)  dhe  filloi 
të  na  shikonte.  Po  qëndronte  në  këmbë.  Fytyra  e  Tij  ishte  e  pastër 
si  fletë  Kur  ani.  Pastaj  buzëqeshi,  iu  dukën  dhëmbët  e  bekuar.  Kur 
e  pamë  të  Nderuarin  tonë,  u  gëzuam  aq  shumë,  sa  për  pak  sa  s'e 
prishëm  namazin.  Duke  menduar  se  i  Dërguari  i  Allahut  do  të  vijë 
në  namaz,  Hazreti  Ebu  Bekir  filloi  të  tërhiqej  mbrapa,  por  Krenaria  e 
Gjithësisë  (s.a.v.s),  pasi  na  e  bëri  me  shenjë  që  ta  plotësonim  namazin, 
mbylli  perden.  Ja,  (ky  ishte  takimi  ynë  i  fundit  me  të)  atë  ditë  shkoi  në 
botën  e  përhershme.”  (Buhari,  Ezan,  46) 

Duke  parë  se  po  linte  prapa  një  shoqëri  të  organizuar  si  në  një 
rresht  të  vetëm,  ose  si  një  ndërtesë  e  përforcuar  me  plumb,  që  vazh- 
donte  namazin  me  xhemat,  i  Dërguari  i  Allahut  u  gëzua  aq  shumë  sa 
që  kur  i  shikonte  ata,  në  fytyrën  e  tij  të  bekuar  çelnin  trëndafila.  Kjo 
buzëqeshje  e  të  Nderuarit  të  Botërave,  që  ndriçonte  gjithësinë,  u  dha 
shpresë  ashabëve  të  nderuar,  por  tashmë  duke  qenë  shpirtërisht  i  qetë, 
Ai  po  drejtohej  nga  Miku  më  i  Lartë  dhe  po  priste  çastin  e  takimit. 

Fjalët  e  fundit  të  të  Dërguarit  të  Nderuar  në  çastet  e  vdekjes 
ishin: 

“Kini  kujdes  namazin,  veçanërisht  namazin.  Kini  frikë  nga  Allahu 
edhe  për  ata  që  i  keni  nën  mbikqyrje.  ”  (Ebu  Davud,  edeb,  123-124/5156; 
Ibn  Maxhe,  Uasaya,  1) 


Xhabir  bin  Abdullah  radijallahu  anhuma  tregon: 

Lagjja  e  bijve  të  Selimes,  që  ishin  fisi  im,  banonin  shumë  larg  xha- 
misë.  Ndërsa  rreth  Xhamisë  së  Profetit  kishte  vend  bosh.  Ne  deshëm 
që  t  i  shisnim  shtëpitë  tona  dhe  të  shpërnguleshim  pranë  xhamisë.  Me 
këtë  rast  zbriti  ky  ajet  fisnik: 

“Vërtetë  Ne  i  ngjallim  të  vdekurit,  i  shkruajmë  veprat  dhe 
gjurmët  e  tyre  dhe  çdo  gjë  e  kemi  regjistruar  në  Levhi  Mahfudh 

(librin  e  ruajtur).”  (Jasin,  12) 

I  Dërguari  i  Alahut  (s.a.v.s),  i  cili  e  mësoi  synimin  tonë,  i  pyeti  bijtë 

e  Selimes: 

"Me  sa  kam  dëgjuar  ju  doni  të  shpërnguleni  afër  xhamisë,  apo 
jo?”  Ata  thanë: 

“Po  o  i  Dërguari  i  Allahut!  Me  të  vërtetë  e  duam  këtë." 

Atëherë  Hazreti  Pejgamber  tha: 

“O  bijtë  e  Selimes!  Qëndroni  në  vendin  tuaj,  ashtu  që  kur  të  vini 
në  xhami,  tju  shkruhet  nga  një  sevap  (e  mirë)  për  çdo  hap  që  të  hidh- 
ni.  Po,  qëndroni  në  vendin  tuaj,  me  qëllim  që  kur  të  vini  në  xhami  tju 
shkruhet  nga  një  sevap  për  çdo  hap  që  të  hidhni.  ”  (Muslim,  Mesaxhid, 
280,  281;  Tirmidhi,  Tefsiru'l-Kur'an,  36/1) 


Abdullah  bin  Ummi  Mektum  radijallahu  anhu  tha: 

“O  i  Dërguari  i  Allahut!  Medineja  ka  shumë  insekte  helmuese  dhe 
kafshë  të  egra.  (Unë  kam  frikë  nga  këto  (insekte  dhe  kafshë)  se  mos 
më  dëmtojnë.  A  më  lejohet  të  mos  vij  në  xhemat  dhe  ta  fal  namazin 
në  shtëpi?)” 

I  Dërguari  i  Allahut  (s.a.v.s)  tha: 

“A  e  dëgjon  hajja  ala  's-salah  dhe  hajja  ala  '1-felahin?  Atëherë  mos 
u  ndal,  eja  në  xhami.  ”  (Ebu  Davud,  Salat,  46/553) 

Siç  u  pa,  i  Dërguari  i  Allahut  alejhissalatu  uesselam,  ka  theksuar 
frekuentimin  në  xhemat  në  çdo  lloj  situate,  qoftë  edhe  duke  i  përdorur 
të  gjitha  mundësitë. 


I  Dërguari  i  Allahut  (s.a.v.s)  i  ka  kritikuar  në  mënyra  të  ndryshme 
ata  që  nuk  marrin  pjesë  në  xhemat.  Ubej  bin  Ka'b  tregon: 

“I  Dërguari  i  Allahut  një  ditë  na  fali  namazin  e  mëngjesit  dhe  pyeti: 

“A  nuk  ka  ardhur  në  namaz  filan  person?”  I  thanë: 


“Nuk  ka  ardhur.”  I  Dërguari  pyeti: 

“A  nuk  ka  ardhur  filani?  "  Përsëri  i  thanë: 

“Nuk  ka  ardhur.”  I  Dërguari  i  Allahut  mbi  këtë  tha: 

“Ja  këta  dy  namaze  (jacia  dhe  sabahu)  janë  namazet  që  u  vijnë  më 
rëndë  hipokritëve.  Sikur  ta  dinit  se  sa  shumë  shpërblim  dhe  sevap  ka 
në  këto  dy  namaze,  do  të  vinit  në  xhemat  qoftë  edhe  duke  u  zvarritur. 
Safi  (rreshti)  i  parë  është  si  safi  i  ëngjëjve.  Sikur  ta  dinit  mirësinë  që  ka 
aty,  do  të  shkonit  atje  duke  garuar.  Namazi  i  dikujt  bashkë  me  një  tje- 
tër,  është  më  i  mirë  dhe  ka  më  shumë  sevape  sesa  namazi  që  ke  falur 
vetëm.  Namazi  i  atij  që  e  ka  falur  me  dy  vetë,  është  më  i  mirë  dhe  më 
i  lartë  se  sa  namazi  i  atij  që  e  ka  falur  me  një  person.  Sa  më  shumë  që 
të  jetë  numri  i  atyre  që  falen  bashkë,  aq  shumë  i  pëlqen  edhe  Allahut 
Teala.  (Ebu  Davud,  Salat,  47/554;  Nesai,  Imamet,  45) 


Abdullah  bin  Mes'ud  radijallahu  anhu  ka  thënë  kështu: 

“Për  Zotin,  unë  nuk  kam  parë  ndonjë  hipokrit  tjetër  që  të  rrijë  larg 
namazit  përveç  atij  që  i  dihej  dyfytyrësia.  Betohem  në  Allahun  se  një 
njeri  (i  sëmurë)  sillet  në  namaz  edhe  kur  lëkundet  në  këmbë  ndërmjet 
dy  burrave  dhe  vendoset  në  saf  me  ndihmën  e  dyanshme  të  atyre.” 
(Muslim,  Mesaxhid,  256,  257) 


Kur  Abdullah  bin  Omer  radijallahu  anhu,  një  ditë  po  endej  në  treg, 
pati  ardhur  koha  e  namazit.  Pa  se  myslimanët,  sapo  dëgjuan  ezanin,  duke 
i  mbyllur  tezgjahet  dhe  dyqanet  e  tyre,  shkuan  në  cami.  Mbi  këtë  tha: 

Ja,  këta  janë  personat  të  cilët  i  ka  lavdëruar  Allahu: 

“Ata  janë  njerëz  që  nuk  i  pengon  as  tregëtia  dhe  as  shitblerja 
për  të  përmendur  Allahun,  për  të  falur  namazin  dhe  për  të  dhënë 
zekatin.  Ata  i  frikësohen  një  dite  kur  do  të  tronditen  zemrat  dhe 
shikimet.  (en-Nur,  37)  (Ibn  Kethir,  Tefsir,  III,  306;  Hejsemi,  VII,  83) 


Shifa  bint  Abdullah  radijallahu  anha  ka  thënë: 

Omer  bin  Hattabi  pati  ardhur  te  ne.  Kur  pa  se  dy  vetë  nga  pjesë- 
tarët  e  familjes  po  flinin,  tha: 

“Çfarë  kanë  këta  të  dy  që  nuk  morën  pjesë  bashkë  me  mua  në 

xhemat?  Unë  thashë: 

“-O  prijësi  i  besimtarëve!  Në  mbrëmje  falën  namaz  së  bashku  me 
të  gjithë  dhe  vazhduan  të  falin  namaz  deri  në  mëngjes  (kjo  ngjarje 
ishte  në  Ramazan).  Pastaj  falën  namazin  e  sabahut  dhe  ranë  të  flejnë. 
Ndërsa  Hazreti  Omer  tha: 

“Të  falësh  namazin  e  sabahut  me  xhemat,  është  më  e  dashur  për 
mua  se  sa  të  falësh  namaz  deri  në  sabah.  ”  56 


Osman  bin  Affan  radijallahu  anhu  pati  shkuar  në  namazin  e  jacisë. 
Kur  pa  se  kishte  pak  xhemat,  u  ul  në  fund  të  xhamisë  dhe  priti  që  të 
shtohej  xhemati.  Në  atë  moment  erdhi  Ibn  Ebi  Amre  dhe  u  ul  pranë 
Hazretit  Osman.  Osmani  radijallahu  anhu  e  pyeti  se  kush  ishte.  Ai  u 
prezantua. 

E  pyeti:  “Sa  di  nga  Kur'ani?  Pasi  u  përgjigj  edhe  kësaj  Hazreti 
Osman  tha: 

“O  biri  i  vëllaut  tim!  E  kam  dëgjuar  të  Dërguarin  e  Allahut  kur 

tha: 

“Ai  që  e  fal  namazin  e  jacisë  me  xhemat,  është  si  ai  që  e  ka  kaluar 
gjysmën  e  natës  me  namaz.  Ndërsa  ai  që  e  fal  namazin  e  sabahut  me 
xhemat,  është  sikur  të  ketë  falur  namaz  gjithë  natën.  ”  (Shik.  Muvatta, 
Salatu’l-Xhemaa,  7;  Muslim,  Mesaxhid,  260) 


Sabit  bin  Haxhxhaxhi  trasmeton  këtë  ngjarje  që  reflekton  shikimin 
(mendimin)  e  ashabëve  ndaj  atyre  që  nuk  frekuentonin  xhematin: 

Omer  bin  Hattab  radijallahu  anhu  kishte  ardhur  në  xhami  për  na- 
maz.  U  kthye  nga  njerëzit,  urdhëroi  muezinin  që  të  thirrë  ezanin,  dhe 
duke  u  ngritur  në  këmbë  tha: 


“Nuk  presim  askënd  për  namazin  tonë.  Pasi  e  fali  namazin,  duke 
u  kthyer  nga  xhemati  tha  këto  fjalë: 


56.  Abdurrazzak,  el-Musannef,  Bejrut  1970, 1,  526;  Muvatta,  Salatu’l-Xhemaa,  7. 

“Çfarë  kanë  disa  që  qëndrojnë  larg  xhematit,  në  këtë  mënyrë  bë- 
hen  shkak  që  edhe  të  tjerët  të  rrinë  larg  namazit.  Për  Zotin,  më  vjen  të 
dërgoj  tek  ata  një  njeri  që  t'i  sjellë  këtu  për  t'u  tërhequr  vërejtje.  Merrni 
pjesë  në  namaz!”  (Abdurrazzak,  I,  519) 


Ummu'd-Derda  radijallahu  anha  tregon: 

Ebu'd-Derda  radijallahu  anhuma,  erdhi  tek  unë  i  zemëruar.  E  pyeta: 

“Çfarë  të  ka  zemëruar?”.  Ai  më  dha  këtë  përgjigje: 

“Për  Zotin,  për  ummetin  e  Muhammedit  (s.a.v.s)  nuk  di  gjë  tjetër 
përveç  se  falin  namaz  me  xhemat.  (Përse  këta  njerëz  sillen  neglizhent 
në  çështjen  e  namazit?)”  (Buhari,  Ezan,  31) 


Abdullah  bin  Omeri  radijallahu  anhuma,  kur  i  kalonte  ndonjë  na- 
maz  pa  e  falur  me  xhemat,  përkushtohej  me  adhurim  deri  në  kohën 
e  namazit  tjetër.  Madje  ky  rregull  vlente  edhe  për  namazin  e  jacisë. 
Domethënë,  në  një  gjendje  të  tillë  bënte  adhurim  deri  në  mëngjes.  (Ibn 

Haxher,  Isabe,  II,  349) 


Haris  bin  Hassan  radijallahu  anhu,  që  ishte  nga  ashabët  e  nderuar, 
sapo  ishte  martuar.  Asokohe  burri  i  sapomartuar  nuk  dilte  jashtë  disa 
ditë  dhe  nuk  vinte  as  në  namzin  e  sabahut,  por  Harisi  erdhi  në  xhami 
në  mëngjesin  e  mbrëmjes  që  ishte  martuar.  Atij  i  thanë: 

“Këtë  natë  sapo  ke  hyrë  në  dhomën  e  dhëndërrisë,  si  mund  të 
dalësh  jashtë?”  Ai  u  dha  këtë  përgjigje: 

“-Për  Zotin  sa  zonjë  e  keqe  është  ajo  që  më  ndalon  që  të  fal  na- 
mazin  e  sabahut  me  xhemat.”  (Hejsemi,  II,  41) 


Ibn  Xhurejxh  pyeti  Atan  rahmetullahi  alejh,  i  cili  ishte  nga  dijetarët 
e  famshëm  të  tabiinëve: 

“A  duhet  ta  ndërpresë  namazin  dhe  të  shkojë  në  xhami  dikush 
që  është  duke  e  falur  farzin  në  shtëpi,  nëse  dëgjon  ezanin  ose  ikame- 
tin?” 

Ai  u  përgjigj:  “Po,  nëse  shpreson  se  do  ta  zë  farzin  në  ndonjë 
pjesë  të  tij.” 

E  pyeti:  “Mirë,  a  duhet  të  vij  në  namaz  edhe  kur  të  dëgjojë  ikame- 
tin,  ashtu  sikundër  dëgjon  ezanin?”  Atani  edhe  këtë  herë  u  përgjigj: 
“Po.  (Abdurrazzak,  I,  514) 

Po  ashtu,  Ibn  Omer  radijallahu  anhu,  në  shtëpinë  e  tij  pati  falur  dy 
rekatë  të  namazit  farz  katër  rekatësh.  Në  atë  çast  dëgjoi  ikametin  dhe 
shkoi  menjëherë  në  xhami.  (Abdurrazzak,  I,  514-515) 


Amir  bin  Abdullah  ishte  në  shtratin  e  vdekjes.  Kur  po  merrte  fry- 
mën  e  fundit,  të  afërmit  qanin  rreth  e  rrotull  tij.  Kur  dëgjoi  ezanin  e 
namazit  të  akshamit,  u  tha  atyre  që  i  kishte  pranë: 

“-Ngremëni!  Ata  i  thanë: 

“Për  hajër,  po  për  ku?”  Ai  tha: 

“-Për  në  xhami!”.  Ata  që  ishin  pranë,  thanë  me  çudi: 

“Në  këtë  gjendje?”.  Por  ai,  me  një  vendosmëri  të  madhe  tha: 

“Subhanallah,  të  dëgjoj  muezinin  dhe  të  mos  i  përgjigjem?  A  ësh- 
të  e  mundur  kjo?  Ngremëni!” 

Duke  u  shoqëruar  nga  të  afërmit  ai  shkoi  në  xhami  dhe  pasi  fali 
atje  dy  rekatë  bashkë  me  imamin,  e  dorëzoi  shpirtin  në  sexhde. 

Sa  shfaqje  e  bukur  e  hadithit  fisnik  “Si  të  jetoni  ashtu  do  të  vdisni" 
është  dhënia  e  frymës  së  fundit  në  sexhde  me  mirësinë  e  Zotit,  nga  një 
rob  i  cili  i  ka  dhënë  rëndësi  xhematit  gjatë  tërë  jetës. 


Ata  bin  Sabit  rahmetullahi  alejh  tregon  kështu: 

Dëgjuam  se  Abdullah  Sulemi,  i  cili  ishte  nga  miqtë  e  Zotit,  qe 
- 

sëmurë.  Thamë  të  shkojmë  dhe  ta  vizitojmë.  Na  thanë  se  gjendej  në 
xhami.  Ne  e  pamë  si  të  papërshtatshme  këtë.  U  çuditëm  që  ai  qën- 
dronte  në  xhami  kur  shtratin  e  kishte  në  shtëpi.  Kur  shkuam  në  xhami, 
me  të  vërtetë  e  pamë  duke  falur  namaz.  Kur  vumë  re  se  merrte  frymë 
me  vështirësi,  u  frikësuam  dhe  u  mërzitëm.  I  thamë: 

“O  shejh!  A  nuk  do  të  ishte  më  rehat  për  ty  sikur  të  jesh  në 
shtrat?”  Ai  dha  këtë  përgjigje: 

“-Sipas  një  hadithi  që  më  ka  ardhur,  i  Dërguari  i  Allahut  (s.a.v.s)  ka 
njoftuar  se  është  më  e  mirë  për  robin  të  falë  namaz  me  xhemat.  Unë 
dua  që  shpirti  të  më  merret  kur  të  jem  duke  falur  namaz  në  xhami.” 


Hazreti  Muhammed  bin  Semmad  ishte  një  person  që  adhuronte 
shumë  Zotin.  Ai  sillej  tregohej  shumë  i  ndjeshëm  në  çështjen  e  faljes 
së  namazit  me  xhemat.  Ai  thoshte: 

“Namazet  i  falja  me  xhemat.  Për  dyzet  vjet  rresht,  qoftë  edhe  një 
herë  të  vetme  nuk  më  ka  humbur  tekbiri  i  iftitahut  (i  fillimit  të  namazit), 
por  kur  vdiq  nëna  ime,  për  shkak  se  isha  i  zënë  me  xhenazen  nuk  mu- 
nda  ta  arrij  rekatin  e  parë  të  një  namazi.  Namazin  e  kësaj  kohe  e  kam 
falur  njëzet  e  pesë  herë  me  shpresën  që  të  marr  sevapin  e  xhematit. 
Atë  natë  në  ëndërr  mu  tha: 


-O  Muhammed,  namazin  e  fale  njëzet  e  pesë  herë,  por  si  do  të 
kompensosh  sevapin  e  të  thënit  të  melekëve  “amin”?”  (Kandehlevi, 
Fazaili'l-A'mal,  fq.  275) 

Sepse  i  Dërguari  i  Allahut  (s.a.v.s)  ka  thënë  kështu 

“Kur  imami  të  ketë  mbaruar  fatihanë,  xhemati  duhet  të  thotë 
Amin!  sepse,  nëse  kjo  fjalë  e  xhematit  thuhet  në  të  njëjtën  kohë  kur 
thonë  Amin!  Banorët  e  qiellit,  robit  i  falen  të  gjitha  mëkatet  e  vogla  të 
kaluara.  (Buhari,  Ezan,  113;  Muslim,  Salat,  76) 


Sipas  transmetimit,  Allahu  në  ditën  e  kiametit  do  të  pyesë: 
“-Ku  janë  komshinjtë  e  mi?” 

Ëngjëjt  do  të  thonë: 

“-Kush  mund  të  bëhet  komshiu  yt,  o  Zoti  ynë?!' 

Allahu  Teala  do  të  thotë: 

“-Ata  që  zbukurojnë  xhamitë  e  mia  (d.m.th.  ata  që  falin  namaz  me 
xhemat).”  (Ali  el-Muttaki,  VII,  578/20339) 

I  Dërguari  i  Allahut  (s.a.v.s)  thotë: 

“Xhamia  është  shtëpia  e  çdo  të  devotshmi.  Atij  që  shtëpinë  e  ka 
xhami,  Allahu  Teala  i  ka  premtuar  kalimin  e  urës  së  siratit  me  lehtësi 
dhe  mëshirë,  hyrjen  në  xhennet  dhe  arritjen  e  kënaqësisë  së  Tij.  ’57 


Ashëk  Pashazade  i  cili  ishte  një  nga  historianët  e  parë  Osmanë, 
thotë: 

“Osmanët  ishin  një  soj  besnik.  Ata  nuk  kanë  bërë  asnjë  vepër  jo  të 
ligjshme.  Ata  largoheshin  shumë  nga  ato  punë  dhe  sjellje  që  dijetarët 
i  quanin  haram.” 

Kështu,  për  shkak  të  sjelljeve  të  tyre  në  këtë  në  këtë  mënyrë, 
Shejhulislam  Molla  Fenari  tregoi  guxim  për  të  mos  e  pranuar  dëshmi- 
në  e  Jëldërëm  Bajezidit,  për  shkak  se  ai  nuk  frekuentonte  në  xhemat. 
Edhe  vetë  Sulltanit,  i  cili  e  pyeti  për  arsyen,  i  dha  këtë  përgjigje: 

“O  Sulltani  im!  Juve  nuk  ju  shikoj  në  xhemat.  Ndërsa  ju  duhet  të 
gjendeni  në  safin  e  parë,  si  udhëzues  i  këtij  populli.  Domethënë  duhet 
të  bëni  vepra  të  mira. . .  Nëqoftëse  nuk  merrni  pjesë  në  xhemat,  do  të 
bëheni  shembull  i  keq  për  popullin,  gjë  e  cila  është  ndalim  për  prani- 
min  e  dëshmisë  suaj...” 

Mbi  këtë  ngjarje,  sipas  edhe  një  transmetimi  tjetër,  Jëlldërëm 
Bajezidi  ndërtoi  xhaminë  e  famshme  Ullu  në  Bursa  si  falenderim  ndaj 
Nigbollu  Zaferit  dhe  i  vazhdoi  pesë  kohët  e  namazit  me  xhemat. 


Përfundimisht,  të  frekuentosh  në  xhemat  është  një  shfaqje  e  sin- 


57.  Taberani,  el-Mu’xhemuTKebir,  verif.  Hamdi  Abdulmexhid  es-Selefi;  Beyrut,  Daru 
Ihjai't-Turasi'l-Arabi,  VI,  254/6143;  Ali  el-Muttaki,  VII,  580/20349. 

qeritetit  në  besim.  Po  ashtu,  Pejgamberi  i  Nderuari  (s.a.v.s)  ka  thënë: 

“Nëse  shikoni  një  njeri  që  frekuenton  xhaminë,  dëshmoni  se  ai 
është  një  njeri  besimtar.  "Dhe  pastaj  lexoi  ajetin  fisnik: 

“Xhamitë  e  Allahut  i  ngjallin  vetëm  ata  të  cilët  i  kanë  besuar 
Allahut,  ditës  së  gjykimit,  e  falin  namazin,  e  japin  zekatin  dhe  të 
cilët  nuk  i  frikësohen  askujt  përveç  Allahut.  Të  tillët  do  të  jenë  të 
udhëzuar  (në  rrugën  e  drejtë).”  (et-Teube,  18)  (Tirmidhi,  Iman,  8/2617) 

Miqtë  e  Zotit  i  kanë  radhitur  kësisoji  dobitë  që  përfitohen  nga 
frekuentimi  në  xhemat  në  pesë  kohët  e  ditës: 

-Falja  e  namazit  në  kohën  më  të  pranuar,  domethënë  falja  e  na- 
mazit  në  kohën  e  parë  të  tij. 

-Meritimi  i  lutjes,  kërkimit  të  faljes  dhe  dëshmimit  të  ëngjëjve. 

-Largimi  nga  djalli. 

-Fitimi  i  shpërblimit  të  madh  duke  arritur  tekbirin  e  iftitahut. 

-Pastrimi  nga  vesi  i  hipokrizisë  në  vepra. 

-Përfitimi  nga  begatia  e  lutjeve  dhe  e  dhikrit  që  bëhet  së  bashku. 

-Përforcimin  e  vazhdimësisë  së  miqësisë  ndërmjet  myslimanëve. 

-Ndihma  e  ndërsjellë  në  çështjen  e  bindjes  dhe  të  adhurimit. 

-Përshtatja  dhe  mësimi  i  rregullave  të  leximit  të  Kur'anit  në  nama- 
zet  që  falen  me  zë. 

-Falja  e  namazit  në  një  mënyrë  të  përsosur  dhe  të  qetë. 

Siç  u  pa,  falja  e  namazit  me  xhemat  ka  shumë  dobi.  Ja,  për  këtë 
shkak  Allahu  Teala  dhe  i  Dashuri  i  Tij  i  Nderuar  i  kanë  urdhëruar  me 
këmbëngulje  besimtarët  që  të  frekuentojnë  xhaminë  dhe  xhematin. 


c.  Adhurimi  i  natës 


Të  jesh  bashkë  me  Allahun  në  një  pjesë  të  natës,  për  robin  është 
një  burim  lumturie  i  papërshkrueshëm.  Për  shkak  se  edhe  Zoti  ynë 


BESIMI DHE  ADHURIMI  - 

kënaqet  dhe  gëzohet  me  këtë,  është  pretekst  i  një  mëshire,  faljeje  dhe 
mirësie  të  veçantë.  Në  ajetin  fisnik  thuhet: 

“(Ata  të  devotshmit)  i  lënë  shtratet  e  tyre  (për  të  falur  namaz  dhe 
për  të  kërkuar  falje).  E  lusin  Zotin  e  tyre  me  frikë  dhe  me  shpresë. 
Ata  japin  nga  ajo  që  ne  u  kemi  dhënë.”  (es-Sexhde,  16) 

Zemra  e  njeriut  lartësohet  në  lidhje  me  shkallën  e  të  fshehtave,  ur- 
tësive  dhe  begative  që  Zoti  ynë  ia  ka  dhënë  natës.  Ndodhja  e  mirësive 
hyjnore  në  një  pjesë  të  natës  si  miraxhi,  zbritja  e  shpalljes  dhe  shfaqja 
e  hakmarrjes  hyjnore  si  e  kundërta  e  këtyre,  tregon  më  shumë  se  sa  e 
nevojshme  është  të  shfaqim  një  përkujdesje  të  veçantë  ndaj  kohës  të 
namazeve  të  ditës. 

Netët  janë  një  pasuri  e  veçantë,  për  arsye  te  qetësisë  dhe  begatisë 
në  zemrën  e  besimtarëve  që  vendosin  t'i  afrohen  Allahut.  Po  ashtu,  në 
hadithin  fisnik  thuhet: 

“Ka  një  kohë  gjatë  natës,  në  të  cilën  një  mysliman  mund  t'i  lutet 
Allahut  për  mirësi  në  lidhje  me  këtë  botë  apo  me  ahiretin,  dhe  Allahu 
ia  jep  patjetër  atij  atë  që  kërkon.  Kjo  kohë  (orë)  është  çdo  natë.  ” 
(Muslim,  Musafirin,  166) 

Haxhe  Ali  Ramiteni  kuddise  sirruh,  thotë  kështu: 

“Kur  të  bashkohen  tre  zemra,  realizohet  dëshira  e  robit  besimtar. 
Zemra  e  sinqertë  e  besimtarit,  sureja  Jasin  që  është  zemra  e  Kur'anit 
dhe  kohët  e  agimit  që  janë  zemra  e  natës.  ’  58  Ata  që  me  të  vërtetë  e 
dinë  vlerën  e  këtyre  shanseve,  gjejnë  vendin  më  të  begatë  për  t'u  lutur, 
për  të  bërë  adhurim  dhe  për  t'iu  drejtuar  Zotit  të  tyre  në  një  kohë  kur 
të  gjitha  krijesat  bien  në  rehati  dhe  e  gjithë  bota  bie  në  një  qetësi  të 
thellë.  Duke  i  lavdëruar  këta  robër  fatmirë,  Allahu  thotë  kështu: 

“Ata  flinin  pak  natën  dhe  në  kohën  e  agimit  kërkonin  falje.” 

(edh-Dharijat,  17-18) 

Vetëm  e  vetëm  për  shkak  të  dashurisë,  netët  janë  koha  e  flijimit 
në  praninë  hyjnore  duke  i  lënë  krevatet  e  ëmbël  dhe  të  butë  për  hir  të 
kënaqësisë  së  Allahut  Teala.  Për  këtë  arsye,  namazet  që  falen,  Kur'ani 


58.  Muhammed  Parsa,  Muhammed  Bahaeddin  Hazretleri'nin  Sohbetleri,  përkth. 
Nexhdet  Tosun,  Stamboll  1998,  fq.  60. 

që  lexohet  dhe  tespitë  që  bëhen  në  klimën  e  qetë  të  natës,  kanë  një 
rëndësi  shumë  të  madhe  në  lidhje  me  afrimin  ndaj  Allahut.  Adhurimet 
që  bëhen  natën,  pothuajse  janë  si  takimi  me  të  Dashurin  e  Lartë  dhe 
bisedimi  me  Të.  Të  jesh  i  zgjuar  kur  të  gjithë  flejnë,  do  të  thotë  të  hysh 
në  klimën  e  mëshirës  dhe  marrjes  pjesë  ndërmjet  robërve  të  veçantë, 
që  janë  brenda  kuvendit  dhe  mëshirës  së  Mevla'l-Muteal. 

Dëshira  që  shfaqet  ndaj  adhurimeve  të  natës,  është  e  lidhur  me 
forcën  e  dashurisë  hyjnore  që  ndodhet  në  zemra.  Po  ashtu,  disa  nje- 
rëz  të  devotshëm  që  shijonin  kënaqësinë  dhe  begatinë  e  adhurimit  të 
natës,  thonin:  “Unë  nuk  kisha  frikë  nga  vdekja,  por  ajo  hyn  ndërmjet 
meje  dhe  namazit  të  natës.” 

Me  të  vërtetë,  si  mund  të  mendohet  se  dikush  që  pohon  se  e  do 
Zotin  e  tij  të  flejë  deri  në  mëngjes  me  indiferencë?  Për  këtë  arsye, 
ngjallja  e  kohëve  të  agimit  është  shfaqja  e  dashurisë  dhe  e  madhështisë 
që  ndjen  robi  ndaj  Zotit  të  tij.  Ndërsa  nata  që  kalohet  me  indiferencë 
ose  me  gjumë,  duhet  të  llogaritet  si  një  humbje  e  pafrytshme  dhe  që 
është  e  vështirë  që  të  kompensohet  si  shiu  që  bie  në  gurë,  dete  dhe 
shkretëtira. 

Kështu,  i  Dërguari  i  Allahut  (s.a.v.s)  i  dha  këtë  këshillë  Abdullah 
bin  Amr  bin  As: 


“-O  Abdullah!  Mos  u  bëj  si  filan  njeri,  sepse  ai  vazhdonte  adhuri- 
min  e  natës  ndërsa  tashmë  nuk  ngrihet  fare.  ”  (Buhari,  Tehexhxhud,  19) 

Domethënë,  të  qëndruarit  larg  namazit  të  tehexhxhudit  është 
shkak  për  një  humbje  të  madhe. 


Marrja  e  rriskut  nga  nata  fillon  me  istigfarin  (kërkimin  e  faljes)  dhe 
vazhdon  me  teuhidin  (njësimin),  me  salavatet  fisnike  dhe  me  ndjesinë  e 
dhikrit.  Dhikri  i  agimit,  që  domethënë  takimi  i  robit  me  Zotin  e  tij  nga 
aspekti  i  ngjalljes  së  zemrës,  është  një  shans  që  nuk  gjendet  dhe  një 
nevojë  që  nuk  mund  të  neglizhohet,  sepse  siç  ka  nevojë  trupi  ynë  për 
ushqim  material,  ashtu  edhe  shpirti  ynë  ka  nevojë  për  ushqim  shpirt- 
ëror.  Dhikrit  që  bëhet  në  agim,  Zoti  i  jep  më  shumë  vlerë  se  sa  dhikrit 
që  bëhet  në  kohëra  të  tjera.  Në  ajetin  fisnik  thuhet: 


“Bëj  sexhde  në  një  pjesë  të  natës,  pastaj  madhëroje  Atë  edhe 


BESIMI DHE  ADHURIMI 


në  një  pjesë  të  gjatë  të  natës.  Këta  e  duan  shumë  këtë  jetë  dhe  e 
neglizhojnë  ditën  e  vështirë  që  e  kanë  përpara.”  (el-Insan,  26-27) 

Amr  bin  Abese  radijallahu  anhu  tregon: 

E  pyeta  të  dërguarin  e  Allahut:  “O  i  Dërguari  i  Allahut!  A  ekziston 
ndonjë  kohë  që  ka  më  shumë  mirësi  së  sa  kohët  e  tjera,  sa  i  takon 
afrimit  tek  Allahu?” 

[I  Dërguari  i  Allahut  tha:  “Po,  koha  kur  Allahu  është  më  afër  robit 
është  mesi  i  pjesës  së  fundit  të  natës.  Nëse  ke  mundësi  që  t'i  bëshë  dhi- 
kër  Allahut  në  atë  kohë,  bëji!  Sepse  namazi  në  atë  orë  është  i  njohur 
(ëngjëjt  janë  të  pranishëm  në  atë  kohë).  ”  (Nesai,  Mevakitu’s-Salat,  35) 

Përfundimisht,  nëse  besimtari  e  shfrytëzon  natën  nën  orientimin  e 
këshillave  të  Allahut  dhe  të  të  Dërguarit  të  Tij  dhe  përfiton  nga  ndjesia 
e  dhikrit,  nata  e  tij  bëhet  më  e  ndritshme  se  sa  dita  e  tij.  Në  lidhje  me 
këtë,  Hazreti  Bajezid  Bistami  ka  thënë: 

“Asnjë  e  fshehtë  nuk  më  është  shfaqur  derisa  netët  e  mia  u  bënë  ditë. 

Ndjesia  e  agimit  reflekton  në  të  gjithë  ditën  për  ata  që  e  ngjallin 
përnjëmend  atë  kohë  të  mbushur  me  mirësi  të  mëdha,  duke  ditur  vle- 
rën  e  netëve.  Nisur  nga  kjo,  është  e  nevojshme  të  largohemi  nga  më- 
kati  edhe  ditën,  duke  e  shpërndarë  modelin  e  agimit  në  të  gjithë  ditën 
tonë,  në  mënyrë  që  të  përfitojmë  me  të  vërtetë  nga  klima  e  netëve  të 
mbushura  plot  me  begati  dhe  ndjenjë  shpirtërore. 


Tabllo  të  virtytshme 


Zoti  e  urdhëroi  kështu  të  Dashurin  e  tij  që  të  përfitonte  nga  klima 
e  begatë  e  netëve: 

“Zgjohu  në  një  pjesë  të  natës,  lexo  Kur’an  dhe  fal  namaz 
nate.  Sigurisht  që  Zoti  yt  do  të  të  ngrejë  ty  në  një  vend  të  lavdi- 
shëm.”  (el-Isra,  79) 


Pas  këtij  urdhëri  hyjnor,  i  Dërguari  i  Allahut  sallahu  alejhi  ue  se- 
llem,  në  çastet  me  begati  dhe  mirësi  të  netëve,  nuk  e  ka  lënë  fare  faljen 
e  namazit,  kërkimin  e  faljes,  leximin  e  Kur'anit  dhe  lutjen.  Madje  as  në 

kohën  kur  u  sëmur  aq  sa  nuk  kishte  fuqi  të  ngrihej  në  këmbë,  nuk  e 
ka  lënë  pa  falur  namazin  e  tehexhxhudit  dhe  i  ka  ngjallur  agimet,  pa- 
çka  se  mund  të  ishte  i  detyruar  të  qëndronte  i  ulur.  (Ebu  Davud,  Tatavvu’, 
18/1307) 

Gjatë  gjithë  jetës  së  tij,  i  Dërguari  i  Nderuar  e  ka  falur  namazin  e 
tehexhxhudit  trembëdhjetë  rekatë  bashkë  me  vitrin,  ndërsa  në  vitet  e 
fundit  të  jetës  e  ka  falur  njëmbëdhjetë  rekatë.  Ndërsa  gjatë  periudhës 
kur  ishte  i  sëmurë,  afër  kohës  së  vdekjes,  e  ka  falur  nëntë  rekatë  dhe 
asnjëherë  nuk  e  ka  lënë.  (Ebu  Davud,  Tatavvu',  26/1363) 


Nëna  jonë,  Hazreti  Aishe  tregon: 

I  Dërguari  i  Allahut  (s.a.v.s),  as  në  ramazan  e  as  ndonjëherë  herë 
tjetër,  natën  nuk  falte  më  shumë  se  njëmbëdhjetë  rekatë.  Së  pari  falte 
katër  rekate,  bukuria  dhe  gjatësia  e  të  cilave  nuk  shpjegohet.  Pastaj 
falte  edhe  katër  rekatë.  Edhe  për  bukurinë  dhe  gjatësinë  e  tyre  nuk 
bëhet  fjalë.  Pastaj  falte  edhe  tre  rekatë.  Një  herë  e  pyeta: 

“O  i  Dërguari  i  Allahut!  A  po  flini  pa  falur  vitrin?"  Ai  më  tha: 

“-O  Aishe!  Sytë  më  flëjnë  por  zemra  jo.  ”  (Buhari,  Tehexhxhud  16, 
Teravih  1;  Muslim,  Musafirin  125) 

Ky  hadith  fisnik  tregon  se  zemra  e  Pejgamberit  ishte  e  lidhur  me 
Zotin  jo  vetëm  gjatë  adhurimeve,  por  gjithmonë. 


Një  herë,  Huzejfe  radijallahu  anhu,  filloi  të  falet  pas  të  Nderuarit  tonë 
i  cili  po  falte  namaz.  Gjendjen  e  Tij  gjatë  adhurimit  e  tregon  kështu: 

“Një  natë  po  falja  namaz  bashkë  me  të  Dërguarin  e  Allahut.  Ai 
filloi  të  lexojë  suren  Bakara.  Thashë  me  vete:  Kur  të  arrijë  te  ajeti  i  një- 
qind  do  të  ndalojë.  Pasi  arriti  te  ajeti  i  njëqind,  ai  filloi  të  lexojë  përsëri. 
Mendova:  ndoshta  me  këtë  sure  do  të  falë  dy  rekatë.  Por  ai  vazhdoi  të 
lexojë.  Mendova:  kur  të  mbarojë  suren  do  të  bierë  në  ruku,  por  përsëri 
nuk  mbaroi,  filloi  të  lexojë  suren  Nisa.  Kur  e  mbaroi,  kaloi  në  suren 

Ali  Imran.59  Lexonte  dalëngadalë.  Kur  kalonin  ajetet  e  tespive  thosh- 
te  subhanallah,  kur  kalonte  ajeti  i  lutjes,  bënte  lutje,  kur  kalonte  ajeti 
i  istiadhes  (eudhu  billahi  minesh-shejtanirr-rraxhim)  kërkonte  mbroj- 
tje  nga  Allahu.  Pastaj  ra  në  ruku,  filloi  të  thoshte  Subhane  Rabbije'l- 
Adhim.  Edhe  rukunë  e  zgjati  sa  qëndrimi  në  këmbë.  Pastaj,  duke  thë- 
në  Semiallahu  li-men  hamideh.  Rabbena  leke'l-hamd  u  drejtua  (u  ngrit 
nga  rukuja).  Në  këmbë  qëndroi  afërsisht  sa  qëndroi  në  ruku.  Pastaj  ra 
në  sexhde.  Në  sexhde  thoshte  Subhane  Rabbije'l-A'la.  Edhe  sexhdeja 
zgjati  afërsisht  sa  qëndrimi  në  këmbë.”  (Muslim,  Musafirin,  203) 


Nëna  jonë  Hazreti  Aishe  thotë: 

“Një  natë  e  kuptova  se  i  Dërguari  i  Allahut  (s.a.v.s)  nuk  ishte  pra- 
në  meje.  Mendova  se  ka  shkuar  te  ndonjëra  nga  gratë  e  tjera  (të  tij). 
Fillova  ta  kërkoj.  Pastaj  u  ktheva  dhe  erdha.  Pashë  se  Ai  në  ruku  ose 
në  sexhde  thoshte: 


(O  Allahu  im)  Ty  të  lartësoj  dhe  të  falenderoj.  (O  Zoti  im)  Nuk  ka 
Zot  tjetër  përveç  Teje.  Mbi  këtë  (duke  duke  më  ardhur  pak  zor  nga 
vetja  ime)  i  thashë  kështu: 

-Nëna  dhe  babai  im  të  qofshin  falë,  o  i  Dërguari  i  Allahut!  Për 
çfarë  shqetësohem  unë,  e  për  çfarë  ju!..”  (Muslim,  Salat,  221) 

I  Dërguari  i  Allahut  (s.a.v.s),  ka  kërkuar  nga  i  gjithë  ummeti  faljen 
e  namazit  të  tëhexhxhudit,  i  cili  është  një  nga  mënyrat  më  të  rëndë- 
sishme  të  zhvillimit  të  ndjenjës  shpirtërore.  Së  pari,  këto  këshillime  i 
filloi  me  të  afërmit  e  tij,  ndaj  një  natë  duke  trokitur  derën  e  Hazretit  Ali 
dhe  Fatma,  u  tha: 


59.  Sipas  këtij  hadithi  fisnik,  i  Nderuari  ynë  alejhissalatu  uesselam,  pas  sures  Bakara 
ka  lexuar  suren  Nisa  dhe  pastaj  suren  Ali  Imran.  Leximi  me  këtë  rradhitje  nuk  i  për- 
shtatet  rradhitjes  në  mënyrën  që  janë  bakara,  Ali  Imran  dhe  Nisa.  Këtë  urtësi,  shpjeg- 
uesit  e  haditheve  e  kanë  sqaruar  në  dy  mënyra.  E  para,  radhitja  e  sureve  akoma  nuk 
e  kishte  marrë  formën  e  fundit.  Ndërsa  e  dyta,  për  të  treguar  se  është  e  lejuar  që  të 
lëxosh  edhe  në  këtë  mënyrë. 

- 

“-A  nuk  do  të  falni  namaz?  ’60  dhe  i  këshilloi  me  këmbëngulje  që 
të  përfitojnë  nga  begatia  shpirtërore  e  natës. 

Po  ashtu  edhe  disa  ashabëve  të  tij,  duke  u  thënë: 

“Ju  lutem  mundohuni  të  ngriheni  natën!  Sepse  ky  ishte  zakoni 
dhe  shkaku  për  t'u  afruar  te  Allahu  i  njerëzve  të  devotshëm  që  ishin 
para  jush.  (Ky  adhurim)  të  ndalon  nga  mëkatet,  është  shfajësim  për 
mëkatet  dhe  largon  sëmundjet  nga  trupi.  ”  (Tirmidhi,  Deavat,  101/3549), 
ai  i  thirrte  ata  që  të  jenë  të  zgjuar  në  agim. 


Xhabir  bin  Abdullah  radijallahu  anhu  tregon: 

I  Dërguari  i  Allahut  (s.a.v.s)  ka  thënë: 

“Nëna  i  tha  Sulejmanit  alejhisselam,  i  cili  ishte  i  biri  i  Hazretit 
Davud: 

-O  biri  im!  Mos  fli  shumë  natën,  sepse  gjumi  i  tepërt  natën  e  lë 
njeriun  të  varfër  në  ditën  e  gjykimit.”  (Ibn  Maxha,  Ikametu's-Salah,  174) 


Kjo  ngjarje  që  tregon  Ibn  Omeri  radijallahu  anhuma,  nxjerr  në  pah 
se  tehexhxhudi  e  largon  njeriun  nga  ndëshkimi  i  xhehennemit: 

“Çdonjëri  që  shikonte  ëndërr  në  kohën  kur  i  Dërguari  i  Allahut 
ishte  gjallë,  ia  tregonte  Atij.  Edhe  unë  doja  të  shikoja  një  ëndërr  dhe 
t  ia  tregoja  atë  Pejgamberit.  Atë  kohë  isha  djalë  beqar  dhe  flija  në 
xhami. 


Një  herë  pashë  në  ëndërr  dy  melekë  që  më  dërguan  mua  në  xhe- 
hennem.  Pashë  se  ai  ishte  i  thurur  si  mur  pusi  dhe  kishte  dy  shtylla  si 
të  pusit.  U  habita.  Atje  kishte  disa  njerëz  që  i  njihja.  Unë  thërrita: 

-I  kërkoj  Allahut  mbrojtje  nga  xhehennemi!  I  kërkoj  Allahut  mbrojtje 
nga  xhehennemi!  Në  atë  çast  më  erdhi  një  ëngjëll  tjetër,  i  cili  më  tha: 


-Mos  ki  frikë,  ty  nuk  do  të  të  ndodhë  asgjë! 


60.  Buhari,  Tehexhxhud,  5. 

Këtë  ëndërr  ia  tregova  motrës  së  madhe  Hafsës.  Ajo  ia  tregoi  të 
Dërguarit  të  Allahut.  Në  lidhje  me  këtë  ëndërr,  i  Dërguari  i  Allahut 
kishte  thënë: 

“Sa  njeri  i  bukur  dhe  i  mirë  është  Abdullahu!  Sikur  të  falte  namaz 
edhe  natën!. . .  ” 

AbduUahu  radijallahu  anhu,  që  nga  ajo  ditë  një  pjesë  të  madhe  të  na- 
tës  e  kalonte  me  adhurim  dhe  flinte  shumë  pak.  (Buhari,  Ashabu'n-Nebi,  19) 


I  Dërguari  i  Allahut  (s.a.v.s),  në  një  hadith  kudsij  që  e  transmeton 
nga  Zoti  i  tij,  duke  i  lavdëruar  besimtarët  që  japin  lëmoshë  fshehtas,  që 
ngrihen  për  namazin  e  tehexhxhudit  dhe  që  mundohen  me  sinqeritet 
në  rrugën  e  Allahut,  thotë  kështu: 

“Ka  tre  persona  që  Allahu  i  do.  Po  ashtu  ka  edhe  tre  persona  që 
Allahu  i  urren.  Ata  të  tre  që  Allahu  i  do  janë: 

Një  njeri  vjen  në  xhemat,  jo  për  shkak  se  ka  ndonjë  afërsi  gjaku 
me  ta,  por  sepse  në  emër  të  Allahut  kërkon  nga  ata  diçka.  Ata  nuk  ia 
japin  atë  që  do.  Dikush  nga  ky  xhemat,  shkon  mbrapa  xhematit  pa 
rënë  në  sy  të  askujt  dhe  e  ndihmon  atë  që  kërkon  ndihmë.  (Ia  jep  aq 
fshehtas  saqë)  atë  që  e  ka  dhënë  e  di  vetëm  Allahu  dhe  ai  të  cilin  e 
ndihmoi. 

(Ndërsa  i  dyti:)  Një  xhemat  është  në  rrugë.  Ecin  gjatë  gjithë  natës. 
Ata  lodhen  dhe  gjumi  bëhet  më  i  vlefshëm  se  çdo  gjë.  Ata  buajnë  në 
një  vend.  (Të  gjithë  flenë.)  Njëri  prej  tyre  ngrihet,  më  përgjërohet  me 
modesti  dhe  lexon  ajetet  e  mia. 

(Ndërsa  i  treti  është  ky:)  Një  njeri  ka  marrë  pjesë  në  luftë.  Të  gjithë 
luftojnë  me  armikun  dhe  humbin,  kurse  ai  përparon  dhe  vazhdon  të 
luftojë  derisa  të  vdesë  ose  të  fitojë. 

Ndërsa  tre  personat  që  Allahu  i  urren  janë:  Imoshuari  që  bën  zina, 
i  varfëri  mendjemadh  dhe  i  pasuri  tiran.  ”  (Tirmidhi,  Xhennet,  25/2568; 
Nesai,  Zekat,  75) 

Sipas  transmetimit  të  Hazretit  Ali  radijallahu  anhu,  i  Dërguari  i 
Allahut  (s.a.v.s)  ka  thënë: 

“Në  xhennet  ka  disa  shtëpi  të  mrekullueshme.  Pjesa  e  jashtme  e 
tyre  dallohet  edhe  nga  mbrenda  dhe  pjesa  e  mbrendshme  e  tyre  da- 
llohet  edhe  nga  jashtë.  ”  Një  bedevi  (banor  i  shkretëtirës  arabe)  u  ngrit 
në  këmbë  dhe  tha: 

“O  i  Dërguari  i  Allahut,  për  kë  janë  këto  shtëpi  të  mrekullue- 
shme?”  Krenaria  e  Gjithësisë  i  Nderuari  ynë,  tha: 

“Ato  janë  për  ata  që  flasin  mirë  dhe  bukur,  për  ata  që  janë  gojëë- 
mbël,  për  ata  që  ushqejnë  të  tjerët,  për  ata  që  mbajnë  agjërim  dhe  për 
ata  që  falin  namaz  natën  për  Allahun,  kur  të  gjithë  flejnë '!”  (Tirmidhi, 
Birr,  53/1984) 


Profesori  ynë  i  nderuar  Musa  Efendi  rahmetullahi  alejh,  e  tregon 
kështu  një  çast  nga  netët  e  ngjallura  me  njësimin  e  Allahut  dhe  me 
moralin  e  lartë  në  rrugën  e  adhurimit,  që  kishte  Hazreti  Mahmud  Sami 
Ramazanoglu,  Sulltani  i  Dijetarëve,  i  cili  ishte  udhëzues  i  virtytshëm: 

“Edhe  pse  fytyra  e  lartë  dhe  e  bekuar  e  Hazretit  Mahmud  Sami 
Ramazanoglu  ishte  i  qeshur,  zemra  e  tij  e  lartë  qante.  Ai  qante  që  um- 
meti  mysliman  të  shpëtonte  nga  dora  e  tiranëve.  Qante  për  shpëtimin 
dhe  faljen  e  mëkatarëve  dhe  lotët  i  derdhte  përbrenda.  Kur  lexohej 
Kur'ani  Kerim,  ai  dëgjonte  me  përulje  dhe  nënshtrim,  aq  sa  nganjëhe- 
rë  lotët  i  kullonin  duke  i  rrjedhur  nëpër  faqe.  Veçanërisht  gjatë  kohës 
së  haxhit.  Shokët  e  tij,  teksa  ishin  shtrirë  për  të  fjetur  në  mjetin  e 
transportit,  e  shihnin  nën  dritën  e  hënës  se  si  i  rridhnin  lotët  nga  sytë 
si  perla.  Kjo  panoramë  hyjnore  dhe  e  papërshkrueshme,  ishte  aq  e 
bukur  sa  që  edhe  poetët  e  letrarët  e  kishin  shumë  të  vështirë  ta  për- 
kufizonin.” 


Dëshira  e  zjarrtë  që  kishte  ndaj  adhurimeve  të  natës  i  ndjeri  babai 
ynë  Hazreti  Musa  Efendi,  ishte  shfaqja  e  papërshkrueshme  e  pasionit 
dhe  e  mallit  të  çastit  të  bashkimit  mes  të  dashuruarit  dhe  të  dashurit. 

Ai  e  mbante  këtë  gjendje  edhe  në  ditët  kur  ishte  i  sëmurë  fizikisht,  dhe 
kështu  jetonte  gjithmonë  në  kulmin  e  horizontit  të  dashurisë  hyjnore. 
Kështu,  pa  u  zgjuar  akoma  nga  narkoza  pas  operacionit  të  syrit,  pyetja 
e  parë  që  u  bëri  atyre  që  i  kishte  pranë  ishte: 

“Sa  është  ora?" 

Kur  i  thanë:  “O  i  nderuari  ynë!  Ora  po  vjen  tre! ' : 

Dhe  duke  thënë  “Adhurimi  i  natës  është  shumë  i  rëndësishëm 
e  nuk  ka  mundësi  të  lihet  pas  dore!  ',  me  ndihmën  e  atyre  që  kishte 
pranë  mori  menjëherë  tejemmum,  fali  dy  rekat  namaz  nate  me  një  dë- 
shirë  dhe  mall  hyjnor  të  papërshkrueshëm,  duke  ia  përkushtuar  zem- 
rën  Zotit.  Kësisoj  ai  e  harroi  gjendjen  u  vuajtshme  që  kishte  dhe  bëri 
dhikrin  e  tespihatin  e  zakonshëm.  Me  këtë  gjendje  të  tij,  ai  duket  sikur 
dëshironte  të  na  tregonte  neve  të  fshehtën  e  ajetit  fisnik: 

“Ata  largohen  nga  shtrati  duke  iu  lutur  Zotit  të  tyre  nga  frika 
dhe  shpresa  dhe  japin  (lëmoshë)  nga  ajo  që  iu  kemi  dhënë.”  (es- 
Sexhde,  16) 


Kur  dikush  i  tha  Hazretit  Ibrahim  bin  Ed'hemit: 

“Unë  nuk  ngrihem  në  adhurimin  e  natës,  më  trego  një  zgjidhje". 
Ai  mori  këtë  përgjigje: 

“Mos  bëj  mëkat  ndaj  Allahut  ditën  që  Ai  të  të  ngrejë  natën  ty.  Të 
jesh  në  prani  të  Allahut  natën,  është  nderi  më  i  lartë.  Mëkatarët  nuk  e 
meritojnë  këtë  nder!  " 


Adhurimi  i  natës  është  një  nga  ndikuesit  më  të  rëndësishëm  në 
përforcimin  e  shëndetit  shpirtëror  dhe  fizik.61  Largon  sëmundjet  e 
dhuron  forcë,  aftësi  dhe  madhështi  materiale  e  shpirtërore.  Sa  më- 
simdhënëse  janë  këto  ngjarje  në  lidhje  me  këtë  çështje: 

Në  luftën  e  Jermukut,  kur  të  dy  ushtritë  u  afruan  pranë  njëra  tjet- 


61.  Shik.  Tirmidhi,  Deavat,  101/3549. 

rës,  komandanti  bizantinëve  i  pati  dhënë  detyrë  një  spiuni  arab  që  të 
analizonte  gjendjen  e  ushtarëve  të  Islamit.  Pasi  spiuni  i  mori  të  dhënat 
e  duhura,  komandanti  e  pyeti: 

“Si  është  gjendja  e  myslimanëve?  Çfarë  bëjnë?  Spiuni  i  tregoi  kë- 
shtu  ato  që  kishte  parë: 


jLf  jÇiSlj  j  0L*j  ^JÇSSj 

“-Ata  natën  bëjnë  shumë  adhurim  dhe  ditën  janë  një  popull  kalo- 
rësish  luftëtarë!..”  Komandanti  tha: 

“-Nëse  ti  thua  të  vërtetën,  është  më  mirë  të  hyjmë  nën  dhë  se  sa 
të  përballemi  me  ta...”62 


Ja  edhe  një  ngjarje  tjetër  e  ngjashme  me  këtë: 

Në  luftë  asnjë  armik  nuk  mund  të  fitonte  mbi  shokët  e  të  të  Dërguarit 
të  Allahut.  Në  të  njëjtën  mënyrë  edhe  prijësi  i  bizantinëve,  Herakliu,  që 
humbi  me  myslimanët,  i  pyeti  ushtarët  e  tij  me  kërcënim: 

“-Tju  vijë  turp!  Çfarë  njerëzish  janë  ky  popull  që  po  i  luftoni?  A 
nuk  janë  njerëz  si  ju?  Ata  thanë: 

“-Po.  ”  Kur  ai  pyeti: 

“-Mirë,  po  a  ju  jeni  më  shumë,  apo  ata?”  Ata  thanë: 

“-0  i  nderuari  ynë,  ne  në  çdo  çështje  jemi  më  shumë  se  ata.” 
Ndërsa  kur  Herakliu  tha: 


“-Atëherë  çfarë  keni  që  humbni  sa  herë  që  përballeni  me  ta?”.  Një 
dijetar  i  moshur,  një  nga  dijetarët  më  të  mëdhenjt  të  bizantinëve,  duke 
u  ngritur  në  këmbë,  vuri  në  dukje: 


“-Sepse  ata  i  kalojnë  netët  duke  bërë  adhurim,  gjatë  ditës  agjëroj- 
në,  mbajnë  premtimet  e  tyre,  urdhërojnë  për  të  mirë,  i  shmangen  së 
keqes  dhe  gjithçka  e  ndajnë  midis  tyre...” 


62.  Taberi,  Tarih,  Egjipt,  pa  dt.,  III,  418. 

Kur  dëgjoi  këtë  përgjigje,  Herakliu  tha: 
“-Ti  me  të  vërtetë  the  të  drejtën.”63 


Së  fundi,  netët  janë  kohë  të  veçanta  ku  mendja  dhe  zemra  janë  të 
pastra,  konceptimi  është  i  ndjeshëm  dhe  të  shprehurit  është  i  prerë, 
kujtesa  është  e  fortë,  gjëra  që  përbëjnë  mënyrën  më  të  shpejtë  dhe 
të  lehtë  për  të  përparuar  në  rrugët  materiale  dhe  shpirtërore.  Netët 
janë  një  shans  shumë  i  mirë  për  ata  të  cilët  i  presin  punë  të  mëdha 
dhe  duan  të  përgatiten  ditën.  Për  të  devotshmit,  që  mundohen  për 
të  mirën  e  popullit  dhe  të  cilët  janë  flijues  dhe  të  ndërgjegjshëm,  janë 
kohë  për  ndërtimin  e  personalitetit.  Ndërsa  të  fshehtat  e  vërteta  të  pa- 
noramës  hyjnore  të  natës  plot  qetësi,  janë  vetëm  të  besimtarëve  të  de- 
votshëm  që  i  ngjallin  netët  duke  u  thelluar  në  adhurime  dhe  mendime 
ndaj  Zotit.  Bota  shpirtërore  e  robërve  që  zotërojnë  këto  të  fshehta  dhe 
urtësi,  duke  u  zgjeruar  me  natyrë  të  lartë  sa  qiejt  dhe  toka,  jehon  ndaj 
shfaqjeve  hyjnore  dhe  shëndërrohet  ne  veshje  të  njësimit  të  Zotit. 

O  Zot!  Na  mbro  që  në  këtë  jetë  të  shkurtër  të  mos  i  kalojmë 
netët  me  neglizhencë,  na  mbro  nga  shpërdorimi  dhe  humbja!  Na 
jep  nga  të  fshehtat  e  natës!  Na  i  begato  zemrat  tona  me  mirësinë 
e  netëve  të  ngjallura!  Të  paktën  një  natë  na  dërgo  në  mëngjesin 
e  ahiretit  si  i  dashuruar  i  sinqertë  që  ka  arritur  kënaqësinë  Tënde 
nga  kjo  botë  që  është  nën  sundimin  tënd  dhe  na  i  kënaq  shpirt- 
rat  tanë  me  kënaqësinë  e  takimit  me  Ty!. 

Amin!.. 


ç.  Lutja  dhe  përgjërimi 

Lutja  dhe  përgjërimi  është  të  kërkuarit  e  robit  mirësi  dhe  ndihmë 
nga  Allahu  mbrenda  ndjenjës  së  dashurisë  dhe  madhërimit,  duke  e 
shprehur  paaftësinë  e  tij  përballë  madhështisë  së  Allahut.  Përgjërimi, 
domethënë  nënshtrimi  në  lutje,  është  shumë  i  rëndësishëm  fetarisht, 


63.  Ibn  Asakir,  Tarihu  Dimashk,  pa  dt. ,  II,  97. 

për  shkak  se  përbën  pohimin  e  paaftësisë  dhe  një  shenjë  të  kërkimit 
të  mbrojtjes  vetëm  nga  Allahu. 

Përgjërimin  e  tij  ndaj  Allahut,  robi  duhet  ta  bëjë  me  një  sinqeritet 
të  madh  dhe  jo  vetëm  me  zemër.  Lutjet  e  duhet  t'i  bëjë  në  një  gjendje 
mes  “havf  dhe  rexha",  domethënë  mes  “frikës  dhe  shpresës" .  Lutja 
duhet  të  vijë  nga  zemra,  ndërsa  zemra  duhet  të  dridhet  me  dëshirat  e 
kuptimit  që  ka  lutja.  Nëse  në  të  njëjtën  kohë  lutja  është  në  drejtimin  e 
faljes  së  mëkatit,  duhet  të  bëhet  me  një  vendosmëri  dhe  këmbëngulje 
të  prerë  se  nuk  do  ta  bëjë  më  atë  mëkat.  Hazreti  Mevlana  thotë: 

“Bëj  lutje  dhe  pendohu  me  një  zemër  të  mbushur  me  nënshtrim 
dhe  me  sy  të  lagur,  sepse  lulet  çelin  në  një  vend  me  diell  dhe  të  la- 
gur!” 

Besimtari  duhet  të  jetë  gjithmonë  në  gjendje  përgjërimi  ndaj  Zotit 
të  tij,  si  një  nevojë  e  adhurimit.  Edhe  edukimi  i  vërtetë  fetar  synon  që 
lutja  të  qëndrojë  vazhdimisht  në  shpirtin  e  besimtarit,  sepse  lutja  është 
çelësi  i  derës  më  të  lartë  që  hapet  në  zemër  ndaj  Allahut.  Në  ajetin 
fisnik  thuhet  kështu: 


“Kur  të  të  Pyesin  robërit  e  mi  për  Mua,  (le  ta  dinë  se)  Unë 
jam  shumë  afër  tyre.  Unë  i  pranoj  lutjet  e  atyre  që  më  luten...” 

(el-Bakara,  186) 


Kur  lutja  përsëritet  në  formë  ndjenjash  të  thella,  gdhendet  në 
shpirtin  e  besimtarit,  e  ndikon  personalitetin  e  tij  dhe  bëhet  një  gjend- 
je  e  veçantë  e  tij.  Për  këtë  shkak,  shpirtërat  e  mëdhenj  dhe  të  lartë 
jetojnë  gjithmonë  në  gjendje  lutjeje. 

Lutja  është  nështrimi  ynë  me  qetësi  dhe  dorëzim  në  prani  të 
Allahut  duke  ia  shfaqur  Atij  paaftësinë  tonë  në  një  mënyrë  ndijuese 
ndaj  Zotit  fuqiplotë.  Me  të  vërtetë,  ta  fillosh  lutjen  duke  treguar  paaf- 
tësinë  dhe  gabimet,  duke  kërkuar  mëshirën  hyjnore,  ka  një  ndikim  të 
madh  në  pranimin  e  lutjes. 


Ai  që  na  e  mëson  lutjen  në  mënyrën  më  të  bukur,  pra  duke  e  je- 
tuar,  është  i  Nderuari  ynë,  Hazreti  Pejgamber  (s.a.v.s).  Ai  gjithmonë  i 
lutej  Allahut  me  ndjenjat  e  paaftësisë  si  shtesë  ndaj  namazeve  që  pati 
falur  me  lot,  derisa  i  enjteshin  këmbët.  Ai  i  donte  shumë  lutjet  e  sin- 

qerta  dhe  kurrë  nuk  bënte  lutje  që  nuk  ishin  të  sinqerta.64  Pejgamberi 
këshillonte: 

“ Koha  kur  robi  është  më  afër  Zotit  të  tij,  është  koha  e  sexhdes. 
Për  këtë  arsye  bëni  shumë  lutje  në  sexhde!”  (Muslim,  Salat,  215) 

Krahas  lutjes  së  tij,  besimtari  duhet  të  përpiqet  të  marrë  edhe 
lutjen  e  të  varfërve,  të  dobtëve  dhe  të  nevojtarëve,  sepse  Pejgamberi 
(s.a.v.s)  ka  thënë: 

"Nuk  ka  asnjë  lutje  që  të  pranohet  më  shpejt  se  sa  lutja  që  një 
besimtar  bën  për  një  besimtar  tjetër,  në  kohën  kur  ai  nuk  është  i  pra- 
nishëm.  (Tirmidhi,  Birr,  50/1980) 

Edhe  Hazreti  Mevlana  thotë: 

“Jepe  pasurinë  dhe  pronën  tënde  në  një  mënyrë  të  bukur  dhe 
merr  një  zemër,  ashtu  që  lutja  e  asaj  zemre  të  të  ndriçojë  dhe  të  të  japë 
dritë  ty  në  varr  dhe  në  atë  natë  shumë  të  zezë!..' 


Tabllo  të  virtytshme 

Një  ditë,  i  Dërguari  i  Allahut  (s.a.v.s)  tha: 

"Nëse  në  tokë  një  mysliman  kërkon  diçka  nga  Allahu,  nëse  nuk 
është  ndonjë  gjë  që  është  mëkat,  ose  derisa  të  mos  dëshirojë  të  presë 
lidhjen  me  të  afërmit,  Allahu  Teala  patjetër  ia  plotëson  dëshirën  atij 
ose  e  largon  nga  e  keqja  aq  sa  do  t'i  jepte.  ” 

Kur  njëri  nga  sahabet  e  nderuar  tha: 

“Atëherë  ne  do  të  kërkojmë  shumë  gjëra  nga  Allahu!”,  i  Dërguari 
i  Nderuar  tha: 

“-Mirësia  e  AHahut  është  më  e  madhe  se  sa  gjërat  që  ju  kërkoni.  ” 
(Tirmidhi,  Deavat,  115/3573;  Ahmed,  III,  18) 

Allahu  nuk  i  refuzon  lutjet  e  sinqerta,  por  nuk  i  pranon  disa  kër- 
kesa  që  nuk  përputhen  me  kaderin  absolut,  paçka  se  mund  të  jenë  të 


64.  Ebu  Davud,  Vitir,  23/1482. 

sinqerta,  por  robi  asnjëherë  nuk  duhet  të  mërzitet  dhe  duhet  të  bëjë 
lutje,  ngaqë  shpërblimi  i  lutjes  në  këto  gjendje  do  të  thotë  se  është  lënë 
për  botën  tjetër,  sepse  Allahu  thotë: 

“...Më  luteni  Mua  ashtu  që  t’jua  pranoj  lutjet  tuaja...”  (el- 
Muminun,  60) 


Krenaria  e  Gjithësisë  i  Nderuari  ynë  thotë: 

"Lutja  e  robit  pranohet  përderisa  ai  të  mos  kërkojë  ndonjë  gjë  që 
është  mëkat,  ose  ndonjë  gjë  që  i  hap  rrugë  për  t'u  zemëruar  me  të 
afërmin  e  tij  ose  përderisa  të  mos  nxitojë.  ”  E  pyetën: 

“O  i  Dërguari  i  Allahut!  Çdo  të  thotë  të  nxitosh?” 

I  Dërguari  i  Allahut  (s.a.v.s)  u  përgjigj: 

“ Robi  thotë;  Shumë  herë  u  luta,  por  Zoti  nuk  ma  pranon  lutjen. 
Ai  mërzitet  që  lutja  e  tij  nuk  i  pranohet  menjëherë  dhe  e  le  lutjen.  (Ja 
atëherë  ka  nxituar.)  ”  (Muslim,  Dhikir,  92) 

Kështu,  Zekerijja  alejhisselam,  vazhdoi  të  thoshte  “...O  Zoti  im! 
Mos  më  lër  vetëm!..”,  me  qëllim  për  të  forcuar  fenë,  ndërsa  djalin  që 
e  deshi,  Jahjanë  alejhisselam,  ia  dha  vetëm  pas  dyzet  viteve.65 


Njëherë,  pas  namazit,  i  Dërguari  i  Allahut  (s.a.v.s)  vuri  re  një  njeri 
që  po  lutej  pa  thënë  salatin  dhe  selamin.  Në  lidhje  me  këtë,  tha: 

“Ky  njeri  u  nxitua.  ”  Pastaj  e  thirri  atë  dhe  e  porositi  të  gjithë  um- 
metin. 

"Kur  dikush  prej  jush  do  të  lutet,  së  pari  të  falenderojë  Allahun, 
pastaj  të  dërgojë  selam  mbi  mua,  pastaj  të  lutet  si  të  dojë.  ”  (Tirmidhi, 
Deavat,  64/3477) 


Krenaria  e  Gjithësisë,  i  Nderuari  ynë  rekomandonte  që  një  besim- 


65.  Shik.  Meriem,  7-8;  Ibn  Allan,  Delilu'l-Falihin,  IV,  311-312. 

tar  të  lutej  për  vëllain  e  tij  në  fe,  qoftë  kur  ai  të  jetë  i  pranishëm,  qoftë 
edhe  kur  ai  nuk  është  i  pranishëm.  Hazretit  Omer,  i  cili  kërkoi  leje  për 
umre,  i  tha: 

“O  vëlla,  bëj  lutje  edhe  për  ne,  mos  na  harro.  ”  (Tirmidhi,  Deavat, 
109/3562) 

Hazreti  Omer  radijallahu  anhu  gjendjen  e  tij  përballë  kësaj  kërkese 
frytdhënëse  e  shpreh  duke  thënë: 

“-Nuk  do  të  gëzohesha  edhe  sikur  të  më  jepnin  botën  si  kundër- 
vlerë  e  kësaj  fjale  të  të  Dërguarit  të  Allahut  (s.a.v.s)."  (Ebu  Davud,  Vitir, 
23/1498) 

I  Dërguari  i  Allahut  (s.a.v.s)  thotë  kështu: 

"Lutja  që  një  mysliman  bën  për  një  vëlla  në  fe,  i  cili  nuk  është 
i  pranishëm,  pranohet.  Kur  një  njeri  bën  lutje  për  vëllain  e  tij  në  fe, 
edhe  një  ëngjëll  që  gjendet  pranë  tij,  lutet  kështu:  Allahu  e  pranofte 
lutjen  tënde,  edhe  ty  të  dhashtë  të  njëjtat  gjëra!  ”  (Muslim,  Dhikir  87,  88; 
Ibn  Maxhe,  Menasik,  5) 

Atëherë  edhe  ne  duhet  të  lutemi  për  vëllezërit  myslimanë  dhe  po 
ashtu  të  kërkojmë  që  ata  të  luten  për  ne. 


Për  shkak  se  devotshmëria  është  veçoria  për  të  cilën  kemi  më 
shumë  nevojë  në  këtë  botë,  ne  duhet  të  kërkojmë  në  lutjet  tona  më 
shumë  devotshmëri.  Një  njeri  shkoi  te  Pejgamberi  alejhissalatu  uesse- 
lam  dhe  i  tha: 

“O  i  Dërguari  i  Allahut!  Po  nisem  për  udhëtim,  kështu  që  lutu  për 
mua.” 

I  Dërguari  i  Nderuar  tha: 

“-Allahu  të  dhashtë  devotshmëri.  ”  Kur  njeriu  tha: 

“Më  shumë,  o  i  Dërguari  i  Allahut!”,  i  Dërguari  i  Allahut  tha: 

“-Allahu  t'i  faltë  mëkatel.  ”  Sahabiu  tha: 

“Nëna  dhe  babai  im  të  qofshin  falë,  pak  më  shumë  o  i  Dërguari  i 

Allahut!” 

Krenaria  e  Gjithësisë  (s.a.v.s)  tha: 

“-Allahu  të  dhashtë  mundësi  që  të  bësh  të  mira  kudo  që  të  ndo- 
dhesh.  (Tirmidhi,  Deavat,  44/3444) 


Një  ditë,  i  Dërguari  i  Allahut  lexoi  fjalën  e  Ibrahimit  alejhisselam: 

“O  Zoti  im,  ata  po  i  devijojnë  shumicën  e  njerëzve.  Tashmë 
kush  me  ndjek  mua,  ai  është  prej  meje  (është  në  fenë  time)...” 
(Ibrahim,  36),  dhe  lutjen  e  Isait  alejhisselam: 

“Nëse  i  ndëshkon  ata,  në  të  vërtetë  ata  janë  robërit  e  tu. 
Nëse  i  fal,  Ti  je  i  gjithëfuqishmi,  i  urti.”  (el-Maide,  118)  Pastaj  i  ngriti 
duart  dhe  qau  duke  u  lutur: 

“O  Allahu  im,  ruaje  ummetin  tim,  mëshiroje  ummetin  tim!"  Në 
lidhje  me  këtë,  Allahu  tha: 

“O  Xhebrail!  Zoti  yt  e  di  më  së  miri,  (ashtu  që  ta  dinë  edhe  njerë- 
zit)  shko  te  Muhammedi  dhe  pyete  përse  qan.” 

Xhebraili  alejhisselam  erdhi.  I  Dërguari  i  Allahut  i  tregoi  se  qau  për 
shkak  se  ishte  shqetësuar  për  ummetin.  (pasi  Hazreti  Xhebrail  u  kthye 
për  të  shfaqur  situatën)  Allahu  i  tha: 

“O  Xhebrail!  Shko  të  Muhammedi  dhe  jepi  përgëzimin  tim:  Ty  do 
të  të  kënaqim  dhe  kurrë  nuk  do  të  të  zemërojmë  në  çështjen  e  ummetit 
tënd.  (Muslim,  Iman,  346) 

Ja,  Pejgamberi,  i  Nderuari  ynë  në  këtë  mënyrë  ishte  i  dhënë  dhe  i 
mëshirshëm  ndaj  ummetit  të  tij.  Ne,  duke  e  medituar  mirë  këtë  hadith 
fisnik,  duhet  të  llogarisim  se  sa  e  duam  Atë,  sa  e  reflektojmë  në  sjelljet 
tona  Sunnetin  Senijje  të  tij,  si  argument  të  dashurisë  tonë  dhe  sa  i  jemi 
afruar  moralit  të  tij. 


Ibn  Abbas  radijallahu  anhu,  tregon: 

Natën  kam  dëgjuar  të  Dërguarin  e  Allahut  (s.a.v.s),  i  cili  pas  nama- 
zit  thoshte  këtë  lutje: 

“O  Allahu  im!  Nga  Ti  dua  një  mëshirë  të  tillë  që  zemrës  sime  t'i 
japë  udhëzim,  punëve  të  mia  rend,  shpërndarjes  sime  rregull,  brendë- 
sisë  sime  besim  të  plotë,  pamjes  sime  të  jatshme  punë  të  devotshme, 
punëve  të  mia  pastërti  dhe  sinqeritet.  Më  frymëzo  drejtimin  që  është  i 
përshtatshëm  ndaj  kënaqësisë  tënde,  më  jep  një  mik  që  të  bëhem  mik 
me  të  dhe  më  mbro  nga  çdo  e  keqe! 

O  Allah,  më  jep  një  besim  dhe  një  vendosmëri  që  tashmë  të  mos 
(pandeh  se  ka)  ngelur  kufër.  Më  jep  mëshirë,  ashtu  që  të  mund  të  arrij 
në  këtë  botë  dhe  në  botën  tjetër  një  gradë  që  është  e  vlefshme  për 
Ty. 

O  Allah!  Dua  shpëtim  me  mirësinë  me  të  cilën  do  të  na  gjykosh, 
lus  nga  Ti  pozitën  që  i  përket  dëshmorëve  (e  cila  fiton  afërsinë  tënde), 
kërkoj  nga  Ti  të  jetoj  si  robërit  e  Tu  fatmirë  dhe  kërkoj  ndihmë  nga  Ti 
kundër  armiqve. 

O  Allah!  Edhe  nëse  të  konceptuarit  tim  dhe  puna  ime  është  pak, 
nevojat  e  mia  (të  kësaj  bote  dhe  të  botës  tjetër)  t'i  paraqes  Ty  (Kërkoj 
që  të  mi  plotësosh).  Kam  nevojë  për  mëshirën  tënde,  gjendjen  time 
po  ta  shfaq. 

O  Zoti  im  që  i  sundon  dhe  i  kryen  punët,  që  e  shikon  nevojën  dhe 
u  jep  shërim  zemrave!  Dua  të  më  ndash  (largosh)  nga  ndëshkimi 
i  xhehennemit,  ashtu  siç  ke  ndarë  detrat  nga  njëri-tjetri,  e  të  më 

mbrosh  nga  thirrja  në  shkatërrim  dhe  nga  ndëshkimi  i  varrit. 

O  Allah!  Nëse  ka  ndonjë  mirësi  që  i  ke  dhënë  ndokujt,  ose  ndonjë 
mirësi  që  i  ke  premtuar  ndokujt  nga  krijesat  e  tua  dhe  nuk  e  kam  kup- 
tuar,  ose  synimi  im  nuk  e  ka  arritur,  apo  nëse  ka  ngelur  jashtë  atyre  që 
kam  kërkuar,  të  përgjërohem  që  të  ma  dhurosh  edhe  mua,  dhe  kërkoj 
nga  Ti  që  të  ma  japësh  me  mëshirën  tënde. 

O  Allah!  O  zotërues  i  litarit  të  fortë  (Kur'ani  dhe  feja)  dhe  i  rrugës 
së  drejtë!  Në  ditën  e  kiametit  në  të  cilën  u  ke  premtuar  qafirave  xhe- 
hennemin,  kërkoj  mbrojtje  nga  Ti  prej  xhehennemit,  pastaj  dua  xhen- 
netin  bashkë  me  ëngjëjt  mukarrabin  që  kanë  arritur  praninë  tënde  të 

madhe,  bashkë  me  ata  që  (kur  ishin  në  këtë  botë)  bënin  shumë  ruku 
dhe  sexhde  dhe  bashkë  ma  ata  që  i  mbajnë  premtimet.  Ti  ke  mëshirë 
të  pakufishme.  Ti  ke  dashuri  të  pakufishme.  Ti  bën  çfarë  të  duash.  (Ti 
ke  fuqi  që  të  plotësosh  gjithçka,  sado  që  të  kërkojnë  njerëzit  dhe  sado 
që  të  jenë  të  mëdha.) 

O  Allah!  Na  jep  për  udhëzim  udhëzues  jo  të  devijuar,  që  të  mos 
devijojmë.  Miqve  të  Tu  jepu  paqe  dhe  armiqve  të  Tu  jepu  armiq.  Atë 
që  të  do  Ty,  e  dua  për  shkak  të  dashurisë  që  ka  për  Ty.  Ndërsa  atij 
që  të  kundërshton  Ty,  i  shfaqim  armiqësi  për  shkak  të  urrejtjes  që  ke 
për  të. 

O  Allah!  Kjo  është  lutja  jonë.  Kjo  të  bie  Ty  ta  pranosh  me  mirë- 
sinë  dhe  nderin  tënd.  Kjo  është  përpjekja  jonë,  vendi  ku  mbështetemi 
ne  je  Ti. 

O  Allah!  Jepi  zemrës  sime  dritë,  jepi  varrit  tim  dritë,  përpara  meje 
më  jep  dritë,  në  të  djathtë  më  jep  dritë,  në  të  majtë  më  jep  dritë,  lart 
më  jep  dritë,  poshtë  më  jep  dritë,  veshit  tim  jepi  dritë,  syrit  tim  jepi 
dritë,  flokëve  të  mia  jepu  dritë,  lëkurës  time  jepi  dritë,  mishit  tim  jepi 
dritë,  gjakut  tim  jepi  dritë,  kockave  të  mia  jepu  dritë! 

O  Zoti  im,  ma  shto  dritën  time,  më  jep  një  dritë  që  të  jetë  shkë- 
mbim  i  gjithë  atyre  që  thashë),  më  jep  një  dritë  (që  t'i  mbërthejë  ato 
që  thashë)! 

Unë  madhëroj  atë  që  është  i  madhërueshëm  dhe  që  është  i  lartë. 
Unë  madhëroj  atë  që  është  i  lartë  dhe  për  këtë  shkak  u  jep  robërve  të 
tij  shumë.  Lartësoj  vetëm  Atë  që  e  meriton  të  lartësohet  dhe  të  madhë- 
rohet.  Lartësoj  Atë  të  cilin  zotëron  shumë  mirësi  dhe  nimete.  Lartësoj 
Atë  që  është  madhështor  dhe  bujar.  Lartësoj  Atë  që  është  i  lartë  dhe 
bujar.  Ai  është  larg  çdo  mangësie.  ”  (Tirmidhi,  Deavat,  30/3419) 


Një  herë  u  ankuan  te  Pejgamberi  për  shkak  se  nuk  binte  shi.  Mbi 
këtë  i  Dërguari  i  Allahut  urdhëroi  që  t'i  sillej  një  minber.  Minberi  u  bë 
në  vendin  ku  faleshin  namazet  e  xhumasë,  bajramit  dhe  xhenazes.  U 
caktua  një  ditë  për  t'u  mbledhur  njerëzit.  Krenaria  e  Gjithësisë  (s.a.v.s) 
doli  në  udhëtim  sapo  u  dallua  në  horizont  e  kuqja  e  diellit.  Shkoi  në 

faltore  dhe  u  ul  në  minber.  Madhëroi  dhe  falenderoi  Allahun  dhe  pa- 
staj  tha: 

“Ju  u  ankuat  ngaqë  vendi  juaj  është  tharë  dhe  nga  vonimi  i  shiut 
që  nuk  po  bie  në  kohën  e  tij.  Allahu  xhelle  xhelaluhu  urdhëron  që  t'i 
luteni.  Ai  premton  se  do  t'i  përgjigjet  lutjes  suaj.  Pastaj  u  lut: 

“Falenderimi  i  takon  Zotit  të  botërave.  Ai  është  mëshirues  dhe 
mëshirëbërës.  Eshtë  sunduesi  i  ditës  së  kiametit.  Nuk  ka  Zot  tjetër  për- 
veç  Allahut.  Ai  bën  çfarë  të  dojë.  O  Zoti  ynë!  Ti  je  Allahu  përveç  të 
cilit  nuk  ka  Zot  tjetër.  Ti  je  i  pasur,  ndërsa  ne  jemi  të  varfër.  Na  lësho 
shi.  Bëje  forcë  dhe  fuqi  për  ne  atë  shi  që  e  zbret.  Na  e  sill  atë  sa  më 
shpejt.  ” 

Pasi  tha  këtë,  i  ngriti  duart.  I  ngriti  aq  shumë,  saqë  i  dukej  e  bardha 
e  sqetullës.  Pastaj  ua  ktheu  shpinën  njerëzve,  i  ktheu  rrobat  mbrapsh 
dhe  në  këtë  kohë  duart  i  kishte  të  ngritura  lart.  Pastaj  u  kthye  për- 
sëri  nga  njerëzit.  Zbriti  nga  minberi  dhe  fali  dy  rekatë  namaz.  Allahu 
Teala  menjëherë  në  atë  çast  i  dërgoi  retë.  Qielli  vetëtoi  dhe  rrufeja 
shpërtheu.  Filloi  të  bie  shi  me  lejen  e  Allahut.  Krenaria  e  Gjithësisë, 
i  Nderuari  ynë  pa  u  kthyer  akoma  në  xhami,  rrëketë  patën  filluar  të 
rridhnin.  I  Dërguari  i  Allahut,  kur  i  pa  njerëzit  duke  u  kthyer  me  nxitim 
nëpër  strehët  e  tyre,  buzëqeshi  dhe  tha: 

“Dëshmoj  se  Allahu  është  i  aftë  për  gjithçka  dhe  se  unë  jam  rob 
dhe  i  Dërguari  i  Tij.  ”  (Ebu  Davud,  Istiska,  2/1173) 

Pejgamberi,  i  Nderuari  ynë  fali  namazin  e  istiskasë  kur  kërkoi  shi 
nga  Allahu,  kështu  fali  edhe  namaz  nafile  që  t'i  pranohej  lutja  e  tij. 


Nëna  jonë  Hazreti  Aishe  thotë: 

Kur  një  natë  u  ngrita,  nuk  e  pashë  të  Dërguarin  e  Allahut  pra- 
në  meje.  Kujtova  se  mos  kishte  shkuar  te  ndonjëra  nga  gratë  e  tij. 
Kërkova  me  dorë  rreth  e  rrotull.  Dora  ime  preku  këmbën  e  tij .  Atëherë 
e  kuptova  se  i  Dërguari  i  Allahut  ishte  në  sexhde.  E  dëgjova  me  vë- 
mendje,  ai  po  qante  dhe  po  lutej  kështu: 

“O  Allahu  im!  Strehohem  te  kënaqësia  jote  nga  ndëshkimi  yt. 
Strehohem  te  falja  jote  nga  ndëshkimi  yt!  O  Allahu  im  prej  askujt 
tjetër,  por  kërkoj  mbrojtje  nga  Ti  prej  Teje.  Unë  jam  i  paaftë  të  të  fa- 
lenderoj  aq  sa  e  meriton.  Ti  je  ashtu  siç  e  ke  lavdëruar  veten  Tënde! " 
(Muslim,  Salat,  222;  Tirmidhi,  Deavat,  75/3493) 


Hazreti  Omer  radijallahu  anhu  tregon: 

“Ditën  e  Bedrit,  i  Dërguari  i  Allahut  (s.a.v.s)  pa  se  mushrikët 
ishin  njëmijë  vetë,  ndërsa  ashabët  e  tij  ishin  treqind  e  dhjetë  vetë.66 
Menjëherë  u  drejtua  nga  kibla  dhe  i  ngriti  duart.  Ai  filloi  t'i  lutet  Zotit 
të  tij  me  zë: 

O  Allahu  im!  Ma  fal  premtimin  që  më  ke  dhënë!  O  AHahu  im!  Më 
jep  fitore.  O  Allahu  im!  Nëse  e  shkatërron  këtë  grup  që  përkrah  isla- 
min,  tashmë  në  tokë  nuk  do  të  ngelë  asnjë  që  të  të  adhurojë  Ty! 

Ai  e  vazhdoi  lutjen  me  duar  të  ngritura  në  një  lloj  mënyre,  saqë 
mbulesa  që  kishte  mbi  supe  i  ra  në  tokë.  Ebu  Bekri  radijallahu  anhu  i 
cili  e  pa  këtë,  duke  ardhur  pranë  tij,  e  mori  mbulesën,  ia  vuri  mbi  supe 
dhe  duke  iu  qasur  më  pranë,  i  tha: 

-0  i  Dërguari  i  Allahut!  Të  mjafton  kjo  lutje  që  i  bëre  Zotit  tënd. 
Allahu  patjetër  do  ta  mbajë  premtimin  që  të  ka  dhënë. 

Në  ato  çaste,  Allahu  Teala  i  cili  është  i  fortë  dhe  i  madhërueshëm, 
zbriti  këtë  ajet  fisnik: 

Përkujtoni  kur  kërkuat  ndihmë  prej  Zotit  tuaj  dhe  Ai  iu  për- 
gjigj:  “Unë  do  t’ju  ndihmoj  me  njëmijë  ëngjëj  që  vijnë  një  pas  një 

(grup  pas  grupi)”  (el-Enfal,  9) 


Allahu  atë  ditë  i  ndihmoi  besimtarët  me  ëngjëjt  e  tij.”  (Muslim, 


66.  Shik.  Buhari,  Megazi,  6;  Tirmidhi,  Siyer,  38/1598. 

Xhihad,  58;  Buhari,  Megazi,  4) 


Ishte  një  sahabi  që  e  quanin  Ebu  Mi'lak.  Ky  person  bënte  tregti 
duke  krijuar  shoqëri  me  të  tjerët.  Ishte  një  person  i  drejtë  dhe  i  devot- 
shëm.  Një  herë,  ai  kishte  dalë  përsëri  në  udhëtim.  Një  hajdut  i  arma- 
tosur  i  doli  përpara  dhe  i  tha: 

“Çfarëdo  që  të  kesh,  nxirre  se  do  të  të  vras.  Ebu  Mi'lak  tha: 

“Nëse  ke  si  qëllim  të  marrësh  mallin,  merre!”  Hajduti  tha: 

“-Unë  dua  vetëm  jetën  tënde."  Ebu  Mi'lak  tha: 

“-Atëherë  më  lejo  të  fal  pak  namaz.”.  Hajduti  tha: 

“-Fal  sa  të  duash!”.  Ebu  Mi'lak,  pasi  fali  namazin,  u  lut  kështu: 

“O  i  dashuri  i  zemrave!  O  ti  që  zotëron  arshin  e  madh!  O  Allahu 
im  që  bën  çfarë  të  duash!  Dua  që  të  më  mbrosh  nga  ky  hajdut  për  hir 
të  madhërisë  tënde  që  nuk  arrihet,  për  hir  të  sundimit  tënd  që  nuk 
arrihet  dhe  për  hir  të  dritës  tënde  që  ka  mbuluar  të  gjithë  arshin  tënd! 
O  Allahu  im  që  je  ndihmues,  më  ndihmo!  ” 

Ebu  Mi'lak  e  përsëriti  tre  herë  këtë  lutje.  Sapo  e  mbaroi  lutjen  e  tij, 
u  shfaq  një  kalorës  që  e  mbante  heshtën  lart  dhe  e  vrau  hajdutin. 

Sahabiu  i  cili  shpëtoi  me  lejen  e  Allahut,  e  pyeti  kalorësin: 

“-Kush  je  ti?  Allahu  më  ndihmoi  mua  duke  të  bërë  ty  shkak!” 

Kalorësi  tha: 


“-Unë  jam  nga  banorët  e  qiellit  të  katërt.  Kur  bëre  lutjen  e  parë 
dëgjova  se  u  hapën  dyert  e  qiellit.  Kur  bëre  lutjen  e  dytë,  dëgjova  zhur- 
mën  e  banorëve  të  qiellit.  Kur  bëre  lutjen  e  tretë,  u  tha:  Po  lutet  dikush 

që  ka  ngelur  në  vështirësi!  Kur  e  dëgjova  këtë,  kërkova  nga  Allahu  që 
të  më  urdhërojë  që  ta  vrasë  hajdutin.  Allahu  Teala  e  pranoi  dëshirën 
time  dhe  erdha.  Dije  se  dikush  që  merr  abdes,  fal  katër  rekatë  namaz 
dhe  bën  këtë  lutje,  lutja  e  tij  i  pranohet,  qoftë  në  vështirësi  apo  jo.”  (Ibn 
Haxher,  el-Isabe,  IV,  182) 


Nëna  jonë  Ummu  Seleme  radijallahu  anha,  ishte  pyetur: 

“O  nëna  e  besimtarëve!  Çfarë  lutje  bënte  më  shumë  i  Dërguari  i 
Allahut  kur  ishte  prane  teje?  Ajo  u  përgjigj: 

“Shumë  herë  lutej  kështu: 

O  Allahu  im  që  i  kthen  zemrat  nga  një  gjendje  në  një  gjendje  tje- 
tër!  Përforcoje  zemrën  time  në  fenë  tënde!"  (Tirmidhi,  Deavat,  89/3522; 
Ahmed,  IV,  182,  VI,  91) 


I  Dërguari  i  Allahut  (s.a.v.s)  lutej  shumë  për  udhëzimin  e  ummetit 
të  tij.  Ai  ishte  lutur  kështu  për  udhëzimin  e  popullit  të  Jemenit:  “O 
Allah!  Drejtoji  zemrat  e  tyre  nga  ne!”  (Tirmidhi,  Menakib,  71/3934) 
Ai  lutej  dhe  i  përgjërohej  Allahut  edhe  për  banorët  e  Taifit,  të  cilët 
e  nxorën  nga  vendi  i  tyre  duke  i  rënë  me  gurë  dhe  duke  e  sharë  me 
ofendime  të  ndryshme,  të  cilët  u  dhanë  shumë  humbje  myslimanëve 
duke  ngulmuar  deri  në  vitin  e  nëntë  të  hixhrit:  “O  Zoti  im!  Udhëzoi  ba- 
norët  e  Sakifit!  Dërgoji  ata  te  ne!”  (Ibn  Hisham,  IV,  134;  Tirmidhi,  Menakib, 
73/3942) 


Përsëri  Krenaria  e  Gjithësisë,  i  Nderuari  ynë  (s.a.v.s),  kur  po  e 
dërgonte  Hazretin  Ali  si  gjykatës  në  Jemen,  duke  e  vendosur  dorën 
në  gjoksin  e  kushëririt  të  tij  që  brengosej  nga  përgjegjësia  e  detyrës  që 
kishte  marrë,  bëri  këtë  lutje: 


“O  Allah!  Udhëzoje  zemrën  e  tij  në  të  drejtë  dhe  përforcoje  gju- 

hën  e  tij  në  hak  (vërtetë).  ” 

Hazreti  Ali  radijallahu  anhu  thotë: 

“Pas  kësaj  lutjeje  nuk  kam  rënë  në  dilemë  kur  gjykoja  ndërmjet  dy 
vetëve.  (Ibn  Maxhe,  Ahkam,  1) 


I  Dërguari  i  Allahut  (s.a.v.s),  gjatë  kohës  së  haxhit  në  vakfe,  teksa 
njërën  dorë  e  mbante  te  kapistra  e  devesë,  dhe  tjetrën  të  ngritur  lart, 
bëri  një  lutje  të  gjatë  e  cila  shpreh  ndjeshmërinë  e  adhurimit  të  tij  dhe 
të  jetës  së  tij  shpirtërore.  Një  pjesë  e  kësaj  lutjeje  të  bukur  është  kë- 
shtu: 

“O  Allahu  im!  Ty  të  përket  falenderimi  ashtu  siç  ke  e  thënë  dhe 
më  lart  nga  ç  'mund  ta  themi  ne!  O  Allah!  Namazi,  adhurimi,  jeta  dhe 
vdekja  ime  është  për  Ty!  Kthimi  im  është  vetëm  te  Ti! 

O  Allah!  Kërkoj  mbrojtje  prej  Teje  nga  ndëshkimi  i  varrit,  nga 
druajtjet  që  e  ftohin  zemrën  dhe  nga  parregullsia  e  punëve!  O  Allah! 
Kërkoj  mbrojtje  prej  Teje  nga  e  keqja  e  katastrofës  që  sjellin  erërat! 

O  Allah!  Krijo  në  syrin  tim  një  dritë,  në  veshin  tim  një  dritë  dhe  në 
zemrën  time  një  dritë!  O  Allahu  im!  Zgjeroje  kraharorin  tim!  Lehtësoje 
punën  time!  O  Allahu  im!  Kërkoj  mbrojtje  prej  Teje  nga  kthimi  i  shë- 
ndetit  në  sëmundje,  nga  ndëshkimi  yt  që  vjen  befasisht!  O  Allahu  im! 
Më  dërgo  në  rrugë  të  drejtë!  Më  fal  mëkatet  e  kaluara  dhe  të  ar- 
dhme! 

O  Allah  që  i  ngre  gradat,  që  zbret  bereqet  dhe  që  ke  krijuar  qiejt 
dhe  tokën!  Zërat  në  gjuhë  të  ndryshme  ngrihen  për  tek  Ti  duke  u  entu- 
ziasmuar  dhe  kërkojnë  nga  Ti!  Dëshira  ime  është  që  të  më  kujtosh  në 
vendin  e  provimit,  atje  ku  do  të  më  harrojnë  njerëzit  e  kësaj  bote! 

O  Allahu  im!  Ti  e  dëgjon  fjalën  time,  e  shikon  vendin  ku  gjendem 
dhe  e  di  çfarë  kam  të  fshehtë  dhe  çfarë  kam  të  hapur!  Unë  jam  i  pa 
rrugëdalje,  i  varfër,  kërkoj  nga  ti  ndihmë  dhe  mbrojtje!  Kam  frikë  dhe 
i  pranoj  gabimet  e  mia!  Siç  kërkon  një  që  nuk  ka  rrugëdalje,  ashtu 
kërkoj  edhe  unë!  Po  të  përgjërohem  ashtu  siç  të  përgjërohet  një  më- 
katar  i  nënçmuar!  Po  të  lutem  ashtu  siç  të  lutet  një  rob  i  Yti  që  e  kam 

ulur  kokën  në  prani  të  madhërisë  tënde,  që  i  rrjedhin  lot  nga  sytë  për 
Ty,  që  e  flijon  të  gjithë  pasurinë  e  tij  për  Ty  dhe  që  e  vë  fytyrën  e  tij 
në  tokë  për  Ty!  O  Zoti  im!  Mos  më  lër  të  privuar  nga  pranimi  i  lutjes 
sime!  O  Ti  më  i  miri  nga  i  cili  kërkohet,  O  më  bujari  i  atyre  që  japin, 
Ji  mëshirues  dhe  falës  ndaj  meje!  'hl 

Ja  një  lutje  e  sinqertë  dhe  thelbësore  që  tregonte  vendosmërinë 
shpirtërore  të  të  Dërguarit  të  Allahut,  që  nuk  kishte  asnjë  mëkat  në 
prani  të  Allahut... 


Një  pjesë  e  lutjeve  që  bënin  në  Arafat  selefët  (paraardhësit)  e  de- 
votshëm,  është  kështu: 

“O  Zoti  im!  Kush  mund  ta  lavdërojë  veten  e  tij  përpara  Teje?  O 
Zoti  im!  Gjuha  më  është  mbajtur  me  mëkate,  unë  nuk  kam  asnjë  ndër- 
mjetës  që  të  ndërmjetësojë  për  mua  te  Ti,  as  ndonjë  punë  që  ka  dobi 
përveç  shpresës  për  mëshirën  tënde!  O  Zoti  im!  E  di  që  për  shkak  të 
mëkatëve  të  mia  nuk  kam  pozitë  në  praninë  tënde  dhe  nuk  kam  fytyrë 
për  të  kërkuar  falje  nga  Ti!  Por  Ti  je  më  bujari  i  bujarëve!  O  Zoti  im! 
Mëshira  Jote  mund  të  më  arrijë  mua  edhe  nëse  nuk  e  meritoj  atë! 
Sepse  mëshira  Jote  është  aq  e  gjërë,  sa  mund  të  përfshijë  gjithçka!  O 
Zot!  Sado  i  madh  të  jetë  mëkatim  im,  ai  është  i  vogël  në  krahasim  me 
mëshirën  tënde!  Fali  ata  o  Zoti  im  bujar! 

O  Zoti  im!  Ku  do  të  shkojnë  dhe  të  strehohen  mëkatarët,  nëse  Ti 
do  të  falësh  vetëm  robërit  e  tu  të  bindshëm?  O  Zoti  im!  Nga  kush  do  të 
kërkojnë  ndihmë  mëkatarët,  nëse  Ti  do  të  falësh  dhe  mëshirosh  vetëm 
robërit  e  tu  të  devotshëm! 


Unë  në  çdo  çast  kam  nevojë  për  Ty!  Ndërsa  Ti  nuk  ke  fare  nevojë 
për  mua!  Vetëm  Ti  më  fal  mua  si  krijuesi  im  që  je!  O  Zoti  im,  më  kthe 
mua  nga  ky  vend,  me  nevoja  të  kryera,  me  kërkesa  të  plotësuara  dhe 
me  shpresa  të  realizuara! 

O  Allahu  im  që  ke  dhe  posedon  nevojat  e  kërkuesve!  O  Allahu 


67.  Shik.  Ibn  Kethir,  el-Bidaje,  V,  166-168;  Hejsemi,  III,  252;  Ibn  Kajjim,  Zadu'l- 
Mead,  Bejrut  1995,  II,  237. 

im  që  e  di  se  çfarë  mendojnë  ata  që  heshtin!  O  Allahu  im,  nuk  pritet 
ndihmë  prej  askujt  përveç  teje,  dhe  që  nuk  ka  Zot  tjetër  përveç  Teje! 
O  Allah,  nuk  ka  krijues  tjetër  përveç  Teje  që  të  kihet  frikë!  O  Allah,  mi- 
nistri  vjen  pranë  Teje  dhe  Ti  nuk  ke  derë  që  të  jepet  ryshfet!  O  Allahu 
im  që  e  shton  bujarinë  dhe  fisnikërinë  kur  shtohen  kërkesat,  o  Ti  që 
e  shton  mirësinë  dhe  begatinë  kur  shtohen  nevojat!  O  Allahu  im!  Ti 
e  nderon  çdo  mik!  Edhe  ne  jemi  miqt  e  Tu!  Na  ndero  me  xhennetin 
tënd! 

O  Allahu  im!  Çdo  karvani  i  jepet  dhuratë,  çdo  kërkuesi  i  jepet  dhu- 
ratë,  çdo  vizitor  nderohet!  Çdokujt  që  shpreson  sevap  i  jepet  sevap! 
Ne  kemi  ardhur  bashkërisht  në  BejtuTHaram  tëndin!  Ne  ndaluam  në 
Vakfe,  në  këto  ceremoni  të  mëdha!  Ne  gjendemi  gati  në  këto  vende 
të  bekuara!  Shpresa  jonë  është  që  të  fitojmë  sevap  dhe  shpërblim  te 
madhëria  Jote!  O  Allahu  im,  mos  e  lër  të  shkojë  kot  shpresën  tonë!68 


Ebu  Umame  radijallahu  anhu  thotë  kështu: 

I  Dërguari  i  Allahut  (s.a.v.s)  pati  bërë  shumë  lutje,  por  ne  nuk  mu- 
ndëm  të  mësonim  asgjë  nga  ato.  Mbi  këtë  thamë: 

“O  i  Dërguari  i  Allahut!  Ju  bëtë  shumë  lutje,  por  ne  nuk  mundëm 
t'i  mësojmë."  Atëherë  i  Dërguari  i  Allahut  tha: 

“A  t'ju  mësoj  një  lutje  e  cila  i  përfshin  të  gjithë  ato  lutje?  Thoni 


kështu: 


O  Allahl  Edhe  ne  kërkojmë  nga  Ti  atë  që  kërkoi  Pejgamberi  Yt, 
Muhammedi  (s.a.v.s).  Edhe  ne  strehohemi  te  Ti  nga  ato  gjëra  prej 


68.  Shik.  Gazali,  Ihjau  Ulumi  d-Din,  Bejrut  1990,  I,  337-338;  Bejhaki,  Shuabu  l- 
Iman.  II.  25-26. 

të  cilave  është  strehuar  te  Ti  Pejgamberi  Yt,  Muhammedi  (s.a.v.s). 
Ndihma  pritet  vetëm  nga  Ti.  Ti  je  ai  i  cili  e  dërgon  njeriun  tek  ajo 
që  dëshiron  në  këtë  botë  dhe  në  botën  tjetër.  Vetëm  me  ndihmën  e 
Allahut  mund  të  fitohet  forca  për  të  ikur  nga  mëkati  dhe  fuqia  për  të 
bërë  adhurim.  "(Tirmidhi,  Deavat,  88/3521) 

Enesi  radijallahu  anhu,  tregon  kështu: 

I  Dërguari  i  Allahut  vizitoi  një  të  sëmurë  që  ishte  dobësuar  shumë 
dhe  e  pyeti: 

‘A  i  bëje  lutje  Allahut  për  ndonjë  gjë,  ose  a  kërkoje  gjë  prej  Tij?” 
I  sëmuri  u  përgjigj: 

“Po,  lutesha  kështu:  O  Allah!  Dënimin  që  do  të  ma  japësh  në  ahi- 
ret,  ma  jep  menjëherë  këtu!’’.  I  Dërguari  i  Allahut  (s.a.v.s)  tha  kështu: 

“Subhanallah!  Ti  nuk  ke  fuqi  për  këtë.  A  nuk  do  të  ishte  më  mirë 
të  luteshe  kështu: 


jL)!  ^  3  J,  3  ij, 

...O  Zoti  ynë!  Na  jep  në  këtë  botë  të  mira  dhe  në  botën  tje- 
tër  të  mira  dhe  na  mbro  nga  ndëshkimi  i  xhehennemit!  (el-Bakara, 
201)  ” 

Mbi  këtë  burri  bëri  këtë  lutje  dhe  u  shërua.  (Muslim,  Dhikr,  23;  Tirmidhi, 
Deavat,  71/3487) 

Kur  të  lutemi,  duhet  të  kemi  kujdes  se  çfarë  kërkojmë  nga  Allahu 
Teala  dhe  duhet  të  respektojmë  rregullat  e  lutjes.  Nga  Allahu  vazhdi- 
misht  duhet  të  kërkojmë  hajër,  mirësi  dhe  falje. 


Sipas  transmetimit  të  Hazretit  Ali  radijallahu  anhu,  një  rob  (që 
kishte  bërë  marrëveshje  me  të)  shkoi  tek  ai  i  tha: 

“Nuk  kam  fuqi  që  të  paguaj  borxhin  tim,  më  ndihmo!  Ai  tha: 


“A  të  të  mësoj  lutjen  që  më  ka  mësuar  i  Dërguari  i  Allahut  (s.a.v.s)? 
Gjatë  kohës  që  të  bësh  këtë  lutje,  Allahu  do  të  të  ndihmojë  për  të  pa- 

guar  borxhin,  edhe  nëse  është  sa  mali  Sebir.”,  dhe  bëri  këtë  lutje: 


“O  Zoti  im!  Më  mbro  nga  haramet,  duke  më  dhënë  risk  hallall  dhe 
mos  më  lër  që  t'ia  kem  nevojën  askujt  përveç  Teje!”  (Tirmidhi,  Deavat, 
110/3563) 


Sulltani  i  parë  Murat  Hydavendigar,  kur  hyri  në  fushën  e  Kosovës 
më  8  gusht  1389,  u  ballafaqua  me  një  furtunë  që  e  përzinte  pluhurin 
me  tymin.  Ishte  një  pamje  aq  e  turbullt  saqë  syri  nuk  e  shikonte  syrin. 

Ja,  ajo  natë  ishte  Nata  e  Beraatit.  Murad  Hani,  pasi  fali  dy  rekatë  na- 
maz,  me  lot  në  sy  bëri  këtë  lutje: 

“O  Zoti  im!  Nëse  kjo  furtunë  ka  dalë  për  shkak  të  mëkateve  të 
robit  tënd  Murad  të  paaftë,  mos  i  ndëshko  ushtarët  e  mi  të  pafajshëm 
për  shkak  të  kësaj!..  O  Allahu  im!  Ata  kanë  ardhur  deri  këtu  për  të 
lartësuar  emrin  tënd  dhe  për  të  përhapur  islamin! 

O  Zoti  im!  Shumë  herë  nuk  më  ke  lënë  të  privuar  nga  fitorja. 
Gjithmonë  e  ke  pranuar  lutjen  time.  Përsëri  të  përgjërohem,  pranoje 
lutjen  time!  Lësho  një  shi  që  kjo  re  pluhuri  të  hiqet.  T'i  shikojmë  qafirat 
qartë  dhe  të  luftojmë  ballë  për  ballë! 

O  Zoti  im!  Edhe  gjithësia  edhe  ky  rob  është  i  Yti.  Unë  jam  një  rob 
i  paaftë.  Ti  e  di  më  mirë  synimin  dhe  të  fshehtat  e  mia.  Qëllimi  im  nuk 
është  pasuri  dhe  pronë.  Dua  vetëm  kënaqësinë  tënde. 

O  Zoti  im!  Mos  i  lër  të  humbin  në  dorën  e  qafirave  këta  ushtarë 
besimtarë  dhe  mos  i  shkatërro  ata!  Jepu  atyre  një  fitore,  ashtu  që  të 
festojnë  të  gjithë  besimtarët!  Nëse  do,  kurbani  i  asaj  dite  feste  le  të 
jetë  robi  Yt  Muradi! 

O  Zoti  im!  Mos  më  bëj  mua  shkak  për  shkatërrimin  e  gjithë  kë- 
tyre  ushtarëve  myslimanë!  Ndihmoji  këta  dhe  jepu  fitore!  Unë  e  bëj 
kurban  shpirtin  tim  për  këta,  mjafton  që  Ti  të  më  pranosh  në  grupin  n 

e  dëshmorëve!...  Jam  i  kënaqur  të  dorëzoj  shpirtin  tim  për  ushtarët 
e  Islamit...  Mua  më  bëre  luftëtar.  Së  fundi,  me  mirësinë  dhe  bujarinë 
tënde  më  jep  edhe  martirizmin!  Amin!" 

Pas  kësaj  lutje  të  sinqertë,  me  një  qetësi  të  jashtëzakonshme 
Sulltani  filloi  të  lexonte  Kur'anin  Fisnik.  Pa  kaluar  shumë,  u  shfaqën 
retë  e  mëshirës.  Në  fushën  e  Kosovës  ra  menjëherë  shi.  Era  ndaloi. 
Pluhuri  u  shpërnda. . . 

Pas  këtyre  shfaqjeve  armiku  u  mund.  Lufta  e  cila  zgjati  tetë  orë, 
përfundoi  me  fitore. 

Murad  Han  ecte  mes  të  plagosurve  dhe  dëshmorëve  që  gjende- 
shin  në  sheshin  e  luftës.  Një  ushtar  sërb  i  plagosur,  duke  u  ngritur  nga 
mesi  i  të  vdekurve,  tha: 

“Lërmëni  mua;  do  të  puth  dorën  e  padishahut  dhe  do  të  bëhem 
mysliman!"  Sërbi  që  hiqej  sikur  ishte  i  plagosur,  bëri  kinse  po  puthte 
dorën  e  padishahut  dhe  ia  nguli  Sulltanit  në  gjoks  hanxharin  që  e 
mbante  fshehur  nën  sqetull.  Dhe  lutja  e  Murad  Hanit  i  cili  piu  sherbetin 
e  martirizmit,  u  realizua  plotësisht. . . 


Së  fundi,  lutja  është  pozita  e  esencës  së  adhurimit  dhe  e  jetës  së 
adhurimit,  sepse  një  nga  gjërat  që  i  pëlqen  Allahut  është  që  robi,  gjithë 
duke  e  kuptuar  dobësinë  e  tij  dhe  duke  shtrirë  duart,  t'ia  shfaqë  Zotit 
gjendjen  e  vet,  t'i  lutet  dhe  t’i  përgjërohet.  Për  këtë  arsye,  Allahu  Teala 
e  ndëshkon  atë  që  nuk  lutet  dhe  që  nuk  kërkon  gjë  prej  Tij. 

Po  kështu  në  ajetin  fisnik  thuhet: 

“(O  i  Dërguari  im!)  Thuaj:  Për  çfarë  do  t’ju  jepte  vlerë  Zoti  im 
sikur  të  mos  ishte  lutja  juaj!..”  (el-Furkan,  77) 

Lutja  është  çelësi  i  dyerve  të  mëshirës,  arma  e  besimtarit,  shtylla 
e  fesë  dhe  drita  e  qiejve  dhe  e  tokës.  Kujt  i  janë  hapur  dyert  e  lutjes 
u  janë  hapur  dyert  e  hajrit,  urtësisë  dhe  mëshirës.  Ai  që  dëshiron  t'i 
pranohet  lutja  në  vështirësi  dhe  ngushtësi,  duhet  të  bëjë  shumë  lutje 
edhe  në  kohë  kur  ka  pasuri  dhe  në  kohë  qetësie.  Shpirtërat  e  mëdhenj 
H^janë  ata  që  jetojnë  gjithmonë  duke  bërë  lutje. 

d.  Hushu-ja  (Frikërespekti  ndaj  Allahut) 

Hushuja  është  mbushja  e  zemrës  me  dashurinë  dhe  frikën  ndaj 
Allahut  dhe  qetësimi  i  organeve  me  këto  ndjenja. 

Hushuja  është  e  dyanshme,  origjina  në  zemër  dhe  shfaqjet  e  saj 
në  trup.  Ana  që  i  përket  zemrës  është  bindja  e  vetes  ndaj  urdhërave  të 
Zotit,  duke  e  konceptuar  pavlerësinë  e  saj  përballë  madhështisë  dhe 
lartësisë  së  Zotit,  si  dhe  përforcimi  i  ndjenjës  së  një  edukate  shumë  të 
lartë,  madhërimi  dhe  respekti.  Ndërsa  ana  që  ka  lidhje  me  paraqitjen  e 
jashtme,  është  mbruajtja  e  një  gjendjeje  dinjiteti  dhe  qetësie  në  pjesët 
e  trupit,  nën  ndikimin  e  kësaj  ndjenje.  Përshembull,  shikimi  në  vendin 
e  sexhdes  dhe  jo  rreth  e  rrotull  në  namaz. . . 

Shembujt  më  të  bukur  të  përjetimit  të  jetës  dhe  adhurimeve  me 
hushu,  i  gjejmë  në  jetën  shembullore  të  Pejgamberit  tonë  të  nderuar 
dhe  të  ashabëve  fisnikë.  I  Dërguari  i  Allahut  (s.a.v.s),  i  cili  as  edhe  një 
çast  të  vetëm  të  jetës  së  tij  nuk  e  ndante  nga  e  vërteta  e  ahiretit,  edhe 
në  adhurime  tërhiqte  vëmendjen  për  domosdoshmërinë  e  shndërrimit 
në  gjendjen  shpirtërore  deri  në  frymën  e  fundit. 

Një  herë,  një  sahabi  shkoi  te  i  Dërguari  i  Allahut  (s.a.v.s),  dhe  i 

tha: 

“O  i  Dërguari  i  Allahut!  Më  këshillo,  por  këshilla  të  jetë  e  shkurtër 
dhe  thelbësore!  Në  lidhje  me  këtë,  i  Dërguari  i  Allahut  (s.a.v.s)  tha: 

“Fale  namazin  si  një  person  që  po  i  jep  lamtumirë  jetës!  Mos  thuaj 
një  fjalë  për  të  cilën  duhet  të  kërkosh  falje!  Mos  ki  lakmi  ndaj  gjërave 
që  kanë  njerëzit!  ”  (Ibn  Maxhe,  Zuhd,  15;  Ahmed,  V,  412) 

Adhurimet  fitojnë  vlerë  vetëm  kur  të  kryhen  me  vigjilencë  shpirt- 
ërore,  me  hushu  dhe  me  meditim.  Veçoria  më  e  rëndësishme  e  asha- 
bëve  të  nderuar  dhe  e  atyre  që  i  pasonin  ata  në  një  mënyrë  shumë 
të  bukur,  ishte  zotërimi  i  kësaj  vendosmërie  shpirtërore.  Po  ashtu, 
Abdullah  bin  Mes  ud  radijallahu  anhu  u  thoshte  kështu  miqve  të  tij: 

“Ju  falni  më  shumë  namaz  dhe  përpiqeni  më  shumë  se  ashabët, 
por  ata  ishin  më  të  virtytshëm  se  ju.  ” 

Kur  iu  tha  “Në  çfarë  ishin  më  të  virtytshëm  se  sa  ne?”,  ai  u  përgjigj: 

“Ata  ishin  më  asketë  se  sa  ju  ndaj  kësaj  bote  dhe  me  më  dashami- 
rës  se  sa  ju  ndaj  ahiretit.”  (Ibnu'l-Xheuzi,  Sifatu's-Safue,  Bejrut  1979, 1,  420) 

Hushuja  në  namaz  është  aq  e  rëndësishme,  sa  që  rruga  e  robit 
që  çon  drejt  shpëtimit  kalon  nga  kjo  derë,  sepse  në  suren  Mu’minun 
thuhet: 

“Eshtë  e  sigurtë  se  kanë  shpëtuar  besimtarët:  Ata  të  cilët  janë  të 
përulur  dhe  të  kujdesshëm  gjatë  faljes  së  namazit.”  (el-Mu  minun,  1-2) 

Edhe  Pejgamberi,  i  Nderuari  ynë,  njofton  se  robi  do  të  trajtohet  në 
lidhje  me  respektin  që  ka  pasur  ndaj  namazit: 

L‘Robi  fal  namaz,  por  vetëm  një  e  dhjeta,  një  e  nënta,  një  e  teta, 
një  e  shtata,  një  e  gjashta,  një  e  pesta,  një  e  katërta  ose  gjysma  e  na- 
mazit  i  shkruhet  për  të.  ”  (Ebu  Davud,  Salat,  123-124/796) 

Domethënë,  për  robin  ka  vetëm  sevapin  e  namazit  të  cilin  e  ka 
falur  me  hushu  dhe  me  qetësi. 

Ja  si  e  sqaron  Zoti  ynë  mënyrën  se  si  mund  të  falet  namazi  me 
hushu: 

“Kërkoni  ndihmë  me  durim  dhe  me  namaz,  vërtetë  ai  (na- 
mazi)  është  i  vështirë  përveç  për  ata  të  cilët  e  kanë  frikë  (Zotin  e 
tyre).  Të  cilët  janë  të  bindur  se  do  të  takojnë  Zotin  e  tyre  dhe  se 
ata  do  t’i  kthehen  Atij.”  (el-Bakara,  45-46) 

Domethënë,  një  person  i  cili  e  fal  namazin  me  vetëdijen  se  një  ditë 
do  të  dalë  patjetër  në  prani  të  Zotit  të  tij,  pra  me  vetëdijen  se  së  fundi 
do  të  kthehet  te  Ai  për  të  dhënë  llogari,  ka  arritur  hushunë  e  vërtetë. 

Nëse  kjo  gjendje  hushuje  vazhdon  në  namaz,  me  kalimin  e  kohës 
e  mbulon  të  gjithë  jetën  e  besimtarit.  Për  këtë  arsye,  ajetin  fisnik 

“Ata  të  cilët  janë  të  rregullt  në  faljen  e  namazit  të  tyre.”  (el- 
Mearixh,  23)  ,  Hazreti  Mevlana  e  komenton  në  këtë  mënyrë: 

“Gjendja  jote  pas  namazit  duhet  të  jetë  si  gjendja  jote  në  namaz.” 

Për  të  arritur  këtë  gjendje,  është  e  nevojshme  të  bëhemi  si  i 
Dërguari  i  Allahut  (s.a.v.s),  duke  marrë  pjesë  nga  morali  i  tij  i  lartë 
me  lidhjen  e  një  zemre  të  sinqertë  dhe  të  pastër,  sepse  i  Nderuari  ynë 

alejhissalatu  uesselam  ka  thënë  kështu: 

.  .Allahu  Teala,  duke  u  mësuar  mirësinë  njerëzve  të  cilët  e  kanë 
frikë  Atë,  të  brengosurve,  mëshiruesve,  e  do  çdo  zemër  që  thërret  për 
në  bindje  ndaj  Allahut.  Po  ashtu  Ai  nuk  e  do  zemrën  e  ngurtë,  atë  që 
merret  me  gjëra  boshe,  atë  që  e  kalon  gjithë  natën  në  gjumë  edhe  pse 
nuk  e  di  nëse  do  t'i  kthehet  shpirti  apo  jo  dhe  çdo  zemër  që  e  përkuj- 
ton  shumë  pak  AHahun.  "(Dejlemi,  I,  158) 


Tabllo  të  virtytshme 

Abdullah  bin  Shihhir  radijallahu  anhu  e  tregon  kështu  hushunë  e 
të  Nderuarit  tonë: 

“Një  herë  shkova  te  i  Dërguari  i  Allahut  (s.a.v.s).  Ai  po  falte  namaz 
dhe  për  shkak  se  po  qante,  nga  kraharori  i  tij  vinin  disa  zëra  si  kazani 
që  valon.”  (Ebu  Davud,  Salat,  156-157/904;  Ahmed,  IV,  25,  26) 

Po  ashtu,  është  e  nevojshme  që  të  tregohet  kujdes  edhe  në  drejtim 
të  legjislacionit  islam  të  namazit.  Por  është  e  domosdoshme  që  t'i  ja- 
pim  rëndësi  edhe  anës  shpirtërore  të  tij,  sipas  mënyrës  që  tregohet  në 
hadithin  fisnik.  Kur  fikhu  (legjislacioni  Islam)  e  përgatit  robin  për  na- 
maz  me  taharet,  abdes  dhe  pastërti,  pastërtia  shpirtërore,  domethënë 
hushuja  e  bën  robin  të  fitojë  qetësi,  ndjenja  shpirtërore  dhe  “takimin 
hyjnor” . 

I  Nderuari  ynë  (s.a.v.s)  ka  thënë  se  është  e  nevojshme  që  namazi 
të  falet  me  një  hushu  të  madhe  dhe  me  një  gjendje  të  lartë  shpirtërore, 
duke  iu  lutur  Zotit: 

“Namazi  falet  dy  nga  dy.  Në  çdo  dy  rekatë  ka  një  teshehhud. 
Namazi  është  të  ndjerit  e  hushusë,  modestisë  dhe  të  shfaqurit  e  thjësh- 
tësisë.  (Kur  ta  falë),  t'i  ngrejë  duart  drejt  Zotit  të  lartë  në  mënyrë  që 
shuplaka  e  duarve  të  jetë  e  kthyer  nga  fytyra  dhe  pastaj  të  lutet:  O 
Zoti  im!  O  Zoti  iml.  Kush  nuk  e  bën  këtë,  e  ka  namazin  e  mangët.  ” 
(Tirmidhi,  Salat,  166/385) 

Aishe  radijallahu  anha  tregon: 

Ebu  Xhehm  i  pati  dhuruar  të  Dërguarit  të  Allahut  (s.a.v.s)  një  rro- 
bë  të  qëndisur  dhe  të  hijshme.  I  Dërguari  i  Nderuar  fali  namaz  me  atë 
rrobë.  Pasi  e  mbaroi  namazin,  tha: 

“c Jepjani  këtë  rrobë  Ebu  Xhehmit  sepse  në  namaz  më  ngelën  sytë 
te  qendisjet  e  saj.  Për  pak  sa  nuk  e  humba  përqëndrimin  në  namaz.  ” 
(Muvatta,  Salat,  67;  Buhari,  Salat,  14) 


Në  haxhin  e  lamtumirës,  i  Dërguari  i  Allahut  (s.a.v.s)  u  mësoi  nje- 
rëzve  shtyllat  e  haxhit,  duke  i  praktikuar  ai  vetë.  Ai  tha  se  edhe  në 
haxh  veçanërisht,  duhet  të  kemi  hushu  si  në  adhurimet  e  tjera. 

Po  ashtu,  i  Nderuari  ynë  alejhissalatu  uesselam  në  ditën  e  Arafatit 
po  kthehej  (nga  Arafati  për  në  Muzdelife).  Kur  prapa  tij  pa  disa  njerëz 
që  thërrisnin  dhe  u  binin  deveve  të  tyre,  e  kur  dëgjoi  zërat  e  deveve, 
ua  bëri  me  shenjë  atyre  dhe  u  tha  kështu: 

“O  Njerëz!  Ecni  më  ngadalë!  Nuk  fitohet  sevap  duke  nxituar.  ” 
(Buhari,  Haxhxh,  94;  Muslim,  Haxhxh,  268) 

Hazreti  Ali  radijallahu  anhu,  transmeton  kështu: 

Pejgamberi,  i  Nderuari  ynë,  pa  një  njeri  që  luante  me  mjekrën  e  tij 
gjatë  namazit.  Në  lidhje  me  këtë  tha: 

“Sikur  zemra  t'i  ndjente  hushu,  edhe  gjymtyrët  e  tij  do  të  ishin  në 
hushu.  ”  (Ali  el-Muttaki,  VIII,  197/22530) 


Sipas  transmetimit  të  Hazretit  Aishe,  nëna  e  saj  Ummu  Ruman 
ka  thënë: 


Kur  po  falja  namaz,  lëvizja  majtas  djathtas.  Kur  Ebu  Bekri  e  pa 
këtë  gjendje,  më  qortoi  në  një  lloj  mënyre  të  tillë,  saqë  për  pak  do  të 
prishja  namazin.  Pastaj  m’u  drejtua  me  fjalët: 


“I  Dërguari  i  Allahut  ka  thënë: 


BESIMI DHE  ADHURIMI  - 

Kur  dikush  prej  jush  të  falë  namaz,  çdo  anë  e  tij  le  të  jetë  e  qetë,  le 
të  jetë  në  hushu.  Të  mos  lëvizë  si  çifutët,  qetësia  në  namaz  është  nga 
çështjet  që  e  plotësojnë  namazin.  ”69 


Hazreti  Sulejman  alejhisselam,  edhe  pse  atij  i  qe  dhënë  pasuri  shu- 
më  e  madhe  dhe  salltanet,  duke  jetuar  gjithmonë  një  jetë  me  hushu, 
modesti  dhe  entuziazëm,  dinte  se  si  ta  bënte  zemrën  që  të  mos  kishte 
nevojë  të  kësaj  bote.  Po  ashtu,  për  të  shprehur  virtytin  e  tij,  thuhet: 

“Sulejmani  alejhisselam,  megjithë  pasurinë  që  i  ishte  dhënë,  nuk 
e  kishte  ngritur  kokën  nga  qielli  deri  sa  vdiq,  për  shkak  të  hushusë  që 
ndjente  për  Allahun.”70 


Abdullah  bin  Ebu  Bekr  radijallahu  anhuma,  transmeton: 

“Ebu  Talha  po  falte  namaz  në  bahçen  e  tij.  Një  zog,  që  quhet 
Dubsi,  fluturoi  për  të  dalë  jashtë  bahçes.  Shkoi  majtas-djathtas  duke 
kërkuar  vend  për  të  ndalur.  Kjo  i  pëlqeu  Ebu  Talhas  dhe  e  shikoi  një 
çast.  Pastaj  u  kthye  në  namaz,  por  harroi  se  sa  rekatë  kishte  falur.  Në 
lidhje  me  këtë,  duke  menduar  se  pasuria  e  tij  u  bë  shkak  për  fitne  dhe 
e  prishi  hushunë  e  tij,  shkoi  te  i  Dërguari  i  Allahut  (s.a.v.s)  dhe  ia  tregoi 
situatën,  duke  i  thënë: 

-O  i  Dërguari  i  Allahut!  Pasuria  ime  është  sadaka  për  hir  të  Allahut, 
përdore  si  të  duash  dhe  jepja  kujt  të  duash.”  (Muvatta,  Salat,  69) 


Sa  e  mrekullueshme  është  kjo  ngjarje  që  tregon  hushunë  që  sa- 
habët  kishin  në  namaz: 


Pejgamberi  ynë  i  Nderuar  qëndroi  në  një  vend  kur  po  kthehej  nga 
një  udhëtim  në  Medine.  Duke  u  kthyer  nga  ashabët,  i  pyeti: 

“-Kush  do  të  na  presë  ne  sonte?” 


69.  Alusi,  Ruhu’l-Meani,  Bejrut,  Daru'l-Fikr  1989,  VIII,  118. 

70.  Ibn  Ebi  Shejbe,  el-Musannef,  Bejrut,  Daru’l-Fikr  1989,  VIII,  118. 

Ammar  bin  Jasir,  i  cili  ishte  nga  Muhaxhirët  dhe  Abbad  bin  Bishr, 
i  cili  ishte  nga  Ensarët,  menjëherë  thanë: 

“-Të  presim  ne,  o  i  Dërguari  i  Allahut!” 

Abbadi  radijallahu  anhu  e  pyeti  Ammarin: 

“Në  cilën  pjesë  të  natës  dëshiron  të  bëshë  roje,  në  fillim  apo  në 
fund?”  Ammar  radijallahu  anhu  tha: 

“-Dua  të  bëj  rojë  në  pjesën  e  fundit!”.  Dhe  duke  u  shtrirë  mbi  diç- 
ka,  filloi  të  flejë.  Abbadi  filloi  të  falë  namaz.  Në  ato  momente  erdhi  një 
mushrik.  Kur  pa  një  diçka  të  zezë  që  qëndronte  në  këmbë,  e  kuptoi  se 
është  roje  dhe  menjëherë  hodhi  një  shigjetë.  Shigjeta  e  qëlloi  Abbadin. 
Abbadi  e  nxori  shigjetën  dhe  e  vazhdoi  namazin.  Mushriku  hodhi  dy 
tre  shigjeta  dhe  e  qëlloi  atë.  Në  çdo  herë  që  i  binte  shigjeta,  Abbadi 
radijallahu  anhu,  duke  qëndruar  në  këmbë,  i  tërhiqte  shigjetat,  i  nxirrte 
dhe  e  vazhdonte  namazin.  Në  këtë  mënyrë  bëri  rukunë  dhe  sexhden. 
Pasi  dha  selam,  duke  e  zgjuar  shokun  e  tij,  i  tha: 

“-Ngrihu!  Unë  u  plagosa!” 

Ammari  kërceu  dhe  u  ngrit.  Kur  mushriku  i  pa  ata,  e  kuptoi  se  e  panë 
dhe  u  largua.  Kur  Ammari  e  pa  Abbadin  të  mbuluar  me  gjak,  tha: 

“-Subhanallah!  Përse  nuk  më  zgjove  kur  u  hodh  shigjeta  e  parë?!” 
Abbadi  dha  këtë  përgjigje  të  shkëlqyer  që  tregon  dashurinë  dhe  dëshi- 
rën  që  kishte  për  namazin  dhe  hushunë  që  kishte  në  adhurim: 

“-Po  lexoja  një  sure,  nuk  doja  ta  prishja  namazin  pa  e  mbaruar 
atë.  Por  kur  shigjetat  erdhën  njëra  pas  tjetrës,  e  ndërpreva  leximin 
dhe  shkova  në  ruku.  Betohem  në  Allahun  se  sikur  të  mos  kisha  frikë 
se  mos  humb  këtë  vend  që  i  Dërguari  i  Allahut  më  ka  urdhëruar  që  ta 
ruaj,  nuk  do  ta  lija  suren  në  mes  dhe  do  dëshiroja  të  vdisja  më  mirë  se 
sa  të  lija  namazin.  (Ebu  Davud,  Taharet,  78/198;  Ahmed,  III,  344;  Ibn  Hisham, 
III,  219;  Vakidi,  I,  397) 


Nipi  i  Esmas,  bijës  së  Hazretit  Ebu  Bekr,  e  pyeti  atë: 

“Gjyshe!  Çfarë  bënin  ashabët  e  Pejgamberit  kur  dëgjonin  Kur'an? 


BESIMI DHE  ADHURIMI 


Esma  u  përgjigj: 

“Ata  vepronin  ashtu  si  thotë  Kur'ani,  u  rridhnin  lotë  nga  sytë  dhe 
u  dridheshin  trupat.”  (Bejhaki,  $uabu'l-Iman,  II,  365) 

Ja  si  i  përshkruan  Allahu  robërit  e  tij  që  lexojnë  Kur'an  me  hu- 

shu: 

“(Kur  lexohet  Kur'ani)  bëjnë  sexhde  duke  qarë.  Kur’ani  ua 
shton  atyre  hushunë  e  tyre.”  (el-Isra,  109) 

“...Atyre  që  e  kanë  frikë  Zotin  e  tyre  u  dridhen  qimet  e  trupit 
prej  Kur’anit  dhe  me  përkujtimin  e  Allahut  u  qetësohen  lëkurat 
dhe  zemrat  e  tyre...”  (ez-Zumer,  23) 


Në  një  betejë  Hazretin  Ali  e  kishte  qëlluar  një  shigjetë.  Nuk  mundën 
t'ia  nxirrnin  për  shkak  të  dhimbjes.  Hazreti  Ali  radijallahu  anhu  tha: 

“Unë  po  fal  namaz  dhe  kështu  nxirreni!” 

Bënë  ashtu  si  tha:  ata  e  nxorën  pa  asnjë  vështirësi.  Hazreti  Ali,  i 
cili  nuk  ndjeu  asnjë  llojë  dhimbjeje,  kur  dha  selam  pyeti: 

“Çfarë  bëtë?” 

Ata  thanë: 

“E  nxorëm  shigjetën!..” 


Hazretin  Vejsel  Karani  e  pyeti  nëna  e  tij: 

“O  biri  im,  si  mund  të  bësh  adhurim  gjithë  natën  deri  në  mëngjes? 
Si  mund  të  durosh?” 

Vejsel  Karani  i  cili  ishte  një  mik  i  madh  i  Allahut  tha:  “O  nëna  ime 
e  dashur!  Adhurimin  e  bëj  për  Zotin.  Zemra  ime  zgjerohet  me  hushu 
dhe  lidhjet  e  mia  ndërpriten  me  tokën  dhe  me  çdo  ndjenjë  trupore, 
aq  sa  nuk  di  se  ç’është  lodhja.  Pastaj,  befas  e  kuptoj  se  ka  ardhur  agi- 


O  Uvejs,  çfarë  është  hushuja? 


_  Nga  epoka  e  diturisë  deri  në  ditët  tona  QYTETERIMI I VIRTYTEVE 

“Hushuja  është  mosndjesia  e  shpirtit  edhe  nëse  e  godet  trupin  një 
shigjetë.” 


Sipas  transmetimit,  Hazreti  Zejnelabidin  zverdhej  kur  ngrihej  për 
të  marrë  abdes  dhe  i  dridheshin  këmbët  kur  do  të  falte  namaz.  Ai  u 
përgjigj  kështu  atyre  që  e  pyetën  për  shkakun  e  kësaj: 

“A  nuk  e  dini  se  përpara  kujt  do  të  dal?”  (Ebu  Nuajm,  Hilje,  III,  133) 

Një  herë,  kur  ai  po  falte  namaz  në  shtëpinë  e  tij,  pati  rënë  zjarr. 
Por  ai  nuk  e  ndjeu  këtë.  Kur  dha  selam,  i  treguan  dhe  e  pyetën: 

“Çfarë  ishte  ajo  që  të  bëri  të  mos  e  ndjesh  kur  shtëpia  jote  digjej? 

Hazreti  Zejnelabidin  tha: 

“Këtë  zjarr  të  vogël  të  kësaj  botë  më  bëri  të  mos  e  ndjej  zjarri  i 
ahiretit  i  cili  i  pret  njerëzit.” 


Edhe  namazi  i  Muslin  bin  Jesarit  ishte  kështu.  Ai  po  falte  namaz 
në  një  xhami  në  Basra.  Në  atë  moment,  faltorja  u  shemb  me  një  zhur- 
më  të  madhe,  por  Muslim  bin  Jesar  e  vazhdoi  namazin  e  tij  pa  e  ndjerë 
këtë.  Kur  dha  selam,  i  thanë: 

“Xhamia  u  rrëzua,  ndërsa  ti  nuk  u  trembe  fare?  Çështë  kjo  punë?” 

Ndërsa  ai  duke  thënë  me  habi: 

“U  shemb  xhamia?!”  tha  ai  i  habitur,  prejse  nuk  kishte  ndjerë  as- 
gjë  gjatë  faljes  së  namazit. 


Një  mik  i  Zotit  tregon: 

Fala  namazin  e  iqindisë  pas  Hazretit  Zunnun  Misri.  Kur  ai  mik  i  bega- 
të  i  Zotit  tha  Allahu  ekber ,  përkujtimi  i  Allahut  pati  një  ndikim  aq  të  madh 
mbi  të,  saqë  pothuajse  nuk  i  ngeli  shpirti  në  trup.  Ngriu  dhe  ngeli  ashtu. 
Kur  tha  Ekber ,  zemra  ime  u  copëtua  prej  frikës  së  tekbirit  që  dha.” 


BESIMI DHE  ADHURIMI 


Kur  Amir  bin  Abdullah  falte  namaz,  ndërpriteshin  lidhjet  e  tij  me 
këtë  botë  dhe  hushunë  që  e  kishte  në  namaz  nuk  mund  t'ia  prishte 
asgjë  që  kishte  lidhje  me  gjërat  e  kësaj  bote.  Ai  thoshte: 

“Në  namaz,  më  mirë  të  më  bie  një  shigjetë,  se  sa  të  dëgjoj  dhe 
ndjej  fjalët  dhe  lëvizjet  e  të  tjerëve." 

E  pyetën  Bahauddin  Nakshibendin,  kuddise  sirruh: 

“Si  e  arrin  një  njeri  hushunë  në  namaz?" 

“Me  katër  gjëra!'',  u  përgjigj  ai: 

“1.  Ushqimi  hallall. 

2.  Të  mos  qenit  neglizhent  gjatë  marrjes  së  abdesit. 

3.  Të  qenët  i  qetë  në  marrjen  e  tekbirit  të  parë, 

4.  Mos-harrimi  i  Zotit  edhe  jashtë  namazit,  domethënë  vazhdimi  i  gjend- 
jes  së  qetësisë  dhe  shmangia  nga  mëkatet  si  në  namaz,  edhe  pas  namazit." 


Së  fundi,  hushuja  është  kryerja  e  urdhërave  të  Allahut  me  dëshirë 
dhe  largimi  me  përpikmëri  të  madhe  nga  ato  që  Ai  ka  ndaluar.  Fjalët 
hushu,  takva,  ihlas  dhe  ihsan,  janë  gjendje  me  kuptim  shumë  afër  një- 
ra  tjetrës. 

Burimi  i  këtyre  gjendjeve  është  dashuria  ndaj  Allahut.  Dashuria 
ndaj  Allahut  është  shenja  e  shkallës  shpirtërore  të  besimtarit.  Kjo  shka- 
llë  shpirtërore  shfaqet  në  adhurimet  që  janë  kryer  me  hushu  dhe  në 
shkëlqyeshmërinë  e  sjelljeve. 

Hushuja  duhet  ta  mbushë  zemrën  tonë  në  çdo  çast,  në  radhë  të 
parë  në  namaz,  por  pastaj  duhet  të  reflektohet  në  gjendje  qetësie  e 
heshtjeje  edhe  nga  organet  tona,  brënda  mjedisit  që  na  rrethon. 


7.  Të  jesh  në  një  gjendje  me  Kur'anin  Fisnik 


Kur  ani  fisnik  është  një  udhërrëfyes  që  u  tregon  njerëzve  rrugën 

e  drejtë,  është  mëshirë  për  besimtarët  dhe  shërim  për  sëmundjet  që 
gjenden  në  zemër.  Në  të  njëjtën  kohë,  ai  është  nxjerrës  i  njerëzve  nga 
errësira  në  dritë  me  lejen  e  Zotit,  si  dhe  një  udhëzues  hyjnor  që  të 
afron  te  Allahu  Teala. 

Kur'ani  Fisnik  është  një  urdhër  hyjnor  i  cili  tregon  qëllimin  e  kriji- 
mit  të  krijesave  dhe  urtësinë  e  ekzistencës  së  njeriut  dhe  që  urdhëron 
të  ndjekim  një  jetë  të  përshtatshme  me  sistemin  hyjnor  në  gjithësi. 
Allahu  thotë: 

“Allahu  e  shpalli  fjalën  më  të  mirë,  librin,  të  ngjashëm  në 
mrekulli,  (me  këshilla  dhe  dispozita)  të  përsëritura  herë  pas  here 
që  prej  dëgjimit  të  tij  rrënqethen  lëkurat  e  atyre  që  e  kanë  frikë 
Zotin  e  tyre,  pastaj  me  përkujtimin  e  Allahut  u  qetësohen  lëku- 
rat  dhe  zemrat  e  tyre.  Ky  (libër)  është  udhëzim  i  Allahut,  me  të 
udhëzon  atë  që  do.  Atë  që  e  humb  Allahu,  nuk  ka  kush  ta  udhë- 
zojë.”  (ez-Zumer,  23) 

Ky  ajet  fisnik  tregon  se  si  duhet  të  jenë  marrdhëniet  tona  shpirt- 
ërore  me  Kur'anin  Fisnik. 

Dëshmia  e  gradës  sonë  të  devotshmërisë  është  kultura  jonë  e 
Kur'anit  Fisnik.  Nëse  Kur'ani  është  kultura  jonë,  shfaqet  edhe  morali  i 
Kur'anit,  që  përbëhet  nga  sinqeriteti  në  adhurim,  bukuria  në  sjellje  dhe 
ndjeshmëria  shpirtërore. 

Kur'ani  Fisnik  është  urtësia  më  e  fortë  ku  njerëzit  mund  të  mbësh- 
teten,  urësi  të  cilën  Allahu  ua  ka  dhënë  atyre  që  duan  të  fitojnë  kë- 
naqësinë  e  Allahut,  të  shpëtojnë  nga  të  këqiat  dhe  nga  ndëshkimi  i 
përhershëm.  Ata  që  mbahen  te  kjo  urësi,  shpëtojnë,  lartësohen  dhe 
nderohen.  Ndërsa  ata  që  e  lënë  atë,  poshtërohen,  nënçmohen  dhe 
largohen  nga  rruga  e  drejtë. 

Kur'ani  Fisnik  është  një  sofër  gostie  shpirtërore  që  Allahu  Teala 
ka  përgatitur  për  të  nderuar  robërit  e  Tij.  Ata  të  cilët  marrin  pjesë  në 
këtë  gosti  dhe  iu  përgjigjen  kështu  thirrjes  së  Zotit,  shijojnë  mirësitë  e 
pafundme  që  u  japin  qetësi,  gëzim  dhe  lumturi. 

Vlera  dhe  nderi  i  vërtetë  i  njeriut  është  veprues  me  ligjet  e  Kur'anit 
dhe  i  plotë  me  moralin  e  tij.  Domethënë,  njeriu  arrin  nderin  dhe  vlerën 

kur  të  kthehet  te  urdhërat  hyjnore,  te  begatia  dhe  ndjenja  shpirtërore  e 
Kur'anit.  Zoti  na  urdhëron  që  jetën  dhe  ndodhitë  t'i  meditojmë  nëpër- 
mjet  logjikës  së  Kur'anit,  duke  e  konceptuar  Kur'anin  Fisnik  ashtu  siç 
duhet,  sepse  është  e  nevojshme  që  mendjen  tonë,  e  cila  është  shkaku  i 
lumturisë  por  edhe  i  skamjes,  ta  drejtojmë  kah  përmbajtja  e  shpalljes. 

Sikur  të  mos  ishte  dera  e  meditimit  që  Kur'ani  Fisnik  ka  hapur  për 
ne,  do  të  ishim  të  mangët  në  konceptimin  dhe  shprehjen  e  shumë  të 
vërtetave.  Nisur  nga  kjo,  lodhja  e  mendjes  mbi  përmbajtjen  e  pafund- 
me  të  Kur'anit,  do  të  bëjë  të  mundshme  zbulimin  e  shumë  rrugëve  të 
hajrit. 

Për  të  mësuar  moralin  e  Islamit  ashtu  siç  duhet,  është  e  nevojshme 
të  jemi  në  një  gjendje  me  Kur'anin  Fisnik  dhe  të  përkushtohemi  më 
shumë  në  të. 

Në  hadithet  fisnike  thuhet: 

“Kushdo  prej jush  që  dëshiron  t'i  lutet Zotit dhe  të  takohetme  Të, 
le  të  lexojë  Kur'an  me  qetësi  shpirtërore.  ”  (Sujuti,  I,  13/360) 

“Lexoni  Kur'an,  sepse  në  ditën  e  gjykimit  Kur'ani  do  të  jetë  ndër- 
mjetësues  për  ata  që  e  lexojnë.  ”  (Muslim,  Musafirin,  252,  253;  Ahmed,  V, 
249,  251) 

“Kush  e  lexon  Kur'anin  Fisnik  dhe  vepron  me  të,  në  ditën  e  gjy- 
kimit  prindërve  të  tij  i  vishet  një  kurorë.  Drita  e  kësaj  kurore  është  më 
e  bukur  se  sa  drita  e  diellit  kur  bie  në  një  shtëpi  të  kësaj  bote.  Atëherë 
a  mund  ta  mendoni  se  si  mund  të  jetë  drita  e  atij  që  vepron  vetë  me 
Kur’anin  Fisnik?  "  (Ebu  Davud,  Vitir,  14/1453) 

Të  jesh  ne  një  gjendje  me  Kur'anin  Fisnik  është  një  nga  punët  e 
devotshme  me  të  cilat  Allahu  kënaqet.  I  Dërguari  i  Allahut  thotë: 

“ Allahu  Teala  nuk  është  kënaqur  nga  asnjë  gjë  siç  është  kënaqur 
nga  leximi  i  Kur  'anit  me  zë  të  lartë  me  teganni71  i  një  pejgamberi  zëbu- 

71.  Teganni  do  të  thotë,  të  zbukurosh  Kur'anin  i  cili  është  fjala  më  e  bukur,  me  një 
mënyrë  që  i  ka  hije,  të  shprehurit  e  gëzimit  dhe  hidhërimit  në  zë  kur  ta  lexosh,  e  të 
lexosh  hapur  edhe  me  zë  të  lartë.  Për  më  shumë  detaje,  shik.  M.  Jashar  Kandemir, 
Ismail  Lytfi  Çakan,  Rashit  Kyçyk,  Rijazu's-Salihin  -  Përkthim  dhe  Komentim-,  Stam- 
boll  2001.  V.  118. 

kuT.  (Buhari,  Fadailu'l-Kur'an  19,  Teuhid  32;  Muslim,  Musafirin  232-234) 

“Allahu  nuk  dëgjon  asgjë  aq  sa  dëgjon  një  rob  të  Tij  i  cili  natën  fal 
dy  rekatë  namaz  (dhe  lexon  Kur  'an).  Mëshira  e  Allahut  bie  mbi  robin 
përderisa  ai  të  jetë  në  namaz.  Robërit  kurrë  nuk  mund  të  jenë  më  afër 
Allahut  se  sa  kur  janë  në  një  gjendje  me  Kur’anin.  "(Tirmidhi,  Fadailu’l- 
Kur'an,  17/2911) 

Është  informuar  se  njerëzit  të  cilët  harrojnë  suret  që  i  dinë,  kanë 
hyrë  në  mëkat  të  madh.72  Ai  i  cili  nuk  ka  në  zemrën  e  tij  një  pjesë  nga 
Kur  ani,  faktikisht  është  bërë  si  një  shtëpi  e  shkatërruar.73 

I  Dërguari  i  Allahut  (s.a.v.s)  thotë: 

“Zemrat  ndryshken  siç  ndryshket  hekuri.  ”  Sahabët  e  nderuar  pye- 

tën: 

“Çfarë  është  ajo  që  e  pastron  atë,  o  i  Dërguari  i  Allahut?’’.  I 
Dërguari  i  Allahut  u  përgjigj: 

“Eshtë  leximi  shumë  i  Kur'anit  dhe  përkujtimi  shumë  i  Allahut.  ” 
(Ali  el-Muttaki,  II,  241) 

Përsëri,  një  ditë  i  Dërguari  i  Allahut  i  këshilloi  sahabët  e  tij: 

“Jepjani  syve  tuaj  pjesën  e  tyre  nga  adhurimi!” 

E  pyetën:  Kush  është  pjesa  e  syve  tonë,  o  i  Dërguari  i  Allahut?”  I 
Dërguari  i  Allahut  (s.a.v.s)  tha: 

“Eshtë  shikimi  në  Kur'an,  meditimi  në  atë  që  ndodhen  në  të,  dhe 
marrja  e  mësimit  nga  imtësitë  e  tij.  ”  (Sujuti,  I,  39) 

Në  vijim,  i  Nderuari  ynë  alejhissalatu  uesselam  ka  thënë: 

“Sigurisht  që  ka  nga  njerëzit  që  janë  afër  Allahut!  ” 

Kur  u  pyet:  “O  i  Dërguari  i  Allahut!  Kush  janë  ata?”  Ai  u  për- 

gjigj: 

“Ata  janë  njerëzit  e  Kur'anit,  miqtë  e  AHahut  dhe  robërit  e  veçantë 
të  AHahut!  (Ibn  Maxhe,  Mukaddime,  16) 

72.  Ebu  Davud,  Salat,  16/461. 

^  73.  Tirmidhi,  Fadailu’l-Kur'an,  18/2913;  Darimi,  Fadailu'l-Kur'an,  1. 

Krenaria  e  Gjithësisë,  i  Nderuari  ynë  gëzohej  shumë  kur  njerëzit, 
të  mbledhur  së  bashku,  lexonin  Kur'anin  dhe  përpiqeshin  ta  kuptonin. 
Kështu,  për  ata  të  cilët  veprojnë  në  këtë  mënyrë,  ka  thënë: 

“...Nëse  një  xhemat  mblidhet  në  një  nga  shtëpitë  e  Allahut  dhe 
lexojnë  librin  e  Allahut,  e  diskutojnë  atë  ndërmjet  tyre  dhe  mundohen 
ta  kuptojnë  e  konceptojnë,  mbi  ta  zbret  qetësia  dhe  i  mblulon  mëshira. 
Engjëjt  i  rrethojnë.  Edhe  Allahu  Teala  i  kujton  ata  në  mesin  e  atyre 
që  gjenden  në  prani  të  Tij.  Ndërsa  atë  që  e  ka  lënë  punën  e  mirë, 
nuk  mund  ta  bëjë  të  përparojë  soji  i  tij.  ”  (Muslim,  Dhikr,  38;  Ibn  Maxhe, 
Mukaddime,  17) 

Atëherë,  për  të  fituar  lumturinë  e  të  dy  botërave,  duhet  ta  shtojmë 
lidhjen  tonë  shpirtërore  me  Kur'anin  Fisnik.  Atë  duhet  ta  lexojmë, 
kuptojmë,  duhet  ta  ndjejmë  në  zemër  dhe  duhet  të  përpiqemi  që  ligjet 
e  tij  t'i  zbatojmë  me  sinqeritet. 


Tabllo  të  virtytshme 

I  Nderuari  ynë  alejhissalatu  uesselam,  e  lexonte  Kur'anin  Fisnik 
ashtu  siç  duhet,  meditonte  shumë  mbi  kuptimin  e  tij  dhe  i  zbatonte 
menjëherë  ligjet  e  tij.  E  lexonte  Kur'anin  pothuajse  me  zemër,  duke 
e  ndjerë  dhe  jetuar.  Kur  e  lexonte  dhe  kur  kalonin  ajete  që  flisnin 
për  madhërimin  e  Allahut,  ai  e  madhëronte  Allahun  me  shprehje  si 
“Subhanallah”.  Kur  kalonin  ajete  lutjesh,  i  lutej  Allahut.  Kur  lexonte 
ajete  që  flisnin  për  kërkimin  e  mbrojtjes  nga  Allahu,  menjëherë  kër- 
konte  mbrojtje  nga  Ai.74 

Pejgamberi  ynë  i  Nderuar  alejhissalatu  uesselam  çdo  ditë  lexonte 
Kur'anin  Fisnik  në  mënyrë  të  rregullt.75  Evs  bin  Huzejfe  radijallahu 
anhu,  i  cili  gjendej  në  delegacionin  e  Fisit  Sakif  dhe  që  po  vinte  në 
Medine,  tregon  kështu: 

“Një  natë  pas  jacie,  i  Dërguari  i  Allahut  (s.a.v.s)  nuk  erdhi  te  ne 
për  një  kohë  të  gjatë.  E  pyetëm: 


74.  Shik.  Muslim,  Musafirin,  203;  Nesai,  Kijamu  l-Lejl,  25. 

75.  Muslim,  Musafirin,  142;  Ahmed,  IV,  9;  Ibn  Maxhe,  Salat,  178. 

-O  i  Dërguari  i  Allahut!  Përse  u  vonove  për  të  ardhur  te  ne? 
Pejgamberi,  i  Nderuari  ynë  tha: 

-Ia  kam  bërë  detyrë  vetes  që  të  lexoj  çdo  ditë  një  hizb  (pjesë)  nga 
Kur'ani  dhe  nuk  desha  të  vija  derisa  ta  mbaroja  këtë. 

Kur  zbardhi  mëngjesi,  i  pyetëm  sahabët  e  nderuar:  Si  e  lexoni 
Kur'anin  duke  e  ndarë  në  pjesë?  Ata  thanë: 

-Ne  e  lexonim  Kur'anin  Fisnik  (në  shtatë  pjesë)  duke  i  bërë  një 
hizb  tre  suret  e  para,  pastaj  pesë  suret  në  vazhdim  një  hizb,  pastaj 
bënin  një  hizb  duke  i  bashkuar  me  rradhë  shtatë,  njëmbëdhjetë  dhe 
trembëdhjetë  sure.  Më  në  fund,  suret  nga  sureja  Kaf  deri  në  fund  i 
bënim  një  hizb.”  (Ahmed,  IV,  9;  Ibn  Maxhe,  Salat,  178) 


Abdullah  bin  Mes'ud  radijallahu  anhu  transmeton: 

Njëherë  Pejgamberi  (s.a.v.s)  më  urdhëroi: 

“O  Ibn  Mes  'ud!  Lexo  Kur'an  për  mua!"  Unë  i  thashë: 

“O  i  Dërguari  i  Allahut!  A  unë  të  lexoj  Kur'an  Ty,  kur  Ty  të  shpa- 
llet  ai?” 

I  Dërguari  i  Allahut  (s.a.v.s)  tha: 

“Më  pëlqen  ta  dëgjoj  Kur  'anin  nga  dikush  tjetër. " 

Unë  fillova  të  lexoj  suren  Nisa.  Kur  arrita  te  ajeti  fisnik: 

“Si  do  të  jetë  gjendja  e  atyre  (që  nuk  besuan)  kur  ne  do  të  sjellim 
dëshmitarë  për  çdo  popull  dhe  ty  do  të  të  sjellim  dëshmitarë  mbi 

ta  (që  nuk  të  besuan)?”  (en-Nisa,  41),  i  Dërguari  i  Allahut  (s.a.v.s)  tha: 

“Mjafton!” 

Në  atë  çast  pashë  se  nga  sytë  e  të  të  Dërguarit  të  Allahut  po  rridh- 
nin  lotët  si  perla.  (Buhari,  Tefsir,  4/9;  Muslim,  Musafirin,  247) 

Sa  panoramë  e  bukur  kjo  në  të  cilën  shfaqet  mëshira  e  të  Nderuarit 
tonë  ndaj  nesh  që  jemi  ummeti  i  tij... 

Një  ditë,  kur  nëna  jonë  Hazreti  Aishe  u  vonua  për  të  shkuar  te  i 
Dërguari  i  Allahut,  i  Nderuari  ynë  e  pyeti  për  shkakun.  Ajo  u  përgjigj: 

“O  i  Dërguari  i  Allahut!  Në  xhami  ishte  një  burrë,  i  cili  lexonte 
Kur'an.  Nuk  kam  parë  njeri  të  lexojë  Kur'an  më  mirë  se  ai.”,  duke 
e  vënë  kështu  në  dijeni  se  shkaku  i  vonimit  ishte  dëgjimi  i  Kur'anit. 
Pastaj,  duke  shkuar  në  xhami,  i  Nderuari  ynë  pa  se  ai  person  ishte 
Salim  radijallahu  anhu.  I  Dërguari  i  Allahut  u  shpreh  kështu: 

“Falenderimi  i  takon  Allahut  i  cili  i  dha  ummetit  tim  një  person  të 
tillë!  ”  (Ibn  Maxhe,  Ikamet,  176;  Ahmed,  VI,  165;  Hakim,  III,  250/5001) 


Një  sahabi  e  pyeti  të  Dërguarin  e  Allahut  (s.a.v.s): 

“O  i  Dërguari  i  Allahut!  Cila  punë  është  më  e  dashur  te  Allahu?”  I 
Dashuri  ynë  i  nderuar  u  përgjigj: 

“Vepra  (puna)  e  hal-it  dhe  murtehil-it). "  Kur  sahabiu  pyeti: 

“-Mirë,  kush  është  hal-i  dhe  murtehil-i?”.  I  Nderuari  ynë  tha: 

“Eshtë  ai  i  cili  e  lexon  Kur'anin  nga  fillimi  në  fund  dhe  sa  herë  ta 
mbarojë  kthehet  përsëri  në  fillim  dhe  vazhdon  ieximin.  ”  (Tirmidhi,  Kiraat, 
11/2948) 

Duke  u  mbështetur  në  urtësinë  për  të  arritur  mirësinë  që  bëhet 
fjalë  në  këtë  hadith  fisnik,  në  lutjet  e  hatmes  pas  leximit  të  sures  Ihlas, 
Felek  dhe  Nas  të  cilat  janë  suret  e  fundit  të  Kur'anit,  duke  u  kthyer  për- 
sëri  në  krye  të  Kur'anit,  lexohet  sureja  Fatiha  dhe  pesë  ajetet  e  para  të 
sures  Bakara.  Në  këtë  mënyrë,  kjo  punë  e  mirë  e  cila  është  e  pranuar 
te  Allahu,  praktikohet  menjëherë  duke  filluar  një  hatme  të  re. 


I  Dërguari  i  Allahut  (s.a.v.s)  i  jepte  shumë  rëndësi  Kur'anit  Fisnik 
dhe  i  donte  shumë  ashabët  që  përkushtoheshin  në  lexim. 

Një  herë,  Pejgamberi  ynë  i  Nderuar  do  të  dërgonte  një  grup  ushta- 
rak  që  ishte  i  madh  në  numër.  Ata  i  urdhëroi  të  lexojnë  Kur'an.  Secili 
lexoi  nga  ajetet  e  Allahut  që  i  kishte  mësuar  përmendësh.  I  Nderuari 

ynë  erdhi  pranë  sahabiut  që  ishte  më  i  riu  në  moshë  dhe  i  tha: 

“O  filan!  Çfarë  di  përmendësh?".  Ai  tha: 

“Unë  di  përmendësh  këtë  këtë  sure  dhe  suren  Bakara!”  I  Nderuari 
ynë  e  pyeti: 

“A  e  di  përmendësh  suren  Bakara?" 

Kur  mori  përgjigjen  “Po!”,  i  Dërguari  i  Allahut  tha: 

“Shko,  ti  je  komandanti  i  tyre,  sepse  kjo  sure  pothuajse  e  për- 
mbledh  të  gjithë  fenë.  ” 

Njëri  nga  prijësit  e  xhematit  tha: 

“O  i  Dërguari  i  Allahut!  Frika  se  nuk  do  ta  praktikoj  në  jetë  për- 
mbajtjen  e  saj,  më  ka  ndaluar  që  ta  mësoj  suren  Bakara.” 

Mbi  këtë  i  Dërguari  i  Allahut  (s.a.v.s)  tha: 

“Mësojeni  Kur'anin,  lexojeni,  mësojuani  të  tjerëve  dhe  punoni  me 
të,  sepse  ai  që  e  mëson  Kur'anin,  e  lexon  dhe  punon  me  të,  është  si 
një  çantë  e  mbushur  me  misk,  kundërmimi  i  të  cilit  shpërndahet  në 
çdo  anë.  Ai  që  e  mëson  Kur'anin  dhe  flen  (e  lë  shërbimin  e  Kur  'anit), 
është  si  një  çantë  e  mbushur  me  misk  por  që  i  është  lidhur  gryka. " 
(Tirmidhi,  Fadailu’l-Kur'an,  2/2876) 

Kjo  ngjarje  shfaq  gradën  e  fitimit  material  dhe  edukimit  shpirt- 
ëror  të  një  personi  i  cili  e  lexon  dhe  e  jeton  suren  Bakara.  Përsëri  në- 
përmjet  një  hadithi  fisnik,  i  Nderuari  ynë  alejhissalatu  uesselam  shfaq 
përgjegjësinë  e  besimtarit  për  të  qenë  në  një  gjendje  me  Kur'anin  dhe 
përgjegjësinë  në  çështjen  e  mësimit  të  tij. 


Kur  mësonin  dhjetë  ajete  nga  i  Dërguari  i  Allahut,  ashabët  e  nde- 
ruar  nuk  kalonin  në  dhjetë  ajetet  e  tjera,  pa  i  kuptuar  dhe  pa  i  zbatuar 
në  jetën  e  tyre  urdhërat  dhe  urtësitë  që  gjenin  në  to.  Ata  punonin  me 
dijen  që  ishte  në  Kur'an,  dhe  po  ashtu  u  bënë  të  përsosur  me  urtësitë 
Kur'anore.  (Ahmed,  V,  410) 


Hazreti  Omer  radijallahu  anhu  ka  thënë: 


BESIMI DHE  ADHURIMI  - 

“Suren  Bakara  e  kam  plotësuar  në  dymbëdhjetë  vjet  dhe  si  fale- 
nderim  për  këtë  kam  bërë  kurban  një  deve.”76 

Edhe  Abdullah  bin  Omer  radijallahu  anhu,  suren  Bakara  mund  ta 
mbarojë  në  tetë  vjet.  (Muvatta,  Kur'an,  11) 

Nëse  bëhet  për  të  lexuar,  praktikuar  dhe  mësuar  të tjerëve  Kur'anin, 
kjo  shpreh  një  vlerë. 


Përfaqësuesit  e  fisit  Sakif,  të  cilët  kishin  ardhur  për  t’u  takuar  me 
Pejgamberin  tonë  të  Nderuar,  Othman  bin  Ebi'l-Asin  e  linin  te  kafshët 
e  tyre,  për  shkak  se  ishte  më  i  riu  në  moshë.  Kur  përfaqësuesit  kthehe- 
shin  te  ai  dhe  kur  flinin  në  vapën  e  drekës,  Othmani  radijallahu  anhu 
shkonte  te  Pejgamberi,  i  bënte  pyetje  fetare,  dëgjonte  dhe  mësonte 
Kur'anin  Fisnik.  Kështu  që,  duke  i  lexuar,  i  mësonte  disa  sure  përme- 
ndësh  nga  i  Nderuari  ynë. 

Othmani  radijallahu  anhu,  i  cili  më  përpara,  duke  dhënë  besën 
fshehtas  bëhet  musliman,  kur  vinte  për  të  mësuar  Kur'an,  nëse  i 
Dërguari  i  Allahut  (s.a.v.s)  nuk  ishte  i  lirë,  shkonte  te  Ebu  Bekri  ose 
te  Ubej  bin  Ka'b,  pyeste  atë  që  kishte  për  të  pyetur  dhe  mësonte  atë 
që  donte. 

I  Dërguari  i  Allahut  e  pëlqente  këtë  dhe  e  donte  Othmanin.  Kur 
përfaqësuesit  e  Sakifit  deshën  të  ktheheshin  në  vendin  e  tyre,  thanë: 

“O  i  Dërguari  i  Allahut!  Bëje  njërin  prej  nesh  imam  (prijës)!” 

Edhe  i  Dërguari  i  Allahut  u  vendosi  prijës  atyre  Othman  bin  Ebi'l- 
As,  edhe  pse  ishte  më  i  riu  në  moshë.  (Ibn  Sa'd,  V,  508;  Ibn  Hisham,  IV, 
185;  Ahmed,  IV,  218) 


Ajetet  e  Kur'anit,  të  cilat  zbritnin  pjesë-pjesë  dhe  duke  u  mbështe- 
tur  në  shkaqe  të  ndryshme,  sa  herë  që  zbrisnin  u  jepnin  shumë  gëzim 
të  Dërguarit  të  Allahut  dhe  ashabëve  të  tij,  duke  ua  shtuar  vendosmë- 
rinë  dhe  duke  ua  ripërtërirë  lidhjet  shpirtërore  që  kishin  me  Allahun. 


76.  Kurtubi,  el-Xhami  li-Ahkami'l-Kur'an,  Bejrut  1985, 1,  40. 

Ata  ishin  njësuar  aq  shumë  me  shpalljen,  saqë  ndërprerja  e  shpalljes, 
pas  të  Nderuarit  tonë,  ua  shtonte  edhe  më  shumë  brengën  e  tyre. 
Shembullin  më  tërheqës  të  kësaj  dashurie  e  shikojmë  në  këtë  ngjarje: 

Pas  vdekjes  së  të  Dërguarit  të  Allahut  (s.a.v.s),  Hazreti  Ebu  Bekr  i 
tha  Omerit  radijallahu  anhu: 

“Ngrehu  të  shkojmë  te  kushërira  e  të  të  Dërguarit  të  Allahut,  Ummu 
Ejmen,  dhe  ta  vizitojmë  ashtu  siç  ka  vepruar  i  Dërguari  i  Allahut.” 

Kur  shkuan  te  Ummu  Ejmen  radijallahu  anha,  ajo  filloi  të  qajë. 
Ata  i  thanë: 

“Përse  qan?  A  nuk  e  di  se  i  Nderuari  ynë  ka  më  shumë  mirësi  te 
Allahu?'  Ummu  Ejmen  tha: 

“Unë  prandaj  po  qaj.  Sigurisht  që  e  di  se  i  Nderuari  ynë  ka  më 
shumë  mirësi  te  Allahu.  Unë  po  qaj  për  shkak  se  është  ndërprerë 
shpallja.” 

Me  këto  fjalë,  përmes  të  cilave  shprehu  mallin  e  saj  për  shpalljen 
hyjnore,  ajo  mallëngjeu  edhe  Ebu  Bekrin  e  Omerin.  (Muslim,  Fadailu's- 
Sahabe,  103) 


Ashabët  e  të  Nderuarit  tonë  e  lexonin  shumë  Kur'anin  dhe  nuk 
donin  që  t’u  kalonte  as  dhe  një  ditë  pa  e  lexuar  ose  pa  hedhur  një  sy 
nëpër  faqet  e  tij.  Ata  e  fillonin  ditën  me  Kur'an  dhe  për  shqetësimet  e 
syrit  këshillonin  që  të  shikonin  Mushafin  Sherif.  (Hejsemi,  VII,  165) 

Hazreti  Othman  radijallahu  anhu,  i  cili  lavdërohet  me  cilësinë 
“Xhamiu’l-Kur'an”  (Mbedhësi  i  Kur'anit)  për  shkak  të  shërbimit  që  i 
bënte  Kur'anit,  ka  vjetëruar  dy  mushafë  për  shkak  se  përkushtohej 
shumë  me  Kur'anin  Fisnik.77 


Usejd  bin  Hudajr  radijallahu  anhu  tregon: 


77.  Kettani,  NizamuTHukumeti'n-Nebeuijje  (et-Teratibu'l-Idarijje),  Bejrut  1996,  II, 
197. 


BESIMI DHE  ADHURIMI 


Një  natë  po  lexoja  suren  Bakara.  Kali  im  ishtë  i  lidhur  afër  meje. 
Papritmas  kali  filloi  të  nervozohej.  E  ndërpreva  leximin  dhe  kali  u  qe- 
tësua.  Përsëri  fillova  të  lexoj,  përsëri  kali  filloi  të  nervozohej,  aq  sa  birin 
tim  Jahjanë  e  mora  pranë,  nga  shqetësimi  se  mos  e  shtyp  kali.  Në  atë 
çast,  kur  hodha  sytë  kah  qielli,  pashë  mbi  vete  disa  gjëra  që  u  ngjanin 
kandilave.  Pastaj  ata  u  ngritën  në  qiell  dhe  u  humbën  nga  sytë. 

Kur  u  bë  mëngjes  dhe  kur  ia  tregova  atë  që  ndodhi  të  Dërguarit  të 
Allahut  (s.a.v.s),  më  tha: 

"Lexo  o  Usejd,  lexo!"  Pastaj  më  pyeti: 

“O  Usejd!  A  e  di  se  çfarë  ishin  ata  që  i  ke  parë? 

I  thashë:  “Jo."  Në  lidhje  me  këtë,  i  Dërguari  i  Allahut  tha: 

Ata  ishin  ëngjëj  që  kanë  ardhur  për  të  dëgjuar  leximit  tënd  të  Kur  'anit. 
Sikur  ta  kishe  vazhduar  leximin,  ata  do  të  të  dëgjonin  deri  në  mëngjes. 
Ata,  duke  mos  qëndruar  fshehtas  ndaj njeriut,  edhe  njerëzit mund  t'i  sho- 
hin.  (Buhari,  fadailu'l-Kur'an  15,  Menakib  25;  Muslim,  Musafirin  241-242) 


Një  ditë  i  Dërguari  i  Allahut  (s.a.v.s),  i  tha  Ubej  bin  Ka  bit,  i  cili 
ishte  i  dashuruar  me  Kur  anin: 

“Allahu  Teala  më  urdhëron  të  të  lexoj  ty  suren  Lem  jekunilledhine 
keferu.” 


Ubej  bin  Ka  b  radijallahu  anhu  tha: 

“A  e  ka  përmendur  emrin  tim  Allahu  Teala?" 
I  Dërguari  i  Allahut  (s.a.v.s)  tha: 

“Po.  ” 


Ubej  bin  Ka  b  radijallahu  anhu  u  ndikua  shumë  dhe  ia  shkrepi  të 
qarit,  i  prekur  nga  ky  lavdërim  hyjnor.  (Buhari,  Menakibu’l-Ensar  16,  Tefsir 
98/1,  3;  Muslim,  Musafirin  246) 


Ubej  bin  Ka  b  vinte  në  krye  të  sahabëve  hafiza  që  e  mësonin 
Kur'anin  komplet.  Ishte  njëri  nga  fatlumët  që  fituan  lavdërimin  e 
Pejgamberit,  “Mësojeni  Kur'anin  nga  katër  vetë!".  Ai  e  lexonte  më 

bukur  dhe  më  shumë  Kur'anin.78  Ja  Ubej  radijallahu  anhu,  i  cili  në 
këtë  mënyrë  ishte  në  një  gjendje  të  njësuar  me  Kur'anin  fisnik,  fitoi 
mirësi,  nder,  dinjitet,  por  edhe  lavdërim  hyjnor,  gjë  që  e  kanë  kismet 
disa  njerëz  të  numëruar,  përveç  pejgamberëve.  Sa  dinjitet  i  madh,  sa 
lumturi  e  madhe!.. 


Duke  e  shkrirë  dashurinë  e  Kur'anit  dhe  përmbajtjen  e  tij  në  botën 
e  zemrës,  si  në  çdo  çështje  tjetër  ashtu  edhe  në  çështjen  për  të  jetuar 
një  jetë  Kur'anore  ashabët  e  nderuar  ecnin  në  gjurmët  e  të  Dërguarit 
të  Allahut.  Kinane  el-Adevi  rahimehullah  tregon: 

Omer  bin  Hattab  radijallahu  anhu  u  shkruajti  komandantëve  të 
ushtrisë: 

“Indentifikoni  ata  që  e  kanë  mësuar  përmendësh  Kur'anin  dhe 
m’i  tregoni  mua,  t'i  nderoj,  t’u  jap  të  mira  dhe  t'i  dërgoj  rreth  e  rrotull 
ashtuqë  t'jua  mësojnë  Kur'anin  njerëzve.” 

Ebu  Musa  el-Esh'ari  njoftoi  së  nën  administrimin  e  Hazretit  Omer 
kishte  300  e  më  shumë  hafiza.  Një  pjesë  e  këshillave  që  zinin  vend  në 
letrën  që  Hazreti  Omer  u  shkruajti  atyre  hafizave79,  vijojnë  kështu: 

“Dijeni  se  Kur'ani  për  ju  është  një  thesar  sevapi  dhe  nderi.  Ndiqeni 
atë.  Mos  e  komentoni  Kur’anin  sipas  interesave  tuaja.  Kush  e 
komenton  Kur’anin  sipas  interesave  vetjake,  Kur’ani  e  rrëzon 
dhe  e  hedh  atë  në  xhehennem.  Kush  e  ndjek  Kur'anin,  Kur'ani  e 
dërgon  atë  në  xhennetin  Firdeus.  Nëse  keni  mundësi,  mundohuni  që 
ta  bëni  Kur'anin  ndërmjetësuesin  tuaj  dhe  jo  armikun  tuaj,  sepse  ai  për 
të  cilin  Kur'ani  bëhet  ndërmjetësues,  shkon  në  xhennet  dhe  ai  ndaj  të 
cilit  Kur'ani  ankohet,  shkon  në  xhehennem.  Dijeni  se  Kur’ani  është 
burimi  i  udhëzimit  dhe  dija  më  e  shkëlqyer.  Ai  është  libri  më  i  fundit 
që  ka  ardhur  nga  Rrahmani  dhe  me  të  hapen  sytë  e  verbuar,  veshët  e 
shurdhër  dhe  zemrat  e  kyçura...”  (Ali  el-Muttaki,  II,  285-286/4019) 


78.  Buhari,  FadailuTKur’an,  8. 

79.  Në  atë  kohë  termi  “Hamele-i  Kur’an:  Hafizat  e  Kur'anit’’  përdorej  për  dijetarët 
që  i  dinin  edhe  fjalët  edhe  përmbajtjen  e  Kur’anit. 


BESIMI DHE  ADHURIMI 


Shërbëtori  shpirtëror  dhe  i  mençur  i  të  Dërguarit  të  Allahut,  Enes 
bin  Malik  radijallahu  anhu,  kur  e  bënte  hatme  Kur'anin  Fisnik,  mblidh- 
te  tërë  familjen  e  tij  për  të  bërë  duanë  e  hatmes.80 


Omer  bin  Hattab  radijallahu  anhu,  e  herë  herë  Ebu  Musa  el-Esh'ari 
i  cili  e  kishte  zërin  shumë  të  bukur  dhe  e  lexonte  Kur'anin  në  një  më- 
nyrë  të  shkëlqyer,  i  thoshte: 

“O  Ebu  Musa!  Eja  dhe  na  kujto  Zotin  tonë!” 

Edhe  ai  lexonte  Kur'an.81 

Edhe  një  herë  i  kishte  thënë  Ebu  Musa  el-Esh’ari: 

“O  vëllai  im!  Na  e  shto  dashurinë  ndaj  Zotit  tonë!” 

Edhe  ai  filloi  të  lexojë  Kur'an.  Pasi  lexoi  një  farë  kohe,  Hazreti 
Omerin  e  thirrën  për  në  namaz.  Halifeja  i  cili  po  e  dëgjonte  Kur'anin 
me  një  hushu  të  thellë,  menjëherë,  duke  ardhur  në  vete,  tha: 

“Në  fakt  a  nuk  ishim  në  namaz?”  (Ibn  Sa’d,  IV,  109) 


Kur  u  pyet  Nafi,  skllavi  i  liruar  i  Abdullah  bin  Omerit: 

“Çfarë  bënte  Abdullahu  në  shtëpinë  e  tij?” ,  ai  tha: 

“Njerëzit  nuk  mund  të  bëjnë  atë  që  bënte  ai!  Ai  për  çdo  kohë  na- 
mazi  merrte  abdes  të  ri  dhe  ndërmjet  këtyre  dy  kohëve  hapte  Mushafin 
Sherif  dhe  vazhdimisht  e  lexonte.”  (Ibn  Sa’d,  IV,  170). 


Hafizat  e  vërtetë  që  ishin  në  një  gjendje  të  njësuar  me  Kur'anin 
Fisnik,  fitojnë  shumë  nderime  hyjnore  edhe  në  këtë  botë,  edhe  në  ahi- 
ret.  Kështu,  Mahmud  Sami  Ramazanoglu  kuddise  sirruhu,  i  cili  ishte 
nga  miqtë  e  Allahut,  ka  transmetuar  si  një  dëshmitar  që  e  ka  parë  vetë, 
se  nga  nevoja  e  domosdoshme  për  të  ndërtuar  një  rrugë,  në  Adana 


80.  Ibn  Ebi  Shejbe,  el-Musannef  (Hut),  Rijad  1409,  VI,  128. 

81.  Ibn  Sa’d,  IV,  109;  Ebu  Nuajm,  Hiljetu'l-Evlija,  Bejrut  1967, 1,  258. 

është  hapur  pas  tridhjetë  vjetësh  varri  i  një  hafizi  që  kishte  vdekur  me 
këtë  cilësi,  por  qe  vënë  re  se  trupi  i  tij  nuk  ishte  prishur  fare  dhe  mbi 
të  gjitha  qefini  i  tij  ishte  i  pastër. 

Në  hadithin  fisnik  thuhet: 

“Kur  vdes  një  hamil-i  Kur'an  (një  hafiz  i  nderuar  që  jeton  me  ligjet 
e  Kur'anit,  që  edukohet  me  moralin  e  Tij  dhe  që  arrin  përsosmërinë 
me  urtësinë  e  Tij)  Allahu  urdhëron  tokën  që  të  mos  ia  hajë  trupin. 
Edhe  toka  thotë: 

O  Zoti  im!  Si  mund  ta  ha  unë  trupin  e  tij  kur  ai  është  në  gjirin 
tënd?..”  (Dejlemi,  I,  284/1112;  Ali  el-Muttaki,  I,  555/2488) 


Ne  duhet  të  sillemi  shumë  të  ndjeshëm  dhe  të  përpiktë  në  çështjen 
e  edukatës  dhe  respektit  ndaj  Kur'anit  Fisnik,  i  cili  është  fjala  e  Zotit 
tonë,  sepse  po  jetojmë  në  një  kohë  kur  kemi  më  shumë  nevojë  për 
virtytin  dhe  ndjenjën  shpirtërore  të  Kur'anit. 

Përshembull,  është  e  nevojshme  që  të  mos  lexojmë  Kur'an  pa 
abdes  dhe  të  mos  ua  mësojmë  të  tjerëve  atë  pa  abdes,  sepse  në  ajetin 
fisnik  thuhet  haptaz  dhe  prerë: 

“Atë  nuk  e  prek  kush  përveç  të  pastërve.”  (el-Vakia,  79) 

Në  këtë  ajet  bëhet  fjalë  për  abdesin  e  vogël,  abdesin  e  madh  dhe 
për  gjendjet  e  caktuara  të  grave  (domethënë  gjendjet  e  menstruacione- 
ve  dhe  lehonisë).  Edhe  të  katër  medhhebet  e  vërtetë  kanë  rënë  dakort 
se  është  haram  ta  prekësh  Kur'anin  pa  abdes.82 

Në  fakt  ky  ligj  është  praktikuar  kështu  që  nga  Hazreti  Pejgamber 
deri  1400  vjet  e  më  shumë.  Në  hadithet  fisnike  thuhet: 


“Asnjë  grua  me  menstruacione  dhe  asnjë  burrë  që  është  xhunub 
nuk  mund  të  lexojë  asgjë  nga  Kur'ani.  ”  (Tirmidhi,  Taharet,  98/131) 

“Askush  të  mos  e  prekë  Kur'anin  përveç  atij  që  është  i  pastër!" 
(Hakim,  I,  553/1447) 


82.  el-Mevsuatu’l-Fikhijje,  XVIII,  322. 


BESIMI DHE  ADHURIMI  - 

Kur  i  Dërguari  i  Allahut  (s.a.v.s),  po  e  dërgonte  Amr  bin  Hazmin 
në  Jemen,  i  shkruajti  një  deklaratë  që  sqaronte  farzet,  sunnetet  dhe 
ligjet  juridike.  Në  atë  shkrim,  krahas  urdhërimit  që  njerëzve  tua  më- 
sojë  Kur'anin,  urdhërat  dhe  urtësitë  e  tij,  Hazreti  Amr  njoftohet  që  të 
ndalojë  njerëzit  që  nuk  janë  të  pastër  nga  prekja  e  Kur’anit.83 

Imam  Maliku  thotë: 

“Një  person  që  nuk  është  i  pastër  (ai  që  nuk  ka  abdes)  nuk  mund 
ta  mbajë  Kur'anin  qoftë  edhe  me  këllëfin  e  tij  ose  mbi  jastëk.  Është 
mekruh...  Kjo  është  për  shkak  të  nderimit  dhe  lartësimit  të  Kur'anit.’’ 
(Muvatta,  Kur’an,  1) 

Nga  ana  tjetër  është  e  nevojshme  që  ta  kryejmë  me  entusiazëm  e 
adhurimin  çdo  lloj  nderi  dhe  respekti  si,  mosmbajtja  e  Kur'anit  Fisnik 
në  një  pozitë  poshtë  belit,  moszgjatja  e  këmbëve  drejt  tij,  mosvendosja 
e  ndonjë  libri  apo  ndonjë  gjëje  tjetër  mbi  të  dhe  mos  hyrja  me  Kur'anin 
Fisnik  në  tualet,  dhe  këtë  përpikmëri  t'ua  transmetojmë  brezave  të 
rinj,  sepse  Kur'ani  Fisnik  është  nga  “Sheairu'l-Islam”  më  të  rëndësi- 
shme,  domethënë,  vjen  në  krye  të  simptomave  të  Islamit.  Ndërsa  në 
ajetin  fisnik  thuhet: 

“...Kush  madhëron  dispozitat  e  Allahut,  padyshim  që  kjo 
është  nga  devotshmëria  e  zemrave.”  (el-Haxhxh,  32) 

Së  fundi,  Kur'ani  Fisnik  është  një  libër  hyjnor  i  dërguar  për  t'ua 
mësuar  njerëzve  rrugën  e  drejtë,  për  t'ua  mësuar  çështjet  që  nuk  mund 
t'i  mësojnë  me  përpjekjet  e  tyre  dhe  për  të  fituar  ahiretin.  Atëherë  le 
të  kapemi  pas  tij  dhe  t'i  dalim  zot,  sepse  është  rruga  më  e  mençur  ku 
mund  të  kapemi. 

Ja  si  tregohet  në  hadithin  fisnik  mirësia  e  të  qenit  në  gjendje  një- 
simi  me  Kur'anin: 


“Kur'ani  është  si  një  litar  i  fortë,  njëri  skaj  i  të  cilit  është  në  dorën 
e  Allahut  dhe  skaji  tjetër  është  në  dorën  tuaj.  Kapuni  shumë  pas  tij.  Ja 


83.  Muvatta,  Kur’an,  1;  Kettani,  I,  216. 

atëherë  nuk  devijoni  dhe  nuk  shkatërroheni.  ”  (Hejsemi,  IX,  164) 

Aq  sa  mund  të  marrim  ndjesi  dhe  begati  nga  Kur'ani,  edhe  besimi 
ynë  fiton  po  aq  gradë.  Ata  që  e  zbatojnë  Kur'anin  Fisnik  në  mëny- 
rë  të  përpiktë,  duke  fituar  kënaqësinë  e  Allahut  dhe  kënaqësinë  e  të 
Dërguarit  të  tij,  fitojnë  mirësi  hyjnore  që  janë  të  pakonceptueshme 
nga  ana  e  njeriut.  Allahu  na  e  dhashtë  dhe  lehtësoftë  të  gjithë 
neve  këtë  gjendje. 

Amin!.. 


8.  Përkujtimi  i  Allahut  dhe  salavatet  fisnike 


Sipas  një  mendimi,  fjala  “Insan”  (njeri)  vjen  nga  e  njëjta  rrënjë  me 
fjalën  “nisjan”  domethënë  harresë.  “Nisjan”  është  e  kundërta  e  dhikrit 
(përkujtimit)  dhe  shpreh  harresën  që  është  njëra  nga  dobësitë  më  të 
mëdha  të  njeriut.  Për  kompensimin  e  dëmeve  të  “nisjanit”,  që  gjendet 
në  natyrën  e  njeriut  dhe  me  qëllim  që  të  mbahet  gjithmonë  i  gjallë  dhe 
aktiv  konceptimi  i  “Allahut”  dhe  i  “adhurimit”  ndaj  Tij,  para  së  gjithash 
është  i  nevojshëm  dhikri,  sepse  çdo  përkujtim  e  forcon  vendin  e  asaj 
që  përmendet  në  konceptim  dhe  në  bindje. 

Fjala  dhikër  në  Kur'anin  Fisnik  përmendet  më  shumë  se  në  dyqind 
e  pesëdhjetë  vende,  për  shkak  të  rëndësisë  së  çështjes  në  detyrat  e 
adhurimit,  sepse  adhurimi  në  kuptim  të  vërtetë  ndaj  Allahut  dhe  arrit- 
ja  përmes  kësaj  mënyre  te  njësimi  i  Allahut,  realizohet  në  lidhje  me 
thellësinë  e  pozitës  dhe  ndjesisë  që  dhikri  ka  fituar  në  zemër.  Për  këtë 
arsye,  Zoti  ynë  i  lartë  thotë: 

“Përkujtoje  Zotin  tënd  në  vete  me  respekt  dhe  frikë  pa  zë 
të  lartë,  (përmende)  në  mëngjes  dhe  në  mbrëmje  dhe  mos  ji  prej 
atyre  që  nuk  janë  të  kujdesshëm!”  (el-A  raf,  205) 

“...Sigurisht  që  përkujtimi  i  Allahut  është  (adhurimi)  më  i 
madh...”  (el-Ankebut,  45) 


“Besimtarët  e  përmendin  gjithmonë  Allahun,  kur  janë  në 
këmbë,  kur  janë  ulur  dhe  kur  janë  shtrirë...”  (Ali  Imran,  191) 

Zemra  që  është  në  pozitën  e  sunduesit  te  gjithësisë  që  egziston, 
kur  arrin  një  përndritje  të  atillë  sa  të  mund  ta  ndajë  të  vërtetën  nga  e 
gabuara  duke  u  ngjallur  me  përkujtimin  e  Allahut,  mbërrin  në  gjendjen 
e  një  busulle  busulle  që  e  drejton  trupin  kah  Allahu  dhe  kah  e  mira. 
Atëhere  arrin  t'i  ketë  organet  nën  sundim  dhe  t'u  japë  urdhërat  e 
duhura.  Së  fundi,  arrihet  qëndrueshmëria  e  një  adhurimi  me  të  cilin 
Allahu  është  i  kënaqur. 

Ja  si  e  shpjegon  virtytin  e  dhikrit  i  Dërguari  i  Allahut  (s.a.v.s): 

“Shembulli  i  atij  që  e  përmend  Allahun  me  atë  që  nuk  e  përmend 
është  si  i  gjalli  me  të  vdekurin.  ”  (Buhari,  Deavat,  66) 

Po  ashtu,  ata  që  janë  larg  dhikrit  gjenden  nën  kërcënimin  hyjnor, 
për  shkak  se  janë  edhe  larg  dashurisë  së  Allahut.  Në  ajetin  fisnik  thu- 
het: 


“O  ju  që  keni  besuar!  Kujdes,  as  pasuria  juaj  dhe  as  fëmijët 
tuaj  të  mos  iu  shmangin  prej  përkujtimit  të  Allahut!  Kush  vepron 
kështu,  janë  prej  të  humburve.”  (el-Munafikun,  9) 

“...Mjerë  për  ata  që  nuk  e  përmendin  Allahun  nga  zemërfor- 
tësia!-.”  (ez-Zumer,  22) 

“Kush  është  neglizhent  nga  përkujtimi  i  Rahmanit,  atij  i  sho- 
qërojmë  një  djall  që  nuk  i  ndahet  kurrë.”  (ez-Zuhruf,  36) 

“Kush  ia  kthen  shpinën  përkujtimit  tim,  ai  do  të  ketë  një  jetë 
të  vështirë  dhe  në  ditën  e  gjykimit  do  ta  ringjallim  të  verbër.” 

(Taha,  124) 

Për  shkak  të  rreziqeve  të  mëdha  që  ka  neglizhenca  e  dhikrit  të 
Allahut,  Allahu  na  ka  qortuar  shumë  ne  robërve  të  tij. 

Në  njërën  nga  këto  thotë: 

“A  nuk  ka  ardhur  koha  që  zemrat  e  atyre  që  besuan  të  zbu- 
ten  me  dhikrin  e  Allahut  dhe  me  të  vërtetën  (Kur'anin)  që  zbri- 
ti?..”  (el-Hadid,  16) 


Ky  ajet  ka  zbritur  për  të  qortuar  një  pjesë  të  sahabëve  që  u  liruan 
për  shkak  të  riskut  të  bollshëm  dhe  mirësive  që  arriten  pas  hixhre- 

tit,  mbasi  patën  jetuar  me  vështirësi  dhe  vuajtje  në  Mekë.  (Shik.  Sujuti, 
Lubab,  II,  151-152) 

Kur  i  dërgoi  te  faraoni  për  të  predikuar  fenë  e  tyre  Hazreti  Musanë 
dhe  Harun  alejhimusselam,  që  ishin  pejgamberë,  Allahu  tha: 

“Shko  me  argumentet  e  mia  ti  dhe  vëllai  yt  dhe  mos  jini  neg- 
lizhentë  në  përkujtimin  tim.”  (Taha,  42)  Kështu,  duke  i  qortuar  edhe 
ata  në  çështjen  për  të  mos  qëndruar  larg  dhikrit,  ka  dëshiruar  të  na 
japë  ne  shembull  dhe  mësim. 

Në  lidhje  me  domosdoshmërinë  e  dhikrit  dhe  të  meditimit  të 
Allahut  në  çdo  çast,  i  Dërguari  i  Allahut  (s.a.v.s)  ka  thënë  kështu: 

“Mos  Humbni  në  biseda  të  padobishme  duke  e  harruar  Allahun, 
sepse  shumë  biseda  që  bëhen  duke  e  harruar  Allahun,  e  ngurtësojnë 
zemrën.  Ai  që  është  më  larg  Allahut,  është  ai  që  e  ka  zemrën  e  ngur- 
të.  "  (Tirmidhi,  Zuhd,  62/2411) 

Për  zemrat  besimtare  të  cilat  shpëtojnë  nga  ngurtësia  e  neglizhen- 
cës,  rruga  për  të  arritur  ndjesinë  e  të  fituarit  të  kënaqësisë  hyjnore 
kalon  nga  “dhikri  daimi"  (përkujtim  i  përhershëm).  Kjo  është  e  mundur 
me  mbartjen  e  ndërgjegjes  së  dhikrit  të  Allahut  gjatë  gjithë  jetës  dhe 
në  çdo  frymëmarrje  dhe  jo  për  një  kohë  apo  periudhë  që  vetëm  për 
shkak  të  kësaj  lind  mosneglizhenca  shpirtërore. 

Po  ashtu  nëna  jonë,  Hazreti  Aishe,  ka  thënë: 

“I  Dërguari  i  Allahut  (s.a.v.s)  e  përkujtonte  në  çdo  çast  Allahun 
Teala.  (Muslim,  Hajz,  117) 

Kështu,  kur  Ibn  Abbas  radijallahu  anhu  komentoi  ajetin: 

“O  ju  që  keni  besuar!  Përkujtojeni  shumë  Allahun!”  (el-Ahzab, 
41),  tha: 

“Allahu  Teala  çdo  adhurimi  që  ua  ka  bërë  farz  njerëzve,  i  ka  cak- 
tuar  një  kufi.  Në  këtë  çështje  i  ka  pranuar  edhe  arsyet  e  tyre,  por  dhikri 
është  jashtë  këtyre.  Për  dhikrin  Allahu  Teala  nuk  ka  caktuar  ndonjë 
kufi,  fundi  i  të  cilit  mund  të  arrihet.  Askujt  nuk  ia  pranon  arsyen  e 
lënies  së  dhikrit,  përveç  atij  që  është  me  të  meta  mendore.  Allahu  i  ka 

urdhëruar  njerëzit  që  ta  përkujtojnë  në  çdo  lloj  mënyre.”84 

Krenaria  e  Gjithësisë,  i  Nderuari  ynë  (s.a.v.s),  ka  urdhëruar  kë- 
shtu  në  lidhje  me  dhikrin  dhe  në  lidhje  me  qëndrimin  e  atyre  që  bëjnë 
dhikër: 

“Të  ulesh  bashkë  me  njëxhemat  që  i  bën  dhikër  Allahut  nga  koha 
e  namazit  të  mëngjesit  e  derisa  të  lindet  dielli,  mua  më  duket  më  e  da- 
shur  se  sa  të  lirosh  nga  robëria  katër  vetë  nga  bijtë  e  Ismailit.  Përsëri, 
të  jesh  bashkë  me  një  xhemat  që  e  përkujton  AHahun  nga  koha  e  na- 
mazit  të  iqindisë  deri  sa  të  perëndojë  dielli,  mua  më  duket  më  e  dashur 
se  sa  të  lirosh  katër  vetë.  ”  (Ebu  Davud,  Ilim,  13/3667) 

Nga  ana  tjetër,  edhe  salavatet  fisnike  që  ia  dërgojmë  Pejgamberit, 
të  Nderuarit  tonë,  janë  nga  tërësia  e  dhikrit.  Allahu  thotë: 

“Është  e  vërtetë  që  Allahu  dhe  ëngjëjt  e  tij  i  Dërgojnë  sala- 
vate  Pejgamberit.  O  ju  që  keni  besuar!  I  dërgoni  pra  salavate  atij 
dhe  përshëndeteni  me  selam.”  (el-Ahzab) 

I  Nderuari  i  Botrave  e  shpreh  në  këtë  mënyrë  vlerën  e  salavateve: 

“Kush  më  dërgon  mua  një  salavat,  për  këtë  shkak  Allahu 
Teala  i  dërgon  atij  dhjetë  herë  salavate  si  ai  (që  më  ka  dër- 
guar  mua),85  i  fshihen  dhjetë  gabime  dhe  ngrihet  dhjetë  shkallë.” 

(Nesai,  Sehv,  55) 

“ Njerëzit  që  do  të  jenë  më  afër  meje  në  ditën  e  kiametit,  janë 
ata  të  cilët  më  kanë  dërguar  mua  më  shumë  salavate.  ”  (Tirmidhi,  Vitir, 
21/484) 

Krahas  kësaj,  si  shtesë  e  adhurimeve,  siç  janë  namazi,  tespihet, 
madhërimi  i  Allahut,  tekbiri,  tehlili  (të  thuash  La  Ilahe  Illa  Allah)  kër- 
kimi  i  faljes,  veçanërisht  leximi  i  Kur'anit  Fisnik  e  meditimi  mbi  ajetet 
është  një  dhikër. 


84.  Taberi,  Xhamiu'l-Beyan  an  Te’vili  Aji'l-Kur'an,  Bejrut  1995,  XXII,  22;  Kurtubi, 
XIV,  197. 

85.  Muslim,  Salat,  70. 

Tabllo  të  virtytshme 

Hazreti  Aishe  radijallahu  anha  tregon  se  kur  i  Dërguari  i  Allahut 
(s.a.v.s)  ngrihej  natën  për  adhurim,  bënte  dhikër  dhjetë  herë  “Allahu 
ekber",  “elhamdulillah”,  “subhanallahi  ue  bihamdih”  dhe  pastaj  bënte 
lutje  në  këtë  mënyrë: 


“O  Allah!  Kërkoj  mbrojtje  nga  Ti  prej  vështirësive  dhe  vuajtjeve  të 
kësaj  bote  dhe  të  botës  tjetër.  ”,  pastaj  fillonte  të  falte  namaz.  (Ebu  Davud, 
Edeb,  101/5085) 


I  Dërguari  i  Allahut  (s.a.v.s)  i  donte  më  shumë  dhikret  dhe  lutjet  që 
ishin  me  fjalë  të  shkurtëra  dhe  me  kuptim  të  gjërë.  Një  ditë,  pasi  fali 
namazin  e  mëngjesit,  kur  nëna  jonë  Xhuvejrije  radijallahu  anha  ishte 
e  ulur  në  vendin  e  saj  të  faljes  së  namazit,  i  Nderuari  ynë  alejhissalatu 
uesselam  doli  herët  nga  shtëpia.  Paradite  kur  u  kthye  në  shtëpi,  pa  se 
Hazreti  Xhuvejrije  ndodhej  akoma  e  ulur  në  vendin  e  saj.  E  pyeti: 

“A  ke  qëndruar  vetëm  këtu  dhe  je  prkushtuar  me  dhikër  që  kur 
ika  prej  teje  e  deri  tani?”  Kur  nëna  jonë  e  Nderuar  u  përgjigj  :  “Po”, 
Pejgamberi  i  Nderuari  ynë  tha: 

“Këto  katër  fjali  që  i  kam  thënë  tri  herë  pasi  u  ndava  nga  ti,  nëse  i 
peshojmë  me  dhikrin  që  ke  bërë  ti  që  nga  mëngjesi,  janë  barazim  me 
to  nga  aspekti  i  sevapit: 


“E  falënderoj  dhe  e  lartësoj  Allahun  sa  numri  i  krijesave,  aq  sa  të 
kënaqet,  sa  pesha  e  Arshit  dhe  sa  numri  i  fjalëve  të  tij  që  nuk  mbarojnë 
dhe  nuk  përfundojnë.  ”  (Muslim,  Dhikr,  79) 

I  Dërguari  i  Allahut  (s.a.v.s)  ka  thënë: 

“Ka  dy  fjali  që  për  gjuhën  janë  të  lehta,  por  në  peshore  janë  të 
rënda  dhe  Allahu  i  cili  është  Mëshirues,  kënaqet  me  to: 


“E  lartësoj  dhe  e  fanderoj  Allahun.  E  lartësoj  dhe  e  fanderoj 
Allahun  i  cili  është  i  madhërishëm.  ”  (Buhari,  Deavat  65,  Ejman  19,  Tevhid 
58;  Muslim,  Dhikr  31) 

Allahu  do  që  zemra  e  robit  të  Tij  të  jet  bashkë  me  Të  në  çdo  mo- 
ment.  Kështu,  në  ajetin  fisnik  thuhet:  “...Ata  (në  çdo  kohë)  bëjnë  dhi- 
kër  kur  janë  në  këmbë,  ulur  dhe  shtrirë...”  (Alilmran,  191)  Ndërsa  në 
hadithet  fisnike  të  mësipërme  shprehet  madhështia  e  virtytit  të  tespive 
që  bëhen  dhe  madhësia  e  shpërblimit.  Domethënë,  nga  njëri  aspekt 
janë  për  të  frikësuar  dhe  për  të  inkurajuar.  Nisur  nga  kjo,  sipas  ajeteve 
dhe  haditheve  fisnike  është  e  domosdoshme  që  të  bëjmë  dhikër  gjith- 
monë  dhe  të  mos  e  kufizojmë  dhikrin  e  Allahut  vetëm  me  tespihet. 


Abdullah  bin  Btisr  radijallahu  anhu  tregon: 

Dy  bedevi  (fshatarë  arabë)  erdhën  te  i  Dërguari  i  Allahut  që  ta 
pyesnin  për  diçka.  Njëri  prej  tyre  tha: 

“O  i  Dërguari  i  Allahut!  Cili  është  më  i  miri  i  njerëzve?”  I  Dërguari 
i  Allahut  (s.a.v.s)  tha: 

“Eshtë  ai  i  cili  e  ka  jetën  e  gjatë  dhe  që  bën  vepra  të  mira.  "Tjetri  tha: 

“O  i  Dërguari  i  Allahut!  Ligjet  e  Islamit  janë  shumuar,  më  thuaj 
një  vepër  që  të  mos  i  ndahem  asaj."  I  Dërguari  i  Allahut  alejhissalatu 
uesselam  tha: 

“Gjuha  jote  le  të  jetë  e  lagur  gjithmonë  me  dhikrin  e  AHahut.  ” 
(Ahmed,  IV,  188) 

Përkujtimi  i  përhershëm  i  Allahut  nga  besimtari,  sipas  këshillave  që 
ka  dhënë  i  Nderuari  ynë  alejhissalatu  uesselam,  do  ta  mbrojë  besimtarin 

nga  neglizhenca  dhe  harresa,  por  edhe  do  të  bëhet  shkak  për  shtimin  e 
bindjes  dhe  nënshtrimin  të  tij  ndaj  urdhërave  dhe  ndalesave  të  Allahut. 
Në  të  njëjtën  kohë,  dhikri  është  një  shkak  forcimi  dhe  begatie  që  e  shton 
dëshirën  e  besimtarëve  në  çështjen  e  zbatimit  të  ligjeve  fetare. 


Një  sahabi,  duke  ardhur  te  i  Dërguari  i  Allahut  (s.a.v.s),  e  pyeti: 

“Cili  xhihad  e  ka  shpërblimin  më  të  madh?".  Pejgamberi  i  Nderuari 
ynë  tha: 

“Xhihadi  i  atij  që  e  përkujton  më  shumë  Allahun! ”  Burri  pyeti: 

“Cili  agjërim  e  ka  shpërblimin  më  të  madh?".  I  Nderuari  ynë  tha: 

“Agjërimi  i  atij  që  e  përkujton  më  shumë  Allahun!" 

Pastaj  burri  përsëri  të  njëjtën  pyetje  edhe  për  ata  që  falin  namaz, 
për  ata  që  japin  zekatin,  për  ata  që  shkojnë  në  haxh  dhe  për  ata  që 
japin  lëmoshë.  Krenaria  e  Gjithësisë,  i  Nderuari  ynë  (s.a.v.s),  për  të 
gjitha  këto  pyetje  u  përgjigj: 

“I  atij  që  e  përkujton  më  shumë  Allahun!  ” 

Në  lidhje  me  këtë,  Ebu  Bekri  radijallahu  anhu  i  tha  Hazretit  Omer: 

“O  Omer!  Ata  që  e  përmendin  Allahun,  e  morën  mirësinë!”  I 
nderuari  i  Gjithësisë  (s.a.v.s),  i  cili  e  dëgjoi  këtë,  u  kthye  drejt  nga  ata 
dhe  tha: 

“Po,  ashtu  është!”  (Ahmed,  III,  438;  Hejsemi,  X,  74) 

Domethënë,  ushtrimi  i  vetes  sonë  për  të  bërë  dhikër  në  çdo  mo- 
ment,  do  të  jetë  fitimi  ynë  më  i  madh. 


Muaz  bin  Xhebel  radijallahu  anhu  thotë: 

I  thashe  të  Dërguarit  të  Nderuar  të  Allahut  (s.a.v.s): 
“O  i  Dërguari  i  Allahut!  Më  këshilloni  mua!  ” 

I  Dërguari  i  Allahut  (s.a.v.s)  tha: 

“Ji  i  Devotshëm  ndaj  Allahut  sa  të  kesh  mundësi!  Përkujtoje 
Allahun  pranë  çdo  guri  dhe  çdo  peme  që  të  gjendesh.  Pendohu  fsheh- 
tas  për  shkak  të  çdo  lloj  të  keqjeje  që  e  bën  fshehtas  dhe  për  atë  që  e 
bën  haptas!  ”  (Hejsemi,  X,  74) 


Një  ditë,  duke  u  shprehur  sahabeve  mirësinë  e  mexhliseve  të  dhik- 
rit,  i  Dërguari  i  Allahut  (s.a.v.s)  tha: 

“Përfitoni  shumë  kur  të  shkoni  në  kopshtet  e  xhennetit.” 

Ashabët  e  nderuar  thanë: 

“Çfarë  duhet  të  kuptojmë  me  kopështet  e  xhennetit?" 

I  Nderuari  ynë  (s.a.v.s)  u  përgjigj: 

“Mexhliset  e  dhikrit.”  (Tirmidhi,  Deavat,  82/3510) 


Kur  takohej  me  ndonjërin  prej  ashabëve  të  nderuar,  Abdullah  bin 
Revaha  radijallahu  anhu  thoshte: 

“Eja  (o  vëllau  im!)  të  ulemi  një  farë  kohe  për  hir  të  Allahut  dhe  ta 
rifreskojmë  besimin  që  kemi  ndaj  Zotit  tonë  (ta  përkujtojmë  Atë).” 

Një  sahabi,  i  cili  nuk  e  kuptoi  se  çdo  donte  të  thoshte  kjo  shprehje, 
shkoi  te  Hazreti  Pejgamber  (s.a.v.s)  dhe  ia  tregoi  këtë.  I  Nderuari  ynë 
(s.a.v.s)  i  tha: 

“Allahu  e  mëshiroftë  Abdullah  bin  Revahan.  Ai  i  do  shumë  mexh- 
liset  e  dhikrit  që  i  lavdërojnë  ëngjëjt.  ”  (Ahmed,  III,  265) 


Abdullah  bin  Sheddad  radijallahu  anhu  tregon: 

Tre  vetë  nga  fisi  Beni  Uzre  erdhën  te  i  Dërguari  i  Allahut  (s.a.v.s) 
dhe  u  bënë  myslimanë.  I  Dërguari  i  Allahut  (s.a.v.s)  pyeti: 


“Kush  e  merr  përsipër  përkujdesjen  e  këtyre?”.  Talha  radijallahu 
anhu  tha: 

“Unë,  o  i  Dërguari  i  Allahut!" 

Kur  ata  ishin  pranë  Talhas  radijallahu  anhu,  i  Dërguari  i  Allahut  (s.a.v.s) 
i  dërgoi  ata  në  një  betejë.  Njëri  nga  këta  të  tre  doli  nga  ky  grup  dhe  ra 
dëshmor.  Më  vonë  i  dërgoi  në  një  betejë  tjetër.  Edhe  me  këtë  betejë  doli  i 
dyti  dhe  ra  dëshmor.  Ndërsa  i  treti  vdiq  në  shtrat  pas  një  farë  kohe. 

Talha  radijallahu  anhu  e  tregon  kështu  vazhdimin  e  kësaj: 

“Pashë  në  ëndërr  se  ata  tre  vetat  që  rrinin  te  unë  ishin  në  xhennet. 
Ai  që  vdiq  në  shtrat  ishte  më  përpara,  ai  që  kishte  rënë  dëshmor  i  dyti 
vinte  pas  tij,  ndërsa  ai  që  ra  dëshmor  i  pari  ishte  më  në  fund.  U  habita 
dhe  më  erdhi  pak  rëndë  kjo  gjendje.  Shkova  menjëherë  te  Pejgamberi 
(s.a.v.s)  dhe  ia  tregova  ëndrrën  që  kisha  parë.  I  Dërguari  i  Allahut 
(s.a.v.s)  tha  kështu: 

“Në  këtë  nuk  ka  ndonjë  gjë  për  tu  habitur!  Nuk  ka  njeri  më  të 
virtytshëm  se  sa  besimtari  i  cili  e  kalon  jetën  e  tij  mbi  Islamin,  pa  i  lënë 
tespihet,  tekbirin  dhe  tehlilin  (la  ilahe  illallah).  ”  (Ahmed,  I,  163) 


Një  ditë,  Hazreti  Yftade  doli  me  nxënësit  e  tij  në  një  kuvend  në 
fushë.  Pas  urdhërit  të  hoxhës,  të  gjithë  dervishët  dolën  në  vendet  më 
të  bukura  të  fushës  dhe  i  sollën  hoxhës  së  tyre  nga  një  buqetë  me  lule. 
Por  në  dorën  e  ish  gjykatësit  të  Bursës,  Mahmud  Efendi,  i  cili  do  të 
bëhej  i  famshëm  me  emrin  Aziz  Mahmud  Hydaji,  kishte  vetëm  një  lule 
të  vyshkur  dhe  me  bisht  të  thyer. . .  Pasi  ata  të  tjerët  ia  dhanë  me  gëzim 
hoxhës  ato  që  kishin  në  dorë,  Mahmud  Efendi  duke  e  ulur  kokën,  ia 
dha  këtë  lule  të  thyer  dhe  të  vyshkur  Hazretit  Yftade.  Mes  shikimeve 
të  merakosura  të  nxënësve  të  tjerë,  Hazreti  Yftade  pyeti: 

“O  biri  im  Mahmud!  Përse  solle  një  lule  të  vyshkur  dhe  me  bisht  të 
thyer,  kur  të  gjithë  të  tjerët  sollën  buqeta  me  lule?” 

Mahmud  Efendi  uli  kokën  dhe  u  përgjigj  tërë  edukatë: 

“O  i  Nderuari  im!  Çfarëdo  që  të  të  jap  është  pak.  Por  çdo  lule  që 
zgjatja  dorën  për  ta  këputur  e  gjeja  duke  i  bërë  dhikër  Zotit  e  duke  thë- 
në  Allah,  Allah.  Nuk  më  bëri  zemra  t'i  pengoja  ato  nga  ky  dhikër.  Dhe 


BESIMI DHE  ADHURIMI  - 

vazhdonte  më  dhikrin.” 

Çdo  copëz  në  hapësirë  është  skenë  mësimesh  për  ata  të  cilët  kanë 
një  zemër  të  butë.  Të  gjithë  krijesat  të  gjalla  dhe  të  pashpirta  e  për- 
kujtojnë  Allahun.  Në  ajetin  fisnik  thuhet: 

“Atë  e  madhërojnë  shtatë  qiejtë  dhe  toka  dhe  çfarë  ka  në 
to.  Nuk  ka  asnjë  gjë  që  nuk  e  lartëson  atë  me  falenderim,  por 
ju  nuk  e  kuptoni  madhërimin  e  tyre.  Ai  është  i  butë  dhe  falës.” 

(el-Isra,  44) 

Ja  pra  edhe  njeriu,  duke  marrë  mësim  nga  këto  tabllo  madhësh- 
tore  në  hapësirë,  duhet  ta  kuptojë  detyrën  origjinore  dhe  nuk  duhet  të 
rrijë  neglizhent  nga  dhikri  i  Allahut. 


Njëri  nga  dhikret  më  të  virtytshme  është  salavati  fisnik.  Besimtari 
përfiton  shpirtërisht  aq  herë  sa  ç’i  dërgon  salavate  të  Dërguarit  të 
Allahut  (s.a.v.s),  sepse  vlera  e  të  Nderuarit  tonë  te  Allahu  është  shumë 
e  lartë. 

Para  gjithçkaje  vetë  Zoti  ynë,  duke  i  dërguar  salavate  të  Dërguarit 
të  Allahut  e  ka  lartësuar  atë  me  mëshirën,  kënaqësinë  dhe  pëlqimin  e 
Tij  dhe  ne  na  ka  urdhëruar  që  të  bëjmë  kështu. 

Një  nga  vendet  ku  i  dërgojmë  selam  të  Dërguarit  të  Allahut  (s.a.v.s) 
është  Tehijjati,  të  cilin  e  lexojmë  në  namaz.  Sipas  transmetimeve,  i 
Nderuari  ynë  ka  thënë: 

“Në  natën  e  Miraxhit  e  kam  parë  Zotin  me  syrin  e  zemrës  Allahu 
Teala  më  tha: 

Fol  me  mua  o  i  Dashuri  im!  Unë  ngriva  nga  habia.  Pastaj  Allahu 
Teala  e  frymëzoi  zemrën  time  dhe  thashë: 


“Të  gjitha  adhurimet  gjuhësore  si  falenderimet  dhe  madhërimet, 
veprore  si  namazi  e  agjërimi,  por  dhe  ato  materiale  si  zekati,  i  takojnë 

vetëm  Allahut  xhelle  ue  ala. 

Në  lidhje  me  këtë,  Allahu  Teala  tha: 

ajIj  jj  j  aIJI  j  ^jjI  L^jI  <LXpS' 

O  Pejgamber  i  Nderuar!  Selami,  mëshira  dhe  të  gjithë  bega- 
titë  e  Allahut  qofshin  mbi  Ty. 

Edhe  unë  u  përgjigja  duke  thënë: 


^^jQi  aIji  js  j  udp  ^lji 


“Paqja  e  Allahut  qoftë  mbi  ne  dhe  mbi  të  gjithë  robërit  e  devot- 
shëm  të  Allahut.  Allahu  Teala  tha: 

-O  i  Dërguari  im,  unë  e  nxora  edhe  Xhebrailin  nga  mesi  ynë. 
Ti  nuk  e  nxore  ummetin  tënd  nga  mesi  ynë.  Xhebraili  alejhisselam 
i  cili  e  dëgjoi  këtë  fjalë  të  Allahut  ra  në  shehadet  duke  thënë: 


4J ol  j  AjUI  4JI  l)I 


Dëshmoj  se  nuk  ka  asnjë  Zot  tjetër  që  meriton  të  adhurohet  për- 
veç  Allahut  dhe  dëshmoj  se  Muhammedi  është  robi  dhe  i  Dërguari  i 
Tij.”  (Shik.  Kurtubi,  III,  425) 

Ubej  bin  Kab  radijallahu  anhu  thotë: 


“Kur  kaloi  një  e  treta  e  natës,  i  Dërguari  i  Allahut  (s.a.v.s)  u  zgjua, 
u  ngrit  dhe  tha: 

O  Njerëz!  Përkujtojeni  Allahun!  Përkujtojeni  Allahun!  Do  t  ’i  fryhet 
surit  të  parë  i  cili  e  lëviz  vendin  nga  toka.  Menjëherë  pas  tij  do  të  vijë 
i  dyti.  Vdekja  do  të  afrohet  me  të  gjithë  tmerrin  e  saj/  Vdekja  do  të 
afrohet  me  të  gjithë  tmerrin  e  saj/ 


E  pyeta  Hazretin  Pejgamber: 

-O  i  Dërguari  i  Allahut!  Unë  të  dërgoj  Ty  shumë  salavate  fisnike. 


BESIMI DHE  ADHURIMI 


Sa  here  duhet  ta  bëj  këtë? 

Ai  më  tha:  -Dërgo  sa  herë  të  duash. 

E  pyeta:  -A  është  e  mundur  që  një  të  katërtën  e  lutjeve  të  mia  ta 
ndaj  për  salavatet  fisnike? 

Ai  më  tha:  Ndaj  sa  të  duash,  por  nëse  bën  më  shumë  është  më 
mirë  për  ty. 

I  thashë:  -Atëherë  gjysmën  e  lutjes  sime  po  e  ndaj  për  salavatet 
fisnike. 

Ai  më  tha:  Ndaj  sa  të  duash,  por  nëse  bën  më  shumë  se  aq,  është 
më  mirë  për  ty.  Unë  e  pyeta  përsëri: 

-Atëherë  a  mjafton  dy  e  treta? 

Ai  më  tha:  Ndaj  sa  të  duash,  por  nëse  shton  më  shumë,  është 
shumë  më  mirë  për  ty. 

Kur  i  thashë:  -Atëherë  a  bën  të  dërgoj  salavate  fisnike  në  të  gjithë 
kohën  që  e  kam  ndarë  për  lutjen? 

Ai  më  tha;  -Atëherë  Allahu  t'i  rregullon  të gjitha  problemet  dhe  t'i 
fal  mëkatet  e  tua.  ”  (Tirmidhi,  Kijame,  23/2457) 

Një  herë,  kur  pa  një  prej  sahabeve  duke  falenderuar  Allahun  dhe 
duke  i  dërguar  salavate  të  Dërguarit  të  tij,  të  Nderuar  tonë,  të  Dërguarit 
(s.a.v.s)  i  pëlqeu  shumë  që  ai  po  bënte  një  gjë  të  tillë  dhe  i  tha: 

“O  ti  që  po  fal  namaz!  Bëj  lutje,  lutja  jote  pranohet  (përderisa  ta 
fillosh  lutjen  me  falenderim  dhe  salavate).  ”  (Tirmidhi,  Vitir,  21/486) 


Po  ashtu,  Omer  bin  Hattabi  radijallahu  anhu  ka  thënë: 


“Lutja  që  ke  bërë,  qëndron  ndërmjet  tokës  dhe  qiellit.  Asnjë  lut- 
je  nuk  ngrihet  për  tek  Allahu,  përderisa  të  mos  i  dërgohet  salavat 
Pejgamberit  tonë  të  Nderuar.”  (Tirmidhi,  Vitir,  21/486) 


Ka'b  bin  Uxhre  radijallahu  anhu  tregon: 

Një  ditë  i  thamë  të  Dërguarit  të  Allahut  (s.a.v.s): 

“O  i  Dërguari  i  Allahut!  Ne  e  mësuam  se  si  të  të  japim  selam,  por 
nuk  e  dimë  se  si  të  të  dërgojmë  salavate?”  Ai  tha  kështu: 


{J*  J  J-  ^  ^  J-  J 

“O  Zoh  im!  Mëshiroje  Muhammedin  dhe  familjen  e  Muhammedit 
ashtu  siç  mëshirove  Ibrahimin  dhe  familjen  e  Ibrahimit.  Padyshim 
që  Ti  e  meriton  të  lavdërohesh  dhe  je  i  lartë.  O  Zoti  im!  Begatoje 
Muhammedin  dhe  familjen  e  Muhammedit  siç  ke  begatuar  Ibrahimin 
dhe  familjen  e  Ibrahimit.  Padyshim  që  Ti  e  meriton  të  lavdërohesh  dhe 
je  i  lartë.  (Buhari,  Deavat,  32;  Tirmidhi,  Vitr,  20;  Ibn  Maxhe,  Ikame,  25) 


I  Dërguari  i  Allahut  (s.a.v.s)  ka  thënë: 

“Dita  më  e  mirë  është  dita  e  xhuma  (e  premte). . .  për  këtë  arsye 
atë  ditë  më  dërgoni  shumë  salavate  dhe  selame  sepse  salavatet  dhe 
selamet  e  juaja  më  paraqiten  mua. 

Kur  në  lidhje  me  këtë  sahabët  pyetën: 

“O  i  Dërguari  i  Allahut!  Si  do  të  të  shfaqen  Ty  salavatet  dhe  sela- 
met  tona,  kur  të  kesh  ndërruar  jetë  dhe  kur  të  mos  ketë  ngelur  asnjë 
gjurmë  e  jotja?”,  i  Dërguari  i  Allahut  alejhissalatu  uesselam  tha: 

“Allahu  Teala  ia  ka  ndaluar  tokës  që  të  prishë  trupat  e  pejgambe- 
rëve.  ”  (Ebu  Davud,  Salat  201/1047,  Vitr  26) 


Hazreti  Ali  radijallahu  anhu  thotë  kështu  në  lidhje  me  mirësinë  e 
vazhdimit  të  salavateve  dhe  të  selameve  në  ditën  e  xhuma: 


“Kushdo  që  ditën  e  xhuma  i  dërgon  salavate  dhe  selame  njëqind 
herë  Pejgamberit,  ditën  e  kiametit  do  të  vijë  në  mahsher  (vendin  e 
tubimit)  me  fytyrë  të  bukur  dhe  të  ndriçuar.  Njerëzit  do  ta  pyesin  njëri- 

tjetrin  ngaqë  dëshirojnë  ta  kenë  edhe  vetë  atë  gjendje,  Çfarë  pune 
bënte  ky  njeri?”  (Bejhaki,  Shuabu'l-Iman,  III,  212) 


Ka  b  bin  Uxhre  radijallahu  anhu  tregon: 

Një  ditë,  i  Dërguari  i  Allahut  (s.a.v.s)  na  tha: 

“Afrohuni  te  minberi.  "Dhe  ne  u  afruam.  Ai  doli  në  shkallën  e  parë 
dhe  tha:  “Amin!” Doli  në  shkallën  e  dytë  dhe  përsëri  tha:  “Amin!" Doli 
në  shkallën  e  tretë  dhe  në  të  njëjtën  mënyrë  tha:  “Amin!  ” 

Kur  zbriti  nga  minberi  e  pyetëm: 

“O  i  Dërguari  i  Allahut!  Sot  kemi  dëgjuar  nga  Ti  disa  gjëra  që  nuk 
i  kemi  dëgjuar  më  parë.  (Cila  është  urtësia  e  kësaj?)”  Ai  tha: 

“Kur  dola  në  shkallën  e  parë  mu  shfaq  Xhebraili  alejhisselam  dhe 
më  tha:  Larg  mëshirës  qoftë  ai  që  e  arrin  ramazanin  dhe  nuk  i  falen 
mëkatet!  Edhe  unë  thashë  Amin!.  Kur  dola  në  shkallën  e  dytë  më 
tha:  Larg  mëshirës  qoftë  ai  që  nuk  të  dërgon  salavate  Ty  kur  pranë  tij 
përmendet  emri  Yt!  Edhe  unë  thashë:  Amin!  Kur  dola  në  shkallën  e 
tretë  më  tha:  Larg  mëshirës  qoftë  ai  që  nuk  mund  ta  fitojë  xhennetin 
kur  pranë  tij  nëna  dhe  babai,  ose  njëri  prej  tyre  arrin  pleqërinë  (duke 
i  kënaqur  ata)!  Edhe  unë  thashë!  Amin!  (Hakim,  IV,  170/7256;  Tirmidhi, 
Deavat,  100/3545) 


Nga  një  prej  njerëzve  të  devotshëm  është  transmetuar  kështu: 

Unë  kisha  një  komshi.  Ai  i  shumonte  librat  e  dijetarëve  duke  i 
shkruajtur.  Kur  ndërroi  jetë  e  pashë  në  ëndërr.  E  pyeta: 

“Si  të  trajtoi  Allahu?” 

Ai  më  tha:  “Më  fali.” 

I  thashë:  “Cila  vepër  e  jotja  u  bë  shkak  për  këtë?” 

Ai  më  tha:  “Kur  shkruaja  në  libër  emrin  fisnik  të  bekuar  të  të  dër- 
guarit  të  Allahut  (s.a.v.s),  patjetër  i  dërgoja  salavate  dhe  selame.  Për  ^ 

këtë  arsye  Zoti  më  dha  mirësi  që  asnjë  sy  nuk  i  ka  parë,  asnjë  vesh 
nuk  i  ka  dëgjuar  dhe  askush  nuk  ka  mundur  t’i  imagjinojë.”  (Nebhani, 
Saadetu'd-Darejn,  s.101) 


Transmetohet  se  një  njeri  i  cili  kishte  marrë  shumë  mirësi  nga 
morali  i  Hazretit  Pejgamber  (s.a.v.s)  se  një  ditë  kishte  parë  në  ëndërr 
të  Nderuarin  e  Botrave.  I  Dërguari  i  Allahut  nuk  interesohej  për  të  dhe 
nuk  e  lavdëronte.  Gjithë  duke  qenë  i  mërzitur,  ai  e  pyeti: 

“O  i  Dërguari  i  Allahut!  A  je  i  zemëruar  me  mua?”.  Ai  tha: 

“Jo!” 

“Atëherë  përse  nuk  interesohesh  për  mua?” 

“Nuk  të  njoh  ty!" 

“Si  ka  mundësi  o  i  Dërguari  i  Allahut?  Unë  jam  një  njeri  prej 
ummetit  tënd.  Dijetarët  thonë  që  Ti  i  njeh  njerëzit  e  ummetit  tënd  më 
mirë  se  sa  njeh  një  nënë  fëmijët  e  saj . . .  ” 

“Eshtë  e  vërtetë ,  por  unë  nuk  shikoj  te  ti  ndonjë  shenjë  nga  morali 
im  i  bukur.  Mbi  të  gjitha  ti  nuk  më  ke  dërguar  fare  salavate  dhe  selame. 
Dije  se  unë  e  njoh  çdonjërin  nga  ummeti  im  në  përputhje  me  aq  sa  ai 
ka  marrë  nga  morali  im.  ” 

Ky  njeri  besimtar  u  zgjua  nga  gjumi  me  një  mërzi  të  madhe,  u 
pendua  për  gjendjen  e  tij  të  mëparshme  dhe  mori  nga  morali  i  bukur 
i  Hazretit  Pejgamber  (s.a.v.s).  Ai  u  përkushtua  shumë  me  salavatet 
fisnike.  Pas  një  farë  kohe,  përsëri  pa  në  ëndërr  të  Dërguarin  e  Allahut. 
Këtë  herë  i  Dërguari  i  Allahut  (s.a.v.s)  i  tha: 

“Tani  të  njoh  dhe  do  të  ndërmjetësoj  për  ty. . . 


Thelbi  i  fjalës  është  ky,  i  Nderuari  ynë  (s.a.v.s)  ka  thënë:  “Njeriu 
është  me  atë  që  e  do.  ”  (Buhari,  Edeb,  96)  Sipas  ligjit  “Ai  që  dashu- 
ron,  dashuron  çdo  gjë  që  do  ai  të  cilin  e  dashuron.”,  është  kusht  që 
S^ta  ndjekim  me  sjelljet  tona  Pejgamberin  (s.a.v.s).  Ashtu  që  dashuria, 

përzemërsia  dhe  përndjekja  të  formojnë  kockën  e  belit  të  dashurisë 
ndaj  Zotit.  Çdo  dashuri  që  është  e  kundërt  me  këtë,  është  e  pavlerë  në 
Kur'an  dhe  në  Sunnet.  Rrugës  së  vetme  të  dashurisë  që  mund  të  çojë 
të  Zoti,  i  është  vënë  pikë  me  dashurinë  e  Hazretit  Pejgamber. 

Dhikri  i  Allahut  dhe  salavatet  fisnike  janë  ushqimi  i  ekzistencës  sonë 
shpirtërore  dhe  garancia  e  lumturisë  tonë  të  përhershme.  Bota  jonë  e 
zemrës  dhe  e  shpirtit  përsoset  me  dhikër.  Po  ashtu  Allahu  thotë: 

“...Dijeni  se  zemrat  qetësohen  vetëm  me  dhikrin  e  Allahut.” 

(er-Ra’d,  28) 

Rruga  për  të  qënë  një  rob  i  afërt  ndaj  Allahut,  kalon  nga  “dhikri  i 
vazhdueshëm” .  Vetëm  atëherë  jeta  jonë  mund  të  fitojë  kënaqësi  dhe 
ëmbëlsi  shpirtërore. 

Zoti  na  e  bëftë  kismet  të  gjithëve! 

Amin!.. 


9.  Shqetësimi  i  frymës  së  fundit. 

Të  parapërgatitesh  për  vdekjen  dhe  për  pasvdekje 

Kur  njeriu  ta  shikojë  sistemin  e  mrekullueshëm  të  gjithësisë  me 
syrin  e  mësimit,  e  kupton  se  e  vërteta  e  “vdekjes”  është  çështja  me  të 
cilën  ai  duhet  të  jetë  më  i  lidhur  në  këtë  jetë. 

Kështu,  Allahu  thotë: 

“Çdo  gjë  që  gjendet  mbi  tokë  është  e  përkohshme...”  (er-Rahman,  26) 

“Çdo  i  gjallë  do  ta  shijojë  vdekjen  (do  të  vdesë).”  (el-Enbija,  35) 

Sa  e  çuditshme  është  që  njeriu  e  gënjen  veten  e  tij,  pa  e  kuptuar 
se  gjendet  si  mik  në  këtë  botë.  Edhe  pse  i  shikon  përditë  skenat  e  xhe- 
nazes,  vdekjen  e  shikon  larg  tij.  Ai  e  pandeh  veten  si  zotërues  absolut 
të  amaneteve  të  përkohshme,  të  cilat  mund  t'i  humbasë  nga  çasti  në 
çast.  Por  qysh  se  njeriu  dërgohet  në  këtë  botë  nga  një  derë,  duke  iu 
veshur  trup  shpirtit  të  tij,  kjo  do  të  thotë  se  tashmë  ai  është  një  udhë- 
tar  i  vdekjes.  Ai  tashmë  ka  hyrë  në  vendin  e  parapërgatitjes  së  kësaj 

rruge,  por  nuk  e  sjell  në  mend.  Pastaj  vjen  një  ditë  dhe  shpirti  ndahet 
nga  trupi.  Përmes  varrit,  i  cili  është  dera  e  ahiretit,  ai  përcillet  për  një 
udhëtim  të  madh.  Allahu  Teala  thotë: 

“Atij  që  i  kemi  dhënë  jetë  të  gjatë,  e  kthejmë  mbrapa  në 
krijimin  e  tij.  A  nuk  mendojnë?  (A  nuk  e  kuptojnë  këtë  udhëtim 
mësimdhënës?)”  (Jasin,  68) 

Për  njeriun,  qëllimi  themelor  i  kësaj  bote  është  fitimi  i  lumturisë  së 
ahiretit,  duke  jetuar  një  jetë  adhurimi  nga  e  cila  Allahu  është  i  kënaqur. 
I  Dërguari  i  Allahut  (s.a.v.s)  thotë: 

“I  mençur  është  ai  që  nuk  i  nënshtrohet  dëshirave  dhe  pasoja- 
ve  vetjake  dhe  i  cili  parapërgatitet  për  pasvdekjen. . .  ”  (Tirmidhi,  Kijamet, 
25/2459) 

Sa  bukur  e  shpreh  këtë  i  ndjeri  Nexhip  Fazëll: 

Argjendari  koprac  është  i  dhënë  pas  një  traste  tjetër; 

Mblidh  atë  para  që  vlen  në  varr!.. 

Jeta  është  si  pikat  e  ujit  që  mbushin  gotën.  Ndërsa  pastërtia  e  ujit 
në  gotë  është  e  lidhur  me  pastërtinë  e  pikave.  Pika  e  fundit  që  mbush 
gotën  është  fryma  e  fundit. 

Në  hadithin  fisnik  thuhet: 

“Nëse  fjala  më  e  fundit  e  jetës  së  çdokuj  do  të  jetë  fjala:  JJ'  Yj  Q  Y 
do  të  hyjë  në  xhennet.  (Ebu  Davud,  Xhenaiz,  15-16/3116;  Hakim,  I,  503) 

Domethënë,  nëse  e  mbush  zemrën  e  tij  me  Allahun,  duke  i  shka- 
tërruar  zotërat  e  pasioneve  dhe  dëshirave  vetjake  të  panevojshme  që 
ka  në  zemër  dhe  nëse  jeton  deri  në  çastin  e  fundit  një  jetë  shpirtërore 
mbi  këtë  rrugë,  shpresohet  të  fitojë  xhennetin  duke  kaluar  me  besim 
në  botën  tjetër,  sepse  është  shumë  e  vështirë  që  dikush  i  cili  ka  jetuar 
një  jetë  tjetër,  të  thotë  në  frymën  e  fundit  “La  ilahe  illallah”.  Po  ashtu 
i  Dërguari  i  Allahut  (s.a.v.s)  thotë: 

“Njeriu  vdes  mbi  atë  gjendje  që  ka  jetuar  dhe  tubohetnë  atë  gjend- 
që  ka  vdekur.  (Shik.  Muslim,  Xhennet,  83;  Munavi,  V,  663) 

- 

Fryma  e  fundit  është  si  një  pasqyrë  pa  avull  dhe  e  pastër.  Njeriu, 
veten  e  tij  e  njeh  më  mirë  në  frymën  e  fundit  të  tij.  Llogaria  e  jetës  i 
shfaqet  përpara  zemrës  dhe  syrit  të  tij.  Për  këtë  arsye,  për  njeriun  nuk 
ka  ndonjë  pamje  më  mësimdhënëse  se  sa  çasti  i  vdekjes. 

Hazreti  Pejgamber  (s.a.v.s)  thotë: 

‘(Sipas  veprave)  varri  ose  është  një  kopsht  nga  kopshtet  e  xhen- 
netit,  ose  është  një gropë  nga  gropat  e  xhehennemit.  ”  (Tirmidhi,  Kijamet, 
26/2460) 

Me  qëllim  që  t'i  japim  lamtumirë  kësaj  bote  të  përkohshme  si  një 
rob  i  mirë  dhe  me  qëllim  që  varri  ynë  të  jetë  një  nga  kopështet  e  xhen- 
netit,  është  e  domosdoshme  që  frymët  e  numëruara  t'i  parapërgatisim 
për  frymën  e  fundit.  Domethënë,  për  një  jetë  të  lumtur  në  ahiret  është 
e  domosdoshme  që  në  këtë  botë  të  kemi  një  jetë  të  zbukuruar  me 
vepra  të  mira,  një  jetë  të  begatë  dhe  nën  drejtimin  e  Islamit,  sepse  Zoti 
thotë: 

“Adhuroje  Zotin  tënd  derisa  të  të  vijë  vdekja!”  (el-Hixhr,  99) 

Robërit  e  veçantë  që  rrojnë  me  dashurinë  e  Allahut  dhe  të  të 
Dërguarit  të  Tij  dhe  e  zbukurojnë  jetën  me  vepra  të  mira  në  këtë  drej- 
tim,  -me  mirësinë  e  Allahut-,  në  frymën  e  tyre  të  fundit  shpërngulen 
me  qetësinë  shpirtërore  të  fjalës  së  shehadetit.  Në  të  kundërt  të  kë- 
saj,  ai  që  i  beson  mashtrimeve  tërheqëse  të  përkohëshme,  energjike 
e  vetjake  mbi  këtë  tokë,  si  dhe  fatkeqi  që  në  këtë  mënyrë  i  dobëson 
ndjenjat  shpirtërore,  duke  vdekur  në  një  mënyrë  të  ngjashme  me  jetën 
e  tij,  edhe  poshtë  tokës  humbet  dhe  poshtërohet. 

I  Dërguari  i  Allahut  (s.a.v.s)  me  nijetin  për  të  na  qortuar  ne,  um- 
metin  e  tij,  ka  thënë: 

“Nuk  ka  asnjë  që  vdes  dhe  të  mos  pendohet.  ” 

U  pyet:  “Çfarë  është  ai  pendim,  o  i  Dërguari  i  Allahut?”.  I  Nderuari 
ynë  (s.a.v.s)  u  përgjigj: 

“(I  vdekuri)  nëse  ka  qënë  një  njeri  i  devotshëm,  do  të  pendohet  se 
përse  nuk  ka  mundur  ta  shtojë  edhe  më  këtë  devotshmëri,  por  nëse  ka 
qënë  njeri  i  keq,  do  të  pendohet  se  përse  nuk  e  ka  rregulluar  gjendjen  ^ 

e  tij  duke  hequr  dorë  nga  e  keqja.  ”  (Tirmidhi,  Zuhd,  59/2403) 

Në  lidhje  me  këtë  çështje,  Allahu  i  qorton  kështu  robërit  e  tij: 

“O  ju  që  keni  besuar,  as  pasuria  juaj  dhe  as  fëmijët  tuaj  të  mos 
iu  shmangin  nga  adhurimi  i  Allahut.  Ata  të  cilët  veprojnë  kështu, 
janë  prej  të  humburve.  Dhe  jepni  nga  ajo  që  ne  u  kemi  furnizuar 
para  se  ndonjërit  prej  jush  t’i  vijë  vdekja  dhe  atëherë  të  thotë:  “O 
Zoti  im,  sikur  të  ma  kishe  vonuar  edhe  pak  afatin  (e  vdekjes)  që 
të  jepja  lëmoshë  dhe  të  bëhesha  prej  të  devotshmëve.  Por  Allahu 
kurrsesi  nuk  e  lë  për  më  vonë  asnjë  që  i  ka  ardhur  afati  i  tij.  Allahu 
e  di  shumë  mirë  atë  që  veproni.”  (el-Munafikun,  9-11) 

Së  fundi,  vdekja  jonë  dhe  jeta  jonë  e  varrit,  që  do  të  zgjasë  deri  në 
kiamet,  do  të  formohet  sipas  gjendjes  dhe  punëve  tona  në  këtë  botë. 

Sa  bukur  thotë  Hazreti  Mevlana: 

“O  bir,  vdekja  e  gjithkujt  është  sipas  karakterit  të  tij.  Atyre  që  e 
urrejnë  vdekjen,  pa  e  menduar  se  ajo  e  dërgon  te  Allahu  dhe  atyre  që 
janë  armiq  të  saj,  vdekja  u  shfaqet  si  një  armik  i  tmerrshëm.  Ndërsa 
ndaj  atyre  që  janë  miq  me  vdekjen,  u  shfaqet  si  mik.” 

“O  ti  që  ke  frikë  dhe  ikën  nga  vdekja!  Nëse  dëshiron  të  dish  të 
vërtetën  e  punës  dhe  të  drejtën  e  fjalës,  ti  në  të  vërtetë  nuk  ke  frikë  nga 
vdekja  por  ti  frikësohesh  nga  vetja  jote.” 

“Sepse  ajo  që  ke  frikë  dhe  trembesh,  kur  të  shohësh  në  pasqyrën 
e  vdekjes,  nuk  është  fytyra  e  vdekjes  por  fytyra  jote  e  shëmtuar.  Shpirti 
yt  i  ngjan  një  peme.  Ndërsa  vdekja  është  gjethja  e  asaj  peme.  Çdo 
gjethe  është  sipas  llojit  të  pemës...” 

Domethënë  zbukurimi  i  vdekjes  është  në  lidhje  me  zbukurimin  e 
jetës  me  vepra  të  mira. 


Tabllo  të  virtytshme  dhe  mësimdhënëse 


Abdullah  bin  Omer  radijallahu  anhu  tregon: 

Isha  bashkë  me  të  Dërguarin  e  Allahut  (s.a.v.s).  Një  person  nga 

Ensarët  erdhi  të  i  Dërguari  i  Allahut,  i  dha  selam  dhe  e  pyeti: 

“O  i  Dërguari  i  Allahut!  Kush  është  besimtari  më  i  virtytshëm?"  I 
Nderuari  ynë  (s.a.v.s)  u  përgjigj: 

“Eshtë  ai  që  e  ka  moralin  më  të  bukur!"  Këtë  herë  personi  pyeti: 

“Mirë,  kush  është  më  i  mençuri  i  besimtarëve?”  Pejgamberi  alej- 
hissalatu  uesselam  u  përgjigj: 

“Eshtë  ai  që  e  kujton  vdekjen  më  shumë  dhe  i  cili  përgatitet  në 
mënyrën  më  të  bukur  për  pasvdekjen.  Ja  këta  janë  të  mençurit  (e  vër- 
tetë).  (Ibn  Maxhe,  Zuhd,  31) 


Bera  radijallahu  anhu  tregon: 

“Ne  ishim  bashkë  me  të  Dërguarin  e  Allahut  (s.a.v.s)  në  një  xhe- 
naze.  I  Nderuari  ynë  alejhissalatu  uesselam  u  ul  te  varri  dhe  qau  aq  sa 
toka  u  lag  (me  lotët  e  tij).  Pastaj  tha: 

-O  vëllezërit  e  mi!  Ja,  përgatituni  për  vdekjen  e  cila  do  të  na  vijë 
të  gjithëve.  (Ibn  Maxhe,  Zuhd,  19) 


Hazreti  Omer  radijallahu  anhu  e  kishte  urdhëruar  një  rob  të  tij  që 
çdo  ditë  t'ia  kujtonte  këtë  fjali:  “O  Omer,  mos  e  harro  vdekjen!”  Por 
kur  iu  zbardh  mjekra,  i  tha: 

“Mjaft!  Mjekra  ime  e  bardhë  ma  kujton  vdekjen  në  çdo  çast.” 

Me  të  vërtetë,  është  e  nevojshme  që  të  mos  e  harrojmë  fundin, 
domethënë  vdekjen,  që  të  arriimë  t'i  frenojmë  dëshirat  e  vetes  tonë. 


Me  qëllim  që  të  mendohemi  dhe  të  marrim  mësim  dhe  që  të 
përgatitemi  për  frymën  e  fundit,  vdekjen  dhe  pasvdekjen,  Krenaria 
e  Gjithësisë,  i  Nderuari  ynë  (s.a.v.s)  ka  transmetuar  disa  pamje  nga 
gjendjet  e  kiametit  dhe  ahiretit.  Një  pjesë  e  këtyre  është: 


“Kur  një  mysliman  është  në  frymën  e  fundit,  ëngjëjt  e  mëshirës 

vijnë  me  një  mëndafshf  (rrobë)  të  bardhë  dhe  i  thonë  kështu: 

-Dil  nga  trupi  si  i  kënaqur  nga  Zoti  dhe  Zoti  i  kënaqur  me  ty.  Shko 
të  mëshira  dhe  kënaqësia  e  Allahut  dhe  tako  Zotin  tënd  që  nuk  është 
i  zemëruar  me  ty! 

Mbi  këtë  shpirti  del  si  era  më  e  bukur  e  miskut.  Ashtu  që  ëngjëjt  ia 
japin  atë  njëri-tjetrit,  e  sjellin  deri  te  dera  e  qiellit  dhe  thonë: 

-Sa  e  mirë  është  kjo  erë  që  po  ju  vjen  nga  toka!  Pastaj  e  Dërgojnë 
te  shpirtërat  e  besimtarëve.  Ata  gëzohen  me  ardhjen  e  tij  më  shumë 
se  sa  gëzohet  ndonjëri  prej  jush  kur  gjen  gjënë  që  ka  humbur.  Ata  e 
pyesin  për  lajmet  nga  kjo  botë: 

-Çfarë  ka  bërë  filani?  Çfarë  ka  bërë  filani?  Disa  shpirtëra,  për  ndo- 
njërin  që  kanë  pyetur,  thonë: 

-Lëre  atë,  ai  ka  humbur  në  telashet  e  botës.  Në  lidhje  me  këtë, 
shpirti  i  sapoardhur  thotë: 

-Filani  ka  vdekur,  a  nuk  ka  ardhur  te  ju?  Ata  thonë: 

-(Ashtu  e?  Atëherë)  ai  është  dërguar  në  vendin  ku  do  të  shkojë,  në 
xhehennemin  Havije! 

Kur  qafiri  të  jetë  në  frymën  e  fundit,  ëngjëjt  e  ndëshkimit  i  vijnë 
me  një  rrobë  të  keqe  prej  leshi  të  cilës  i  thuhet  mish,  dhe  i  thonë: 

-Dil  nga  ky  trup  i  zemëruar  me  veten  tënde  dhe  si  tërheqës  i  zemë- 
rimit  të  Allahut  dhe  vrapo  për  te  ndëshkimi  i  Allahut! 

Pas  kësaj  ai  del  nga  trupi  me  erën  më  të  keqe.  Ëngjëjt  e  dërgojnë 
te  dera  e  tokës.  Atje  thonë: 

-Sa  pis  qenka  kjo  erë!  Së  fundi  e  dërgojnë  te  shpirtrat  qafirë.” 
(Nesai,  Xhenaiz,  9) 


I  Dërguari  i  Allahut  (s.a.v.s)  lajmëron: 


“Në  ditën  e  kiametit  njeriu  do  të  sillet  përpara  Allahut  pothuajse  si 
një  qengj,  do  të  ndalet  dhe  Allahu  do  t'i  thotë  kështu: 

-Ty  të  kam  dhënë  shumë  mirësi,  të  kam  dhënë  pasuri,  të 
kam  dhënë  shumë  begati  dhe  mirësi.  Çfarë  ke  bërë  në  shpërblim 
të  kësaj? 

Ai  do  të  thotë:  -O  Zoti  im,  i  kam  kursyer,  i  kam  shtuar  dhe  i  kam 
lënë  mbrapa  në  një  gjendje  më  shumë  se  sa  ishin.  Më  dërgo  mbrapa 
(në  botë)  dhe  të  t'i  sjellë  Ty.  Allahu  Teala  do  të  thotë: 

-Eja  më  trego  ato  që  i  ke  dërguar  më  parë  në  ahiret! 

Ai  do  të  thotë:  -0  Zoti  im,  i  kam  kursyer,  i  kam  shtuar  dhe  i  kam 
lënë  mbrapa  në  një  gjendje  më  shumë  se  sa  ishin.  Më  dërgo  mbrapa 
(në  botë)  dhe  të  t'i  sjellë  Ty. 

Sepse  ky  rob  nuk  ka  dërguar  asgjë  të  mirë  më  parë.  Ja  për  këtë 
shkak  do  të  hidhet  në  xhehennem.  ”  (Tirmidhi,  Kijamet,  6/2427) 

Ja,  ata  që  nuk  përgatiten  për  ahiretin  në  këtë  botë  dhe  e  mbyllin 
jetën  në  një  nëglizhencë  të  tillë,  do  të  kenë  një  të  ardhme  të  zymtë. 

Ja  si  e  tregon  këtë  Allahu  në  ajetin  fisnik: 

“Kujt  i  jepet  libri  i  tij  pas  shpine,  ai  do  t’i  ndjellë  vetes  shka- 
tërrim  dhe  do  të  hyjë  në  zjarr  të  ndezur  fort.  Ai  ka  qënë  i  gëzuar 
në  familjen  e  tij  dhe  ka  menduar  se  nuk  do  të  kthehet  (te  Zoti  i 
tij) .  ”  (el-Inshikak,  10-14) 

Një  shembull  tjetër  i  fundit  tragjik  që  i  pret  ata  të  cilët  kanë  de- 
vijuar  duke  i  besuar  pasurisë,  pozitës  dhe  forcës  së  tyre  në  këtë  botë 
është  Karuni.  Allahu  e  tregon  kështu  historinë  e  tij  (Karunit)  të  mbu- 
shur  me  mësim: 

“Karuni  ishte  nga  populli  i  Musait  dhe  ai  e  shtypte  shumë  atë 
popull  ngase  Ne  i  patëm  dhënë  aq  shumë  pasuri  sa  që  një  grup 
fuqishëm  mezi  mbartnin  çelësat  e  (e  pasurisë  së)  tij,  kur  populli  i 
tij  i  tha:  “Mos  u  kreno  aq  shumë,  sepse  Allahu  nuk  i  do  të  çoro- 
diturit.  Kërko  botën  tjetër  me  atë  që  të  ka  dhënë  Allahu  dhe  mos 
e  lër  mangët  atë  që  të  takon  nga  kjo  botë,  bëj  mirë  ashtu  siç  të 
ka  bërë  Allahu  ty  dhe  mos  bëj  të  këqia  në  tokë,  sepse  Allahu  nuk 
i  do  shkatërrimtarët. 


Ai  (Karuni)  tha:  “Më  është  dhënë  vetëm  për  shak  të  dijes 

sime!”  A  nuk  e  di  ai  se  Allahu  shkatërroi  para  tij  nga  popujt  e 
lashtë  të  cilët  ishin  edhe  më  të  fuqishëm  edhe  më  të  pasur  se 
ai,  por  mëkatarët  nuk  do  të  pyeten  për  fajet  e  tyre  (Allahu  i  di 
të  gjitha). 

Ai  doli  përpara  popullit  të  tij  me  stolinë  e  tij .  Ata  të  cilët  do- 
nin  këtë  botë  thanë:  Ah  sikur  të  na  ishte  dhënë  edhe  ne  pasuri 
ashtu  siç  i  është  dhënë  Karunit,  me  të  vërtetë  ai  është  shumë 
fatmirë! 

Ndërsa  ata  që  kishin  dije  thanë:  “Të  mjerët  ju,  shpërblimi 
i  Allahut  është  shumë  më  i  mirë  për  ata  që  besojnë  dhe  bëjnë 
vepra  të  mira,  por  atë  nuk  mund  ta  arrijë  askush  përveç  durim- 
tarëve! 

Së  fundi  Ne  e  shkatërruam  atë  dhe  e  bëmë  rrafsh  me  tokën 
sarajën  e  tij.  Atë  nuk  pati  kush  ta  ndihmojë  përveç  Allahut  dhe 
ai  nuk  mundi  ta  mbrojë  as  veten  e  tij.”  (el-Kasas,  76-81) 

Gjendja  e  Karunit  është  një  shembull  i  qartë  për  të  ardhmen  e  aty- 
re  që  çoroditen  duke  i  besuar  pasurisë  e  fuqisë  që  kanë  në  këtë  botë 
dhe  neglizhentëve  që  nuk  mendojnë  se  do  të  vdesin  një  ditë. 


Një  ditë  e  pyetën  Pejgamberin  (s.a.v.s): 

“O  i  Dërguari  i  Allahut!  A  do  ta  shikojmë  Zotin  në  ditën  e  kiame- 
tit?  I  Dërguari  i  Allahut  (s.a.v.s)  pyeti: 

“A  bëheni  kalaballëk  për  të  parë  diellin  në  kohën  e  drekës  në  një 
ditë  pa  re?  Kur  ashabët  e  nderuar  thanë: 

“Jo!”  Ai  përsëri  pyeti: 

“A  e  shtyni  njëri-tjetrin  për  të  parë  hënën  në  një  natë  pa  re?"  Kur 
ashabët  përsëri  thanë: 

“Jo  o  i  Dërguari  i  Allahut!”,  Ai  tha: 

“Betohem  në  Allahun  në  dorën  e  të  Cilit  është  shpirti  im  se  ju 
nuk  do  ta  shtyni  njëri-tjetrin  fare  për  të  parë  Zotin  tuaj,  ashtu  siç  nuk 
shtyheni  për  të  parë  diellin  dhe  hënën.  Kështu  robi  do  të  vijë  ballë  për 
ballë  me  Zotin  e  tij.  Allahu  do  ta  pyesë: 

-O  filan!  A  nuk  të  kam  nderuar?  A  nuk  të  kam  bërë  zotëri?  A 
nuk  të  kam  dhënë  bashkëshorte?  A  nuk  ti  kam  nënshtruar  kalin 
dhe  devenë?  A  nuk  të  kam  lejuar  të  udhëheqësh  dhe  të  marrësh 
një  të  katërtën  nga  pasuria  e  ganimetit?  Robi  do  të  thotë: 

-Po  o  Zoti  im! 

Allahu  Teala  do  të  thotë: 

“-Mirë  po  a  nuk  mendove  fare  se  do  të  takohesh  me  mua? 

Robi  kësaj  pyetjeje  i  përgjigjet: 

-Jo  o  Zoti  im!  Allahu  Teala  do  t’i  thotë: 

-Atëherë  edhe  Unë  po  të  harroj  ty  ashtu  siç  më  ke  harruar 

ti  Mua  (në  botë)! 

Pastaj  del  përpara  Allahut  robi  i  dytë.  Allahu  Teala  i  pyet  të  njëjtat 
gjëra.  Pastaj  edhe  të  tretit  i  thotë  të  njëjtën  gjë.  Robi  (duke  ngelur  i 
detyruar  të  pranojë  ato  që  thotë  Zoti)  thotë:  Po  o  Zoti  im!  Allahu  do 
ta  pyesë: 

-A  ke  menduar  se  do  të  takohesh  me  Mua?  Robi  do  të  thotë: 

-O  Zoti  im,  unë  të  kam  besuar  Ty,  librave  të  Tu  dhe  pejgamberëve 
të  Tu.  Kam  falur  namaz,  kam  agjëruar  dhe  kam  dhënë  lëmoshë!,  dhe 
e  lavdëron  Allahun  Teala  aq  sa  ka  mundësi.  Allahu  xhelle  xhelaluhu 
thotë: 

-Prit  atëherë!  Tani  do  të  dërgohet  një  dëshmitar  kundër  teje! 

Robi  do  të  mendojë  në  vete: 

-Kush  do  të  jetë  ai  që  do  të  dëshmojë  kundër  meje?  Ndërkaq  robit 
i  vuloset  goja.  Këmbëve,  mishit  dhe  kockave  të  tij  do  t’u  thuhet:  Hajde, 
flisni!  Këmbët,  mishi  dhe  kockat  e  tij  do  të  flasin  dhe  do  të  tregojnë 
gjithçka  që  ka  bërë  ai.  Kjo  është  që  të  mos  e  lënë  të  shfaqë  ndonjë 
arsye.  Ky  person  është  munafiku  (hipokriti),  i  cili  do  të  shkojë  te  zemë- 
rimi  i  Allahut.”  (Muslim,  Zuhd,  16) 

Si  mund  t’i  fshehë  robi  mëkatet  e  tij  në  një  gjykatë  ku  do  të  dëshmoj- 
në  të  gjithë  organet  e  tij  dhe  toka.  Për  këtë  arsye,  është  e  domosdoshme 
që  jetën  tonë  ta  jetojmë  me  përpikmëri  për  të  mos  u  turpëruar  atje. 

I  Dërguari  i  Allahut  (s.a.v.s)  thotë: 

“Kur  robi  të  vendoset  në  varr,  -  ai  e  dëgjon  zërin  e  këmbëve  të 
njerëzve  që  kthehen  prapa-  i  vijnë  dy  ëngjëj.  E  ulin  dhe  e  pyesin: 

-Çfarë  mendoje  për  Muhammedin  (s.a.v.s)?  Njeriu  besimtar  kësaj 
pyetjeje  i  përgjigjet  kështu: 

-Dëshmoj  se  Ai  është  rob  dhe  i  Dërguari  i  Allahut!  Atij  i  thuhet: 

-Shikoje  vendin  tënd  në  xhehennem!  Allahu  e  ndërroi  atë  me  një 
vend  në  xhennet.  (Njeriu  vëren)  dhe  i  shikon  që  të  dy.  Allahu  i  hap  atij 
një  penxhere  nga  varri  dhe  shikon  xhennetin. 

Nëse  ai  që  vdes  është  qafir  ose  hipokrit  (pyetjes  së  melekëve)  i 
përgjigjet  kështu: 

-Nuk  e  njoh  (atë  që  më  pyetët).  Edhe  unë  thoja  atë  që  thoshte 
gjithkush.  Atij  i  thuhet: 

-Nuk  e  kuptove  dhe  nuk  e  ndoqe!  pastaj  e  godit  me  një  shkop  prej 
hekuri  në  mes  veshëve.  Ai  prej  dhimbjes  së  shkopit  lëshon  një  klithmë 
ashtuqë  e  dëgjojnë  të  gjitha  gjallesat  që  ka  afër  përveç  njerëzve  dhe 
xhindëve.  (Buhari,  Xhenaiz,  68,  87;  Muslim,  Xhennet,  70) 


Sulejmani  alejhisselam,  i  biri  i  Hazretit  Davud  kaloi  pranë  një  buj- 
ku  që  po  punonte  tokën.  Bujku  tha: 

“Padyshim  që  familjes  së  Davudit  i  është  dhënë  një  salltanet  i 
madh!” 


Era  e  dërgoi  këtë  zë  te  veshi  i  Sulejmanit  alejhisselam.  Sulejmani 
alejhisselam  menjëherë  zbriti  nga  kafsha,  shkoi  pranë  bujkut  dhe  i  tha 
atij: 

“Erdha  në  këmbë  tek  ti,  që  të  mos  shpresosh  në  një  gjë  për  të 
cilën  nuk  ke  fuqi!”.  Pastaj  shtoi: 

“Një  tespih  që  e  pranon  Allahu,  sigurisht  që  është  më  e  mirë  se  sa 
pasuria  dhe  salltaneti  që  i  është  dhënë  familjes  së  Davudit.”86 


Me  të  vërtetë,  veprat  e  mira  që  bëhen  me  nijet  të  sinqertë  në  këtë 


86.  Bursevi,  Ruhu’l-Bejan,  Stamboll  1969,  VI,  332-333. 

botë  të  përkohëshme,  do  të  jenë  fitimi  i  lumturisë  sonë  në  botën  e 
përhershme.  Në  ajetin  fisnik  thuhet: 

“O  ju  që  keni  besuar!  Kini  frikë  Allahun  dhe  le  të  shikojë 
gjithkush  se  çfarë  ka  përgatitur  për  nesër.  Kini  frikë  Allahun, 
sepse  Allahu  e  di  atë  që  veproni.”  (el-Hashr,  18) 

Është  e  pamundur  të  ikësh  nga  vdekja.  Zgjidhja  e  vetme  është  për- 
gatitja  për  të.  I  Dërguari  i  Allahut  (s.a.v.s)  thotë: 

“Davudi  alejhisselam  ishte  shumë  i  ashpër  në  përpjekjen  për  fenë 
dhe  i  dhënë  shumë  pas  nderit.  Kur  dilte  nga  shtëpia,  e  mbyllte  derën 
shumë  mirë  dhe  nuk  mund  te  hynte  atje  askush  derisa  të  kthehej.  Një 
ditë  doli  përsëri  nga  shtëpia  dhe  e  mbylli  derën. . .  Kur  Davudi  alejhisse- 
lam  u  kthye  mbrapa,  gjeti  një  njeri  në  mes  të  shtëpisë.  E  pyeti: 

-Kush  je  ti?  Ai  tha: 

-Unë  jam  dikush  që  nuk  ka  frikë  nga  mbretërit  dhe  nuk  mund  ta 
ndalojnë  pengesat. 

Kur  dëgjoi  këtë,  Davudi  alejhisselam  tha: 

-Atëherë,  ti  je  ëngjëlli  i  vdekjes,  për  Zotin.  Mirë  se  ke  ardhur  me 
urdhërin  e  Allahut. 

Pas  një  farë  kohe  iu  mor  shpirti...”  (Ahmed,  II,  419) 

Ja  takimi  që  do  të  kenë  me  Azrailin  alejhisselam  ata  që  janë  gati 
për  vdekjen  në  çdo  çast. . . 

Sa  bukur  thotë  i  ndjeri  Nexhip  Fazëll: 

Atëherë  hiqen  perdet  dhe  shfaqet  gjithçka, 

I  aftë  për  t'i  thënë  Azrailit  mirë  se  erdhe. . . 


Mirësitë  që  i  ka  dhënë  Allahu  Teala  duhet  të  dërgohen  në  ahiret 
kur  kemi  mundësi  dhe  duhet  të  përgatitet  për  ditën  e  vështirë  dhe  me 
bela  të  kiametit.  Sa  bukur  i  përmbledh  Ebu  Zer  radijallahu  anhu  këto 
fjalë  me  urtësi,  si  urtësi  që  nevojiten  për  t'u  përgatitur  për  vdekjen  dhe 
- 

udhëtimin  që  pason: 

“Në  një  pasuri  ka  tre  ortakë.  I  pari  është  i  zoti  i  pasurisë,  dome- 
thënë  ti,  i  dyti  është  kaderi.  Ai  nuk  të  pyet  ty  se  çfarë  do  të  të  sjellë 
mirësi  apo  shkatërrim  dhe  vdekje.  I  treti  është  trashëgimtari.  Edhe  ai 
pret  që  të  vdesësh  sa  më  parë,  dhe  kur  të  vdesësh  e  merr  pasurinë  për 
vete,  ndërsa  ti  do  të  japësh  llogari.  Nëse  ke  mundësi,  mos  ji  më  i  paafti 
i  këtyre  tre  ortakëve! 

Allahu  Teala  thotë: 

'  *  t  *  i  S  1^1 

O Lo-*  1  jJLLJ  j-LI  I jjLJ  /jJ 

Nuk  do  ta  arrini  përsosmërinë  derisa  të  mos  jepni  nga  ajo 
që  e  doni . . .  (Al-i  Imran,  92)  Ja  kjo  deve  është  pasuria  ime  që  e  dua  më 
shumë,  po  e  dërgoj  atë  përpara  meje  dhe  po  e  jap  (lëmoshë)  (që  të  më 
dalë  përpara  në  ahiret).”  (Ebu  Nuajm,  Hilje,  I,  163) 

Në  kohën  e  Osmanllinjve  kishte  qenë  një  dijetar  i  njohur  me  emrin 
Yçbash  Nureddin  Hamza  Efendi.87  Ai  nuk  i  kishte  harxhuar  paratë 
dhe  i  kishte  kursyer.  Ai  nuk  hypte  në  kalë,  vishte  rroba  dhe  këpucë  të 
vjetra  dhe  kështu  e  kursente  pasurinë.  Për  këtë  shkak  në  popull  njihej 
si  “Hoxha  i  dhënë  pas  parasë”. 

Ky  hoxhë  i  nderuar,  me  paratë  që  kishte  kursyer  në  Fatih 
Karagymryk,  së  pari  kishte  bërë  Shkollën  Yçbash  dhe  pastaj  Xhaminë 
Yçbash.  Ai,  duke  bërë  dhoma  që  të  rrijnë  dijetarët  dhe  të  varfërit,  u 
dha  shumë  vakëfe.  Ata  që  e  njihnin  dhe  që  e  dëgjuan  këtë,  u  habitën 
dhe  pyetën: 

“O  hoxhë,  si  munde  t'i  harxhosh  paratë  kur  ne  e  dimë  se  ti  i  do 
shumë  ato?”  Hoxha  i  nderuar  dha  këtë  përgjigje  të  logjikshme  dhe  të 
urtë: 

“O  miqtë  e  mi  të  nderuar!  Ju  keni  të  drejtë.  Unë  e  dua  shumë 
paranë.  Për  këtë  arsye  zemra  ime  nuk  u  kënaq  që  paraja  ime  të  ngelë 

87.  Për  shkak  se  ka  lindur  në  fshatin  Yçbash,  i  cili  ishte  i  lidhur  me  provincën  Karasu, 
emri  i  fshatit  iu  bë  pseodonim.  Ai  ka  ndërruar  jetë  në  vitin  948/1541.  Për  hollësitë  e 
jetës  së  tij  dhe  për  këtë  ngjarje  shiko  Tashkëpryzade,  esh-Shekaiku'n-Nu'manijje  (shq. 
A.  Suphi  Furat),  fq.  540-541. 

në  këtë  botë.  Ato  i  dërgova  përpara  vetes  në  ahiret. 


Hazreti  Ali  radijallahu  anhu  ka  thënë: 

“Bota  e  ka  kthyer  shpinën  dhe  po  shkon.  Ndërsa  ahireti  e  ka 
kthyer  fytyrën  dhe  po  vjen.  Secila  ka  njerëz  që  e  kërkojnë.  Ju  jini  prej 
atyre  që  duan  ahiretin,  mos  jini  prej  atyre  që  duan  këtë  botë!  Sot  ësh- 
të  dita  për  të  bërë  vepra  të  mira,  nuk  ka  llogari.  Ndërsa  nesër 
ka  llogari  dhe  nuk  ka  mundësi  për  të  bërë  vepra  të  mira.”  (Buhari, 
Rikak,  4) 

Tamam  si  një  nxënës  që  del  nga  salla  e  provimit  dhe  tashmë  nuk 
mund  të  shkruajë  përgjigje  për  pyetjet  e  provimit... 

Disa  miq  të  Zotit,  duke  përfituar  nga  kjo  fjalë  e  Hazretit  Ali,  kanë 
thënë  kështu: 

“Bota  e  ka  kthyer  shpinën  dhe  po  shkon.  Ndërsa  ahireti  është 
drejtuar  nga  ne  dhe  po  vjen.  Çudi  për  atë  që  drejtohet  nga  ajo  që  i  ka 
kthyer  shpinën  nuk  do  t' ia  dijë  për  atë  që  i  vjen  drejt.” 


Ebu'd-Derda  radijallahu  anhu  thoshte: 

“Kam  frikë  se  mos  jepeni  pas  dëshirave  vetjake  te  fshehta,  duke  u 
përhumbur  në  mirësitë  të  cilat  e  zbavisin  njeriun.  Këto  dëshira  vetjake 
sipas  dijes  shfaqen  mbasi  ta  mbushni  stomakun  me  ushqim  kur  jeni  të 
uritur.  Më  i  miri  prej  jush  është  ai  që  i  jep  shokut  të  vet  këtë  këshillë: 

-Eja  të  agjërojmë  përpara  se  të  vdesim. 

Më  i  keqi  prej  jush  është  ai  që  i  thotë  mikut  të  vet: 

-Eja  dhe  të  zbavitemi  para  se  të  vdesim,  të  hamë  dhe  të  pimë,  ta 
shijojmë  jetën...”  (Ebu  Nuajm,  Hilje,  I,  218) 


Hazretit  Sufjan  eth-Theurit  i  ishte  kërusur  beli  që  në  moshë  të  re. 
Atyre  që  e  pyetën  për  shkakun  e  kësaj  u  tha: 

“-Ishte  një  hoxhë  prej  të  cilit  merrja  mësim.  Në  çastet  e  vdekjes,  ai 

nuk  e  tha  shehadetin  në  asnjë  lloj  mënyre  edhe  pse  unë  ia  përmendja. 
Ja  shikimi  i  kësaj  gjendjeje  ma  shtrembëroi  belin." 

Në  çështjen  e  frymës  së  fundit,  askush  nuk  është  i  siguruar  përveç 
pejgamberëve.  Bile  edhe  lutja  e  Jusufit  alejhisselam  që  i  bëri  Zotit: 

“...(O  Zoti  im!)  Më  bëj  të  vdes  mysliman  dhe  më  bashko  me 
të  mirët!”  (Jusuf,  101)  tregon  se  edhe  pejgamberët  shqetësohen  për 
frymën  e  fundit.  Për  këtë  arsye,  besimtari  duhet  të  punojë  vazhdimisht 
mes  frikës  dhe  shpresës  dhe  duhet  ta  mbushë  me  ushqim  trastën  e 
ahiretit. 


Kur  po  kalonte  pranë  një  vendi  varrezash,  Shakik  Belhi  vështroi 
me  vëmendje  dhe  u  tha  atyre  që  kishte: 

“Shumica  e  atyre  që  janë  këtu  e  kanë  kuptuar  se  janë  gënjyer  kur 
ishin  në  këtë  botë...” 

E  pyetën:  “Përse?".  Ai  u  përgjigj  kështu: 

“Kur  ishin  në  jetë  a  nuk  pandehnin  se  kishin  pasuri,  pronë,  shtëpi, 
kafshë  udhëtimi,  farefis  dhe  vreshta  e  kopështije?  Por  tani  edhe  ju  e 
shikoni  se  nuk  paska  qenë  kështu!.." 


Gjendja  e  mikut  të  Allahut,  Rebi  bin  Hajsemit  është  një  shembull 
tërheqës  në  çështjen  e  përgatitjes  për  vdekjen  dhe  për  ahiretin,  duke 
e  shqyrtuar  veten  shpesh  e  shpesh: 

Hazreti  Rebi  bin  Hajsemi  kishte  hapur  një  varr  në  bahçen  e  tij. 
Kur  e  ndjente  se  zemra  i  është  ngurtësuar,  shkonte  te  varri  dhe  qën- 
dronte  një  farë  kohe  atje.  Ai  mendonte  se  do  të  vijë  një  ditë  dhe  do  t'i 
japë  lamtumirën  kësaj  bote  dhe  se  në  varr  do  të  ketë  nevojë  për  një 
kërkim  faljeje  dhe  sadakaje  që  ka  dhënë,  duke  menduar  llogarinë  në 
ahiret.  Pastaj  thoshte  këta  ajete: 


y  b j!  Jj  Jli  jLl  ç-L-  lil 

“Kur  ndonjërit  prej  tyre  i  vjen  vdekja  ,  ai  thotë:  “O  Zoti  im. 

më  kthe  pas  që  të  bëj  vepra  të  mira  e  të  kompensoj  atë  që  e  la- 
shë!..”  (el-Mu'minun,  99-100)  Kur  dilte  nga  varri,  thoshte  në  vetvete: 

“-O  Rebi!  Shiko,  sot  u  ktheve  mbrapa.  Do  të  vijë  edhe  një  kohë 
që  kjo  lutje  nuk  do  të  pranohet  dhe  nuk  do  të  kthehesh  në  këtë  botë. 
Merri  masat  që  tani  dhe  shtoji  veprat  e  mira,  përpjekjet  në  rrugën  e 
Allahut  dhe  përgatitjet  për  ahiretin.” 


Sa  të  mira  janë  këto  këshilla  të  Hazretit  Imam  Gazali: 

“Çdo  besimtar,  pasi  të  falë  namazin  e  mëngjesit  dhe  para  se  të 
fillojë  ditën  e  re,  duhet  të  bëjë  disa  kontrata  dhe  akte  mbi  disa  kushte, 
duke  qëndruar  një  farë  kohe  ballë  për  ballë  me  veten.  Po  ashtu  edhe 
një  tregtar  bën  të  tilla  akte,  nëse  është  i  detyruar  që  pasurinë  e  tij  t'ia 
lërë  ortakut.  Në  këto  çaste  nuk  harron  t'i  bëjë  edhe  ndonjë  qortim. 
Edhe  njeriu  duhet  ta  qortojë  dhe  kritikojë  veten  e  tij: 

-Kapitali  im  është  jeta  ime.  Kur  të  mbarojë  jeta  ime,  mbaron  edhe 
paraja  dhe  tashmë  nuk  ka  as  qar  dhe  as  fitim,  por  kjo  ditë  që  fillon 
është  një  ditë  e  re.  Allahu  Teala  më  nderoi  duke  më  lejuar  edhe  këtë 
ditë.  Sikur  të  ma  kishte  marrë  shpirtin,  sigurisht  që  do  të  shpresoja  të 
kthehesha  mbrapa  qoftë  edhe  një  ditë,  që  të  mund  të  bëja  vazhdimisht 
vepra  të  mira  dhe  mirësi.  Tani  përfytyro  sikur  ta  ka  marrë  shpirtin  dhe 
je  kthyer  mbrapa.  Atëherë,  duke  filluar  që  sot  mos  iu  afro  në  asnjë 
lloj  mënyre  gjynahut  dhe  mëkatit  dhe  ki  kujdes  që  asnjë  çast  të  kësaj 
dite  mos  e  harxho  bosh,  sepse  çdo  frymë  është  një  mirësi  shumë  e 
madhe. 


Dije  mirë  se  një  ditë  bashkë  me  natën  dhe  ditën  e  saj  është  njëzet 
e  katër  orë.  Në  ditën  e  kiametit  përpara  njeriut  për  çdo  ditë  do  të  sillen 
njëzet  e  katër  kuti  të  mbyllura.  Pasi  ta  hapë  njërën  nga  tutitë  dhe  kur 
të  shikojë  mbrendësinë  e  saj  plot  me  dritë  si  shpërblim  i  veprave  që  ka 
bërë  atë  orë,  robi  duke  menduar  shpërblimin  që  do  t'ia  japë  Allahu, 
gëzohet  aq  shumë  sa  që,  nëse  ky  gëzim  i  tij  do  të  mund  t’u  shpërnda- 
hej  banorëve  të  xhehennemit,  ata  nuk  do  të  ndjenin  më  dhimbje.  Kur 
të  hapë  kutinë  e  dytë,  nga  kjo  do  të  dalë  errësirë  dhe  erë  e  keqe.  Ja 
kjo  është  ora  që  ka  kaluar  me  mëkate.  Me  këtë  ai  mërzitet  aq  shumë 
sa  që,  sikur  kjo  mërzi  do  të  mund  t'iu  shpërndahej  banorëve  të  xhen- 

netit,  ata  nuk  do  ta  ndjenin  dot  kënaqësinë  e  xhennetit  nga  tërë  ky 
hidhërim.  Hapet  edhe  kutia  e  tretë  dhe  mbrendësia  e  saj  është  bosh. 
Edhe  kjo  është  ora  që  ka  kaluar  në  gjumë  ose  me  gjëra  mubah,  por  në 
atë  ditë  kur  do  të  ndjehet  nevoja  edhe  për  shpërblimin  e  një  mirësie  të 
vogël,  digjet  me  zjarrin  e  pendimit  si  pikëllimi  i  një  tregtari  që  humb  një 
fitim  të  madh  kur  ka  mundësi  ta  fitojë,  madje  edhe  më  shumë,  ndërsa 
tani  rri  e  përpëlitet  mes  dhimbjeve  për  atë  orë  të  kaluar  kot  së  koti. 

Atëherë,  o  vetja  ime!  Mbushe  kutinë  tënde  kur  e  ke  shansin  në 
dorë  dhe  mos  e  lër  bosh.  Mos  përto,  se  përndryshe  do  të  biesh  nga 
gradat  e  larta!  ” 


Edhe  Hazreti  Halid  Bagdadi.  i  cili  kishte  arritur  kulmin  e  dijeve 
dhahiri  dhe  batini,  e  kishte  kaluar  jetën  e  tij  duke  u  shqetësuar  për 
frymën  e  fundit.  Në  mektubatin  e  tij  u  ka  dhënë  vend  edhe  këtyre 
fjalive: 

“...Betohem  në  Allahun  se,  që  kur  më  ka  lindur  nëna  e  deri  më 
sot,  nuk  besoj  se  kam  bërë  qoftë  edhe  një  të  mirë  që  të  jetë  e  pranuar 
dhe  e  vlefshme  te  Allahu  dhe  që  nuk  do  të  kërkohet  llogari  për  të.  (Por 
unë  strehohem  te  mëshira  e  Zotit  tim.)  Nëse  nuk  e  shikon  veten  tënde 
si  të  falimentuar  në  të  gjitha  punët  e  mira,  kjo  është  pika  më  e  fundit 
e  injorancës...”88 

Edhe  këto  fjali  që  zënë  vend  në  letrën  që  Hazreti  ia  ka  dërguar  një 
miku  të  tij,  janë  një  reflektim  i  shqetësimit  në  çështjen  e  përgatitjes  për 
frymën  e  fundit: 

“...Dua  nga  ju  që  të  përkushtoheni  me  gjëra  që  do  t'ju  duhen  në 
frymën  e  fundit,  të  bëni  vepra  të  mira  që  i  përshtaten  sunnetit  senijje,  të 
mos  lavdëroni  bukuritë  mashtruese  të  kësaj  bote  të  përkohëshme,  (duke 
pasur  për  qëllim  veten  e  tij)  të  mos  harroni  që  të  luteni  për  suksesin  dhe 
husnu’l  -hatime  (fund  të  mirë  të  jetës)  e  këtij  robi  të  varfër  (domethënë 
që  të  jetoj  dhe  të  vdes  ashtu  si  do  Allahu)."  (Mektubatë  Mevlana  Halid,  fq. 
175) 

Kështu,  duke  mos  u  besuar  asnjëherë  veprave  të  tyre,  miqtë  e 
mëdhenj  të  Allahut  janë  strehuar  gjithmonë  te  mëshira  dhe  falja  e 


88.  Halid  Bagdadi,  Mektubatë  Mevlana  Halid,  Stamboll  1993,  fq.  178. 

Allahut  në  çështjen  e  frymës  së  fundit.  Atëherë  është  e  domosdoshme 
që  gjithmonë  të  kërkojmë  nga  Allahu  husnu'l-hatime,  pa  u  besuar  dijes 
dhe  veprave  tona. 

Ishte  një  shitës  që  e  kishte  dyqanin  te  porta  e  daljes  së  qytetit. 
Sa  herë  që  nga  ajo  derë  kalonte  ndonjë  xhenaze,  hidhte  në  qypin  që 
kishte  pranë  nga  një  farë  fruti,  dhe  kur  i  numëronte  në  fund  të  muajit, 
thoshte: 

“Këtë  muaj  kanë  rënë  në  qyp  kaq  vetë!” 

Një  ditë  vdiq  edhe  ai.  Pasi  kaloi  shumë  kohë,  një  mik  i  tij  që  nuk 
e  dinte  se  ka  vdekur  erdhi  për  ta  vizituar.  Kur  se  gjeti  atë,  pyeti  kom- 
shinjtë: 

“Çfarë  i  ka  ndodhur  tregtarit  që  banonte  këtu?" 

I  thanë: 

“Edhe  ai  ka  rënë  në  qyp!.. 

Sa  fjalë  e  urtë  mësimdhënëse . . .  Të  mos  harrojmë  se  në  fund  të 
fundit  secili  do  të  bie  në  qypin  e  exhelit,  por  njeriu  zakonisht  i  shikon 
njerëzit  që  ka  përreth  duke  shkuar  një  nga  një  në  botën  e  përhershme, 
por  përsëri  e  shikon  veten  larg  nga  vdekja  për  shkak  të  pakujdesisë... 


Miku  i  Javuz  Sulltan  Selim  Hanit,  Hasan  Xhan  tregon  kështu: 

“Në  shpinën  e  Javuzit  doli  një  çiban  që  quhet  njollë  e  kuqe.  Çibani 
u  rrit  në  një  kohë  të  shkurtër  dhe  qe  bërë  si  vrimë.  Aq  sa  nga  plaga  i 
shikonim  mushkëritë  e  Javuzit.  Ai  ishte  në  një  hall  të  madh.  Pothuajse 
ishte  si  një  luan  i  plagosur.  Ai  nuk  e  pranonte  paaftësinë  dhe  vazhdon- 
te  tu  jepte  taktika  dhe  urdhëra  ushtarëve  të  tij.  Iu  afrova  afër.  Ai  më 
tha  mua  duke  pasur  për  qëllim  veten  e  tij: 

-Hasan  Xhan,  ç’është  kjo  punë? 

Ngaqë  e  ndjeva  se  tashmë  kishte  mbërritur  në  fund  të  udhëtimit 
të  përkohshëm  dhe  se  ndodhej  në  prag  të  jetës  së  përhershme,  gjithë 
me  brengën  e  ndarjes  që  më  digjte,  i  thashë: 

-O  Padishuhu  im,  tashmë  më  duket  se  ka  ardhur  koha  që  të  jesh 


_  Nga  epoka  e  diturisë  deri  në  ditët  tona  QYTETËRIMI I VIRTYTEVE 

bashkë  më  Allahun  Teala! 

Sulltani  i  lartë  u  kthye,  më  pa  në  fytyrë  me  habi  dhe  më  tha: 

-Hasan,  Hasan!  Me  kë  ke  kujtuar  se  kam  qenë  deri  tani?..  A 
ke  parë  ndonjë  të  metë  në  dashurinë  time  ndaj  Allahut? 

Duke  u  turpëruar  përpara  këtyre  fjalëve,  thashë: 

-Zoti  na  ruajt  o  Sulltani  im!  Nuk  doja  të  thoja  këtë.  Guxova  të  ta 
thosha  një  gjë  të  tillë  vetëm  duke  menduar  të  ardhmen,  për  të  treguar 
se  je  ndryshe  nga  të  tjerët  në  këtë  kohë  që  gjendeni. 

Sulltani  i  lartë,  tashmë  në  një  gjendje  krejt  të  humbur  në  botëra  të 
tjera,  si  fjalë  të  fundit  më  tha: 

-Hasan!  Lexo  suren  Jasin! 

Vazhdova  ta  lexoj  me  lot  në  sy.  Kur  arrita  te  ajeti  i  Selamit  ia  kishte 
dorëzuar  Zotit  shpirtin  e  tij  të  nderuar.  Për  këtë  arsye,  që  të  kemi  një 
vdekje  të  mirë  është  e  nevojshme  që  ta  jetojmë  jetën  me  një  qëllim. 


Sulltani  Murad  Hani  II.  ishte  një  personalitet  që  mendonte  për  kë- 
naqësinë  e  Allahut  dhe  jo  për  rehatinë  e  tij.  Ai  ishte  aq  i  vendosur  dhe 
i  fortë,  sa  që  nuk  kishte  frikë  të  flijonte  edhe  jetën  e  tij  në  këtë  rrugë. 
Shqetësimi  i  tij  më  i  madh  ishte  të  jepte  frymën  e  fundit  me  besim, 
të  dilte  përpara  Allahut  në  ditën  e  tubimit  ballëhapur  dhe  i  pastër  nga 
mëkatet.  Kështu,  pasi  martoi  të  birin  dhe  vajzat  e  tij,  Ibrahim  Pasha  i 
tha  vezirit  Çandarllë: 

“O  Çandarllë!  Falenderimi  i  takon  Allahut,  me  lejen  e  Allahut  i 
kryem  edhe  detyrat  që  kishim  ndaj  femijëve  në  këtë  botë.  Gjithë  çfarë 
ka  ngelur  është  të  shkojmë  në  botën  tjetër  me  besim. . 


Oficeri  Muzaffer,  i  cili  kishte  arritur  suksese  të  mëdha  në  luftën  e 
Çanakkales,  luftoi  heroisht  edhe  më  pas,  në  frontin  e  lindjes.  Ai  u  pla- 
gos  rëndë  gjatë  një  beteje  të  përgjakshme.  Tashmë,  në  çastet  e  fundit 
të  jetës,  kur  zëri  nuk  i  dilte  dhe  sytë  nuk  mund  të  shprehnin  më  asgjë, 
nxori  një  zarf  nga  xhepi,  mori  një  shkop  nga  toka  dhe  duke  e  ngjyer 
atë  me  gjakun  që  i  dilte  nga  plaga,  filloi  të  shkruajë: 

“Nga  cila  anë  është  kibla?..” 

Ata  që  gjendeshin  afër,  të  cilët  e  kuptuan  se  Muzafferi  donte  t'ia 
dorëzonte  shpirtin  Zotit  duke  qenë  i  kthyer  me  fytyrë  kah  kibla,  ia  plo- 
tësuan  menjëherë  këtë  dëshirë.  Në  çastin  e  vdekjes,  fytyra  e  oficerit  që 
nga  njëra  anë  ishte  e  mbushur  me  gëzimin  e  bashkimit  me  Zotin,  por 
nga  ana  tjetër  me  shqetësimin  e  fundit  që  lidhej  me  mbrojtjen  e  lartë 
të  qëllimit  të  shenjtë,  u  dha  këtë  mesazh  ushtarëve  të  tij: 

“Ushtarët  le  ta  vazhdojnë  luftën,  gjaku  im  të  mos  ngelë  në 
tokë!..” 

Ai  donte  të  shkruante  edhe  një  mesazh  tjeter,  por  jeta  nuk  i  mja- 
ftoi  dhe  ia  dorëzoi  shpirtin  e  tij  Zotit  si  një  dëshmor. 

Sa  përpikmëri  e  madhe  për  një  njeri  të  mundohet  të  shfaqë  që- 
llimin  e  tij  duke  tërhequr  gjak  nga  damarët  edhe  në  frymën  e  fundit, 
edhe  atëherë  kur  gjuha  nuk  mund  të  shprehë  asgjë,  për  të  dhënë 
shpirt  nga  kibla.  Ja,  kështu  bëhet  e  begatë  dhe  e  shenjtë  fryma  e  fundit 
e  jetës  që  harxhohet  në  rrugën  e  Allahut. 


Edhe  gjendja  në  frymën  e  fundit  të  Hazretit  Mahmud  Sami 
Ramazanoglu,  i  cili  ishte  nga  miqtë  e  Zotit,  përfaqëson  një  shembull 
të  bukur  për  ne.  Sami  Efendi  ishte  një  mik  i  Zotit  dhe  e  kishte  zemrën 
e  mbushur  plot  me  dashuri  ndaj  Pejgamberit.  Ashtu  si  një  njeri  i  cili 
e  gjen  rrugën  duke  ndjekur  gjurmët  e  dikujt  që  ka  ecur  në  dëborë, 
edhe  Sami  Efendi  e  kaloi  jetën  duke  ndjekur  me  besnikëri  gjurmët  e 
Pejgamberit  të  Nderuarit  tonë.  Si  shfaqje  e  kësaj,  atij  iu  bë  risk  ta  japë 
frymën  e  fundit  te  tij  në  vende  afër  Hazretit  Pejgamber  (s.a.v.s),  i  për- 
fshirë  nga  dashuria  dhe  entusiazmi  i  ndjekjes  së  gjurmeve  të  tij  gjatë 
gjithë  jetës,  dhe  gjatë  këndimit  të  ezanit  të  tehexhxhudit.  Ata  të  cilët 
që  ndodheshin  pranë  tij  në  frymën  e  fundit,  dëgjonin  se  nga  gjuha  e 
tij  dilnin  vetëm  fjalët: 

“Allah,  Allah,  AllahL” 

Në  fakt  jo  vetëm  gjuha  e  tij  por  edhe  trupi  bashkë  me  gjithë  qelizat 
edhe  shpirti  i  tij,  gjithmonë  thoshte  “Allah”... 

Së  fundi,  për  ta  dhënë  frymën  me  husnu'l-hatime,  domethënë 
me  besim,  është  e  nevojshme  që  pikësëpari  robi  ta  pastrojë  veten 
dhe  zemrën,  domethënë  të  vijë  në  një  gjendje  të  zbukuruar  me  natyrë 
të  lartë,  duke  u  pastruar  nga  gjërat  e  këqia,  dhe  të  fitojë  shfaqjet  e 
esmau'l-husna,  emrave  të  bukur  të  Allahut,  sepse  arritja  e  zemrës  me 
shpejtësi  në  këtë  devotshmëri  është  kandili  më  i  vlefshëm  orientues  i 
udhëtimit  të  jetës.  Edhe  këto  fjalë  të  Mevlanës  pothuajse  e  shpjegojnë 
natyrën  e  pastrimit: 

“Varri  nuk  bëhet  as  me  gurë  as  me  dërrasë  dhe  as  me  copë  të 
trashë.  Është  e  domosdoshme  që  t'i  hapësh  vetes  një  varr  në  një  ze- 
mër  pa  njolla,  dhe  në  botën  e  pastrimit  të  brendshëm  të  shkatërrosh 
përpara  Allahut  të  lartë  inatin  dhe  egoizmin  tënd.” 

Pastaj  duke  bërë  adhurime,  duke  u  bindur,  duke  bërë  të  mira  dhe 
duke  dhënë  lëmosha  me  brendi  të  pastruar,  është  e  domosdoshme  të 
përgatitemi  për  botën  e  përhershme  në  mënyrë  sa  më  të  bukur. 

Po  ashtu,  robit  të  tij  që  e  ka  zbukuruar  jetën  e  vet  me  vepra  të 
mira  dhe  nuk  e  ka  harruar  asnjëherë,  në  frymën  e  fundit  Zoti  i  jep  këtë 
përgëzim  të  bukur: 

“Pa  dyshim  se  atyre  që  thanë:  “Zoti  ynë  është  Allahu”  dhe 
ecën  në  rrugë  të  drejtë,  atyre  (në  prag  të  vdekjes)  u  vijnë  ëngjëjt 
dhe  u  thonë:  mos  kini  frikë,  mos  u  mërzisni  dhe  gëzohuni  me 
xhennetin  që  u  është  premtuar.”  (Fussilet,  30) 

Allahu  na  e  dhashtë  të  gjithëve  hyrjen  në  natyrën  e  këtij  për- 
gëzimi! 


Amin!.. 


^djësa  e  dptë 


^ersmditeti 


1.  Dashuria 


Dashuria  është  ëmbëlsia,  gëzimi,  qetësia  dhe  hareja  e  jetës  sonë. 
Brumi  i  ekzistencës  është  rrahur  me  majanë  e  dashurisë.  Fuqia  e  da- 
shurisë  është  nga  mirësitë  më  të  mëdha  që  Zoti  ua  ka  dhënë  robërve  të 
tij.  Për  këtë  arsye  është  e  nevojshme  që  dashurinë  ta  mbajmë  në  zemra 
që  kanë  arritur  të  vërtetën  e  miqësisë,  por  sa  keq  që  shumë  njerëz  e 
harxhojnë  dashurinë  në  rrugë  të  përkohëshme  dhe  për  dëshirat  vetjake. 
Çfarë  vlere  dhe  nderi  mund  të  ketë  një  zemër  e  cila  është  ngurtësuar  aq 
shumë,  sa  të  mos  ndjejë  nevojë  dashurie  për  Zotin  e  tij? 

Për  ata  që  e  privojnë  veten  nga  dashuria  për  Allahun,  duke  e  har- 
xhuar  dhuratën  e  dashurisë  në  rrugën  e  gjërave  të  përkohshme  dhe 
relative,  Hazreti  Mevlana  jep  këtë  shembull  mësimdhënës: 


“Ata  që  i japin  zemrën  kësaj  bote,  janë  krejt  si gjuetari  që gjuan  në 
hije.  Si  mund  të  jetë  hija  gjahu  i  tyre?  Po  ashtu  një  gjuetar  i  çmendur 
kujtoi  se  hija  e  zogut  ishte  zog  dhe  deshi  ta  kapte,  por  edhe  zogu  që 
ishte  në  degë  u  habit  ndaj  kësaj  çmendurie.  ” 


Të  ndjekësh  njërën  nga  faqet  e  dashurisë  së  përkohëshme  si 
pasuria,  prona,  pozita,  paraja,  familja  dhe  fëmijët  dhe  duke  harruar 
“Takimin  me  Allahun”,  që  është  qëllimi  i  fundit  ku  do  të  arrihet,  kjo 
do  të  thotë  humbje  e  botës  shpirtërore.  Një  poet  e  ka  sqaruar  kështu 
këtë  të  vërtetë: 

Nxirr  nga  zemra  jote  gjithçka,  që  Zoti  të  mbetet  në  zemrën  tënde, 
Padishahu  nuk  hyn  në  saraj  pa  u  ndërtuar  e  gjitha. . . 

Fitorja  e  të  çmendurit  është  mosndjekja  e  Lejlës  që  ia  ngatërronte 
mendjen  dhe  mendimet,  domethënë  mospranimi  i  saj  si  gjëja  e  fundit 
në  rrugën  e  Zotit.  Lejla  në  këtë  rrugë  të  vështirë  për  dikë  ishte  një  lloj 
i  kundërt,  për  dikë  pasuri  dhe  për  dikë  pozitë.  Këto  dashuri,  që  janë 
quajtur  figurative,  patjetër  duhet  të  bëhen  urë  e  dashurisë  së  vërtetë. 


a.  Dashuria  ndaj  Allahut  (Muhabbetullah) 

Njeriu  fiton  një  gradë  në  lidhje  me  përshtatjen  ndaj  qënies  për  të 
cilën  ndjen  dashuri.  Duke  u  udhëhequr  nga  prirja  për  të  dashur,  gjë  që 
është  në  natyrën  e  saj,  zemra  e  njeriut  arrin  përsosmërinë  në  dashuri 
vetëm  kur  t'ia  drejtojë  atë  Allahut,  sepse  e  vetmja  qënie  që  e  meriton 
dashurinë  e  vërtetë,  është  Allahu  Teala,  i  cili  është  edhe  burimi  i  të 
gjitha  dashurive.  Sepse: 

-Ai  është  krijuesi  i  çdo  gjëje,  është  Ai  u  jep  shpirt  dhe  rizk  krije- 
save,  i  vetmi  që  është  i  përsosur,  i  fortë,  absolut  dhe  që  i  mbron  dhe 
kujdeset  për  to. 

-Ai  i  do  shumë  robërit  e  tij.  E  krijoi  Ademin  në  xhennet  në  formën 
më  të  bukur  dhe  me  një  përkujdesje  të  madhe.  Ai  dëshiron  që  edhe 
robërit  e  tij  të  hyjnë  ne  xhennet.  Shpërblimi  i  dashurisë  është  vetëm 
dashuria.1 

-Ai  ua  ka  lehtësuar  robërve  rrugët  e  takimit  dhe  të  dashurisë  për 
te  Ai. 

-Ai  është  sunduesi  i  vetëm  i  kësaj  bote  dhe  i  ahiretit. 

-Më  në  fund  njeriu  do  të  dalë  përpara  Allahut  dhe  nuk  do  të  gjejë 
asnjë  vend  strehimi  dhe  ndihme  përveç  Atij.  Sa  i  mirë  dhe  sa  ndih- 
mues  është  Allahu,  i  cili  është  Zoti  i  botrave! 

-Krahas  gjithë  këtyre  mirësive  hyjnore  që  kemi,  borxhi  ynë  për  fale- 


1.  Shik.  El-Maide,  54. 

nderimin  e  Allahut  është  i  pafund,  sepse  na  bëri  ummet  të  Pejgamberit 
që  na  do  shumë  dhe  sepse  na  bëri  rizk  Kur'anin  Fisnik. 

Për  këtë  arsye,  është  domosdoshmëri  e  adhurimit  tonë  që  dashu- 
rinë  t'ia  japim  Allahut  Teala. 

Padyshim  se  dashuria  shfaqet  ndyshe  te  të  dashurit  dhe  dijetarët  që 
janë  miq  të  Zotit.  Për  shkak  të  këtyre  shfaqjeve  te  ndryshme,  Hazreti 
Mevlana  është  bërë  një  burim  shpirtëror  dhe  urtësie,  aq  sa  nga  goja  e 
tij  shpërthenin  urtësi  dhe  perla  të  rralla  në  oqeanin  e  pafund  të  fjalës 
dhe  me  zjarrin  e  dashurisë  i  digjte  zemrat.  Mansur  Hallaxhi  ka  fituar 
arritjen  hyjnore  në  klimën  e  dashurisë  hyjnore,  që  e  ka  bërë  të  për- 
kohshëm  atë  që  dashuron  në  atë  që  dashurohet.  Hazreti  Bahauddin 
Nakshibend  me  vite  ishte  bërë  një  njeri  i  sinqertë  për  hir  të  Allahut 
dhe  një  det  i  pafund  në  mrekulli  dhe  në  njësim  me  Allahun,  duke  u 
përkujdesur  për  kafshët  e  plagosura  dhe  të  mjeruara,  duke  u  marrë  me 
pastrimin  e  rrugëve  dhe  me  shërimin  e  sëmundjeve  prej  të  cilave  iknin 
të  gjithë.  Rrugët  janë  të  ndryshme,  por  kapitali  shpirtëror  gjithmonë 
është  i  njëjtë:  të  jesh  i  mbushur  me  dashuri  dhe  me  muhabbetullah... 

Allahu,  të  gjithë  miqve  të  Tij  që  kanë  arritur  shfaqje  të  tilla  të  ndry- 
shme,  duke  i  zbukuruar  në  të  vërtetë  me  dashurinë  dhe  njësimin  me 
Të,  u  ka  dhuruar  gjendje  gonxhesh  të  veçanta  në  klimën  e  dashurisë. 

Së  fundi  një  besimtar  i  cili  e  do  Allahun,  duhet  ta  kuptojë  dhe 
konceptojë  që  në  të  vërtetë  nuk  ka  pronësi  mbi  asgjë,  sepse  dashuria 
nuk  mirëkuptohet  me  pronësi  por  me  sakrifikim.  Domethënë  është  e 
nevojshme  që  ai  i  cili  dashuron,  të  kalojë  me  gjithçka  nëpër  rrugën  e 
atij  që  e  dashuron.  Dashuria  lind  në  zemër  një  ndjenjë  nderimi  material 
dhe  shpirtëror  si  diçka  e  natyrshme.  Për  këtë  arsye  njerëzit  i  paguajnë 
vlerat  e  tyre  më  të  mëdha  si  barazvlerë  me  dashurinë.  Kjo  shfaqet  si 
një  tabllo  sakrifice  e  cila  mund  të  arrijë  deri  në  dorëheqjen  nga  mirësitë 
e  jetës  për  hir  të  atij  që  dashuron. 


Sa  mirë  për  ata  besimtarë  që  dashurinë  për  Allahun  dhe  të  të 
Dërguarit  të  Tij  e  mbajnë  më  lart  se  gjithçka  dhe  që  nuk  gënjehen  nga 
lulet  fallso  të  bahçeve  të  huaja!... 

Tabllo  të  virtytshme 

Pa  dyshim  që  personaliteti  më  i  lartë  në  çështjen  e  dashurisë  ndaj 
Allahut  është  Pejgamberi  ynë  i  Nderuar  (s.a.v.s).  Në  lutjet  e  tij,  duke 
kërkuar  dashurinë  e  Allahut  Teala,  ai  përsëriste  vazhdimisht  këtë  lutje 
të  Davudit  alejhisselam: 


<_£  jll  j  s->"  J  AUL^iI 

j  j  yrr^  O?  J\ 


“O  Zoti  im!  Kërkoj  nga  ti  dashurinë  tënde,  dashurinë  e  atyre  që 
të  duan  Ty  dhe  veprën  që  më  dërgon  te  dashuria  jote.  O  Zoti  im!  Ma 
bëj  dashurinë  tënde  më  të  dashur  se  vetja  ime,  më  të  dashur  se  familja 
ime,  më  të  dashur  se  pasuria  ime  dhe  më  të  dashur  se  uji  i  ftohtë!" 
(Tirmidhi,  Deavat,  72/3490) 


Ja  një  lutje  tjetër  e  Pejgamberit  tonë  të  Nderuar  në  lidhje  me  këtë 
çështje: 

“O  Zoti  im!  Ma  bëj  rizk  dashurinë  tënde  dhe  dashurinë  e  dikujt  që 
është  i  dobishëm  te  Ti.  O  Zoti  im!  Bëji  fuqi  mirësitë  që  mi  ke  dhënë 
dhe  të  cilat  i  dua  për  të  bërë  vepra  të  mira  që  Ti  i  do  dhe  je  i  kënaqur 
prej  tyre.  O  Zoti  im!  Edhe  gjërat  që  nuk  i  kam,  bëji  shkak  që  mendjen 
time  ta  përqendroj  në  gjërat  që  Ti  i  do  dhe  që  t'i  drejtohem  plotësisht 
bindjes  ndaj  teje.  ”  (Tirmidhi,  Deavat,  73/3491) 


Sipas  rregullit  “I  dashuri  nuk  e  harron  kurrë  atë  që  e  dashuron  dhe 
e  mendon  gjithmonë.”,  Edhe  Pejgamberi,  i  Nderuar  ynë,  në  çdo  situa- 
të  e  përkujtonte  Allahun  dhe  i  bënte  lutje  në  çdo  lëvizje,  duke  menduar 
gjithmonë  mbi  cilësitë,  fuqinë,  shfaqjet  madhështore  dhe  mbi  mirësitë 
e  Tij  që  na  ka  falur.  Po  ashtu,  kur  hynte  në  një  vend,  kur  dilte  nga  atje, 
kur  ulej,  kur  ngrihej,  kur  fillonte  ndonjë  punë,  kur  e  mbaronte  atë,  ai 
lutej.  Lutjet  që  bënte  në  kohëra  dhe  vende  të  ndryshme  kishin  arritur 
sasi  të  atillë  sa  ashabët  pothuajse  e  kishin  të  pamundur  t’i  mësonin 
përmendësh,  arsye  për  të  cilën  ishin  të  detyruar  t  i  kërkonin  të  bënte 
lutje  të  shkurtëra  dhe  esenciale. 

Sa  mësimdhënës  është  ky  transmetim  i  cili  na  bën  me  dije  se  ai 
që  arrin  dashurinë  e  Zotit,  do  të  fitojë  kënaqësinë  e  Tij  dhe  frikëres- 
pektin: 

Një  ditë  ashabët  e  nderuar  e  pyetën  të  dërguarin  e  Allahut 
(s.a.v.s): 

“Një  besimtar  e  shikojmë  që  ka  hushu,  ndërsa  një  tjetër  e  shikojmë 
të  privuar  nga  hushuja.  Kush  është  shkaku  i  këtij  ndryshimi? 

I  Dërguari  i  Allahut  (s.a.v.s)  u  përgjigj: 

“Ai  besimtar  që  shijon  besimin,  ka  hushu.  Ndërsa  ai  besimtar  që 
nuk  e  shijon  besimin,  ai  nuk  mund  të  ketë  hushu!” 

Kur  u  pyet:  “Si  fitohet  shijimi  i  besimit,  si  mund  të  arrihet  kjo?’’ 
Pejgamberi  ynë  i  Nderuar  tha: 

“Kjo  arrihet  duke  qënë  i  sinqertë  në  dashurinë  ndaj  Allahut.  ” 
Ashabët  e  nderuar  këtë  herë  pyetën: 

“Me  çfarë  fitohet  dashuria  ndaj  Allahut?”.  Pejgamberi  i  Nderuar 

tha: 

“ Dashuria  ndaj  Allahut  fitohet  me  dashurinë  ndaj  të  Dërguarit  të 
tij.  Për  këtë  shkak,  kënaqësinë  e  Allahut  dhe  të  të  Dërguarit  të  tij  kër- 
kojeni  duke  ushqyer  dashuri  përsëri  ndaj  AHahut  dhë  të  të  Dërguarit  të 
tij.  (Senderusi,  Keshf-i  Ilahi,  II,  651;  Halebi,  Mevsuatu'l-Ehadis,  VI,  492/16010) 


Pejgamberi  ynë  i  Nderuar  (s.a.v.s),  i  cili  e  kaloi  të  gjithë  jetën  e  tij 
me  dashuri  dhe  mall  ndaj  Allahut  Teala,  edhe  çastin  e  takimit  me  Zotin 
e  priti  me  entusiazmin  e  natës  së  dasmës.  Aishja,  nëna  jonë  tregon: 

“Kur  i  dërguari  i  Allahut  po  jetonte  çastet  e  fundit,  e  kishte  kokën 
të  mbështetur  te  kraharori  im.  Unë  kërkoja  shërim  për  të  duke  thënë: 
O  Zoti  i  njerëzve!  Vetëm  ti  e  shëron  sëmundjen!  Ti  je  shërues  i  vërtetë 
dhe  ai  që  jep  shërim!  Ndërsa  Pejgamberi,  i  Nderuari  ynë  vazhdonte 
lutjen  duke  thënë: 


-Jo!  O  AHahu  im  më  bashko  me  Refiku  '1-A  'la  (me  Mikun  më  të 
Lartë).  O  Allahu  im!  Më  fal  mua!  Më  fal  mëshirën  tënde!  Më  bashko 

me  Refiku ’J-A  la.  "(Ahmed,  VI,  108,  231) 

Në  një  transmetim  tjetër  Aishja  nëna  jonë  e  tregon  kështu  vazh- 
dimin  e  ngjarjes: 

“Në  ditët  kur  ishte  shëndosh,  Hazreti  Pejgamber  (s.a.v.s)  thoshte 
shpesh  herë: 

Asnjë  Pejgamberi  nuk  i  merret  shpirti  pa  e  parë  vendin  e  tij  në 
xhennet!  Pastaj  lihet  i  lirë  ndërmjet  qëndrimit  në  këtë  botë  dhe  shkuar- 
jes  në  vendin  e  tij  në  xhennet!  Kur  u  sëmur  dhe  kur  iu  afrua  vdekja, 
kokën  e  kishte  mbi  gjurin  tim  dhe  i  ra  të  fikët.  Kur  erdhi  në  vete,  i 
ktheu  sytë  nga  tavani  i  shtëpisë  dhe  tha: 

O  Allahu  im!  Refiku  '1-A  'la! 

Atëherë  unë  thashë: 

I  Dërguari  i  Allahut  nuk  na  zgjodhi  ne!  E  kuptova  se  lutja  e  të 
Nderuarit  tonë  ishte  një  shenjë  e  lajmit  që  do  t'i  ndodhte,  gjë  që  na  e 
thoshte  ne  kur  ishte  shëndosh!"  (Buhari,  Megazi,  84;  Ahmed,  VI,  89) 

Kjo  bisedë  që  ndodhi  ndërmjet  të  nderuarit  të  Botrave  dhe  ëngjë- 
llit  të  vdekjen  gjatë  çasteve  të  vdekjes  së  tij,  e  tregon  në  një  mënyrë  më 
të  qartë  muhabbetullahin  që  kishte  i  Dërguari  i  Allahut  ndaj  Allahut. 

Kur  erdhi  çasti  i  vdekjes  së  Krenarisë  së  Gjithësisë,  të  Nderuarit 
tonë,  ëngjëlli  i  vdekjes  kërkoi  leje  për  të  hyrë  brenda.  Xhebraili  alejhis- 
selam  tha: 

“O  Ahmed!  Ky  është  ëngjëlli  i  vdekjes.  Po  kërkon  leje  që  të  vijë 
te  Ti.  Ai  siç  nuk  ka  kërkuar  leje  për  të  hyrë  te  asnjë  përpara  teje,  nuk 
do  të  kërkojë  leje  për  të  hyrë  te  asnjë  edhe  pas  teje.  Jepi  leje  që  të 
hyjë!" 

Ëngjëlli  i  vdekjes,  pasi  hyri  brenda,  qëndroi  përpara  Pejgamberit 
dhe  tha: 

“O  i  Dërguari  i  Allahut!  O  Ahmed!  Allahu  i  lartë  më  ka  dërguar 
te  ti  dhe  më  ka  urdhëruar  që  t'i  bindem  çdo  urdhërit  tënd.  Nëse  më 
urdhëron  që  të  ta  marr  shpirtin,  do  të  ta  marr,  nëse  më  urdhëron  që  të 
ta  lë,  do  të  ta  lë  shpirtin!"  I  Dërguari  i  Allahut  e  pyeti: 

“A  me  të  vërtetë  do  ta  bësh  këtë?'  Ëngjëlli  i  vdekjes  tha: 

“-Unë  jam  urdhëruar  të  të  bindem  Ty  në  çdo  çështje!  " 

Në  këtë  moment  Xhebraili  alejhisselam  tha: 

“O  Ahmed!  Allahun  e  ka  marrë  malli  për  Ty!”  I  Nderuari  ynë 
(s.a.v.s)  tha: 

“Ai  që  është  te  Allahu,  është  më  i  mirë  dhe  më  i  vazhdueshëm!  O 
ëngjëlli  i  vdekjes!  Eja  dhe  kryeje  atë  që  je  urdhëruar  të  bësh!  Merrma 
shpirtin!  '2 


Në  çështjen  e  dashurisë  ndaj  Allahut  mund  të  jepen  shumë  she- 
mbuj  edhe  nga  pejgamberët  e  tjerë:  një  pjesë  nga  këto  mund  t’i  për- 
mendim  kështu: 

Allahu  Teala  i  kishte  dhënë  Ibrahimit  alejhisselam  aq  shumë  kope 
delesh  sa  që  nuk  mund  të  numëroheshin.  Xhebraili  alejhisselam  duke 
ardhur  në  formën  e  njeriut,  e  pyeti: 

“Të  kujt  janë  këto  kope?  A  mund  të  ma  shesësh  mua  njërën  nga 
kopetë?” 

Ibrahimi  alejhisselam  tha: 

“Këto  kope  janë  të  Zotit  tim.  Tani  gjenden  te  unë  si  amanet.  Nëse 
e  përmend  Atë  një  herë,  merr  një  të  tretën,  nëse  e  përmend  tri  herë, 
merri  të  gjitha!  ” 

Kur  Xhebraili  alejhisselam  e  përmendi  Zotin  tr  herë: 


“Zoti  ynë  është  Zoti  i  Xhebrailit  dhe  i  ëngjëjve  të  nderuar.  Ai  është 
larg  çdo  mangësie  dhë  është  i  lartë.”,  Ibrahimi  alejhisselam  tha: 

“Merri  të  gjitha,  janë  të  tuat!”  Xhebraili  alejhisselam  tha: 


2.  Ibn  Sa  d,  II,  259;  Hejsemi,  IX,  34-35;  Belazuri,  Ensabu'l-Eshraf,  Egjipt  1959, 1,  565. 

“Unë  nuk  jam  njeri,  jam  ëngjëll,  nuk  mund  t'i  marr.”  Ibrahimi  alej- 
hisselam  u  përgjigj  duke  thënë: 

“Nëse  ti  je  ëngjëll,  edhe  unë  jam  Halil  (miku  i  Allahut).  Nuk  më  ka 
hije  mua  ta  marr  atë  që  e  dhashë.” 

Së  fundi  Ibrahimi  alejhisselam  i  shiti  të  gjitha  kopetë.  Mori  një 
pronë  dhe  e  fali  për  hir  të  Allahut. 

Ibrahimi  alejhisselam  ka  kaluar  një  sprovë  të  rëndë  me  jetën,  fëmijët 
dhe  me  pasurinë.  Në  të  gjitha  iu  bind  Zotit  me  një  nënshtrim  dhe  dashu- 
ri  të  madhe.  Ai  arriti  kulmin  e  adhurimit  si  Halilullah  (miku  i  Allahut). 


Ja  historia  e  një  sahabiu  i  cili  e  shfaqte  me  fjalën  e  Allahut  dashu- 
rinë  hyjnore  që  kishte  në  zemër: 

I  Dërguari  i  Allahut  (s.a.v.s)  e  kishte  dërguar  këtë  sahabi  si  koma- 
ndant  në  krye  të  një  grupi  ushtarak.  Ky  sahabi  i  nderuar  e  falte  nama- 
zin  si  imam  dhe  në  çdo  rast  që  lexonte  Kur  an  në  namaz,  e  mbaronte 
leximin  me  suren  Ihlas.  Kur  u  kthyen  në  Medinetu  l-Munevvera,  ia 
treguan  këtë  të  Dërguarit  të  allahut.  I  Nderuari  ynë  tha: 

“Pyeteni  atë  se  përse  ka  vepruar  kështu!”  Kur  shokët  e  tij  e  pye- 
tën  për  arsyen,  sahabiu  u  përgjigj: 

“Kjo  sure  shpjegon  atributet  (cilësitë)  e  Rrahmanit  (Mëshiruesit). 
Për  këtë  arsye  më  pëlqen  ta  lexoj. 

Pejgamberi  ynë  i  Nderuar  i  cili  e  dëgjoi  këtë,  tha: 

“I  thoni  atij  se  edhe  Allahu  Teala  e  do  atë.  ”  (Buhari,  Tevhid,  1) 


Kur  po  kalonte  në  bregun  e  lumit  Eufrat  për  të  marrë  pjesë  në 
një  luftë,  Ammar  bin  Jasir  radijallahu  anhu  e  shprehte  në  këtë  mënyrë 
dashurinë  që  kishte  ndaj  Allahut: 

“O  Allahu  im!  Sikur  ta  di  se  nëse  hidhem  nga  ky  mal,  kjo  do  të  jetë 
shkak  që  të  kënaqesh  më  shumë  nga  unë,  do  ta  bëja  menjëherë  këtë. 
h  Sikur  ta  di  se,  nëse  hidhem  në  zjarr,  kjo  do  të  jetë  shkak  që  të  këna- 

qesh  më  shumë  nga  unë,  do  ta  bëja  menjëherë  këtë.  O  Zoti  im!  Sikur 
ta  di  se,  nëse  mbytem  duke  u  hedhur  në  ujë,  kjo  do  të  jetë  shkak  për 
të  fituar  më  shumë  kënaqësinë  tënde,  edhe  këtë  do  ta  bëja  menjëherë. 
O  Allahu  im!  Unë  po  luftoj  vetëm  për  Ty  dhe  të  bëj  lutje  që  të  mos 
humbas,  sepse  unë  të  dua  Ty.  ”  (Ibn  Sa’d,  III,  258) 


Abdullah  bin  Omer  radijallahu  anhu  ishte  njëri  nga  më  të  pasurit  e 
sahabëve  të  nderuar.  Ai  nuk  e  mblidhte  (kursente)  pasurinë  e  tij,  por  ua 
jepte  të  varfërve  atë  që  kishte.  Atë  çfarë  ai  donte  më  shumë  nga  gjërat 
që  kishte,  e  ndante  për  ta  harxhuar  në  rrugë  të  Allahut.  Ai  pati  filluar 
të  lironte  të  gjithë  robërit  e  tij  që  ishin  në  gjendje  të  mirë,  veçanërisht 
kur  i  dëgjonte  se  falnin  namaz.  Njëri  nga  miqtë  e  tij  e  qortoi  dhe  i  tha: 
disa  nga  robërit  e  tu  nuk  vijnë  në  xhami  për  hir  të  Allahut,  por  vijnë 
me  qëllim  vetëm  për  tu  liruar.  Hazreti  Abdullah  dha  këtë  përgjigje  të 
shkëlqyer  që  reflekton  dashurinë  që  kishte  në  zemër  ndaj  Allahut: 

“Ne  jemi  të  kënaqur  të  mashtrohemi  ndaj  atyre  që  duan  të  na 
mashtrojnë  duke  u  shtirë  sikur  e  kanë  për  hir  të  Allahut!”  (Ibn  Esir,  Usdu'l- 
Gabe,  III,  343) 


Hazreti  Fudajl  bin  Ijas  ishte  një  njeri  dijetar,  i  devotshëm  dhe  qante 
shumë  për  shkak  të  frikës  që  kishte  ndaj  Allahut.  Ky  njeri  u  takua  me 
zonjën  Shi  vane,  e  cila  jetonte  në  të  njëjtën  kohë.  Ajo  ishte  e  devot- 
shme,  adhuruese  shumë  e  mirë  dhe  qante  shumë  nga  dashuria  dhe 
frika  që  kishte  ndaj  Allahut.  Fudajli  i  tha: 

“Lutu  për  mua.”  Zonja  Shi'vane  u  përgjigj: 

“O  Fudajl!  A  nuk  ka  ndonjë  afërsi  ndërmjet  teje  dhe  Allahut  që  Ai 
të  të  pranojë  lutjen  tënde  kur  të  lutesh,  por  kërkon  lutje  nga  unë.” 

Kur  dëgjoi  këto  fjalë  të  mrekullueshme,  Fudajli  kaloi  nga  vetja 
duke  u  mbytur  në  britmat  e  tij.3 


3.  IbnuTXhevzi,  Sifatu's-Safue,  IV,  56. 

Sipas  transmetimeve,  kjo  lutje  që  ka  bërë  Mensur  Hallaxhi  para  se 
të  ekzekutohej,  e  shpreh  shumë  bukur  gradën  e  dashurisë  dhe  sinqeri- 
tetin  që  ai  kishte  ndaj  Allahut: 

“0  Zoti  im!  Robërit  e  Tu  janë  mbledhur  për  të  më  vrarë  mua  për 
shkak  të  afërsisë  që  kanë  me  Ty  dhe  për  shkak  të  lidhjes  që  kanë  me 
fenë  e  tyre.  Fali  ata,  sepse  po  t'ua  kishe  dhënë  edhe  atyre  të  fshehtat 
që  më  ke  dhënë  mua,  nuk  do  të  trajtonin  kështu.  Por,  sikur  t'i  kishe 
fshehur  nga  unë  gjërat  që  ua  ke  fshehur  atyre,  nuk  do  të  gjendesha  në 
një  vend  të  tillë  që  më  shikojnë  të  gjithë.  O  Zoti  im  fali  ata,  sepse  ata 
po  më  dërgojnë  te  Ti.” 

Prej  atyre  që  e  shikonin  gjendjen  e  Hallaxhit  në  botën  shpirtërore, 
transmetohet  se,  kur  e  varën  në  shtyllë,  i  erdhi  iblisi  dhe  e  pyeti: 

“-Ene4  the  ti,  ene  thashë  edhe  unë.  Si  ka  mundësi  që  ti  të  mëshi- 
rohesh  ndërsa  unë  të  mallkohem!” 

Hallaxhi  iu  përgjigj  djallit  kështu: 

“-Ti,  duke  thënë  ene  e  pranove  veten  tënde  më  të  lartë  se  Ademi 
dhe  e  shfaqe  mendjemadhësinë  tënde.  Ndërsa  unë  e  bashkova  veten 
time  me  Zotin  duke  thënë  Ene'l-Hak.  Mendjemadhësia  e  cila  është 
shfaqja  e  egoizmit,  është  shenjë  e  xhehennemit.  Ndërsa  të  zhdukësh 
egoizmin,  domethënë  të  bashkohesh  me  Zotin  është  të  shprehurit  e 
asgjësë.  Për  këtë  arsye  mua  më  zbriti  mëshira,  ndërsa  ty  mallkimi  dhe 
poshtërimi.  ” 

Transmetohet  se  Hallaxhi  i  ka  thënë  kështu  Ibrahim  bin  Fatikut  i 
cili  e  vizitoi: 

“O  biri  im!  Disa  njerëz  mendojnë  se  unë  kam  rënë  në  kufër,  ndër- 
sa  disa  të  tjerë  janë  të  bindur  se  unë  jam  mik  i  Zotit.  Ata  të  cilët  e 
shpallin  kufrin  tim,  janë  më  të  dashur  te  Allahu  dhe  te  unë  se  sa  ata  që 
thonë  se  unë  jam  mik  i  Zotit.  ” 

Ndërsa  kur  iu  tha:  “O  i  Nderuari  ynë,  përse  thua  kështu?”,  ai  u 
Përgjigj: 

“Ata  që  besojnë  se  unë  jam  mik  i  Zotit  thonë  kështu  për  shkak  se 


4.  Ene:  Përemër  vetor  në  arabisht  që  do  të  thotë  “unë”. 

mendojnë  mirë  për  mua,  ndërsa  ata  që  shpallin  kufrin  tim,  thonë  kë- 
shtu  për  shkak  të  dashurisë  që  kanë  për  fenë.  Ata  që  janë  të  sinqertë 
ndaj  fesë  së  tyre,  janë  më  të  dashur  te  Allahu  se  sa  ata  që  mendojnë 
mirë  për  të  tjerët.” 


Sa  bukur  e  shpreh  Hazreti  Mevlana  djegien  e  zemrës  me  dashuri 
hyjnore  në  fena-fillah  dhe  beka-billah  dhe  se  ky  zjarr  që  ndizet  në 
shpirt  nuk  do  të  shuhet  edhe  me  vdekje: 

“Pasi  të  vdes,  hape  varrin  tim  dhe  shiko  se  si  ngrihen  tymëra  nga 
qefini  im  për  shkak  të  zjarrit  të  shpirtit  tim!  Ai  që  e  bën  të  frikshme 
vdekjen  është  ky  kafaz  trup.  Kur  ta  thyesh  trupin  me  dashuri  si  sedef, 
do  të  mund  ta  shohësh  edhe  ti  se  vdekja  i  ngjan  një  perle!..' 

Edhe  njëra  nga  veçoritë  më  të  rëndësishme  të  miqve  të  Allahut 
është  djegia  me  dashurinë  hyjnore.  Përsëri  Hazreti  Mevlana  ka  kër- 
kuar  gjatë  gjithë  jetës  të  dashuruar  të  vërtetë  që  digjen  në  dashurinë 
që  përmendet  në  fjalët  e  mësipërme.  Këtë  dhëshirë  të  tij  e  shpreh 
kështu: 

“Mua  më  duhet  një  dashuri  e  tillë  që  të  shpërthejë  kiameti  nga 
flakët  e  brendshme,  që  të  mund  t  i  bëjë  hi  edhe  zjarret  me  nxehtësinë 
e  zemrës! . .  ” 


Një  nga  miqtë  e  Allahut  e  pyeti  Hazretin  Maruf  Kerhin: 

“O  Maruf!  Çfarë  është  ajo  që  të  tërheq  kaq  shumë  në  adhurim?” 
Hazreti  heshti.  Shoku  i  tij  duke  këmbëngulur,  i  tha: 

“-Mos  vallë  kujtimi  i  vdekjes?” 

Maruf  Kerhi  tha: 

“Çfarë  është  vdekja  që  përmende? 

“Mos  vallë  të  menduarit  e  varrit  dhe  botën  e  berzahut?” 

“Çfarë  është  varri  që  përmende?” 

Shoku  i  tij  vazhdoi  të  këmbëngulte  përsëri: 

“Mos  vallë  frika  e  xhehennemit  apo  shpresa  e  xhennetit?” 

Pas  kësaj  Hazreti  Maruf  Kerhi  dha  këtë  përgjigje  të  shkëlqyer: 

“Po  këto  çfarë  janë?!  Ajo  qënie  e  lartë  që  i  mban  këto  gjëra  është 
Zoti  i  lartë  dhe  nëse  ndaj  Tij  ke  një  dashuri  dhe  përmallim  të  thellë,  të 
bën  t'i  harrosh  të  gjitha  ato  që  the  ti.  Pastaj,  mes  teje  dhe  Allahut  lind 
një  marifet  dhe  dashuri,  përmes  të  cilave  Ai  të  shpëton  nga  të  gjitha 
ato  që  the!”5 


Edhe  gjendja  e  Mexhnunit  është  shumë  tërheqëse  nga  aspekti  i 
reflektimit  të  gjendjes  së  atyre  që  kanë  fituar  dashurinë  e  Allahut: 

Një  ditë,  krejt  papritur  Mexhnuni  u  sëmur  dhe  ra  në  shtrat  nga 
vuajtja  se  qëndronte  pa  Lejlën.  Thirrën  një  doktor  për  ta  mjekuar. 
Doktori  i  tha: 

“Nuk  ka  rrugë  tjetër,  duhet  të  të  marr  gjak  nga  damari!”. 

Kështu  ia  lidhi  krahun  Mexhnunit  për  të  bërë  haxhamat.  Sapo 
pati  marrë  bisturinë  në  dorë,  Mexhnuni  i  tha: 

“O  doktor,  lëre  haxhamatin!  Merr  pagesën  dhe  ik!  Nëse  vdes  nga 
kjo  sëmundje  le  të  vdes,  nuk  ka  ndonjë  humbje.  Çfarë  ndryshimi  ka 
nëse  jeton  apo  vdes  ky  trup  i  vjetëruar?!” 

Doktori  e  pyeti  habitur  Mexhnunin: 

“Ti  nuk  ke  frikë  nga  ulërimat  e  luanëve  në  shkretëtirë,  por  ke  frikë 
për  të  dhënë  gjak?” 

Mexhnuni  u  përgjigj  kështu: 

“Unë  nuk  kam  frikë  nga  bisturia...  E  di  gjithë  bota  se  durimi  im 
është  më  i  madh  se  një  mal  me  shkëmb!  Unë  jam  një  njeri  që  nuk  kam 
frikë  nga  asgjë  dhe  nuk  kam  as  edhe  një  kashtë;  trupi  im  nuk  qetëso- 
het  po  nuk  u  plagos!  Plagët  janë  ilaçi  i  dashurisë  sime;  për  këtë  arsye 
kam  shumë  dëshirë  të  plagosem. . . 


1  5.  Babanzade  Ahmed  Naim,  Islam  Ahlakinin  Esaslari,  Stamboll  1963,  fq.  66. 

Por  trupi  im  është  i  mbushur  plot  me  Lejlën;  përveç  Lejlës  nuk 
ka  asnjë  gjë  tjetër!  Trupi  im  i  cili  është  si  guackë,  është  i  mbushur  me 
cilësitë  e  asaj  perle.  Për  këtë  arsye  o  doktor,  kam  frikë  se  kur  të  më 
bësh  haxhamatin  bisturia  do  t'i  bierë  Lejlës  dhe  do  ta  plagosë  e  do  ta 
lëndojë... 

Sepse  robërit  e  veçantë  të  Allahut  e  dinë  mirë  se  nuk  ka  dallim 
ndërmjet  Lejlës  dhe  meje. 

Lejla  erdhi  te  Mexhnuni  pas  disa  vitesh.  Mexhnuni  nuk  u  interesua 
me  të.  Lejla  i  tha: 

“A  nuk  je  ti  ai  që  ecje  në  shkretëtirë  për  mua?”  Mexhnuni  u  për- 

gjigj: 

“Lejla  që  ndryshonte  dhe  ishte  hije  u  tret  dhe  doli  nga  lidhja. 

Lejla,  e  cila  dikur  ishte  qëllimi  i  jetës  së  Mexhnunit,  kishte  formuar 
një  shkallë  ndaj  dashurisë  hyjnore.  Kur  Mexhnuni  e  gjeti  të  vërtetën 
që  kërkonte  në  botën  e  dashurisë  hyjnore,  roli  i  Lejlës  mbaroi  në  jetën 
e  tij. 

Lejla,  e  cila  përmendet  në  tregimet  e  Mesnevisë,  është  simboli  i 
dashurisë  hyjnore  që  kthehet  te  dashuria  hyjnore  dhe  që  e  bashkon 
personalitetin  e  saj  me  Zotin.  Thënë  me  fjalë  të  tjera,  Lejla  është  një 
horizont  dashurie  hyjnore  që  i  çmend  zemrat  dhe  që  e  bën  zero  dë- 
shirën  fizike.  Nga  ky  aspekt,  nëse  aventurat  e  dashurisë  që  fillojnë  me 
Lejlat  gjejnë  qetësi  te  Mevla,  fitojnë  një  vlerë  të  lartë. 


Mexhnuni  i  cili  ecte  nëpër  shkretëtira  për  hir  të  Lejlës  dhe  të  da- 
shurisë  ndaj  saj,  po  ledhatonte  një  qen  të  cilit  i  rridhnin  jargë  nga  goja, 
e  përkëdheltë  dhe  e  puthte  nga  sytë.  Dikush  që  e  pa  këtë  situatë  të  tij, 
nuk  duroi  dhe  i  tha: 

“O  Mexhnun  i  papërvojë!  Çfarë  është  kjo  çmenduri  që  bën?  Përse 
e  përqafon  dhe  e  puth  atë  kafshë?  Mexhnuni  u  përgjigj: 

“Ti  nuk  mund  ta  kuptosh  këtë  që  bëj,  sepse  kur  ti  je  i  përbërë  kokë 
e  këmbë  nga  forma!  Hyr  mbrenda,  domethënë  hyr  në  botën  time  të 

shpirtit  dhe  shikoje  një  herë  atë  edhe  me  syrin  tim!  A  e  di  se  çfarë  vle- 
re  ka  ky  qen?!  Në  këtë  qen  ka  një  të  fshehtë  hyjnore  që  ti  nuk  mund 
ta  gjesh.  Allahu  ka  fshehur  në  zemrën  e  tij  thesarin  e  dashurisë  dhe 
besnikërisë  që  ai  ndjen  ndaj  të  zotit  të  tij.  Dhe  shiko,  ky  ka  shkuar  në 
shumë  fshatra,  por  ka  zgjedhur  fshatin  e  Lejlës  si  vend  për  të  qëndruar 
dhe  për  ta  ruajtur!.. 

Mos  thuaj  se  është  qen  duke  e  trajtuar  si  të  pavlerë,  shiko  mu- 
ndimin  e  tij.  Ai  është  Kitmiri  fytyrëbekuar  i  botës  sime  shpirtërore.  Ai 
është  ortaku  im  i  gëzimit  dhe  i  mërzitjes.  Qimen  e  këtij  nuk  e  ndërroj 
edhe  me  luanë.  Ti  ki  kujdes  ndaj  zemrës,  shpirtit  dhe  dijenisë  së  tij, 
ashtuqë  të  arrishë  të  shikosh  mirësinë  e  tij!..  Për  mua  është  e  vlefshme 
edhe  toka  që  ka  shkelur  këmba  e  qenit  që  e  ka  bërë  vendbanim  fshatin 
e  Lejlës...” 

Një  zemër  e  cila  digjet  me  dashurinë  e  Allahut,  i  do  të  gjitha  krijesat 
e  Tij  për  shkak  të  kësaj  dashurie.  Çdo  gjë  që  të  kujton  Allahun,  sipas 
gradëve  që  ka  ndaj  Tij,  e  konsideron  një  vlerë  shumë  të  shtrenjtë. 


Një  mik  i  Zotit  transmeton  këtë  ngjarje  që  tregon  virtytin  e  dashu- 
risë  ndaj  Allahut: 

Po  kaloja  nga  një  luginë  e  gjerë  dhe  e  qetë.  Takova  një  bari  të  çu- 
ditshëm.  Pashë  se  po  falte  namaz  me  një  hushu  të  thellë  dhe  kopenë 
e  tij  e  ruanin  ujqërit.  U  habita.  Prita  me  merak  derisa  fali  namazin  dhe 
e  pyeta: 

“O  bari!  Si  ka  mundësi  që  ujqërit  janë  bërë  miq  me  delet  e  tua? 
Si  ka  mundësi  që  shpirti  armik  i  tyre  ia  ka  lënë  vendin  paqes  dhe  da- 
shurisë?” 

Bariu  i  devotshëm,  të  cili  i  ishte  bërë  fytyra  dritë  për  shkak  të  sexh- 
des  që  i  bënte  Allahut,  u  përgjigj  kështu: 

“O  udhëtar  i  huaj!  E  fshehta  e  miqësisë  së  këtyre  ujqërve  me  delet 
është  e  lidhur  me  miqësinë  ndaj  Zotit  të  çobanit,  kopesë  dhe  të  ujqër- 
ve.  Domethënë  kjo  situatë  është  një  e  fshehtë  në  dashuri. 

Ai  që  dashuron,  e  flijon  gjithçka  për  hir  të  atij  që  dashuron.  Kjo 
ngjarje  që  tregon  Hoxha  Xhami  -kuddise  sirruh-  është  nga  ky  lloj: 

Në  mexhlisin  e  kuvendit  të  Dervishit  tonë  Mevlana  Sadeddin 
Kashgari  ndodhej  një  i  ri.  Ky  djalosh  kishte  përparuar  më  shumë  duke 
qëndruar  gjatë  në  një  vend  për  të  bërë  adhurim  dhe  në  dashuri.  Edhe 
ai,  ashtu  si  unë  kishte  rënë  në  dashuri  ndaj  një  të  bukure.  Kështu  që  të 
gjithë  vlerën  që  kishte  mbledhur  në  zemër,  në  një  çast  ia  kishte  dhënë 
asaj  ane. 

Ai  kishte  marrë  një  dhuratë  prej  floriri  dhe  argjendi,  e  kishte  lënë 
në  rrugën  ku  do  të  kalonte  ajo  dhe  ishte  fshehur  në  një  qoshe  që  të 
mos  e  merrte  ndonjëri  prej  të  rinjve.  Sipas  mendimit  të  tij,  e  dashura  e 
tij  do  të  kalonte  atje  dhe  pasi  ta  shikonte  dhuratën,  do  ta  merrte.  Por 
ai  nuk  e  dinte  nga  cila  anë  dhe  si  do  të  vinte  ajo.  Kur  e  mësova  këtë 
situatë,  i  thashë  atij: 

“Sa  punë  të  çuditshme  po  bën!  Gjënë  që  e  ke  fituar  me  shumë 
përpjekje,  e  le  në  rrugën  e  saj!  Nëse  e  gjen,  pra  po  e  shikoi  dhe  po 
e  mori,  ajo  nuk  do  ta  marrë  vesh  se  kush  ia  ka  bërë  atë  dhuratë.  Të 
paktën  gjej  një  mënyrë  që  ajo  ta  dijë  se  dhuratën  e  ka  prej  teje!” 

Djaloshi,  duke  u  dridhur  me  lot  në  sy,  u  përgjigj: 

“Çfarë  po  më  thua?  A  pandeh  se  nuk  e  di  unë  këtë  gjë  të  çu- 
ditshme  që  bëj!  Unë  nuk  pres  ndonjë  shpërblim  ndaj  kësaj  punë  që 
bëra,  sepse  unë  nuk  dua  që  ajo  të  më  bëjë  ndonjë  mirësi  për  shkak  të 
dhuratave  të  mia!” 

Unë  u  drodha  nga  kjo  përgjigje.  Nëse  dashuria  figurative  ndaj  diç- 
kaje  të  përkohshme  shfaq  një  thellësi,  imtësi,  hijeshi  dhe  bukuri  shpirt- 
ërore  të  tillë,  kush  e  di  sa  shfaqje  të  larta  reflektojnë  ata  të  cilët  fitojnë 
“dashurinë  hyjnore”. 


Së  fundi,  Pejgamberi  ynë  i  Nderuar  thotë: 

“Allahu  është  i  bukur  dhe  e  do  bukurinë! ”  (Muslim,  Iman,  147) 

Nisur  nga  kjo,  Allahu  i  cili  zotëron  të  gjitha  bukuritë,  në  të  njëjtën 

kohë  është  edhe  burimi  i  dashurisë  së  vërtetë,  sepse  Ai  është  Vedud.6 
Ky  emër  fisnik  që  ka  kuptimin  “ai  që  do  shumë”,  ka  po  ashtu  edhe 
kuptimin  “ai  që  duhet  shumë”.7  Për  këtë  arsye,  detyra  e  besimtarit 
është  që  të  shndërrohet  në  një  derë  mëshire  që  u  jep  zemrave  dashu- 
rinë  hyjnore,  sepse  besimtari  nuk  mund  të  arrijë  plotësisht  “Siratu'l- 
Mustekim”,  derisa  dashuria  që  ka  për  Zotin  të  mos  jetë  bërë  më  e  lartë 
se  dashuria  që  ndihet  për  gjërat  e  tjera.  Në  ajetin  fisnik,  Allahu  thotë: 

“...Dashuria  që  kanë  besimtarët  ndaj  Allahut  është  e  for- 
të...”  (el-Bakara,  165) 

Në  një  ajet  tjetër  fisnik  shprehet  se  kjo  gjendje  është  e  domosdo- 
shme  për  besimtarët: 

“Thuaj  (o  i  dërguar):  “Në  qoftë  se  etërit  tuaj,  vëllezërit  tuaj, 
bashkëshortet  tuaja,  farefisi  juaj,  pasuria  që  e  fituat,  tregëtia  që 
frikësoheni  se  do  të  dështojë,  vendbanimet  me  të  cilat  jeni  të  kë- 
naqur,  (të  gjitha  këto)  janë  më  të  dashura  për  ju  se  All-llahu,  se  i 
Dërguari  i  Tij  dhe  se  lufta  për  në  rrugën  e  Tij,  atëherë,  prisni  de- 
risa  All-llahu  të  sjellë  vendimin  e  Tij.  All-llahu  nuk  vë  në  rrugën 
e  drejtë  njerëzit  e  prishur.”  (et-Teube,  24) 

Për  të  fituar  dashurinë  e  Allahut,  është  e  domosdoshme  që  ta  njo- 
hësh  Allahun  në  zemër,  domethënë  të  fitosh  shfaqjet  e  Esmau'l-Husna 
(emrave  të  bukur)  të  Tij. 

Përkujtimi  i  Allahut  bëhet  shkak  për  lartësim  në  istikametin  e  da- 
shurisë  së  Allahut,  por  ky  lartësim  realizohet  në  lidhje  me  të  bërit  e 
dhikrit,  domethënë  në  lidhje  me  shkallën  e  të  ndjerit  në  zemër. 

Krenaria  e  Gjithësisë,  i  Nderuari  ynë  (s.a.v.s)  thotë: 

“Shenja  e  dashurisë  ndaj  Allahut  është  dashuria  për  të  përmendur 
Allahun.  ”  (Sujuti,  II,  52) 

Për  të  përparuar  në  istikametin  e  dashurisë  ndaj  Allahut,  është  e 
nevojshme  që  zemra  të  fitojë  një  përshtatshmëri  dhe  mjaftueshmëri 
për  ta  dërguar  dërgojë  te  ajo.  Kjo  mund  të  fitohet  me  mësime  da- 
shurie  njerëzore.  Për  këtë  arsye,  për  shkak  se  formon  një  përgatitje 


6.  Shik.  el-Buruxh,  14. 

7.  Fahruddin  Razi,  Mefatihu’l-Gajb  (et-Tefsiru’l-Kebir),  Bejrut  1990,  XXXI,  112. 

për  zemrën,  dashuria  njerëzore  shikohet  në  masat  e  lejuara  me  syrin 
e  tolerancës  dhe  përkujtohet  me  emrin  “dashuri  figurative”.  Ashtu  si 
dashuria  e  një  njeriu  që  ka  për  familjen  e  tij... 

Të  arrish  dashurinë  e  Allahut  duke  vazhduar  në  këtë  gjendje,  re- 
alizimi  i  qëllimit  të  krijimit  të  njeriut  do  të  thotë  të  fituarët  e  kënaqësisë 
e  Allahut,  sepse  në  Islam  kulmi  i  obligimeve  hyjnore  dhe  qëllimi  i  fundit 
që  i  parashtrohet  njeriut,  është  të  bëhet  “njeri  që  të  arrijë  te  Allahu”. 
Kapitali  më  i  rëndësishëm  i  kësaj  është  dashuria.  Veprat  e  tjera  janë 
shfaqje  e  kësaj  dashurie. 

Një  besimtar  që  arrin  njësimin  dhe  dashurinë  e  Allahut,  largohet 
nga  të  këqiat  e  vetes  e  tundimet  e  shejtanit  dhe  jeton  vetëm  duke 
kërkuar  kënaqësinë  e  Allahut.  Atij  i  hapen  faqet  e  librit  të  gjithësisë 
dhe  bëhet  mik  me  të  gjithë  krijesat.  Domethënë,  ai  fiton  aftësinë  për 
të  parë  krijesat  me  shikimin  e  Zotit.  Ai  i  shikon  ato  me  qëllim  që  të 
marrë  mësim  nga  të  gjitha  urtësitë  dhe  rrymat  e  fshehta  hyjnore  që 
ndodhen  në  gjithësi.  Pasi  të  kryejë  me  një  hushu  të  madhe  detyrat  më 
të  vogla  të  adhurimit  që  Allahu  ia  ka  bërë  farz  dhe  obligim,  ai  përpiqet 
me  edukatë  të  lartë,  me  respekt  dhe  dëshirë  të  zjarrtë,  që  të  falë  nafile 
dhe  të  bëjë  vepra  të  mira  edhe  kur  nuk  janë  obligim,  por  thjesht  për 
shkak  të  dashurisë  dhe  përzemërsisë  që  i  vjen  nga  zemra.  Duke  u  dhë- 
në  fund  të  gjithave  kënaqësive  vetjake,  ai  e  gjen  te  besimi  të  fshehtën 
e  kënaqësisë  së  vërtetë. 


b.  Dashuria  ndaj  të  Dërguarit  të  Allahut 


Dërgo  salavate  për  Sejjidu'l-Kevnej Muhammed  Mustafanë!.. 
Dërgo  salavate  për  Rasulu  'th-Thekalej  Muhammed  Mustafanë!. . 
Dërgo  salavate  për  Imamu  'l-Haramejn  Muhammed  Mustafanë!.. 
Dërgo  salavate  për  Xheddu  'l-Hasenejn  Muhammed  Mustafanë!.. 


Pika  më  e  lartë  që  duhet  të  arrihet  në  frazat  e  dashurisë  njerëzore, 
është  dashuria  ndaj  të  Dërguarit  të  Allahut  (s.a.v.s).  Asnjë  njeri  nuk 
mund  te  imagjinohet  se  e  meriton  më  shumë  dashurinë  njerëzore  se 
sa  Ai,  sepse: 

-Të  gjitha  krijesat  ia  kanë  borxh  ekzistencën  e  tyre  dashurisë  që 
Allahu  ka  për  Pejgamberin. 

-Duke  e  njohur  botën  e  njerëzve  dhe  të  xhindëve  me  të  vërtetën  e 
pafillimtë  dhe  të  pafund,  i  Dërguari  i  Allahut  a.s  është  bërë  shkak  që 
ata  të  shpëtojnë  nga  ndëshkimi  i  përhershëm  në  ahiret. 

-Allahu  Teala  ua  ka  shfaqur  robërve  të  tij  mirësitë  e  Kur'anit  dhe 
të  Islamit  përmes  zemrës  së  pastër  të  Pejgamberit. 

-Atij  i  kanë  ndodhur  vështirësi  dhe  vuajtje  aq  sa  s'i  kanë  ndodhur 
asnjë  njeriu  dhe  ai  i  ka  përballuar  ato  për  hir  të  ummetit. 

-Ai  është  i  mëshirshëm  ndaj  besimtarëve.  Ai  është  një  det  më- 
shire.  Ai  e  do  shumë  ummetin  e  tij  dhe  atij  i  vjen  shumë  rëndë  për 
vuajtjet  e  tyre.8 

-Ai  është  një  personalitet  shembullor  dhe  ideal  në  adhurim. 

-Përsëri  Ai  është  ndërmjetësuesi  më  i  mirë  që  i  dërgon  robërit  te 
njësimi  në  Allahun  Teala. 

-Duke  u  betuar  vetëm  në  jetën  e  Muhammedit  (s.a.v.s)  mes  të 
gjithë  pejgamberëve  të  tjerë,  Allahu  Teala  ka  thënë:  ”  Betohem 

në  jetën  tënde!”,  dhe  kështu  ka  urdhëruar  që  ummeti  i  tij  të  mendojë 
shumë  për  jetën  e  të  Dërguarit  të  Allahut,  e  cila  është  usve  hasene. 

-  Dashurinë  dhe  faljen  e  Tij  Allahu  Teala  e  ka  lidhur  me  kushtin  e 
bindjes  ndaj  Pejgamberit.  Në  ajetin  fisnik  thuhet: 

“Thuaj:  Nëse  e  doni  Allahun,  më  ndiqni  mua  ashtu  që  edhe 
Allahu  tju  dojë  ju  dhe  t’i  falë  mëkatet  tuaja.  Allahu  fal  shumë  dhe 
është  mëshirues.”  (Ali  Imran,  31) 

-Dashuria  që  kemi  ndaj  të  Dërguarit  të  Allahut  është  një  shkak  për 
të  shpëtuar  nga  ndëshkimi  hyjnor,  sepse  Zoti  thotë: 

“Allahu  nuk  do  t’i  dënojë  ata  derisa  Ti  je  në  mësin  e  tyre!..” 

(el-Enfal,  33) 

Më  e  rëndësishmja  është  se  Allahu  e  do  Atë  dhe  e  ka  nderuar  me 

8.  Shik.  et-Teube,  128. 

lavdërimin  Habibi,  i  dashuri  im.9  Sa  nder  i  madh  është  të  duash  të 
Dashurin  e  Allahut! 

Atëherë,  me  shkrimin  e  një  dashurie  që  nuk  fshihet  kurrë,  ashtu 
që  zemrat  tona  të  fillojnë  të  fitojnë  përputhmëri  ndaj  vlerës  së  lartë  që 
i  është  dhënë  Atij,  le  t'i  gdhendim  në  zemrat  tona  salavatet  dhe  emrin 
e  nderuar  të  Tij,  sulltanit  të  pashoq. 

Por  duhet  të  themi  edhe  këtë:  që  edhe  Pejgamberi,  i  Nderuari 
ynë,  nuk  është  qëllimi  i  fundit  në  dashuri.  Qënia  e  vetme  që  njeriu 
duhet  t'ia  kushtojë  dashurinë,  është  Allahu  Teala,  krijuesi  i  gjithësisë. 
Ndërsa  dashuria  që  kemi  për  të  Nderuarin  Tonë  është  një  shkas  dhe 
rrugë  që  na  prin  kah  njësimi  dhe  dashuria  e  Allahut. 


Tabllo  të  virtytshme 

Për  shkak  të  dashurisë  së  tyre,  ashabët  e  nderuar  bëheshin  flutura 
rreth  të  Dërguarit  të  Allahut  dhe  për  çdo  fjalë  të  tij,  për  çdo  urdhër  të 
tij,  madje  edhe  për  ndonjë  shenjë  më  të  vogël,  thonin: 

“O  i  Dërguari  i  Allahut!  Të  qofshin  falë  nëna,  babai,  pasuria 
dhe  shpirti  im!..”  Ata  të  cilët  mund  t'ia  preknin  trupin,  ndiheshin 
shumë  krenarë  me  këtë  dhe  i  tregonin  duart  e  tyre  duke  thënë: 

“Ja,  me  këto  dy  duar  i  kam  dhënë  besën  të  Dërguarit  të  Allahut!”. 
(Ibn  Sa'd,  IV,  306;  Hejsemi,  VIII,  42) 

Një  nga  shembujt  në  lidhje  me  këtë  temë  është  Ebu  Esma  esh- 
Shami  radijallahu  anhu: 

Ai  pati  ardhur  te  i  Dërguari  i  Nderuar  si  përfaqësues.  Pasi  më- 
soi  çështjet  themelore  të  Islamit  dhe  disa  çështje  që  do  t  ia  dërgonte 
fisit  të  cilin  përfaqësonte,  ai  i  dha  besën  të  Dërguarit  të  Allahut  duke 
shtrënguar  dorën  e  tij.  Ebu  Esma,  i  cili  u  trondit  me  ndjenjën  e  thellë 
që  përjetoi  kur  kapi  dorën  e  të  Nderuarit  tonë,  Diellit  të  dy  Botrave,  i 
udhëhequr  nga  mendimi  se  duhej  ta  ndjente  gjithmonë  begatinë  dhe 


9.  Shik.  Tirmidhi,  Menakib,  1/3616;  Darimi,  Mukaddime,  8;  Ahmed,  VI,  241;  H 
isemi.  IX.  29. 

nxehtësinë  e  asaj  dore  të  bekuar,  i  dha  fjalën  vetes  se  nuk  do  t'ia  jepte 
më  dorën  askujt.  Dhe  në  të  vërtetë,  për  tërë  jetën  e  tij,  deri  sa  vdiq,  ai 
nuk  ia  dha  dorën  askujt  më.  (Ibn  Haxher,  el-Isabe,  IV,  7) 


Dashuria  që  ashabët  e  nderuar  kishin  ndaj  të  Dërguarit  të  Allahut 
ishte  në  një  gradë  të  atillë,  saqë  gratë  sahabe  i  qortonin  fëmijët  e 
tyre  kur  ata  nuk  takoheshin  për  një  kohë  të  gjatë  me  të  Dërguarin  e 
Allahut.  Nëna  e  Huzejfes  radijallahu  anhu  ishte  nxehur  dhe  e  kishte 
qortuar  atë,  për  shkak  se  ai  nuk  kishte  parë  për  disa  ditë  të  Nderuarin 
tonë  (s.a.v.s).  Ai  këtë  e  tregon  kështu: 

Nëna  më  pyeti: 

“Kur  je  takuar  me  Pejgamberin  herën  e  fundit?” 

Unë  thashë:  “Nuk  kam  pasur  mundësi  të  takohem  me  të  prej  disa 
ditësh.”  Ajo  u  nxeh  shumë  dhe  më  qortoi  në  një  mënyrë  shumë  të 
ashpër.  Unë  i  thashë: 

“O  nënë!  Prit,  mos  u  nxeh!  Menjëherë  po  shkoj  te  i  Dërguari  i 
Allahut,  do  të  fal  namazin  e  akshamit  me  Të  dhe  do  të  kërkoj  nga 
Ai  që  të  kërkojë  falje  bashkë  me  mua  për  ty.”  (Tirmidhi,  Menakib,  378; 
Ahmed,  V,  391-2) 


Vëllai  i  Zejd  bin  Harithes,  Xhelebe  radijallahu  anhu  e  shfaq  kështu 
lidhjen  e  tij  me  dashurinë  që  kishte  ndaj  Krenarisë  së  Gjithësisë  të 
Nderuarit  tonë: 


“Shkova  te  Hazreti  Pejgamber  dhe  i  thashë: 

-O  i  Dërguari  i  Allahut!  Dërgoje  me  mua  vëllain  tim  Zejdin.  I 
Dërguari  i  Allahut  tha: 

-Ja,  ai  është  vetë  këtu.  Nëse  do  të  vijë  me  ty,  nuk  e  pengoj.  Por 
Zejdi  duke  e  refuzuar  propozimin  tim,  tha: 


-O  i  Dërguari  i  Allahut!  Unë  nuk  zgjedh  asnjë  mbi  ty. 

Pastaj  e  kuptova  se  mendimi  i  vëllait  tim  Zejdit  është  më  i  saktë  se 

sa  i  imi.’  (Tirmidhi,  Menakib,  39/3815) 


Mus'abi  radijallahu  anhu,  i  cili  ishte  në  krye  të  karvanit  në  bejatin 
e  dytë  të  Akabes,  shkoi  te  i  Dërguari  i  Allahut  përpara  se  të  shkonte 
në  shtëpinë  e  tij.  Ai  lajmëroi  se  Medinasit  po  e  pranonin  Islamin  me 
një  shpejtësi  të  madhe.  I  Dërguari  i  Allahut  (s.a.v.s)  u  gëzua  me  lajmet 
që  solli  Mus’abi. 

Kur  nëna  e  hazretit  Mus'ab,  e  cila  ishte  mushrike,  dëgjoi  se  Mus'abi 
ka  shkuar  më  së  pari  te  Krenaria  e  Gjithësisë,  te  Nderuari  ynë,  u  zemë- 
rua  shumë.  Ndërsa  Mus’abi  tha: 

“-Unë  nuk  shkoj  te  askush  para  se  të  shkoj  te  i  Dërguari  i  Allahut 
(s.a.v.s).  Unë  nuk  mund  t'i  jap  përparësi  askujt  kur  është  Ai.” 

Pasi  kërkoi  leje  nga  i  Nderuari  ynë,  ai  shkoi  te  nëna  e  tij  dhe  e 
thirri  në  Islam.  (Ibn  Sa’d,  III,  119) 


Gjatë  hixhretit,  kur  po  shkonin  drejt  shpellës  Theur,  Hazreti  Ebu 
Bekr  nganjëherë  ecte  përpara  Krenarisë  së  Gjithësisë  dhe  nganjëherë 
prapa.  I  Dërguari  i  Allahut  e  pyeti: 

“-O  Ebu  Bekr,  përse  vepron  kështu?  " 

Hazreti  Ebu  Bekr  radijallahu  anhu  u  përgjigj : 

“-O  i  Dërguari  i  Allahut!  Eci  i  prapa  duke  menduar  se  mund  të  të 
arrijnë,  dhe  ec  përpara  duke  menduar  se  janë  në  pritje  fhe  mund  të  të 
kurdisin  ndonjë  kurth!” 

Së  fundi  arritën  te  shpella  Theur.  Ebu  Bekri  radijallahu  anhu  tha: 


“O  i  Dërguari  i  Allahut!  Ti  prit  këtu  derisa  ta  pastroj  shpellën!”. 
Dhe  pas  këtyre  fjalëve  hyri  në  shpellë  dhe  e  pastroi  atë.  Ai  e  kon- 
trollonte  shpellën  me  dorë  dhe  kur  gjente  ndonjë  vrimë,  shqyente  një 
copë  nga  rrobat  e  tij  dhe  e  mbyllte  atë.  Në  këtë  mënyrë,  të  gjitha  rro- 
bat  e  sipërme  i  pati  vënë  te  vrimat,  por  kishte  ngelur  vetëm  një  vrimë. 
Asaj  vrime  i  vuri  thembrën  e  tij  dhe  pastaj  tha: 

“Tashmë  mund  të  vini  o  i  Dërguari  i  Allahut!" 

Në  mëngjes,  kur  i  Dërguari  i  Allahut  pa  se  Ebu  Bekr  nuk  kishte 
rroba  në  pjesën  e  sipërme  të  trupit,  e  pyeti  me  habi: 

“Ku  i  ke  rrobat  o  Ebu  Bekr?" 

Ebu  Bekri  radijallahu  anhu  i  tregoi  se  çfarë  kishte  bërë.  I  Dërguari 
i  Allahut  u  ndikua  ndaj  kësaj  sjelljeje  të  virtytshme  dhe  duke  ngritur 
duart,  bëri  dua  për  Ebu  Bekrin.10 

Kur  mushrikët  erdhën  te  hyrja  e  shpellës,  Ebu  Bekri  Siddik  u  shqe- 
tësua  dhe  i  tha  të  Dërguarit  të  Allahut  (s.a.v.s): 

“Nëse  vritem,  unë  jam  një  njeri,  por  nëse  të  ndodh  ndonjë  gjë  Ty, 
atëherë  shkatërrohet  një  ummet.” 

Pejgamberi  po  falte  namaz  në  këmbë,  ndërsa  Hazreti  Ebu  Bekr  po 
e  ruante.  Hazreti  Ebu  Bekr  tha: 

“Mekkasit  po  të  kërkojnë  Ty.  Për  Zotin  unë  nuk  shqetësohem  për 
veten  time,  por  kam  frikë  se  mos  të  bëjnë  ndonjë  gjë  Ty." 

I  Dërguari  i  Nderuar  i  tha  shokut  të  shpellës: 

“O  Ebu  Bekr!  Mos  u  mërzit!  Padyshim  që  Allahu  është  me  ne!  "u 

Në  shpellën  Theur,  i  Dërguari  i  Allahut  (s.a.v.s),  një  çast  e  vuri 
kokën  e  tij  të  bekuar  te  gjuri  i  Hazretit  Ebu  Bekr  dhe  fjeti.  Në  ato  mo- 
mente  Ebu  Bekr  radijallahu  anhu  e  mbyllte  me  këmbë  vrimën  që  kishte 
ngelur  hapur. 

Me  të  vërtetë  Ebu  Bekr  kishte  të  drejtë  në  mendimin  e  tij,  sepse 
një  gjarpër  ia  pickoi  shumë  keq  këmbën  dhe  e  helmoi.  Sahabiut  të 
madh  i  dhembi  shumë  shpirti  por,  pavarësisht  se  nuk  lëvizi  nga  vendi, 
që  të  mos  zgjohej  i  Dërguari  i  Allahut  (s.a.v.s),  nuk  mundi  t'i  ndalojë 
disa  pika  loti  që  i  rrodhën  nga  sytë.  Njëra  nga  pikat  e  lotit  ra  si  një 
perlë  në  fytyrën  e  bekuar  të  të  Dërguarit  të  Allahut  (s.a.v.s).  Mbi  këtë  i 
Nderuari  i  të  dy  botrave  alejhissalatu  vesselam  u  zgjua  dhe  e  pyeti: 

10.  Shik.  Hakim,  III,  7/4268;  Ibn  Kethir,  el-Bidaje,  III,  222-223;  Ali  el-Kari,  Mirkat, 
Bejrut,  1992,  X,  381-382/6034;  Ebu  Nuajm,  Hilje,  I,  33. 

11.  Ibn  Kethir,  el-Bidaje,  III,  223-224;  Dijarbekri,  Tarihu  l-Hamis,  Bejrut,  I,  328- 
!fc329. 

“Çfarë  ka  o  Ebu  Bekr?  Çfarë  ndodhi?" 

Hazreti  Ebu  Bekr  radijallahu  anhu  tha: 

“Nuk  ka  asgjë  o  i  Dërguari  i  Allahut!".  Por  pastaj,  me  këmbëngul- 
jen  e  të  Dërguarit  të  Allahut  (s.a.v.s)  u  detyrua  të  tregonte  se  çfarë  i 
kishte  ndodhur12,  me  fjalët: 

“Nëna  dhe  babai  im  të  qofshin  falë,  o  i  Dërguari  i  Allahut!  Gjarpëri 
më  pickoi  këmbën!  ” 

I  Dërguari  i  Allahut  sallallahu  ue  sellem  ia  lyu  këmbën  Hazretit  Ebu 
Bekr  me  pështymën  e  tij  të  bekuar.  Pas  kësaj,  dhimbja  e  Hazretit  Ebu 
Bekr  pushoi  menjëherë,  sikur  të  mos  i  kishte  ndodhur  asgjë. 

Kohë  më  vonë,  pasi  i  Dërguari  i  Allahut  (s.a.v.s)  vdiq,  helmi  filloi  të 
ndikojë  përsëri  dhe  u  bë  shkak  për  martirirzmin  e  Hazretit  Ebu  Bekr.13 


Kur  gjatë  periudhës  së  halifetit  e  tij,  Hazreti  Omer  radijallahu  anhu 
dëgjoi  se  disa  njerëz  e  mbanin  veten  më  lart  se  Hazreti  Ebu  Bekr, 
tha: 

“Për  Zotin,  ajo  natë  e  Ebu  Bekrit  është  më  e  mirë  se  e  gjithë  bu- 
jaria  e  Omerit!  Kur  i  Dërguari  i  Allahut  (s.a.v.s)  doli  nga  shtëpia  për  të 
shkuar  në  shpellë,  Ebu  Bekri  ishte  pranë  Tij...”  (Hakim,  III,  7/4268) 


Bera  radijallahu  anhu,  e  tregon  kështu  dëshirën  që  kishte  në  çdo 
çast  për  të  dëgjuar  një  kujtim  të  babait  të  tij,  kujtim  i  cili  kishte  lidhje 
me  të  Dërguarin  të  Allahut: 

Ebu  Bekr  Siddik  radijallahu  anhu  bleu  nga  babai  im  një  samar  me 
trembëdhjetë  dirhem  dhe  tha: 

“-I  thuaj  Beras  që  ta  Dërgojë  në  shtëpinë  time.”.  Babai  im  tha: 

“-Jo!  Nuk  bën,  derisa  të  më  tregosh  se  si  është  shpërngulur  i 


12.  Bejhaki,  Delailu'n-Nubuvve  ve  Ma’rifeti  Ahvali  Sahabi'sh-Sher’ijje,  shpj:  Abdulmu'ti 
Kal’aci,  Bejrut  1985,  II,  477;  Ibn  Kethir,  el-Bidaje,  III,  223. 

13.  Ali  el-Kari,  Mirkat,  X,  381-382/6034. 

Dërguari  i  Allahut  nga  Mekka  në  Medine." 

Pas  kësaj  Ebu  Bekri  radijallahu  anhu  e  tregoi  udhëtimin  e  hixhretit 
gjatë  e  gjatë.  (Buhari,  Ashabu'n-Nebi,  2;  Ahmed,  I,  2) 


Kur  ushtria  Islame  vendosi  shtabin  në  Bedr,  Sa'd  bin  Muadh  mbajti 
një  fjalim,  përmes  të  cilit  shfaqet  dashuria  që  ai  kishte  ndaj  të  Dërguarit 
të  Allahut  dhe  se  si  dridhej  gjatë  kohës  që  fliste: 

“O  i  Dërguari  i  Allahut!  Ne  po  te  ngremë  një  çadër.  Po  ashtu  edhe 
kafshët  po  t'i  lëmë  afër.  Pastaj  ne  do  të  luftojmë  me  armikun.  Sa  mirë 
do  të  qe  nëse  Allahu  do  të  na  jepte  forcë  dhe  na  mundësonte  fitoren! 
Në  të  kundërt,  Ti  hipi  kalit  dhe  shko  te  vëllezërit  që  kemi  lënë  pas! 
O  i  Dërguari  i  Allahut!  Edhe  ata  të  duan  shumë  sikundër  dhe  ne.  Ata 
kurrë  nuk  do  të  rrinin  pa  ardhur,  sikur  ta  dinin  se  Ti  do  të  hyje  në  luftë. 
Allahu  të  mbron  Ty  me  ata.  Ata  janë  të  lidhur  me  Ty  nga  shpirti  dhe 
luftojnë  pranë  teje." 

Pejgamberi,  i  Nderuari  ynë,  e  falenderoi  Hazreti  Sa'din  dhe  u  lut 
për  të.  Sa'di  radijallahu  anhu  nxori  shpatën  dhe  bëri  rojë  te  dera  e 
çadrës  që  kishin  ngritur  për  Të.  (Ibn  Hisham,  II,  260;  Vakidi,  I,  49) 


Abdurrahman  bin  Auf  radijallahu  anhu,  rrëfen  këtë  histori  në  të 
cilën  del  në  pah  përkushtimi  i  ashabëve  të  nderuar  ndaj  dashurisë  për 
të  Dërguarin  e  Allahut: 

Në  ditën  e  Bedrit  pashë  nga  e  djathta  dhe  e  majta,  isha  në  mes  dy 
të  rinjëve  Ensarë.  Kjo  nuk  më  pëlqeu  shumë.  Unë  doja  të  isha  ndër- 
mjet  disave  më  të  fortë.  Njëri  prej  tyre  më  pyeti  pa  e  dëgjuar  tjetri: 

“Xhaxha!  A  e  njeh  Ebu  Xhehlin?”.  Unë  i  thashë: 


“-Po,  e  njoh!  Çfare  ke  ndërmend  t'i  bësh?”.  Djaloshi  tha: 


“Me  sa  kam  dëgjuar,  ai  ka  ofenduar  të  Dërguarin  e  Allahut! 
Betohem  në  Allahun,  në  dorën  e  të  cilit  është  jeta  ime,  se  nëse  do  ta 
shoh  atë,  nuk  do  të  ndahem  prej  tij  pa  vdekur  njëri  prej  nesh!” 

U  çudita  shumë  ndaj  kësaj  fjale  të  djaloshit.  Edhe  djaloshi  tjetër  më 
tha  të  njëjtat  gjëra.  Tashmë  ndjeja  një  gëzim  të  madh  që  gjendesha  në 
mes  të  atyre  të  rinjve.  Pak  më  vonë  pashë  Ebu  Xhehlin  që  vërvitej  në 
sheshin  e  luftës  dhe  u  thashë: 

“Shikoni,  ja  ky  është  ai  për  të  cilin  po  flisnim! 

Djemtë  nxorën  shpatat  menjëherë.  Ata  vrapuan  drejt  Ebu  Xhehlit 
dhe  e  vranë.  Këta  djem  ishin  Muadh  bin  Afra  dhe  Muadh  bin  Amr. " 
(Buhari,  Megazi,  10;  Muslim,  Xhihad,  42) 


Kur  i  Nderuari  ynë  u  plagos  në  luftën  e  Uhudit,  tha: 

“ Allahu  Teala  është  shumë  i  nxehur  me  popullin  që  ka  plagosur 
fytyrën  Pejgamberit  të  Tij!" 

Sa'd  bin  Vakkas  radijallahu  anhu  ka  thënë: 

“Për  Zotin,  kur  dëgjova  këtë  fjalë  të  të  Dërguarit  të  Allahut,  nuk 
kam  ndjerë  zemërim  aq  të  madh  për  të  vrarë  asnjë  njeri.  Sa  ç'ndjeva 
zemërim  për  të  vrarë  vëllain  tim  i  cili  (e  kishte  plagosur  atë)!’’ 

Kësisoj  Sa'di,  i  cili  e  kishte  zemrën  të  mbushur  me  dashurinë  e  të 
Dërguarit  të  Allahut,  atë  ditë,  duke  i  ndarë  rreshtat  e  mushrikëve,  don- 
te  të  vriste  vëllain  e  tij,  por  i  Dërguari  i  Allahut  (s.a.v.s)  e  ndaloi.14 


Talha  bin  Ubejdullah  thotë: 

“Në  luftën  e  Uhudit,  kur  ashabët  e  të  Dërguarit  të  Allahut  u  shpër- 
ndanë,  mushrikët  filluan  të  sulmojnë  dhe  e  rrethuan  të  Dërguarin  e 
Allahut  nga  çdo  anë.  Unë  isha  në  një  gjendje  që  nuk  dija  nga  ta  mbroja 
nga  përpara,  nga  mbrapa,  nga  e  djathta  apo  nga  e  majta  prej  sulmeve 
që  vinin  kundrejt  Tij.  Nxora  shpatën  dhe  njëherë  largova  ata  që  vinin 
nga  përpara  dhe  pastaj  ata  që  vinin  nga  mbrapa,  së  fundi  ata  u  lar- 
guan.’’  (Vakidi,  I,  254) 

Përsëri  në  Uhud,  Malik  bin  Zuhejr  i  cili  ishte  shigjetari  i  mush- 


14.  Vakidi,  I,  254) 

rikëve,  i  vërviti  një  shigjetë  të  Dërguarit  të  Allahut.  Kur  Talha  bin 
Ubejdullah  e  kuptoi  se  shigjeta  do  të  godiste  të  Dërguarin  e  Allahut 
(s.a.v.s)  e  nxori  dorën  përballë  shigjetës.  Gishti  i  ngeli  sakat  për  shkak 
se  e  qëlloi  shigjeta.15 


Një  pjesë  sahabësh,  që  ishin  Muhaxhirë  dhe  Ensarë,  e  rrethuan 
të  Dërguarin  e  Allahut  të  cilin  e  donin  më  shumë  se  jetën  e  tyre.  Ata  i 
dhanë  fjalën  Allahut  se  do  të  binin  dëshmorë  përpara  të  Dërguarit  të 
Allahut,  me  fjalët: 

“Fytyra  ime  është  mburojë  përpara  fytyrës  tënde,  trupi  im  të  qoftë 
falë!  Paqja  e  Allahut  qoftë  gjithmonë  mbi  Ty!  Kurrë  nuk  ndahemi  nga 
Ti  o  i  Dërguari  i  Allahut!  ".  Pastaj  ata  luftuan  deri  në  fund.  (Ibn  Sa'd,  II, 
46;  Vakidi,  I,  240) 


Ebu  Talha  ishte  një  shigjetar  i  shkëlqyer  që  e  tendoste  shumë  har- 
kun.  Në  ditën  e  Uhudit  i  ishin  thyer  në  dorë  dy-tri  harqe.  Gjithkujt  që 
kalonte  pranë  tij  me  torbë  shigjetash,  i  Dërguari  i  Allahut  i  thoshte: 

“Zbraze  torbën  e  shigjatve  te  Ebu  Talha!”  Kur  Pejgamberi  ynë  i 
Nderuar  e  ngrinte  kokën  për  të  parë  mushrikët  që  ishin  pas  tij,  Ebu 
Talha  thoshte: 

“O  i  Dërguari  i  Allahut!  Nëna  dhe  babai  im  të  qofshin  falë!  Mos  e 
ngri  kokën!  Ndoshta  të  qëllon  ndonjë  shigjetë  e  mushrikëve.  Kraharori 
im  qoftë  mburojë  për  kraharorin  tënd.  Më  qëlloftë  mua  ai  që  do  të  të 
qëllojë  Ty!’  (Buhari,  Megazi,  18) 


Edhe  Katade  bin  Numan  radijallahu  anhu,  duke  qëndruar  përpara 
të  Dërguarit  të  Allahut  për  ta  mbrojtur,  hodhi  shigjeta  mbi  mushrikët 
derisa  iu  shtrembërua  koka.  Së  fundi  edhe  ai  u  godit  në  sy.  Bebja  e 
syrit  i  ra  mbi  faqe.  I  Dërguari  i  Allahut  qante  kur  e  shikonte  kështu 
Kataden.  I  Nderuari  ynë  (s.a.v.s)  e  mori  me  dorën  e  tij  beben  e  syrit  të 


15.  Ibn  Sa'd,  III,  217. 

Katades  dhe  e  vendosi  në  vendin  e  saj.  Pastaj  ky  sy  u  bë  më  i  bukur  se 
syri  tjetër  dhe  filloi  të  shikojë  më  mirë.16 


Edhe  Ummu  Umare  radijallahu  anha,  e  cila  ishte  nga  gratë  sa- 
habe  që  mori  pjesë  në  luftën  e  Uhudit,  ishte  prej  atyre  që  e  mbronin 
të  Nderuarin  tonë  Krenarinë  e  Gjithësisë  me  shigjetë  dhe  hark.  Pas 
luftës,  i  Dërguari  i  Allahut  u  kthye  në  Medine  dhe  tha: 

“Gjatë  luftës,  kur  kthehesha  djathtas  dhe  majtas,  shikoja  Ummu 
Umaren  duke  luftuar  pranë  meje.  ”  (Ibn  Haxher,  el-Isabe,  IV,  479) 

Me  këtë  rast  zonja  Ummu  Umare,  e  cila  u  ndje  e  nderuar  nga 
lavdërimet  dhe  lutjet  e  ndryshme  të  Pejgamberit,  i  tha  të  Dërguarit  të 
Allahut: 

“Lutju  Allahut  që  të  bëhemi  komshinjtë  e  Tu  në  xhennet." 
Pejgamberi  alejhissalatu  vesselam  u  lut  duke  thënë: 

“O  Zoti  im!  M'i  bëj  këta  komshi  dhe  shokë  në  xhennet!  ”  Mbi  këtë 
Ummu  Umare  radijallahu  anha  tha: 

“Tashmë  nuk  i  jap  rëndësi  asnjë  lloj  fatkeqësie  që  mund  të  vijë  në 
këtë  botë!”  (Vakidi,  I,  273;  Ibn  Sa’d,  VIII,  415) 


Kur  nga  një  pjesë  besimtarësh  të  cilët  ishin  në  pesimizëm  dhe  nuk 
dinin  çfarë  të  bënin,  dëgjoi  një  thashetheme  sipas  së  cilës  i  Dërguari 
i  Allahut  kishte  rënë  dëshmor,  Enes  bin  Nadr  radijallahu  anhu  bërtiti 
duke  ndjerë  një  djegie  të  madhe  shpirtërore: 

“Çfarë  do  të  bëni  në  këtë  jetë  tani  që  i  Dërguari  i  Allahut  ka  rënë 
Dëshmor?  Ejani,  edhe  ju  bini  dëshmorë  duke  luftuar  si  Ai!”  dhe  vër- 
shoi  drejt  mushrikëve.  Pas  pak,  ai  piu  sherbetin  e  martirizmit,  duke 
qenë  i  plagosur  me  më  shumë  se  tetëdhjetë  plagë.  (Ahmed,  III,  253;  Ibn 
Hisham,  III,  31) 


Kur  mbaroi  lufta  e  Uhudit,  Pejgamberi  ynë  i  Nderuar  (s.a.v.s)  dër- 


16.  Hakim,  III,  334/5281;  Hejsemi,  VI,  113;  Ibn  Sa’d,  III,  453. 

goi  një  nga  ashabët  për  ta  gjetur  dhë  për  të  mësuar  se  në  çfarë  gjendje 
ishte  Sa'd  bin  Rabi  radijallahu  anhu.  Sahabiu,  edhe  pse  e  kërkoi  gjith- 
andej  Sa'd  bin  Rabian  radijallahu  anhu,  nuk  e  gjeti.  Edhe  pse  i  thirri 
në  emër,  nuk  mori  përgjigje.  Së  fundi,  me  shpresën  e  fundit,  thirri  nga 
ana  e  të  plagosurve  dhe  të  dëshmorëve: 

“O  Sa'd!  Mua  më  ka  dërguar  i  Dërguari  i  Allahut.  I  Dërguari  i 
Allahut  më  ka  urdhëruar  ta  njoftoj  nëse  je  gjallë  apo  ke  rënë  dësh- 
mor. 

Në  ato  çaste  Sa'di  radijallahu  anhu  po  jetonte  çastet  e  fundit  të 
jetës  së  tij  dhe  nuk  kishte  mundësi  të  përgjigjej,  por  kur  dëgjoi  se  i 
Dërguari  i  Allahut  bëhej  merak  për  të,  duke  e  mbledhur  të  gjithë  for- 
cën,  në  një  gjendje  rënkimi  të  dobët,  mundi  të  thoshte: 

“Unë  tashmë  jam  prej  të  vdekurve!”  Ishte  e  qartë  se  ai  po  shikonte 
anën  e  përmatanshme  (të  jetës  pas  vdekjes).  Sahabiu  vrapoi  drejt  e  te 
Sa'di  radijallahu  anhu.  Trupi  i  tij  i  ishte  bërë  vrima-vrima  me  goditjet  e 
shpatave.  Sahabiu  mundi  të  dëgjojë  nga  ai  këto  fjalë  me  një  zë  të  prerë 
dhe  në  gjendje  pëshpërime,  por  që  shprehin  dashurinë  legjendare  që 
ai  ndjente  ndaj  të  Dërguarit  të  Allahut: 

“Për  Zotin,  përderisa  t'ju  lëvizin  sytë,  nëse  nuk  e  mbroni  të 
Dërguarin  e  Allahut  nga  armiqtë  dhe  nëse  atij  i  ndodh  ndonjë  gjë,  nuk 
keni  asnjë  arsye  që  të  shfaqeni  përpara  Allahut!”  (Muvatta,  Cihad,  41; 
Hakim,  III,  221/4906;  Ibn  Hisham,  III,  47) 


Gratë  sahabe  që  ndodheshin  në  Medinetu'l-Munevvera  dolën 
jashtë  qytetit  me  shpresën  për  të  marrë  ndonjë  lajm  që  mund  të  vinte 
nga  sheshi  i  luftës.  Edhe  Hazreti  Aishe  ishte  ndërmjet  tyre.  Kur  nëna 
jonë  Aishe  arriti  në  vendin  e  quajtur  Harre,  takoi  Hind  bint  Amr,  e  cila 
ishte  një  grua  e  devotshme.  Hindi  po  sillte  trupat  dëshmorë  të  bashkë- 
shortit  të  saj  Amr  bin  Xhemuh,  të  birit  të  saj  Hallad  dhe  të  vëllait  të  saj 
Abdullah,  të  cilët  i  kishte  ngarkuar  në  një  deve.  Hazreti  Aishe  e  pyeti: 


“Çfarë  lajmi  kemi?” 

Hind  bint  Amr  radijallahu  anha  dha  këtë  përgjigje  të  mrekullueshme: 

“-Hajër,  i  Dërguari  i  Allahut  është  gjallë.  Kur  Ai  është  gjallë, 
çdo  fatkeqësi  është  e  lehtë...”17 


Edhe  një  pamje  tjetër  mësimdhënëse  nga  Uhudi  është  kjo: 

Në  ditën  e  Uhudit  Medineja  u  trondit  me  një  lajm.  Kur  thanë: 
“Muhammedi  (s.a.v.s)  është  vrarë!”,  në  qytet  filluan  klithmat,  britmat 
u  ngritën  në  qiell.  Secili  doli  në  rrugë  dhe  mundohej  të  merrte  ndonjë 
lajm  nga  ata  që  vinin.  Kur  Sumejra  radijallahu  anhasë  e  cila  ishte  nga 
Ensarët,  iu  dha  lajmi  se  dy  bijtë,  babai,  bashkëshorti  dhe  vëllai  i  saj  ki- 
shin  rënë  dëshmorë,  ajo  zonjë  e  nderuar  nuk  i  dha  rëndësi,  por  çështja 
e  vetme  që  e  shqetësonte  ishte  gjendja  e  të  Dërguarit  të  Allahut: 

Ajo  pyeste:  “A  i  ka  ndodhur  gjë  Atij?” 

Sahabët  e  nderuar  u  përgjigjeshin: 

“Falenderimi  i  takon  Allahut  që  Ai  është  mirë.  Ai  është  gjallë, 
ashtu  si  do  ti!” 

Zonja  Sumejra  tha: 

“Zemra  ime  nuk  qetësohet  pa  e  parë  Atë.  Më  tregoni  të  Dërguarin 
e  Allahut.  ” 

Kur  ia  treguan  të  Dërguarin  e  Allahut,  ajo  iu  afrua  menjëherë,  e 
kapi  nga  fundi  i  rrobave  dhe  i  tha: 

“O  i  Dërguari  i  Allahut,  nëna  dhe  babai  im  të  qofshin  falë!  Pasi 
vura  re  se  Ti  je  gjallë,  asgjë  tjetër  nuk  ka  më  rëndësi  për  mua!” 

(Vakidi,  I,  292;  Hejsemi,  VI,  115) 

Ja,  ky  është  kulmi  i  dashurisë  që  ndihej  ndaj  të  Dërguarit  të  Allahut 
(s.a.v.s),  këto  janë  flijimet  dhe  shembujt  e  virtytshëm  që  shfaqin  zemrat 
besimtare,  të  cilat  mbusheshin  dhe  entusiazmoheshin  me  këtë  dashuri. . . 


I  Dërguari  i  Allahut  (s.a.v.s)  shkoi  një  ditë  te  dëshmorët  e  Uhudit. 


17.  Vakidi,  I,  265;  Ibn  Haxher,  Fet'hu'l-Bari,  Daru'l-Fikr,  III,  216;  Ibn  Abdilber,  el- 
Istiab,  Kajro,  III,  1168. 

Në  lidhje  me  ata,  tha: 

“Unë  jam  dëshmitar  (ndaj  besimit  dhe  besnikërisë  së  tyre) .  ” 

Ebu  Bekri  radijallahu  anhu  tha: 

“O  i  Dërguari  i  Allahut!  A  nuk  jemi  ne  vëllezërit  e  tyre?  Siç  janë 
bërë  myslimanë  ata,  ashtu  edhe  ne  jemi  bërë  myslimanë,  siç  kanë  luf- 
tuar  ata,  edhe  ne  ashtu  kemi  luftuar!" 

I  Dërguari  i  Allahut  u  përgjigj: 

“Po  (këto  që  i  the  janë  të  vërteta?,  por  unë  nuk  e  di  se  çfarë  bida- 
tesh  do  të  nxirrni  pas  meje  (pasi  të  ndërroj  jetë).  ” 

Ebu  Bekri  radijallahu  anhu,  i  cili  nuk  mund  të  duronte  edhe  një 
çast  ndarjen  nga  i  Dërguari  i  Allahut,  qau  dhe  duke  thënë: 

“Domethënë  ne  do  të  mbetemi  pas  teje  o  i  Dërguari  i  Allahut?  '. 
Me  këto  fjalë  ai  shfaqi  shqetësimin  dhe  pikëllimin  që  ndjente  për  një 
jetë  që  do  të  jetohej  pa  të  Dërguarin  e  Allahut.  (Muvatta,  Xhihad,  32) 


I  Dërguari  i  Allahut  (s.a.v.s)  dërgonte  mësues  te  fiset  e  tjera  për 
t'u  mësuar  fenë.  Edhe  fiset  Adall  dhe  Kare  kërkuan  nga  i  Dërguari  i 
Allahut  që  t'u  dërgonte  dikë  për  t'ua  mësuar  fenë.  Për  këto  fise  mori 
rrugën  një  delegacion  i  përbërë  prej  dhjetë  vetësh,  por  ky  karvan  ra  në 
kurth.  Tetë  nga  mësuesit  ranë  dëshmorë,  ndërsa  dy  të  tjerët  u  kapën 
rob.  Edhe  Zejd  bin  Desine  dhe  Hubejb  radijallahu  anhuma,  të  cilët  u 
kapën  rob,  u  martirizuan  nga  mushrikët  Mekkas.  Hazreti  Hubejben  e 
pyetën  para  se  të  binte  dëshmor: 

“A  do  të  doje  që  të  ishte  Pejgamberi  në  vendin  tënd,  si  shpërblim 
për  shpëtimin  e  jetës  tënde?” 

Hubejbi  radijallahu  anhu,  duke  ndjerë  keqardhje  për  Ebu  Sufjanin 
i  cili  bëri  këtë  pyetje,  tha: 


“Kurrën  e  kurrës  nuk  do  të  doja  që  unë  të  jem  te  fëmijët  e  mi, 
ndërsa  Pejgamberi  të  jetë  këtu.  Unë  nuk  dua  që  atij  t'i  ngulet  qoftë 
edhe  një  gjëmb  atje  ku  është.” 

Ebu  Sufjan,  i  cili  shtangu  nga  habia  që  i  shkaktoi  kjo  panorame  e 
pashoqe  dashurie,  tha: 

“Çudi!  Unë  kurrë  nuk  kam  parë  në  këtë  botë  dy  vetë  që  ta  duan 
njëri-tjetrin  aq  sa  ç'e  duan  ashabët  Muhammedin.  ”  (Vakidi,  I,  360;  Ibn 
Sa'd,  H,  56) 

Hubejbi  radijallahu  anhu,  para  se  të  ekzekutohej,  kishte  vetëm  një 
dëshirë: 

“Ti  dërgonte  Hazretit  Pejgamber  një  selam  plot  me  dashuri!.." 

Por  me  kë  t  ia  dërgonte!  I  paçajre,  ngriti  sytë  nga  qielli  dhe  iu  lut 
Allahut: 

“O  Zoti  im!  Këtu  nuk  ka  kush  t  ia  dërgojë  selamin  tim  Pejgamberit. 
Dërgoja  Ti  selamin  tim  Atij! 

Pikërisht  në  atë  çast,  i  Dërguari  i  Allahut,  i  cili  ishte  bashkë  me 
ashabët  e  tij  në  Medine,  tha:  “Ue  alejhisselam!”,  që  do  të  thotë:  “  Edhe 
mbi  atë  qoftë  paqja!”.  Kur  sahabët  e  dëgjuan  këtë  shprehje,  pyetën 
me  habi: 

“O  i  Dërguari  i  Allahut!  Kujt  ia  ktheve  selamin?”.  Pejgamberi 

tha: 

“Ia  ktheva  selamin  vëllait  tuaj  Hubejbit.  Xhebraili  më  solli  selamin 
e  Hubejbit!”  (Shik.  Buhari,  Xhihad  170,  Megazi  10,  28;  Vakidi,  I,  354-363) 


Nganjëherë  dashuria  që  ashabët  kishin  ndaj  të  Nderuarit  tonë 
entusiasmohej  aq  shumë,  saqë  nuk  mund  ta  ndanin  të  Dërguarin  e 
Allahut  ndërmjet  tyre.  Ka  b  bin  Uxhre  radijallahu  anhu  tregon  këtë 
ngjarje  mësimdhënëse: 


“Një  ditë  po  rrinim  pranë  të  Dërguarit  të  Allahut  në  xhaminë  e 
lumturisë.  Aty  kishte  një  grup  prej  Ensarëve,  një  prej  Muhaxhirëve 
dhe  një  prej  Benihashimit.  Filluam  të  debatojmë  për  të  ditur  se  cilin 
grup  prej  nesh  e  donte  më  shumë  i  Dërguari  i  Allahut?  Ne  të  grupit  të 
Ensarëve  thamë: 


-Ne  i  kemi  besuar  të  Dërguarit  të  Allahut,  e  ndoqëm  Atë  kudo  dhe 

luftuam  bashkë  me  Të  kundër  armiqve  të  tij.  Për  këtë  arsye,  i  Dërguari 
i  Allahut  (s.a.v.s)  na  do  më  shumë  ne. 

Vëllezërit  tanë  Muhaxhirë  thanë: 

-Ne  kemi  bërë  hixhret  për  hir  të  Allahut  dhe  të  Dërguarit  të  tij, 
kemi  lënë  fëmijët  tanë,  pasurinë  tonë  dhe  kemi  marrë  pjesë  në  po  ato 
luftëra  që  keni  marrë  pjesë  edhe  ju.  Për  këtë  arsye,  i  Dërguari  i  Allahut 
na  do  më  shumë  ne. 

Ndërsa  vëllezërit  tanë  nga  Benihashim  thanë: 

-Ne  jemi  të  afërmit  e  Pejgamberit.  Edhe  ne  kemi  marrë  pjesë  në 
luftërat  në  të  cilat  keni  marrë  pjesë  ju.  Për  këtë  shkak,  i  Nderuari  ynë 
na  do  më  shumë  ne. 

I  Dërguari  i  Allahut  u  afrua  dhe  tha: 

-Ju  po  thonit  diçka,  çfarë  po  flisnit? 

Secili  prej  nesh  e  përsëriti  atë  që  tha.  I  Dërguari  i  Allahut  i  tha  çdo 
grupi: 

-Paskeni  folur  drejt!  Kush  mund  të  pohojë  të  kundërtën  e  kësaj? 
Pastaj  pyeti? 

-A  doni  që  të  gjykoj  mes  jush? 

Ne  thamë: 

-Sigurisht  o  i  Dërguari  i  Allahut!  Nëna  dhe  babai  ynë  të  qofshin 
falë.  I  Dërguari  i  Allahut  (s.a.v.s)  tha: 

-O  grupi  i  Ensarëve!  Unë  jam  vëllai  juaj. 

Ensarët  thanë  me  gëzim: 

-Allahu  ekber!  Falenderimi  i  takon  Zotit  të  Qabes  që  ne  e  fituam 

Atë. 

I  Dërguari  i  Allahut  (s.a.v.s)  tha: 

-O  grupi  i  Muhaxhirëve!  Unë  jam  prej  jush. 

Edhe  Muhaxhirët  duke  u  gëzuar  thanë: 
j  jjj^  -Allahu  ekber!  Falenderimi  i  takon  Zotit  të  Qabes  që  ne  e  fituam  Atë. 
- 

I  Dërguari  i  Allahut  (s.a.v.s)  tha: 

-O  Benihashim!  Ju  jeni  nga  unë  dhe  keni  ardhur  te  unë. 

Edhe  ata  të  grupit  Benihashim  thanë  të  gëzuar: 

-Allahu  ekber!  Falenderimi  i  takon  Zotit  të  Qabes  që  ne  e  fituam 
Atë.  Të  gjithë  u  ngritëm  të  gëzuar.  Çdo  grup  u  gëzua  dhe  u  kënaq  me 
lavdërimin  e  të  Dërguarit  të  Allahut.  ”  (Hejsemi,  X,  14) 


Të  donin  atë  që  donte  Pejgamberi,  ishte  një  dëshirë  e  madhe  për 
ashabët.  Hazreti  Enes  radijallahu  anhu  rrëfen: 

“Një  rrobaqepës  e  ftoi  të  Dërguarin  e  Allahut  (s.a.v.s)  në  një  drekë 
që  kishte  përgatitur.  Edhe  unë  shkova  bashkë  me  të.  (I  zoti  i  shtëpisë) 
na  solli  në  sofër  bukë  elbi,  një  supë  me  kungull  dhe  mish  të  thatë.  Unë 
pashë  se  i  Dërguari  i  Allahut  (s.a.v.s)  veçanërisht  zgjidhte  të  hante 
kungujt  që  ishin  në  pjatë.  Që  nga  ajo  ditë  vazhdoj  ta  dua  kungullin.” 
(Buhari,  Et'ime  33,  Buju'  30;  Muslim,  Eshribe  144;  Muvatta,  Nikah  51) 

Të  duash  çdo  gjë  që  do  ai  të  cilin  ti  do,  është  shenja  më  e  qartë  e 
dashurisë. 


Edhe  kjo  gjendje  e  Hazretit  Ebu  Bekr  është  shenja  e  një  dashurie 
dhe  delikatese  të  pashoq.  Në  çlirimin  e  Mekkës  ai  solli  te  Pejgamberi 
babain  e  tij  të  verbër  për  tu  bërë  mysliman.  Kur  e  pa  i  Dërguari  i 
Allahut,  i  tha: 

“Përse  e  ke  munduar  dhe  e  ke  sjellë  këtu  babain  tënd  të  moshuar? 
Ne  mund  të  shkonim  te  ai.” 


Ndërsa  Hazreti  Ebu  Bekr  radijallahu  anhu  tha: 

“E  solla  te  Ti,  për  arsye  që  Allahu  t'i  japë  sevape. 


Kur  Ebu  Kuhafe  radijallahu  anhu,  babai  i  Hazretit  Ebu  Bekr,  ia 
zgjati  dorën  Krenarisë  së  Gjithësisë  për  t'i  dhënë  besën,  Ebu  Bekri  i 
cili  e  donte  shumë  Pejgamberin,  nuk  mundi  ta  mbajë  veten  dhe  filloi  të 
qajë.  Kur  i  Dërguari  i  Allahut  e  pyeti  me  habi  Ebu  Bekrin  se  përse  po 
qante,  Ebu  Bekri  radijallahu  anhu  me  lot  në  sy  tha: 

“O  i  Dërguari  i  Allahut!  Ah  sikur  kjo  dorë  që  po  të  zgjatet  për  të  të 
dhënë  besën  të  mos  ishte  dora  e  babait  tim,  por  të  ishte  dora  e  xhaxhait 
tënd  Ebu  Talibit,  dhe  sikur  Allahu  Teala  të  të  gëzonte  Ty  në  vendin  tim, 
kush  e  di  sa  do  të  gëzohesha,  sepse  Ti  e  doje  shumë  atë  dhe  dëshiroje 
shumë  që  ai  të  besonte...”  (Hejsemi,  VI,  174;  Ibn  Sa'd,  V,  451) 


Kur  shkonte  në  haxh,  Dërguari  i  Allahut  falte  namaz  me  ata  mys- 
limanë  të  cilët  banonin  në  ato  vende.  Më  vonë,  duke  ndërtuar  xhamia 
në  ato  vende,  myslimanët  donin  të  bënin  të  përhershëm  kujtimin  e  tij, 
si  një  shfaqje  bese  dhe  dashurie.  (Ibn  Sa’d,  II,  173) 


Edhe  në  çështjen  e  teberrukut  me  diçka  të  Krenarisë  së  Gjithësisë, 
ashabët  e  nderuar  kanë  shfaqur  shumë  shembuj  të  virtytshëm.  Kur 
në  haxhin  e  lamtumirësë  Pejgamberi  (s.a.v.s)  qethi  flokët  që  kishte  në 
ballë,  Halid  bin  Velid  iu  lut  duke  thënë: 

“O  i  Dërguari  i  Allahut!  M  i  jep  mua  flokët  e  ballit  tënd!  Mos  ia  jep 
askujt  tjetër  përveç  meje!  Nëna  dhe  babai  im  të  qofshin  falë!”18  Kur 
ia  dha  flokët,  Halidi  i  fshiu  sytë  me  to  dhe  i  vendosi  në  pjesën  e  mbre- 
ndëshme  e  të  përparme  të  qylafit  të  tij.  Me  bereqetin  e  këtyre  flokëve 
të  bekuara  nuk  doli  asnjë  grup  që  ta  mposhtte  në  luftë.  Po  ashtu  Halidi 
radijallahu  anhu  ka  thënë: 

“Nga  cila  anë  që  ta  ktheja  atë,  ajo  anë  çlirohej!”  (Vakidi,  III,  1108;  Ibn 
Esir,  Usdu’l-Gabe,  II,  111) 


Po  ashtu,  një  zonjë  e  nderuar  nga  ashabët  i  solli  si  dhuratë  të 
Dërguarit  të  Allahut  (s.a.v.s)  xhamadanin  që  ia  kishte  thurur.  Ajo  i 
tha: 

“Këtë  e  kam  thurur  me  duart  e  mia,  që  ta  vishni.” 


18.  Në  këtë  çast  hazreti  Ebu  Bekr  po  mendonte  atë  që  Halid  bin  Velidi  radijallahu 
anhu  u  kishte  bërë  myslimanëve  në  Uhud,  Hendek  dhe  në  Hudejbije  dhe  gjendjen  e 
^  tij  e  çuditej.  (Ibn  Sa’d,  II,  174) 

Pejgamberi  i  cili  kishte  nevojë  për  një  copë  të  tillë,  e  mori,  e  veshi 
dhe  erdhi  pranë  sahabëve.  Njëri  prej  tyre  i  tha: 

“Sa  e  bukur  qenka!  Ah  sikur  të  ma  japësh  dhe  ta  vesh  edhe  unë, 
o  i  Dërguari  i  Allahut!"  I  Dërguari  i  Allahut  tha: 

"-Mirë!  ”  Pasi  qëndroi  pak  aty,  u  kthye  në  shtëpi,  e  palosi  rrobën 
dhe  ia  dërgoi  sahabiut.  Ashabët  e  nderuar  i  thanë  sahabiut: 

“Nuk  bëre  mirë  fare.  I  Dërguari  i  Allahut  e  veshi  atë,  sepse  kish- 
te  nevojë  për  atë  rrobë.  Mbi  të  gjitha  ti  e  kërkove  atë  nga  Hazreti 
Prjgamber,  duke  e  ditur  se  ai  nuk  e  kthen  mbrapa  bosh  atë  që  i  kërkon 
diçka!" 

Mbi  këtë  sahabiu  bëri  këtë  sqarim: 

“Për  Zotin,  unë  nuk  e  doja  atë  për  ta  veshur,  por  për  qefinin 
tim.” 

E  me  të  vërtetë,  kjo  rrobë  u  bë  qefini  i  atij  sahabiu.  (Buhari,  Xhenaiz 
28,  Buju'  31,  Libas  18) 


Sehl  bin  Sa  d  radijallahu  anhu  tregon  se  edhe  fëmijët  e  vegjël  ki- 
shin  të  njëjtën  vetëdije  në  dashurinë  ndaj  të  Dërguarit  të  Allahut: 

Të  Dërguarit  të  Allahut  i  sollën  diçka  për  të  pirë.  Ai  piu  nga  ajo. 
Në  atë  çast,  në  anën  e  djathtë  të  tij  ishte  ulur  një  fëmijë  dhe  në  anën  e 
majtë  ishin  ulur  disa  të  moshuar  nga  të  mëdhenjtë  e  sahabëve.  Sipas 
zakoneve  në  këtë  çështje,  i  Nderuari  ynë  alejhissalatu  vesselam  i  cili  fi- 
llonte  gjithmonë  nga  e  djathta,  e  pyeti  fëmijën  që  e  kishte  në  të  djathtë 
me  njerëzi  dhe  edukatë  të  pashoq: 

“A  më  lejon  që  këtë  së  pari  t'ua  jap  të  mëdhenjve?” 

Por  fëmija  i  mençur  dha  këtë  përgjigje  të  jashtëzakonshme  dhe 
plot  mësim  që  i  habiti  të  gjithë: 

“O  i  Dërguari  i  Allahut!  Askujt  nuk  ia  jap  riskun  me  të  cilin  më 
nderoni  ju!  ” 

Kur  dëgjoi  këto  fjalë,  Pejgamberi  i  dashur  (s.a.v.s)  pijen  që  e  kishte 

në  dorën  e  bekuar  ia  dha  fëmijës  më  së  pari.  (Buhari,  E  ribe,  19) 

Ashabëve  të  nderuar  u  erdhi  shumë  e  rëndë  ndarja  e  të  Dërguari 
të  Allahut,  të  cilin  e  donin  më  shumë  se  jetën  e  tyre.  Enes  bin  Malik 
radijallahu  anhu  rrëfen: 

Kur  Pejgamberit  iu  rëndua  sëmundja,  iu  shtuan  edhe  vuajtjet. 
Hazreti  Fatime,  duke  e  parë  në  atë  gjendje,  tha: 

“Ah  babai  im,  sa  vuajtje  të  madhe  ke!”  I  Dërguari  i  Allahut  (s.a.v.s)  tha: 

“{O  bija  ime),  babaiytnuk  do  të  ketë  më  vuajtje  pas  ditës  së  sotme.  ” 

Kur  i  Dërguari  i  Nderuar  ndërroi  jetë,  Hazreti  Fatime  qau: 


“Vaj  babai  im  që  nuk  ka  më  afër  se  sa  Ti  te  Zoti  yt!  Vaj  babai 
im,  i  cili  iu  përgjigj  ftesës  së  Zotit!  Vaj  babai  im,  vendi  i  të  cilit  është 
Firdeusi!  Vaj  babai  im,  lajmin  e  zi  mund  ta  ndajmë  vetëm  me  mikun 
tënd  Xhebrailin!” 

Edhe  pas  varrosjes  së  të  Dërguarit  të  Allahut  (s.a.v.s),  Hazreti 
Fatime  e  shprehu  kështu  mallin  dhe  dhimbjen  e  saj: 

“Si  guxuat  dhe  si  u  bëri  zemra  të  hidhni  dhë  kaq  shpejt  mbi  të 
Dërguarin  e  Allahut?’  (Buhari,  Megazi,  83;  Darimi,  Mukaddime,  14,  Shik.  Ibn 
Maxhe,  Xhenaiz,  65) 


Abdullah  bin  Zejd  el-Ensari  radijallahu  anhu  një  ditë  erdhi  te  i 
Dërguari  i  Allahut  (s.a.v.s)  dhe  qau  duke  thënë: 

“O  i  Dërguari  i  Allahut!  Ti  je  më  i  dashur  për  mua  se  vetja  ime,  se 
Rt  pasuria  ime,  se  fëmijët  e  mi  dhe  se  pjesëtarët  e  familjes  sime.  Sikur  të 

mos  ishte  mirësia  për  të  të  parë,  do  të  dëshiroja  të  vdisja." 

Kur  mbi  këtë  i  Dërguari  i  Allahut  (s.a.v.s)  e  pyeti: 

'Përse  qan?'\  abdullah  bin  Zejd  radijallahu  anhu  u  përgjigj: 

“O  i  Dërguari  i  Allahut!  Qava  duke  u  shqetësuar  se  nuk  do  të 
të  shoh  Ty,  duke  menduar  se  një  ditë  do  të  ndërrosh  jetë  dhe  do  të 
vdesim,  Ti  do  të  kesh  grada  të  larta  me  pejgamberët,  ndërsa  ne,  edhe 
nëse  do  të  hyjmë  në  xhennet,  do  të  jemi  në  gradat  e  ulëta.  ” 

Deti  i  mëshirës,  Pejgamberi  (s.a.v.s)  nuk  u  përgjigj,  urdhëroi  hesh- 
tje  dhe  në  këtë  moment  zbriti  ky  ajet  fisnik: 

“E  kushdo  që  i  bindet  All-llahut  dhe  të  Dërguarit  të  tij,  të 
tillët  do  të  jenë  së  bashku  me  ata  që  All-llahu  i  shpërbleu:  (me) 
pejgamberët,  besnikët  e  dalluar,  dëshmorët  dhe  me  të  mirët.  Sa 
shokë  të  mirë  janë  ata!  ”  (en-Nisa,  69) 

Një  ditë,  kur  Abdullah  bin  Zejd  radijallahu  anhu  po  punonte  në 
kopshtin  e  vet,  i  biri  erdhi  tek  ai  duke  iu  marrë  fryma,  dhe  me  një 
brengë  të  madhe  i  tregoi  se  i  Dërguari  i  Allahut  (s.a.v.s)  kishte  ndërruar 
jetë.  Abdullahu  radijallahu  anhu  i  cili  u  brengos  shumë,  u  lut  kështu: 

“O  Zoti  im!  M'i  merr  sytë  e  mi,  që  tashmë  të  mos  shikoj  asnjë 
tjetër  përveç  të  vetmin  që  e  doja,  Hazretin  Muhammed  (s.a.v.s).” 

Lutja  e  Abdullahut  radijallahu  anhu  u  pranua  dhe  menjëherë  sytë 
iu  verbuan.19 

Edhe  ndjesia  e  një  sahabiu  tjetër  që  humbi  sytë  pasi  i  Dërguari 
i  Allahut  ndërroi  jetë,  nuk  ishte  e  ndryshme  nga  ajo  e  Abdullah  bin 
Zejdit.  Kur  humbi  sytë  pas  vdekjes  së  të  dashurit  të  të  dashurve,  shokët 
e  tij  erdhën  për  ta  ngushëlluar.  Por  ai  nuk  ndjehej  në  hall  për  shkak  se 
kishte  humbur  sytë.  Atyre  që  kishin  ardhur  për  ta  ngushëlluar,  u  tha 
kështu: 

“Unë  i  doja  sytë  e  mi  për  të  parë  të  Dërguarin  e  Allahut. 
Çfarë  të  mire  ka  pas  vdekjes  së  tij  nëse  e  kam  syrin  e  sorkadhes 
më  të  bukur  në  botë!”  (Ibn  Sa’d,  II,  313) 


19.  Shik.  Kurtubi,  V,  271. 

Gjendja  e  ashabëve  pas  vdekjes  së  të  Dërguarit  të  Allahut  (s.a.v.s) 
u  ngjante  qirinjve  që  treten  duke  u  djegur  nga  pikëllimi.  Atë  ditë  zemrat 
u  takuan  befasisht  me  zjarret  e  mallëngjimit  të  ndarjes  së  të  Dërguarit 
të  Allahut  dhe  ashabët  kalonin  nga  një  gjendje  në  tjetrën.  Edhe  Hazreti 
Omer  radijallahu  anhu  doli  nga  vetja  dhe  vuajti  shumë  derisa  Ebu  Bekri 
radijallahu  anhu  i  qetësoi  njerëzit,  sepse  këta  zemra  të  dashuruara  që 
nuk  mund  të  duronin  edhe  një  ditë  pa  e  parë  Atë,  tashmë  nuk  do  ta 
shihnin  më  kurrë  në  këtë  botë  të  përkohshme. 


Pas  vdekjes  së  të  Nderuarit  tonë,  edhe  muezini  i  tij  Bilal  el-Habeshi 
radijallahu  anhu,  nga  pikëllimi  që  ndjente  nuk  mundi  ta  thirrte  më 
ezanin  me  atë  zë  të  bukur  që  trondiste  qiejt.  Sa  herë  që  Hazreti  Bilal 
vendoste  të  thirriste  ezanin  duke  mos  u  rezistuar  këmbënguljeve  të 
ashabëve,  teksa  nuk  e  shikonte  më  të  Dërguarin  e  Allahut  në  mihrab, 
fyti  i  zihej  me  lemzë,  zëri  i  ndërpritej  dhe  nuk  ishte  në  gjendje  ta  thirrte 
ezanin.  Ai  u  largua  nga  Medineja  dhe  shkoi  në  Sham  për  të  qetësuar 
zjarrin  e  dashurisë  që  e  digjte  nga  brenda.  Një  natë  ai  pa  në  ëndërr  të 
Dërguarin  e  Allahut  (s.a.v.s),  i  cili  e  qortoi: 

“Ç  eshtë  kjo  ndarje  o  Bilal?  A  nuk  të  ka  ardhur  koha  për  të  më  vi- 
zituar?”.  Bilali  radijallahu  anhu  u  zgjua  i  mërzitur  dhe  menjëherë  mori 
rrugën.  Shkoi  në  Medine  për  të  vizituar  varrin  fisnik  të  të  Nderuarit  të 
Botrave.  Ai  po  qante  pranë  varrit  të  të  Dërguarit  të  Allahut  (s.a.v.s) 
dhe  kur  e  vendosi  fytyrën  mbi  varrin  e  tij,  erdhën  nipërit  e  Pejgamberit 
Hazreti  Hasan  me  Hazretin  Hysejn.  Bilali  radijallahu  anhu  filloi  t'i 
puthte.  Ata  i  thanë: 


“O  Bilal!  Duam  shumë  që  ta  dëgjojmë  ezanin  tënd!”. 


Pas  kësaj  Bilali  filloi  ta  thërriste  përsëri  ezanin.  Në  atë  çast  Medineja 
u  trondit.  Kur  ai  thirri:  “Eshhedu  enne  Muhammedurr-Rrasulullah” ,  të 
gjithë  njerëzit,  gra  e  burra,  duke  kujtuar  se  u  ngjall  i  Dërguari  i  Allahut 
dolën  nëpër  rrugët  e  Xhamisë  së  Profetit.  Në  Medine  nuk  ishte  parë 
asnjë  ditë  që  njerëzit  të  qanin  kaq  shumë  përveç  ditën  kur  ndërroi  jetë 
i  Dërguari  i  Allahut  (s.a.v.s).  (Ibn  Esir,  Usdu'l-Gabe,  I,  244-245;  Dhehebi,  Siyer, 


I,  357-358) 


PERSONALITETI DHE  VENDOSMERIA  SHPIRTERORE 

Ky  sahabi  i  bekuar,  mik  i  dashur  i  të  Dërguarit  të  Allahut  ndërroi 
jetë  në  Damask  në  moshën  gjashtëdhjetë  e  sa  vjeçare.  Kur  ishte  në 
shtratin  e  vdekjes  tha: 

“Nesër  do  të  takohem  me  mikun  tim  të  dashur  inshallah,  Hazreti 
Muhammed  alejhissalatu  vesselam  dhe  me  shokët  tuaj.”.  Kur  dëgjoi 
këto  fjalë,  bashkëshortja  e  tij  filloi  të  qante: 

“Mjerë  për  këtë  që  po  më  ndodh  mua!”.  Ndërsa  miku  i  dashur  i 
Pejgamberit,  i  cili  e  kishte  zemrën  të  mbushur  me  mall,  Bilali  radijalla- 
hu  anhu  thoshte: 

“Ah  sa  bukur,  ah  sa  mirë!  (Dhehebi,  Siyer,  I,  359) 

Tashmë  ata  po  mbanin  fjalën  e  të  Nderuarit  tonë,  Krenarisë  së 
Gjithësisë:  “Atëherë  ti  do  të  jeshë  me  atë  që  dashuron.  ”,  dhe  për- 
piqeshin  ta  shtonin  dhe  ta  shumëfishonin  dashurinë  e  të  Dërguarit  të 
Allahut,  e  cila  ishte  kapitali  më  i  madh  dhe  burimi  i  vetëm  i  ngushëlli- 
mit  që  kishin.  Po  ashtu,  Enesi  radijallahu  anhu  ka  thënë: 

“Pas  mirësisë  së  hyrjes  në  islam,  asgjë  nuk  më  ka  gëzuar  më  shu- 
më  se  përgëzimi  i  të  Dërguarit  të  Allahut:  Patjetër  ti  do  të  jesh  me  atë 
që  e  do.  Ja  edhe  unë  e  dua  Allahun,  të  Dërguarin  e  Tij,  po  ashtu  Ebu 
Bekrin  dhe  Omerin.  Edhe  pse  nuk  kam  mundur  të  bëj  ato  vepra  që 
kanë  bërë  ata,  unë  shpresoj  të  jem  bashkë  me  ta.”  (Muslim,  Birr,  163) 


Një  natë,  Hazreti  Omer  radijallahu  anhu,  kur  po  ecte  në  rrugët  e 
qytetit  me  qëllim  që  të  kontrollonte,  pa  se  në  një  shtëpi  kandili  ishte  i 
ndezur.  Kur  iu  afrua  shtëpisë,  vuri  re  se  një  grua  e  vjetër  po  thurte  lesh 
dhe  po  thoshte  një  poezi  që  kishte  këtë  kuptim: 

“Salavatet  dhe  selamet  e  të  devotshmëve  qofshim  mbi  Hazretin 
Muhammed  Mustafa  (s.a.v.s).  O  i  Dërguari  i  Allahut!  Të  gjithë  perso- 
nalitetet  e  larta  lutshin  mëshirë  për  Ty.  Ti  natën  adhuroje,  në  kohët  e 
mëngjezit  qaje  shumë,  por  vdekja  dalëngadalë  e  arrin  gjithkënd.  Ah! 
Sikur  ta  di.  A  do  të  më  bashkojë  vallë  ahireti  me  Pejgamberin  tim  të 
dashur?” 


Omeri  radijallahu  anhu  u  ul  dhe  qau  për  shkak  të  kësaj  poezie  të  0 

mbushur  me  ndjesi.  Pastaj  trokiti  derën.  Gruaja  e  moshuar  e  pyeti  se 
kush  ishte: 

Ai  u  përgjigj:  “Omer  bin  Hattabi.'  Gruaja  e  moshuar  filloi  të  shqe- 
tësohej: 

“Çfarë  pune  ka  Omeri  me  mua,  çfarë  kërkon  ai  në  këtë  orë  këtu?" 
Hazreti  Omer  tha: 

“Nëse  e  do  Allahun,  hape  derën!  Mos  ki  frikë!"  Kur  gruaja  e  hapi 
derën,  Hazreti  Omer  i  tha: 

“A  mund  ta  thuash  edhe  një  herë  poezinë  që  po  thoje  më  parë?” 

Gruaja  e  tha  poezinë.  Kur  ajo  arriti  në  rreshtat  e  fundit,  Omeri 
radijallahu  anhu  i  tha: 

“Të  lutem,  më  fusni  edhe  mua  ndërmjet  jush!”. 

Pas  kësaj,  gruaja  e  thurri  kështu  rreshtin  e  fundit: 

“Ah!  Sikur  ta  di,  a  do  të  na  bashkojë  ahireti  mua  dhe  Omerin 
me  Pejgamberin  tim  të  dashur?  O  Allah  që  je  shumë  falës!  Fale 
Omerin!”.  Omeri  radijallahu  anhu  u  kthye  pas  i  gëzuar.  (Ali  el-Muttaki, 
XII,  562/35762) 


Pas  vdekjes  së  të  Dërguarit  të  Allahut  (s.a.v.s)  nuk  është  parë  kurrë 
më  të  fytyra  e  Hazretit  Fatime.  (Ibn  Sa'd,  II,  312) 

Edhe  Abdullah  bin  Omeri  radijallahu  anhu  qante  çdo  here  që  kuj- 
tonte  të  Dërguarin  e  Allahut. 

Enesi  radijallahu  anhu  thoshte  kështu,  duke  qarë: 

“Nuk  ka  asnjë  natë  që  nuk  e  kam  parë  Pejgamberin  në  ëndërr.” 
(Ibn  Sa'd,  VII,  20) 


Enesi  radijallahu  anhu,  ngaqë  ishte  njëri  prej  atyre  që  e  njihte  më 
mirë  Pejgamberin,  jetonte  si  i  Dërguari  i  Allahut  dhe  falte  namaz  si 
ai.  Ai  e  mbante  pranë  gjithmonë  një  thupër  dhe  një  fije  flokësh  të  të 
Dërguairt  të  Allahut  (s.a.v.s).  Kur  ndërroi  jetë  kjo  thupër  iu  vendos  në 
varr  pranë  tij  ndërsa  qimja  e  flokut  nën  gjuhën  e  tij,  ashtu  siç  kishte 

lënë  testamentin. 


Ashabët  e  nderuar,  kur  flisnin  për  të  Dërguarin  e  Allahut  ndjenin 
shumë  kënaqësi  ta  fillonin  ligjërimin  veçanërisht  me  disa  shprehje  që 
nxirrnin  në  pah  dashurinë  e  tyre  për  Të,  si  “habibi:  i  dashuri  im”, 
“halili:  miku  im”.20  Çdo  gjë  në  këtë  botë  u  kujtonte  Mikun  e  tyre  të 
dashur.  Po  ashtu,  Ebu  Dherr  radijallahu  anhu  thoshte: 

“Për  Zotin,  kur  i  Dërguari  i  Allahut  (s.a.v.s)  kaloi  në  botën  tjetër, 
na  pati  lënë  në  një  gjendje  të  tillë  saqë,  edhe  nëse  një  zog  rrihte  krahët 
në  qiell,  lëvizja  e  tij  na  kujtonte  një  hadith  të  të  Dërguarit  të  Allahut, 
sepse  i  Nderuari  i  Botërave  na  pati  thënë:  Gjithçka  që  u  afron  texhen- 
neti  dhe  që  u  largon  nga  xhehennemi  u  është  sqaruar.  (Ahmed,  V,  153, 
162;  Hejsemi,  VIII,  263) 


Ukbe  bin  Haris  radijallahu  anhu  rrëfen: 

Një  ditë  Ebu  Bekri  radijallahu  anhu,  pasi  kishte  falur  namazin  e 
iqindisë,  kishte  dalë  nga  xhamie  dhe  po  ecte  (bashkë  me  Hazretin 
Ali).  Në  atë  çast  ata  panë  nipin  e  të  Nderuarit  tonë,  Hasanin,  i  cili  po 
luante  me  fëmijët.  Hazreti  Ebu  Bekr  e  kapi  menjëherë,  e  hypi  në  qafë 
dhe  filloi  të  thotë: 

“Babai  im  të  qoftë  falë!  Për  Zotin  ky  i  ngjan  të  Dërguarit  të  Allahut 
dhe  jo  Aliut!”  Hazreti  Ali  po  i  shikonte  nga  pranë  me  buzëqeshje. 
(Buhari,  Menakib,  23) 


Ashabët  e  nderuar,  edhe  kur  transmetonin  hadithet  fisnike  të  të 


20.  Buhari,  Tehexhxhud  33,  Saum  60;  Muslim,  Musafirin  85,  86;  Ebu  Davud,  Vitr  7; 
Nesai,  Sijam  81,  Kijamu'l-lejl  28;  Ibn  Maxhe,  Sadakat  10;  Darimi,  Saum  38;  Ahmed, 
V.  159:  Ibn  Sa'd.  IV.  229. 

Dërguarit  të  Allahut,  tregoheshin  shumë  të  përpiktë,  nga  frika  se  mos 
thoshin  ndonjë  gjë  fjalë  jashtë  porosive  të  të  Nderuarit  tonë.  Amr  bin 
Mejmun  tregon  kështu: 

“Unë  shkoja  gjithmonë  në  bisedat  fetare  të  Ibn  Mes  udit  radijalla- 
hu  anhu,  që  i  mbante  mbrëmjeve  të  ditëve  te  enjteve.  Gjatë  bisedave 
të  tij,  në  asnjë  rast  (për  shkak  të  ndjesisë  së  tij)  nuk  e  kam  dëgjuar  të 
thotë:  “I  Dërguari  i  Allahut  (s.a.v.s)  ka  thënë...”,  por  në  njërën  nga 
këto  mbrëmje  ia  filloi  fjalës  kësisoj:  “I  Dërguari  i  Allahut  ka  thënë...”, 
por  përsëri  e  la  fjalën  përgjysmë  dhe  uli  kokën.  (Pasi  prita  pak)  e  ho- 
dha  vështrimin  kah  ai.  Ai  qëndronte  në  këmbë,  këmisha  i  qe  hapur, 
nga  sytë  i  rridhnin  lot  dhe  mollzat  e  faqeve  i  ishin  enjtur.  (Pasi  qëndroi 
për  pak  kohë  kështu)  e  plotësoi  fjalën  e  tij: 

“I  Dërguari  i  Allahut  (s.a.v.s)  pati  thënë  ashtu  ose  një  diçka  të 
tillë.”  (Ibn  Maxhe,  Mukaddime,  3) 


Ebu  Bekr  radijallahu  anhu,  kur  donte  të  transmetonte  ndonjë  ha- 
dith  pas  vdekjes  së  Pejgamberit,  kur  e  kujtonte  të  Dërguarin  e  Allahut, 
qante  dhe  fliste  me  shumë  vështirësi.  Ebu  Hurejra  e  tregon  kështu 
gjendjen  e  Ebu  Bekrit: 

“Ebu  Bekri  radijallahu  anhu  doli  në  minber  dhe  tha: 

-Ju  e  dini  se  i  Dërguari  i  Allahut  (s.a.v.s)  vitin  e  kaluar  qëndronte 
mes  jush  ashtu  si  po  qëndroj  unë  tani...  Pastaj  qau.  Pastaj  e  përsëriti 
përsëri  këtë  fjalë  dhe  përsëri  qau.  Sërish  e  përsëriti  për  së  treti  dhe 
përsëri  qau,  pa  mundur  ta  përmbante  veten...”  (Shik.  Tirmidhi,  Deavat, 
105) 


Aishja  radijallahu  anha,  e  shpreh  kështu  entusiazmin  e  takimit  që 
babai  i  saj,  Hazreti  Ebu  Bekr  ndjente  ndaj  mikut  të  tij  të  vetëm  Hazretit 
Pejgamber,  në  çastin  e  vdekjes: 


Babai  im  Ebu  Bekri  radijallahu  anhu,  në  shtratin  e  vdekjes  pyeti: 
“-Çfarë  dite  është  sot?”.  I  thamë: 

“-E  hënë.”  Ai  tha: 

“-Nëse  vdes  sonte,  mos  më  lër  të  pres  të  nesërmen,  sepse  dita 
dhe  nata  që  dua  më  shumë  është  ajo  që  është  më  afër  të  Dërguarit  të 
Allahut.  (Domethënë  çasti  që  do  ta  takoj  atë  sa  më  parë.)  (Ahmed,  I,  8) 

Pas  vdekjes  së  të  Dërguarit  të  Allahut  (s.a.v.s),  Hazreti  Ebu  Bekr 
radijallahu  anhu,  e  ndjente  veten  në  kurbet.  Ndërsa  kur  po  vdiste,  ai 
ndjehej  i  entusiazmuar  me  hixhretin  që  do  të  bënte  për  te  Allahu  dhe 
i  Dërguari  i  tij. 


Edhe  disa  nga  ashabët  fisnikë  ishin  të  dashuruar  me  të  Dërguarin 
e  Allahut  dhe  sëmundjet  që  ua  afronin  takimin  me  të  (vdekjen)  i  shih- 
nin  me  dashuri,  ngaqë  do  të  mund  të  takoheshin  me  Allahun  dhe  të 
Dërguarin  e  tij,  e  kësisoj  ata  i  dërgonin  të  Nderuarit  tonë,  Sulltanit  të 
zemrave,  selamet  e  tyre  plot  dashuri.  Për  shembull,  Muhammed  bin 
Munkedir  radijallahu  anhu  i  kishte  bërë  vizitë  në  ditët  e  tij  të  fundit 
Hazretit  Xhabir,  i  cili  ishte  mik  i  dashur  i  të  Dërguarit  të  Allahut.  Kur  ai 
e  kuptoi  se  Xhabirit  radijallahu  anhu,  zemra  e  të  cilit  vuante  nga  malli 
për  të  Dërguarin  e  Allahut,  i  qe  afruar  vdekja  shumë,  i  tha: 

“Bëji  selam  nga  ne  të  Dërguarit  të  Allahut  (s.a.v.s)!”  (Ibn  Maxhe, 
Xhenaiz,  4) 


Dashuria  ndaj  të  afërmve  të  të  Dërguarit  të  Allahut  dhe  dashuria 
ndaj  atyre  që  donte  Ai,  ishin  nga  shenjat  e  ashabëve.  Përshembull, 
Hazreti  Omer  kishte  nëntë  copë  pjata.  Gjithçka  që  kishte,  fruta  gje- 
llëra  i  vendoste  në  këto  pjata  dhe  ua  dërgonte  bashkëshorteve  të  të 
Dërguarit  të  Allahut  (s.a.v.s).  Ndërsa  më  në  fund  ia  dërgonte  vajzës  së 
tij  Hafsa.  Nëse  kishte  ndonjë  mangësi  në  të,  e  plotësonte  nga  pjesa  e 
tij.  (Muvatta,  Zekat,  44) 


Po  ashtu  Hazreti  Omer  radijallahu  anhu  i  kishte  dhënë  pesë 
mijë  dirhem  Usames,  birit  të  Zejd  bin  Harithes,  robit  që  kishte  liruar 


Rfi 

Pejgamberi,  ndërsa  birit  të  tij  Abdullahut  i  kishte  dhënë  tre  mijë  dir- 
hem. 

Abdullahu,  duke  e  kundërshtuar  ndarjen  e  babait  të  tij  Hazretit 
Omer,  tha: 

“Përse  e  mban  më  shumë  Usamen  se  sa  mua?  Ai  nuk  ka  marrë 
pjesë  në  luftë  më  shumë  se  unë!  ” 

Hazreti  Omer  radijallahu  anhu,  si  shtesë  ndaj  drejtësisë  së  tij  të 
pashoq  dha  këtë  përgjigje  që  nxjerr  në  pah  se  sa  botë  shpirtërore  të 
pjekur  kishte: 

“O  biri  im!  I  Dërguari  i  Allahut  e  donte  babanë  e  Usames  më  shu- 
më  se  babain  tënd.  Edhe  Usamen  e  donte  më  shumë  se  sa  ty.  Ja,  për 
këtë  shkak  e  mbaj  më  shumë  atë  që  donte  i  Dërguari  i  Allahut  se  sa 
atë  që  dua  unë.”  (Tirmidhi,  Menakib,  39/3813) 


Edhe  kjo  ngjarje  plot  ndjesi  që  rrëfen  Enesi  radijallahu  anhu,  ishte 
si  ato  të  mësipërmet: 

“Unë  pata  dalë  në  një  udhëtim  me  Xherir  bin  Abdullah.21  Ai  më 
shërbente  (edhe  pse  ishte  më  i  vjetër  se  unë).  Kur  i  thashë: 

-Ju  lutem  mos  bëni  kështu!  Ai  më  tha: 

-Kur  pashë  se  Ensarët  i  shërbenin  shumë  të  Dërguarit  të  Allahut, 
u  betova  në  vetvete  se,  nëse  do  të  bëhem  shok  me  ndonjë  Ensar,  edhe 
unë  do  t  i  shërbej  atij.  (Buhari,  Xhihad,  71;  Muslim,  Fedailu's-Sahabe,  181) 

Aman  o  Perendi,  ç’është  kjo  dashuri  e  lartë!.. 


Shumica  e  ashabëve  të  nderuar  jetonin  me  kujtimet  që  u  kishin 
ngelur  nga  i  Dërguari  i  Allahut.  Përshembull  Ebu  Mahzura  radijallahu 

21.  Xherir  bin  Abdullah  radijallahu  anhu,  ishte  kryetari  i  fisit  Bexhile  që  jetonte  në 
Jemen.  Në  Ramazanin  e  vitit  të  dhjetë  të  hixhretit,  domethënë  tre  muaj  para  vdekjes 
së  të  Nderuarit  tonë,  duke  ardhur  në  Medine  me  një  grup  prej  njëqind  e  pesëdhjetë 
vetësh,  u  bënë  myslimanë.  Ai  e  donte  shumë  Pejgamberin.  Edhe  i  Dërguari  i  Allahut 
e  donte  shumë  atë  dhe  sa  herë  e  shikonte,  buzëqeshte. 

anhu,  as  nuk  i  qethte  e  as  nuk  i  ndante  flokët  që  i  kishte  në  ballë, 
sepse  ato  i  kishte  prekur  i  Dërguari  i  Allahut  (s.a.v.s).  (Ebu  Davud,  Salat, 
28/501) 


Përsëri  i  Dërguari  i  Allahut  (s.a.v.s)  e  kishte  këshilluar  një  grua  nga 
Gafari: 

“Merr  një  enë  me  ujë,  hidh  brenda  saj  kripë.  Pastaj  laj  me  të 
gjakun  që  ka  rënë  në  mbulesë!” 

Ajo  zonjë  sahabie  e  zbatoi  këtë  këshillë  gjatë  gjithë  jetës  me  një 
dashuri  të  madhe  dhe  asnjëherë  nuk  i  ka  larë  rrobat  pa  i  hedhur  ujit 
kripë.  Madje  edhe  kur  vdiq  ujit  të  xhenazes  së  saj  i  hodhën  kripë,  sipas 
amanetit  të  saj.”  (Ebu  Davud,  Taharet,  122/313) 

Sa  dashuri  e  lartë  e  atij  që  gjatë  gjithë  jetës  nuk  humbet  asgjë  nga 
fuqia  e  dashurisë,  po  përkundrazi  vazhdon  ta  shtojë!.. 


Një  ditë,  Ibn  Omerit  radijallahu  anhuma  i  ishin  bymyer  nervat  e 
këmbës  dhe  i  ishte  tkurrur  këmba.  Abdurrahman  bin  Sa'd  i  cili  ndo- 
dhej  afër  tij,  i  tha: 

“Përkujto  emrin  e  atij  që  e  do  më  shumë!”  Ai  tha: 

“O  Muhammed!”.  Dhe  në  atë  çast  këmba  iu  shërua.  (Ibn  Sa'd,  IV, 

154) 


I  Nderuari  ynë,  Krenaria  e  Gjithësisë  (s.a.v.s)  duke  treguar  dashu- 
rinë  e  thellë  që  ummeti  i  tij  ndjente  për  të,  tha: 


“Një  pjesë  e  atyre  që  do  të  më  duan  mua  nga  ummeti  im,  do  të 
dalin  nga  ata  që  do  të  vijnë  pas  meje.  Ata  janë  të  gatshëm  të  sakrifikoj- 
në  pasurinë  dhe  familjen  e  tyre  për  të  më  parë  mua.  ”  (Muslim,  Xhennet, 
12;  Hakim,  IV,  95) 


Ja,  për  këtë  arsye,  që  nga  koha  e  lumturisë  e  deri  më  sot  kanë 

ardhur  shumë  miq  të  Allahut  që  digjeshin  me  dashurinë  e  Allahut  dhe 
të  të  Dërguarit  të  Tij.  Disa  shembuj  nga  këta  janë: 

Abdullah  bin  Mubarek  tregon: 

Isha  pranë  Imam  Malikut.  Ai  po  na  tregonte  disa  nga  hadithet  fis- 
nike  të  të  Dërguarit  të  Allahut.  Në  ato  momente  erdhi  nje  akrep  dhe  e 
pickoi  disa  herë.  Ngjyra  i  ndryshoi,  po  zverdhej,  por  nuk  e  ndërpriste 
hadithin  e  të  Dërguarit  të  Allahut  (s.a.v.s).  Pasi  mbaroi  mësimi  dhe 
pasi  u  shpërndanë  njerëzit,  i  thashë: 

“O  Ebu  Abdullah!  Sot  po  shikoj  diçka  të  çutitshme  te  ti?” 

Ai  tha:  “Po.  Një  akrep  më  pickoi  disa  herë  dhe  në  të  gjitha  duro- 
va.  Munda  të  qëndroj  vetëm  nga  dashuria  dhe  respekti  që  kam  ndaj  të 
Dërguarit  të  Allahut.’  (Munavi,  III,  333;  Suyuti,  Miftahu'l-Xhennet,  fq.  52) 

Imam  Maliku  rahmetullahi  alejh  jetonte  me  dëshirën  për  t’u  për- 
sosur  me  moralin  e  të  Dërguarit  të  Allahut  (s.a.v.s).  Për  shkak  të  res- 
pektit  që  kishte  për  të  Nderuarin  tonë,  në  MedinetuTMunevvera  ai 
nuk  i  hipte  kafshës  dhe  as  nuk  shkonte  në  tualet.  Kur  ishte  imam  në 
Ravza,  gjithmonë  fliste  me  zë  të  ulët.  Kur  halifeja  e  asaj  kohe  foli  me 
zë  të  lartë,  ai  i  tha 

“O  halife!  Ule  zërin  në  këtë  vend!  Ndëshkimi  i  Allahut  ka  zbritur 
edhe  mbi  ata  njerëz  që  janë  më  të  virtytshëm  se  ti.”  Dhe  pastaj  lexoi 
këtë  ajet  fisnik: 

“O  ju  që  keni  besuar!  Mos  e  ngrini  zërin  tuaj  mbi  zërin  e 
Pejgamberit  dhe  mos  flisni  me  të  siç  flisni  me  njëri-tjetrin,  për- 
ndryshe  veprat  tuaja  ju  humbin  pa  e  ditur.”  (el-Huxhurat,  2) 


Që  në  moshën  e  rinisë  imam  Maliku  ishte  shumë  i  përpiktë  në  res- 
pektin  ndaj  haditheve  fisnike  të  Hazretit  Pejgamber.  Krahas  rrespektit 

që  kishte  për  t’i  mësuar  ato  saktë,  i  jepte  shumë  rëndësi  edhe  dëgjimit 
në  qetësi  dhe  heshtje.  Për  këtë  shkak,  hadithet  nuk  i  dëgjonte  në  këm- 
bë  dhe  nuk  merrte  mësim  hadithi  kur  ishte  në  vështirësi,  i  mërzitur  apo 
në  një  gjendje  të  pavendosur.  Ai  kishte  frikë  se  bënte  ndonjë  gabim  në 
hadithet  fisnike.  Një  ditë  kur  e  pyetën: 

“A  ke  dëgjuar  hadith  nga  Amr  bin  Dinar?”  ai  u  përgjigj  kështu: 

“Unë  e  kam  parë  atë  kur  transmetonte  hadithe.  Njerëzit  ishin  në 
këmbë  dhe  shkruanin.  Ndërsa  mua  nuk  më  pëlqen  t’i  shkruaj  në  këm- 
bë  hadithet  fisnike  të  Pejgamberit  tonë  të  Nderuar.  ” 

Imam  Maliku,  aq  sa  kishte  frikë  kishte  edhe  një  moral  të  bukur 
në  të  gjitha  gjendjet  dhe  mësimet  e  tij.  Fytyra  i  ndriçonte  qoftë  kur 
jepte  fetva  për  disa  çështje,  qoftë  kur  transmetonte  hadithe  fisnike  nga 
Hazreti  Pejgamber.  Ai,  kur  donte  të  transmetonte  hadithet  fisnike  të 
Hazretit  Pejgamber,  merrte  abdes,  përgatitej  dhe  vishte  rrobat  më  të 
bukura  që  kishte.  Ai  ulej  në  vend  të  lartë  vetëm  kur  lexonte  hadithet 
fisnike. 

Kur  i  vinin  njerëzit  në  shtëpi,  shërbëtori  i  tij  dilte  dhe  u  thoshte: 

“Imami  po  ju  pyet:  Doni  të  dëgjoni  hadith,  apo  do  të  pyesni  ndo- 
një  çështje  fikhu?  Nëse  do  të  pyesnin  për  ndonjë  çështje  fikhu,  imami 
dilte  jashtë  dhe  përgjigjej,  por  nëse  donin  të  dëgjonin  hadith,  atëherë 
u  thoshte:  Uluni!  Pastaj  menjëherë  shkonte  dhe  merrte  gusull,  hidhte 
erë  të  mirë,  vishte  rroba  të  reja,  e  lidhte  çallmën,  ulej  në  një  vend  të 
lartë  dhe  jepte  mësim  hadithi  me  frikërespekt  ndaj  Allahut.  Mbrenda 
ndizte  një  lloj  peme  që  shpërthente  erë  të  mirë  derisa  të  mbaronte 
mësimi. 


Abide  es-Selmani  ishte  njëri  nga  fakihët  dhe  muhaddithët  dije- 
tarë  të  brezit  të  Tabiinëve.  Ai  u  bë  mysliman  dy  vjet  para  vdekjes  së 
Pejgamberit,  por  nuk  pati  fatin  që  ta  shikonte.  Kjo  fjalë  e  Abide  e 
tregon  shumë  bukur  dashurinë  e  myslimanëve  të  parë  që  ndjenin  për 
të  Nderuarin  tonë: 


Një  qime  floku  që  kam  nga  i  Dërguari  i  Allahut,  është  më  e  vlef- 

shme  për  mua  se  sa  pasuria  e  gjithë  botës.  ”  (Ahmed,  III,  256) 

Dijetari  i  njohur  Islam  Dhehebi  i  shprehte  kështu  ndjenjat  e  tij  kur 
lexonte  fjalët  e  mësipërme  të  Abide  es-Selmanit,  që  shfaqnin  dashuri- 
në  pejgamberike: 

“Fjalët  e  Abides,  që  preferonin  një  qime  të  flokut  të  të  Dërguarit  të 
Allahut  më  shumë  se  sa  florinjt  dhe  argjendet  që  kishin  njerëzit,  ishin 
shenjë  e  një  dashurie  të  lartë.  Nëse  ky  dijetar  i  madh  thotë  kështu  kur 
kanë  kaluar  vetëm  pesëdhjetë  vjet  nga  vdekja  e  Pejgamberit,  po  ne 
pas  shtatëqind  vjetëve  të  vdekjes  së  tij  çfarë  duhet  të  themi  nëse  do  të 
fitojmë  një  qime  floku  të  Tij,  apo  ndonjë  copë  të  enës  prej  dheu  në  të 
cilën  pinte  ujë? 

Nëse  një  njeri  i  pasur  e  harxhon  pjesën  më  të  madhe  të  pasurisë 
së  tij  për  të  fituar  një  gjë  të  tillë,  a  do  ta  shikoje  si  një  njeri  që  e  harxhon 
pasurinë  jo  moralisht?  Jo,  jo!  Mos  ki  frikë  nga  harxhimi  i  pasurisë 
tënde  për  të  vizituar  Xhaminë  e  Profetit,  të  cilën  i  Dërguari  i  Allahut 
e  ka  bërë  me  duart  e  tij  të  bekuara,  për  t'i  dhënë  selam  atij  në  krye  të 
Dhomës  së  Lumturisë! 

Kur  të  shkosh  në  Medine,  shikoje  shumë  Malin  e  Uhudit,  i  cili 
ishte  i  dashuri  i  Tij  dhe  duaje  edhe  ti,  sepse  Hazreti  Pejgamber  alejhis- 
salatu  vesselam  e  donte  shumë  Malin  e  Uhudit.  Mundohu  ta  bindësh 
shpirtin  tënd,  duke  shkuar  shpesh  në  Ravzan  e  Tij  dhe  në  vendet  ku 
qëndronte,  sepse  nuk  mund  të  jesh  besimtar  po  s'e  deshe  Atë,  të 
Nderuarin  e  Gjithësisë  më  shumë  se  shpirtin  tënd,  se  fëmijën  tënd,  se 
çdo  gjë  që  ke,  shkurt,  po  s'e  deshe  më  shumë  se  të  gjithë  njerëzit...” 
(Dhehebi,  Sijer,  IV,  42-43) 


Rabi  bin  Sulejman,  që  ishte  nga  nxënësit  e  Imam  Shafiut,  tre- 

gon: 


Një  ditë  Imam  Shafiu  më  tha: 

“Rabi,  merre  këtë  letër,  dërgoja  Ahmed  bin  Hambelit  dhe  pastaj 
më  sill  përgjigje.” 

E  mora  letrën  dhe  shkova  në  Bagdat.  Në  namazin  e  sabahut  u 

takova  me  Ahmet  bin  Hanbelin.  Namazin  e  sabahut  e  fala  me  të.  Pasi 
Imam  Ahmedi  u  largua  nga  mihrabi,  i  dorëzova  letrën  dhe  i  thashë: 

“Këtë  letër  ta  ka  dërguar  Imam  Shafiu,  vëllai  yt  nga  Egjipti.”  Ai 
më  pyeti: 

“A  e  di  se  për  çfarë  bën  fjalë  letra?”  Unë  iu  përgjigja: 

“Jo.”  Pastaj  Ahmed  bin  Hanbeli  e  hapi  letrën  dhe  filloi  ta  lexojë. 
Sytë  iu  mbushën  menjëherë  më  lot.  Unë  i  thashë: 

“O  Imam!  Çfarë  ka!  Çfarë  thuhet  në  atë  letër?”  Ai  u  përgjigj: 

“Imam  Shafiu  ka  parë  në  ëndërr  Hazretin  Pejgamber  (s.a.v.s). 
Pejgamberi  i  ka  thënë: 

-Shkruaji  një  letër  Ahmed  bin  Hambelit  dhe  bëji  selam  nga  unë. 
Ai  do  të  përballet  me  një  fitne  të  madhe.  Do  t'i  kërkohet  që  të  thotë: 
“Kur'ani  është  i  krijuar! "  Kujdes,  të  mos  i  bindet  kësaj  kërkese!  AHahu 
do  ta  lartësojë  emrin  e  tij  do  ta  bëjë  të  jetojë  dhe  deri  në  kiamet. 

Unë  i  thashë: 

“O  Imam!  Sa  përgëzim  i  madh  është  ky  për  ty.” 

Nga  gëzimi  që  ndjente  Imam  Ahmedi  hoqi  këmishën  dhe  ma  dha 
mua.  Pasi  mora  përgjigjen  e  letrës,  unë  u  ktheva  në  Egjipt.  Letrën  ia 
dhashë  Imam  Shafiut.  Imam  Shafiu  më  tha: 

“Ne  nuk  duam  të  të  marrim  këmishën  që  ta  ka  dhuruar  ai  dhe  të  të 
mërzisim,  por  të  paktën  fute  në  ujë  atë  dhe  pastaj  ujin  na  e  jep  neve, 
ashtu  që  edhe  ne  të  jemi  ortakë  në  bereqetin  e  asaj  këmishe.”22 


Dijetari  i  hadithit  dhe  muxhtehidi  Hazreti  Imam  Nevevi,  në  çdo 
gjendje  dhe  lëvizje  të  tij,  e  kishte  gdhendur  në  jetën  e  tij  pasimin  e  të 
Dërguarit  të  Allahut  dhe  kishte  marrë  nga  morali  i  të  Nderuarit  tonë 
aq  shumë,  sa  nuk  ka  ngrënë  shalqi  gjatë  gjithë  jetës  vetëm  për  arsye  se 
nuk  e  dinte  si  e  ka  ngrënë  shalqirin  i  Dërguari  i  Allahut,  duke  e  thyer, 
apo  duke  e  prerë? 

22.  Shik.  Ibnu'l-Xhevzi,  MenakibuTImam  Ahmed  bin  Hanbel,  (skt.  Abdullah  bin  A  - 
dulmuhsin  et-Turki)  Kahire  1409,  fq.  609-610. 

Po  ashtu,  është  e  vlefshme  të  përmendim  edhe  dashurinë  që  kish- 
te  Imam  Busirit  ndaj  të  Dërguarit  të  Allahut: 


Një  ditë,  Imam  Busiri  i  cili  ishte  autori  i  poezisë  së  njohur  Bur'e, 
kur  po  shkonte  në  shtëpi,  takoi  në  rrugë  një  shejh,  fytyra  e  të  cilit 
ndriçonte.  I  moshuari  e  pyeti: 

“O  Busiri!  A  e  ke  parë  mbrëmë  në  ëndërr  të  Dërguarin  e  Allahut 
(s.a.v.s)?  Imam  Busiri  u  përgjigj: 

“Jo,  nuk  e  kam  parë.” 

Pas  kësaj  bisede  të  shkurtër,  shejhu  u  largua  pa  thënë  asgjë,  por 
fjalët  e  tij  e  entuziazmuan  dashurinë  që  Imami  kishte  në  zemër  ndaj 
Hazretit  Pejgamber.  Atë  natë  Imami  e  pa  në  ëndër  Hazretin  Pejgamber 
dhe  kur  u  zgjua  ndjeu  se  zemra  i  ishte  mbushur  me  gëzim  dhe  rehati. 
Pas  kësaj  nate  ai  shkroi  shumë  poezi  që  lavdëronin  Pejgamberin,  të 
Nderuarin  tonë  (s.a.v.s)  dhe  të  dashurit  e  Pejgamberit  që  ishin  mbytur 
në  detin  e  dashurisë. 

Pas  një  farë  kohe,  iu  paralizua  gjysma  e  trupit.  Nuk  mund  të  ecte 
dhe  nuk  mund  të  lëvizte.  Atëherë  shkruajti  poezinë  e  njohur  Bur  e 
dhe  me  të  i  kërkoi  shërim  Allahut.  Natën  që  e  mbaroi  poezinë,  pa  në 
ëndërr  Hazretin  Pejgamber  (s.a.v.s)  dhe  ia  lexoi  poezinë  Atij.  Pasi  ia 
lexoi  të  tërë  poezinë  të  Dërguarit  të  Allahut  (s.a.v.s),  Ai  ia  fshiu  Imam 
Busirit  me  duart  e  tija  të  bekuara  gjymtyrët  e  paralizuara.  Kjo  ishte  një 
shenjë  aq  e  thellë  dashurie,  sa  që  kur  u  zgjua  nga  gjumi,  Imam  Busiri 
vuri  re  se  ishte  shëruar  dhe  falenderoi  Allahun. 

Në  mëngjesin  e  asaj  nate,  kur  po  shkonte  në  xhami  i  gëzuar  dhe  i 
shëruar,  takoi  në  rrugë  Shejh  Ebu’r-Rexhanë.  Hazreti  i  tha: 

“O  Busiri!  A  mund  ta  lexosh  poezinë  në  të  cilën  ke  lavdëruar 
Krenarinë  e  Botërave?” 

Imam  Busiri  e  pyeti: 

“Unë  kam  shkruar  shumë  poezi  që  e  lavdërojnë  të  Dërguarin  e 
Allahut  (s.a.v.s).  Cilën  prej  tyre  doni  ju?” 

Shejhu  Ebu’r-Rexha  tha: 

“Dua  atë  që  ia  lexove  Hazretit  Pejgamber,  sepse  pashë  që 
Pejgamberi  u  kënaq  shumë  nga  kjo  poezi.” 

Imam  Busiri  u  habit  pa  masë,  ngaqë  e  dinte  mirë  se  këtë  poezi  nuk 
e  kishte  dëgjuar  askush.23 


Miku  i  madh  i  Zotit,  Sejjid  Ahmed  Jesevi,  i  cili  ngjalli  në  zemra 
dritën  dhe  mirësinë  e  Islamit  që  nga  Azia  e  Mesme  e  deri  në  Ballkan, 
kur  hyri  në  moshën  63  vjeç,  hapi  një  varr  në  tokë  dhe  tha: 

“Nuk  është  e  nevojshme  për  mua  që  të  jetoj  më  mbi  këtë  tokë 
pas  kësaj  moshe!”.  Sipas  një  transmetimi,  dhjetë  vjet  jetë  adhurim  dhe 
udhëzim  i  vazhdoi  në  varr,  me  dëshirën  për  të  marrë  nga  morali  i  të 
Dërguarit  të  Allahut. 


Çliruesi  i  Indisë  Gazneli  Mahmud  kishte  një  shërbëtor  që  e  donte 
shumë  dhe  të  cilin  e  quanin  “Muhammed”.  Atij  i  thërriste  gjithmonë 
me  emrin  e  tij.  Një  ditë  ai  nuk  e  thirrri  shërbëtorin  me  emrin  që  kishte, 
por  me  emrin  e  babait  të  tij.  Nga  shkaku  i  kësaj  sjelljeje,  shërbëtori  u 
mërzit  dhe  iu  thye  zemra  përpara  Sulltan  Mahmudit.  Kur  e  pyeti  se 
përse  e  thirri  kështu,  miku  i  dashur  i  Pejgamberit,  Gaznel  Mahmudi 
dha  këtë  përgjigje: 

“O  biri  im!  Çdo  ditë  të  kam  thirrur  me  emrin  tënd  sepse  kisha  ab- 
dest,  ndërsa  tani  nuk  kam.  Për  këtë  shkak  u  turpërova  ta  them  emrin 
tënd  pa  abdest.  Për  këtë  arsye  të  thirra  me  emrin  e  babait  tënd.” 


Perandoria  Osmane  ishte  një  perandori  që  shquhej  për  dashurinë 
që  i  gjithë  populli  kishte  për  Pejgamberin,  duke  filluar  që  nga  padi- 
shahu  e  deri  te  bariu  më  i  thjeshtë.  Krahas  selameve  që  i  dërgonin 
Pejgamberit  (s.a.v.s)  sa  herë  që  i  përmendej  emri,  por  ishin  bërë  zakon 


23.  Shik.  Ilhan  Armutçuoglu,  Kaside-i  Burde  Manzum  Terciimesi,  Konja  1983,  fq. 
7-10. 

edhe  shfaqjet  e  panumërta  nderuese  si,  vendosja  e  dorës  në  zemër  me 
respekt  dhe  dëgjimi  në  këmbë  i  rreshtave  që  shprehnin  çastin  e  lindjes, 
kur  lexohej  Mevludi  i  Tij .  Kur  vinte  posta  e  Medines  së  Ndriçuar,  nuk 
kishte  asnjë  padishah  Osman  që  ta  lexonte  letrën  e  ardhur  pa  marrë 
abdest  të  ri,  pa  e  puthur,  pa  i  fshirë  sytë  me  të  dhe  pa  u  ngritur  në 
këmbë. 

Mbi  të  gjitha,  ndrojtja  që  kishin  Osmanët  për  të  mos  e  shqetësuar 
të  Dërguarin  e  Allahut  në  riparimin  e  Xhamisë  së  Tij;  çdo  gur  e  vend- 
osnin  në  vendin  e  tij  me  abdest  dhe  me  besmele,  mbështjellja  e  çekiçë- 
ve  me  shajak,  etj,  ishin  shembuj  të  një  edukate  dhe  respekti  i  pashoq. 

Po  ashtu,  në  kohën  e  Osmanëve  Surre  Ala24,  që  dërgohej  në 
Medinetu'l-Munevvera,  para  se  të  hynte  në  qytet,  qëndronte  në  një 
vend  afër  saj,  përgatiteshin  për  atmosferën  shpirtërore  të  Medinetu'l- 
Munevvera  dhe  pasi  konsultoheshin  në  kuptim  figurativ,  shkonin  para 
të  Dërguarit  të  Allahut  dhe  e  kryenin  vizitën  e  tyre.  Edhe  kur  kthehe- 
shin,  sillnin  nga  dheu  i  bekuar  i  Medinetu'l-Munevveras  si  shërim  dhe 
bereqet. 

Puplat  në  majë  të  çallmave  të  padishahëve  Osmanë,  vihen  re  në 
portretet  e  asaj  kohe,  ishin  një  maskë  fshese.  Përmes  kësaj  ata  shpreh- 
nin  dhe  pranonin  se  ishin  fshirësit  e  Haramejni’sh-Sherifejn,  dhe  shpër- 
blimin  e  atyre  që  kishin  marrë  përsipër  pastrimin  e  Haramejnëve,  e 
paguanin  me  paratë  e  tyre. 


Sa  shenjë  e  madhe  e  dashurisë  dhe  e  respektit  është  që  qimet  e 
flokëve  dhe  të  mjekrrës  së  Pejgamberit  (s.a.v.s)  të  jenë  bereqet  dhe 
mëshirë  për  ummetin  prej  shekujve,  me  emrin  “Mjekrra  Fisnike”,  duke 
i  fshehur  në  dyzet  bohçe  në  minberet  e  xhamive  si  një  dhuratë  fisnike 
nga  i  Nderuari  ynë. 


24.  Surre  Ala:  Janë  para,  florinj  dhe  dhurata  që  dërgonin  Padishahët  në  muajin 
Rexhep,  nga  Stambolli  në  Mekke  dhe  Medine,  para  sezonit  të  Haxhit,  për  t'ua  ndarë 
njerëzve,  që  nga  më  të  parët  e  deri  te  më  të  varfërit,  nëpërmjet  një  ceremonie.  (Shik. 
Munir  Atalar,  Surre-i  Humayun  ve  Surre  Alaylan,  Ankara  1991,  fq.  2) 

Sulltan  Javuz  Selimi  pati  çliruar  Egjiptin.  Edhe  administrata  e  kra- 
hinës  së  Hixhazit  i  ishte  dorëzuar  atij.  Më  20  shkurt,  ditë  e  premte, 
hatibi  foli  për  të  në  Xhaminë  Melik  Muejjed  dhe  tha: 

“Hakimu’l-Haramejni’sh-Sherifejn”  (Sunduesi  i  dy  vendeve  fis- 
nike  Mekke  dhe  Medine).  Javuzi  e  ndërpreu  fjalën  e  hatibit  dhe  u  për- 
gjigj  me  sy  të  përlotur: 

“-Jo,  jo!  Përkundrazi,  Hadimu’l-Haramejni’sh-Sherifejn 
(Shërbëtori  i  dy  vendeve  fisnike  Mekke  dhe  Medine).  Pastaj  hoqi  qili- 
min  dhe  falenderoi  Zotin,  duke  i  bërë  sexhde  në  tokë.  Për  ta  shfaqur 
se  ai  ishte  Hadimu'l-Haramejni'sh-Sherifejn,  vendosi  një  pupël  mbi 
çalmën  e  tij,  pupël  që  simbolizonte  fshesën. 

Edhe  këto  fjalë  që  i  tha  pashait  të  moshuar,  të  cilit  i  kishte  dhënë 
detyrën  si  padishah  në  këto  vende  të  bekuara,  janë  një  shfaqje  e  sin- 
qertë  e  dashurisë  që  kishte  ndaj  Hazretit  Pejgamber  (s.a.v.s): 

“O  pasha!  Padishahllëku  i  Mekkes  dhe  i  Medines  është  në  dorën 
e  bijve  të  nderuar  të  të  Nderuarit  të  Gjithësisë.  Unë  nuk  e  kam  marrë 
atë  vend  me  ushtri.  Ata  m’u  bindën  mua  për  hir  të  bashkimit  Islam, 
për  shkak  të  përsosmërisë,  edukatës  dhe  mirësisë  që  kanë.  Shpërblimi 
i  këtij  nderi  është  vaxhib  për  mua.  Unë  e  falenderoj  Allahun  Teala  natë 
e  ditë,  që  emri  im  përkujtohet  në  hytbet  të  cilat  mbahen  në  këto  vende 
të  bekuara.  Këtë  lumturi  nuk  e  ndërroj  edhe  me  sundimin  e  të  gjithë 
botës!  Për  këtë  arsye  mos  kurse  asgjë  që  në  lidhje  me  nevojat  që  ka 
populli  i  Haramejni'sh-Sherifejn  dhe  mos  u  orvat  të  ndërhysh  gjë  në 
punët  e  këtyre  dy  vendeve!” 


Gjyshërit  tanë  të  bekuar  kanë  shfaqur  gjatë  shekujve  një  respekt 
dhe  dashuri  të  papërkufizueshme  ndaj  kujtimeve  dhe  amaneteve  të 
shenjta  të  të  Dërguarit  të  Allahut.  Për  të  parë  disa  nga  këto  shembuj  të 
shkëlqyer,  është  e  mjaftueshme  që  t'i  hedhim  një  sy  historisë  së  ama- 
neteve  të  shenjta,  që  gjyshërit  tanë  u  shërbenin  shumë  dhe  i  pranonin 
si  të  tilla  me  një  nder  të  madh. 

Sulltanët  Osmanë  që  nuk  dëshironin  të  largoheshin  qoftë  edhe  një 
çast  nga  Hirkatu's-Saade  e  Pejgamberit  të  Nderuar,  edhe  në  vendet  ku 

shkonin  e  merrnin  me  vete  në  mënyra  të  ndryshme.  Po  ashtu  edhe 
në  Sarajën  Istavro,  e  cila  tashmë  gjendet  në  vendin  ku  është  Saraja  e 
Bejlerbejit  dhe  në  Sarajën  e  vjetër  të  Edirnesë,  u  ndërtua  nga  një  dho- 
më  e  Hirkatu’s-Saade,  si  ajo  që  është  në  Topkapë. 

Hirkatu's-Saaden  e  merrnin  edhe  në  luftëra.  Është  shumë  tërhe- 
qëse  një  miniaturë  në  të  cilën  përshkruhet  njëra  nga  këto  luftëra.  Siç 
kuptohet  nga  miniatura,  gjatë  udhëtimit  për  në  luftë  Hirkatu's-Saade 
transportohej  mbi  kokat  e  ushtarëve  mbrojtës,  të  cilëve  u  ishte  ngar- 
kuar  kjo  detyrë. 

Mehmedi  III  i  cili  ishte  një  nga  Sulltanët  Osmanë,  edhe  pse  nga  pi- 
këpamja  e  karakterit  ishte  padishah  shumë  i  ashpër  dhe  nervoz,  ishte 
gjithashtu  një  personalitet  i  mbushur  me  dashurinë  e  Pejgamberit.  Kur 
përmendej  emri  fisnik  i  të  Dërguarit  të  Allahut  (s.a.v.s),  ai  e  shfaqte  da- 
shurinë  dhe  respektin  që  kishte  ndaj  Tij  duke  u  ngritur  në  këmbë.  Kur 
Mehmedi  III  shkoi  në  luftën  e  Egrit,  mori  me  vete  Flamurin  Fisnik  dhe 
Hirkatu's-Saade.  Kur  gjatë  luftës  mes  myslimanëve  ndodhi  një  mos- 
marrëveshje,  hoxha  i  Sulltanit,  Sadeddin  Efendi  i  dha  fetva  padishahut 
që  të  veshë  Hirkatu's-Saade,  duke  i  thënë: 

“O  padishahu  im!  Është  e  përshtatshme  që  një  Sulltan  i  lartë  që 
është  halife  në  rrugën  e  Pejgamberit  alejhisselam  të  veshë  Hirkatu’s- 
Saade  në  raste  të  tilla  dhe  t'i  lutet  Allahut”.  Pasi  Sulltan  Mehmedi  III  e 
veshi  Hirkatu's-Saade  me  salate,  selam  dhe  tekbire,  ushtarët  e  Islamit 
u  mbushën  me  entuziazëm  të  thellë  dhe  më  në  fund  korrën  një  fitore 
të  sigurtë. 


Sulltan  Ahmed  Hani  i,  gjatë  ndërtimit  të  xhamisë  e  cila  do  të 
përkujtohej  me  emrin  e  tij,  solli  në  tyrben  e  Ejjub  Sulltanit  gjurmët  e 
këmbëve  të  bekuara,  që  në  arabisht  quhen  “Nakshu’I-Kadem”.  Kur 
mbaroi  ndërtimi  i  xhamisë,  ato  i  vendosi  te  kjo  xhami. 

Por,  natën  kur  u  transportuan  ato,  Sulltani  pa  një  ëndërr  të  tillë: 

“Ishte  krijuar  një  kuvend  i  lartë  në  të  cilin  ishin  mbledhur  të  gjithë 
SuIItanët,  ndërsa  Hazreti  Pejgamber  ishte  ulur  në  vendin  e  gjykatësit. 
Pothuajse  ishte  krijuar  në  Iloj  gjykate.  SuIItan  Kajëtbaj  ishte  ankuar 

nga  Sulltan  Ahmedi  për  shkak  se  kishte  sjellë  në  Stamboll  Kademu  's- 
Saade,  të  cilat  ishin  shkak  për  vizitën  e  fyrbes  së  tij.  IDërguari  i  Allahut 
(s.a.v.s)  me  kompetencën  e  gjykatësit gjykoi  që  Kademu'sh-Sherif  du- 
het  të  kthehet  prapa  menjëherë. . .  " 

Sulltan  Ahmed  Hani  u  zgjua  me  trishtim  dhe  frikë.  Ai  u  tha  dijeta- 
rëve  dhe  të  urtëve,  mes  të  cilëve  ndodhej  edhe  Aziz  Mahmud  Hydaji, 
që  ta  komentonin  atë.  Ata  thanë: 

“O  Sulltani  ynë!  Ëndërra  është  shumë  e  qartë  dhe  nuk  ka  nevojë 
për  komentim.  Amaneti  duhet  të  kthehet  prapa  menjëherë...” 

Sulltan  Ahmed  Hani  i,  i  cili  ishte  mik  i  dashur  i  Pejgamberit,  iu 
bind  vendimit  që  u  mor  dhe  i  mërzitur  e  ktheu  amanetin  me  një  për- 
pikmëri  të  madhe,  por  Ahmed  Hani  i,  të  cilit  i  digjej  zemra  nga  dashu- 
ria  që  kishte  ndaj  Pejgamberit,  u  bëri  një  maket  mbi  mermer  gjurmëve 
të  këmbëve  të  bekuara  të  të  Dërguarit  të  Allahut  (s.a.v.s).  Ai  u  mundua 
të  marrë  begati  nga  mendimet  e  përbashkëta,  duke  i  vendosuar  ato 
në  arkën  më  pambuk.  Këto  vargje  që  dalin  nga  zemra  e  tij  e  djegur,  e 
reflektojnë  shumë  bukur  dashurinë  që  kishte: 

Çfarë  ka  nëse  të  mbaj  vazhdimisht  si  kurorën  time 

Këmbën  e  pastër  të  Hazretit  Pejgamber. . . 

Ajo  këmbë  zotëron  kopështin  e  trëndafilave  të  profetësisë, 

Vëre  në  fytyrë  këmbën  e  Ahmedit  që  është  si  trëndafill. . 


Abdulaziz  Hani,  i  cili  ishte  një  padishah  i  dashuruar  shumë  me  të 
Dërguarin  e  Allahut  (s.a.v.s),  pati  dërguar  në  Medine  një  letër25  shumë 
të  ndjeshme  që  bënte  fjalë  për  Hazretin  Pejgamber,  për  t  u  vendosur 
në  Ravdatu'l-Mutahhara. 

Tani  po  paraqesim  disa  fjali  nga  kjo  letër! 

“  Bismillahi '  rr-Rrahmani '  rr-Rrahim . 

Falenderimi  i  takon  Allahut  i  cili  është  i  vetëm! 


25.  Sot  kio  letër  ndodhet  në  dhomën  e  Hirkatu’s-Saade  në  Saraiën  e  Topkapës. 

Salatet  dhe  selamet  qofshin  mbi  ty  o  i  Dërguari  i  Allahut! 

Salatet  dhe  selamet  qofshin  mbi  ty  o  i  Dashuri  i  Allahut! 

Salatet  dhe  selamet  qofshin  mbi  ty  o  Pejgamberi  i  këtij  ummeti! . . 

Ai  e  respektonte  miqësinë  dhe  ishte  shenja  e  pandryshuar  e  mirësi- 
së  dhe  bujarisë,  ishte  ai  i  cili  u  lartësua  me  këtë  lavdërim  të  lartë,  “Sikur 
të  mos  ishe  Ti,  nuk  do  ta  krijoja  gjithësinë!”,  ishte  burimi  i  krenarisë  së 
krijesave,  i  nderuari  i  të  nderuarve,  ndërmjetësuesi  ynë,  vendstrehimi 
ynë,  ishte  ai  që  çdo  punë  e  bënte  të  pastër  dhe  me  mendjemprehtësi, 
atij  edhe  pluhuri  i  këmbës  i  shkëlqente,  ai  ishte  edukuesi  më  i  lartë  i 
botës  së  krijesave,  zotëruesi  i  gjurmëve  të  begata  që  përhapnin  erë  të 
mirë,  dashuria  e  tij  mbushte  tërë  gjithësinë,  i  fundit  i  pejgamberëve,  i 
nderuari  i  ditës  së  gjykimit,  ndërmjetësuesi  i  mëkatarëve  nga  ummeti  i 
tij,  bukuria  e  kuvendit  unik,  bukuria  e  çatisë  së  oborrit  të  pejgamberë- 
ve,  sunduesi  i  kuvendit  të  profetësisë,  pejgamberi  i  atyre  që  hyjnë  në 
rrugën  e  Allahut  të  Butë.  Ishte  i  dashuri  i  Allahut  të  Mëshirshëm. 

Ai  që  kam  për  qëllim  me  këto  cilësi,  është  Hazreti  Muhammed 
Mustafa. . . 

Mora  guximin  ta  lyej  fytyrën  time  të  zezë  dhe  të  mjerë  me  dritën  e 
tij  dhe  me  dheun  e  pastër  si  ujë  të  varrit  të  tij  të  ndritshëm,  me  përgjë- 
rim,  edukatë  dhe  me  shumë  ndjenja  të  mia  të  fshehta.  Mora  guxim  që 
me  ballin  tim  që  meriton  të  ndëshkohet,  të  bëj  këtë  kërkesë  e  cila  është 
shfaqja  e  brengave  ndaj  derës  së  tij  ku  shpërthejnë  erëra  të  bukura. 


Falenderimi  i  takon  Allahut,  i  Cili  më  ndihmoi  dhe  më  dha  sukses 
që  me  mirësi,  me  nder  dhe  me  devotshmëri,  të  bëhem  ummet  i  për- 
sosur  në  besnikëri  i  të  Dashurit  të  Allahut,  i  cili  është  hëna  e  plotë  e 
hënave  të  botës  së  melekutit  dhe  i  cili  kishte  aq  shumë  bereqet  sa  që 
edhe  dielli  ndriçues  i  qiellit  të  xheberutit  turpërohej  dhe  merrte  dritë 
nga  ai,  të  bëhem  ummet  i  mikut  të  Allahut  i  cili  është  i  Mëshirshëm 
dhe  furnizues  dhe  i  kryekomandantit  të  të  devotshmëve,  të  cilët  meri- 
tojnë  bukuritë  dhe  mirësitë  më  të  mira... 


Përsëri  falenderimi  i  takon  Allahut  i  Cili  më  bëri  roje  të  rrobës  së 
bukur  (Hirkatu's-Saade)  që  është  marrë  nga  vendi  ku  mblidhen  ëngjëjt 

(nga  Pejgamberi  e  Medineja)  dhe  nga  ekzistenca  e  burimit  të  bujarisë 
mëshirore  të  përsosur,  të  nderuar  dhe  të  bereqetshme,  që  ishte  mirë- 
sia  e  xhennetit  të  krijesave  të  larta  dhe  të  atyre  që  ishin  të  nderuar  e 
te  bekuar. . . 

Inshallah  fitoj  ndërmjetësimit  tënd  ditën  e  shpërblimit  dhe  të 
ndëshkimit,  ditën  kur  Pasuria  dhe  fëmijët  të  mos  kenë  asnjë  dobi.  (esh- 
Shura,  88)  si  vazhdim  i  kësaj  mirësie.  Ja,  unë  Abdulaziz  Han  Gazi,  i  biri 
i  Mahmud  Hanit,  që  është  fajtor,  mëkatar  dhe  mosbindës  prej  ummetit 
tënd,  që  bëj  lutje  dhe  përgjërohem  natë  e  ditë  për  të  të  takuar  ty  me 
ata  që  hyjnë  të  parët  në  Xhennet,  pohoj  çdo  faj  dhe  mosbindje  që  kam 
bërë  dhe  se  do  të  merrem  në  llogari  para  të  Nderuarit  tonë,  lavdisë  së 
profetësisë.  Mora  guximin  të  shfaq  këtë  gjendjen  time  të  mbushur  me 
fatkeqësi  (e  shpreha  këtë  të  vërtetë  për  të  marrë  ndërmjetësimin  tënd, 
o  i  Dërguari  i  Allahut,  te  dera  jote  që  shpërndan  mëshirë.) 

I  kërkoj  falje  Allahut  për  të  gjitha  mëkatet  e  mia!  Përsëri  përsëri  i 
kërkoj  falje  Allahut!.. 

Ndërmjetësim,  ndërmjetësim  o  i  Dërguari  i  Allahut!  Mos  më  lër 
të  vetëm! . . 

O  babai  i  Fatimetu'z-Zehra  radijalahu  anha!  Salatet  dhe  selamet 
qofshin  mbi  Ty! 

O  gjyshi  i  Hasanit  dhe  i  Husejnit!  Salatet  dhe  selamet  qofshin  mbi 
Ty! 

O  i  Nderuari  i  paraardhësve  dhe  i  pasardhësve!  Salatet  dhe  sela- 
met  qofshin  mbi  Ty!...26 


Edhe  Abdulhamid  Hani  i  II,  i  cili  ndërtoi  linjën  hekurudhore  të 
Hixhazit,  me  qëllim  që  muslimanët  e  botës  të  shkojnë  dhe  të  vijnë  leh- 
të  nga  Haramejni,  urdhëroi  që  të  bëhen  stacione  në  vendet  ku  kishte 
pushuar  Pejgamberi  nëpër  udhëtime,  ashtu  që  kjo  hekurudhë  të  ishte 
e  përshtatshme  ndaj  sunnetit  të  lartë.  Ja,  me  një  dashuri  të  tillëi  kishte 


26.  Hilmi  Ajdën,  Hirka-i  Saadet  Dairesi  ve  Mukaddes  Emanetler,  Stamboll  2004,  fq. 
272-275 


_  Nga  epoka  e  diturisë  deri  në  ditët  tona  QYTETERIMI I VIRTYTEVE 

bërë  hekurudhat  deri  në  Medine. 


Poezitë  dhe  vjershat  e  poetëve  që  shfaqin  dashurinë  e  tyre  ndaj 
të  Dërguarit  të  Allahut,  janë  aq  shumë  sa  që  mund  të  bëhen  libra  me 
vëllime.  Sa  bukur  thotë  poeti  Nabi: 

Unë  të  lavdërova  Ty  për  arsye  se  shumë  pemë,  gurë,  bimë  dhe 
krijesa  të  pashpirtëra  erdhën  dhe  folën  para  teje.  ” 


Me  të  vërtetë,  përveç  njerëzve,  herë  herë  edhe  kafshët  e  bimët  e 
kanë  shfaqur  dashurinë  e  tyre  të  thellë  që  kishin  ndaj  të  Dërguarit  të 
Allahut.  Sefine,  robi  që  u  lirua  nga  i  Dërguari  i  Allahut,  na  tregon  një 
nga  këto  shembuj: 

“Pata  dalë  në  det.  Anija  mbi  të  cilën  kisha  hipur  u  copëtua.  U 
kapa  mbas  një  cope  dërrase.  Ajo  më  dërgoi  në  një  vend  të  dendur  me 
pemë,  ku  kishte  luanë.  Njëri  prej  luanëve  erdhi  drejt  meje  që  të  më 
hante.  I  thashë: 

-O  Ebu'l-Harith!  Unë  jam  robi  i  të  Dërguarit  të  Allahut,  mua  më 
ka  ndodhur  kështu. 

Kur  thashë  këto  fjalë,  luani  ndaloi  e  pastaj  u  afrua  me  kokën  ulur. 
Duke  më  shtyrë  me  supet  e  tij,  ai  më  nxori  nga  pemët  e  dendura.  Pasi 
më  drejtoi  për  në  rrugë,  filloi  të  lëshoj  ca  hungërima  të  lehta.  E  kupto- 
va  se  po  më  përshëndeste.  Ky  ishte  takimi  im  i  fundit  me  të.  (Hakim, 
III,  702/6550;  Abdurrazzak,  XI,  281-282;  Taberani,  VII,  94) 


Së  fundi,  ka  shumë  fjalë  të  tjera  që  mund  të  thuhen,  shumë  she- 
mbuj  që  mund  të  transmetohen,  të  cilat  shprehin  dashurinë  legjendare 
që  ndjente  ummeti  ndaj  të  Dërguarit  të  Allahut.  Ne  paraqitëm  vetëm 
disa  shembuj  nga  deti. 

E  dimë  shumë  mirë  se  ndjenjat  shpirtërore  në  adhurim,  edukata 
h  në  vepra,  mirësjellja  në  moral,  hijeshia  në  zemra,  drita  e  bukur  në  fyty- 

ra,  mirësjellja  në  komunikim,  imtësia  në  ndjenja,  thellësia  në  mendime 
dhe  të  gjitha  bukuritë  e  tjera,  janë  vezëllime  që  reflektojnë  në  zemra 
nga  dashuria  për  Dritën  e  Atij.  Burimi  i  vetëm  i  mëshirës  dhe  dashu- 
risë  që  të  shpie  në  detin  e  dashurisë  ndaj  Allahut,  është  Pejgamberi, 
i  Nderuari  ynë  (s.a.v.s).  Ashtu  sikundër  dashuria  ndaj  Pejgamberit 
(s.a.v.s)  është  dashuri  ndaj  Allahut,  edhe  bindja  ndaj  Tij  është  bindje 
ndaj  Allahut.  Nga  ana  tjetër,  mosbindja  ndaj  Tij  është  mosbindje  ndaj 
Allahut. 

Allahu  Teala  u  dhashtë  zemrave  tona  rizk  nga  klimat  shpirt- 
ërore  të  Hazretit  Pejgamber  (s.a.v.s),  i  cili  është  udhëzuesi  i  ve- 
tëm  për  në  rrugën  e  drejtë,  dhe  u  faltë  atyre  vesa  të  begata  nga 
ndjenjat  e  Tij  të  pafundme  shpirtërore.  Qofshin  zemrat  tona  një 
vend  i  përhershëm  për  dashurinë  e  Allahut  dhe  të  të  Dërguarit 
të  Tij.  Allahu  na  e  bëftë  rizk  të  gjithë  neve  ndërmjetësimin  e  Tij 
të  madh.  Amin!.. 


c.  Dashuria  ndaj  vëllait  në  fe 

Kur  të  shtohet  në  zemrën  e  robit  dashuria  ndaj  Allahut,  është  e 
nevojshme  që,  së  pari  kjo  dashuri  të  dojë  Dritën  e  Muhammedit,  pa- 
staj  ekzistencën  e  Hazretit  Pejgamber,  pastaj  miqtë  e  Zotit  dhe  më  pas, 
duke  u  zgjeruar  dora-dorës  të  dojë  çdo  krijesë  që  është  e  pranuar  te 
Allahu  sipas  shkallës  së  pranimit.  Ja,  një  sferë  e  tillë  dashurie  e  drejtuar 
për  te  Allahu,  përbën  një  burim  shërimi  dhe  mëshire  për  shpirtërat. 
Për  këtë  arsye,  në  mardhënjet  ndërmjet  tyre  besimtarët  nuk  duhet  të 
dalin  kurrë  jashtë  kësaj  sfere  mëshire  dhe  dashurie,  sepse  ky  është  re- 
zultati  i  saj,  dashuria  ndaj  Allahut  dhe  rruga  për  shfaqjen  e  afrimitetit 
ndaj  Tij. 

Në  Kur'anin  Fisnik,  Allahu  Teala  thotë  se  besimtarët  janë  vëllezër.27 
Edhe  i  Nderuari  ynë  (s.a.v.s)  thotë  se  nuk  mund  të  arrihet  besimi  i 
përsosur  pa  u  krijuar  një  lidhje  e  fortë  dashurie  ndërmjet  vëllezërve  në 
fe.  Për  krijimin  e  kësaj  dashurie,  Ai  e  ka  porositur  ummetin  e  Tij  që  të 


27.  el-Huxhurat,  10. 

shpërndajnë  selamin  ndërmjet  tyre.28 

Dashuria  e  besimtarëve  ndaj  njëri-tjetrit  është  një  veti  e  bukur  me 
të  cilën  Allahu  është  i  kënaqur.  Edhe  lumturia  e  të  dy  botrave  është 
e  lidhur  me  këtë  dashuri.  Krenaria  e  Gjithësisë,  i  Nderuari  ynë,  ka 
thënë: 

“Në  ditën  e  kiametit  Allahut  Teala  do  të  thotë:  Përhir  të  madhëri- 
së  sime,  ku  janë  ata  që  e  kanë  dashur  njëri  tjetrin  me  qëllim  për  të  m  'u 
bindur  Mua?  Sot  kur  nuk  gjendet  asnjë  hije,  do  t'i  marr  ata  në  hijen 
Time  dhe  do  t'i  mbroj.  ”  (Muslim,  Birr,  37) 

“Allahu  Teala  thotë:  Për  ata  që  e  kanë  dashur  njëri-tjetrin  për  hir 
Tim,  do  të  ketë  minbere  drite  të  cilat  edhe  pejgamberët  dhe  dëshmo- 
rët  do  t'i  kenë  zili29.  ”  (Tirmidhi,  Zuhd,  53/2390) 

Në  një  tjetër  hadith  fisnik  tregohet  se  ditën  kur  nuk  do  të  ketë  hije 
tjetër  përveç  hijes  së  Tij,  Allahu  do  t'i  marrë  në  hijen  e  Arshit.30  vëlle- 
zërit  në  fe,  ata  të  cilët  kanë  dashur  njëri-tjetrin  për  hir  të  Allahut  dhe 
që  takimet  dhe  ndarjet  e  tyre  i  kanë  bërë  vetëm  për  hirë  të  Allahut. 
Sigurisht,  kjo  është  dashuria  vëllazërore  e  kohërave  të  vështira  dhe  të 
mundimshme. 

Edhe  zemërimet  e  vëllezërve  besimtarë  ndërmjet  njëri-tjetrit  janë 
sjellje  të  këqia  të  cilat  asnjëherë  nuk  janë  konsideruar  të  drejta.  I 
Dërguari  i  Allahut  (s.a.v.s)  thotë: 

"Nuk  është  hallall  që  një  besimtar  ta  Iërë  vëllain  e  tij  në  fe  dhe  të 
rrijë  i  zemëruar  me  të  më  shumë  se  tre  dite.  Pasi  të  kalojnë  tre  ditë  të 
takohet  me  të  dhe  ti  japë  selam.  Nëse  tjetri  e  pranon  selamin  e  tij,  që 
të  dy  kanë  sevape.  Nëse  nuk  e  pranon,  ai  që  nuk  e  pranon  ka  bërë 
mëkat,  dhe  ai  që  ka  dhënë  selamin  ka  dalë  nga  zemërimi. "  (Ebu  Davud, 
Edeb,  47/4912) 

“Kush  e  lë  vëllain  e  tij  në  fe  një  vit  dhe  rri  i  zemëruar,  ka  hyrë  në 

28.  Muslim,  Iman  93-94. 

29.  Sipas  shpjegimeve  të  muhaddithëve,  qëllimi  i  shprehjes  “do  të  ketë  minbere  drite 
që  edhe  pejgamberët  dhe  dëshmorët  do  t’i  kenë  zili”  nuk  është  për  të  thënë  se  ata 
janë  më  lart  se  pejgamberët  dhe  dëshmorët,  por  për  ta  shfaqur  në  mënyrë  të  sigurtë 
mirësinë  dhe  pozitën  e  lartë  të  atyre  që  duan  për  hir  të  Allahut. 

30.  Buhari,  Ezan,  36. 


PERSONALITETI DHE  VENDOSMERIA  SHPIRTERORE 
mëkat  sikur  t'i  ketë  derdhur  gjakun.  ”  (Ebu  Davud,  Edeb,  47/4915) 

Sipas  haditheve  të  Pejgamberit  alejhissalatu  uesselam,  veprat  që 
kanë  bërë  njerëzit  i  paraqiten  Allahut  Teala  ditën  e  hënë  dhe  ditën  e 
enjte.  Çdo  robi  që  nuk  ka  bërë  shirk,  i  falën  mëkatet,  përveç  atij  që  ka 
armiqësi  me  vëllain  në  fe.  Engjëjve  u  thuhet  shpesh:  “Vonojeni  faljen 
e  tyre,  derisa  të  pajtohen  me  njëri-tjetrin!”  (Muslim,  Birr,  35-36;  Ebu  Davud, 
Edeb,  47) 

Tabllo  të  virtytshme 

Një  ditë,  duke  i  kapur  dorën  Muadhit  radijallahu  anhu,  i  Dërguari 
i  Allahut  (s.a.v.s)  i  tha: 

‘O  Muadh!  Betohem  nëAllahun  se  me  të  vërtetë  të  dua  ty.  "Edhe 
Muadhi  tha: 

“Nëna  dhe  babai  im  të  qofshin  falë,  o  i  Dërguari  i  Allahut!  Edhe 
unë  të  dua  shumë.  Pastaj  Pejgamberi  i  tha  atij: 

“O  Muadh!  Të  rekomandoj  që  në  fund  të  çdo  namazi  të  mos  e 
lësh  këtë  lutje:  O  Allah!  Më  ndihmo  që  të  mund  të  të  përkujtoj,  që  të  të 
falenderoj  dhe  që  të  të  adhuroj  si  duhet.  ”  (Ahmed,  V,  244-245;  Ebu  Davud, 
Vitr,  26;  Nesai,  Sehv,  60;  Tirmidhi,  Zuhd,  30) 

Sa  shfaqe  e  bukur  dashurie! . .  I  Dërguari  i  Allahut  e  do  Muadhin  si 
një  vëlla  besimtar  dhe  si  shenjë  e  kësaj  dashurie  i  jep  një  rekomandim 
që  të  përfitojë  prej  tij. 


I  Dërguari  i  Allahut  (s.a.v.s)  thotë: 

“Ka  disa  njerëz  prej  robërve  të  AHahut  që  nuk  janë  as  pejgamberë 
dhe  as  dëshmorë,  por  ditën  e  kiametit  pejgamberët  dhe  dëshmorët  do 
t'i  shohin  ata  me  ëndje,  për  shkak  të  pozitës  që  kanë  te  Allahu.  ” 


Ashabët  e  nderuar  thanë: 


“O  i  Dërguari  i  Allahut!  Kush  janë  ata  dhe  çfarë  punësh  të  mira 

bëjnë?  Na  trego  që  edhe  ne  t'i  duam  ata  dhe  të  interesohemi  për  ta!” 

I  Dërguari  i  Allahut  (s.a.v.s)  tha: 

"Këta  janë  një  popull  që  e  duan  njëri-tjetrin  vetëm  për  hir  të 
Allahut,  pa  pasur  ndërmjet  tyre  ndonjë  lidhje  farefisi,  tregtie  apo  pune. 
Për  Zotin,  fytyrat  e  tyre  janë  dritë  dhe  ata  janë  mbi  minbere  prej  drite. 
Ata  nuk  kanë  frikë  kur  të  gjithë  njerëzit  do  të  kenë  frikë,  ata  nuk  do  të 
brengosen  kur  të  gjithë  njerëzit  do  të  brengosen.  ”  Pasi  mbaroi  fjalën, 
ai  lexoi  menjëherë  këtë  ajet  fisnik: 

“Dijeni  se  Miqtë  e  Allahut  nuk  do  të  kenë  frikë  dhe  kurrfarë 
brengosje  (në  botën  tjetër).  (Ata  janë)  të  cilët  besuan  dhe  ruhe- 
shin.  Atyre  u  jepet  përgëzim  në  këtë  botë  dhe  në  botën  tjetër. 
Premtimet  e  Allahut  nuk  ndryshojnë.  Ja,  kjo  është  fitorja  e  ma- 
dhe.”  (Junus,  62-64)  (Ebu  Davud,  Buyu,  76/3527;  Hakim,  IV,  170) 


Ebu  Idris  el-Havlani  rahimehullah  tregon: 

“Pata  hyrë  në  xhaminë  e  Damaskut.  Aty  pashë  një  djalosh  me 
fytyrë  të  qeshur  dhe  një  grup  njerëzish  që  ishin  mbledhur  përreth  tij. 
Këta  kur  binin  në  kundërshtim  për  ndonjë  çështje,  pyesnin  këtë  dja- 
losh  dhe  ia  pranonin  mendimin.  Pyeta  se  kush  është  ky  djalosh.  Më 
thanë  se  është  Muadh  bin  Xhebel  radijallahu  anhu.  ” 

Ditën  e  nesërme  shkova  herët  në  xhami.  Pashë  se  ky  djalosh  kish- 
te  ardhur  para  meje  në  xhami  dhe  po  falte  namaz.  E  prita  derisa  mba- 
roi  namazin,  i  dola  përpara  dhe  i  dhashë  selam,  pastaj  i  thashë: 

“Betohem  në  Allahun  se  unë  të  dua  ty!  " 

Ai  më  tha:  “A  më  do  për  hir  të  Allahut?”  I  thashë: 

“Po,  për  hir  të  Allahut.”  Ai  më  tha  edhe  dy  herë: 

“(Me  të  vërtetë)  a  për  hir  të  Allahut  më  do?”.  Edhe  unë,  çdo  herë 
iu  përgjigja: 

“Po,  (me  të  vërtetë)  të  dua  për  hir  të  Allahut.”  Atëherë  më  kapi 

“Të  përgëzoj,  sepse  unë  e  kam  dëgjuar  të  Dërguarin  e  Allahut 
duke  thënë: 

Allahu  Teala  thotë:  “Ata  që  duhen  për  vetëm  për  hatrin  Tim,  ata 
që  mblidhen  vetëm  për  kënaqësinë  Time,  ata  që  e  vizitojnë  njëri  tjetrin 
për  hatrin  Tim  dhe  ata  të  cilët  japin  lëmoshë  dhe  bëjnë  mirë  vetëm  për 
kënaqësinë  Time,  ata  e  meritojnë  dashurinë  Time.  ”  (Muvatta,  Sha'r,  16) 


Pejgamberi  i  Nderuar  ka  transmetuar  këtë  ngjarje,  për  mes  së  cilës 
del  në  pah  se  ai  që  e  do  vëllain  e  tij  në  fe  për  hir  të  Allahut,  do  të  fitojë 
dashurinë  e  Allahut: 

“Një  njeri  kishte  marrë  rrugën  për  të  vizituar  një  vëlla  në  fe,  i  cili 
jetonte  në  një  fshat  tjetër.  Allahu  Teala  urdhëroi  një  ëngjëll  që  ta  vëzh- 
gojë  atë  në  rrugën  e  tij.  Kur  njeriu  arriti  te  ëngjëlli,  ëngjëlli  i  tha : 

-Ku  po  shkon?  Ai  u  përgjigj: 

-Në  atë  fshatin  atje  kam  një  vëlla  në  fe  dhe  po  shkoj  ta  vizitoj. 

Ëngjëlli  e  pyeti: 

-A  ke  ndonjë  interes  material  nga  ai  vëlla?  Njeriu  tha: 

-Jo,  unë  po  e  vizitoj  atë  sepse  e  dua  vetëm  për  hir  të  AHahut. 

Atëherë  ëngjëlli  i  tha: 

-Ashtu  si  e  do  ti  atë,  edhe  Allahu  të  do  ty.  Unë  jam  një  i  Dërguar 
nga  Allahu  për  të  të  dhënë  ty  këtë  përgëzim.  ”  (Muslim,  Birr,  38;  Ahmed, 
II,  292) 


Edhe  kjo  ngjarje  që  transmeton  Enes  bin  Malik  radijallahu  anhu, 
tregon  se  vëllazëria  në  fe  e  cila  jetohet  ashtu  si  duhet,  të  ndihmon  të 
fitosh  xhennetin: 


Po  qëndronim  ulur  bashkë  me  të  Dërguarin  e  Allahut.  Ai  tha: 
“Tani  do  të  vijë  një  njeri  që  është  prej  banorëve  të  xhennetit.  ” 
Pamë  se  erdhi  një  njeri  nga  Ensarët,  të  cilit  i  rridhte  uji  i  abdestit 
- 

nga  mjekrra  dhe  këpucët  i  kishte  në  dorën  e  majtë.  Të  nesërmen,  i 
Dërguari  i  Nderuar  përsëri  tha  të  njëjtat  fjalë  si  një  ditë  më  parë.  Ditën 
e  tretë  i  Dërguari  i  Nderuar  përsëri  tha  të  njëjtën  fjalë,  dhe  përsëri  u 
shfaq  i  njëjti  njeri  me  të  njëjtën  pamje.  Kur  i  Dërguari  i  Nderuar  u  lar- 
gua,  Abdullah  bin  Amr  e  ndoqi  pas  Ensarin  dhe  i  tha: 

“Unë  kam  bërë  shamatë  me  babain  tim  dhe  jam  betuar  se  nuk  do 
të  shkoj  tek  ai  tre  dit.  A  më  pranon  si  mik  në  shtëpinë  tënde  për  kaq 
dit?” 

Ai  tha: 

“Në  rregull.” 

Pastaj  Abdullah  bin  Amr  radijallahu  anhu  tregon: 

“Tri  net  i  kaluam  bashkë,  por  nuk  e  pashë  atë  që  të  ngrihej  na- 
tën.  Ai  e  përkujtonte  dhe  e  madhëronte  Allahun  vetëm  kur  ngrihej  në 
namazin  e  sabahut.  Po  ashtu,  nuk  e  dëgjova  të  thoshte  diçka  tjetër, 
përveç  se  fjalë  të  mira.  Pasi  kaluan  tri  ditë,  veprat  e  tij  mu  dukën  pak, 
arsye  për  të  cilën  i  thashë: 

-O  rob  i  Allahut!  Unë  nuk  kam  bërë  ndonjë  shamatë  me  babain 
tim,  por  e  kam  dëgjuar  tri  herë  të  Dërguarin  e  Allahut  duke  thënë  për 
ty:  "Tani  do  të  vijë  një  njeri  që  është  prej  banorëve  të  xhennetit.  ”  Në 
të  tri  herët  ishe  vetëm  ti  që  vije.  Unë  desha  të  rrija  tek  ti  për  të  të  parë 
se  çfarë  veprash  bëje,  me  qëllim  që  të  merrja  shembull.  Cila  është  ajo 
punë  që  të  ngre  ty  në  shkallën  e  atij  vlerësimi  që  të  bën  Dërguari  i 
Allahut? 

Njeriu  tha: 

-Asgjë  përveç  kësaj  që  ke  parë. 

Kur  po  ikja,  ai  më  tha: 

-Veprat  e  mia  nuk  janë  asgjë  tjetër  përveç  asaj  që  ke  parë,  por 
unë  nuk  mbaj  urrejtje  në  zemër  për  asnjë  mysliman  (zemra  ime  është 
e  mbushur  me  dashuri  për  të  gjithë  myslimanët)  dhe  nuk  kam  zili  asnjë 
njeri,  për  çdo  të  mirë  që  Allahu  ia  ka  dhënë. 


Mbi  këtë  i  thashë: 

-Ja,  kjo  është  ajo  që  të  ngre  ty  në  atë  shkallë.  (Ahmed,  III,  166) 

Ja  pra  zemra  e  një  myslimani  që  i  shikon  të  gjithë  besimtarët  me 
syrin  e  vëllait  dhe  që  i  trajton  ata  me  mirësi... 


Zubejr  bin  Auuam  radijallahu  anhu  tregon  një  panoramë  të  jashtë- 
zakonshme  vëllazërie  në  fe,  e  cila  ndodhi  në  Uhud: 

“Nëna  ima  Safija  na  dha  dy  jelekët  që  kishte  sjellë  dhe  tha: 

-Unë  i  kam  sjellë  këto  që  t'ia  bëni  qefin  vëllait  tim  Hamzasë. 

I  morëm  jelekët  dhe  shkuam  të  Hazreti  Hamza.  Pranë  tij  ndodhej 
edhe  një  dëshmor  nga  Ensarët,  për  të  cilin  nuk  ishte  gjetur  ende  një 
qefin  për  ta  mbuluar.  U  turpëruam  që  ta  mbështillnim  Hamzanë  me 
të  dy  jelekët  dhe  ta  linim  Ensarin  pa  qefin.  Menduam  që  njërin  nga 
jelekët  të  bëhej  qefin  për  Hamzanë,  ndërsa  tjetrin  ta  vishte  Ensariu. 
Hodhëm  short,  për  shkak  se  njëri  jelek  ishte  i  madh  dhe  tjetri  ishte  i 
vogël.  (Ahmed,  I,  165) 

Sa  panoramë  e  virtytshme  dhe  mësimdhënëse,  përmes  së  cilës 
tregohet  se  vëllazëria  në  fe  ia  kalon  lidhjeve  farefisnore... 


Sa  bukur  që  e  shpreh  Ibn  Omeri  radijallahu  anhu  pjekurinë  shpirt- 
ërore  në  epokën  e  lumturisë: 

“Ne  kemi  parë  kohëra  të  tilla,  në  të  cilat  asnjëri  prej  nesh  nuk 
mendonte  se  mund  ta  meritonte  floririn  dhe  argjendin  më  shumë  se  sa 
vëllai  i  tij.  Tashmë  jemi  në  një  kohë  të  atillë,  kur  floririn  dhe  argjendin 
e  duam  më  shumë  se  sa  vëllain  mysliman."  (Hejsemi,  X,  285) 


Një  besimtar  duhet  të  interesohet  për  vëllezërit  e  tij  në  fe,  duhet 
të  mendojë  për  ata  dhe  t'i  ndihmojë  në  vështirësi.  Bile  ai  duhet  të 
mendojë  për  ta  para  se  të  mendojë  për  veten  dhe  duhet  t'ua  plotësojë 
nevojat  e  tyre  para  se  të  plotësojë  të  vetat.  Njërën  prej  shfaqjeve  më 
të  bukura  në  lidhje  me  sa  u  tha,  mund  ta  shikojmë  në  sjelljen  e  bukur 

të  Hazretit  Davud  Tai: 

Një  nxënës  i  tij,  i  cili  i  shërbente,  i  tha: 

“Kam  zier  pak  mish,  a  po  urdhëroni?”.  Pasi  hoxha  ndenji  i  hesh- 
tur,  ai  e  solli  mishin.  Atëherë  Davud  Tai  kuddise  sirruhu,  duke  parë 
mishin  që  iu  shtrua  përpara,  pyeti: 

“O  biri  im,  si  janë  filan  jetimët” 

Duke  dashur  të  tregojë  se  nuk  e  kanë  gjendjen  mirë,  nxënësi  tha 
i  mërzitur: 

“Siç  e  dini  o  i  nderuari  im.”.  Pasi  dëgjoi  këto  fjalë,  miku  i  madh  i 
Allahut  tha: 

“Atëherë  këtë  mish  dërgojua  atyre!  ”.  Nxënësi  i  sinqertë,  i  cili  don- 
te  që  hoxha  i  tij  të  hante  nga  ajo  që  kishte  përgatitur,  këmbënguli  me 
fjalët: 

“O  i  nderuari  im,  por  edhe  ju  ka  shum  kohë  që  nuk  keni  ngrënë 
mish!..,  Duke  mos  pranuar  një  gjë  të  tillë,  Hazreti  Davud  Tai  tha: 

“O  biri  im!  Nëse  unë  e  ha  këtë  mish  pas  një  kohe  të  shkurtër  do 
të  dalë  jashtë,  por  nëse  e  hanë  jetimat,  do  të  ngrihet  te  Arshi  i  Lartë 
për  të  qëndruar  gjithmonë. 


Ata  që  janë  miq  me  Allahun,  janë  miq  me  të  gjitha  krijesat  dhe  ve- 
çanërisht  me  vëllezërit  në  fe.  Vëllezërit  besimtarë  i  shikon  me  shikimin 
e  butë  dhe  të  mëshirshëm  të  Allahut.  Ai  ka  një  dashuri  të  thellë  për 
ta.  Madje,  duke  e  zgjeruar  edhe  më  shumë  këtë  dashuri,  mundohet  t'i 
shpëtojë  të  gjithë  njerëzit.  Po  ashtu  Krenaria  e  Gjithësisë,  i  Nderuari 
ynë,  i  cili  ishte  në  kulmin  e  miqësisë,  kur  e  goditnin  me  gurë  në  Taif,  i 
lutej  Allahut  që  ta  udhëzonte  popullin  e  asaj  krahine. 

Habib  en-Nexhxhar  historia  e  të  cilit  shtjellohet  në  faqen  e  dytë  të 
Jasinit  Fisnik,  kur  u  mbyllën  perdet  e  kësaj  bote  dhe  u  hapën  perdet 
hyjnore,  duke  ndjerë  mëshirë  për  ata  që  e  goditën  me  gurë,  tha: 


“Ah,  sikur  ta  dinte  populli  im  për  çka  më  fali  Zoti  im  dhe 
më  bëri  prej  të  nderuarve!”  (Jasin,  26-27)  Kjo  shfaq  butësinë  dhe  më- 

shirën  që  është  në  horizontin  e  zemrës  së  besimtarit,  i  cili  dëshironte 
shpëtimin  e  njerëzve  prej  të  cilëve  qe  martirizuar. 


Kur  shprehte  ndjenjat  e  tij  për  vëllazërinë  në  fe,  Hazreti  Ebu'l- 
Hasan  Harakani  thoshte: 

“Nëse  dikujt  i  ngulet  në  gisht  një  gjemb  në  fushën  nga  Turkistani 
deri  në  Sham,  ai  gjemb  është  ngulur  në  gishtin  tim.  Nëse  dikujt  i  bie 
një  gurë  në  këmbë,  ai  gur  i  ka  rënë  këmbës  sime.  Unë  e  ndjej  dhim- 
bjen  e  tij.  Nëse  ka  brengë  në  një  zemër,  ajo  zemër  është  zemra  ime. 


Sehl  bin  Ibrahim  e  tregon  gjithashtu  një  shembull  të  shkëlqyer  të 
vëllazërisë  në  fe: 

Isha  mik  me  Ibrahim  bin  Ed'hemin.  Një  herë  u  sëmura  rëndë.  Mbi 
këtë,  Ibrahim  bin  Ed’hemi  e  harxhoi  gjithçka  që  kishte  për  shëndetin 
tim.  Pastaj  fillova  të  shërohem.  Një  herë  i  kërkova  diçka  për  të  ngrënë. 
Ai  shiti  gomarin  e  tij,  sepse  se  nuk  i  kishte  ngelur  asgjë  tjetër,  dhe  ma 
plotësoi  dëshirën.  Kur  u  shërova,  më  duhej  të  shkoja  në  një  vend,  kë- 
shtu  që  e  pyeta: 

“-O  Ibrahim,  ku  është  gomari?’’  Ibrahim  bin  Ed’hemi  më  tha: 

“-E  shita.’’ 

Për  shkak  se  shëndeti  nuk  më  lejonte  të  ecja,  i  thashë: 

“Mirë  po  ku  do  të  hyp  unë  tani?’’  Ai,  sullatni  i  dijetarëve  më  tha: 

“Do  të  hypësh  në  kurrizin  tim  o  vëlla!  Dhe  më  mbajti  në  kurriz  për 
një  rrugë  të  gjatë. 


Pas  çlirimit  të  Stambollit,  Hazreti  Fatih  Sulltan  Mehmed  pyeti  disa 
priftërinj  të  drejtë,  të  cilët  në  kohën  e  Bizantëve  qenë  burgosur  për 
mendimet  që  kishin  për  shtetin  Osman.  Ata  thanë  se  do  t'i  shprehin 
mendimet  e  tyre  vetëm  pasi  të  bënin  disa  verifikime  dhe  hetime. 

Sipas  urdhërit  që  u  ishte  dhënë,  priftërinjtë  hynë  e  dolën  në  çdo 
vend.  Herët  në  mëngjes  shkuan  te  një  tregtar  dhe  deshën  të  merrnin 
disa  gjëra.  Tregtari  u  tha: 

“O  të  nderuar,  unë  kam  shitur  diçka  për  sot.  Shkoni  dhe 
blini  nga  ky  komshiu  që  nuk  ka  shitur  asgjë.!” 

Kjo  panoramë  e  vëllazërimit  në  Islam  i  habiti  ata. . .  Me  të  vërtetë  nuk  mja- 
fton  kurrë  sado  që  ta  dëshirojmë  këtë  zemër  të  lartë,  të  pastër  nga  interesi 
dhe  që  mendon  edhe  për  vëllanë  mysliman  aq  sa  për  veten  e  tij. 


Së  fundi,  Allahu  Teala  do  që  vëllezërit  në  fe  të  jenë  si  dy  duart  që 
lajnë  njëra-tjetrën.  Miqësia  e  vertetë  për  hir  të  Allahut,  është  jetimi  në 
një  zemër  i  dy  krijesave  me  trup  të  ndarë.  Jeta  e  atyre  që  përpiqen  ta 
kryejnë  përgjegjësinë  vëllazërore  në  fe  me  përpikmëri  dhe  sakrifikim, 
vazhdon  edhe  pas  jetës  së  përkohshme.  Ata  gjithmonë  përkujtohen 
me  mëshirë.  Ashtu  si  Muhaxhirët,  Ensarët  dhe  ata  besimtarë  që  i  kanë 
bërë  vakëf  botërat  e  tyre  shpirtërore... 

Në  kushtet  e  sotme,  butësia  dhe  mëshira  me  vëllazëri  besimtare 
të  mbushur  plot  me  dashuri  ndaj  atyre  që  kërkojnë  udhëzim,  ndaj  të 
vobektëve,  ndaj  jetimave  dhe  ndaj  të  paaftëve,  është  një  nga  detyrat 
më  të  rëndësishme  vëllazërore  që  përbën  shkakun  për  të  fituar  këna- 
qësinë  hyjnore. 


ç.  Dashuria  ndaj  të  gjitha  krijesave 

Të  gjithë  krijesat  janë  krijuar  për  t'i  shërbyer  njeriut,  për  t'i  shër- 
byer  si  shembull  dhe  sërish  i  janë  dhënë  amanet  njeriut  në  këtë  botë. 
Për  këtë  arsye,  njeriu  e  ka  si  borxh  ndërgjegjeje  që  t'u  afrohet  me 
dashuri  të  gjithë  krijesave. 

Bleta  jeton  për  t’i  dhënë  mjaltë  njeriut.  Delja,  gjatë  gjithë  jetës  së 
saj  i  jep  njeriut  qumësht,  lesh,  qengja  dhe  mish.  Macja  dhe  qeni  përsëri 
K  janë  nën  urdhërin  e  njeriut.  Edhe  krijesat  si  gjarpëri,  shumëkëmbëshi 

dhe  arkrepi,  që  janë  një  formë  e  shfaqjes  së  lartë  të  Zotit,  për  shkak  se 
janë  krijuar  për  të  përkujtuar  ndëshkimin  e  Allahut  dhe  detyrat  e  shum- 
ta  që  kanë  në  natyrë,  përfshihen  në  mirësitë  që  i  janë  dhënë  njeriut. 
Guri,  dheu,  pema,  reja,  mali  dhe  lugina  janë  vetëm  për  njeriun... 

Po  ashtu  në  ajetin  fisnik  thuhet: 

“Ai  nënshtroi  për  ju  gjithçka  që  ka  në  qiej  dhe  në  tokë.  Me 
të  vërtetë  në  këtë  ka  argumente  për  një  popull  që  mendon.”  (el- 
Xhathije,  13) 

Të  dhunosh  krijesat  që  janë  nën  shërbimin  tonë,  është  një  posh- 
tërsi  që  në  fund  të  fundit  do  ta  vuajmë  ne.  Ndërsa  t’u  bësh  padrejtësi 
kafshëve,  është  një  mëkat  i  rëndë,  i  cili  do  të  na  dalë  përpara  në  ditën 
e  gjykimit.  Në  ajetin  fisnik  thuhet: 

“Nuk  ka  asnjë  gjallesë  në  tokë  dhe  as  shpend  që  fluturojnë 
me  krahë  që  të  mos  jenë  të  ndara  në  grupe  (të  ndryshme)  ashtu 
siç  u  ka  krijuar  Zoti  edhe  ju.  Ne  nuk  kemi  lënë  gjë  mangët  në 
libër  (në  leuhi’l-mahfudh).  Së  fundi  të  gjithë  do  të  tubohen  te  Zoti 
i  tyre.”  (el-En'am,  38) 

Nga  një  aspekt  tjetër,  dashuria  ndaj  krijesave  për  hir  të  Krijuesit 
është  një  detyrë  e  robit. 

Edhe  krijesat  e  tjera  kanë  të  drejtat  e  tyre  në  këtë  botë  dhe  në  mi- 
rësitë  e  saj.  Marrja  e  hakut  të  tyre  është  një  llogari  e  madhe  që  do  te 
jepet  në  ditën  e  kiametit. 

Sa  bukur  thotë  poeti  Firdeusi  në  librin  e  tij  me  titull  Shehname : 


■JjS'  j!jLw« 

“ Mos  lëndo  qoftë  edhe  një  milingonë  që  tërheq  një  kokërr  gruri, 
sepse  edhe  ajo  ka  shpirt.  Ndërsa  shpirti  është  i  ëmbël  dhe  i  dhimb- 
shur.  ” 


I  Nderuari  i  botrave  e  ka  ndaluar  vrasjen  e  kafshëve  pa  dobi,  pa 
vend  dhe  për  argëtim.  Në  një  hadith  fisnik  thuhet  kështu: 

“Kush  vret  një  harabel  pa  vend  vetëm  për  t'u  argëtuar,  në  ditën  e 
kiametit  harabeli,  duke  u  ankuar  te  Allahu,  do  t'i  thotë: 

-O  Zoti  im!  Filan  njeri  më  ka  vrarë  pa  vend  dhe  jo  për  ndonjë 
dobi.  (Nesai,  Dahaja,  42) 


Tabllo  të  virtytshme 


Abdullah  bin  Mesud  radijallahu  anhu  thotë: 

Në  një  udhëtim  ishim  bashkë  me  të  Dërguarin  e  Allahut  (s.a.v.s). 
I  Nderuari  ynë  u  nda  nga  ne  për  një  nevojë  të  tij.  Në  ata  momente 
pamë  një  zog.  Ai  kishte  edhe  dy  të  vegjël.  Ne  ia  morën  të  vegjëlit. 
Zogu  filloi  të  fluturojë  lart  e  poshtë.  Kur  erdhi  i  Dërguari  i  Nderuar  e 
pa  këtë  dhe  tha: 

“Kush  e  bën  të  vuaj  këtë  të  shkretë  duke  i  marrë  të  vegjëlit?  Shpejt 
jepjani  të  vegjëlit!”  (Ebu  Davud,  Xhihad  112/2675,  Edeb  163-164) 

Një  ditë,  kur  i  Dërguari  i  Allahut  (s.a.v.s)  po  qëndronte  bashkë  me 
ashabët  e  tij,  erdhi  një  burrë  i  cili  kishte  në  dorë  diçka  të  mbuluar  dhe 
i  tha  të  Nderuarit  tonë: 


“O  i  Dërguari  i  Allahut,  kur  të  pashë  Ty,  erdha  këtu.  Kur  po  vija, 
kalova  pranë  një  peme  në  të  cilën  kishte  fole.  Aty  dëgjova  disa  zëra 
zogjsh  të  vegjël.  I  mora  dhe  i  mbështolla  me  rrobat  e  mia.  Në  ata  mo- 
mente  erdhi  nëna  e  tyre  dhe  filloi  të  sillet  mbi  kokën  time.  Së  fundi  i 
zbulova  të  vegjëlit.  Nëna  e  tyre  erdhi  dhe  u  ul  mbi  ta.  Unë  i  mbulova 
përsëri.  Tani  ja  ku  janë  këtu.” 

Krenaria  e  Gjithësisë,  i  Nderuari  ynë  e  urdhëroi: 

“Menjëherë  lëri  ata!  '"  Ai  i  la.  Në  vend  që  të  ikte,  zogu  nënë  u  ul  te 
zogjtë  dhe  nuk  i  la  ata.  Në  lidhje  me  këtë,  i  Dërguari  i  Allahut  (s.a.v.s) 
i  pyeti  ashabët: 


“A  po  habiteni  ndaj  mëshirës  së  kësaj  nëne  që  ka  për  të  vegjëlit  e 
saj,  apo  jo?”  Ata  thanë: 


“Po  o  i  Dërguari  i  Allahut!”  Pejgamberi  tha: 

“ Betohem  në  Allahun  që  më  ka  dërguar  me  të  vërtetën,  se  mëshi- 
ra  e  Allahut  që  ka  për  robërit  e  tij  është  më  e  madhe  se  mëshira 
që  ka  kjo  nënë  për  të  vegjëlit  e  saj.  Shko  dhe  lëri  ata  në  vendin  ku 
i  ke  marrë.  Le  të  rrinë  bashkë  me  nënën  e  tyre!”  Sahabiu  i  dërgoi  ata 
menjëherë  në  vendin  e  tyre.  (Ebu  Davud,  Xhenaiz,  1/3089) 


Një  herë,  nëna  jonë  Hazreti  Aishe  kishte  hypur  në  një  deve  zemë- 
rake.  Ajo  filloi  ta  çojë  para  e  mbrapa  në  një  mënyrë  të  ashpër,  për  ta 
qetësuar  atë.  I  Dërguari  i  Allahut  (s.a.v.s)  i  tha  Hazretit  Aishe: 

“Sillu  butë  ndaj  kafshës,  sepse  kudo  që  të  ndodhet  butësia  e  zbu- 
kuron  atë  vend.  Çdo  sjellje  në  të  cilën  nuk  ka  butësi,  është  e  keqe.  ” 
(Muslim,  Birr,  78,  79) 


Sa  bukur  e  tregon  i  Dërguari  i  Allahut  alejhissalatu  uesselam  për- 
mes  këtij  shembulli,  se  nganjëherë  kënaqësia  e  Allahut  mund  të  jetë 
edhe  në  një  gjë  shumë  të  vogël: 

“Një  herë,  një  njeri  që  po  udhëtonte  ishte  shumë  i  etur.  Gjeti  një 
pus,  hyri  në  të,  piu  ujë  dhe  doli  jashtë.  Por  çfarë  të  shikojë!;  një  qen  që 
i  kishte  dalë  gjuha  një  pullëmbë  dhe  nga  etja  po  lëpintë  tokën  e  lagur. 
Njeriu  në  vetvete  bëri  një  Hogari  ndërgjegjeje  dhe  tha: 

-Ky  qen  është  i  etur  ashtu  siç  isha  unë!  menjëherë  hyri  në  pus,  e 
mbushi  këpucën  e  tij  me  ujë,  ia  mbylli  grykën,  doli  jashtë  dhe  i  dha  ujë 
qenit.  Allahu  u  kënaq  nga  sjellja  e  këtij  njeriu  dhe  e  fali.  ” 

Sahabët  thanë: 

“O  i  Dërguari  i  Allahut!  A  kemi  sevape  edhe  për  kafshët?”.  I 
Dërguari  i  Nderuar  tha: 

'Për  çdo  gjallesë  ka  sevape.  ”  (Buhari,  Shurb,  9;  Muslim,  Selam,  153) 


I  Dërguari  i  Allahut  (s.a.v.s)  kishte  shkuar  te  kopështi  i  një  Ensariu 
dhe  aty  kishte  parë  një  deve.  Deveja,  me  të  parë  Pejgamberin,  filloi  të  '^3 
- 

rënkonte  dhe  të  lotonte.  I  Nderuari  ynë  shkoi  te  deveja  dhe  e  ledhatoi 
me  butësi  pas  veshëve.  Deveja  u  qetësua.  Pastaj  Hazreti  Pejgamber 
pyeti: 

“E  kujt  është  kjo  deve?'  Një  djalosh  nga  Medineja  u  afrua  dhe 

tha: 

“Kjo  deve  është  e  imja  o  i  Dërguari  i  Allahut!”.  Krenaria  e 
Gjithësisë,  i  Nderuari  ynë,  tha: 

“A  nuk  ke  frikë  nga  Allahu  për  këtë  kafshë  që  të  ka  dhënë?  Ajo 
po  më  ankohet  se  e  ke  lënë  të  uritur  dhe  se  e  ke  lodhur  shumë.  ’’  (Ebu 
Davud,  Xhihad,  44/2549) 


I  Nderuari  ynë  alejhissalatu  uesselam  i  ka  qortuar  kështu  edhe  ata 
që  i  mundojnë  kafshët,  duke  humbur  në  muhabete  të  pavend  kur  ndër- 
kohë  që  udhëtojnë  hipur  mbi  ta: 

“Kini  kujdes,  mos  e  përdorni  kurrizin  e  kafshëve  si  minber,  sepse 
Allahu  jua  ka  nënshtruar  ata  juve  që  t'u  dërgojnë  në  vende  ku  e  keni  të 
vështirë  të  shkoni  në  këmbë.  Edhe  toka  është  e  juaja  (e  ka  bërë  vend- 
pushim  për  ju),  kështu  që  nevojat  tuaja  i  kryeni  mbi  tokë  (domethënë 
duke  zbritur  nga  kurrizi  i  kafshëve).  ”  (Ebu  Davud,  Xhihad,  55/2567) 


Një  ditë,  i  Dërguari  ynë  i  Nderuar  sallallahu  alejhi  ue  selem,  në 
orët  e  para  të  mëngjesit  doli  jashtë  ngaqë  kishte  nevojë.  Në  derën  e 
xhamisë  ai  pa  një  deve  të  ulur.  Pejgamberi,  i  Nderuari  ynë,  në  orët  e 
fundit  të  ditës  kaloi  përsëri  andej:  deveja  po  qëndronte  në  të  njëjtin 
pozicion.  I  dërguari  i  Nderuar  (s.a.v.s)  pyeti: 

"Ku  është  i  zoti  i  kësaj  deveje?” 

E  kërkuan  të  zotin  e  devesë,  por  nuk  e  gjetën.  I  Dërguari  i  Allahut, 
i  cili  kuptohej  se  ishte  mërzitur  shumë  për  shkak  se  deveja  ishte  lënë  e 
uritur  dhe  e  etur,  tha: 


“Kini  frikë  Allahun  dhe  mos  u  bëni  padrejtësi  këtyre  kafshëve  të 
shkret,  a  të  cilatnuk  mund  ta  shprehin  hallin  e  tyre.  Hipuni  atyre  kur  të 

jenë  të  forta,  të  fuqishme  dhe  të  shëndetshme.  ”  (Ahmed,  IV,  181) 


Sehl  bin  Amr  radijallahu  anhu  thotë: 

I  Dërguari  i  Allahut  (s.a.v.s),  kur  po  kalonte  pranë  një  deveje  së 
cilës  i  qe  ngjitur  barku  me  shpinën  (i  kishin  dalë  brinjët),  tha: 

“Kini  frikë  Allahun  për  këto  kafshë  që  nuk  flasin!  Hipuni,  i  prisni 
dhe  i  hani  kur  të  jenë  të  shëndetshme!  ”  (Ebu  Davud,  Xhihad,  44/2548) 


Pejgamberi,  i  Nderuari  ynë  pa  një  njeri  që  po  therrte  delen.  Njeriu, 
pasi  e  shtriu  në  tokë  delen  që  do  të  therrte,  filloi  të  mprehë  thikën. 
Kundrejt  kësaj  sjellje  të  pamëshirshme  dhe  mizore  Pejgamberi  ynë  i 
Nderuar  e  qortoi  atë: 

“A  dëshiron  ta  vrasesh  disa  herë  kafshën?  A  nuk  do  të  ishte  më 
mirë  sikur  ta  mprehje  thikën  para  se  ta  shtrije  atë  në  tokë ?”  (Hakim, 
IV,  275,  260/  7570) 


Pejgamberi  (s.a.v.s)  kaloi  pranë  një  gomari  që  kishte  një  vulë  në 
fytyrë,  të  cilën  ia  kishin  bërë  me  hekur  të  nxehtë.  Mbi  këtë  tha: 

“  Allahu  e  mallkoftë  atë  që  i  ka  bërë  kësaj  kafshe  në  fytyrë  këtë 
vulë  me  hekur  të  nxehtë!”  (Muslim,  Libas,  107) 


Një  herë,  i  Dërguari  i  Allahut  (s.a.v.s)  doli  nga  Medineja  me  ih- 
ram  për  të  shkuar  në  Mekke.  Arriti  në  Usaje.  Ky  ishte  një  vend  mes 
Ruvejses  dhe  Arxhit.  Aty  në  hije  pa  një  sorkadhe  të  strukur,  që  po  flin- 
te.  I  Nderuari  i  botërave  urdhëroi  njërin  nga  ashabët  që  të  priste  pranë 
sorkadhes  derisa  të  kalonin  të  gjithë,  për  rë  mos  lejuar  ndokënd  që  ta 
ngacmojë  dhe  ta  shqetësojë  atë.  (Muvatta,  Haxh,  79,  Nesai,  Haxh,  78) 

Kur  po  shkonin  në  Mekkë  për  ta  çliruar  atë,  Pejgamberi  dhe  asha- 
bët  shfaqën  edhe  një  tablo  tjetër  të  mrekullueshme  në  lidhje  me  trajti- 
min  e  kafshëve.  Kjo  sjellje  është  gjithashtu  një  shfaqje  e  kujdesit  ndaj 
krijesave,  parë  me  syrin  e  Krijuesit.  Rrugës  duke  shkuar  nga  Arxh  drejt 
Talubas  me  ushtrinë  e  tij  të  mrekullueshme  prej  dhjetë  mijë  ushtarësh, 
i  Nderuari  i  botërave  pa  një  qen  që  i  kishte  mbledhur  rreth  vetes  dhe 
po  u  jepte  gji  të  vegjëlve  të  tij.  Ai  thirri  menjëherë  ashabin  Xhejl  bin 
Suraka  dhe  vuri  të  ruante  qenin  dhe  të  vegjëlit  e  tij.  Ai  e  porositi  atë 
të  kujdesej  që  qeni  nënë  dhe  të  vegjëlit  e  saj  të  mos  trembeshin  nga 
ushtria  Islame.  (Vakidi,  II,  804) 


Enes  bin  Maliku  radijallahu  anhu,  i  cili  ishte  rritur  nën  edukimin  e 
të  Dërguarit  të  Allahut  sallallahu  alejhi  ue  selem,  tregon  një  tjetër  she- 
mbull  ku  del  në  pah  përkujdesja  ndaj  të  drejtave  të  kafshëve: 

“Kur  buanim  diku,  nuk  i  bënim  tesbih  (namaz  nafile)  Allahut  dhe 
nuk  fillonim  ta  adhuronim,  pa  i  shkarkuar  dhe  pa  i  qetësuar  më  parë 
devetë  tona.”  (Ebu  Davud,  Xhihad,  44/2551) 

Dijetarët  myslimanë  kanë  thënë  se  është  mustehab  që  kur  një 
udhëtar  të  buajë,  t'i  japë  kafshës  së  tij  ushqim  para  se  të  hajë  vetë.  (Ebu 
Davud,  Sunen,  III,  51) 

Një  ditë,  Ibn  Omeri  radijallahu  anhuma  takoi  disa  të  rinj  Kurejshit, 
të  cilët  po  i  gjuanin  një  zogu  me  shigjetë.  Për  çdo  shigjetë  që  nuk  e 
kapte  zogun,  i  jepnin  para  të  zotit  të  tij.  Të  rinjtë,  kur  panë  se  erdhi 
Ibn  Omeri,  u  larguan.  Ibn  Omeri  u  thirri  nga  pas: 

“Kush  e  ka  bërë  këtë?  Allahu  e  mallkoftë!  Po  ashtu  edhe  i  Dërguari 
i  Allahut  (s.a.v.s)  i  mallkonte  ata  që  lidhnin  një  kafshë  dhe  i  gjuanin  me 
shigjeta.  (Buhari,  Zebaih,  25;  Muslim,  Sajd,  59) 


Hazreti  Bajezid  Bistami  ishte  aq  i  ndjeshëm  për  shkak  të  dashurisë 
që  kishte  për  Allahun,  saqë  për  hir  të  dashurisë  ndaj  Krijuesit,  e  për- 
jetonte  në  zemër  vuajtjen  e  çdo  krijese  dhe  ndihej  keq. 

Një  ditë,  ky  mik  i  Allahut  pa  një  gomar  që  i  rridhte  gjak  nga  ku- 
rrizi  për  shkak  se  e  kishin  rrahur.  Pikërisht  në  atë  çast,  edhe  Hazretit 
Bajezid  Bistamit  filloi  t'i  rridhte  gjak  nga  pulpat  e  këmbëve. 

Përsëri,  gjatë  një  udhëtimi,  pasi  kish  pushuar  pak  nën  hijen  e 
një  peme,  ky  mik  i  madh  i  Allahut  u  përudh  sërish.  Në  rrugë  pa  disa 
milingona  që  lëviznin  mbi  trastat  e  tij,  të  cilat  i  kishte  parë  në  edhe 
vendin  ku  kishte  pushuar.  Ai  u  kthye  pas  për  të  mos  i  lënë  në  ndonjë 
vend  tjetër  dhe  për  të  mos  i  lënë  në  kurbet.  Erdhi  në  vendin  ku  kishte 
pushuar  dhe  i  la  milingonat  në  vendin  e  tyre. 


Hazreti  Shah  Nakshibendi,  i  cili  ishte  mik  i  madh  i  Allahut,  tregon 
një  ngjarje  të  pashoqe,  e  cila  mund  të  llogaritet  si  kulmi  i  trajtimit  të 
mirë  të  kafshëve: 

Në  ditët  e  para  të  kërkimit  u  takova  me  Hazretin  Emir  Kulal,  i  cili 
ishte  nga  robërit  e  dashur  të  Allahut.  Në  ato  çaste  ndjehesha  i  emo- 
cionuar.  Ai  më  tha: 

“Mundohu  të  fitosh  zemrat  e  njerëzve,  shërbeju  të  paaftëve!  Mbroji 
të  dobëtit  dhe  zemërthyerit!  Ata  janë  njerëz  që  nuk  kanë  asnjë  të  ar- 
dhur  nga  populli.  Edhe  pse  janë  kështu  të  lënduar,  jetojnë  me  modesti 
dhe  qetësi  shpirtërore  të  plotë.  Kërkoji  dhe  gjeji  ata!” 

Unë  e  mbajta  fjalën  e  këtij  njeriu  të  lartë.  U  mundova  shumë  në 
atë  rrugë  që  më  tregoi.  Më  pas,  ky  mik  i  Allahut  më  urdhëroi  që  të 
kujdesem  për  kafshët.  Më  rekomandoi  që  t'ua  lidhja  plagët,  t'i  pastroja 
i  vetëm,  dhe  këto  t'i  bëja  me  nijet  të  mirë  dhe  sinqeritet. 

Edhe  këtë  shërbim  e  bëra.  E  kreva  ashtu  si  më  rekomandoi.  Në 
këtë  kohë,  personaliteti  im  arriti  në  një  gjendje  të  atillë,  sa  që  kur 
shikoja  një  qen  që  ecte  në  rrugë,  ndaloja  në  vend  dhe  prisja  që  ai  të 
kalonte.  Nuk  hidhja  asnjë  hap  para  tij. 

Pastaj  ai  më  urdhëroi  që  të  kujdesesha  për  qentë,  me  dashuri  dhe 
respekt,  dhe  përmes  këtyre  shërbimeve  të  mundohesha  të  fitoja  mirë- 
sinë  e  Allahut.  Ai  tha: 


Do  të  ndjesh  një  kënaqësi  të  madhe  kur  t'i  shërbesh  ndonjërit 

prej  qenve.” 

Këtë  urdhër  të  tij  e  supozova  si  pasuri.  U  mundova  shumë.  E 
zbulova  kuptimin  e  shenjës  së  tij,  e  prita  përgëzimin  që  më  dha  dhe 
shkova  pranë  njërit  prej  qenve.  Në  mua  lindi  një  ndjenjë  e  madhe. 
Ndalova  përpara  tij  dhe  fillova  të  qaj.  Ai  qen  ishte  pothuajse  si  Kitmiri 
që  kishte  marrë  frymëzim  nga  Ashabu'l-Kehf... 

Kur  unë  po  qaja,  ai  u  shtri  përdhe  dhe  i  ngriti  këmbët  nga  qielli. 
Pastaj  nxorri  disa  zëra,  qau  dhe  filloi  të  rënkojë.  Edhe  unë  hapa  duart 
dhe  me  modesti  e  me  zemër  të  lënduar  thashë: 

“Amin!”  Ai  pushoi  dhe  i  uli  këmbët. 

Në  një  prej  atyre  ditëve  dola  përsëri  nga  shtëpia  dhe  shkova  në 
disa  vende.  Në  rrugë  pashë  një  kafshë  që  e  ndërronte  ngjyrën  sipas 
ngjyrës  së  diellit.  Kishte  humbur  në  një  ndjenjë  shpirtërore.  Në  atë 
moment  u  emocionova  shumë.  U  ula  përpara  saj  me  një  edukatë  të 
plotë  dhe  respekt.  I  ngrita  duart  e  mia.  Në  ato  çaste  kafsha  e  bekuar 
ndryshonte  nga  një  gjendje  në  tjetër  në  botën  ku  kishte  humbur  dhe 
duke  u  shtrirë  mbi  kurriz,  e  ktheu  fytyrën  e  saj  nga  qielli.  Atëherë  unë 
thashë: 

“Amin!”31 


Një  ditë,  Kanuni  Sulltan  Sulejman,  nëpërmjet  poezisë  së  mëposh- 
tme  kërkoi  fetva  nga  Shejhulislam  Ebu’s-Suud  Efendi  për  vrasjen  e 
milingonave,  të  cilat  thanin  dardhat  që  ishin  në  kopështin  e  sarajit. 

Nëse  milingona  e  dëmton  kopështin ; 

A  e  dëmton  kur  t'ia  prish  bukurinë? 

Edhe  Ebu’s-Suud  Efendi,  po  nëpërmjet  një  poezie  dha  këtë  për- 
gjigje  mbi  kërkimin  e  fetvas  nga  Padishahu: 

Kur  nesër  të  dalë  përpara  AHahut; 

Milingona  e  merr  hakun  prej  Sulejmanit! 

31.  Abdulmexhid  Hani,  el-Hadaiku  l-Verdiyye,  përkth.  Abdulkadir  Akçiçek,  Stamboll 
Ifc  1986,  fq.  545-547. 

Kanuni  Sulltan  Sulejmani,  i  cili  kishte  marrë  një  edukatë  shpirt- 
ërore  të  mrekullueshme,  aq  sa  shmangej  edhe  nga  mundësia  për  të  lë- 
nduar  qoftë  një  milingonë,  ishte  një  komandant  i  aftë,  një  burrë  shteti 
shumë  i  mençur,  organizator,  dijetar  dhe  një  personalitet  i  edukuar. 


Kur  vdiq  Pertevnijal  Valide  Sulltani,  që  kishte  ndërtuar  Xhaminë 
Valide  në  Aksaraj  në  Stamboll,  një  njeri  i  devotshëm  e  pa  në  ëndërr  në 
një  vend  të  bukur  dhe  e  pyeti: 

“Mos  vallë  Allahu  të  ka  ngritur  në  këtë  vend  të  lartë,  për  shkak  të 
faltores  që  ke  ndërtuar  të?” 

Pertevnijal  Valide  Sulltani  tha: 

“Jo.” 

I  habitur,  njeriu  i  devotshëm  e  pyeti: 

“Atëherë  me  cilën  vepër  e  ke  fituar  këtë  gradë?” 

Valide  Sulltan  dha  këtë  përgjigje  mësimdhënëse: 

“Ishte  një  ditë  me  shi.  Po  shkoja  të  vizitoja  Xhaminë  e  Ejub 
Sulltanit.  Në  rrëkenë  e  ujit  që  mblidhej  në  qoshe  të  kalldrëmit,  pashë 
një  kotele  që  po  mundohej  të  shpëtonte.  E  ndalova  pajtonin  dhe  i 
thashë  motrës32  që  kisha  pranë: 

-Shko  dhe  merre  atë  kotele,  përndryshe  do  të  mbytet  e  shkreta!.. 

Motra  më  tha: 

-Aman  Sulltanja  ime!  Na  bëhen  rrobat  pis.  Kështu,  ajo  nuk  pranoi 
ta  sillte  kotelen. 

Unë,  për  të  mos  e  lënduar  atë,  zbrita  nga  pajtoni,  hyra  në  baltë 
dhe  e  shpëtova  kotelen.  Kotelja  po  dridhej.  Më  erdhi  keq,  e  mora  në 
gji  dhe  e  ngroha  mirë.  Pa  kaluar  shumë,  ajo  erdhi  në  vete. 

Allahu  Teala  më  dha  këtë  gradë  të  lartë  për  arsye  se  i  shërbeva 
dhe  e  mëshirova  atë  kotele.” 


32.  Te  Valide  Sulltani  punonin  disa  gra  nga  Sudani.  Në  saraj  ato  quheshin  “motra”. 
Osmanët  i  merrnin  ata  për  shkak  se  sudanezet  ishin  të  pastra  dhe  të  ndershme. 

Ja,  ka  raste  kur  një  e  mirë  që  duket  si  e  lehtë  dhe  e  pavlefshme, 
mund  ta  tërheqë  mëshirën  e  Allahut  aq  sa  të  bëhet  shkak  për  nderime 
dhe  mirësi  të  mëdha.  Për  këtë  arsye,  njeriu  nuk  duhet  të  mendojë  se 
nuk  ka  nevojë  për  të  mirat  e  vogla  që  shumë  herë  i  pandeh  si  të  parë- 
ndësishme,  sepse  ai  ka  nevojë  për  ndihmën  shpirtërore  të  çdo  mirësie 
që  ka  bërë,  qoftë  e  madhe  apo  e  vogël,  edhe  në  këtë  botë  edhe  në 
ahiret... 


Baba  Musa  Efendi  tregon  një  ngjarje  që  i  ka  ndodhur  në  çështjen 
për  të  qënë  mik  me  krijesat: 

“Afërsisht  dyzet  vjet  më  parë,  patëm  marrë  me  qira  në  Medinetu'l- 
Munevvera  një  shtëpi  të  përbashkët  me  profesorin  e  nderuar  Sami 
Efendi  kuddise  sirruhu.  Sipas  kushteve  të  kohës,  shtëpitë  e  atëher- 
shme  ishin  me  qerpiç.  Kur  erdhi  në  dhomën  që  ia  kishim  përgatitur 
për  të  pushuar,  pamë  në  qoshe  një  gjarpër  të  mbledhur,  gjë  që  na 
frikësoi  shumë  të  gjithëve.  Ndërsa  profesori  tha  me  qetësi: 

-Lëreni  në  hallin  e  vet  këtë  krijesë  të  Allahut  dhe  mos  e  prekni. 
Pas  një  farë  kohe,  gjarpëri  i  shkretë  nuk  u  duk  më. 


Përsëri  Musa  Efendi  -rahmetullahi  alejhi-,  tregon: 

“Ishte  koha  e  haxhit.  Ishim  në  shtëpinë  e  Abdussettar  Efendit, 
i  cili  ishte  nga  Turkmenistani,  në  lagjen  Exhjad  afër  Bejtullahut  në 
Mekketu'l-Mekerrame,  bashkë  me  profesorin  e  nderuar  Hazretin  Sami 
Efendi  dhe  bijt  e  tij.  Dhoma  e  Hazretit  Efendi  ishtë  përballë  rrugës, 
ndërsa  dhoma  jonë  ishte  mbrenda  nga  qyteti. 

Në  kohën  e  drekës,  ai  erdhi  te  dhoma  jonë  dhe  tha: 

-Me  sa  duket  një  njeri  aty  jashtë  ka  nevojë  për  ushqim! 


Kur  i  përgatita  menjëherë  ushqimet  për  t'ia  dhënë,  dola  te  dera 
por  nuk  pashë  njeri.  Duke  menduar  se  ai  kishte  ikur,  nuk  prita  gjatë 
dhe  u  ktheva  persëri  brenda.  S'kishin  kaluar  as  tetë  apo  dhjetë  minuta, 
kur  përsëri  Hazreti  Efendi  erdhi  te  dera  dhe  tha. 

-Nevojtari  erdhi  përsëri  dhe  po  shikon  brenda! 

Përsëri  i  mora  ushqimet  dhe  kur  dola  në  derë  pashë  një  qen  të  cilit 
i  kishte  dalë  gjuha  jashtë.  Po  më  shikonte.  Menjëherë  ia  vura  ushqimin 
përpara.  Ai  duhej  të  kish  qenë  shumë  i  uritur,  sepse  e  hëngri  të  tërë 
ushqimin.” 

Ja,  kjo  është  edukata  dhe  modestia  e  të  mëdhenjve.  Hazreti  Sami 
Efendi  nuk  tregoi  se  ishte  fjala  për  një  qen,  por  kishte  përdorur  shpreh- 
jen  “person”.  Madje  për  shumë  kohë,  sa  herë  fliste  për  kafshët,  në 
vend  që  të  thoshte  “krijesë”,  përdorte  shprehjen  “robi  i  Allahut”,  sep- 
se  bukuria  morale  që  tregohet  ndaj  krijesave  për  hir  të  Krijuesit,  është 
bukuria  e  një  zemre  që  është  e  lidhur  me  shpirt  me  Atë,  domethënë 
bukuria  e  zemrës  së  shëndoshë  që  në  të  vërtetë  i  paraqitet  Krijuesit. 


Feja  jonë  e  lartë  Islame  na  sugjeron  që  në  çdo  rast  të  sillemi  mirë 
ndaj  të  gjithë  krijesave  qofshin  me  shpirt  apo  pa  shpirt.  Për  shkak  të 
këtij  sistemi,  i  ka  ndaluar  disa  gjëra  si,  prerjen  e  pemës,  prerjen  e  barit, 
gjuetinë,  madje  edhe  t'i  tregosh  gjuetarit  gjahun  kur  je  me  ihram,  në 
vendin  e  haremit  të  Mekkes,  gjëra  për  të  cilat  janë  përcaktuar  ndësh- 
kime  të  ndryshme  për  ata  që  nuk  i  zbatojnë.  Kështu,  për  besimtarët 
është  kërkuar  që  të  vijnë  në  një  gjendje  dhe  vendosmëri  e  cila,  në  kup- 
timin  e  saj  të  plotë  shpreh  “padëmshmëri”,  si  mosbërja  e  mëkatit  dhe 
mosdëmtimi  i  asnjë  bime  apo  gjallese  në  vendin  e  haremit. 

Me  ushtrimet  që  ka  bërë  në  kohën  e  haxhit,  njeriu  duhet  të  fitojë 
një  ndjeshmëri  të  atillë  sa  të  arrijë  kulmin  në  mënjanimin  e  imoralitetit 
dhe  të  ngatërresave.  Ai  nuk  duhet  të  këpusë  qoftë  edhe  një  fije  bari, 
duhet  të  ruhet  nga  gjërat  e  papëlqyeshme  kur  burrat  dhe  gratë  bëjnë 
tavafin  bashkë  me  të,  sajin  dhe  kur  të  ndalojnë,  duhet  të  largohet  nga 
e  keqja  dhe  ngatërresat  duke  parë  vazhdimisht  te  gishtat  e  këmbës  së 
tij... 


Përpikmëria  e  Islamit  nuk  është  vetëm  për  vendin  e  haremit  dhe 
ihramin.  I  Dërguari  i  Allahut  (s.a.v.s)  ka  thënë: 


“Kush  pret  një  pemë  sidre,  Allahu  ia  fut  kokën  në  xhehennem. 
(Ebu  Davud,  Edeb,  158-159/5239) 

Kur  Ebu  Davud  është  pyetur  për  këtë  hadith,  ka  thënë: 

“Ky  hadith  është  i  përmbledhur,  kuptimi  i  tij  është  ky:  Atij  që  pa 
asnjë  të  drejtë  pret  një  pemë  sidre,  nga  hija  e  së  cilës  përfitojnë  udhë- 
tarët  dhe  kafshët,  Allahu  do  t'ia  fusë  kokën  në  xhehennem.” 


Sa  mësimdhënëse  është  kjo  ngjarje,  e  cila  mund  të  tregohet  si  she- 
mbull  për  lidhjen  dhe  dashurinë  që  ka  Islami  për  njeriun,  për  kafshët, 
e  madje  edhe  për  bimët: 

Ebu  d-Derda  radijallahu  anhu,  i  cili  ishte  nga  ashabët  kryesorë,  po 
mbillte  pemë  në  Sham.  Dikush  iu  afrua  dhe  i  habitur  tha: 

“Ti  po  merresh  me  mbjellje  pemësh,  ndërkohë  që  je  miku  i 
Pejgamberit?!”.  Hazreti  Ebu  d-Derda  i  dha  këtë  përgjigje: 

“Ndalo,  mos  më  gjyko  kaq  shpejt!  Unë  e  kam  dëgjuar  të  Dërguarin 
e  Allahut  (s.a.v.s)  kur  tha: 

Ç’  pemë,  nga  frutat  e  ssë  cilës  ha  ndonjë  njeri  apo  ndonjë  nga 
krijesat  e  Allahut,  është  sadaka  për  atë  që  e  ka  mbjellë  këtë  pemë.  ” 
(Ahmed,  VI,  444) 

Sigurisht,  që  edhe  e  kundërta  e  kësaj,  domethënë  të  dëmtosh  bi- 
mët  apo  gjallesat  e  tjera,  është  një  sjellje  që  bëhet  shkak  për  mëkat. 
Një  gjë  të  tillë  gjyshërit  tanë  e  kanë  shprehur  në  mënyrë  të  qartë,  me 
fjalët:  “Ai  që  pret  një  bimë,  pret  një  kokë.” 


Pejgamberi  ynë  i  nderuar  i  ka  këshilluar  njerëzit  që  të  mbjellin  pemë 
dhe  ta  gjelbërojnë  mjedisin.  Ai  u  ka  dhënë  shembullin  e  vet  ashabëve 
të  tij  në  këtë  çështje.  Ibn  Abbas  radijallahu  anhu  transmeton: 

Kur  i  Dërguari  i  Nderuar  (s.a.v.s)  po  kalonte  pranë  dy  varreve,  tha 
për  ata  të  dy  që  qenë  të  varrosur  aty: 


"Që  të  dy  po  ndëshkohen,  por  jo  për  shkak  të  ndonjë  mëkati  të 
madh  (sipas  atyre).  Njëri  po  ndëshkohet  për  shkak  se  merrej  me  tha- 
shetheme,  ndërsa  i  dyti  për  shkak  se  nuk  ruhej  siç  duhet  kur  urinon- 

te.  Pastaj  kërkoi  një  degë  hurme  të  njomë.  E  ndau  atë  më  dysh  dhe 
ua  mbolli  në  krye  të  varrit.  Pastaj  tha: 

“Shpresoj  se  do  të  kenë  ndëshkim  të  lehtë  derisa  të  thahen  këto 
degë.  (Muslim,  Taharet,  111) 

Sepse  edhe  një  gjethe  e  njomë  bën  dhikër  në  një  lloj  mënyre  të 
cilën  mendja  jonë  nuk  mund  ta  konceptojë.  Në  ajetin  fisnik  thuhet: 

“Madhërim  të  merituar  i  shprehin  Atij  shtatë  qiejt  e  toka  dhe 
gjithçka  ka  në  to,  nuk  ka  asgjë  që  nuk  e  madhëron  (nuk  i  bën  tes- 
bih),  duke  i  shprehur  falënderim  Atij,  por  ju  nuk  e  kuptoni  madhë- 
rimin  e  tyre.  Ai  është  i  butë  dhe  falës.  ”  (el-Isra,  44) 


Nganjëherë  kënaqësia  e  Allahut  është  e  fshehur  në  diçka  të  ma- 
dhe,  nganjëherë  në  diçka  normale  dhe  nganjëherë  në  diçka  të  vogël. 
Edhe  për  zemërimin  e  tij  është  e  njëjta  gjë.  Atëherë  të  gjitha  krijesave 
të  Allahut  duhet  tu  afrohemi  me  butësi,  mëshirë,  dashuri  dhe  tu  shër- 
bejmë  kur  është  e  nevojshme. 

Islami  urdhëron  që  ndaj  të  gjithë  krijesave,  njerëzve,  kafshëve  bile 
edhe  ndaj  bimëve,  të  sillemi  me  mëshirë  dhe  me  dashuri.  Njeriu  ka  de- 
tyrime  ndaj  secilës  prej  tyre.  Ja  pra,  bukuria  e  Islamit  është  e  fshehur 
në  konceptimin  e  dashurisë  dhe  mëshirës  ndaj  gjithë  botës  që  mban 
të  gjitha  gjallesat.  Një  mysliman  është  si  një  lum  që  rrjedh  me  bereqet 
gjatë  rrugëve  të  gjata,  duke  u  bërë  shërbim  shumë  gjallesave,  kafshëve, 
pemëve,  trëndafilave,  kallinjve  dhe  bylbylave,  dhe  së  fundi  vendi  ku  do 
të  arrijë  është  vetëm  deti  i  pafund  dhe  takimi  me  Zotin. 

Siç  është  e  pamundur  për  diellin  që  të  mos  ngrohë,  edhe  për 
shpirtrat  e  mëdhenj  është  e  pamundur  të  mos  kenë  mëshirë  për  kri- 
jesat.  Mëshira  është  një  xhevahir  hyjnor,  i  cili  është  shpërndarë  në  të 
gjithë  botën.  Burimi  i  asaj  dashurie  dhe  butësie  është  Allahu.  Ata  që 
janë  të  privuar  nga  mëshira,  kanë  humbur  thesarin  më  të  madh,  do- 
methënë  çelësin  e  derës  së  lumturisë. 

Miqtë  e  Zotit  që  kanë  arritur  burimin  e  dashurisë  te  Allahu  dhe  të  i 
Dërguari  i  Tij,  mbeten  gjithmonë  miq  të  të  gjithë  krijesave.  Ata  përkuj-  £ 

tohen  gjithmonë  dhe  jeta  e  tyre  vazhdon  edhe  pas  vdekjes.  Sa  bukur  e 
shpreh  këtë  miku  i  Zotit,  Hazreti  Junus  Emre: 

Vdiq  Junusi  dhe  po  japin  salavate 

Ai  që  vdiq  ishte  kafshë,  sepse  të  dashurit  nuk  vdesin. . . 


2.  Frika  dhe  shpresa  ndaj  Allahut 


Një  nga  cilësitë  dalluese  të  besimtarëve  që  kanë  arritur  përsos- 
mërinë  në  besim,  është  frika  ndaj  Allahut,  e  cila  krijohet  nga  madhë- 
rimi  dhe  dashuria  që  ata  kanë.  Në  të  vërtetë,  frika  ndaj  Allahut  është 
shqetësim  dhe  frikë  për  humbjen  e  kënaqësisë  dhe  të  dashurisë  së 
pafundme  që  Zoti  ka  për  ne.  Për  këtë  arsye,  sa  herë  që  përmendet 
Allahu,  zemrat  e  besimtarëve  që  kanë  arritur  përsosmërinë  në  besim 
dridhen  me  një  frikë  të  madhe,  në  një  vigjilencë  të  madhështore.  Kjo 
gjendje  sjell  me  vete  edhe  gjendjet  e  larta  si,  edukata,  sinqeriteti  dhe 
devotshmëria  që  besimtarët  duhet  të  kenë  ndaj  Allahut.  Allahu  thotë: 

“Besimtarë  të  vërtetë  janë  vetëm  ata  të  cilëve,  kur  përmendet 
Allahu,  u  rrënqethen  zemrat,  kur  lexohen  ajetet  e  Tij,  u  shtohet 
besimi  dhe  që  janë  të  mbështetur  vetëm  te  Zoti  i  tyre.”  (el-Enfal,  2) 

“...(O  Pejgamber!)  Përgëzoji  të  devotshmit  dhe  të  sinqertit  të  ci- 
lëve,  kur  përmendet  Allahu,  u  rrënqethen  zemrat...”  (el-Haxh,  34-35) 

Kur  dikujt  i  shtohet  dija  dhe  dashuria  për  Allahun,  i  shtohet  edhe 
frika  ndaj  Tij.  Po  ashtu,  Krenaria  e  Gjithësisë  (s.a.v.s)  ka  thënë: 

"Unë  e  besoj  Allahun  dhe  e  kam  frikë  Atë  më  shumë  se  ju.  ” 
(Buhari,  Edeb,  72;  Muslim,  Fedail,  127) 


Një  ditë,  të  Dërguarin  e  Allahut  (s.a.v.s)  e  pyetën: 

“Cili  zë  dhe  cili  kiraat  (lexim)  është  më  i  bukur  për  Kur'anin?”.  I 
Dërguari  i  Allahut  u  përgjigj: 

“Eshtë  zëri  dhe  kiraati  i  dikujt  që  kur  e  dëgjon  duke  lexuar,  ndjen 
frikë  nga  Allahu.  (Darimi,  FedailuTKur’an,  34) 

Ata  që  kanë  frikë  Allahun,  nuk  kanë  frikë  nga  asnjë  gjë  tjetër. 

Frika  ndaj  Allahut  është  dritë  lumturie  për  zemrat. 

Besimtarët  që  kanë  frikë  nga  Zoti,  janë  ata  me  të  cilët  Allahu  është 
i  kënaqur,  e  të  cilët  janë  të  kënaqur  me  Allahun.33  Allahu  u  premton  dy 
xhennete  robërve  të  tillë  të  Tij.34 

I  Dërguari  i  Allahut  (s.a.v.s)  thotë: 

“Çdo  besimtari  që  nxjerr  lot  qoftë  edhe  sa  koka  e  mizës  prej  frikës 
së  Allahut,  dhe  ai  lot  i  rrjedh  nga  faqet,  Allahu  ia  bën  haram  zjarrin  (e 
përhershëm)/  "(Ibn  Maxhe,  Zuhd,  19) 

“Ai  që  qan  për  shkak  të  frikës  që  ka  prej  AHahut,  nuk  do  të  hyjë 
në  xhehennem  derisa  të  kthehet  qumështi  te  gjiri.  Pluhuri  që  ngrihet 
në  rrugë  të  Allahut,  kurrë  nuk  bashkohet  me  tymin  e  xhehennemit.  ” 
(Tirmidhi,  Zuhd,  8/2311) 

"Nuk  ka  asgjë  më  të  dashur  te  Allahu,  se  sa  dy  pika  dhe  dy  gjurmë. 
Këta  dy  pika  janë  lotët  që  rrjedhin  për  shkak  të  frikës  ndaj  AHahut  dhe 
pikat  e  gjakut  janë  që  derdhen  në  rrugë  të  AHahut.  Ndërsa  dy  gjurmët 
janë  gjurmët  që  lihen  në  rrugë  të  AHahut  (në  xhihad)  dhe  gjurmët  që 
lihen  kur  kryhet  ndonjë  vepër  të  cilën  Allahu  e  ka  bërë  farz.  ”  (Tirmidhi, 
Fedailu'l-Xhihad,  26/1669) 

Lotët  që  derdhin  besimtarët  për  shkak  të  frikës  që  kanë  ndaj 
Allahut,  janë  zbukurimi  i  netëve  të  përkohshme,  kandilat  e  errësirave 
të  varrit  dhe  vesat  e  kopshteve  të  xhennetit.  Allahu  na  ruajttë  nga 
zemrat  që  nuk  janë  të  ndjeshme  kundrejt  urtësisë  dhe  fshehtësisë  së 
Kur  anit  Fisnik,  dhe  nga  syri  që  nuk  loton  prej  frikës  ndaj  Allahut. 

Allahu  Teala,  duke  i  qortuar  ata  të  cilët  janë  zemërgur  dhe  të  pri- 
vuar  nga  frika  ndaj  Tij,  thotë: 

“...Pas  (fakteve  të  qarta)  zemrat  tuaja  u  ngurtësuan,  bile  u 
bënë  edhe  më  të  forta,  sepse  ka  nga  gurët  prej  të  cilëve  gufoj- 
në  lumenj  e  ka  disa  prej  tyre  që  çahen  dhe  prej  tyre  buron  ujë, 
madje  ka  prej  tyre  që  nga  frika  ndaj  Zotit  rrokullisen  tatëpjetë 
(nga  maja  e  malit).  Allahu  nuk  është  i  pakujdeshëm  ndaj  asaj  që 
veproni  ju.”  (el-Bekara,  74) 


33.  el-Bejjine,  8. 

34.  er-Rahman,  46. 

I  Dashuri  ynë  (s.a.v.s)  i  është  përgjëruar  Allahut  nga  kjo  gjendje, 
me  këtë  lutje: 

“O  Allah!  Kërkoj  mbrojtje  prej  teje  nga  dija  e  padobishme,  nga 
zemra  që  nuk  ka  frikë,  nga  vetja  e  pangopur  dhe  nga  lutja  që  nuk 
pranohet.  "(Muslim,  Dhikr,  73) 

Ai  që  nuk  ka  frikë  nga  Allahu,  është  në  një  gradë  më  poshtë  se  sa 
kafshët  dhe  krijesat  e  pashpirta.  Po  ashtu  gjyshërit  tanë  kanë  thënë: 
“Ki  frikë  nga  ai  që  nuk  ka  frika  nga  Allahu!”  Me  të  vërtetë  e  ardhmja  e 
tyre  është  një  e  ardhme  e  frikshme,  sepse  ngurtësia  që  kanë  në  zemra, 
errësira  e  përhumbjes  dhe  mosndjeshmëria  e  tyre  nuk  gjendet  as  te 
krijesat  e  pashpirta. 

Po  ashtu,  sipas  shumë  deklarimeve  hyjnore,  edhe  krijesat  që  pa- 
ndehen  se  janë  të  pashpirta  ndryshojnë  nga  një  gjendje  në  një  gjendje 
tjetër,  për  shkak  të  frikës  që  kanë  nga  Allahu.  Kjo  e  vërtetë  shprehet 
kështu  në  ajetin  fisnik: 

“Sikur  Ne  ta  zbritnim  këtë  Kur’an  mbi  ndonjë  mal,  do  ta  shihje 
atë  të  strukur  e  të  çarë  prej  frikës  nga  Allahu.  Këto  janë  shembuj 
që  ua  sjellim  njerëzve  që  ata  të  mendojnë.”  (el-Hashr,  21)35 

Frika  që  besimtari  ka  në  zemër  se  mos  mbetet  i  privuar  nga  kë- 
naqësia  dhe  dashuria  e  Allahut  e  frika  se  mos  pëson  zemërimin  e  tij, 
duhet  të  gjendet  gjithmonë  bashkë  me  shpresën  se  mund  të  fitojë 
mëshirën  e  pafundme  të  Tij.  Domethënë,  zemra  e  besimtarit  duhet 
të  rrënqethet  në  emocionin  e  adhurimit  ndërmjet  dy  poleve  të  frikës 
dhe  shpresës.  Ky  ekuilibër  që  gjendet  ndërmjet  ndjenjave  të  frikës  dhe 
shpresës,  është  bërë  shprehje  në  këtë  mënyrë:  “bejne’l-haufi  ue’r- 
raxha”.  Besimtari  gjithmonë  duhet  të  jetë  në  gjendje  lutjeje,  mosqë- 

35.  Qëllimi  i  shembullit  që  jepet  në  këtë  ajet,  është  sqarimi  i  rëndësisë  së  përmbajtjes 
së  Kur'anit  dhe  se  çfarë  përgjegjësie  të  madhe  ka  njeriu.  Këtu  mund  të  nxjerrim  edhe 
këtë  kuptim:  Në  qoftë  se  një  mali  do  t’i  ishte  dhënë  ndërgjegje  siç  i  është  dhënë  nje- 
riut,  ai  do  të  përulej  me  frikë  e  adhurim  të  madh  para  madhërisë,  fuqisë  dhe  sundimit 
të  Tij  absolut  në  gjithësi,  dhe  do  ta  bënte  këtë  si  rezultat  i  ndjeshmërisë  për  të  njohur 
përgjegjësinë  dhe  cilësitë  e  Allahut,.  Jo  vetëm  kaq,  por  ai  do  ta  copëtohej  për  të  adhu- 
ruar  Allahun.  Ndërsa  njerëzit  në  përgjithësi  rezistojnë  për  të  mos  e  ndjerë  peshën  që 
kanë  mbi  supe  dhe  e  kalojnë  jetën  e  tyre  në  përhumbje.  Njeriu,  për  të  marrë  pjesë  nga 
dashuria  dhe  frika  ndaj  Allahut,  duhet  ta  largojë  nga  mëkati  botën  e  tij  të  brendëshme 
dhe  ta  stolisë  me  jetë  të  devotshme. 

nieje  dhe  përgjërimi,  dhe  këtë  harmoni  shpirtërore  duhet  ta  ruajë  de- 
risa  te  vdesë.  Në  ajetet  fisnike  thuhet: 

“...Luteni  Allahun  duke  pasur  frikë  (dënimin)  dhe  duke  shpre- 
suar  (mëshirën).  S’ka  dyshim  se  mëshira  e  Allahut  është  pranë  të 
mirëve.”  (el-A'raf,  56) 

“...Shpresojnë  mëshirën  e  Tij  dhe  kanë  frikë  nga  ndëshkimi  i 
Tij,  sepse  ndëshkimi  i  Zotit  është  një  ndëshkim  prej  të  cilit  duhet 
të  kihet  frikë.”  (el-Isra,  57) 

Pejgamberi  ynë  i  nderuar  (s.a.v.s)  ka  thënë: 

“Sikur  besimtari  ta  dijë  ashpërsinë  dhe  mënyrën  e  ndëshkimit  të 
Allahut,  nuk  do  të  shpresonte  për  xhennet.  Edhe  mosbesimtari,  sikur 
ta  konceptonte  plotësisht  mëshirën  e  Allahut,  nuk  do  ta  priste  kurrë 
shpresën  nga  xhenneti  i  Tij.  ”  (Muslim,  Teube,  23) 

“Xhenneti  është  më  afër  jush  se  sa  lidhësa  e  këpucës  suaj.  Edhe 
xhehennemi  po  ashtu.  "(Buhari,  Rikak,  29) 

Nga  ky  aspekt,  rruga  e  lumturisë  dhe  e  paqes  së  përhershme  është 
në  mbrojtjen  e  barabartë  të  frikës  dhe  shpresës  që  ndjehen  në  zemër 
ndaj  Allahut,  sepse  ai  që  dashuron  jeton  gjithmonë  me  frikën  se  mos  e 
lëndon  atë  që  dashuron  dhe  me  shqetësimin  se  mund  ta  humbasë  da- 
shurinë  e  tij.  Edhe  besimtari  duhet  të  ketë  frikë  nga  humbja  e  dashurisë 
së  Allahut,  por  duhet  të  shpresojë  edhe  në  mëshirën  e  Tij. 


Tabllo  të  virtytshme  dhe  mësimdhënëse 

Hazreti  Enes  radijallahu  anhu  tregon: 

I  Dërguari  i  Allahut  (s.a.v.s)  e  bënte  shumë  këtë  lutje: 

viJjLp  Ij 


O  Zoti  im  që  i  ndryshon  zemrat!  Forcoje  zemrën  time  në  fenë  Tënde! 
Një  ditë  i  thashë: 

-O  i  Dërguari  i  Allahut!  Ne  të  kemi  besuar  ty  dhe  asaj  që  ke  sjellë. 
Ti  a  ke  frikë  për  ne?'  Mbi  këtë  mu  përgjigj: 

“Po!  Zemrat  janë  ndërmjet  dy  gishtave  të  Rahmanit.  Ai  i  kthen  ata 
si  të  dojë.  (Tirmidhi,  Kader,  7/2140) 


Hazreti  Aishe  radijallahu  anha  thotë: 

Kur  zbritën  këto  ajete: 

“Ata  të  cilët  japin  (lëmoshë  dhe  zekat)  nga  ajo  që  u  është 
dhënë,  zemrat  e  tyre  u  dridhen  sepse  e  dinë  se  do  të  kthehen  me 
Zotin  e  tyre.  Ata  nxitojnë  drejt  të  mirave  dhe  garojnë  në  këtë.” 

(el-Mu'minun,  60-61),  e  pyeta  të  Dërguarin  e  Allahut: 

“Ata  që  janë  përmendur  në  ajet,  a  janë  ata  të  cilët  bëjnë  më- 
kate  si  zina,  vjedhje  dhe  pijnë  alkol?”  Ai  më  tha: 

“Jo  o  vajza  e  Siddikut!  Ata  që  tregohen  në  ajet  janë  ata  të  cilët 
frikësohen  nëse  u  janë  pranuar  adhurimet,  në  një  kohë  kur  e  falin  na- 
mazin,  kur  agjërojnë  dhe  kur  japin  lëmoshë.  ”  (Tirmidhi,  Tefsir,  23/3175; 
Ibn  Maxhe,  Zuhd,  20) 

Myslimani  nuk  duhet  t’u  besojë  punëve  dhe  të  mirave  që  ka  bërë. 
Nuk  ka  asnjë  rrugë  tjetër  përveçse  të  strehohet  te  mëshira  e  Allahut. 


Suhejl  bin  Amr  ishte  ligjëruesi  i  Kurejshëve.  Ai  fliste  kundra  Islamit 
në  një  kohë  kur  fjala  ndikonte  shumë.  Ky  person  u  kap  rob  në  luftën 
e  Bedrit.  Hazreti  Omer  tha: 

“O  i  Dërguari  i  Allahut!  Më  jep  leje  që  t’ia  shkul  dhëmbët  e  para 
Suhejlit  ashtu  që  gjuha  ti  dalë  jashtë!  Ashtu  që  të  mos  ketë  mundësi  të 
ligjërojë  kundër  Teje  asnjëherë  dhe  në  asnjë  vend?!” 

I  Dërguari  i  Allahut  (s.a.v.s)  tha: 

“Lëre  o  Omer!  Unë  nuk  mund  t'ia  dëmtoj  organet  në  këtë  lloj 
mënyre.  Por,  nëse  e  bëj  këtë,  edhe  Allahu  ma  bën  mua  edhe  pse 
Wkjam  pejgamber.  Mos  u  nxito,  sepse  do  të  vijë  një  ditë  kur  ai  do  të 


PERSONALITETI DHE  VENDOSMERIA  SHPIRTERORE 

ligjërojë  në  një  vend  që  ti  do  ta  lavdërosh,  që  do  të  të  pëlqejë  dhe  do 
të  të  gëzojë.  ”  (Ibn  Hisham,  II,  293) 

Nëpërmjet  kësaj  sjelljeje  Pejgamberi,  i  Nderuari  ynë  na  mësoi  se 
gjithmonë  duhet  të  kemi  frikë  nga  Allahu  dhe  se  nuk  duhet  të  bëjmë 
asgjë  që  tërheq  zemërimin  e  Tij. 

Me  të  vërtetë,  pas  vdekjes  së  të  Dërguarit  të  Allahut,  në  një  kohë 
kur  ndërmjet  njerëzve  patën  filluar  lëvizjet  për  lënien  e  fesë  Islame, 
Suhejl  bin  Amr  radijallahu  anhu  bëri  ligjërimin  që  i  përshtatej  lëvdëri- 
mit  që  parashikoi  i  Dërguari  i  Allahut.  Mes  të  tjerave,  ai  tha: 

“...Për  Zotin  unë  e  di  se  kjo  fe  do  të  qëndrojë  gjallë  në  këmbë, 
përderisa  dielli  dhe  hëna  të  vazhdojnë  të  lindin  dhe  të  perëndojnë. . .  ” 

Kur  Suhejl  bin  Amri  radijallahu  anhu  e  mbaroi  fjalimin  e  tij,  popu- 
lli  u  qetësua.  Kur  Omeri  radijallahu  anhu  e  dëgjoi  fjalimin  e  Hazretit 
Suhejl,  iu  kujtua  fjala  e  të  Dërguarit  të  Allahut  dhe  nuk  mundi  ta  për- 
mbante  veten  pa  thënë: 

(O  i  Dërguari  i  Allahut)  Po  dëshmoj  edhe  një  herë  se  Ti  je  i  Dërguari 
i  Allahut!’  (Ibn  Hashim,  IV,  346;  Vakidi,  I,  107;  Belazuri,  I,  303-304;  Ibn  Abdilberr, 
II,  669-671;  Hakim,  III,  318/5228) 


Sipas  transmetimit  të  Hazretit  Aishe  radijallahu  anha,  kur  koha  ish- 
te  me  shumë  erë  ose  kur  në  qiell  dukej  ndonjë  re  e  zezë,  Pejgamberit  i 
ndryshonte  ngjyra  e  fytyrës,  nganjëherë  ndalonte  dhe  e  shikonte  renë, 
nganjëherë  hynte  e  dilte  nga  shtëpia.  Ndërsa  kur  binte  shi,  gëzohej.  Kur 
e  pyetën  për  këtë,  ai  tha  se  frikësohej  se  mos  edhe  ummeti  i  tij  do  të 
ndëshkohej  ashtu  siç  qe  ndëshkuar  populli  i  Adit.  (Muslim,  Istiska,  14-16) 

Mëshira  që  i  Nderuari  ynë  kishte  për  ummetin,  ishte  më  e  madhe 
se  sa  mëshira  që  kanë  prindërit  për  fëmijën  e  tyre.  Allahu  lajmëron 
për  këtë: 

“Juve  ju  ka  ardhur  i  dërguar  nga  mesi  juaj.  Atij  i  vjen  rëndë 
për  vuajtjet  tuaja.  Ai  brengoset  për  besimtarët,  është  i  butë  dhe 
i  mëshirshëm.”  (et-Teube,  128) 

I  Dërguari  i  Allahut  ka  treguar  se  asnjë  njeri  nuk  ka  më  shumë  frikë  S;. 

nga  Allahu,  sepse  askush  nuk  ka  vuajtur  më  tepër  dhe  nuk  ka  ngelur 
i  uritur  më  shumë  se  sa  Ai.36  Vuajtjet  i  ka  hequr  për  t'i  kthyer  robërit 
në  rrugën  e  Allahut.  Pejgamberi  nuk  është  ankuar  kurrë  nga  kjo.  Sipas 
tij,  edhe  shpëtimi  i  një  njeriu  është  më  i  vlefshëm  se  sa  çdo  gjë  mbi  të 
cilën  dielli  lind  dhe  perëndon.  Atë  e  goditën  me  gurë  në  Taif,  këmbët  i 
ishin  mbushur  me  gjak,  por  udhëzimi  i  një  robi  ia  gëzoi  zemrën. 


Ebu  Bekr  es-Siddik  radijallahu  anhu,  thotë: 

“Kur  isha  pranë  të  Dërguarit  të  Allahut  (s.a.v.s),  atij  i  zbriti  ky  ajet 
fisnik: 

Kushdo  që  bën  keq,  do  të  ndëshkohet  për  të  dhe  nuk  ka  për 
të  gjetur  mik  apo  ndihmues  përveç  Allahut.  (en-Nisa,  123) 

Pejgamberi,  i  Nderuari  ynë  tha: 

-O  Ebu  Bekr!  A  të  të  mësoj  një  ajet  që  më  është  zbritur? 

Unë  i  thashë: 

-Sigurisht,  o  i  Dërguari  i  Allahut! 

Ai  ma  mësoi  ajetin.  Ndjeva  sikur  mu  thye  beli  në  mes  dhe  mbeta 
ashtu  i  kërrusur.  Pejgamberi  alejhissalatu  vesselam  më  pyeti: 

-Çfarë  ke  o  Ebu  Bekr?  Unë  e  shpreha  kështu  mërzinë  time: 

-Nëna  dhe  babai  im  të  qofshin  falë  o  i  Dërguari  i  Allahut!  Kush 
është  ai  që  nuk  bën  mëkat?  A  do  të  ndëshkohemi  patjetër  për  ato  që 
kemi  bërë? 

I  Dërguari  i  Allahut  (s.a.v.s)  e  shpjegoi  kështu: 

-O  Ebu  Bekr!  Ti  dhe  besimtarët  ndëshkoheni  në  këtë  botë  (duke 
rënë  në  disa  vuajtje  dhe  vështirësi)  për  shkak  të  gabimeve  tuaja,  ashtu 
që  në  fund  takoheni  me  Allahun  pa  pasur  mëkate.  Ndërsa  të  tjerëve  u 
mblidhen  mëkatet  dhe  ndëshkohen  në  ditën  e  gjykimit. "  (Tirmidhi,  Tefsir, 
4/3039) 


36.  Tirmidhi,  Kijamet,  34/2472. 

Sa  mësimdhënës  është  ky  shembull  që  reflekton  frikën  që  Hazretit 
Ebu  Bekr  radijallahu  anhu  kishte  ndaj  Allahut: 

Ebu  Bekri  radijallahu  anhu  pati  dalë  jashtë  në  një  kohë  të  pastër. 
Po  shikonte  qiellin  dhe  shumë  trajta  mjeshtërore,  që  Allahu  Teala  i  ka 
shfaqur  për  robërit  e  tij.  Sytë  i  shkuan  te  një  zog.  Ishte  ulur  mbi  degën 
e  pemës  dhe  po  cicëronte  me  zërin  e  tij  të  bukur.  Hazreti  Ebu  Bekr  u 
gëzua.  Me  ëndje  dhe  mall  i  tha  zogut: 

“-Sa  mirë  për  ty  o  zog!  Për  Zotin  edhe  une  dua  te  jem  si  ti.  Ulesh 
mbi  pemë,  ha  nga  frutat  e  saj,  pastaj  fluturon  dhe  ikën.  Nuk  ke  as 
llogari  as  ndëshkim! 

Sa  do  të  doja  të  isha  një  pemë  në  qoshe  të  rrugës,  ashtu  që  të 
vinte  ndonjë  deve  të  më  hante  dhe  të  më  gëlltiste,  se  sa  të  jem  një  njeri 
që  do  të  duhet  japë  llogari  përpara  Allahut!  (Ibn  Ebi  Shejbe,  VIII,  144) 


Një  ditë  Ebu  Bekri  radijallahu  anhu  po  mendonte  ditën  e  kiametit, 
peshoren  e  veprave,  xhennetin,  xhehennemin,  qëndrimin  e  ëngjëjve 
në  rreshta,  shkatërrimin  e  qiellit,  flakërimin  e  maleve,  palosjen  e  diellit, 
shpërndarjen  e  yjeve  dhe  meditonte  për  to.  Pastaj,  për  shkak  të  frikës 
që  kishte  ndaj  Allahut,  tha: 

“Do  të  doja  të  isha  bar  i  gjelbër.  Ashtu  që  të  më  hante  ndonjë 
kafshë  dhe  tu  zhdukesha. '  Mbi  këtë  zbriti  ky  ajet  fisnik: 

“Për  ata  që  kanë  frikë  të  japin  llogari  përpara  Allahut,  ka  dy 
xhennete.”  (er-Rahman,  46)  (Sujuti,  Lubabu’n-Nukul,  II,  146;  Alusi,  XXVII,  117) 

Ashabët  e  nderuar  nuk  i  hiqnin  nga  mendja  ndjenjat  e  këtij  qortimi 
të  Allahut: 

“O  ju  që  keni  besuar!  Kini  frikë  Allahun  me  sinqeritet  të 
vërtetë  dhe  mos  vdisni  vetëm  se  duke  qenë  muslimanë!”  (Ali 
Imran,  102) 


Një  ditë  të  premte,  Ebu  Bekri  radijallahu  anhu  doli  e  u  tha  njerëzve: 

“Mblidhuni  nesër  dhe  të  ndajmë  devetë  e  zekatit,  por  askush  të 
mos  hyjë  pa  marrë  leje!” 

Të  nesërmen,  një  grua,  duke  i  dhënë  kapistrën  burrit  të  saj,  i  tha: 

“Merre  këtë  dhe  shko.  Nuk  i  dihet,  ndoshta  edhe  ne  na  jep  Allahu 
ndonjë  deve.”  Kur  burri  me  kapistër  në  dorë  shkoi  në  vendin  ku  nda- 
heshin  devetë,  gjeti  Hazretin  Ebu  Bekr  dhe  Omerin  në  vathën  ku  ishin 
devetë  e  zekatit  dhe  iu  qas  atyre  pa  marrë  leje.  Ebu  Bekri  i  tha: 

“Si  hyre  këtu?”.  Pastaj  ia  mori  kapistrën  që  kishte  në  dorë  dhe 
i  ra  lehtë,  më  qëllimin  për  ta  qortuar,  por  u  pendua  shumë  për  këtë 
gjest  që  bëri.  Kur  mbaroi  ndarjen  e  deveve,  e  thirri  atë  njeri,  ia  dha 
kapistrën  dhe  i  tha: 

“Merre  dhe  më  godit  mua  si  shpagim!”  Kur  dëgjoi  këtë,  Hazreti 
Omer  tha: 

“Betohem  në  Allahun  se  nuk  do  të  lejoj  ndodhë  një  gjë  e  tillë.  Mos 
e  lërë  që  kjo  të  bëhet  zakon  për  ata  që  do  të  vijnë  pas  teje!” 

Ebu  Bekri  radijallahu  anhu  tha: 

“Atëherë  kush  do  të  më  shpëtojë  nga  zemërimi  i  Allahut  ditën  e 
kiametit?”.  Hazreti  Omer  e  këshilloi  me  fjalët: 

“Atëherë  fitoja  zemrën  atij!”  Hazreti  Ebu  Bekr  urdhëroi  shërbë- 
torin  e  tij  që  të  sillte  një  deve  bashkë  me  tërkuzën  e  saj,  si  dhe  pesë 
dinarë,  për  t'ia  dhënë  burrit.  Edhe  ai  e  fali  Ebu  Bekrin  radijallahu  anhu. 
(Ali  el-Muttaki,  V,  595-596/14058) 


Ishte  një  djalosh  prej  Ensarëve.  Zemrën  e  kishte  të  mbushur  me 
frikën  ndaj  xhehennemit.  Ai  qante  kur  flitej  për  xhehennemin.  Së  fu- 
ndi  u  mbyll  në  shtëpi.  I  treguan  të  Dërguarit  të  Allahut  për  këtë.  I 
Nderuari  ynë  shkoi  te  djaloshi.  Djaloshi  e  pa  me  mall  të  Dërguarin  e 
Allahut  (s.a.v.s),  u  ngrit  menjëherë,  përqafoi  të  Nderuarin  e  Botrave 
dhe  ra  në  tokë  dhe  ia  dorëzoi  shpirtin  Allahut.  Krenaria  e  Gjithësisë,  i 
Nderuari  ynë  tha: 


“Lajeni  dhe  qefinoseni  vëllain  tuaj!  Frika  ndaj  xhehennemit  ia  pa- 

ska  copëtuar  mushkëritë.  Betohem  në  Allahun  në  dorën  e  të  Cilit 
është  shpirti  im,  se  Allahu  e  ka  mbrojtur  atë  nga  xhehennemi.  Kush 
do  ndonjë  gjë,  i  gjen  rrugët  për  ta  fituar,  kush  ka  frikë  nga  diçka,  ikën 
nga  ajo.  ”  (Hakim,  II,  536/3828;  Ali  el-Muttaki,  III,  708/8526) 


Kasimi  rahimehullah  tregon: 

“Kur  dilja  në  mëngjes,  së  pari  shkoja  te  shtëpia  e  (kushërirës) 
Hazretit  Aishe  dhe  i  jepja  selam.  Kurnjë  ditë  shkova  në  shtëpinë  e  saj, 
pashë  se  ajo  po  falte  namaz  nafile  dhe  po  lexonte  këtë  ajet  fisnik: 

(Të  devotshmit  thonë:  Falenderimet  i  takojnë  Allahut  i  cili  na 
dhuroi  të  mira  dhe  na  ruajti  prej  dënimit  të  zjarrit  të  nxehtë. 

(et-Tur,  27)  Bënte  lutje  në  këmbë,  qante  dhe  përsëri  lexonte  këtë  ajet. 
E  prita  derisa  u  lodha,  pastaj  shkova  në  treg  për  të  marrë  disa  gjëra 
për  të  cilat  kisha  nevojë.  Pasi  mbarova  punë  dhe  u  ktheva,  vura  re  se 
Aishja  radijallahu  anha  ishte  ende  në  këmbë  (kijam),  duke  falur  namaz 
dhe  duke  qarë.’  (Ibnu'l-Cevzi,  Sifatu's-Safue,  II,  31) 


Ibn  Ebi  Mulejke  rahimehullah  thotë: 

“Kam  njohur  tridhjetë  nga  ashabët  e  të  Dërguarit  të  Allahut  (s.a.v.s). 
Ata  të  gjithë  kishin  frikë  se  mos  ishin  hipokritë.  Asnjëri  prej  tyre  nuk 
thoshte  se  kishte  besim  si  Xhibrili  dhe  Mikaili.”  (Buhari,  Iman,  36) 


Një  ditë  Hazreti  Ebu  Bekr  radijallahu  anhu  takoi  Hanzalanë  -radi- 
jallahu  anhu-  dhe  e  pyeti  për  gjendjen.  Hanzala  radijallahu  anhu,  me 
një  pikëllim  dhe  shqetësim  të  madh,  tha: 

“O  Siddik,  Hanzala  është  hipokrit!” 

Kur  Hazreti  Ebu  Bekr  tha: 


“Subhanallah  (i  lartmëdhëruar  është  Allahu)!  Çështë  kjo  fjalë?” 
Hanzala  radijallahu  anhu  vazhdoi: 

“Kur  jemi  në  kuvendet  e  Hazretit  Pejgamber,  ai  na  e  kujton  xhen- 
netin  dhe  xhehennemin,  madje  vijmë  në  një  gjendje  ku  pothuajse  i 
shikojmë  ata.  Pasi  largohemi  nga  i  Dërguari  i  Allahut  (s.a.v.s)  dhe  kur 
humbasim  duke  u  marrë  me  fëmijët  dhe  jetën  e  kësaj  bote,  i  harrojmë 
shumicën  e  atyre  që  ndjejmë.  (Frymëzimin  dhe  ndjenjat  shpirtërore  që 
marrim  nga  kuvendi  i  tij  po  i  humbasim.)” 

Hazreti  Ebu  Bekr  radijallahu  anhu,  tha: 

“Për  Zotin,  edhe  mua  më  ndodh  kështu.” 

Pas  kësaj  që  të  dy  shkuam  drejt  e  te  i  Dërguari  i  Allahut  dhe  ia 
treguam  këtë.  Hazreti  Pejgamber  (s.a.v.s)  tha: 

“Betohem  në  Allahun,  në  dorën  e  të  cilit  është  shpirti  im,  se  sikur 
ta  ruani  atë  gjendje  që  keni  kur  jeni  me  mua  dhe  të  bëni  vazhdimisht 
dhikër,  ëngjëjt  do  tju  kapin  për  dore  edhe  kur  të  jeni  të  shtrirë  në 
shtrat,  edhe  kur  të  ecni  në  rrugë.  (Duke  e  përsëritur  tri  herë): 

-O  Hanzala!  Nganjëherë  bën  edhe  ashtu,  nganjëherë  edhe  kë- 
shtu!  (Muslim,  Teube,  12) 

Siç  vihet  re,  ashabët  e  nderuar  vazhdimisht  jetonin  duke  e  llogari- 
tur  veten.  Edhe  pse  kishin  shumë  vështirësi  në  jetë,  ata  i  jepnin  shumë 
rëndësi  mosrënies  në  dobësi  sa  i  takonte  jetës  së  tyre  shpirtërore. 


Një  ditë,  kur  po  kalonte  pranë  një  shtëpie  Hazreti  Omer  radijalla- 
hu  anhu  dëgjoi  të  zotin  e  shtëpisë  që  po  lexonte  suren  Tur  me  zë  aq 
të  lartë,  saqë  zëri  arrinte  deri  jashtë.  Kur  i  zoti  i  shtëpisë  erdhi  te  ky 
ajet  fisnik: 

“Eshtë  e  vërtetë  se  dënimi  i  Zotit  tënd  pa  tjetër  do  të  ndo- 
dhë.  Atë  nuk  ka  kush  që  mund  ta  largojë.”,  Hazreti  Omer  radijalla- 
hu  anhu  zbriti  nga  kafsha,  u  mbështet  pak  te  muri  dhe  pushoi.  Pastaj, 
për  shkak  të  ndikimit  të  fortë  të  qortimit  të  këtij  ajeti,  u  sëmur  dhe  u 
shtri  në  shtëpi  për  një  farë  kohe.37 


37.  Ibn  Rexheb  el-Hanbeli,  et-Tahvif  mine'n-Nar,  Damask  1979,  fq.  30. 

Hazreti  Omer  radijallahu  anhu  ka  thënë: 

“Nëse  vjen  një  zë  nga  qielli  dhe  thotë:  “O  njerëz!  Vetëm  një  njeri 
do  të  hyjë  ne  xhehennem”,  do  të  më  zinte  frika  se  mos  ai  njeri  do 
të  jem  unë.  Nëse  zëri  do  të  thoshte  “O  njerëz!  Vetëm  një  njeri  do  të 
hyjë  në  xhennet”,  atëherë  do  të  shpresoja  se  ky  njeri  do  mund  të  jem 
unë.”38 

Në  ajetin  fisnik  urdhërohet  që  besimtarët  të  jenë  në  pikërisht  në 
një  gjendje  të  tillë  shpirtërore,  domethënë  ndërmjet  frikës  dhe  shpre- 

SëS: 

“(Të  devotshmit  natën  i  lënë  shtratet),  duke  e  lutur  Zotin  e  tyre 
nga  frika  e  nga  shpresa  dhe  japin  nga  ajo  (pasuria)  që  u  kemi 
dhënë.”  (es-Sexhde,  16) 


Një  herë,  duke  menduar  vështirësinë  e  dhënies  llogari  përpara 
Allahut  Teala,  Hazreti  Omer  radijallahu  anhu  mori  pak  kashtë  dhe  tha 
i  mërzitur: 

“Ah  sikur  të  isha  kashtë,  sikur  të  mos  kisha  ardhur  fare  në  këtë 
botë,  sikur  të  mos  më  kishte  lindur  nëna,  sikur  të  isha  harruar  fare.” 
(Ibn  Sa'd,  III,  360-361) 


Hazretin  Ali  radijallahu  anhu  e  pyetën: 

“O  prijësi  i  besimtarëve!  Përse  të  ndërron  ngjyra  e  fytyrës  dhe 
fillon  të  dridhesh  kur  vjen  koha  e  namazit?”  Ai  u  përgjigj: 

“Sepse  ka  ardhur  koha  e  kryerjes  së  një  amaneti,  të  cilin  as  toka, 
as  qielli  dhe  malet  nuk  kanë  mundur  ta  mbajnë.  Nuk  e  di  nëse  do  të 
mund  ta  kryej  të  plotë  apo  jo.” 


Hazretit  Hasan  radijallahu  anhu  i  ndryshonte  ngjyra  e  fytyrës  kur 


38.  Ali  el-Muttaki,  XII,  620/35916.  Veçanërisht  shik.  Ibn  Rexheb  el-Hanbeli,  et- 
Tahvif,  fq.  15. 

merrte  abdest.  Njëri  e  pyeti: 

“O  Hasan!  Përse  zverdhesh  kështu  kur  merr  abdest?” 

Hazreti  Hasan  u  përgjigj: 

“Sepse  ka  ardhur  koha  për  të  dalë  përpara  Allahut,  i  cili  është  i 
plotfuqishëm,  i  lartë  dhe  i  madhërishëm.” 

Kur  Hasani  radijallahu  anhu  hynte  në  xhami,  lutej  kështu: 

“O  Zoti  im!  Robi  Yt  është  në  derën  Tënde.  O  Allahu  im  që  je  i 
butë.  Robi  Yt  mëkatar  ka  ardhur  të  Ti.  Ti  i  ke  urdhëruar  të  devotshmit 
që  t'ua  falin  të  këqiat  njerëzve  të  këqinj,  sepse  Ti  je  falës  dhe  bujar.  O 
Zoti  im!  Me  mëshirën  dhe  bujarinë  Tënde  mëshiromë  dhe  falmi  më- 
katet  që  kam  bërë!” 


Hazreti  Ebu  Bekr  Verrak  kishte  një  djalë  të  vogël.  Ai  e  merrte  nga 
një  hoxhë  mësimin  e  Kur'anit  Fisnik.  Një  ditë  u  kthye  herët  nga  shko- 
lla  duke  u  dridhur  dhe  i  zverdhur  në  fytyrë.  Ebu  Bekr  Verrak  e  pyeti  i 
habitur: 


“Çfarë  ke  o  biri  im?  Përse  je  kthyer  herët  nga  shkolla? 

I  biri  me  fytyrën  që  i  qe  bërë  si  gjethe  vjeshte,  për  shkak  të  frikës 
ndaj  Allahut,  frikë  e  cila  kish  zënë  vend  në  zemrën  e  tij  të  vogël,  tha: 

“O  babai  im  i  dashur!  Sot  hoxha  më  mësoi  një  ajet  nga  Kur'ani. 
E  kuptova  domethënien  e  ajetit  dhe  nga  frika  erdha  në  këtë  gjendje!  ” 
Babai  i  tha: 


“O  biri  im!  Cili  ajet  fisnik  ishte  ky?”  Fëmija  i  vogël  filloi  të  lexojë: 

“Nëse  mohoni,  si  do  të  mbroheni  në  një  ditë  që  fëmijët  do 
t’i  bëj  pleq?”  (el-Muzzemmil,  17) 

Më  vonë,  fëmija  u  sëmur  nga  ashpërsia  dhe  frika  e  këtij  ajeti  dhe 
ra  në  shtratin  e  vdekjes.  Pa  kaluar  shumë  e  dorëzoi  shpirtin  e  tij. 


Babai  i  tij  u  prek  shumë  nga  kjo  ngjarje.  Ai  shkonte  shpesh  të  varri 
i  birit  të  tij  dhe  duke  qarë,  thoshte  në  vete: 

“0  Ebu  Bekr!  Biri  yt  mësoi  një  ajet  nga  Kur'ani  dhe  nga  frika  ndaj 
Allahut  e  dorëzoi  shpirtin  e  tij.  Ndërsa  ti  u  bënë  shumë  kohë  që  e  lexon 
Kur'anin  Fisnik  dhe  akoma  nuk  ke  frikë  nga  ligjet  hyjnore!” 

Padyshim  se  kjo  ngjarje  shfaq  ndjeshmërinë  e  besimit  të  një  fë- 
mije  të  vogël,  zemrës  së  të  cilit  Allahu  i  kishte  dhuruar  butësi,  tregon 
se  si  duhet  ta  meditojmë  dhe  lexojmë  me  zemër  të  ndjeshme  fjalën  e 
Allahut,  por  tregon  edhe  sjelljen  që  duhet  të  kemi  përpara  madhëri- 
së  hyjnore,  domethënë  frikën  ndaj  Allahut.  Ja  si  e  tregon  Allahu  në 
Kur'anin  Fisnik  rrugën  për  të  arritur  këtë  gjendje: 

“(A  jobesimtari  është  më  mirë)  apo  ai  që  natën  e  kalon  në 
adhurim,  që  duke  bërë  sexhde  dhe  duke  qëndruar  në  këmbë  i  ru- 
het  (dënimit)  të  botës  tjetër  dhe  shpreson  në  mëshirën  e  Zotit  të 
tij?  Thuaj:  A  JANË  TË  BARABARTË  ATA  QË  DINË  DHE  ATA 
QË  NUK  DINË?  Por  vetëm  të  zotët  e  mendjes  marrin  mësim.” 
(ez-Zumer,  9) 

Sipas  kësaj,  dija  e  vërtetë  te  Allahu  është  dija  që  e  tërheq  robin  te 
ndjenjat  e  devotshmërisë  dhe  të  frikës  ndaj  Zotit,  domethënë  njohja  e 
Allahut.  Për  të  fituar  këtë  dije,  duhet  të  respektohen  këto  veçori: 

1 .  Sigurimi  i  miqësisë  shpirtërore  me  Allahun  kur  të  jemi  në  sexh- 
de  dhe  kijam  (në  këmbë)  natën. 

2.  Përkujtimi  i  përkohshmërisë,  duke  u  shqetësuar  se  do  të  japim 
llogari  në  ahiret  për  çdo  çast,  për  çdo  situatë  dhe  për  çdo  sjellje  tonën. 

3.  T'i  lutemi  Allahut  gjithmonë,  duke  shpresuar  mëshirën  e  Tij, 
sepse  shpirtërat  e  mëdhenj  jetojnë  gjithmonë  në  lutje. 


Mansur  bin  Ammar  tregon: 

Një  natë  dola  jashtë,  duke  menduar  se  u  bë  mëngjes,  por  pashë 
se  nuk  kishte  gdhirë  ende.  Kur  po  kaloja  përpara  një  shtëpie,  dëgjova 
një  hallexhi  që  lutej  duke  qarë: 


“O  Zoti  im,  unë  kam  bërë  shumë  mëkate.  E  kam  turpëruar  veten. 
Qëllimi  im  nuk  ishte  për  të  provuar  fjalën  Tënde.  Unë  u  munda  nga 

vetja  ime  dhe  pashë  se  për  çfarëdo  që  bëj,  Ti  nuk  më  ndëshkon.  E 
kuptova  se  Ti  je  mbulues  i  Mëkateve.  Mëkatet  që  kam  bërë  i  kam  bërë 
për  shkak  të  padijes  sime.  Tani  e  kuptova  se  kam  gabuar.  Nëse  më 
ndëshkon,  puna  ime  bëhet  shumë  e  vështirë.  Vaj  medet  për  mua,  vaj 
medet  për  mua!  O  Zoti  im!  Ditën  kur  do  t'i  urdhëroshë  robërit  e  Tu 
për  të  kaluar  Siratin,  dikush  do  të  bie  në  xhehennem  dhe  dikush  do  të 
hyjë  në  xhennet.  Vallë  nga  cili  grup  do  të  jetë  ky  robi  Yt  i  varfër?!” 

Në  ato  çaste  u  dëgjua  një  ajet  që  flet  për  xhehennemin.  Djali,  i  cili 
po  lutej  brenda,  tha  vetëm  një  herë  “Ah!”  dhe  nuk  rënkoi  më. 

U  bëra  merak  dhe  thashë:  “Çfarë  ndodhi  vallë  që  iu  ndërpre  zëri?” 
Pasi  e  mbajta  mend  mirë  vendin  e  shtëpisë  së  tij,  u  ktheva  në  shtëpinë 
time.  Kur  kalova  aty  në  mëngjes,  përpara  asaj  dere  kishte  një  xhenaze. 
Kur  pyeta  se  çfarë  kish  ngjarë,  nëna  e  tij  më  tha: 

“Ky  është  djali  im  i  vdekur.  Është  nga  soji  i  Pejgamberit  tonë  të 
Nderuar.  Kur  bëhej  natë,  qante  deri  në  mëngjes  në  dhomën  ku  falej. 
Ata  që  i  fitonte  ditën  ua  jepte  të  varfërve.  Kur  dëgjoi  njërin  prej  ajeteve 
të  xhehennemit,  nuk  mundi  të  rezistojë  më  dhe  duke  qarë  ia  dorëzoi 
shpirtin  Zotit.  ” 

Unë  i  thashë  asaj: 

“-O  zonjë!  Biri  juaj  ka  hyrë  në  xhennet,  sepse  ai  që  qan  prej  frikës 
ndaj  Allahut,  nuk  hyn  në  xhehennem.  A  hyn  në  xhehennem  ai  që  e 
dorëzon  shpirtin  në  këtë  mënyrë?  Falenderoje  Allahun!” 


Javuz  Sulltan  Selim  Hani  ishte  një  padishah  shumë  i  ashpër  ndaj 
lëvizjeve  që  bëheshin  gabim  apo  me  pakujdesi,  por  ashpërsia  e  tij  ash- 
tu  si  edhe  bukuria  e  tij,  pothuajse  ishin  tretur  dhe  zhdukur  në  kornizën 
e  urdhërave  të  Allahut.  Frika  që  kishte  ndaj  Allahut  ishte  mbi  çdo  gjë. 
Një  herë,  për  shkak  të  një  vjedhjeje  që  kishte  ndodhur  në  thesar  për 
arsye  të  pakujdesisë  së  atyre  që  e  ruanin,  urdhëroi  egërsisht  që  të  vri- 
ten  rreth  dyzet  vetë.  Shejhulislam  Zenbilli  Ali  Efendi,  i  cili  e  dëgjoi  këtë, 
nxitoi  të  shkonte  te  Javuzi  pa  marrë  leje,  me  qëllim  që  ta  ndalonte  zba- 
timin  e  ketij  vendimi.  Ai  e  dëgjoi  edhe  një  herë  nga  Sulltani  të  vërtetën 
e  ngjarjes.  Javuzi  iu  përgjigj  në  një  mënyrë  të  ashpër: 

“Hazret  Efendi!  Ajo  që  keni  dëgjuar  është  e  vërtetë,  por  ju  nuk 
keni  të  drejtë  të  përziheni  në  punët  e  shtetit...” 

Mbi  këtë  shejhulislam  Zenbilli  Ali  Efendi,  me  të  njëjtën  ashpërsi  i 

tha: 

“O  Sulltani  im!  Unë  erdha  t’ju  tregoj  ligjet  e  sheriatit,  sepse 
puna  jonë  është  që  tju  mbrojmë  ahiretin  tuaj...” 

Javuz  Sulltan  Selim  Hani  u  qetësua  përpara  masave  të  larta  të 
Islamit,  të  cilat  ishin  më  të  holla  se  fija  e  flokut  dhe  më  të  prera  se 
shpata,  dhe  pyeti: 

“A  nuk  është  e  lejuar  që  të  vritet  një  grup  për  rregullimin  e  popu- 


llit? 


Zenbilli  Ali  Efendi  tha: 

“Vrasja  e  këtyre  nuk  ka  lidhje  me  rregullimin  e  botës.  Duhet  të 
ndëshkohen  sipas  fajit  që  kanë  bërë ...” 

Padishahu  i  madh,  i  cili  kishte  formuar  gjithë  atë  ushtri,  uli  kokën 
dhe  e  tërhoqi  vendimin.  Zenbilli  i  cili  u  kënaq  shumë  nga  kjo  dhe  teksa 
po  matej  të  largohej  u  kthye  përsëri  dhe  i  tha  Javuzit  që  e  shikonte 
me  merak: 

“O  Sulltani  im!  Kërkesa  ime  e  parë  ishte  për  të  transmetuar  ligjin 
e  fesë  sonë,  por  kam  edhe  një  kërkesë  të  dytë  që  është  vetëm  një 
lutje ...”  Dhe  shtoi: 

“O  Sulltani  im!  Krimi  i  këtyre  fajtorëve  u  përket  vetë  atyre,  por 
kush  do  të  kujdeset  për  familjet  e  atyre  të  pafajshme,  kur  ata  të  jenë 
në  burg?  Për  këtë  arsye  po  ju  kërkoj  që  familjeve  të  fajtorëve  t’u  jepni 
ndihmë  derisa  të  mbarojë  ndëshkimi  që  u  është  dhënë  fajtorëve.”  (Shik. 
Mustafa  Nuri  Pasha,  Netaicu'l-Vukuat,  Ankara  1987,  vëll.  I-II,  fq.  90-91) 

Javuzi  i  cili  e  pranoi  edhe  këtë  lutje  të  dytë.  Ai  patjetër  që  po  krye- 
nte  kërkesën  e  përgjegjësisë  hyjnorë,  për  të  cilën  kishte  dijeni. 


Përsëri  Zenbilli  Ali  Efendi  e  kishte  qortuar  Sulltanin  në  një  çështje 
të  njëjtë  si  ajo  e  mësipërmja,  por  Sulltani  ngaqë  e  shikonte  veten  të 

drejtë  në  vendimin  që  kishte  dhënë,  i  tha  Shejhulislamit  siç  i  kishte 
thënë  më  parë: 

“Puna  juaj  nuk  është  që  të  përziheni  në  punët  e  shtetit!..” 

Edhe  Zenbilli  Ali  Efendi  përballë  kësaj  bisede  kërcënuese,  i  qe  për- 
gjigjur  pa  frikë: 

“O  Sulltani  im!  Këta  janë  nga  çështjet  e  ahiretit  dhe  kemi 
të  drejtë  të  ndërhyjmë.  Nëse  nuk  hiqni  dorë  nga  vendimi  që 
keni  dhënë,  përgatituni  për  ndëshkimin  e  ashpër  në  ditën  e  tu- 
bimit!..” 

Shejhulislam  pas  këtyre  fjalëve  iku  pa  i  dhënë  as  selam  Sulltanit. 
Javuz  Sulltan  Selim  Hani,  i  cili  në  atë  kohë  ishte  në  nisje  e  sipër  për 
një  udhëtim  ushtarak,  edhe  pse  u  zemërua  ndaj  kësaj  sjelljeje  të  pa- 
parë  në  ndonjë  rast  tjetër,  e  kuptoi  të  vërtetën,  pranoi  qortimin  e 
Shejhulislamit  dhe  e  ndërroi  vendimin  sipas  fjalëve  të  tij.  Ai  la  edhe  një 
letër,  me  të  cilën  i  kërkonte  ndjesë  Zenbilli  Ali  Efendit. 

Edhe  pse  ishte  padishahu  i  botës,  frika  që  kishte  në  zemër 
ndaj  Allahut,  e  ndaloi  që  të  vepronte  sipas  dëshirës  së  tij.  Ndërsa 
Shejhulislamit,  frika  që  kishte  ndaj  Allahut  i  dha  një  trimëri  të  madhe, 
aq  sa  duke  marrë  gjithçka  para  sysh,  guxoi  të  qortonte  pa  frikë  edhe 
një  padishah  të  ashpër  si  Javuzi. 


Një  herë,  një  ministër  u  takuar  me  mistikun  e  madh  Hazretin 
Zunnun  el-Misri  dhe  i  tha: 

“Më  ndihmo!  Natë  e  ditë  jam  i  zënë  me  punë  duke  i  shërbyer  pa- 
dishahut,  shpresoj  që  ai  të  sillet  mirë  me  mua,  por  kam  frikë  se  mos 
zemërohet  dhe  më  kritikon.” 

Hazreti  Zunnun  qau  dhe  tha: 

“Sikur  të  kem  frikë  nga  Allahu  ashtu  si  ke  frikë  ti  nga  padishahu, 
do  të  isha  prej  të  sinqertëve.  " 

Së  fundi,  baza  e  çdo  mirësie  është  dashuria  ndaj  Allahut,  edhe 
baza  e  urtësisë  është  frika  ndaj  Allahut.” 

Një  njeri  që  e  don  dhe  e  njeh  Allahun,  gjithmonë  sillet  i  kujdes- 
shëm,  me  frikën  se  nuk  meriton  dashurinë  e  Allahut  por  meriton 
ndëshkimin  e  Tij.  Jetën  e  tij  e  jeton  në  mirësi. 

Nëse  robi  ka  frikë  plotësisht  nga  Allahu,  i  jep  jetës  së  tij  drejtim 
sipas  natyrës  së  Islamit  dhe  është  i  sigurtë  nga  të  gjithë  druajtjet  e  kësaj 
bote  dhe  të  ahiretit.  Po  ashtu,  i  Nderuari  i  Botrave  thotë: 

“Ka  tre  gjëra  që  e  shpëtojnë  njeriun:  frika  ndaj  Allahut ,  fshehtas 
apo  hapur,  drejtësia  kur  je  i  kënaqur  dhe  i  zemëruar,  dhe  kursimi  kur  je 
i  varfër  dhe  i  pasur.  Ka  edhe  tre  gjëra  që  e  shkatërrojnë  njeriun:  dëshi- 
rat  vetjake,  kopracia  dhe  pëlqimi  i  vetes.  ”  (Munavi,  III,  404/3471) 

Për  të  arritur  qetësinë  dhe  lumturinë  në  këtë  botë  dhe  në  ahiret, 
duke  pasur  frikë  nga  Allhu  ashtu  siç  duhet,  rukutë,  sexhdet  dhe  lutjet 
tona  duhet  t'i  bëjmë  me  lot  në  sy  dhe  duhet  t'i  lutemi  Allahut  me 
shpresën  për  të  fituar  mëshirën  dhe  faljen  e  Tij. 


3.  Madhërimi 


Madhërimi  është  rezultat  i  ndjenjave  të  bukura  dhe  i  ndjesive 
shpirtërore  si  devotshmëria,  e  cila  formohet  nga  besimi,  dashuria,  mo- 
destia  dhe  besnikëria.  Në  fakt,  edhe  thelbi  i  Islamit  është  përkufizuar 
shkurtimisht  në  kornizat  e  këtyre  dy  masave: 


a.  “Tadhim  li-emrillah’' ,  domethënë,  zbatimi  me  përpikmëri  dhe 
respekt  i  urdhërave  të  Allahut. 

b.  “Shefkat  ala  halkillah  ",  domethënë,  sjellja  me  butësi  dhe  më- 
shira  ndaj  krijesave  për  hir  të  Krijuesit. 


Edukata  më  e  lartë  është  lartësimi  i  Allahut  Teala.  Shfaqja  më  e 
bukur  dhe  më  e  fortë  e  saj  tregohet  nëpërmjet  adhurimeve.  Pas  kësaj, 
është  afrimi  me  ndjesi  ndaj  krijesave  të  tjera  sipas  gradës  së  afërsisë  që 
ata  kanë  me  Allahun.  Në  ajetin  fisnik  thuhet: 

“...Kush  i  madhëron  dispozitat  e  All-llahut,  sigurisht  ajo  ësh- 
të  shenjë  e  devotshmërisë  së  zemrave.”  (el-Haxh,  32) 

Sipas  kësaj,  shumë  amanete  të  shenjta  siç  janë  namazi,  Kur'ani 
Fisnik,  ezani  dhe  kurbani,  si  dhe  shumë  vende  të  shenjta  si  Qabja 
e  Lartë  dhe  kodrat  Safa-Merve,  janë  nga  dispozitat  e  Allahut.  Gjatë 
haxhit  dhe  umres  është  e  domosdoshme  që  këto  t’i  respektojmë  pa 
mangësi  dhe  veçanërisht  t'i  lartësojmë.  Është  e  domosdoshme  që  të 
largohemi  nga  sjelljet  jo  të  mira  si  ulja  apo  shtrirja,  duke  i  shtrirë  këm- 
bët  drejt  Qabes,  marrja  me  biseda  boshe  në  ato  vende  të  bekuara,  ve- 
çanërisht  leximi  dhe  dëgjimi  i  Kur'anit  Fisnik  pa  respekt  dhe  vendosja 
e  tij  në  një  vend  ku  mund  t'i  çvlerësohet  lartësimi. 

Allahu  xhelle  xhelaluhu  i  ka  bërë  të  përhershme  këto  dhe  gjith- 
monë  e  ka  zbritur  mëshirën  e  Tij  mbi  ata  që  respektojnë  Allahun, 
pejgamberët  e  Tij,  miqtë  e  Tij  dhe  amanetet  e  shenjta.  Po  ashtu  edhe 
mushrikët  e  Mekkes  nuk  i  ndëshkoi,  përderisa  Hazreti  Pejgamber  gje- 
ndej  në  mes  tyre.39 

Tregimet  mësimdhënëse  të  magjistarëve  të  Faraonit,  për  të  cilat 
rrëfehet  në  Kur'anin  Fisnik,  janë  nga  shembujt  më  të  bukur  të  fitimeve 
të  veçanta  që  sjell  lartësimi  i  dispozitave  të  Allahut.  Kur  Faraoni  mbeti 
i  paaftë  përballë  mrekullive  të  Hazretit  Musa  alejhisselam,  ai  mblodhi 
magjistarët  e  Egjiptit  dhe  u  premtoi  shpërblime  të  mëdha.  Por  magjis- 
tarët,  duke  e  respektuar  Pejgamberin  e  Allahut  Musanë  alejhisselam,  i 
dhanë  të  drejtë  të  zgjedhë  kur  filluan  garën.  Kjo  sjellje  e  njerëzishme, 
në  atë  çast  kur  dashuria  e  udhëzimit  filloi  të  rritej  në  zemrat  e  magjista- 
rëve,  duhet  ta  ketë  kënaqur  Allahun.  Pastaj,  mrekullitë  që  panë  u  bënë 
shkak  për  të  shijuar  nderin  e  besimit  që  kishin  në  zemër.  Madje  një  be- 
sim  i  përsosur  që  nuk  jep  kompensim  edhe  për  sakrifikimin  e  jetës. . . 

Shfaqjet  e  fshehta  të  lartësimit  të  dispozitave  të  Allahut,  të  cilat  tre- 
gohen  në  historinë  e  mësipërme,  Hazreti  Mevlana  i  shpreh  kështu: 

“Magjistarët  u  udhëzuan  për  shkak  të  respektit  dhe  njerëzillëkut 

që  treguan  ndaj  pejgamberit  të  madh  duke  e  lënë  të  zgjedhë  në  fillim 
të  garës,  por  edhe  u  ndëshkuan  për  shkak  se  dolën  në  garë  me  pejga- 
mberin  e  madh.” 

Edhe  martesa  e  vajzës  së  Hazretit  Shejh  Edebali,  i  cili  komentoi 
ëndrrën  që  kishte  parë  Osman  Gazi,  si  rezultat  i  respektit  dhe  madhë- 
rimit  që  kishte  për  Kur'anin  Fisnik,  është  një  ngjarje  e  njohur.  Kësisoj 
mund  të  themi  se  në  themelin  e  Osmanëve,  që  ishte  shteti  më  jetëgjatë 
në  historinë  e  kësoj  bote,  kishte  respekt,  madhërim,  dashuri,  edukatë 
dhe  shërbim  ndaj  Kur'anit  Fisnik. 

Ky  shtet  i  lartë  i  cili  e  merrte  forcën  nga  respekti  legjendar  që 
kishte  ndaj  Kur'anit  Fisnik,  kur  më  vonë  mori  përsipër  amanetet  e 
shenjta,  i  ruajti  ato  me  një  madhërim  të  paparë  në  histori,  veçanërisht 
Haramejni'sh-Sherifejn  u  shërbyen  shekuj  të  gjatë  në  një  mënyrë  të 
përshtatshme  ndaj  respektit  dhe  shenjtërisë  që  meritonin. 


Tabllo  të  virtytshme  dhe  mësimdhënëse 

Sipas  transmetimit  të  Ebu  Hurejrës,  i  Dërguari  i  Allahut  sallallahu 
alejhi  ue  sellem  kishte  parë  një  pështymë  në  anën  e  kibles  së  xhamisë. 
U  kthye  nga  njerëzit  dhe  i  qortoi: 

“Çfarë  po  u  ndodh  disave  që  i  drejtohen  Zotit  dhe  pështyjnë  për- 
para  Tij.  A  dëshiron  ndokush  prej  jush  që  t'i  kthehen  dhe  ta  pështyjnë 
në  fytyrë?. .  (Muslim,  Mesaxhid,  53) 


Xhunejd  Bagdadi  shkoi  për  të  vizituar  dikë,  për  të  cilin  thuhej  se 
ishte  i  devotshëm,  por  vuri  re  se  ai  pështyu  në  drejtim  të  kiblës.  Me 
mendimin  se  “Ky  njeri  nuk  e  zbaton  sunnetin!”,  ai  nuk  u  takua  fare  me 
të  dhe  u  kthye  prapa. 


Siç  tregon  Enesi  radijallahu  anhu,  i  Dërguari  i  Allahut  sallallahu 
alejhi  ue  sellem,  gjithnjë  përpara  se  të  hynte  në  tualet  e  hiqte  unazën 

mbi  të  cilën  shkruhej  “Muhammedun  Rasulullah,  dhe  këtë  e  bënte  për 
shkak  të  respektit  që  kishte  ndaj  Allahut".  (Ebu  Davud,  Taharet,  10/19) 


Kur  Pejgamberi  ynë  i  Nderuar  pa  gjatë  haxhit  shtëpinë  e  Allahut, 
i  ngriti  duart  dhe  u  lut  duke  thënë: 

“O  Zoti  im!  Shtoja  shtëpisë  Tënde  nderin,  madhërinë  dhe  fisnikë- 
rinë.  Shtojua  nderin,  fisnikërinë,  madhërimin  e  mirësitë  edhe  atyre 
që  e  madhërojnë  atë  me  haxh  dhe  umre !”  (Ibn  Sa'd,  II,  173) 


Një  nga  dispozitat  e  Islamit  është  edhe  kurbani,  sepse  në  ajetin 
fisnik  thuhet:  “Devetë  (therrjen  e  tyre  për  kurban)  ua  kemi  bërë 
prej  dispozitave  të  All-llahut...”  (el-Haxh,  36)  Për  këtë  arsye,  duhet 
t  i  respektojmë  kafshët  dhe  kurbanin  për  hir  të  Allahut.  Si  në  të  gjitha 
adhurimet  e  tjera,  edhe  në  kurban  ato  që  kërkohen  janë  ndjenjat  e 
madhërimit  dhe  të  devotshmërisë.  Po  ashtu,  Allahu  Teala  thotë: 

“Te  All-llahu  nuk  arrin  as  mishi  as  gjaku  i  tyre  që  keni  prerë, 
por  te  Ai  arrin  bindja  juaj...”  (el-Haxh,  37) 

Kjo  ngjarje  shfaq  një  shembull  të  bukur  për  madhërimin  që  i  bënte 
Allahut  me  kurban  i  Nderuari  i  Botërave: 

Myslimanët  patën  ardhur  deri  në  Hudejbije  për  umre,  por  mushri- 
kët  e  Mekkes  nuk  i  lanë  të  hyjnë.  Ashabët  e  nderuar  patën  sjellë  edhe 
kafshët  që  do  të  bënin  kurban.  Mes  këtyre  kafshëve  gjendej  edhe  një 
deve  e  Ebu  Xhehlit,  e  cila  ishte  prej  llojit  të  mirë  dhe  që  kishte  një  hall- 
kë  prej  argjendi  në  hundë.  Kur  kjo  deve  u  përzie  me  devetë  e  tjera  që 
ishin  për  kurban,  iku  në  Mekke  dhe  shkoi  në  shtëpinë  e  Ebu  Xhehlit. 
Amr  bin  Aneme  radijallahu  anhu  shkoi  pas  devesë.  Disa  njerëz  nuk  do- 
nin  t’ia  dorëzonin  atë  Amrit.  Pastaj  propozuan  njëqind  deve  kundrejt 
kësaj  deveje.  Pejgamberi  ynë  i  Nderuar  tha: 

“Sikur  të  mos  e  kishim  caktuar  për  kurban,  do  t'ua  plotësonim 
dëshirën!  ”  (Vakidi,  II,  614) 

Këtu  shikohet  madhërimi  me  butësi  dhe  tolerancë  që  kishte  i 

Dërguari  ndaj  Allahut.  I  Nderuari  ynë  sallallahu  alejhi  ue  sellem  ish- 
te  më  i  buti  i  njerëzve.  Ai  nuk  e  kishte  zakon  tua  thyente  njerëzve 
dëshirat  e  tyre  të  cilat  ishin  të  përshtatshme  ndaj  sheriatit.  Siç  shihet 
edhe  këtu,  Ai  do  tua  plotësonte  dëshirën  edhe  qafirëve,  por  ndjenja  e 
madhërimit  që  kishte  për  Allahun  dhe  shenjave  të  fesë  së  tij,  ishte  mbi 
gjithçka.  Për  këtë  arsye,  devenë  që  ishte  caktuar  për  t'u  bërë  kurban 
për  Allahun  nuk  e  përdori  për  ndonjë  diçka  tjetër. 


Sa  mësimdhënëse  është  edhe  përpikmëria  që  kishin  miqtë  e 
Allahut  në  çështjen  e  kurbanit: 

Hazreti  Sami  Efendi  dhe  babai  im  Musa  Efendi  kuddise  sirruhu, 
silleshin  në  mënyrë  shumë  të  ndjeshme  kur  prisnin  kurbanin.  Ata  nuk 
i  prisnin  dy  kafshë  në  një  gropë.  Kafshës  ia  lidhnin  sytë.  Nuk  e  zvarrit- 
nin  kafshën  duke  e  shtyrë  në  vendin  ku  do  të  pritej,  nëse  ishte  kurban 
një  kafshë  e  vogël,  e  merrnin  në  krah  dhe  e  dërgonin  me  butësi.  Ata 
kishin  kujdes  që  thika  të  jetë  e  mprehtë  kur  ta  prisnin.  Dëshironin  që 
kafshën  ta  prisnin  në  një  formë  të  bukur,  pa  e  munduar  atë  dhe  duke 
bërë  që  gjaku  t'i  rridhte  shumë  mirë.  Kur  pritej  kurbani,  nuk  u  uleshin, 
por  prisnin  në  këmbë  derisa  gjaku  i  kafshës  të  dilte  plotësisht. 

Sepse  edhe  kurbani  është  një  adhurim  që  duhet  të  kryhet  me 
ndërgjegje,  ashtu  si  adhurimet  e  si  tjera.  Madhërimi  i  Allahut  është 
të  shprehurit  e  falenderimit  për  mirësitë  që  ka  dhënë  dhe  flijimit  në 
rrugën  e  Tij.  Allahu  Teala  e  ka  krijuar  kafshën  me  qëllim  që  njeriu  të 
përfitojë  prej  saj,  dhe  e  ka  nënshtruar  ndaj  urdhërin  e  tij.  Kjo  mirësi  që 
përfitohet  nga  mishi,  qumështi,  lëkura,  leshi,  shkurt  nga  çdo  gjë  e  tyre, 
është  një  bujari  e  madhe  e  Allahut  për  robërit  e  Tij. 

Të  falenderosh  edhe  atë  që  të  nderon  me  një  gotë  ujë,  është  një 
sjellje  njerëzore.  Atëherë,  ne  gjithonë  duhet  ta  falenderojmë  Allahun 
për  shkak  të  mirësive  të  panumërta  që  na  ka  dhënë,  si  dhe  të  sillemi 
me  edukatë,  mëshirë  dhe  butësi  kundrejt  këtyre  kafshëve,  të  cilat  na 
janë  dhënë  të  përfitojmë  prej  tyre  kur  t'i  bëjmë  kurban. 

Hazreti  Omer  dhe  Hazreti  Osman  radijallahu  anhuma,  e  kishin 
bërë  zakon  që  kur  ngriheshin  në  mëngjes  ta  puthnin  me  respekt 
Kur'anin  Fisnik.  Po  ashtu  Abdullah  bin  Omeri  radijallahu  anhu,  çdo 
mëngjes  e  merrte  Kur'anin,  e  puthte  me  një  ndjenjë  të  thellë  madhëri- 
mi,  e  vendoste  në  zemër  dhe  thoshte: 

“Premtimi  i  Zotit  tim,  urdhëri  i  qartë  i  Zotit  tim!’’  (Kettani,  II,  196- 

197) 

Ikrime  radijallahu  anhu  e  merrte  Kur'anin  Fisnik  në  dorë,  e  vend- 
oste  në  fytyrë  dhe  e  shprehte  madhërimin  e  dashurinë  që  kishte  ndaj 
Allahut  duke  thënë: 

“Fjala  e  Zotit  tim!  Libri  i  Zotit  tim!”  (Hakim,  III,  272/5062) 


Kur  donin  t'i  fshinin  shkrimet  e  hershme  që  shkruheshin  me  bojë, 
i  lanin  me  ujë.  Enesi  radijallahu  anhu  njofton  se  nxënësit  në  kohën 
e  Hulefau’r-Rrashidin  nuk  i  hidhnin  majtas  djathtas  ujërat  me  të  cilat 
kishin  larë  ajetet  Kur'anore,  por  përkundrazi,  i  mblidhnin  në  një  enë 
dhe  i  derdhnin  në  qoshe  të  varreve  apo  në  burime  të  pastra  që  ishin 
hapur  nëpër  vende  ku  nuk  shkelte  këmba.  Ata  i  përdornin  këta  ujëra 
edhe  me  nijetin  për  t’u  shëruar.  (Kettani,  II,  200) 


Para  se  të  zbritej  Kur'ani,  populli  i  Mekkes  e  kishin  bërë  zakon  që 
të  varnin  në  muret  e  Qabes  shtatë  poezitë  më  kryesore  që  ishin  në 
letërsi  me  emrin  Muallekatu's-Seb'a.  Njëra  prej  këkëtyre  poezive  ishte 
e  Lebid  bin  Rabias.  Poezitë  e  Lebidit  kanë  ngelur  me  shekuj  të  varur 
në  Qabe.  Kur  Lebidi  u  nderua  me  mirësinë  e  besimit,  ai  nuk  shkruajti 
më  poezi  nga  shkaku  i  madhërimit  dhe  i  respektit  që  kishte  për  fjalën 
e  Allahut.  Poezia  e  tij  e  fundit  ishte  kjo  strofë,  të  cilën  e  lexoi  ditën  kur 
u  bë  mysliman: 

“Falenderimi  i  takon  Allahut  që  nuk  më  mori  vdekja  derisa  edhe 
unë  vesha  rrobën  e  ndritshme  të  Islamit."  (Ibn  Abdilber,  el-Istiab,  III,  1335) 


Sulejmani  alejhisselam  i  dërgoi  një  letër  mbretëreshës  së  Sebesë 
Belkisës,  të  cilën  e  ftonte  në  Islam.  Në  atë  kohë  Belkisa  e  cila  adhuron- 
te  putat,  kur  e  lexoi  letrën,  tha: 

“Zotërinj!  Mua  më  ka  ardhur  një  letër  e  nderuar.  Atë  ma  ka 
dërguar  Sulejmani.  Ajo  fillon  me  emrin  e  Allahut  Mëshiruesit 
Gjithëmëshirshmit.  ” 

Disa  dijetarë,  për  shkak  të  respektit  të  saj  kanë  thënë: 

“Belkisa  u  nderua  me  besim  për  shkak  se  e  respektoi  dhe  e  vlerë- 
soi  letrën  e  Sulejmanit.  ” 


Hazreti  Bishr  Hafi,  i  cili  ishte  nga  miqtë  e  Allahut,  në  fillim  të  jetës 
kishte  qenë  mëkatar.  Një  ditë,  teksa  po  ecte  në  rrugë  i  dehur,  gjeti  mbi 
vete  një  letër  mbi  të  cilën  ishte  shkruajtur  besmeleja.  E  puthi  atë  dhe  e 
vendosi  në  kokë.  I  hodhi  erë  të  mirë  dhe  e  fshehu  në  një  vend  të  bukur. 
Atë  natë  pa  ëndërr  dhe  dëgjoi  një  thirrje  të  tillë: 

“Emrin  Tim  e  mbulove  me  erë  të  mirë,  e  madhërove  dhe  e  res- 
pektove  atë.  Edhe  Unë  do  ta  bëj  emrin  tënd  të  respektuar  në  të  dy 
botët  për  hir  të  madhërisë  sime.” 

Kur  Bishri  u  zgjua  nga  gjumi,  u  pendua  dhe  iu  drejtua  Allahut  me 
besnikëri  dhe  sinqeritet.  40 


Gjyshërit  tanë,  të  cilët  e  shprehnin  në  çdo  lloj  mënyre  madhërimin 
që  kishin  ndaj  Allahut  Teala  e  të  Dërguarit  të  Tij,  sjellje  që  e  kishin 
shndërruar  në  një  ligj  normal  në  jetën  e  tyre,  për  të  treguar  respekt, 
fjalën  'Allah  "  nuk  e  kanë  shkruajtur  qartë  në  librat  që  kanë  botuar. 
Duke  menduar  se  librat  mund  të  vendosen  në  tokë  në  vend  të  fjalës 


40.  Attar,  TezkiretuTEvlija,  Tahran  1372,  fq.  128 

“aUI”  kanë  përdorur  shkurtimin  “  «1 


Siç  tregohet,  një  ditë  Ibrahim  bin  Ed’hemit  i  qëlloi  të  kalonte  pra- 
në  Hazretit  Imam  Azam.  Nxënësit  që  ishin  pranë  Ebu  Hanifes  e  panë 
Ibrahim  bin  Ed  hemin  me  sy  të  përçmues  dhe  mospërfillës.  Imam 
Azami  e  vuri  re  këtë  dhe  i  thirri  Ibrahim  bin  Ed'hemit: 

“Urdhëroni  i  nderuar,  na  e  nderuat  kuvendin!” 

Duke  u  ndjerë  me  turp,  Ibrahim  bin  Ed’hemi  dha  selam  dhe  kaloi. 
Pasi  u  largua  Ibrahim  bin  Ed'hemi,  nxënësit  e  pyetën  Imam  Azamin: 

“Nga  cili  aspekt  e  meriton  ky  njeri  cilësinë  e  nderimit?  Si  ka  mu- 
ndësi  që  një  njeri  si  ju  t'i  thotë  atij  i  nderuar? 

Në  lidhje  me  këtë,  Imam  Azam  dha  këtë  përgjigje  që  shprehte 
ndjenjën  e  respektit  që  kishte  për  miqtë  e  Allahut  dhe  në  të  njëjtën 
kohë  modestinë  e  tij  të  lartë: 

“Ai  gjithmonë  është  i  përkushtuar  ndaj  Allahut  në  një  lloj  mënyre, 
ndërsa  ne  jemi  të  përkushtuar  ndaj  punës...” 

Hazreti  Imam  Azami  kishte  qepur  një  rrobë  prej  një  cope  shumë 
të  vlefshme  dhe  të  bukur,  me  qëllim  që  ta  vishte  vetëm  në  namazet  e 
natës.  Kjo  tregon  edukatën,  respektin  dhe  rëndësinë  që  u  jepte  adhu- 
rimeve,  nga  shkaku  i  ndjenjës  së  madhërimit  që  kishte  për  Allahun. 


Ahmed  bin  Hanbel  rahmetullahi  alejhi  shkonte  shpesh  te  miku  i 
madh  i  Allahut,  Bishr  Hafi  dhe  bisedonte  me  të.  Ai  ishte  i  lidhur  me  të 
në  kuptimin  më  të  plotë.  Një  herë  nxënësit  i  thanë: 

“O  Imam!  Ti  je  një  muxhtehid  në  shkencat  e  Kur'anit  dhe  Sunnetit. 
A  të  ka  hije  ty  të  shkosh  te  një  njeri  i  zakonshëm? 

Imami  i  madh  u  përgjigj: 


“Po,  ato  që  thoni  ju,  unë  i  di  më  mirë  se  ai,  por  ai  e  njeh  më  mirë 
Allahun  se  sa  unë.  ” 

Siç  vihet  re,  Hazreti  Imam  Azami  dhe  Ahmed  bin  Hanbeli,  për 
shkak  të  dashurisë  dhe  madhërimit  që  ndjenin  kundrejt  Allahut,  i  kanë 
respektuar  robërit  e  Tij  dijetarë  dhe  janë  munduar  të  përfitojnë  prej 
tyre  duke  i  vizituar. 


Shkretëtira  Sina  ishte  një  vend  i  tmerrshëm  që  nuk  mund  ta  ka- 
lonte  askush.  Por  me  vendosmërinë  dhe  vendimin  e  prerë  të  Javuz 
Sulltan  Selimit  ushtria  Osmane  arriti  të  hynte  në  këtë  shkretëtirë.  Pas 
pak,  Javuzi  zbriti  nga  kali  dhe  filloi  të  ecë.  Komandantët  ishin  të  habi- 
tur  dhe  kishin  frikë.  Ata  filluan  të  flisnin  me  njëri  tjetrin:  “Përse  Sulltani 
zbriti  nga  kali  dhe  pse  po  ecën  në  këtë  shkretëtirë,  në  të  cilën  edhe 
kali  përgjaket  ngaqë  ecën  me  vështirësi?'  .  Kështu,  zbritën  edhe  ata 
nga  kuajt  e  filluan  të  ecin.  Pashallarët  i  thanë  Hasan  Xhanit,  i  cili  ishte 
miku  i  sinqertë  i  Javuzit: 

“Pyete  Sulltanin,  ç’është  kjo  punë?’’ 

Kur  Hasan  Xhani  e  pyeti  i  merakosur  Javuzin  për  këtë,  Javuzi  u 
Përgjigj: 

“A  nuk  po  e  shikon  o  Hasan,  përpara  nesh  po  ecën  i  Dërguari 
i  Allahut  sallallahu  alejhi  ue  sellem?!  Kur  Sulltani  i  botërave  ecën 
në  këmbë,  si  mund  të  qëndrojmë  ne  mbi  kalë?” 


Tek  Osmanët  shenja  e  padishahut  nuk  ishte  kurora.  Edhe  pse  në 
shkrimet  zyrtare  përmendet  fjala  “kurorëmbajtësi”,  padishahllëku  i  një 
padishahu  realizohej  me  dhënien  e  besës  dhe  me  lidhjen  e  shpatës. 
Kjo  ka  vazhduar  kështu  deri  te  Sulltan  Vahiduddin,  i  cili  ishte  padisha- 
hu  i  36-shtë  Osman. 

Pas  çlirimit  të  Stambollit,  vendi  për  lidhjen  e  shpatës  u  bë  tyrbeja 
e  Hazretit  Ebu  Ejjub  el-Ensari.  Për  këtë  arsye,  ceremonive  u  thuhej 
“Shpata  e  Lartë”. 

Shpata  që  padishahu  i  ri  vendoste  në  brez,  ishte  shpata  e  Hazretit 
Omer  radijallahu  anhu,  e  cila  ruhej  ne  Sarajin  e  Topkapësë.  Kjo  shpa- 

të  vendosej  nga  njeriu  më  fetar  i  asaj  kohe,  pastaj  padishahu  urohej 
me  lutje  me  zë.  Për  urimet  e  atyre  që  nuk  ishin  muslimanë  ngrihej  një 
çadër  në  pjesën  e  brendshme  të  mureve  të  Edirnekapës.  Sepse  deri 
në  “Urdhërin  e  Reformës”  të  vitit  1839,  ata  që  s’ishin  muslimanë  nuk 
lejoheshin  të  hynin  në  vendet  rreth  Ejubit,  sepse  në  këtë  vend  që  kon- 
siderohej  i  shenjtë  si  Haremu’sh-Sherif,  ka  shumë  sahabi  të  varrosur 
që  dihen  dhe  që  nuk  dihen.  Domethënë  ky  vend  është  lagur  me  gjakun 
e  sahabive  te  bekuar  dhe  është  vendi  ku  kanë  rënë  dëshmorë. 

Në  kohën  e  Muratit  IV,  ndodh  një  përmbytje  dhe  të  dy  anët  e 
Qabes  shemben.  Për  këtë  arsye,  kryearkitekti  Ridvan  Aga  dërgohet 
menjëherë  në  Mekketu'l-Mukerrame,  për  ta  riparuar.  Pasi  bëri  verifiki- 
met  e  duhura,  kur  po  tregonte  vendet  e  rrëzuara,  kryearkitektit  i  vinte 
turp  të  përdorte  shprehje  të  tilla  si  “shkatërrim  dhe  rrëzim”  për  Qaben 
madhështore,  kështu  që  dhe  në  vend  të  tyre  përdori  shprehjen: 

“Filan  pjesë  e  Kabetullahit  kanë  rënë  në  vendin  e  sexhdes.” 

Gjatë  riparimit  ai  pati  treguar  shfaqje  respekti  të  rëndësishme  si, 
marrjen  e  masave  të  nevojshme  që  kafshët  e  ngarkesës  që  mbartnin 
gjërat  e  nevojshme  për  rindërtimin,  të  mos  i  bënin  pis  ato  vende  të 
bekuara. 

Në  të  vërtetë,  adhurimi  që  Osmanët  kishin  për  ata  vende  të  shenj- 
ta  fillonte  që  nga  froni.  Aq  sa  në  udhëtimin  e  haxhit  në  atë  kohë,  vend- 
it  të  parë  gjatë  kalimit  nga  pjesa  Evropiane  në  atë  Aziatike  ia  kishin 
vënë  emrin  “Harem”,  duke  iu  përshtatur  ndjenjave  dhe  edukatës  së 
Haramejni'sh-Sherifejn,  dhe  në  këtë  rrugë  nuk  është  pranuar  asnjë 
lëvizje  që  shprehte  pakujdesi. 


Në  vitin  1678,  poeti  Naibi  nisi  udhëtimin  e  haxhit  bashkë  me 
liderët  e  shtetit.  Kur  karvani  po  i  afrohej  Medines,  Naibin  nuk  e  merrte 
gjumi  nga  emocioni.  Në  karvan  ai  pa  një  padishah  i  cili  e  kish  drejtuar 
këmbën  pa  dashje  drejt  Medinetu'l-Munevveras.  I  ndikuar  shumë  nga 
kjo  gjendje,  ai  nisi  të  shkruajë  poezinë  e  tij  të  njohur. 

Afër  namazit  të  sabahut,  kur  iu  afruan  Medinetu'l-Munevveras, 
h  Naibi  dëgjoi  i  habiutur  se  nga  minaret  e  Xhamisë  së  Pejgamberit  po 

këndohej  pikërisht  poezia  që  që  kishte  shkruajtur: 

“Largohu  nga  mosrespekti  i  edukatës  së  këtij  vendi  i  cili  është 
vendi  ku  shikon  Zoti,  është  vendi  i  Hazretit  Muhammed  Mustafait !. .  ” 

“O  Nabi,  hyr  në  këtë  vend  duke  iu  përshatur  rregullave  të  eduka- 
tës!  Ky  vend  është  një  vend  i  shenjtë  që  e  kanë  puthur  pejgamberët 
dhe  ku  shpirtërat  e  shenjtë  sillen  rreth  e  rrotull  si  flutura.  ” 

Poeti  Nabi,  i  cili  i  cili  u  prek  shumë  nga  ky  fakt,  takoi  menjëherë 
muezinin,  të  cilin  e  pyeti: 

“Si  dhe  nga  kush  e  ke  mësuar  këtë  poezi?’’.  Muezini  tha: 

“I  Dërguari  i  Allahut  sallallahu  alejhi  ue  sellem  erdhi  këtë  mbrëmje 
në  ëndërr  dhe  na  tha: 

“Mua  po  më  vjen  për  vizitë  një  poet  nga  ummeti  im  me  emrin 
Nabi.  Ky  person  është  shumë  i  mbushur  me  dashuri,  admirim  dhe 
respekt  ndaj  meje.  Për  këtë  shkak,  priteni  atë  me  poezinë  e  tij,  duke 
e  lexuar  nga  minaret  e  xhamise  sime!..  ”  Kështu,  ne  e  zbatuam  këtë 
urdhër  profetik. 

Nabi  filloi  të  qante  me  zë  të  lartë.  Teksa  qante,  ai  thoshte: 

“Domethënë,  i  Dërguari  i  Allahut  sallahu  alejhi  ue  sellem  më  tha 
mua  “ummeti  im”.  Domethënë,  dielli  i  dy  boëtrave  më  pranoi  ummet 
të  tijL” 


Abdulhaziz  Han,  i  cili  ishte  i  fundit  i  Osmanëve,  ishte  i  lidhur  me 
shumë  dashuri  dhe  respekt  ndaj  Pejgamberit  sallallahu  alejhi  ue  sellem. 
Kur  një  ditë  ai  kishte  rënë  në  shtrat  i  sëmurë,  në  një  gjendje  te  venitur 
e  të  zbehtë,  iu  tha: 

“Ka  një  kërkesë  nga  shërbëtorët  e  Medinetu'l-Munevveres!”  Pasi 
e  dëgjoi  këtë,  Sulltani  mblodhi  të  tëra  fuqitë  e  tij  dhe  shfaqi  dashurinë 
e  respektin  që  kishte  për  Medinen  dhe  Hazretin  Pejgamber  sallallahu 
alejhi  ue  sellem,  duke  u  thënë  shërbëtorëve  këto  fjalë: 

“Më  ngrini  menjëherë  në  këmbë!  Dua  t’i  dëgjoj  në  këmbë 
kërkesat  që  kanë  ardhur  nga  Haramejni!  Kërkesat  e  komshinjve 

të  Pejgamberit  nuk  dëgjohen  duke  shtrirë  këmbët  në  mënyrë  të 
paedukatë 

Sa  herë  që  vinte  posta  e  Medinetu’l-Munevveres,  ai  merrte  ab- 
dest  duke  thënë:  “Te  këto  ka  pluhur  të  bekuar  të  Medinetu’l- 
Munevveres”,  i  puthte  dhe  i  vinte  në  ballë.  Pastaj  ia  jepte  ato  postarit 
dhe  i  thoshte:  “Hape  dhe  lexoje! 


Respekti  që  kishin  gjyshërit  tanë  për  dijetarët  dhe  të  devotshmit, 
duhet  të  përkujtohet.  Djalit  të  tij  Osman  Gazit  dhe  të  gjithë  atyre  që  do 
të  vinin  në  vendin  e  tij,  Ertugrull  Gazi  i  dha  këtë  këshillë  të  vlefshme  në 
çështjen  e  përkujdesjes  ndaj  miqve  të  Allahut: 

“Shiko  bir!  Mua  më  lëndo,  por  jo  shejhun  Edebali!  Ai  është  dielli  i 
ndjenjave  shpirtërore  për  farefisin  tonë.  Peshorja  e  tij  nuk  gabon. 

Mua  më  kundërshto,  por  atë  jo!  Nëse  më  kundërshton  mua,  mër- 
zitem,  lëndohem;  nëse  e  kundërshton  atë,  sytë  e  mi  nuk  të  shohin 
më! 

Fjala  jonë  nuk  është  për  Edebalin,  por  është  për  senxhegizin.  Këto 
që  të  thashë,  quaji  si  këshilla!.. 


Edhe  Osman  Gazi  i  pati  dhënë  këtë  këshillë  djalit  të  tij  Orhan 
Gazit: 

“. .  .Respektojini  dhe  nderojini  dijetarët  e  devotshëm,  të  cilët  i  ja- 
pin  forcë  shpirtërore  shtetit.  Nëse  dëgjon  se  në  një  vend  tjetër  ka  një 
dijetar,  një  të  mençur  apo  një  mik  të  Zotit,  ftoje  atë  në  shtetin  tënd  me 
njerëzi  dhe  edukatë.  Feja  dhe  punët  e  shtetit  le  të  administrohen  me 
bereqetin  dhe  ndihmën  e  tyre!. .  ” 


Në  kohën  e  Orhan  Gazit,  një  mik  i  njohur  i  Allahut,  i  cili  quhej 
Gejikli  Baba,  banonte  në  Ulludag.  Orhan  Gazi  i  cili  dëgjoi  për  famën  e 
tij,  i  dërgoi  lajm  dhe  e  ftoi.  Por  ky  mik  i  Allahut,  i  cili  rrinte  me  drerët, 

nuk  e  pranoi  ftesën.  Për  më  tepër,  ai  dërgoi  këtë  lajm.  “As  Orhani  të 
mos  vijë  tek  unë.  ” 

Orhan  Gazi  u  bë  merak  dhe  pasi  e  pyeti  me  habi  për  shkakun, 
mori  këtë  përgjigje: 

“Dervishët  janë  njerëz  mendjemprehtë,  janë  njerëz  që  e  kanë  zem- 
rën  të  lidhur  me  Zotin.  Eshtë  e  nevojshme  që  ata  të  sillen  siç  duhet.  Në 
të  këndërt,  nëse  ndahen  nga  rruga  e  Islamit,  nuk  u  pranohen  lutjet. 
Ndërsa  ju  jeni  mbrojtësit  e  ummetit.  Pra  ju  jeni  ushtarë  të  kufinjve 
ndërsa  ne  ushtarë  të  lutjes.  Fitoret  korren  nga  përpjekja  e  përbashkët 
e  ushtarëve  të  lutjes  dhe  ushtarëve  të  kufinjve.  Siç  pajisen  me  dije  lufte 
dhe  guxim  ushtarët  e  kufinjve,  për  të  arritur  këtë  sukses,  edhe  ushta- 
rët  e  lutjes  duhet  të  mbahen  larg  nga  frymëzimi  dhe  dashuria  e  kësaj 
bote.  Për  këtë  arsye,  kam  frikë  se  dhuratat  që  do  të  më  jepni  kur  të  vij 
te  ju,  në  zemrën  e  dervishave  fut  dashurinë  e  kësaj  bote  dhe  pakëson 
dashurinë  për  ahiretin.  Kështu  që  edhe  ne  edhe  ju  do  të  humbasim. . . 
O  SuIItani  im!  Dijeni  se  kur  të  vijë  koha,  do  të  takohemi  inshallah.  ” 

Pas  një  farë  kohe,  Gejikli  Baba  erdhi  në  Bursa  dhe  mbolli  një  rrap 
në  oborrin  e  Orhan  Gazit.  Sulltanit  i  treguan  për  këtë.  Orhan  Gazi 
menjëherë  erdhi  aty.  Gejikli  Baba  i  tha: 

“E  mbolla  për  bereqet.  Përsa  kohë  që  ky  rrap  të  jetë  këtu,  ndoshta 
lutjet  që  dervishët  bëjnë  për  ju  do  të  pranohen.” 

Edhe  pse  Gejikli  Baba  i  kishte  thënë  se  nuk  pranon  dhurata,  Orhan 
Gazi  i  propozoi  inegëlin  dhe  vendin  rreth  tij.  Por  Gejikli  Baba  i  cili  e 
kishte  syrin  dhe  zemrën  të  ngopur,  nuk  e  pranoi  duke  i  thënë: 

“Prona  është  e  Allahut.  Ai  ua  jep  të  aftëve.  Ne  nuk  mund  jemi  të 
aftë  për  këtë.” 

Sulltani  këmbënguli.  Pas  kësaj,  Gejikli  Baba  u  frikësua  se  mospra- 
nimi  i  asaj  që  iu  dha  është  mendjemadhësi,  prandaj  tha: 

“Vendet  që  nga  kodra  përballë  teje  e  deri  diku  këtu  afër,  le  të  jetë 
oborri  i  dervishëve!” 


Orhan  Gazi,  i  cili  nuk  kishte  mangësi  në  respektin  ndaj  miqve  të 
Allahut,  e  formonte  forcën  themelore  të  shtetit  bashkë  me  ta.  Pasi 

Gejikli  Baba  ia  pranoi  dhuratën,  ai  e  kapi  për  duarsh  me  gëzim  të 
madh  dhe  e  puthi,  e  puthi,  e  puthi...  Edhe  pasi  ai  vdiq,  i  bëri  një  tyrbe 
dhe  një  xhami.  Kjo  tyrbe  vizitohet  ende  sot. 

Historia  dëshmon  se  respekti  që  sulltanët  Osmanë  kishin  për  miq- 
të  e  Allahut,  përbën  një  nga  shkaqet  kryesore  që  atyre  u  jepej  ndihma 
hyjnore. 


Respekti  që  Fatihu  kishte  për  Hazretin  Akshemseddin  ishte  shumë 
i  lartë.  Edhe  fjalët  që  u  tha  të  pranishmëve  ditën  kur  çliroi  Stambollin, 
janë  shumë  interesante: 

“Gëzimi  dhe  qetësia  që  po  shikoni  te  unë  nuk  janë  për  shkak  të 
çlirimit  të  kësaj  kalaje,  por  për  shkak  se  një  mik  i  nderuar  dhe  i  be- 
gatë  i  Allahut  si  Akshemseddini,  është  në  kohën  time  dhe  bashkë  me 
mua...  ” 


Kemal  Pashazade  i  cili  ishte  nga  dijetarët  e  njohur  Osmanë,  më 
parë  kishte  qenë  një  ushtar  i  mirë,  por  pastaj  e  la  këtë  profesion  dhe 
u  dha  krejtësisht  pas  dijes.  Në  disa  tekste  të  tij  ai  na  e  sqaron  kështu 
arsyen  pse  e  kish  bërë  një  zgjidhje  të  tille: 

“Isha  në  një  fushatë  lufte  nën  drejtimin  me  Sulltan  Bayezid  Han 
Veli.  Pranë  Sulltanit  ishte  veziri  i  tij  Ibrahim  Pasha  dhe  Evranosoglu, 
që  ishte  një  nga  komandantët  e  njohur.  Evranosoglu  ishte  një  koma- 
ndant,  të  cilit  askush  nuk  i  kalonte  përpara  dhe  askush  nuk  mund  të 
ulej  para  tij  në  kuvende.  Por  në  atë  kohë,  erdhi  një  dijetar  me  rroba 
të  vjetra  dhe  u  ul  përpara  komandantit.  U  habita  shumë  kur  vura  re  se 
askush  nuk  i  tha  gjë  dhe  as  nuk  e  ndaloi.  I  Pyeta  ata  që  i  kisha  afër: 

Kush  është  ky  njeri  që  guxon  të  ulet  përpara  një  komandanti  si 
Evranosoglu?  Më  thanë: 

-Eshtë  një  dijetar,  një  i  devotshëm  që  quhet  Molla  Lutfi!  Thashë: 


-Sa  rrogë  merr?"  Më  thanë: 
-Tridhjetë  dirhem.  Thashë  me  habi: 

-Si  ka  mundësi  që  një  njeri  me  kaq  pak  pozitë  mund  të  kalojë  për- 
para  një  komandanti  të  pashoq?  Atëherë  më  thanë: 

-Dijetarët  respektohen  kështu  për  shkak  të  madhështisë  së 
dijeve  fetare  që  kanë.  Në  fakt  edhe  zemra  e  pashait  dhe  e  koma- 
ndantit,  e  cila  ishte  e  mbushur  me  besim,  me  dije  dhe  edukatë, 
nuk  do  të  kënaqeshin  po  të  ndodhte  ndryshe.!.. 

Në  lidhje  me  këtë,  duke  u  mbështetur  në  ndjenjën  se  vlera  ime 
nuk  do  të  mjaftojë  për  t'u  bërë  si  këta  komandantë,  porse  në  fushën  e 
dijes  mund  të  bëhesha  shumë  i  njohur,  e  lashë  ushtrinë  dhe  fillova  të 
përkushtohesha  ndaj  dijes. " 

Pas  kësaj  zgjedhjeje,  Kemal  Pashazade  arriti  në  dije  gradën  “faridu'l- 
asrihi:  i  vetmi  në  kohën  e  tij”.  Pas  vdekjes  së  Zenbilli  Ali  Efendit  ai  u 
bë  shejhulislami  i  nëntë  i  shtetit  Osman. 


Kur  një  ditë  Sulltani  I  Ahmed  Hani  po  shkonte  në  Yskydar,  u 
takua  në  treg  me  Hazretin  Aziz  Mahmud  Hydajin.  Duke  zbritur  me- 
njëherë  nga  kali,  ai  vuri  shejhun  në  kalë  dhe  vetë  filloi  të  ecë  pas  tij. 
Zemra  e  Hazretit  Hydaji  nuk  ishte  e  kënaqur  që  padishahu  i  madh  ecte 
në  këmbë  dhe  pas  një  farë  kohe  zbriti  nga  kali  duke  thënë: 

“Hypa  në  kalë  vetëm  që  të  pranohet  lutja  e  shejhut  tim  dhe  të 
zbatohet  urdhëri  i  sulltanit  tim!”  Kështu  që  u  pranua  edhe  lutja  e  shej- 
hut  të  tij: 

“Biri  im!  Padishahët  ecshin  pas  teje!  ” . 


Sulltani  I  Ahmed  Hani  kishte  një  respekt  dhe  nder  të  veçantë  për 
Hazretin  Aziz  Mahmud  Hydajin.  Një  ditë,  ai  po  bisedonte  me  Hazretin 
Aziz  Mahmud  Hydajin  në  saraj.  Në  një  çast,  teksa  Hazreti  Aziz  Mahmud 
Hydaji  deshi  të  merrte  abdest,  i  sollën  ibrikun  dhe  legenin.  Padishahu 
e  mori  ibrikun  dhe  i  hodhi  ujë,  në  shenjë  respekti  ndaj  tij,  ndërsa  nëna 
e  Sulltan  Ahmed  Hanit  kishte  bërë  gati  peshqirin  në  hamam.  Në  atë 
çast,  Valide  Sulltanit  i  erdhi  në  zemër  kjo  dëshirë: 

“Ah  sikur  të  mund  të  shikoja  një  keramet  të  HazretitAziz  Mahmud 
Hydajit! ”  Hazreti  Hydaji,  me  mirësinë  e  Allahut  dhe  duke  e  ditur  se 
çfarë  i  erdhi  në  zemër  Valide  Sulltanit,  tha: 

“Çudi!  Disa  presin  keramet  prej  nesh.  Por  a  ka  keramet  më  të 
madh  se  sa  të  të  hedhë  ujë  Halifeja  e  tokës  dhe  nëna  e  tij  e  nderuar  të 
të  përgatisi  peshqirin?" 


Komandanti  i  pozitës  së  përforcuar  së  Çanakkales,  Mirliva  Xhevat 
Pasha,  në  një  farë  çasti  kur  ndjehej  shumë  i  dëshpëruar  prej  bombar- 
dimeve  të  flotës  armike  që  po  zvarritej  në  ngushticë,  ra  në  një  gjumë 
të  lehtë  nga  shkaku  i  lodhjes  së  tepërt.  Në  ëndërr  dëgjoi  një  zërin  e  një 
engjëlli,  që  i  tha: 

“O  Xhevat!  Ju  e  respektoni  dhe  e  madhëroni  fjalën  e  lartë 
të  Allahut.  Për  këtë  arsye  ju  përgëzoj  me  ndihmën  e  Allahut!  Pa 

shiko  mbi  det!” 


Xhevat  Pasha,  kur  pa  errësirën  e  detit,  në  mes  të  një  drite  pa 
shkronjat  kef  dhe  vav.  Pastaj  u  zgjua.  Të  nesërmen  kur  po  lexonte 
Fatihanë  në  krye  të  një  varri,  Xhevat  Pasha  e  dëgjoi  sërish  zërin  që 
pati  dëgjuar  në  ëndërr: 

“O  Xhevat  Pasha!  Vendosi  në  det  26  municionet  që  janë  në 
depo!” 

Ai  u  emocionua.  E  pa  veten  në  një  gjendje  të  pakuptueshme 
shpirtërore.  Kur  po  mendonte  se  si  ta  zgjidhte  këtë  situatë,  takoi  pak 
më  tutje  takoi  një  njeri  me  fytyrë  të  ndritshme.  Ai  iu  afrua  Pashait  dhe 
e  pyeti  nëse  kishte  ndonjë  hall.  Pashai  i  tregoi  gjithçka  kishte  ngjarë. 
Ai  mik  i  Allahut  e  shpjegoi  përmes  dijes  shpirtërore  atë  gjë  të  pakup- 
tueshme  që  kishte  parë  Pashai: 


“Biri  im!  Drita  që  ke  parë  mbi  det  është  shenja  e  fitores  sonë.  Ajo 
tregon  se  qafirat  nuk  do  të  mund  t'i  marrin  këta  toka.  Ndërsa  shkronjat 
kef  dhe  vav  sipas  llogarisë  alfabetike  bëjnë  26 .  Atëherë  26  municionet 
që  janë  në  depo  vendosi  në  errësirën  e  gjirit,  gjë  që  ka  për  të  mundë- 
suar  një  nga  sulmet  më  të  mëdha  të  fitores  sonë. 

Pas  këtyre  fjalëve,  personi  me  fytyrë  të  ndritur  u  zhduk  çilembyll 
sytë. 

Nëse  sipas  logjikës  normale  municionet  duhej  të  viheshin  vertika- 
lisht  në  ngushticë,  sipas  kësaj  ëndërre  ato  duhej  duhej  të  vendoseshin 
paralel  me  tokën,  në  errësirën  e  gjirit.  Në  të  vërtetë  ky  ishte  vendi 
më  pasiv  i  ngushticës  në  pikëpamje  strategjike,  pra  aspak  i  përshtat- 
shëm. 

Xhevat  Pasha,  cili  iu  dorëzua  kësaj  shfaqjeje  shpirtërore,  dha  ur- 
dhër  që  të  vendoset  municioni,  pa  humbur  kohë.  Anija  Nusret  Majën 
e  cila  ishte  nën  komandën  e  kapitenit  Hakki  Bej,  e  kreu  detyrën  e  saj 
në  mënyrë  të  shkëlqyer.  Në  mesnatë  secili  nga  municionet  u  vendos 
në  det  me  tekbir.  Atë  mëngjes,  pasi  e  kreu  detyrën  e  tij,  kapiteni  Hakki 
Bej  ra  shehid  për  shkak  të  krizës  në  zemër. 

Të  nesërmen,  kur  anijet  luftareke  hynë  në  ngushticë,  municioni 
që  ishte  vendosur  natën  filloi  ta  bënte  të  vetën.  Në  fund  të  betejës,  pje- 
sa  më  e  madhe  e  anijeve  luftarake  të  armikut  u  varrosën  në  ngushticë 
bashkë  me  armatimet  e  veta.  Në  këtë  mënyrë  arriti  të  thyhej  sulmi  i 
armikut. 

Winston  Churchill,  më  1930  në  revistën  “Revue  de  Paris'  e  ana- 
lizon  kështu  këtë  ngjarje: 

“Në  luftën  e  Parë  botërore,  shkaku  kryesor  për  vdekjen  e  gjithë 
atyre  njerëzve,  për  shpenzimet  shumë  të  rënda  të  luftës  dhe  për  mbyt- 
jen  e  pesë  mijë  anijeve  tregtare  dhe  luftarake,  janë  26  municionet  që 
ishin  lidhur  në  majë  të  një  teli  çeliku  të  hollë  dhe  që  ishin  hedhur  një 
natë  para  nga  Turqit.” 

Ja  bereqeti  i  respektit  dhe  madhërimit  që  bëhet  ndaj  fjalës  së 
Allahut  Teala. . . 


Së  fundi,  gjëja  më  e  rëndësishme  që  urdhërohet  në  Kur  an  pas  be- 
simit  është  vepra  e  mirë.  Edhe  pas  istigfarit  ajo  që  duhet  të  bëhet  është 
vepra  e  mirë.  Domethënë,  lartësimi  i  gradave  të  robërve  te  Allahu 
Teala  dhe  pranimi  i  istigfarit  është  në  vazhdën  e  veprave  të  mira. 

Ndërsa  puna  e  mirë  shkurtimisht  është  “tadhim  li-emrillah  ve  shefkat 
ala  halkillah",  domethënë  zbatim  me  respekt  i  urdhërave  të  Allahut 
dhe  shërbimi  me  dashuri  dhe  mëshirë  ndaj  krijesave  të  Allahut. 


4.  Mbajtja  e  amanetit  dhe  premtimit 

Amaneti  dhe  besimi  vijnë  nga  e  njëjta  rrënjë.  Fjala  “mumin’’  (be- 
simtar)  është  emri  i  përgjithshëm  i  atyre  që  besojnë  Allahun  dhe  në  të 
njëjtën  kohë  është  një  nga  emrat  e  bukur  të  Allahut  që  tregon  se  Ai 
është  burimi  i  sigurisë,  që  robërve  të  Tij  u  jep  siguri.  Ai  që  u  dha  cilësi- 
në  “besnik”  Pejgamberëve  të  tij,  domethënë  Ai  që  i  bën  besnikë  është 
Allahu.  Kështu  që  edhe  fjala  besimtar  do  të  thotë  njeri  që  beson,  njeri 
që  i  lihet  amaneti,  njeri  që  jep  siguri  dhe  që  është  besnik. 

Ebu  Musa  radijallahu  anhu  thotë: 

E  pyeta  të  Dërguarin  e  Allahut:  “O  i  Dërguari  i  Allahut!  Kush  ësh- 
të  më  i  miri  i  myslimanëve?”  Ai  m’u  përgjigj: 

“Eshtë  ai  në  gjuhën  dhe  në  dorën  e  të  cilit  myslimanët  janë  të 
sigurtë.  (Buhari,  Iman,  4,  5,  Rikak  26;  Muslim,  Iman  64,  65) 

Besnikëria  dhe  mbajtja  e  amanetit,  domethënë  besnikëria  ndaj 
fjalës  së  dhënë  dhe  marrveshjeve,  përbën  një  nga  çështjet  themelore 
të  jetës  individuale  dhe  shoqërore.  Rendi  i  shoqërisë  është  i  lidhur  me 
respektin  e  njerëzve  besnikë  dhe  mbajtjen  e  premtimeve.  Po  të  mos 
kish  qenë  kjo  cilësi,  nuk  do  të  mund  të  mendohej  kurrë  se  do  të  mund 
të  mbahej  feja  apo  të  rregullohej  bota. 

Duke  e  shtjelluar  cilësinë  “besnikëri”  të  pejgamberëve,  në  ajetet 
fisnike  thuhet  kështu: 

“Unë  po  transmetoj  atë  që  më  ka  shpallur  Zoti  juaj  dhe  jam 
një  këshillues  besnik  për  ju.  ”  (el-A'raf ,  68) 

“Padyshim,  unë  jam  një  pejgamber  besnik  i  dërguar  te  ju.” 

(esh-Shuara,  107)  41 


41.  Veçanërisht  shik.  esh-Shuara,  125,  143,  162,  178;  ed-Duhan,  18. 

Nga  një  tjetër  pikëpamje,  këto  cilësi  të  bukura  janë  po  ashtu  edhe 
dispozita  të  ummetit  të  Muhammedit,  sepse  Pejgamberi  ynë  i  Nderuar 
është  thirrur  me  këtë  emër  dhe  është  njohur  me  cilësinë  “besnik  edhe 
para  periudhës  së  profetësisë”. 

Krahas  amanetit,  edhe  bajtja  e  premtimit  është  një  cilësi  e  rëndësi- 
shme.  Duke  urdhëruar  për  mbajtjen  e  fjalës  së  dhënë,  Allahu  thotë: 

“O  ju  që  keni  besuar!  Mbajini  premtimet  tuaja!..”  (el-Maide,  1) 

“...Mbajeni  fjalën  e  dhënë,  sepse  premtimi  ka  përgjegjësi.” 

(el-Isra,  34) 

Njërën  nga  cilësitë  e  besimtarëve  që  kanë  arritur  shpëtimin,  Allahu 
e  ka  shprehur  kështu: 

“Ata  e  mbajnë  amanetin  dhe  marrëveshjen.”  (el-Mu'minun,  8) 

Asnjëherë  nuk  duhet  të  harrojmë  se  të  gjitha  premtimet  e  dhëna 
dhe  çdo  lloj  marrëveshje,  në  të  njëjtën  kohë  do  të  thotë  premtim  ndaj 
Allahut.  Patjetër  duhet  t’u  përshtatemi  dhe  t’i  kryejmë  me  përpikmëri 
premtimet  dhe  marrëveshjet  që  janë  bërë  përpara  Allahut. 

Allahu  e  ka  vlerësuar  dhe  nderuar  Ibrahimin  alejhisselam  me  aje- 
tin: 

“Ibrahimi  i  cili  ishte  shumë  besnik  (e  mbante  premtimin)...” 

(en-Nexhm,  37) 

Pejgamberi  ynë  i  Nderuar  u  ka  dhënë  këtë  përgëzim  tregtarëve 
besnikë  dhe  të  drejtë: 

“Një  tregtar  mysliman  që  është  i  çiltër,  i  drejtë  dhe  besnik,  në  ditën 
e  kiametit  do  të  jetë  bashkë  me  pejgamberët,  të  sinqertët  dhe  dëshmo- 
rët.  (Tirmidhi,  Buju,  4/1209;  Ibn  Maxha,  Tixharat,  1) 

Në  të  kundërt,  ka  kritika  shumë  të  tmershme  për  ata  që  nuk  janë 
besnikë  dhe  që  nuk  e  mbajnë  fjalën.  I  Dërguari  i  Allahut  sallallahu  alej- 
hi  ue  sellem  ka  thënë: 


“Ai  që  nuk  e  mban  amanetin,  nuk  ka  as  besim  ”  (Ahmed,  III,  135) 

Nëse  mjedisi  nuk  ka  besë  te  një  person,  kjo  tregon  shenjën  e 
dobësimit  të  besimit  të  tij,  të  humbjes  së  dinjitetit  dhe  të  ndjeshmërisë 

- 

së  tij  Islame.  Tashmë  te  ai  ka  ngelur  vetëm  emri  i  besimit,  esenca  e 
adhurimeve  i  është  boshatisur  dhe  nuk  i  ka  ngelur  asgjë  tjetër  përpos 
shfaqjes  së  hipokrizisë  dhe  shtirjes.  Sa  bukur  e  shpreh  këtë  çështje 
hazreti  Omer  radijallahu  anhu: 

“Mos  shikoni  namazin  dhe  agjërimin  e  dikujt!  Shikoni  nëse  thotë 
të  vërtetën  kur  flet,  a  e  mban  amanetin  që  i  jepet  dhe  a  kujdeset  për 
hallallin  dhe  haramin  në  këtë  botë.”  42 

Nëse  nuk  shërohemi  nga  nëpërkëmbja  e  amanetit  dhe  mosmbaj- 
tja  e  premtimit,  në  fund  fare  kjo  gjëndje  mbërrin  deri  në  hipokrizi,  që 
është  vesi  më  i  keq.  Në  hadithet  e  tij,  Pejgamberi  sallallahu  alejhi  ue 
sellem  ka  thënë: 

“Janë  katër  vese  të  cilat,  nëse  gjenden  te  një  njeri,  e  bëjnë  atë  njeri 
plotësisht  hipokrit.  Nëse  dikush  nga  ju  ka  njërin  nga  këto  vese,  kjo  do 
të  thotë  se  te  ai  ka  një  ves  hipokrizie.  Kështu,  kur  i  jepet  një  amanet, 
tradhëton.  Kur  flet,  gënjen.  Kur  premton,  nuk  e  mban  premtimin.  E 
tepron  në  armiqësi  dhe  bën  padrejtësi.  ”  (Buhari,  Iman  24,  Medhalim  17; 
Muslim,  Iman  106) 

“ Allahu  Teala  thotë:  Në  ditën  e  kiametit  unë  jam  armiku  i  njerëzve 
që  i  përkasin  këtyre  tri  grupeve:  I  grupit  të  personave  që  betohen  në 
emrin  Tim  dhe  nuk  e  mbajnë  betimin,  i  grupit  të  personave  që  hanë 
pasurinë  e  një  njeriu  të  lirë  duke  e  shitur  si  rob,  dhe  grupi  i  atyre  që 
punësojnë  një  punëtor  dhe  pastaj  nuk  i  japin  pagesën  atij.  ”  (Buhari,  Buju 
106,  Ixhare  10) 

Domethënë  besnikëria  dhe  mbajtja  e  premtimit  është  dispozitë 
e  Islamit.  Tradhëtia  dhe  mosmbajtja  e  fjalës  nga  ana  e  një  besimtari, 
është  një  cilësi  e  keqe  që  e  zemëron  shumë  Allahun  Teala  dhe  që  e 
zvarrit  njeriun  në  fundin  e  xhehennemit. 


Tabllo  të  virtytshme 


Edhe  para  profetësisë  i  Dërguari  i  Allahut  sallallahu  alejhi  ue  se- 


42.  Bejhaki,  Sunenu’l-Kubra,  Daru'l-Fikr  VI,  288;  Shuabu’l-Iman,  IV,  230,  326. 

llem  ishte  më  i  larti  i  popullit  nga  pikëpamja  e  heroizmit,  më  i  nderuari 
dhe  nga  pikëpamja  e  prejardhjes  farefisnore,  më  i  miri  nga  pikëpamja 
e  moralit.  Ishte  ai  që  e  respektonte  më  shumë  të  drejtën  e  komshiut, 
ishte  ai  më  i  larti  në  butësi  dhe  në  mbajtjen  e  fjalës,  ishte  ai  më  i  miri 
në  siguri  dhe  besnikëri  dhe  ishte  ai  njeriu  që  nuk  poshtëronte  dhe  nuk 
i  bënte  keq  askujt.  Nuk  është  parë  kurrë  që  të  ketë  përgënjeshtruar  pa- 
drejtësisht  një  njeri  apo  të  ketë  bërë  debat  me  ndokënd.  Populli  i  tij  e 
pa  të  përshtatshme  për  Të  cilësinë  “besnik”,  për  arsye  se  Allahu  kishte 
mbledhur  tek  ai  të  gjitha  vetitë  dhe  cilësitë  e  bukura.43 

Cilësia  “besnik”  pothuajse  ishte  bërë  emri  i  dytë  i  Hazretit 
Pejgamber.  Kur  Krenaria  e  Gjithësisë  sallallahu  alejhi  ue  sellem  mbushi 
25  vjeç,  në  Mekke  e  thërrisnin  vetëm  me  emrin  “el-Emin”  (besnik).44 
Sa  herë  që  bëheshin  në  Qabe,  kur  e  shihnin  duke  ardhur,  gëzoheshin 
dhe  thonin  “Po  vjen  el-  Emini!”.  Për  çdo  çështje  që  kishin  mbështete- 
shin  tek  ai  dhe  këshilloheshin  me  të.  Krahas  ashabëve  të  nderuar  që 
ishin  gati  të  flijonin  për  të  shpirtin,  pasurinë  dhe  çdo  gjë  të  tyre,  edhe 
armiqtë  që  donin  ta  vrisnin  atë  nuk  kanë  thënë  asgjë  kundër  besnikë- 
risë  së  tij. 

Shprehja  “Muhammedu’l-Emin”  që  përdorej  për  të  Nderuarin 
tonë,  nuk  hiqej  as  nga  gjuha  e  mushrikëve,  të  cilët  amanetet  e  tyre 
nuk  ua  jepnin  njerëzve  të  tyre,  por  të  Dërguarit  të  Allahut.  Madje,  kur 
Hazreti  Pejgamber  alejhissalatu  uesselem  do  të  shpërngulej,  kishte  disa 
amanete  të  mushrikëve.  Edhe  pse  ishte  rrezik  vdekjeje,  ai  e  la  Hazretin 
Ali  në  Mekke  për  t'ua  dorëzuar  amanetet  mushrikëve.45 


Abdullah  bin  Ebi'l-Hamsa  na  tregon  një  nga  ngjarjet  më  shembu- 
llore  që  i  jepnin  të  Dërguarit  të  Allahut  cilësinë  el-Emin  dhe  es-Sadik 
(i  sinqertë): 

“Para  se  t'i  vinte  shpallja,  pata  blerë  diçka  nga  i  Dërguari  i  Allahut 
sallallahu  alejhi  ue  sellem.  U  ndava  prej  tij  duke  i  premtuar  se  do  t'ia 
sillja  menjëherë  nëse  priste  pak.  Por  kisha  harruar  fjalën  që  i  kisha 


43.  Ibn  Hishan,  I,  191;  Ibn  Sa'd,  I,  121 

44.  Ibn  Sa'd,  I,  121,  156. 

45.  Për  detaiet  e  ngjaries  shik.  fq.  24-25  të  librit. 

dhënë.  Pas  tri  ditësh  m’u  kujtua  dhe  kur  shkova  në  vendin  ku  kishim 
folur,  e  gjeta  duke  pritur  në  të  njëjtin  vend.  I  Dërguari  i  Allahut  salla- 
llahu  alejhi  ue  sellem  nuk  më  qortoi  për  këtë  që  bëra,  por  vetëm  më 
tha: 

-O  djalosh!  Më  ke  munduar.  U  bënë  tri  diët  që  po  të  pres  këtu.  (Ebu 
Davud,  Edeb,  82/4996) 

Pejgamberi  ynë  i  Nderuar  sallallahu  alejhi  ue  sellem  i  cili  qëndronte 
në  kulmin  e  paarritshëm  të  mbajtjes  së  besës  dhe  emanetit,  nuk  kishte 
pritur  për  të  marrë  ato  pak  para.  Ajo  që  e  shtyu  Pejgamberin  të  presë 
tri  ditë,  ishte  ndjenja  e  lartë  në  çështjen  e  mosdaljes  nga  fjala. 


Huzejfe  radijallahu  anhu  tregon: 

“Patëm  marrë  rrugën  nga  Mekka  për  në  Medine  bashkë  me  ba- 
bain  tim  Husejlin.  Qafirët,  Kurejshit  na  kapën  dhe  na  thanë: 

-Pa  dyshim  që  ju  doni  të  bashkoheni  me  njerëzit  e  Muhammedit. 

Ne  thamë: 

-Jo,  ne  nuk  po  shkojmë  në  Medine  për  këtë  shkak,  por  për  një 
punë.  Kështu,  ata  na  detyruan  t'u  jepnim  fjalën  se  nuk  do  të  bash- 
koheshim  me  të  Dërguarin  e  Allahut  dhe  se  nuk  do  të  luftonim  me 
bashkë  me  Të.  Kur  erdhëm  në  Medine  dhe  i  treguam  të  Dërguarit  të 
Allahut  në  lidhje  me  këtë,  Sulltani  i  Botrave,  i  Nderuari  ynë  tha: 

-Shkoni!  Ne  e  mbajmë  fjalën  që  kemi  dhe  lusim  Allahun  që  të  na 
ndihmojë  kundër  atyreUa  pra,  ky  është  shkaku  që  unë  nuk  kam  marrë 
pjesë  në  luftën  e  Bedrit.”  (Muslim,  Xhihad,  98) 


Sapo  ishte  bërë  marrëveshja  e  Hudejbijes  dhe  nenet  ishin  në 
shkrim  e  sipër.  Në  atë  moment  Ebu  Xhendel,  i  cili  ishte  i  biri  i  për- 
faqësuesit  të  Kurejshitëve  Suhejl  bin  Amrit,  duke  i  tërhequr  zvarrë  e 
me  mundim  zinxhirët  që  kishte  nëpër  këmbë,  erdhi  pranë  Pejgamberit 
tonë  të  Nderuar.  Ebu  Xhendelin  e  kishin  torturuar  shumë  për  shkak  se 
ishte  bërë  mysliman.  Ai  kishte  prej  tyre  dhe  kish  ardhur  te  myslima- 

nët,  sapo  kish  gjetur  rastin.  Suheyli  tha  se  sipas  marrëveshjes,  njeriu 
i  parë  që  duhet  të  kthehej  ishte  biri  i  tij  dhe  me  shkopin  që  kishte  në 
dorë,  i  ra  në  fytyrë  Ebu  Xhendelit.  Pejgamberi  i  mëshirës  sallallahu 
alejhi  ue  sellem  i  cili  i  ndiqte  ngjarjet  i  brengosur,  iu  lut  atyre  disa  herë 
me  këmbëngulje  që  Ebu  Xhendelin  ta  linin  jashtë  mërrëveshjes  dhe 
t'ia  jepnin  Atij,  por  mushriku  zemërgur  nuk  e  pranoi  këtë.  Kur  Ebu 
Xhendeli  radijallahu  anhu  po  u  dorëzohej  mushrikëve,  thërriste  dhe  u 
përgjërohej  myslimanëve  duke  kërkuar  ndihmë  prej  tyre.  Teksa  zemra 
po  i  copëtohej,  ai  pyeti  në  një  mënyrë  shumë  të  hidhur: 

“A  do  të  më  hidhni  përsëri  në  zjarrin  e  dhunës?  Myslimanët  nuk 
mundën  ta  përballonin  më  gjendjen  e  tij  dhe  filluan  të  qajnë.  Në  këtë 
çast,  kur  askush  nuk  mund  të  bënte  asgjë,  i  Dërguari  i  Allahut  sallalla- 
hu  alejhi  ue  sellem  e  këshilloi  Ebu  Xhendelin  me  fjalët: 

“O  Ebu  Xhendel!  Duro  edhe  pak!  Shpreso  nga  Allahu  shpërblimin 
e  kësaj!  Patjetër  që  Allahu  i  lartë  do  të  krijojë  një  rrugë  për  ty  dhe  për 
myslimanët  e  dobët  dhe  të  vetëm  që  janë  si  ti  në  Meke.  Ne  kemi  bërë 
një  marrëveshje  paqeje  me  këtë  popull  dhe  atyre  u  kemi  dhënë  besën 
në  emër  tëAllahut.  Edhe  ata  na  kanë  dhënë  besën  në  emër  tëAllahut. 
Ne  nuk  mund  ta  thyejmë  besën  tonë,  sepse  tradhëtia  nuk  na  ka 
hije! ”  (Ahmed,  IV,  325;  Vakidi,  II,  607-608;  Ibn  Hisham,  III,  367;  Belazuri,  I,  220) 


Pas  marrëveshjes  së  Hudejbijes,  edhe  një  mekkas  që  quhej  Ebu 
Basir,  ishte  bërë  mysliman  dhe  qe  strehuar  në  Medine,  por  Hazreti 
Pejgamber  sallallahu  alejhi  ue  sellem,  sipas  marrëveshjes  ishte  i  de- 
tyruar  tua  dorëzonte  atë  mushrikëve.  Edhe  Ebu  Basir,  duke  mos  e 
kuptuar  këtë  që  po  bënte  i  Dërguari  i  Allahut,  e  shprehu  habinë  e  tij 
me  këto  fjalë: 

“A  doni  të  më  ktheni  mua  te  adhurimi  i  putave?”.  I  Dërguari  i 
Allahut  sallallahu  alejhi  ue  sellem  e  ngushëlloi  në  mënyrë  të  qetë: 

"O  Ebu  Basir!  Ne  nuk  mund  ta  prishim  marrëveshjen,  por  ti  duro 
pak.  Patjetër  që  Allahu  Teala  do  t'ju  tregojë  një  rrugë  paqeje  ty  dhe 
atyre  si  ti.  ” 

Pas  këtyre  fjalëve,  Ebu  Basir  iu  bind  urdhërit  të  Pejgamberit  pa 

bërë  zë.  Ai  iu  dorëzua  mushrikëve  duke  pasur  parasysh  edhe  gjendjen 
e  myslimanëve  të  tjerë.  Por  ai  po  dërgohej  në  Mekke  drejt  vdekjes. 
Ai  e  dinte  këtë,  ndaj  duke  shfrytëzuar  një  rast  që  iu  dha  gjatë  rrugës, 
i  sulmoi  ata  që  po  e  dërgonin.  Ai  vrau  Hunejsin,  njërin  prej  atyre  që 
po  e  shoqëronin,  ndërsa  tjetri  i  iku.  Ebu  Basir  mori  rrobat,  gjërat  dhe 
shpatën  e  Hunejsit  dhe  ia  solli  të  Dërguarit  të  Allahut  duke  i  thënë: 

O  i  Dërguari  i  Allahut!  Merr  një  të  pestën  e  këtyre  dhe  mbaje  për 
vete!”  I  Nderuari  ynë  tha: 

“Nëse  unë  e  marr  një  të  pestën  e  kësaj,  do  të  thotë  se  unë  e  kam 
prishur  marrëveshjen  që  kam  bërë  me  ata,  por  ti  je  në  një  situatë  të 
ndryshme.  Prandaj  qëndrimi  që  do  të  mbash  dhe  plaçkat  e  atij  që  ke 
vrarë,  të  përkasin  vetëm  ty.  ”  (Vakidi,  II,  626-627) 

Ebu  Basir  i  cili  veproi  me  zgjuarsi  dhe  pas  një  farë  kohe,  doli  nga 
Medineja.  Ai  u  vendos  në  një  vend  që  quhej  Is  në  mes  Mekkes  dhe 
Shamit.  Pas  një  kohe  të  shkurtër,  ai  vend  u  bë  një  vendstrehimi  i  pa- 
mvarur.  Edhe  Ebu  Xhendeli  për  të  cilin  folëm  më  parë,  arriti  të  shpë- 
tonte  nga  dora  e  dhunuesve  dhe  shkoi  te  Ebu  Basiri.  Kështu,  pa  kaluar 
shumë  kohë  numri  i  myslimanëve  arriti  në  treqind.  Rruga  tregtare  e 
Mekkasve  për  në  Sham  u  bë  e  rrezikshme.  Në  këtëkohë,  mushrikët 
Mekkas  që  kishin  ngelur  pa  rrugëdalje  erdhën  te  Pejgamberi  ynë  i 
Nderuar  dhe  kërkuan  që  të  hiqej  neni  i  kësaj  çështjeje.  Domethënë, 
kërkuan  që  të  pranohen  në  Medine  ata  që  bëheshin  myslimanë  dhe 
që  iknin  nga  Mekka.  Këssisoj,  neni  të  cilin  në  fillin  myslimanët  nuk  e 
donin  dhe  i  bënte  të  ndjeheshin  keq,  u  kthye  pro  tyre  për  shkak  se 
kishin  mbajtur  marrëveshjen.46 

Siç  u  pa,  besnikëria  që  kishte  Pejgamberi  ynë  i  Nderuar  për  marrë- 
veshjen  u  shndërrua  në  mëshirë  dhe  bereqet  për  të  gjithë  besimtarët. 


Gjatë  çlirimit  të  Hajberit,  Jesari,  i  cili  siguronte  jetesën  duke  ruajtur 
delet  e  të  pasurve  të  parisë  çifute,  një  mëngjes  teksa  po  kulloste  delet 
jashtë  kalasë  u  takua  me  Pejgamberin  tonë  të  Nderuar.  Pasi  biseduan 
një  farë  kohe,  Jesari  pranoi  Islamin.  I  Dërguari  i  Allahut  sallallahu  alej- 


^  46.  Shik.  Buhari,  Shurut,  15;  Ibn  Hisham,  III,  372. 

hi  ue  sellem  ia  vuri  emrin  “Eslem”.  Pastaj  çobani  pyeti  se  çfarë  duhet 
të  bënte  me  delet  që  kishte.  I  Dërguari  i  Allahut  i  tha: 

“Ktheji  prapa  dhe  lëri  të  lira.  Mos  ki  fare  merak,  sepse  të  gjitha  do 
të  shkojnë  tek  të  zotët  e  tyre."  Eslemi  mori  një  grusht  çakëll,  ua  hodhi 
deleve  dhe  tha: 

“Kthehuni  te  të  zotët  tuaj!  Për  Zotin,  tani  e  tutje  kurrë  nuk  do 
të  jem  me  ju.  Delet  ikën  të  gjitha  dhe  hynë  në  kala  sikur  të  qe  duke  i 
shoqëruar  dikush.  Eslemi  radijallahu  anhu,  sapo  u  bë  mysliman,  me- 
njëherë  mori  pjesë  në  xhihad  dhe  pas  disa  kohësh  ra  dëshmor.47 

Edhe  duke  qenë  kohë  lufte,  pra  shumë  e  vështirë  të  siguroje  ush- 
qim,  i  Dërguari  i  Allahut  ua  dërgoi  të  zotëve  të  tyre  delet  e  armikut  që 
i  erdhën  deri  te  këmbët.  Edhe  çobani  nuk  e  tradhëtoi  atë  me  të  cilin 
kishte  bërë  marrëveshje,  sepse  kjo  i  shkonte  Pejgamberit  që  ishte  “el- 
Emin”  (besnik)  dhe  ummetit  të  tij  që  ishte  “Mumin”. 


Kur  u  çlirua  Mekka,  Pejgamberi  ynë  i  Nderuar  i  dërgoi  lajm  Osman 
bin  Talhas,  i  cili  kishte  çelësin  e  Qabës,  që  t'ia  sillte  atij.  Osmani,  duke 
pasur  frikë  se  çelësi  nuk  do  t'i  jepej  më,  tha: 

“Unë  po  ta  jap  si  amanet  i  Allahut!”  (Vakidi,  II,  833;  Hejsemi,  VI,  177) 

I  Dërguari  i  Allahut  sallallahu  alejhi  ue  sellem  hyri  në  Qabe,  fali 
namaz  dhe  pasi  doli,  mbajti  një  hytbe  për  çlirimin.  Në  fund  të  hytbes 
pyeti: 

“Ku  është  Osmani?  "Osman  bin  Talha  u  ngrit  në  këmbë.  I  Dërguari 
i  Allahut,  lexoi  ajetin: 

“Allahu  ju  urdhëron  që  t’ua  jepni  amanetin  të  zotëve  të  tyre 
dhe  kur  të  gjykoni  mes  njerëzve,  ju  urdhëron  të  gjykoni  me  drej- 
tësi.  Sa  e  mirë  është  kjo  që  ju  këshillon  Allahu.  Allahu  dëgjon 
dhe  sheh  si  veproni.”  (en-Nisa,  58)  tha: 


“O  bijtë  e  Ebu  Talhas!  Merreni  këtë  amanet  të  Allahut  që  të  qën- 
drojë  te  ju  dhe  silluni  drejt.  Askush  nuk  mund  t’jua  marrë  atë  për  sa 


47.  Ibn  Hisham,  III,  397-398;  Ibn  Haxher,  el-Isabe,  I,  38-39. 

kohë  që  s  ’  bëheni  dhunues.  Sot  është  dita  e  mirësisë  dhe  e  mbaj- 
tjes  së  premtimit.  "Pas  këtyre  fjalëve  ai  ia  dha  përsëri  çelësin  e  Qabes 
Osman  bin  Talhas.  (Ibn  Hisham,  IV,  31-32;  Vakidi,  II,  837-838;  Ibn  Sa'd,  II, 
137) 

Edhe  pse  shumica  e  parisë  së  ashabëve  e  pranonin  shërbimin  ndaj 
shtëpisë  së  Allahut  si  nderin  më  të  lartë  dhe  si  një  detyre  të  shenjtë, 
donin  që  çelësi  t’u  jepej  atyre,  por  i  Dërguari  i  allahut  ia  dha  amanetin 
të  zotit.  Të  gjithë  njerëzit  u  habitën  për  ndjenjën  e  drejtësisë  që  shfaqi, 
aq  sa  disa  prej  tyre  u  nderuan  me  besim. 


Duke  qenë  se  Mekkeja  u  çlirua  me  paqe,  asnjë  gjë  nuk  u  mor 
ganimet  (plaçkë  lufte).48  I  Nderuari  ynë  mori  nga  të  pasurit  e  Mekkes 
shpërblime,  para  dhe  parzmore,  për  të  plotësuar  nevojat  e  ushtrisë 
Islame.  Më  vonë  e  pagoi  plotësisht  nga  ganimetet  Hevazin  dhe  tha: 

“Kundërvlera  e  shpërblimit  është  falenderimi  dhe  pagimi  i  tij!" 
(Vakidi,  II,  863;  Ebu  Davud,  Buju',  88/3562;  Muvatta,  Nikah,  44) 

Të  pasurit  që  dhanë  borxh  u  shqetësuan  se  mos  ndonjë  koma- 
ndant  i  fuqishëm  do  t'ua  merrte  pasurinë,  por  pa  kaluar  shumë  kohë  u 
bindën  se  i  Dërguari  i  Allahut  sallallahu  alejhi  ue  sellem  ishte  “el-Emin” 
(besnik). 


Kur  Musai  alejhisselam  erdhi  ne  Medjen,  pa  shumë  njerëz  që  po 
u  jepnin  ujë  bagëtive.  Prapa  tyre  pa  dy  vajza  që  po  prisnin  për  t'u 
dhënë  edhe  ato  ujë  bagëtive.  Ata  nuk  afroheshin,  duke  pritur  derisa  të 
iknin  çobanët.  Hazreti  Musa  i  ndihmoi  ato.  Ato  shkuan  të  babai  i  tyre 
Shuajbi  alejhisselam,  i  treguan  për  këtë  dhe  kërkuan  që  ta  shpërblenin 
djaloshin  që  i  kish  ndihmuar.  Vajza  e  vogël  tha: 

“...O  babai  im,  merre  këtë  për  shërbim  me  pagesë,  sepse 
më  i  miri  që  do  ta  marrësh  në  shërbim  është  i  fuqishmi  dhe  bes- 
niku.”  (el-Kasas,  26) 


48.  Ebu  Davud,  Haraxh,  24-25/3023. 

I  Dërguari  i  Allahut  sallallahu  alejhi  ue  sellem  tregon: 

..Shuajbi i  tha  vajzës: 

-Bija  ime,  nga  e  kuptove  se  ai  është  i  fuqishëm?  Vajza  e  vogël 

tha: 

-Mori  një  gurë  të  rëndë  dhe  e  vendosi  mbi  pus.  Shuajbi  alejhisse- 
lam  tha: 

-Mirë,  nga  e  kuptove  se  ai  është  besnik?”  Vajza  u  përgjigj: 

-Kur  e  ftuam  në  emrin  tënd  dhe  kur  po  e  sillnim  këtu,  më  tha: 
“Ec  pas  meje  dhe  jo  para  meje!”  Nga  kjo  fjalë  e  kuptova  se  ishte 
besnik.  ”  (Hejsemi,  VIII,  203-204) 


Babai  i  Xhabirit  radijallahu  anhu,  ra  dëshmor  në  Uhud.  La  pas 
shumë  borxhe  dhe  një  familje  të  madhe  që  kishte  nevojë  për  kujdesje. 
Hazreti  Xhabir  tregon: 

Një  ditë  i  Dërguari  i  Allahut  sallallahu  alejhi  ue  sellem  më  tha: 

“Nëse  do  të  më  vijë  mall  zekati  nga  Bahrejni,  do  ta  mbush  tor- 
bën  dhe  do  të  të  jap.  Por  nga  Bahrejni  nuk  erdhi  mall  fare  derisa  i 
Nderuari  ynë  ndërroi  jetë.  Pastaj,  kur  erdhi  mall  nga  Bahrejni,  Ebu 
Bekri  radijallahu  anhu  lajmëroi: 

“Atij  që  i  Dërguari  i  Allahut  i  ka  dhënë  fjalën  apo  i  ka  borxh,  le  të 
vijë  te  ne!”  Mbi  këtë,  shkova  te  ai  dhe  i  thashë: 

“Pejgamberi  më  ka  pas  thënë  kështu  kështu.”  Ebu  Bekri  radijalla- 
hu  anhu  futi  dorën  në  mallin  e  ganimetit  dhe  mori  një  grusht.  Pashë 
se  ata  ishin  500  dinar.  Pastaj  më  tha: 

“Merr  edhe  dy  herë  më  shumë  se  kaq!”  (Buhari,  Kefalet,  3) 

Duke  e  mbajtur  premtimin  e  të  Dërguarit  të  Allahut,  Hazreti  Ebu 
Bekr  e  tregoi  edhe  një  herë  besnikërinë  e  tij. 


Enesi  radijallahu  anhu  tregon: 

Xhaxhai  im  Enes  bin  Nadr  nuk  mundi  të  merrte  pjesë  në  luf- 
tën  e  Bedrit  dhe  nga  kjo  u  hidhërua  shumë.  Ai  i  tha  të  Dërguarit  të 
Allahut: 

“0  i  Dërguari  i  Allahut!  Në  luftën  e  parë  që  bëre  me  mushrikët 
nuk  munda  të  marr  pjesë.  Nëse  Allahu  Teala  më  bën  të  marr  pjesë  në 
ndonjë  luftë  që  do  të  bëhet  me  mushrikët,  do  të  shohësh  se  çfarë  kam 
për  të  bërë.” 

Pastaj  mori  pjesë  në  luftën  e  Uhudit.  Kur  rreshtat  e  myslimanëve 
u  ndanë,  duke  pasur  për  qëllim  shokët  e  tij,  ai  tha;  “O  Zoti  im,  kërkoj 
falje  nga  Ti  për  këtë  që  po  bëjnë.”.  Pastaj,  duke  e  pasur  fjalën  për 
mushrikët,  tha:  “O  Zoti  im,  unë  jam  larg  nga  gjërat  që  bëjnë  këta.”. 
Eci  përpara  dhe  u  takua  me  Sa'd  bin  Muadh,  të  cilit  i  tha: 

“-O  Sa'd!  Ajo  që  dua  është  xhenneti.  Betohem  në  Zotin  e  Qabes 
se  po  ndjej  erën  e  xhennetit  që  nga  fundi  i  malit  të  Uhudit.” 

Më  vonë,  kur  Sa'di  e  tregoi  këtë  histori,  kishte  thënë: 

“O  i  Dërguari  i  Allahut,  unë  nuk  munda  ta  bëj  atë  që  bëri  ai!  ” 

Xhaxhain  e  gjetën  të  martirizuar.  Në  trupin  e  tij  kishte  më  shumë 
se  tetëdhjetë  plagë  shpate,  bajonete  dhe  shigjete.  Mushrikët  i  kishin 
prerë  gjymtyrët.  Për  këtë  arsye  asnjë  nuk  e  njohu  dot  atë.  Vetëm  mot- 
ra  e  tij  e  njohu  nga  majat  e  gishtave.  Ky  ajet  zbriti  për  xhaxhain  tim 
dhe  për  ata  si  ai: 

“Prej  besimtarëve  ka  burra  që  vërtetuan  besën  e  dhënë  ndaj 
All-llahut,  disa  prej  tyre  e  mbajtën  premtimin  (luftuan  dhe  ranë  dësh- 
morë),  dhe  disa  prej  tyre  janë  duke  pritur  (ta  mbajnë  premtimin).  Ata 

kurrë  nuk  e  ndryshuan  fjalën.”  (el-Ahzab,  23)  (Buhari,  Xhihad,  12) 


Bera  bin  Ma'rur  radijallahu  anhu,  mori  pjesë  në  besën  e  Akabes 
si  një  prej  dymbëdhjetë  përfaqësuesve.  Hazreti  Bera  i  pati  dhënë  fja- 
lën  Pejgamberit  tonë  të  Nderuar  se  në  kohën  e  haxhit  do  të  vinte  në 
Mekke,  por  para  se  të  vinte  koha  e  haxhit,  ra  në  shtratin  e  vdekjes. 
Duke  qenë  në  qenë  në  gjendje  të  këtillë,  ai  i  tha  familjes  së  tij: 


“Më  ktheni  drejt  Qabes,  sepse  i  kam  dhënë  fjalën  të  Dërguarit  të 

Allahut  se  do  të  vij.”  Dhe  kështu  u  bë  i  pari  i  atyre  që  i  drejtohen  Qabes 
edhe  kur  ishte  në  jetë,  edhe  pasi  vdiq. 

Kur  Krenaria  e  Gjithësisë  sallallahu  alejhi  ue  sellem,  erdhi  në 
Medine  bashkë  me  shokët  e  tij,  shkoi  te  varri  i  Bera  bin  Ma'rurit  radi- 
jallahu  anhu.  Bënë  një  rresht  dhe  i  falën  namazin  e  xhenazes. 

Pejgamberi  u  lut  kështu:  “O  Zoti  im!  Fale  atë!  Mëshiroje  dhe  ji  i 
kënaqur  prej  tij!” 

Haneshi  radijallahu  anhu  thotë: 

Kam  parë  Hazretin  Ali  kur  po  bënte  kurban  dy  deshë.  I  thashë: 

“-Përse  po  e  bën  këtë?”.  Ai  më  tha: 

“I  Dërguari  i  Allahut  ma  ka  lënë  porosi  që  pasi  ai  të  vdiste,  të  bëja 
kurban  edhe  për  Të.  Edhe  unë  po  e  bëj  këtë  për  të  mbajtur  porosinë 
e  Tij.  Dhe  këtu  e  tutje  do  të  vazhdoj  të  bëj  kurban!”  (Ebu  Davud,  Edahi, 
1-2/  2790;  Ahmed,  I,  107) 


Halife  Muavije  bin  Ebu  Sufjan  kishte  bërë  një  marrëveshje  pa- 
qeje  me  bizantinët  e  asaj  kohe.  Pa  u  mbushur  koha  e  marrëveshjes, 
Muavija  bashkë  me  ushtrinë  e  tij  mori  rrugën  për  te  Bizantinët.  Ata 
do  të  prisnin  në  një  vend  afër  Bizantinëve  dhe  do  të  luftonin  kur  të 
mbaronte  koha  e  marrëveshjes. 

Kur  ushtria  po  merrte  rrugën  drejt  Bizantinëve,  u  duk  një  kalorës. 
Ai  thirri: 

“Allahu  ekber,  Allahu  ekber!  Duhet  ta  mbajmë  premtimin  dhe  nuk 
duhet  ta  shkelim  fjalën  e  dhënë!” 

Kur  e  panë  me  kujdes,  vunë  re  se  ai  qe  Amr  bin  Abese,  i  cili  ishte 
nga  myslimanët  e  parë.  Halifeja  i  dërgoi  një  njeri  dhe  e  pyeti  se  çfarë 
kërkonte  të  thoshte:  Amr  radijallahu  anhu  tha: 

“Unë  kam  dëgjuar  të  Dërguarin  e  Allahut  sallallahu  alejhi  ue  se- 
llem  duke  thënë: 


Nëse  dikush  bën  marrëveshje  me  një  popull,  nuk  duhet  ta  prishë 

dhe  as  ta  shtyjë  marrëveshjen,  derisa  të  mbarojë  koha  e  saj,  apo  de- 
risa  të  njoftojë  se  e  ka  prishur  atë! 

Pas  kësaj,  Muavija  u  kthye  prapa  bashkë  me  ushtrinë  e  tij.  (Ebu 
Davud,  Xhihad,  152/2759;  Ahmed,  IV,  111,  113,  385-386) 

Kështu  që  ai  e  mësoi  mirë  se  nuk  ka  dallim  në  mes  myslimanit  apo 
jomyslimanit  të  cilit  i  është  dhënë  fjala,  dhe  se  myslimani  që  ka  bërë 
marrëveshje  me  dikë  duhet  t'i  qëndrojë  besnik  fjalës  dhe  premtimit  të 
dhënë. 


Te  Osmanët  trimëria  kishte  ardhur  në  një  gjendje  virtytesh  dhe 
morali  që  zbukuronte  zemrat,  dhe  se  mbajtja  me  çdo  kusht  e  fjalës 
dhe  besnikëria  ishte  bërë  pothuajse  një  pjesë  e  personalitetit.  Aq  sa 
në  Evropë  fjala  “Turk”  është  përdorur  në  kuptim  të  njëjtë  më  fjalën 
“Mysliman”.  Për  këtë  arsye  thuhet  se: 

“Turk  do  të  thotë  njeri  të  cilit  mund  t'i  besohet.”  Dhe  është  bërë 
e  qarte  se  Osmanët  kurrë  nuk  janë  betuar  në  të  rreme  si  disa  popuj 
të  tjerë. 

Po  ashtu,  ish  gjenerali  francez  Comte  de  Bonneval,  i  cili  ishte  stre- 
huar  në  shtetin  Osman  në  kohën  e  Ahmedit  të  III,  e  shpreh  kësisoji  një 
ngjarje  që  lidhet  me  këtë  çështje,  të  cilën  e  kishte  parë  me  sytë  e  tij: 

“Turqit  kanë  një  besnikëri  fetare  ndaj  premtimeve  të  tyre.” 

Edhe  ambasadori  i  Suedisë  Mouradgea  d'Ohsson  thotë: 

“Turqit  mysimanë  janë  shumë  besnikë  ndaj  betimeve  dhe  prem- 
timeve  të  tyre.  Ata  mundohen  që  të  mos  e  lëshojnë  nga  goja  emrin  e 
Allahut.  Ata  nuk  ndjejnë  nevojë  për  ndonjë  argument  përveç  Allahut 
si  dëshmitar  në  premtimet  e  tyre.” 

Në  të  vërtetë,  shkrimtari  francez  Henri  Mathieu,  i  cili  në  veprat 
e  tij  ishte  bërë  i  qartë  me  armiqësinë  që  kishte  ndaj  turqve,  në  këtë 
çështje  e  ndjen  veten  të  detyruar  që  të  pohojë: 

“Mospranimi  i  konceptit  namuz  dhe  moral,  që  te  turqit  gjendet  si 
|fe.  thesar,  konsiderohet  një  padrejtësi  e  madhe.  Ata  janë  njerëz  që  të  vër- 

tetën  e  pranojnë  si  themeli  të  virtytit,  ndërsa  fjalën  e  dhënë  e  pranojnë 
si  të  shenjtë.” 


Së  fundi,  Allahu  thotë:  “...Kush  e  thyen  (premtimin),  ai  e  thyen 
vetëm  në  dëm  të  tij,  kush  e  mban  atë  që  i  ka  premtuar  Allahut, 
Ai  do  t’i  japë  atij  shpërblim  të  madh.”  (el-Feth,  10) 

Kur  myslimani  jep  fjalën,  duhet  të  mbajë  Allahun  si  dëshmitar.  Për 
këtë  arsye,  çdo  fjalë  që  ia  jep  njerëzve,  ia  ka  dhënë  në  të  njëjtën  kohë 
edhe  Allahut.  Atëherë,  ajo  që  i  takon  të  bëjë  besimtarit,  është  mbajtja 
e  premtimit,  duke  u  bërë  besnik  në  atë  masë  sa  njerëzit  të  ndjehen  të 
sigurtë  te  dora  dhe  te  gjuha  e  tij . 

Edhe  pse  Allahu  Teala  i  vendos  ligjet  dhe  zotëron  gjithçka,  në 
shumë  ajete  thotë  se  “fjala  nuk  ndryshon  te  Ai”.49  Edhe  myslimani, 
duke  thënë  “Fjala  një  herë  del  nga  goja.”  duhet  të  jetë  besnik  dhe  i 
sigurtë,  domethënë  duhet  të  ketë  moralin  që  ka  urdhëruar  Allahu. 

Besnikëria  është  një  cilësi  shpirtërore  që  e  kurorëzon  jetën  nje- 
rëzore  në  gradën  më  të  lartë,  si  një  cilësi  që  u  përket  pejgamberëve, 
miqve  të  Allahut  dhe  të  devotshmëve.  Nisur  nga  kjo,  krahas  pranimit 
me  zemër  dhe  pohimit  me  gojë,  disa  komentues  të  Kur'anit  e  kanë 
përkufizuar  Islamin  si  nënshtrim  dhe  si  besnikëri  ndaj  gjithë  kaderit  të 
Allahut  Teala. 


5.  Besnikëria 

Besnikëria,  e  cila  konsiderohet  një  nga  cilësitë  më  të  rëndësishme 
të  pejgamberëve,  si  në  kuptimin  gjuhësor  ashtu  edhe  si  esencë  do  të 
thotë  të  jesh  i  drejtë  dhe  i  sinqertë. 

Bashkë  me  gjendjet  dhe  fjalët  e  tyre  që  ishin  në  rrugën  e  Zotit, 
Pejgamberët  gjithmonë  kanë  transmetuar  besnikëri.  Kur  në  Kur'anin 


49.  el-Bakara,  80;  Ali  Imran,  9,  194;  er-Ra'd,  31;  el-Haxh,  47;  el-Mu’minun,  27; 
er-Rum,  6;  es-Sexhde,  13;  ez-Zumer,  20;  Kaf,  29. 

Fisnik  tregohet  personaliteti  i  disa  pejgamberëve,  pohohet:  “Ai  ishte 
një  pejgamber  i  sinqertë.”  (Merjem,  41,  56) 

Përsëri  në  Kur'anin  Fisnik  thuhet: 

“Allahu  do  t’i  shpërblejë  të  sinqertit  për  sinqeritetin  e  tyre...” 

(el-Ahzab,  24) 

Për  të  qënë  zotërues  i  kësaj  cilësie  të  rëndësishme,  duhet  të  bëjmë 
disa  përpjekje  në  këtë  botë.  Më  të  rëndësishmen  e  tyre,  Allahu  na  e 
tregon  kështu: 

“O  Ju  që  keni  besuar!  Jini  të  devotshëm  ndaj  Allahut  dhe 
rrini  me  të  sinqertit!”  (et-Teube,  119) 

Që  domethënë  se  po  të  ndenjurit  shumë  me  të  sinqertët  bëhet 
shkak  për  të  fituar  nga  ata  cilësinë  e  sinqeritetit. 

Shejh  Sadi  Shirazi  e  shpreh  kështu  virtytin  e  të  ndenjurit  me  nje- 
rëzit  e  sinqertë,  si  dhe  te  kundërtën  e  kësaj,  që  është  një  e  ardhme 
fatkeqe: 

“Kitmiri,  i  cili  ishte  qeni  i  Ashabu  '1-Kehfit,  për  shkak  se  qëndroi 
me  të  sinqertët  ishte  besnik,  fitoi  një  nderim  aq  të  madh  sa  fama  e 
tij  përmendet  edhe  në  Kur'an.50  Ndërsa  gruaja  e  Nuhut  dhe  e  Lutit 
alejhimasselam,  hynë  në  xhehennem  për  shkak  se  qëndruan  me  ata 
që  nuk  i  zbatonin  urdhërat  e  Allahut.  ”51 

Në  ditën  e  kiametit,  kur  njerëzit  do  të  jenë  shumë  nevojtarë  dhe 
kur  askush  të  mos  ketë  mundësi  ta  ndihmojë  tjetrin,  besnikëria  do  të 
vijë  në  gjendjen  e  kapitalit  më  të  çmueshëm.  Ata  që  në  këtë  botë  je- 
tojnë  me  këtë  cilësi,  në  botën  tjetër  do  të  marrin  shpërblime  të  shumta 
dhe  do  të  shpëtojnë  për  shkak  të  besnikërisë  që  do  t  i  ndihmojë  në 
çastet  e  vështira.  Allahu  Teala  e  përshkruan  kështu  atë  ditë;  “...Kjo 
është  dita  që  të  drejtëve  u  bën  dobi  drejtësia  e  tyre...”  (el-Maide, 
119)  Përsëri  siç  thuhet  në  ajetin  fisnik,  “...Allahu  Teala  ka  përgatitur 

50.  Shik.  el-Kehf,  18.  Veçanërisht  Bursevi,  komentuesi  i  Kur'anit  thotë  se  një  nga 
kafshët  e  caktuar  në  numër  që  do  të  hyjë  në  xhennet,  është  edhe  qeni  i  Ashabu'l-Ke- 
hfit,  për  shkak  se  ishte  me  të  sinqertët.  (Për  më  shumë  hollësi  shik.  1.  Hakki  Bursevi, 
Ruhu'l-Bejan,  Stamboll  1969,  V,  226) 

51.  Shik.  et-Tahrim,  10. 

falje  dhe  shpërblim  të  madh  për  burrat  dhe  gratë  e  sinqerta.” 

(el-Ahzab,  35) 

Edhe  Krenaria  e  Gjithësisë,  i  Nderuari  ynë  sallallahu  alejhi  ue  se- 
llem  na  e  ka  treguar  kështu  rëndësinë  e  besnikërisë: 

“Besnikëria  (sinqeriteti)  e  shpie  njeriun  në  mirësi,  ndërsa  mirësia 
e  shpie  në  xhennet.  Përderisa  dikush  vazhdon  të  thotë  të  vërtetën,  në 
fund  bëhet  prej  të  sinqertëve.  Gënjeshtra  e  shpie  njeriun  në  mëkat, 
ndërsa  mëkati  e  shpie  në  xhehnnem.  Kur  njeriu  vazhdon  të  gjënjejë, 
në  fund  fare  Allahu  e  përfshin  në  grupin  e  gënjeshtarëve.”  (Buhari,  Edeb, 
69;  Muslim,  Birr,  103-105) 


Tabllo  të  virtytshme 

I  Nderuari  i  Botrave  ishte  kulmi  i  besnikërisë.  Këtë  gjendje  të  tij 
u  detyruan  ta  pohonin  edhe  armiqtë  më  të  betuar  të  tij  si  Ebu  Xhehl, 
Ahnes  bin  Sherik,  Nadr  bin  Haris  dhe  Ebu  Sufjan  i  cili  më  vonë  u  bë 
mysliman.52  I  Dërguari  i  Allahut  sallallahu  alejhi  ue  sellem  asnjëherë 
nuk  ka  thënë  ndonjë  fjalë  që  nuk  ishte  e  vërtetë,  po  ashtu  edhe  në 
rastet  kur  bënte  shaka  nuk  u  nda  kurrë  nga  besnikëria  dhe  nga  fjala  e 
drejtë. 


Ebu  Sufjan  radijallahu  anhu,  para  se  të  bëhej  mysliman  ishte  një 
nga  armiqtë  më  kryesorë  të  Islamit.  Një  herë,  në  një  vend  ku  shkoi 
për  tregti,  ai  bisedoi  shumë  gjatë  me  mbretin  e  Bizantinëve  Heraklijus. 
Duke  e  transmetuar  atë  bisedë,  Ebu  Sufjan  thotë  kështu: 

“...Heraklijus  më  pyeti: 

-A  e  keni  akuzuar  ndonjëherë  për  ndonjë  gjënjeshtër,  gjatë  kohës 
kur  ende  nuk  kish  pohuar  se  është  pejgamber? 

I thashë: -Jo! 


52.  Buhari,  Bed'u'l-Vahj,  6;  Muslim,  Xhihad,  74;  Taberi,  Tefsir,  VII,  240;  Ibn  Kethir, 
el-Bidaie,  III,  113. 

Ai  tha: 

-A  ka  ngjarë  që  të  mos  e  ketë  mbajtur  fjalën  ndonjëherë? 
Thashë: 

-Jo!  Fjalën  që  e  jep  e  mban  pa  tjetër,  por  ne  tani  jemi  në  marrë- 
veshje  të  përkohshme  më  të.  Ne  nuk  e  dimë  se  çfarë  do  të  bëjë  më 
vonë!  Unë  nuk  gjeta  fjalë  të  tjera  për  të  thënë  që  të  mund  ta  nënçmoja 
Atë!..  Ai  më  pyeti: 

-Çfarë  ju  urdhëron  Ai  ju? 

Ai  na  thotë:  “Adhuroni  vetëm  Allahun,  mos  i  bëni  shirk  atij  dhe 
lërini  ata  gjëra  që  ju  kanë  këshilluarë  etërit  tuaj  të  besoni.  ”  dhe  na 
urdhëron  të  falim  namaz,  të  jetojmë  me  besnikëri  dhe  me  nder  dhe  të 
ndihmojmë  të  afërmit. 

Heraklijus  tha: 

-Unë  të  pyeta  nëse  e  keni  akuzuar  ndonjëherë  me  gënjeshtër  para 
se  të  thotë  se  jam  pejgamber  dhe  më  the  që  jo.  Kësisoj  kuptova  se  ai 
është  njeri  që  nuk  i  gjënjen  as  njerëzit,  as  Allahun. 

Të  pyeta  nëse  ka  ngjarë  që  të  mos  e  ketë  mbajtur  premtimin,  ti 
më  the  që  jo.  Edhe  pejgamberët  kështu  janë,  kurrë  nuk  kthehen  nga 
fjala  e  dhënë... 

Heraklijusi  më  pyeti  përsëri: 

-Çfarë  ju  urdhëron?”  Unë  thashë: 

-Na  urdhëron  vetëm  të  adhurojmë  Allahun,  të  falim  namazin,  të 
japim  zekatin,  të  jemi  besnikë,  të  jetojmë  me  nder  dhe  të  ndihmojmë 
të  afërmit. 

Në  lidhje  me  këtë,  Heraklijus  tha: 

-Nëse  këto  që  më  the  janë  të  vërteta,  po  të  them  se  brenda  një  kohe 
shumë  të  afërt  Ai  njeri  do  të  jetë  sundues  edhe  i  këtyre  vendeve  që  kanë 
shkelur  këmbët  e  mia...”  (Buhari,  Bed’u'l-Vahj,  6;  Muslim,  Xhihad,  74) 


I  Nderuari  ynë  alejhissalatu  uesselam  ka  thënë: 

“Më  jepni  fjalën  për  këto  gjashtë  gjëra,  dhe  unë  t'ju  bëhem  kefil 
për  xhennetin: 

1.  Kur  të  flisni,  flisni  drejt! 

2.  Kur  të  premtoni,  mbajeni  premtimin! 

3.  Jini  besnikë  në  çështjen  e  amanetit! 

4.  Mbrojeni  nderin  tuaj! 

5.  Mbroni  sytë  tuaj  nga  harami! 

6.  Mbajini  duart  tuaja  larg  nga  harami!"  (Ahmed,  V,  323) 


Abdullah  bin  Amr  radijallahu  anhu  tregon: 

Një  ditë  më  thirri  nëna  ime.  Edhe  i  Dërguari  i  Allahut  ishte  në 
shtëpinë  tonë.  Nëna  më  tha: 

“Eja  të  të  jap  diçka!’’.  I  Dërguari  i  Allahut  e  pyeti: 

“-Çfarë  ke  menduar  t'i  japësh?".  Nëna  ime  u  përgjigj: 

“Doja  t'i  jepja  një  hurmë.”  I  Dërguari  i  Allahut  sallallahu  alejhi  ue 
sellem  tha: 


“-Dije  se  të  mos  i  kishe  dhënë  gjë,  do  të  të  shkruhej  një  mëkat  për 
gënjeshtrën.”  (Ebu  Davud,  Edeb,  80/4991;  Ahmed,  III,  447) 

I  Dërguari  i  Allahut  sallallahu  alejhi  ue  sellem  shkoi  pranë  një  shi- 
tësi  në  treg.  Futi  dorën  në  thesin  e  grurit  që  kishte  përpara  dhe  vuri  re 
se  gruri  ishte  i  lagur.  Ai  pyeti  shitësin: 

“Çfarë  është  kjo?”.  Kur  shitësi  tha: 

“O  i  Dërguari  i  Allahut,  e  ka  lagur  shiu.”  I  Nderuari  ynë  tha: 

“-A  nuk  mund  ta  lije  pjesën  e  lagur  sipër,  me  qëllim  që  ta  shikonin 
njerëzit?  Ai  që  gënjen  nuk  është  prej  nesh!”  (Muslim,  Iman,  164) 


Në  çdo  punë  që  bën,  muslimani  nuk  duhet  të  ndahet  kurrë  nga  e 
drejta  dhe  nuk  duhet  të  gënjejë  askënd. 


Ashabët  e  nderuar  dhe  besimtarët  e  devotshëm  që  ecnin  në  gjur- 

mët  e  tyre,  nën  kushtet  e  vështira  të  asaj  kohe  ecnin  deri  një  muaj  të 
tërë  për  të  marrë  një  hadith  nga  ndonjë  transmetues.  Të  mbushur  me 
edukatë  profetike,  ata  kishin  ardhur  në  një  gjendje  aq  të  lartë  virtyti, 
saqë  sjelljen  e  një  personi  që  e  gënjente  kafshën  e  tij  me  torbë  boshe, 
vetëm  për  ta  nxitur  të  ecte,  e  pranonin  si  dobësi  përsonaliteti;  nuk  i 
besonin  atij  njeriu  dhe  moralin  e  njerëzve  të  atillë  nuk  e  shikonin  si  të 
mirë.  Domethënë,  personi  që  prirej  nga  ndjenja  e  mashtrimit  edhe  në 
lidhje  me  një  kafshë,  nuk  e  shikonin  të  përshtatshëm  në  transmetimin 
e  haditheve,  për  shkak  se  nuk  i  kishte  praktikuar  si  duhet  në  jetë  hadi- 
thet  fisnike  të  të  Dërguarit  të  Allahut. 


Imam  Malik  rahimehullah  tregon: 

Sipas  asaj  që  më  kanë  treguar,  një  ditë  e  kishin  pyetur  Lokman 
Hakimin: 

“Cila  është  e  vërteta  e  këtij  karakteri  dhe  e  këtij  virtyti  që  shikojmë 
te  ti?” 

Ai  qe  përgjigjur: 

“Është  fjala  e  vërtetë,  kryerja  e  amanetit,  shmangia  prej  gjërave  që 
nuk  më  interesojnë  dhe  besnikëria.”  (Muvatta,  Kelam,  17) 

Kur  i  Nderuari  ynë  alejhissalatu  uesselam  do  t’u  tregonte  mushri- 
këve  Kurejshit  për  ngjarjen  e  Israsë  dhe  Miraxhit,  tha: 

“-O  Xhebrail!  Populli  im  nuk  do  të  më  besojë!” 

Xhebraili  alejhisselam  tha: 

“-Të  beson  Ebu  Bekri.  Ai  është  besimtar  i  sinqertë.”  (Ibn  Sa'd,  I, 


215) 


Po  ashtu,  kur  mushrikët  e  dëgjuan  ngjarjen  e  miraxhit,  menjëherë 
shkuan  te  Hazreti  Ebu  Bekr  dhe  i  thanë: 

“-Shoku  yt  thotë  se  brenda  një  nate  ka  shkuar  në  Xhaminë  Aksa, 
prej  aty  ka  shkuar  në  qiell,  dhe  ende  pa  aguar  dita  ka  ardhur  përsëri 
në  Mekke.  Çfarë  do  të  thuash  për  këtë?” 

Ebu  Bekri  radijallahu  anhu,  me  dashurinë  e  zjarrtë  të  besnikërisë 

së  besimit  legjendar  që  kishte  ndaj  Hazretit  Pejgamber  sallallahu  alejhi 
ue  sellem,  tha: 

“Çfarëdo  që  të  thotë  Ai,  është  e  vërtetë,  sepse  nuk  është  e  mu- 
ndur  që  ai  të  gënjejë  dhe  të  mashtrojë!  Une  i  besoj  menjëherë  asaj  që 
sjell  Ai...“ 

Mushrikët  thanë  përsëri: 

“Ti  i  beson  Atij,  por  a  e  beson  se  Ai  ka  shkuar  në  BejtuTMakdis 
dhe  ka  ardhur  brenda  një  nate?” 

Hazreti  Ebu  Bekr  radijallahu  anhu  tha: 

“-Po!  Çfarë  ka  për  tu  habitur  këtu?  Për  Zotin,  ai  më  thotë  se  në 
çdo  lloj  kohe  të  natës  apo  të  ditës  i  vjen  lajm  nga  Allahu  dhe  unë  i 
besoj.” 

Pastaj  Ebu  Bekri  radijallahu  anhu  shkoi  te  Pejgamberi  ynë  i 
Nderuar,  i  cili  gjendej  në  Qabe.  Kur  e  dëgjoi  edhe  një  herë  nga  goja  e 
Pejgamberit  dhe  tha: 

“Sadakte  (the  të  vërtetën),  o  i  Dërguari  i  Allahut! . . .  ” 

Edhe  i  Dërguari  i  Allahut  sallallahu  alejhi  ue  sellem,  duke  ngelur 
shumë  i  kënaqur  nga  besimi  i  tij,  me  buzëqeshjen  që  ndriçonte  botën, 
i  tha  Ebu  Bekrit: 

“-O  Ebu  Bekr!  Ti  je  i  Sinqertë!..”  (Ibn  Hisham,  II,  5) 

Pas  asaj  dite,  Ebu  Bekri  radijallahu  anhu  u  bë  i  njohur  me  pseudo- 
nimin  “Siddik”  (i  sinqertë). 

Ja  kjo  është  besnikëria  në  besim...  ta  besosh  të  gjithë  çështjen  dhe 
të  mos  ndahesh  aspak  nga  ajo... 


I  Dërguari  i  Allahut  sallallahu  alejhi  ue  sellem,  kishte  blerë  një  kalë 
nga  një  fshatar  arab.  I  Nderuari  ynë  i  kërkoi  që  ta  merrte  kalin  deri  të 
shtëpia  dhe  atje  t'ia  jepte  paratë.  Ai  iku  pak  më  shpejt  përpara  ndër- 
sa  bedeviu  mbeti  pas,  meqenëse  po  ecte  më  këmbë.  Në  këtë  kohë  te 
bedeviu  erdhën  disa  njerëz.  Ata  filluan  të  bëjnë  pazar  për  kalin  dhe  i 
propozuan  një  shumë  më  të  madhe  parash.  Ata  nuk  e  dinin  se  kalin 

e  kishte  blerë  tashmë  Pejgamberi  ynë  i  Nderuar.  Bedeviu  i  thirri  të 
Dërguarit  të  Allahut  dhe  i  tha: 

“-Nëse  do  ta  marrësh  kalin,  merre,  përndryshe  po  e  shes!  ”  Kur  i 
Dërguari  i  Allahut  e  dëgjoi  këtë  fjalë,  u  kthye  dhe  i  tha: 

“Po  a  e  bleva  Unë  atë?!”.  Por  bedeviu  e  mohoi  këtë  duke  thënë: 

“Për  Zotin  unë  nuk  ta  shita  atë  Ty!”.  I  Nderuari  ynë  tha: 

“Përkundrazi!  Unë  e  bleva  atë  nga  ti.”.  Këtë  herë  bedeviu  tha: 

“Atëherë  sill  një  dëshmitar!”.  Huzejme  bin  Sabit  radijallahu  anhu 
u  ngrit  dhe  tha: 

“-Unë  dëshmoj  se  Ju  e  bletë  atë! 

I  Dërguari  i  Allahut  iu  afrua  Huzejmes  dhe  e  pyeti: 

“77  nuk  ishe  me  ne  kur  e  bleva,  me  çfarë  do  të  dëshmosh?”. 
Huzejme  radijallahu  anhu  tha: 

“-Me  besimin  që  kam  ndaj  teje,  o  i  Dërguari  i  Allahut!” 

I  Dërguari  i  Allahut  sallallahu  alejhi  ue  sellem  e  pranoi  dëshminë 
e  Huzejmës  si  dy  dëshmi  për  shkak  të  kësaj  besnikërie  të  madhe.  (Ebu 
Davud,  Akdije,  20/3607;  Nesai,  Buju,  91;  Ahmed,  V,  215-216) 

Sipas  një  transmetimi,  i  Dërguari  i  allahut  sallallahu  alejhi  ue  se- 
llem  e  pyeti  Huzejmen: 

“  77  nuk  ishe  me  ne  kur  e  bleva,  çfarë  të  shtyn  që  të  dëshmosh?”. 
Huzejme  tha: 

“Unë  i  kam  besuar  (mesazhit)  që  keni  sjellë  dhe  e  di  që  nuk  thoni 
asgjë  përveç  së  vërtetës!  ”  Kur  dëgjoi  këtë,  i  Dërguari  i  Allahut  tha: 

“Për  këdo  që  të  dëshmojë  Huzejme,  qoftë  pro  apo  kundër,  duhet 
të  jetë  e  mjaftueshme  (është  në  vlerën  e  dy  dëshmitarëve). 

Ja  një  nga  shembujt  që  mund  të  llogaritet  si  kulmi  i  besnikërisë 
ndaj  të  Dërguarit  të  Allahut... 


Ka'b  bin  Malik  radijallahu  anhu,  pati  marrë  pjesë  në  të  gjithë  luf- 

tërat  e  të  Dërguarit  të  Allahut.  Ndërsa  në  luftën  e  Tebukut,  duke  thënë 
sot-neser,  u  vonua.  Ndërkohë  ushtria  qe  nisur,  ndërsa  Ka'bi  kishte 
ngelur  në  Medine.  Kur  i  dërguari  i  Allahut  sallallahu  alejhi  ue  sellem  u 
thye  nga  lufta,  ai  dhe  disa  sahabi,  duke  treguar  të  drejtën  kërkuan  falje 
nga  Allahu  dhe  secili  prej  tyre  thoshte  nga  një  arsye.  Ajeti  fisnik  që 
lajmëronte  se  janë  falur,  zbriti  pas  pesëdhjetë  ditësh.  Gjatë  kësaj  kohe 
ata  hoqën  shumë  keq.  Edhe  pse  kjo  botë  është  shumë  e  gjërë,  atyre 
u  dukej  e  ngushtë,  por  meqenëse  u  penduan  sinqerisht  fituan  faljen 
hyjnore.  Ka'b  bin  Malik,  i  cili  e  pohoi  gabimin  e  tij  duke  u  kapur  për  së 
vërtetës,  e  tregon  kështu  dobinë  që  ka  parë  nga  besnikëria: 

“Betohem  në  Allahun  se  mirësia  më  e  madhe  që  Ai  më  ka  dhënë 
pasi  më  nderoi  me  Islamin,  është  kur  thashë  të  vërtetën  përpara 
Pejgamberit  tonë  të  Nderuar,  si  dhe  shpëtimi  nga  shkatërrimi  prej  aty- 
re  që  gënjyen,  sepse  Allahu  Teala  shpalli  këto  ajete  që  lajmërojnë  të 
ardhmen  e  keqe  të  atyre  që  nuk  morën  pjesë  në  luftën  e  Tebukut  e  që 
gënjyen: 

...Ju  largohuni  nga  ata,  sepse  ata  janë  të  ndyrë,  vendi  i  tyre 
do  të  jetë  xhehennemi,  shpërblim  për  atë  që  vepruan.  Ata  ju  be- 
tohen  juve  që  të  jeni  të  kënaqur  ndaj  tyre.  Edhe  nëse  ju  kënaqeni 
nga  ata,  Allahu  nuk  është  i  kënaqur  me  popullin  e  paturpshëm. 

(et-Teube,  95-96)”  (Buhari,  Megazi,  79) 


Pas  luftës  së  Uhudit,  gratë  që  ishin  në  Medine  patën  dalë  jash- 
të  qytetit  me  shpresë  për  të  marrë  ndonjë  lajm.  Edhe  Hazreti  Aishe 
radijallahu  anha,  ishte  me  ta.  Në  vendin  e  quajtur  Harre  takoi  gruan  e 
devotshme  Hind  bint  Amr.  Hindi  kishte  vënë  në  deve  trupin  e  bashkë- 
shortit  Amr  bin  Xhemuh,  atë  të  të  birit  Hallad  dhe  të  vëllait  Abdullah, 
të  cilët  kishin  rënë  dëshmorë  në  luftë.  Hazreti  Aishe  e  pyeti: 

“-Çfarë  lajmesh  kemi?” 

Hint  bind  Amr  radijallahu  anha  tha: 


“-Kemi  lajme  të  mira,  i  Dërguari  i  Allahut  është  gjallë.  Pasi  Ai  të 
jetë  gjallë  çdo  fatkeqësi  është  e  lehtë.”  Hazreti  Aishe,  duke  i  tre- 
guar  me  dorë  trupat  që  ishin  në  deve,  e  pyeti: 

“Kush  janë  këta?”.  Gruaja  e  devotshme  Hindi,  tha: 

“-Janë  vëllai  im  Abdullahu,  biri  im  Halladi  dhe  bashkëshorti  im 
Amri.  ” 

Kur  Hazreti  Aishe  e  pyeti: 

“-Ku  po  i  Dërgon  ata?”  Ajo  tha: 

“-Po  i  dërgoj  në  Medine.  Atje  do  t'i  varros.” 

Kur  Hindi  donte  ta  bënte  devenë  të  ecte,  deveja  ra  në  vendin  ku 
ishte.  Hazreti  Aishe  e  pyeti: 

“-Deveja  u  rrëzua  prej  peshës  së  rëndë?”  Hindi  tha: 

“-Nuk  e  di  përse  u  rrëzua.  Më  parë  ka  pas  mbajtur  peshën  e  dy 
deveve,  por  tani  po  ndjej  diçka  të  ndryshme  te  ajo.” 

Kur  e  detyroi  të  lëvizte,  deveja  u  ngrit,  por  me  t’u  drejtuar  kah 
Medineja  u  rrëzua  përsëri.  Kur  u  kthye  nga  drejtimi  i  Uhudit  filloi 
të  vrapojë.  Hindi  shkoi  te  i  Dërguari  i  Nderuar  dhe  ia  tregoi  këtë.  I 
Nderuari  ynë  e  pyeti: 

“Deveja  është  e  detyruar.  A  ka  lënë  ndonjë  testament  Amri?” 
Hindi  tha: 

“-Amri,  kur  po  shkonte  në  Uhud  u  kthye  nga  kibla  dhe  u  lut:  O 
Zoti  im!  Më  dhuro  martirizimin!  Mos  më  kthe  te  familja  të  mërzitur 
dhe  të  privuar! 

Kur  dëgjoi  këtë,  i  Nderuari  ynë  sallallahu  alejhi  ue  sellem  tha  këto 
fjalë  që  shfaqin  madhështinë  e  besnikërisë: 

“Ja,  kjo  është  arsyeja  që  deveja  nuk  ecën.  O  populli  i  Ensarëve! 
Kushdo  prej  jush  që  është  betuar  në  Allahun,  le  ti  rrijë  Atij  besnik.  O 
Hind!  Bashkëshorti  yt  është  prej  të  sinqertëve.  Që  nga  çasti  që  ai  ka 
rënë  dëshmor,  engjëjt  i  kanë  bërë  hije  me  krahët  e  tyre  dhe  po  shi- 
konin  se  ku  do  të  varroset.  O  Hind!  Amr  bin  Xhemuh,  biri  yt  Hallad 
dhe  vëllai  yt  Abdullah  do  të  bashkohen  në  xhennet  dhe  do  të  jenë 
shokë.” 

Kundrejt  këtij  përgëzimi,  Hindi  shfaqi  edhe  një  shembull  tjetër 
PK  besnikërie.  Ajo  iu  lut: 

“0  i  Dërguari  i  Allahut!  Të  lutem,  lutju  Allahut  të  më  bashkojë 
edhe  mua  me  ata.  (Vakidi,  I,  265-266;  Ibn  Haxher,  Fet’hu’l-Bari,  III,  216;  Ibn 
Abdilber,  el-Istiab,  III,  1168) 


I  Dërguari  i  Allahut  sallallahu  alejhi  ue  sellem,  para  marrëveshjes 
së  Hudejbijes  e  kishte  dërguar  Hazretin  Osman  në  Mekke  për  të  dis- 
kutuar.  Osmani  radijallahu  anhu,  duke  iu  përgjigjur  urdhërit  të  të  dër- 
guarit  të  Allahut  shkoi  menjëherë  në  Mekke.  Ai  u  tha  mushrikëve  se 
ata  donin  vetëm  të  bënin  umre  dhe  pastaj  do  të  ktheheshin.  Mushrikët 
përsëri  nuk  dhanë  leje.  Duke  e  vëzhguar  mirë  Hazretin  Osman,  i  tha- 
në: 

“Nëse  do,  ti  mund  ta  bëshë  Qaben  tavaf!..’’ 

Të  gjithë  myslimanët  po  digjeshin  me  mallin  e  tavafit  dhe  qaben  e 
mbanin  në  sytë  e  tyre.  Bile  duke  menduar  se  Hazreti  Osman  do  të  bëjë 
tavaf,  disa  prej  tyre  (me  kuptim  të  mirë  të  fjalës)  e  kishin  zili.  Ndërsa 
disa  ishin  në  dyshim.  Ndoshta  Osmani  nuk  e  bën  tavaf  Qaben  pa  iu 
dhënë  leja  të  gjithë  myslimanëve,  duke  shfaqur  një  shembull  të  madh 
besnikërie  dhe  altruizmi. 

Gjithçka  ndodhi  ashtu  si,  e  kish  menduar  grupi  i  dytë.  Ky  njeri 
besnik  i  cili  ia  kishte  dedikuar  veten  Allahut  dhe  të  Dërguarit,  tha: 

“Pa  e  bërë  qaben  tavaf  Hazreti  Pejgamber,  as  unë  nuk  mund  ta 
bëj!  Unë  e  vizitoj  shtëpinë  e  Allahut  vetëm  pas  Tij.  Edhe  unë  nuk  jam 
në  atë  vend  ku  nuk  pranohet  i  Dërguari  i  Allahut...”.  Kështu  ai  e 
deklaroi  besnikërinë  që  kishte  ndaj  Allahut  dhe  të  të  Dërguarit  të  Tij. 
(Ahmed,  IV,  324) 


Javuz  Sulltan  Selim  Hani,  edhe  pse  ishte  një  trim  i  njohur,  ishte 
në  të  njëjtën  kohë  shumë  i  ndjeshëm  dhe  i  prekshëm,  por  intelegjen- 
ca  e  bashkimit  dhe  forcimit  të  shtetit  i  detyroi  disa  padishahë  që  të 
merrnin  disa  vendime  të  vështira.  Kësisoj,  si  rezultat  i  këtij  detyrimi 
Javuz  Sulltan  Selimi  e  vrau  vëllain  e  tij  Korkutin,  pastaj  mori  pjesë  në 
xhenaze,  mbarti  arkivolin  e  tij  dhe  qau  duke  thënë: 

“O  vëllai  im!  Ah  sikur  ti  të  mos  kishe  vepruar  ashtu  dhe  sikur  edhe 
unë  të  mos  kisha  qenë  i  detyruar  ta  bëja  këtë!..” 


Ai,  duke  vlerësuar  një  nga  shokët  e  sinqertë  të  princit  Korkut,  i 
bëri  atij  këtë  propozim: 

“Ty  po  të  fal  për  shkak  të  besnikërisë,  e  cila  është  një  virtyt  i 
madh!  Si  shpërblim  për  këtë  besnikëri  do  të  të  caktoj  në  pozitën  që  ti 
dëshiron.  Nëse  pranon,  mund  të  bëhesh  edhe  veziri  im! 

Ai  e  falenderoi  dhe  duke  e  përforcuar  edhe  më  besnikërinë,  i  tha: 

“O  Sulltani  im!  Këtu  e  tutje  detyra  ime  është  që  të  ruaj  dhe 
t’i  shërbej  tyrbes  së  princit  Korkut...” 

Së  fundi,  besimtari  duhet  të  jetë  i  drejtë  në  fjalën  dhe  në  nijetin  e 
tij,  emrin  e  tij  duhet  ta  shkruajë  te  libri  i  të  sinqertëve  dhe  besnikëria 
duhet  t'i  sjellë  dobi  në  këtë  botë  dhe  në  botën  tjetër.  Sa  bukur  thotë 
Pasha  Zija: 

Njeriu  duhet  të  jetë  i  drejtë  edhe  sikur  t'i  bëjnë  keq 
Hazreti  Allah  është  ndihmuesi  i  të  drejtëve!. . 


6.  Aprovimi  i  gjendjes 

Gëzimi  dhe  brenga  e  madhe  janë  kurthe  të  mëdha  për  njeriun. 
“Aprovimi  i  Gjendjes”  dhe  “Durimi  e  mbështetja”  që  janë  rezultat  i  tij, 
është  cilësia  dalluese  e  besimtarëve  të  përsosur. 

Rregulli  i  prerë  i  lumturisë  është  që  ta  bëjmë  mendjen  tonë  ndje- 
këse  të  shpalljes,  ta  zbukurojmë  zemrën  me  moral  të  bukur  dhe  në 
sajë  të  këtyre,  të  jemi  të  kënaqur  ndaj  çdo  gjëje  të  papritur  të  jetës. 
Lumturia  e  vërtetë  është  në  arrihet  me  pranimin  e  të  vërtetave  të  jetës, 
me  durimin  e  vështirësive  të  saj,  me  përpjekjen  për  ta  rregulluar,  si  dhe 
me  dorëzimin  ndaj  Zotit  të  Botrave,  duke  e  parë  të  bukur  çdo  aspekt 
të  saj. 


Sa  e  bukur  është  këshilla  e  Llokman  Hakimit: 

"Biri  im!  Mos  e  shqetëso  zemrën  tënde  me  fatkeqësitë  dhe  vësh- 
tirësitë!  Ki  kujdes  nga  syri  i  pangopur.  Nënshtroju  kaderit.  Mjaftohu 
me  atë  që  të  ka  dhënë  Allahu,  ashtu  që  të  të  zbukurohet  jeta,  të  të 
mbushet  zemra  me  gëzim  dhe  që  të  jesh  i  kënaqur  nga  jeta.  ” 

Zemërimi  ndaj  ngjarjeve  që  shkaktojnë  brengë  dhe  fatkeqësi  nuk 
përputhet  me  moralin  e  Islamit,  por  njeriu  nuk  mund  të  shpëtojë  lehtë 
nga  kjo  dobësi  njerëzore  derisa  të  mos  ketë  arritur  kulmin  e  pjekurisë 
shpirtërore.  Kur  ta  pastrojë  veten  dhe  të  arrijë  në  gradën  "Radije ",  u 
nënshtrohet  dhe  u  dorëzohet  pa  mëdyshje  të  gjitha  ligjeve  të  kazasë  së 
vullnetit  hyjnor,  që  mund  të  shfaqen  në  formë  mirësie  apo  të  keqjeje, 
dhe  nuk  ankohet  kurrë.  Sa  i  madh  është  përgëzimi  hyjnor  për  ata  që 
janë  kështu: 

“O  shpirt  i  qetësuar!  Kthehu  te  Zoti  yt  si  i  kënaqur  nga  Ai 
dhe  Ai  i  kënaqur  nga  ti!  Hyr  mes  robërve  të  Mi  të  devotshëm  dhe 
hyr  në  Xhennetin  Tim!”  (el-Fecr,  27-30) 

Të  bëjë  gjërat  që  duhen  dhe  t’u  nënshtrohet  atyre,  është  e  lehtë 
për  njeriun.  Gjëja  e  lehtë  bëhet  kollaj  dhe  me  dëshirë.  Edhe  besimtarit 
që  e  do  Allahun,  çdo  gjë  që  i  vjen  nga  Ai  i  duket  e  lehtë,  e  kënaq  dhe 
i  pëlqen. 

Të  devotshmit  që  kanë  besim  të  fortë,  janë  të  kënaqur  ndaj  kaderit 
të  Allahut  dhe  e  dinë  se  nuk  u  ndodh  asnjë  gjë  e  keqe  të  cilën  s'e  ka 
shkruajtur  Ai.  Për  këtë  arsye,  çdo  gjë  që  u  ndodh  e  pranojnë  si  të  leh- 
të,  duke  e  krahasur  me  ndëshkimin  e  ahiretit.  Allahu  Teala  i  jep  qetësi 
botës  shpirtërore  të  njerëzve  të  këtillë.  Madje  shfaqjet  e  ndryshme  hyj- 
nore,  nën  shikimet  shpirtërore  të  tyre  janë  njëmijë  herë  më  të  mira  se 
gëzimet  dhe  festat  e  kësaj  bote  të  përkohëshme  dhe  fantazore,  sepse 
ata  kanë  hequr  dorë  nga  ajo  së  cilës  i  janë  drejtuar  njerëzit  e  zakon- 
shëm  duke  kujtuar  se  është  mirësi. 

Pejgamberi  i  Nderuar  thotë: 


“Madhësia  e  shpërblimit  është  sipas  ashpërsisë  së  vështirësisë. 
Allahu  e  lëshon  në  vështirësi  popullin  që  do.  Kur  i  nënshtrohet  asaj 
që  i  ndodh,  AHahu  kënaqet  nga  ai.  Atë  që  nuk  i  nënshtrohet,  e  ndësh- 
kon.  (Tirmidhi,  Zuhd,  57/2396;  Ibn  Maxhe,  Fiten,  23) 

Ndërsa  në  një  hadith  tjetër: 

“Besimtari  i  fortë  është  më  i  dashur  dhe  më  i  mirë  (te  Allahu)  se  sa 
besimtari  i  dobët.  Megjithatë  në  të  dy  ka  mirësi.  Ti  mundohu  të  fitosh 
atë  që  është  e  dobishme  për  ty.  Kërko  ndihmë  nga  Allahu  dhe  kurrë 
mos  u  dorëzo.  Nëse  të  ndodh  diçka,  mos  u  bëj  pesimist  duke  thënë: 
ah,  sikur  të  kisha  vepruar  kështu,  do  të  kishte  ndodhur  kështu.  Thuaj: 
Ky  është  caktimi  i  Allahut.  Ai  bën  çfarë  të  dojë.  sepse  fjala  “ sikur  ” 
hap  derën  e  punëve  që  kënaqin  Shejtanin.  ”  (Muslim,  Kader,  34;  Ibn  Maxhe, 
Mukaddime,  10) 

Një  njeri  që  nuk  kënaqet  me  gjendjen  e  tij,  thotë  “Sikur  të  kisha 
bërë  kështu  e  ashtu."  dhe  bie  në  disa  gjendje  që  i  kundërvihen  besimit 
si,  zemërimi,  kundërshtimi  i  kaderit  dhe  mospëlqimi  i  vullnetit  hyjnor. 
Kjo  është  një  gjendje  që  kënaq  shejtanin  dhe  e  zvarrit  njeriun  për  në 
humbje.  Ndërsa  miratimi  i  gjendjes  e  shpie  njeriun  kah  kënaqësia  e 
Allahut.  Në  Kur'anin  Fisnik,  pasi  numërohen  të  gjitha  mirësitë  e  kësaj 
bote  dhe  të  ahiretit,  thuhet: 

“...Kënaqësia  e  Allahut  është  më  e  lartë  dhe  më  e  madhe  së 
këto  të  gjitha.  Ja  ky  është  shpëtimi  i  vërtetë.”  (et-Teube,  72) 


Tabllo  të  virtytshme 


Usame  bin  Zejd  radijallahu  anhu  tregon: 

Vajza  e  tij  (Zejnebi)  i  dërgoi  lajm  Pejgamberit  sallallahu  alejhi  ue 
sellem: 


“Djali  im  është  duke  vdekur,  ju  lutem  ejani  tek  ne.  Pejgamberi 
alejhissalatu  uesselam  i  dërgoi  vajzës  së  tij  selam  duke  i  thënë: 

“AHahu  është  ai  që  merr  dhe  ai  që  jep.  Çdo  gjë  e  ka  të  caktuar 
kohën  te  Ai.  Le  të  durojë  dhe  të  presë  nga  AHahu  shpërblimin  e  saj!” 

Pas  kësaj  përgjigjeje,  e  Tij  i  dërgoi  lajm  përsëri: 


“Ju  lutem,  ejani  patjetër!" 

Këtë  radhë,  i  Dërguari  i  Allahut  sallallahu  alejhi  ue  sellem,  që  ishte 

bashkë  me  Sa'd  bin  Ubade,  Muadh  bin  Xhebel,  Ubej  bin  Ka'b,  Zejd 
bin  Thabit  dhe  disa  sahabe  të  tjerë,  u  ngrit  dhe  shkoi  në  shtëpinë 
e  vajzës  së  Tij.  Fëmijën  ia  dhanë  Hazretit  Pejgamber.  Ai  e  mori  në 
krah.  Fëmija  po  merrte  frymë  me  vështirësi.  Nga  sytë  e  bekuar  të  të 
Dërguarit  të  Allahut  filluan  të  rridhnin  lot.  Sa'd  bin  ubade  i  cili  e  pa 
këtë,  e  pyeti: 

“O  i  Dërguari  i  Allahut,  ç’është  kjo  punë?”.  I  Dërguari  i  Allahut 

tha: 

“Kjo  është  ndjenja  e  mëshirës  që  Allahu  vendos  në  zemrën  e  robit 
që  do.  Në  fakt  Allahu  mëshiron  vetëm  robërit  e  mëshirshëm.”  (Buhari, 
Xhenaiz  33,  Ejman  9,  Merda  9;  Muslim,  Xhenaiz  9,  11) 

Selami  i  parë  që  i  dërgoi  dhe  këshillat  që  i  dha  i  krenaria  e  Gjithësisë 
i  Nderuari  ynë  vajzës  së  Tij,  është  në  kuptimin  më  të  plotë  nënshtrim 
ndaj  asaj  që  të  ndodh.  Dhuntia  e  vërtetë  është  dorëzimi  ndaj  Allahut, 
duke  u  kënaqur  me  kaderin  në  atë  çast  të  dhimbshëm.  Ndërsa  gjendja 
e  dytë  e  Tij,  nuk  ishte  kundërshtimi  i  kaderit  duke  qarë,  bërtitur  apo 
duke  shqyer  kokën,  siç  pandehën  edhe  disa  ashabe,  por  është  një 
shfaqje  e  ndjenjës  së  mëshirës  që  Allahu  ua  ka  dhënë  robërve  të  Tij. 


I  Dërguari  i  Allahut  sallallahu  alejhi  ue  sellem  e  tregon  kështu 
shpërblimin  e  një  besimtari  që  është  i  kënaqur  me  gjendjen  e  tij: 

“Kur  vdes  fëmija  e  një  robi,  Allahu  u  thotë  ëngjëjve: 

-A  morët  shpirtin  e  fëmijës  së  robit  Tim!  Engjëjt  thonë: 

-Po  o  Zoti  ynë.  Allahu  Teala  u  thotë: 

-A  e  këputët  frutin  e  zemrës  së  tij?  Engjëjt  thonë: 

-Po  o  Zoti  ynë.  Allahu  Teala  u  thotë: 

-Mirë,  por  çfarë  tha  robi  Im?  Engjëjt  thonë: 

-Ai  të  falenderoi  Ty  dhe  u  strehua  vetëm  te  Ti  duke  thënë: 

“...Ne  jemi  të  Allahut  dhe  te  Ai  do  të  kthehemi.”  (el-Bakara, 
156)  Pas  kësaj  Allahu  Teala  thotë: 

-Ndërtoni  një  shtëpi  në  xhennet  për  robin  Tim  dhe  emrin  vendos- 
jani  “Bejtu'I-Hamd:  Shtëpia  e  falenderimit.  "(Tirmidhi,  Xhenaiz,  36/1021) 


I  Dërguari  i  Allahut  sallallahu  alejhi  ue  sellem  thotë: 

"Kur  sëmuret  robi,  Allahu  Teala  i  dërgon  dy  ëngjëj  dhe  i  urdhëron 

ata: 

-Shkoni  dhe  shikojeni,  çfarë  u  thotë  robi  Im  atyre  që  i  shërbejnë! 

Nëse  kur  të  vijnë  ëngjëjt  robi  është  duke  falenderuar  dhe  madhë- 
ruar  Allahun,  ata  ia  tregojnë  këtë  gjendje  Allahut,  i  cili  në  të  vërtetë  di 
çdo  gjë  më  mirë.  AHahu  Teala  (i  cili  i  dërgon  ëngjëjt  vetëm  për  të  qënë 
dëshmitarë  të  veprës  së  robit)  thotë: 

-Nëse  ia  marr  shpirtin  robit  Tim,  është  e  drejta  e  tij  mbi  Mua  që 
ta  vendos  në  xhennet.  Nëse  e  shëroj,  është  e  drejta  e  tij  mbi  mua  që 
mishin  e  tij  ta  ndërroj  me  një  mish  më  të  mirë,  gjakun  e  tij  me  një  gjak 
më  të  mirë  dhe  t'ia  fal  mëkatet.  ”  (Muvatta,  Ajn,  5) 


Ebu  Hurejra  radijallahu  anhu  tregon: 

Një  ditë,  i  Dërguari  i  Allahut  sallallahu  alejhi  ue  sellem  u  tha  asha- 
bëve  të  Tij: 

“Kush  i  mëson  këto  tri  fjalë  nga  unë,  vepron  me  to  dhe  ua  mëson 
atyre  që  do  të  veprojnë  me  to?” 

Unë  u  ngrita  menjëherë  dhe  thashë: 

“Unë  o  i  Dërguari  i  Allahut!" 

I  Nderuari  ynë  alejhissalatu  uesselam  më  kapi  dorën  dhe  tha  këto 
pesë  gjëra: 

“-Nëse  ikën  nga  harami,  bëhesh  robi  më  adhurues  i  Allahut! 

-Nëse  kënaqesh  me  atë  që  të  ka  dhënë  Allahu,  (në  besim)  do  të 

jesh  më  i  pasuri  i  njerëzve! 

-Ndihmoje  komshiun  që  të  bëhesh  një  besimtar  i  përsosur. 

-Atë  që  do  për  vete,  dëshiroje  edhe  për  të  tjerët,  ashtu  që  të  bë- 
hesh  një  mysliman  i  përsosur! 

-Mos  qesh  shumë,  sepse  qeshja  e  tepërt  e  vret  zemrën.  ”  (Tirmidhi, 
Zuhd,  2/2305;  Ibn  Maxhe,  Zuhd,  24) 


I  Dërguari  i  Allahut  sallallahu  alejhi  ue  sellem  po  qëndronte  ulur 
bashkë  me  Ebu  Bekrin  radijallahu  anhu.  Hazreti  Ebu  Bekr  kishte  një 
rrobë  të  vjetër,  aq  të  vjetër  sa  majën  e  rrobës  tek  kraharori  kishte  lidhur 
me  bisk  peme. 

Në  këtë  kohë  zbriti  Xhebraili  alejhisselam.  Ai  i  dha  Pejgamberit 
tonë  të  Nderuar  selamin  e  Allahut  Teala  dhe  i  tha: 

“O  i  Dërguari  i  Allahut!  Ç’është  kjo  puna  e  Ebu  Bekrit?  Paska 
veshur  një  rrobë  aq  të  vjetër,  sa  që  majën  e  saj  e  paska  lidhur  me  bisk 
peme!’’ 

I  Nderuari  i  Botërave  tha: 

“O  Xhebrail!  Ai  e  ka  harxhuar  pasurinë  e  tij  në  rrugë  të  AHahut. 
Për  këtë  arsye  është  në  këtë  gjendje.  ”  Mbi  këtë  Xhebraili  alejhisselam 
i  tha  Pejgamberit: 

“Jepi  atij  selamin  e  Allahut.  I  thuaj:  Zoti  të  pyet:  A  je  i  kënaqur 
nga  unë  për  shkak  të  kësaj  varfërie,  apo  ankohesh  nga  kjo  gjendje  që 
ke?” 


I  Dërguari  i  allahut,  duke  u  kthye  nga  miku  i  tij  Ebu  Bekri,  i  tha: 


“O  Ebu  Bekr!  Xhebraili  është  këtu  dhe  të  ka  sjellë  selamin  e 
AHahut.  Zoti  ynë  i  lartë  të  thotë:  A  je  i  kënaqur  nga  unë  për  shkak  të 
kësaj  varfërie,  apo  ankohesh  nga  kjo  gjendje  që  ke?' Ebu  Bekri  radi- 
jallahu  anhu  nuk  dinte  çfarë  të  thoshte  kundrejt  këtij  lavdërimi  hyjnor 
për  shkak  të  gëzimit.  Pothuajse  iu  mbyll  goja.  Qau  një  farë  kohe.... 
Pastaj  tha: 

“Të  ankohem  prej  Zotit  tim?!.  Unë  jam  i  kënaqur  nga  Zoti  im,  unë 
jam  i  kënaqur  nga  Zoti  im,  unë  jam  i  kënaqur  nga  Zoti  im.”  (Ebu  Nuajm, 
Hilje,  VII,  105;  Ibnu'l-Xhevzi,  Sifatu's-Sahabe,  I,  249-250) 


Sipas  një  transmetimi,  Junusi  alejhisselam  i  kishte  thënë  Hazretit 
Xhebrail: 

“A  do  të  më  tregosh  se  kush  është  adhuruesi  më  i  mirë  në  këtë 
tokë?” 

Dhe  ai  i  tregoi  një  njeri  të  cilit  i  qenë  kalbur  duart  dhe  këmbët 
nga  sëmundja  e  lebrës,  e  për  më  tepër  kish  humbur  edhe  sytë.  Por  ai 
thoshte: 

“O  Zoti  im!  Çdo  gjë  që  më  ke  dhënë  me  këto  duar  dhe  këmbë, 
vetëm  Ti  ma  ke  dhënë.  Çdo  gjë  që  e  ke  larguar,  vetëm  Ti  e  ke  larguar. 
O  Zoti  im!  Mua  më  ke  lënë  vetëm  një  dëshirë,  e  cila  është  vetëm  ta- 
kimi  me  Ty.  ” 


Hazreti  Ejjub  alejhisselam  po  jetonte  ditët  më  të  vështira  të  së- 
mundjes.  Bashkëshortja  e  tij  Rrahimeja  i  tha: 

“Ti  je  perjgamber!  Kërko  nga  Allahu  Teala  shëndet  dhe  shërim, 
që  të  shpëtosh  nga  këto  vuajtje!”.  Ejjubi  alejhisselam  e  pyeti: 

“Sa  ditë  kemi  kaluar  me  shëndet?”.  Zonja  Rrahime  tha: 

“Tetëdhjetë  vjet.”.  Pas  kësaj,  Hazreti  Ejjub  alejhisselam  tha: 

“O  Rrahime!  Allahu  më  ka  dhënë  një  jetë  të  shëndetshme 
tetëdhjetëvjeçare.  Në  krahasim  me  jetën  e  shëndetshmë,  koha 
e  sëmundjes  është  shumë  pak.  Kësisoj  më  vjen  turp  që  të  an- 
kohem  te  Allahu.  Kur  Allahu  Teala  na  jep  mirësi,  gëzohemi.  Po 
atëherë  përse  të  mos  duroj  edhe  vështirësitë  që  vijnë  nga  Ai?! 
Unë  jam  i  kënaqur  nga  Zoti  im!” 


Sjellja  e  Ejjub  alejhisselam  shfaq  një  shembull  të  bukur  të  nënshtri- 
mit.  Edhe  pse  kishte  shumë  fatkeqësi  dhe  vështirësi,  Ejjubit  alejhisse- 

lam  i  erdhi  turp  t’ia  paraqesë  Allahut  sëmundjen  e  tij  dhe  t’i  kërkonte 
shëndet  e  shërim,  që  të  mos  u  ankohej  nga  gjendja  e  tij  dhe  të  mos  qe 
i  mangët  në  nënshtrimin  ndaj  kaderit.  Së  fundi,  për  shkak  të  këmbë- 
nguljes  së  bashkëshortes  së  tij,  bëri  vetëm  këtë  lutje: 

“...(O  Zoti  im!)  Mua  më  ka  kapur  kjo  sëmundje.  Ti  je  më  më- 
shiruesi  i  mëshiruesve!..”  (el-Enbija,  83) 

Pas  kësaj  lutjeje,  Allahu  Teala  ia  kishte  hequr  vështirësitë,  e  kishte 
shëruar  dhe  përsëri  i  kish  dhënë  pasuri  dhe  fëmijë,  për  të  qënë  një 
kujtim  mëshire  për  ata  që  gjithmonë  janë  në  adhurim.  Allahu  e  ka 
lavdëruar  Ejjubin  alejhisselam^i  cili  kishte  arritur  kulmin  e  durimit,  fale- 
nderimit  dhe  nënshtrimit:  :  Sa  rob  i  mirë!..  ”(Sad,  44) 


Në  rrëfimin  e  mëposhtëm,  Hazreti  Mevlana  tregon  se  dashuria 
dhe  miqësia  e  vërtetë  është  e  mundur  të  tregohet  edhe  duke  u  ndjerë 
të  kënaqur  me  vështirësitë  dhe  vuajtjet  që  vijnë  nga  miku: 

“Një  herë,  një  njeriu  të  nderuari  i  erdhën  për  vizitë  disa  miq,  të 
cilët  i  sollën  dhuratë  një  pjepër.  Ai  thirri  shërbëtorin  e  tij  Llokmanin, 
që  ishte  njeri  i  ndjeshëm  dhe  i  sinqertë,  të  cilin  zotëria  e  donte  shumë 
me  gjithë  zemër. 

Kur  Llokmani  erdhi,  zotëria  i  tij  preu  një  rriskë  nga  pjepri  dhe  ia 
dha  atij.  Llokmani  e  hëngri  atë  rriskë  sikur  të  ishte  mjaltë.  Ai  e  hëngri 
me  aq  dashuri  dhe  dëshirë,  saqë  atyre  që  e  panë  iu  hap  aq  shumë 
oreksi,  sa  pothuajse  do  të  donin  edhe  ata  nga  një  rriskë.  I  nderuari  i 
dha  atij  edhe  një  pjesë  tjetër,  sepse  i  nderuari  i  tij  gjente  qetësi  kundrejt 
kësaj  shijeje  që  ndjente  shërbëtori  i  sinqertë  Llokmani.  Në  ato  çaste, 
teksa  kishte  ngelur  rriska  e  fundit  e  pjeprit,  i  nderuari  i  tha: 

“Këtë  po  e  ha  unë,  që  ta  shoh  se  sa  pjepër  i  ëmbël  është!”  ,  por 
sapo  e  hëngri  atë  pjesë,  i  dogji  goja  nga  ithtësia  e  pjepërit.  Gjuha  dhe 
goja  iu  ithtuan.  Ai  u  çudit  nga  ithtësia  e  pjeprit  dhe  i  tha  Llokmanit: 


“O  shërbëtori  im  i  dashur!  O  bota  ime!  Si  ka  mundësi  që  e  hëngre 
këtë  helm  sikur  të  qe  i  ëmbël?  Si  ka  mundësi  që  e  pranove  këtë  gjë  të 
keqe  si  mirësi?  Ç’është  ky  durim?  Kush  e  di  sa  ke  hequr  deri  tani  dhe 
durove  pa  t'u  skuqur  fytyra?  Apo  ti  je  armik  i  shpirtit  të  ëmbël?  Përse 

nuk  the  asgjë?  Përse  nuk  the:  Më  falni,  por  tani  nuk  mund  ta  ha!?” 

Llokmani  tha: 

“-Unë  u  turpërova  shumë  që  nuk  munda  t'ju  kundërshtoj  për  këtë, 
sepse  nga  dora  juaj  kam  ngrënë  ushqime  shumë  të  ëmbla  dhe  kam 
marrë  ushqim  shumë  të  rrallë  material  dhe  shpirtëror.  Si  mund  t’ju 
thosha  për  atë  që  ma  dhatë  me  dorën  tuaj:  Kjo  është  e  idhët,  nuk 
hahet?  Mua  çdo  ithtësi  që  më  vjen  nga  dora  juaj,  më  duket  e  ëmbël, 
sepse  çdo  qelizë  e  trupit  tim  është  ushqyer  me  mirësitë  tuaja.” 

Pastaj,  Llokmani  vijoi  të  shprehej  me  emocion  dhe  dashuri: 

“O  i  nderuari  im!  Më  raftë  njëqind  herë  në  kokë  nëse  bërtas  nga 
dhimbja  që  më  vjen  nga  ju.  Si  mund  të  lërë  ithtësi  në  këtë  pjepër  dora 
jote  bujare?  Nga  dashuria,  vuajtjet  bëhen  të  ëmbla.  Bakri  bëhet  flori 
nga  dashuria.  Llumi  pastrohet  me  dashuri.  Sëmundjet  e  pashërueshmë 
shërohen  nga  dashuria.  Të  vdekurit  ngjallen  nga  dashuria.  Padishahët 
bëhen  robër  nga  dashuria.  Burgjet  bëhen  kopshte  me  trendafila  nga 
dashuria.  Shtëpitë  e  errëta  ndriçohen  nga  dashuria.  Zjarri  bëhet  dritë 
nga  dashuria.  Edhe  të  këqinjt  bëhen  hyri  nga  dashuria.  Vuajtjet  dhe 
fatëkeqësitë  bëhen  gëzim  nga  dashuria.  Për  shkak  të  dashurisë,  ata  që 
kanë  devijuar  nga  rruga  dhe  ata  që  të  presin  rrugën  shndërrohen  në 
udhëzues  lumturie.  Sëmundjet  bëhen  shëndet  për  shkak  të  dashurisë. 
Mundimet  bëhen  mëshirë  për  shkak  të  dashurisë.” 


Ja  pra,  shenja  më  e  qartë  e  dashurisë  ndaj  Allahut  është  nënshtri- 
mi  i  vërtetë  ndaj  gjendjes  që  ke. 

Omer  bin  Abdulaziz  rahimehullah  atyre  që  e  pyesnin: 

“Çfarë  dëshiron?”,  u  thoshte: 

“Gëzimi  im  është  vetëm  në  gjërat  e  caktuara  nga  Allahu.  Unë  dua 
atë  që  ka  caktuar  Allahu..” 


lai 


Sa  mësimdhënëse  është  kjo  bisedë  e  zhvilluar  mes  një  zotërie  dhe 
robit  të  tij: 

Zotëria: 

“-Çfarë  dëshiron  të  hash  në  shtëpinë  time?’’ 

Robi: 

“Atë  që  do  të  më  japësh.’’ 

“Çfarë  rrobash  dëshiron  të  veshësh?’’ 

“Ato  që  të  më  japësh.’’ 

“Në  cilën  dhomë  të  shtëpisë  sime  dëshiron  të  qëndrosh?’’ 

“Aty  ku  ti  dëshiron  të  qëndroj.” 

“Cilat  punë  të  shtëpisë  dëshiron  të  bësh?” 

“Punët  që  dëshiron  ti  që  të  bëj.” 

Pas  përgjigjes  së  fundit,  zotëria  humbi  në  mendime.  Pastaj,  duke 
fshirë  lotët  që  i  rridhnin  nga  sytë,  tha: 

“Ah  sikur  t'i  nënshtrohesha  edhe  unë  Zotit  kështu.  Sa  i  lumtur  do 
të  isha!..” 

Në  këtë  çast  robi  tha: 

“O  zotëria  im!  A  ka  zgjidhje  dhe  dëshira  për  robin  te  zotëria  e  tij?. . .” 

Kur  dëgjoi  këto  fjalë  zotëria  tha: 

“Të  kam  liruar.  Je  i  lirë  për  hir  të  Allahut,  por  dëshiroj  të  rrish 
pranë  meje  që  të  të  shërbej  me  shpirt  dhe  me  pasurinë  time...” 

Tek  ai  që  e  njeh  Allahun  shumë  mirë,  tek  ai  që  i  dorëzohet  Atij  me 
një  dashuri  të  vërtetë  dhe  që  kënaqet  me  atë  që  i  ka  caktuar  Allahu, 
nuk  mbetet  as  dëshirë  dhe  as  zgjedhje.  Ai  tashmë  thotë  vetëm: 

“Çfarë  t'i  kërkoj  Allahut?!.”53 


Një  ditë  Synbyl  Sinan  Efendi,  i  cili  ishte  prej  miqve  të  Zotit,  pyeti 
nxënësit  e  tij: 


53.  Abdulkadir  Gejlani,  el-Fethu  r-Rabbani,  (Abdulkadir  Gejlani'nin  Sohbetleri),  Sta 
boll  1987,  fq.  421. 

“Le  ta  zëmë  se  Allahu  ju  ka  dhënë  administrimin  e  gjithësisë.  Çfarë 
do  të  donit  të  bënit?” 

Nxënësit,  të  cilëve  nuk  u  kishte  rastisur  asnjëherë  të  përballeshin 
me  një  pyetje  të  tillë,  u  çuditën,  por  pastaj  dhanë  mendime  të  ndry- 
shme,  për  të  mos  u  treguar  të  paedukatë  ndaj  Hazretit  të  moshuar: 

-O  i  nderuar,  nuk  do  të  lija  asnjë  qafir  në  këtë  botë! 

-Do  t’i  shkatërroja  të  gjitha  të  këqiat! 

-Do  t’i  shkatërroja  ata  që  pijnë  alkol!”.  E  kështu  me  radhe. 

Vetëm  njëri  prej  tyre  qendroi  i  heshtur  dhe  nuk  dha  asnjë  përgji- 
gje.  Kjo  sjellje  i  ra  në  Sy  Hazretit,  ndaj  e  pyeti  nxënësin: 

-Biri  im!  Po  ti  çfarë  do  të  bëje? 

Nxënësit,  të  cilit  iu  skuq  fytyra  nga  ndrojtja,  dhe  me  modesti  tha: 

“-I  nderuari  im!  A  ka  ndonjë  mangësi  (Zoti  na  ruajt)  në  administri- 
min  e  Allahut  në  gjithësi,  që  unë  të  mund  të  bëja  ndonjë  gjë  të  ndry- 
shme?  Në  një  kohë  kur  rregullimi  hyjnor  funksionon  mbi  me  një  fuqi 
të  pakonceptueshme,  si  mundem  unë  që  me  mendjen  dhe  vullnetin 
tim  të  paaftë  dhe  të  kufizuar,  të  them  se  do  të  bëja  kështu  e  ashtu!! 
Pas  këtyre  fjalëve  i  uli  sytë  nga  turpi. 

Hazreti  u  kënaq  shumë  nga  kjo  përgjigje  e  zgjuar.  Duke  patur  në 
fytyrë  një  pamje  të  qeshur  dhe  të  ndritshme,  teksa  e  mbante  të  drej- 
tuar  kah  nxënësi  vështrimin  e  tij  të  thellë,  ai  i  tha:  “Ja,  puna  e  gjeti 
qendrën!..” 

Më  vonë  atij  nxënësi  i  mbeti  emri  “qendra  e  nderuar”,  ndërsa  emri 
i  tij  i  vërtetë,  që  ishte  Musa  Muslihiddin,  u  harrua. 


Së  fundi,  aprovimi  i  gjendjes  është  një  shfaqje  e  dashurisë  dhe  e 
besnikërisë  ndaj  Allahut.  Të  qenët  i  kënaqur  me  atë  që  të  ka  dhënë 
Allahu  përbën  një  gradë  të  lartë  të  cilën  mund  ta  fitojnë  vetëm  robërit 
të  cilët  kanë  arritur  dijen  e  vërtetë  shpirtërore,  duke  shpëtuar  kështu 
nga  smira,  xhelozia  dhe  injoranca. 

Allahu  Teala  e  di  të  mirën  e  robit  më  mirë  se  vetë  robi  i  Tij.  Për 
këtë  arsye,  rruga  më  e  mirë  mbetet  miratimi  i  caktimit  hyjnor  dhe 
falenderimi  i  Allahut  në  çdo  gjendje.  Po  ashtu,  Allahu  na  tërheq  vë- 
mendjen  kur  thotë: 

“...Një  gjë  që  nuk  e  doni,  mund  të  jetë  e  mirë  për  ju.  Po 
ashtu  edhe  një  gjë  që  e  doni  mund  të  jetë  e  keqe  për  ju.  Allahu 

e  di  e  ju  nuk  e  dini.”  (el-Bakara,  216) 


7.  Mbështetja  dhe  dorëzimi  ndaj  Allahut 


Tevekkul  do  të  thotë  “mbështetje,  dhe  besim  ndaj  Zotit”. 
Domethënë,  ata  që  e  kanë  zemrën  të  mbushur  me  Allahun  duhet  t'i 
besojnë  vetëm  Atij,  sepse  vetëm  tek  Ai  duhet  të  strehohen. 

Një  nga  emrat  e  bukur  të  Allahut  është  “el-Uekil”.  Ky  emër  fisnik 
do  të  thotë:  “Rregulluesi  i  punëve  të  atyre  që  ia  lënë  Atij  t'i  rregullojë 
sipas  mënyrës  së  Tij,  Ai  që  i  bën  më  mirë  se  sa  mund  t'i  bëjnë  ata,  Ai 
te  i  cili  mund  të  mbështeten,  Ai  i  cili  ka  gjithçka  nën  administrimin  dhe 
sundimin  e  tij.” 

Kompetenti  i  vetëm  të  cilit  mund  t'i  besohet  në  çdo  çështje,  duhet 
të  jetë  patjetër  i  pavdekshëm,  i  përhershëm,  i  aftë  dhe  absolut.  Në  të 
kundërt,  mbështetje  nuk  ka  kuptim.  Allahu  thotë  kështu: 

“Ti  mbështetju  Atij  të  përjetshmit  që  nuk  vdes  kurrë  dhe  ma- 
dhëroje  me  lavdërimin  që  i  takon  Atij!..”  (el-Furkan,  58) 

Allahu  Teala  dëshiron  që  robërit  t'i  besojnë  dhe  t'i  mbështeten 
vetëm  Atij.  Në  ajetet  fisnike  thuhet: 

“...Besimtarët  le  t’i  mbështeten  vetëm  Allahut!”  (Ibrahim,  11) 


“...Allahu  i  mjafton  atij  që  i  mbështetet! . . ”  (et-Talak,  3) 
Edhe  Pejgamberi  ynë  i  Nderuar  ka  thënë: 


“Sikur  t'i  mbështeteni  Allahut plotësisht,  Ai  do  t'ju  furnizonte  ash- 
tu  siç  furnizon  zogjtë,  të  cilët  dalin  të  uritur  në  mëngjes  dhe  kthehen  të 
ngopur  në  mbrërnje!  ”  (Tirmidhi,  Zuhd,  33/2344;  Ibn  maxhe,  Zuhd,  14) 

Ndërsa  dorëzim  (teslimijet)  do  të  thotë,  bindje,  pranimi  i  ngjarjeve 
pa  i  kundërshtuar,  si  dhe  shpëtim.  Dorëzimi  është  një  vepër  shpirtëro- 
re  që  do  të  thotë  shpëtim  nga  dyshimet  në  lidhje  me  çështjet  që  janë 
shpallur  nga  Allahu,  shëtim  nga  dëshirat  vetjake  që  janë  në  kundër- 
shtim  me  urdhërat  hyjnorë,  nga  dëshirat  që  nuk  përputhen  me  sinqe- 
ritetin  dhe  nga  sëmundjet  që  janë  në  kundërshtim  me  caktimin  hyjnor 
dhe  ligjet  fisnike.  Në  ajetin  fisnik  thuhet: 

“Për  Zotin  jo,  ata  nuk  janë  besimtarë  derisa  të  mos  zgjedhin 
ty  për  të  gjykuar  në  konfliktet  mes  tyre,  dhe  pastaj  (pas  gjykimit 
tënd)  të  mos  ndiejnë  pakënaqësi  nga  gjykimi  yt  dhe  (derisa)  të 
mos  binden  sinqerisht.”  (en-Nisa,  65) 

Fjala  teslimijet  vjen  nga  e  njëjta  rrënjë  me  fjalën  Islam.  Për  këtë  ar- 
sye,  vetëm  nëpërmjet  dorëzimit  mund  ta  jetojmë  plotësisht  Islamin  dhe 
vetëm  me  të  mund  të  bëjmë  adhurim  të  vërtetë,  sepse  Allahu  xhelle 
xhelaluhu  nuk  kënaqet  kur  robi  i  bindet  dikujt  tjetër  përveç  Tij. 

Dorëzimi  është  një  vepër  e  bindjes,  që  mbështetet  te  dashuria. 
Ibrahimit  alejhisselam,  pasuria,  fëmijët  me  bereqetin  e  bindjes  dhe  të 
dorëzimit,  nuk  i  krijuan  asnjë  pengesë  në  rrugën  e  Allahut.  Si  shpër- 
blim  për  këtë,  adhurimi  i  haxhit  u  bë  simboli  më  i  bukur  i  mbështetjes 
dhe  i  nënshtrimit  që  ai  kishte  ndaj  Zotit,  simbol  i  cili  do  të  vazhdojë  deri 
në  ditën  e  kiametit,  sepse  gjuha  e  Ibrahimit  alejhisselam  si  përkthyese 
e  zemrës  së  tij  thoshte  gjithmonë: 

“...Unë  i  jam  dorëzuar  Zotit  të  Botërave!”  (el-Bekara,  131) 

Tasavvufi,  i  cili  ka  në  bazën  e  tij  dashurinë  dhe  që  është  esanca  e 
Islamit,  ka  për  qëllim  që  në  zemra  të  vendosë  nënshtrimin  dhe  ndje- 
njën  e  dorëzimit  ndaj  Allahut,  ashtu  që  robi  të  jetojë  sipas  orientimit 
hyjnor  e  t’i  afrohet  më  shumë  Allahut  në  çdo  frymëmarrje,  sepse  ndi- 
kimi  i  dhimbjeve  dhe  e  keqja  e  mashtrimeve  vetjake  që  kanë  rrethuar 
këtë  botë,  fillojnë  të  pakësohen  vetëm  nga  nënshtrimi  dhe  nga  dorë- 
zimi  ndaj  Allahut.  Sa  bukur  thotë  Hazreti  Ibrahim  Hakki  Erzurumi: 

77  mbështetu  te  Allahu 
Dorëzoju  që  të  qetësohesh 
Ji  i  kënaqur  ndaj  çdo  pune 

Të  shohim  se  ç  'bën  Zoti 
Çfarëdo  që  të  bëjë  e  bën  të  bukur!. . 


Tabllo  të  virtytshme: 

Një  bedevi  e  pyeti  të  Dërguarin  e  Allahut: 

“O  i  Dërguari  i  Allahut!  A  t'i  mbështetem  Allahut  pasi  ta  lidh 
kafshën,  apo  t'i  mbështetem  pa  e  lidhur?".  Pejgamberi  ynë  i  Nderuar 
sallallahu  alejhi  ue  sellem  u  përgjigj: 

“Së  pari  lidhe,  atëherë  mbështetju  Allahut!”  (Tirmidhi,  Kijamet, 
60/2517) 


Sipas  transmetimit  të  Ummu  selemes  radijallahu  anha,  sa  herë 
që  i  Dërguari  i  Allahut  sallallahu  alejhi  ue  sellem  dilte  nga  shtëpia,  e 
ngrinte  gjithnjë  fytyrën  nga  qielli  dhe  lutej  me  këto  fjalë: 


J-lsl  jl  J-sil  jl  jjj  J jfA  ^jjl  p-^AJl  Alll  cAZ y  aISI 

j'  J^*-'  3'  3'  r^'  3'  tb'  3'  ^j'  3' 


“ Bismillah !  U  mbështeta  te  Allahu.  O  Zoti  im!  Unë  të  kërkoj 
mbrojtje  Ty  që  të  mos  devijoj  dhe  që  të  mos  devijoj  nga  të  tjerët,  që  të 
mos  largohem  nga  rruga  e  drejtë  dhe  që  të  mos  më  largojnë  nga  ajo, 
që  të  mos  bëj  padrejtësi  dhe  që  të  mos  më  bëhet  padrejtësi,  që  të  mos 
sillem  me  injorancë  apo  që  të  sillen  ndaj  meje  kështu.  ”  (Ebu  Davud,  Edeb, 
102-103/5094;  Tirmidhi,  Deavat,  35) 


Gjatë  një  lufte,  kur  në  kohë  dreke  erdhën  në  një  luginë  me  pemë, 
i  Dërguari  i  Allahut  sallallahu  alejhi  ue  sellem  i  urdhëroi  ushtarët  të 
pushonin.  Ushtarët  u  shpërndanë  dhe  u  futën  nëpër  hije.  I  Dërguari  i 
Allahut  po  pushonte  nën  një  pemë  plot  me  gjethe,  që  quhet  Semure. 

Edhe  shpatën  e  kishte  varur  në  atë  pemë. 

Xhabiri  radijallahu  anhu,  e  tregon  kështu  vazhdimin  e  ngjarjes: 

“Pasi  kishim  fjetur  pak,  dëgjuam  se  na  thirri  i  Dërguari  i  Allahut  dhe 
menjëherë  vrapuam.  Pamë  se  pranë  tij  ishte  një  bedevi.  Pejgamberi 
alejhissalatu  uesselam  tha: 

-Kur  po  flija  ky  bedevi  më  vodhi  shpatën.  Kur  u  zgjova,  shpatën  e 
kishte  xjerrë  nga  këllëfi  dhe  e  kishte  në  dorë.  Mua  më  tha: 

“Kush  do  të  të  shpëtojë  tani  nga  dora  ime?"  Unë  i  thashë  tre 
herë: 

“AIlahuF  (Buhari,  Xhihad,  84,  87;  Muslim,  Fedail,  13) 

Kur  Krenaria  e  Gjithësisë,  i  Nderuari  ynë  ishte  ballë  për  ballë  me 
vdekjen,  për  shkak  të  mbështetjes  së  fortë  që  kishte  te  Allahu,  nuk  pati 
frikë  fare  dhe  u  përgjigj  i  sigurtë  në  vete:  “Allahu  do  të  më  shpëtojëi  ". 
Pas  këtyre  fjalëve  bedeviut  i  kish  rënë  shpata  nga  dora  dhe  qe  dorë- 
zuar.  I  Nderuari  i  Botrave  nuk  e  ndëshkoi  bedeviun  që  deshte  ta  vriste, 
por  i  tregoi  Islamin  dhe  i  propozoi  që  të  bëhet  mysliman.  Kur  bedeviu 
u  kthye  te  populli  i  tij  nuk  e  mbajti  veten  dhe  tha: 

“Unë  po  vij  nga  më  i  miri  i  njerëzve.'  (Ibn  Kethir,  el-Badije,  IV,  87) 


Ebu  Bekr  es-Siddik  radijallahu  anhu  tregon: 

(Në  rrugën  e  hixhretit)  kur  isha  bashkë  me  të  Dërguarin  e  Allahut 
në  shpellë,  pashë  këmbët  e  mushrikëve  që  po  na  kërkonin  dhe  tha- 
shë: 

“O  i  Dërguari  i  Allahut!  Nëse  ndonjëri  prej  tyre  ulet  dhe  hedh 
vështrimin  poshtë,  do  të  na  shikojë  patjetër." 

I  Dërguari  i  Allahut  sallallahu  alejhi  ue  sellem  tha: 

“Çfarë  mendon  për  dy  vetë  dhe  që  i  treti  i  tyre  është  Allahu,  o  Ebu 
Bekr?!  (Buhari,  Tefsir,  9/9;  Muslim,  Fedailu's-Sahabe,  1) 

Ismet  bin  Malik  radijallahu  anhu  ka  thënë: 

“Ne  e  mbronim  natën  të  Dërguarin  e  Allahut,  derisa  zbriti  ajeti 
fisnik,  ...Allahu  të  mbron  Ty  nga  njerëzit...”  (el-Maide,  67)  (Sujuti, 
Lubabu'n-Nukul,  I,  148) 

Nëna  jonë  Hazreti  Aishe  tregon: 

Një  natë  i  Dërguari  i  Allahut  nuk  kishte  gjumë.  Unë  i  thashë: 

“Çfarë  ka,  o  i  Dërguari  i  Allahut?”.  Ai  më  tha: 

“A  nuk  ka  një  njeri  të  devotshëm  që  të  na  ruajë  sonte ?”  Kur  po 
flisnim  për  këtë,  nga  jashtë  u  dëgjuan  zëra.  I  Dërguari  i  Allahut  salla- 
llahu  alejhi  ue  sellem  pyeti: 

“Kush  je?”.  Dikush  nga  jashtë  thirri: 

“Jemi  Sa'di  dhe  Huzejfe,  o  i  Dërguari  i  Allahut!  Kemi  ardhur  për 
të  të  mbrojtur.”  Pastaj  i  Dërguari  i  Allahut  alejhissalatu  uesselam  fjeti. 
Madje  fjeti  aq  mirë  sa  ia  dëgjoja  frymëmarrjet  e  rregulla.  Në  lidhje  me 
këtë  zbriti  ajeti  fisnik;  “...Allahu  të  mbron  Ty  nga  njerëzit...”  (el- 
Maide,  67)  Hazreti  Pejgamber  nxori  kokën  nga  çadra  dhe  tha: 

“O  njerëz ,  tashmë  mund  të  ikni,  sepse  mua  më  mbron  Allahu.  ” 54 

Krenaria  e  gjithësisë,  i  Nderuari  ynë  i  merrte  masat  dhe  pastaj 
mbështetej  te  Allahu.  Pasi  Allahu  Teala  i  premtoi  se  do  ta  ruante,  ai  iu 
mbështet  pa  ndjerë  asnjë  lloj  shqetësimi. 


Sipas  transmetimit  të  Ebu  Said  el-Hudriut  radijallahu  anhu,  një  bu- 
rrë  kishte  ardhur  te  i  Dërguari  i  Allahut  për  t'i  thënë  se  vëllain  e  tij  po 
e  shqetësonte  dhimbja  e  stomakut.  Pejgamberi  alejhissalatu  uesselam 
i  tha: 

“I  jepni  sherbet  mjalti!”  Burri  veproi  ashtu.  Pas  një  farë  kohe  ai 
erdhi  përsëri  dhe  tha: 

“I  dhamë  sherbet  mjalti,  por  nuk  i  bëri  dobi,  veçse  ia  shtoi  edhe 

54.  Vahidi,  Esbabu  Nuzuli'l-Kur'an,  vrf:  Kemal  Besjuni  Zaglul,  Bejrut  1990,  fq.  204- 

më  shumë  dhimbjen.”  Burri  shkoi  e  erdhi  tri  herë  rresht.  Së  fundi,  i 
Nderuari  ynë  tha: 

“Sigurisht  që  Allahu  thotë  të  vërietën,  ndërsa  stomaku  i  vëllait 
tënd  po  gënjen.  ”  Pastaj  kur  i  dhanë  edhe  një  herë  sherbet  mjalti,  u 
shërua.  (Buhari,  Tib,  4;  Muslim,  Selam,  91) 

Duke  treguar  përmes  këtyre  fjalëve  të  vërtetën  që  thuhet  në  ajet, 
se  “Në  mjaltë  ka  shërim  për  njerëzit.”  (en-Nahl,  69),  i  Dërguari  i 
Allahut  shfaqi  mbështetjen  dhe  nënshtrimin  që  ai  kishte  ndaj  Allahut 
Teala.  Paskëtaj  edhe  sahabiu  u  shërua,  duke  u  strehuar  kështu  në 
mbështetjen  dhe  nënshtrimin  ndaj  Allahut. 


Sipas  transmetimit  të  Hazretit  Abdullah  bin  Abbas,  shprehjen: 


Ji 


“Allahu  na  mjafton,  sa  mbrojtës  i  mirë  është  Ai.  ”  Ibrahimi 
alejhisselam  e  ka  thënë  kur  e  kanë  hedhur  në  zjarr.  Edhe  Pejgamberi 
e  përdori  këtë  shprehje  kur  i  thanë:  mushrikët  janë  mbledhur  kundra 
jush,  bëni  çfarë  të  doni!”.  Pas  kësaj,  myslimanëve  iu  shtua  besimi, 
ashtu  që  duke  thënë  të  gjithë  së  bashku:  “Allahu  na  mjafton,  sa 
mbrojtës  i  mirë  është  ai.  ”  treguan  një  shembull  të  madh  nënshtrimi 
ndaj  Allahut.55 

Këta  myslimanë,  të  cilët  ishin  njerëz  që  i  mbështeteshin  Atij,  Allahu 
i  lavdëron  në  këtë  mënyrë: 

“Disa  hipokritë  u  thanë  myslimanëve:  “Armiqtë  tuaj  janë  tu- 
buar  për  t’ju  sulmuar,  pra  kini  frikë!”  Kjo,  ua  shtoi  edhe  më 
shumë  besimin  atyre  dhe  thanë:  “Neve  na  mjafton  Allahu,  Ai 
është  mbrojtësi  më  i  mirë!”.  Ata,  pa  i  gjetur  asnjë  e  keqe,  fituan 
begati  dhe  mirësi  të  mëdha  nga  Allahu  dhe  arritën  kënaqësinë  e 
Tij.  Allahu  është  dhurues  i  madh.”  (Ali  Imran,  173-174)  (Vakidi,  fq.  135) 


55.  Shik.  Buhari,  Tefsir,  3/13. 


PERSONALITETI DHE  VENDOSMERIA  SHPIRTERORE 

Përmes  këtij  hadithi  fisnik,  i  Dërguari  i  Allahut  sallallahu  alejhi 
ue  sellem  shpreh  hapur  se  ata  të  cilët  i  mbështeten  Atij,  Allahu  do  t'i 
ruajë  në  këtë  botë  e  në  ahiret  dhe  se  do  të  hyjnë  në  xhennet  pa  dhënë 
llogari  dhe  pa  u  ndëshkuar: 

“Më  janë  shfaqur  popujt  e  kaluar.  Pashë  ndonjë  pejgamber  me  të 
cilin  ishte  një  grup  i  vogël  prej  pesë  vetash.  Pashë  ndonjë  pejgamber 
me  të  cilin  ishin  një  apo  dy  veta.  Pashë  edhe  ndonjë  pejgamber  që 
nuk  kishte  fare  njerëz.  Në  atë  çast  më  dolën  përpara  shumë  njerëz. 
Kujtova  se  ishte  ummeti  im.  Mua  më  thanë:  Ky  është  ummeti  i  Musait. 
Ti  shiko  në  horizont!  Pashë  andej  dhe  dallova  një  njollë  të  zezë.  Më 
thanë:  Ja  ky  është  ummeti  Yt.  Prej  tyre  ka  shtatëdhjetëmijë  vetë  që  do 
të  hyjnë  në  xhennet  pa  llogari  dhe  pa  u  ndëshkuar.  ” 

Ibn  Abbas  radijallahu  anhu  thotë: 

Kur  erdhi  fjala  këtu,  Pejgamberi  ynë  i  Nderuar  u  ngrit  dhe  shkoi  në 
shtëpi.  Sahabet  që  ndodheshin  të  pranishëm  filluan  të  flisnin  se  kush 
ishin  ata  shtatëdhjetë  mijë  vetë.  Disa  thonin:  “Këta  duhet  të  jenë  ata 
që  gjenden  në  kuvendin  e  Pejgamberit.”  Ndërsa  disa  të  tjerë,  thanë: 
“Këta  janë  ata  që  kanë  lindur  pas  ardhjes  së  Islamit  dhe  nuk  e  kanë 
njohur  shirkun.”  Ata  dhanë  edhe  disa  mendime  të  tjera.  Teksa  po 
diskutonin  rreth  kësaj  çështjeje,  i  Dërguari  i  Allahut  u  kthye  përsëri. 
Ashabët  sqaruan: 

“Ne  po  flasim  rreth  atyre  që  do  të  hyjnë  në  xhennet  pa  llogari  dhe 
pa  u  ndëshkuar.  ”  I  Dërguari  i  Allahut  tha: 

“Janë  ata  që  nuk  bëjnë  magji,  që  nuk  duan  t'u  bëhet  magji,  që nuk 
u  besojnë  fatkeqësisë  dhe  ata  që  mbështeten  te  Zoti  i  tyre.  ” 

Ukkashe  bin  Mihsan  radijallahu  anhu  u  ngrit  dhe  tha: 

“Lutju  Allahut  që  edhe  unë  të  jem  prej  tyre  (o  i  Dërguari  i 
Allahut) !  ” 

Pejgamberi  ynë  i  Nderuar  sallallahu  alejhi  ue  sellem  tha: 

“77  je  nga  ata!  (Muslim,  Iman,  374;  Buhari,  Rikak,  50) 

Hazretin  Ibrahim,  Hazretin  Ismail  dhe  nënën  tonë  Hazretin 
Haxher,  Allahu  i  ka  sprovuar  me  prova  të  mëdha,  aq  sa  në  fund  ata 
hynë  në  histori  si  monumente  nënshtrimi.  Allahu  e  bëri  të  përhershëm 
sinqeritetin  e  nënshtrimit  të  tyre  me  adhurime  si  haxhi  dhe  umre,  për 
të  qënë  si  shpërblim  për  ta. 

Kur  Allahu  xhelle  xhelaluhu  e  bëri  mik  Hazretin  Ibrahim,  ëngjëjt 
thanë: 

“O  Zoti  ynë!  Si  mund  të  bëhet  Ibrahimi  miku  Yt?  Ai  ka  shpirt, 
pasuri  dhe  fëmijë.  Zemra  i  anon  nga  ata...”.  Pas  kësaj,  ata  panë  tërë 
ato  pamje  mësimdhënëse  dhe  sprovat  e  rënda  të  Hazretit  Ibrahim.  Kur 
Hazreti  Ibrahim  alejhisselam  do  të  hidhej  në  zjarr  me  katapultë,  engjëjt 
u  emocionuan.  Disa  kërkuan  leje  nga  Allahu  që  ta  ndihmojnë.  Engjëjt 
e  pyetën  Ibrahimin  nëse  kishte  ndonjë  dëshirë,  por  ai  u  tha: 

“Mos  hyni  ndërmjet  mikut  dhe  mikut!” 

Pastaj  erdhi  Xhebraili  alejhisselam  dhe  e  pyeti: 

“A  ke  nevojë  për  mua?” 

Ibrahimi  alejhisselam  tha: 

“Unë  nuk  kam  nevojë  për  ty.  Ai  më  ndihmon  mua.  Sa  ndihmues 
i  mirë  është  Ai. 

Po  ashtu,  mbi  nënshtrimin  e  halilullahit  dhe  mbështetjen  që  ai 
kishte  vetëm  te  Allahu.  Pa  rënë  ende  në  zjarr,  Allahu  Teala  e  urdhëroi 
zjarrin: 

“...O  zjarr!  Ji  i  freskët  dhe  paqe  për  Ibrahimin!”  (el-Enbija,  69) 

Pas  këtij  urdhëri,  vendi  ku  ra  Ibrahimi  alejhisselam  u  shndërrua 
menjëherë  në  kopsht  trëndafilash.  Aty  shpërtheu  një  burim  i  ëmbël,  i 
cili  filloi  të  rrjedhë. 


Pejgamberi  ynë  i  Nderuar  tregon: 


“Ibrahimi  alejhisselam  dërgoi  në  Mekke  Hazretin  Haxher  dhe 
birin  e  tij  Ismailin,  i  cili  ishte  akoma  në  moshën  e  gjirit...  Hazreti 

Ibrahim  u  dha  gruas  dhe  birit  të  tij  një  torbë  të  vogël  me  hurma  e  një 
enë  lëkure  me  ujë,  pastaj  i  la  aty  duke  u  mbështetur  në  shumë  urtësi. 
Teksa  Ibrahimi  alejhisselam  po  bëhej  gati  të  largohej,  Hazreti  Haxher 
e  pyeti: 

-O  Ibrahim!  Si  po  shkon  duke  na  lënë  vetëm  në  një  luginë  ku  nuk 
ka  as  njerëz,  as  ushqim  e  asgjë?  Edhe  pse  e  përsëriti  këtë  pyetje  disa 
herë,  Ibrahimi  alejhisselam  heshti.  Në  fund,  nëna  jonë  Haxheri  i  tha: 

-A  të  ka  urdhëruar  Allahu  që  të  veprosh  kështu?  Këtë  herë  Hazreti 
Ibrahim  tha: 

-Po,  Allahu  më  ka  urdhëruar. 

Nëna  jonë  Haxher  u  qetësua  menjëherë  nga  kjo  përgjigje,  dhe 
nga  gjuha  e  saj  dolën  këto  fjalë  që  tregojnë  kulmin  e  nënshtrimit  ndaj 
Allahut: 

-Atëherë  AHahu  do  të  na  ruajë  dhe  nuk  do  të  na  lërë  të  hu- 
mburl. . 

Pastaj  ajo  qëndroi  aty.  Ndërsa  Ibrahimi  alejhisselam  u  largua.  Kur 
arriti  në  vendin  Senijje,  ku  nuk  e  shikonte  askush,  ai  u  kthye  nga 
Qabja,  ngriti  duart  dhe  u  lut  kështu: 

Zoti  ynë!  Unë  një  pjesë  të  familjes  sime  e  vendosa  në  një 
luginë,  ku  nuk  ka  bimë,  pranë  shtëpisë  tënde  të  shenjtë.  Zoti 
ynë  (i  vendosa  aty)  që  të  falin  namazin,  pra  bëj  që  zemrat  e  disa 
njerëzve  të  mallëngjehen  për  ata,  dhe  për  të  falënderuar  me  mi- 
rënjohje,  furnizoji  ata  me  fruta.(Ibrahim,  37)  (Buhari,  Enbija,  9) 

Ismaili  alejhisselam  kishte  arritur  në  moshën  për  të  luajtur  dhe  po 
jetonte  kohën  më  të  bukur  të  jetës  së  tij.  për  ta  mbajtur  fjalën  që  i  kish- 
te  dhënë  Allahut,  Ibrahimi  alejhisselam  duhet  ta  bënte  kurban  Hazretin 
Ismail.  Pasi  ai  u  përgatit  dhe  mori  rrugën,  melekët  u  emocionuan  dhe 
thanë: 


“Një  perjgamber  po  merr  një  pejgamber  që  ta  bëjë  kurban!" 
Ndërsa  Ismaili  alejhisselam  i  tha  babait  të  tij  Hazretit  Ibrahim: 

“O  baba  i  dashur!  Bëje  atë  për  të  cilën  je  urdhëruar!  Inshallah  unë 

do  të  jem  durimtar.  Mprehe  mirë  thikën  që  të  presë  menjëherë,  sepse 
kështu  është  lehtë  të  vdesës...  kur  të  ma  vësh  thikën  mos  më  shiko 
në  fytyrë!  Sepse  kështu  ndoshta  e  vonon  premtimin  që  i  ke  dhënë 
Allahut,  për  shkak  të  butësisë  që  ke  ndaj  meje.  Unë  mërzitem  se  ti 
nuk  do  të  mund  ta  harrosh  dhimbjen  dhe  mallin  e  fëmijës  që  ke  bërë 
kurban  me  duart  e  tua. . .  ” 

Kur  babai  dhe  i  biri  po  notonin  në  këtë  mënyrë  në  detin  e  nën- 
shtrimit,  erdhi  Xhebraili  alejhisselam.  Ia  largoi  thikën  dhe  zbriti  nga 
xhenneti  dashin  që  do  të  bëhej  kuban.  (Shik.  Taberi,  Tarih,  I,  275;  Ibn  Esir, 
el-Kamil,  I,  112;  Hakim,  II,  606/4040) 

Allahu  e  tregon  kështu  mbështetjen  dhe  nënshtrimin  e  Hazretit 
Musa  alejhisselam: 

“Dhe  erdhi  një  njeri  që  ngutej  nga  ana  më  e  largët  e  qytetit 
e  tha: 

“O  Musa,  paria  është  duke  biseduar  për  të  të  vrarë  ty,  me- 
njëherë  ik,  unë  jam  këshilluesi  yt”.  Musai  doli  prej  aty  i  frikësuar 
dhe  duke  kontrolluar  (se  ç’po  ndodh),  tha: 

-O  Zoti  im,  më  shpëto  prej  popullit  dhunues.”  (el-Kasas,  20-21) 

Me  këtë  sjellje  Musai  alejhisselam  shfaq  se  si  duhet  të  jetë  tevekkuli 
(mbështetja)  e  vërtetë: 

Së  pari  konsultim,  pastaj  vendosje,  pastaj  marrja  e  masave  duke 
ia  lënë  rezultatin  Allahut,  domethënë  të  lutesh,  të  nënshtrohesh  dhe  të 
jesh  i  kënaqur.  Ja  ky  është  tevekkuli  i  vërtetë!.. 


Kur  Jemenasit  shkonin  në  haxh,  nuk  merrnin  ushqime  me  vete. 
Ata  mendonin  se  duke  vepruar  kështu  i  qenë  mbështetur  Zotit.  Ata 
thonin: 

“Ne  po  shkojmë  të  vizitojmë  shtëpinë  e  Allahut,  a  nuk  na  furnizon 
ai  ne?”.  Kur  shkonin  në  Mekke  detyroheshin  të  lypnin.  Në  lidhje  me 
këtë  zbriti  ajeti:  “...Merreni  ushqimin  e  rrugës  me  vete...”  (el-Bekara, 

Hazreti  Omer  radijallahu  anhu  i  ka  qortuar  kështu  njerëzit  që  nuk 
përpiqen,  që  përtojnë  dhe  që  pastaj  thonë:  “Ne  i  jemi  mbështetur 
Allahut”:  “Ju  nuk  i  besoni  Allahut,  por  jeni  njerëz  që  hani  dhe  i  besoni 
mallit  të  huaj.  Mbështetësi  i  vërtetë  është  ai  njeri  që  e  mbjell  fa- 
rën,  pastaj  mbështetet  te  Allahu.”  56 


Ky  hadith  fisnik  që  e  transmeton  Ebu  Hurejra  radijallahu  anhu 
është  shumë  mësimdhënës: 

I  Dërguari  i  Allahut  sallallahu  alejhi  ue  sellem  tregoi  gjendjen  e  një 
njeriu  prej  Beni  Israil.  Ai  njeri  kishte  kërkuar  borxh  njëmijë  dinarë  nga 
dikush.  Ai  që  do  të  jepte  borxhin  tha: 

“Më  sill  dëshmitarët  që  të  t'i  jap  në  prani  të  tyre,  ashtu  që  ata  të 
mund  të  dëshmojnë!  ”.  Ai  që  po  i  kërkonte  borxhin,  i  tha: 

“Allahu  mjafton  si  dëshmitar!”.  Ai  që  do  të  jepte  borxhin,  tha: 

“-Atëherë  sill  një  qefil.  ”.  Ai  që  kërkonte  borxhin  tha: 

“-Allahu  mjafton  edhe  si  qefil.”  Ai  që  do  të  jepte  borxhin  tha: 

“The  të  drejtën!”.  Dhe  ia  dha  paratë  për  një  kohë  të  caktuar. 

Njeriu  e  kreu  udhëtimin  e  detit  dhe  e  përmbushi  nevojën  e  tij.  Pastaj 
kërkoi  një  anije  për  t'u  kthyer  prapa,  me  qëllim  që  ta  paguante  borxhin 
në  kohën  e  tij,  por  nuk  gjeti  dot.  Kur  pa  se  nuk  kishte  zgjidhje  tjetër, 
mori  një  copë  dru  dhe  e  gdhendi  nga  mbrenda.  Një  mijë  dinarët  bashkë 
me  një  letër  i  futi  brënda  në  drurin  e  gdhendur.  Pastaj  ia  mbylli  grykën 
drurit  të  gdhendur  dhe  e  rregulloi.  Shkoi  në  breg  të  detit  dhe  tha: 

“O  Zoti  im!  Ti  e  di  se  unë  kam  marrë  borxh  nga  filani.  Kur  kërkoi 
dëshmitarë  nga  unë,  i  thashë:  Allahu  mjafton  si  dëshmitar.  Edhe  ai 
u  kënaq  që  Ti  ishe  dëshmitar.  Kur  më  kërkoi  qefil,  i  thashë:  Allahu 
mjafton  edhe  si  qefil!  Edhe  ai  u  gëzua  që  të  bëra  qefil  Ty.  Ndërsa  unë 
tani  po  mundohem  të  gjej  një  anije,  por  nuk  po  e  gjej  dot.  Këtë  po  ta 
lë  amanet  Ty!”.  Dhe  e  hodhi  drurin  në  det.  Druri  filloi  të  notojë  dhe 
dalëngadalë  filloi  të  humbiste  nga  sytë. 


56.  Ibn  Rexheb  el-Hanbeli,  XhamiuTUlum  ve  l-Hikem,  Amman  1990,  fq.650. 

Pastaj  njeriu  u  largua  së  andejmi,  filloi  përsëri  të  kërkonte  një  anije 
që  ta  hipte  në  të. 

Në  këtë  kohë,  ai  që  kishte  dhënë  borxhin  po  priste  anijen  që  do 
t'i  sillte  paratë,  por  nuk  po  i  zinte  syri  ndonjë  anije.  Ai  pa  drurin  në  të 
cilin  gjendeshin  paratë.  Ai  e  mori  atë  dru  në  shtëpi  që  ta  përdorte  për 
zjarr.  Kur  e  preu  me  sharrë,  ai  gjeti  lekët  dhe  letrën. 

Pas  një  farë  kohe,  ai  që  kishte  marrë  borxh  mundi  të  gjente  një 
anije  dhe  u  kthye  në  vendin  e  tij.  Duke  mos  qenë  i  sigurtë  që  tjetri 
do  ta  kishte  gjetur  drurin  me  njëmijë  dinarët,  ai  mori  me  vete  njëmijë 
dinarë  të  tjerë  dhe  shkoi  menjëherë  te  personi  të  cilit  i  kishte  marrë 
borxh  dhe  i  tha: 

“Kam  kërkuar  anije  pa  pushim  për  të  të  sjellë  paratë,  por  nuk  gjeta 
anije  që  vinte  më  herët.  "  Ai  që  kishte  për  të  marrë  borxhin  e  pyeti: 

“-A  më  ke  dërguar  gjë  ti  mua?’’.  Ai  tha: 

“-Unë  të  thashë  që  më  parë  nuk  gjeta  anije.  ” 

Ai  që  do  të  merrte  borxhin  tha: 

“Allahu  Teala  m’i  pagoi  në  vendin  tënd  paratë  që  të  kisha  dhënë 
(domethënë,  Allahu  m’i  solli  paratë  si  qefili  yt,  si  shpërblim  për  sinqe- 
ritetin  tënd).  Për  këtë  arsye,  këto  njëmijë  dinarë  që  ke  sjellë  tani,  janë 
të  tuat.  Kështu  që  kthehu  i  qetë,  sikur  të  kesh  fituar  njëmijë  dinarë!” 
(Buhari,  Kefalet  1,  Buju  10) 

Nëse  Allahu  bëhet  qefil  për  diçka,  Ai  i  realizon  me  lehtësi  edhe 
gjërat  që  duken  si  të  pamundura.  Ajo  që  i  takon  robit,  është  sinqeriteti 
në  mbështetje... 


Sipas  transmetimit  të  Ibn  Abbasit,  Omeri  radijallahu  anhu  kishte 
marrë  rrugën  për  në  Sham.  Kur  arriti  në  një  vend  që  quhej  Serg,  ai  u 
takua  me  kryekomandantin  e  ushtrisë  së  tij  Ebu  Ubejde  bin  Xherrah 
dhe  me  komandantë  të  tjerë,  të  cilët  i  treguan  se  në  Sham  është  shfa- 
qur  sëmundja  e  murtajës.  Hazreti  Omer  i  tha  Ibn  Abbasit: 


“Më  thirr  muhaxhirët  e  parë!”.  Hazreti  Omer  u  konsultua  me  ta 

dhe  iu  tha  se  në  Sham  ka  sekrecion  të  gjendrave  nga  kjo  sëmundje. 
Ata  filluan  të  debatonin  rreth  mënyrës  se  si  duhej  te  vepronin.  Disa 
thanë: 

“Ti  ke  marrë  rrugën  për  një  punë  të  caktuar,  për  këtë  arsye  nuk 
e  shohim  të  përshtatshme  të  kthehesh  prapa.".  Ndërsa  disa  të  tjerë 
thanë: 

“Myslimanët  dhe  ashabët  e  të  Dërguarit  të  Allahut  janë  me  ty.  Ne 
nuk  e  shohim  të  përshtatshme  që  t'i  shpiesh  te  sëmundja  e  murtajës. 

Hazreti  Omer  radijallahu  anhu  tha: 

“Mund  të  shkoni.”  Pastaj  i  tha  Ibn  Abbasit: 

“Më  thirr  Ensarët!" 

Kur  edhe  Ensarët  ranë  në  kundërshtim  ashtu  sikundër  Muhaxhirët, 
Omeri  radijallahu  anhu  tha: 

“Edhe  ju  mund  të  shkoni.”.  Pastaj  i  tha  Ibn  Abbasit: 

“Më  thirr  të  moshuarit  e  Muhaxhirëve  Kurejshë,  ata  që  janë  këtu 
dhe  të  cilët  kanë  bërë  hixhret  për  në  Medine  para  çlirimit  të  Mekkes!”. 
Unë  i  thirra  ata.  Ata  pa  kundërshtuar  aspak  thanë  me  një  zë  se: 

“Ne  e  shohim  të  përshtatshme  që  t'i  kthesh  njerëzit  para  dhe  të 
mos  i  dërgosh  te  sëmundja  e  murtajës.  ” 

Pas  kësaj,  Omeri  radijallahu  anhu  i  thirri  të  gjithë  dhe  u  tha: 

“Në  mëngjes  do  të  jem  mbi  kafshën  time,  edhe  ju  ua  hipni  atyre!”. 
Ebu  Ubejd  bin  Xherrah  pyeti: 

“A  po  ikën  nga  kaderi  i  Allahut?”.  Hazreti  Omer  tha: 

“Ah  sikur  ta  kishte  thënë  këtë  dikush  tjetër,  o  Ebu  Ubejde!”.  Omeri 
radijallahu  anhu  nuk  deshi  ta  kundërshtonte  Ebu  Ubejden  dhe  e  vazh- 
doi  kështu  fjalën: 

“Po,  po  ikim  nga  kaderi  i  Allahut  dhe  po  shkojmë  te  kaderi 
i  AHahut.  Si  thua,  sikur  të  kesh  deve  dhe  ato  të  zbresin  në  një  luginë, 
njëra  anë  e  së  cilës  është  pjellore  ndërsa  tjetra  jopjellore?  Po  t’i  kishe 
kullotur  në  anën  pjellore,  do  ti  kishe  kullotur  me  kaderin  e  Allahut,  por 

a  nuk  do  t’i  kullosje  me  kaderin  e  Allahut  edhe  në  anën  jopjellore? 

Në  atë  çast  erdhi  Abdurrahman  bin  Auf  radijallahu  anhu,  i  cili  nuk 
kishte  qënë  aty  për  të  kryer  disa  punë.  Ai  foli: 

“Unë  di  diçka  në  lidhje  me  këtë  çështje.  Kam  dëgjuar  të  Dërguarin 
e  Allahut  sallallahu  alejhi  ue  sellem  që  ka  thënë: 

Mos  hyni  në  një  vend  për  të  cilin  keni  dëgjuar  se  ka  murtajë.  Nëse 
në  një  vend  shfaqet  sëmundja  e  murtajës  dhe  ju  ndodheni  brënda,  mos 
dilni  jashtë  atij  vendi  duke  ikur  nga  sëmundja!  ’’ 

Pas  kësaj,  Omeri  radijallahu  anhu  e  falenderoi  Allahun,  iku  prej 
aty  dhe  vazhdoi  rrugën.  (Buhari,  Tib,  30;  Muslim,  Selam,  98) 

Kjo  ngjarje  e  reflekton  në  një  mënyrë  shumë  të  bukur  konceptimin 
Islam  të  mbështetjes  dhe  kaderit.  Sipas  kësaj,  t'i  hedhësh  besimtarët 
dhe  veten  në  rrezik  duke  e  ditur  këtë,  nuk  përputhet  me  konceptimin 
e  vërtetë  të  tevekkulit  dhe  të  kaderit. 


Mejjit-zade,  i  cili  ka  jetuar  në  kohën  e  Sulltan  Ahmed  Hanit  I,  ishte 
një  dijetar  i  madh  Osman,  i  njohur  për  mirësinë  dhe  dijen  e  tij.  Shkaku 
që  ia  kanë  ngjitur  emrin  Mejjit-zade,  domethënë  “i  biri  i  të  vdekurit”, 
sipas  një  transmetimi  ka  të  bëjë  me  këtë  shfaqje  hyjnore  që  i  ka  ndo- 
dhur: 


Babai  i  Mejjit-zades  ishte  një  ushtar  trim.  Si  të  gjithë  ushtarët  e 
tjerë,  edhe  ai  ishte  thirrur  në  luftën  e  Egrit  që  zhvilloi  Sulltan  Mehmedi 
III  në  vitin  1596,  por  në  atë  kohë  gruaja  e  tij  qe  shtatzanë  dhe  koha  e 
lindjes  ishte  afruar  shumë.  Megjithatë,  ushtari-baba  për  të  cilin  lufta  në 
rrugë  të  Allahut  ishte  mbi  gjithçka,  përgatiti  armët  e  luftës  dhe  u  fal  me 
bashkëshorten.  Ngriti  me  nderim  duart  nga  qielli  i  lartë  i  Allahut  dhe  u 
lut  në  mes  lotëve  të  mëshirës  që  i  ishin  mbledhur  në  sy: 


“O  Zoti  im!  Unë  po  shkoj  në  luftë  në  rrugën  Tënde.  Unë  nuk  kam 
asnjë  përveç  Teje!  O  Zoti  im!  Ty  po  ta  lë  amanet  fëmijën  tim,  që  do  të 
lindë  nga  kjo  grua  besnike  dhe  e  brengosur.  Mbroje  atë  më  mirësinë 
dhe  me  bujarinë  Tënde!  ” 

Pas  këtyre  fjalëve,  ushtari-baba  i  hypi  kalit  dhe  shumë  shpejt  hu- 
mbi  nga  sytë.  Ushtria  Osmane  korri  fitore  me  mirësinë  dhe  ndihmën 
e  Allahut. 

Kur  u  kthyen,  ushtari-baba  mori  leje  nga  komandanti  i  tij  dhe  shkoi 
drejt  në  shtëpi,  po  kur  arriti  aty,  nuk  i  gjeti  pjesëtarët  e  familjes.  Ishte 
shpërndarë  lajmi  se  ushtria  qe  kthyer  me  fitore,  dhe  kësisoj  gruaja  e 
tij  duhej  ta  priste  në  shtëpi.  Ai  u  merakos  shumë,  shkoi  menjëherë  te 
komshinjtë  dhe  i  pyeti  për  gruan.  Të  shqetësuar,  komshinjtë  i  thanë 
ushtarit-baba: 

“O  trim!  Allahu  jua  bekoftë  luftën  dhe  ju  dhashtë  bereqet  në  jetën 
tuaj!” 

Babai  e  kuptoi  se  çfarë  kuptimi  kishin  ato  fjali  dhe  me  një  brengë 
zharitëse  që  i  ndikoi  menjëherë  në  zemër,  belbëzoi: 

“Jo,  është  e  pamundur!”.  Pastaj,  me  një  zë  të  mpakur  tha: 

“Është  e  pamundur!  Unë  fëmijën  që  do  të  lindte,  ia  lashë  amanet 
Zotit  të  Botrave!  Ai  është  mbrojtësi  më  i  mirë!...” 

Babai  fatkeq,  i  cili  për  një  farë  kohe  qe  pëhumbur  në  një  qetësi  të 
thellë,  hodhi  vështrimin  drejt  atyre  kishte  afër  dhe  me  një  frymëzim  që 
i  buroi  nga  zemra  tha: 

“Sigurisht  që  Allahu  i  mëshirshëm  është  mbrojtësi  më  i  mirë! 
Menjëherë  më  tregoni  varrin  e  gruas  sime!  ” 

Shkuan  së  bashku  te  varrezat.  Kur  i  treguan  varrin,  vuri  veshin 
te  dheu  i  varrit  dhe  filloi  të  dëgjojë  i  emocionuar.  Pas  pak  thirri  me  të 
madhe: 

“Ja,  po  dëgjoj  zërin  e  fëmijës  tim!” 

Menjëherë  mori  një  kazëm  dhe  lopatën  dhe  filloi  të  hapte  varrin. 
Ata  që  e  shoqëronin  filluan  t'i  ndihmojnë  babait  të  brengosur,  për 
shkak  se  edhe  ata  e  dëgjuan  zërin  e  fëmijës.  Pasi  u  hap  varri  plotësisht, 
u  shfaq  një  pamje  e  çuditshme  dhe  e  frikshme  që  mund  t'i  çonte  në 
zero  dëshirat: 


Në  varr  ishte  një  fëmijë  si  drita,  i  cili  kishte  lindur  nga  nëna  e  vde- 

kur  dhe  po  qëndronte  mbi  kraharorin  e  saj.  Luftëtari-baba  e  mori  me- 
njëherë  fëmijën  dhe  e  përqafoi.  Ia  puthi  faqet  rozë  dhe  pastaj  e  mbuloi 
me  një  copë  të  ngrohtë.  Mbylli  me  kujdes  varrin  e  hapur,  duke  i  lexuar 
gruas  së  tij  Fatihanë  e  lamtumirësë.  Të  gjithë  po  madhëronin  Allahun 
me  nderim  të  thellë  për  këtë  shfaqjeje  mrekullore  që  s  ishte  parë  ndo- 
njëherë.  Edhe  babai  ra  në  sexhde  duke  lotuar  dhe  falenderoi  Allahun, 
i  gëzuar  për  fëmijën  por  dhe  i  mërzitur  për  shkak  të  bashkëshortes. 

Ky  fëmijë  u  rrit  në  mësim  dhe  edukatë  të  bukur  dhe  u  bë  një  dije- 
tar  i  devotshmën,  fama  e  të  cilit  u  shtri  në  të  tërë  shtetin  Osman.  Ai 
është  kujtuar  gjithmonë  me  emrin  Mejjit-zade,  pikërisht  për  shkak  të 
kësaj  shfaqeje  mrekullore  që  i  kishte  ndodhur.  Ai  njeri  ishte  bereqeti 
mësimdhënës  dhe  i  urtë  i  një  nënshtrimi  absolut  dhe  të  sinqertë  ndaj 
Allahut  Teala. 


Së  fundi,  për  të  arritur  lumturinë  e  përhershme  e  qetësinë  shpirt- 
ërore  në  këtë  botë  dhe  në  ahiret,  bëhet  e  mundur  vetëm  me  kënaqësi 
ndaj  caktimit  hyjnor,  duke  e  konceptuar  madhërinë  hyjnore,  duke  iu 
mbështetur  dhe  duke  iu  nënshtruar.  Zemrat  e  bindura,  të  nënshtruara 
dhe  të  kënaqura  ndaj  urdhërave  të  Allahut,  janë  gatuar  nga  një  burim 
urtësie,  mirësie,  dhe  begatie.  Nënshtrimi  dhe  mbështetja  e  plotë  ndaj 
Allahut  është  e  lidhur  me  zemrën  e  mbushur  me  ëmbëlsinë  e  besimit. 
Vetëm  me  rezultatin  që  ka  arritur  zemra  me  këtë  dashuri,  njeriu  i  drej- 
tohet  Zotit  me  të  gjithë  qënien  e  tij  dhe  qëndron  larg  nga  kjo  botë  e 
nga  ato  që  janë  në  të. 

Nënshtrimi  i  robit  ndaj  Allahut  lidhet  me  dijen  dhe  besimin  që  ai 
ka  për  Të.  Nënshtrimi  nga  pikëpamja  e  asaj  që  formon  esencën  e 
adhurimit,  është  drejtimi  më  i  rëndësishëm  që  ka  zemra  ndaj  Allahut. 
Ky  drejtim  fillon  me  besimin  dhe  kur  shtohet  dija,  edhe  besimi  vazh- 
don  të  shtohet.  Mevlana  kuddise  sirruhu  shprehet  se  e  fshehta  për  të 
arritur  gradën  fena  fillah  (bashkimi  me  Zotin),  qëndron  në  nënshtrimin 
absolut: 


“Uji  i  detit  e  mban  në  sipërfaqe  të  vdekurin  që  i  dorëzohet  plotë- 
sisht  atij.  Ndërsa  ai  që  është  i  gjallë  dhe  bën  qoftë  edhe  kundërshtimin 
më  të  vogël,  a  mund  të  shpëtojë  gjallë  nga  deti?  Po  ashtu,  nëse  vdes 

bashkë  me  sekretin  “Vdisni  para  se  të  vdisni!”  duke  u  zhveshur  nga 
cilësitë  njerëzore ,  deti  i  të  fshehtës  do  të  shëtiti  mbi  sipërfaqe.  ” 


8.  Mirësia  (ihsani)  dhe  mbikqyrja 


Gjendja  e  mirësisë,  e  cila  shpreh  forcimin  e  ndërgjegjes  në  zemër 
dhe  të  konceptuarët  se  besimtari  vazhdimisht  gjendet  nën  mbikqyrjen 
hyjnore,  pra  është  nën  vëzhgimin  e  kamerave  hyjnore,  është  miraxhi 
i  shpirtrave  të  robërve  që  janë  afër  Allahut. 

Në  ajetet  fisnike  tregohet  se  Allahu  vëzhgon  çdo  lëvizje  të  robit 
dhe  se  kur  të  vijë  koha  do  ta  marrë  në  llogari: 

“Ne,  duke  e  ditur  mirë,  do  t’ua  tregojmë  atyre  (atë  që  kanë 
bërë)  sepse  ne  nuk  mungonim.”  (el-A’raf,  7) 

“A  nuk  e  dinë  (hipokritët)  se  Allahu  e  di  atë  që  fshehin  (në 
zemra)  dhe  atë  që  bisedojnë,  dhe  se  Ai  i  di  të  gjitha  të  fshehtat?” 

(et-Teube,  78) 


“Biri  im!  Nëse  vepra  që  ke  bërë  (e  mirë  apo  e  keqe)  peshon 
edhe  sa  kokrra  e  lirit  dhe  të  jetë  e  fshehur  në  shkëmb,  në  qiell 
apo  në  tokë,  Allahu  do  ta  sjellë  atë  (përpara  teje).  Allahu  është  i 
butë  dhe  di  gjithçka.”  (Llukman,  16) 

Një  njeri  që  e  ndjen  se  e  shikojnë  dy  sy  në  këtë  jetë,  shmanget  nga 
shumë  sjellje  dhe  fjalë  të  këqia.  Mbi  të  gjitha  kundrejt  dy  syve  të  paaftë 
për  ta  ndëshkuar...  Po  ashtu  edhe  njeriu  besimtar  që  jeton  në  mirësi,  e 
kupton  se  Allahu  Teala  e  shikon  dhe  di  gjithçka  që  ka  folur  dhe  bërë. 

Një  kuptim  tjetër  i  mirësisë  është  kryerja  e  çdo  lloj  pune  në  masat 
më  të  përsosura. 


Një  nga  çështjet  e  rëndësishme  në  përgatitjen  për  vdekje,  është 
përforcimi  i  ndjenjës  së  mirësisë  në  zemër.  Domethënë,  ta  kesh  zem- 
rën  me  Zotin  në  çdo  çast  dhe  ta  ndjesh  veten  gjithmonë  nën  vëzhgi- 
min  hyjnor.  Arritja  e  këtij  bashkimi  shpirtëror  bëhet  i  mundur  vetëm 
duke  e  përkujtuar  Allahun  shumë,  shumë. 


Ndërsa  hapi  i  dytë  për  të  arritur  mirësinë  dhe  mbikqyrjen,  është 

meditimi  në  këto  ajete  të  Zotit: 

“...Kudo  që  të  jeni,  Ai  është  me  ju...”  (el-Hadid,  4) 

“...Ne  jemi  më  afër  njeriut  se  sa  damari  i  qafës.”  (Kaf,  16) 

“...Dijeni  mirë  se  Allahu  hyn  në  mes  njeriut  dhe  zemrës...” 

(el-Enfal,  24) 

Në  lidhje  këtë  çështje,  i  dërguari  i  Allahut  sallallahu  alejhi  ue  sellem 
ka  thënë: 

“Grada  më  e  lartë  e  besimit  është  të  dish  se  Allahu  është  me  ty 
kudo  që  të  jesh.  ”  (Hejsemi,  I,  60) 

Nuk  ka  as  dyshimin  më  të  vogël  se  i  Dërguari  i  Allahut  ishte  gjith- 
monë  në  gjendjen  e  ihsanit  (mirësisë)  natë-ditë,  në  vështirësi,  në  reha- 
ti,  në  luftë  e  në  paqe.  Mirësitë  që  ai  kryente  çdo  çast,  si  dhikri,  duatë  dhe 
lutjet  që  bënte  në  çdo  veprim,  adhurimet  e  vazhdueshme  nafile,  falja  e 
namazit  natën  derisa  i  enjteshin  këmbët,  përpikmëria  në  zbatimin  e  të 
drejtave,  përhapja  e  drejtësisë  dhe  e  të  drejtave,  janë  argumentet  më  të 
forta  të  ndërgjegjes  dhe  mirësisë  së  thellë  që  kishte  ai. 

Omer  bin  Hattab  radijallahu  anhu  tregon  një  ngjarje  që  na  bën  me 
dije  se  si  u  është  transmetuar  dhe  mësuar  atyre  mirësia  që  njihet  me 
emrin  “Hadithi  i  Xhibrilit”: 

-Një  ditë,  kur  ishim  pranë  të  Dërguarit  të  Allahut  sallallahu  alejhi 
ue  sellem,  erdhi  një  burrë  me  rroba  shumë  të  bardha,  me  flokë  shumë 
të  zeza,  i  cili  nuk  kishte  ndonjë  shenjë  që  tregonte  se  ai  ishte  udhëtar, 
dhe  të  cilin  nuk  e  njihte  asnjëri  prej  nesh.  Ai  u  ul  përpara  Pejgamberit 
tonë  të  Nderuar,  gjunjët  e  tij  i  mbështeti  te  gjunjët  e  të  Dërguarit  të 
Allahut,  duart  i  vendosi  mbi  gjunjët  e  tij  dhe  tha: 

“O  Muhammed!  Çfarë  është  Islami?” 

I  Dërguari  i  Allahut  sallallahu  alejhi  ue  sellem  tha: 

“Islami  është  të  dëshmosh  se  nuk  ka  Zot  tjetër  përveç  Allahut 
dhe  se  Muhammedi  është  i  Dërguari  i  Allahut,  të  falësh  namazin,  të 
japësh  zekatin,  të  agjërosh  ramazanin  dhe  të  vizitosh  Qaben  nëse  ke 
mundësi.  Burri  tha: 

“The  të  vërtetën.  " 

Ne  u  habitëm  që  ai  edhe  pyeste,  edhe  e  vërtetonte. 

Këtë  radhë  burri  pyeti: 

“Çfarë  është  besimi?" 

I  Dërguari  i  Allahut  sallallahu  alejhi  ue  sellem  tha: 

“Eshtë  t'i  besosh  Allahut,  engjëjve  të  Tij,  librave  të  Tij,  pejgambe- 
rëve  të  Tij,  ditës  së  ahiretit.  T'i  besosh  kaderit,  të  besosh  se  e  mira  dhe 
e  keqja  vijnë  nga  Ai.  ” 

Burri  pohoi  përsëri: 

“The  të  vërtetën.  ".  Pastaj  e  pyeti: 

“Çfarë  është  ihsani  (mirësia)?’’ 

I  Dërguari  i  Allahut  sallallahu  alejhi  ue  sellem  u  përgjigj: 

“Ihsani  është  ta  adhurosh  Allahun  sikur  e  shikon,  sepse  edhe 
pse  Ti  nuk  e  shikon  Atë,  Ai  të  shikon  Ty.  ”.  Burri  përsëri  tha: 

“The  të  vërtetën.”  Pastaj  pyeti: 

“Kur  do  të  ndodhë  kiameti?” 

Pejgamberi  alejhissalatu  uesselam  u  përgjigj: 

“Ai  që  pyetet  nuk  ka  dijeni  në  këtë  çështje  më  shumë  se  ai  që  po 
pyet. " 

Burri  tha: 

“Atëherë  më  trego  shenjat  e  tij.” 

I  Dërguari  i  Allahut  sallallahu  alejhi  ue  sellem  tha: 

“Kur  nëna  do  të  lindë  fëmijë  të  cilët  do  ta  trajtojnë  atë  si  shërbëto- 
re,  gara  që  bëjnë  me  njëri-tjetrin  çobanët  këmbëzbathur,  kokë  zbuluar 
dhe  të  varfër,  për  të  bërë  ndërtesa  të  larta  dhe  të  përsosura.  ”  57 

57.  Të  lindë  robëresha  zonjën  e  saj  (sipas  një  transmetimi  tjetër,  zotërinë  e  saj)  është 
shpjeguar  në  formën:  “Të  lindin  nënat  fëmijë  mëkatarë  që  do  t’i  trajtojnë  ato  si  robëre- 
sha”.  Ndërsa  garimi  i  çobanëve  të  deleve  me  kokë  dhe  këmbë  zbathur  në  çështjen  për 
të  bërë  ndërtesa  të  larta  dhe  të  shkëlqyera,  domethënë  shtimi  i  luksit  dhe  i  rehatisë 

Burri  iku  pa  zë.  Unë  një  farë  kohe  mbeta  i  palëvizur.  Pastaj 
Pejgamberi  alejhissalatu  uesselam  tha: 

“O  Omer,  a  e  di  kush  ishte  ai  që  pyeste?"  Unë  thashë: 

“E  di  Allahu  dhe  i  Dërguari  i  Tij.” 

I  Dërguari  i  Allahut  sallallahu  alejhi  ue  sellem  tha: 

"Ai  ishte  Xhebraili.  Erdhi  t'ju  mësojë  fenë  tuaj.  ”  (Muslim,  Iman,  1,  5; 
Buhari,  Iman,  37;  Tirmidhi,  Iman,  4;  Ebu  Davud,  Sunnet,  16) 

Dijetarët  tonë  thonë  se  ky  hadith  fisnik  është  themeli  i  sunnetit. 
Domethënë,  arritja  e  përsosmërisë  në  Islam  dhe  në  besim  ka  lidhje  me 
ihsanin  (mirësinë).  Një  besimtar  që  nuk  ka  arritur  gjendjen  e  ihsanit, 
do  të  thotë  që  e  ka  fenë  e  mangët.  Një  besim  i  tillë  i  ngjan  një  peme 
pa  fruta,  e  cila  e  ka  të  pamundur  të  jetojë.  Pas  një  farë  kohe  ajo  pemë 
patjetër  thahet. 

Edhe  tasavvufi,  i  cili  ka  për  qëllim  të  forcojë  ndjenjën  e  ihsanit  në 
zemrat  e  besimtarëve,  është  esenca  e  besimit  dhe  e  Islamit,  shfaqja  më 
e  qartë  e  së  vërtetës  që  ata  nuk  mund  ta  pranojnë  ndryshe. 

Në  të  vërtetë,  lumturia  më  e  madhe  e  robit  është  bashkimi  me 
Zotin  e  tij,  sepse  Krijuesi  i  Gjithësisë  dëshiron  të  jetë  çdo  çast  me  robin 
e  Tij,  ndaj  thotë: 

“Ata  që  e  përkujtojnë  AUahun  kur  janë  në  këmbë,  kur  janë 
ulur,  kur  janë  të  shtrirë  dhe  meditojnë  rreth  krijimit  të  qiejve  e  të 
tokës  (thonë):  Zoti  ynë,  këtë  nuk  e  krijove  kot,  i  lartësuar  qofsh, 
ruajna  prej  dënimit  të  zjarrit!”  (Alilmran,  191) 

Por  një  mendje  që  nuk  është  e  lidhur  me  zemrën,  një  mendje  e 
mposhtur  nga  dëshirat  vetjake  është  e  paaftë  ta  konceptojë  ëmbëlsinë 
e  të  qenit  bashkë  me  Zotin,  pra  nuk  ka  dijeni  nga  virtyti  dhe  lumturia 
më  e  madhe. 

Të  kënaqesh  dhe  të  marrësh  ëmbëlsi  nga  adhurimet  dhe  të  mos 

dhe  pasurimi  i  atyre  që  dikur  ishin  të  varfër,  aq  sa  do  të  garojnë  për  të  bërë  ndërtesa  të 
mëdha  e  luksoze.  Gjithë  pasuritë  e  botës  do  t’u  shfaqen  njerëzve.  Pasuria  dhe  paraja 
do  të  bëhet  masa  e  vetme  e  vlerës  dhe  njerëzit  do  të  jenë  të  dhënë  pas  shpenzimit 
dhe  shtirjes. 

lodhesh  prej  tyre,  është  e  mundur  vetëm  me  ndjenjën  e  ihsanit.  Një 
person  që  nuk  e  ka  në  zemër  ndjenjën  e  ihsanit,  nëse  fal  namaz  lodhet 
dhe  namazi  i  vjen  shumë  rëndë.  Nëse  është  i  pasur,  nuk  jep  zekat  e 
lëmoshë  dhe  nuk  i  ndihmon  të  varfërit.  Ai  nuk  ka  arritur  ta  marrë 
ëmbëlsinë  e  besimit,  për  shkak  se  është  larg  mbikqyrjes  hyjnore.  Nga 
ky  aspekt  mund  të  thuhet  se  namazi  i  falur  saktë,  zekati  dhe  lëmosha 
që  jepen  nga  zemra,  haxhi  dhe  agjërimi  i  mbajtur  me  dashuri,  zemra 
e  shëndoshë  që  gjendet  mes  frikës  dhe  shpresës,  morali  i  bukur  dhe  të 
gjitha  stolitë  e  tjera,  janë  vetëm  bereqeti  i  ihsanit. 


Tabllo  të  virtytshme 

Abdullah  bin  Abbas  radijallahu  anhu  tregon: 

Një  ditë  isha  te  i  Dërguari  i  Allahut  sallallahu  alejhi  ue  sellem.  Ai 
më  tha: 

“Biri  im,  po  të  mësoj  disa  rregulla.  ”.  Pastaj  shtoi: 

“ Mbaji  urdhërat  e  Allahut  ashtu  që  edhe  Allahu  të  të  ruajë  ty.  Nëse 
e  mban  kënaqësinë  e  Allahut  përpara  gjithçkaje,  do  të  kesh  Allahun 
përpara.  Nëse  do  të  kërkosh  diçka,  kërkoje  nga  Allahu.  Nëse  do  të 
kërkosh  ndihmë,  kërko  nga  Allahu!..  "(Tirmidhi,  Kijamet,  59/2516) 

Edhe  në  një  transmetim  tjetër  thuhet: 

“Mbaji  urdhërat  e  Allahut  dhe  do  ta  kesh  Atë  përpara.  Përkujtoje 
Allahun  kur  të  jesh  në  mirësi,  ashtu  që  edhe  Ai  të  të  kujtojë  ty  kur  të 
jesh  në  vështirësi. . .  ”(Ahmed,  I,  307) 

Sa  bukur  e  ka  përmbledhur  me  këto  fjalë  esencën  dhe  shfaqjet  e 
ihsanit  i  Nderuari  ynë  sallallahu  alejhi  ue  sellem. . . 


Abdullah  bin  Omeri  radijallahu  anhu  kishte  dalë  bashkë  me  shokët 
e  tij  në  një  vend,  në  periferi  të  Medines.  Kështu  që  ata  shtruan  një 
sofër.  Në  ata  çaste  u  afrua  një  çoban  delesh  dhe  dha  selam.  Ibn  Omer 
i  tha: 

- 

“Urdhëroni  o  çoban,  ejani  në  sofër. Çobani  u  përgjigj: 

“-Unë  jam  agjërueshëm.”.  Ibn  Omeri  tha: 

“Ti  mban  agjërim  në  këtë  vapë  të  madhe  dhe  mbytëse,  e  po  ashtu 
kullot  edhe  delet  në  këtë  gjendje?”.  Pastaj  për  të  parë  devotshmërinë 
e  çobanit  i  propozoi: 

“A  bën  të  na  shesësh  një  dele  nga  kjo  kope  dhe  t' i  japim  lekët  ty, 
e  pastaj  të  të  japim  edhe  mish  aq  sa  të  mburresh  me  të? 

Çobani  u  përgjigj:  “Unë  nuk  kam  kope,  këto  dele  janë  të  zotërisë 
tim.” 

Ibn  Omer  radijallahu  anhu  tha: 

“Thuaji  se  të  ka  humbur,  nga  do  ta  dijë  zotëria  yt?”.  Çobani  ua 
kthue  shpinën  dhe  duke  e  ngritur  gishtin  nga  qielli,  tha: 

“Ku  është  Allahu?” 

Ibn  Omer  radijallahu  anhu  u  ndikua  shumë  nga  ihsani  dhe  mbi- 
kqyrja  e  këtij  çobani.  Në  këto  çaste,  duke  e  menduar  fjalën  e  çobanit, 
e  përsëriste  atë  me  vete  dhe  thoshte:  “Çobani  tha:  Ku  është  Allahu? 
Çobani  tha:  Ku  është  Allahu?” 

Kur  erdhi  në  Medine,  i  dërgoi  një  njeri  zotërisë  së  çobanit,  të  cilit 
ia  bleu  edhe  kopenë  dhe  çobanin.  Pasi  e  liroi  çobanin,  ia  fali  edhe  de- 
let.  (Ibn  Esir,  Usdu'l-Gabe,  III,  341) 

Ja  bukuria  e  ndjenjës  së  ihsanit,  e  mbikqyrjes  dhe  bereqeti  e  shpër- 
blimi  që  kanë  akoma  në  këtë  botë...  Kush  e  di  se  sa  është  shpërblimi 
i  tyre  në  ahiret?!. 


Ishte  kohë  mbrëmje.  Si  gjithmonë,  Hazreti  Omer  radijallahu  anhu 
shëtiste  nëpër  rrugët  e  Medines.  Befas  ndaloi.  Ia  tërhoqi  vëmendjen 
zhurma  e  një  debati  që  dëgjohej  deri  jashtë  shtëpisë  pranë  së  cilës  po 
kalonte.  Një  nënë  po  i  thoshte  vajzës  së  saj: 


“-Bija  ime,  qumështit  që  do  të  shesim  nesër  hidhi  pak  ujë!  ” 
Ndërsa  vajza  thoshte: 

“0  nëna  ime,  a  nuk  e  ka  ndaluar  halifja  që  t’i  hedhim  qumështit 
ujë?” 

Duke  e  kundërshtuar  ashpër  vajzën,  nëna  i  tha: 

“O  bija  ime,  nga  do  ta  dijë  halifja  në  këtë  orë  të  mbrëmjes  që  ne  i 
kemi  hedhur  qumështit  ujë?!.” 

Por  vajza,  e  cila  e  kishte  zemrën  të  mbushur  me  dashuri  dhe  frikë 
ndaj  Allahut,  vazhdonte  të  mos  e  pranonte  hilen  e  së  ëmës  që  t'i  hidh- 
te  qumështit  ujë  dhe  tha: 

“O  nëna  ime!  Le  të  themi  se  halifja  nuk  na  shikon,  po  as  Allahu 
nuk  na  shikon?  Është  e  lehtë  ta  fshehim  këtë  hile  nga  njerëzit,  por  a 
mund  ta  fshehim  vallë  nga  Allahu,  nga  Krijuesi  i  Gjithësisë  që  sheh  dhe 
di  gjithçka?..” 

Përgjigja  me  frikë  të  thellë  ndaj  Allahut,  që  i  dha  nënës  së  vet 
ajo  vajzë  e  cila  kish  një  zemër  të  gjallë  dhe  ndërgjegje  të  pastër,  mbu- 
shur  me  të  vërtetat  hyjnore,  e  ndikoi  shumë  Hazretin  Omer  radijallahu 
anhu.  Prijësi  i  besimtarëve  e  mori  për  nuse  të  djalit,  dhe  jo  sepse  ajo 
ishte  vajza  e  një  gruaje  që  shiste  qumësht,  por  sepse  në  zemrën  e  saj 
kishte  një  devotshmëri  të  veçantë.  I  njohuri  Omer  bin  Abdulaziz,  i  cili 
përmendet  si  halifeja  i  pestë,  ka  lindur  nga  kjo  prejardhje.  (Shik.  Ibnu’l- 
Xhevzi,  Sifatu's-Sahabe,  II,  203-204) 

Duke  e  kapërcyer  individin,  ky  shembull  tregon  se  jetesa  në  gjend- 
je  ihsani  është  shkak  për  virtytin  dhe  bereqetin  e  të  gjithë  ummetit. 

Në  kohën  e  halifatit  të  tij,  Hazreti  Omer  radijallahu  anhu  kishte 
dërguar  Hazretin  Muadh  tek  Benikilab.  Ai  do  të  merrte  paratë  që  du- 
heshin  paguar  nga  arka  e  shtetit,  do  të  jepte  mallrat  që  duheshin  dhë- 
në  dhe  do  t'u  shpërndante  të  varfërve  zekatin  e  marrë  nga  të  pasurit. 

Muadhi  radijallahu  anhu  po  e  kryente  me  kujdes  detyrën  që  kish 
marrë  përsipër,  kështu  që  duke  çliruar  zemrat  kthehej  me  kujtime  të 
bukura.  Kur  kthehej,  nga  malli  i  kësaj  bote  i  ngelte  vetëm  shalli  që 
hidhte  në  supe.  Ky  shall  ishte  i  njëjti  që  kishte  edhe  kur  shkonte.  Një 
herë,  duke  mos  u  përmbajtur  më,  bashkëshortja  e  tij  e  pyeti: 

“Ata  që  kanë  një  punë  të  tillë,  marrin  një  pagesë  të  caktuar  dhe 

sjellin  dhurata  në  shtëpi.  Ku  janë  dhuratat  e  tua?" 

Muadhi  radijallahu  anhu  u  përgjigj: 

“Unë  kam  me  vete  një  që  më  kontrollon  dhe  nuk  më  ndahet  ku- 
rrë.  Ai  llogarit  gjithçka  që  marr  dhe  gjithçka  që  jap.  ” 

Bashkëshortja  e  tij  u  zemërua  dhe  tha: 

“-I  Dërguari  i  Allahut  sallallahu  alejhi  ue  sellem  të  besonte  ty  në 
gjithçka.  Edhe  Ebu  Bekri  po  ashtu.  Tani  që  erdhi  Omeri  dërgoka  me 
ty  dikë  që  të  kontrollon?  A  ndjek  gjithçka  që  bën?” 

Fjala  shkoi  te  bashkëshortja  e  Hazretit  Omer,  pastaj  te  Omeri. 
Hazreti  Omer  e  thirri  Muadhin  radijallahu  anhu  dhe  e  pyeti  duke  e 
qortuar: 

“Ç’janë  këto  gjëra  që  kam  dëgjuar  o  Muadh?  Kur  të  kam  dërguar 
ndonjë  njeri  që  të  të  kontrollojë?  A  mendon  se  nuk  të  besoj? 

Përgjigja  e  Hazretit  Muadh  ishte  shumë  kuptimplotë: 

“O  prijësi  i  besimtarëve!  Vetëm  këtë  munda  t'i  them  gruas  sime 
si  arsye.  Ndërsa  ajo  që  kam  thënë  për  një  që  më  kontrollon,  nuk  kam 
thënë  për  kontrollin  tuaj,  por  për  kontrollin  e  Allahut.  Për  këtë  arsye 
nuk  mund  të  marr  asgjë  për  veten  time,  edhe  nëse  është  e  lejuar,  për 
arsye  që  të  mos  e  humbas  shpërblimin  e  shërbimit  që  kam  bërë...” 

Hazreti  Omer  e  kuptoi  se  çfarë  kishte  pasur  për  qëllim  me  këto 
fjalë,  sepse  Muadhi  radijallahu  anhu  ishte  i  panevojshëm  për  gjërat  që 
i  përkasin  kësaj  bote.  Halife  i  dha  disa  dhurata  për  si  shpërblim  dhe  i 
tha: 

“Shko  e  fitoje  zemrën  e  familjes  tënde  me  këto!” 


Një  tjetër  shembull  që  e  shpreh  në  formë  të  qartë  ihsanin  dhe 
mbykqyerjen  është  ky: 

Një  hoxhë  në  minber  po  tregonte  gjendjen  e  ahiretit.  Në  xhemat 
ishte  edhe  Shejhu  Hazreti  Shibli.  Hoxha  po  fliste  rreth  gjërave  për  të 
Rlfc  cilat  t'i  pyesë  Allahu  në  ahiret  dhe  duke  e  zgjatur  shumë  numuroi  tërë 

ato  çështje: 

“Do  të  pyetet:  ku  e  ke  përdorur  dijen  tënde!  Kur  e  ke  harxhuar 
pasurinë  dhe  pronën  tënde!  Si  e  ke  kaluar  jetën  tënde!  Si  ke  qënë  në 
adhurime!  A  ke  bërë  kujdes  ndaj  haramit  dhe  hallallit!  Do  të  pyetet  kjo, 
do  të  pyetet  ajo!..” 

Ngaqë  ai  nuk  po  shtjellonte  thelbin  e  kësaj  çështjeje,  edhe  pse 
kishte  hyrë  në  shumë  hollësi,  Hazreti  Shibli  i  thirri: 

“Hoxhë  i  nderuar!  Keni  harruar  pyetjen  më  të  rëndësishme!  Allahu 
Teala  do  të  pyesë:  O  robi  Im!  Unë  kam  qënë  me  ty  në  çdo  çast,  ti 
me  kë  ke  qënë?” 


Kur  Ebu  Bekir  Kettani  kuddise  sirruhu,  miku  i  Zotit,  ishte  në  dy- 
shekun  e  vdekjes  dhe  kur  e  pyetën  se  çfarë  vepre  ke  bërë  në  jetë,  ai  u 
përgjigj  me  këto  fjalë: 

“Sikur  të  mos  e  dija  se  më  është  afruar  vdekja,  nuk  do  t’ju  tregoja 
për  punët  e  mia,  duke  u  shqetësuar  se  mos  është  shtirje.  Plotësisht 
dyzet  vjet  kam  qënë  roje  në  derën  e  zemrës  sime.  Jam  përpjekur  që  të 
mos  ia  hap  askujt  përveç  Allahut.  Zemra  ime  erdhi  në  një  gjendje  të 
atillë,  saqë  nuk  njihte  askënd  tjetër  veç  Allahut.” 


Sipas  një  transmetimi,  Isai  alejhisselam  takoi  një  njeri  të  sëmurë 
që  kishte  pulla  në  trup  dhe  të  cilit  i  kishin  rënë  të  dy  faqet.  Ai  njeri,  i  cili 
ishte  në  një  gjendje  ku  pothuajse  nuk  kishte  fare  dijeni  për  sëmundjet, 
fliste  me  vete: 


“O  Zoti  im!  Ty  të  takojnë  falenderimet,  Ty  që  më  ke  larguar  mua 
nga  vuajtjet  me  të  cilat  po  sprovon  shumicën  e  njerëzve!..” 

Isa  alejhisselam,  me  qëllim  që  të  shihte  perceptimin  dhe  përsos- 
mërinë  shpirtërore  të  bashkëbiseduesit,  i  tha: 


“O  njeri!  Nga  cila  vuajtje  të  ka  larguar  Allahu  ty?!. 
I  sëmuri  u  përgjigj: 

“O  shpirti  i  Zotit!  Sëmundja  dhe  belaja  më  e  madhe  është  varfëria 
dhe  indiferenca  e  zemrës  ndaj  Allahut.  Falenderimet  qofshin  për  Zotin 
që  unë  kam  dëshirë,  kënaqësi  dhe  begati  për  të  qëndruar  me  Të  në  një 
mënyrë  të  atillë  sa  pothuajse  nuk  di  asgjë  për  sëmundjet  që  kam...” 

U  përhap  një  thashetheme  se  Shejh  Muhammed  Nura'l-Arabi,  i 
cili  ishte  nga  mistikët  e  njohur  të  shekullit  të  nëntëmbëdhjetë,  kishte 
mohuar  “vullnetin  njerëzor”.  Sulltan  Abdulmexhit  Han,  i  cili  e  dëgjoi 
këtë,  urdhëroi  që  Hazreti  i  moshuar  të  thirrej  në  audiencë  përpara  tij, 
me  qëlli  që  ta  pyeste  në  lidhje  me  këtë  çështje.  Urdhëri  u  krye  dhe 
Shejhu  u  thirr  në  audiencë.  Kur  u  pyet  për  këtë  çështje,  Hazreti  u 
Përgjigj: 

“Unë  nuk  kam  thënë  se  nuk  ka  vullnet  njerëzor  në  kuptim  të  për- 
gjithshëm  dhe  nuk  e  kam  mohuar.  Por  kam  thënë  se  për  disa  njerëz 
pothuajse  nuk  ka  fare,  sepse  për  të  mëdhenjtë  e  miqve  të  Allahut, 
për  arsye  se  jetojnë  duke  e  ditur  se  janë  përpara  Zotit,  edhe  shfaqja  e 
vullnetit  të  tyre  njerëzor  është  shumë  e  pakët.  Për  këtë  arsye,  përherë 
veprojnë  sipas  vullnetit  të  Zotit  ku  në  pronën  e  të  cilit  gjenden  dhe  jo 
sipas  vullnetit  të  tyre.  Përndryshe  do  të  thotë  se  janë  sjellur  pa  edukatë 
dhe  kanë  bërë  gabime. 

Për  shembull,  ne  tani  jemi  përpara  Padishahut.  Na  thuhet  Eja, 
vijmë,  na  thuhet  Shko,  shkojmë.  Edhe  pse  ne  na  ka  rrethuar  vullneti  i 
padishahut,  vullnetin  tonë  nuk  mund  ta  përdorim  si  duam.  Por  shikoni 
indiferentët  dhe  krijesat  e  tjera  që  janë  jashtë,  janë  të  lirë  dhe  veprojnë 
sipas  vullnetit  të  tyre.” 

Padishahu  i  cili  u  kënaq  nga  përgjigja,  e  nderoi  dhe  respektoi 
Shejhun  Muhammed  Nuru'l-Arabi. 

Robërit  e  ihsanit  dhe  të  mbikqyerjes,  të  cilët  jetojnë  me  ndërgje- 
gjen  dhe  perceptin  se  Allahu  gjithmonë  është  dhe  shikon  në  çdo  vend, 
i  dorëzohen  vullnetit  hyjnor  dhe  jo  dëshirave  të  tyre... 


Së  fundi,  ihsani  dhe  mbikqyerja  janë  esenca  dhe  argjendi  i  besimit. 
Frutet  e  diturisë  si:  frika,  sinqeriteti  dhe  devotshmëria,  të  cilat  duhen  në 
R(|  çdo  adhurim  dhe  në  bukuritë  e  sjelljes,  mund  të  fitohen  vetëm  me  këtë 

drejtim  shpirtëror,  sepse  për  çdo  punë  të  mirë  që  bëhet  duke  e  ditur  se 
Allahu  po  të  shikon,  sinqeriteti  i  bën  me  filiza  degët  e  tij,  devotshmëria 
çel  lule  dhe  frika  ndaj  Allahut  jep  frutat  e  saj.  Të  qëndrosh  nën  drejti- 
min  e  Islamit  e  larg  mëkateve  edhe  në  vende  ku  nuk  të  shikon  askush, 
është  e  mundur  vetëm  me  ndërgjegjen  se  “Ai  më  shikon  gjithmonë 
dhe  në  çdo  vend!”  Për  këtë  arsye,  në  të  gjitha  bazat  dhe  shtyllat  e 
tij  tasavvufi  ka  për  qëllim  që  ta  ngrejë  zemrën  në  këtë  gjendje.  Miqtë  e 
Zotit  janë  munduar  gjatë  gjithë  jetës  që  ta  fitojnë  këtë  gjendje. 

Ajo  që  na  bie  të  bëjmë  në  këtë  gjendje,  pasi  ta  kuptojmë  dhe 
ndjejmë  se  Allahu  na  shikon  gjithmonë,  është  të  rrisim  shkallën  tonë 
shpirtërore  dhe  ta  drejtojmë  moralin  tonë  duke  e  peshuar  sipas  me 
gjendjeve  më  të  larta  të  Hazretit  Pejgamber  sallallahu  alejhi  ue  sellem, 
i  cili  ishte  monumenti  më  i  përkryer  i  ihsanit. 

“...Patjetër  se  mëshira  e  Allahut  është  afër  të  mirëve.”  (el- 
A'raf,  56) 


9.  Modestia 

Modesti  do  të  thotë  të  jesh  zemërbutë  dhe  të  kuptosh  se  je  asgjë 
përpara  Allahut.  Për  shkak  të  mirësive  që  i  janë  dhënë,  si  dija,  pozita 
dhe  pasuria,  njeriu  nuk  duhet  të  bëjë  padrejtësi  materiale  apo  shpirt- 
ërore  duke  pohuar  se  është  më  i  lartë  se  ata  që  janë  të  privuar  nga 
këto. 

Sa  bukur  thotë  poeti: 

Mos  u  bëj  mendjemadh  prej  pasurisë  dhe  pronës  që  ke  dhe 
mos  thuaj:  “a  ka  si  unë”! 

Sepse  fryn  një  erë  e  fortë,  dhe  e  merr  komplet  si  kashtë... 

Sepse  zotëruesi  i  çdo  çasti  dhe  i  ditëve  të  nesërme  është  Allahu, 
ndërsa  njeriu  nuk  mund  ta  dijë  se  çfarë  mund  t’i  ndodhë  në  të  ar- 
dhmen. 


Allahu  thotë: 

“Ji  i  butë  ndaj  besimtarëve  të  cilët  të  ndjekin  ty!”  (esh-Shuara,  215) 

“Robërit  e  Zotit  janë  njerëz  që  ecin  nëpër  tokë  me  modesti 
dhe  kur  atyre  injorantët  u  drejtohen  me  fjalë,  ata  thonë:  “Paqe!” 

(el-Furkan,  63) 

I  Dërguari  i  Allahut  sallallahu  alejhi  ue  selem  ka  thënë: 

“Allahu  Teala  më  ka  urdhëruar:  Ji  aq  modest  saqë  askush  të  mos 
mburret  ndaj  tjetrit  dhe  askush  të  mos  i  bëjë  padrejtësi  tjetrit.  ”  (Muslim, 
Xhennet,  64) 

“Kush  është  një  shkallë  modest  (ndaj  robërve  të  Allahut)  për  hir 
të  Allahut  Teala,  edhe  Allahu  për  këtë  do  ta  ngrejë  një  shkallë. . .  ”  (ibn 
Maxhe,  Zuhd,  16) 

Idrisi  alejhisselam  e  këshillonte  popullin  e  tij  me  fjalë  të  urta.  Në 
njërën  nga  këto  këshilla  thotë  kështu: 

“Kur  një  njeriu  të  mençur  i  shtohen  gradët  (te  Zoti),  i  shtohet  edhe 
modestia.  ” 


Hazreti  Jusuf  Esbat,  e  shpreh  kështu  jetimin  e  plotë  të  modestisë 
që  në  një  lloj  mënyre  do  të  thotë  “asgjë”: 

“Kur  të  dalësh  nga  shtëpia  në  mëngjes,  atë  që  do  të  takosh  me- 
ndoje  se  është  më  i  lartë  se  ti.  Kjo  është  modestia,  që  kur  dikush  të 
thotë  një  të  vërtetë  ta  pranosh,  ndërsa  ata  që  janë  më  poshtë  se  ti, 
t'i  mendosh  se  janë  më  lart.  Bëj  që  ata  që  të  ofendojnë  dhe  ata  që  të 
lavdërojnë  të  jenë  të  barabartë...” 

Allahu  Teala  ua  ka  bërë  kismet  lumturinë  e  ahiretit  atyre  që  nuk 
janë  mburrur  dhe  nuk  kanë  qënë  kryelartë  në  këtë  botë,  atyre  që  nuk 
ngatërrojnë  dhe  atyre  që  e  kanë  zemrën  të  mbushur  me  dashurinë 
ndaj  Allahut,  gjë  të  cilën  e  reflektojnë.  Kurse  ata  që  largohen  nga 
modestia  dhe  marrin  vese  të  këqia,  nuk  kanë  shpëtuar  pa  u  bërë  si 
Faraoni.  Atëherë  është  e  nevojshme  që  të  shpëtojmë  nga  këto  vese  të 
këqia  dhe  të  bëhemi  modestë.  Në  ajetin  fisnik  thuhet: 


“Ja  ky  është  vendi  i  përjetshëm  (Xhennetin)  të  cilin  do  t’ua  ja- 
pim  atyre  që  nuk  duan  as  mendjemadhësi  e  as  ngatërresë  në  tokë. 
Përfundim  i  këndshëm  u  takon  të  devotshmëve.”  (el-Kasas,  83) 


PERSONALITETI DHE  VENDOSMERIA  SHPIRTERORE 
Sa  bukur  thotë  poeti: 

Mazhar-i  feyz  olamaz  du  meyicek  hake  nebat 
Miitevazi  olani  rahmet-i  Rahman  biiyutur.  58 

Pozitën  e  kësaj  bote  që  Allahu  ua  ka  dhënë  amanet,  ashabët  e  nde- 
ruar  nuk  e  kanë  bërë  kurrë  mjet  të  iluzionit  shpirtëror  sië  janë  mendje- 
madhësia  dhe  mburrja,  ndërsa  jetën  modeste  të  Hazretit  Pejgamber 
e  kanë  bërë  kushtetutë  të  jetës  së  tyre.  Kufinjtë  e  shtetit  Islam,  i  cili  u 
krijua  në  Medine  afërsisht  nga  katërqind  familje,  brenda  dhjetë  vjetëve 
arritën  në  Irak  dhe  Palestinë.  Kur  Hazreti  Pejgamber  sallallahu  alejhi 
ue  sellem  po  ndërronte  jetë,  në  mes  Bizantinëve  dhe  Persëve  vazh- 
donte  lufta.  Në  Medinë  vinte  shumë  mall  lufte,  por  gjendja  e  dhjetë 
vjetëve  më  parë  të  ashabëve,  domethënë  qëndrimi  i  tyre  larg  kësaj 
bote,  jeta  e  tyre  modeste,  ndërtimi  i  shtëpive  dhe  pasioni  për  të  dhë- 
në  lëmoshë,  nuk  kishte  ndryshuar.  Ata  ishin  të  përpiktë  që  të  mos  i 
përdornin  mirësitë  e  kësaj  botë  për  vete,  duke  u  shqetësuar  se  mos 
humbnin  ëmbëlsinë  e  besimit.  Për  këtë  arsye,  ata  e  orientonin  jetën  e 
tyre  sipas  qëllimit  që  kishin:  të  fitonin  kënaqësinë  e  Allahut. 


Tabllo  të  Virtytshme 

Krenaria  e  Gjithësisë,  i  Nderuari  ynë  sallallahu  alejhi  ue  sellem,  i 
cili  u  dërgua  si  mëshirë  për  botërat  dhe  për  hir  të  të  cilit  është  krijuar 
gjithësia,  edhe  pse  kishte  të  gjitha  cilesitë  dhe  mirësitë  e  larta,  gjith- 
monë  duke  thënë  “Nuk  ka  mburrje!”,  e  ka  ruajtur  modestinë 

dhe  gjendjen  e  natyrës  së  tij. 

Një  ditë  ashabët  e  nderuar  po  flisnin  me  njëri-tjetrin.  Ata  u  çuditën 
kur  mësuan  se  Allahu  ka  bërë  mik  Hazretin  Ibrahim,  një  njeri  të  cilin  e 
ka  krijuar,  se  ka  folur  me  Musain,  që  Hazreti  Isa  është  fjala  dhe  shpirti  i 
tij,  dhe  që  ka  zgjedhur  Hazretin  Adem.  I  Nderuari  ynë  erdhi  pranë  tyre 
dhe  i  dëgjoi  bisedat  e  tyre.  Ai  i  vërtetoi  gjërat  që  po  thoshin  ata,  me 
fjalët:  “Po,  ashtu  si  po  flisni  është.”  Pastaj  tregoi  cilësitë  e  tij: 


58.  Pa  rënë  në  tokë,  fara  nuk  mund  të  shpërthejë  dhe  të  rritet.  Nga  ky  aspekt,  mësh 
ra  e  Allahut  Teala  rrit  dhe  i  lartëson  vetëm  modestët  dhe  jo  mendjemëdhenjtë. 


_  Nga  epoka  e  diturisë  deri  në  ditët  tona  QYTETERIMI I VIRTYTEVE 

“Unë  jam  i  nderuari  i  të  Dërguarve,  por  nuk  ka  mburrje!  Unë  jam 
i  fundit  i  pejgamberëve,  por  nuk  ka  mburrje!  Unë  jam  ai  i  cili  do  të 
ndërmjetësojë  i  pari  dhe  i  pari  që  do  të  më  pranohet  ndërmjetësimi, 
por  këta  (kurrë)  nuk  i  them  për  t’u  lavdëruar.  "(Darimi,  Mukaddime,  8) 

“Kur  të  ndahet  dhe  të  hapet  toka  ditën  e  kiametit,  i  pari  (do  të 
ngjallem)  unë,  por  nuk  e  them  për  tu  mburrur.  Flamuri  i  falenderi- 
mit  do  të  më  jepet  mua,  por  edhe  me  këtë  nuk  mburrem!  Unë  jam 
i  nderuari  i  njerëzve  ditën  e  kiametit,  por  nuk  mburrem!  Në  ditën  e 
kiametit  i  pari  që  do  të  hyjë  në  xhennet  do  të  jemë  unë,  por  nuk  mbu- 
rrem.  (Darimi,  Mukaddime,  8.  Veçanërisht  shik.  Tirmidhi,  Menakib,  1/3616) 


Pejgamberi  sallallahu  alejhi  ue  sellem  kishte  një  enë  gjelle  e  cila 
quhej  Garra,  të  cilën  mund  ta  mbanin  katër  vetë.  Kur  hyri  koha  e 
paradites  dhe  pasi  u  fal  namazi  i  duhasë,  e  sollën  këtë  enë  në  të  cilën 
kishte  gjellë.  Kur  sahabët  u  shtuan,  i  Dërguari  i  Allahut  sallallahu  alejhi 
ue  sellem  u  ul  në  gjunjë.  Një  bedevi  tha: 

“Çështë  kjo  ulje?”.  I  Dërguari  i  Allahut  sallallahu  alejhi  ue  sellem  tha: 

“Allahu  më  ka  krijuar  mua  rob  të  ndërshëm  dhe  jo  inatçi!".  Pastaj 
vazhdoi: 

“Hajeni  ushqimin  duke  filluar  nga  qoshet  e  enës.  Mos  hani  nga 
mesi  i  saj  ashtu  që  të  shtohet  bereqeti!"  (Ebu  Davud,  Et’ime,  17/3773) 


Abdullah  bin  Xhubejr  radijallahu  anhu  tregon: 

Një  ditë,  kur  i  Dërguari  i  Allahut  po  ecte  në  rrugë  me  një  grup 
sahabësh,  dikush  erdhi  me  një  mbulesë  dhe  donte  ta  mbronte  të 
Dërguarin  e  Allahut  nga  dielli.  Kur  i  Dërguari  i  Allahut  sallallahu  alejhi 
ue  sellem  pa  hijen,  e  ngriti  kokën  dhe  pa  se  po  i  bënin  hije  me  një 
mbulesë.  I  Nderuari  ynë  i  tha  burrit  që  ta  lëshonte  mbulesën.  Pastaj  e 
mori  mbulesën,  e  uli  në  tokë  dhe  tha: 

“Edhe  unë  jam  një  njeri  si  ju!  ”  (Hejsemi,  IX,  21) 

I  Dërguari  i  Allahut  sallallahu  alejhi  ue  sellem  ka  thënë: 

“Njeriut  i  mjafton  si  mëkat  edhe  po  të  tregohet  me  gisht.  ”  E  pyetën: 

“Edhe  nëse  ai  është  i  mirë  o  i  Dërguari  i  Allahut?”.  I  Nderuari  ynë  tha: 

“Edhe  nëse  është  i  mirë,  përveç  atyre  që  ka  ruajtur  Allahu.  Nëse 
është  i  keq,  kjo  është  shumë  më  e  keqe  për  të.  ”  (Taberani,  Kebir,  XIII, 
138/14971.  veçanërisht  shik.  Tirmidhi,  Kijamet,  21/2453) 


I  Dërguari  i  Allahut  sallallahu  alejhi  ue  sellem  nuk  donte  që  ndo- 
kush  nga  shokët  e  tij  ta  shikonte  veten  të  ndryshëm.  Gjatë  një  udhë- 
timi,  ai  kërkoi  nga  ashabët  që  të  presin  një  dele  dhe  ta  piqnin.  Njëri 
nga  sahabët  tha: 

“O  i  Dërguari  i  Allahut,  e  pres  unë  atë.” 

Dikush  tjetër  tha: 

“O  i  Dërguari  i  Allahut,  rjepjen  e  saj  ma  jepni  mua  si  detyrë.” 

Edhe  dikush  tjetër  tha: 

“O  i  Dërguari  i  Allahut,  e  pjek  unë  atë.  ” 

Krenaria  e  gjithësisë  i  Nderuari  ynë  tha: 

“Atëherë  drutë  do  t'i  mbledh  unë.  ” 

Edhe  pse  sahabët  thanë: 

“O  i  Dërguari  i  Allahut!  E  bëjmë  ne  edhe  atë,  nuk  ka  nevojë  që  të 
lodheni.”,  Pejgamberi  ynë  i  Nderuar  tha: 

“E  di  që  ju  mund  ta  bëni  punën  time,  por  mua  nuk  më  pëlqen  që 
të  rri  në  një  gjendje  të  ndryshme  nga  ju,  sepse  Allahu  Teala  nuk  do  që 
robi  i  tij  të  jetë  ndryshe  nga  shokët  e  tij.  ”  59 


Hyrja  e  të  Nderuarit  tonë  në  Mekketu’l-Mukerrame  pas  çlririmit 
të  saj,  është  një  nga  shembujt  më  të  lartë  të  modestisë.  Sahabët  që 


59.  Kastallani,  el-Mevahibu’l-Ledunnijje,  Egjipt  1281,  I,  385. 


_  Nga  epoka  e  diturisë  deri  në  ditët  tona  QYTETËRIMI I VIRTYTEVE 

gjendeshin  atje,  e  përshkruajnë  kështu  këtë  ngjarje: 

“I  Dërguari  i  Allahut  sallallahu  alejhi  ue  sellem  gjendej  në  krye  të 
ushtrisë  që  po  shkonte  të  çlironte  Mekken.  Pasi  fitoi  dhe  po  hynte 
në  Mekke,  hipur  mbi  devenë  e  Tij,  ai  e  uli  aq  shumë  kokën  e  tij  me 
modesti  ndaj  Zotit  të  lartë,  saqë  maja  e  mjekrës  së  Tij  pothuajse  preku 
samarin  e  devesë.  Sikur  kjo  të  ishte  sexhdeja  e  falenderimit.  Në  ato 
çaste  thoshte  vazhdimisht: 

O  Zoti  im!  Jeta  e  vërtetë  është  vetëm  jeta  e  ahiretit!  (Vakidi,  II,  824; 
Buhari,  Rikak,  l)60 


Një  ditë  i  Dërguari  i  Allahut  sallallahu  alejhi  ue  sellem  kishte  dalë 
bashkë  me  disa  Muhaxhirë  dhe  Ensarë,  për  të  përcjellë  si  përfaqësues 
të  Jemenit  Muadh  bin  Xhebelin  radijallahu  anhu.  Muadhi  radijallahu 
anhu  ishte  mbi  kafshë,  ndërsa  i  Dërguari  i  Allahut  po  ecte  në  këmbë. 
Muadhi  radijallahu  anhu  tha: 

“-O  i  Dërguari  i  Allahut!  Unë  jam  mbi  kafshë,  ndërsa  Ju  jeni  duke 
ecur  në  këmbë!  A  nuk  bën  të  zbres  edhe  unë  dhe  të  ec  bashkë  me  Ju 
dhe  ashabët?  ".  I  Dërguari  i  Allahut  e  qetësoi  atë  dhe  shprehu  mendi- 
min  për  të  cilin  të  cilin  ishte  i  interesuar: 

“O  Muadh!  Shpresoj  se  këta  hapa  që  po  bëj,  janë  hapa  që  bëhen 
në  rrugë  të  Allahut.  ”  61 

I  Nderuari  ynë  alejhissalatu  uesselam  ishte  po  ashtu  edhe  një  mo- 
nument  modestie.  Ai  nuk  merakosej  për  veten  e  Tij.  I  gjithë  halli  i  tij, 
madje  shqetësimi  më  dërrmues,  ishte  që  njerëzit  të  udhëzohen  dhe  të 


60.  Gjatë  gjithë  jetës,  i  Dërguari  i  Allahut  e  ka  përsëritur  shpesh  këtë  fjalë  që  tregon 
rëndësinë  e  ahiretit  në  lidhje  me  jetën  e  kësajë  bote.  Në  transmetim  është  vërtetuar  se 
e  ka  thënë  kur  po  ndërtohej  Xhamia  e  Profetit,  kur  po  hapej  kanali,  kur  po  hynte  në 
Mekke  ditën  e  çlirimit,  e  dhe  kur  pa  shumicën  e  besimtarëve  ditën  e  arafatit  gjatë  hax- 
hit  të  lamtumirës.  (Buhari,  Xhihad  33,  110,  Menakibu'l-Ensar  9,  Megazi  29;  Muslim, 
Xhihad  126,  129;  Tirmidhi,  Menakib  55;  Ibn  Maxhe,  Mesaxhid  3) 

61.  Dijar  Bekri,  Tarihu'l-Hamis,  Bejrut  pa  dt. ,  II,  142. 


PERSONALITETI DHE  VENDOSMËRIA  SHPIRTËRORE 
fitojnë  lumturinë  në  këtë  botë  dhe  në  tjetrën. 


Enesi  radijallahu  anhu,  i  cili  ishte  rritur  nën  edukimin  profetik,  kur 
kalonte  pranë  fëmijëve  u  jepte  selam  dhe  thoshte: 

“Edhe  Pejgamberi  alejhissalatu  uesselam  u  jepte  selam  fëmijëve 
kështu.’  (Buhari,  Isti'dhan,  15;  Muslim,  Selam,  15) 

Hazreti  Enes  në  një  transmetim  tjetër  thotë: 

“Në  njërën  nga  ditët  e  fëmijërisë  sime,  kur  po  luaja  me  fëmijët,  i 
Dërguari  i  Allahut  sallallahu  alejhi  ue  sellem  erdhi  pranë  nesh  dhe  na 
dha  selam.  Më  kapi  për  dore  dhe  më  dërgoi  për  të  bërë  një  punë.  Ai  u 
ul  në  hije  të  murit  derisa  u  ktheva  unë.  (Ebu  Davud,  Edeb,  135-136/5203) 

Sipas  asaj  që  kemi  mësuar  nga  Hazreti  Enes,  i  Dërguari  i  Nderuar, 
i  cili  ishte  monumenti  i  modestisë,  shkonte  shpesh  për  të  vizituar 
Ensarët.  Kur  arrinte  te  shtëpitë  e  tyre,  u  jepte  selam  fëmijëve,  u  ledha- 
tonte  kokën  dhe  lutej  për  ta.  (Nesai,  es-Sunenu’l-Kubra,  VI,  90) 


Enesi  radijallahu  anhu  thotë: 

Shërbëtori  i  një  medinasi  e  kapte  për  dorë  Pejgamberin  alejhissalatu 
uesselam  dhe  e  dërgonte  deri  në  vendin  që  donte.  (Buhari,  Edeb,  61) 

Ishte  një  grua  me  të  meta  mendore,  e  cila  quhej  Ummu  Zufer.  Një 
ditë  erdhi  te  i  Dërguari  i  Allahut  dhe  i  tha: 

“O  i  Dërguari  i  Allahut!  Kam  një  punë  me  Ty.” 

I  Nderuari  ynë  alejhissalatu  uesselam  tha: 

“Mirë,  ku  të  duash  takohemi  dhe  e  kryej  hallin  tënd.”.  Mandej 
shkoi  në  qoshe  të  rrugës  dhe  e  dëgjoi  gruan  derisa  ia  kreu  hallin. 
(Muslim,  Fedail,  76;  Ebu  Davud,  Edeb,  12/4818) 


Hazretin  Aishe  e  kishin  pyetur: 

“Çfarë  bënte  në  shtëpi  Pejgamberi  ynë  i  Nderuar?” 
Ajo  dha  këtë  përgjigje: 


_  Nga  epoka  e  diturisë  deri  në  ditët  tona  QYTETERIMI I VIRTYTEVE 

“Ai  i  shërbente  familjes  së  Tij.  Kur  vinte  koha  e  namazit,  shkonte 
në  namaz.’  (Buhari,  Edhan  44,  Nefekat  8,  Edeb  40) 


I  Dërguari  i  Allahut  sallallahu  alejhi  ue  sellem  e  kryente  vetë  punën 
e  Tij  por  ndihmonte  edhe  familjen  e  Tij.  Nga  transmetimet  në  këtë 
çështje,  duhet  të  arrihet  në  këtë  pikë: 

Në  shtëpi,  i  Dërguari  i  Allahut  i  pastronte  vetë  rrobat  e  tij,  milte 
delet,  qepte  rrobën  e  grisur,  rregullonte  këpucët,  fshinte  shtëpinë,  lidh- 
te  devenë  dhe  i  jepte  ushqimi,  hante  bukë  bashkë  me  shërbëtorin  e  tij, 
bënte  brum  me  të,  ata  që  i  merrte  në  treg  i  bartte  vetë.  Një  herë,  kur 
Ebu  Hurejra  radijallahu  anhu  deshi  t'ia  mbante  rrobat  që  kishte  blerë, 
por  ai  nuk  ia  dha  ato  dhe  i  tha: 

“Eshtë  më  e  përshtatshme  për  një  njeri  që  gjërat  e  veta  t'i  mbartë 
vetë,  por  nëse  është  i  paaftë  për  t'i  mbartur,  atëherë  atë  e  ndihmon 
vëllai  mysliman.  "(Hejsemi,  V,  122)  Hazreti  Omer  dhe  Hazreti  Ali,  të  cilët 
e  kishin  marrë  shembull  jetën  e  Tij,  edhe  në  vitet  kur  ishin  halife  shko- 
nin  në  treg  dhe  i  kryenin  vetë  nevojat  e  shtëpisë  së  tyre. 


Aishe  radijaUahu  anha  tregon  këtë  ngjarje,  që  shfaq  modestinë  e  madhe 
të  Pejgamberit  tonë  të  Nderuar,  i  cili  i  ndihmonte  asaj  në  punët  e  shtëpisë: 

“Familja  e  babait  tim  Ebu  Bekrit  na  pati  sjellë  një  paçë  deleje.  I 
Dërguari  i  Allahut  e  mbajti  mishin  dhe  unë  e  preva,  ose  Ai  e  preu  dhe 
unë  e  mbajta. 

Njëri  që  po  dëgjonte  e  pyeti: 

“A  po  e  bënit  këtë  në  errësirë,  pa  dritë?” 

Hazreti  Aishe  u  përgjigj  kështu: 

“Sikur  të  kishim  vaj  për  ta  vënë  në  llambë,  patjetër  që  do  t'ia  hidh- 
nin  mishit.  Kalonte  një  muaj  dhe  familja  e  Muhammedit  alejhissalatu 
uesselam  nuk  gjente  bukë  për  të  ngrënë  dhe  në  oxhakun  e  tyre  nuk 
zinte  tenxhereja.”  (Ahmed,  VI,  217;  Ibn  Sa'd,  I,  405) 

I  Nderuari  ynë  alejhissalatu  uesselam  ka  thënë: 

“ Nëse  ftohem  për  të  ngrënë  mish  paçe  apo  shpatulle,  shkoj  me- 
njëherë.  Nëse  me  bëhet  dhuratë  një  shpatull  apo  një  paçë,  menjëherë 
e  pranoj.  (Buhari,  Hibe  2,  Nikah  73;  Muslim,  Nikah  104) 

Nuk  ka  dhuratë  të  madhe  apo  të  vogël.  Qëllimi  i  dhuratës  është  të 
fitosh  zemrën  dhe  të  shtosh  dashurinë.  Ndërsa  të  kapësh  këtë  gjendje 
të  zemrës,  mund  t'ia  arrish  vetëm  me  veshjen  e  modestisë. 

Ndjenjën  e  të  qenit  rob  i  Zotit,  i  Dërguari  i  Allahut  sallallahu  alejhi 
ue  sellem  e  mbante  mbi  çdo  gjë.  Një  nga  transmetimet  që  e  tregojnë 
këtë  zgjedhje  të  Profetit,  është: 

Një  ditë  i  Dërguari  i  Allhut  sallallahu  alejhi  ue  sellem  ishte  ulur 
bashkë  me  Xhebrailin  alejhisselam  dhe  po  bisedonin.  Në  atë  çast  zbriti 
nga  qielli  një  engjëll.  Xhebraili  alejhisselam  tha  se  ky  ëngjëll  po  zbriste 
për  herë  të  parë  në  këtë  botë.  Engjëlli  tha: 

“O  Muhammed!  Mua  më  ka  dërguar  Zoti  te  Ti.  Ai  po  pyet  nëse 
dëshiron  të  bëhesh  një  pejgamber-mbret,  apo  një  pejgamber-rob. 

I  Nderuari  ynë  pa  Xhebrailin.  Ai  i  tha: 

“O  i  dërguari  i  Allahut!  Ji  modest  ndaj  Zotit!" 

I  Dërguari  i  Allahut  shfaqi  një  shembull  modestie  të  veçantë  duke 
thënë: 

“Unë  dua  të  jem  një  pejgamber-rob.  "(Ahmed,  II,  231;  Hejsemi,  IX,  18, 
20)  Pas  kësaj  zgjedhjeje,  adhurimi  u  bë  pozita  më  e  ndershme  që  mund 
të  arrijë  njeriu. 

Po  ashtu,  i  Dërguari  i  Allahut  sallallahu  alejhi  ue  sellem  e  ka  tre- 
guar  vlerën  dhe  mirësinë  për  të  qënë  rob,  duke  qortuar  ata  që  e  ma- 
dhëronin  shumë  Atë: 

“Mos  më  ngrini  mbi  gradën  që  meritoj,  sepse  Allahu,  para  se  të 
më  bëjë  të  dërguar,  më  ka  bërë  rob.  ”  (Hejsemi,  21) 


Hazreti  Omer  radijallahu  anhu,  edhe  pse  kishte  një  natyrë  të  ash-  Jfl 

për,  ishte  një  njeri  shumë  modest.  Ai  vishte  rroba  me  arna,  mbarte  në 
shpinën  e  tij  ushqim  dhe  ujë  për  gratë  e  veja  dhe  jetimët,  shtrihej  dhe 
flinte  mbi  hasër,  devetë  i  krehte  dhe  i  pastronte  me  dorën  e  tij.  Gjatë 
kohës  së  hilafetit  të  tij,  natën  shëtiste  nëpër  rrugë,  dëgjonte  ankesat  e 
çdokujt  dhe  interesohej  për  hallet  e  popullit.  Ebu  Mahzure  radijallahu 
anhu  tregon  një  ngjarje  përmes  së  cilës  shfaqet  modestia  e  Hazretit 
Omer: 

“Një  ditë,  kur  isha  ulur  pranë  Omer  bin  Hattabit  radijallahu  anhu, 
Safuan  bin  Umejje  solli  një  pjatë  me  ushqim  dhe  e  vendosi  përpara 
Hazretit  Omer.  Omeri  radijallahu  anhu  u  thirri  të  varfërve  dhe  robërve 
që  ishin  aty.  Që  të  gjithë  erdhën  dhe  hëngrën  bashkë  me  Hazretin 
Omer.  Gjatë  ngënies,  Hazreti  Omer  tha: 

“Allahu  nuk  i  shpëton  ata  që  turpërohen  të  hanë  bukë  me  robë- 
rit. " .  Në  lidhje  me  këtë,  Safuan  bin  Umejje  tha: 

“Për  Zotin  ne  nuk  turpërohemi  për  të  ngrënë  me  ta.  Por  nga  një 
herë  i  japim  përparësi  vetes  sonë,  sepse  nuk  gjejmë  çdo  herë  ushqim 
të  mirë  dhe  të  shijshëm  që  t'u  japim  edhe  atyre  për  të  ngrënë.'  (Ali  el- 
Muttaki,  IX,  198/25650) 


Një  ditë,  në  kohën  e  hilafetit  të  tij,  Hazreti  Omer  radijallahu  anhu 
po  ecte  në  rrugë  me  Xharud  bin  Mualla,  i  cili  ishte  nga  ashabët  e 
nderuar.  Atyre  u  doli  përpara  Haule  bint  Sa  lebe.  Haule,  tashmë  e 
moshuar,  në  kohën  e  të  Dërguarit  të  Allahut  sallallahu  alejhi  ue  sellem 
ishte  një  grua  e  re.  Ajo  i  tregoi  të  Dërguarit  të  Allahut  një  ngjarje  që 
kishte  ndodhur  mes  saj  dhe  bashkëshortit  të  saj  të  moshuar,  çështje 
për  rregullimin  e  së  cilës  zbritën  ajetet  e  para  të  sures  Muxhadele.  Kjo 
grua  sahabe  i  thirri  Hazretit  Omer  për  ta  këshilluar: 

“Omer!” 

Kur  Hazreti  Omer  radijallahu  anhu  ndaloi,  Haule  i  tha: 

“Në  të  kemi  njohur  shumë  kohë  si  Omeri  i  vogël.  Pastaj  u  rrite 
dhe  u  bëre  Omeri  djalosh.  Më  vonë  u  bëre  Prijësi  i  besimtarëve  Omer. 
Ki  frikë  nga  Allahu  dhe  interesohu  me  punët  e  njerëzve,  sepse  për  atë 

njeri  që  ka  frikë  Allahun,  Ai  nga  larg  i  bëhet  afër.  Ai  që  ka  frikë  nga 
vdekja,  shqetësohet  për  të  mos  humbur  mundësinë.” 

Hazreti  Omer  u  ndikua  nga  këto  fjalë  dhe  filloi  të  qante.  Xharudi, 
i  cili  u  mërzit  nga  kjo,  u  kthye  nga  Hauleja  dhe  i  tha: 

“Mjaft  e  shqetësove  Prijësin  e  Besimtarëve.'  .  Hazreti  Omer  u 
kthye  nga  ai  dhe  i  tha: 

“-Lëre  të  thotë  atë  që  do!  A  e  di  ti  se  kush  është  kjo  grua?  Kjo 
është  Haule  që  Allahu  Teala  i  dha  vlerë  duke  ia  dëgjoi  ankesën  e  saj 
nga  Arshi  i  lartë.  Për  Zotin,  nëse  ajo  dëshiron  të  më  mbajë  këtu  deri 
në  mbrëmje,  unë  fal  namazin  dhe  vij  prap  për  ta  dëgjuar.”  62 

Ja  një  shembull  i  qartë  se  si  Hazreti  Omer,  i  cili  njihej  si  një  nga 
personalitetet  shembullorë  të  moralit  Islam,  ishte  një  besimtar  modest 
në  çështje  si:  frika  ndaj  Allahut,  madhërimi  e  dashuria  ndaj  Allahut,  e 
drejta,  e  vërteta  dhe  përgjegjësia... 


Me  aftësinë  e  tij  të  shkëlqyer,  Hazreti  Mevlana  tregon  një  ngjarje 
shumë  mësimdhënëse  e  cila  shfaq  modestinë  e  Hazretit  Omer  radija- 
llahu  anhu: 


Përfaqësuesi  i  bizantinëve  vjen  në  Medinë  për  një  takim  politik.  Ai 
pyet  për  sarajën  e  Hazretit  Omer.  Ata  që  i  pyeti,  i  thanë: 

“Edhe  pse  emri  i  halifes  është  i  njohur  në  të  gjithë  botën  si  Prijësi 
i  Besimtarëve,  ai  nuk  ka  asnjë  saraj  në  këtë  botë.  Ai  ka  vetëm  një  saraj 
të  ndritshëm  zemre.  Në  këtë  botë  ka  thjesht  një  kasolle  si  ato  ku  stre- 
hohen  të  varfërit  dhe  të  huajt,  por  ti  nuk  mund  ta  shikosh  sarajin  e  tij 
shpirtëror  për  shkak  të  sëmundjes  që  ke  në  sy!” 

Mbi  këto  fjalë,  përfaqësuesi  i  Bizantinëve  trembet.  Ai  la  ngarkesën, 
kalin  dhe  dhuratat  e  tij  dhe  filloi  të  kërkonte  Hazretin  OmeruTFank. 
Ai  e  kërkoi  Halifen  në  çdo  anë.  Pastaj  pëshpëriti  me  vete  tërë  habi: 

“Domethënë  në  këtë  vend  ka  një  sundues  që  qëndron  i  fshehur 


62.  Shik.  Mehmed  Zihni  Efendi,  Meshhur  Kadënllar,  Stamboll  pa  dt.,  I  250;  M.  Jashar 
Kandemir,  I.  Lutfi  Çakan,  Rashit  Kyçyk,  Rijazu's-Salihin-  Përkthim  dhe  komentim-,  III, 
508. 

në  shikimin  e  njerëzve  si  shpirt!..”  Kështu  ai  vazhdoi  ta  kërkonte  ha- 
lifen... 

Një  grua  arabe  i  tha: 

“Ja,  halifeja  që  kërkoje  është  nën  këtë  pemë  hurme!  Kur  të  gjithë 
shtrihen  në  dysheqe,  ai  është  mbi  rërë,  që  është  e  kundërta  e  dyshe- 
qeve!  Shko  dhe  shikoje  dhillu'l-Ilahi  (hijen  e  Zotit  në  këtë  tokë),  i  cili 
ndodhet  në  hijen  e  pemës  së  hurmës! . 

Përfaqësuesi  përjetoi  një  ndjenjë  dinjiteti  dhe  gjendjeje  të  mirë 
shpirtërore  kundrejt  Hazretit  Omer  që  po  flinte.  Përfaqësuesi  u  çudit 
se  si  ishin  bashkuar  në  shpirtin  e  tij  dashuria  dhe  dinjiteti,  që  janë  dy 
tipare  të  ndryshme.  Me  vete  tha: 

“Unë  jam  një  njeri  që  kam  njohur  perandorë,  përëara  të  cilëve 
tyre  kam  vlerë.  Nëse  te  ata  nuk  kam  parë  fare  dinjitet,  tashti  ndjej  se 
ky  njeri  po  ma  zhduk  vetëdijen  e  dinjitetit  dhe  dashurisë. 

Ky  halife  qëndron  i  shtrirë  në  tokë  dhe  po  fle  pa  armë  dhe  pa 
mbrojtje.  Ndërsa  unë  po  dridhem  i  tëri  përballë  tij!  Çështë  kjo  punë? 
Çdo  të  thotë  kjo?!  Kjo  do  të  thotë  se  dinjiteti  është  i  Zotit  dhe  jo  i  këtij 
robi  që  ka  veshur  pelerinë!..' 

Kur  përfaqësuesi  i  Bizantinëve  ishte  përfshirë  në  këtë  trazim 
shpirtëror,  Omeri  radijallahu  anhu  u  zgjua  nga  gjumi.  Përfaqësuesi  i 
Bizantinëve  i  jep  selam  me  madhërim  Hazretit  Omer.  Halifeja  ia  kthen 
selamin.  Pastaj  e  merr  përfaqësuesin  që  i  lëvizte  zemra  nga  vendi  në 
sarajën  shpirtërore  të  tij  dhe  e  qetëson.  Ia  rregullon  zemrën  e  cila  i  ish- 
te  bërë  humnerë.  Atij  i  thotë  fjalë  të  përsosura,  serioze  dhe  të  urta. 

Ndërsa  përfaqësuesi,  duke  dëgjuar,  shikonte  gjendje  dhe  pozitë. 
Përfaqësuesi,  i  cili  në  çastin  e  sapoardhjes  e  pa  Hazretin  Omer  si  të 
huaj,  u  bëhet  më  pas  mik  i  tij  i  dashur.  Ndërsa  përfaqësuesi  s'e  për- 
mbante  veten  nga  gëzimi  i  kësaj  bisede.  Në  mendje  nuk  i  ra  ndërmend 
as  për  përfaqësim  e  as  për  marrje  e  dhënie  lajmesh. . . 

Omeri  radijallahu  anhu,  i  cili  e  ndjente  gjendjen  e  vizitorit,  vazh- 
donte  bisedën  me  një  ekstazë  të  veçantë.  Po  fliste  për  pozitat  dhe 
udhëtimet  e  shpirtit.  Po  fliste  për  një  kohë  përtej  kohës,  për  pozitat  e 
larta  të  miqve  të  Zotit  të  plotfuqishëm  dhe  për  fluturimet  e  pakufishme 

të  shpirtit  të  bukur  në  këtë  botë. 

Së  fundi,  dielli  i  besimit  shkëlqeu  në  zemrën  e  përfaqësuesit,  i  cili 
hyri  në  karvanin  e  lumturisë  së  përhershme  duke  thënë  shehadetin 
përpara  halifes. 


Një  ditë  Ahnef  bin  Kajs  radijallahu  anhu  shkoi  për  të  vizituar 
Hazretin  Omer,  bashkë  me  disa  njerëz  të  rëndësishëm  ndër  Arabët. 
E  gjeti  atë  duke  vrapuar,  teksa  fundin  e  rrobës  së  tij  e  kishte  lidhur  në 
brez.  Omeri,  kur  e  pa  Ahnefin,  i  tha: 

“Eja  dhe  më  ndihmo.  Ka  ikur  një  deve  e  shtetit.  Ti  e  di  se  sa  vete 
kanë  të  drejta  mbi  këtë  deve.” 

Në  ata  momente  njëri  nga  ata  tha: 

“Përse  e  shqetëson  kaq  shumë  veten?  A  nuk  bën  të  urdhëroshë 
një  rob  për  të  kapur  devenë?”.  Hazreti  Omer  radijallahu  anhu  u  për- 

gjigj 

“A  ka  rob  më  të  mirë  se  sa  unë!?”  63 


Sa  moral  i  lartë,  sa  konceptim  i  hollë  dhe  sa  modesti  e  madhe... 

Në  kohën  kur  Selmani  ishte  përfaqësuesi  i  Medainit,  atij  i  erdhi 
nga  Shami  një  njeri  i  fisit  Beni  Tejm.  Me  vete  kishte  sjellë  edhe  një 
ngarkesë  fiqsh.  Selmani  radijallahu  anhu  kishte  një  rrobë  dhe  një  pe- 
lerinë.  Njeriu  nga  Shami  nuk  e  njihte  Hazretin  Selman.  Kur  e  pa  në 
këtë  gjendje,  i  tha: 

“Eja  dhe  mbarte  këtë!” 

Selmani  radijallahu  anhu  shkoi  dhe  e  mori  ngarkesën  në  shpinë. 
Kur  populli  e  pa,  e  njohën.  Njeriut  nga  Shami  i  thanë: 

“Ky  njeri  që  po  mbart  ngarkesën,  është  përfaqësues! ” .  Njeriu  nga 
Shami  menjëherë  tha: 

“Ju  kërkoj  ndjesë,  nuk  ju  njoha!”  Selmani  radijallahu  anhu  i  tha: 


63.  Shibli  Numani,  Bytyn  Jënlerijle  Hazreti  Omer  ve  Devlet  Idaresi,  Perkth.  Talib 
Jashar  Alp,  Stamboll,  pa  dt.,  fq.  384-385. 

“Nuk  ka  asgjë.  Nuk  do  ta  ul  ngarkesën  nga  shpina,  derisa  ta  çoj  në 
shtëpinë  tënde.”  (Ibn  Sa'd,  IV,  88) 

Një  ditë,  kur  Hazreti  Husejn  radijallahu  anhu  po  kalonte  në  rrugë, 
se  pa  të  varfërit  që  po  hanin  thërrime  buke.  Të  varfërit  e  ftuan: 

“Urdhëro  o  rob  i  Allahut!.. 

Hazreti  Husejn,  për  shkak  se  ishte  një  njeri  shumë  modest,  iu 
përgjigj  me  gjithë  gëzim  kësaj  ftese.  Menjëherë  zbriti  nga  kali  dhe 
filloi  të  hajë  nga  ushqimi  që  po  hanin  ata.  Kur  mbaruan,  nipi  i  mirë  i 
Pejgamberit  tonë  të  Nderuar  tha: 

“Unë  e  pranova  ftesën  tuaj.  Tani  po  ju  ftoj  unë  ju.  Urdhëroni  në 
shtëpinë  tonë!..”.  Të  gjithë  shkuan  të  shtëpia  e  lumturisë  dhe  hëngrën 
bukë. 


Edhe  dijetarët  e  mëdhenj  të  këtij  ummeti  të  pastër  kanë  shfa- 
qur  shumë  shembuj  modestie.  Halife  Harun  Rrashif  pyeti  një  çështje 
Imamin  Ebu  Jusuf. 

Imam  Ebu  Jusuf  u  përgjigj: 

“Nuk  e  di.”  Ndihmëtari  i  halifes  i  tha  atij: 

“Po  thoni  nuk  e  di,  në  një  kohë  kur  merrni  rrogë!..” 

Imam  Ebu  Jusuf  i  përgjigjet: 

“Rroga  ime  është  sipas  dijes  sime.  Nëse  do  më  jepej  rrogë  për  ato 
që  nuk  di,  s  do  të  mjaftonte  as  thesari...” 

Edhe  dijetari  Imam  Gazali  ka  shfaqur  modesti  duke  pohuar  pa- 
aftësinë  e  tij,  me  fjalët: 

“Sikur  t  i  vë  nën  këmbë  ato  që  nuk  i  di,  në  krahasim  me  ato  që  di, 
koka  do  të  më  arrinte  në  qiell.  " 


Hazreti  Halid  Bagdadi,  në  kohën  që  ishte  nxënës,  kur  ende  nuk 
e  kish  marrë  ixhazetin  (diplomën),  ishte  i  dalluar  në  dije  dhe  kish- 

te  rënë  në  sytë  e  të  gjithëve.  Në  atë  kohë,  kryetari  i  Sulejmanijes, 
Abdurrahman  Pasha  i  cili  e  vizitoi  atë  dhe  u  habit  nga  dija  e  tij,  i  bëri 
këtë  propozim:  “Në  cilën  shkollë  të  Sulejmanijes  të  duash  të  bëhesh 
mësues,  mund  të  bëhesh."  Ai  e  refuzoi  atë  propozim  me  fjalët:  “Unë 
nuk  e  meritoj  këtë  shërbim”  Këtë  refuzim  e  bëri  për  shkak  se  ende  nuk 
kishte  marrë  ixhazet  dhe  për  respekt  të  traditës  së  dijes.  64 


Me  rastin  e  hapjes  së  Xhamisë  Ullu,  Jëlldërëm  Bajezid  Han  kish 
ftuar  të  gjithë  dijetarët  dhe  të  gjithë  shejhlerët  me  në  krye  Emir  Buharin 
(Emir  Sulltanin). 

Ishte  një  mëngjes  xhumaje.  Gjithkush  ishte  mbledhur  për  ceremo- 
ninë  që  do  të  bëhej.  Pas  një  kohe  të  shkurtër,  Sulltan  Jëlldërëm  Bajezid 
erdhi  dhe  i  tha  dhëndrrit  të  tij  Hazretit  Emir  Buhari: 

“O  Emir!  Urdhëro,  hapi  dyert  e  xhamisë  fisnike  dhe  na  fal  nama- 
zin!  Ky  nder  të  përket  ty  si  i  madhi  i  ummetit.” 

Por  Hazreti  Emir  Buhari  kundërshtoi  me  një  modesti  të  madhe: 

“Jo  o  sulltani  im!  Këtë  nder  duhet  t'ia  jepni  Hazretit  Shejh  Ebu 
Hamiduddin!” 


Bajezid  Hani,  i  cili  që  nuk  e  kishte  dëgjuar  asnjëherë  më  parë  një 
emër  të  tillë,  pyeti: 

“Kush  është  ky?” 

Hazreti  Emir  Buhari  u  përgjigj: 

“O  Sulltani  im!  Ndoshta  keni  dëgjuar  për  një  furrxhi  të  njohur 
me  emrin  Somuncu  Bab.  Ai  u  ka  dhënë  shumë  bukë  punëtorëve  të 
Xhamisë  ullu.  Ja  ky  person  është  Hazreti  Ebu  Hamiduddin,  një  nga  të 
mëdhenjtë  e  miqve  të  Allahut.” 

Pas  kësaj  sulltani  e  pranoi  propozimin.  Edhe  Emir  Buhari  ua  pro- 
pozoi  Somuncu  Babanë  Xhematit,  duke  u  ngritur  në  këmbë  dhe  duke 
e  ftuar  atë  në  minbere.  I  emocionuar,  Somuncu  Baba  shkoi  drejt  min- 


64.  Hejet,  Islam  Alimleri  Ansiklopedisi,  Stamboll,  pa  dt.,  Tyrkije  Gazetesi  Jajënllarë, 
XVIII,  78. 

beres  duke  thënë: 

“O  Emir!  Çfarë  bëre,  na  e  nxorre  sekretin!..” 

Atë  ditë  Somunxhu  Baba  në  minbere  i  bëri  një  tefsir  të  bukur 
dhe  të  veçantë  sures  Fatiha,  por  ngaqë  e  fshehta  e  tregua  për  shkak 
të  nevojës,  mori  me  vete  nxënësin  e  tij  Haxhi  Bajram  Velinë  dhe  e  la 
Bursën  për  të  shkuar  në  haxh. 


Më  15  shkurt  1517,  Javuz  Sulltan  Selim  Han  hyri  në  sarajën  e 
Memlukëve  me  ceremoni  të  shkëlqyer.  Ja  si  e  tregoon  historiani  i  ko- 
hës  pritjen  që  iu  Javuzit  në  Kajro  nga  populli: 

“Populli  i  kishte  mbushur  rrugët  dhe  dritaret  për  të  parë  madhësh- 
tinë  e  Javuzit.  Javuzin  e  pandehnin  krejtësisht  ndryshe,  të  gjithë  me- 
ndonin  se  veshja  dhe  kapelja  e  tij  do  të  ishte  e  ndryshme  nga  ata  që 
kishte  përreth.  Ndërsa  Javuzi  nuk  ishte  në  krye  të  ushtarëve  por  në 
mes  të  tyre.  Rrobat  dhe  kapelja  e  tij  nuk  ishin  të  ndryshme  nga  të  atyre 
që  i  kishte  pranë  dhe  ai  vetë  ecte  në  mënyrë  modeste.  ” 

Kur  u  kthye  nga  lufta  e  Egjiptit  për  në  Stamboll,  Javuz  Sulltan 
Selim  Hani  arriti  ditën  në  Yskydar.  Ngaqë  u  lajmërua  se  populli  i 
Stambollit  do  t'i  bënte  shfaqje  atij,  Javuzi  i  tha  edukatorit  të  tij: 

“Pasi  të  bëhet  natë,  të  hyjnë  të  gjithë  nëpër  shtëpitë  e  tyre, 
të  lirohen  rrugët,  atëherë  do  të  hyj  në  Stamboll.  Të  ulemi  në 
tokë,  të  mos  na  bëjnë  që  të  mburremi  duartrokitjet  e  të  përko- 
hëshmëve,  këmbanat  dhe  lavdërimet  e  fitores!..” 

Javuzin  e  shikojmë  si  një  luan  në  shkretëtirën  e  frikshme  Sina,  kur 
hyn  në  Egjipt  e  shohim  si  një  besimtar  modest,  me  sy  të  përlotur  dhe 
falenderues,  ndërsa  në  Yskydar  e  shohim  si  një  dervish  të  humbur  në 
kënaqësi  të  thella  dhe  hyjnore,  i  cili  priret  kah  llogaria  e  vetvetes.  Ai  i 
lexonte  këto  vargje  Hasan  Xhanit: 

Të  jesh  padishahu  i  botës,  qenka  një  zënkë  e  thatë, 

Të  jesh  i  lidhur  ndaj  një  miku  të  Zotit,  qenka  gjëja  më  e  lartë!. . 

Kur  arriti  në  saraj  lajmi  i  fitores  legjendare  që  qe  korrur  në  Kanizhe, 
Sulltani  III  Mehmed  Han  u  gëzua  shumë  dhe  e  shpërbleu  me  detyrën  e 
vezirit  Tirjaki  Hasan  Pashanë,  i  cili  ishte  faktori  kryesor  i  kësaj  fitorje.  Veç 
tjerash,  ai  i  dërgoi  Pashait  dhurata  të  vlefshme  dhe  një  urdhër  të  Tij. 

Edhe  pse  kish  korrur  një  fitore  të  pashoqe,  ndërsa  lexonte  ur- 
dhërin  përpara  luftëtarëve  Tirjaki  Hasan  Pasha  ishte  në  një  gjendje  të 
mërzitur.  Me  modesti  të  thellë  ai  tha: 

“Padishahu  ynë  më  ka  dërguar  detyrën  si  vezir  e  po  ashtu 
dhe  këtë  urdhër  si  shpërblim  për  shërbimin  e  vogël  që  bëmë  në 
mbrojtje  të  Kajinës.  Por  ne  vetëm  kemi  kryer  detyrën  tonë.  A 
këtij  të  moshuari  i  ka  ngelur  të  bëhet  vezir  i  këtij  shteti  të  lartë? 
Allahu  mos  e  lëshoftë  shtetin  tonë!” 


Koxha  Sinan,  i  cili  ishte  gjeni  në  arkitekturën  Osmane,  edhe  pse 
kishte  shumë  suksese,  përpara  Allahut  ai  e  pranonte  veten  si  një  milin- 
gonë  e  paaftë,  sepse  ai  ishte  një  edukues  i  pashoq  në  modesti. 

Arkitekt  Sinani  është  munduar  shumë  që  xhamia  Sulejmanije  të 
qëndrojë  në  këmbë  deri  në  kiamet,  për  këtë  ka  bërë  shumë  lutje  dhe 
së  fundi,  me  mirësinë  e  Allahut  ai  arriti  të  ndërtonte  një  vepër  të  shkël- 
qyer  dhe  të  paparë,  ndërsa  tyrben  e  tij  e  bëri  në  një  qoshe  të  vogël  të 
xhamisë,  si  të  qe  një  firmë  e  lehtë.  Edhe  pse  kishte  ndërtuar  faltore 
të  shkëlqyera  dhe  me  famë,  ai  nuk  mburrej  dhe  nuk  ishte  mendje- 
madh.  Në  vulat  dhe  në  firmat  për  veten  e  tij,  në  vend  të  emrit  Ser- 
Mimaran-i  Hassa,  ai  përdorte  emrin  “Mur-i  Natuvan”  (milingona 
e  paaftë)  dhe  “el-Fakirul-Hakir”.  Po  ashtu,  kur  mbaroi  ndërtimin  e 
xhamisë  Selimije,  që  është  vepra  më  e  madhe  e  tij,  ai  iu  përgjigj  kë- 
ashtu  propozimit  që  iu  bë  për  të  shkruajtur  në  murin  e  xhamisë  emrin 
e  tij: 

“Kush  jam  unë  që  të  shkruaj  emrin  tim  në  shtëpinë  e 
Allahut!..”  me  këto  fjalë  ai  shfaqi  një  thellësi  shpirtërore  po  aq  të 
lartë  sa  përsosmëria  e  veprave  të  tij... 

Një  ditë,  Sulltan  Ahmed  Han  i  kishte  dërguar  një  dhuratë  të  vlef- 
shme  edukatorit  që  e  donte  shumë,  Hazretit  Hydaji,  por  Hazreti  Hydaji 
nuk  e  pranoi  dhuratën.  Në  lidhje  me  këtë,  për  shkak  se  ndjente  përgje- 
gjësi  për  dhuratën,  Sulltan  Ahmed  Hani  ia  dërgoi  njërit  prej  shejhëve 
të  asaj  kohe,  Hazretit  Abdulmexhid  Sivasi.  Hazreti  Abdulmexhid  e 
pranoi  dhuratën  dhe  gjatë  një  vizite  Sulltani  i  tha: 

“O  Hazret  i  nderuar!  Këtë  dhuratë  më  parë  ia  pata  dërguar 
Hazretit  Hydaji.  Ai  nuk  e  pranoi,  por  ju  e  pranuat!  " 

Sivasi,  i  cili  e  kuptoi  urtësinë  në  fjalë,  dha  këtë  përgjigje  kuptim- 
plotë: 

“O  Sulltani  im!  Hazreti  Hydaji  është  një  njeri  i  përsosur  dhe  nuk 
ulet  për  gjëra  të  fulliqura!” 

Sulltani  u  kënaq  nga  kjo  përgjigje  dhe  pasi  kaluan  disa  ditë,  shkoi 
te  Hazreti  Hydaji.  Edhe  atij  i  tha: 

“O  i  nderuar!  Dhuratën  që  nuk  e  pranuat  ju  e  pranoi  Abdulmexhid 
Efendi.  ” 

Edhe  Hazreti  Hydaji  me  një  fytyrë  të  qeshur,  tha: 

“O  Sulltani  im!  Abdulmexhid  Efendi  është  si  një  det.  Rënia  e  një 
pike  të  papastër  në  një  det  të  madh,  nuk  e  dëmton  pastërtinë  e  tij!” 

Sa  edukatë  e  bukur  Islame  dhe  sa  shembull  i  një  modestie  të  ve- 
çantë... 


Doktori  francez  A.  Brayer,  i  cili  e  shikonte  me  përpikmëri  jetën 
shoqërore  Osmane  duke  qëndruar  në  Stamboll  me  vite  të  tëra,  thotë: 

“Ndërmjet  myslimanëve  turq,  mendjemadhësia  dhe  mburrja  si  një 
rezultat  i  turpit  ishin  shkatërruar  pothuajse  fare,  sepse  mendjemadhë- 
sia  dhe  mburrja  janë  gjëra  negative  të  cilat  Islami  i  ka  ndaluar  në  një 
mënyrë  të  ashpër.  Myslimanët  gjithmonë  e  këshillojnë  njëri-tjetrin  kë- 
shtu: 

-Kurrë  mos  ec  me  mburrje  në  tokë.  Mos  ua  kthe  shpinën  njerëzve 
për  shkak  të  mburrjes! 

-Allahu  i  urren  ata  që  mburren  dhe  janë  mendjemëdhenj! 

-Ji  modest  në  veprat  e  tua  dhe  fol  me  zë  të  ulët! 

-Mendjemadhësia  buron  nga  injoranca,  dijetari  kurrë  nuk  është 
mendjemadh. 

-Modestia  u  jep  njerëzve  fisnikëri. 

Për  këtë  arsye,  në  ecjen  e  Osmanëve  kishte  dinjitet  dhe  madhësh- 
ti,  por  kurrë  nuk  kishte  mendjemadhësi  dhe  mburrje.  Ata  gjithmonë 
flisnin  me  zë  të  ulët.  Në  lëvizjet  e  tyre  nuk  ishin  dhunues.  Në  shërbimet 
e  tyre  kishte  ëmbëlsi  dhe  lehtësi.” 

Ja  kënaqësia  shpirtërore  në  jetën  Osmane  e  cila  përfshinte  të  gji- 
thë  shoqërinë  që  nga  një  njeri  i  thjeshtë  deri  te  padishahu.  Kur  shko- 
nin  dhe  vinin  nga  ceremonia  e  së  premtes,  Sulltanët  Osmanë,  duke  i 
urdhëruar  ushtarët  e  tyre  me  pagesë  që  t'u  thoshin: 

“Mos  ji  mendjemadh  o  padishah,  Allahu  është  më  i  madh 
se  ti!..”,  e  kishin  sjellë  në  një  gjendje  tradite  zyrtare  këtë  qortim  që  u 
bëhej. 

Së  fundi,  mirësitë  e  modestisë  janë  shumë.  Njeriu  modest  është 
bujar.  Njeriu  bujar  është  i  mëshirshëm.  Njeriu  i  mëshirshëm  është  i 
mbushur  me  gëzimin  e  shërbimit  ndaj  krijesave.  Kjo  bëhet  shkak  për 
të  fituar  kënaqësinë  e  Zotit.  Një  njeri  që  është  larg  modestisë,  është  i 
privuar  nga  të  gjitha  këto  bukuri. 

Për  shkak  se  perceptimi  dhe  arsyetimi  janë  të  zhvilluar  te  një  rob 
modest,  ai  mund  ta  dallojë  me  lehtësi  mikun  nga  armiku. 

Modestia  është  një  veti  që  e  zbukuron  njeriun,  që  e  bën  adhurimin 
më  serioz  dhe  i  jep  drejtim  moralit.  Sa  bukur  e  shpreh  këtë  Hazreti 
Mevlana: 

“A  gjelbëron  në  pranverë  një  gur?  Bëhu  modest  si  dheu,  që  në  ty 
të  rriten  lule  dhe  trëndafila!. .  ” 

Me  të  vërtetë,  gjallesat  që  ecin  mbi  tokë  e  shkelin  atë,  ndërsa  jash- 
tëqitjen  e  tyre  a  hedhin  aty,  por  toka  e  pastron  me  modesti  të  madhe 
këtë  gjë  të  papastër  dhe  pastaj,  duke  nxjerrë  lloj-lloj  barërash  e  lulesh,  i  (M 

ushqen  të  gjitha  gjallesat  që  ecin  mbi  të.  Ja,  edhe  zemra  e  një  besimtari 
të  devotshmë  duhet  të  jetë  kështu,  si  një  tokë  pjellore,  e  të  gjitha  buku- 
ritë  që  ka  në  zemër  duhet  t'ua  reflektojë  me  çiltërsi  të  gjithe  njerëzve, 
madje  të  gjithë  krijesave. 


10.  Butësia  dhe  toleranca 


Butësi,  do  të  thotë  të  mos  ushqesh  ftohtësi  në  zemër  dhe  të  jesh 
durimtar  ndaj  atyre  që  kanë  bërë  gabime  kundrejt  teje. 

Butësia,  një  nga  cilësitë  që  i  pëlqejnë  Allahut  Teala,  është  e  ku- 
ndërta  e  zemërimit.  Zemërimi  dhe  ashpërsia  janë  e  kundërta  e  butë- 
sisë,  janë  vese  të  këqia  që  i  lëndojnë  njerëzit,  i  frikësojnë,  i  ndajnë,  i 
bëjnë  të  urrejnë.  Për  këtë  arsye,  butësia  është  një  nga  cilësitë  e  pej- 
gamberëve.  Një  person  i  cili  nuk  është  i  butë,  nuk  mund  ta  kryejë  një 
detyrë  të  lartë  siç  është  profetësia.  Disa  dijetarë  çifutë  që  e  mësuan 
rreth  kësaj  çështjeje  nëpër  librat  e  tyre,  e  përfshinë  në  përvojën  e  tyre 
cilësinë  e  butësisë  së  të  Nderuarit  tonë  dhe  u  bënë  besimtarë  kur  e 
panë  oqeanin  e  butësisë  te  Ai.  Allahu  Teala  thotë: 

“(O  i  dërguari  im!)  Ti  ishe  i  butë  ndaj  atyre,  për  shkak  se 
Allahu  të  dhuroi  mëshirë,  sikur  të  ishe  i  vrazhdë  e  zemërfortë, 
ata  do  të  largoheshin  nga  ti,  prandaj  ti  fali  ata  dhe  kërko  falje 
për  ta,  konsultohu  me  ta  në  të  gjitha  çështjet  dhe  kur  të  vend- 
osësh,  atëherë  mbështetu  te  Allahu,  sepse  Allahu  i  do  ata  që  i 
mbështeten.”  (Ali  Imran,  159) 


Islami  e  ka  pranuar  si  ligj-princip  ruajtjen  e  një  metode  të  mbësh- 
tetur  në  normalen,  pa  rënë  në  mangësi  dhe  ekstrem,  veçanërisht  në 
shërbime  të  tilla  si  edukimi  i  njeriut  dhe  predikimi  i  Islamit.  Ky  princip 
realizohet  patjetër  me  “butësi”. 


Allahu  tregon  se  është  “el-Halim”  domethënë  i  Butë.  Të  gjitha 
kuvendet  e  të  Dërguarit  të  Allahut65,  i  cili  ishte  më  i  buti  i  brezit  njerë- 
zor,  qenë  vende  ku  buronin  dhe  sundonin  mirësi  të  tilla  si  butësia,  dija, 


65.  Shik.  Muslim,  Haxh,  137. 

turpi,  durimi,  mbështetja  dhe  amaneti. 

I  Dërguari  i  Allahut  sallallahu  alejhi  ue  sellem  donte  që  metoda  e 
butësisë  dhe  e  tolerancës  të  ishte  në  çdo  aspekt  të  jetës.  Po  ashtu,  për 
zbatimin  e  këtij  morali  të  bukur  edhe  në  fushën  e  tregtisë,  thotë: 

“Allahu  Teala  e  mëshiroftë  atë  që  vepron  me  butësi  në  shitje,  bler- 
je  dhe  në  kërkimin  e  borxhit.  ”  (Buhari,  Buju’,  16;  Ibn  Maxhe,  Tixharat,  28) 

Përsëri,  i  Dërguari  i  Allahut  sallallahu  alejhi  ue  sellem  ka  thënë: 

“Ishte  një  njeri  që  u  jepte  borxh  njerëzve.  Shërbëtorit  të  tij  i  thoshte: 

-Fale  atë  të  varfër  që  është  në  vështirësi,  shpresojmë  që  edhe 
Allahu  të  na  i  falë  mëkatet  tona. 

Së  fundi,  ai  shkoi  te  Zoti  (vdiq)  dhe  Zoti  e  fali  atë.  ”  (Buhari,  Enbija, 
54;  Muslim,  Musakat,  31;  Buhari,  Buju’  18) 

Në  një  hadith  tjetër  fisnik  thuhet  kështu: 

“Ai  që  u  jep  kohë  atyre  të  cilëve  janë  në  vështirësi  dhe  atyre  që 
i  kanë  borxh,  (ose  heq  dorë  nga  borxhi),  Allahu  Teala  do  ta  fusë  në 
hijën  e  Tij  ditën  kur  nuk  do  të  ketë  asnjë  hije.  ”  (Muslim,  Zuhd,  74) 

Por  është  e  nevojshme  që  edhe  ata  që  marrin  borxh,  të  mos  abu- 
zojnë  ndaj  kësaj  sjellje  tolerante  dhe  ndaj  mirësisë  së  atyre  që  japin 
borxh,  sepse  çështja  e  borxhit  është  aq  shumë  e  rëndësishme,  saqë 
kur  te  i  Dërguari  i  Allahut  sillej  ndonjë  xhenaze  për  t'i  falur  namazin,  ai 
pyeste  pikë  së  pari:  “A  ka  borxh?”.  Nëse  kishte,  u  thoshte  të  afërmëve 
të  tij  që  t  ia  lanin,  pastaj  i  falte  namazin.  Nëse  borxhi  nuk  ishte  paguar, 
nuk  ia  falte  namazin. 


Nga  një  anë  tjetër,  Pejgamberi  ynë  i  Nderuar  alejhissalatu  uesse- 
lam  sillej  gjithmonë  me  toleracë  ndaj  atyre  që  sapo  ishin  bërë  mysli- 
manë  dhe  ndaj  atyre  që  nuk  kishin  pasur  mundësi  ta  mësonin  fenë  në 
mënyrë  të  mjaftueshme.  Nga  ky  aspekt,  butësia  dhe  toleranca  janë 
cilësitë  më  të  rëndësishme  të  miqve  të  Allahut,  të  cilët  kishin  marrë 
nga  morali  profetik  dhe  nga  morali  i  robërve  të  devotshëm. 


I  Dërguari  i  Allahut  sallallahu  alejhi  ue  sellem  i  tha  Eshexhit,  i  cili 
ishte  nga  Beni  Abdulkajs: 

“77  ke  dy  veçori  të  cilat  i  do  Allahu:  Butësinë  dhe  Ndjeshmërinë.  ” 
(Muslim,  Iman,  25,  26) 

Llokman  Hakim  thotë  kështu: 

“Biri  im!  Tri  gjëra  njihen  në  tri  gjëra:  Butësia  në  çastin  e  zemëri- 
mit,  trimëria  në  sheshin  e  luftës  dhe  vëllazëria  në  kohën  e  nevojës.” 

Si  të  gjitha  vetitë,  edhe  butësia  dhe  toleranca  kanë  një  masë.  Të 
jesh  i  butë,  nuk  do  të  thotë  kurrë  që  t'i  bindesh  dhunës  apo  të  trajtosh 
me  tolerancë  shkeljen  e  ligjeve  hyjnore.  Një  sjellje  e  tillë,  që  quhet 
hilmu’l-himar  (urtësi  gomari),  përbën  sjellje  shumë  e  keqe  sepse  nxit  te 
njerëzit  e  këqinj  dëshirën  dhe  guximin  për  të  bërë  keq. 


Tabllo  të  virtytshme 


Ebu  Said  el-Hudri  radijallahu  anhu  tregon: 

Një  bedevi  erdhi  te  i  Dërguari  i  Allahut  alejhissalatu  uesselam,  i 
kërkoi  borxhin  dhe  u  soll  keq  në  lidhje  me  këtë  çështje.  Madje  i  tha: 

“Nuk  do  të  të  lë  të  qetë  derisa  të  më  paguash  borxhin.”  Ashabët 
e  nderuar  e  qortuan  bedeviun  dhe  i  thanë: 

“Të  të  vijë  turp!  A  e  di  se  me  kë  po  flet!?”  Bedeviu  tha: 

“Unë  po  kërkoj  të  drejtën  time.”.  I  Nderuari  ynë  alejhissalatu  ues- 
selam  u  tha  ashabëve: 


“Ju  përse  nuk  mbani  anën  e  atij  që  ka  të  drejtë?”  Pastaj,  duke  i 
dërguar  një  njeri  Havle  bint  Kays  radijallahu  anha,  i  tha: 

“Nëse  ke  hurma  të  thata,  ma  paguaj  borxhin.  Kur  të  më  vijnë 
hurmat,  unë  ta  paguaj  borxhin. "  Havle  tha: 

“Patjetër!  Babai  im  të  qoftë  falë  o  i  Dërguari  i  Allahut!” 


Gruaja  i  dha  borxh  të  Dërguarit  të  Allahut.  E  paguajti  borxhin  që 
ia  kishte  bedeviut,  e  madje  e  nderoi  edhe  me  ushqim.  Bedeviu  e  shpre- 
hu  kështu  gëzimin  e  tij: 


“Borxhin  ma  dhe  të  tërë.  Edhe  Allahu  ta  dhashtë  shpërblimin  të 

plotë!”  I  Nderuari  ynë  tha: 

“Ja  këta  janë  njerëzit  më  të  mirë  (të  cilët  e  paguajnë  borxhin  kom- 
plet).  Një  shoqëri  në  të  cilën  të  dobëtit  nuk  mund  t'i  marrin  të  drejtat 
e  tyre  pa  u  lënduar,  nuk  shpëton.  ”  (Ibn  Maxhe,  Sadakat,  17) 

Siç  u  pa,  jeta  e  të  Nderuarit  tonë  alejhissalatu  uesselam  është  e 
mbushur  me  bukuri  që  mund  të  merren  si  shembull  pothuajse  për  çdo 
ngjarje  që  mund  t'i  ndodhë  njeriut.  Mjafton  ta  njohim  nga  afër  Atë  dhe 
të  përpiqemi  ta  jetojmë  si  duhet  sunnetin  e  Tij  të  lartë... 


Xhubejr  bin  Mut'im  radijallahu  anhu  tregon: 

Kur  po  ecnim  bashkë  me  Pejgamberin  alejhissalatu  uesselam, 
gjatë  rrugës  së  kthimit  nga  Lufta  e  Hunejnit,  arabët  bedevi  filluan  të 
kërkojnë  me  këmbëngulje  ndarjen  e  ganimetit  (plaçkës  së  luftës).  Së 
fundi,  ata  e  ndalën  të  Dërguarin  e  Allahut  nën  pemën  Semure.  Rroba 
e  Tij  u  ngatërrua  në  degët  e  pemës  dhe  ngeci  aty.  I  Dërguari  i  Allahut 
sallallahu  alejhi  ue  sellem  ndaloi  devenë  e  tij  dhe  tha: 

“Më  jepni  rrobën  time!  Sikur  të  kisha  aq  kafshë  sa  këto  pemë  që 
i  shikoni,  do  t'ua  jepja  të  gjitha  ju.  Pastaj  edhe  ju  do  të  shikonit  se  nuk 
jam  koprac,  gënjeshtar  dhe  frikacak/  ”  (Buhari.  Xhihad  24,  Humus  19) 

I  Dërguari  i  Allahut  sallallahu  alejhi  ue  sellem  i  trajtonte  me  butësi 
dhe  tolerancë  ata  që  sapo  ishin  bërë  myslimanë  dhe  që  akoma  nuk  i 
kishin  në  shpirt  hijeshitë  dhe  imtësitë  e  kësaj  feje. 


Enesi  radijallahu  anhu  tregon: 


“Unë  nuk  kam  prekur  copë  apo  pe,  që  të  jetë  më  e  butë  se  duart 
e  të  Dërguarit  të  Allahut.  Nuk  kam  marrë  erë  më  të  mirë  se  sa  era  e  të 
Dërguarit  të  Allahut.  Të  Nderuarit  tonë  i  kam  shërbyer  plot  dhjetë  vjet. 
Qoftë  edhe  një  herë  nuk  ka  bërë  Uf  përpara  meje.  Ashtu  siç  nuk  më  ka 
thënë  “Përse  e  bëre  kështu?”  për  shkak  të  ndonjë  gjëje  që  kam  bërë, 
nuk  më  ka  thënë  as  “A  nuk  do  ishte  mirë  sikur  ta  bëje  kështu?”  për  ndo- 
një  gjë  që  nuk  e  kam  bërë  (Buhari,  Saum  53,  Menakib  23;  Muslim,  Fedail  32) 

Ja,  me  këto  sjellje  e  edukonte  i  Dërguari  i  Allahut  sallallahu  alejhi 
ue  sellem  Hazretin  Enes,  i  cili  iu  la  Atij  amanet  në  moshën  dhjetëv- 
jeçare.  Edhe  metoda  e  edukimit  në  tasavvuf  është  po  e  këtillë.  Njeriu 
ndikohet  nga  personaliteti  dhe  karakteri  dhe  e  imiton  atë  nga  i  cili  ndi- 
kohet,  sepse  “prirja  e  imitimit”  është  prirja  më  e  rrënjosur  në  krijimin  e 
njeriut.  Për  këtë  arsye,  edhe  në  anën  pozitive  edhe  në  anën  negative, 
njeriu  e  pëlqen  zhvillimin  e  tij  material  dhe  shpirtëror,  gjë  të  cilën  e  re- 
alizon  nën  ndikimin  e  atyre  që  imiton. 

Muavije  bin  Hakem  radijallahu  anhu  tregon: 

Kur  po  falnim  namaz  prapa  të  Dërguarit  të  Allahut  sallallahu  alejhi 
ue  sellem,  dikush  nga  xhemati  teshtiu.  Unë  menjëherë  i  thashë  “jer- 
hamukallah”  (Allahu  të  mëshiroftë).  Xhemati  filloi  të  më  shikonte  me 
inat.  Atëherë  thashë: 

“Medet,  çfarë  më  ndodhi!  Përse  më  shikoni  ashtu?”.  Kësaj  here 
ata  filluan  të  godasin  gjunjët  me  duar.  Kur  e  kuptova  se  ata  po  mundo- 
hen  të  më  bëjnë  të  hesht,  unë  u  nxeva,  por  nuk  fola  më.66 

Nëna  dhe  babai  i  qofshin  falë  të  Dërguarit  të  Allahut.  Kurrë  nuk 
kam  parë  mësues  më  të  mirë  se  Ai,  as  para  Tij,  as  pas  Tij.  Për  Zotin 
as  nuk  më  qortoi  as  nuk  më  rrahu.  Kur  e  fali  namazin,  me  një  gjuhë 
të  butë  më  tha: 

“Emri  i  këtij  adhurimi  është  namaz.  Kur  falet  namaz  nuk  fliten 
fjalë  të  kësaj  bote,  sepse  namazi  formohet  nga  tesbihu,  tekbiri  dhe 
Kur'ani.  ”  Ose  përdor  shprehje  të  njëjta  me  këto.  ”  Unë  thashë: 

“O  i  Dërguari  i  Allahut!  Unë  sapo  jam  bërë  mysliman...”  (Muslim, 
Mesaxhid,  33) 


Zeyd  bin  Sa'ne,  i  cili  ishte  dijetar  çifut,  po  kërkonte  të  dinte  nëse 
gjendeshin  apo  jo  te  i  Dërguari  i  Nderuar  cilësitë  që  qenë  përshkruar 
në  Teurat  për  pejgamberin  e  fundit  që  po  prisnin.  Një  ditë  ai  pa  se 


66.  Të  bësh  në  namaz  një  vepër  që  është  jashtë  adhurimit,  sigurisht  që  përbën  diçka 
kundra  shpirtit  të  namazit,  por  edhe  këto  sjellje  që  shfaqi  në  namaz  sahabiu  që  u  nxe, 
e  po  ashtu  dhe  sahabët  që  u  inatosën  me  atë  shembull,  duhet  t'i  shohim  të  arsyeshme, 
sepse,  populli  në  atë  kohë  sapo  ishte  bërë  mysliman  dhe 

Hazreti  Pejgamber  po  dilte  nga  shtëpia  bashkë  me  Hazretin  Ali  dhe 
i  ndoqi  nga  pas.  Në  atë  çast,  një  burrë  me  rroba  bedeviu  iu  afrua  të 
Dërguarit  të  Allahut  dhe  i  tha: 

“O  i  Dërguari  i  Allahut!  Unë  u  kam  thënë  njerëzve  të  filan  fisi  se, 
nëse  bëhen  myslimanë  Allahu  Teala  do  t'u  japë  shumë  rizk.  Ata  u  bënë 
myslimanë,  por  për  fat  të  keq  në  fisin  e  tyre  ka  zi  buke.  Njerëzit  janë 
në  një  gjendje  shumë  të  vështirë.  Kam  frikë  se  këta  njerëz  që  janë  bërë 
myslimanë,  duke  shpresuar  në  këtë  botë,  do  të  kthehen  në  fenë  e  tyre 
të  vjetër  kur  të  mos  e  gjejnë  atë  që  kanë  shpresuar.  Nëse  dëshiron  t'u 
japësh  ndonjë  gjë  për  t'i  ndihmuar,  unë  mund  t'ua  dërgoj.” 

Zejd  bin  Sa'ne  e  dëgjoi  këtë  bisedë  dhe  ndërhyri  në  bisedë,  duke 
menduar  se  ka  kapur  një  rast  të  përshtatshëm  për  ta  provuar  të 
Dërguarin  e  Allahut: 

“O  Muhammed!  Nëse  mendon  t'i  ndihmosh  ata,  unë  mund  të  të 
jap  borxh  sipas  një  kontrate  që  mund  të  bëjmë.  ” 

Hazreti  Pejgamber  sallallahu  alejhi  ue  sellem  mori  nga  ai  tetëdhje- 
të  dinarë  borxh,  ia  sahabiut  që  t'ua  dërgonte  atyre  njerëzve  dhe  i  tha: 

“Shko  shpejt  te  ata  dhe  ndihmoji!" 

Një  ditë  tjetër,  Krenaria  e  gjithësisë,  i  Nderuari  ynë  bashkë  me 
Hazreti  Ebu  Bekrin,  Hazreti  Omerin  dhe  disa  sahabi  të  tjerë,  po  dërgo- 
nin  një  xhenaze  te  varrezat  e  Xhennetu'l-Baki67.  Pasi  Pejgamberi  ynë 
i  Nderuar  sallallahu  alejhi  ue  sellem  fali  namazin  e  xhenazes,  Zejdi  iu 
afrua  dhe  ia  tërhoqi  rrobën  që  kishte  në  shpinën  e  bekuar.  I  Dërguari 
i  Allahut  sallallahu  alejhi  ue  sellem,  i  cili  nuk  e  kuptoi  se  përse  bëri  kë- 
shtu,  po  shikonte  me  habi  rrobën  që  ra  në  tokë  dhe  fytyrën  e  varur  të 
Zejdit.  Ky  filloi  të  flasë  në  mënyrë  të  përgatitur  qysh  më  parë: 

“A  nuk  do  ta  paguash  borxhin,  Muhammed?  Në  fakt  ju  bijt  e 
Abdulmuttalibit  gjithmonë  i  vononi  borxhet!  ” 

Por  koha  e  atij  borxhi  që  i  Dërguari  i  Allahut  sallallahu  alejhi  ue 
sellem  kishte  marrë  nga  Zejdi  nuk  qe  mbushur  akoma. 


67.  Xhennetu'l-Baki:  Varrezat  e  njohura  të  Medines,  që  gjenden  njëqind  metra  larg 
xhamisë  së  Pejgamberit  tonë  të  Ndëruar. 

Zejdi,  i  cili  e  tregon  vetë  ngjarjen,  thotë: 

Në  atë  moment  u  ktheva  dhe  pashë  Omerin.  Kur  e  pashe  se  si  i 
fryhej  dhe  i  ulej  kraharori  si  gjyryk,  më  erdhi  zemra  te  goja.  Duke  më 
parë  ashpër  në  fytyrë,  ai  më  bërtiti: 

“O  armik  i  Allahut!  A  këto  fjalë  po  i  thua  të  Dërguarit  të  Allahut? 
Po  sillesh  pa  respekt  me  të  edhe  po  i  flet  pa  edukatë!  Betohem  në 
Atë  që  e  ka  dërguar  si  pejgamber,  se  do  të  ta  fluturoja  kokën  sikur  i 
Dërguari  i  Allahut  të  mos  të  të  kishte  borxh!..”  I  Nderuari  ynë,  kur  pa 
se  si  u  nxeh  Hazreti  Omer  radijallahu  anhu  nuk  i  rezistoi  dot  fyerjes  që 
i  bëri  një  çifut  të  Dërguarit  të  Allahut,  buzëqeshi  dhe  i  tha: 

“Qetësohu  o  Omer!  Tani  si  unë  ashtu  dhe  ky  person,  po  presim 
një  sjellje  tjetër  nga  ti.  Ti  duhet  të  më  thoje  që  t'ia  paguaj  borxhin  në 
një  mënyrë  të  bukur,  ndërsa  këtë  duhej  ta  këshilloje  që  ta  marrë  bor- 
xhin  me  një  gjuhë  më  të  përshtatshme.  Në  të  vërtetë  ka  edhe  tri  ditë 
për  t'u  mbushur  koha  e  borxhit,  por  t'i  ngrihu  dhe  paguaje  për  mua 
borxhin  tim!  Jepi  pak  më  tepër  për  shkak  se  e  trembe! 

Zejdi,  pasi  e  mori  borxhin  më  shumë  se  kishte  dhënë,  i  tha  Hazretit 
Omer: 

“Shiko  o  Omer!  Sa  herë  që  shoh  fytyrën  e  të  Dërguarit  të  Allahut, 
dalloj  tek  ai  të  gjitha  shenjat  e  profetësisë,  por  deri  më  sot  nuk  e  kisha 
pasur  mundësi  ta  vija  re  nëse  i  ka  apo  jo  dy  cilësi  që  patjetër  duhet  t'i 
ketë.  A  thua  i  fal  ata  që  sillen  keq  me  të?  A  i  shtohet  butësia  dhe 
toleranca  aq  sa  i  shtohen  vështirësitë?  Ja,  këtë  provova  unë  sot 
dhe  tani  u  binda  plotësisht  se  ai  është  pejgamberi  që  pritej.  Ji  dësh- 
mitar  se  unë  po  e  pranoj  Allahun  si  Zot,  Islamin  si  fe,  Muhammedin 
sallallahu  alejhi  ue  sellem  si  pejgamber  dhe  se  gjysmën  e  pasurisë  sime 
ia  kam  dhënë  si  sadaka  ummetit  të  Muhammedit!’’ 


Omeri  radijallahu  anhu,  i  cili  u  gëzua  shumë  që  Zejdi  u  bë  mysli- 
man,  e  qortoi  kështu: 


“Të  gjithë  myslimanëve  nuk  u  mjafton  pasuria  jote.  Të  paktën 
thuaj  se  do  t'ua  fal  disave.” 


Zejdi  e  korrigjoi  menjëherë  fjalën  e  tij: 

“Ke  të  drejtë,  gjysmën  e  pasurisë  sime  po  ua  fal  disa  myslimanëve. 
(Hakim,  III,  700/6547) 


I  Dërguari  i  Allahut  sallallahu  alejhi  ue  selem  bëri  që  njerëzit  të  je- 
peshin  pas  karakterit  të  lartë  dhe  pas  personalitetit  të  pajisur  me  cilësi 
të  bukura  siç  janë  butësia,  toleranca  e  durimi,  si  dhe  të  orientoheshin 
kah  mirësia  e  Allahut  Teala,  aq  sa  brenda  një  kohe  të  shkurtër  ai  e 
shpërndau  Islamin  në  tërë  gadishullin  arab. 

Ndërmjet  robërve  që  Abdullah  bin  Xhahsh  radijallahu  anhu  kishte 
zënë  në  luftën  e  Batu'n-Nahle,  ishte  edhe  Hakem  bin  Kejsan.  Krenaria 
e  Githësisë,  i  Nderuari  ynë  e  ftoi  Hakemin  në  Islam.  Ai  ia  shpjegoi 
Islamin  me  të  gjitha  hollësitë.  Ia  përsëriti  disa  herë,  që  atij  të  mos  i 
mbetej  ndonjë  paqartësi.  Hazreti  Omer  radijallahu  anhu,  i  cili  u  zemë- 
rua  që  Hakemi  nuk  u  bë  mysliman,  edhe  pasi  i  Dërguari  i  Allahut  u 
mundua  aq  shumë,  tha: 

“O  i  Dërguari  i  Allahut!  Pse  po  flet  më  këtë?  Për  Zotin  ai  kurrë  nuk 
bëhet  mysliman!  Më  jep  leje  t'ia  pres  kokën  dhe  të  shkojë  në  vendin 
ku  ka  për  të  shkuar,  domethënë  në  xhehennem! " .  Por  Pejgamberi  ynë 
i  Nderuar  vazhdoi  t'ia  shpjegonte  Islamin  Hakemit.  Teksa  të  gjithë  i 
kishin  sytë  tek  ai,  Hakemi  pyeti: 

“Çështë  Islami? 

I  Dërguari  ynë  i  Nderuar  tha: 

“Të  adhurosh  Allahun  pa  i  shoqëruar  asnjë  gjë  si  ortak,  dhe  të 
dëshmosh  se  Muhammedi  është  robi  dhe  i  Dërguari  i  Tij!” 

Hakemi  tha: 

“U  bëra  mysliman.” 

Pas  kësaj,  Pejgamberi  ynë  i  Nderuar  u  kthye  nga  ashabët  e  Tij 
dhe  tha: 


“ Nëse  unë  do  t'i  kisha  dëgjuar  fjalët  tuaja  pak  më  parë,  ai  tashmë 
do  të  ishte  në  xhehennem! 


Hazreti  Omer  radijallahu  anhu  thotë: 

“Kur  e  pashë  se  Hakemi  u  bë  mysliman  u  zemërova  me  veten 
pa  masë.  Thashë  me  vete:  Duke  e  ditur  se  Pejgamberi  alejhissalatu 
uesselam  e  di  gjërat  më  mirë  se  sa  unë,  si  mund  të  guxoj  të  kërkoj 
ndonjë  gjë  kundër  tij?!  Pastaj  e  ngushëllova  veten  duke  thënë:  Qëllimi 
im  ishte  vetëm  që  të  fitoja  kënaqësinë  e  Allahut  dhe  të  të  Dërguarit  të 
Tij.  Hakemi  u  bë  mysliman.  Për  Zotin  u  bë  një  mysliman  i  mirë,  madje 
ai  luftoi  në  rrugë  të  Allahut  dhe  ra  dëshmor  në  Bi'ru'l-Maune.”  (Ibn  Sa’d, 
IV,  137-138;  Vakidi,  I,  15-16) 


Ebu  hurejra  radijallahu  anhu  transmeton  një  ngjarje  të  tillë: 

Njëri  prej  bedevive  pati  prishur  abdestin  e  vogël  në  Xhaminë  e 
Profetit.  Sahabët  filluan  ta  qortojnë  menjëherë.  Në  lidhje  me  këtë, 
Hazreti  Pejgamber  sallallahu  alejhi  ue  sellem  tha: 

“Lëreni  burrin  të  qetë.  Hidhni  një  kovë  ujë  aty  ku  e  prishi  abdes- 
tin.  Ju  nuk  jeni  dërguar  për  të  shfaqur  vështirësi,  por  për  të  shfaqur 
lehtësi.  (Buhari,  Vudu'  58,  Edeb  80) 


Enesi  radijallahu  anhu  thotë: 

Po  ecja  bashkë  me  të  Dërguarin  e  Allahut  sallallahu  alejhi  ue  se- 
llem.  Ai  kishte  një  jelek  të  bërë  me  copa  nexhrani,  i  cili  i  kishte  cepat 
e  fortë  dhe  të  trashë.  Një  bedevi  iu  afrua  të  Dërguarit  të  Nderuar  dhe  ia 
tërhoqi  fort  jelekun.  Nga  gjesti  që  bëri  bedeviu,  cepi  i  jelekut  shkaktoi 
një  shenjë  në  qafën  e  të  Nderuarit.  Pastaj  bedeviu  tha: 

“O  Muhammed!  Urdhëro  që  të  më  japin  edhe  mua  nga  mallrat  e 
Allahut  që  ke  Ti.  ” 

Krenaria  e  Gjithësisë,  i  Nderuari  ynë  u  kthye  nga  bedeviu  dhe  bu- 
zëqeshi.  Pastaj  urdhëroi  që  t'i  jepnin  diçka  edhe  atij.  (Buhari,  Humus  19, 
Libas  18,  Edeb  68;  Muslim,  Zekat  128) 

Sa  shembull  i  madh  butësie  dhe  tolerance! . . 

Një  ditë,  teksa  po  shëtiste  në  qytet,  Hazreti  Ebu’d-Derda  pa  se 
disanjerëz  po  ofendonin  një  mëkatar  me  fjalë  të  rënda.  Ata  i  pyeti: 

“Nëse  shikoni  një  njeri  në  pus,  a  nuk  e  nxirrni  prej  aty?” 

Ata  i  thanë: 

“Po  e  nxjerrim!” 

Atëherë  Hazreti  Ebu'd-Derda  tha: 

“Atëherë  mos  i  thoni  fjalë  të  rënda  vëllait  tuaj,  por  falenderoni 
Allahun  i  cili  ju  ka  dhënë  shëndet!  ” 

Mbi  këtë  ata  thanë: 

“A  nuk  po  nxeheni  me  këtë  mëkatar?" 

Sahabiu  i  shkëlqyer,  i  cili  ishte  formuar  me  edukatën  e  të  Dërguarit 
të  Allahut  sallallahu  alejhi  ue  sellem,  u  përgjigj: 

“Unë  nxehem  me  mëkatin  e  tij  dhe  jo  me  atë.  Kur  ta  lërë  mëkatin, 
ai  do  të  jetë  përsëri  vëllai  im  në  fe.”  (Abdurrazzak,  XI,  180;  Ebu  Nuajm,  Hilje,  I, 
225) 


Në  kohën  e  të  Dërguarit  të  Nderuar  sallallahu  alejhi  ue  sellem,  ish- 
te  njëri  që  quhej  Abdullah.  Ky  njeri  që  thirrej  me  nofkën  “Gomar”,  me 
shakatë  e  tij  arriti  ta  bënte  Hazretin  pejgamber  të  qeshte.  I  Dërguari  i 
Nderuar  herë-herë  e  ndëshkonte  për  shkak  se  pinte  alkol... 

Një  ditë,  pasi  Abdullahi  mbaroi  ndëshkimi  dhe  iku,  njëri  prej  atyre 
që  ishin  të  pranishëm  bëri  një  lutje  të  keqe:  “O  Zot,  mallkoje  atë!”  Në 
lidhje  me  këtë,  i  Dërguari  i  Allahut  sallallahu  alejhi  ue  sellem  tha: 

"Mos  thoni  ashtu.  Mos  i  ndihmoni  shejtanit  kundër  vëllait  tuaj.  Për 
Zotin  unë  e  di  se  ai  e  do  Allahun  dhe  të  Dërguarin  e  Tij.  Në  vend  që 
të  luteni  keq  për  të,  lutuni  kështu:  O  Zot!  Fale  atë.  O  Zot!  Mëshiroje 
atë!  (Buhari,  Hudud,  4,  5;  Ebu  Davud,  Hudud,  35) 

Ja,  kjo  panoramë  përbën  një  shfaqje  të  qartë  butësie  dhe  toleran- 
ce,  e  cila  buron  nga  dhembshuria,  mëshira  dhe  dashuria  që  i  Dërguari 
i  Allahut  kishte  për  ummetin  e  tij. 

Kur  një  ditë  Hazreti  Rebi  bin  Hajsem  po  falte  namaz,  i  vodhën 
kalin  që  vlente  njëzet  mijë  dirhem,  por  ai  në  vend  se  të  shkonte  pas 
hajdutit,  zgjodhi  që  të  vazhdojë  kryerjen  e  namazit  me  qetësi. 

Miqtë  e  tij  të  cilët  morën  vesh  për  këtë  humbje  të  madhe,  shkuan 
ta  ngushëllonin.  Hazreti  u  tha  miqve  të  tij: 

“Unë  e  pashë  atë  tek  po  zgjidhte  kalin,  por  në  atë  kohë  isha  i  zënë 
me  një  punë  më  të  rëndësishme  të  cilën  e  doja  më  shumë.  Për  këtë 
arsye  nuk  munda  ta  ndjek  hajdutin." 

Mbi  këtë  miqtë  e  tij  filluan  të  luteshin  për  ndëshkimin  e  hajdutit. 
Hazreti  i  qetësoi  ata  duke  u  thënë: 

“Qetësohuni,  mua  nuk  më  ka  dhunuar  njeri!  Ai  njeri  ka  dhunuar 
veten.  Le  të  mos  t'i  bëjmë  padrejtësi  edhe  ne,  si  të  mos  i  mjaftojë  e 
tija!  (Shik.  Babanzade  Ahmed  Naim,  Islam  Ahlakinin  Esaslari,  fq.  85-86) 

Ja  një  shembull  i  pashoq  që  jetohet  në  kulmin  e  dashurisë  dhe 
dhembshurisë...  gjendja  e  veçantë  që  kanë  miqtë  e  Allahut,  domethë- 
në  mënyra  e  qasjes  ndaj  krijesave  me  shikimin  e  Krijuesit... 


Sa  reflektim  i  madh  i  virtytit  është  përgjigja  që  Imam  Sha'bi,  një 
nga  të  mëdhenjtë  e  tabiinëve  i  dha  një  mëkatari: 

“Nëse  ato  që  thua  janë  të  vërteta,  Allahu  më  faltë!  Nëse  gënjen, 
Allahu  të  faltë!" 


Së  fundi,  butësia  dhe  toleranca,  të  cilat  janë  rrjedhojë  e  cilësive 
të  bukura  si  mëshira,  dhembshuria  dhe  dashuria,  përbëjnë  principe  të 
rëndësishme  në  marrëdhëniet  me  njerëzit.  Ata  janë  urdhëri  hyjnor  i 
Allahut  dhe  natyra  e  vërtetë  e  Pejgamberit  tonë  të  Nderuar.  I  Dërguari 
i  Allahut  sallallahu  alejhi  ue  sellem  ka  thënë: 

“Atij  që  është  i  butë,  i  është  dhënë  edhe  mirësi.  Ai  që  nuk  është  i 
butë,  ështëi  privuar  nga  mirësia.  ”(Tirmidhi,  Birr,  67/2013) 

11.  Të  Mendosh  mirë  për  të  tjerët 


Husnu’dh-Dhan  do  të  thotë  te  mendosh  mirë  për  të  tjerët,  të 
shpresosh  gjëra  të  mira,  të  qëndrosh  larg  nga  mendimet  negative  dhe 
larg  paragjykimit,  domethënë  nga  mendimet  e  këqia.  Për  sa  kohë  që 
myslimanët  të  jenë  të  sukseshëm  në  të  menduarët  mirë  për  njëri-tjetrin, 
ata  janë  të  mbrojtur  nga  mundësia  e  rënies  në  shumë  gabime. 

Për  të  mbyllur  të  gjitha  rrugët  që  çojnë  në  paragjykim,  në  ajetin 
fisnik  thuhet: 

“O  ju  që  keni  besuar!  largohuni  prej  dyshimeve  të  shum- 
ta,  sepse  disa  dyshime  janë  mëkate.  Mos  kërkoni  zbulimin  e  të 
metave  të  njëri-tjetrit.  Mos  përgojoni  njëri-tjetrin.  Mos  ndonjëri 
prej  jush  dëshiron  të  hajë  mishin  e  vëllait  të  tij  të  vdekur?  Këtë 
pra  e  urreni!  Atëherë  jini  të  devotshëm  ndaj  Allahut.  Sigurisht 
që  Allahu  është  mëshirues  dhe  e  pranon  shumë  pendimin.”  (el- 
Huxhurat,  12) 

Edhe  Pejgamberi,  i  Nderuari  ynë  ka  thënë: 

“Kini  frikë  nga  paragjykimi,  sepse  paragjykimi  është  gjënjeshtra 
më  e  madhe.  Mos  dëgjoni  çfarë  thonë  të  tjerët,  mos  zbuloni  gabimet 
e  njëri-tjetrit,  mos  u  mburrni  ndaj  njërit-tjetrit  duke  u  lavdëruar,  mos 
kini  smirë  ndaj  njëri-tjetrit,  mos  urreni  dhe  mos  e  ktheni  shpinën.  O 
robërit  e  Allahut!  Bëhuni  vëllezër  siç  ju  ka  urdhëruar  Allahu. . .  ”  (Muslim, 
Birr,  28-34) 

Në  një  tjetër  hadith  fisnik,  i  Nderuari  ynë  alejhissalatu  uesselam 
ka  thënë: 


“Asnjëri  prej  sahabëve  të  mi  të  mos  më  tregojë  për  gabimin  e 
ndonjërit!  Unë  dua  të  dal  përpara  jush  me  një  zemër  të  shëndoshë.  ” 
(Ebu  Davud,  Edeb,  28/4860) 


Të  mendosh  mirë  për  njerëzit  nuk  i  sjell  ndonjë  fatkeqësi  apo 
ngarkesë  njeriut,  përkundrazi  e  shpëton  atë  nga  shumë  mëkate  dhe 
lodhje.  Këtë  të  vërtetë,  Hazreti  Ali  e  shpreh  bukur  me  këto  fjalë: 


“Mendo  mirë  për  robërit  e  Allahut.  Nëse  vepron  kështu,  shpëton 
nga  shumë  lodhje.” 

Myslimanët  të  cilët  mendojnë  mirë  edhe  për  të  vdekurit,  duhet 
të  mendojnë  se  ata  mund  të  falen.  Të  mendosh  të  kundërtën  e  kësaj, 
askujt  nuk  i  bën  dobi. 

Gjithmonë  duhet  të  mendojmë  mirë  për  njerëzit  dhe  ngjarjet  (duke 
mos  anashkaluar  as  kontrollin  kur  të  jetë  nevoja).  Nëse  e  vërteta  e 
një  çështjeje  nuk  dihet  plotësisht,  për  myslimanët  është  kusht  që  të 
mendojnë  mirë  për  njëri-tjetrin,  sepse  ne  jemi  përgjegjës  për  paragjy- 
kimin.  Sepse,  nëse  kemi  bërë  gabim  për  arsye  se  kemi  menduar  mirë, 
nuk  merremi  në  llogari.  Humbja  jonë  është  vetëm  gabimi  që  bëmë  për 
shkak  të  nijetit  të  mirë,  por  nëse  paragjykojmë  dikë,  jemi  të  detyruar 
që  në  fund  të  japim  llogari  për  këtë. 


Tabllo  të  virtytshme 

Sipas  transmetimit  të  Abdullah  bin  Amrit  radijallahu  anhu,  gjatë 
një  tavafi  Krenaria  e  Gjithësisë,  i  Nderuari  ynë,  duke  iu  drejtuar  Qabes 
tha: 

“Sa  e  pastër  që  je,  sa  erë  të  mirë  ke!  Sa  e  lartë  që  je,  sa  nder  të 
madh  që  ke!  Betohem  në  Allahun  në  dorën  e  të  cilit  është  shpirti  i 
Muhammedit,  se  vlera  e  një  besimtari  te  Allahu  është  më  e  madhe  se 
vlera  jote.  Edhe  nderi  i  pasurisë  dhe  i  gjakut  të  besimtarit  kështu  është. 
Ne  vetëm  mendojmë  mirë  për  besimtarët.  ”  (Ibn  Maxhe,  Fiten,  2) 

Të  menduarët  mirë  për  bësimtarët,  sipas  hadithit  fisnik,  është  një 
parim  i  rëndësishëm  i  Islamit. 


I  Dërguari  i  Allahut  sallallahu  alejhi  ue  sellem,  i  cili  u  ndikua  për 
një  kohë  të  gjatë  nga  problemet  dhe  vështirësitë  në  ngjarjen  e  Ifkut, 
ngjarje  që  ndodhi  si  rezultat  i  përçarjeve  dhe  ngatërimeve  të  hipokritë- 
ve,  u  konsultua  me  Zejneb  bint  Xhahsh,  që  ishte  njëra  nga  gratë  e  Tij, 
si  dhe  me  shërbëtoren  e  Hazretit  Aishe  Berire  radijallahu  anhunne. 
Ai  i  pyeti  ato  se  çfarë  mendojnë  për  nënën  tonë  Aishen.68  Që  të  dyja 


68.  Buhari,  Shehadat,  16. 

dëshmuan  për  mirë.  Në  lidhje  me  këtë  çështje,  Hazreti  Aishe  radijalla- 
hu  anha  thotë: 

“Gjatë  hulumtimit  të  kësaj  çështjeje,  i  Dërguari  i  Allahut  sallallahu 
alejhi  ue  sellem  kish  pyetur  Zejneb  bint  Xhahsh  në  lidhje  me  mendimin 
e  saj  për  mua  dhe  i  kishte  thënë: 

-O  Zejneb,  çfarë  di  për  këtë  çështje,  çfarë  ke  parë?.  Ajo  i  kishte 
thënë: 

-O  i  Dërguari  i  Allahut,  unë  e  mbroj  gjithmonë  veshin  tim  nga  ajo 
që  nuk  kam  dëgjuar  dhe  syrin  tim  nga  jo  që  nuk  kam  parë.  Unë  nuk  di 
veç  gjëra  të  mira  për  Aishen. 

Zejnebi  garonte  me  mua  për  shkak  të  disa  virtyteve  në  mes  grave  të 
të  Dërguarit  të  Allahut.  (Ajo  mund  të  mendonte  se  do  të  ishte  më  afër  të 
Dërguarit  të  Allahut  duke  më  ulur  mua,  kur  e  kishte  edhe  rastin  në  dorë.) 
Por  për  shkak  të  devotshmërisë  së  saj,  Allahu  e  ruajti  në  këtë  çështje  që 
të  mos  thoshte  shpifje.’  (Buhari,  Shehadat,  15,  30;  Muslim,  Teube,  56) 

Sa  shembull  i  shkëlqyer  për  ata  që  mendojnë  mirë  për  të  tjerët... 
Në  një  mjedis  ku  mund  të  rrëshqitnin  shumë  këmbë,  Nëna  jonë  Zejneb 
u  strehua  në  çadrën  e  mendimit  të  mirë  dhe  shpëtoi  nga  qortimi  hyj- 
nor  i  cili  zbriti  për  ata  që  shpifën.  Bashkë  me  ajetet  që  e  pastruan  nën- 
ën  tonë  Aishen,  zbriti  edhe  një  qortim  i  ashpër  për  ata  që  shpifën  dhe 
për  ata  që  u  bashkuan  me  ta  duke  mos  menduar  mirë.  Sikur  të  mos 
ishte  falja  e  Allahut,  u  njoftua  se  të  gjithë  do  të  shkatërroheshin  në  një 
mënyrë  tragjike.  Mjafton  përsëritja  e  këtij  qortimi  dhe  presioni,  për  të 
treguar  se  sa  sjellje  e  keqe  është  paragjykimi.  Në  ajetet  fisnike  thuhet: 

“Përse  kur  e  dëgjuan  shpifjen  besimtarët  dhe  besimtaret  të 
mos  mendonin  të  mirën  si  për  vete  dhe  të  thonin:  “Kjo  është 
shpifje  e  qartë?!”  (en-Nur,  12) 

“Sikur  të  mos  ishte  mëshira  e  Allahut  dhe  mirësia  e  Tij  ndaj 
jush  në  këtë  dhe  në  botën  tjetër,  do  t’ju  kapte  një  dënim  shumë 
i  madh  për  shkak  të  asaj  në  të  cilën  humbët.”  (en-Nur,  14) 


Po  ashtu,  në  ditët  kur  ndodhi  ngjarja  e  Ifkut,  bashkëshortja  e  i 

Hazretit  Ebu  Ejjub  el-Ensarit,  Ummu  Ejjub  pyeti  burrin  e  saj: 

“A  i  ke  dëgjuar  rreth  gjërave  që  thonë  njerëzit  kundër  Aishes?" 
Ejjubi  tha: 

“Po!  I  kam  dëgjuar,  ato  janë  të  gjitha  gjënjeshtra  dhe  shpifje!” 
Pastaj  ai  pyeti  gruan  e  tij: 

“A  e  bën  ti  një  të  keqe  të  tillë?” 

Ajo  tha: 

“Jo!  Për  Zotin  unë  nuk  e  bëj  një  gjë  të  tillë!” 

Në  lidhje  me  këtë,  Ejjubi  radijallahu  anhu  tha: 

“Kur  ti  je  kështu,  për  Zotit  Aishja  është  më  e  mirë  se  ti!”  (Ibn 
Hisham,  III,  347;  Vakidi,  II,  434) 

Ja,  ky  është  shembull  i  shkëlqyer  i  të  menduarit  mirë... 


Ibn  Mes'ud  radijallahu  anhu  thotë: 

“Mos  e  ndihmoni  shejtanin  kundrejt  vëllait  tuaj,  duke  thënë  fjalë 
të  tilla  si:  O  Zot!  Poshtëroje  atë!  O  Zot!  Mallkoje  atë!,  kur  shikoni  se 
ai  ka  bërë  mëkat.  Përkundrazi  thoni:  O  Zot!  Fale  atë  dhe  drejtoje  në 
rrugë  të  drejtë!  Ne,  sahabët  e  Muhammedit,  nuk  thonim  asgjë  për  një 
të  vdekur  pa  ditur  diçka.  Nëse  jeta  i  mbaronte  me  të  mirë,  thonim: 
Fitoi  mirësinë.  Nëse  kishte  vdekur  në  të  keqe,  kishim  frikë  të  thonim 
diçka  të  keqe  për  të.  ”  (Ebu  Nuajm,  Hilje,  IV,  205) 

Një  njeri  i  cili  shkoi  të  vizitonte  Ebu  Duxhanen  radijallahu  anhu  kur 
ai  ishte  i  sëmurë,  vuri  re  se  atij  i  shkëlqente  fytyra  si  dritë.  E  pyeti: 

“Përse  të  shkëlqen  fytyra  kështu?”.  Ai  dha  këtë  përgjigje: 

“Unë  kam  dy  vepra  të  mira: 


1.  Hesht  në  çështjet  që  nuk  më  interesojnë. 

2.  Zemra  ime  është  larg  nga  paragjykimi  i  keq  për  besimtarët. 
Unë  mendoj  mirë  për  të  gjithë  besimtarët.  ”  (Ibn  Sa'd,  III,  557) 

Përmes  një  shembulli  të  shkëlqyer,  Hazreti  Mevlana  flet  për  vese 
të  këqia  dhe  shkatërruese  si  paragjykimi  i  keq,  smira  dhe  xhelozia,  që 
njerëzit  kanë  në  botën  e  tyre  të  brendëshme: 

Një  padishah  kishte  blerë  dy  robër.  Ai  donte  të  kuptonte  gradën 
e  mendjes  dhe  shpirtit  të  atyre,  kështu  që  thirri  të  parin  dhe  filloi  të 
bisedojë  më  të.  Robi  po  i  jepte  padishahut  ca  përgjigje  që  të  tjerët  nuk 
mund  t'i  jepnin  pa  u  menduar  mirë.  Padishahu  u  gëzua  kur  e  pa  këtë 
shërbëtor  të  kuptueshëm,  të  zgjuar  dhe  gjuhëëmbël.  Thirri  edhe  robin 
tjetër. 

Robi  i  dytë  erdhi  para  padishahut.  Robit  i  mbante  era  nga  goja 
për  arsye  se  ishte  sëmurë,  ndërsa  dhëmbët  i  kishte  shumë  të  nxirë  për 
shkak  të  papërkujdesjes.  Edhe  pse  nuk  u  kënaq  nga  pamja  e  jashtme 
e  këtij  robi,  Padishahu  filloi  të  bisedojë  me  të,  që  të  mësonte  gjendjen, 
të  fshehtat  dhe  cilësitë  e  tij: 

“Rri  larg  me  këtë  rrobë  dhe  me  këtë  gojë  shqetësuese,  por  mos 
shko  shumë  larg.  Së  pari  le  t'i  gjejmë  një  shërim  gojës  tënde.  Ti  qenke 
njeri  i  mirë,  por  edhe  ne  jemi  mjekë  të  njohur.  Nuk  na  ka  hije  që  mos 
të  të  japim  vlerë  dhe  të  të  nënçmojmë.  Ulu  këtu  dhe  trego  një  apo  dy 
histori,  me  qëllim  që  të  mund  të  kuptojmë  gradën  e  mendjes  tënde.’’ 

Pastaj,  duke  u  kthyer  nga  robi  i  parë  me  të  cilin  kishte  folur, 
Padishahu  i  tha: 

“Edhe  ti  shko  në  hamam  dhe  lahu  mirë.” 

Pasi  iku  shoku  i  tij,  Padishahu  iu  drejtua  robit  të  dytë,  të  cilin  donte 
ta  bënte  të  flasë: 

“Shoku  yt  me  të  cilin  fola  më  parë  më  tha  gjëra  të  këqia  për  ty. 
Po  shikoj  se  ti  nuk  je  ashtu  si  tha  ai.  Me  gjasë  ai  njeri  lakmiqar  donte 
të  na  ftohte  nga  ti.  Ai  tha  për  ty: 

Ai  është  hajdut,  nuk  është  njeri  i  drejtë,  rri  me  njerëz  të  këqinjt, 
është  i  pandershëm.  Po  ti  çfarë  thua  për  të?” 

Pasi  dëgjoi  këto  fjalë,  robi  i  dytë  iu  përgjigj  padishahut: 

“Unë  nuk  mund  ta  quaj  të  padrejtë  shokun  që  mendon  dhe  thotë 
të  vërtetën.  Përkundrazi,  duke  u  nisur  nga  fjalët  e  tij,  unë  mendoj  se  I 

kam  shumë  në  veten  time,  të  cilat  përpiqem  t'i  rregulloj.  0  Padishah! 
Ndoshta  ai  ka  parë  te  unë  shumë  mangësi  te  cilat  unë  nuk  i  di. 

Padishahu  i  tha  robit: 

“M'i  trego  edhe  ti  mangësitë  e  tij,  ashtu  sikundër  edhe  ai  më  tre- 
goi  të  tuat.  ” 

Robi  u  përgjigj: 

“O  Padishau  im!  Ai  me  të  vërtetë  është  një  shok  i  mirë  për  mua. 
Bota  ime  shpirtërore  më  ndalon  që  t'i  përmend  mangësitë  e  tij.  Kësisoj 
unë  mund  të  them  vetëm  këtë:  sipas  mendimit  tim,  mangësia  e  tij  nuk 
është  mangësi,  por  virtyt.  Ai  është  shembulli  i  dashurisë,  i  besnikërisë 
dhe  i  njerëzisë.  Ai  është  i  drejtë,  i  zgjuar  dhe  mik  i  mirë.  Një  tjetër  cilësi 
e  tij  është  bujaria  dhe  ndihma  që  u  jep  të  varfërve.  Ai  është  aq  bujar,  sa 
nëse  është  e  nevojshme,  e  jep  edhe  shpirtin.  Një  cilësi  tjetër  e  shokut 
tim  të  fatit  është  se  ai  nuk  e  pëlqen  veten  e  tij.  Ai  është  i  mirë  me  të 
gjithë.  Vetëm  ndaj  vetes  së  tij  është  i  keq.” 

Kur  dëgjoi  këtët  përgjigje,  Padishahu  i  tha  robit: 

“Mos  shko  shumë  përpara  duke  e  lavdëruar  shokun  tënd  dhe  mos 
guxo  të  lavdërosh  veten  kur  lavdëron  atë,  sepse  pastaj  unë  mund  të  vë 
në  provë  atë  dhe  ti  do  të  turpërohesh.” 

Mbi  këtë  robi  tha: 

“Jo!  Nuk  shkova  shumë  para  duke  e  lavdëruar.  Cilësitë  e  mikut 
tim  janë  shumë  më  tepër  nga  sa  thashë.  Unë  thashë  ato  që  dija  rreth 
cilësive  të  shokut  të  fatit,  por,  o  padishah  bujar,  çfarë  të  bëj  unë  nëse 
ju  nuk  u  besoni  atyre  që  thashë?  Bota  ime  e  brendëshme  më  bën  të 
flas  kështu. 

Kur  robi  tjetër  erdhi  nga  hamami,  padishahu  e  ftoi.  Atij  i  tha: 

“Me  shëndet,  arritsh  mirësi  që  nuk  vjetërohen,  por  sa  bukur  do  të 
ishte  sikur  të  mos  i  kishe  veset  e  këqia  që  tha  shoku  yt!  Atëherë  ai  do 
të  të  shikonte  në  fytyrë  do  të  gëzohej  dhe  kënaqej.  Të  të  shohësh  ty, 
është  më  e  vlefshme  se  sa  të  shohësh  gjithë  botën.” 


Robi  tha: 

“0  Padishah!  Ju  lutem,  më  tregoni  se  çfarë  tha  për  mua  ai  i  posh- 
tër!..” 

Padishahu  i  tha: 

“-Ai  së  pari  më  tregoi  për  hipokrizinë  tënde.  Më  tha  se  ti  në  pa- 
mjen  e  jashte  je  si  ilaç,  ndërsa  në  të  vërtetë  je  fatkeqësi.” 

Teksa  dëgjonte  këto  fjalë  nga  padishahu,  robit  iu  shtua  zemërimi, 
goja  iu  pre  dhe  fytyra  iu  skuq.  Ai  e  kaloi  kufirin  duke  e  ofenduar  sho- 
kun  e  tij.  Tha: 

“Ai  ishte  mik  me  mua,  por  gojën  e  kishte  të  prishur.  Shumë  herë 
hante  gjëra  të  papastra  si  një  qen  në  zi  buke.” 

Robi  filloi  të  flasë  shumë  dhe  të  nxjerrë  në  pah  gjithë  të  këqiat  e 
botës  së  tij  shpirtërore  për  të  ofenduar  shokun  e  vet.  Pas  kësaj,  padi- 
shahu  i  tha  “mjaft  tashmë”,  ia  vuri  dorën  në  gojë  dhe  shtoi: 

“Për  shkak  të  provës  nën  të  cilën  iu  vura,  arrita  ta  dalloj  ndryshi- 
min  ndërmjet  jush.  Gojës  së  tij  i  vjen  era  për  shkak  të  një  sëmundje 
materiale,  por  ty  të  është  qelbur  shpirti!  O  ti  njeri  që  të  është  qelbur 
shpirti,  rri  larg.  Shoku  yt  do  të  jetë  urdhëruesi  yt  dhe  ti  do  të  rrish  nën 
urdhërin  e  tij.  Mëso  nga  ai  edukatën,  njerëzinë  dhe  të  folurit!  Merr  më- 
sim  nga  virtyti  i  tij.  Lëre  paragjykimin  dhe  zilinë.  Ti  me  këto  cilësi 
je  një  njeri  i  paaftë  që  në  belin  e  tij  ka  lidhur  gur.  Me  këtë  gur  as 
nuk  mund  të  notosh,  as  nuk  mund  të  ecësh.” 

Robi  që  mendonte  mirë  për  shokun  e  tij  fitoi  shumë  mirësi  ma- 
teriale  dhe  shpirtërore,  për  shkak  se  kishte  kulmin  e  virtytit.  Ndërsa 
robi  tjetër  që  u  zemërua  pa  e  ditur  të  vërtetën,  ra  nga  sytë  dhe  i  humbi 
zemra. 


Së  fundi,  të  kesh  ndjenja  të  bukura  për  njerëzit,  është  një  frut  i 
virtytit  të  të  shikuarit  të  krijesave  me  syrin  e  Krijuesit.  T'ua  duash  të 
mirën  e  njerëzve  dhe  të  shikosh  anët  e  tyre  të  mira,  është  një  cilësi  e 
rëndësishme  përmes  së  cilës  firohet  kënaqësia  e  Allahut  dhe  dashuria 
e  robërve  të  Tij. 

12.  Bujaria  dhe  zemërgjërësia 


Bujari  do  të  thotë  t’i  japësh  atë  që  ke  në  dorë  atij  që  s'ka.  Ndërsa 
kulmi  i  bujarisë  është  “Zemërgjërësia”.  Përkufizimi  më  i  bukur  i  zemër- 
gjërësisë  jepet  në  këto  ajete  fisnike: 

“Ata  janë  të  cilët  për  hir  të  Tij  u  japin  ushqim  të  varvfër- 
ve,  jetimëve  dhe  robërve.  Ne  po  ju  ushqejmë  vetëm  për  hir  të 
Allahut  dhe  prej  jush  nuk  kërkojmë  ndonjë  shpërblim  dhe  as  fa- 
lenderim.  Ne  i  frikësohemi  (dënimit)  Zotit  tonë  në  një  ditë  shumë 
të  vështirë  që  fytyrat  i  bën  të  zymta.  Allahu  i  ruajti  ata  prej  së 
keqes  së  asaj  dite  dhe  u  dhuroi  gëzim  të  madh  dhe  shkëlqim  në 
fytyra.”  (el-Insan,  8-11) 

Bujaria  është  një  fryt  mëshire  që  vjen  nga  besimi.  Ndërsa  mëshirë 
do  të  thotë  të  nxitosh  për  të  ndihmuar  të  tjerët  që  të  kompensojnë 
humbjen  e  tyre. 

Bujaria  nuk  është  harxhimi  i  pasurisë  tënde  vend  e  pavend,  por 
ndihma  ndaj  robërve  të  Zotit  duke  e  ditur  vlerën  e  mirësisë.  Po  ashtu, 
Allahu  ka  vendosur  masën  në  këtë  çështje: 

“Mos  e  lidh  dorën  tënde  për  qafe  (mos  u  bëj  koprac),  dhe  as 
mos  e  shtrij  komplet  dhe  të  ngelësh  i  qortuar  dhe  duarthatë  (nga 
shpenzimi  i  tepërt).  (el-Isra,  8-11) 

Bujaria  është  një  nga  atributet  e  Allahut,  sepse  edhe  një  prej  em- 
rave  të  Tij  është  “el-Kerim”,  që  do  të  thotë  “Ai  që  jep  shumë  dhe  që 
është  bujar  i  pafund”.69  Veçanërisht  edhe  cilësitë  si  Rrahman,  Rrahim, 
Vehhab,  Latif,  Tevvab,  Gaffar,  Afuvv,  Rrauf  dhe  Hadi,  shprehin  buja- 
rinë  e  Allahut  në  aspekte  të  ndryshme. 

Po  ashtu,  në  hadithet  fisnike  thuhet: 

“Allahu  Teala  është  Xhevad,  domethënë  bujar  dhe  për  këtë  arsye 
e  do  bujarinë.  Ai  e  do  moralin  e  bukur  dhe  nuk  e  pëlqen  moralin  e 
keq.  (Sujuti,  I,  60) 


“Sigurisht  që  Allahu  është  Tajjib  dhe  e  do  të  mirën  dhe  të  buku- 
rën.  Eshtë  Tahir  dhe  e  do  pastërtinë.  Eshtë  Kerim  dhe  e  do  fisnikërinë. 


69.  Shik.  el-Infitar,  6. 

Është Xhevad  dhe  e  do  bujarinë...  ”  (Tirmidhi,  Edeb,  41/2799) 

Duke  marrë  pjesë  nga  bujaria  e  Zotit,  një  besimtar  duhet  të  jetë  i 
ndritshëm  si  hëna  e  një  nate  të  errët,  i  thellë,  i  ndjeshëm,  zemërbutë, 
altruist,  i  mëshirshëm,  i  dhembshur  dhe  ta  ketë  zemrën  të  pasur  me 
ndjenjën  e  ndihmës  ndaj  të  varfërve,  sepse  në  ajetet  fisnike  thuhet: 

“O  ju  që  keni  besuar!  Jepni  nga  ajo  që  Ne  u  kemi  furnizuar  ju 
para  se  të  vijë  një  ditë  kur  nuk  do  të  ketë  as  shitblerje,  as  miqësi 
dhe  as  ndërmjetësim  (pa  lejen  e  Allahut).  Qafirat  janë  mizorë.”  (el- 
Bakara,  254) 

“...Çfarëdo  që  të  jepni,  Allahu  e  kompenson  atë.”  (Sebe’,  39) 

Hazreti  Ali  radijallahu  anhu  ka  thënë: 

“Njerëzit  janë  në  gjumë,  kur  të  vdesin  do  të  zgjohen...”  (Axhluni, 
Keshfu'l-Hafa,  II,  312/2795)  Për  këtë  arsye,  duhet  ta  përgatitim  që  tani 
ushqimin  e  ahiretit  tonë,  duke  u  pajisur  me  moralin  e  bujarisë  dhe 
zemërgjërësisë  përsa  kohë  që  jemi  në  këtë  botë,  në  mënyrë  që  kur  të 
zgjohemi  në  botën  e  përhershme  të  mos  ngelim  me  duar  bosh  dhe  të 
mos  biem  në  varfëri.  Sa  bukur  thotë  Hazreti  Mevlana: 

'Jeta  e  kësaj  bote  është  një  ëndërr.  Të  jesh  i  pasur  në  këtë  botë  do 
të  thotë  të  gjesh  thesar  në  ëndërr.  Pasuria  e  kësaj  bote,  edhe  pse  kalon 
nga  një  brez  në  tjetrin,  në  fund  të  fundit  do  të  mbetet  në  këtë  botë.  ” 

‘Ëngjëlli  i  vdekjes  e  zgjon  indiferentin  nga  gjumi  duke  ia  marrë 
shpirtin.  Ai  që  thotë  “vaj  vaj  për  vështirësitë  që  kam  hequr  në  këtë 
botë  "  për  një  pasuri  që  në  të  vërtetë  nuk  ka  mundur  ta  ketë,  do  të 
pendohet  shumë,  por  gjithçka  do  të  ketë  mbaruar. . .  ” 

Ja  jeta  e  kësaj  bote,  ja  jeta  e  ahiretit... 

Në  ajetet  fisnike  thuhet: 

“Jepni  nga  ajo  që  Ne  u  kemi  dhënë  juve  para  se  ndonjërit 
prej  jush  t’i  vijë  vdekja  dhe  atëherë  të  thotë:  “O  Zoti  im,  ma 
shtyje  edhe  pak  afatin  (e  vdekjes)  që  të  jepja  lëmoshë  e  të  bëhe- 
sha  prej  të  devotshmëve!”  All-llahu  kurrë  nuk  e  shtyn  për  më 
vonë  (vdekjen)  asnjë  kur  atij  t’i  vijë  afati  i  tij.  Allahu  i  di  ata  që 
veproni.”  (el-Munafikun,  10-11) 

Allahu  i  lavdëron  robërit  e  Tij,  zemërgjërë  dhe  bujarë,  të  cilët  janë  I 

të  zgjuar  në  këto  çështje,  duke  thënë: 

“...Edhe  sikur  të  kishin  nevojë  për  të  madje,  ata  u  jepnin 
përparësi  atyre...”  (el-Hashr,  9) 

I  Dërguari  i  Allahut  sallallahua  alejhi  ue  sellem,  i  cili  kurrë  nuk 
thoshte70  “nuk  kam”  kur  i  kërkonin  diçka,  ka  thënë  kështu  në  lidhje 
me  bujarinë  dhe  në  lidhje  me  ata  që  e  kanë  këtë  cilësi: 

“Bujaria  është  një  pemë  mes  pemëve  të  xhennetit,  që  i  ka  shtrirë 
degët  e  saj  në  këtë  botë.  Kush  kapet  pas  një  prej  degëve  të  saj,  ajo  e 
shpie  në  xhennet.  Ndërsa  kopracia  është  një  pemë  nga  pemët  e  xhe- 
hennemit,  e  cila  i  ka  shtrirë  degët  e  saj  në  këtë  botë.  Kush  kapet  për 
njërës  prej  këtyre  degëve,  ajo  e  zvarrit  për  në  xhehennem!. .  ”  (Bejhaki, 
Shuabu'l-Iman,  VII,  435) 

“Gjendja  e  kopracit  e  të  bujarit  i  ngjan  gjendjes  së  dy  vetëve  që 
kanë  veshur  nga  një  parzmore  që  u  mbulon  kraharorin  dhe  kockat  e 
shpatullës.  Bujarit,  përsa  kohë  që  jep  sadaka,  parzmorja  që  ka  sipër  i 
zgjerohet,  i  zgjatet,  ia  mbulon  majat  e  gishtave  të  këmbës  dhe  ia  fshin 
gjurmët  e  këmbës.  Ndërsa  kopraci,  kur  do  të  japë  diçka,  rrathët  e  par- 
zmores  futen  në  njëra-tjetrën  dhe  e  shtrëngojnë.  Sado  që  të  mundohet 
ta  zgjerojë,  nuk  ia  del  dot  mbanë.  ”  (Buhari,  Xhihad  89,  Zekat  28;  Muslim, 
Zekat  76-77) 

“Njeriu  bujar  është  afër  Allahut,  xhennetit,  njerëzve  dhe  është  larg 
xhehennemit.  Ndërsa  kopraci  është  larg  Allahut,  xhennetit,  njerëzve 
dhe  është  afër  zjarrit  të  xhehennemit!  Bujari  i  paditur  është  më  i  da- 
shur  te  Allahu  se  sa  adhuruesi  koprac.  ”  (Tirmidhi,  Birr,  40/1961) 

“Mos  i  shikoni  gabimet  e  bujarit  sepse,  kur  ai  bën  gabim,  Allahu 
Teala  e  kap  për  dore.  ”  (Hejsemi,  VI,  282) 

Vajza  e  Ebu  Bekrit,  Esma  radijallahu  anha  thotë  se  i  Dërguari  i 
Allahut  sallallahu  alejhi  ue  sellem  i  ka  thënë: 

“Mos  ia  shtëngo  grykën  qeses,  sepse  edhe  AHahu  të  jep  ty  duke  e 
shtrënguar! "(Buhari,  Zekat,  21) 

“Jep  dhe  mos  numëro,  përndryshe  edhe  Allahu  e  numëron  dhe  e 
fsheh  mirësinë  e  Tij  ndaj  teje.  Mos  i  fshih  paratë  në  qyp,  përndryshe 

70.  Shik.  Buhari,  Edeb,  39;  Muslim,  Fedail,  56. 

edhe  Allahu  i  fsheh  nga  ti.  ”  (Muslim,  Zekat,  88) 

Në  kuptimin  më  të  plotë,  altruizmi,  bujaria  dhe  sinqeriteti  janë 
rezultat  i  pjekurisë  së  shpirtit.  Të  qëndrosh  larg  dëshirave  vetjake  që 
prishin  qetësinë  dhe  ndjenjën  e  zemrës,  bëhet  e  mundur  vetëm  për- 
mes  begatisë  së  bujarisë  dhe  altruizmit. 

Sa  bukur  e  shpreh  Hazreti  Mevlana  kuddise  sirruhu  vetinë  e  buja- 
risë  dhe  ndjenjën  e  kopracisë  që  është  e  kundërta  e  saj: 

“ Bujaria  është  dega  e  selvisë  së  xhennetit.  Turp  për  atë  që  e  lë 
këtë  degë.  Ai  që  mbjell,  së  pari  e  zbraz  hambarin  (depon),  por  pastaj 
korr  shumë,  por  ai  që  e  mban  farën  në  hambar,  së  fundi  e  bën  ushqim 
për  minjt.  ” 

‘Ashtu  sikundër  bukuritë  kërkojnë  pasqyrë  të  pastër,  edhe  bujaria 
kërkon  njerëz  të  varfër  dhe  të  dobët.  Fytyra  e  të  bukurve  duket  bukur 
në  pasqyrë,  edhe  bukuria  e  bujarisë  dhe  e  mirësisë  del  pah  tek  të  var- 
fërit  dhe  të  dobëtit.  ” 

“Zemrat  e  mbytura  në  varfëri  i  ngjajnë  një  shtëpie  të  mbushur 
me  tym.  Hapi  një  dritare  shtëpisë  me  tym  duke  i  dëgjuar  hallet  e  tyre, 
ashtu  që  tymi  të  dalë  jashtë  dhe  zemra  jote  të  zbutet.  ” 

Edhe  në  ditët  tona  ka  nevojë  për  lëmoshë  dhe  bujari,  brenda  mu- 
ndësive  që  kemi.  Nuk  duhet  të  harrojmë  se  ne  mund  të  ishim  në  vendin 
e  njerëzve  të  vuajtur  dhe  nevojtarë.  Për  këtë  arsye,  bujaria  dhe  zemër- 
gjërësia  jonë  ndaj  të  sëmurëve,  të  dobtëve,  të  vetmuarve,  nevojtarëve 
dhe  të  uriturve,  është  borxh  falenderimi  ndaj  Zotit.  Mirësitë  që  kemi, 
le  t'i  ndajmë  me  të  varfërit,  ashtu  që  zemrat  të  cilat  i  kemi  kënaqur,  të 
jenë  ndjenja  jonë  shpirtërore  në  këtë  botë,  ndihma  jonë  në  ahiret  dhe 
lumturia  jonë  në  xhennet. 


Tabllo  të  virtytshme 

Enesi  radijallahu  anhu  tregon: 

Për  hir  të  Islamit,  i  Dërguari  i  Allahut  sallallahu  alejhi  ue  sellem  jep- 
te  gjithçka  i  kërkohej.  Një  herë,  ai  i  dha  i  fali  një  kope  të  madhe  delesh 
një  burri  që  erdhi  ta  takonte...  Kur  njeriu  u  kthye  te  fisi  i  tij,  u  tha: 

“O  fisi  im!  Bëhuni  myslimanë,  sepse  Muhammedi  jep  shumë  gjëra 
pa  u  trembur  nga  varfëria.  ” 

Madje  disa  bëheshin  myslimanë  vetëm  për  të  fituar  diçka  materia- 
le.  Pa  kaluar  shumë,  Islami  në  sytë  e  tyre  vinte  në  një  gjendje  më  të 
vlefshme  se  sa  kjo  botë  dhe  çdo  gjë  që  ka  në  të.  (Muslim,  Fedail,  57-58) 


Safuan  bin  Umejje,  i  cili  ishte  nga  paria  e  mushrikëve  Kurejshitë, 
në  luftën  e  Hunejnit  dhe  të  Taifit  gjendej  pranë  të  Nderuarit  tonë  edhe 
pse  nuk  ishte  bërë  mysliman. 

I  Nderuari  ynë  sallallahu  alejhi  ue  sellem,  kur  po  vërente  mallrat  e 
mbledhura  në  depo,  pa  që  Safuani  po  i  shikonte  me  shumë  habi  një 
pjesë  të  tyre,  ndaj  e  pyeti: 

“A  po  të  pëlqejnë  shumë?” 

Kur  iu  përgjigj:  “-Po.”,  i  tha: 

“Merre  komplet! 

Pas  kësaj,  duke  mos  e  mbajtur  më  veten,  Safuani  tha  shehadetin 
dhe  tha: 

“  Asnjë  zemër  nuk  mund  të  jetë  kaq  bujare  sa  zemra  e  Pejgamberit.  ” . 
Kështu  ai  u  nderua  me  besim.  (Vakidi,  II,  854-855) 

Hazreti  Pejgamber  sallallahu  alejhi  ue  sellem  ishte  kulmi  i  të  gjitha 
cilësive  të  mira.  Ai  u  jepte  atyre,  me  qëllim  që  t'ua  ndreqte  dobësitë,  si 
dhe  që  të  bëhej  shkak  për  udhëzimin  e  tyre. 


Abdullah  bin  Abbas  radijallahu  anhu  tregon: 

“I  Dërguari  i  Allahut  sallallahu  alejhi  ue  sellem  ishte  më  bujari  i  nje- 
rëzve.  Bujarinë  më  të  madhe  e  kishte  në  kohën  kur  Xhebraili  alejhisse- 
lam  takohej  me  të  në  Ramazan.  Në  çdo  natë  të  Ramazanit,  Xhebraili 
alejhisselam  dhe  Pejgamberi  ynë  i  Nderuar  lexonin  Kur'an.  Për  këtë 
arsye,  kur  i  Dërguari  i  Allahut  takohej  me  Xhebrailin  alejhisselam,  sillej 
më  bujar  për  shkak  të  erërave  të  mëshirorës  që  frynin  pa  njohur  asnjë 

lloj  pengese.  ’  (Buhari,  Bed'u'l-Vahj  5,  6,  Saum  7;  Muslim,  Fedail  48,  50) 


Një  person  erdhi  te  i  Dërguari  i  Allahut  dhe  i  tha: 

“O  i  Dërguari  i  Allahut!  Unë  jam  i  uritur.” 

I  Dërguarit  i  Allahut  thirri  njërën  nga  gratë  e  Tij  dhe  e  porositi  që 
t’i  sillte  diçka  për  të  ngrënë  atij  njeriu,  por  nëna  e  besimtarëve  tha: 

“Betohem  në  Allahun  që  të  ka  dërguar  si  pejgamber,  se  në  shtëpi 
nuk  ka  gjë  tjetër  përveç  se  ujë.” 

Pasi  që  edhe  gratë  e  tjera  thanë  të  njëjtën  gjë,  Hazreti  Pejgamber 
sallallahu  alejhi  ue  sellem  u  kthye  nga  ashabët  dhe  i  pyeti: 

“Kush  dëshiron  ta  marrë  sonte  si  mik  këtë  njeri?” 

Njëri  prej  Ensarëve  tha: 

“Unë  e  pranoj  si  mik,  o  i  Dërguari  i  Allahut!”.  Kështu,  ai  e  mori  të 
varfrin  dhe  e  çoi  në  shtëpinë  e  tij.  Ai  e  pyeti  gruan  e  tij: 

“A  ka  gjë  për  të  ngrënë  në  shtëpi?”  Gruaja  i  tha: 

“Jo,  ka  vetëm  aq  sa  të  hanë  fëmijët.”  Sahabiu  tha: 

“Atëherë  largojua  vëmendjen  fëmijëve.  Nëse  do  të  duan  të  vinë 
në  sofër,  vëri  të  flejnë.  Kur  miku  të  hyjë  brenda,  fike  dritën.  Edhe  ne 
të  bëjmë  sikur  po  hamë  në  sofër.  ” 

U  ulën  në  sofër.  Miku  u  ngop,  ndërsa  ata  fjetën  të  uritur. 

Në  mëngjes  sahabiu  shkoi  te  Pejgamberi  sallallahu  alejhi  ue  se- 
llem.  Kur  e  pa,  i  Dërguari  i  Nderuar  sallallahu  alejhi  ue  sellem  tha: 

“Allahu  Teala  u  kënaq  shumë  nga  ajo  që  bëtë  për  mikun  mbrë- 
më.  (Buhari,  Menakibu'l-Ensar,  10;  Tefsir,  59/6;  Muslim,  Eshribe,  172) 


Sipas  transmetimit  të  Hazretit  Aishe  radijallahu  anha,  familja  e 
Pejgamberit  të  Nderuar  sallallahu  alejhi  ue  sellem  kishte  prerë  një  dele. 
Pasi  u  dha  shumë  vetëve,  Hazreti  Pejgamber  sallallahu  alejhi  ue  sellem  I 

pyeti  se  çfarë  ka  ngelur  nga  delja: 

Hazreti  Aishe  u  përgjigj: 

“Ka  ngelur  vetëm  kocka  e  shpatullës.  ” .  Hazreti  Pejgamber  tha: 

“Thuaj,  përveç  një  kocke  shpatulle,  i  tërë pjesa  tjetër  është  jona!” 
(Tirmidhi,  Kijamet,  33) 

Domethënë,  pasuria  jonë  e  vërtetë  është  ajo  që  kemi  dhënë... 


Një  ditë,  një  nevojtar  erdhi  te  Pejgamberi  ynë  i  Nderuar  dhe  i  kër- 
koi  diçka.  I  Dërguari  i  Allahut  tha: 

“Nuk  kam  asnjë  gjë  që  mund  të  të  jap.  Shko  dhe  blej  në  emrin  tim 
dhe  kur  të  vijë  mall,  i  paguaj  unë.  Hazretit  Omer  radijallahu  anhu,  të 
cilit  nuk  iu  kënaq  zemra  që  i  Dërguari  i  Allahut  hyri  në  vështirësi,  tha: 

“O  i  Dërguari  i  Allahut!  Nëse  ke,  jepi,  Allahu  nuk  të  ka  obliguar 
me  gjëra  që  nuk  ke  mundësi  t'i  bësh.” 

Nga  shprehja  që  mori  fytyra  e  begatë  e  të  Dërguarit  të  Allahut 
sallallahu  alejhi  ue  sellem,  u  bë  e  qartë  se  Ai  nuk  u  kënaq  nga  fjalët  e 
Hazretit  Omer.  Në  lidhje  me  këtë,  njëri  prej  Ensarëve  tha: 

“Nëna  dhe  babai  im  të  qofshin  falë,  o  i  Dërguari  i  Allahut!  Jep! 
Mos  ki  frikë  se  e  pakëson  Zoti  i  Arshit! 

I  Nderuari  ynë  i  pëlqeu  shumë  këto  fjalë  të  sahabiut,  buzëqeshi 
dhe  tha: 

“Edhe  unë  jam  urdhëruar  me  këtë.  ”  (Hejsemi,  X,  242) 

Ja  një  zemër  për  shembull...  qetësimi  i  një  vëllai  në  fe  përbën 
shkak  qetësie  më  të  mirë  shpirtërore  për  një  besimtar. 


Abdullah  el-Herevi  e  njihte  cilësinë  e  bujarisë  së  të  Dërguarit  të 
Allahut  sallallahu  alejhi  ue  sellem,  por  dëshironte  ta  mësonte  më  mirë. 
Një  ditë  në  Haleb,  ai  u  takua  me  muezinin  e  Pejgamberit  tonë  të 
Nderuar,  Bilal  el-Habeshi  radijallahu  anhu.  Kështu,  atij  iu  dha  një  mu- 

ndësi  e  rrallë.  Menjëherë  filloi  ta  pyeste  atë  për  Pejgamberin  tonë  të 
Nderuar: 

“O  Bilal!  Më  trego  se  si  jepte  i  Dërguari  i  Allahut!" 

Hazreti  Bilal  i  tregoi: 

“Që  nga  dita  kur  është  dërguar  nga  Allahu  si  Pejgamber  e  deri 
ditën  kur  vdiq,  shumë  punë  të  të  Dërguarit  të  Allahut  i  kam  bërë  unë 
në  emër  të  tij.  Për  shembull,  kur  i  vinte  ndonjë  mysliman  dhe  shikonte 
se  ai  ishte  i  varfër,  merrja  borxh  dhe  bleja  rroba  dhe  ushqim  për  të.  Një 
ditë  më  doli  para  një  mushrik,  i  cili  më  tha: 

-O  Bilal!  Unë  jam  një  njeri  i  pasur  dhe  kam  shumë  mundësi.  Këtu 
e  tutje  mos  kërko  borxh  nga  askush,  eja  dhe  merr  borxh  nga  unë! 
Ashtu  veprova.  Një  ditë  pata  marrë  abdest  dhe  po  përgatitesha  për  të 
thirrur  ezanin.  Në  atë  çast  vë  re  se  ai  mushriku  po  vinte  përballë  me 
një  grup  tregtarësh.  Kur  më  pa,  më  thirri:  O  Habeshi!  Unë  e  pyeta? 
Çfarë  ka?  Ai  e  vari  fytyrën,  më  hodhi  një  vështrim  të  ashpër,  më  tha 
disa  fjalë  të  rënda  e  pastaj  më  pyeti: 

-Dhe  sa  ka  që  të  vijë  muaji  tjetër? 

Unë  thashë:  “Është  afër". 

Ai  më  tha: 

-Ka  edhe  katër  net.  Kur  të  vijë  ajo  ditë,  borxhin  që  ma  ke  do  të  ta 
marr.  Unë  nuk  t’i  dhashë  ato  para  për  hatrin  tënd  apo  të  njeriut  tënd. 
T'i  dhashë  që  të  bëhesh  robi  im.  Që  të  kullosësh  përsëri  delet  e  mia 
si  më  parë! 

Kur  i  dëgjova  këto  fjalë,  u  mërzita  shumë.  Shkova  dhe  thirra  eza- 
nin.  Kur  i  Dërguari  i  Allahut  fali  namazin  e  jacisë,  u  kthye  te  familja  e 
Tij.  Kërkova  të  takohesha  me  të  Dërguarin  e  Allahut.  Ai  pranoi.  Hyra 
brenda  dhe  i  thashë: 


-O  i  Dërguari  i  Allahut!  Nëna  dhe  babai  im  të  qofshin  falë.  Mushriku 
që  i  kam  marrë  borxh,  më  tha  kështu  e  kështu.  As  Ti  as  unë  nuk  kemi 
mundësi  ta  paguajmë.  Do  të  më  poshtërojë.  Më  jep  leje  që  të  shkoj  te 
ato  fiset  që  sapo  kanë  hyrë  në  Islam.  Të  rri  tek  ata  derisa  Allahu  Teala 
ti  japë  rizk  Pejgamberit  të  Tij  dhe  të  m’i  paguash  borxhet. 

I  Dërguari  i  Allahut  më  dha  leje.  Dola  dhe  shkova  në  shtëpinë 
time.  Vura  poshtë  kokës  sime  shpatën,  thikën,  heshtën  dhe  këpucët  e 
mia.  U  shtriva  duke  e  drejtuar  fytyrën  time  nga  qielli.  Isha  i  shqetësuar 
dhe  nuk  flija  dot.  Vetëm  kur  ra  nata  plotësisht  munda  të  flija.  Në  më- 
ngjes  u  ngrita  herët.  Kur  po  përgatitesha  të  dilja,  dëgjova  një  zë  që  më 
thirri  nga  jashtë: 

-O  Bilal!  Po  të  thërret  i  Dërguari  i  Allahut!  Shkova.  Kur  arrita  te 
dera  e  të  Dërguarit  të  Allahut,  pashë  katër  deve  me  ngarkesën  e  tyre 
në  shpinë!  Kërkova  leje  dhe  hyra  brenda.  I  Nderuari  ynë  më  tha: 

-Përgëzim  o  Bilal!  Allahu  Teala  më  ka  dërguar  mall  që  të  lashë 
borxhin.  Unë  e  falenderova  Allahun.  I  Dërguari  i  Nderuar  më  pyeti: 

-A  nuk  i  pe  katër  deve  përpara  derës? 

-Po,  i  pashë.-  u  përgjigja. 

-Janë  të  tuat,  bashkë  me  ngarkesën  që  kanë  mbi  to.  I  ka  dërguar 
zotëri  Fedek.  Merri  dhe  laji  borxhet.  Bëra  ashtu  siç  më  tha  i  Dërguari  i 
Allahut.  Ua  shkarkova  ngarkesën,  u  dhashe  deveve  për  të  ngrënë  dhe 
shkova  për  të  thirrur  ezanin  e  mëngjesit.  Kur  i  Dërguari  i  Allahut  na 
e  fali  namazin,  shkova  te  varrezat  Baki,  i  zura  veshët  me  gishta  dhe 
bërtita: 

-Kush  të  ketë  borxh  për  të  marrë  nga  i  Dërguari  i  Allahut,  le  të 
vijë!  Ia  lava  të  gjitha  borxhet  të  Dërguarit  të  Nderuar  duke  i  shitur 
mallrat  e  duke  i  kthyer  ato  në  para.  Pas  kësaj,  i  i  Dërguari  i  Allahut 
nuk  i  kishte  më  borxh  askujt  në  këtë  tokë.  Tepruan  edhe  pak  para. 
Në  buzëmbrëmje  shkova  në  xhami.  Pashë  se  i  Dërguari  i  Nderuar  po 
rrinte  vetëm  në  xhami.  I  dhashë  selam.  Ai  më  pyeti: 

-Çfarë  bëre? 

I thashë: 

-Allahu  Teala  ia  paguajti  të  gjitha  borxhet  Pejgamberit  të  Tij. 
Tashmë  nuk  ka  borxh  fare.  Ai  më  pyeti: 

-Mirë,  a  ka  ngelur  ndonjë  gjë?  I  thashë: 

-Po,  kanë  ngelur  dy  dinar. 

Ai  më  tha: 

-Më  shpëto  edhe  nga  ata  dy  dinarë.  Jepi  lëmoshë  edhe  ato,  sepse 
nuk  do  të  shkoj  në  shtëpi  derisa  të  qetësohem  duke  i  nxjerrë  nga  dora 
edhe  ata  dy  dinarë! 

Por,  për  shkak  se  nuk  erdhi  ndokush  që  t'ia  jepja  ata  dy  dinarë,  i 
Nderuari  ynë  sallallahu  alejhi  ue  sellem  priti  një  kohë  të  gjatë  në  xha- 
mi.  Së  fundi,  në  mbrëmje  erdhën  dy  kalorës.  Shkova  bashkë  me  ta  në 
treg.  Me  ato  dy  dinar  u  bleva  rroba  dhe  ushqim.  Kur  i  Nderuari  ynë  na 
e  fali  jacinë,  më  thirri  dhe  më  pyeti: 

-Çfarë  u  bë  me  ato  që  kishe? 

Unë  i  thashë: 

-Allahu  të  rehatoi. 

Pas  kësaj  përgjigje,  i  Dërguari  i  Allahut  dha  tekbir.  E  falenderoi 
Allahun  se  shpëtoi  nga  frika  se  mos  vdiste  gjatë  kohës  kur  kishte  për- 
gjegjësi  për  ata  dy  dinarë.  Pastaj  u  ngrit.  Edhe  unë  i  vajta  pas.  Ai  shkoi 
tek  të  gjithë  pjesëtarët  e  familjes  dhe  u  dha  selam.  Pastaj  hyri  në  dho- 
mën  e  Tij  ku  rrinte  natën. 

O  Abdullah,  ja  përgjigja  e  pyetjes!”  (Ebu  Davud,  Haraxh,  33-35/3055; 
Ibn  Hibban,  Sahih,  XIV,  262-264) 

Pejgamberi  ynë  i  Nderuar  ishte  aq  bujar,  sa  merrte  borxh  për  të 
dhënë  lëmoshë.  Po  ne,  si  ummet  i  tij,  sa  i  afrohemi  bujarisë  së  Tij? 


Sa  bukur  e  shpreh  poeti  idenë  se  i  dërguari  i  Allahut  sallallahu 
alejhi  ue  sellem  ishte  në  kulmin  e  zemërgjerësisë  dhe  bujarisë: 


“Sikur  në  dorë  të  mos  kishte  gjë  tjetër  vetëm  shpirtin,  do  t'ia  jepte 
edhe  atë  atij  që  mund  t'ia  kërkonte.  Për  këtë  arsye,  kush  të  kërkojë 

nga  Ai,  duhet  të  ketë  frikë  Allahun  dhe  të  kërkojë  me  ndërgjegje. 
Edhe  një  poet  tjetër  thotë: 


*  ,  0  *  ,  0*  s  0t  ,  ^ ,  0JI  A  Ji  & 

“Nëse  dikush  një  ditë  të  krahason  Ty  me  retë  në  bujari,  ka  ga- 
buar  në  lavdërimin  e  tij,  sepse  retë  japin  dhe  qajnë,  ndërsa  Ti  jep  dhe 
qesh.  ” 

Ja  pra,  deri  në  këtë  shkallë  ngjitej  bujaria  e  të  Dërguarit  të  Allahut 
sallallahu  alejhi  ue  sellem.  Ai  e  flijonte  me  dashuri  në  rrugë  të  Allahut 
gjithë  pasurinë  e  Tij .  Mevlana  Hazreti  Halid  Bagdadi  bën  këtë  përngja- 
sim  për  kulmin  e  bujarisë  së  Tij: 

“I  Dërguari  i  Allahut  sallallahu  alejhi  ue  sellem  ishte  një  shembull 
aq  i  bukur  bujarie,  saqë  deti  jepte  perla  për  hir  të  Tij,  gurët  e  fortë 
nxirrnin  rubinë  dhe  gjembat  çelnin  trëndafila.  Nëse  në  një  bahçe  bi- 
sedohej  për  moralin  e  Tij  të  bukur,  nuk  kishte  asnjë  gonxhe  që  nuk 
e  hapte  gojën  nga  gëzimi  dhe  të  mos  qeshte,  domethënë  nuk  ngelte 
asnjë  gonxhe  pa  u  hapur.”  71 

Sa  e  përsosur  është  zemërgjerësia  që  shfaq  nëna  jonë,  Hazretit 
Aishe  radijallahu  anha: 

Kur  Hazretin  Omer  e  plagosën  me  thikë  dhe  kur  po  priste  vdek- 
jen,  ai  thirri  të  birin,  Abdullahun,  të  cilit  i  tha: 

“...Shko  te  nëna  e  besimtarëve  Aisheja  radijallahu  anha  dhe  i 
thuaj:  Omeri  të  dërgon  selam.  Kujdes  mos  i  thuaj  Prijësi  i  Besimtarëve! 
Unë  tashmë  nuk  jam  prijësi  i  besimtarëve.  I  thuaj:  Omer  bin  Hattabi 
po  kërkon  leje  nga  ti  për  t  u  varrosur  në  mes  dy  shokëve  të  tij.” 

Abdullahu  radijallahu  anhu  vazhdon: 


“Kërkova  leje,  dhashë  selam  dhe  hyra  brenda.  Hazreti  Aishe  radi- 
jallahu  anha  po  qante.  I  thashë: 


71.  Halid  Bagdadi,  Divan,  Përkth.  Sadreddin  Jyksel,  Stamboll  1977,  fq.  65-66. 

-Omeri  të  dërgon  selam.  Po  të  kërkon  leje  që  të  varroset  në  mes 
dy  shokëve  të  tij. 

Nëna  jonë  Hazreti  Aishe  u  përgjigj: 

-Vendin  që  ka  ngelur  pranë  të  Dërguarit  të  Allahut  sallallahu  alej- 
hi  ue  sellem  e  pata  lënë  për  vete,  por  sot  i  jap  përparësi  Omerit.  (I 
Dërguari  i  Allahut  dhe  Hazreti  Ebu  Bekri  ishin  varrosur  ne  dhomën  e 
Hazretit  Aishe.  Edhe  Hazreti  Aishe  donte  të  varrosej  në  atë  vend  dhe 
donte  të  ishte  pranë  të  Nderuarit  tonë  dhe  afër  babait  të  saj.) 

Kur  u  kthye,  Hazretit  Omer  i  thanë: 

“-Ja,  erdhi  Abdullahu!”.  Tërë  merak  dhe  emocion,  Hazreti  Omer  foli: 

“-Më  ngrini!”.  U  ngrit  duke  u  mbështetur  mbas  dikujt  aty  dhe  më  tha: 

“Çfarë  lajmi  më  ke  sjellë?” .  Kur  i  thashë: 

“Dëshira  t’u  plotësua,  Hazreti  Aishe  të  dha  leje.”.  Atëherë  ai  tha: 

“-Elhamdulillah!  Nuk  ka  asgjë  më  të  vlefshme  për  mua  se  sa  kjo. 
Kur  të  më  merret  shpirti,  më  dërgoni  atje.  Kur  të  arrini  atje,  i  jepni 
selam  përsëri  Hazretit  Aishe  dhe  i  thoni:  Omeri  po  të  kërkon  leje. 
Nëse  ajo  jep  leje,  më  fusni  brenda.  Nëse  ajo  nuk  jep  leje,  më  shpini  te 
varrezat  e  myslimanëve!” 

Kur  ndërroi  jetë,  e  morën  dhe  erdhën  deri  te  dhoma  e  Hazretit 
Aishe.  Abdullahu  dha  selam  dhe  tha: 

“-Omeri  të  kërkon  leje!”.  Nëna  jonë  e  nderuar  tha: 

“Silleni  brenda!”.  E  futën  menjëherë  brenda.  Kështu,  ai  u  varros 
në  mes  dy  shokëve  të  tij  të  nderuar.  (Buhari,  Ashabu'n-Nebi  8,  Xhenaiz  96, 
Xhihad  174,  Tefsir  59/5,  Ahkam  43) 

Zemërgjerësia  e  nënës  sonë  Hazretit  Aishe,  edukata,  sjellja  dhe 
delikatesa  e  Hazretit  Omer,  shfaqin  një  madhështi  që  nuk  mund  të 
shprehet  me  fjalë. 


Nëna  jonë  Zejneb  bint  Xhahsh,  ishte  një  grua  që  bënte  punë  dore 
dhe  ishte  e  aftë  në  këtë  punë.  Punonte  dhe  fitimin  e  saj  e  harxhonte  në  i 

rrugë  të  Allahut.  Pejgamberi  ynë  i  Nderuar  u  kishte  thënë  grave  të  Tij: 

“Ajo  që  do  të  vijë  te  Unë  më  herët  dhe  më  shpejt,  është  ajo  që  e 
ka  krahun  më  të  gjatë.  ”  Hazreti  Aishe  thotë: 

“-Ne  i  matnim  krahët  me  masën  e  mallëngjimit  të  Pejgamberit  dhe 
mundoheshim  të  kuptonim  se  cila  do  ta  takonte  më  parë  të  Dërguarin 
e  Allahut,  por  krahu  më  i  gjatë  që  kishte  për  qëllim  i  Nderuari  ynë 
kishte  qënë  krahu  i  Zejnebit,  sepse  ajo  me  dorën  e  saj  ajo  punonte  dhe 
jepte  lëmoshë.  (Muslim,  Fedailu's-Sahabe,  101) 


Pas  hixhretit,  çdo  familje  muhaxhire  pati  marrë  pranë  një  familje 
Medinase.  Kështu  që  sahabitë,  të  cilët  bënë  aktin  e  vëllazërisë,  do  të 
punonin  së  bashku  dhe  çdo  fitim  do  ta  ndanin  ndërmjet  tyre.  Tokat 
e  tepërta  që  kishin,  Ensarët  ia  falën  të  Dërguarit  të  Allahut,  ndërsa  i 
Dërguari  i  Nderuar  i  ndau  ndërmjet  Muhaxhirëve.  Ensarët,  duke  mos 
u  ndalur  me  aq,  i  bënë  edhe  këtë  propozim  bujar: 

“O  i  Dërguari  i  Allahut!  Na  i  ndaj  edhe  vendet  e  hurmave  me  vë- 
llezërit  tanë  Muhaxhirë!  " 

Kur  Pejgamberi  ynë  i  Nderuar  nuk  e  pranoi  këtë,  Ensarët  u  bënë 
këtë  propozim  Muhaxhirëve: 

“-Atëherë,  përkujdesjen  dhe  vaditjen  e  pemëve  merreni  ju,  me  që- 
llim  që  të  jemi  ortakë  në  prodhim!”.  Me  miratimin  edhe  të  të  Dërguarit 
të  Nderuar,  të  dy  palët  e  pranuan  këtë  propozim  me  fjalët: 

“Dëgjuam  dhe  u  bindëm!”.  (Buhari,  Harth,  5) 

Sa  nevojë  kemi  për  këto  cilësi  të  larta  tani,  në  ditët  tona  që  ka  kaq 
shumë  të  varfër. 


Kur  Pejgamberi  i  Nderuar  erdhi  në  Medine,  Muhaxhirët  thanë: 

“O  i  Dërguari  i  Allahut!  Nuk  kemi  parë  më  bujarë  dhe  më  ndih- 
mëtarë  se  këta  njerëz  tek  të  cilët  kemi  bërë  hixhret.  Ai  që  ka  shumë 
pasuri,  jep  shumë,  ai  që  ka  pak,  sakrifikon  dhe  ndihmon.  Na  i  hoqën 

të  gjitha  hallet  e  jetës  dhe  na  bënë  ortakë  në  pasurinë  e  tyre.  Ne  kemi 
frikë  se  do  ta  marrin  të  gjithë  sevapin  dhe  shpërblimin?!” 

I  Dërguari  i  Allahut  sallallahu  alejhi  ue  sellem  tha: 

“Jo,  përderisa  t'i  luteni  Allahut  për  ta,  dhe  përderisa  t'i  falende- 
roni  për  atë  që  kanë  bërë,  edhe  ju  do  të  fitoni  shpërblim.  "  (Tirmidhi, 
Kijamet,  44/2487) 


Xhabiri  radijallahu  anhu  e  tregon  kështu  bujarinë  dhe  zemërgjerë- 
sinë  që  Ensarët  e  kishin  ndaj  Muhaxhirëve: 

“Kur  Ensarët  i  mblidhnin  hurmat,  i  ndanin  në  dy  pjesë,  në  njërën 
pjesë  hidhnin  shumë  dhe  në  tjetrën  hidhnin  pak.  Pastaj  pjesën  që  kish- 
te  pak,  e  sajonin  sikur  kishte  shumë,  duke  i  vendosur  degë  hurmash, 
dhe  u  thonin  Muhaxhirëve:  Merrni  kë  të  doni.  Ata  merrnin  grumbullin 
që  dukej  sikur  kishte  më  pak,  duke  menduar  se  grumbulli  më  i  madh 
duhej  të  ishte  i  Ensarëve.  Në  këtë  mënyrë  shumica  e  hurmave  u  mbe- 
tej  Muhaxhirëve,  ndërsa  Ensarët  mbanin  për  vete  pjesën  që  kishte  pak 
hurma...”  (Hejsemi,  X,  40) 

Një  ditë,  i  Dërguari  i  Allahut  sallallahu  alejhi  ue  sellem  i  ndau  në 
mes  Muhaxhirëve  mallrat  që  u  morën  nga  Beni  Nadir,  ndërsa  Ensarëve 
nuk  u  dha  fare  përveç  tre  vetëve  që  kishin  nevojë.  Pastaj,  duke  u  kthyer 
nga  Ensarët,  u  tha: 

“Nëse  doni,  ato  që  u  keni  dhënë  Muhaxhirëve  më  parë  lëruani 
atyre,  pastaj  edhe  ju  merrni  pjesë  nga  mallrat.  Nëse  doni,  kërkojuani 
ato  që  u  keni  dhënë,  në  mënyrë  që  këto  mallra  t'ua  japim  komplet 
atyre.” 


Por  Ensarët,  radijallahu  anhum  exhmain,  me  një  altruizëm  të 
madh  dhe  duke  u  dhënë  përparësi  vëllezërve  besimtarë,  dhanë  këtë 
përgjigje  të  shkëlqyer: 


“O  i  Dërguari  i  Allahut!  Ne  vëllezërve  Muhaxhirë  u  japim  pjesë 
edhe  nga  pasuria  edhe  nga  shtëpitë  tona,  po  ashtu  edhe  këto  mallra 
le  t'i  marrin  ata.” 

Mbi  këtë  zbriti  ky  ajet  fisnik,  i  cili  përgëzon  se  lëmoshat  që  janë 
bërë  me  një  sakrifikim  të  sinqertë,  do  ta  shpëtojnë  robin: 

“Ata  që  përgatitën  vendin  (Medinën)  dhe  që  besuan,  i  duan 
ata  që  shpërnguleshin  te  ata  dhe  nuk  ndiejnë  në  zemrat  e  tyre 
ndonjë  brengë  nga  ajo  që  u  jepej  atyre  (muhaxhirëve),  madje 
edhe  sikur  të  kishin  vetë  nevojë  për  të,  ata  u  jepnin  përparësi 
atyre.  Kush  ruhet  prej  lakmisë  së  vet,  të  tillët  janë  të  shpëtuar.” 
(el-Hashr,  9)  (Razi,  XXIX,  250;  Kurtubi,  XVIII,  25) 

Siç  kërkohet  edhe  në  ajetin  e  mësipërm  fisnik,  zemra  e  çdo  be- 
simtari  duhet  të  qetësohet  si  zemra  e  Ensarëve  kur  të  japë,  e  jo  të 
shqetësohet  se  po  mbaron. 


Një  ditë,  i  Dërguari  i  Allahut  sallallahu  alejhi  ue  sellem  thirri  më  së 
pari  Ensarët  për  të  ndarë  tokat  e  Bahrejnit  në  mes  sahabëve.  Ensarët, 
duke  treguar  një  sakrificë  dhe  toleroncë  të  paarritshme,  thanë: 

“O  i  Dërguari  i  Allahut!  Mos  na  jepni  gjë  ne,  para  se  të  ndani  në 
mes  vëllezërve  Muhaxhirë  një  tokë  edhe  një  herë  sa  kjo!” 

Në  lidhje  me  këtë,  i  Dërguari  i  Allahut  sallallahu  alejhi  ue  sellem 

tha: 

“O  Ensarë!  Meqë  nuk  doni  të  merrni  (duke  u  dhënë  përparësi 
vëllezërve  besimtarë),  duroni  derisa  të  më  takoni  te  Burimi  i  Keutherit, 
sepse  pas  meje,  së  afërmi  do  të  vijë  një  kohë  që  do  tju  jepet  përparësi 
juve.  (Buhari,  Menakibu'l-Ensar,  8) 


Një  ditë,  kur  gruaja  e  Pejgamberit  tonë  të  Nderuar,  Hazreti  Aishe 
radijallahu  anha  ishte  agjërueshëm,  i  erdhi  një  i  varfër  i  cili  i  kërkoi 
diçka  për  të  ngënë.  Në  shtëpinë  e  Aishes  radijallahu  anha  nuk  kishte 
gjë  tjetër  përveç  një  buke.  I  tha  shërbëtores: 

“Jepja  bukën  atij!  Shërbëtorja  i  tha: 

“Në  mbrëmje  do  të  çelim  iftarin,  nuk  ka  asgjë  tjetër  përveç  bu- 


kës! 

Hazreti  Aishe  radijallahu  anha  tha: 

“Ti  jepja  bukën  atij.” 

Shërbëtorja  e  tregon  vazhdimin  e  ngjarjes  kështu: 

Pasi  më  urdhëroi  Hazreti  Aishe,  ia  dhashë  bukën  atij  të  varfë- 
ri.  Kur  ra  mbrëmja  dikush  na  dërgoi  një  copë  mish  deleje  të  pjekur. 
Hazreti  Aishe  radijallahu  anha  më  thirri  dhe  më  tha: 

“Urdhëro  e  ha,  ky  është  më  i  ëmbël  së  buka  jote!”  (Muvatta,  Sadaka,  5) 

Në  ajetin  fisnik  thuhet:  “...Allahu  i  merr  lëmoshat...”  (et-Teube, 
104)  Allahu  i  jep  robit  sipas  zemrës  që  ka. 


Njërit  prej  sahabëve  i  kishin  bërë  dhuratë  një  kokë  deleje.  Me 
mendimin  se  dikush  tjetër  kishte  më  shumë  nevojë,  ai  ia  dërgoi  atë 
dhuratë  vëllait  të  tij.  Por  edhe  ai  ia  dërgoi  dikujt  tjetër...  kështu,  në  këtë 
mënyrë  dhurata  shkoi  në  shtatë  shtëpi  dhe  u  kthye  së  fundi  te  sahabiu 
i  parë.  (Hakim,  II,  526) 

Edhe  ngjarja  që  tregon  Huzejfe  el-Adevi  është  shumë  interesante 
sa  i  takon  reflektimit  të  bujarisë  dhe  zemërgjërësisë  që  sahabët  shfaq- 
nin  edhe  në  frymën  e  fundit: 

Ishin  në  luftën  e  Jermukut.  Ashpërsia  e  luftës  kishte  kaluar,  mysli- 
manët  e  plagosur  me  shigjeta  dhe  heshta  kishin  filluar  te  jepnin  shpirt 
mbi  rërën  e  nxehtë  ku  kishin  rënë.  Në  ato  çaste,  duke  e  mbledhur 
veten  me  shumë  vështirësi,  fillova  të  kërkoj  djalin  e  xhaxhait.  Pasi  eca 
pak  mes  të  plagosurve  që  po  jetonin  frymën  e  fundit,  në  fund  arrita  ta 
gjeja.  Por  ç  të  shihja?  Djali  i  xhaxhait  shtrihej  në  një  pellg  gjaku  dhe 
vetëm  me  shenjat  e  syve  mund  të  më  kumtonte  diçka.  Duke  i  treguar 
torbën  prej  lëkure  të  mbushur  me  ujë  që  e  kisha  përgatitur  më  parë, 
e  pyeta: 

“Do  ujë?” 


Ishte  e  qartë  që  donte,  sepse  buzët  pothuajse  i  ishin  shkrumbuar 
nga  vapa,  por  nuk  kishte  mundësi  të  përgjigjej.  Vetëm  nëpërmjet  vësh- 
trimit  mund  ta  shfaqte  gjendjen  e  tij  të  vështirë. 

Hapa  grykën  e  torbës  dhe  teksa  bëhesha  gati  t'i  jepja  ujë,  u  dëgjua 
një  Ah!  në  mes  ca  të  plagosurve  të  tjerë  që  gjëndeshin  më  tutje: 

Sapo  e  dëgjoi  këtë  zë,  djali  i  xhaxhait  hoqi  dorë  nga  nevoja  e  tij 
dhe  me  shenjën  e  vetullave  dhe  të  syve  kërkoi  që  ujin  t'ia  jepja  menjë- 
herë  tjetrit. 

Shkova  te  ai  duke  vrapuar  në  mes  të  dëshmorëve  që  ishin  të  shtri- 
rë  në  rërën  e  nxehtë.  Pashë  se  ai  ishte  Hisham  bin  As.  E  pyeta: 

“Do  ujë?”  Me  një  gjest  të  syve  më  tha  “Po!”,  por  në  atë  çastin  kur 
po  matej  të  pinte  ujë,  u  dëgjua  rënkimi  “Ah,  Ah!”  i  një  të  plagosuri 
tjetër.  Hishami  ma  bëri  me  shenjë  që  t'ia  jepja  ujin  tjetrit. 

Kur  shkova  te  ai  kishte  rënë  dëshmor.  Menjëherë  erdha  te  Hishami 
dhe  kur  po  i  jepja  torbën,  çfarë  të  shikoja?  Edhe  ai  kishte  rënë  dësh- 
mor! 

Të  paktën  t'i  jap  ujë  djalit  të  xhaxhait,  thashë  me  vete.  Shkova 
te  ai  duke  vrapuar.  Çfarë  të  shihja?  Edhe  ai  e  kishte  dorëzuar  shpirtin 
duke  e  skuqur  rërën  e  nxehtë  si  zjarr...  Torba  që  kisha  mbeti  në  mes 
të  tre  dëshmorëve.  72 

Huzejfe  radijallahu  anhu  ndjenjën  shpirtërore  që  kishte  në  atë  çast 
e  tregon  kështu: 

“Në  jetën  time  kam  parë  shumë  ngjarje,  por  asnjëra  nuk  më  ka 
bërë  të  prekem  dhe  emocionohem  kaq  shumë.  Në  një  kohë  kur  nuk 
kishin  fare  lidhje  farefisnore  ndërmjet  tyre,  shkalla  e  lartë  e  altruizmit, 
flijimi  dhe  butësia  që  tregonin  ndaj  njëri-tjetrit,  (domethënë  deri  në  fry- 
mën  e  fundit  të  tyre,  që  e  dhanë  me  po  atë  mirësi  që  kishin  pasur  tërë 
ekzistencën  e  tyre,  duke  i  dhënë  lamtumirë  jetës  me  ndërgjegje,  sipas 
udhëzimit  të  ajetit  fisnik:  Vdisni  vetëm  myslimanë.73)  lanë  gjurmë 
të  thella  në  kujtesën  time  si  një  trimëri  e  madhe  besimi  që  e  admiroja 
shumë...” 


Gulam  Halil,  i  cili  ishte  një  kundërshtar  i  njohur  i  tasavvufit,  shfaq- 


72.  Shik.  Kurtubi,  XVII,  28;  Zejlai,  Nasbu'r-Raje,  II,  318;  Hakim,  III,  270/5058. 

73.  Shik.  Ali  Imran,  102. 

te  sjellje  armiqsore  ndaj  të  gjithë  mistikëve.  Pasi  u  arrestua  një  grup, 
mes  të  cilit  ishte  edhe  Ebu'l-Husejn  en-Nuri,  i  dërguan  të  gjithë  në 
qendrën  e  hilafetit.  Me  një  urdhër  të  nxjerrë  nga  halifeja  Abbasi  e  asaj 
kohe,  u  vendos  që  ata  të  ekzekutoheshin.  Në  çastin  kur  xhelati  do  t'i 
priste  kokën  njërit  prej  dervishëve,  Hazreti  Ebu'l-Husejin  en-Nuri  doli 
përpara  me  dëshirën  e  tij.  Populli  u  habit  nga  kjo.  Xhelati  tha: 

“O  trim!  Ti  po  del  përpara,  por  kjo  shpatë  nuk  është  dçika  me  të 
cilën  mund  të  matesh.  Akoma  nuk  të  ka  ardhur  radha,  përse  nxiton?’’. 
Ebu'l-Husejin  kuddise  sirruhu  tha: 

“Rruga  ime  është  rruga  e  zemërgjërësisë.  Gjëja  më  e  lartë  dhe  më 
e  vlefshme  është  jeta.  Kohën  që  do  ta  shfrytëzoja  për  të  marrë  edhe 
pak  frymë,  dua  ta  flijoj  tani,  me  qëllim  që  vëllezërit  e  mi  të  mund  të 
jetojnë  edhe  pak,  meqenëse  për  ne  koha  e  një  frymëmarrjeje  në  këtë 
botë  është  më  dashur  se  sa  njëmijë  vjet  në  ahiret.  Sepse  këtu  është 
vendi  i  shërbimit,  ndërsa  atje  është  vendi  i  kurbetit  dhe  vendi  për  të 
qënë  afër  Allahut.  Kurbeti  fitohet  me  shërbim.  Për  këtë  arsye,  këto 
frymëmarrje  dua  t'i  flijoj  për  miqtë  e  mi.”74 


Me  vdekjen  e  Osman  Gazit,  zoti  Alauddin  i  cili  mbështetej  nga  pa- 
ria  e  shtetit  në  lidhje  me  kalimin  e  postit  sipas  traditës,  i  dha  përparësi 
vëllait  të  tij  zotni  Orhanit  të  cilit  i  tha: 

“O  Vëllai  im!  Lutja  dhe  ndihma  e  babait  tonë  është  me  ty.  Kur 
ai  ishte  gjallë,  komandën  e  ushtrisë  ta  pati  dhënë  ty,  për  këtë  arsye, 
shteti  të  përket  ty.  ” 

Alauddini,  i  cili  shfaqi  zemërgjërësi  dhe  sakrifikim  të  madh,  u  bë 
ndihmëtari  më  i  madh  i  vëllait  të  tij  dhe  shërbeu  ne  detyrën  e  vezirit.  75 


Më  8  tetor  2005  Pakistani  u  trondit  nga  një  tërmet  i  madh.  Më 
shumë  se  shtatëdhjetë  mijë  njerëz  ndërruan  jetë.  Ata  që  ngelën,  ishin 
ballë  përballë  me  urinë  dhe  varfërinë.  Një  djalë  i  ri  nga  Turqia  ua 


74.  Huxhviri,  KeshfuTMahxhub,  Përkth.  Sulejman  Ulludag,  Stamboll  1996,  fq.  302. 

75.  Zija  Nur  Aksun,  Osmanllë  Tarihi,  Stamboll  1994, 1,  36. 

dha  vëllezërve  myslimanë  gjysmën  e  pasurisë  së  tij  duke  shfaqur  një 
shembull  që  tregon  kulmin  e  zemërgjërësisë.  Në  letrën  e  tij,  që  mban 
datën  24  nëntor  të  atij  viti,  ai  shkrun  kështu: 

“Unë  jam  biri  i  një  shtëpie  të  varfër.  Babain  nuk  e  kam  ndërsa 
nëna  është  sëmurë.  Kishim  vetem  dy  lira  bukë  para,  njërën  prej  këtyre 
po  ua  dërgoj  juve,  sepse  unë  sot  kam  gjetur  bukë  në  kazan.  Iftarin  do 
ta  bëjmë  me  atë.  Më  këtë  lirë,  merruni  bukë  fëmijëve  që  janë  dëmtuar 
në  tërmet.  Kjo  para  është  hallall.  Nuk  i  dërgova  të  gjitha  paratë,  për 
shkak  se  do  të  paguaj  pullën.  Ju  kërkoj  ndjesë.”76 

Sa  shembull  i  shkëlqyer  bujarie,  zemërgjërësie  dhe  virtyti  ma- 
dhështor. . .  Sa  erë  e  mirë  që  fryn  nga  epoka  e  lumturisë. 

I  Dërguari  i  Allahut  sallallahu  alejhi  ue  sellem,  ishte  në  kulmin  e 
bujarisë  edhe  kur  kishte  edhe  kur  nuk  kishte  asgjë.  Ai  i  nxiste  sahabët 
që  të  jepnin  në  rrugë  të  Allahut  pa  i  ndarë  njerëzit  në  të  varfër  apo  të 
pasur.  Në  disa  hadithe  fisnike  të  Tij,  duke  treguar  se  bujaria  nuk  e  pa- 
këson  pasurinë,  ai  thotë: 

“Çdo  ditë,  kur  lind  dielli,  dy  ëngjëj  thërrasin:  O  njerëz,  ejani  te  më- 
shira  e  Zotit  tuaj.  Rizku  i  pakët  dhe  i  mjaftueshëm  është  më  i  mirë  se 
pasuria  e  madhe  që  pakësohet.  Këtë  thirrje  e  dëgjojnë  të  gjitha  krijesat 
përveç  njerëzve  dhe  xhindëve. 

Çdo  ditë,  kur  perëndon  dielli,  dy  ëngjëj  zënë  vendin  e  tyre  dhe 
luten  në  një  mënyrë  që  e  dëgjojnë  të  gjithë  krijesat  që  jetojnë  në  tokë, 
përveç  njerëzve  dhe  xhindëve:  O  Zot,  bëje  mëkëmbës  atë  që  jep 
në  rrugën  Tënde  dhe  shkatërroje  atë  që  nuk  jep  në  rrugën  Tënde.  ” 
(Ahmed,  V,  197) 

Atëherë  dija  e  vërtetë  është  shndërrimi  në  pasuri  të  ahiretit  i  mi- 
rësive  që  na  ka  dhënë  Zoti  dhe  tregtinë  e  kësaj  bote,  për  ta  mbushur 
zemrën  me  ndjenjën  e  bujarisë  dhe  zëmergjërësisë  dhe  për  ta  sjellë  në 
një  gjendje  deti.  Nga  ky  aspekt,  pasuria  më  e  mirë  është  ajo  që  është 
dërguar  para  të  Zotit  të  saj  në  ahiret,  ndërsa  jeta  më  e  mirë  është  ajo 
që  është  përdorur  në  rrugën  e  kënaqësisë  së  Allahut. 

76.  www.presidentofpakistan.gov.pk/NeësEventImagePopUp. 

aspx?ImageID=  129.  (28.12.2005) 

13.  Mjaftueshmëria 

Mjaftueshmëri  do  të  thotë  të  jesh  i  kënaqur  ndaj  asaj  që  të  ka  për- 
caktuar  Allahu,  të  mjaftohesh  me  atë  që  të  ka  dhënë  Ai,  domethënë 
të  mjaftohesh  me  mundësitë  materiale,  duke  i  plotësuar  nevojat  në 
masën  më  të  vogël  dhe  duke  e  zhdukur  lakminë,  për  të  mos  ua  ngulur 
sytë  gjërave  të  të  tjerëve. 

Njeriu,  i  cili  ka  ardhur  në  këtë  botë  për  t'u  sprovuar,  nuk  duhet 
t'i  harxhojë  të  gjitha  mundësitë  për  të  fituar  pasuri,  duke  harruar  kë- 
shtu  qëllimin  e  krijimit  dhe  duke  u  shqetësuar  për  rizkun.  Ai  duhet  të 
përpiqet  të  krijojë  kapitalin  e  ahiretit  me  pasurinë  dhe  mundësitë  që  i 
ka  dhënë  Allahu,  sepse  Allahu  Teala  e  ka  marrë  të  gjithë  rizkun  e  kri- 
jesave  në  përgjegjësinë  e  Tij  dhe  ka  dëshiruar  që  robërit  të  jenë  edhe 
bindës  edhe  indiferentë.  Në  ajetet  fisnike  thuhet  kështu: 

“Nuk  ka  asnjë  gjallesë  në  tokë  që  Allahu  të  mos  ia  ketë  ga- 
rantuar  furnizimin  (rizkun)  e  saj...”  (Hud,  6) 

“Ne  krijuam  për  ju  dhe  për  ata,  furnizimi  i  të  cilëve  nuk  është 
në  dorën  tuaj,  mjete  jete.”  (el-Hixhr,  20) 

“Sa  e  sa  gjallesa  janë  që  nuk  kanë  mundësi  të  furnizohen  vetë. 
Allahu  i  furnizon  ato  edhe  ju.  Ai  dëgjon  dhe  di.”  (el-Ankebut,  60) 

“...Rizkun  kërkojeni  te  Allahu!..”  (el-Ankebut,  17) 

“Ky  është  fumizimi  Ynë  dhe  i  cili  nuk  ka  të  mbaruar.”  (Sad,  54) 

Pejgamberi  ynë  i  Nderuar  i  lavdëron  kështu  robërit  e  tij  që  janë 
bindës: 

“Ai  që  është  mysliman,  të  cilit  i  është  dhënë  rizk  i  mjaftueshëm 
dhe  që  i  bindet  mirësë  që  i  ka  dhënë  Allahu,  patjetër  do  të  shpëtojë.  ” 
(Muslim,  Zekat,  125) 

Po  ashtu  l  Dërguari  i  Nderuar  lutej: 

“O  Zoti  im!  Bëje  rizkun  e  familjes  së  Muhammedit  aq  sa  ç  'kanë 
nevojë-  ”  (Muslim,  Zekat,  126) 

Një  njeri  i  cili  është  i  pabindur,  edhe  nëse  është  i  pasur,  është  më  i 

shqetësuar  dhe  më  me  halle  se  të  varfërit  dhe  nevojtarët,  sepse  ai  nuk 
ngopet  sado  që  të  fitojë  pasuri  dhe  vazhdimit  do  të  kërkojë  më  shumë. 
I  Dërguari  i  Allahut  sallallahu  alejhi  ue  sellem  e  përshkruan  kështu 
gjendjen  e  njerëzve  të  cilët  nuk  janë  të  pabindur: 

“Nëse  njeriu  ka  një  luginë  me  flori,  do  edhe  një  luginë  tjetër.  Syrin 
e  atij  nuk  e  ngop  asgjë  përveç  tokës,  por  Allahu  e  pranon  pendimin  e 
atij  që  pendohet.  (Buhari,  Rikak,  10;  Muslim,  Zekat,  116-119) 

Domethënë  duhet  të  pendohemi  nga  mëkati  i  mosbindjes.  I 
Nderuari  ynë  alejhissalatu  uesselam  i  ka  këshilluar  kështu  ata  që  janë 
në  këtë  gjendje: 

“Kur  dikush  prej  jush  ta  shohë  veten  lart  nga  aspekti  i  pasurisë 
dhe  i  krijimit,  le  ta  kthejë  shikimin  e  tij  te  ai  që  është  poshtë  tij.  ”  (Buhari, 
Rikak,  30) 

Edhe  Llokman  Hakimi  jep  këtë  këshillë: 

“Biri  im!  Mos  e  preokupo  zemrën  tënde  me  fatkeqësi  dhe  pikë- 
llime!  Largohu  nga  syri  i  pangopur.  Ji  i  kënaqur  ndaj  përcaktimit  të 
Zotit.  Bindju  asaj  që  të  ka  dhënë  Allahu,  në  mënyrë  që  të  të  zbukuro- 
het  jeta,  zemra  të  të  mbushet  me  gëzim  dhe  të  kënaqesh  nga  jeta.  ” 

Por  duke  e  kuptuar  gabim  bindjen,  nuk  duhet  të  mendohet  se 
Islami  ka  këshilluar  lënien  e  punës,  dembelizmin  dhe  rënien  në  një 
shkallë  aq  të  ulët  sa  të  kesh  nevojë  për  njerëzit.  Bindja  është  diçka 
shpirtërore  dhe  morale.  Duke  fituar  nga  hallalli,  myslimani  duhet  t'i 
kryejë  nevojat  financiare  e  duhet  t'u  japë  edhe  nevojtarëve. 

Një  tjetër  cilësi  e  bukur  si  bindja,  është  edhe  istignaja.  Istigna  do 
të  thotë  të  jeshë  syngopur,  zemërpasur,  t'i  bindesh  asaj  që  të  ka  dhënë 
Allahu,  të  mos  presësh  gjë  nga  njerëzit  dhe  të  mos  ua  shfaqësh  të 
tjerëve  nevojave  tua. 

I  Dërguari  i  Allahut  sallallahu  alejhi  ue  sellem  ka  thënë: 

“Më  erdhi  Xhebraili  dhe  më  tha:  O  Muhammed!  Jeto  sa  të  duash, 
në  fund patjetër  do  të  vdesësh.  Duajkë  të  duash,  në  fund  do  të  ndahesh 
nga  ai!  Puno  me  çfarë  të  duash,  në  fund  do  ta  marrësh  shpërblimin! 
Dije  mirë  se  nderi  i  besimtarit  është  në  namazin  e  natës,  ndërsa  dinji- 

teti  i  tij  është  të  mos  u  ankohet  njerëzve !”  (Hakim,  IV,  360-361/7921) 

Istignaja  është  një  cilësi  shpirtërore  e  të  devotshmëve  dhe  e  të  sin- 
qertëve,  të  cilët  kanë  arritur  përsosmërinë  duke  shpëtuar  nga  egoizmi. 
Istigna  është  të  qenurit  i  mjaftueshëm  shpirtërisht  me  atë  që  ke  dhe  të 
mos  përpiqesh,  duke  degraduar  si  qenie,  për  më  tepër  apo  për  të  pa- 
sur  atë  që  kanë  të  tjerët.  Istignaja  sipas  hadithit  fisnik  është: 

“Mjaftueshmëria  është  një  thesar  që  nuk  ka  të  mbaruar.”  (Dejlemi, 
III,  236/4699).  Është  qetësimi  i  zemrës  duke  u  pasuruar  shpirtërisht  si 
rezultat  i  afrimit  me  Allahun  Teala,  sepse  zemra  që  pasurohet  me  bind- 
je  dhe  istigna,  qetësohet  nga  shqetësimet  dhe  frikërat  e  kësaj  bote. 
Shpirti  percepton  amëshushmërinë  dhe  në  këtë  mënyrë  marrin  fund 
dëshirat  e  joshjet  e  përkohëshme  te  besimtari.  Përveç  vetes  së  Tij,  që 
ka  emrin  fisnik  “el-Mugni”,  Allahu  Teala  ka  bërë  që  gjithçka  tjetër  të 
ketë  nevojë  për  Të. 

I  Dërguari  i  Allahut  sallallahu  alejhi  ue  sellem  thotë  kështu: 

“Kush  ka  nevojë  dhe  këtë  ua  shpreh  njerëzve,  nuk  i  plotësohet 
nevoja.  Kush  ia  paraqet  nevojën  e  tij  Allahut,  shpresohet  që  Allahu  ta 
furnizojë  në  çast  ose  më  tutje.  "(Tirmidhi,  Zuhd,  18/2326;  Ebu  Davud,  Zekat, 
28/1645) 

Istignaja  nuk  është  vetëm  kundrejt  pasurisë  dhe  pronës.  Është  e 
domosdoshme  që  robi  të  largohet  nga  gjërat  që  e  bëjnë  të  pavëmend- 
shëm  ndaj  Zotit. 


Tabllo  të  virtytshme 

I  Dërguari  i  Allahu,  i  cili  e  praktikonte  bindjen  në  mënyrën  më  të 
bukur,  herë-herë  kërkonte  nga  sahabët  që  t'i  jepnin  fjalën  se  nuk  do  të 
kërkonin  asgjë  nga  askush.  Seuban  radijallahu  anhu  tregon: 

“Një  herë,  i  Dërguari  i  Allahut  sallallahu  alejhi  ue  sellem  tha: 

-Kush  më  jep  fjalën  se  nuk  do  të  kërkojë  gjë  nga  njerëzit,  unë  i 
premtoj  xhennetin. 


Mbi  këtë  unë  thashë: 

-Ta  jap  fjalën  unë. 

Sahabiu  që  e  transmeton  këtë  hadhith,  thotë  se  pas  kësaj  ngjar- 
jeje,  Seubani  radijallahu  anhu  nuk  ka  kërkuar  asgjë  nga  askush  gjatë 
gjithë  jetës  së  tij.  (Ebu  Davud,  Zekat,  27/1643) 

Në  hadithin  fisnik  shfaqet  mirësia  e  mosankimit  te  njerëzit.  Edhe 
Hazreti  Maruf  Kerhi,  duke  treguar  përpikmëri  të  madhe  në  çështjen  e 
bindjes  dhe  istignasë  në  tasavvuf,  që  është  esenca  dhe  shpirti  i  Islamit, 
thotë: 

“Tasavvufi  është  të  marrësh  të  vërtetat  dhe  të  këpusësh  shpresat 
nga  gjërat  që  kanë  njerëzit.  " 

Kjo  ngjarje  që  transmeton  Auf  bin  Malik  radijallahu  anhu  është 
shumë  tërheqëse,  sepse  tregon  se  sa  shumë  ua  ka  mësuar  i  Dërguari  i 
Nderuar  bindjen  dhe  istignanë  sahabëve  të  tij: 

“Ishim  një  grup  prej  shtatë-tetë  personash  dhe  po  qëndronim  pra- 
në  të  Dërguarit  të  Allahut  sallallahu  alejhi  ue  sellem.  Ai  na  tha: 

-A  nuk  do  t'ia  jepni  besën  të  Dërguarit  të  Allahut? 

Por  ne  sapo  ia  kishim  dhënë  besën!  Për  këtë  arsye  i  thamë: 

-O  i  Dërguari  i  Allahut!  Ne  ta  kemi  dhënë  besën! 

Pastaj  ai  tha  përsëri: 

-A  nuk  do  t'ia  jepni  besën  të  Dërguarit  të  Allahut? 

Ne  përsëri  i  thamë: 

-O  i  Dërguari  i  Allahut!  Ne  ta  kemi  dhënë  besën! 

I  Nderuari  ynë  përsëri  tha: 

-A  nuk  do  t'ia  jepni  besën  të  Dërguarit  të  Allahut? 

Këtë  radhe,  duke  i  zgjatur  duart  për  t’i  dhënë  besën,  i  thamë: 

-O  i  Dërguari  i  Allahut!  Ne  ta  dhamë  besën  më  parë.  Për  çfarë  do 
që  të  ta  japim  besën  tani? 

Pejgamberi  ynë  i  Nderuar  tha: 

-Do  të  më  jepni  besën  se  do  të  adhuroni  Allahun  dhe  se  nuk  keni 

për  t'i  bërë  shirk,  se  do  të  falni pesë  kohët  e  namazit,  se  do  të  bindeni 
dhe  -duke  e  ulur  zërin-  se  nuk  nuk  do  të  kërkoni  gjë  nga  askush! 
Betohem  se  kam  parë  disa  nga  ky  grup,  të  cilëve  (kur  ishin  mbi  kalë) 
u  binte  shkopi  në  tokë  dhe  nuk  kërkonin  nga  askush  që  tua  jepte.” 
(Muslim,  Zekat,  108) 

I  Dërguari  i  Allahut  e  përsëriti  fjalën  tri  herë  dhe  e  uli  zërin  kur  po 
fliste  për  shkak  të  rëndësisë  së  çështjes  që  do  të  predikonte. 


Kur  Hazretit  Ebu  Bekr  i  binte  nga  dora  kapistra,  menjëherë  e  nda- 
lonte  devenë  dhe  e  merrte  vetë.  Ata  që  ishin  aty,  i  thanë: 

“Mund  të  na  urdhëroje  dhe  ne  ta  jepnim!” 

Ebu  Bekri  radijallahu  anhu  përgjigjej: 

“I  Dërguari  i  Allahut  më  ka  urdhëruar  që  të  mos  kërkoj  asgjë  nga 
njerëzit.”  (Ahmed,  I,  11) 


Amr  bin  Taglib  radijallahu  anhu  tregon  kështu: 

Të  Dërguarit  të  Allahut  i  patën  sjellë  plaçka  lufte  ose  robër.  Ai  i 
ndau  këta  duke  i  dhënë  dikujt  e  duke  mos  i  dhënë  dikujt  tjetër.  Më  pas, 
kur  dëgjoi  fjalët  e  atyre  që  nuk  u  kishte  dhënë  gjë,  falenderoi  Allahun 
dhe  tha: 

“Betohem  në  Allahun  se  unë  u  jap  disave  dhe  nuk  u  jap  disa  të 
tjerëve.  Në  të  vërtetë  ata  të  cilëve  nuk  u  kam  dhënë  janë  më  të  dashur 
se  ata  të  cilëve  u  kam  dhënë.  Unë  jap  për  shkak  se  shoh  padurimin 
dhe  lakminë  në  zemrat  e  disave.  Disa  të  tjerë  i  lë  të  rrijnë  me  bindjen 
dhe  mirësinë  që  ka  krijuar  Allahu  në  zemrat  e  tyre.  ” 

Amr  bin  Taglib  thotë: 

“Për  Zotin,  kjo  fjalë  që  tha  Pejgamberi,  për  mua  është  shkëmbim 
për  të  gjithë  botën.  (Buhari,  Xhum'a  29,  Humus  19,  Teuhid  49) 


Nga  epoka  e  diturisë  deri  në  ditët  tona  QYTETERIMI I VIRTYTEVE 


Hazreti  Omer  radijallahu  anhu  tregon: 

“Nganjëherë,  i  Dërguari  i  Allahut  më  jepte  bakshish  lufte.  Unë  i 
thoja: 

-Jepjani  këto  ndonjërit  që  është  më  i  varfër  se  sa  unë.  I  Dërguari 
i  Allahu  më  këshilloi: 

-77  merri  këto!  Merre  mallin  e  tillë  që  nuk  i  ke  vënë  syrin  dhe  nuk 
e  ke  dashur.  Merre  dhe  nëse  dëshiron  jepe  lëmoshë,  por  mos  shko  pas 
një  malli  që  nuk  është  i  tillë!”  (Buhari,  Zekat,  51) 


Kur  njerëzit  e  grupit  Beni  Tuxhib  që  kishin  ardhur  për  të  vizituar 
të  Nderuarin  tonë,  deshën  të  kthehen  në  vendin  e  tyre,  i  Dërguari  i 
Allahut  sallallahu  alejhi  ue  sellem  u  dha  më  shumë  se  të  tjerëve  dhe  i 
pyeti: 

“A  ka  mbetur  ndonjëri  prej  jush  të  cilit  nuk  i  është  dhënë  dhuratë?” 

Ata  thanë: 

“Po,  një  djalë  i  ri  që  është  më  i  vogël  se  ne  në  moshë.  Të  cilin  e 
kemi  lënë  për  të  ruajtur  kafshët.  ” 

I  Dërguari  i  Allahut  tha: 

“Silleni  edhe  atë!  " 

Kur  u  kthyen  te  kafshët,  ata  i  thanë  djaloshit: 

“Shko  te  i  Dërguari  i  Allahut  dhe  merr  dhuratën  tënde!  Ne  i  mo- 
rëm  dhe  u  ndamë  me  Të.”  Kur  djaloshi  erdhi  te  Pejgamberi  ynë  i 
Nderuar,  tha: 

“O  i  Dërguari  i  Allahut!  Unë  jam  njëri  nga  Beni  Ebza.  Jam  nga 
grupi  që  erdhi  më  parë  dhe  të  cilëve  jua  plotësuat  dëshirat.  A  ma  plo- 
tëson  edhe  dëshirën  time?” 


I  Nderuari  ynë  e  pyeti: 
“Çfarë  dëshire  ke?” 
Djaloshi  tha: 

“0  i  Dërguari  i  Allahut!  Dëshira  ime  nuk  është  si  dëshira  e  sho- 
këve  të  mi...  Unë  dua  që  t'i  luteni  Allahut  të  më  falë  mua,  të  më  më- 
shirojë  dhe  të  më  pasurojë  zemrën!” 

Pasi  u  lut,  Pejgamberi  ynë  i  Nderuar  tha: 

“O  Zoti  im!  Fale  atë,  mëshiroje  dhe  pasuroja  zemrën !” 

Mandej  urdhëroi  që  edhe  atij  ti  jepnin  diçka  si  të  tjerëve. 

Grupi  i  Beni  Tuxhib  u  kthye  në  vendin  e  tyre.  Një  grup  prej  kë- 
tyre,  gjatë  kohës  së  haxhit  u  takua  me  Pejgamberin  tonë  të  Nderuar 
në  Mina  dhe  i  thanë: 

“Ne  jemi  Beni  Ebza.” 

I  Nderuari  ynë  i  cili  ishte  një  monument  besnikërie,  i  pyeti: 

“Çfarë  bën  djaloshi  që  pati  ardhur  te  unë  bashkë  me  ju  vitin  e 
kaluar?  ” 

Ata  i  thanë: 

Nuk  kemi  parë  njeri  më  bindës  se  ai  ndaj  rizkut  që  i  ka  dhënë 
Allahu  i  Lartë.  Nëse  njerëzit  do  ta  ndanin  botën  ndërmjet  tyre,  ai  nuk 
do  interesohej  fare  për  këtë.” 

I  Nderuari  ynë,  i  cili  u  gëzua  kur  dëgjoi  këto  fjalë,  falenderoi 
Allahun  dhe  iu  lut  Atij  në  të  mirë  të  djaloshit. 

Me  sjelljet  që  shfaqi,  ky  djalosh  u  bë  një  shembull  virtyti  për  popu- 
llin  e  tij.  Ai  e  vazhdoi  jetën  si  një  rob  që  nuk  i  jepte  rëndësi  kësaj  bote 
dhe  shumë  i  bindur  ndaj  asaj  që  i  kishte  dhënë  Allahu.  Kur  populli  i 
Jemenit  deshi  të  dilte  nga  Islami  pas  vdekjes  së  Pejgamberit  tonë  të 
Nderuar,  ai  nuk  ngurroi  t'u  kujtonte  atyre  Allahun  dhe  Islamin.  Për 
shkak  të  tij,  asnjë  nga  populli  i  tij  nuk  bëri  irtidad,  domethënë  nuk  e 
la  Islamin.  Më  vonë,  Ebu  Bekri  radijallahu  anhu  u  interesua  për  atë 
djaloshi,  pyeti  për  gjendjen  e  tij  dhe  i  shkroi  një  letër  përfaqësuesit  të 
atij  vendi,  duke  e  këshilluar  të  sillet  mirë  me  të.  (Ibn  Kajjim,  III,  650-652; 
Ibn  Sa’d,  I,  323) 

Marrëveshja  e  vëllazërisë  që  u  bë  ndërmjet  Muhaxhirëve,  të  cilët 
u  shpërngulën  nga  Mekka  për  në  Medine  dhe  Ensarëve,  ishte  një  tab- 
llo  e  pashoqe  që  nuk  e  kishte  parë  historia.  Aq  sa  duke  e  shpalluar 
pasurinë  dhe  duke  e  nxjerrë  të  tërën  në  pah,  Ensarët  e  Nderuar  de- 
shën  t’i  ndajnë  barazim  me  vëllezërit  Muhaxhirë.  Nga  ana  tjetër,  edhe 
Muhaxhirët,  të  cilëve  u  ishin  shndërruar  zemrat  në  thesare  të  bindjes 
duke  shfaqur  istigna,  treguan  pjekurinë  e  duhur  për  të  thënë: 

“Malli  dhe  prona  jote  qoftë  e  bekuar  vëlla,  ti  më  trego  rrugën  e 
tregut.  Kjo  mjafton!”  (Buhari,  Buju,  1) 


Një  ditë,  një  burrë  i  varfër  nga  myslimanët  Medinas  erdhi  te 
Pejgamberi  ynë  i  Nderuar  dhe  i  kërkoi  diçka  për  të  ngrënë. 

I  Dërguari  i  Allahut  e  pyeti: 

“A  nuk  ke  asgjë  në  shtëpi?" 

Burri  tha: 

“Kam  një  qilim,  me  njërën  pjesë  të  të  cilit  mbulohemi,  ndërsa  pje- 
sën  tjetër  e  kemi  shtruar  në  tokë,  si  dhe  një  safë  uji.” 

I  Dërguari  i  Nderuar  tha: 

“Mi  sill  mua  ato!’’ 

Burri  e  solli  qilimin  dhe  safën  e  ujit.  Pejgamberi  i  Nderuar  i  mori 
në  dorë  ato  dhe  i  pyeti  ata  që  ishin  aty: 

“Kush  do  t'i  blejë  këto?” 

Njëri  nga  sahabët  tha  se  mund  të  japë  një  dirhem  për  to.  Hazreti 
Pejgamber  tha  disa  herë: 

“A  nuk  ka  ndonjë  që  jep  më  shumë?” 

Dhe  ia  shiti  një  sahabiu  që  dha  dy  dirhem.  Teksa  po  i  jepte  paratë 
sahabiut  të  varfër,  i  tha: 

"Me  një  dirhem  merri  familjes  diçka  për  të  ngrënë.  Me  paratë  që 
do  të  teprojnë,  bli  një  sopatë  dhe  ma  sillmua!" 

I  Nderuari  ynë  ia  vendosi  një  bisht  me  duart  e  tij  sopatës  që  solli 
burri.  Mandej  i  tha: 

“Tani  shko  prit  dru  dhe  shiti!  Puno  pesëmbëdhjetë  ditë,  pastaj  eja 
te  unë!  ” 

Pas  pesëmbëdhjetë  ditësh  burri  i  varfër  erdhi  sërish  te  i  Nderuari 
ynë.  Ai  kishte  fituar  dhjetë  dirhem.  Me  këto  para  kishte  marrë  për  vete 
dhe  për  familjen  rroba  dhe  ushqime. 

Pejgamberi  ynë  i  Nderuar  u  gëzua  shumë  dhe  tha: 

"Më  mirë  është  për  ty  kështu,  se  sa  në  ditën  e  kiametit  të  të  da- 
llohet  në  fytyrë  njolla  e  lypjes...  ”  (Ebu  Davud,  Zekat,  26/1641;  Ibn  Maxhe, 
Ticarat,  25) 

Myslimani  duhet  ta  perceptoje  mirësinë  për  t'i  dhënë  një  vëllai 
besimtar  një  profesion.  Nga  ana  tjetër  edhe  myslimanët  e  varfër  nuk 
duhet  të  ankohen  te  njerëzit,  por  duhet  të  përpiqen  sipas  orientimit  që 
ka  treguar  i  Dërguari  i  Allahut. 


Ebu  Said  radijallahu  anhu  ishte  nga  sahabët  që  lidhnin  gurë  në 
bark  për  shkak  të  urisë  që  kishin.  Nëna  e  tij  i  tha: 

“Ngrihu!  Shko  te  i  Dërguari  i  Allahut  dhe  kërko  disa  gjëra  nga  Ai. 
Filani  ka  shkuar  te  i  Dërguari  i  Nderuar  dhe  Ai  e  ka  ndihmuar.  Edhe 
filanin  që  ka  shkuar,  e  ka  ndihmuar  po  ashtu.  Shko  edhe  ti,  ndoshta 
kthehesh  me  ndonjë  të  mirë. 


Ebu  Said  radijallahu  anhu  iu  përgjigj  nënës  me  fjalët: 

“Prit  pak,  le  të  përpiqemi  të  kërkojmë  disa  gjëra;  nëse  nuk  gjej- 
më  do  të  shkoj . "  Por  të  gjitha  kërkimet  dhe  mundi  i  shkuan  kot.  Për 
këtë  arsye,  duke  mos  pasur  asnjë  rrugëzgjidhje,  vendosi  të  shkojë  te 
Krenaria  e  Gjithësisë,  i  Nderuari  ynë  sallallahu  alejhi  ue  sellem.  Kur 
hyri  te  i  Dërguari  i  Allahut,  e  gjeti  duke  mbajtur  hytbe  dhe  filloi  të  dë- 
gjojë  hytben.  I  Dërguari  i  Allahut  në  hytben  e  Tij  po  thoshte  këto: 


“Atë  që  shfaq  istigna  dhe  e  ruan  nderin  e  tij,  Allahu  do  ta  bëjë  që 
të  mos  ketë  nevojë  për  të  gjithë  botën...” 

Pasi  dëgjoi  këto  fjalë,  Ebu  Said  radijallahu  anhu  nuk  guxoi  t'i  kër- 
konte  ndonjë  gjë  të  Dërguarit  të  Allahut  sallallahu  alejhi  ue  sellem  dhe 
kështu  u  kthye  në  shtëpi  duarbosh.  Ai  e  përshkruan  kështu  gjendjen  e 
tij  të  mëvonshme: 

“Kur  u  ktheva  në  shtëpi  pa  mundur  t'i  kërkoja  diçka  të  Dërguarit 
të  Nderuar,  Allahu  na  e  dërgoi  rizkun  tonë.  Punët  tona  u  rregulluan 
aq  mirë,  saqë  asnjë  prej  Ensarëve  nuk  ishte  më  i  pasur  se  ne.”  (Shik. 
Ahmed,  III,  44) 

Ja  pra  sa  rëndësi  ka  që  ta  njohimZotin  tonë,  i  cili  është  Rrazzak, 
domethënë  ai  që  e  jep  dhe  e  ndan  rizkun...  Sa  më  i  fortë  të  jetë  be- 
simi,  mbështetja  dhe  nënshtrimi  ynë  ndaj  Tij,  aq  më  shumë  mbushet 
zemra  jonë  me  pasuri  dhe  qetësi. 


Hakim  bin  Hizam  radijallahu  anhu  tregon: 

Shkova  te  i  Dërguari  i  Allahut  sallallahu  alejhi  ue  sellem  dhe  i 
kërkova  që  të  më  jepte  një  pjesë  nga  mallrat  e  luftës.  Ai  më  dha  një- 
qind  deve.  I  kërkova  edhe  një  herë  dhe  përsëri  më  dha  njëqind  deve. 
Përsëri  i  kërkova  dhe  përsëri  më  dha  njëqind  deve.  Pastaj  tha: 

“-O  Hakim!  Me  të  vërtetë  ky  mall  është  tërheqës  dhe  i  ëmbëi. 
Kush  e  merr  pa  lakmi,  në  atë  mall  i  jepet  bereqet.  Kush  e  merr  duke  ia 
ngulur  sytë  dhe  me  iakmi,  atij  malli  nuk  i  ngel  bereqet.  Një  njeri  i  tillë 
është  si  ai  që  ha  e  ha  dhe  nuk  ngopet  në  asnjë  Iloj  mënyre.  Dora  që 
jep,  është  më  e  mirë  se  dora  që  merr.  ” 

Mbi  këtë  unë  i  thashë: 

“O  i  Dërguari  i  Allahut!  Betohem  në  Allahun  që  të  ka  dërguar 
ty  me  fenë  e  vërtetë,  se  sa  të  jem  në  jetë  nuk  do  të  pranoj  asgjë  nga 
dikush  përveç  se  nga  Ti.” 

Hakimi  radijallahu  anhu  mori  njëqind  devetë  e  para  që  ia  dha  i 
Dërguari  i  Allahut  sallallahu  alejhi  ue  sellem,  ndërsa  të  tjerat  i  la.  Një 
ditë  dhe  Ebu  Bekri  radijallahu  anhu  e  thirri  Hakimin  për  t'i  dhënë  një 
pjesë  nga  malli  i  plaçkës  së  luftës,  por  Hakimi  nuk  e  mori.  Më  vonë 
Hazreti  Omer  radijallahu  anhu  e  ftoi  për  t'i  dhënë  disa  gjëra.  Hakimi 

radijallahu  anhu  nuk  i  pranoi.  Atëherë,  këtë  Hazreti  Omer  tha: 

“O  Myslimanë!  Ju  kam  dëshmitarë  ju  për  Hakimin.  Unë  po  i  jap 
një  pjesë  nga  plaçka  e  luftës  që  ia  ka  ndarë  Allahu,  por  ai  nuk  dëshiron 
ta  marrë.  Pas  vdekjes  së  Profetit  sallallahu  alejhi  ue  sellem  deri  sa  vdiq 
edhe  vetë,  Hakimi  kurrë  nuk  pranoi  asgjë  nga  askush.  (Buhari,  Vasaje,  9; 
Vakidi,  III,  945) 

Ja  një  shembull  i  veçantë  i  vendosmërisë  në  bindje,  i  mosankimit 
tek  të  tjerët  dhe  i  dashurisë  ndaj  Pejgamberit  alejhissalatu  uesselam... 


E  pyetën  Ahmed  bin  Hanbelin,  i  cili  ishte  i  njohur  me  asketizmin 
dhe  devotshmërinë  e  tij: 

“Kush  është  më  e  lartë,  pasuria  apo  varfëria?'  Ai  u  përgjigj: 

“Bëj  tregti  dhe  mos  u  anko  te  njerëzit.  Unë  nuk  di  virtyt  më  të 
madh  se  sa  të  mos  kesh  nevojë  për  njerëzit." 


Ibrahim  bin  Ed’hemi  pa  një  njeri  që  po  digjte  veten  nga  varfëria 
dhe  i  tha: 

“A  ta  kanë  dhënë  varfërinë  pa  të  paguar  shpërblim,  prandaj  po  e 
djeg  veten?” 

Njeriu  pyeti  me  habi: 

“-I  Nderuar!  A  edhe  varfërinë  e  marrin  duke  paguar  shpërblim?" 

Hazreti  Ibrahim  bin  Edhemi  tha: 

“Po!  Kur  unë  e  pashë  vlerën  e  varfërisë,  për  ta  blerë  atë  dhashë 
shtetin  e  Belhit  me  kënaqësi  dhe  gëzim  të  madh. . .  ” 

Çështja  që  synohet  këtu,  është  të  thyesh  dëshirat  vetjake  dhe  të 
bëhesh  pasanik  i  bindjes.  Vlera  shpirtërore  e  një  varfëri  që  bën  durim 
në  të,  është  shumë  e  lartë... 

Kur  e  pyetën  Hazretin  Ebu  Hazim: 

“Çështë  pasuria?”  Ai  tha: 

“Pasuria  është  dy  gjëra:  njëra  është  të  jesh  i  kënaqur  nga  Allahu 
Teala,  dhe  e  dyta  është  të  mos  jesh  nevojtar  ndaj  njerëzve.”.  I  thanë: 

“-Atëherë  ti  je  i  varfër.” 

Ai  u  përgjigj: 

“Si  mund  të  jem  i  varfër  kur  toka,  qiejt  dhe  gjërat  që  janë  ndërmjet 
tyre  janë  pronë  e  Allahut  Teala  dhe  kur  unë  jam  një  rob  i  sinqertë  i 
Tij!” 

Varfëria  e  vërtetë  është  pakujdesia  e  zemrës  ndaj  Zotit.  Nëse  një 
zemër  ka  mirësinë  për  të  qenë  bashkë  me  Zotin,  do  të  thotë  se  është 
më  e  pasura  e  botës.  Ndërsa  ajo  që  është  larg  Zotit,  është  më  e  pri- 
vuara. 


Është  shumë  mësimdhënëse  edhe  kjo  histori  në  të  cilën  reflekto- 
het  mirësia  e  mjaftueshmërisë  dhe  istignasë: 

Në  një  kohë  iftari,  te  dera  e  një  furre  buke  erdhi  një  njeri  fytyra 
e  të  cilit  kishte  një  fisnikëri  që  nuk  mund  ta  shikonte  çdo  sy.  Pasi  u 
shpërndanë  njerëzit,  ai  i  tha  furrxhiut: 

“O  biri  im!  Sot  nuk  munda  të  fitoj  para  për  bukë.  A  mund  të  më 
jepni  një  çerek  buke  që  ta  paguaj  nesër,  nëse  nuk  vdes?” 

Zëri  i  dridhej  dhe  fytyra  i  ishte  skuqur.  Edhe  pse  furrxhiu  i  tha: 


“S'ka  problem,  ty  të  jap  një  bukë  dhe  jo  një  çerek  buke.  Hallall  të 
qoftë,  nuk  ka  nevojë  për  para.”  Njeriu  i  huaj  tha: 


“Jo  o  biri  im,  një  e  katërta  më  mjafton...  ndoshta  vijnë  edhe  tre  të 
varfër  të  tjerë.  Vetëm  sa  një  e  katërta  mund  ta  nxi  fytyrën.  Me  shumë 
nuk  mund  ta  mbaj.  Unë  vendosa  kusht  që  edhe  një  të  katërtën  të  ta 
paguaj  nesër.” 


Furrxhiu  ia  dha  çerekun  e  bukës  i  habitur.  Burri  i  shkretë  e  mori 
bukën  duke  e  puthur  dhe  u  largua  ngadalë-ngadalë  e  me  hapa  të  lehtë. 

Përpara,  në  një  qoshe  i  doli  një  qen.  Qeni  po  e  shikonte  të  moshuarin 
me  sy  lutës,  a  thua  se  po  i  tregonte  që  është  i  uritur.  Duke  pëshëritur 
fjalët  “do  të  thotë  gjysma  paska  qënë  e  jotja!”,  njeriu  fytyrëndritur  ia 
dha  qenit  gjysmën  e  çerekut  të  bukës.  Pastaj  shkoi  drejt  në  xhami.  Ai 
hapi  iftarin  me  një  kafshatë  bukë  dhe  me  disa  gllënjka  uji  që  i  kishin 
ngelur,  duke  falenderuar  Allahun  për  këtë  mirësi. 

Ditën  e  nesërme,  një  tregtar  i  tha: 

“Xhaxha,  mbushi  këto  torba  nga  çezmeja,  pastaj  mbarti  këto  gjëra 
që  sapo  erdhën!”.  Mandej,  si  shpërblim  i  dha  një  lirë. 

Burri  i  shkretë  vrapoi  menjëherë  për  te  furra  e  bukës  dhe  pagoi 
paratë  e  çerekbukës  që  bënte  25  cent.  Edhe  pse  furrxhiu  nuk  deshi  t'i 
merrte,  u  dorëzua  përballë  këmbënguljes  e  lutjeve  të  fytyrëndriturit  dhe 
u  detyruata  pranonte  pagesën  me  sytë  e  mbushur  me  lot. 

Ja,  një  shembull  monumental  i  mjaftueshmërisë  dhe  istignasë...  e 
në  të  njëjtën  kohë  një  rob  bujar  që  nuk  hiqte  dorë  nga  lëmosha  dhe 
butësia  ndaj  krijesave  të  Allahut,  edhe  pse  ishte  i  varfër... 


Dy  nga  shembujt  e  shkëlqyer  për  mjaftueshmërinë  dhe  istignanë, 
që  e  shikojmë  në  vakëfin  tonë  “Aziz  Mahmud  Hydaji”  që  është  në 
Stamboll,  janë: 

Vakëfi  jonë  i  ndihmonte  një  nëne  dhe  birit  të  saj.  I  biri  ishte  pa- 
ralizuar  dhe  kishte  mbaruar  universitetin.  Një  ditë  kjo  nënë  erdhi,  e 
falenderoi  vakëfin  dhe  tha: 


“Këtu  e  tutje  nuk  do  të  marr  më  ndihmë.  Jepuni  atyre  që  janë  më 
në  nevoje  se  unë,  sepse  im  bir  vdiq.  Me  paratë  që  mora  në  fund,  rre- 
gullova  punët  e  xhenazes.  Tashmë  kam  vetëm  shpirtin  tim.  Sidoqoftë 
unë  i  shtyj  ditët.  Paratë  që  m’i  jepnit  mua,  jepuani  ndonjë  familjeje 
nevojtare  që  është  në  gjendjen  tonë  të  kaluar.” 


Në  një  rast  tjetër  i  jepej  ndihmë  një  gruaje  hollandeze,  së  cilës 
i  kish  vdekur  burri  dhe  kishte  ngelur  me  jetimat.  Edhe  ajo  një  ditë  i 
shkruajti  letër  vakëfit  tonë  dhe  e  falenderoi  duke  thënë: 

“Tashmë  i  kam  paguar  borxhet  e  burrit  tim.  E  shpëtova  atë  nga 
haku  i  robit.  Tani  jam  në  gjendje  të  jetoj  me  mundin  tim.” 

Ja,  fisnikëria  nuk  është  as  me  pasuri  dhe  as  me  varfëri,  fisnikëria 
e  vërtetë  është  me  xhevahirin  që  ndodhet  në  zemër. 


Njeriu,  duhet  të  jetë  syngopur  (i  mjaftueshëm  me  atë  që  ka)  ndaj 
çdo  gjëje  që  kanë  njerëzit  e  tjerë  kurse  ndaj  asaj  që  ka  Zoti  gjithmonë 
syçelur.  Sa  bukur  shpjegohet  kjo  nëpërmjet  këtij  hadithi  fisnik: 

“Kur  Ejjubi  alejhisselam  kishte  nxjerrë  rrobat  dhe  po  lahej,  i  ra  një 
grumbull  florinjsh.  Menjëherë  filloi  t'i  fuste  në  rrobë  grushta  grushta. 
Në  lidhje  me  këtë  Allahu  Teala  i  tha: 

-O  Ejjub!  A  nuk  të  kam  bërë  jonevojtar  për  këto  që  pe?  Hazreti 
Ejjub  upërgjigj: 

-Betohem  në  madhërinë  Tënde  se  po,  o  Zoti  im,  por  unë  nuk  jam 
indiferent  ndaj  bereqetit  që  më  vjen  nga  Ti.  (Buhari,  Gusl,  20) 


Hasan  Basri  kuddise  sirruhu  i  lutej  kështu  Allahut  Teala: 


“O  Zoti  im!  Më  pasuro  duke  më  bërë  nevojtar  për  Ty,  mos  më  bëj 
të  varfër  që  të  mos  jem  i  pavëmendshëm  ndaj  Teje!”77 

Së  fundi,  Hazreti  Pejgamber  sallallahu  alejhi  ue  sellem  e  ka  bërë  të 
qartë  se  pasuria  e  vërtetë  nuk  është  mall,  sa  ç’është  ngopje  e  zemrës.78 
Sipas  kësaj,  gjithkush  është  i  pasur  aq  sa  bindja  dhe  istignaja  e  tij. 
Ndërsa  bindja,  siç  thuhet  edhe  në  hadithin  fisnik,  është  një  thesar  që 
nuk  ka  të  mbaruar.79  Edhe  besimtarët  e  vërtetë  janë  ata  që  kanë  këtë 
mirësi  pasurie  dhe  që  japin  në  rrugë  të  Allahut. 


77.  Bakillani,  I'xhazuTKur'an,  Bejrut  1998,  fq.  107. 

78.  Ahmed,  II,  389. 

79.  Bejhaki,  Kitabu'z-Zuht,  Bejrut  1996,  II,  88. 

14.  Të  jesh  asket  kundrejt  kësaj  bote 

Asketizëm  do  të  thotë  të  zbukurosh  botën  e  brendshme  me  bu- 
kurinë  e  adhurimeve  dhe  të  veprave  të  mira,  duke  mos  ndjerë  nevojë 
ndaj  asnjë  dëshire  vetjake  të  kësaj  bote,  pra  domethënë  duke  mos  u 
dhënë  rëndësi.  Me  qëllim  që,  përveç  Allahut  xhelle  xhelaluhu,  gjithçka 
tjetër  ta  humbë  rëndësinë  në  zemër. 

Asket  është  ai  që  ikën  nga  mëkati  duke  shmangur  edhe  gjërat  e 
dyshimta,  si  dhe  ai  që  i  përdor  me  qëllim  mirësitë  e  kësaj  bote,  me 
dashuri  dhe  frikë  ndaj  Allahut. 

Të  mëdhenjtë  e  Islamit  kanë  jetuar  me  një  adhurim  të  lartë,  të 
cilin  e  kanë  shfaqur  shpirtërisht  në  rrugë  të  Allahut,  me  asketizëm 
dhe  istigna  të  bukur  që  pasqyron  lidhjet  e  tyre  me  këtë  botë.  Sepse 
me  frikën  dhe  shpresën  që  kishin  ndaj  Allahut,  çdo  gjë  e  kish  humbur 
vlerën  në  këtë  botë,  ashtu  që  zemrat  e  tyre  nuk  shprehnin  asgjë  përveç 
Zotit.  Kështu,  asketizmi  është  një  parzmore  e  fortë  që  të  mbron  nga 
pasionet  dhe  nga  dashuria  për  këtë  botë,  të  cilat  të  bëjnë  të  harrosh 
ahiretin. 

Kjo  botë  gënjeshtare  ka  bërë  shumë  njerëz  për  vete  me  joshjen 
dhe  magjinë  e  saj.  Por  këtë  botë  duhet  ta  shndërrojmë  në  kapital  të 
ahiretit  dhe  duhet  të  përfitojmë  prej  saj  duke  e  mbajtur  atë  jashtë  zem- 
rës.  Allahu  e  përshkruan  kësisoj  jetën  e  kësaj  bote,  e  cila  jetohet  duke 
ndjekur  dëshirat  dhe  pasionet  vetiake: 

“Dijeni  se  jeta  e  kësaj  bote  nuk  është  tjetër  vetëm  se  lojë, 
kalim  kohe  në  argëtim,  stoli,  krenari  mes  jush  dhe  përpjekje  në 
shtimin  e  pasurisë  dhe  të  fëmijve,  dhe  është  si  shembulli  i  një 
shiu  prej  të  cilit  bima  habit  bujqit,  pastaj  ajo  thahet  dhe  e  sheh 
atë  të  verdhë,  mandej  të  thyer  e  llomitur,  ndërsa  në  botën  tjetër 
ka  dënim  të  rëndë,  por  edhe  falje  mëkatesh  dhe  dhurim  i  kë- 
naqësisë  nga  Allahu.  Jeta  e  kësaj  bote  nuk  është  tjetër  vetëm  se 
përjetim  mashtrues.”  (el-Hadid,  20) 

I  Dërguari  i  Allahut  sallallahu  alejhi  ue  sellem  ka  thënë: 

“Në  krahasim  me  këtë  hotë,  ahireti  i  ngjan  futjes  së  gishtit  të  ndo-  m 

njërit  prej  jush  në  det.  Ai  njeri  le  të  shikojë  se  me  sa  ujë  i  kthehet 
gishti.  (Muslim,  Xhennet,  55) 

“Kush  dëshiron  ahiretin,  Allahu  ia  vendos  pasurinë  e  tij  në  zemër 
dhe  ia  rregullon  punët.  Tashmë  kjo  botë  i  shkon  nga  pas  duke  iu  bi- 
ndur.  Kush  ka  për  qëllim  këtë  botë,  Allahu  i  vendos  varfërinë  në  mes 
dy  syve  dhe  ia  ngatërron  punët.  Së  fundi,  në  dorën  e  tij  nuk  i  vjen 
ndonjë  gjë  më  tepër  nga  kjo  botë,  përveç  asaj  që  i  është  caktuar.  ” 
(Tirmidhi,  Kijamet,  30/2465) 

Me  qëllim  që  ummeti  i  tij  të  jetë  asket  ndaj  kësaj  bote  dhe  të  fale- 
nderojë  Allahun  për  mirësitë  që  i  ka  dhënë,  Dërguari  i  Allahut  sallalla- 
hu  alejhi  ue  sellem  na  jep  këtë  këshillë: 

“Shikoni  ata  që  i  kanë  kushtet  e  jetës  më  të  vështira  se  ju,  dhe  mos 
shikoni  ata  që  janë  më  mirë  se  ju.  Kjo  është  sjellje  më  e  përshtatshme, 
që  të  mos  e  neglizhoni  mirësinë  e  AHahut.  ”  (Muslim,  Zuhd,  9) 

“Zuhdi”  dhe  “takva”  (asketizmi  dhe  devotshmëria),  të  cilat  janë 
shenjat  e  atyre  që  kanë  përvetësuar  metodën  profetike  kundër  je- 
tës  dhe  ngjarjeve,  nganjëherë  kuptohet  gabim.  Njerëzit  pandehin  se 
kjo  do  të  thotë  të  heqësh  dorë  plotësisht  nga  mirësitë  dhe  pasuritë  e 
kësaj  bote.  Mirëpo  edhe  adhurimet  financiare  që  kryhen  me  pasuri, 
janë  shumë  të  vlefshme  te  Allahut.  Në  Kur'anin  Fisnik  fjala  infak  (të 
harxhosh  në  rrugë  të  Allahut)  përmendet  në  shumë  vende.  Kryerja  e 
zekatit  dhe  e  haxhit,  të  cilat  janë  dy  nga  pesë  shtyllat  e  Islamit,  është 
e  mundur  me  zotërimin  e  masës  më  të  vogël  të  pasurisë  së  kësaj  bote. 
Veçanërisht  edhe  shprehja80  profetike  “dora  që  jep  është  më  e  mirë  se 
dora  që  merr”  është  po  ashtu  diçka  që  inkurajon  të  zotërosh  pasurinë 
e  këtyre  adhurimeve.  Kështu  që  asketizmi  nuk  bie  në  kundërshtim  me 
çështjet  që  ka  inkurajuar  feja. 

Është  e  qartë  se  të  sillesh  me  istigna  ndaj  mirësive  të  kësaj  bote 
duke  patur  frikë  se  bie  në  mëkat  apo  pakujdesi,  ka  nevojë  për  asketi- 
zëm  dhe  devotshmëri,  por  kjo  istigna  është  shpirtërore  dhe  jo  vep- 
rore.  Domethënë,  asketizmi  dhe  istignaja,  krahas  përkushtimit  ndaj 
mirësive  të  kësaj  bote,  është  të  mos  i  futësh  ato  në  zemër.  Nisur  nga 
kjo,  asketizmi  nuk  është  varfëri,  por  një  sjellje  shpirtërore  që  i  nevoji- 

80.  Shik.  Buhari,  Zekat,  18. 

tet  çdo  besimtari  të  pasur  apo  të  varfër.  Nëse  një  njeri  që  në  pamje  të 
jashtme  jeton  në  varfëri  si  rezultat  i  përcaktimit  hyjnor,  por  që  zvarritet 
shpirtërisht  pas  dëshirave  të  kësaj  bote,  nuk  është  asket  dhe  nuk  ka 
istigna,  sepse  asketizmi  dhe  istignaja  nuk  janë  bindje  ndaj  varfërisë  së 
detyruar  nga  fati,  por  mbrojtja  e  zemrës  me  synimin  që  të  mos  bëhet 
rob  i  kësaj  bote. 

Sa  bukur  e  ka  përkufizuar  asketizmin  i  Dërguari  i  Allahut  sallallahu 
alejhi  ue  sellem: 

“Asketizmi  në  këtë  botë  nuk  është  të  bësh  hallallin  haram  dhe  as 
që  të  lësh  pasurinë  dhe  pronën.  Asketizmi  në  këtë  botë  është  t'i  be- 
sosh  më  shumë  asaj  që  është  te  Allahu  se  sa  asaj  që  ke  në  dorë,  si  dhe 
të  shpresosh  shumë  në  shpërblimin  e  fatkeqësisë  që  të  ka  ndodhur, 
përderisa  mos  të  të  lërë  ajo.  ”  (Tirmidhi,  Zuhd,  29/2340) 


Tabllo  të  virtytshme 

Ijas  bin  Tha'lebe  radijallahu  anhu  ka  thënë: 

Një  ditë  ashabët  e  nderuar  po  flisnin  për  këtë  botë  pranë 
Pejgamberit  tonë  të  Nderuar.  Në  lidhje  me  këtë,  i  Dërguari  i  Allahut 
sallallahu  alejhi  ue  sellem  tha: 

“Ju  a  nuk  dëgjoni,  ju  a  nuk  dëgjoni?  Eshtë  nga  besimi  që  të  jetosh 
thjeshtë.  Eshtë  nga  besimi  të  jetuarit  thjeshtë.  ”  (Ebu  Davud,  Terexhxhul, 
1/4161;  Ibn  Maxhe,  Zuhd,  4) 

Domethënë,  të  jetosh  si  asket,  të  jesh  modest  dhe  jonevojtar  për 
të  tjerët... 


Sipas  transmetimit  të  Hazretit  Aishe  radijallahu  anha,  një  grua 
nga  Ensarët  që  erdhi  për  ta  vizituar,  por  kur  pa  se  shtrati  i  të  Dërguarit 
të  Allahut  përbëhej  prej  një  shilteje  të  palosur,  shkoi  në  shtëpinë  e  vet 
duke  vrapuar  dhe  solli  një  shtrat  të  mbushur  me  lesh.  Hazreti  Pejgamber 
sallallahu  alejhi  ue  sellem,  pasi  vuri  re  se  i  qe  ndërruar  shtrati,  pa  dhë- 
në  kurrfarë  shenje  që  ish  gëzuar  nga  kjo  gjë,  i  tha  Hazretit  Aishe: 

“O  Aishe!  Jepja  përsëri  këtë  shtrat.  Betohem  në  Allahun  se  po  të 
doja,  Allahu  do  t'i  bënte  të  ecin  me  mua  dhe  t'i  nënshtronte  ndaj  urdhë- 
rit  tim  edhe  malet  prej  floriri  e  argjendi.  ”  (Ahmed,  Kitabu'z-Zuhd,  fq.  30) 


Abdullah  bin  Mes'ud  radijallahu  anhu  thotë: 

I  Dërguari  i  Allahut  sallallahu  alejhi  ue  sellem  ishte  shtrirë  dhe  kish 
fjetur  mbi  një  hasër.  Kur  i  Nderuari  ynë  u  zgjua,  hasra  kishte  lënë  gjur- 
më  në  anën  e  trupit.  Ne  i  thamë: 

“0  i  Dërguari  i  Allahut!  Sikur  të  marrim  një  shtrat  për  Ty?!”  I 
Dërguari  i  Nderuar  tha: 

“Çfarë  lidhjeje  kam  unë  me  këtë  botë?  Unë  në  këtë  botë  jam  si  një 
kalorës  që  pushon  në  hijen  e  një  peme,  pastaj  e  lë  atë  vend  dhe  ikën. " 
(Tirmidhi,  Zuhd,  44/2377) 


Ebu  Hurejra  radijallahu  anhu  takoi  një  grup  që  kishte  vënë  për- 
para  mish  deleje  të  skuqur.  Ata  e  ftuan  Ebu  Bekrin,  por  ai  nuk  pranoi 
të  hante.  Tha: 

“I  Dërguari  i  Allahut  iku  nga  kjo  botë  pa  u  ngopur  as  me  bukë 
elbi!  ’  (Buhari,  Et’ime,  23) 


Një  ditë  Sehl  bin  Sa'd  radijallahu  anhu  tha: 

“Që  nga  çasti  që  është  dërguar  si  profet,  derisa  ndërroi  jetë,  i 
Dërguari  i  Allahut  sallallahu  alejhi  ue  sellem  nuk  ka  parë  kurrë  miell  të 
situr  në  sitë.”  Atë  e  pyetën: 

“A  përdornit  sitë  në  kohën  e  të  Dërguarit  të  Allahut?”.  Sehli  tha: 

“Që  kur  është  dërguar  si  pejgamber  e  derisa  ndërroi  jetë,  i  Dërguari 
i  Allahut  sallallahu  alejhi  ue  sellem  nuk  ka  parë  sitë.”.  Sehl  bin  Sa'dit 
i  thanë: 


Po  si  e  hanit  miellin  e  elbit,  të  pasitur? 

“Ne  e  bluanim  elbin  dhe  e  hidhnim.  Himet  që  iknin,  iknin.  Atë  që 
mbetej  e  lagnim  me  ujë  dhe  e  bënim  brumë.”  (Buhari,  Et'ime,  23) 


Enesi  radijallahu  anhu  tregon: 

“Pejgamberit  tonë  të  Nderuar  i  sollën  mall  nga  Bahrejni.  I  Dërguari 
i  Allahut  sallallahu  alejhi  ue  sellem  tha: 

-Silleni  në  xhami  dhe  mblidheni!  Ky  mall  ishte  malli  më  i  madh  që 
i  ishte  sjellë  të  Dërguarit  të  Allahut  (deri  atë  ditë).  I  Nderuari  ynë  alejhis- 
salatu  uesselam  shkoi  në  namaz  dhe  nuk  e  pa  mallin  fare.  Kur  mbaroi 
namazi,  erdhi  te  malli.  Çdokujt  që  shikonte  i  jepte...  I Dërguari i  Allahut 
sallallahu  alejhi  ue  sellem  nuk  iku  nga  aty  pa  e  ndarë  të  tërin,  derisa  nuk 
ngeli  edhe  një  dirhem  për  Të.  ”  (Buhari,  Slat  42,  Xhizje  4,  Xhihad  172) 


I  Nderuari  i  Botrave,  duke  i  qortuar  pikërisht  me  ajetet  e  Kur  anit 
Fisnik  gratë  e  tij  të  cilat  anonin  nga  bukuritë  e  kësaj  bote,  kërkoi  nga 
ato  që  të  zgjedhnin  ose  bukurinë  e  jetës  së  kësaj  bote,  ose  Allahun,  të 
Dërguarin  e  Tij  dhe  ahiretin.  Pas  kësaj  ai  qëndroi  larg  tyre  një  muaj. 
Në  lidhje  me  këtë  ngjarje  që  përkujtohet  me  emrin  “Ila”,  zbritën  këto 
ajete  fisnike: 


“O  Pegamber,  thuaju  bashkëshorteve  të  tua:  “Në  qoftë  se 
dëshironi  jetën  e  kësaj  bote  dhe  stolitë  e  saj,  atëherë  ejani  t’ju 
jap  kundërvlerën  e  divorcit  dhe  t’ju  divorcoj  ashtu  si  duhet.  Në 
qoftë  se  doni  Allahun,  të  Dërguarin  e  Tij  dhe  botën  tjetër,  atëhe- 
rë  të  jini  të  sigurta  se  Allahu  ka  përgatiur  shpërblim  të  madh  për 
ato  që  bëjnë  punë  të  mira  prej  jush.”  (el-Ahzab,  28-29) 

Pastaj,  i  Dërguari  i  Allahut  sallallahu  alejhi  ue  sellem  i  thirri  ato, 
dhe  duke  filluar  nga  Hazreti  Aishe,  tha: 

“Unë  do  të  të  them  diçka.  Mos  u  nxito  për  tu  përgjigjur!  Më  jep 
përgjigje  pasi  të  këshillohesh  me  prindërit  e  tu. 


Nëna  jonë  Aisheja  e  pyeti: 

“Çfarë  është  ajo  gjë,  o  i  Dërguari  i  Allahut? 

I  Nderuari  ynë  lexoi  ajetin  që  zbriti.  Kur  e  dëgjoi  ajetin,  nëna  jonë 
Aisheja  u  përgjigj  menjëherë: 

“Domethënë  duhet  të  këshillohem  me  familjen  time  në  lidhje  me 
çështjen  për  të  të  zgjedhur  Ty?  Kurrë!  Unë  dua  Allahun,  të  Dërguarin 
e  Tij  dhe  botën  tjetër.  ” 

Edhe  nënat  e  tjera  tona  u  sollën  në  të  njëjtën  mënyrë.  (Muslim, 
Talak,  29) 

Seuban  radijallahu  anhu,  që  ishte  robi  të  cilin  i  Dërguari  i  Allahut 
sallallahu  alejhi  ue  sellem  e  kish  liruar,  tregon: 

Kur  i  Dërguari  i  Allahut  do  të  dilte  në  udhëtim,  e  fundit  mes  të 
gjithë  pjesëtarëve  të  familjes  që  Ai  përshëndeste,  ishte  e  bija  Fatime 
radijallahu  anha.  Kur  kthehej,  njeriu  i  parë  që  shkonte  të  takonte  ishte 
përsëri  Fatimeja.  Njëherë  i  Dërguari  i  Allahut  sallallahu  alejhi  ue  sellem 
sapo  ishte  kthyer  nga  një  udhëtim.  Fatimeja  kishte  varur  mbi  derë  një 
perde  dhe  për  më  tepër  u  kishte  vënë  nga  një  bylyzyk  argjendi  fëmi- 
jëve  të  saj  Hasanit  dhe  Husejnit.  Pejgamberi  ynë  i  Nderuar  shkoi  te 
shtëpia  e  Fatimes,  por  nuk  hyri  brenda.  Fatimeja  e  kuptoi  se  shkaku 
që  i  Dërguari  i  Allahut  nuk  hyri  brenda  ishin  ata  që  pa.  Menjëherë  e 
hoqi  perden  dhe  ua  nxori  byzylët  nga  dora  fëmijëve.  Njërin  prej  këtyre 
ua  dha  dy  fëmijëve.  Hasani  dhe  Husejni  shkuan  te  i  Dërguari  i  Allahut 
duke  qarë.  I  Dërguari  i  Allahut  sallallahu  alejhi  ue  sellem  i  mori  këto 
byzylykë  dhe  tha: 

“O  Seuban!  Këto  jepja  filan  familjeje.  Hasani  dhe  Husejni  janë 
nga  Ehli  Bejt.  Nuk  dua  që  bukuritë  që  do  t'u  japë  Allahu  t'i  mbarojnë 
në  jetën  e  kësaj  bote.  O  Seuban!  Blej  për  fëmijët  dy  byzylykë  prej 
kocke  dhe  një  gjerdan  të  bërë  prej  kocke  për  Fatimen!”  (Ebu  Davud, 
Terexhxhul,  21/4213) 

I  Dërguari  i  Allahut  sallallahu  alejhi  ue  sellem,  me  qëllim  që  Ehli 
Bejt  të  ishin  shembull  për  ummetin,  i  nxiste  të  jetonin  modestisht,  të 
çiltër  dhe  jo  si  nevojtarë  të  kësaj  bote. 


Ebu  Dherr  radijallahu  anhu  ka  thënë: 

Po  ecja  bashkë  me  Profetin  sallallahu  alejhi  ue  sellem  në  vend- 
in  e  quajtur  Harra,  të  Medines.  Në  atë  çast  pamë  malin  e  Uhudit.  I 
Dërguari  i  Allahut  më  tha: 

“O  Ebu  Dherr!".  Unë  thashë: 

“Urdhëro  o  i  Dërguari  i  Allahut!  Nën  urdhërin  tënd.”  I  Nderuari 
ynë  tha: 

“Sikur  të  kem  flori  sa  mali  i  Uhudit,  kjo  nuk  të  gëzon  ty.  Për  të 
paguar  një  borxh,  përveç  asaj  që  ndaj  nuk  dua  të  më  kalojnë  tri  ditë 
duke  pasur  një  dinar.  I  Dërguari  i  Allahut.  Atë  që  kam  dua  tua  ndaj 
robërve  të  Allahut.  ” 

Pastaj  vazhdoi  rrugën  dhe  tha: 

“Ata  që  kanë  shumë  pasuri  në  këtë  botë,  në  ahiret  do  të  kenë  pak 
sevape.  Përveç  atyre  që  japin  djathtas,  majtas  dhe  prapa  kështu,  kështu, 
por  sa  pak  janë  edhe  ata.  ”  (Buhari,  Istikradh  3,  Rikak  14;  Muslim,  Zekat  32) 


Një  ditë,  një  burrë  erdhi  te  i  Dërguari  i  Allahut  sallallahu  alejhi  ue 
sellem  dhe  i  tha: 

“O  i  Dërguari  i  Allahut!  Më  këshillo  një  vepër  të  atillë,  sa  kur  ta 
kryej  të  më  dojë  edhe  Allahu  edhe  njerëzit.” 

I  Dërguari  i  Allahut  sallallahu  alejhi  ue  sellem  i  tha: 

“Ji  asket  ndaj  kësaj  bote  dhe  mos  i  jep  vlerë,  ashtu  që  të  të  dojë 
AHahu.  Ji  asket  ndaj  gjërave  që  kanë  njerëzit,  mos  i  duaj  ato  gjëra  ash- 
tu  që  të  të  duan  edhe  njerëzit.  ”  (Ibn  Maxhe,  Zuhd,  1) 


Një  ditë,  i  Dërguari  i  Allahut  sallallahu  alejhi  ue  sellem  shkoi  në 
treg.  Pranë  tij  ishin  edhe  ashabët.  I  Dërguari  i  Allahut  pa  një  kec  të 
vogël  të  ngordhur.  E  kapi  për  veshi  dhe  tha: 


“Kush  prej  jush  dëshiron  ta  blejë  këtë  një  dirhem?” 
Ashabët  thanë: 

“Edhe  sikur  të  jetë  edhe  më  lirë,  nuk  e  marrim.  Çfarë  të  bëjmë 
me  atë?” 

Pastaj  i  Dërguari  i  Nderuar  pyeti: 

“A  do  ta  donit  sikur  t'u  jepej  falas?’’ 

Ata  u  përgjigjën: 

“Betohemi  në  Allahu  se,  edhe  po  të  jetë  i  gjallë,  ai  është  i  mangët. 
Çfarë  të  bëjmë  me  të  kur  është  i  ngordhur?” 

Në  lidhje  me  këtë  i  Nderuari  i  Botës  tha: 

“Betohem  në  Allahun  se  kjo  botë  ka  te  Allahu  më  pak  vlerë  se  ky 
kec  i  ngordhur.  "  (Muslim,  Zuhd,  2) 


Sipas  transmetimit  të  Amr  bin  Auf  radijallahu  anhu,  i  Dërguari 
i  Allahut  sallallahu  alejhi  ue  sellem  e  kish  dërguar  Ebu  Ubejde  bin 
Xherrahin  në  Bahrejn  për  të  mbledhur  haraçin.  Ensarët  morën  vesh 
se  Ebu  Ubejde  qe  kthyer  dhe  u  mblodhën  për  të  falur  namazin  e  më- 
ngjesit  me  të  Dërguarin  e  Allahut.  Kur  i  Nderuari  ynë  e  fali  namazin 
dhe  u  ngrit  për  të  ikur,  Ensarët  u  afruan  te  i  Dërguari  i  Allahut.  Kur  i 
Dërguari  i  Allahut  sallallahu  alejhi  ue  sellem  i  pa  në  atë  gjendje,  buzë- 
qeshi  dhe  tha: 

“Besoj  se  e  keni  dëgjuar  se  Ebu  Ubejde  ka  sjellë  mall  nga 
Behrejni?” 


Ensarët  e  përgjigjën: 

“Po  o  i  Dërguari  i  Allahut!” 
Pejgamberi  ynë  i  Nderuar  tha: 


“Gëzohuni  dhe  shpresoni  gjëra  që  ju  gëzojnë.  Betohem  nëAllahun 
se  unë  nuk  frikësohëm  për  ju  për  varfëri,  por  unë  kam  frikë  se  ju  hapet 
kjo  botë  siç  u  është  hapur  atyre  para  jush,  se  do  të  garoni  për  këtë 
botë  siç  garuan  edhe  ata  për  këtë  botë,  dhe  se  do  tju  shkatërrojë  ashtu 
siç  shkatërroi  ata  që  ishin  para  jush.  "  (Buhari,  Rikak,  7;  Muslim,  Zuhd,  6) 

Sa  mësimdhënës  është  edhe  ky  shembull  që  tregon  se  lënia  e 
ahiretit  në  plan  të  dytë,  duke  anur  nga  kjo  botë,  përbën  rrezikun  më 
të  madh: 

Në  kohën  e  Emevive,  ushtria  Islame  e  komanduar  nga 
Abdurrahmani,  i  biri  i  Halid  bin  Velid,  doli  në  rrugë  me  shpresë  që  të 
fitonte  përgëzimin  dhe  lavdërimin  e  të  Dërguarit  të  Allahut  në  lidhje 
me  çlirimin  e  Stambollit.  Në  këtë  ushtri  gjendej  edhe  Ebu  Ejjub  el- 
Ensari  radijallahu  anhu.  Kur  Romakët  u  kishin  vënë  shpinën  mure- 
ve  dhe  po  luftonin,  njëri  prej  Ensarëve  hyri  me  kalin  deri  në  mes  të 
Bizantinëve.  Nisur  nga  ajeti  fisnik  “Mos  e  hidhni  veten  në  rrezik  me 
duart  e  juaja!”,  ata  thanë  të  habitur: 

“La  ilahe  illallah!  Pa  shikojeni  këtë!  Po  e  hedh  veten  në  rrezik  me 
dorën  e  tij!  Mbi  këtë,  Ebu  Ejjub  el-Ensari  tha: 

“O  besimtarë!  (Mos u keqkuptoni!)  ky  ajet  ka zbritur  për  ne  Ensarët. 
Kur  Allahu  e  ndihmoi  Pejgamberin  e  tij  dhe  e  bëri  fenë  Islame  fituese, 
ne  patëm  thënë:  Tashmë  të  qëndrojmë  në  krye  të  pasurisë  sonë  dhe 
të  përpiqemi  ta  rregullojmë.  Në  lidhje  me  këtë,  Allahu  Teala  i  shpalli 
këtë  ajet  të  Dërguarit  të  Tij: 

Jepni  në  rrugë  të  Allahut  dhe  mos  e  hidhni  veten  tuaj  në 
rrezik  me  duart  tuaja  dhe  bëni  mirë,  se  Allahu  i  do  të  mirët.  (el- 
Bakara,  195)  Qëllimi  i  ajetit  fisnik  ‘Mos  e  hidhni  veten  në  rrezik  me  duart 
e  juajaL,  ka  kuptimin  që  të  mos  e  anashkalojmë  dhe  të  mos  e  lëmë 
përpjekjen  në  rrugën  e  Zotit  duke  u  marrë  me  pasurinë  e  kësaj  bote, 
si  vreshta,  kopshtije  etj.” 

Hazreti  Ebu  Ejjub  el-Ensari  i  cili  i  vuri  veshin  dhe  e  ndoqi  me  një 
sinqeritet  të  madh  këtë  qortim  hyjnor,  duke  mos  e  lavdëruar  kurrë 
bukurinë  dhe  rehatinë  e  kësaj  bote,  ka  shërbyer  në  rrugë  të  Allahut 
dhe  së  fundi  është  varrosur  (në  lagjen  që  sot  përkujtohet  me  emrin  e  tij 
Ejjub)  pranë  mureve,  si  dëshmor  i  luftës  ku  mori  pjesë.  (Shik.  Ebu  Davud, 
Xhihad,  22/2512;  Tirmidhi,  Tefsir,  2/2972) 


Shtëpia  e  të  Dërguarit  të  Allahut  ishte  shumë  e  thjeshtë.  Hazreti 
Hasan  Basri,  i  cili  e  ka  kaluar  fëmijërinë  e  tij  afër  shtëpisë  së  të  i 

Dërguarit  të  Allahut,  për  shkak  se  nëna  e  tij  ishte  shërbëtorja  e  nënës 
sonë  Ummu  Selemes,  tregon  se  kur  ishte  i  vogël  mund  ta  prekte  tava- 
nin  e  dhomave  të  Pejgamberit  tonë  të  Nderuar.81  Nisur  nga  kjo,  mund 
të  themi  se  tavani  i  dhomave  nuk  ishte  shumë  i  lartë,  ndërsa  dyert  e 
dhomave  të  të  Nderuarit  tonë  ishin  prej  cope  të  bërë  me  lesh  të  zi.82 

Said  bin  Musejjeb,  që  ishte  nga  imamët  e  mëdhenjt  të  Tabiinëve, 
e  shpreh  kështu  keqardhjen  e  tij  për  këta  dhoma  të  cilat  u  shkatërruan 
në  kohën  e  Emevive  ngaqë  Xhamia  e  Profetit  qe  zgjeruar: 

“Për  Zotin,  do  doja  shumë  ato  të  liheshin  ashtu  siç  ishin!  Kësisoj, 
brezi  i  ri  që  po  rritet  dhe  njerëzit  që  vijnë  për  t'i  vizituar  këto  vende, 
do  të  mund  të  shihnin  se  me  çfarë  është  mjaftuar  i  Dërguari  i  Allahut 
në  jetë,  gjë  që  do  të  ndikonte  që  ata  të  mos  i  jepnin  vlerë  shtimit  të 
pasurisë  dhe  mburrjes  me  të.”  (Ibn  Sa’d,  I,  499-500) 

Pejgamberi  ynë  i  Nderuar  sallallahu  alejhi  ue  sellem  ka  jetuar  në 
dhoma  të  këtilla  jo  për  shkak  të  varfërisë,  po  për  shkak  se  nuk  i  jep- 
te  vlerë  kësaj  bote  as  edhe  një  grimë.  Sikur  pjesën  që  i  takonte  nga 
mallrat  e  luftës  ta  mbante  për  vete  dhe  të  mos  e  shpërndante,  ai  do  të 
kishte  shumë  mundësi  të  bënte  saraje  dhe  shtëpi  të  mëdha  e  të  buku- 
ra.  Por  Ai,  me  dëshirën  e  Tij  pëlqente  një  jetë  të  varfër  dhe  asketike 
e  nuk  qetësohej  pa  i  shpërndarë  edhe  pjesët  që  i  takonin  nga  plaçkat 
e  luftës,  sepse  te  Ai  shfaqej  ekspozimi  i  plotë  i  atributit  “Rrahman”  i 
Allahut. 


Sulejmani  alejhisselam  e  quante  veten  të  varfër  për  shkak  se  i 
nxori  nga  zemra  pasurinë  dhe  dashurinë  e  pushtetit.  Kur  u  ngrit  në 
mëngjes,  shkoi  te  disa  të  varfër  dhe  të  mjerë  dhe  u  ul  pranë  tyre  me 
një  modesti  të  madhe: 

“I  varfëri  shkon  te  të  varfërit.  ” 


Sipas  një  transmetimi,  Hazretin  Nuh  alejhisselam  e  pyetën  në  ko- 


81.  Ibn  Sa’d,  VII,  161;  Suhejli,  I.  248. 

82.  Ibn  Sa’d,  I,  499. 

hën  kur  i  qe  afruar  vdekja: 

“O  Pejgamber  jetëgjatë!  Si  t'u  duk  kjo  botë?” 

Nuhu  alejhisselam  u  përgjigj: 

“Ajo  është  si  një  shtëpi  me  dy  dyer.  Hyra  nga  njëra  derë  dhe  dola 
nga  dera  tjetër.  ”  (Ibn  Esir,  el-Kamil,  I,  73) 

Hazreti  Nuh  alejhisselam,  kishte  bërë  për  vete  një  kasolle  prej 
kallamash.  I  thanë: 

“Sikur  të  kishe  bërë  për  vete  një  shtëpi  më  të  fortë  se  kjo.” 

Ai  tha: 

“Edhe  kjo  është  shumë  për  një  që  do  të  vdesë !”  (Ebu  Nuajm,  Hilje, 
VIII,  145) 


Xhabir  bin  Abdullah  radijallahu  anhu  tregon: 

Duke  vënë  si  komandantin  tonë  Ebu  Ubejden  radijallahu  anhu,  i 
Dërguari  i  Allahut  sallallahu  alejhi  ue  sellem  na  dërgoi  t  u  dilnim  për- 
para  karvanit  të  Kurejshëve.  Për  ushqim  na  dha  një  torbë  të  vogël  me 
hurma.  Ai  nuk  kishte  arritur  të  gjente  diçka  tjetër  për  të  na  dhënë. 
Ebu  Ubejde  na  i  jepte  hurmat  një  nga  një.  Njëri  prej  atyre  që  ishin  aty 
tha: 

“Si  mund  të  shtyjmë  me  ata  hurma?”.  Xhabiri  tha: 

“Ne  i  thithnin  ato  siç  thith  fëmija  gjirin,  pastaj  pinim  ujë  me  to  dhe 
kjo  na  mjaftonte  për  tërë  ditën,  deri  në  mbrëmje.  Shkundnim  gjethe 
pemësh  me  shkopinj,  i  lagnim  me  ujë  dhe  i  hanim.”  (Muslim,  Sajd,  17) 

Ashabët  e  nderuar  kurrë  nuk  ankoheshin  edhe  kur  nuk  kishin  pa- 
suri  aq  sa  ç‘ishte  e  domosdoshme,  por  përpiqeshin  dhe  shërbenin  në 
rrugë  të  Allahut. 


Një  ditë,  Ebu  Bekrit  radijallahu  anhu  i  kishin  dhënë  sherbet  mjalti 
për  të  pirë,  po  kur  e  afroi  sherbetin  te  goja,  ai  filloi  të  qajë.  Edhe  ata 

që  ndodheshin  aty  pranë  nuk  mundën  t'i  përmbanin  lotët.  Kur  u  pyet 
se  përse  qau,  ai  dha  këtë  përgjigje: 

“Një  herë  isha  me  të  Dërguarin  e  Allahut  sallallahu  alejhi  ue  sellem. 
Në  atë  çast  pashë  se  ai  sikur  donte  të  largonte  diçka,  sepse  thoshte: 
“Largohu  nga  unë,  largohu  nga  unë!”,  por  unë  nuk  po  dalloja  ndonjë 
gjë.  Kur  e  pyeta  se  çfarë  ishte,  i  Nderuari  ynë  më  tha: 

M'u  shfaq  bota  me  të  gjithë  pasurinë  e  saj.  I  thashë  që  të  largohej 
nga  unë.  Edhe  ajo  u  largua,  por  tha  kështu:  Betohem  në  Allahun  se 
edhe  nëse  ikën  dhe  shpëton  nga  unë,  ata  që  do  të  vijnë  pas  Teje  nuk 
do  të  mund  të  ikinf 

Hazreti  Ebu  Bekr  radijallahu  anhu  në  vazhdim: 

“Unë  u  tremba  se  mos  po  anoja  nga  dashuria  e  kësaj  bote,  dhe 
për  këtë  shkak  qava.”  (Ebu  Nuajm,  Hilje,  I,  30-31) 

Gjatë  kohës  së  hilafetit  të  tij,  Hazreti  Ebu  Bekri  radijallahu  anhu 
ka  bërë  një  jetë  shumë  të  thjeshtë.  Madje,  teksa  ishte  shtrirë  në  shratin 
e  vdekjes,  porositi  të  shitej  një  pjesë  e  tokës  së  tij,  që  të  paguheshin 
paratë  që  kishte  marrë  nga  banka  e  shtetit  si  rrogë  gjatë  periudhës  së 
hilafetit.  (Ibn  Esir,  el-Kamil,  II,  428-429) 


Kur  Ebu  Bekri  radijallahu  anhu  ishte  duke  dhënë  shpirt,  ai  porositi 
vajzën  e  tij,  Hazretin  Aishe  që  devenë  nga  e  cila  kanë  pirë  qumësht, 
enën  në  të  cilën  kishte  lyer  rroba,  si  dhe  rrobën  kadife  që  e  mbante 
veshur  t'ia  dorëzonte  Hazretit  Omer.  Si  justifikim  tha  se  kishte  për- 
fituar  nga  këto  kur  udhëhiqte  punët  e  myslimanëve.  Edhe  nëna  jonë 
Aisheja,  pas  vdekjes  së  babai  të  saj  ia  dorëzoi  ato  halifes  së  ri,  Hazretit 
Omer.  Omeri  radijallahu  anhu,  pasi  mori  këto  gjëra,  tha: 

“O  Ebu  Bekr!  Mëshira  e  Allahut  qoftë  mbi  ty!  Ata  që  vijnë  pas  teje 
i  ke  lënë  në  një  gjendje  të  vështirë!”  (Ahmed,  ez-Zuhd,  fq.  110-111;  Sujuti, 
Tarihu'l-Hulefa,  Egjipt  1969,  fq.  78-79) 


Në  kohën  e  hilafetit  te  Hazretit  Omer  radijallahu  anhu,  vendet  si 

Sirija,  Palestina,  Egjipti  ishin  çliruar  dhe  të  gjitha  tokat  e  Iranit  ishin 
brenda  kufinjve  të  shtetit  Islam.  Thesaret  e  pasura  të  Bizantinëve  dhe 
të  Iranianëve  filluan  të  rrjedhin  në  MedinetuTMunevvera,  e  cila  ish- 
te  qendra  e  botës  Islame.  Gëzimi  i  besimtarëve  u  rrit,  por  halifeja  e 
besimtarëve  Hazreti  Omer  radijallahu  anhu,  në  kulmin  e  një  zemre 
që  s’kishte  nevojë  për  këtë  shkallë  gëzimi,  mbante  hytbe  me  rroba  të 
grisura,  ndonëse  ishte  kryetari  i  një  shteti  të  përkryer  dhe  kishte  një 
thesar  të  pasur  shteti.  Nganjëherë  hynte  në  borxh  dhe  e  kalonte  jetën 
në  vështirësi,  sepse  nga  ai  thesar  pranonte  të  merrte  vetëm  një  pjesë, 
sa  për  të  blerë  rroba. 

Paria  e  sahabëve  nuk  mundën  ta  pranonin  më  këtë  gjendje  të  tij. 
Menduan  t'ia  rrisnin  rrogën  Halifes,  por  për  shkak  se  kishin  frikë  t'ia 
propozonin  këtë,  shkuan  te  vajza  e  Hazretit  Omer,  Hazreti  Hafsa  radi- 
jallahu  anha  e  cila  në  të  njëjtën  kohë  ishte  bashkëshortja  e  të  Dërguarit 
të  Allahut.  Pa  ia  treguar  fare  emrat  e  tyre,  i  kërkuan  që  ajo  t'ia  shfaqte 
babait  të  saj  këtë  propozim.  Hafsa  radijallahu  anha  ia  tregoi  babait  të 
saj  propozimin  e  sahabëve.  Hazreti  Omer  radijallahu  anhu  i  cili  kishte 
parë  ditë83  gjatë  të  cilave  i  Dërguari  i  Allahut  sallallahu  alejhi  ue  sellem 
nuk  gjente  dot  as  edhe  një  hurmë  për  të  ngrënë  dhe  qëndronte  i  uritur 
gjatë  gjithë  ditës,  e  pyeti  vajzën  e  tij  Hafsën: 

“Bija  ime!  Si  ishte  i  Dërguari  i  Allahut  në  të  ngrënë  e  në  të  pirë 
dhe  veshje? '.  Kur  mori  përgjigjen:  “Rroba  ishte  vetëm  aq  sa  i  mjafton- 
te.”  Hazreti  Omer  vazhdoi: 

“Ata  dy  miq  (Hazreti  Pejgamber  dhe  Ebu  Bekri)  dhe  unë,  u  ngjaj- 
më  tre  udhëtarëve  që  ecin  në  të  njëjtën  rrugë.  I  pari  ynë  (Hazreti 
Pejgamber)  shkoi  te  vendi  i  tij.  Tjetri  (Ebu  Bekr)  arriti  tek  i  pari,  duke 
shkuar  në  të  njëjtën  rrugë.  Edhe  unë  si  udhëtar  i  tretë,  dua  të  shkoj  te 
shokët  e  mi.  Nëse  shkoj  me  shumë  ngarkesë,  nuk  mund  t’i  zë  ata!  Apo 
ti  nuk  do  që  unë  të  jem  i  treti  i  kësaj  rruge?”  84 

Ebu  Dherr  el-Gifarit,  i  cili  bënte  jetë  të  thjeshtë  e  modeste  dhe  të 
qëndronte  larg  nga  stolitë  e  kësaj  bote,  i  dhanë  katër  mijë  dinar  nga 


83.  Shik.  Muslim,  Zuht,  36. 

84.  Shik.  Ahmed,  Zuht,  fq.  125;  Shehbenderzade  Ahmed  Hilmi,  TarihuTIslam,  I, 
367. 

thesari  i  shtetit.  Ai  përdori  pak  prej  tyre,  ndërsa  shumicën  ua  shpër- 
ndau  të  varfërve.  (Ebu  Nuajm,  Hilje,  I,  163) 

Ky  sahabi  i  cili  thoshte  se  ai  që  ka  dy  dirhem  do  të  nxirret  para  një 
llogarie  më  të  rëndë  derisa  të  ketë  vetëm  një,  ia  ktheu  prapa  treqind 
dinarë  që  ia  pati  dërguar  përfaqësuesi  i  Shamit,  me  fjalët: 

“A  nuk  ka  gjetur  përfaqësuesi  njerëz  më  të  varfër  se  ne?  Ne  kemi 
vend  për  të  futur  kokën,  kemi  dele  për  të  përfituar  nga  ata  dhe  kemi 
një  shërbëtor  që  na  shërben.  Unë  kam  frikë  të  kem  më  shumë  se  kaq.  ” 
(Ahmed,  Zuhd,  fq.  147) 


Edhe  në  periudhën  që  pasoi  ashabët  e  nderuar,  botën  e  kishte 
kapluar  një  emocion  aq  i  madh  besimi,  sa  që  ushtria  prej  pesëmijë 
vetësh  e  Tarik  bin  Zijadit  arriti  ta  shkatërronte  ushtrinë  e  Spanjës  prej 
nëntëdhjetë  mijë  vetësh.  Tariku  kishte  vënë  këmbën  mbi  thesaret  e 
mbretit  dhe  thoshte  me  vete: 

“Tarik!  Dje  ishe  një  rob  me  hallkë  në  qafë,  erdhi  një  ditë  që  Allahu 
të  nderoi.  Pastaj  u  bëre  komandant!  Sot  ke  çliruar  Edulusin  (Spanjën) 
dhe  je  në  sarajën  e  mbretit.  Dije  mirë  dhe  kurrë  mos  e  harro  se  nesër 
do  të  dalësh  përpara  Allahut!” 

Ç’është  kjo  edukatë  që  ia  ndërton  personalitetin  një  robi  dhe  e 
shpie  atë  në  kulmin  e  mirësisë!..  Zemrën  nuk  e  lë  që  të  anojë  nga  kjo 
botë  as  edhe  sa  një  grimcë,  por  e  bën  të  jetojë  gjithmonë  në  klimën  e 
kërkimit  të  llogarisë  ndaj  vetvetes... 


Hazreti  Muhammed  Parisa,  i  cili  ishte  nga  miqtë  e  mëdhenj  që 
kishte  edukuar  Hazreti  Shah  Nakshibendi,  kur  po  shkonte  në  haxh, 
takoi  në  rrugën  e  qytetit  të  Bagdadit  një  argjendar,  një  djalosh  me  fyty- 
rë  të  ndritur.  Ai  u  mërzit  ngaqë  mendoi  se  duke  duke  u  shitur  klientëve 
pa  pushuar,  djaloshi  e  kalon  kohën  duke  iu  përkushtuar  kësaj  bote. 
Tha  me  vete: 


Turp!  Ia  ka  dhënë  veten  punëve  të  kësaj  bote,  në  një  kohë  kur 

dyhet  të  përkushtohet  plotësisht  për  të  bërë  adhurim!".  Kur  kontrolloi 
një  çast,  pa  me  habi  se  zemra  e  djaloshit  që  shiste  florinj  ishte  bashkë 
me  Zotin. 

Këtë  radhë  e  pëlqeu  djaloshin  dhe  tha: 

“Mashallah!  Dora  në  fitim,  zemra  te  i  dashuri!.. 

Sepse  gjendja  “Vetëm  në  popull  ',  do  të  thotë  që  edhe  kur  të  jesh 
me  njerëzit,  të  jesh  me  Allahun,  të  rrish  vetëm  me  atë  dhe  të  jetosh 
vetminë  në  shumë  njerëz. 

Kur  Hazreti  Muhammed  Parisa  arriti  edhe  në  Hixhaz,  ai  u  takua 
me  një  të  moshuar  mjekërbardhë,  i  cili  kishte  kapur  mbulesën  e  Qabes 
dhe  po  qante  me  gjithë  zemër.  Në  fillim,  duke  parë  pamjen  e  jashtme 
të  të  moshuarit  dhe  përgjërimin  që  i  bënte  Allahut,  tha: 

“Ah  sikur  edhe  unë  t’i  lutesha  Allahut  duke  qarë  kështu.”.  Kësisoj, 
atë  e  kaploi  dëshira  për  ta  pasur  edhe  vetë  atë  gjendje. 

Por  pastaj,  kur  i  pa  zemrën,  e  kuptoi  se  e  gjithë  kjo  lutje  dhe  kjo  e 
qarë  ishte  për  një  pasuri  të  përkohëshme.  Atëherë  zemra  e  tij  e  butë 
u  mërzit  shumë. 

Siç  kuptohet  edhe  nga  tregimi,  të  jesh  asket  ndaj  kësaj  bote  nuk 
ka  të  bëjë  vetëm  me  varfërinë,  por  është  një  sjellje  shpirtërore  që  du- 
het  të  jetohet  në  çdo  çast.  E  rëndësishme  është  që  të  vazhdojmë  me 
punët  e  kësaj  bote,  por  duke  mos  duke  mos  qenë  të  pakujdesshëm  me 
ahiretin. 


Sa  e  shkëlqyer  është  kjo  gjendje  e  mikut  të  Zotit,  Hazretit  Mevlana, 
i  cili  për  shkak  të  dashurisë  që  ndjente  për  Pejgamberin  tonë  të  Nderuar, 
e  kishte  pasqyruar  në  jetën  e  vet  jetën  askete  të  Tij: 

“Kur  vinte  në  shtëpi  dhe  pyeste  “Çfarë  ka  sot  në  shtëpi?”  e  merrte 
përgjigjen  “Nuk  ka  asgjë!”,  gëzohej  e  thoshte:  “Falenderimi  i  takon 
Allahut,  sepse  sot  shtëpia  jonë  i  ngjan  shtëpisë  së  Pejgamberit  sa- 
llallahu  alejhi  ue  sellem!  Ashtu  siç  nuk  pranonte  në  mënyrë  të  prerë 
dhuratë  apo  lëmoshë,  Hazreti  Mevlana  i  ndalonte  edhe  nxënësit  e  tij  i 

nga  kjo,  duke  i  nxitur  që  të  punonin.”85 

Një  natë,  Hazreti  Malik  bin  Dinar  kishte  parë  në  ëndërr  Refin,  i 
cili  ishte  prej  miqve  të  Allahut.  Ai  po  vraponte  duke  qenë  lakuriq  kokë 
e  këmbë.  E  pyeti: 

“Ku  po  shkon?” 

Refi  tha: 

“Elhamdulillah,  shpëtova  nga  burgu.” 

Në  mëngjes,  Hazreti  Malik  menjëherë  shkoi  te  shtëpia  e  Refit.  Pa 
se  Refi  kishte  vdekur. 

Pejgamberi  ynë  i  Nderuar  ka  thënë: 

"Kjo  botë  është  burgu  i  besimtarit  dhe  xhenneti  i  qafirit.  ”  (Muslim, 
Zuhd,  1) 


Sulltani  Murad  Hani  II  shkoi  në  Manisa,  duke  hequr  dorë  nga 
salltanati.  Për  të  treguar  se  këtë  e  kish  bërë  vetëm  për  hir  të  Allahut, 
ai  thoshte  këto  vargje: 

Të  shkojmë  nja  dy  ditë,  Zotin  të  përkujtojmë, 

Se  nuk  na  është  falur  kjo  botë  e  gënjeshtërt. . . 


Edhe  njëri  nga  ushtarët  shpirtërorë  që  kishin  një  sjellje  askete  ndaj 
pasurisë  dhe  pozitës,  i  cili  i  pranonte  mirësitë  e  kësaj  bote  për  t’u 
shërbyer  robërve  të  Zotit  dhe  jo  për  të  kënaqur  veten  e  tij,  ishte  Javuz 
Sulltan  Selim  Hani.  Një  ditë,  sulltani  i  lartë  u  tha  atyre  që  ishin  nën 
urdhërat  e  tij: 


“Nëse  dëshira  juaj  është  që  të  vazhdoni  me  kundërshtime,  më 
thoni  që  të  heq  dorë  menjëherë  nga  shteti.  Unë  e  kam  marrë  këtë 
salltanat  nga  dora  e  babait  tim  vetëm  për  t'i  shërbyer  Islamit  dhe  i  kam 
flijuar  vëllezërit  dhe  nipërit  e  mi  për  rregullimin  e  kësaj  bote.  Iu  kërkova 


85.  Ali  Nihat  Tarllan,  Mevlana,  Stamboll  1974,  fq.  29. 

besën  dhe  ju  ma  dhatë.  Unë  mundohem  të  forcoj  fenë  e  vërtetë  duke 
hequr  dorë  nga  gjumi,  rehatia  dhe  qetësia  ime.  Në  qoftëse  nuk  keni 
për  qëllim  të  forconi  Islamin,  edhe  unë  kurrë  nuk  e  dua  salltanatin.” 

Së  fundi,  njeriu  duhet  t’i  drejtohet  Allahut  dhe  të  kërkojë  kënaqë- 
sinë  e  Atij  që  është  Krijuesi  i  gjithçkaje.  Kur  dashuria  e  zemrës  i  dorë- 
zohet  Allahut,  tek  njeriu  shfaqet  përkorësia.  Kur  shfaqet  përkorësia, 
pasurisë  dhe  pronës  i  bie  vlera,  por  mbeten  si  diçka  që  duhen  shfrytë- 
zuar  për  të  fituar  kënaqësinë  e  Allahut,  domethënë  fitojnë  vlerë  duke 
u  shpenzuar  në  rrugë  të  Tij. 

Kështu  që  vendoset  në  formën  e  vërtetë  që  duhet  të  jetë,  sepse 
zemra  tashmë  e  ushqen  dashurinë  që  ka  për  Allahun  me  keutherin  e 
punëve  të  mira,  puna  që  ai  do,  kënaqin  shpirtin  e  tij. 


15.  Durimi  dhe  vendosmëria 

Durim  do  të  thotë  të  mos  e  prishësh  eikulibrin  kundrejt  situatave 
materiale  dhe  shpirtërore  të  cilat  ndryshojnë,  të  mbrosh  normalen, 
të  durosh  kundrejt  dëshirave  të  mëdha,  të  durosh  dhimbjet,  të  sillesh 
gjakftohtë  ndaj  vështirësive  dhe  vuajtjeve,  ndërsa  ndjenjat  njerëzore  t'i 
mbash  brenda  kufinjve  që  ka  vendosur  mendja  dhe  feja. 

Vendosmëri  do  të  thotë  qëndrueshmëri,  përforcim,  qëndresë  dhe 
përballim. 

Durimi  është  qendra  kryesore  e  moralit  të  bukur,  gjysma  e  besi- 
mit  dhe  çelësi  i  gëzimit  dhe  i  lumturisë.  Është  një  virtyt  i  madh  që  të 
shpie  në  xhennet.  Durimi  është  heshtja  pa  e  prishur  ekuilibrin  përballë 
ngjarjeve  të  papëlqyeshme  që  të  japin  dhimbje,  dhe  t'i  dorëzohesh 
Allahut. 

Edhe  në  çështjen  e  durimit,  Profetët  dhe  miqtë  e  Allahut  kanë 
shfaqur  shembuj  të  paarritshëm  dhe  kanë  fituar  ndihmën  e  Allahut. 
Për  këtë  arsye,  ata  duhet  të  jenë  shembuj  tanë  në  çështjen  e  durimit. 

Durimi  në  këtë  botë  të  jep  dhimbje,  ndërsa  në  ahiret  është  dritë. 
Ata  që  i  ndjejnë  dhimbjet  e  durimit  në  zemër  fitojnë  kënaqësinë  e 

Allahut  dhe  xhennetin,  i  cili  është  vendi  i  amëshueshmërisë. 

Të  mendosh  në  çdo  kohë  mirësinë,  urtësinë  dhe  shpërblimin  hyj- 
nor  sipas  urdhërave  dhe  ndalesave  të  Allahut,  lehtëson  durimin. 

Kushti  i  parë  i  durimit  është  që  ai  të  shfaqet  sapo  njeriu  të  përba- 
llet  me  ngjarjet  që  e  bëjnë  atë  të  nevojshëm.  Durimi  që  nuk  bëhet  në 
kohën  e  tij,  nuk  ka  shumë  shpërblim. 

Durimi  ka  një  pozitë  shumë  të  madhe  në  fenë  tonë,  për  shkak 
se  i  përfshin  të  gjitha  bukuritë  e  moralit.  Në  Kur'anin  Fisnik  flitet  për 
durimin  më  shumë  se  në  shtatëdhjetë  vende.  Në  ajetet  fisnike,  si  dhe 
në  tërë  personalitetin  e  Hazretit  Pejgamber  sallallahu  alejhi  ue  sellem 
Tij,  të  gjithë  ummetit  i  këshillohet  durim: 

“O  ju  që  keni  besuar,  kërkoni  ndihmë  me  durim  dhe  namaz 
nga  Allahu!..”  (el-Bakara,  153) 

“O  ju  besimtarë,  bëni  durim,  bëhuni  të  qëndrueshëm  kundër 
armikut,  rrini  të  përgatitur  dhe  kini  frikë  nga  Allahu  ashtu  që  të 
bëheni  të  suksesshëm.”  (Alilmran,  200) 


Në  komentin  që  i  bën  këtij  ajeti,  Elmallë  Muhammed  Hamdi  Jazar, 
na  jep  këtë  sqarim: 

“Një  nga  emrat  më  të  nderuar  të  Zotit  është  edhe  emri  “es- 
Sabur”.  Kush  ka  durim,  do  të  thotë  se  te  ai  ka  një  shfaqje  të  fuqisë 
së  Allahut.  Veçanërisht,  nëse  këta  njerëz  durimtarë  mblidhen  dhe  for- 
mojnë  një  grup,  në  çdo  situatë  fitojnë  ndihmën  e  Allahut.  Allahu  gjith- 
monë  është  miku  dhe  i  dashuri  i  tyre.”  86 

Shpërblimet  e  mëdha  gjithmonë  vijnë  pas  durimeve  të  mëdha  dhe 
pas  përballimit  të  fatkeqësive.  Në  ajetin  fisnik  thuhet: 

“Durimtarëve  u  jepet  shpërblimi  i  pamasë!”  (ez-Zumer,  10) 


Në  një  hadith  fisnik  që  tregon  llojet  e  durimit  dhe  mirësitë  e  tij,  i 
Dërguari  i  Allahut  sallallahu  alejhi  ue  sellem  thotë: 

“Durimi  është  tri  llojesh: 

Durimi  ndaj  fatkeqësive,  durimi  për  të  bërë  adhurim  dhe  durimi 


86.  Shik.  Elmallëllë  M.  Hamdi  Jazër,  Hak  Dini  Kur'an  Dili,  Stamboll  1971, 1,  546. 

për  të  mos  bërë  mëkat...  "(Sujuti,  II,  42;  Dejlemi,  II,  416) 

I  Dërguari  i  Allahut  sallallahu  alejhi  ue  sellem  ka  lajmëruar  se 
Allahu  Teala  ka  thënë: 

LlShpërblimi  i  një  robit  Tim,  i  cili  në  këtë  botë  merr  atë  që  do  dhe 
duron  duke  pritur  shpërblimin  nga  Allahu,  është  xhenneti.  ”  (Buhari, 
Rikak,  6) 

“ Nëse  robi  Im  duron  kur  ta  sprovoj  duke  ia  verbuar  të  dy  sytë,  si 
shpërblim  të  syve  i  jap  xhennetin.  "(Buhari,  Merda,  7;  Tirmidhi,  Zuhd,  58) 

Durimi  është  një  nga  disiplinat  më  të  rëndësishme  të  fesë  sonë. 
Sprova  e  durimit  është  nga  sprovat  më  të  vështira.  Për  këtë  arsye, 
Hazreti  Ebu  Bekr  ka  thënë: 

“Nisur  nga  kjo,  është  më  e  lehtë  të  jem  mirë  dhe  të  falenderoj,  se 
sa  të  sprovohem  dhe  të  duroj.” 


Tabllo  të  virtytshme 


Nga  fillimi  deri  në  fund,  jeta  e  të  Dërguarit  të  Allahut  është  e 
mbushur  me  shembujt  më  të  bukur  të  durimit.  I  Nderuari  ynë  sallalla- 
hu  alejhi  ue  sellem,  që  nga  fëmijëria  e  derisa  ndërroi  jetë,  është  për- 
ballur  gjithmonë  me  dhimbje  të  mëdha  dhe  ka  jetuar  çdo  lloj  vuajtje 
dhe  brenge.  Kur  ai  ende  nuk  kishte  lindur  akoma,  përcolli  te  Allahu 
babain  e  Tij,  në  moshën  gjashtëvjeçare  nënën  e  Tij,  në  moshën  te- 
tëvjeçare  gjyshin  e  tij,  në  vitin  e  dhjetë  të  profetësisë  Ebu  Talibin,  i  cili 
e  mbronte,  ndërsa  tri  ditë  pas  kësaj  ngjarje  përcolli  bashkëshorten  e 
Tij  të  dashur,  e  cila  i  jepte  mbështetjen  më  të  madhe  në  mesazhin  e 
Tij,  Hazreti  Hatixhen.  Në  Uhud  varrosi  të  nderuarin  e  dëshmorëve 
Hazretin  Hamza,  gjatë  jetës  nga  shtatë  fëmijët  e  Tij  varrosi  gjashtë 
prej  tyre  bashkë  më  shumë  nipër,  disa  në  moshë  të  vogël  dhe  disa  të 
rritur.  Me  duart  e  Tij  varrosi  shumë  prej  ashabëve  që  i  donte  shumë. 
U  torturua,  u  fye,  u  shpif  për  Të,  mbeti  i  uritur  dhe  i  varfër.  U  plagos 
nëpër  luftëra,  vuajti  nga  sëmundjet  djegëse.  Por  asnjëra  nga  këto  nuk 
mundi  tia  prishte  vendosmërinë  dhe  eikuliberin  e  Tij.  Ai  në  çdo  situatë 
ishte  shembulli  i  durimit  dhe  nënshtrimit. 

Sa  njerëz  ka  që  ia  kanë  dhënë  tokës  të  gjashtë  fëmijët  me  duart 
e  tyre?  Në  gjirin  e  sa  njerëzve  fëmijët  dhe  nipërit  e  vegjël  e  dorëzonin 
shpirtin  duke  marrë  frymë  me  vështirësi?  A  ka  ndonjë  njeri  që  ia  kanë 
coptuar  trupin  e  xhaxhait  të  tij  dhe  ia  kanë  ngrënë  mushkëritë?  Së 
fundi,  a  ka  ndonjë,  përveç  të  Dërguarit  të  Allahut  sallallahu  alejhi  ue 
sellem,  që  është  sprovuar  me  të  gjitha  llojet  e  dhimbjeve  më  të  ashpra 
dhe  që  ka  mbetur  shembull  i  durimit  në  të  gjitha  prej  tyre? 


Në  kohën  e  xhahilijetit,  gjatë  muajit  të  haxhit,  i  Dërguari  i  Allahut 
sallallahu  alejhi  ue  sellem  transmetonte  Islamin  nëpër  panairet  që 
bëheshin  dhe  gjatë  kësaj  kohe  vuante,  brengosej  dhe  torturohej.  Të 
gjitha  i  duronte  dhe  nuk  ankohej.  Një  herë  ftoi  në  Islam  bijt  e  Amr  bin 
Sa'saa,  ashtu  si  dhe  fiset  e  tjera.  Ata  e  dëgjuan  të  Nderuarin  tonë,  i 
bënë  disa  pyetje,  por  nuk  u  bënë  myslimanë.  Befas,  kur  i  Dërguari  i 
Allahut  u  ngrit  nga  ata  dhe  hipi  në  deve,  njëri  nga  mushrikët  i  cili  qu- 
hej  Bejhara,  e  shpoi  me  diçka  devenë  e  Tij.  Kur  deveja  u  tërhuz  dhe 
u  ngrit  përpjetë,  e  hodhi  në  tokë  Krenarinë  e  Gjithësisë  të  Nderuarin 
tonë.  Një  grua  myslimane,  që  quhej  Dubaa  bint  Amir,  kur  fyerjen  që  iu 
bë  të  Dërguarit  të  Allahut,  thirri  me  të  madhe: 

“O  fisi  i  Amirit!  A  nuk  ka  ndonjë  prej  jush  që  ta  mbrojë  të  Dërguarin 
e  Allahut  duke  e  parë  poshtërimin  që  iu  bë  Atij?”.  Tre  nga  djemtë  e 
xhaxhait  të  saj  brofën  menjëherë  dhe  e  hoqën  zvarrë  Bejharanë.  Pas 
kësaj  ngjarjeje,  i  Dërguari  i  Allahut  sallallahu  alejhi  ue  sellem,  duke 
shfaqur  një  shembull  besnikërie  u  lut  për  ta: 

“O  Zoti  im!  Jepu  bereqet  këtyre!”  Me  bereqetin  e  kësaj  lutjeje, 
Allahu  Teala  u  dhuroi  besimin  atyre  trimave  dhe  në  fund  fituan  gradën 
e  martirizimit.  (Ibn  Haxher,  el-Isabe,  IV,  353) 


kRI 


Tarik  bin  Abdullah  el-Muharibi  tregon  një  ngjarje  në  lidhje  me 
vuajtjet  që  ka  duruar  i  Dërguari  i  Allahut  në  rrugën  e  predikimit  të 
Islamit,  ngjarje  të  cilën  e  ka  parë  me  sytë  e  tij: 

“Të  Dërguarin  e  Allahut  sallallahu  alejhi  ue  sellem  e  pashë  në  pa- 

nairin  Dhulmexhaz.  Ai  po  fliste  me  zë  të  lartë: 

-O  njerëz!  Thoni  la  ilahe  illallah  dhe  shpëtoni!  Një  burrë  e  qëllonte 
me  gurë  dhe  bërtiste  me  zë  të  madhe: 

-O  njerëz!  Mos  i  besoni  dhe  mos  iu  bindni  Atij,  sepse  ai  është 
mashtrues!  Prej  gurëve  me  të  cilët  ai  e  qëllonte,  të  Nderuarit  tonë  iu 
bënë  gjak  kyçet  e  këmbës.  Pyeta  ata  që  ishin  aty: 

-Kush  është  ky  njeri?  Ata  më  thanë: 

-Ky  është  një  nga  bijtë  e  Abdulmuttalibit. 

Unë  i  pyeta: 

-Po  ai  që  i  shkon  nga  pas  dhe  e  gjuan  me  gurë,  kush  është? 

Më  thanë: 

-Ai  është  xhaxhai  i  tij,  Ebu  Leheb.87 

Një  tjetër  nga  shembujt  që  tregon  se  i  Dërguari  i  Allahut  ishte 
monument  i  durimit,  e  rrëfen  Mudrik  el-Ezdi: 

“Bashkë  më  babain  tim,  po  kryeja  haxhin  (e  xhahilijetit).  Kur  arri- 
tëm  në  Mina  dhe  bujtëm  aty,  u  takuam  me  një  grup  njerëzish.  Pyeta 
babain: 

-Përse  është  mbledhur  ky  grup? 

Babai  më  tha: 

-Janë  mbledhur  për  këtë  njeri  që  ka  lënë  fenë  e  popullit  të  tij.  Kur 
pashë  në  anën  kah  po  tregonte  ai,  vura  re  të  Dërguarin  e  Nderuar.  Ai 
po  thërriste: 

-O  njerëz!  Thoni  la  ilahe  iliallah  dhe  shpëtoni! 

Disa  prej  njerëzve  e  pështynin  në  fytyrë,  disa  i  hidhnin  dhë  mbi 
kokë,  ndërsa  disa  të  tjerë  e  fyenin.  Kjo  gjendje  vazhdoi  deri  në  kohën 
e  drekës.  Në  atë  kohë  erdhi  një  vajzë  së  cilës  i  ishte  zbuluar  qafa,  që 
mbante  në  duar  një  enë  me  ujë  dhe  një  mindil.  Ajo  qante.  Krenaria  e 
Gjithësisë  i  Nderuari  ynë  e  mori  enën,  piu  ujë  dhe  lau  duart  dhe  fyty- 


87.  Derakutni,  Sunen,  Bejrut  1986,  III,  44-45. 

rën.  Ngriti  kokën  dhe  tha: 

-Bija  ime,  mbuloje  qafën  me  shaminë  tënde!  Mos  ki  frikë  për  ba- 
bain  tënd  se  do  të  poshtërohet,  do  të  vritet  dhe  do  të  lëndohet! 

Pyetëm  se  kush  ishte  kjo.  Na  thanë;  Është  vajza  e  tij  Zejnebi!” 
(Hejsemi,  VI,  21) 


Abdullah  bin  Mes'ud  radijallahu  anhu  tregon: 

Kur  i  Dërguari  i  Allahut  sallallahu  alejhi  ue  sellem  po  ndante  gani- 
metet  që  ishin  fituar  në  luftën  e  Hunejnit,  disave  u  dha  më  shumë  se 
të  tjerëve.  Akra  bin  Habisit  i  dha  njëqind  deve,  edhe  Ujejne  bin  Hinsit  i 
dha  po  aq.  Edhe  atyre  që  ishin  nga  kryesoret  e  Arabëve  u  dha  pak  më 
shumë  në  ndarjen  e  asaj  dite.  Në  lidhje  me  këtë,  dikush  tha: 

“Për  Zotin,  nuk  ka  drejtësi  në  këtë  ndarje  dhe  kënaqësia  e  Allahut 
nuk  është  marrë  parasysh!” 

Edhe  unë  thashë: 

“Betohem  në  Allahun  se  këtë  do  t'ia  tregoj  të  Dërguarit  të  Allahut 
sallallahu  alejhi  ue  sellem.”  Shkova  dhe  ia  tregova  ato  që  tha  ai. 

Kur  dëgjoi  këtë,  fytyra  e  bekuar  e  të  Dërguarit  të  Allahut  u  bë  e 
kuqe  nga  mërzija.  Ai  tha: 

“Nëse  nuk  sillet  me  drejtësi  Allahu  dhe  i  Dërguari  i  Tij,  askush  nuk 
sillet  me  drejtësi. " 

Pastaj  vazhdoi: 

“Allahu  e  mëshiroftë  Musain.  Ai  u  sprovua  me  një  sprovë  më  të 
rëndë  se  kjo,  por  duroi. " 

Pas  kësaj,  un  vendosa  që  të  mos  i  tregoj  më  të  Dërguarit  të  Allahut 
sallallahu  alejhi  ue  sellem  fjalën  e  askujt.  (Buhari,  Edeb,  53;  Muslim,  Zekat, 
145) 


Sipas  transmetimit  të  Enes  bin  Malikut  radijallahu  anhu,  Hazreti 

Pejgamber  sallallahu  alejhi  ue  sellem  kaloi  pranë  një  gruaje  që  po  qan- 
te  me  kuje  te  varri  i  fëmijës  së  saj.  Ai  i  tha  asaj  gruaje: 

“Ki  frikë  nga  Allahu  dhe  duro!” 

Gruaja  u  përgjigj: 

“Largohu  dhe  hiqmu  qafe,  sepse  fatkeqësia  që  më  ka  ndodhur 
mua,  nuk  të  ka  ndodhur  Ty!” 

Gruaja  nuk  e  njohu  Hazretin  Pejgamber  sallallahu  alejhi  ue  sellem. 
I  thanë  se  është  i  Dërguari  i  Allahut  sallallahu  alejhi  ue  sellem.  Me  ta 
marrë  vesh  këtë,  gruaja  shkoi  turravrap  të  shtëpia  e  Pejgamberit  tonë 
të  Nderuar.  Ngaqë  aty  nuk  kishte  ndonjë  njeri  mund  që  ta  pengonte, 
ajo  hyri  drejt  e  në  shtëpi  dhe  kërkoi  ndjesë  duke  thënë: 

“O  i  Dërguari  i  Allahut!  Nuk  ju  njoha.” 

I  Dërguari  i  Allahut  sallallahu  alejhi  ue  sellem  e  këshilloi  gruan 
duke  i  thënë: 


•XiS'  j  ■  ■  ^  !l  LjI 


“Durimi  i  vërtetë  është  ai  që  tregohet  në  çastin  e  parë  të  fatkeqë- 
sisë!  (Buhari,  Xhenaiz,  32) 


Abdullah  bin  Mes'ud  radijallahu  anhu  tregon: 

Shkova  te  i  Dërguari  i  Allahut  sallallahu  alejhi  ue  sellem.  Ai  ishte  i 
sëmurë  nga  malarja.  I  thashë: 

“O  i  Dërguari  i  Allahut!  Me  të  vërtetë  ti  qenke  sëmurë  shumë  nga 
malaria!  Ai  tha: 

“Po,  kam  një  sëmundje  që  mund  ta  mbajnë  dy  vetë  nga  ju.  ” 

Unë  i  thashë: 


“Ndoshta  është  që  të  fitosh  dy  herë  më  shumë  sevap. 
Ai  ma  ktheu: 

“Po,  ashtu  është.  Allahu  bën  shkak  për  t'ia  falur  mëkatet  një  mysli- 
mani  nguljen  e  një  gjëmbi  në  këmbë  ose  ndonjë  fatkeqësi  më  të  ma- 
dhe.  Mëkatet  e  atij  myslimani  bien  siç  bien  gjethet  e  pemës.  ”  (Buhari, 
Merda,  3,  13,  16;  Muslim,  Birr,  45) 


I  Dërguari  i  Allahut  sallallahu  alejhi  ue  sellem  pyeti  Xhebrailin  alej- 
hisselam: 

“Në  çfare  grade  kishte  arritur  dhimbja  që  Jakubi  kishte  për 
Jusufin?” 

Xhebrail  alejhisselam  u  përgjigj: 

“Sa  dhimbja  e  shtatëdhjetë  grave  që  kanë  humbur  fëmijën  e  tyre!” 

Krenaria  e  Gjithësisë  i  Nderuari  ynë  e  pyeti: 

“Atëherë  sa  është  sevapi  i  tij?” 

Ai  tha: 

“Është  sa  sevapi  i  njëqind  dëshmorëve,  sepse  Ai  nuk  mendonte 
keq  për  Allahun  qoftë  edhe  një  çast.”  (Taberi,  XIII,  61;  Sujuti,  ed-Durru’l- 
Mensur,  IV,  570;  Jusuf,  86) 

Ja  ky  durim  ishte  “durimi  i  bukur” . 


Abdullah  bin  Mes  ud  radijallahu  anhu  thotë: 

Pejgamberi  ynë  i  Nderuar  rrëfeu  për  një  pejgamber  i  cili  ishte  dër- 
guar  te  populli  i  tij.  Populli  i  tij  e  kishte  rrahur  dhe  i  kishte  nxjerrë  gjak 
në  fytyrë.  Ai  pejgamber,  në  njërën  anë  fshinte  gjakun  në  fytyrë  dhe  në 
anën  tjetër  thoshte: 

“O  Zoti  im,  fale  popullin  tim,  sepse  ata  nuk  dinë.  ”  Akoma  e  kam 
përpara  syve  mënyrën  se  si  e  tregonte  i  Dërguari  i  Allahut  situatën  e 
këtij  pejgamberi.  (Buhari,  Enbija,  54;  Muslim,  Xhihad,  104) 


Sa  mësimdhënëse  është  edhe  ngjarje  që  vijon,  e  cila  tregon  se 

shpërblimi  i  durimit  është  xhenneti: 

Një  ditë,  Abdullah  bin  Abbas  radijallahu  anhuma  i  tha  Ata  bin  Ebi 
Rebah: 

“A  të  të  tregoj  një  grua  që  është  prej  banorëve  të  xhennetit?  "  Kur 
i  biri  tha: 

“Po,  ma  trego!”,  Ibn  Abbas  vijoi: 

“E  shikon  këtë  grua  të  zezë!  Ja  kjo  grua  erdhi  te  Krenaria  e 
Gjithësisë  i  Nderuari  ynë  dhe  i  tha: 

-Unë  jam  e  sëmurë  me  epilepsi  dhe  po  më  zbulohet  trupi  dhe 
koka.  A  mund  ta  lutni  Allahun  që  të  shërohem? 

I  Dërguari  i  Allahut  sallallahu  alejhi  ue  sellem  tha: 

-Nëse  thua  se  do  të  duroj,  si  shpërblim  ke  për  të  pasur  xhennetin, 
por  po  deshe,  unë  i  lutem  Allahut  që  të  të  shërojë. 

Mbi  këtë  gruaja  tha: 

-Unë  e  duroj  sëmundjen,  por  i  luteni  që  kur  të  më  kapë  epilepsia 
të  mos  më  zbulohet  trupi.  I  Dërguari  i  Allahut  sallallahu  alejhi  ue  selle- 
miu  iu  lut  Allahut  për  këtë.”  (Buhari,  Merda,  6;  Muslim,  Birr,  54) 

Ja  vlera  e  lartë  e  durimit  te  Allahu  ndaj  sprovave  që  të  ndodhin. . . 


Ebu  Said  radijallahu  anhu  tregon: 

“U  ula  me  një  grup  nga  të  varfërit  e  Muhaxhirëve.  Disa  prej  tyre 
(për  shkak  se  nuk  kishin  rroba  që  ua  mbulonte  të  tërë  trupin)  mundo- 
heshin  të  mbuloheshin  (duke  përfituar  nga  hija  e  të  tjerëve).  Ndërkohë 
dikush  po  lexonte  Kur'an.  Në  atë  çast  erdhi  i  Dërguari  i  Allahut  salla- 
llahu  alejhi  ue  sellem  dhe  u  ndal  pranë  nesh.  Ai  që  po  lexonte  Kur'an 
u  ndal  kur  pa  të  Dërguarin  e  Allahut.  I  Dërguari  i  Allahut  dha  selam 
dhe  na  pyeti: 


-Çfarë  po  bëni? 
Ne  i  thamë: 

-O  i  Dërguari  i  Allahut!  Ai  është  hoxha  i  jonë  dhe  po  na  lexon 
Kur'an.  Ndërsa  ne  po  dëgjojmë  librin  e  Allahut  Teala. 

Mbi  këtë  Krenaria  e  Gjithësisë  sallallahu  alejhi  ue  sellem  tha: 

-Falenderoj  Allahun  që  ka  krijuar  njerëz  që  janë  urdhëruar  të  du- 
rojnë  bashkë  me  mua! 88 

Pastaj,  duke  e  vënë  veten  në  një  gradë  me  ne,  i  Dërguari  i  Allahut 
u  ul  midis  nesh.  Duke  bërë  një  shenjë  me  dorë,  ai  tha: 

-Ashtu  (Bëni  një  rreth!) 

Grupi  menjëherë  u  bënë  rreth  dhe  të  gjithë  i  kthyen  fytyrat  drejt 
Atij.  Së  fundi,  i  Dërguari  i  Allahut  sallallahu  alejhi  ue  sellem  na  dha  lëtë 
përgëzim: 

-Përgëzime  o  Muhaxhirë  të  varfër!  Ju  përgëzoj  me  një  dritë  të  plo- 
të  në  ditën  e  gjykimit.  Ju  do  të  hyni  në  xhennet  një  gjysëm  dite  para 
të  pasurve.  Kjo  gjysëm  dite  (me  ditët  e  kësaj  bote)  janë  pesëqind  vjet.  ” 
(Ebu  Davud,  Ilim,  13/3666) 


Ky  është  shpërblimi  i  të  varfërve  durimtarë... 

Sa  shembull  i  shkëlqyer  është  kjo  ngjarje  që  transmeton  Fedale 
bin  Ubejd  radijallahu  anhu,  e  cila  shfaq  durimin  dhe  vendosmërinë 
legjendare  të  sahabëve  të  cilët  ishin  nxënësit  e  veçantë  të  të  Dërguarit 
të  Allahut,  kundrejt  varfërisë  dhe  vuajtjeve  që  jepnin  ata: 

“Kur  i  Dërguari  i  Allahut  po  u  falte  namazin  ashabëve,  disa  prej 
tyre,  duke  mos  pasur  mundësi  të  mbaheshin  në  këmbë,  u  binte  të 
fikët  nga  pafuqia  që  u  shkaktonte  uria.  Këta  ishin  njerëzit  e  Suffes. 
Bedevitë  të  cilët  vinin  nga  shkretëtira,  thonin:  Këta  janë  të  çmendur! 


88.  Përmes  këtyre  fjalëve  Pejgamberi  ynë  i  Nderuar  sqaron  këtë  ajet  fisnik:  “Përk  - 
fizoje  veten  tënde  me  ata  që  lusin  Zotin  e  tyre  mëngjes  e  mbrëmje,  e  që  kanë 
për  qëllim  kënaqësinë  (razinë)  e  Tij  dhe  mos  i  shkëjput  sytë  prej  tyre  për  të 
kërkuar  bukurinë  e  kësaj  bote  dhe  mos  iu  bind  atij  që  ia  kemi  shmangur  zemrën 
prej  përkjtimit  ndaj  Nesh  dhe  që  i  është  dhënë  epshit  të  vet,  sepse  puna  e  tij 
ka  mbaruar!  ”  (  el-Kehf ,  28)  Këtu  Allahu  Teala  e  ka  urdhëruar  të  Dërguarin  e  Nderuar 
sallallahu  alejhi  ue  sellem  që  t'i  durojë  problemet  që  do  të  ndodhin  krahas  të  varfërve 
dhe  të  dobtëve  të  cilët  kanë  hyrë  të  parët  në  Islam  dhe  të  tregohet  shumë  i  ndjeshëm 
në  trajtimin  e  tyre. 

Kur  i  Dërguari  i  Allahut  mbaronte  namazin,  shkonte  te  ata  që  u  kishte 
rënë  të  fikët  nga  uria  dhe  i  ngushëllonte  duke  i  thënë: 

Sikur  ta  dini  se  çfarë  ka  përgatitur  Allahu  Teala  për  ju,  do  të  donit 
të  ishit  edhe  më  të  varfër  e  më  nevojtarë.  (Tirmidhi,  Zuhd,  39/2368) 


Hazreti  Ebu  Hurejra  ka  thënë: 

“Unë  kam  parë  shtatëdhjetë  vetë  nga  njerëzit  e  Suffes.  Asnjëri 
prej  tyre  nuk  kishte  një  rrobë  që  t'ia  mbulonte  të  tërë  trupin.  Ose 
kishin  një  rrobë  që  vishej  në  bel  dhe  poshtë  ose  kishin  një  mbulesë  që 
vishej  në  bel  e  sipër.  Rrobat  e  tyre  i  lidhnin  në  qafë.  Disave  prej  këtyre 
u  arrinin  deri  te  gjysma  e  pulpës  dhe  disave  deri  të  thembëra  e  këmbës 
dhe  i  mblidhin  rrobat  e  tyre  me  dore  që  të  mos  u  dalloheshin  pjesët  e 
turpshme.”  (Buhari,  Salat,  58) 

Siç  e  shohim,  sahabët  e  ndershëm,  duke  përballuar  me  durim  çdo 
vështërsi  si,  urinë,  varfërinë,  luftën  dhe  fatkeqësitë  janë  bërë  shkas  që 
Islami  të  arrijë  deri  në  ditët  tona.  Edhe  ne,  duke  ndjekur  rrugën  e  tyre 
duhet  që  këtë  amanet  të  shenjtë  t'ua  lëmë  brezave  që  do  të  vijnë. 


Abdurrahman  bin  Auf  radijallahu  anhu  thotë: 

“Islarni  kishte  sjellë  disa  urdhëra  që  nuk  i  pëlqenin  vetes.  Por  me- 
gjithatë,  më  të  mirën  e  më  të  mirave  ne  e  gjetëm  në  ato  urdhëra  të 
vështira  që  nuk  i  pëlqen  vetja.  Përshembull,  u  shpërngulëm  nga  Mekke 
bashkë  të  Dërguarin  e  Allahut  sallallahu  alejhi  ue  sellem.  Neve  na  u 
dha  epërsi  dhe  fitore  (u  hapën  rrugët  e  fitores)  me  këtë  shpërngulje,  që 
vetes  i  dukej  e  vështirë  në  fillim.  Ne  dolëm  në  luftën  e  Bedrit  bashkë 
me  të  Dërguarin  e  Allahut  teala,  dhe  na  u  dha  epërsi  e  fitore,  gjithnjë 
duke  iu  përmbajtur  asaj  që  përshkruajti  Ai  në  Kur'anin  Fisnik: 

(Gjendja  e  atyre  është)  Si  ajo  kur  të  nxori  Zoti  yt  nga  shtëpia 
jote  për  të  vërtetën  dhe  një  grup  nga  besimtarët  nuk  ishte  i  kë- 
naqur.  Debatojnë  me  Ty  për  të  vërtetën  pasi  që  e  kishin  të  qartë 
sikur  po  shtyheshin  në  vdekje.  (el-Enfal,  5-6),  ne  dolëm  në  luftën  e 
Bedrid  bashkë  me  të  Dërguarin  e  Allahut.  Allahu  Teala  edhe  këtu  na 


IME 

dha  epërsi  dhe  fitore. 

Së  fundi,  mirësitë  më  të  mëdha  ne  i  kemi  arritur  nëpërmjet  zba- 
timit  të  këtyre  urdhërave  që  gjithmonë  i  dukeshin  të  vështira  vetes." 
(Hejsemi,  VII,  26-27) 


Edhe  këto  fjalë  simbolike  të  Muhammed  Ikbalit  tregojnë  mirësinë 
e  durimit  dhe  përballimit  të  vështirësive: 

“Një  sorkadhe  po  ua  tregonte  hallin  e  saj  sorkadheve  të  tjera: 

-Këtu  e  tutje  do  të  jetoj  në  Qabe,  në  Harem.  Aty  do  të  qëndroj 
dhe  aty  do  të  kullos,  sepse  gjuetarët  kanë  bërë  kurthe  në  lugina,  ne 
natë-ditë  lëviznim  me  lejen  e  gazelës.  Tashmë  dua  të  qetësohem  nga 
vuajtjet  që  të  shkaktojnë  gjuetarët.  Edhe  zemra  të  më  qetësohet!.. 

Një  sorkadhe  tjetër  që  po  dëgjonte,  tha: 

-O  e  dashura  ime!  Nëse  dëshiron  të  jetosh,  jeto  në  rrezik.  Mbrehe 
gjithmonë  veten  me  gurë  zmeril  dhe  jeto  më  e  mprehur  se  shpata  që 
e  ka  xhevahirin  e  pastër.  Rreziku  të  vë  në  provë  fuqinë  dhe  forcën.  Ai 
na  tregon  se  për  çfarë  është  i  aftë  trupi  dhe  shpirti." 


Esenca  e  fjalës,  durimi  është  një  thesar  i  vlefshëm  në  zemrën  e 
njeriut.  Eshtë  mburoja  më  e  fortë  kundrejt  belave  dhe  fatkeqësive. 
Eshtë  një  veti  e  lartë,  prej  së  cilës  Allahu  kënaqet  dhe  për  të  cilën  ka 
premtuar  shumë  shpërblime  të  mëdha.  I  Dërguari  i  Allahut  ka  thënë: 

“Durimi  është  dritë.”  (Muslim,  Taharet,  1)  Në  fund  ai  ia  ndriçon  nje- 
riut  këtë  botë  dhe  ahiretin. 


16.  Hamdi  dhe  shukri  (Falenderimi) 

“Hamd”  është  lavdërimi  i  madhështisë  së  pafundme,  i  artit  hyjnor  dhe 
i  shfaqjeve  të  atributeve  të  Zotit.  “Shukr”  është  falenderimi  dhe  lavdërimi 
me  gjuhë,  me  vepër,  i  dhuntive  dhe  favoreve  të  pafundme  të  Zotit. 

Çdo  lloj  madhërimi  i  përket  Allahut,  edhe  hamdi  është  vetëm  e 
drejtë  e  Tij.  Të  lavdërosh  të  gjitha  mirësitë  e  Allahut  Teala  përbën  një 
nga  detyrat  e  adhurimit  të  myslimanit.  Kur  lavdërimi  është  një  borxh 
adhurimi,  bëhet  favor,  mirësi  e  madhe  dhe  një  shfaqje  e  mëshirës  së 
pafund  të  Allahut,  sepse  Ai  thotë  se  është  i  kënaqur  nga  robi  që  e 
lavdëron.89 

Vetëm  Allahu  është  ai  që  e  meriton  Hamdin.  Në  ajetin  fisnik  thuhet: 

“Falenderimi  është  vetëm  për  Allahun  i  cili  krijoi  qiejt  dhe 
tokën,  errësirat  dhe  dritën...”  (el-En’am,  l) 

Allahu  kërkon  nga  robërit  e  Tij  që  ta  falenderojnë  në  çdo  kohë. 
Në  ajetet  fisnike  thuhet: 

“...Thuaj,  falenderimi  i  takon  Allahut!..”  (el-Isra,  111) 

“...Lutja  e  tyre  aty  është:  “I  lartë  je  o  Allah!”,  përshëndetja  e 
tyre  është:  Selam!,  dhe  lutja  e  fundit  e  tyre:  “Falënderimi  i  qoftë 
Allahut,  Zotit  të  botrave!”  (Junus,  10) 

Ajeti  i  parë  i  Fatihasë  të  cilin  e  lexojmë  në  çdo  rekat  të  namazit, 
na  sugjeron  “hamdin”: 

“Falënderimi  i  takon  Allahut  ,  Zotit  të  botërave  !”  Në  fakt 
nuk  është  e  mundur  që  të  shpresohet  mirësi  në  një  punë  apo  një  sjellje 
që  fillon  pa  falenderuar  Allahun.  Në  lidhje  me  këtë  çështje,  i  Dërguari 
i  Allahut  sallallahu  alejhi  ue  sellem  na  ka  tërhequr  vëmendjen  ne,  si 
ummeti  i  Tij,  duke  thënë: 

“Çdo  punë  e  rëndësishme  që  nuk  fillon  duke  falenderuar  Allahun, 
është  pa  begati.  ”  (Ebu  Davud,  Edeb,  18/4840) 

Hamdi  në  të  njëjtën  kohë  është  një  dhikër  i  rëndësishëm. 
Pejgamberi  ynë  i  Nderuar  e  tregon  kështu  mirësinë  e  hamdit: 

“Pastërtia  është  gjysma  e  besimit.  Lutja  “Elhamdulillah  ”  mbush 
me  sevap  peshoren,  ndërsa  fjalët  “Subhanallahi  ue’l-hamdulillahi” 
mbushin  atë  që  është  në  mes  qiejve  dhe  tokës.  Namazi  është  dritë,  sa- 
dakaja  është  argument,  durimi  është  ndriçim.  Kur  'ani  është  argument 
pro  teje  ose  kundër  teje.  Çdokush  në  mëngjes  (del  në  treg)  dhe  e  shet 


89.  Muslim,  Dhikr,  89. 

veten,  dikush  e  lë  të  lirë  dhe  dikush  e  shkatërron.  ”  (Muslim,  Taharet,  1; 
Tirmidhi,  Deavat  85/3517) 

Edhe  shukri  është  një  nga  detyrat  e  rëndësishme  si  hamdi.  Shukri 
është  adhurimi  i  sinqertë  i  robit  ndaj  Zotit,  me  fjalë  dhe  sjellje  të  ndry- 
shme,  duke  u  gëzuar  kundrejt  mirësive  dhe  begative  që  Ai  i  ka  dhënë. 
Kjo  tregon  se  shukri  është  njohja  e  zotëruesit  të  vërtëte  të  mirësisë. 

Për  t’u  bërë  një  rob  që  falenderon  ashtu  siç  duhet,  nuk  mjafton 
vetëm  të  dish  se  mirësitë  që  të  jepen  janë  nga  Allahu  dhe  ta  shprehësh 
këtë  me  gojë.  Është  e  domosdoshme  t’i  kryejmë  ashtu  siç  duhet  buku- 
ritë  e  adhurimeve  dhe  të  sjelljeve  ndaj  Zotit  tonë. 

“Hamdi”  dhe  “shukri”  që  shfaqen  si  nevojë  e  natyrshme  që  njeriu 
të  jetë  “eshrafu'l-mahlukat”  (më  i  nderuari  i  krijesave),  pra  ai  që  for- 
mon  pikën  më  të  lartë  të  zinxhirit  hierarkik  që  nga  krijesa  më  e  lehtë 
deri  te  ajo  më  e  përsosura,  përbëjnë  një  nga  çështjet  më  të  thella  dhe 
më  të  rëndësishme  të  fesë.  I  Dërguari  i  Allahut  sallallahu  alejhi  ue  se- 
llem  ka  thënë: 

“Shukri  është gjysma  e  besimit...  "(Sujuti,  I,  107) 

Çdo  njëri  që  e  ka  ruajtur  fisnikërinë  dhe  bujarinë  në  natyrën  e  tij, 
ndjen  në  ndërgjegje  një  borxh  falenderimi  ndaj  atij  që  i  jep  një  gotë 
ujë.  Kësisoj,  është  jashtë  mendjes,  jashtë  bindjes  dhe  ndërgjegjes  që 
njeriu  të  rrijë  neglizhent  dhe  i  zymtë  ndaj  Zotit  të  tij,  i  Cili  është  burimi 
dhe  dhuruesi  i  të  gjitha  të  mirave.  Kjo  gjendje  është  vetëm  një  shfaqje 
e  e  pandjeshmërisë  dhe  e  varfërisë  së  mendimit. 

Megjithatë,  për  fat  të  keq  shumë  njerëz  janë  neglizhentë  kundrejt 
mirësive  të  panumërta  që  ua  ka  dhënë  Allahu.  Për  shkak  të  kësaj  neg- 
lizhence  të  thellë  të  njeriut,  Zoti  thotë: 

“...Robërit  e  Mi  që  falenderojnë,  janë  shumë  pak.”  (Sebe,  13) 

Gjendja  e  mosfalenderimit  është  një  gjendje  që  Zoti  nuk  e  pëlqen. 
Ajo  bëhet  shkak  që  të  humbin  mirësitë  që  na  ka  dhënë  Allahu.  Po 
ashtu,  në  ajetet  fisnike  Allahu  thotë: 

“Më  kujtoni  Mua,  Unë  t’ju  kujtoj  juve.  Më  falënderoni  dhe 
mos  më  mohoni!”  (el-Bakara,  152) 

“...Nëse  më  falënderoni,  do  t’ua  shtoj  të  mirat.  Nëse  më  për- 
buzni,  pa  dyshim  që  dënimi  Im  është  shumë  i  ashpër!”  (Ibrahim,  7) 

“...Kush  falenderon,  ka  falenderuar  për  veten  e  tij.  Kush 
refuzonfedhe  ai  e  ka  për  vete),  le  ta  dijë  se  Allahu  nuk  ka  nevojë 
për  asgjë.  Ai  e  meriton  çdo  lloj  falenderimi.  ”  (Llukman,  12) 


Tabllo  të  virtytshme 

Sa  herë  ngrihej  nga  sofra  Pejgamberi  ynë  i  Nderuar  alejhissalatu 
uesselam  thoshte: 

“O  Zot!  Të  falenderojmë  Ty  me  ndjenjat  më  të  pastra  që  nuk 
pakësohen,  por  shtohen,  me  falenderimet  e  panumërta  që  nuk  re- 
fuzohen  por  pranohen  te  Ti.  ”  (Buhari,  Et'ime,  54;  Ebu  Davud,  Et'ime,  52; 
Tirmidhi,  Deavat,  55) 


I  Dërguari  i  Allahut  sallallahu  alejhi  ue  sellem  ka  thënë: 

“Allahu  Teala  kënaqet  nga  robi  i  Tij  që  e  falenderon  pasi  të  hajë 
bukë,  ose  pasi  të  pijë  digka.  ”  (Muslim,  Dhikr,  89;  Tirmidhi,  Et'ime,  18) 


Njëherë,  pranë  të  Dërguarit  sallallahu  alejhi  ue  sellem  teshtinë  dy 
vetë.  I  Nderuari  ynë  njërit  prej  tyre  i  tha  “jerhamukallah”,  ndërsa  tjetrit 
nuk  i  tha.  Personi  të  cilit  Pejgamberi  nuk  i  tha  “jerhamukallah”  pye- 
ti: 

“Filan  person  teshtiu  dhe  i  thatë  “jerhamukallah”.  Po  kur  teshtiva, 
përse  nuk  më  thatë?!  ”  Pejgamberi  ynë  i  Nderuar  u  përgjigj: 

“Ai  person  tha  elhamdulillah,  ndërsa  ti  nuk  the.  ”  (Buhari,  Edeb, 
127;  Muslim,  Zuhd,  53) 


Krenaria  e  Gjithësisë,  i  Nderuari  ynë  pa  se  Hazreti  Omer  kishte 

veshur  një  këmishë.  E  pyeti: 

“Kjo  këmishë  është  e  re,  apo  e  larë?  '.  Kur  Omeri  radijallahu  anhu 

tha: 

“Nuk  është  këmishë  e  re,  por  e  larë  o  i  Dërguari  i  Allahut!".  I 
Dërguari  i  Allahut  tha: 


“Vish  rroba  të  reja,  jeto  si  falenderues  dhe  vdis  si  dëshmor!” 

(Ahmed,  II,  89) 


Deklarimet  e  mrekullueshme  të  Pejgamberit  tonë  të  Nderuar  u 
realizuan  plotësisht  e  kur  u  erdhi  koha,  edhe  Hazreti  Omer  radijallahu 
anhu  ndërroi  jetë  si  dëshmor. 


Sigurisht  që  puna  më  e  rëndësishme  që  bën  robi  është  falenderi- 
mi  i  Allahut.  Në  hadithet  fisnike  që  tregojnë  mirësinë  e  falenderimit,  i 
Dërguari  i  Allahut  sallallahu  alejhi  ue  sellem  thotë: 

Një  rob  nga  robërit  e  Allahut  tha:  O  Zot!  Falenderimi  të  takon 
Ty  në  mënyrën  më  të  përshtatshme  ndaj  madhërisë,  fuqisë  dhe 
madhështisë  së  sundimit  Tënd.  Ky  falenderim  i  habiti  Engjëjt,  të 
cilët  kanë  për  detyrë  të  shkruajnë  veprat  e  robërve.  Ata  nuk  dinin  se  si 
ta  shkruanin  sevapin  e  këtij  falenderimi.  Shkuan  në  qiell  dhe  thanë: 

-O  Zoti  ynë!  Robi  yt  tha  një  fjalë  që  nuk  dimë  se  si  t'ia  shkruajmë 
sevapin.  Allahu  Teala  (i  cili  e  di  më  mirë  se  çfarë  ka  thënë  robi  i  Tij)  i 
pyeti  ëngjëjt: 

-Çfarë  tha  robi  im?  Engjëjt  u  përgjigjën: 

-O  Zoti  ynë!  Robi  yt  të  falenderoi  në  këtë  mënyrë: 


O  Zot!  Falenderimi  të  takon  Ty  në  mënyrën  më  të  përshtat- 
shme  ndaj  madhërisë,  fuqisë  dhe  madhështisë  së  sundimit  Tënd. 

Atëherë,  Allahu  Teala  u  tha  dy  ëngjëjve: 

-Ju  shkruajeni  atë  fjalë  ashtu  siç  e  tha  robi  im,  derisa  robi  im  të  vijë 
te  Unë  dhe  ta  shpërblej  për  atë  falenderim!"  (Ibn  Maxhe,  Edeb,  55) 

Allahu  na  e  mundësoftë  të  gjithë  neve  që  ta  bëjmë  këtë  lutje  me 
sinqeritet! . . 

Ebu  hurejra  radijallahu  anhu  thotë: 

“Jam  rritur  jetim  dhe  kam  bërë  hixhret  si  i  varfër.  U  bëra  punë- 
tori  i  vajzës  së  Gazvanit  (Busres)  në  kundërvlerë  të  një  këpuce,  për  të 
ngopur  barkun.  (Gjatë  udhëtimit)  Kur  buanin,  u  mblidhja  dru,  i  udhë- 
zoja  kur  u  hipnin  kafshëve  dhe  i  nxitoja  devetë.  Falenderimi  i  takon 
Allahut  që  e  forcoi  Islamin  dhe  e  bëri  Ebu  Hurejrën  imam.  ”  (Ibn  Maxhe, 
Ruhun,  5/2445) 


Aishe  radijallahu  anhu  tregon: 

“Një  natë  i  Dërguari  i  Allahut  sallallahu  alejhi  ue  sellem  më  tha: 

-O  Aishe!  Nëse  më  jep  leje,  dua  ta  kaloj  natën  duke  adhuruar 
Allahun.  Edhe  unë  i  thashë: 

-Për  Zotin  unë  dua  shumë  që  të  rri  me  Ty,  por  atë  që  të  gëzon  Ty 
e  dua  më  shumë. 

Pastaj  u  ngrit,  mori  mirë  e  mirë  abdest  dhe  filloi  të  falë  namaz.  Po 
qante...  Qau  aq  shumë  saqë  iu  lagën  krejt  rrobat,  mjekrra  e  begatë, 
madje  edhe  vendi  ku  bënte  sexhden.  Kur  Ai  ishte  në  këtë  gjendje, 
Hazreti  Bilal  e  thirri  për  në  namaz.  Kur  e  pa  që  po  qante,  tha: 

-O  i  Dërguari  i  Allahut!  Përse  qani  kur  Allahu  Teala  jua  ka  falur 
mëkatet  tuaja  të  kaluara  dhe  të  ardhme? 

Kur  dëgjoi  këto  fjalë,  i  Nderuari  ynë  sallallahu  alejhi  ue  sellem  u 
Përgjigj: 

-A  të  mos  jem  një  rob  që  e  falenderon  Allahun?  Për  Zotin  sonte 
më  kanë  zbritur  disa  ajete  të  atillë,  që  do  të  jetë  turp  për  ata  që  i  lexoj- 
në  dhe  nuk  mendojnë  në  to!  Pastaj  ai  lexoi  këto  ajete  fisnike: 

Në  krijimin  e  qiejve  dhe  të  tokës,  në  ndërrimin  e  natës  dhe  të 

ditës  ka  argumente  të  qarta  për  ata  që  kanë  intelekt.  Ata  e  përme- 
ndin  Allahun  kur  janë  në  këmbë,  kur  janë  ulur,  kur  janë  të  shtrirë 
dhe  thellohen  në  mendime  rreth  krijimit  të  qiejve  e  të  tokës  (duke 
thënë);  Zoti  ynë,  këtë  nuk  e  krijove  kot,  i  lartësuar  qofsh,  ruajna 
prej  dënimit  të  zjarrit!  (Ali  Imran,  190-191)  (Ibn  Hibban,  II,  386) 


I  Dërguari  i  Allahut  sallallahu  alejhi  ue  sellem  e  falenderonte  me- 
njëherë  Allahun,  sa  herë  vërente  se  kishte  një  mirësi  që  nuk  e  kishin  të 
tjerët.  Një  herë,  kur  kaloi  pranë  një  të  sëmuri  me  paralizë,  zbriti  menjë- 
herë  nga  kafsha  dhe  bëri  sexhden  e  falenderimit.  (Hejsemi,  II,  289) 

Shenja  e  dashurisë  ndaj  të  Dërguarit  të  Allahut  është  që  përfitosh 
nga  gjendja  e  Tij.  Sa  sexhde  falenderimi  bëjmë  kundrejt  shfaqjeve  shu- 
më  mësimdhënëse  që  shikojmë?! 


Sa'd  bin  Ebi  Vakkas  radijallahu  anhu  tregon: 

“Një  ditë  dolëm  nga  Mekke  bashkë  me  të  Dërguarin  e  Allahut 
për  të  shkuar  në  Medine.  Kur  u  afruam  te  një  vend  që  quhet  Azvera, 
i  Dërguari  i  Allahut  zbriti  nga  kafsha.  Pastaj  ngriti  duart  dhe  u  lut  një 
kohë  të  gjatë,  ndërsa  më  pas  bëri  sexhde.  Në  sexhde  qëndroi  për  një 
kohë  të  gjatë.  Këtë  e  përsëriti  tri  herë.  Në  fund  tha: 

Iu  luta  Zotit  dhe  i  kërkova  ndërmjetësim  për  ummetin  tim.  Edhe 
ai  e  fali  një  të  tretën  e  ummetit  tim.  Edhe  unë  bëra  sexhde  për  ta  fale- 
nderuar  Zotin.  Pastaj  përsëri  e  ngrita  kokën  dhe  iu  luta  Zotit  që  ta  falë 
ummetin  tim.  Edhe  Ai  përsëri  e  fali  një  të  tretën  e  ummetit  tim.  Mbi 
këtë  edhe  unë  bëra  sexhde  për  ta  falenderuar  Zotin.  Pastaj  e  ngrita  ko- 
kën  përsëri  dhe  kërkova  nga  Zoti  ta  falë  ummetin  tim.  Edhe  Ai  ma  fali 
një  të  tretën  e  ummetit  që  kishte  ngelur.  Edhe  unë  bëra  sexhde  përsëri 
për  ta  falenderuar  Zotinf'  (Ebu  Davud,  Xhihad,  162/2775) 


Përgëzimi  që  e  lumturoi  shumë  dhe  e  shtyu  të  bëjë  sexhde  të 
Nderuarin  tonë,  ishte  që,  ata  të  cilët  bëjnë  mëkate  të  mëdha  nga  um- 
meti  i  tij,  edhe  nëse  do  të  ndëshkohe,  nuk  do  të  rrijnë  gjithmonë  në 
xhehennem  dhe  se  do  të  hyjnë  në  xhennet  me  ndërmjetësimin  e  Tij, 

ndërsa  ata  që  bëjnë  mëkate  të  vogla  ndoshta  do  mund  t'u  falen  pa  u 
ndëshkuar  fare.  Ndërsa  për  ata  që  nuk  besojnë,  nuk  bëhet  fare  fjalë  të 
hyjnë  në  xhennet. 


Abdurrahman  bin  Auf  radijallahu  anhu  tregon  një  ngjarje  e  cila 
shfaq  ndjeshmërinë  e  Pejgamberit  tonë  të  Nderuar  në  çështjen  e  fale- 
nderimit  kundrejt  mirësive  dhe  begative  që  i  jepte  Allahu: 

“Një  herë  i  Dërguari  i  Allahut  sallallahu  alejhi  ue  sellem  kishte 
dalë  nga  xhamia.  Unë  e  ndoqa  pa  rënë  në  sy.  Hyri  në  një  kopësht 
hurmash.  U  drejtua  nga  Qabja  dhe  bëri  sexhde.  Ai  e  zgjati  aq  shumë 
sexhden  saqë  pandeha  se  nderroi  jetë.  Menjëherë  i  shkova  pranë,  u 
përkula  dhe  fillova  t’i  shikoj  fytyrën.  Ai  e  ngriti  kokën  dhe  më  pyeti: 

-Çfarë  ka,  o  Abdurrahman? 

Unë  i  thashë: 

-O  i  Dërguari  i  Allahut!  Ju  e  zgjatët  aq  shumë  sexhden,  saqë  pa- 
ndeha  se  ndërruat  jetë  dhe  menjëherë  erdha  te  Ju. 

Pejgamberi  ynë  i  Nderuar  tha: 

-Kur  hyra  në  kopsht  u  takova  me  Xhebrailin  alejhisselam.  Ai  më 
përgëzoi  se  Allahu  Teala  ka  thënë:  “Kush  te  jep  selam  Ty,  edhe  Unë  i 
jap  selam  atij.  Kush  të  dërgon  salavate  Ty,  edhe  Unë  i  dërgoj  salavate 
atij.”  (Për  këtë  arsye,  i  bëra  Zotit  sexhden  e  falenderimit)"  (Hakim,  I, 
344-345/810) 


Është  e  sigurtë  që  të  gjitha  mirësitë  që  na  janë  dhënë,  na  janë  dhë- 
në  nga  Allahu  Teala,  por  edhe  të  falenderosh  që  është  shkak  për  të  na 
ardhur  mirësitë  është  shenjë  besnikërie  dhe  mirësjelljeje.  Në  hadithin 
fisnik  thuhet: 


“ Nëse  dikujt  që  i  kanë  bërë  mirë,  lutet  për  atë  që  ia  ka  bërë  duke 
thënë:  AHahu  të  dhashtë  të  miral,  e  ka  larë  borxhin  e  falenderimit  në 
një  mënyrë  shumë  të  lartë...  ” (Tirmidhi.  Birr,  87/2035) 


^**w«*=^  Nga  epoka  e  diturisë  deri  në  ditët  tona  QYTETERIMI I VIRTYTEVE 


Aisheja  radijallahu  anha  thotë: 

I  Dërguari  i  Allahut  sallallahu  alejhi  ue  sellem  më  thoshte  shpesh: 

“O  Aishe!  A  mund  tëlexosh  ca  nga  poezitë  që  di  përmendësh?" 

Unë  i  thoja: 

“Cilat  poezi  do,  o  i  Dërguari  i  Allahut!  Unë  di  shumë  poezi  për- 
mendësh?" 

Ai  më  thoshte: 

"Ato  që  flasin  për  falenderimin!" 

Njëherë  unë  i  thashë: 

“Nëna  dhe  babai  im  të  qofshin  falë!  Poeti  ka  thënë:  Kape  për  dore 
dhe  ngrije  të  dobtin  që  shikon.  Mos  u  mashtro  ngaqë  ai  është  i  dobët. 
Vjen  një  ditë  dhe  të  kapin  fatkeqësitë  dhe  rrethojnë  çdo  anë  tënden. 
Ja,  atëherë  i  varfëri  që  pate  ndihmuar,  të  shpërblen,  ose  nëse  nuk 
mund  të  bëjë  gjë,  të  paktën  të  lavdëron,  sepse  ai  që  të  lavdëron  për 
arsye  se  i  ke  bërë  ndonjë  të  mirë,  të  ka  shpërblyer  ty.  Nëse  dëshiron  të 
poshtërosh  dikë  që  është  bujar,  dije  mirë  se  fuqitë  e  dobta  nuk  mund 
ta  vjetërojnë  litarin  e  tij  të  fortë." 

Në  lidhje  me  këtë,  i  Dërguari  i  Allahut  më  thoshte: 

“O  Aishe!  Sipas  lajmit  që  më  ka  dhënë  Xhebraili,  kur  Allahu  Teala 
t'i  tubojë  krijesat  e  Tij  në  ditën  e  kiametit,  Ai  i  thotë  një  robi  që  i  është 
bërë  mirësi  nga  dikush: 

-A  e  ke  falenderuar  robin  tim  që  të  ka  bërë  mirë? 

Ai  thotë: 


-O  Zoti  im!  Duke  e  ditur  se  mirësia  që  më  është  bërë  vjen  vetëm 
nga  Ti,  të  kam  falenderuar  vetëm  Ty.  Atëherë  Allahu  Teala  i  thotë: 

-Përderisa  të  mos  falenderosh  robin  tim  që  e  kam  bërë  shkak  që  të  të 
vijnë  të  mirat,  nuk  më  ke  falenderuar  as  Mua!”(M  el-Muttaki,  III,  741-742) 


Në  një  hadith  tjetër,  i  Nderuari  i  Botrave  ka  treguar  lidhjen  e  afërt 
që  ka  ndërmjet  falenderimit  ndaj  Allahut  Teala  dhe  falenderimit  ndaj 
një  njeriu  që  bën  mirë: 


“Ai  që  nuk  i  falenderon  njerëzit,  nuk  ka  falenderuar  as  Allahun. " 

(Ebu  Davud,  Edeb,  11/4811;  Tirmidhi,  Birr,  31) 


Pejgamberi  ynë  i  Nderuar,  ka  përmendur  një  zemër  falenderuese 
si  një  prej  mirësive  më  të  mëdha  që  i  jepen  njeriut.  Seubani  radijallahu 
anhu  tregon: 

Ne  ishin  në  luftë  bashkë  me  të  Dërguarin  e  Allahut  kur  zbriti  ajeti 

“...Lajmëroji  për  një  dënim  të  dhimbshëm  ata  të  cilët  e  ruajnë 
floririn  e  argjendin  dhe  nuk  e  japin  në  rrugën  e  All-llahut!”  (et- 
Teube,  34)  Disa  prej  sahabëve  thanë: 

“Ajo  që  do  të  zbriste  për  floririn  dhe  argjendin,  zbriti.  (Tashmë  nuk 
do  t'i  ruajmë  më  ato.)  Ah  sikur  ta  dinim  se  cili  mall  është  i  mirë  dhe  ta 
ruanim?"  I  Dërguari  i  Allahut  sallallahu  alejhi  ue  sellem  u  përgjigj: 

“Gjërat  më  të  vlefshme  që  mund  të  kesh,  janë  një  gjuhë  që  bën 
dhikër,  një  zemër  që  falenderon  dhe  një  grua  e  devotshme  që  e 
ndihmon  burrin  e  saj  në  besim.  ”  (Tirmidhi,  Tefsir,  9/3094) 


Davudi  alejhisselam  e  falenderonte  shumë  Allahun.  Ai  një  herë 
kishte  thënë: 

“O  Zot!  Si  të  të  falenderoj  unë  Ty,  sepse  unë  mund  të  të  falende- 
roj  vetëm  për  mirësitë  e  Tua." 

Atij  iu  shpall: 

“A  e  di  se  unë  i  kam  të  gjitha  mirësitë  që  i  ke  ti?” 

Hazreti  Davud  tha: 

“Po.” 

Në  lidhje  me  këtë,  Allahu  Teala  tha: 

“Mua  më  mjafton  që  të  kënaqem  nga  ti,  ngaqë  ti  mendon  në  këtë 
mënyrë.”  90 


90.  Ibn  Kethir,  Kisasu’l-Enbija,  Bejrut,  Daru’l-Kalem,  fq.  524. 

Hazreti  Omer  radijallahu  anhu  kishte  takuar  një  besimtar.  Ai  vazh- 
dimisht  lutej:  “O  Zoti  im,  më  bëj  prej  të  paktëve!”  Omeri  radijallahu 
anhu  nuk  e  kuptoi  se  çfarë  kishte  për  qëllim  ai  njeri  me  atë  lutje.  E 
pyeti: 

“Përse  lutesh  kështu?  '.  Besimtari  dha  këtë  përgjigje: 

“Allahu  Teala  thotë:  “...Robërit  e  Mi  që  falenderojnë  janë  shu- 
më  pak.”  (Sebe,  13)  edhe  unë  po  i  kërkoj  që  të  jem  prej  kësaj  pakice 
të  gëzuar.  ” 

Omeri  radijallahu  anhu  i  cili  u  habit  nga  ky  mendim  dhe  i  erdhi 

keq: 

“Turp  për  mua,  çdokush  është  më  i  mençur  dhe  ka  më  shumë  dije 
se  sa  Omeri!  (Ibn  Ebi  Shejbe,  Musannef,  VII,  81) 


Kur  Xhunejd  Bagdadi  ishte  shtatë  vjeç,  daja  i  tij  Serijj  Sakati  e 
mori  në  haxh.  Në  një  prej  kuvendeve  të  dijes  që  bëheshin  në  Harem, 
po  flitej  për  falenderimin.  Pasi  dijetarët  e  pranishëm  bënë  vlerësimet 
e  tyre,  Serijj  Sakati  u  kthye  nga  Xhunejdi  dhe  i  kërkoi  që  të  fliste.  Pasi 
mendoi  pak,  Xhunejdi  dha  këtë  përgjigje  të  shkëlqyer: 

“Falenderim  është  të  mos  jeshë  mëkatar  ndaj  Allahut  Teala  me 
mirësitë  që  të  ka  dhënë,  si  dhe  të  mos  e  bësh  kapital  për  mëkatin  atë 
mirësi.’  (Feriduddin  Attar,  fq,  318) 


Sa  e  urtë  është  kjo  biseda  ndodhi  në  mes  Ibrahim  bin  Ed’hemit 
dhe  Shakik  Belhit,  në  lidhje  me  çështjen  e  falenderimit: 

Shakik  Belhi  e  pyet  Ibrahim  bin  Ed’hemin: 

“Çfarë  bëni  në  çështjen  e  jetesës?” 

Ibrahim  bin  Ed’hemi  u  përgjigj: 

“Kur  gjejmë,  falenderojmë,  kur  nuk  gjejmë  falenderojmë!..” 
Shakik  Belhi  tha: 

“Edhe  qentë  e  Horasanit  bëjnë  kështu!  "  Kësaj  here  është  Ibrahim 
bin  Ed'hemi  ai  që  pyet 

“Po  ju,  çfarë  bëni?" 

Shakik  Belhi  përgjigjet: 

“Kur  gjejmë  falenderojmë  dhe  japim  në  rrugë  të  Allahut,  kur  nuk 
gjejmë  përsëri  falenderojmë  dhe  durojmë." 


Të  falenderosh  Allahun  ashtu  siç  duhet  për  mirësitë  që  ka  dhë- 
në  është  e  pamundur,  por  nëse  e  falenderojmë  aq  sa  kemi  mundësi, 
Allahu  e  pranon  atë  të  paktën  tonë  dhe  kënaqet  nga  ne.  Bishri  Hafi,  i 
cili  ishte  nga  miqtë  e  Allahut,  jep  një  shembull  të  bukur  në  këtë  çësh- 
tje: 

Pasi  vdiq,  Hazreti  është  parë  në  ëndërr.  Kur  u  pyet: 

“Si  të  ka  gjykuar  Allahu?’’,  dha  këtë  përgjigje:Allahu  më  fali  dhe 
duke  më  dhuruar  xhennetin.  Më  tha: 

-O  Bishr!  Sikur  të  kishe  bërë  sexhde  edhe  mbi  prush,  nuk  do  ta 
kryeje  falenderimin  e  dashurisë  që  kam  vendosur  në  zemrat  e  robërve 
të  mi  për  ty!  (Kushejri,  Risale,  Bejrut  1990,  fq.  406) 


Barbaros  Hajreddin  Pasha  e  mund  Andrea  Dorjanë  në  Prevezë. 
Andrea  Dorja,  në  një  gjendje  të  mjeruar,  e  shpëton  shpirtin  e  tij  duke 
ikur  dhe  duke  e  lënë  flotën. 


Barbaros  hyri  në  gji  nga  Sarajburnu  duke  i  vënë  përpara  anijet 
armike  që  i  kishin  spirancat  e  ulura  bashkë  me  dhjetëra  mijëra  robër. 
Sipërfaqja  e  detit  ishte  e  mbushur  me  anijet  armike  të  cilat  ishin  për- 
plot  me  robër. 


Kanuni,  vezirët  dhe  pashallarët  po  e  shikonin  këtë  pamje  të  mre- 
kullueshme  prej  një  saraje  në  bregdet,  por  që  tashmë  nuk  është  më  në 
Sarajburnu.  Njëri  nga  padishahët,  duke  qenë  i  emocionuar,  tha: 


“O  sulltani  im!  Sa  herë  e  ka  parë  bota  një  pamje  të  tillë?  Sado  që 

të  lavdëroheni  është  pak!” 

Ndërsa  Sulltani  i  Lartë,  Kanuni,  u  përgjigj: 

“O  pasha!  A  na  takon  të  mburremi  apo  të  falenderojmë 
Allahun  e  Lartë  për  këtë  fitore  që  na  ka  dhënë?!.” 

Sa  edukatë  madhështore  Islame,  sa  botë  e  mrekullueshme  shpirt- 
ërore... 


Së  fundi,  të  jetojmë  çdo  moment  tonin  me  ndjenjat  e  hamdit  dhe  të 
shukrit  është  një  detyrë  e  rëndësishme  e  adhurimit.  Po  ta  kryejmë  këtë 
detyrë  të  rëndësishme,  ajo  do  të  na  afrojë  te  Allahut  Teala  dhe  do  të  bëhet 
shkak  për  shtimin  e  mirësive  tona.  Sa  bukur  thotë  Hazreti  Mevlana: 

“Të  falenderosh  për  mirësinë,  është  më  mirë  se  mirësia.  Ai  që  e 
do  shukrin,  a  e  lën  atë  dhe  shkon  në  anën  e  mirësisë?  Të  falenderosh 
është  shpirti  i  mirësisë.  Ndërsa  mirësia  është  si  lëkurë,  sepse  vetëm 
shukri  të  shpie  në  derën  e  mikut.  Mirësia  mund  t'i  japë  njeriut  negli- 
zhencën,  që  është  e  kundërta  e  vigjilencës.  Ndërsa  shukri  gjithmonë 
jep  vigjilencë.  Ti  vërja  gishtin  kokës  dhe  gjuaj  mirësinë  e  vërtetë  me 
mirësinë  e  shukrit  (falenderimit)!” 


17.  Trimëria 

Trimëri  do  të  thotë  guxim,  kurajo,  heroizëm,  vendosmëri  shpirt- 
ërore,  të  jesh  i  guximshëm  në  dhunë  dhe  në  rrezik.  Është  gjendja 
normale  mes  zemërimit  e  forcës  së  ashpërsisë,  dhe  e  frikës  që  është  e 
kundërta  e  këtyre. 

Esenca  e  trimërisë  është  kënaqësia  dhe  nënshtrimi  ndaj  kaderit 
të  Allahut.  Për  këtë  arsye,  një  myslimani  që  i  beson  kaderit  dhe  i  cili  i 
mbështetet  Allahut,  kurrë  nuk  i  ka  hije  frika  dhe  poshtërimi. 

Sipas  transmetimit  të  Seubanit  radijallahu  anhu,  i  Dërguari  i 
Allahut  sallallahu  alejhi  ue  sellem  ka  thënë: 


PERSONALITETI DHE  VENDOSMËRIA  SHPIRTËRORE 

“ Eshtë  afër  koha  kur  popujt  e  huaj  do  ta  thërrasin  njëri-tjetrin  për  tju 
sulmuar  juve,  ashtu  siç  thërrasin  ngrënësit  njëri-tjetrin  në  sofër  (tryezë).  " 

Njëri  prej  atyre  që  gjendeshin  aty  pyeti: 

“Kjo  do  të  na  ndodhë  ngaqë  atë  ditë  do  të  jemi  të  pakët  në  numër, 
o  i  Dërguari  i  Allahut!?”  I  Nderuari  ynë  tha: 

“Jo,  përkundrazi,  atë  ditë  do  të  jeni  shumë,  por  ju  do  të  jeni  si 
mbeturinat  që  sjell  dhe  i  hedh  rrëkeja,  do  të  jeni  në  një  gjendjen  e  atyre 
që  nuk  kanë  fare  peshë.  Allahu  do  t'ia  heqë  armiqve  tuaj  nga  zemra 
ndjenjën  e  frikës  kundër  jush  dhe  do  të  vendosë  dobësi  në  zemrat 
tuaja!” 

I  thanë:  “Çfarë  është  dobësimi,  o  i  Dërguari  i  Allahut?” 

“Është  dashuria  ndaj  kësaj  bote  dhe  frika  ndaj  vdekjes!”  (Ebu  Davud, 
Melahim,  5/4297) 

Domethënë,  kur  trimëria  dhe  guximi  do  të  dalë  nga  zemrat,  kur 
në  vend  të  tyre  do  të  anojnë  pasuritë  e  kësaj  bote  dhe  kur  të  hiqet  frika 
e  vdekjes,  besimtarët  do  të  poshtërohen.  Me  një  gjendje  të  këtillë  nuk 
do  t'u  mbetet  kurrfarë  peshe  kundrejt  armiqve. 

Tabllo  të  virtytshme 

Nuk  është  e  mundur  të  flitet  që  ndonjë  tjetër  të  ishte  aq  trim  se  sa 
i  Dërguari  i  Allahut  sallallahu  alejhi  ue  sellem.  Ai  ishte  durimtar  dhe  i 
vendosur  edhe  ndaj  situatave  të  jashtëzakonshme  dhe  nuk  bënte  ndo- 
një  gjë  të  papërshtatshme  duke  u  trembur  dhe  hyrë  në  telash. 

Kur  Allahu  e  urdhëroi  të  Dërguarin  e  Tij  të  shpërngulet  për  në 
Medine,  me  ta  dëgjuar  këtë  mushrikët  Kurejshë  rrethuan  shtëpinë  e  të 
Nderuarit  tonë  dhe  nxorrën  shpatat  e  tyre  për  ta  vrarë  sapo  ai  të  dilte 
nga  shtëpia.  Krenaria  e  Gjithësisë,  i  Nderuari  ynë  pa  u  frikësuar  fare 
hapi  derën,  u  hodhi  dhë  mbi  krye  mushrikëve  dhe  kaloi  mes  tyre  me 
dinjitet,  duke  lexuar  ajetet  e  para  të  sures  Jasin.  (Ibn  Sa’d,  I,  227-228) 

Hazreti  Ali  radijallahu  anhu  ka  thënë: 

“Ne  në  luftën  e  Bedrit  strehoheshim  te  i  Dërguari  i  Allahut.  Atë 
ditë  Ai  ishte  më  afër  armikut  nga  të  gjithë  ne  dhe  më  trimi  e  i  vend- 
osuri  i  njerëzve.'  (Ahmed,  I,  86) 

Edhe  Abdullah  bin  Omer  radijallahu  anhu  ka  thënë: 

“Nuk  kam  parë  njeri  më  bujar,  më  trim,  më  guximtar  se  i  Dërguari 
i  Allahut!”  (Ibn  Sa'd,  I,  373) 


Në  Uhud,  njëri  prej  mushrikëve  doli  në  mejdan  hipur  mbi  deve 
dhe  kërkoi  një  ushtar  për  tu  ndeshur.  Kur  mushriku  e  pa  se  të  gji- 
thë  tërhiqeshin  dhe  rrinin  pas  Atij,  e  përsëriti  tri  herë  kërkesën  e  tij. 
Pas  kësaj,  Zubejr  bin  Avvam  radijallahu  anhu  shkoi  drejt  tij.  U  hodh 
mbi  deve,  iu  hodh  përsipër  dhe  filluan  të  kacafyten.  Pejgamberi  ynë  i 
Nderuar  tha: 

“Tërhiqe  poshtë  dhe  hidhe  në  tokë!"  Pa  kaluar  shumë,  mushriku 
ra  në  tokë.  Edhe  Zubejri  i  hipi  sipër  dhe  e  vrau.  Pas  kësaj,  i  Dërguari 
i  Nderuar  tha: 


“Sikur  të  mos  dilte  Zubejri,  do  t'i  dilja  Unë,  për  shkak  se  gjithkush 
u  tërhoq  prapa /”91 

Ubej  bin  Halef,  i  cili  ishte  nga  mushrikët  e  Mekkes,  qe  një  nga 
armiqtë  më  mizorë  në  luftën  kundër  Islamit.  Para  hixhretit,  ai  i  pati 
thënë  të  të  Nderuarit  të  Botrave: 


“Unë  ushqej  një  kalë,  po  i  jap  për  të  ngrënë  gjërat  më  të  mira.  Një 
ditë  do  t'i  hip  atij  kali  dhe  do  të  të  vras!” 

Një  herë,  edhe  i  Dërguari  i  Allahut  sallallahu  alejhi  ue  sellem  iu 
Përgjigj: 

“Inshallah  do  të  të  vras  unë  fy!” 


Në  ditën  e  luftës  së  Uhudit,  ky  mushrik  i  marrë  po  kërkonte 
Hazretin  Pejgamber  sallallahu  alejhi  ue  sellem  dhe  thërriste: 


91.  Halebi,  InsanuTUjun,  Egjipt  1964,  II,  235. 

“Nëse  ai  shpëton  sot,  do  të  thotë  se  puna  ime  ka  mbaruar!" 

Me  këtë  mendim  ai  erdhi  deri  afër  Pejgamberit  tonë  të  Nderuar 
për  ta  sulmuar.  Sahabët  e  nderuar  deshën  t'ia  prisnin  kokën  teksa  ai 
ndodhej  ende  larg.  I  Dërguari  i  Allahut  sallallahu  alejhi  ue  sellem  tha: 

“Lëreni  të  vijë!” 

Kur  Ubej  bin  Halef  u  afrua,  Krenaria  e  Gjithësisë,  i  Nderuari  ynë 
mori  shtizën  e  një  sahabiu.  Këtë  radhë  Ubej  filloi  të  ikë  prapa,  por 
Sulltani  i  Pejgamberëve  i  hodhi  shtizën,  duke  i  thënë: 

“Ku  po  shkon  o  gënjeshtar?" 

Shtiza  e  gërvishti  Ubejin  lehtë  në  qafë,  por  ai  edhe  me  kaq  gjë  ra 
nga  kali.  Disa  herë  u  kapërdredh  dhe  iku  në  anën  e  tij  duke  vrapuar  në 
mënyrë  dëshpëruese.  Teksa  vraponte,  bërtiste  me  sy  të  zgurdulluar: 

“Betohem  se  Muhammedi  më  vrau!..” 

Mushrikët  të  cilët  i  shkuan  pranë,  ia  panë  plagën  dhe  i  thanë: 

“Kjo  është  një  gërvishtje  e  lehtë!”  Por  ai  nuk  arrinte  të  qetësohej 
dhe  tha: 


“Kur  Muhammedi  ishte  në  Mekke,  më  pati  thënë:  Unë  do  të  të 
vras  patjetër!  Kështu  që,  betohem  se  edhe  nëse  Ai  më  hedh  një  pësh- 
tymë,  unë  përsëri  vdes!..” 

Pastaj  vazhdoi  të  bërtiste.  Zëri  i  dilte  si  britmë  kau. 

Kur  Ebu  Sufjan  e  qortoi: 

“Pse  bërtitet  kaq  shumë  për  këtë  gërvishtje  të  vogël?”  Edhe  atij, 
Ubej  i  tha: 


“A  e  di  se  kush  ma  ka  bërë  këtë  gërvishtje?  Kjo  është  një  plagë  që 
e  ka  hapur  Muhammedi.  Betohem  në  Lat  dhe  Uzza,  se  sikur  t'u  nda- 
het  të  gjithë  popullit  të  Hixhazit  dhimbja  që  ndjeva  unë  nga  kjo  plagë, 
të  gjithë  do  të  shkatërroheshin.  Muhammedi  në  Mekke  më  pat  thënë: 
Unë  do  të  të  vras  patjetër!  Që  atëherë,  unë  e  kuptova  se  do  të  vritem 
nga  dora  e  Tij  dhe  se  nuk  do  të  shpëtoj  nga  Ai.” 


Ubej,  i  cili  ishte  një  armik  mizor  i  Pejgamberit,  vdiq  një  ditë  para 

se  të  arrinin  në  Mekke.  (Ibn  Ishak,  fq.  89;  Ibn  Sa'd,  II,  46;  Hakim;  II,  357) 


Muhammed  bin  Mesleme  thotë: 

Kur  myslimanët  u  prishën  në  Uhud,  i  dëgjova  me  veshët  e  mi  dhe 
i  pashë  me  sytë  e  mi  se  ata  po  iknin  drejt  malit.  I  Dërguari  i  Allahut  u 
thërriste  nga  prapa: 

“O  filan!  Eja  te  Unë.  O  filan!  Eja  te  Unë.  Unë  jam  i  Dërguari  i 
Allahut!”  (Vakidi,  I,  237) 

Duke  folur  për  këtë  të  vërtetë,  Allahu  thotë: 

“Atëherë  ju  largoheshit  e  nuk  përfillnit  as  njëri-tjetrin,  ndër- 
sa  i  Dërguari  ju  thërriste  nga  prapa...”  (Ali  Imran,  153) 


Sipas  marrëveshjes  që  u  bë  ditën  e  Uhudit,  mushrikët  dhe  mysli- 
manet  do  të  luftonin  përsëri  një  vit  më  vonë.  Për  shkak  të  kësaj  ma- 
rrëveshjeje,  Ebu  Sufjan  erdhi  në  krye  të  ushtrisë  deri  te  vendi  Murre  z- 
Zahran,  por  përsëri  ia  pushtoi  zemrën  frika  dhe  u  detyrua  të  kthehej 
prapa.  Nga  ana  tjetër,  për  shkak  se  nuk  donte  të  shkelte  krenarinë  e 
tij,  dërgoi  në  Medine  një  person.  Duke  e  urdhëruar  atë  që  të  çonte 
lajmin  se  “ne  kemi  dalë  në  rrugë  me  një  ushtri  të  madhe”,  në  mënyrë 
dinake  u  përpoq  t  i  frikësonte  besimtarët  dhe  t  i  pengonte  të  dilnin  në 
luftë. 

Kur  lajmi  arriti  në  Medine,  i  Dërguari  i  Allahut  i  kishte  mbaruar 
përgatitjet  e  luftës,  madje  kishte  dhënë  urdhër  për  nisje.  Lajmëtari, 
duke  e  ditur  se  Ebu  Sufjani  kishte  frikë  dhe  qe  kthyer  prapa,  u  orvat 
t’i  trembte  dhe  u  mundua  t’i  pengonte  të  niseshin  në  luftë.  Përveç  gë- 
njeshtrave  që  e  kishin  porositur  të  thoshte,  ai  shtonte  edhe  gënjeshtra 
të  reja,  duke  thënë  se  nëse  myslimanët  luftojnë  me  Mekkasit  jashtë 
qytetit,  do  ta  pësonin  shumë  keq.  Si  rezultat  i  përpjekjeve  të  tij  dhe 
sjelljes  së  disa  hipokritëve,  në  zemrën  e  ca  myslimanëve  hyri  frika,  aq 
sa  refuzuan  të  dilnin  në  luftë.  Në  lidhje  me  këtë,  Hazreti  Pejgamber 
sallallahu  alejhi  ue  sellem  tha: 


PERSONALITETI DHE  VENDOSMËRIA  SHPIRTËRORE 

“ Betohem  në  Allahun,  në  dorën  e  të  Cilit  është  shpirti  im,  se  unë 
do  të  shkoj  në  Bedr  qoftë  dhe  i  vetëm,  edhe  nëse  nuk  kam  asnjë  pra- 
nëf'  Pastaj,  Allahu  Teala  i  ndihmoi  myslimanët  duke  mbjellë  në  zemrat 
e  tyre  vendosmëri.  (Ibn  Sa'd,  II,  59;  Vakidi,  I,  386-387) 


Një  nga  vendet  e  tjera  ku  i  Dërguari  i  Allahut  ka  treguar  heroizëm, 
është  Hunejni.  Atë  ditë,  kur  të  gjithë  iknin  nga  armiku,  Krenaria  e 
Gjithësisë,  i  Nderuari  ynë  e  ngiste  kafshën  e  tij  drejt  rreshtave  të  ar- 
mikut  duke  përparuar,  pa  i  marrë  fare  parasysh  këshillat  e  ashabëve 
që  donin  ta  ndalonin.  (Muslim,  Xhihad,  76)  Hazreti  Enes  radijallahu  anhu 
tregon: 

Në  ditën  e  Hunejnit,  Hevazinët  dhe  Gatafanët  erdhën  në  vendin 
e  luftës  bashkë  me  fëmijët  dhe  devetë  e  tyre.  Atë  ditë  në  ushtrinë  e 
të  Dërguarit  të  Allahut  kishte  dhjetë  mijë  vetë.  Edhe  Mekkasit  që  u 
falën  pas  çlirimit  të  Mekkes,  ishin  në  rreshtin  e  të  Dërguarit  të  Allahut. 
(Sapo  filloi  lufta)  të  gjithë  ikën  prapa.  I  Nderuari  ynë  alejhissalatu  ues- 
selam  mbeti  vetëm.  Atë  ditë  i  Nderuari  ynë  thirri  dy  herë  dhe  ndërmjet 
këtyre  dy  thirrjeve  nuk  tha  më  asnjë  fjalë  tjetër.  U  kthye  në  anën  e 
djathtë  dhe  thirri: 

“O  grupi  i  Ensarëve!  ”  Ata  që  ishin  në  atë  anë  thanë: 

“Urdhëro  o  i  Dërguari  i  Allahut!  Përgëzim!  Ne  jemi  me  Ty!” 

I  Nderuari  ynë  alejhissalatu  uesselam  u  kthye  pastaj  në  të  majtë 
dhe  përsëri  thirri: 

“O  grupi  i  Ensarëve! ”  Ata  që  ishin  në  atë  anë,  thanë: 

“Urdhëro  o  i  Dërguari  i  Allahut!  Përgëzim!  Ne  jemi  me  Ty!” 

Pejgamberi  ynë  i  Nderuar  ishte  mbi  një  mushkë  të  bardhë.  Zbriti 
nga  mushka  dhe  tha: 

“Unë  jam  robi  dhe  i  Dërguari  i  Allahut!”  (Pas  kësaj  myslimanët  u 
mblodhën  dhe  kaluan  në  sulm)  mushrikët  u  mundën...  (Buhari,  Megazi 
56,  Humus  19;  Menakib  14,  Menakibu'l-Ensar  1;  Muslim,  Zekat  135) 

Një  njeri  erdhi  të  Bera  Ibnu  Azib  radijallahu  anhuma  dhe  e  pyeti: 

“O  Ebu  Umare!  A  të  gjithë  ikët  në  ditën  e  Hunejnit?" 

Bera  u  përgjigj: 

“Unë  dëshmoj  se  i  Dërguari  i  Allahut  nuk  ka  ikur,  por  ata  që 
ishin  të  parët,  ata  që  nuk  kishin  pesha  të  rëndë  bashkë  dhe  ata  që 
nuk  mbartnin  pazmore,  ikën  në  Hevaz.  Ndërsa  ata  që  qëndruan  aty, 
ishin  shigjetarë.  Ata  ngelën  nën  shiun  e  shigjetave  që  ngjanin  si  plim 
karkalecash.  Pastaj  u  detyruan  të  shpërndaheshin.  Kësisoj  që  armiqtë 
u  drejtuan  kah  i  Dërguari  i  Allahut.  Mushkën  e  të  Nderuarit  tonë  alej- 
hissalatu  uesselam  po  e  tërhiqte  Ebu  Sufjan  Ibnu'l-Harith  radijallahu 
anhu.  I  Nderuari  ynë  zbriti  nga  mushka,  u  lut  dhe  kërkoi  ndihmë  nga 
(Allahu).  Ai  thoshte  kështu: 

“Unë  jam  Pejgamber  dhe  jo  gënjeshtar!  Unë  jam  biri  i 
Abdulmuttalibit!  O  Zoti  im!  Zbrite  ndihmën  Tënde.  ” 

Pastaj  i  vendosi  në  rregull  ushtarët.  Bera  në  vazhdim  thotë: 

“Për  Zotin,  kur  ashpërsohej  lufta,  ne  strehoheshim  te  i  Dërguari 
i  Allahut  alejhissalatu  uesselam.  Më  i  forti  prej  nesh  ishte  ai  që  mund 
të  qëndronte  në  një  vijë  me  të  Dërguarin  e  Allahut."  (Muslim,  Xhihad  79; 
Buhari,  Megazi  54,  Xhihad  52,  61,  97,  167) 


Enes  bin  Malik  radijallahu  anhu  thotë: 


“I  Dërguari  i  Allahut  sallallahu  alejhi  ue  sellem  ishte  më  i  bukuri  i 
popullit,  më  bujari  dhe  më  trimi.  Kur  në  Medine  dëgjohej  ndonjë  brit- 
më  apo  ndodhte  ndonjë  gjë  e  frikshme,  Pejgamberi  merrte  menjëherë 
kalin  e  Ebu  Talhas,  të  cilin  e  quanin  Mendub,  dhe  shkonte  në  vendin 
prej  nga  vinte  britma.  Nuk  kemi  dëgjuar  asnjë  britmë  apo  zë  ndih- 
me,  e  që  pastaj  të  mos  shikonim  Mendubin  tek  bëhej  erë.  Një  natë, 
Medinasit  dëgjuan  një  britmë,  u  frikësuan  dhe  shkuan  drejt  anës  nga 
vinte  zëri.  Ndërkohë  i  Dërguari  i  Allahut  kishte  shkuar  para  tyre  atje 
prej  nga  vinte  zëri,  kishte  shqyrtuar  situatën  dhe  teksa  po  kthehej  u 
takua  me  njerëzit.  Ai  ishte  mbi  kalin  e  Ebu  Talhas,  shpatën  e  kishte  të 
lidhur  në  trup  dhe  po  u  thoshte  ashabëve: 


-Mos  kini  frikë!  Mos  kini  frikë!  Edhe  për  Mendubin  thoshte:  Edhe 

ai  ishte  i  shpejtë  si  rrëke!”  (Ibn  Sa'd,  I,  373;  Buhari,  Edeb,  39) 


Ashabët  e  nderuar  shfaqën  në  Bedr  shumë  sakrifica  dhe  heroizëm. 
Veçanërisht  Luani  i  Allahut,  Hazreti  Hamza  radijallahu  anhu  shfaqi  një 
shembull  të  rrallë  trimërie.  Umejje  bin  Halef,  i  cili  bënte  pjesë  në  pari- 
në  e  mushrikëve,  kishte  pyetur  nga  Abdurrahman  bin  Auf: 

“Kush  ishte  ai  që  mbante  në  kraharor  fletë  struci  si  shenjë?”  Kur 
mori  përgjigjen  “Ai  ishte  Hamza  bin  Abdulmuttalib!  ”,  tha: 

“Ja,  gjithçka  që  na  është  bërë  neve,  ai  na  e  ka  bërë!”  (Ibn  Hisham,  D,  272) 


Kur  u  ashpërsua  lufta  në  Uhud,  i  Dërguari  i  Allahut  sallallahu  alejhi 
ue  sellem  mori  një  shpatë  në  dorë  dhe  pyeti: 

"Kush  e  merr  këtë  nga  unë?”  Sahabët  i  zgjatnin  duart  ta  merrnin, 
gjithë  duke  thënë: 

“Unë,  unë!”  Kur  i  Dërguari  i  Allahut  sallallahu  alejhi  ue  sellem 
pyeti: 

"Kush  e  merr  këtë  shpatë  për  t'ia  dhënë  hakun  e  saj?”,  ata  u  tër- 
hoqën. 

Ebu  Duxhane  radijallahu  anhu,  i  cili  ishte  nga  Ensarët,  u  ngrit  në 
këmbë  dhe  tha: 


“E  marr  unë  për  t  ia  dhënë  hakun,  o  i  Dërguari  i  Allahut!”  (Muslim, 
Fedailu's-Sahabe,  128) 


Kur  Ebu  Duxhane  e  mori  shpatën,  pyeti: 

“Kush  është  haku  i  kësaj  shpate,  o  i  Dërguari  i  Allahut!” 
Pejgamberi  ynë  i  Nderuar  tha: 

"Haku  i  asaj  është  të  luftoshë  me  armiqtë  derisa  të  biesh. . .  ” 


Ebu  Duxhane  e  mori  shpatën,  e  nxori  lidhësen  e  kuqe,  e  lidhi  në 
kokë  dhe  filloi  të  ecë  me  rreshtat  myslimanë  mes  rreshtave  mushrikë 
grupe-grupe. 


_  Nga  epoka  e  diturisë  deri  në  ditët  tona  QYTETËRIMI I VIRTYTEVE 

Kur  i  Dërguari  i  Allahut  sallallahu  alejhi  ue  sellem  e  pa  atë  duke 
ecur  me  mburrje  dhe  krenari,  tha: 

"Kjo  është  një  ecje  të  cilën  Allahu  Teala  e  urren  jashtë  këtyre  si- 
tuatave!”  (Ibn  Hisham,  III,  11-12) 


Gjatë  luftës  së  Hendekut,  halla  e  të  Dërguarit  të  Allahut,  Hazreti 
Safijje  me  gjithë  gratë  dhe  fëmijët  ishin  në  shtëpinë  me  emër  të  Fari 
të  Hassan  bin  Sabitit.  Një  grup  çifutësh  i  përbërë  prej  dhjetë  vetësh, 
hodhën  shigjeta  në  shtëpi  dhe  u  munduan  të  hynin  brenda.  Njëri  prej 
tyre  po  ecte  rreth  e  rrotull  shtëpisë  dhe  po  kërkonte  ndonjë  vend  të 
hapur.  Në  atp  çaste  i  Dërguari  i  Allahut  ndodhej  bashkë  me  ashabët 
çate  në  Hendek,  duke  luftuar  kundër  armikut. 

Kur  Hazreti  Safijje  nuk  mundi  të  gjente  ndonjë  rrugëzgjidhje  dhe 
e  kuptoi  se  këtë  të  keqe  nuk  kishte  njeri  që  do  të  mund  ta  largonte 
përveç  saj,  lidhi  kokën  e  saj  fort  me  një  lidhëse  dhe  duke  marrë  në 
dorë  një  shtizë,  zbriti  poshtë  nga  shtëpia.  Hapi  derën  dhe  iu  afrua  pa 
zë  çifutit  që  ndodhej  aty  pranë  dhe  e  goditi  në  kokë  duke  e  vrarë  në 
vend.  Çifutët  e  tjerë,  kur  panë  se  shoku  i  tyre  u  vra,  i  zuri  frika  dhe  u 
tërhoqën  duke  thënë: 

“Ne  na  thanë  se  nuk  ka  roje  këtu  te  gratë!  (Hejsemi,  VI,  133-134; 
Vakidi,  II,  462) 

Halid  bin  Velid  radijallahu  anhu  ka  thënë: 

Në  ditën  kur  është  bërë  lufta  e  Mutes,  në  dorën  time  më  janë  thyer 
nëntë  shpata.  Vetëm  një  shpatë  me  strukturë  Jemenase  nuk  u  thye. 
(Buhari,  Megazi,  44) 


Mistiku  i  madh  që  ndiqte  gjurmët  e  të  Dërguarit  të  Allahut  dhe  të 
ashabëve  të  Tij,  Hazreti  Nexhmeddin  Kubra,  kur  vendi  i  tij  Harez  u 
pushtua  nga  Mongolët,  u  përball  me  ta  në  mënyrë  heroike  dhe  ra  dësh- 
mor  bashkë  me  nxënësit  e  tij.  Në  kulturën  e  Tasavvufit  (misticizmit),  ata 
që  e  bënë  mallin  e  dëshmisë  mësim,  ata  që  vendosen  në  tre  trupa  për  të 

siguruar  kufinjt,  si  dhe  dervishët  që  kanë  shfaqur  shembuj  heroizmi,  janë 
përfaqësuesit  më  të  rëndësishëm  të  trimërisë  dhe  të  kurajos. 


Ushtria  aleate  e  kryqëzatave,  që  u  formua  duke  pasur  si  qëllim 
shkatërrimin  e  Osmanëve,  shpëtimin  e  Bizantit  dhe  marrjen  e  Kudsit 
që  ishte  në  dorë  të  myslimanëve,  hynë  në  tokat  Osmane  dhe  rrethuan 
kalanë  e  Nigbolluit,  e  cila  gjendej  ne  breg  të  lumit  Tuna. 

Bajezidi  i  cili  u  lajmërua  për  këtë  dhe  me  një  shpejtësi  që  i  ka  hije 
emrit  të  tij,  ai  mbërriti  në  Nigbollu.  Madje,  duke  lëvizur  në  mes  të  natës 
i  vetëm  mbi  kalin  e  tij,  ai  arriti  të  kalonte  me  mjeshtëri  nëpër  rreshtat 
e  armiqve,  derisa  arriti  rrëzë  mureve  nga  ku  i  thirri  komandantit  të 
kalasë: 

“-Bre  Dogan!  Bre  DoganL” 

Dogan  Bej,  i  cili  e  njohu  menjëherë  zërin  e  sulltanit,  u  habit  pa 
masë  dhe  u  përgjigj  menjëherë  nga  pirgu  i  kalasë: 

“Urdhëroni  sulltani  im!..” 

Padishahu  Jëlldërëm  Bayezid  Hani  i  dha  disa  të  dhëna  dhe  i  tha: 

“Dogan!  Kam  ardhur  me  ushtrinë  time!  Mos  e  dorëzo  kala- 

në!”  Pastaj,  duke  u  kthyer  pas  çilembyll  sytë,  humbi  në  errësirë. 

Të  nesërmen,  lufta  e  përgjakshme  që  u  bë  kundër  ushtrisë  së 
madhe  të  kryqëzatave,  përfundoi  me  fitoren  e  padiskutueshme  të 
Jëlldërëm  Hanit.  Ushtria  e  kryqëzatave  përbëhej  nga  ushtarë  që  vi- 
nin  prej  të  gjitha  vendeve  të  mëdha  e  të  vogla  të  Europës.  Në  mes 
tyre  kishte  dhjetë  mijë  kalorës  francezë,  të  cilët  thërrisnin  me  mburrje: 
“Edhe  nëse  bien  qiejt,  ne  mund  t'i  mbajmë  me  shtizat  tona!  Megjithatë, 
kryqëzatat  u  tretën  dhe  u  shkatërruan  përballë  sulmeve  të  Osmanëve 
të  mbushur  me  besim.  Atë  ditë,  Yëlldërëm  Bajezidi  i  cili  ishte  plago- 
sur  edhe  vetë  në  disa  pjesë  të  trupit,  ngaqë  pati  rënë  nga  kali,  arriti 
megjithatë  të  hipte  mbi  një  kalë  tjetër  dhe  të  korrte  fitore  duke  qenë 
vazhdimisht  në  ballë  të  ushtrisë  së  tij . 

Me  fitoren  e  Nigbolluit,  Jëlldërëm  Bajezid  Hani  mori  shumë  robër 
aristokratë  dhe  kalorës.  Mes  të  robërve  ishte  edhe  kalorësi  guximtar 
Zhan  (Jean).  Yëldërëm  Bajezid  Hani  i  la  të  lirë  në  shpërblim  të  page- 
sës.  Për  më  tepër,  ditën  kur  do  të  ktheheshin  në  vendet  e  tyre,  ai  shtroi 
një  gosti  për  të  gjithë  ata.  Kalorësit  u  turpëruan  përballë  kësaj  sjelljeje 
njerëzore  të  sulltanit,  duke  sjellë  ndërmend  sjelljet  e  këqia  dhe  dhunën 
që  ata  vetë  kishin  ushtruar  ndaj  robërve,  kështu  që  thanë: 

“Që  tani  betohemi  në  nderin  tonë,  se  nuk  do  të  luftojmë  dhe  nuk 
do  t'i  përdorim  më  armët  kundra  Sunduesit  të  Anadollit  dhe  Rumelisë 
Jëlldërëm  Bajezid  Hanit!. .  ” 

Mbas  këtyre  fjalë  që  ata  thanë  për  mirënjohje,  sulltan  Jëlldërëm 
Bajezid  Hani,  i  cili  ishte  një  monument  i  përkryer  trimërie  kundra  qa- 
firëve,  u  tha  kalorësve  me  zërin  e  tij  buçitës: 

“-Unë  i  kthej  pas  betimet  që  bën  Zhani,  i  cili  në  Europë  ka  marrë 
titullin  “i  patremburi",  bashkë  me  shokët  e  tij  se  nuk  do  të  luftojnë  më 
kundra  meje.  Shkoni,  mblidhni  përsëri  ushtri  dhe  ejani  kundër  meje! 
Dijeni  se  kjo  që  do  të  bëni,  do  të  jetë  shkak  që  të  fitoj  edhe  një  herë, 
sepse  unë  jam  një  sulltan  me  një  ndërgjegje  dhe  se  në  këtë  botë  kam 
ardhur  për  të  fituar  kënaqësinë  e  Allahut  duke  e  lartësuar  fenë  e  Tij. 
Nisur  nga  kjo,  ndihma  e  AHahut  është  me  ne,  dhe  nëse  Allahu  ndih- 
mon  dikë,  sigurisht  që  nuk  ka  asnjë  lloj  force  dhe  fuqie  që  ta  mposhtë 
atë!. .  ” 


Kur  Timuri  e  rrethoi  kalanë  e  Sivasit  me  elefantë  që  konsiderohen 
si  tanket  e  asaj  kohe,  biri  i  Jëlldërëm  Bajezidit,  Shehzade  Ertugrull 
mblodhi  parinë  e  qytetit  dhe  u  tha: 

“Detyra  ime  është  që  të  mundohem  t'ju  mbroj  juve.  Forcat  e 
Timurit  mund  të  jenë  aq  shumë,  saqë  nuk  mund  të  krahasohen  me  to- 
nat.  Ky  është  një  përcaktim  hyjnor.  Detyra  ime  është  që  të  përballem 
trimërisht  me  sulmet  e  tyre  dhe  t’ju  mbroj  juve  dhe  kalanë  në  një  më- 
nyrë  që  i  ka  hije  emrit  tonë.  Ta  dini  se  Timuri  nuk  do  të  mund  të  hyjë 
kurrë  në  këtë  qytet  pa  shkelur  më  parë  mbi  trupat  tanë. . . 


Pas  këtyre  fjalëve,  Shehzade  Ertugrull  veproi  ashtu  siç  tha.  Me 
një  grusht  trimash  luftoi  heroiksht  dhe  shfaqi  një  qëndresë  të  pabe- 
sueshme  kundra  ushtrisë  së  panumërt  të  Timurit,  por  ai  dhe  ushtarët 

e  tij  pinë  sherbetin  e  ëmbël  të  martirizimit  përpara  ushtrisë  armike  që 
rridhte  si  rrëke  e  tërbuar. 

Timuri  i  cili  iu  shmang  Shehzades,  lajmëroi  se  nëse  dorëzoheshin 
ata  që  ishin  në  kala,  ai  nuk  do  t'i  vriste.  Megjithatë,  ai  i  vrau  në  më- 
nyrë  të  përgjakshme  të  gjithë  mbrojtësit  që  u  dorëzuan  duke  i  besuar 
fjalës  së  tij. 


Ja  një  ngjarje  tjetër,  një  shembull  i  bukur  që  tregon  trimërinë  e 
ushtarëve  osmanë: 

Leventi,  ai  që  solli  lajmin  e  fitores  së  Prevezës,  kishte  hipur  mbi 
një  kalë  shumë  të  shpejtë  dhe  kur  hyri  në  sarajën  Topkapë  kali  u  ngrit 
në  këmbët  e  para,  ngaqë  ai  tërhoqi  frerët.  Kur  e  vuri  re  një  gjë  të  tillë, 
Kanuni  i  tha  Leventit: 

“Paske  ardhur  me  një  kalë  të  egër!. . .  ”  Përgjigja  e  Leventit,  që 
tregon  një  shfaqje  të  besimit  në  vete  por  edhe  të  guximit  që  lidhej  me 
besimin,  ishte: 

“Sulltani  im!  Deti  Mesdhe  ishte  një  kalë  i  egër,  por  ne  e  zbutëm 
edhe  atë!. . .  ” 


Gjatë  luftës  së  Çanakkalesë,  u  vendos  që  padishahu  dhe  qeveria  të 
transportohen  në  Eskishehir  si  masë  paraprake,  ngaqë  ishin  të  shqe- 
tësuar  se  mos  flota  armike  mund  ta  kalonte  detin  e  Marmarasë.  Kur 
Abdulhamit  Hani,  i  cili  qe  rrëzuar  nga  froni  dhe  ndodhej  i  burgosur  në 
Sarajën  Bejlerbeji,  u  lajmërua  për  situatën,  refuzoi  me  një  trimëri  dhe 
guxim  të  madh.  Ai  tha: 


“Unë  jam  nipi  i  sulltan  Fatih  Mehmed  Hanit!..  Asnjëherë  nuk 
mund  të  rri  nën  Kostandinin,  Perandorin  e  Bizantëve!  Kur  gjyshi 
im  Fatihu  po  merrte  Stambollin,  Kostandini  vdiq  duke  luftuar  në 
krye  të  ushtarëve  të  tij.  Nëse  bëhet  e  vërtetë  -Allahu  na  ruajt-  që 
armiku  të  hyjë  nga  Çanakkale,  marr  një  armë  në  dorë,  shkoj  si 
ushtar  dhe  vdes  duke  luftuar.  Armiku  mund  të  hyjë  në  Stamboll 

vetëm  duke  shkelur  trupin  tim.  Edhe  vëllait  tim  që  është  në  krye 
të  shtetit  i  thoni  që  mos  shkojë  në  asnjë  vend.  Nëse  ai  dhe  qëve- 
ria  do  të  ndahen  nga  Stambolli,  nuk  mund  të  kthehen  më!..” 

Padishahu  dhe  qeveria  ngeli  në  Stamboll  kundrejt  këtij  vendimi  të 
Tij.  Kështuqë,  që  atë  ditë,  pengoi  që  shteti  të  shkatërrohet. 

Turisti  francez  A.  L.  Castellan,  e  përshkruan  me  këto  fjalë  trimë- 
rinë  e  njerëzve  Osmanë: 

“Besimi  i  kadasë  dhe  i  kaderit  ka  zënë  rrënjë  në  mendjen  e 
Osmanëve.  Ky  besim  te  ata  kalon  në  vendin  e  trimërisë  dhe  ua  shton 
vendosmërinë.  Bëhet  shkak  që  edhe  vdekjen  ta  pranojnë  me  tevekkul. 
Ja,  për  këtë  arsye  edhe  rreziqet  absolute  që  mund  të  shihen  me  sy, 
nuk  i  trembin  ata.  Madje  edhe  nëse  hidhen  në  zjarre  të  mëdha  e  nën 
bajonetat  e  armikut,  edhe  pasi  t'u  bëhen  trupat  vrima-vrima,  nëse  nuk 
janë  të  bindur  se  nuk  u  ka  ardhur  vdekja,  nuk  e  këpusin  shpresën  nga 
jeta.  ” 

Së  fundi,  besimtarët  kanë  frikë  vetëm  nga  Allahu  dhe  për  shkak  se 
i  mbështeten  vetëm  Atij,  nuk  kanë  frikë  nga  asgjë  tjetër.  Ata  i  zbatojnë 
urdhërat  e  Allahut  me  trimëri  dhe  vendosmëri.  Duke  e  përdorur  tri- 
mërinë  e  tyre  me  intelekt  dhe  me  objektivitet,  veprojnë  ashtu  si  duhet. 
Allahu  e  lavdëron  kështu  këtë  gjendje: 

“Ata  të  cilët  e  transmetojnë  shpalljen  e  Allahut,  nuk  kanë 
frikë  asnjë  përveç  Allahut...”  (el-Ahzab,  39) 


18.  Istikameti 

Istikamet,  në  kuptimin  e  përgjithshëm  do  të  thotë  të  drejtohesh 
dhe  të  përparosh  vazhdimisht  drejt  një  qëllimi  pa  kontradiktë  dhe  ku- 
ndërshtim.  Ndërsa  në  terminologjinë  e  Tasavvufit  (misticizmit),  do  të 
thotë  ta  ruash  të  panjollosur  çiltërsinë  dhe  dëlirësinë  e  krijimit. 

Istikamet,  me  një  kuptim  tjetër  do  të  thotë  të  marrësh  nga  perso- 
naliteti  shembullor  i  Pejgamberit,  të  marrësh  nga  morali  i  Tij,  të  jetosh 
h  një  jetë  të  tërë  me  ndjenjat  shpirtërore  të  Kur'anit  dhe  Sunnetit,  të 

largohesh  nga  dëshirat  vetjake  të  kësaj  bote,  të  fitosh  perceptimin  e  të 
fshehtave  të  adhurimit  dhe  të  dijes  duke  e  mbajtur  të  gjallë  dashurinë 
ndaj  të  Dërguarit  të  Allahut. 

Siç  nuk  ka  asnjë  rrugë  tjetër  për  të  shkuar  te  Zoti  përveç  istika- 
metit,  nuk  ka  asnjë  pozitë  më  të  lartë  se  sa  ruajtja  e  istikametit  në  çdo 
çështje,  por  dhe  asnjë  urdhër  më  të  vështirë  se  sa  zbatimi  i  tij  siç  duhet. 
Për  këtë  arsye,  istikameti  në  rrugën  e  Zotit,  është  parë  si  kerameti  më 
i  madh. 


Allahu  i  përgëzon  kështu  njerëzit  e  istikametit: 

“S’ka  dyshim  se  ata  që  thanë:  Zoti  ynë  është  Allahu,  pa- 
staj  nuk  u  luhatën,  atyre  u  zbresin  ëngjëjt  dhe  u  thonë:  “Mos 
u  frikësoni  dhe  mos  u  mërzitni  e  gëzohuni  me  xhennetin  që  ju 
premtohej!  Ne  jemi  miqtë  tuaj  në  jetën  e  dynjasë  dhe  në  ahiret. 
Këtu  do  të  keni  atë  që  dëshironi  dhe  gjithçka  që  kërkoni.  Pritje 
e  nderuar  nga  Falësi,  Mëshiruesi!”  (Fussilet,  30-32) 

“Ata  që  thanë:  Zoti  ynë  është  Allahu  dhe  qëndruan  besnikë- 
risht,  për  ta  nuk  ka  frikë  dhe  ata  nuk  do  të  pikëllohen.  Ata  janë 
banues  të  xhennetit,  aty  do  të  jenë  përgjithmonë.  Atë  e  kanë 
shpërblim  për  veprat  që  kanë  bërë.”  (el-Ahkaf,  13-14) 

Rruga  e  njerëzve  të  istikametit  është  “siratu'l-mustekim”.  Në 
Kur'anin  Fisnik  thuhet  kështu  për  ata  që  ecin  siç  duhet  në  këtë  rrugë: 

“Kushdo  që  i  bindet  Allahut  dhe  të  Dërguarit  të  Tij,  do  të  jetë 
sëbashku  me  pejgamberët,  me  të  sinqertët,  me  dëshmorët  dhe 
të  devotshmit  të  cilët  Allahu  i  shpërbleu.  Sa  shokë  të  mirë  janë 
ata!”  (en-Nisa,  69) 


Siratu'l-mustekim  është  rruga  e  njerëzve  të  zgjedhur.  Edhe  themeli 
i  istikametit  është  besimi  dhe  devotshmëria.  Vendi  i  këtyre  të  dyjave 
është  zemra.  Nisur  nga  kjo,  istikameti  është  lidhja  e  besimit  dhe  e  de- 
votshmërisë  që  janë  në  zemër,  me  trupin.  Besimi,  sinqeriteti  dhe  butë- 
sia  sjellin  istikametin  dhe  e  bëjnë  të  përhershëm.  Pejgamberi  sallallahu 
alejhi  ue  sellem  ka  thënë: 


“ Përderisa  gjuha  të  mos  jetë  në  istikamet,  zemra  nuk  është  e  drej- 
të,  përderisa  zemra  të  mos  jetë  në  istikamet,  besimi  nuk  është  i  plotë. 


_  Nga  epoka  e  diturisë  deri  në  ditët  tona  QYTETERIMI I VIRTYTEVE 

(Ahmed,  II,  198) 

Në  këtë  botë  të  përkohshme  besimtari  duhet  të  jetë  gjithmonë  në 
istikamet  dhe  asnjëherë  nuk  duhet  të  devijojë  nga  rruga  e  vërtetë.  Sa 
bukur  thotë  poeti: 

Mos  ki  frikë  nga  armiku  që  po  të  jetë  edhe  zjarr  nuk  të  djeg! 

Ji  në  istikamet,  Allahu  nuk  të  turpëron! 

Tablo  të  virtytshme 

Allahu  i  ka  thënë  Pejgamberit  tonë  të  Nderuar  dhe  neve  si  ummet 
të  Tij: 

“Ti  (Muhammed)  përqëndrohu  vendosmërisht  ashtu  si  je  ur- 
dhëruar  dhe  bashkë  me  Ty  edhe  ata  që  u  penduan  dhe  mos  i 
tejkaloni  (kufijtë  e  caktuar)!..”  (Hud,  112) 

Duke  pasur  për  qëllim  këtë  ajet,  i  Dërguari  i  Nderuar  sallallahu 
alejhi  ue  sellem  ka  thënë: 

“Mua  më  plaku  sureja  Hud...  ”  (Tirmidhi,  Tefsir,  56/3297;  Kurtubi,  IX, 

107) 

Abdullah  bin  Abbas  radijallahu  anhu,  në  lidhje  me  këtë  ajet,  ka 
thënë: 

“Në  Kur'anin  Fisnik,  për  të  Dërguarin  e  Allahut  sallallahu  alejhi  ue 
sellem  nuk  ka  asnjë  fjalë  më  të  ashpër  se  sa  ky  ajet.”  92 

Sado  që  të  jetë  kjo  për  të  Dërguarin  e  Nderuar,  ajo  që  e  bënte  të 
vuante  nuk  ishte  shqetësimi  i  istikametit  në  lidhje  me  veten  e  tij,  sepse 
Ai  kishte  fituar  sigurinë  hyjnore: 

“(O  i  Dashuri  Im!  Ti)  je  në  rrugë  të  drejtë.”  (Jasin,  4)  çështja  që  e 
bënte  të  mendonte  aq  shumë  deriisa  ta  plakte,  është  shqetësimi  që  ai 
ndjente  për  besimtarët,  sepse  ky  urdhër  përfshinte  edhe  besimtarët. 


92.  Nevevi,  Sherhu  Sahihu  l-Muslim,  Egjipt  1981,  II,  9. 

Krenaria  e  Gjithësisë  i  Nderuari  ynë  në  një  hadith  fisnik  thotë: 

“Qëndroni  në  istikamet.  (Sevapin  e  kësaj)  nuk  mund  ta  vlerësoni 
dhe  nuk  mund  ta  kuptoni.  Dijeni  mirë  se  puna  më  e  mirë  e  juaja  është 
namazi. . .  "  (Muvatta,  Taharet,  6) 

Sufjan  bin  Abdullah  radijallahu  anhu  tregon: 

Të  Dërguarit  të  Allahut  sallallahu  alejhi  ue  sellem  i  thashë: 

“0  i  Dërguari  i  Allahut!  Ma  mëso  Islamin  në  një  mënyrë  të  atillë  sa 
të  mos  ndjej  të  nevojshme  të  pyes  askënd.  ”  I  Nderuari  ynë  tha: 

“Thuaj  i  kam  besuar  Allahut,  pastaj  ji  i  drejtë !"  (Muslim,  Iman,  62) 


Sipas  transmetimit  të  Enesit  radijallahu  anhu,  i  Dërguari  i  Allahut 
sallallahu  alejhi  ue  sellem  lexoi  ajetin: 

“S’ka  dyshim  se  ata  që  thanë:  Zoti  ynë  është  Allah,  pastaj 
nuk  u  luhatën,  atyre  u  zbresin  ëngjëjt  dhe  u  thonë:  “Mos  u  frikë- 
soni  e  mos  u  mërzitni  dhe  gëzohuni  me  xhennetin  që  ju  premto- 
hej!  Ne  jemi  miqtë  tuaj  në  jetën  e  dynjasë  dhe  në  ahiret.”  (Fussilet, 
30)  Pastaj  ai  tha: 

“Njerëzit  gjithmonë  e  kanë  thënë  këtë,  por  pastaj  shumica  e  tyre 
ra  në  kufër.  Kush  vdes  mbi  këtë  fjalë,  është  nga  ata  të  cilët  janë  në 
istikamet.  (Tirmidhi,  Tefsir,  41/3250) 


Njëri  prej  të  mëdhenjve  kishte  takuar  një  të  moshuar  që  kishte 
ngarkuar  dru  në  kurriz.  Kur  e  pa,  i  tha: 

“O  i  moshuar!  A  nuk  të  ka  ngelur  besim  ndaj  Allahut  që  akoma  në 
këtë  moshë  heq  këtë  vuajtje?  Apo  nuk  ka  kush  të  kujdeset  për  ty?” 


I  moshuari,  për  t'ia  hequr  bashkëfolësit  mungesën  e  perceptimit 
shpirtëror,  i  ngriti  sytë  drejt  qiellit,  hapi  krahët  dhe  tha: 


“O  Zot!  Bëji  këto  florinj!"  Dhe  drutë  u  bënë  florinj. 


_  Nga  epoka  e  diturisë  deri  në  ditët  tona  QYTETERIMI I VIRTYTEVE 

Personi  i  cili  e  pa  këtë  keramet,  kësaj  here  pyeti  i  habitur: 

“Po  përse  mbart  dru  një  njeri  që  ka  arritur  një  gradë  të  tillë?” 

I  moshuari  tha: 

“Biri  im,  këtë  e  bëj  që  vetja  ime  të  më  njohë  si  rob  dhe  të  mos  dalë 
jashtë  rrethit  të  adhurimit,  sepse  ajo  që  pranohet  te  Zoti,  është  në 
lidhje  me  istikametin  në  adhurim...’’ 


Bajezid  Bistami  kuddise  sirruhu  thotë: 

“Nëse  shikoni  dikë  që  ulet  këmbëkryq  në  ajër,  mos  besoni  se  kjo 
është  një  keramet,  pa  e  parë  se  ai  i  ruan  kufinjtë  e  urdhrave  dhe  të 
ndalesave  hyjnore,  pa  e  parë  nëse  ndjek  Sunnetin  dhe  nëse  i  respek- 
ton  ligjet  e  Zotit.’’ 


Përsëri  Hazreti  Bajezid  Bistami  tregon: 

Një  ditë  do  të  kaloja  në  anën  tjetër  të  lumit  Tigër.  Kur  arrita,  të  dy 
brigjet  e  lumit  u  bashkuan  për  të  më  bërë  rrugë.  Menjëherë  e  mblodha 
veten  dhe  i  thashë  Tigrit: 

“Betohem  se  unë  nuk  mashtrohem  ndaj  kësaj,  sepse  barkëtarët  i 
kalojnë  njerëzit  me  gjysëm  akçe,  kurse  ti  do  punën  time  tridhjetëvje- 
çare!  Atëherë  kurrë  nuk  mund  t'i  humb  punët  e  mira  të  miat  që  i  kam 
përgatitur  për  ahiretin  në  këmbim  të  një  gjysëm  akçeje.  Mua  më  duhet 
Kerimi  dhe  jo  kerameti!’’ 


Një  ditë  nxënësit  kishin  kërkuar  keramet  nga  Hazreti  Shah 
Nakshibend.  Hazreti  u  tha  atyre: 

“Kerameti  ynë  është  i  qartë.  Ja  shikoni;  edhe  pse  kemi  shumë  pe- 
shë  mëkati  mbi  supe,  akoma  mund  të  qëndrojmë  në  këmbë  dhe  mund 
të  ecim  në  tokë.  A  ka  keramet  më  të  madh  se  ky?” 

Pastaj,  duke  ua  kujtuar  edhe  një  herë  se  çështja  më  rëndësishme 

në  misticizëm  nuk  është  kerameti  por  istikameti,  tha: 

“Nëse  dikush  hyn  në  një  kopësht,  dhe  nëse  dëgjon  se  çdo  gjethe 
e  pemëve  që  është  aty  thotë,  qoftë  haptaz  apo  fshehtas:  Tungjatjeta  o 
miku  i  Allahut!,  nuk  duhet  të  gëzohet  kurrë  nga  ky  zë.” 

Në  lidhje  me  këtë,  disa  nxënës  i  thanë: 

“O  i  Nderuar,  sado  që  të  fshiheni  herë  herë  kerameti  shfaqet  nga 

ju!.. 

Ai  monument  i  modestisë  së  madhe  dhe  miku  i  Zotit  tha: 

“Ajo  që  shikoni  ju  janë  kerametet  e  nxënësve  të  mi.”,  sepse  ai,  me 
një  gjendje  në  të  cilën  donte  ta  fshihte  gradën  e  tij  shpirtërore. 

Për  këtë  arsye,  sa  ishte  në  jetë,  ai  nuk  i  dha  leje  nxënësit  të  tij 
Husameddin  Haxhe  Jusufit,  që  ti  shkruante  fjalët  dhe  kerametet  e  tij. 

Të  mëdhenjtë  e  Islamit  kanë  arritur  grada  të  larta  në  rrugën  e 
Zotit,  duke  e  bërë  gjithmonë  ligj  për  veten  e  tyre  istikametin  dhe  jo 
kerametin.  Ata  kanë  thënë  se  për  shkak  të  kerametit  nuk  kanë  fituar 
më  shumë  vlerë  se  sa  zogu  që  fluturon  në  ajër  dhe  peshku  që  noton 
në  ujë.  Ata  janë  shprehur  me  çdo  mënyrë  se  dija  shpirtërore  e  vërtetë 
është  të  jetosh  në  istikamet  me  ndërgjegjen  e  një  adhurimi  të  lartë, 
duke  fituar  kënaqësinë  e  Allahut  dhe  jo  duke  u  drejtuar  te  imitimi  i  asaj 
që  bën  zogu  dhe  peshku. 

Ngaqë  janë  të  pastër  nga  shtirja,  miqtë  e  Zotit  nuk  shfaqin  kera- 
met  pa  qënë  shumë  të  detyruar.  Ata  shfaqen  ndaj  njerëzve  me  përsos- 
mëritë  e  një  morali  njerëzor  që  mund  të  merret  si  shembull. 

Kjo  këshillë  që  i  ka  dhënë  Hazreti  Hasan  Basri  njërit  prej  nxënësve 
të  tij  është  shumë  e  rëndësishme: 

“Mos  u  mashtro  ndaj  lartësisë  së  gradës  së  dijes,  gjendjes  dhe  di- 
jes  shpirtërore!  Kujto  se  çfarë  i  ka  ndodhur  Bel'am  bin  Bauras,  kur  ai 
arriti  në  një  gradë  të  tillë  sa  të  mun  ta  shikonte  dhe  ta  lexonte  Leuhu'l- 
Mahfudhin!” 

Gjendja  e  tij  mësimdhënëse  shprehet  kështu  në  Kur'anin  Fisnik: 

“...Por  ai  nuk  iu  largua  kësaj  bote  dhe  shkoi  pas  epshit  të 
tij.  Gjendja  tij  është  si  gjendja  e  qenit  të  cilin,  nëse  e  përzë,  ai  e 
nxjerr  gjuhën,  edhe  nëse  nuk  e  përzë,  ai  sërish  e  nxjerr  gjuhën. 
Kjo  është  gjendja  e  atyre  që  i  konsideruan  mashtrim  argumentet 
Tona.  Ti  rrëfeja  tregimet  (ummetit  tënd)  në  mënyrë  që  ata  të 
mendojnë.”  (el-A'raf,  176) 

Hazreti  Mevlana  Halid  Bagdadi  thotë: 

“Istikameti  dhe  përpjekja  janë  më  të  mirë  se  keshfi  (shikimi  me 
syrin  e  zemrës)  dhe  kerameti.  Në  mënyrë  të  veçantë  duhet  të  dihet  se 
nëse  keshifi  dhe  kerameti  nuk  e  shtojnë  respektin  ndaj  urdhëra  të  fesë, 
nuk  janë  gjë  tjetër  përpos  përçarje  dhe  bela." 


Qortimet  e  të  Nderuarit  Muhammed  Es  adit  rahmetullahi  alejhi  në 
lidhje  me  rëndësinë  e  istikametit,  veçanërisht  për  liderët  janë: 

“Qoftë  dijetar,  qoftë  shejh,  çdonjëri  që  nuk  e  vë  në  kokë  çallmën 
e  istikametit,  në  fund  shkatërrohet  dhe  ikën.  ” 

“Nëse  kurrizi  nuk  të  është  forcuar  dy  herë  nën  peshën  e  istika- 
metit,  a  e  qëllon  shigjeta  e  dëshirës  pikën  e  afrimit  te  Allahu?  “  (Divan, 
Stamboll,  1991,  fq.  27) 

Kur  edhe  zemrat  e  miqve  të  Zotit  të  cilët  bëjnë  keramete  dridhe- 
shin  të  shqetësuara  në  çështjen  e  istikametit,  le  të  mendojmë  se  sa  të 
përpiktë  duhet  të  jemi  në  këtë  çështje  ne  besimtarët  mëkatarë... 


Së  fundi,  istikameti  është  i  domosdoshëm  për  çdo  besimtar,  por 
është  e  vështirë  ta  mbashë  dhe  ta  ruash.  Nderi  i  një  rezultati  që  fitohet, 
ngaqë  ka  lidhje  me  vuajtjet  me  të  cilat  duhet  përballur  për  ta  mbërritur, 
njerëzit  e  istikametit  kanë  fituar  nder  të  madh  dhe  shpërblime  të  pa- 
fundme,  si  shpërblim  i  sakrificave  te  larta  me  të  cilat  e  kanë  paguar. 

19.  Mirënjohja  dhe  besnikëria 


Mirënjohja  dhe  besnikëria  janë  dy  nga  dispozitat  më  të  rëndësi- 
shme  Islame,  që  e  bëjnë  njeriun  të  fitojë  nderin  njerëzor.  Si  cilësi  që  u 
përkasin  Pejgamberëve,  miqve  të  Zotit  dhe  të  devotshmëve,  ato  janë 
veti  të  bukura  shpirtërore  që  kurorëzojnë  jetën  njerëzore  në  shkallën 
më  të  lartë.  Këto  ndjenja  të  larta  janë  përbëjnë  masën  e  vlerës  që  u  je- 
pet  atyre  që  duhen  apo  që  duhet  të  duhen.  Ata  që  nuk  e  kanë  ndjenjën 
e  besnikërisë,  janë  njerëz  egoistë,  njerëz  që  mendojnë  vetëm  veten  e 
tyre,  për  dëshirat  dhe  interesin  e  tyre. 

Para  së  gjithash  njeriu  duhet  të  jetë  besnik  ndaj  Zotit,  gjë  që  bëhet 
e  mundur  vetëm  duke  i  respektuar  urdhërat  e  Tij.  Allahu  thotë: 

“Mos  u  bëni  si  ata  që  harruan  Allahun  dhe  Allahu  bëri  që  ata 
të  harrojnë  vetveten!  Të  tillët  janë  njerëz  të  devijuar.”  (el-Hashr,  19) 

Pas  besnikërisë  ndaj  Allahut,  besnikëria  më  e  lartë  dhe  më  e  do- 
mosdoshme  është  besnikëria  ndaj  Krenarisë  së  Gjithësisë,  Hazretit 
Pejgamber  sallallahu  alejhi  ue  sellem.  Kjo  besnikëri  është  shfaqje  e 
ndjenjave  të  falenderimit  që  ndjehen  për  Pejgamberin  alejhissalatu 
uesselam,  i  cili  në  lutjet  e  Tij  ndaj  Allahut,  së  pari  lutej  për  ummetin  e 
Tij  duke  thënë:  ummeti,  ummeti.  Kjo  besnikëri  e  cila  do  të  fillojë  duke 
u  thelluar  në  dashurinë  ndaj  Pejgamberit,  është  e  mundur  me  zbatimin 
e  Sunnetit  të  Lartë  të  Tij. 


Çdo  besimtar  është  i  detyruar  të  jetë  i  mbushur  me  ndjenjën  e 
besnikërisë  ndaj  të  mëdhenjve  të  fesë,  domethënë  ndaj  miqve  të  Zotit, 
sepse  janë  këta  miq  të  Zotit  ata  që  i  sjellin  tek  ne  moralin  e  bukur,  ur- 
dhërat  dhe  ndalesat  që  ka  shpallur  Allahu  dhe  i  Dërguari  i  Tij,  kandilat 
madhështorë  që  ndriçojnë  të  dy  botët  tona. 


Ata  ndaj  të  cilëve  duhet  të  kemi  besnikëri,  nuk  janë  vetëm  ata  që 
kemi  numëruar  këtu.  Veçanërisht  duhet  ta  vendosim  në  zemër  besni- 
kërinë  ndaj  miqve  dhe  vëllezërve  në  fe.  Nga  ana  tjetër,  besnikëria  ndaj 
gjyshërve,  ndaj  tyre  që  janë  gjallë  dhe  ndaj  të  vdekurve,  ndaj  shtetit 
dhe  ndaj  të  gjitha  amanete  të  popullit,  është  nga  cilësitë  e  një  karakteri 
dhe  personaliteti  të  fortë. 

Sa  bukur  e  shpjegon  Hazreti  Mevlana  mirësinë  për  të  qënë  mirë- 
njohës  dhe  besnik: 

“Të  gjitha  çështjet,  si  dashuria  dhe  miqësia,  janë  të  lidhura  me 
besnikërinë  dhe  kërkojnë  gjithmonë  njerëz  besnikë.  Këto  nuk  i  afro- 
hen  kurrë  një  zemre  jobesnike. 

Lapsi  ka  shkruajtur  se  Shpërblimi  i  besnikërisë  është  besnikëria 
dhe  kundërvlera  e  tradhëtisë  është  tradhëtia.  Dhe  pastaj  i  është  tharë 
boja. 

Një  padishah  e  vret  atë  që  e  tradhëton  edhe  nëse  është  biri  i  tij, 
por  nëse  një  rob  indian  është  besnik  ndaj  padishahut,  zemrat  drejto- 
hen  nga  ajo  zemër  dhe  i  japin  vlerë. . .  nderin  që  e  fiton  ai,  nuk  e  fitojnë 
me  qindra  vezirë. 

Lëre  robin,  por  edhe  nëse  edhe  një  një  qen  që  rri  përpara  derës 
është  besnik,  në  zemrën  e  të  zotit  të  këtij  qeni  gjelbërojnë  me  qindra 
ndjenja  kënaqësie  ndaj  tij  dhe  kështu  ai  e  ledhaton  me  dashuri. . .  ” 


Tabllo  të  virtytshme 


I  Dërguari  i  Allahut  sallallahu  alejhi  ue  sellem  e  ka  shfaqur  ndjenjën 
e  besnikërisë  së  lartë  që  kishte  ndaj  tyre  me  fjalët: 

“Unë  jam  lutja  e  gjyshit  tim  Ibrahim,  përgëzimi  i  vëllait  tim  Isa  dhe 
ëndërra  e  nënës  sime  Amine.  ”,  93  Gjatë  udhëtimit,  teksa  po  shkonte 
për  në  Mekke  në  vitin  e  Hudejbijes,  i  Dërguari  i  Allahut  sallallahu  alejhi 
ue  sellem  ndaloi  në  Ebva.  Duke  kërkuar  leje  nga  Zoti,  Pejgamberi  ynë 
i  Nderuar  vizitoi  varrin  e  nënës  së  Tij.  Gjatë  vizitës  ai  rregulloi  varrin  e 
nënës  me  duart  e  Tij  të  bekuara  dhe  qau  nga  mallëngjimi.  Myslimanët 
që  e  panë  duke  qarë,  qanë  edhe  ata.  Pastaj,  atyre  që  e  pyetën  se  përse 


93.  Ahmed,  V,  262;  Hakim,  II,  453.  Ibrahimi  alejhisselam  ka  bërë  këtë  lutje  për 
Pejgamberin  tonë  të  Nderuar:  “Zoti  ynë,  dërgo  nga  gjiri  i  tyre  të  dërguar  që  t’u 
lexojë  atyre  ajetet  e  Tua,  t’u  mësojë  atyre  librin  dhe  urtësinë  dhe  t’i  pastrojë 
(prej  ndytësisë  së  idhujtarisë)!..”  (el-Bakara,  129)  Isai  alejhisselam  ka  përgëzuar 
se  pas  tij  do  të  vijë  një  pejgamber  me  emrin  Ahmed.  (es-Saff,  6)  Ndërsa  nëna  jonë 
Amine,  para  se  të  lindtte  i  Dërguari  i  Allahut,  kishte  parë  në  ëndërr  një  dritë  që  dilte 
nga  ai  dhe  ndriçonte  gjithësinë.  (Ibn  Sa'd,  I,  102) 

kishte  vepruar  kështu,  Pejgamberi  ynë  i  Dashur  u  tha:  “Qava  se  m  'u 
kujtua  butësia  dhe  mëshira  që  kishte  nëna  ime  për  mua.  ”  (Ibn  Sa'd,  I, 
116-117;  Veçanërisht  shik.  Muslim,  Xhenaiz,  105,  108) 


Kur  i  Dërguari  i  Allahut  e  nderoi  këtë  botë,  jetonte  zonja  Suvejbe, 
e  cila  kishte  një  djalë  që  e  quanin  Mesruh.  Për  një  kohë  zonja  Suvejbe 
i  pati  dhënë  qumësht  edhe  Pejgamberit  tonë  të  Nderuar.94  I  Dërguari  i 
Allahut,  i  cili  ishte  një  shembull  besnikërie,  në  periudhat  e  mëvonshme 
të  jetës  është  imteresuar  gjithmonë  për  zonjën  Suvejbe.  Kur  ishte  në 
Mekke,  qoftë  i  Dërguari  i  Allahut,  qoftë  nëna  jonë  Hatixhe,  e  ndih- 
monin  dhe  e  nderonin  atë.  Kur  Drita  e  Ekzistencës  u  shpërngul  për 
në  Medine,  i  dërgonte  gjithmonë  ushqime  dhe  rroba  zonjës  Suvejbe 
dhe  ia  plotësonte  asaj  nevojat.  Në  vitin  e  shtatë  të  hixhretit,  kur  po 
ktheheshin  nga  lufta  e  Hajberit,  i  Dërguari  i  Allahut  u  lajmërua  se  ajo 
kishte  vdekur.  Ai  pyeti: 

“Çfarë  bën  biri  i  saj  Mesruh?"  I  thanë: 

“Ai  ka  vdekur  para  nënës  së  tij!” 

Kur  dëgjoi  këtë,  i  Dërguari  i  Allahut  sallallahu  alejhi  ue  sellem  pyeti 
nëse  kishte  mbetur  gjallë  ndonj  nga  të  afërmit  e  saj,  por  i  thanë  se  nuk 
kishte  ngelur  asnjë.  (Ibn  Sa'd,  I,  108,  109) 


Gjatë  gjithë  jetës  së  tij,  Hazreti  Pejgamber  alejhissalatu  uesselam 
është  sjellë  besnik  edhe  ndaj  të  afërmëve  të  qumështit.  Sa  herë  që  e 
shikonte  nënën  e  qumështit,  zonjën  Halime,  ai  thoshte:  “Nëna  ime 
e  dashur!  Nëna  ime  e  dashur!”,  E  donte  dhe  e  respektonte  me  gjithë 
shpirt,  e  shtronte  rrobën  e  tij  në  tokë  që  ajo  ulej  mbi  të  dhe  nëse  ajo 
kishte  ndonjë  kërkesë,  ia  plotësonte  menjëherë.  (Ibn  Sa'd,  I,  113,  114) 


Kur  një  ditë  Pejgamberi  ynë  i  Nderuar  ishte  ulur,  erdhi  bashkëshor- 
ti  i  nënës  së  qumështit  të  Tij.  Për  ta  respektuar,  i  Dërguari  i  Allahut 
sallallahu  alejhi  ue  sellem,  shtroi  në  tokë  një  pjesë  të  rrobës  së  Tij  dhe 
e  uli  mbi  të.  Pas  pak  erdhi  nëna  e  qumështit.  Pejgamberi  alejhissalatu 


94.  Ibn  Sa’d,  I,  108. 

uesselam  shpalosi  për  të  edhe  pjesën  tjetër  të  rrobës,  që  ajo  u  ulej  aty. 
Pas  pak  erdhi  edhe  vëllai  i  qumështit.  I  Dërguari  i  Allahut  sallallahu 
alejhi  ue  sellem  u  ngrit  në  këmbë  dhe  e  uli  përpara  vetes.  "  (Ebu  Davud, 
Edeb,  119-120) 

Një  ditë,  zonja  Halime  kishte  ardhur  në  Mekke  për  të  parë 
Pejgamberin  tonë  të  Nderuar.  I  Nderuari  ynë  atë  kohë  ishte  martuar 
me  Hazretin  Hatixhe.  Të  dy  e  pritën  me  nderim  dhe  respekt  të  thellë 
zonjën  Halime.  Hazreti  Halime  po  qahej  nga  thatësira  dhe  zia  e  bukës 
që  ishte  në  vendin  e  saj  dhe  për  shkak  se  po  ngordhnin  kafshët.  Kur 
Krenaria  e  Gjithësisë,  i  Nderuari  ynë  ia  tregoi  gjendjen  e  saj  Hazretit 
Hatixhe,  nëna  jonë  Hatixhe  i  dhuroi  asaj  dyzet  dele  dhe  një  deve  për 
t'i  hipur  dhe  për  të  mbartur  ngarkesë.  Kështu,  edhe  nëna  jonë  Hatixhe 
e  shfaqi  besnikërinë  që  kishte  ndaj  të  Nderuarit  tonë.  (Ibn  Sa'd,  I,  114) 


Gjatë  çlirimit  të  Mekkes,  kur  i  Dërguari  i  Allahut  sallallahu  alejhi  ue 
sellem  ishte  në  vendin  Ebtah,  vajza  e  zonjës  Halime  kishte  ardhur  për 
ta  vizituar.  Atij  i  dhuroi  disa  gjëra,  mes  të  cilave  një  torbë  me  djathë 
të  thatë  dhe  gjalpë.  I  Dërguari  i  Allahut  e  pyeti  menjëherë  për  nënën 
e  qumështit.  Kur  i  tha  se  ajo  kishte  ndërruar  jetë,  sytë  e  Pejgamberit 
tonë  të  Nderuar  u  mbushën  me  lot.  E  pyeti  se  kush  ka  ngelur  prej  tyre. 
Pastaj  urdhëroi  që  kësaj  zonje  t'i  jepeshin  rroba,  një  deve  dhe  dyqind 
dirhem  argjendi.  Kur  gruaja  e  shkretë  po  kthehej  e  gëzuar  në  vendin 
e  saj,  thoshte: 

“Ti  edhe  kur  ke  qënë  i  vogël  edhe  tani  që  je  rritur,  je  një  i  afërm  i 
mirë!  ”  (Vakidi,  II,  869;  Belazuri,  I,  95) 


Në  luftën  e  Hunejnit  qe  korrur  një  fitore  e  madhe  dhe  përveç  gani- 
meteve  ishin  zënë,  qenë  kapur  edhe  shumë  robër.  Hazreti  Pejgamber 
sallallahu  alejhi  ue  sellem  u  njoftua  se  në  mes  të  robërve  ishte  edhe 
motra  e  Tij  e  qumështit.  I  Dërguari  i  Allahut  sallallahu  alejhi  ue  sellem 
dha  urdhër  menjëherë  që  t'ia  sillin  aty  dhe  kur  ajo  erdhi,  ai  nxori  rro- 
bën  e  tij  dhe  e  shtroi  përdhe  që  të  ulej  Hazreti  Shejman.  Duke  treguar 
h  një  besnikëri  të  madhe  ndaj  motrës  së  qumështit  me  të  cilën  ishte  rritur 

në  shkretëtirë,  ai  u  soll  me  butësi  ndaj  saj  dhe  i  tha: 

“Mirë  se  erdhe!”  Iu  kujtuan  ditën  e  kaluara  dhe  sytë  iu  mbushën 
me  lot.  E  pyeti  për  nënën  dhe  babain  e  saj.  Shejma  i  tha  se  ata  kishin 
ndërruar  jetë.  I  Dërguari  i  Allahut  e  pyeti  edhe  për  të  afërmit  e  tjerë. 
Pastaj  tha: 

“Nëse  do,  qëndro  te  Unë  me  dashuri  dhe  respekt!  Nëse  do,  të  jap 
mallra  dhe  të  dërgoj  te  fisi  yt!  Për  ty  e  bëj  edhe  këtë.  ”  Shejma  tha: 

“Ti  më  jep  mallra  dhe  më  dërgo  te  njerëzit  e  mi."  Paskëtaj  ajo  u 
bë  myslimane.  I  Dërguari  i  Allahut  i  dha  një  deve  dhe  një  dele  Shejmas 
dhe  pjesëtarëve  të  familjes  së  saj  që  ishin  gjallë.  Për  më  tepër  zonjës 
Shejma  i  dha  një  burrë  rob  dhe  një  grua  robinë,  të  cilët  pastaj  Shejma 
i  martoi  me  njëri-tjetrin.  (Ibn  Hisham,  IV,  101;  Vakidi,  III,  913) 

Pas  një  farë  kohe,  Pejgamberi  ynë  i  Nderuar  lajmëroi  se  robërit  që 
ishin  nga  vëllezërit  e  tij  të  qumështit,  i  kishte  lënë  të  lirë  në  pjesën  e  tij 
dhe  në  pjesën  që  u  takonte  bijve  të  Abdulmuttalibit.  Ashabëve  u  tha: 

“Kush  prej  jush  kënaqet  duke  i  gëzuar  vëllezërit  e  tij,  duke  i  dhënë 
robërit  pa  shkëmbim  dhe  me  kënaqësi,  le  të  veprojë  kështu!Kush  nuk 
dëshiron  t'i  japë  pa  shkëmbim  robërit  që  i  kanë  rënë  në  pjesë,  këtë 
do  t'ua  paguajmë  nga  ganimeti  i  parë  që  do  të  na  e  japë  Allahu.  Ai  që 
do,  mund  të  veprojë  edhe  kështu!” Duke  shfaqur  një  shembull  të  madh 
virtyti,  ashabët  e  nderuar  thanë: 

“Edhe  ne  ia  kemi  dhuruar  robërit  tanë  Pejgamberit  të  Allahut!" 
(Buhari,  Megazi,  54;  Ibn  Hisham,  IV,  134-135) 

Kështu,  me  mijëra  robër  u  kthyen  atë  ditë  në  Hevazin  pa  kër- 
kuar  asnjë  shpërblim.  Për  shkak  të  ndjenjës  së  besnikërisë  që  kishte 
i  Dërguari  i  Allahut,  me  mijëra  njerëz  u  ngjallën  dhe  fituan  besimin  e 
lirinë. 


Në  moshën  gjashtëvjeçare  Drita  e  Ekzistencës  alejhissalatu  ues- 
selam  shkoi  në  Medine  bashkë  me  nënën  e  tij,  që  të  vizitonte  varrin 
e  babait.  Gjatë  rrugës  së  kthimit,  në  fshatin  Ebva  ndërroi  jetë  edhe 
nëna  e  Tij.  I  Dërguari  i  Allahut  sallallahu  alejhi  ue  sellem,  duke  ngelur 

jetim  edhe  nga  nëna,  u  kthye  në  Mekke  me  shërbëtoren  e  tyre  Ummu 
Ejman  radijallahu  anha. 

I  Dërguari  i  Allahut  sallallahu  alejhi  ue  sellem,  gjatë  gjithë  jetës 
së  Tij  e  vizitonte  shpesh  dadon  e  tij  Ummu  Ejmenin  dhe  e  quante 
“ Nënë !”  Për  këtë  arsye  e  lavdëronte  me  fjalët:  “Nëna  pas  nënës  sime! 
Ky  është  i  vetmi  njeri  që  ka  mbetur  gjallë  nga  familja  ime!"  Në  këtë 
mënyrë  e  shfaqte  ai  respektin  dhe  dashurinë  që  kishte  për  të.95 


Bashkëshortje  e  Ebu  Talibit,  zonja  Fatime,  ishte  një  grua  shumë 
e  virtytshme  dhe  zemërmirë.  Krenaria  e  Gjithësisë,  i  Nderuari  ynë  e 
vizitonte  shpesh  këtë  grua  të  bekuar,  e  cila  ishte  nderuar  me  Islamin, 
qe  shpërngulur  në  Medine  dhe  në  shtëpinë  e  saj  bënte  gjumin  e  para- 
dites.  (Ibn  Sa’d,  VIII,  222) 


Kur  zonja  Fatime  ndërroi  jetë,  të  Dërguarit  të  Allahut  sallallahu 
alejhi  ue  sellem  i  dolën  lotët  si  perla  nga  sytë  e  tij  të  bekuar,  këmishëm 
e  tij  ia  bëri  qefin  duke  thënë:  “Sot  ka  vdekur  nëna  ime!”.  Pastaj  i  fali 
namazin  e  xhenazes  dhe  u  shtri  në  varrin  e  saj  pak  kohë.  Atyre  që  e 
pyetën  për  shkakun  e  kësaj  sjelljeje,  u  tha: 

“Askush  nuk  më  ka  bërë  më  mirë  se  kjo  grua  e  shkretë,  pas  Ebu 
Talibit!  Ia  bëra  këmishën  timë  qefin,  që  në  ahiret  të  veshë  nga  rrobat  e 
xhennetit.  U  shtriva  në  varr  të  saj  pak  kohë  që  të  ngrohej!” 

Atyre  që  u  habitën  për  shkak  të  pikëllimit  të  tij,  i  Dërguari  i  Allahut 
sallallahu  alejhi  ue  sellem  u  tha: 

“Ajo  ishte  nëna  ime  pas  nënës  sime.  Ajo  më  jepte  mua  për  të 
ngrënë,  më  krihte  flokët  dhe  më  lyente  me  vaj  trëndafili  në  një  kohë 
kur  fëmijët  e  saj  ishin  të  uritur  dhe  kishin  rrudhur  fytyrat.  Ajo  ishte 
nëna  ime!  "  Pastaj  u  lut  për  të: 


“Allahu  të  faltë  dhe  të  shpërbleftë  me  të  mira!  AHahu  të  mëshirof- 
të  o  nëna  ime  e  dashur!  Ti  ishe  nëna  ime  pas  nënës  sime!  Vetë  rrije  e 
uritur  dhe  mua  më  jepje  për  të  ngrënë!  Vetë  nuk  vishje  dhe  mua  me 
jepje  për  të  veshur!  Veten  tënde  e  privoje  dhe  mua  më  jepje  gjërat  më 


95.  Shik.  Ibn  Esir,  Usdu’l-Gabe,  VII,  304-305;  Ibn  Sa’d,  VIII,  223. 

të  mira!  Këtë  e  bëje  duke  shpresuar  kënaqësinë  e  Allahut  dhe  ahire- 
tin!..  ”  (Hakim,  116-117;  Hejsemi,  IX,  256-257;  Ja’kubi,  II,  14) 


Aisheja  radijallahu  anha  e  tregon  kështu  besnikërinë  që  kish- 
te  Hazreti  Pejgamber  sallallahu  alejhi  ue  sellem  ndaj  nënës  sonë 
Hatixhes: 

Për  asnjërën  nga  gratë  e  Pejgamberit  tonë  të  Nderuar  nuk  kam 
qenë  xheloze  sa  për  Hatixhen.  Për  më  tepër  atë  nuk  e  kam  parë  fare. 
I  Dërguari  i  Nderuar  e  kujtonte  atë  shpesh.  Kur  priste  një  dele  dhe  e 
copëtonte  mishin,  shumicën  e  rasteve  ua  dërgonte  miqve  të  Hatixhes. 
Nganjëherë  nuk  rezistoja  dot  dhe  i  thoja  të  Dërguarit  të  Allahut: 

“Sikur  në  këtë  botë  nuk  ka  ngelur  grua  përveç  Hatixhes!' 

Krenaria  e  Gjithësisë,  i  Nderuari  ynë  i  numëronte  veçoritë  e  saj 
dhe  thoshte: 

“Ajo  ishte  kështu,  kështu. . .  ”  dhe  “ Fëmijët  e  mi  janë  nga  ajo.  ” 
(Buhari,  Menakibu’l-Ensar,  20;  Muslim,  Fedailu's-Sahabe,  74-76) 


Kur  i  Dërguari  i  Allahut  dha  urdhër  që  të  varroseshin  dëshmorët 
e  Uhudit,  për  Amr  bin  Xhemuh  dhe  Abdullah  bin  Amr  bin  Haram 
radijallahu  anhuma  tha: 

‘Ata  në  këtë  botë  ishin  krah  për  krah  me  njëri-tjetrin  dhe  ishin 
shumë  të  sinqertë.  Këta  dy  dëshmorë  që  e  donin  shumë  njëri-tjetrin  në 
këtë  botë,  i  vendosni  pranë  njëri-tjetrit  në  të  njëjtin  varr!"  (Ibn  Hisham, 
III,  49;  Ibn  Sa’d,  III,  562) 

Çfarë  ndjenje  e  një  besnikërie  madhështore... 


Ishte  një  njeri  i  zi  që  pastronte  xhaminë  e  Profetit.  Një  herë,  i 
Nderuari  ynë  nuk  e  pa  më.  U  bë  merak  dhe  pyeti  se  ku  ndodhej  ai.  I 
thanë  se  kishte  vdekur.  Në  lidhje  me  këtë,  i  Nderuari  ynë  i  cili  ishte  një 
monument  besnikërie,  tha: 

“A  nuk  duhej  të  më  lajmëronit?"  Pastaj  duke  thënë:  “Më  tregoni 
varrin  e  tij !  ” .  Shkoi  te  varri  i  tij,  i  fali  namazin  e  xhenazes  dhe  u  lut  për 
të.  (Buhari,  Xhenaiz,  67) 


Kishin  kaluar  vite  nga  shpërngulja  në  Habeshistan.  Një  herë,  për- 
faqësuesit  e  mbretit  të  Habeshistanit  erdhën  te  i  Dërguari  i  Nderuar. 
Pejgamberi  sallallahu  alejhi  ue  sellem  u  interesua  nga  afër  me  ata,  mad- 
je  u  shërbeu  vetë.  Është  shumë  kuptimplote  përgjigja  që  Pejgamberi 
ynë  i  Nderuar  u  dha  sahabëve,  të  cilët  thanë  se  mund  t’u  shërbenin 
ata: 

“Këta  u  kanë  dhënë  vend  dhe  i  kanë  nderuar  ashabët  e  mi  kur  janë 
shpërngulur  në  Habeshistan.  Edhe  unë  tanidua  tu  shërbej  si  shpërblim 
i  kësaj.  (Bejhaki,  Shuabu'l-Iman,  VI,  518,  VII,  436) 


Në  muajin  Rexhep,  me  kthimin  nga  Tebuku  kishte  vdekur  Mbreti 
Habeshi.  Atë  ditë,  pasi  i  njoftoi  ashabët  se  kishte  vdekur  Mbreti,  i 
Dërguari  i  Allahut  sallallahu  alejhi  ue  sellem  dhe  tha: 

“Faleni  namazin  e  xhenazes  së  vëllait  tuaj  që  ka  vdekur  në  vend 
të  largët!" 

Ashabët  pyetën: 

“O  i  Dërguari  i  Allahut!  Kush  është  ai?"  Krenaria  e  Gjithësisë  sa- 
llallahu  alejhi  ue  sellem  tha: 

“Eshtë  mbreti  Ashama!  Sot  robi  i  devotshëm  i  Allahut  vdiq! 
Kërkoni  mëshirë  nga  Allahu  për  vëllain  tuaj!”  Pastaj  i  fali  namazin 
(gijabi)  e  xhenazes.  "(Muslim,  Xhenaiz,  62-68;  Ahmed,  III  319,  IV  7) 

Më  vonë  u  mor  vesh  se  Mbreti  kishte  vdekur  pikërisht  në  atë  ditë 
që  lajmëroi  i  Dërguari  i  Allahut. 


Pas  çlirimit  të  Mekke,  i  Dërguari  i  Allahut  sallallahu  alejhi  ue  se- 
llem  qëndroi  pesëmbëdhjetë  ditë  aty.  Në  këtë  kohë,  disa  nga  Ensarët  u 


PERSONALITETI DHE  VENDOSMËRIA  SHPIRTËRORE 

shqetësuan  dhe  filluan  të  mendojnë  nëse  Hazreti  Pejgamber  sallallahu 
alejhi  ue  sellem  do  të  kthehej  në  Medine,  apo  jo,  sepse  Allahu  Teala 
i  kishte  dhënë  çlirimin  e  vendit  të  begatë  dhe  të  shenjtë  në  të  cilin 
ai  kishte  lindur  dhe  qe  rritur.  Hazreti  Pejgamber  sallallahu  alejhi  ue 
sellem,  i  cili  ishte  duke  u  lutur  në  kodrën  Safa,  e  ndjeu  shqetësimin  e 
Ensarëve  të  nderuar.  Pasi  mbaroi  lutjen,  shkoi  te  ata  dhe  i  pyeti: 

“  Për  çfarë  po  flisni?" 

Kur  ata  ia  shprehën  shqetësimin  e  tyre,  i  Dërguari  i  Allahut  salla- 
llahu  alejhi  ue  sellem,  shfaqi  një  shembull  të  madh  besnikërie,  duke  u 
thënë: 

“O  Ensarë!  I  kërkoj  mbrojtje  Allahut  që  të  bëj  diçka  të  tillë.  Unë 
jam  shpërngulur  në  vendin  tuaj.  Jeta  ime  është  jeta  juaj,  edhe  vdekja 
ime  do  të  jetë  pranë  jush. " 

Pas  këtyre  fjalëve,  Ensarët  u  qetësuan.  (Muslim,  Xhihad,  84, 86;  Ahmed, 
II,  538) 


I  Dërguari  i  Allahut  sallallahu  alejhi  ue  sellem  e  tij  nuk  i  ka  nxjerrë 
kurrë  nga  zemra  dhe  nuk  i  ka  harruar  asnjëherë  ashabët,  të  cilët  kanë 
luftuar  me  pasurinë  dhe  me  jetën  e  tyre  në  rrugën  e  thirrjes  në  Islam 
dhe  të  cilët  ranë  dëshmorë  për  hir  të  saj.  Herë-herë  shkonte  te  varre- 
zat  Xhennetu'l-Baki,  herë-herë  shkonte  te  varrezat  e  dëshmorëve  të 
tjerë  dhe  lutej  për  ta.  Ashabët  e  nderuar  tregojnë: 

Pejgamberi  ynë  i  Nderuar  doli  në  minbere  dhe  pasi  tha  shehade- 
tin,  fjala  e  parë  e  tij  ishte  lutja  e  mëshirës  nga  Allahu  për  dëshmorët  e 
Uhudit.  (Ibn  Sa’d,  II,  228) 


Pastaj,  duke  shfaqur  besnikërinë  që  kishte  ndaj  Ensarëve,  tha: 


“O  njerëz!  Njerëzit  po  shtohen,  por  Ensarët  po  pakësohen.  Madje 
do  të  pakësohen  sa  kripa  në  gjellë.  Çdokush  nga  ju,  nëse  vjen  në  krye 
të  një  punë  që  mund  të  dëmtojë  apo  të  ndihmojë  dikë,  le  t'i  trajtojë 
mirë  të  mirët  e  Ensarëve  dhe  le  t'i  falë  të  këqinjt  prej  tyre.  ”  (Buhari, 


MenakibuTEnsar,  11) 

"Ju  këshilloj  që  me  Ensarët  të  silleni  mirë,  ata  janë  xhemati,  sho- 
kët  dhe  besnikët  e  Mi.  Ata  i  kanë  kryer  përsosmërisht  detyrat  që  u 
kanë  takuar.  Ndërsa  shpërblimi  i  shërbimeve  të  tyre  akoma  nuk  është 
paguar.  (Në  ahiret  do  t'u  paguhet  me  shumicë.)  Për  këtë  arsye,  pra- 
nojeni  atë  që  bëjnë  të  mirët  e  tyre  dhe  lëreni  atë  që  bëjnë  të  këqinjt  e 
tyre.  (Buhari,  Menakibu'l-Ensar,  11) 


Hazreti  Pejgamber  sallallahu  alejhi  ue  sellem  nuk  i  ka  harruar  ku- 
rrë  edhe  sakrificat  që  kanë  bërë  Muhaxhirët.  Kur  ashabëve  të  tij  u  jepte 
detyrë  të  rëndësishme,  i  kishte  gjithmonë  parasysh  ata  që  e  kanë  ndih- 
muar  Islamin  në  ditët  e  para,  por  Ebu  Bekri  radijallahu  anhu  kishte  një 
vend  të  veçantë  ndërmjet  tyre.  I  Dërguari  i  Allahut  sallallahu  alejhi  ue 
sellem  e  shpreh  kështu  mirënjohjen  që  kishte  për  të: 

“Çdonjërit  që  na  ka  bërë  mirë,  ia  kami  paguar  me  të  njëjtën  masë, 
apo  me  më  shumë,  përveç  Ebu  Bekrit!  Ai  ka  bërë  aq  shumë,  saqë 
shpërblimin  do  t'ia  japë  Allahu  Teala  në  ditën  e  kiametit.  Pasuria  e 
askujt  nuk  më  ka  dhënë  aq  shumë  dobi  sa  pasuria  e  Ebu  Bekrit.  Sikur 
të  kisha  bërë  një  mik  për  vete,  patjetër  do  të  bëja  Ebu  Bekrin.  (Duke 
pasur  për  qëllim  veten  e  tij  tha:)  Dijeni  se  shoku  juaj  është  miku  i 
Allahut.  (Tirmidhi,  Menakib,  15/3661) 


Kur  Ebu  Bekri  radijallahu  anhu  u  bë  halife,  caktoi  një  njeri  që  të  laj- 
mëronte  që,  kush  të  kishte  premtimin  e  Pejgamberit  tonë  të  Nderuar, 
le  të  vinte  dhe  ta  merrte,  dhe  i  pagoi  ato  me  mallrat  që  erdhën  nga 
Bahrejni.  (Buhari,  Kefale,  3) 

Edhe  Hazreti  Ali,  pas  vdekjes  së  të  Dërguarit  të  Allahut,  caktoi  një 
njeri  që  të  shpallte  një  lajm: 


“Kush  ka  ndonjë  premtim  të  të  Dërguarit  të  Allahut  sallallahua 
lejhi  ue  sellem  apo  ndonjë  borxh  për  të  marrë,  le  të  vijë  te  unë!”  Sa 
ishte  gjallë,  çdo  vit  vazhdonte  të  caktonte  dikë  për  të  thirrur  në  Mina 
në  ditën  e  prerjes  së  kurbaneve.  Çdokush  që  vinte  me  një  kërkesë  të 
tillë,  i  jepte  çfarë  të  kërkonte.  Pas  Hazretit  Ali  radijallahu  anhu,  veproi 

po  kështu  edhe  Hazreti  Hasan,  e  pas  tij  po  ashtu  Hazreti  Husejn,  de- 
risa  ra  dëshmor.  (Ibn  Sa’d,  II,  318) 


Lidhja  ndaj  kujtimeve  dhe  besnikëria  e  Abdullah  bin  Omerit  radi- 
jallahu  anhu,  ishte  e  njohur.  Kjo  sepse  ai  ecte  nëpër  rrugët  ku  dikur 
kishte  kaluar  i  Dërguari  i  Allahut,  duke  menduar  për  Atë,  ulej  nën 
pemët  ku  ishte  ulur  edhe  Ai  dhe  e  kujtonte,  i  vadiste  ato  pemë  pa  ma- 
rrë  parasysh  se  ku  janë,  në  mal  apo  në  kodra,  shfaqte  dashurinë  dhe 
besnikërinë  e  pashoq  që  kishte  ndaj  kujtimeve  të  të  Nderuarit  tonë. 


Sa  bukur  e  tregon  Hazreti  Feriduddin  Attar  gjendjen  e  atyre  që 
tradhëtojnë  duke  anuar  nga  dëshirat  e  zakonshme  vetjake  e  duke  duke 
harruar  mirësitë  që  i  ka  dhënë  Allahu: 

Padishahu  kishte  një  qen  që  kishte  fituar  përkujdesjen  e  veçantë 
të  tij.  Në  gjueti  ishte  mjeshtër.  Padishahu  e  vlerësonte  shumë  dhe  sa 
herë  që  dilte  në  gjueti,  e  merrte  me  patjetër  me  vete.  Hallkat  ia  kishte 
zbukuruar  me  xhevahirë,  ndërsa  në  këmbë  i  kishte  lidhur  byzylykë  dhe 
rrathë  prej  floriri  e  argjendi.  Edhe  kurrizin  e  kishte  të  mbuluar  me  një 
copë  mëndafshi  me  argjend. 

Një  ditë  padishahu  e  kishte  marrë  me  vete  kur  kishte  dalë  për 
gjueti  bashkë  me  parinë  e  sarajës.  Sulltani  kishte  mbi  kalë  dhe  ecte  me 
dinjitet,  rripin  prej  mëndafshi  të  hallkës  e  mbante  në  dorë  dhe  ndjehej 
shumë  i  gëzuar,  por  befas  i  ra  diçka  në  sy  që  ia  prishi  gëzimin.  Qeni 
që  ai  e  donte  aq  shumë  e  kishte  harruar  padishahun  dhe  po  merrej 
me  diçka  tjetër.  Qeni  vazhdoi  të  këmbëngulte  në  të  veten,  duke  brejtur 
kockën  që  kishte  përpara,  edhe  pse  padishahu  i  mërzitur  e  tërhoqi 
rripin  që  kishte  në  dorë.  Përballë  kësaj  gjendjeje,  Padishahu  thërriti  i 
habitur  dhe  i  acaruar: 


“Të  merresh  me  diçka  tjetër  këtu  përpara  meje,  duke  më  harruar 
mua!  Çfarë  është  kjo? ! " 


Ai  u  mërzit  shumë.  Mosmirënjohja,  tradhëtia  dhe  pandjesia  e 
qenit  të  tij  e  preku  shumë.  Edhe  pse  ishte  një  qen,  nuk  i  bënte  zemra 


_  Nga  epoka  e  diturisë  deri  në  ditët  tona  QYTETËRIMI I VIRTYTEVE 

t'ia  pranonte  arsyen  dhe  ta  falte.  Fakti  që  qeni  e  harroi  në  një  çast  e 
thjesht  për  shkak  të  një  kocke,  përkundër  gjithë  atij  nderi  dhe  mirësie, 
ishte  shfaqje  e  një  sjelljeje  që  plagos  zemrën  dhe  lëkund  besnikërinë. 
Nuk  qe  diçka  që  nuk  mund  të  falej.  I  zemëruar,  Padishahu  tha: 

“Jepini  rrugë  këtij  të  paedukati!” 

Qeni  e  ndjeu  kuptimin  e  kësaj  ashpërsie,  por  gjithçka  kishte  mba- 
ruar  dhe  nuk  i  mbetej  asgjë  për  të  bërë.  Ata  që  ishin  pranë  padishahut 
i  thanë: 

“O  sulltani  ynë!  T'ia  marrim  xhevahirët,  florinjtë  dhe  argjendin  që 
ka  sipër  dhe  ta  lëmë  ashtu!  ’’ 

Por  padishahu  tha: 

“Jo!  Lëreni  të  shkojë  ashtu!’’ 

Pastaj  shtoi: 

“Lëreni  të  shkojë  ashtu!  Le  të  shkojë  ashtu  dhe  të  mbetet  i  vetëm, 
i  uritur  dhe  pa  ujë  nëpër  shkretëtirat  e  pazot,  të  nxehta  e  të  zhveshura, 
ashtu  që  ta  ndjejë  vazhdimisht  dhimbjen  e  mirësive  dhe  të  nderimeve 
që  ka  humbur! . .  ” 

Sa  mësimdhënëse  është  kjo  histori  që  pasqyron  gjendjen  e  atyre 
tradhëtarëve  që  shkatërrojnë  veten  duke  ndjekur  interesat  e  zakon- 
shme  dhe  të  përkohëshme,  duke  mos  njohur  vlerën  e  mirësive  të  pa- 
fundme  që  u  ka  dhënë  Allahu. 


Detyra  për  të  shkruajtur  kaligrafitë  në  kubben  e  Xhamisë 
Sulejmanije  i  qe  caktuar  kaligrafistit  Karahisari.  Karahisari  iu  vu  punës 
me  përkushtim  të  jashtëzakonshëm  që  t'i  realizonte  kaligrafitë  në  më- 
nyrën  më  të  mirë,  ashtu  siç  i  kishte  hije  madhështisë  së  xhamisë.  U 
përkushtua  aq  shumë  për  t'ia  arritur  kësaj,  sa  që  në  çastin  kur  mbaroi 
korrigjimin  e  fundit  të  vijës  së  fundit,  i  iku  drita  e  syve  dhe  iu  mbyll 
dritarja  e  shikimit  për  të  parë  këtë  botë. 


Pasi  përfundoi  ndërtimi  i  xhamisë  dhe  ajo  do  të  hapej  për  adhu- 
rim,  Kanuni  Sulltan  Sulejman  Hani  tha: 

“Nderi  i  hapjes  së  kësaj  xhamie  për  adhurim  i  takon  kryearkitektit 
tonë,  Sinanit,  i  cili  arriti  ta  ndërtonte  me  një  madhështi  të  tillë  dhe  në 
një  mënyrë  kaq  të  përsosur.  ” 

Arkitekt  sinani  i  cili  kishte  mësuar  të  ishte  modest  para  artit,  por 
njëkohësisht  edhe  duke  e  treguar  përmes  pjekurisë  së  tij  shpirtërore 
veprën  e  jashtëzakonshe  që  kishte  bërë,  në  atë  çast  solli  ndërmend 
sakrificën  e  kaligrafistit  Karahisari.  Kësisoj  iu  përgjigj  Sulltanit  me  edu- 
katë: 

“O  sulltani  im!  Kaligrafisti  Karahisari  i  humbi  sytë  e  tij  dhe  u  ver- 
bua  kur  po  zbukuronte  me  kaligrafi  këtë  xhami  fisnike.  Jepjani  atij  këtë 
nder!..” 

Mes  lotëve  të  njerëzve  që  gjendeshin  aty,  duke  treguar  mirënjohje 
të  madhe,  Kanuni  dha  urdhër  që  hapjen  e  xhamisë  fisnike  ta  bënte 
kaligrafisti  Karahisari. 


Profesori  im  i  persishtes,  i  ndjeri  Jaman  Dede,  i  cili  u  udhëzua  për 
shkak  të  Mevlanës  dhe  Mesnevisë  së  tij  në  një  kohë  kur  ishte  kristian, 
u  pyet: 

“Përse  flisni  kaq  shumë  për  Mevlanën  dhe  Mesnevinë  e  tij?"  Ai 

tha: 

“Biri  im,  Mevlana  më  ka  kapur  për  dore.  Ai  u  bë  shkak  për  udhë- 
zimin  tim,  duke  më  dërguar  te  dera  e  Hazretit  Pejgamber.  Madje  është 
pak  ta  kujtoj  kaq  një  njeri  që  më  ka  shpëtuar  nga  zjarri!” 

Sa  besnikëri  e  bukur  dhe  sa  mendim  i  mprehtë!.. 


Babai  dhe  profesori  ynë  Musa  Efendi  kuddise  sirruhu,  ndërmjet 
të  dashurve  të  tij  ishte  i  njohur  si  “Sahibu’l-Vefa”.  Disa  nga  ndjenjat 
e  pafundme  të  besnikërisë  së  Hazretit  Musa  Efendi,  mund  t’ i  trasme- 
tojmë  kështu: 


Ai  prekej  shumë  kur  shihte  njerëz  të  vetmuar  dhe  të  moshuar, 
të  lënë  vetëm  në  mënyrë  të  pabesë  nga  shoqëria,  ballë  për  ballë  me 

vuajtjet  e  tyre,  dhe  thoshte: 

“Këta  të  vetmuar  duhet  t'i  marrim  në  shtëpinë  tonë,  por  ne  nuk 
kemi  mundësi  për  këtë.  Atëherë  duhet  të  ndërtojmë  një  konvikt  për 
ta.".  Herë-herë  i  vizitonte  të  vetmuarit  dhe  interesohej  nga  afër  për 
nevojat  e  tyre. 

Zemra  e  tij  shtrihej  deri  te  karakteri  i  maceve  në  kopësht  dhe  se- 
cilën  e  trajtonte  sipas  besnikërisë  dhe  mëshirës  që  kishte  ndaj  koteleve 
të  tij,  duke  i  emërtuar  sipas  cilësive  të  tyre. 

Një  infermiere  që  më  ka  shërbyer  mua,  e  kishte  kërkuar,  e  kish 
gjetur  dhe  nderuar  edhe  pas  pesëdhjetë  e  pesë  vjetësh. 

Veçanërisht  besnikëria  që  kishte  për  profesorin  e  tij  Sami  Efendin, 
ishte  bërë  legjendë.  Vendi  i  parë  që  vizitonte  në  ditët  e  festave,  ishte 
shtëpia  e  Sami  Efendiut.  Edhe  kurbanët  e  parë  i  priste  për  të.  Ishte 
kryesisht  ai  i  cili  bëhej  shkak  që  shpirtit  të  tij  t'i  lexoheshin  hatme. 
Hatmet  fisnike  që  lexoheshin  çdo  vit  për  profesorin  e  tij,  nga  ana  e 
atyre  që  e  donin,  ia  gëzonin  shumë  zemrën  e  tij  besnike. 

Së  fundi  ai,  në  çështjen  se  “kush  dhe  si  duhet  të  jetë  besnikëria 
e  atyre  që  duhen"  ai  na  ka  mësuar  neve  një  dashuri  shembullore  si  të 
Ebu  Bekrit  radijallahu  anhu,  me  sjelljet  e  bukura  që  ia  kishin  zbukuruar 
jetën. 

Allahu  na  i  dhuroftë  edhe  neve  këto  ndjenja  të  bukura  të 
tyre! 

O  Zoti  im!  Na  bëj  prej  grupit  të  të  devotshmëve  duke  u  dhu- 
ruar  zemrave  tona  ndjenjat  e  bukura  të  besnikëve!  Na  bëj  prej 
banorëve  të  xhennetit  Naim,  duke  u  dhënë  veprave  tona  besni- 
këri  dhe  sinqeritet.  Të  devotshmëve  nga  brezat  tanë  dhe  pasar- 
dhësve  tanë  jepu  fëmijë  që  do  të  behën  drita  e  syve  dhe  gëzimi  i 
zemrave!  Na  bëj  të  gjithëve  besnikë  ndaj  Teje,  ndaj  të  Dërguarit 
Tënd,  ndaj  nënës  dhe  babait,  ndaj  të  afërmve,  ndaj  besimtarëve, 
ndaj  atdheut  dhe  popullit  dhe  ndaj  të  gjitha  amaneteve  të  tjera! 
Na  bëj  të  jetojmë  në  klimën  e  kënaqësisë  fisnke  në  të  dy  botët! 


Amin!.. 

20.  Nderi  dhe  turpi 


Nder  do  të  thotë  ta  ruash  veten  që  të  mos  mashtrohet  nga  çdo 
lloj  epshi  dhe  nga  dëshirat  e  këqia.  Nderi  është  një  veçori  e  njeriut  dhe 
njëkohësisht  vetia  më  dalluese  që  e  ndan  njeriun  nga  krijesat  e  tjera. 
Të  të  humbasë  nderi  do  të  thotë  të  të  humbasë  vlera  njerëzore  dhe  të 
biesh  në  gjendje  të  njëjtë  me  krijesat  e  tjera. 

Nderi  është  damari  i  jetës  për  të  gjitha  virtytet  dhe  moralin.  Vetitë 
si  morali,  nderimi  dhe  respekti,  janë  të  lidhura  me  nderin. 

Dy  vetë  që  kanë  arritur  kulmin  në  çështjen  e  nderit,  Allahu  i  ka 
lavdëruar  dhe  i  ka  treguar  si  shembuj  për  besimtarët.  Njëri  është  Jusufi 
alejhisselam  historia  e  të  cilit,  si  “historia  më  e  bukur”,  shtjellohet  në 
suren  Jusuf  ,  ndërsa  tjetra  është  Hazreti  Merjem  alejhasselam,  për  të 
cilën  flitet  me  lavdërim  në  vende  të  ndryshme.  Në  ajetin  fisnik  thu- 
het: 

“(Përkujto)  Edhe  atë  që  e  ruajti  nderin  e  saj,  Ne  e  frymëzuam 
me  shpirt  nga  ana  Jonë.  Atë  dhe  birin  e  saj  e  bëmë  mrekulli  për 
njerëzit.”  (el-Enbija,  91) 

Burrat  dhe  gratë  që  e  ruajnë  nderin  e  tyre,  do  të  fitojnë  faljen  e 
gjërë  të  Allahut  Teala.96  Allahu  i  lavdëron  kështu  robërit  e  Tij  të  nder- 
shëm: 

“Dhe  ata  të  cilët  e  ruajnë  nderin  e  tyre,  përveç  ndaj  grave  të 
veta  (me  kurorë)  dhe  ndaj  (robëreshave)  që  i  kanë  në  pronësinë  e 
vet,  për  të  cilat  nuk  janë  të  qortuar.  Atëherë  kush  kërkon  jashtë 
këtyre  (dëfrim  nga  të  ndaluarat),  këta  janë  ata  që  i  kanë  shkelur 
normat  e  caktuara.”  (el-Mu'minun,  5-7) 

Ashtu  siç  u  ka  mësuar  njerëzve  bazat  e  besimit  dhe  të  adhurimit, 
Pejgamberi  ynë  i  Nderuar  u  mësonte  atyre  edhe  bazat  e  moralit,  si 
drejtësinë,  nderin  dhe  mbrojtjen  e  të  afërmëve.  Po  ashtu,  kur  pera- 
ndori  Bizantin  Heraklius  e  pyeti  Ebu  Sufjanin  se  “Çfarë  u  urdhëron 
njerëzve  i  Dërguari  i  Allahut”,  Ebu  Sufjani  u  përgjigj:  “U  urdhëron  që 
të  jenë  të  drejtë,  të  ndershëm,  të  kujdesen  dhe  të  mbrojnë  të  afërmit”. 


96.  Shik.  el-Ahzab,  35. 

(Buhari,  Bed'u'l-Vahj  6,  Salat  1;  Muslim,  Xhihad  74) 

I  Dërguari  i  Allahut  i  jepte  aq  shumë  rëndësi  nderit,  saqë  veçanë- 
risht  grave  u  merrte  besën  në  çështjen  e  ruajtjes  së  nderit.97  Ai,  duke 
iu  drejtuar  të  gjithë  besimtarëve,  thotë: 

“Kush  më  jep  fjalën  se  do  ta  majë  atë  që  ka  në  mes  dy  nofullave  (gju- 
hën)  dhenderin  e  tij,  edhe  unëi  premtoj  xhennetin.  "(Buhari,  Rikak,  23) 

Nga  ana  tjetër,  sundimi  i  turpit,  nderit,  pastërtisë  dhe  njerëzillëkut 
mes  burrave  dhe  grave  është  një  çështje  shumë  e  rëndësishme,  sepse 
Islami  i  ka  ndaluar  të  gjithë  punët  e  këqia,  paturpësinë  dhe  imoralite- 
tin. 

Lidhja  dhe  dashuria  në  mënyrë  të  paligjshme  mes  një  burri  dhe  një 
gruaje  fillon  me  “shikimin".  Për  këtë  arsye,  është  urdhëruar  që  burrat 
dhe  gratë  myslimane  të  mos  e  shohin  njëri-tjetrin  me  epsh,  ndërsa  kur 
të  flasin,  ta  mbajnë  kokën  të  ulur  përpara: 

“Thuaju  besimtarëve  të  ndalin  shikimet  (nga  harami),  të  ruaj- 
në  pjesët  e  turpshme  të  trupit  të  tyre,  sepse  kjo  është  më  e  pa- 
stër  për  ta.  Allahu  i  di  shumë  mirë  atë  që  veprojnë  ata. 

Thuaju  edhe  besimtareve  të  ndalin  shikimet  e  tyre,  të  ruajnë 
pjesët  e  turpshme  të  trupit  të  tyre.  Të  mos  i  zbulojnë  stolitë  e 
tyre  përveç  atyre  që  janë  të  dukshme.  Le  t’i  vendosin  shamitë 
mbi  kraharorin  e  tyre  dhe  të  mos  ua  tregojnë  bukuritë  e  tyre 
askujt  përveç  burrave  të  tyre,  baballarëve  të  tyre  ose  baballarëve 
të  burrave  të  tyre,  djemve  të  tyre  ose  djemve  të  burrave  të  tyre, 
vëllezërve  të  tyre  ose  djemve  të  vëllezërve  të  tyre,  apo  djemve 
të  motrave  të  tyre,  ose  grave  (besimtare)  dhe  robëreshave  të 
cilat  i  kanë  në  pronësinë  e  tyre,  ose  shërbëtorëve  nga  meshkujt 
të  cilët  nuk  ndiejnë  nevojë  për  femrat  ose  fëmijët  të  cilët  nuk  e 
kanë  arritur  moshën  e  pubertetit.  Le  të  mos  kërcasin  me  këmbët 
e  tyre  për  të  zbuluar  stolitë  e  tyre.  O  besimtarë!  Pendohuni  të 
gjithë  te  Allahu,  në  mënyrë  që  të  shpëtoni.”  (en-Nur,  30-31) 

Përveç  se  u  drejtohet  nënave  të  besimtarëve,  ky  ajet  fisnik  prek 
edhe  çështjet  ndaj  të  cilave  duhet  të  kenë  kujdes  edhe  gratë  e  tjera: 


97.  Shik.  el-Mumtehine,  12. 

“O  gratë  e  Pejgamberit!  Ju  nuk  jeni  si  gratë  e  tjera.  Nëse 
keni  frikë  (Allahun),  mos  flisni  në  një  mënyrë  tërheqëse  (përballë 
burrave  të  huaj)  e  të  shpresojë  ai  që  ka  sëmundje  në  zemrën  e  tij. 
Flisni  fjalë  të  matura.  Rrini  në  shtëpitë  tuaja  e  mos  shfaqni  bu- 
kurinë  tuaj  siç  shfaqej  në  injorancën  e  hershme.  Faleni  namazin, 
jepni  zekatin  dhe  respektojeni  Allahun  dhe  të  Dërguarin  e  Tij. 
O  familje  e  shtëpisë  (së  Pejgamberit)!  Allahu  dëshiron  t’ju  largojë 
nga  mëkatet  dhe  t’ju  bëjë  shumë  të  pastër.”  (el-Ahzab,  32-33) 

Edhe  në  një  ajet  tjetër  fisnik  thuhet: 

“O  Pejgamber!  Thuaju  grave  të  tua,  bijave  të  tua  dhe  grave 
të  besimtarëve  që  t’i  vendosin  shamitë  (mbulojë)  e  veta  mbi  tru- 
pin  e  tyre.  Kjo  i  bën  të  njihen  (si  gra  të  ndershme)  dhe  të  mos 
ofendohen.  Allahu  është  falës  dhe  mëshirues.”  (el-Ahzab,  59) 

Kur  burrat  dhe  gratë  e  huaja  të  kërkojnë  diçka  nga  njëri-tjetri  ose 
kur  t’ju  thonë  diçka,  këtë  duhet  ta  bëjnë  pas  derës  apo  pas  perdes, 
sipas  mundësisë  që  kanë.98 

Njerëzit  nuk  duhet  të  hyjnë  në  shtëpitë  e  njëri-tjetrit  pa  leje.  Madje 
edhe  pjesëtarët  e  familjes,  kur  të  hyjnë  në  dhomat  e  njëri-tjetrit,  duhet 
të  hyjnë  duke  marrë  leje  dhe  duke  i  lajmëruar,  sepse  Allahu  njofton  se 
sjellja  e  ndershme  është  më  e  mirë.99 

Allahu  i  jep  shumë  rëndësi  faktit  që  robërit  e  Tij  të  jenë  të  nder- 
shëm  dhe  këtë  e  shpreh  në  shumë  ajete.100  Për  këtë  arsye,  të  shpifësh 
ndaj  njerëzve  të  ndershëm  është  pranuar  si  mëkat  i  madh,  ndërsa  ndaj 
shpifësve  është  zbatuar  “ndëshkimi  i  shpifjes”.  Allahu  thotë: 

“Vërtet,  ata  që  akuzojnë  (për  prostitucion)  gratë  e  ndershme, 
besimtare  të  pafajshme,  janë  të  mallkuar  në  këtë  botë  dhe  në  bo- 
tën  tjetër  dhe  ata  i  pret  një  dënim  shumë  i  madh.”  (en-Nur,  23) 

Për  këtë  arsye,  edhe  Pejgamberi  ynë  i  Nderuar  ka  thënë;  “...Mos 
e  akuzoni  për  prostitucion  një  grua  të  ndershme!..  ”  (Tirmidhi,  Isti'zan, 
33/2733) 


98.  Shik.  el-Ahzab,  53. 

99.  Shik.  en-Nur,  27,  58-60. 

100.  Shik.  en-Nisa,  25;  el-Maide,  5;  el-Enbiia,  91;  en-Nur,  4,  23;  et-Tahrim,  12. 

Me  të  vërtetë,  vetia  dalluese  e  një  gruaje  është  nderi.  Edhe  para- 
lajmërimet  e  mësipërme  tregojnë  peshën  e  fajit  të  shpifjes  që  bëhet 
ndaj  nderit.  Sipas  kësaj,  në  çdo  lloj  situate  dëshmie,  t'i  përcjellësh  pa  i 
shqyrtuar  ato  që  dëgjon,  duke  i  lënë  njerëzit  nën  akuzë  për  nderin  dhe 
namusin,  përbën  nga  fajet  më  të  mëdha. 

Në  çështjet  të  tjera,  veçanërisht  në  çështjen  e  të  kërkuarit  diçka 
nga  njerëzit,  duhet  të  sillemi  në  mënyrë  të  ndershme.  Allahu  i  lavdëron 
kështu  robërit  e  Tij  të  ndershëm: 

“(Jepni)  për  të  varfërit  që  janë  të  angazhuar  në  rrugën  e 
Allahut  dhe  nuk  kanë  mundësi  të  ecin  për  të  kërkuar  fitimin  e 
tyre  në  tokë.  Ata  nuk  lypin,  prandaj  ai  që  nuk  e  di  gjendjen  e 
tyre,  mendon  se  ata  janë  të  pasur.  Ata  i  njeh  nga  vetë  pamja  e 
tyre  (të  raskapitur),  por  nuk  kërkojnë  e  as  nuk  i  mërzisin  njerëzit. 
Pra,  çfardo  që  të  jepni  nga  pasuria,  s’ka  dyshim  se  All-llahu  e  di 
rnirë.”  (el-Bakara,  273) 

Hazreti  Pejgamber  sallallahu  alejhi  ue  sellem  ka  thënë: 

“I  varfër  nuk  është  ai  që  lyp  një  apo  dy  hurma,  një  apo  dy  kaf- 
shata.  I  varfër  është  ai  i  cili  heq  keq  kur  ka  nevojë  dhe  nuk  kërkon  gjë 
nga  askush,  për  shkak  të  nderit  dhe  të  njerëzillëkut  të  tij.  Nëse  kërkoni, 
lexoni  ajetin;  ...Nuk  kërkojnë  gjë  nga  njerëzit  me  këmbëngulje... 
(el-Bakara,  273)”  (Muslim,  Zekat,  102) 

“Banorët  e  xhennetit  janë  tri  grupe:  I  drejti,  ai  që  jep  në  rrugë  të 
Allahut  dhe  kryetari  i  suksesshëm  i  shtetit,  ai  që  është  i  mëshirshëm 
dhe  zemërbutë  ndaj  të  afërmëve  dhe  myslimanëve,  myslimani  i  nder- 
shëm  i  cili  edhe  pse  ka  një  familje  me  shumë  anëtarë  për  të  mbajtur, 
nuk  kërkon  asgjë  nga  askush  dhe  largohet  nga  fitimi  haram.  ”  (Muslim, 
Xhennet,  63) 

“Ata  që  nuk  duan  të  lypin,  Allahu  i  bën  të  ndershëm.  Edhe  ata  që 
duan  të  sillen  syngopur  kundrejt  popullit,  Allahu  i  shpëton  nga  nevoja 
që  mund  të  kenë  për  njerëzit.  ”  (Buhari,  Zekat,  18) 

Ndërsa  turpi,  i  cili  është  një  degë  e  besimit,  ka  kuptimin  e  të  qën- 
druarit  larg  gjërave  të  këqia,  i  të  qenit  i  matur  në  sjellje  dhe  i  të  mos- 
Rk  tepruarit  në  asnjë  çështje.  Ndjenja  e  turpit  është  themeli  i  të  gjithë  të 

mirave  dhe  është  e  kundërta  e  gjithçkaje  të  keqe  dhe  të  shëmtuar. 

Krenaria  e  Gjithësisë,  i  Nderuari  ynë  thotë  kështu  për  turpin,  i  cili 
është  një  veti  që  Allahu  e  do: 

"Turpi  është  nga  besimi !"  (Buhari,  Iman,  3) 

“ Turpi  dhe  besimi  janë  bashkë,  kur  ikën  njëri,  ikën  edhe  tjetri!" 
(Sujuti,  I,  53) 

“ Turpi  sjell  vetëm  të  mirë.  ”  (Muslim,  Iman,  61) 

“Fjala  e  keqe  nuk  sjell  asgjë  përveç  së  keqes!  Ndërsa  turpi  dhe 
edukata  e  zbukurojnë  vendin  ku  hyjnë.  ”  (Muslim,  Birr,  78) 

“ O  Zoti  im!  Kërkoj  nga  Ti  udhëzim,  devotshmëri,  nder  dhe  pasuri 
shpirtërore.  ”  (Muslim,  Dhikr,  72) 

Njeriun  vetëm  virtyti  i  turpit  mund  ta  ndalë  nga  çdo  lloj  gjëje  e  keqe 
dhe  nga  mendimet  egoiste.  Ndikimi  i  edukatës  dhe  i  turpit  në  çështjen 
për  ta  ruajtur  besimtarin,  janë  më  të  forta  se  qindra  ligje  dhe  qindra  for- 
ca  të  policisë.  Në  lidhje  me  çdo  lloj  çështjeje,  një  njeriu  të  ndershëm  dhe 
të  turpshëm  është  e  mjaftueshme  t'i  thuash:  “A  nuk  ke  turp?”. 

Hazreti  Osman  radijallahu  anhu  kishte  një  personalitet  të  lartë  që 
përbënte  shembull  në  aspektin  e  ndjenjës  së  turpit  dhe  turpërimit.  I 
Dërguari  i  Allahut  sallallahu  alejhi  ue  sellem  ka  lajmëruar  se  edhe  ën- 
gjëjt  bëhen  turp  nga  Hazreti  Osman.  101 

Allahu  i  kritikon  kështu  ata  që  nuk  janë  të  turpshëm  dhe  ata  të 
cilët  duan  të  përhapet  paturpësia: 

“Ata  të  cilët  dëshirojnë  që  te  besimtarët  të  përhapet  amora- 
liteti,  i  pret  një  dënim  i  dhembshëm  në  këtë  botë  dhe  në  botën 
tjetër...”  (en-Nur,  19) 

Ata  të  cilët  duan  që  paturpësia  të  shpërndahet  në  shoqëri,  ndaj 
vendit  dhe  popullit  të  tyre,  kanë  bërë  të  keqen  më  të  madhe.  Ata  që 
veprojnë  kështu,  edhe  vetë  bien  në  dëmet  më  të  mëdha,  sepse  pa- 
turpësia,  sipas  lajmërimit  të  Pejgamberit  tonë  të  Nderuar,  është  shkak 
për  tu  shkatërruar: 


101.  Ahmed,  I,  71;  VI,  155. 

'Pa  dyshin  se,  kur  Allahu  i  cili  është  Aziz  dhe  Xhelal,  dëshiron  të 
shkatërrojë  një  rob  të  Tij,  i  merr  turpin.  Kur  ia  merr  turpin,  ai  rob  bë- 
het  njeri  agresiv.  Kur  bëhet  agresiv,  i  hiqet  besnikëria.  Kur  i  hiqet  bes- 
nikëria,  ai  bëhet  vetëm  tradhëtar.  Kur  bëhet  tradhëtar,  i  hiqet  mëshira. 
Kur  t'i  hiqet  mëshira,  ai  vetëm  mallkohet  dhe  bëhet  i  mallkuar.  Kur  të 
mallkohet  dhe  kur  të  bëhet  i  mallkuar,  lidhja  që  kishte  me  Islamin,  kë- 
putet!  (Ibn  Maxhe,  Fiten,  27) 


Tabllo  të  virtytshme 

Ebu  Said  el-Hudri  radijallahu  anhu  thotë: 

“Pejgamberi  ynë  i  Nderuar  kishte  më  shumë  turp  se  sa  një  vajzë  e 
re  që  kishte  hyrë  në  kohën  për  t'u  mbuluar.  Kur  shikonte  diçka  që  nuk 
e  pëlqente,  kjo  gjendje  vihej  re  menjëherë  në  fytyrën  e  Tij  të  bekuar. " 
(Buhari,  Menakib,  23;  Ebu  Davud,  Haraxh,  34-36) 

Hazreti  Pejgamber  sallallahu  alejhi  ue  sellem  nuk  ka  folur  kurrë  me 
zë  të  lartë.  Ai  kalonte  ngadalë  pranë  njerëzve  dhe  duke  buzëqeshur. 
Kur  dëgjonte  një  fjalë  që  nuk  e  pëlqente,  nuk  u  thoshte  gjë  njerëzve  në 
fytyrë.  Po  për  shkak  se  fytyra  i  shpërfaqte  qartazi  ndjenjat,  ata  që  ishin 
pranë  tregoheshin  të  kujdesshëm  me  fjalët  dhe  veprat  e  tyre.  Ai  nuk 
qeshte  me  të  madhe  për  shkak  të  turpit,  edukatës  dhe  njerëzillëkut  që 
kishte.  Ai  vetëm  buzëqeshte.  Në  hadithin  fisnik  thuhet: 

“Turpi  është  nga  besimi  dhe  ai  që  është  i  turpshëm  është  prej  ba- 
norëve  të  xhennetit!  Ndërsa  paturpësia  është  nga  ngurtësia  e  zemrës, 
ai  që  e  ka  zemrën  e  ngurtë,  është  prej  banorëve  të  xhehennemit! . .  ” 
(Buhari,  Iman,  16) 


Për  shkak  të  ndjenjës  së  lartë  të  turpit  që  kishte,  i  Dërguari  i  Allahut 
sallallahu  alejhi  ue  sellem  nuk  ia  ngulte  sytë  fytyrës  së  dikujt  dhe  nuk  e 
shikonte  me  vërejtje.  (Munavi,  V,  224) 

Gjyshi  i  Behz  bin  Hakimit  erdhi  te  i  Dërguari  i  Allahut  dhe  e  pyeti 
për  çështjen  e  mbulimit  të  vendeve  të  turpshme.  I  Nderuari  ynë  i  tha: 

“ Ruaji  vendet  e  turpshme  nga  gjithkush,  përveçse  nga  gruaja  dhe 
ajo  që  ke  nën  pronësi!"  Pyetjes  së  të  njëjtit  person,  nëse  mund  të  sillej 
lirshëm  në  një  vend  ku  nuk  ka  njeri,  iu  përgjigj  në  këtë  mënyrë: 

“Allahu  meriton  që  të  kihet  turp  prej  tij  më  shumë  se  sa  prej  nje- 
rëzve.  (Ebu  Davud,  Hammam,  2/4017) 

Një  një  hadith  tjetër  fisnik  ka  thënë: 

“Largohuni  nga  lakuriqësia!  Pranë  jush  ka  ëngjëj  që  nuk  ju  nda- 
hen  kurrë.  Këta  largohen  vetëm  kur  robi  të  hyjë  në  tualet  dhe  kur  t'i 
afrohet  gruas  së  tij.  Kini  turp  dhe  silluni  mirë  ndaj  tyre.  ”  (Tirmidhi,  Edeb, 
42/2800) 


Pa  dyshim  se  i  Dërguari  i  Allahut  sallallahu  alejhi  ue  sellem  ishte  ai 
i  cili  kishte  më  shumë  turp  ndërmjet  njerëzve.  Ai  ishte  i  dalluar  me  këtë 
veti  të  lartë  edhe  para  profetësisë,  në  një  kohë  kur  të  gjithë  njerëzinë 
e  kishte  kapluar  imoraliteti.  Ja  një  nga  shembujt  më  të  bukur  në  lidhje 
me  këtë: 

Kur  po  rindërtohej  Qabja,  Krenaria  e  Gjithësisë,  i  Nderuari  ynë 
po  mbartte  gurë  bashkë  me  xhaxhain  e  tij  Hazretin  Abbas.  Abbasi 
radijallahu  anhu,  Me  qëllim  që  të  Nderuarit  tonë  të  mos  i  vriteshin  nga 
gurët  supet  e  zbuluara,  i  tha: 

“Vëre  rrobën  tënde  mbi  supe!  ”  Kur  i  Nderuari  ynë  deshi  ta  vend- 
osë  rrobën  mbi  supe,  ajo  ra  në  tokë.  Atëherë,  duke  i  drejtuar  sytë  nga 
qielli,  i  tha  xhaxhait  të  tij: 

“Më  trego  ku  është  rroba  ime!”  Pastaj  ai  e  mori  atë  menjëherë 
dhe  mbuloi  trupin.  (Buhari,  Haxh,  42) 


Një  ditë,  Krenaria  e  Gjithësisë,  i  Nderuari  ynë  pa  një  njeri  që  po 
merrte  gusull  (pastrim  i  plotë  i  trupit)  lakuriq  në  një  vend  të  hapur. 
Duke  dalë  në  minbere,  ai  tha  në  lidhje  me  këtë: 

“Allahu  azze  ue  xhelle  është  shumë  i  turpshëm  dhe  është  shumë  i 
fshehtë.  Për  këtë  arsye  e  do  turpin  dhe  mbulimin.  Atëherë,  kur  ndonjëri 
prej  jush  të  marrë  gusull,  le  të  mbulohet.  "(Ebu  Davud,  Hammam,  1/4012) 


Misver  bin  Mahreme  radijallahu  anhu  tregon: 

Mora  një  gur  të  rëndë  dhe  e  solla.  Mbi  supe  kisha  një  rrobë  të 
lehtë.  Guri  e  kishte  shqyer  rrobën.  Nuk  e  lashë  gurin,  por  e  mbarta  në 
atë  mënyrë.  Mbi  këtë,  i  Dërguari  i  Allahut  sallallahu  alejhi  ue  sellem 
më  tha: 

“Shko  dhe  merre  rrobën!  Mos  ecni  kështu  lakuriq!"  (Muslim,  Hajd, 
78;  Ebu  Davud,  Hammam,  2/4016) 


Ibn  Mes'ud  radijallahu  anhu  transmeton: 

Një  ditë  Pejgamberi  ynë  i  Nderuar  tha: 

“Kini  turp  nga  Allahu  ashtu  siç  duhet!"  Ne  thamë: 

“O  i  Dërguari  i  Allahut!  Ne  kemi  turp  nga  Allahu  elhamdulillah!" 
Mbi  këtë  i  Nderuari  ynë  na  qortoi: 

“Ajo  që  doja  të  them,  nuk  është  turpi  që  dini  ju.  Të  kesh  turp 
nga  Allahu,  do  të  thotë  të  ruani  kokën  dhe  organet  që  janë  në  të,  të 
ruani  trupin  dhe  organet  e  tij,  të  kujtoni  vdekjen  dhe  se  do  të  kalbeni 
në  tokë.  Kërkoni  ahiretin  dhe  zgjidhni  ahiretin  në  këtë  jetë,  duke  i 
lënë  stolitë  e  kësaj  bote.  Ja,  kush  i  zbaton  këto  që  thashë,  ka  turp  nga 
AHahu  ashtu  siç  duhet.  ”  (Tirmidhi,  Kijamet,  24/2458) 

Hazreti  Xhunejd  Bagdadi  ka  thënë: 

“Turpi  është  të  parët  e  mirësive  të  pafundme  të  Zotit  dhe  të  kup- 
tuarit  se  sa  i  mangët  je  ndaj  këtyre  mirësive." 


Egjiptin  e  komandonte  familja  e  Faraonit.  Këta  ishin  njerëz  dhu- 
nues  dhe  mendjemëdhenj.  Kur  nga  kufinjtë  në  qytet  hynte  ndonjë 


PERSONALITETI DHE  VENDOSMERIA  SHPIRTERORE 

grua  e  huaj  dhe  e  bukur,  menjëherë  lajmërohej  Faraoni.  Nëse  ishte  e 
martuar,  burri  i  ekzekutohej,  nëse  kishte  vëllain,  gruan  e  kërkonin  nga 
vëllai.  Kur  Ibrahimi  alejhisselam  bashkë  me  nënën  tonë  Sarën  kaluan 
kufirin,  përsëri  lajmi  shkoi  në  saraj.  U  lajmërua  se  një  grua  e  bukur 
hyri  në  Egjipt.  E  morën  nënën  tonë  Sarën  dhe  e  dërguan  në  saraj.  Në 
lidhje  me  këtë  çështje,  në  një  hadith  fisnik  thuhet: 

“Kur  Sara  hyri  në  saraj,  menjëherë  mori  abdest  dhe  fiiloi  të  falë  dy 
rekatë  namaz.  Kur  e  mbaroi  namazin,  iu  lut  Ailahut: 

O  Zoti  im!  Nëse  jam  një  rob  që  të  kam  besuar  Ty  dhe  Pejgamberit 
Tënd,  që  e  kam  ruajtur  nderin  tim  me  përpikmëri  përveçse  nga  bash- 
këshorti  im,  më  shpëto  nga  ky  qafiri”  (Buhari,  Buju’,  100) 

Faraoni  deshi  t'i  afrohet  Sarës.  Befas  iu  ndërpre  fryma.  U  para- 
lizua,  sepse  Allahu  po  e  mbronte  Sarën  nga  e  keqja  e  tij.  Kjo  ndodhi 
disa  herë. 

Faraoni  e  la  të  lirë  nga  frika.  Edhe  robëreshën  e  tij  Haxherin  ia 
dha  asaj  dhuratë.  Atyre  që  kishte  pranë  dhe  që  po  habiteshin,  u  tha: 

“Kjo  grua  është  një  xhind.  Nëse  qëndron  edhe  pak  pranë  meje, 
unë  pothuajse  do  të  shkatërrohem  fare.  Unë  i  dhashë  asaj  Haxherin 
që  të  mbrohem  nga  e  keqja  e  saj.102 

Sa  shembull  i  bukur  në  lidhje  me  mbrojtjen  e  nderit,  turpit  dhe 
edukatës... 

Në  ajetin  fisnik  thuhet: 

“Kërkoni  ndihmë  nga  Allahu  me  durim  dhe  namaz...”  (el- 
Bakara,  45) 


Njëra  nga  gratë  e  Ensarëve,  kishte  shkuar  te  një  argjendar  çifut 
për  të  blerë.  Çifuti  veproi  në  një  të  mënyrë  të  atillë  që  e  njolloste  nde- 
rin  e  gruas  myslimane  dhe  u  soll  imoralisht  me  të.  Kur  dëgjoi  klithmën 
e  gruas,  një  mysliman  që  po  kalonte  atje  erdhi  menjëherë  e  rrahu  çifu- 
tin  për  të  mbrojtur  gruan.  Por  zënka  nuk  u  ndal  me  aq.  Atëherë  mys- 


102.  Shik.  Muslim,  Fedail,  154. 

limani  e  mposhti  çifutin  dhe  e  vrau.  Pastaj,  çifutët  që  u  mblodhën  aty 
e  martirizuan  atë  mysliman.  Mjedisi  u  ngatërrua  keq  dhe  marrëveshja 
që  ishte  bërë  me  çifutët,  u  prish  plotësisht. 

Në  lidhje  me  këtë  çështje,  i  Dërguari  i  Allahut  sallallahu  alejhi  ue 
sellem  i  mblodhi  çifutët  dhe  u  tha: 

“O  bashkësia  çifute!  Kini  frikë  nga  Allahu!  Bëhuni  myslimanë  dhe 
kini  frikë  që  të  mos  ju  ndodhë  ndonjë  e  keqe  siç  u  ndodhi  Kurejshëve, 
sepse  ju  e  dini  që  unë  jam  një  pejgamber  i  dërguar  nga  Allahu.  Këtë  e 
shikoni  në  librin  dhe  në  premtimin  që  Allahu  ju  ka  dhënë.  ” 

Pastaj  propozoi  që  të  rinovonin  marrëveshjen,  por  përgjigja  e  çi- 
futëve  ishte  e  paedukatë.  Mbi  këtë  Pejgamberi  ynë  i  Nderuar  u  shpalli 
luftë  fisit  Beni  Kajnuka.103 

Ja  pra,  kaq  i  rëndësishëm  është  nderi  i  një  gruaje  myslimane. 


Ebu  Shehm  radijallahu  anhu  rrëfen: 

Në  Medinë,  pranë  meje  po  kalonte  një  vajzë  e  re.  E  kapa  për  qafe. 
Pastaj  e  lashë.  Kur  agoi,  i  Dërguari  i  Allahut  po  u  merrte  besën  njerëz- 
ve.  Edhe  unë  shkova  pranë  Tij.  Mua  nuk  ma  mori  besën  dhe  më  tha: 

“A  ka  ardhur  ai  që  kap  dhe  tërheq  për  qafe ?''  Unë  i  thashë: 

“Për  Zotin  nuk  do  ta  bëj  më  atë  gjë.”  Atëherë  i  Dërguari  i  Allahut 
sallallahu  alejhi  ue  sellem  e  pranoi  besën.  (Ahmed,  V,  294) 


Kur  po  kalonte  pranë  një  myslimani  që  po  këshillonte  vëllain  e 
tij  ta  linte  turpin,  për  shkak  se  ai  ishte  shumë  i  turpshëm,  i  Dërguari  i 
Allahut  sallallahu  alejhi  ue  sellem  i  tha: 

“Lëre  atë  në  hallin  e  tij,  sepse  turpi  është  nga  besimi.  ”  (Buhari,  Iman 
16,  Edeb  77;  Muslim,  Iman  57-59) 


103.  Ibn  Hisham,  II,  426-429;  Vakidi,  I,  176-180;  Ibn  Sa'd,  II,  28-30. 

Ummu  Hallad  ishte  një  nga  zonjat  sahabie  Medinase.  Birin  e  saj 
e  kishte  dërguar  në  luftën  që  po  bëhej  me  çifutët  Beni  Kurejdha.  Disa 
myslimanë  të  cilët  dëgjuan  se  ushtarët  e  Islamit  po  ktheheshin  dhe  mo- 
ren  vesh  se  Halladi  kishte  rënë  dëshmor,  shkuan  te  shtëpia  e  Ummu 
Halladit  dhe  e  lajmëruan  për  atë  që  i  kishte  ndodhur  birit  të  saj.  Kjo 
grua  myslimane  mori  shaminë  e  saj  dhe  vrapoi  për  te  i  Dërguari  i 
Nderuar  që  ta  pyeste  për  fatin  e  djalit  të  saj.  Dikush  aty  që  e  pa  me 
shami,  i  tha  i  habitur: 

“Halladi  vdiq,  kurse  ti  akoma  merresh  me  shaminë!” 

Ummu  Hallad  dha  një  përgjigje  të  shkëlqyer  që  shpërfaq  mendi- 
min  dhe  pikëpamjen  e  jetës  së  një  gruaje  myslimane: 

“Nëse  kam  humbur  Halladin,  turpin  nuk  e  kam  humbur!” 

Kur  e  lajmëruan  Pejgamberin  për  këtë  përgjigje  të  Ummu  Halladit, 
i  Dërguari  i  Allahut  sallallahu  alejhi  ue  sellem,  tha: 

“Për  Halladin  ka  dy  sevape  dëshmori.  ”  I  thanë: 

“Përse  o  i  Dërguari  i  Allahut?”  Ai  tha: 

“Sepse  ata  e  kanë  vrarë  ehli  kitab  (çifutët).  ”  (Ibn  Sa'd,  III,  531;  Ibnu'l- 
Esir,  Usdu’l-Gabe,  II,  140) 


Te  Hazreti  Aishe  radijallahu  anha  kishte  ardhur  një  grup  grashë 
nga  Shami.  Hazreti  Aishe  tha: 

“  Ju  më  duket  se  jeni  nga  vendi  ku  gratë  hyjnë  në  hamam  (dhe  nuk 
kanë  kujdes  për  mbulimin)!  "  Gratë  u  përgjigjën;  "Po!  \  Hazreti  Aishe 
tha: 


“Unë  kam  dëgjuar  të  Dërguarin  e  Allahut  sallallahu  alejhi  ue  sellem 
të  thotë;  Çdo  grua  që  e  nxjerr  rrobën  e  saj  në  një  vend  jashtë  shtëpisë 
së  saj,  e  ka  shqyer  perden  mes  Allahut  dhe  saj.  (Ebu  Davud,  Hammam, 
1/4010;  Tirmidhi,  Edeb,  43/2804) 


Një  grua  e  cila  sillet  kështu,  e  ka  shqyer  perden  e  edukatës  dhe  të 
turpit,  sepse  Allahu  Teala  e  ka  urdhëruar  që  të  ruhet  me  rrobën  e  de- 
votshmërisë.  Ndërsa  duke  bërë  këtë,  ajo  e  ka  shkelur  edhe  urdhërin  e 

Allahut  për  mbulimin  edhe  urdhërin  e  devotshmërisë. 


Gruaja  e  Ferezdakut,  i  cili  ishte  një  nga  tre  poetët  satirikë  më 
të  mëdhenj  në  kohën  e  Emevime,  kishte  vdekur.  Në  ceremoninë  e 
varrosjes  gjendej  edhe  Hasan  Basri.  Duke  treguar  me  gisht  nga  varri, 
Hazreti  Hasan  Basriu  e  pyeti  këtë  poet  që  i  njolloste  njerëzit  dhe  tro- 
ndiste  nderin  me  poezitë  e  tij: 

“Çfarë  ke  përgatitur  për  ahiretin?"  Poeti  i  vjetër  tha: 

“Që  prej  shtatëdhjetë  vjetësh  kam  përgatitur  shehadetin.”  Pasi 
Hasan  Basri  tha 

“Sa  përgatitje  e  bukur!”  Pastaj  shtoi: 

“Por  shehadeti  ka  kushtet  e  tij.  Për  këtë  arsye,  ki  kujdes  dhe  mos 
shpif  për  gratë  e  ndershme!” 

Dikush  i  kishte  thënë  Vehb  bin  Munebbihut: 

“A  nuk  është  La  ilahe  illallah  çelësi  i  xhennetit?”  Ai  është  për- 
Sjigjur: 

“Po,  ashtu  është,  por  a  funksionon  çelësi  pa  dhëmbë?  Nëse  ke 
çelës  me  dhëmbë,  dera  të  hapet,  përndryshe  mbetet  e  mbyllur  dhe 
nuk  hapet.”  (Buhari,  Xhenaiz,  1) 

Dhëmbët  e  çelësit  të  teuhidit  (njësimit)  gjenden  te  mirësitë  dhe  te 
punët  e  mira. 


Në  shtetin  Osman  nderi  dhe  morali  i  njerëzve  ishte  nën  siguri.  Për 
shembull,  pas  çlirimit  të  Bosnjes,  Fatihu  lëshoi  një  urdhër  të  ri: 

“Kini  kujdes,  kur  vajzat  serbe  të  vijnë  te  çezma  për  të  mbushur  ujë, 
ushtarët  e  mi  të  mos  gjenden  aty! . .  ” 

Përmes  këtij  urdhëri  Fatihu  mbrojti  edhte  ushtarët  e  tij,  edhe  nde- 
rin  kristjaneve  që  ishin  nën  sigurinë  e  tij. 

Në  kohën  e  Kanunit,  në  Francë  sapo  kishte  filluar  të  dalë  në  shesh 
paturpësia  dhe  çnjerëzimi  nëpërmjet  asaj  që  quhej  dans.  Me  ta  dëgjuar 
këtë,  Kanuni  i  dërgoi  menjëherë  mbretit  të  Francës  këto  urdhëra: 

.  .Kam  dëgjuar  se  në  vendin  tuaj  është  shpikur  një  Hoj  zbavitje  e 
poshtër  që  quhet  dans,  që  është  kundër  moralit  dhe  turpit  dhe  që  e 
bëjnëgratë  dhe  burrat  duke  u  përqafuar  me  njëri-tjetrin  përpara  popu- 
llit.  Kjo  poshtërsi  ka  mundësi  të  vijë  edhe  në  vendin  tonë,  për  shkak 
se  jemi  në  kufi.  Nisur  nga  kjo,  duhet  t'i  jepet  fund  kësaj  poshtërsie, 
sapo  t'ju  arrijnë  urdhërat e  mi.  Përndryshe  vij  unë  dhe  sigurisht që kam 
mundësi  ta  zhduk  atë  poshtërsi.  ” 

Ffistoriani  Hammer  shkruan  se  nga  efekti  i  kësaj  letre,  në  Francë 
është  ndaluar  dansi  plot  njëqind  vjet. 


Janë  shumë  të  njohur  Gurët  e  lëmoshës  që  kishin  vendosur  gjy- 
shërit  tanë  në  disa  lagje  të  Stambollit  të  vjetër,  për  të  mos  thyer  zem- 
rën  e  atyre  që  nuk  mund  të  kërkonin  asgjë  për  shkak  të  nderit  dhe 
turpit  dhe  për  të  mos  i  detyruar  të  lypnin. 

Këto  gurë  lëmoshe  dikur  ishin  shërbime  dhe  garime  të  mëdha  në 
të  mirë.  Ata  që  jetonin  në  ato  vende,  për  të  dhënë  për  hir  të  Allahut 
në  mënyrën  sipas  së  cilës  “atë  që  e  jep  dora  e  djathtë  të  mos  e  shikojë 
dora  e  majtë”,  i  linin  lëmoshat  e  tyre  mes  errësirës  së  natës  mbi  këta 
gurë. 

Më  vonë,  të  varfërit  e  virtytshëm  dhe  të  ndershëm  të  lagjes 
merrnin  para  aty  aq  sa  kishin  nevojë,  ndërsa  të  tjerat  nuk  i  preknin. 
Veçanërisht,  ata  që  kishin  turp  të  kërkonin  sado  që  kishin  nevojë,  vinin 
e  merrnin  para  nga  gurët  në  orët  e  vona  të  natës  dhe  merrnin  aq  sa 
kishin  nevojë.  Një  turist  francez  i  cili  përshkruan  Stambollin  e  shekullit 
të  shtatëmbëdhjetë,  rrëfen  se  ka  vëzhguar  plot  një  javë  një  gur  mbi  të 
cilin  kishte  para,  por  prapëseprapë  nuk  kishte  parë  askënd  që  të  vinte 
e  të  merrte  lëmoshë  aty. 


Së  fundi,  besimtari  duhet  të  jetë  i  ndershëm  dhe  i  turpshëm.  Është 

e  domosdoshme  që  ta  orientojë  zemrën  gjithmonë  kah  ndjenjat  e  bu- 
kura  dhe  mendjen  kah  mendimet  e  larta  që  lidhen  me  mbrojtjen  e  nde- 
rit  dhe  me  sundimin  e  vetes,  për  shkak  se  forca  e  të  gjitha  dëshirave 
dhe  e  ndjenjave  vetjake  është  në  imagjinatë.  Veçanërisht  të  largohesh 
nga  shokët  e  këqinj,  është  një  princip  shumë  i  rëndësishëm. 

I  Dërguari  i  Allahut  sallallahu  alejhi  ue  sellem  thotë: 

“Jini  të  ndershëm  ndaj  grave  të  huaja,  ashtu  që  edhe  gratë  tuaja  të 
jenë  të  ndershme.  Silluni  mirë  ndaj  prindërve  tuaj,  ashtu  që  edhe  fëmi- 
jët  tuaj  të  sillen  mirë  me  ju.  Dikujt  që  i  vjen  vëllai  duke  i  kërkuar  ndjesë, 
le  ta  pranojë  qoftë  në  të  drejtë  qoftë  në  të  padrejtë.  Përndryshe,  në 
xhennet  nuk  mund  të  vijë  te  unë,  te  burimi  i  Keutherit.  ”  (Hakim,  IV, 
170/7258) 

Turpi  i  cili  është  stolia  e  njerëzisë,  është  një  mburojë  që  e  ruan  të 
zotin  nga  çdo  lloj  e  keqeje  dhe  që  ia  mundëson  njeriut  kryerjen  në  më- 
nyrë  të  përkryer  të  të  gjitha  detyrat  që  ka  ndaj  Allahut.  Duke  nxjerrë 
në  pah  ndikimin  dhe  rëndësinë  e  turpit,  i  Dërguari  i  Allahut  sallallahu 
alejhi  ue  sellem  thotë: 

“Që  nga  profetët  e  parë  është  një  fjalë  që  ka  mbetur  në  kujtesën  e 
njerëzve:  Bëj  çfarë  të  duash  nëse  nuk  ke  turp!"  (Buhari,  Enbija  54,  Edeb  78) 


21.  Mendjemprehtësia  dhe  inteligjenca 

Mendjemprehtësi,  që  do  të  thotë  të  kesh  fuqi  zgjuarsie  të  lartë,  ësh- 
të  një  nga  pesë  cilësitë  dalluese  të  pejgamberëve.  Mendjemprehtësia 
nuk  është  një  mendje  dhe  logjikë  e  thatë,  por  një  shkallë  perceptimi 
përtej  gjenisë.  Është  shfaqja  e  intelektit  dhe  zgjuarsisë  në  një  mendje 
të  lidhur  me  zemrën.  Është  e  domosdoshme  që  çdo  pejgamber  të  ketë 
një  zgjuarsi  të  tillë  të  lartë,  që  të  mund  të  zbatojë  në  mënyrë  të  pace- 
nuar  dhe  të  përkryer  detyrën  e  predikimit  të  fesë.  Në  të  kundërt,  nuk 
mund  t’u  sjellin  argumente  te  forta  atyre  për  të  cilët  janë  dërguar  dhe 
nuk  mund  t’i  bindin  apo  t’i  bëjnë  të  heshtin. 

Me  mendjen,  zgjuarsinë  dhe  intelektin  që  zotërojnë,  Pejgamberët 
l^janë  në  gradën  më  të  lartë  mes  njerëzve  nga  çdo  aspekt.  Ata  kanë  një 

kujtesë  të  fortë,  një  perceptim  të  lartë,  një  llogjikë  të  fuqishme  dhe 
aftësi  bindëse.  Ata  ishin  në  gjendje  t'i  zgjidhin  lehtë  edhe  çështjet  më 
të  mbyllura  dhe  më  problematike.  Kur  ata  shpjegojnë  çështjet,  për 
shkak  se  flasin  me  sehlu’l-mumteni104,  bashkëbiseduesit  nuk  e  kanë 
të  vështirë  t’i  kuptojnë,  pavarësisht  se  e  kanë  të  ndryshme  shkallën  e 
perceptimit. 

Inteligjenca,  e  cila  është  një  nga  cilësitë  e  pejgamberëve,  është 
të  sjellurit  me  mendjemprehtësi  sipas  shkallës  së  mendjes  së  bashkë- 
biseduesit,  sepse  një  sjellje  që  gëzon  dikë  mund  të  zemërojë  dikë  tjetër. 
Për  këtë  arsye,  edukimi  i  njeriut  është  i  mundur  vetëm  duke  vërtetuar 
gjendjen  psikologjike  të  tij. 

Është  shumë  e  rëndësishme  kjo  ngjarje  e  cila  tregon  se  si  është 
sjellë  i  Dërguari  i  Allahut  sallallahu  alejhi  ue  sellem  ndaj  atyre  që  janë 
larg  intelektit  dhe  zgjuarsisë,  ndaj  atyre  që  japin  fetva  duke  mos  i  njo- 
hur  plotësisht  urdhërat  e  fesë,  të  cilët  bëhen  shkak  për  dëmtimin  e 
njerëzve  me  fetvatë  që  japin: 

Xhabiri  radijallahu  anhu  tregon: 

Ishim  në  luftë.  Njërit  prej  shokëve  tonë  i  ra  një  gur  në  kokë  dhe 
u  plagos.  Gjatë  natës  ai  në  mënyrë  të  pavetëdijshme  u  bë  xhunub 
(gjendja  e  ejakulimit  në  ëndërr).  Kur  u  zgjua  në  mëngjes  i  pyeti  shokët 
që  kishte  pranë: 

“A  është  e  lejuar  të  marr  tejemmum?”  Ata  i  thanë: 

“Ti  ke  mundësi  të  përdorësh  ujin,  por  ne  nuk  mendojmë  se  është 
e  lejuar.  ” 

Njeriu  i  plagosur  u  la  dhe  për  këtë  arsye  vdiq.  Kur  erdhën  te  i 
Dërguari  i  Allahut,  ia  treguan  këtë  ngjarje. 

Krenaria  e  Gjithësisë,  i  Nderuari  ynë  u  zemërua  shumë  dhe  tha 

“Shërimi  i  padijes  është  te  pyetja.  Për  të  ishte  e  mjaftueshme  të 
merrte  tejemmum,  ta  lidhte  plagën  me  një  copë,  pastaj  ta  fshinte  co- 
pën  dhe  ta  lante  pjesën  tjetër  të  trupit.”  (Ebu  Davud,  Taharet,  125/337;  Ibn 


104.  SehluTmumteni;  janë  shprehje  të  vështira  për  t’u  gjetur  dhe  për  t'u  imituar,  në 
një  kohë  që  në  pamjen  e  jashtme  duken  të  lehta. 

Maxhe,  Taharet,  93) 

Për  këtë  arsye,  edhe  myslimanët  që  ecin  në  rrugën  e  Pejgamberit 
tonë  të  Nderuar  duhet  të  jenë  të  mençur,  të  ditur,  të  zgjuar  dhe  inte- 
lektualë. 

Inteligjenca  është  një  dritë  që  Allahu  Teala  ua  ka  dhënë  robërve  që 
i  do.  Domethënë  është  shfaqja  në  zemër  e  gjendjeve  të  tilla  si  intelekti, 
zgjuarsia  e  lartë,  ndjesia,  të  diturit  dhe  konceptimi  si  një  aftësi  percepti- 
mi  shpirtëror.  Domethënë  që  nëpërmjet  ndjenjave  të  sinqerta  që  lindin 
në  zemër  dhe  të  frymëzimeve,  të  zbulosh  fytyrën  e  brendshme  dhe  ato 
gjëra  që  të  vijnë  në  mendje  dhe  në  zemër.  Sigurisht  që  këtë  intelekt 
mund  ta  fitojnë  ata  që  shohin  me  dritën  e  Allahut  dhe  duke  u  zhveshur 
nga  mburrjet  e  vetes. 

Hazreti  Pejgamber  sallallahu  alejhi  ue  sellem  ka  treguar  se  intelekti 
i  çdo  besimtari  është  i  lidhur  me  besimin: 

“Kini  frikë  nga  inteligjenca  e  besimtarit,  sepse  ai  shikon  me  dritën 
e  Allahut. "  (Tirmidhi,  Tefsir,  15/3127)  Nisur  nga  kjo,  inteligjenca  e  miqve 
të  Allahut,  të  cilët  janë  besimtarë  të  përsosur,  është  shumë  më  e  fortë 
se  ajo  e  besimtarëve  të  tjerë. 

Gjëja  e  përkryer  e  inteligjencës  fillon  me  zgjidhjen  e  fjalëkryqit  të 
vdekjes,  sepse  të  dish  të  fshehtat  dhe  të  vërtetat  e  kësaj  bote  të  për- 
kohëshme,  është  e  mundur  vetëm  me  “vdekjen  para  se  të  vdesim". 
Hazreti  Mevlana  thotë: 


“Të  mençurit  së  pari  qajnë,  në  fund  buzëqeshin.  Ndërsa  budallenj- 
të  së  pari  qeshin,  pastaj  qajnë  duke  i  rënë  murit  me  kokë.  O  njeri!  Ji 
inteligjent  dhe  shikoje  fundin  e  punës  në  fillim,  ashtuqë  ditën  e  ndësh- 
kimit  të  mos  digjesh  në  zjarrin  e  keqardhjes! . .  ” 


Kushti  i  inteligjencës  është  të  hash  kafshatë  hallall,  të  zbulosh  je- 
tën  shpirtërore  dhe  të  thellohesh  në  mendim.  Hapi  i  parë  në  mendim 
dhe  në  ndjesi  është  ta  kundrosh  mjedisin  me  shikimin  mësimdhënës. 
Në  Kur’anin  Fisnik,  Allahu  i  fton  robërit  e  Tij  që  t’i  shikojnë  me  një 
zgjuarsi  e  cila  do  të  bëhet  shkak  për  të  kuptuar  mësime  të  tilla  edhe  në 
ajete  të  ndryshme  fisnike: 


“A  nuk  i  shikojnë  devetë  se  si  janë  krijuar?  Edhe  qiellin  se  si 

është  ngritur  lart!  Edhe  kodrat  se  si  janë  vendosur!  Edhe  tokën 
se  si  është  shtruar!”  105 

Nga  ana  tjetër,  pasi  numërohen  mirësitë  e  Allahut,  në  Kur'anin 
Fisnik  u  thuhet  njerëzve  disa  herë:  jUsjN'  Uj'  L  domethënë  “o  njerëz 
inteligjentë..”106,  dhe  është  kërkuar  që  gjithësinë  ta  shikojnë  për  të 
marrë  mësim.  Në  këtë  drejtim,  edhe  në  shumë  ajete  fisnike  thuhet: 
“a  nuk  mendoni  fare?”107,  se  njeriu  duhet  ta  shikojë  gjithësinë  jo 
me  një  shikim  bosh  dhe  pa  konceptim,  por  me  zgjuarsi  që  të  mund  të 
perceptojë  urtësinë. 

Në  ajetin  fisnik  ku  flitet  për  mendjemprehtësinë,  lexojmë: 

“...sigurisht  që  në  këtë  ka  mësim  të  madh  për  ata  që  kanë 
mendje  të  kthjellët.”  (Alilmran,  13) 

“Përkujto  robërit  tanë  Ibrahimin,  Is’hakun,  Jakubin  që  ishin  të 
fortë  në  zbatimin  e  detyrave  dhe  largpamës.  Ne  i  pajisëm  ata  me 
një  virtyt  të  posaçëm  që  të  përkujtojnë  botën  tjetër.  S’ka  dyshim 
se  ata  te  Ne  ishin  prej  të  zgjedhurve  më  të  mirë.”  (Sad,  45-47) 

“Thuaj:  “Kjo  është  rruga  ime  që  ftoj  për  te  Allahu  me  mendje- 
mprehtësi  veten  time  dhe  ata  që  më  ndjekin  mua.”  (Jusuf,  108) 


Tabllo  të  virtytshme 


Një  ditë  i  Dërguari  i  Allahut  sallallahu  alejhi  ue  sellem  u  pyet: 

“O  i  Dërguari  i  Allahut!  A  keni  adhuruar  dikë  tjetër  përveç  Allahut?" 
Ai  u  përgjigj: 

“-Jo!  "E  pyetën: 

“-A  keni  pirë  ndonjëherë  alkol?”  Ai  tha: 

“Jo!  Unë  edhe  para  se  të  dija  çfarë  është  Kur'ani  dhe  besimi,  e  dija 

105.  Shik.  Kaf,  6;  Junus,  101;  el-Gashije,  17-20;  en-Nur,  43;  el-Haxh,  63;  er-Ra'd, 
3;  el-Enbija,  31;  en-Nahl,  65;  er-Rum,  50;  Muhammed,  10... 

106.  Shik.  Ali  Imran,  13;  en-Nur,  44;  el-Hashr,  2... 

107.  Shik.  el-En'am,  50;  el-Bakara,  219,  266;  Muhammed,  24;  en-Nisa,  82;  Jasin,  68... 

se  ato  gjëra  që  bënin  ata  janë  kufër.  ”  (Dijarbekri,  I,  254-255) 

Natyra  e  pastër  e  të  Dërguarit  të  Allahut  sallallahu  alejhi  ue  sellem 
ishte  krijuar  mbi  mendjemprehtësinë,  inteligjencën  dhe  zgjuarsinë. 


Kurejshit  e  rregulluan  Qaben  pesë  vjet  para  profetësisë  së  të 
Dërguarit  të  Allahut.  Edhe  Drita  e  Ekzistencës  mori  pjesë  në  ndërtim, 
bashkë  me  xhaxhain  e  Tij  Abbasin.  Pastaj,  kur  erdhi  koha  për  të  vend- 
osur  gurin  e  zi,  doli  një  ngatërresë  e  madhe,  për  shkak  se  çdo  fis  donte 
ta  kryente  vetë  këtë  detyre  të  ndershme.  Ndërmjet  tyre  filluan  debate 
të  ashpra  dhe  grindje.  Pothuajse  do  të  derdhej  gjak.  Bijtë  e  Abduddar 
sollën  një  enë  të  mbushur  me  gjak,  bënë  marrëveshje  me  bijtë  e  Adij 
bin  Ka'b  dhe  vendosën  të  luftonin  deri  në  vdekje.  Për  të  forcuar  beti- 
met  e  tyre,  i  futën  duart  në  enën  me  gjak.  Kurejshit  u  mbërthyen  në 
këtë  situatë  katër  ose  pesë  ditë. 

Së  fundi,  Ebu  Umejje  i  cili  ishte  më  i  moshuari  i  kurejshve,  tha  me 
zë  të  lartë: 

“O  populli  im!  Ne  duam  vetëm  të  mirën  dhe  jo  të  keqen.  Edhe 
ju  mos  hyni  në  garën  e  xhelozisë  në  këtë  çështje.  Lërini  diskutimet! 
Meqënëse  nuk  mundëm  ta  zgjidhim  këtë  problem  në  mes  nesh,  le  të 
gjykojë  ai  që  do  të  hyjë  i  pari  nga  dera  e  haremit  dhe  ne  le  të  jemi  të 
kënaqur  në  gjykimin  e  tij ! "  Paskëtaj  ai  e  drejtoi  dorën  nga  dera  Beni 
Shejbe  e  MesxhiduTHaram. 

Në  atë  moment,  në  derën  e  haremit  hyri  Krenaria  e  gjithësi- 
së.  Fytyra  e  gjithkujt  filloi  të  buzëqeshte,  sepse  ai  që  po  vinte  ishte 
MuhammeduTEmin.  Dashuria,  respekti  dhe  besimi  që  kishin  kurejshit 
për  Pejgamberin  tonë  të  Nderuar,  shtohej  çdo  ditë  që  kalonte.  Madje, 
kur  prisnin  ndonjë  deve  e  thërrisnin  të  Nderuarin  e  Botrave.  Dhe  ai 
vinte  e  lutej  për  begatinë  e  punëve  të  tyre.108 

Për  këtë  arsye,  sapo  Kurejshit  e  panë  Atë,  thanë: 

“Ja  el-Emin!  Të  gjithë  jemi  të  kënaqur  që  ai  të  gjykojë  ndërmjet 
nesh!” 


108.  Abdurrazzak,  V,  319;  Ibn  Kethir,  el-Bidaje,  II,  304. 

Atij  i  treguan  çështjen.  Ai  zgjodhi  nga  një  person  për  çdo  fis,  hoqi 
rrobën  e  Tij  dhe  e  shtroi  në  tokë.  Pastaj  urdhëroi  që  Gurin  e  Zi  ta 
vendosin  mbi  të  dhe  u  tha  që  të  gjithë  ata  që  i  kishte  zgjedhur,  le  ta 
kapnin  nga  njëri  cep.  Gurin  e  bekuar  e  mbartën  të  gjithë  bashkë.  Drita 
e  Eksiztencës  e  vendosi  në  vendin  e  tij  me  duart  e  veta.  Kështu,  duke 
shfaqur  mendjemprehtësinë  dhe  inteligjencën  e  Tij,  i  Nderuari  ynë  e 
ndaloi  luftën  që  mund  të  shpërthente  ndërmjet  fiseve.  (Ibn  Hisham,  I,  209- 
214;  Abdurrazzak,  V,  319) 

Inteligjenca  që  ka  shfaqur  i  Dërguari  i  Allahut  në  luftërat  që  ka 
bërë  në  rrugë  të  Islamit,  mendjemprehtësia  që  ai  ka  nxjerrë  në  pah  në 
marrëveshjet  e  paqes,  sidomos  në  atë  të  Hudejbijes,  metoda  e  jashtë- 
zakonshme  dhe  drejtësia  që  tregoi  në  çlirimin  e  Mekkes,  Hunejnit  dhe 
Taifit,  ishin  aq  të  larta  sa  askush  nuk  do  të  mund  t'i  arrijë. 

Njerëzit  i  admirojnë  gjithmonë  ata  që  kanë  inteligjencë  dhe  perso- 
nalitet  dhe  u  besojnë  atyre. 


Mbasi  u  vërtetua  se  Hazreti  Jusuf  ishte  i  pafajshëm,  u  dërgua  një 
përfaqësues  për  ta  nxjerrë  nga  burgu.  Por  Jusufi  alejhisselam  nuk  deshi 
të  dalë  nga  burgu  pa  e  kuptuar  mirë  mbreti  të  vërtetën,  pa  u  kuptuar 
mirë  çështja,  pa  e  pranuar  të  gjithë  se  është  futur  në  burg  padrejtësisht. 
Duke  përdorur  mendjen  dhe  duke  shfaqur  durim  dhe  sjellje  serioze,  ai  i 
pengoi  edhe  ata  që  e  kishin  zili  që  të  mos  i  ngatërronin  punët  më  keq. 
Vetëm  kur  u  vërtetua  së  çdo  shpifje  e  bërë  kundër  tij  ishte  gënjeshtër 
dhe  kur  shpëtoi  nga  akuzat,  pranoi  të  dalë  nga  burgu. 

Për  këtë  arsye,  duke  marrë  mësim  nga  kjo  vepër  inteligjente  e 
Jusufit  alejhisselam,  çdo  mysliman  duhet  të  jetë  shumë  i  kujdesshëm 
dhe  i  përpiktë  në  çështjen  e  heqjes  së  akuzës  dhe  në  largimin  prej 
vendeve  akuzave. 


Që  në  fëmijëri,  Sulejmani  alejhisselam  kishte  mendjemprehtësi  të 
lartë  dhe  ishte  shumë  i  zgjuar.  I  Dërguari  i  Allahut  sallallahu  alejhi  ue 
sellem  tregon  një  ngjarje  në  lidhje  me  këtë  veçori  të  tij: 

“...Një  herë  kishin  qënë  dy  gra  dhe  me  vete  kishin  fëmijët  e  tyre. 
Kur  po  ecnin  në  rrugë,  doli  një  ujk  dhe  ia  mori  fëmijën  e  gruas  së  ma- 
dhe.  Pas  kësaj,  gruaja  i  tha  shoqes  së  saj  (gruas  më  të  vogël): 

-Ujku  mori  fëmijën  tënd.  Gruaja  tjetër  tha: 

-Jo,  ka  marrë  fëmijën  tënd! 

Së  fundi  këto  dy  gra  shkuan  te  Davudi  alejhisselam  për  të  gjykuar 
ndërmjet  tyre.  Davudi  alejhisselam  gjykoi  se  fëmija  ishte  i  gruas  së 
madhe.109  Ato  dolën  nga  gjykata  dhe  shkuan  të  biri  i  Davudit  alej- 
hisselam,  Sulejmani  alejhisselam.  I  treguan  për  gjykimin  e  Davudit. 
Sulejmani  alejhisselam  tha: 

-Më  sillni  një  thikë  që  ta  ndaj  fëmijën  përgjysëm  në  mes  jush! 

Me  të  dëgjuar  këto  fjalë,  nëna  e  vërtetë  e  fëmijës  e  cila  ishte  gruaja 
më  e  vogël,  u  hodh  menjëherë  përpara  dhe  tha: 

-Të  lutem  mos  bëj  ashtu!  Allahu  të  mëshiroftë!  Fëmija  është  i  kësaj 
gruaje! 

Mbi  këtë,  Sulejmani  alejhisselam  gjykoi  se  fëmija  ishte  i  gruas  më 
të  vogël.  (Buhari,  Enbija,  40) 


Sipas  një  transmetimi  që  gjendet  në  librin  Araisu  I-Mexhalis ,  thuhet: 

Dy  janë  nga  gratë  më  të  larta  nga  aspekti  i  inteligjencës.  Që  të  dyja 
kanë  dhënë  përgjigje  të  saktë  në  zbulimet  për  Hazretin  Musa: 

Njëra  është  gruaja  e  Faraonit  Asije.  (Ajo,  kur  Musai  u  soll  në  një 
kuti  në  saraj,  i  anoi  zemra  nga  ai,  e  mori  dhe  ia  dërgoi  Faraonit:) 

“Ky  fëmijë  le  të  jetë  drita  dhe  ndriçimi  i  syve  tanë!  Mos  e  vrit!” 


109.  Njëra  nga  cilësitë  e  pejgamberëve  është  ismeti,  domethënë  mbrojtja  nga  mëk  - 
tet,  por  edhe  ata  nuk  janë  të  lirë  nga  zelle  si  nevojë  njerëzore.  Zelle  janë  gabimet  e 
pavullnetshme  që  bëjnë  pejgamberët.  Kjo  ka  shumë  urtësi.  Ndonjëherë,  me  to  zelle 
Allahu  dëshiron  që  të  shfaqet  një  ligj,  ndonjëherë  u  kujton  robërve  të  Tij  adhurimin 
edhe  nëse  janë  pejgamberë,  duke  ua  bërë  të  qartë  paaftësinë  e  tyre,  ndërsa  ndon- 
jëherë  duke  u  treguar  njerëzve  se  edhe  këta  robër  të  veçantë  janë  njerëz  të  cilët  mund 
të  gabojnë  si  nevojë  njerëzore,  dëshiron  të  pengojë  që  atyre  të  mos  u  japim  cilësi 
hyjnore. 

Ndërsa  tjetra  është  vajza  e  Shuajbit  alejhisselam.  Ajo  e  vërtetoi 
moralin  e  Musait  alejhisselam  dhe  tha: 

“O  Baba!  Merre  atë  me  pagesë  për  të  ruajtur  delet  tona.  Ai  është 
më  i  miri  dhe  më  besniku  prej  atyre  që  do  të  marrësh  me  pagesë!  ” 

Vajza  e  Shuajbit  alejhisselam  Safura  e  vërtetoi  me  inteligjencë  bes- 
nikërinë  e  Hazretit  Musa.  Kur  u  pyet  se  si  e  kuptoi  këtë,  u  përgjigj: 

“Sepse  ai  nuk  na  ka  parë  as  fytyrën.  Edhe  në  rrugë  ecte  para 
nesh.  Kuptohet  se  ishte  një  njeri  shumë  besnik!” 


Duke  marrë  nga  cilësia  e  inteligjencës  së  pejgamberëve,  çdo  mys- 
liman  duhet  ta  përdorë  në  mënyrën  më  të  frytshme  edhe  mirësinë  e 
mendjes.  Duhet  ta  dijë  se  kujt,  çfarë,  kur,  ku  dhe  si  duhet  të  flasë  e  të  si- 
llet.  Për  shembull,  metoda  delikate  që  përdori  Xhafer  Tajjari  radijallahu 
anhu  ndërsa  po  i  jepte  të  dhëna  për  Islamin  mbretit  të  Habeshistanit, 
Nexhashit,  është  shumë  mësimdhënëse  në  lidhje  me  mënyrën  se  si 
duhet  të  përdorë  inteligjencën  një  musliman.  Kur  Nexhashi,  i  cili  ishte 
kristian,  urdhëroi  Xhafer  Tajjarin  radijallahu  anhu  që  të  lëxonte  disa 
nga  ajetet  e  Kur'anit  Fisnik,  ai  nuk  lexoi  në  fillim  ajetet  që  sfidojnë 
mohuesit,  por  lexoi  suren  Merjem,  e  cila  flet  me  lavdërim  për  nënën  e 
Hazretit  Isa.  Nexhashi,  i  cili  po  i  dëgjonte  me  frikërespekt  ndaj  Allahut 
ajetet  që  lexonte  Hazreti  Xhafer,  tha  me  sy  të  mbushur  me  lot: 

“Patjetër  që  këto  që  dëgjova  shpërthejnë  nga  i  njëjti  burim  drite 
me  ato  që  ka  sjellë  Isai!”  .  Pas  njëfarë  ai  u  nderua  me  Islamin.  (Ibn 
Hisham,  I,  358-360) 


Sipas  transmetimit  të  Hazretit  Enes  radijallahu  anhu,  një  ditë,  tek- 
sa  ai  po  shkonte  i  vetëm  te  Hazreti  Osman,  pa  një  grua.  Bukuria  e 
gruas  i  mbeti  në  mendje.  Me  këtë  mendim  shkoi  te  Hazreti  Osman. 
Hazreti  Osman  i  tha: 


“O  Enes!  Po  hyn  këtu  në  një  kohë  kur  sytë  e  tu  kanë  shenjat  e 
zinasë.” 

Enesi  radijallahu  anhu  i  cili  u  habit  nga  kjo  fjalë,  pyeti  i  mahnitur: 

“A  vjen  shpallje  edhe  pas  të  Dërguarit  të  Allahut?"  Hazreti  Osman 
radijallahu  anhu  tha: 

“Jo,  kjo  është  një  mendjemprehtësi  dhe  inteligjencë  e  drejtë.”  110 


Kur  Abdullah  bin  Omer  radijallahu  anhu  u  lajmërua  se  Hazreti 
Husejn  mori  rrugën  për  në  Irak,  menjëherë  u  nis  pas  tij  dhe  pas  tri  ditë 
udhëtimi,  e  arriti  Husejnin  radijallahu  anhu  dhe  i  tha: 

“O  Husejn,  ku  po  shkon?"  Hazreti  Husejn  tha: 

“Po  shkoj  në  Irak.” 

Ibn  Omeri  radijallahu  anhu  pa  se  Hazreti  Husejn  kishte  disa  gru- 
mbuj  letrash.  Hazreti  Husejn  tha: 

“Ja,  këto  janë  letrat  e  irakjanëve.”  Ibn  Omeri  tha: 

“Mos  u  gënje  nga  letrat  e  atyre  dhe  mos  shko  tek  ata!” 

Por  Hazreti  Husejn  këmbënguli  për  të  shkuar,  edhe  pse  e  luti  shu- 
më  dhe  tha: 


“Kush  të  shkojë,  po  të  mos  shkoj  unë?”  Në  lidhje  me  këtë,  Ibn 
Omer  i  tha  Hazretit  Husejn: 

“Atëherë  unë  po  të  kujtoj  ty  një  hadith  të  të  Dërguarit  të  Allahut: 

Xhebraili  alejhisselam  erdhi  te  i  Dërguari  i  Allahut.  Të  Dërguarin 
e  Allahut  e  la  të  lirë  të  zgjedhë  mes  kësaj  bote  dhe  ahiretit.  I  Dërguari 
i  Allahut  zgjodhi  ahiretin.  Edhe  ti  je  një  pjesë  e  të  Dërguarit  të  Allahut. 
Betohem  në  Allahun  se  asnjë  nga  ju  Ehli  Bejt  nuk  do  ta  sundojë  këtë 
botë  deri  në  kiamet,  (domethënë  një  kohë  të  gjatë  apo  plotësisht  nuk 
do  të  posedoni  gjëra  të  kësaj  bote  si  pasuri,  pronë,  dhe  pozitë).  Ajo 
që  ju  pengon  të  mos  e  sundoni  këtë  botë,  është  se  ju  keni  zgjedhur 
ahiretin,  që  për  ju  është  më  e  vlefshme  se  kjo  botë.  ” 


Hazreti  Husejn  nuk  pranoi  që  të  kthehet.  Mbi  këtë  Abdullah  bin 


110.  Kushejri,  Risale,  fq.  238. 

Omer  e  përqafoi  dhe  filloi  të  qajë.  Pastaj  tha: 

“Allahu  të  ruajtë,  ti  po  shkon  drejt  vdekjes!"  (Ibn  Kethir,  el-Bidaje,  VIII, 
152;  Dhehebi,  Sijer,  III,  296) 

Edhe  vëllai  i  Hazretit  Husejn,  Hasani  radijallahu  anhu  i  shkruajti 
një  letër  Muavijes  e  dha  dorëheqje  nga  Hilafeti  për  të  ndaluar  vazhdi- 
min  e  fitnes  (përçarjes)  ndërmjet  myslimanëve  e  për  të  mos  u  derdhur 
gjak. 

Këto  ngjarje  që  reflektojnë  inteligjencën  e  Hazretit  Abdullah,  shfa- 
qin  sakrificat  dhe  vuajtjet  që  kanë  duruar  për  hir  të  përgjegjësisë  dhe 
të  shërbimit. 


Hazreti  Abdulkadir  Gejlani  e  tregon  kështu  një  ngjarje  që  i  ka  ndo- 
dhur: 


Një  ditë  mu  shfaq  përpara  syve  një  dritë  që  kaploi  të  tërë  horizon- 
tin.  Kur  po  e  shikoja  se  çfarë  ishte,  nga  drita  erdhi  një  zë  që  më  tha: 

“O  Abdulkadir,  unë  jam  Zoti  yt.  Nga  punët  e  mira  që  ke  bërë  jam 
aq  shumë  i  kënaqur,  saqë  edhe  haramet  t’i  kam  bërë  hallall. " 

Por,  sapo  mbaroi  fjalën,  unë  e  kuptova  se  zoti  i  këtij  zëri  ishte 
shejtani  alejhillane  dhe  i  thashë: 

“Ik,  zhduku,  o  i  mallkuar!  Drita  që  po  shfaq  për  mua,  është  një 
errësirë  e  përjetshme. 

Mbi  këtë  shejtani  u  largua  dukë  thënë: 

“Përsëri  shpëtove  nga  dora  ime  me  urtësinë  dhe  inteligjencën  që 
të  ka  dhënë  Zoti!  Me  këtë  metodë  unë  kam  nxjerrë  shumë  njerëz  nga 
rruga  e  drejtë.  ” 

I  hapa  duart  e  mia  nga  qielli  dhe  e  falenderova  Allahun,  duke  e 
kuptuar  se  kjo  është  mirësia  e  Zotit. 


Njëri  prej  xhematit  që  po  dëgjonte  këto  fjalë,  pyeti: 
“O  Abdulkadir,  nga  e  kuptove  se  ai  ishte  shejtani?” 

Abdulkadir  Gejlani  kuddise  sirruhu  u  përgjigj: 

“Nga  ajo  që  tha:  “t'i  kam  bërë  haramet  hallall”!..” 

Ja  kjo  është  një  inteligjencë  për  të  cilën  gjithkush  ka  nevojë  gjatë 
gjithë  jetës. 


Në  kohën  e  fetretit  (periudha  nga  lufta  e  Ankarasë  1402  deri  në  salltanatin 
e  Çelebi  Mehmedit  1413)  të  Osmanëve,  populli,  në  luftën  ndërmjet  princa- 
ve,  ishte  i  fortë,  i  pjekur  dhe  sundues  i  ndërgjegjes  së  historisë,  aq  sa 
nuk  mund  të  krahasohet  me  të  sotmit  dhe  duke  mos  simpatizuar  as- 
njërin  prej  princave,  pritnin  rezultatin  e  zënkës  që  ishte  ndërmjet  tyre. 
Për  këtë  arsye,  populli,  duke  dërguar  përfaqësuesit  te  Musa  Çelebi  i 
cili  kishte  ardhur  në  periferi  të  kryeqytetit  të  asaj  kohe  që  ishte  Bursa, 
i  thanë: 

“Ne  nuk  jemi  as  simpatizantë  dhe  as  kundra  jushl  Ju  vëllezërit  zgji- 
dheni  problemin  që  keni  ndërmjet  jush!  Nëse  na  futni  edhe  ne  në  këtë 
zënkë,  do  të  bëheni  shkak  që  të  hapen  plagë  të  cilat  është  e  pamundur 
të  mbyllen  përsëri.  Besnikëria  e  çdo  ushtari  që  keni  nën  urdhërin  tuaj 
është  një  borxh  ndërgjegjeje,  por  ne  ju  kërkojmë  që  zënka  juaj  të  mos 
bëhet  shkak  për  të  ndarë  popullin. . .  ” 

Një  nga  forcat  më  ndikuese  që  ndalonte  copëtimin  e  shtetit 
Osman,  ishte  mendjemprehtësia,  zgjuarsia  dhe  karakteri  i  fortë  i  popu- 
llit.  Përndryshe,  siç  është  parë  edhe  në  shumë  popuj  të  tjerë,  çdokush 
lidhej  pas  një  lideri  në  një  mënyrë  të  verbër  sikur  po  zgjedh  një  parti, 
ashtu  që  ndërmjet  popullit  hynte  gjaku  dhe  urrejtja. 


Timuri  i  cili  e  mundi  Jëlldërëm  Bajezidin  në  Ankara,  i  pati  detyruar 
Osmanët  të  paguanin  një  taksë  që  do  të  zgjaste  vetëm  disa  vite.  Pastaj 
Ilhanllëllarët,  duke  thënë  se  ata  janë  në  vend  të  Timurit,  vazhduan  ta 
marrin  këtë  taksë.  Kjo  taksë  është  dhënë  deri  në  kohën  e  Murad  Hanit 
II.  Në  kohën  e  Muradit  II.  Pashallarët  e  shtetit  Osman  që  ishin  mble- 
dhur  dhe  forcuar  plotësisht,  i  thanë  sulltanit: 

“0  padishahu  ynë!  Përse  u  paguajmë  akoma  taksë  atyre?  Tashmë 
le  t'i  zhdukim  prej  këtu!.. 

Murad  Hani  II,  i  cili  ishte  njeri  shumë  i  mençur  dhe  inteligjent,  iu 
përgjigj  kështu  kësaj  kërkese: 

“Ata  nuk  e  dinë  rimëkëmbjen  dhe  forcën  që  ne  kemi  tani.  Nëse 
nuk  ua  japim  paratë  që  duan,  ata  shkojnë  dhe  mbledhin  qoftë  edhe  një 
ushtri  të  zakonshme  dhe  vijnë  të  na  sulmojnë.  Në  të  vërtetë  ata  mposh- 
ten,  por  gjaku  i  myslimanëve  do  të  rrjedhë. . .  Për  këtë  arsye  vazhdoni 
t'ua  jepni  ato  para,  sepse  nuk  dua  që  të  rrjedhë  gjaku  i  myslimanëve 
për  para/ 

Por  bëni  disa  shfaqje  për  përfaqësuesit  e  Ilhanllëllarëve  dhe  trego- 
juani  madhështinë  e  ushtrisë  sonë  në  atë  mënyrë  që  ta  kuptojnë  forcën 
e  ushtrisë  që  kemi,  që  të  mos  guxojnë  të  kërkojnë  më  taksë  nga  ky 
shtet  i  lartë  që  është  shumë  më  i  fortë  se  i  atyrel. .  ” 

Me  të  vërtetë,  rezultati  doli  ashtu  si  tha  Murad  Hani  II. 


Një  nga  shkaqet  që  e  shtynte  Murad  Hanin  II  të  këmbëngulte  për 
të  vendosur  në  fron  birin  e  tij  Mehmed  Fatihun  e  II,  është  aftësia  që 
shikonte  te  ai,  sepse  princi  Mehmed,  edhe  pse  ishte  akoma  në  moshë 
të  re,  mendonte  dhe  bënte  gjëra  të  cilat  as  edhe  një  njeri  i  pjekur  nuk 
mund  t'i  mendonte,  e  madje  edhe  babait  të  tij  i  bënte  pyetje  shumë 
të  thella.  Një  herë  pa  babain  e  tij  në  oborrin  e  sarajit  dhe  menjëherë 
vrapoi  drejt  tij.  Pasi  e  pyeti  për  gjendjen  e  tij,  i  tha: 

“O  babai  im!  Çfarë  urtësie  është  kjo  që  nuk  shoh  te  ju  shenjat  e 
pleqërisë  si  te  të  moshuarit  e  tjerë,  paçka  se  keni  shumë  vuajtje  dhe 
peshë  në  shpinën  tuaj.  Ju  jeni  plakur  si  njerëzit  e  tjerë,  por  nuk  jeni 
kërrusur  dhe  shtrembëruar.  Edhe  pse  keni  vuajtur  dhe  jeni  munduar 
shumë,  e  përdorni  shumë  mirë  mendjen  dhe  vullnetin  tuaj  bashkë  me 
energjinë,  heroizmin  dhe  trimërinë  e  moshës  së  re.  Shikoj  se  në  fushat 
e  luftës  jeni  një  komandant  që  korr  fitore,  në  kuvendet  e  dijes  jeni  një 
mjeshtër  i  thellë,  jeni  një  dervish  i  sinqertë  që  i  shërben  popullit! . .  nuk 
keni  as  natë  as  ditë!  Si  ia  dilni  mbanë  kundrejt  këtyre  duke  e  mbajtur 
trupin  drejt  si  fidan  dhe  pa  e  vjetëruar  shpirtin  tuaj  delikat?  Çështë  kjo 

punë  baba?!.  Në  një  kohë  kur  preokupimi  i  vazhdueshëm  i  mendjes 
e  tret  dhe  e  mbaron  njeriun,  te  ju  s'ka  arritur  të  shkaktojë  ndonjë 
ndryshim  dhe  nuk  ka  mundur  ta  prishë  gjendjen  tuaj  të  qetë!..  Çfarë 
ilaçi  pini  për  karakterin  veçantë  që  keni  dhe  çfarë  lëngu  përdorni  për 
mendjen  tuaj  të  epërme?  A  mund  të  m’i  mësoni  edhe  mua  këto,  ashtu 
që  edhe  unë  të  eci  në  rrugën  tuaj ...” 

Përveç  se  u  habit  shumë  nga  këto  pyetjeve  që  nuk  i  priste  prej 
birit  të  tij,  Sulltani  Murad  Hani  II  u  gëzua  shumë  dhe  i  dha  këtë  këshillë 
historike: 


“O  biri  im  i  dashur!  Më  gëzove.  Zoti  i  lartë  të  cilin  e  adhurojnë 
gjithësia  dhe  të  gjithë  krijesat,  t'i  shtoftë  epërsitë  që  t'i  ka  dhënë.  Të 
bëftë  që  të  interesohesh  vazhdimisht  për  të  studiuar  dhe  për  të  kërkuar 
rreth  çështjesh  të  tilla  të  mëdha  dhe  të  gjëra. 

O  biri  im!  Le  të  thonë  ç’të  duan,  por  unë  besoj  se  ata  që  jetojnë 
në  drejtësi,  kur  të  ndahen  nga  kjo  botë  do  të  fitojnë  në  ahiret  mirësi  të 
pafundme  që  nuk  mund  të  imagjinohen.  Në  këtë  që  besoj  nuk  kam  as 
dyshimin  më  të  vogël.  Për  këtë  arsye,  adhurimet  që  i  bëj  për  Allahun 
e  lartë,  i  bëj  në  mënyrën  më  të  sinqertë  dhe  me  zemër.  Unë  besoj  se 
shpërblimin  e  këtyre  vuajtjeve  që  kam  hequr  në  këtë  botë  brengash 
dhe  mundimesh,  do  të  ma  japë  Allahu  në  ahiret,  dhe  në  çdo  çështje 
i  kërkoj  mbrojtje  Atij.  Veçanërisht,  mendoj  se  takdiri  i  Tij,  domethënë 
kaderi  i  Tij  për  mua  është  një  nder  i  madh. 

O  biri  im!  Mos  i  beso  dhe  mos  u  mashtro  ndaj  çdo  gjëje  që  thuhet, 
duhet  ta  mësosh  dhe  mendosh  fytyrën  e  brendshme  të  çdo  Iloj  situate 
dhe  t'i  qasesh  së  vërtetës  vetë! 

Siç  hahet  mirë  një  frut  vetëm  atëherë  kur  piqet,  ashtu  edhe 
ata  të  cilët  kanë  dije  dhe  përvojë,  janë  përherë  të  përshtatshëm 
për  t’i  zgjedhur,  përndryshe,  të  hash  fruta  akoma  të  papjekura 
kur  ka  rrush  të  pjekur  dhe  të  shijshëm,  është  dobësi  e  mendjes. 


O  biri  im!  Herë-herë  kujtoj  gjyshërit  e  mi  të  lartë.  Humbas  në  me- 
ndime  për  të  ardhmen  e  brezave  të  mëvonshëm.  Elhamdulillah,  deri 
sot  kemi  ardhur  me  dashuri,  respekt  dhe  besnikëri.  Shpresoj  se  edhe 
pas  të  sotmes  të  vazhdojmë  në  të  njëjtën  mënyrë.  Ashtu  siç  lindëm  dhe 
erdhëm,  përsëri  ashtu  dua  të  shkojmë. . . 

Dije  mirë  se,  vazhdimi  i  çdo  Iloj  gjëje  nuk  është  i  mundur  vetëm  me 
forcë,  shpatë,  heroizëm  dhe  me  poshtërim.  Mendja,  marrja  e  masave, 
durimi,  të  shikuarët  përpara,  provimi  dhe  përvojat  lodhëse  janë  shumë 
të  rëndësishme.  Siç  nuk  është  rruga  e  parë  gjithmonë  e  kaiueshme,  ajo 
ka  edhe  shumë  pengesa.  Edhe  rruga  e  dytë  nuk  ka  dobi  vetëm.  Që  të 
dyja  duhet  t'i  administrosh  në  të  njëjtën  kohë,  për  të  fituar  suksese  të 
mëdha!  Mos  ki  turp,  në  të  vërtetë  gjyshërit  tanë  të  lartë  i  kanë  korrur 
fitoret  e  mëdha  me  mendje,  llogjikë  e  me  forcën  e  dashurisë,  dhe  jo 
nën  hijen  e  shpatës  siç  duket  në  pamjen  e  jashtme. 

O  biri  im!  Kujdes,  mos  e  lër  drejtësinë  qoftë  edhe  një  çast,  sepse 
Allahu  i  madhërishëm  është  i  drejtë  dhe  e  do  të  drejtin.  Nga  një  aspekt 
ti  je  halifeja  e  tij  në  këtë  tokë.  Ai  të  ka  dhënë  disa  të  mira  dhe  të  ka  bërë 
komandant  në  krye  të  robërve  të  Tij,  këtë  mos  e  harroi. . 

O  biri  im!  Në  këtë  botë  ka  tri  Iloj  njerëzish: 

Grupi  i  parë,  janë  njerëz  që  e  kanë  mendjen  në  vend,  e  shikojnë 
pak  a  shumë  të  ardhmen  dhe  janë  besnikë. 

Grupi  i  dytë,  janë  ata  njerëz  që  nuk  e  dinë  se  cila  rrugë  është  e 
vërtetë  apo  e  gabuar,  por  nuk  kanë  rënë  në  këtë  gjendje  me  dëshirën 
e  tyre,  por  me  ndikimin  e  njerëzve.  Kur  këshillohen,  vijnë  në  rrugë  të 
drejtë,  e  pranojnë  të  vërtetën  dhe  ta  dëgjojnë  fjalën.  Krahas  kësajë, 
shumicën  e  kohës  e  jetojnë  duke  u  përshtatur  atyre  që  kanë  dëgjuar. 

Ndërsa  grupi  i  tretë,  janë  njerëz  që  nuk  dinë  gjë  dhe  nuk  dëgjoj- 
në  as  qortim  e  as  këshiilë.  Vetëm  u  përshtaten  dëshirave  të  veta  dhe 
pandehin  se  dinë  çdo  gjë.  Këta  janë  ata  më  të  rrezikshmit. 

O  biri  im!  Nëse  Allahu  të  ka  krijuar  nga  njerëzit  që  numurova  në 
grupin  e  parë,  gëzohem  dhe  e  falenderoj  Allahun.  Nëse  je  nga  grupi 
i  dytë,  të  këshiiloj  që  tua  vësh  veshin  këshillave  dhe  qortimeve.  Bëj 
kujdes  që  të  mos  jesh  nga  grupi  i  tretë!  Ata  nuk  janë  në  një  gjendje  të 
mirë  as  para  AHahut,  as  para  njerëzve. 

O  biri  im!  Padishahët  u  ngjajnë  njerëzve  që  kanë  peshore  në  dorë, 
por  padishahu  i  vërtetë  është  ai  që  e  mban  drejt  peshoren  që  ka  në 
dorë!  Kur  të  bëhesh  padishah,  të  këshilloj  ta  mbash  drejt  peshoren. 
Atëherë  edhe  Allahu  i  iartë  të  jep  mirësi  dhe  të  bën  prej  të  devotshmë- 

ve.  Ai  e  di  gjithçka. . .  ” 

Ja  një  inteligjencë  dhe  intuitë  e  jashtëzakonshme  që  shikohet  te 
babai  dhe  i  biri... 

Krahas  vakëfeve,  bibliotekave,  spitaleve  dhe  shërbimeve  të  tjera 
të  mira  të  Bajezid  Veliut  II,  është  shumë  e  madhe  edhe  rëndësia  që  ai 
u  ka  dhënë  dijeve  Islame  dhe  kulturës.  Koha  e  tij  është  koha  kur  janë 
hedhur  themelet  e  kulturës  dhe  qytetërimit  Osman.  Kur  piktori  dhe 
arkitekti  i  njohur  italian,  Leonardo  da  Vinci  i  shkruajti  një  letër  Bajezidit 
II,  në  të  cilën  i  propozoi  që  t'i  bënte  ai  planet  dhe  projektet  e  xhamive 
dhe  të  veprave  tjera  në  Stamboll,  vezirët  që  ishin  nën  Kubbe  u  gëzuan. 
Ndërsa  Bajezid  Hani  II,  i  cili  kishte  një  perceptim  të  thellë  dhe  të  hollë 
tasavvufi  e  refuzoi  këtë  propozim.  Më  pas  tha: 

“Nëse  e  pranojmë  këtë,  në  vendin  tonë  do  të  sundojë  një  ar- 
kitekturë  që  imiton  arkitekturën  e  kishave  nisur  nga  metoda  dhe 
shpirti,  ndërsa  arkitektët  tanë  myslimanë  nuk  mund  ta  zbulojnë 
dhe  nuk  mund  ta  fitojnë  personalitetin!” 

Ky  mendim  shpreh  horizontin  e  një  myslimani  i  cili  ishte  i  mençur, 
inteligjent  dhe  me  dije  të  thellë  shpirtërore,  sepse  pas  Bajezidit  II,  ashtu 
siç  arritën  tokat  Islame  në  njëzetekatër  milionë  kilometra  katrorë,  në 
po  atë  mënyrë  u  përhap  edhe  arti  Islam  duke  arritur  kulmin.  Për  shkak 
të  këtij  mendimi,  shpirti  i  Islamit  u  transmetua  në  inxhinieri  dhe  nxori 
në  pah  Xhaminë  Selimije,  Xhaminë  Sulejmanije  dhe  një  zinxhir 
monumentesh  të  tilla  që  do  ta  ruajnë  vlerën  e  tyre  deri  në  kiamet. 


Sigurisht  që  i  dhunuari  i  parë  i  Palestinës  është  Abdulhamid  Hani 
II.  Ai  ka  shfaqur  një  përpikmëri  në  çështjen  e  Palestinës  dhe  është 
sjellë  me  zgjuarsi  dhe  inteligjencë  kundrejt  dëshirave  dhe  shpresave 
të  çifutëve,  të  cilat  në  pamje  të  parë  dukeshin  të  pafajshme.  Teodor 
Herzlit,  i  cili  kërkonte  që  ai  t'i  jepte  tokë  nga  Palestina  si  kundërvlerë 
për  të  paguar  të  gjitha  borxhet  e  jashtme  të  Osmanëve,  Abdulhamid 
Hani  i  tha: 


“Unë  nuk  shes  as  edhe  një  pëllëmbë  tokë  nga  Palestina,  sep- 
se  ky  atdhe  nuk  është  i  imi  por  i  popullit  tim.  Ndërsa  populli  im 

i  ka  fituar  ato  duke  derdhur  gjak.  Pjesa  e  atdheut  që  merret  me 
gjakun  e  dëshmorëve,  nuk  shitet  me  para!  Dijeni  se  unë  kurrë 
nuk  ju  jap  leje  të  bëni  një  operacion  tradhëtar  që  e  keni  planifi- 
kuar  për  ta  bërë  mbi  trupat  e  gjallë!”  Paskëtaj  ndërmori  disa  masa 
paraprake  shumë  serioze  për  ta  zhdukur  këtë  rrezik. 

Kur  shikojmë  ato  që  ndodhin  sot,  e  kuptojmë  më  mirë  inteligjen- 
cën  dhe  intuitën  e  Abdulhamid  Hanit  II. 

Akoma  edhe  sot,  në  krye  të  emrave  që  u  vendosen  fëmijëve  në 
Palestinë,  vjen  emri  “Abdulhamid”.  Palestinezët  e  kujtojnë  për  mirë 
me  shprehjen:  “Ne  jemi  jetimët  e  Abdulhamidit.  ” 


Së  fundi,  inteligjenca  dhe  zgjuarsia  janë  disa  nga  cilësitë  më  të 
rëndësishme  për  besimtarin. 

Shah  el-Kirmani  thotë: 

“Nuk  gabon  inteligjenca  e  atij  që  e  ruan  syrin  nga  harami,  e  ruan 
veten  nga  dëshirat  vetjake,  që  kontrollon  të  fshehtën  e  tij,  që  ndër- 
ton  të  jashtmen  duke  ndjekur  Sunnetin  dhe  që  ushqehet  me  kafshatë 
hallall!” 


22.  Pastrimi  i  vetes  dhe  dëlirësia  e  zemrës 

Në  mësimin  e  moralit  të  bukur  që  formon  personalitetin  Islam,  një 
nga  hapat  që  duhet  hedhur  më  së  pari  është  pastrimi  i  vetes  dhe  dëlirja 
e  zemrës.  Në  të  njëjtën  kohë  ky  pastrim  dhe  kjo  dëlirje  janë  faktorët 
më  të  qartë  në  realizimin  e  tragjedisë  apo  të  lumturisë  në  të  ardhmem 
e  njerëzve. 

Për  të  pastruar  veten  dhe  për  të  dëlirë  zemrën,  së  pari  duhet  t'i 
bindesh  vullnetit  hyjnor,  e  po  ashtu  të  përpiqesh  të  dalësh  kundra  pa- 
sioneve  vetiake  dhe  gjendjeve  të  këqia.  Duke  e  kuptuar  gabimin,  man- 
gësinë,  paaftësinë,  asgjënë  dhe  padijen  e  tij,  çdo  besimtar  duhet  ta 
perceptojë  Zotin  me  gjithë  madhështinë,  fuqinë  dhe  përsosmërinë  e 

Tij,  ndërsa  veprat  e  tij  duhet  t’i  drejtojë  në  këtë  përceptim.  Ja,  kur  të 
bëhet  kjo  -me  shprehjen  e  Kur'anit-  “vetja  e  cila  urdhëron  të  keqen  me 
këmbëngulje”111,  pastrohet  nga  cilësitë  e  këqia  dhe  vjen  në  një  gjendje 
të  pranueshme. 

Të  përpiqesh  të  pastrosh  veten  dhe  të  hysh  në  në  këtë  rrugë 
me  përpekje  serioze  për  hir  të  kësaj,  është  pranuar  si  “xhihadi  më 
i  madh”  duke  u  mbështetur  në  rëndësinë  dhe  vështirësinë  që  ka.  Po 
ashtu,  këtë  shprehje  e  ka  përdorur  Pejgamberi  ynë  i  Nderuar  sallallahu 
alejhi  ue  sellem  në  kthimin  nga  Lufta  e  Tebukut,  në  të  cilën  u  hasën 
vështirësi  të  mëdha.  Në  këtë  luftë  ashabët  e  nderuar  kishin  shkuar  një 
mijë  kilometra  dhe  ishin  kthyer.  Në  udhëtim  përjetuan  shumë  vuajtje 
si  uria  dhe  etja.  Mjekrat  dhe  flokët  e  sahabëve  ishin  ngatërruar  me 
njëra-tjetrën  dhe  lëkurat  iu  ishin  ngjitur  pas  kockave.  Kur  pa  ashabët  e 
nderuar  në  këtë  gjendje,  i  Nderuari  ynë  tha: 

“Tani  po  kthehemi  nga  xhihadi  i  vogël  dhe  po  shkojmë  te  xhihadi 
me  dëshirat  e  vetes,  i  cili  është  xhihadi  më  e  madh!”112 

Në  hadithe  të  ndryshme  fisnike,  i  Dërguari  i  Allahut  sallallahu  alej- 
hi  ue  sellem  ka  thënë: 

“(Në  të  vërtetë)  Luftëtar  është  ai  që  lufton  me  veten  e  tij.  ”  (Tirmidhi, 
FedailuTXhihad,  2/1621;  Ahmed,  VI,  20) 

“I  mençur  është  ai  që  e  sundon  veten  dhe  punon  për  pasvdekjen, 
duke  i  kërkuar  Ilogari  asaj.  Ndërsa  budalla  është  ai  që  ndjek  dëshirat  e 
vetes  dhe  shpreson  (të  mirë)  nga  Allahu.  ”  (Tirmidhi,  Kijamet,  25/2459;  Ibn 
Maxhe,  Zuhd,  31) 

“Ajo  që  kam  më  shumë  frikë  për  ummetin  tim  është  ndjekja  e 
dëshirave  vetjake.  ”  (Sujuti,  I,  12) 

Nga  ky  aspekt,  edhe  edukata  profetike  e  të  Nderuarit  tonë  alejhis- 
salatu  uesselam  është  realizuar  në  trajtën  e  një  lufte  të  pamëshirshme 
që  i  bëhet  vetes.  Ashabët  e  nderuar,  që  edukoheshin  me  këtë  edukim 
profetik,  u  bënë  njerëz  të  përsosur  dhe  erdhën  në  një  gjendje  brezi 
shembullor,  duke  arritur  të  pastroheshin  nga  veset  e  këqia,  si  rezultat  i 


111.  Shik.  Sureja  Jusuf,  ajeti  fisni  i  53. 

112.  Shik.  Sujuti,  Xhamiu's-Sagir,  II,  73. 

pastrimit  të  vetes  dhe  dëlirjes  së  zemrës.  Ibn  Mes'udi  radijallahu  anhu 
përjetonte  gjendjen  e  falenderimit,  lavdërimit  dhe  dhikrit  në  mësimet  e 
Pejgamberit  tonë  të  Nderuar.  Edhe  pse  kishte  një  dije  të  gjërë,  të  fituar 
për  shkak  të  afërsisë  që  kishte  ndaj  të  Nderuarit  tonë,  ai  transmetoi  ve- 
tëm  848  hadithem  për  shkak  të  përpikmërisë  që  kishte  në  transmetim. 
Gjendjen  shpirtërore  që  e  kishte  arritur  nën  edukimin  shpirtëror  të  të 
Nderuarit  tonë  alejhissalatu  uesselam,  Ibn  Mes'udi  radijallahu  anhu  e 
shpreh  kështu: 

“Ne  përfshiheshim  aq  shume  në  disa  gjendje  të  të  Dërguarit  të 
Allahut,  saqë  mund  të  dëgjonim  edhe  dhikrin  e  kafshatave  që  hanim.” 
(Shik.  Buhari,  Menakib,  25) 

Ibn  Mes'ud  radijallahu  anhu,  që  në  të  kaluarën  ishte  një  çoban  de- 
veshë,  kur  u  udhëzua  dhe  kaloi  në  edukimin  shpirtëror  të  të  Dërguarit 
të  Allahut  iu  bë  zemra  det.  U  hollua,  u  thellua  dhe  zemra  filloi  të  reflek- 
tonte  shfaqjet  hyjnore.  Shkolla  e  famshme  e  Kufes  është  vepra  e  këtij 
sahabiu  të  njohur.  Edhe  Imam  Azami  Ebu  Hanife,  i  cili  ishte  juristi  më  i 
madh  i  botës,  është  edukuar  po  nga  kjo  shkollë.  Ai  ishte  Imam  Azami, 
para  të  cilit  Soloni  dhe  Hamurabi,  që  njihen  si  juristët  më  të  mëdhënj 
të  botës,  mund  të  jenë  vetëm  nxënës.  Përderisa  të  vazhdojë  medhhebi 
Hanefi  që  e  ka  formuar  Ebu  Hanife,  Ibn  Mes’ud  radijallahu  anhu  do 
të  fitojë  sadakutu'l-xharije  (punë  e  mirë  që  vazhdon  edhe  pas  vdekjes). 
Kësisoj,  ai  dhe  sahabët  e  ngjashëm  me  të,  nuk  harrohen  edhe  pasi  t'u 
bëhen  trupat  tokë.  Salltanatet  e  tyre  do  të  vazhdojnë  deri  në  kiamet  në 
zemrat  e  ummetit  të  Muhammedit. 

Edhe  njëri  nga  mënyrat  kryesore  që  përdornin  pejgamberët  dhe 
miqtë  e  Zotit  me  qëllim  që  të  ndikonin  shpirtrat  dhe  zemrat  në  edu- 
kimin  shpirtëror  të  njerëzve,  është  “kuvendi”.  Ndjenjat  e  gjendjes 
që  jeton  janë  të  ngarkuara  në  fjalët  e  atij  që  e  ka  pastruar  veten  dhe 
e  ka  dëlirur  zemrën.  Fjalët  që  thuhen  me  këto  ndjenja  dhe  me  këtë 
sinqeritet,  e  gjejnë  rrugën  nga  veshi  për  në  zemrën  e  bashkëbiseduesit, 
japin  ndikime  të  mira  dhe  bëhen  shkak  për  kalimin  e  begatisë  dhe  të 
ndjenjës  shpirtërore. 

Edhe  dijetarët  të  cilët  janë  trashëgimtarë  të  Pejgamberit,  para  së 
t'iu  rregullojnë  njerëzve  përjetimet  negative,  i  sjellin  në  një  gjendje  të 

gatshme  për  t'u  rregulluar,  duke  ua  zbutur  zemrat  me  begatinë  dhe 
bereqetin  e  kuvendit.  Duke  i  ndalur  furtunat  e  zemërimit  dhe  të  inatit, 
përgatisin  bazat  që  flladet  e  ëmbla  të  pendimit  të  bëhen  realitet. 

Edhe  begatia  që  transmetohet  te  zemra  e  nxënësve  të  përsosur  në 
formë  zinxhiri  nga  i  Dërguari  i  Allahut  sallallahu  alejhi  ue  sellem,  vjen 
në  zemrat  e  besimtarëve  me  rabita  (lidhje  shpirtërore)  dhe  kuvende. 
Për  këtë  shkak,  personaliteti  shembullor  i  Pejgamberit  tonë  të  Nderuar 
reflektohet  në  zemrat  besimtare  aq  sa  ato  e  duan  Atë. 

Aq  sa  ç'kryhen  kuvendet  me  adhurim,  po  aq  vijnë  edhe  shfaqjet. 
Zemrat  në  kuvende  ndahen  sipas  bashkëbiseduesit,  sepse  kuvendi  ësh- 
të  sikur  t'i  shkruash  një  recetë  shpirtërore  bashkëbiseduesit.  Kuvendi 
që  bëhet  dhe  dëgjohet  me  zemër  të  sinqertë,  është  një  gjendje  zbulimi 
e  thellë.  Shfaqjet  fillojnë  të  vijnë  sipas  gjendjes  së  zemrës  së  bashkë- 
biseduesit. 

Metoda  me  ndikuese  që  ka  përdorur  i  Dërguari  i  Allahut  sallallahu 
alejhi  ue  sellem  për  edukimin  dhe  pastrimin  e  ashabëve  të  Tij,  është 
kuvendi,  sepse  Allahu  i  thotë  Pejgamberit  tonë  të  Nderuar: 

“Këshillo,  sepse  këshilla  u  bën  dobi  besimtarëve.”  (edh-Dharijat, 
55) 

“...Ti  je  vetëm  një  këshillues.”  (el-Gashije,  21) 

Është  shumë  interesant  edhe  fakti  se  fjalët  “sahabi”  dhe  “kuvend” 
janë  formuar  nga  e  njëjta  rrënjë.  Me  dashurinë,  respektin  dhe  ndjesinë 
që  e  kishin  ndaj  të  Dërguarit  të  Allahut  sallallahu  alejhi  ue  sellem,  asha- 
bët  e  nderuar  janë  bërë  shembulli  më  i  përkryer  dhe  më  i  shkëlqyer  i 
përfitimit  të  asaj  që  duhet  nga  kuvendi  dhe  nga  edukata  shpirtërore. 
Qetësinë  dhe  edukatën  që  kishin  në  kuvendin  e  të  Dërguarit  të  Allahut 
sallallahu  alejhi  ue  sellem  në  lidhje  me  kushtin  e  asaj  që  përfituan,  e 
kanë  shprehur  kështu: 

“Ne  pandehnim  se  në  kokën  tonë  kishte  një  zog,  i  cili  nëse  lëviz- 
nim,  do  të  fluturonte.  (Shik,  Ebu  Davud,  Sunnet,  23-24/4753;  Ibn  Maxhe, 
Xhenaiz,  37;  Ibn  Sa’d,  I,  424) 

Ja  pra,  me  një  dëshirë  të  tillë  të  zjarrtë  bëheshin  kuvendet  e  të 
Dërguarit  të  Allahut.  Kur  Ai  fliste,  ato  e  dëgjonin  me  aq  mall  e  përqe- 

ndrim  shpirtëror  saqë  tek  to  reflektohej  një  gjendje  lumturie  e  ekstaze. 
Edukata  dhe  turpi  që  reflektohej  te  ashabët  nga  Ai,  ishte  në  një  gradë 
të  atillë  sa  që  ashabët  e  nderuar  shumë  herë  nuk  guxonin  t'i  bënin  as 
pyetje  të  Dërguarit  të  Allahut.  Për  këtë  arsye,  nëse  ndonjë  bedevi  vinte 
nga  shkretëtira  dhe  bëhej  shkak  për  kuvend  duke  i  bërë  pyetje  Hazretit 
Pejgamber,  ashabët  prisnin  që  të  përfitonin  edhe  ata  nga  begatia  e 
Tij. 

Ashabët  e  nderuar,  të  cilët  në  të  kaluarën  ishin  njerëzit  e  xhahilij- 
jes,  pasi  u  udhëzuan,  pasi  e  pastruan  veten  dhe  pasi  e  dëlirën  zemrën 
me  kuvendet  e  begata  dhe  me  edukatën  shpirtërore  të  të  Dërguari  të 
Allahut,  u  bënë  njerëzit  më  të  shkëlqyer  të  kësaj  bote.  Ata  i  kaluan 
legjendat  e  begata  që  shëtisnin  gojë  më  gojë  dhe  që  kishin  zënë  vend 
në  zemra. 


Pastrimi  i  vetes  dhe  dëlirja  e  zemrës  kanë  një  pozitë  të  rëndësi- 
shme  në  formimin  e  personalitetit  Islam.  Së  pari  është  pastrim  nga 
kufri,  padija,  ndjenjat  e  këqia,  besimi  i  gabuar  dhe  vetitë  e  këqia.  Do 
të  thotë  të  pastrohesh  nga  çdo  besim  i  gabuar  që  bie  ndesh  me  Fenë 
e  qartë,  të  pastrohesh  nga  gabimet  etike  dhe  veprore.  Domethënë, 
pasi  të  pastrohet  zemra  dhe  të  mbrohet  nga  të  këqiat,  ta  mbushësh 
me  ndjenja  shpirtërore,  duke  e  zbukuruar  me  vetitë  dhe  me  edukimin 
e  devotshmërisë  si  besimi,  dija,  dija  shpirtërore,  urtësia,  ndjenjat  e  mira 
dhe  prirjet  e  bukura. 

Njeriu  që  kur  ka  ardhur  në  këtë  botë  për  tu  sprovuar  deri  në  vdek- 
je,  është  i  dhënë  pas  një  sëmundjeje  që  i  thuhet  vete  dhe  e  cila  përfshin 
shumë  gjëra  negative.  Ai,  edhe  nëse  ngrihet  në  shkallën  më  të  lartë 
të  (velajetit)  miqësisë,  çdo  çast  është  kundra  hileve,  vesveseve  dhe  kur- 
theve  të  gjithmonshme  të  treshes:  kësaj  bote,  vetes  dhe  shejtanit.  Në 
fakt,  edhe  vlera  e  adhurimit  fillon  duke  i  mënjanuar  këto  rreziqe,  duke 
u  bërë  i  devotshëm  e  duke  u  larguar  nga  mashtrimet  tërheqëse  të  kësaj 
bote  të  përkohëshme  ,dhe  si  rezultat  i  kësaj  duke  iu  drejtuar  Allahut. 


Hazreti  Mevlana,  i  shpreh  kështu  baticat  dhe  zbaticat  që  janë  në 
botën  e  brendshme  të  njeriut: 


“Ai  që  e  komandon  veten,  është  si  Musa  alejhisselam.  Ndërsa  trupi 
është  Faraoni  i  tij.  Ai  që  e  komandon  veten,  e  lë  veten  që  e  ka  brenda 

tij  dhe  fillon  të  kontrollojë  jashtë  se  ku  është  armiku. " 

“O  udhëtar  i  Zotit!  Nëse  dëshiron  të  mësosh  të  vërtetën,  as  Musa 
e  as  Faraoni  nuk  kanë  vdekur.  Ata  sot  jetojnë  brenda  teje,  janë  fshehur 
në  ekzistencën  tënde  dhe  vazhdojnë  të  luftojnë  në  zemrën  tënde!  Për 
këtë  arsye,  këto  dy  vetë  që  janë  armiq  të  njëri-tjetrit,  duhet  t'i  kërkosh 
në  veten  tënde! 

Përsëri  Hazreti  Mevlana  thotë: 

“Mos  u  mundo  ta  ushqesh  trupin  shumë,  sepse  ai  është  një  kurban 
që  në  fund  do  t'i  jepet  tokës.  Ti  mundohu  të  ushqesh  zemrën!  Eshtë 
ajo  që  do  të  ngrihet  lart  dhe  që  do  të  nderohet.  ” 

“ Trupit  tënd  jepi  pak  gjëra  me  vaj  dhe  me  mjaltë,  sepse  ai  që  e 
ushqen  tepër,  bie  në  dëshirat  vetjake  dhe  në  fund  poshtërohet.  " 

“Shpirtit  jepi  ushqime  shpirtërore.  Shfaqi  atij  mendim  të  pjekur, 
perceptim  të  mprehtë  dhe  ushqime  shpirtërore,  ashtuqë  të  shkojë  i 
fuqishëm  në  vendin  ku  do  të  shkojë.  " 

Me  të  vërtetë,  vetja  është  diçka  dyanëshe  e  cila,  kur  edukohet  e 
ngre  njeriun  në  pozitën  më  të  nderuar  te  krijesat,  por  kur  nuk  eduko- 
het,  i  ndodh  kundërta:  e  lëshon  atë  në  fund  të  xhehennemit.  Është 
pothuajse  si  një  thikë  me  dy  tehe  të  mprehura. 

Çdo  vete  që  është  e  privuar  nga  udhëzimi  shpirtëror  dhe  kontrolli, 
është  perde  e  një  humbjeje  të  dhembshur  që  i  mbulon  të  vërtetat  me 
neglizhencë,  por  nëse  njeriu  shpëton  nga  morali  i  keq,  paçka  se  e  pen- 
gon  vetja,  nëse  njeriu  mund  ta  pastrojë  veten  dhe  ta  dëlirë  zemrën,  ai 
mund  t'i  kalojë  edhe  engjëjt  të  cilët  nuk  i  pengon  asgjë  për  t'u  drejtuar 
te  Allahu  dhe  te  e  mira,  sepse  nderi  i  një  rezultati  është  i  lidhur  me 
vështirësitë  që  kapërcehen  për  ta  arritur  atë. 

Prandaj  themi  se  pastrimi  i  egos  dhe  purifikimi  i  zemrës  është 
një  domosdoshmëri  për  të  gjelbëruar  farërat  e  devotshmërisë  (takvasë) 
dhe  për  të  edukuar  prirjen  e  natyrshme  të  njeriut  për  kah  e  keqja.  Për 
këtë  arsye,  çdo  njeri  është  i  urdhëruar  ta  lartësojë  dhe  ta  madhërojë 
Allahun  me  punë  të  mira,  aq  sa  ka  mundësi,  ta  njohë  Atë  dhe  këtë 
informatë  ta  sjellë  në  gjendjen  e  dijes  shpirtërore.  Ja  ky  është  “adhuri- 
mi”.  Që  ky  adhurim  të  arrijë  qëllimin  e  tij,  kjo  është  diçka  që  lidhet  me 

pastrimin  e  vetes  dhe  me  dëlirjen  e  zemrës,  që  do  të  thotë  mbushje  e 
njeriut  me  ndjenja  të  larta  duke  kapërcyer  pengesat  e  vetes. 

Pastrimi  i  vetes  është  një  çështje  e  rëndësishme  të  cilën  Allahu  e  ka 
theksuar  duke  u  betuar  herë  pas  here.  Në  suren  Shems  (dielli)  thuhet: 

“PASHA  diellin  dhe  dritën  e  tij!  Pasha  hënën  kur  vjen  pas 
tij!  Pasha  ditën  kur  ai  (dielli)  e  shëndrit!  Pasha  natën  kur  ajo  e 
mbulon  atë  (dritën  e  diellit)!  Pasha  qiellin  dhe  Atë  që  e  ndërtoi 
atë!  Pasha  tokën  dhe  Atë  që  e  shtriu  atë  (e  sheshoi)!  Pasha  nje- 
riun  dhe  Atë  që  e  krijoi  atë  dhe  që  ia  mësoi  se  cilat  janë  të  këqiat 
dhe  të  mirat.  Pra,  patjetër  ka  shpëtuar  ai  që  e  pastroi  vetveten 
dhe  ka  humbur  ai  që  e  poshtëroi  vetveten.”  (esh-Shems,  1-10) 

Betimi  i  Allahut,  në  të  vërtetë  deklarimi  hyjnor  që  shprehet  pas  be- 
timit,  përveç  se  tregon  vlerën  dhe  nderin  e  atyre  që  betohen  në  të,  ka 
për  qëllim  të  tregojë  madhështinë  dhe  rëndësinë  e  tyre.  Edhe  gjendja 
në  këto  ajete  është  e  njëjtë,  por  ka  vetëm  këtë  ndryshim: 

Allahu  betohet  në  këto  ajete  fisnike  plotësisht  dhjetë  herë  njëra 
pas  tjetrës,  pastaj,  për  të  forcuar  më  shumë  kuptimin,  përdor  pjesë- 

o  x 

zën  “  -O"  (patjetër)  dhe  vetëm  pas  këtyre  qortimeve  dhe  përforcimeve 
thotë: 

‘Patjetër  ka  shpëtuar  ai  që  e  pastroi  vetveten  dhe  ka  humbur 
ai  që  e  poshtëroi  vetveten!..” 

Është  interesante  edhe  kjo:  që  Allahu  në  Kur  anin  Fisnik  nuk  beto- 
het  njëmbëdhjetë  herë  në  mënyrë  njëra  pas  tjetrës  përveçse  në  çësh- 
tjen  e  pastrimit  të  vetes.  Kjo  e  vërtetë  është  e  mjaftueshme  për  të 
treguar  se  sa  i  rëndësishëm  dhe  i  domosdoshëm  është  pastrimi  i  vetes 
për  shpëtimin  e  njeriut. 

Pastrimi  në  tasavvuf  është  thyerja  e  sundimit  të  vetes  mbi  trupin, 
duke  i  pakësuar  dëshirat  e  saj  e  duke  siguruar  kësisoj  sundimin  e  shpirt- 
it.  Kjo  mund  të  sigurohet  vetëm  me  rrugën  e  rijadatit,  domethënë  me 
metoda  të  tilla  si  respekti  ndaj  normales  në  të  ngrënë  dhe  në  të  pirë, 
në  të  fjetur  dhe  në  të  folur,  me  qëllim  që  këto  ta  forcojnë  vullnetin 
kundra  vetes.  Për  këtë  arsye,  në  tasavvuf  metoda  për  të  frenuar  veten 
është  killetu't-taam  (të  hash  pak),  killetu'l-menam  (të  flesh  pak)  dhe 

killetu'l-kelam  (të  flasësh  pak),  sepse  këto  janë  hapat  e  parë  të  sundimit 
ndaj  vetes.  Megjithatë,  si  në  çdo  çështje  tjetër,  gjatë  zbatimit  të  këtyre 
metodave  nuk  duhet  ta  lëmë  normalen,  sepse  trupi  është  një  amanet 
që  Allahu  ua  ka  dhënë  njerëzve. 

Në  fakt,  me  luftën  që  bëhet  kundra  saj  vetja  nuk  vdes  por  vetëm 
mund  të  merret  nën  kontroll.  Ajo  që  kërkohet  nuk  është  të  shkatërroj- 
më  veten,  por  t'i  kufizojmë  dhe  t'i  edukojmë  dëshirat  e  pasionet  e  saj 
me  ligjet  e  përshtatshme  ndaj  kënaqësisë  hyjnore,  duke  e  larguar  nga 
gjërat  e  tepërta. 

Edhe  një  çështje  tjetër  e  rëndësishme  krahas  pastrimit  të  vetes, 
është  që  ta  sjellim  zemrën  në  një  gjendje  të  pastër  dhe  të  dëlirë.  Nisur 
nga  xhevahiri  i  saj  i  vërtetë,  zemra  është  “vendi”  ku  shikon  Zoti  i  ma- 
dhëruar.  Domethënë  ka  nderin  për  të  qenë  vendi  që  sheh  Zoti,  por  siç 
nuk  është  e  mundur  që  në  fronin  e  një  saraji  të  ulet  dikush  tjetër  përveç 
sulltanit,  edhe  zemra  që  është  saraji  i  gjithëçkaje  duhet  të  pastrohet 
nga  mendimet  vetjake,  nga  pasionet  e  shëmtuara  dhe  nga  gjërat  e 
kësaj  bote,  përveçse  nga  Allahu.  Në  të  kundërt,  zemra  mbyllet  ndaj  të 
mirave  hyjnore,  por  kjo  nuk  do  të  thotë  se  nuk  mund  të  dojë  dikë  tjetër 
përveç  Allahut.  Në  të  vërtetë,  ata  të  cilët  arrijnë  në  kulmin  e  zemrës  së 
shëndoshë  duke  e  pastruar  veten  dhe  duke  e  dëlirur  zemrën,  janë  li- 
ruar  nga  dashuria  e  gjërave  të  kësaj  bote,  por  njerëzit  e  tjerë,  nuk  kanë 
mundur  ta  fshijnë  plotësisht  nga  zemrat  e  tyre  dashurinë  ndaj  pasurisë 
dhe  fëmijëve.  Në  të  vërtetë,  kjo  lloj  dashurie  është  e  lejueshme  derisa 
të  mos  kalojë  një  kufi  të  caktuar. 

Për  të  perceptuar  rëndësinë  e  dëlirjes  së  zemrës,  është  e  mjaftue- 
shme  të  shikosh  pozitën  e  zemrës  në  jetën  materiale  dhe  shpirtërore. 
Pejgamberi  ynë  i  Nderuar  sallallahu  alejhi  ue  sellem  e  ka  shprehur  kë- 
shtu  rëndësinë  jetësore  të  zemrës: 

“...Njeriu  në  trupin  e  tij  ka  një  copë  mish.  Nëse  ajo  copë  bëhet 
e  fortë  dhe  e  devotshme,  po  ashtu  i  tërë  trupi  bëhet  i  mirë,  nëse  ajo 
bëhet  e  keqe,  po  ashtu  i  tërë  trupi  bëhet  i  keq.  Kini  kujdes,  ajo  është 
zemra.  (Buhari,  Iman,  39) 


Hazreti  Mevlana  kuddise  sirruhu,  thotë  se  të  mbushësh  një  thes  pa 
ia  mbyllur  vrimën  që  ka  në  fund,  është  një  punë  boshe.  Kështu  edhe 

veprat,  vetëm  kur  të  kryhen  me  një  zemër  të  pastër  dhe  të  dëlirë,  mund 
të  bëhen  shkak  për  lumturinë  e  njeriut,  sepse  veprat  janë  të  lidhura  me 
nijetet  dhe  nijeti  është  një  nga  veprat  e  zemrës.  Nisur  nga  kjo,  është 
kusht  që  nijeti  të  rregullohet  dhe  të  zbukurohet  me  sinqeritet. 

Kjo  është  një  gjendje  që  mund  të  fitohet  vetëm  si  rezultat  i  eduki- 
mit  shpirtëror  që  zbatohet  si  duhet.  Pika  që  kanë  për  qëllim  miqtë  e 
Zotit  në  edukimin  e  zemrës,  është  që  zemra  të  ketë  një  ndërgjegje  për 
të  qenë  vazhdimisht  me  Allahun,  që  kështu  të  bëhet  një  zemër  e  gjallë. 
Që  zemra  të  arrijë  në  këtë  gradë,  duhet  të  jetë  e  pastruar  nga  çdo  gjë 
e  kësaj  bote,  përveç  Allahut. 

Zemra  e  cila  e  arrin  këtë  gradë,  i  kupton  të  vërtetat  delikate  dhe  të 
thella.  Aq  sa  ç’bëhet  e  butë  duke  shpëtuar  nga  ashpërsia,  zemra  bëhet 
po  aq  një  vend  që  reflekton  emrat  dhe  të  fshehtat  hyjnore.  Kështu  fito- 
het  marifetullah,  që  do  të  thotë  ta  njohësh  Zotin  me  rrugën  e  zemrës. 
Kjo  do  të  thotë  se  dija  ka  ardhur  në  gjendjen  e  dijes  shpirtërore. 

Ata  që  dalin  para  Allahut  me  zemër  të  shëndoshë,  domethënë  me 
zemër  të  pastër  dhe  të  mbushur  me  dashuri  hyjnore,  me  një  zemër  e 
cila  është  e  pastruar  nga  të  gjitha  sëmundjet  shpirtërore,  do  të  shpëtoj- 
në.  Këtë  Allahu  e  tregon  kështu: 

“Atë  ditën  nuk  bën  dobi  as  malli  dhe  as  fëmijët.  Vetëm  kush 
i  paraqitet  Zotit  me  zemër  të  shëndoshë.”  (esh-Shuara,  88-89) 

Për  të  pasur  një  vete  mutmain  (të  sigurtë,  të  bindur)  dhe  një  zemër 
të  shëndoshë  si  rezultat  i  pastrimit  dhe  i  dëlirjes  shpirtërore,  ka  disa 
kushte  që  duhen  respektuar.  Këto  janë: 

a.  Ushqimi  hallall 

b.  Istigfari  dhe  lutja 

c.  Leximi  i  Kur'anit  dhe  zbatimi  i  ligjeve  të  tij 

ç.  Kryerja  e  adhurimeve  me  hushu  (frikërespekt) 

d.  Shpenzimi  në  rrugë  të  Allahut 

e.  Falja  namaz  natën 


f.  Dhikri  dhe  meditimi 

g.  Dashuria  ndaj  të  Dërguarit  të  Allahut  sallallahu  alejhi  ue  sellem 
dhe  vazhdimi  i  salavateve  fisnike 

gj.  Mendimi  i  vdekjes 

i.  Qëndrimi  me  të  devotshmit  dhe  të  sinqertët 

j .  Posedimi  i  moralit  të  bukur 

Zemra  e  shëndoshë  që  fitohet  si  rezultat  i  të  qëndruarit  me  serio- 
zitet,  duke  i  jetuar  me  përpjekje  të  gjitha  këto  kushte,  ka  ardhur  në  një 
gjendje  pasqyre  të  pastër  në  të  cilën  shfaqen  cilësitë  e  bukura  të  Zotit. 
Kur  Allahu  Teala  shikon  shfaqjet  e  cilësive  të  bukura  në  zemrën  e  robit, 
e  do  atë  dhe  kënaqet  nga  ai. 

Zoti  është  krijuesi  dhe  zotëruesi  i  gjithçkaje.  Për  këtë  arsye,  Ai  nuk 
ka  nevojë  për  krijesat.  Nuk  ka  asnjë  lloj  dhurate  që  mund  t'i  dërgo- 
het,  që  të  mos  gjendet  në  thesarin  e  Tij.  Ai  është  burimi  i  të  gjitha  të 
mirave  dhe  i  të  gjitha  bukurive.  Për  këtë  arsye,  gjëja  më  e  bukur  dhe 
më  e  vlefshme  te  krijesat  është  një  “zemër”  e  pastër  dhe  e  dëlirë,  e 
cila  mund  të  bëhet  pasqyrë  e  esmau'l-husna,  domethënë  e  emrave  të 
bukur  të  Allahut.  Për  këtë  arsye,  dhurata  më  e  përshtatshme  që  mund 
t'i  paraqitet  Zotit,  është  “zemra  e  shëndoshë”,  që  Zoti  i  madhërishëm 
e  do  nga  ne. 


Tabllo  të  virtytshme 


I  Dërguari  i  Allahut  sallallahu  alejhi  ue  sellem,  në  minberin  e  xha- 
misë  ua  transmetonte  ashabëve  të  nderuar  herë  pas  here  të  gjitha  fazat 
e  luftës  së  Mutes.  Fusha  e  luftës  ishte  përpara  syve  të  Tij.  Martirizimet 
që  ndodhnin  njëra  pas  tjetrës,  luftën  që  ashabët  e  nderuar  bënin,  nga 
njëra  anë  me  armikun  dhe  nga  tjetra  me  djallin  dhe  vetet  e  tyre,  i  tre- 
gonte  i  mërzitur: 


“Zejd  bin  Harithe  e  mori  flamurin  në  dorë.  Shejtani  menjëherë 
erdhi  te  ai.  Këtë  botë  ia  shfaqi  të  dashur,  ndërsa  vdekjen  të  shpifur  dhe 
të  keqe.  Ndërsa  Zejdi  tha: 


-Ky  çast  është  një  kohë  kur  besimtarët  do  të  forcojnë  besimin  në 

zemrat  e  tyre!  Ndërsa  ti  kërkon  të  ma  bësh  të  dashur  këtë  botë!  Dhe 
përparoi.  Hyri  në  luftë  dhe  ra  dëshmor.  Kërkoni  nga  Allahu  falje  për 
të.” 

Pastaj  vazdoi: 

“Ai  tani  ka  hyrë  në  xhennet  dhe  po  vrapon!  Pastaj  flamurin  e  mori 
Xhaferi.  Shejtani  menjëherë  shkoi  te  ai.  Këtë  botë  deshi  t'ia  shfaqte  të 
dashur,  ndërsa  vdekjen  të  shpifur  dhe  të  keqe.  Ndërsa  Xhaferi  tha: 

-Ky  çast  është  një  kohë  kur  besimtarët  do  të  forcojnë  besimin  në 
zemrat  e  tyre!  Ndërsa  ti  kërkon  të  ma  bësh  të  dashur  këtë  botë!  Dhe 
përparoi.  E  sulmoi  ushtrinë  armike,  luftoi  me  të,  e  në  fund  edhe  ai  ra 
dëshmor.  Unë  dëshmoj  se  ai  ka  rënë  dëshmor.  ”113 

Më  vonë  tha: 

“ Kërkoni  falje  nga  Allahu  për  vëllain  tuaj.  Ai  hyri  në  xhennet  si 
dëshmor.  Tashmë  ai  në  xhennet  fluturon  si  të  dojë  me  dy  fletë  të  ndrit- 
shme.  ” 

Pasi  i  Dërguari  i  Allahut  sallallahu  alejhi  ue  sellem  tha: 

“Pas  Xhaferit  flamurin  e  mori  AbduIIah  bin  Revaha!  ”  Heshti  pak. 
Fytyrat  e  Ensarëve  u  zverdhën  dhe  u  venitën,  sepse  filluan  të  mendojnë 
se  Abdullah  bin  Revaha  ka  bërë  diçka  që  nuk  e  ka  pëlqyer  Allahu  dhe 
i  Dërguari  i  Tij.  Teksa  Hazreti  Abdullah  në  ato  çaste  mori  flamurin  dhe 
po  përparonte  mbi  kalë  drejt  armikut,  nga  njëra  anë  luftonte  me  armi- 
kun,  nga  ana  tjetër  po  mundohej  të  sundonte  veten  e  pabindur: 

“O  vetja  ime!  Unë  jam  betuar  se  do  të  të  bëj  të  më  bindesh.  Këtë, 
ose  pranoje  me  dëshirën  tënde,  ose  do  të  të  bëj  ta  pranosh  me  forcë! 
Po  shoh  se  ti  nuk  e  pëlqen  shumë  xhennetin!  Ti  nuk  je  gjë  tjetër  për- 
veçse  një  pikë  uji  në  torbën  e  trupit.  O  vetja  ime!  Nëse  ti  nuk  do  të 
vritesh  tani,  a  nuk  do  të  vdesësh?  Nëse  vepron  ashtu  si  bënë  ata  të  dy 

113.  Ibn  Omer  radijallahu  anhuma  thotë: 

“E  kërkuam  Xhaferin.  Atë  e  gjetëm  në  mes  të  dëshmorëve.  Ishte  në  një  gjendje  të  tillë, 
saqë  në  pjesën  e  përparme  të  trupit  të  tij  numëruam  nëntëdhjetë  e  më  shumë  plagë 
shigjetash  dhe  heshtash.  Asnjëra  nga  këto  nuk  kishte  dalë  prapa.”  (Buhari,  Megazi, 
44)  Kur  Xhaferi  radijallahu  anhu  ra  dëshmor,  ishte  tridhjetë  e  tre  vjeç.  (Ibn  Hisham, 
III,  434) 

dhe  zgjedh  martirizimin,  ke  bërë  një  punë  të  drejtë!  Nëse  vonohesh, 
do  të  jeshëfatkeqe!” 

Në  këto  momente  Abdullahu  radijallahu  anhu  u  plagos  në  gisht.  Ai 
zbriti  nga  kali  dhe  duke  e  vendosur  gishtin  e  plagosur  nën  këmbë,  lexoi 
një  poezi  që  do  të  thotë: 

“A  nuk  je  ti  vetëm  një  gisht  që  nxjerr  gjak?  Këtë  aksident  e  ke  pë- 
suar  në  rrugë  të  Allahut!”,  e  tërhoqi  shpejt  dorën  dhe  e  këputi  gishtin 
që  e  kishte  shtrënguar.  Pastaj  vazhdoi  të  luftojë.  Kur  në  njërën  anë 
ishte  në  xhihadin  e  vogël  kundra  armikut,  në  anën  tjetër  vazhdonte 
xhihadin  e  madh  kundra  vetes  së  tij: 

“O  vetja  ime!  Nëse  shqetësohesh  se  do  të  jesh  e  privuar  nga  gruaja 
jote,  ja  atë  e  divorcove  plotë  tri  herë.  Nëse  shqetësohesh  se  do  të  jesh 
larg  robërve,  edhe  ata  i  lirove.  Nëse  shqetësohesh  se  do  të  ngelësh  e 
privuar  nga  bahçeja  dhe  kopshti,  edhe  ato  ia  kam  dhënë  Allahut  dhe 
të  Dërguarit  të  Tij.” 

Pejgamberi  ynë  i  Nderuar  sallallahu  alejhi  ue  sellem  vazhdoi  të 
transmetojë  fazat  e  luftës: 

“Abdullah  bin  Revaha  e  mblodhi  guximin  e  tij,  po  luftonte  me  ar- 
mikun  me  flamur  në  dorë  dhe  ra  dëshmor.  (Ai  për  shkak  të  hezitimit) 
hyri  në  xhennet  si  hezitues! ” 

Ensarëve  u  erdhi  shumë  rëndë  që  Abdullahu  radijallahu  anhu  hyri 
në  xhennet  si  hezitues  dhe  pyetën: 

“O  i  Dërguari  i  Allahut!  Kush  ishte  hezitimi  i  tij?” 

Pejgamberi  ynë  i  Nderuar  sallallahu  alejhi  ue  sellem  tha: 

"Kur  u  plagos,  u  tërhoq  nga  lufta  me  armikun.  Pastaj  e  qortoi  ve- 
ten,  e  mblodhi guximin  dhe  ra  dëshmor!  Hyri  në  xhennet.  Ata  më  janë 
treguar  mua  në  xhennet  mbi  frone  floriri.  Pashë  se  froni  i  AbduIIahut 
ishte  më  poshtë  se  i  të  tjerëve  dhe  ishte  i  shtrembër.  Kur  pyeta  për 
shkakun,  mu  tha: 

-AbduIIahu,  kur  po  shkonte  të  luftonte,  shkoi  të  luftonte  pasi  kaloi 
disa  hezitime!  ” 

Ensarët  u  kënaqën  dhe  u  gëzuan  që  Hazreti  Abdullah  së  fundi  ra 
dëshmor  dhe  hyri  në  xhennet. 

Të  Dërguarit  të  Allahut  sallallahu  alejhi  ue  sellem  që  po  i  transme- 
tonte  këto,  iu  shtua  mërzia  dhe  filluan  ti  rridhnin  lot  si  perla  nga  sytë  e 
Tij  të  bekuar.  Pastaj  tha: 

“Tani  flamurin  e  Allahut  e  ka  marrë  në  dorë  një  shpatë  nga  shpa- 
tat  e  Allahut.  Në  fund  AHahu  luftëtarëve  të  Islamit  u  dha  çlirimin.  ”  (Shik. 
Buhari,  Megazi,  44;  Ahmed,  V,  299;  III,  113;  Ibn  Hisham,  III,  433-436;  Vakidi,  II, 
762;  Ibn  Sa'd,  III,  46,  530;  Ibn  Esir,  Usdu’l-Gabe,  III,  237) 

Domethënë  vetja  dhe  shejtani  nuk  e  lënë  njeriun  deri  sa  të  vdesë. 
Atëherë  duhet  të  jemi  gjithmonë  të  zgjuar,  të  luftojmë  dhe  të  strehohe- 
mi  te  mbrojtja  e  Zotit.  Në  ajetin  fisnik  thuhet: 

“Adhurojë  Zotin  derisa  të  të  vijë  jakini  (vdekja)!”  (el-Hixhr,  99) 


Hazreti  Abdulkadir  Gejlani,  i  cili  ishte  nga  miqtë  e  mëdhenj  të 
Allahut,  pasi  arriti  përsosmërinë  ne  dijet  zahiri  (e  qarta),  për  të  fituar 
“gjendjen  asgjë'  ,  pra  për  t'u  mbrojtur  nga  egoizmi  e  nga  mashtrimet 
e  vetes  dhe  për  ta  mbrojtur  zemrën  nga  çdo  gjë  që  e  largonte  nga 
Zoti,  për  një  farë  kohe  shkoi  në  rrethinat  e  vjetra  të  Bagdadit.  Shah 
Nakshibend  kuddise  sirruhu,  në  vitet  e  para  të  hyrjes  në  tarikat,  për  të 
edukuar  veten  dhe  për  të  arritur  “gjendjen  asgjë”,  që  është  e  kundërta 
e  mburrjes  dhe  e  mendjemadhësisë,  u  shërbeu  njerëzve  të  sëmurë,  të 
vuajturve,  të  vetmuarve,  të  plagosurve.  Madje  duke  pastruar  rrugën  ku 
do  të  kalonin  njerëzit,  për  plot  shtatë  vjet  ai  jetoi  një  jetë  shërbimi  të 
pashoq. 

Ja  vështirësia  e  pastrimit  të  vetes  dhe  shpërblimi  i  madh  që  jepet 
në  kundërvlerë  të  saj... 


Kur  ishte  në  kulmin  e  dijes  së  asaj  kohe,  për  të  fituar  afërsi  me 
Zotin,  Hazreti  Imam  Gazaliu  jetoi  për  një  kohë  të  gjatë  në  “gjendjen 
asgjë”,  domethënë  hoqi  dorë  nga  të  gjitha  dëshirat  vetjake. 

Hazreti  Imam  Gazaliu  e  tregon  kështu  gjendjen  e  tij  në  kulmin  e 
dijes: 

“Unë  merresha  me  dijet  racionale  dhe  të  sheriatit.  Kisha  shumë 
nxënës.  Mendova  për  gjendjen  time.  Pashë  se  isha  i  rrethuar  nga  pa- 
sione  të  ndryshme.  Mendova  për  nijetin  në  dijen  time.  E  gjeta  veten  jo 
të  sinqertë  për  Allahun,  por  të  përzier  me  dashurinë  e  pozitës  dhe  të 
famës.  E  kuptova  plotësisht  se  jam  në  një  gjendje  shkatërruese  dhe  në 
qoshe  të  humnerës. 

Atëherë  ndodhi  diçka.  Gjashtë  muaj  ngela  i  hutuar,  duke  rënkuar 
dhe  duke  qarë  në  luginën  e  hutimit,  mes  dëshirave  të  kësaj  bote  dhe 
ahiretit,  duke  ikur  nga  kjo  botë  dhe  nga  ata  që  e  duan.  Zemra  më  vuan- 
te.  Pashë  dhe  kuptova  paaftësinë  time.  Pashë  se  vullneti  dhe  zgjedhja 
doli  nga  dora  ime.  Iu  luta  dhe  iu  përgjërova  Allahut,  duke  qarë  si  një 
njeri  i  kapur  nga  një  sëmundje  e  pashërueshme  dhe  pa  rrugëdalje.  Së 
fundi,  siç  thuhet  në  ajet: 

...  Ai  është  i  cili  i  përgjigjet  nevojtarit  (të  mjerit)  kur  ai  e  thë- 
rret,  duke  ia  larguar  të  keqen...  (en-Neml,  62)  Allahu  Teala  ma  pranoi 
lutjen  time  dhe  ma  zgjoi  zemrën.  Dëshira  për  pasuri  dhe  pozitë  m’u 
hoq.  Ua  ktheva  kurrizin  të  gjithave.  U  mora  me  dhikrin,  vetminë,  ngu- 
jimin,  përpjekjen,  përgatitjen,  pastrimin  e  vetes  dhe  me  përsosmërinë 
e  moralit.  Me  dije  të  sigurtë  mësova  se  ata  që  shkojnë  te  Allahu  dhe  ata 
që  janë  udhëtarë  të  rrugës  së  udhëzimit,  janë  veçanërisht  të  mëdhenjtë 
e  tasavvufit  (misticizmit  Islam).  Karakterin  dhe  moralin  më  të  bukur  e 
kanë  ata,  sepse  gjendjet  e  tyre  të  jashtme  dhe  të  fshehta,  janë  marrë 
nga  drita  e  profetësisë.  Në  tokë  nuk  ka  një  dritë  përtej  dritës  së  profe- 
tësisë.  (Shik.  Gazali,  el-Munkidhu  mine’d-Dalal,  Stamboll  1994,  fq.  35-39) 


Animi  i  sulltanit  të  Belhit  Ibrahim  bin  Ed  hemit  nga  pastrimi  i  vetes 
dhe  dëlirësia  e  zemrës,  u  realizuan  si  rezultat  i  një  qortimi  të  tillë: 

Një  natë  Ibrahim  bin  Ed’hemin  e  kish  zënë  gjumi  mbi  fron.  Befas, 
në  strehën  e  sarajit  ndodhi  një  zhurmë  e  frikshme.  Zërat  dhe  thirrjet 
shtoheshin  dora-dorës,  derisa  më  në  fund  e  zgjuan  sulltanin. 

Sulltan  Ibrahim  bin  Ed'hemi  u  ngrit  menjëherë  nga  vendi  dhe  thirri 

duke  u  kthyer  kah  streha: 

“Kush  është  aty?  Çfarë  bëni  nën  strehë  në  këtë  orë  të  natës?” 

Nga  streha  erdhi  një  përgjigje: 

“Po  kërkojmë  devenë  që  kemi  humbur,  o  sulltani  ynë!” 

Ibrahim  bin  Ed'hemi  bërtiti  i  zemëruar: 

“A  nën  strehë  kërkohet  deveja,  o  njerëz  të  pamatur?!.” 

Kësaj  radhe  përgjigja  kishte  natyrën  e  një  udhëzimi  shumë  kup- 
timplotë: 

“O  Ibrahim!  Ti  e  di  se  deveja  nuk  kërkohet  në  strehë,  por  a  e  di 
se  Zotin  nuk  mund  ta  gjesh  me  rrobat  e  mëndafsha  që  ke  veshur,  me 
kurorën  që  ke  në  kokë,  me  kërbaçin  që  ke  në  dorë  dhe  me  fronin  ku 
je  ulur?!.” 

Kjo  ngjarje  i  shtoi  shumë  baticat  dhe  zbaticat  shpirtërore  që  ki- 
shin  filluar  prej  një  kohe  të  gjatë  në  shpirtin  e  Ibrahim  bin  Ed’hemit. 
Ndodhia  e  la  në  një  gjendje  të  hutuar  dhe  të  pavendosur,  por  sulltani 
përsëri  nuk  mundi  të  shkëputej  krejtësisht  nga  jeta  e  vjetër. 

Por  qortimi  i  dytë  shpirtëror  që  ndodhi  gjatë  gjuetisë,  pas  së  cilës 
ishte  shumë  i  dhënë,  e  bëri  Ibrahim  bin  Ed’hemin  një  udhëtar  të  vërte- 
të  të  Zotit.  Ngjarje  ndodhi  kështu: 

Një  ditë  Hazreti  Ibrahim  bin  Ed’hemi  kishte  dalë  për  gjueti.  Vrapoi 
pas  një  sorkadheje  aq  shumë,  saqë  u  largua  plotësisht  nga  ushtarët 
e  tij.  Kali  kishte  ngelur  në  gjak  dhe  djersë,  por  Ibrahim  bin  Ed’hemi 
ngaqë  ishte  i  vendosur  për  ta  vrarë  sorkadhen,  nuk  ndalej.  Në  një  farë 
çasti,  teksa  e  pati  zënë  ngushtë  sorkadhen,  kafsha  delikate  dhe  e  bukur 
filloi  të  flasë: 


“O  Ibrahim!  A  për  këtë  je  krijuar?  A  të  ka  krijuar  Allahu  për  të  më 
vrarë  mua?  Nëse  do  të  më  vrasësh  mua,  çfarë  do  të  fitosh?  Çfarë  do  të 
fitosh,  përveç  se  more  një  jetë?” 


Kur  Ibrahim  bin  Ed’hemi  dëgjoi  këto  fjalë,  iu  trondit  aq  shumë 
zemra  sa  u  rrëzua  nga  kali.  Filloi  të  vraponte  drejt  shkretëtirës.  Pas  një 
farë  kohe,  kur  pa  rreth  e  rrotull,  në  tërë  atë  shkretëtirë  të  gjerë  nuk  pa 

asnjë  tjetër  përveç  një  çobani.  Menjëherë  i  shkoi  pranë  tij  dhe  iu  lut: 

“Të  lutem  merri  këto  xhevahirë,  rrobat  e  padishahllëkut,  armët  e 
mia,  kalin  tim  dhe  më  jep  pelerinën  që  mban  veshur!  Mos  i  thuaj  gjë 
askujt!  ” 

E  veshi  pelerinën  nën  vështrimin  e  habitur  të  çobanit  dhe  iku. 
Çobani  ngarendte  pas  tij  dhe  thoshte:  Padishahu  duhet  të  jetë  çme- 
ndur!  Por  Ibrahim  bin  Ed  hemi  nuk  ishte  çmendur,  përkundrazi,  i  kish- 
te  ardhur  mendja.  Ai  kishte  dalë  për  të  vrarë  sorkadhe,  por  Allahu 
Teala  e  gjuajti  atë  me  një  sorkadhe. 

Nuk  është  e  mundur  ta  rregullosh  dhe  ta  pastrosh  veten  pa  u  për- 
pjekur,  veçanërisht  duke  bërë  atë  që  dëshiron.  Për  ta  sjellë  atë  në  drej- 
timin  që  do  Zoti  dhe  për  të  arritur  paqen  në  ahiret,  patjetër  që  duhet 
të  bësh  përpjekje  serioze.  Këtë  mundim  dhe  përpjekje  duhet  ta  fillojmë 
menjëherë  pa  humbur  kohë,  sepse  vdekja  mund  ta  kapë  njeriun  në 
çdo  çast!.. 


Hazreti  Nexhmeddin  Kubra,  i  cili  ishte  nga  miqtë  e  Zotit,  po  sho- 
qëronte  një  xhenaze  të  një  personi  të  devotshëm  bashkë  me  nxënësit  e 
tij.  Kur  po  luteshin  për  të  vdekurin,  hazreti  Nexhmeddin  Kubra  buzëqe- 
shi.  Nxënësit  e  tij  u  habitën  që  hoxha  i  tyre  buzëqeshi  në  një  moment 
të  tillë  dhe  e  pyetën  për  urtësinë  e  këtij  gjesti.  Hazreti  nuk  donte  ta 
shpjegonte,  por  kur  ata  këmbëngulën,  u  përgjigj: 

“Zemra  e  atij  që  po  lutej  për  të  vdekurin  ishte  e  hutuar,  ndërsa 
zemra  e  të  vdekurit  ishte  e  gjallë.  U  habita  që  një  njeri  indiferent  lutej 
për  një  që  e  ka  zemrën  e  gjallë." 

Një  besimtar  që  e  pastron  veten  dhe  e  dëlir  zemrën  e  tij,  vazhdon 
të  jetojë  edhe  pasi  të  vdesë.  Ata  që  nuk  e  bëjnë  këtë,  nuk  kanë  ndonjë 
dallim  nga  i  vdekuri,  paçka  se  jetojnë  akoma. 


Hazreti  Mevlana  Halid  Bagdadi  dhe  disa  shokë  të  tij  kishin  marrë 
!fc  rrugën  për  të  vizituar  Hazretin  Abdullah  Dehleviun.  Pas  një  udhëtimi  që 

zgjati  me  muaj,  së  fundi  arritën  në  Dehli  (Xhihanabad).  Transmetohet 
se  ky  udhëtim  ka  zgjatur  një  vit.  Mevlana  Halid  i  cili  po  priste  me  pa- 
durim  të  takohej  me  Hazretin  Abdullah  Dehleviun,  shkoi  bashkë  me 
shokët  në  teqen  e  shejhut.  Ata  që  ndodheshin  pranë  tij  i  thanë  dervi- 
shit  që  u  hapi  derën: 

“Haxhi  Mevlana  Halid  Zijaduddin  i  cili  është  nga  dijetarët  e 
Sulejmanijes,  Shamit  dhe  Bagdadit,  bashkë  me  shokët  e  tij  ka  ardhur 
për  të  vizituar  Hazretin  e  moshuar.  ” 

Hazreti  Abdullah  Dehlevi  i  cili  këtë  vizitë  në  fakt  e  dinte  shpirt- 
ërisht,  tha: 

“Halidi  le  të  qëndrojë!  Të  tjerët  le  të  shkojnë  në  vendet  e  tyre,  pasi 
të  rrinë  si  miq  për  një  farë  kohe!..” 

Urdhëri  u  zbatua.  Pastaj  erdhi  urdhëri  i  dytë: 

“Halidi  le  të  fillojë  të  pastroje  vendin  e  abdestit  në  teqe!' 

Por  Mevlana  Halid,  edhe  pse  u  trajtua  si  nxënës  në  këtë  lloj  më- 
nyrë,  në  një  kohë  kur  ende  s’qe  takuar  fare  me  Hazretin  Shejh,  edhe 
pse  kishte  një  dije  të  gjërë  sa  deti,  edhe  pse  ishte  i  famshëm  në  të  gjithë 
botën  Islame,  nuk  bëri  asnjë  kundërshtim.  Mori  kovën  dhe  fshesën  në 
dorë  dhe  filloi  të  shërbejë. 

Ujin  që  nevojitej  për  pastrimin  e  merrte  nga  një  pus  që  ishte  larg 
teqes.  E  mbushte  ujin,  e  lidhte  në  majë  të  një  shkopi  dhe  e  mbartte  mbi 
sup.  Kësisoj,  shkonte  dhe  vinte  disa  herë  në  ditë  nga  teqeja  te  pusi. 
Pastronte  teqen  dhe  përgatiste  ujin  e  abdestit.  Kështu,  ai  ishte  në  një 
përpjekje  dhe  mundim  të  madh  në  rrugën  për  edukimin  e  vetes.  Nëse 
vetja  nuk  kënaqej  dhe  turpërohej  për  shkak  të  shërbimit  që  bënte,  me- 
njëherë  pendohej  dhe  kërkonte  falje.  Në  këtë  mënyrë  kaluan  muaj. 

Një  ditë  ishte  lodhur  shumë  duke  pastruar  gurët  e  banjos.  Në  ato 
çaste  vetja  e  gjeti  të  dobët  Mevlana  Halidin  dhe  filloi  ti  shkaktonte 
zemrës  disa  druajtje: 

“O  det  i  dijes  së  pashoq  i  vendeve  të  Bagdadit  dhe  Shamit!  O 
Mevlana  Halid  i  klimës  së  pasur!  Je  nisur  me  fjalën  e  dikujt  që  nuk  dihet 
nëse  është  i  çmendur  apo  mik  i  Zotit  dhe  duke  kaluar  shumë  rrugë, 

ke  ardhur  deri  këtu.  A  e  gjete  atë  që  kërkoje?  Shiko,  këtu  nuk  ka  as 
shejh  dhe  as  tarikat!  Ka  muaj  që  kanë  kaluar  dhe  çfarë  të  kanë  dhënë, 
përveçse  të  pastrosh  banjon  natë  e  ditë?  A  kjo  ishte  dija  hyjnore  që 
kërkoje?. 

Hazreti  Halid  Bagdadi,  i  cili  u  befasua  me  frikë  kundrejt  këtij  deviji- 
mi,  e  copëtoi  menjëherë  me  rrufenë  e  sinqeritetit  këtë  perde  që  donte 
t'ia  vendoste  në  sy  vetja,  kështu  që  e  qortoi: 

“O  vetja  ime!  Nëse  nuk  e  pranon  si  mirësi  këtë  detyrë  të  ndershme 
që  më  ka  dhënë  hoxha  im  i  bekuar  dhe  nëse  dëshiron  të  largohesh 
një  çast,  do  të  të  bëj  ta  fshish  vendin  jo  me  fshesë  por  me  mjekrrën 
time! . .  ” 

Hazreti  Abdullah  Dehleni  po  e  vështronte  nga  larg  duke  buzë- 
qeshur.  Tashmë  ai  pa  se  kovën  dhe  fshesën  e  Mevlana  Halidit,  i  cili 
zhduku  edhe  sulmet  e  fundit  të  vetes,  kishin  filluar  t’i  mbrartnin  ëngjëjt. 
Veçanërisht  kishte  filluar  të  shkëlqente  një  dritë  që  zgjatej  drejt  për  në 
qiell  nga  supet  që  ishin  vrarë  duke  mbartur  ujë  deri  atë  çast.  Hazreti  i 
moshuar,  i  cili  u  kënaq  shumë  me  këtë,  e  thirri  këtë  nxënës  të  veçantë 
të  tij  që  të  shkonte  te  ai  dhe  i  tha: 

“O  biri  im  Halid!  Në  dije  ke  arritur  një  gradë  të  pashoqe,  por 
ishte  e  nevojshme  ta  zbukuroje  me  ndjenja  shpirtërore.  Për  këtë  arsye 
e  kishe  të  domosdoshme  edukimin  e  vetes  dhe  pastrimin  e  zemrës. 
Përndryshe,  vetja  do  të  të  shkatërronte  duke  të  tërhequr  zvarrë  drejt 
kënetës  së  mburrjes  dhe  të  mendjemadhësisë.  Elhamdulillah  që  tani 
je  ngritur  në  kulmin  e  përsosmërisë  duke  e  vënë  veten  nën  këmbë. 
Tashmë  punën  tënde  e  bëjnë  ëngjëjt."  Dhe  shtoi: 

“O  biri  im!  Të  nderuarit  tanë  që  ne  ndjekim,  janë  njerëz  që  kanë 
pasur  sheriatin,  tarikatin,  hakikatin  dhe  marifetin.  Tani  ti  je  bërë  një 
hallkë  e  tyre  si  një  muxheddid.  Tashmë  udhëzimi  i  të  gjitha  klimave  të 
pret  ty!  Allahu  ta  lartësoftë  nijetin!”114 

Sado  që  të  ketë  dije,  një  vete  jobindëse  dhe  e  papastruar  dhe  një 
zemër  e  papastër,  e  padlirë,  nuk  është  e  mundur  t’i  udhëzojë  njerëzit, 


1 14.  Muhammed  bin  Abdullah  el-Hani,  Adab,  Përkth.  Ali  Hysrevoglu,  Stamboll  1995, 
fq.  107-108;  Hejet,  Islam  Alimleri  Ansiklopedisi,  Stamboll  pa  dt.,  Turkije  Gazetesi  Jaj. 
XVIII,  fq.  81-82. 

por  pasi  t’i  kryejë  këto  dy  kushte  të  rëndësishme,  njeriu  vjen  në  një 
gjendje  të  gatshme  që  të  përfitojë  shpirtërisht  e  të  përfitohet  prej  tij 
shpirtërisht. 


Hazreti  i  Dashur  Muhammed  Muhyiddin,  në  fillim  i  rekomandoi 
asgjënë  nxënësit  të  tij  Aziz  Mahmudin,  për  shkak  se  ky  vinte  nga  një 
detyrë  gjykatësi  të  ndritshme,  pas  kësaj  e  caktoi  të  shiste  mushkëri  në 
tregun  e  Bursës,  ndërsa  më  vonë  e  urdhëroi  të  pastronte  edhe  vendet 
e  abdestit  në  teqe.  Si  rezultat  i  këtij  edukimi,  duke  fituar  një  përsosmëri 
që  drejtonte  edhe  padishahët,  gjykatësi  Mahmudi  u  cilësua  “Hydaji” 
nga  vetë  hoxha  i  tij. 

Një  njeri,  dëgjoi  se  Hazreti  Hydaji  kishte  marrë  dijen  e  alkimisë115, 
kështu  që  erdhi  te  Hazreti  dhe  i  tha: 

“O  i  Nderuar!  Kam  dëgjuar  se  ju  keni  marrë  dijen  e  alkimisë,  çfarë 
më  thoni?” 

Pa  thënë  asgjë,  Hazreti  Hydaji  këputi  tri  gjethe  nga  dega  e  varur 
pranë  tij  dhe  u  fryu.  Gjethet,  me  lejen  e  Allahut,  u  bënë  gjethe  floriri. 
Njeriu  i  shkretë  që  po  e  shikonte  këtë  ngjarje  me  habi,  edhe  pse  bëri 
të  njëjtën  gjë,  nuk  ia  doli  mbanë.  Hazreti  Hydaji  tha: 

“O  biri  im!  Dije  se,  të  mësosh  dijen  e  alkimisë,  do  të  thotë  të  alki- 
mosh  veten...” 

Qëllimi  i  jetës  dhe  i  adhurimit  nuk  është  të  bësh  mrekulli,  por  të 
bëhesh  një  mysliman  i  përsosur  ,duke  shpëtuar  nga  veset,  përmes  rru- 
gës  së  pastrimit  të  vetes  dhe  dëlirjes  së  zemrës. 


Sa  bukur  e  tregon  poeti  dhe  mendimtari  i  madh  Muhammed  Ikbal 
në  një  poezi  të  tij,  rëndësinë  e  mbushjes  së  zemrës  me  dashuri,  duke 
e  pastruar  veten: 

Një  natë,  në  librarinë  time,  dëgjova  që  një  insekt  i  tha  fluturës: 


115.  Simia:  Diia  që  bën  materiale  të  vlefshme  nga  materiale  të  pavlefshme,  Alkimi. 

“Jam  vendosur  në  librat  e  Ibn  Sinas.  Kam  parë  librat  e  Farabiut. 
(Kam  ecur  ndërmjet  rreshtave  të  thatë  që  nuk  dinë  të  mbarojnë  dhe 
shkronjave  të  venitura  të  atyre  rreshtave  e  i  kam  shkatërruar.  Nisur  nga 
kjo,  kam  shëtitur  rrugë  më  rrugë  në  el-Medinetu'l-Fadila  të  Farabiut,  që 
do  të  thotë  qyteti  i  virtyteve,  por)  nuk  e  kuptova  filozofinë  e  kesaj  jete. 
U  bëra  një  udhëtar  i  trishtuar  i  këtyre  rrugëve  pakrye  e  plot  ankth.  Nuk 
kam  një  diell  që  të  m'i  ndriçojë  ditët  e  mia...” 

Flutura,  duke  iu  përgjigjur  insektit,  i  tregoi  flatrat  e  djegura  dhe  i  tha: 

“-Shiko!”  “Unë  i  kam  djegur  flatrat  e  mia  për  këtë  dashuri.”  Pastaj 
vazhdoi: 

“Ata  që  e  bëjnë  jetën  më  të  gjallë,  janë  përpjekjet  dhe  dashuritë. 
Dhe  ajo  që  e  bën  jetën  me  flatra,  është  dashuria!..” 

Domethënë,  duke  i  treguar  insektit  fletët  e  djegura,  flutura  po  i 
thoshte  me  gjuhën  e  saj: 

“Ti  shpëto  veten  tënde  që  të  mos  shkatërrohesh  në  shtigjet  pa 
rrugëdalje  të  kësaj  filozofie!  Fluturo  për  te  takimi,  duke  marrë  pjesë  në 
detin  e  kuptimit  të  Mesnevisë,  i  mbushur  me  dashuri,  ndjenjë  shpirt- 
ërore  dhe  begati!..” 

Ja  pra!  Për  pastrimin  e  vetes  dhe  dëlirjen  e  zëmrës,  duhet  të  kthe- 
hesh  me  një  dashuri  të  thellë  si  flutura  rreth  diellit  të  ndjenjave  shpirt- 
ërore,  duhet  të  jetosh  një  jetë  ttë  mbushur  me  përpjekje  dhe  shërbim. 


Hoxha  i  nderuar  Mahir  Iz  e  kuptoi  se  dija  e  privuar  nga  thellësitë 
shpirtërore  është  e  mangët,  dhe  se  zgjidhja  e  vetme  për  ta  zhdukur 
këtë  mangësi  është  udhëzimi  shpirtëror,  kështu  që  në  vitet  e  fundit  të 
jetës  së  tij  ai  shkoi  në  rrugën  e  edukimit  shpirtëror.  Ai  e  tregon  kështu 
këtë  gjendje  të  tij: 


“Unë  besoj  se  dituria  e  plotë  arrihet  nëpërmjet  miqve  të  Zotit,  si- 
gurisht  duke  mos  lënë  pas  dore  edhe  ndjekjen  e  saj  me  anë  të  studimit 
e  të  librit,  por  ama  të  mbledhësh  të  gjitha  thashethemet  e  diturisë  në 
mënyrë  të  pavarur  është  krejt  e  pamundur.  Prandaj  për  të  përshkuar 
shkallët  e  mija  te  vullnetit  drejt  miraxhit  qiellorë  të  marifetit  u  lidha  me 

atmosferën  shpirtërore  të  Samiut,  kjo  u  arrit  në  mënyrë  krejt  intuitive, 
pa  asnjë  masë  inteligjence.”  116 

Për  të  hapur  krahët  në  qiellin  e  dijes  shpirtërore,  duhet  t'i  mbësh- 
tesim  shkallët  e  dashurisë  dhe  të  shërbimit  në  diellin  e  dijes  shpirtërore 
dhe  të  ngjitemi  ne  to  duke  u  përpjekur. 


Së  fundi,  pastrimi  i  vetes  dhe  dëlirja  e  zemrës  është  një  vepër 
që  duhet  të  vazhdojë  pandërprerje  gjatë  tërë  jetës.  Besimtari  duhet 
të  jetë  gjithmonë  i  zgjuar  kundrejt  vetes  së  tij,  asnjëherë  nuk  duhet  të 
mendojë  se  ka  arritur  përsosmërinë  dhe  nuk  duhet  të  mposhtet  nga 
hilet  dhe  mashtrimet  e  vetes.  Hazreti  Mevlana  në  këtë  çështje  bën  këto 
qortime: 


“Kjo  vete  e  poshtër  kërkon  të  të  dërgojë  te  një  fitim  i  përkohshëm. 
Deri  kur  do  të  merresh  me  këtë  fitim  të  përkohshëm,  të  mjafton  ajo  me 
të  cilën  je  marrë  deri  tani.  ” 

“Kur  vetja  të  jep  premtime  të  reja  për  të  mirë,  i  prish  njëmijë  herë 
ato  premtime  dhe  pendime.  ” 

“Nëse  jeta  të  jep  njëmijë  vjet  kohë,  vetja  jote  çdo  ditë  gjen  nga  një 
pretekst  të  ri.  ” 

“Nëse  vetja  e  poshtër  kërkon  nga  ti  një  fitim  shpirtëror,  domethë- 
në  vepra  të  mira,  kujdes,  mos  u  mashtro,  sepse  pas  asaj  kërkese,  ka 
një  hile  të  armikut  vete.  ” 

“Vetja  në  dorën  e  djathtë  ka  tespitë  dhe  Kur'anin,  por  në  mëngë 
ka  të  fshehur  thikën  dhe  shpatën.  ” 


Tasavvufi  i  cili  e  shikon  të  domosdoshme  pastrimin  e  vetes  dhe  dë- 
lirjen  e  zemrës,  është  një  oqean  që  nuk  ka  fund.  Është  një  dije  hyjnore 
që  përfshin  të  gjithë  gjithësinë.  Ai  nuk  mund  të  përshkruhet  siç  duhet, 


116.  Mahir  Iz,  Jëllarën  Izi,  Stamboll  1975,  fq.  396. 

por  gjithkush  flet  për  të  sipas  kuptimit  dhe  perceptimit  që  ka. 

Mistikët  janë  njerëz  me  cilësi  të  larta,  si  morali  i  bukur,  bujaria, 
mëshira,  njerëzia  dhe  modestia.  Ata  kalojnë  mirë  me  të  gjithë  dhe  shi- 
kojnë  përpara  me  zgjuarsi  dhe  inteligjencë.  Çdo  lëvizje  të  tyre  e  kanë  të 
përshtatshme  ndaj  ligjeve  të  Kur  'anit  Fisnik  dhe  moralit,  edukatës  dhe 
veprave  të  të  Dërguarit  të  Allahut  sallallahu  alejhi  ue  sellem.  Ata  e  duan 
Allahun  Teala  dhe  të  Dërguarin  e  Tij  më  shumë  se  jetën,  pasurinë  dhe 
fëmijët  e  tyre. 


Allahu  na  bëftë  të  jetojmë  një  jetë  adhurimi  në  këtë  mënyrë 
dhe  na  mundësoftë  përdorimin  e  kapitalit  të  jetës  në  formën  më 
të  bukur  me  të  cilën  do  të  kënaqet!.. 

O  Zot!  Zbukuroi  zemrat  tona  me  dashurinë  e  besimit!  Na  bëj 
prej  atyre  të  cilët  e  shikojnë  të  keqen  e  kufrit  dhe  mëkatit  dhe 
që  largohen  siç  duhet  prej  tyre.  Na  mundëso  që  të  bëhemi  një 
Kur’an  i  gjallë  duke  marrë  nga  morali  profetik,  dhe  një  jetë  she- 
mbullore  të  virtytshme  në  mirësi!  Jepu  zemrave  tona  pjesë  nga 
dashuria  Jote!  Na  bëj  të  përshtatshëm  ndaj  fjalës  Tënde  “Robërit 
e  Mi!”  të  mbushur  me  dashuri  dhe  nder,  dhe  ndaj  lavdërimit 
“Vëllezërit  e  Mi!”  të  të  dashurit  Tënd!  Na  mundëso  që  të  edukoj- 
më  breza  të  virtytshëm  që  do  të  luten  për  ne  pas  nesh  dhe  që  do 
të  jenë  drita  e  syve  në  të  dy  botërat!. 

O  Zot!  Ruaje  atdheun  dhe  popullin  tonë  nga  mosbesimi 
dhe  imoraliteti!  Na  mundëso  që  të  jetojmë  një  jetë  xhenneti, 
duke  iu  përshtatur  madhështisë  së  vërtetë  të  Kur’anit  Fisnik  dhe 
të  shërbejmë  për  dobinë  e  vazhdimit  të  brezit  të  virtytshëm  të 
Kur’anit!.. 


Amin!.. 

fuxhur:  Mëkat. 


-A- 

abad:  I  begatë,  gazmor,  i  hareshëm, 
abid:  Adhurues,  asket 
axhz,  axhzijet:  Paaftësi,  pazotësi,  dobësi 
afak:  1.  Horizonte,  2.  Kufinj  të  mendimit, 
3.  Bota  e  jashtme. 
agnija-i  shakirin  :  Të  pasurit  që  e 

falenderojnë  Allahun  dhe  të  cilët  e 
shpenzojnë  pasurinë  e  tyre  sipas 
kënaqësisë  hyjnore. 
ahval :  (shumësi  i  hal)  1 .  Gjendje, 

2.  gjendje  shpirtërore  në  tasavvuf. 
alejhimesselam  :  Paqja  dhe  bekimi  i 
Allahut  qoftë  mbi  ata  të  dy. 
alejhissalatu  uesselam  :  Paqja  dhe 

bekimet  e  Allahut  qofshin  mbi  të. 
alejhisselam  :  Paqja  e  Allahut  qoftë  mbi  të. 
ali  :  I  lartë,  i  madhërueshëm,  i  madh. 
alixhenap  :  1.  Bujar,  2. 1  ndershëm 
amade  :  I  gatshëm,  ai  që  pret  urdhëra 
-B- 

basiret :  Largpamësi,  tejpamësi,  perceptim. 
bedii  :  I  bukur,  bukuri. 
belagat :  Shkenca  e  rregullave  të  letërsisë. 
bende  :  Rob,  skllav,  simpatizant. 

-E- 

ebedi  :  I  përhershëm,  i  pafund. 
ef’al  :  vepra,  sjellje. 

el-Emin  :  Besnik,  i  besueshëm,  cilësia  e  të 
Nderuarit  tonë  sallallahu  alejhi  ue 
selem  dhe  e  Xhebrailit  alejhisselam. 
enbija  :  Profetë,  pejgamberë. 
esfeli  safilin  :  Niveli  më  i  ulët  i  karakterit, 
niveli  më  i  ulët  i  xhehennemit. 
-F- 

Fahri  kainat  :  Burimi  i  Krenarisë  së 
gjallesave,  Hazreti  Pejgamber 
sallallahu  alejhi  ue  selem. 
farik(farika);  Dallues. 
fitrat:  Krijim,  natyrë. 

- 


-H- 

halef  :  Dikush  që  vjen  pas  dikujt,  kalim  në 
vend  të  tjetrit. 

hashr  :  Mbledhja  e  të  vdekurve,  pasi  të 
ngjaUen  në  ditën  e  gjykimit  për  të 
dhënë  llogari. 

husul  :  Të  shfaqesh,  të  dalësh  në  pah. 
hushu :  Frikërespekti  ndaj  Allahut,  modesti. 
-I- 

idrak  :  Kuptim,  perceptim,  konceptim. 
iftihar  :  Mburrje,  lavdërim,  krenari,  famë, 
nder. 

iltixha  :  Kërkim  strehimi,  siguri. 
imdad  :  Ndihmë. 

imtisal  :  Të  bësh  të  duhurën,  të  veprosh 
sipasnjëshëmbulli,t'ibindeshurdhërit. 
in’ikas  :  Reflektim. 

intikal  :  Kalimi  nga  një  vend  në  tjetrin,  të 
ndërrosh  vend. 

irade  :  Vullnet,  dëshirë,  vullnet  për  të 
dëshimar  dhe  vepmar. 
irshad  :  Të  tregosh  rrugën  e  vërtetë. 
irtidad  :  Të  dalësh  nga  feja  Islame. 
istidad  :  Aftësi,  mendje,  kuptim. 
istinga  :  Të  bindesh  ndaj  së  pakut, 
ngopje. 

ishtigal :  Preokupim,  mundim,  përpjekje. 
iz’an  Kuptim,  perceptim,  bindje, 
edukatë. 

-K- 

kaim  :  Ai  që  është  në  këmbë,  shkaku  që  e 
bën  të  mundur  diçka. 
karakter :  Karakter. 
katre  :  Pikë. 
kifajet :  Mjaftueshmëri. 

-L- 

lahuti :  Diçkaqëkatëbëjëmebotënhyjnore. 
likaullah  :  Takimi  me  Allahun  xhelle 
xhelaluhu. 

-M- 

madhhar  :  I  sukseshëm,  realizues. 

meftun  :  I  dhënë,  i  kushtuar. 
melahat :  Bukuri,  ëmbëlsi. 
menfi :  Negativ. 
mesabe  :  Vlerë,  gradë,  shkallë. 
mes’ulijet :  Përgjegjësi. 
mejl :  Anim,  dashuri. 
mezmum  :  I  poshtëruar. 
minval :  Rrugë,  stil,  formë. 
muahede  :  Marrëveshje  zyrtare. 
muamele  :  Sjellje,  trajtim. 
muhten  :  I  prishur,  i  përzier. 
mukteza  :  Gjëra  të  nevojshme,  rezultate. 
mulcihadha  :  Të  mendosh  me  kujdes  dhe 
hoUësishëm,  të  shikosh  me  kujdes. 
mushahhas  :  I  formuar,  diçka  që  është  në 
gjendje  që  mund  të  shihet  dhe  preket. 
muteessir  :  I  prekshëm,  i  mërzitur,  i 
ndikueshëm. 

mutevekkil :  Mbështetës,  ai  që  i  beson 
dhe  i  mbështetet  Allahut. 
muttaki  :  I  devotshëm,  ai  që  rri  larg 
mëkateve  për  shkakse  ka  f  rikë  Allahun 
dhe  e  do  Atë. 

-N- 

name  :  Letër,  letër  ose  shkrim  zyrtar. 
nazargah-ëilahi :  VendikushikonZoti,  zemra. 
nazarijat :  Mendime,  teori. 
nazil :  Ai  që  zbret. 
nexhib  :  Fisnik,  i  pastër. 
nehj :  Ndalesë,  të  ndalosh  nga  gjërat  që  i  ka 
ndaluar  feja. 
neseb  :  Soj. 

nishane  :  Shenjë,  gjurmë. 

-P- 

pervane  .  Flutur  nate  që  sillet  rreth  dritës. 
perverde :  Njeriiushqyer,  irriturmeedukatë. 
pejda  :  E  qartë,  e  hapur,  në  pah,  ashiqar. 
-R- 

radijallahu  anhu  :  Allahu  qoftë  i  kënaqur 
prej  tij. 

radijallahu  anha  :  Allahu  qoftë  i  kënaqur 
prej  saj. 


radijallahu  anhum  exhmain:  Allahu 
qoftë  i  kënaqur  prej  të  gjithë  atyre. 
radijallahu  ahnum:  Allahu  qoftë  i  kënaqur 
prej  tyre. 

ram  olmak  Të  bindesh,  të 

nënshtrohesh, 

lidhja  e  robit  me  Allahun  me  të 
tërë  qënien  e  tij. 

rasulu’th-thekalejn  :  Pejgamberi  i  të  dy 
botërave,  të  njerëzve  dhe  të  xhindëve. 
riajet :  Nder,  nderim,  sjellje  e  përshtatshme, 
respektim. 

rida  :  Mbulesë  që  vihet  në  supe. 
rikkat :  Butësi,  njerëzi,  mëshirë. 
risalet :  Profetësi. 

-S- 

saik  :  Shkak,  motiv,  nxitje. 
sallallahu  alejhi  ve  sellem  :  Paqja  dhe 
begatia  e  Allahut  qoftë  mbi  të. 
sehavet :  Bujari. 
selaset :  Hapje,  aheng,  lehtësim. 
sima  :  Fytyrë,  person,  personalitet,  tip. 

-Sh- 

shahsijet :  Personalitet. 
shexhaat :  Trimëri. 
shiar  :  Shenjë,  gjurmë. 
shuju  :  Përhapje,  shpërndarje. 

-T- 

tabi  olmak  :  Të  bindesh,  të  lidhesh,  të  rrish 
në  ndikimin  e  dikujt. 

takva  :  Devotshmëri,  devocion,  frika  ndaj 
Allahut. 

teba  :  Atdhetar,  popull. 
tebxhil :  Lartësim,  madhërim,  respekt. 
texhelli :  Shfaqje,  kader,  fat,  të  fitosh 
mirësinë  e  Allahut. 
tedai :  Pajtim  mendimesh. 
teemmul :  Të  mendosh  mirë,  meditim. 
teeththur  :  Ndikim,  të  ndjesh  dhimbje. 
tekamul :  Zhvillim  që  formohet  gradualisht, 
të  ndryshosh  f  ormë  dhe  të  zhvillohesh , 
të  arrish  përsosmërinë,  pjekuri. 

- 


telakki :  Të  pranosh,  kuptim,  perceptim 
personal. 

temajul :  Të  anosh  nga  një  anë,  të 
interesohesh. 
tenezzul :  Zbritje,  ulje. 
teselsul :  Ardhja  njëra  pas  tjetrës,  ndjekje. 
teskin  :  Qetësim,  ndalim. 
teshkil :  Formim,  të  nxjerrësh  diçka  në  pah. 
teshrif  :  Nderim,  të  nderosh. 
tevazu  :  Modesti. 

tevzi :  Shpërndarje,  t'i  japësh  gjithkujt  atë 
që  i  takon. 

tezahur  :  Shfaqje,  dalje  në  pah. 
tezkije  :  Pastrimi  i  vetes  nga  çdo  lloj  cilësie 
e  keqe. 

-U- 

uxhub  :  Pëlqim  i  vetes,  mbunje,  krenari. 
uful :  Vdekje. 

uhrevi :  Gjëra  në  lidhje  me  ahiretin. 
ukubet :  Shkatërrim,  fatkeqësi,  ndëshkim, 
poshtërim. 

ulvi :  I  lartë,  i  madhërueshëm. 

-V- 

vuslat :  Të  arrish  diçka,  takim,  takimi  me 
të  dashurin. 

-Xh- 

xheddu’l-Hasenejn  :  gjyshi  i  Hasani  dhe  i 
Hysejnit  radijallahu  anhuma. 
xhehri :  Hapur,  me  zë. 
xhemali  sifat :  Cilësitë  që  tregojnë  për 
mëshirën  dhe  butësinë  e  Allahut. 
xhemali :  Në  lidhje  me  cilësitë  e  bukura  të 
Allahut. 

xhuruf  :  Zgjyrë,  bramcë. 

-Z- 

zahid  :  Akset. 

zeval :  Shkatërrim,  vdekje,  poshtërim. 
zuht :  Asketizëm. 

